
[001A]༄༅། །རྒྱལ་ཆེན་སྲོག་གཏད་ཀྱི་སྔོན་འགྲོ་བཤད་པའི་མཚམས་སྦྱོར་ཁ་སྐོང་བཞུགས་སོ།།

[001B] །འོ་མར་གྱུར་ནམ་མཁའི་ སོགས་ནས།  ལས་བཞིའི་འཕྲིན་ལས་ཀྱི་རོལ་བ་རྣོ་མྱུར་ཐོག་རྒོད་དྲག་བོ་ལྟར་གྱི་མཐུ་སྟོབས་ནུས་པ་གཞན་ལས་ཆེས་ཆེར་འཕགས་པ་བསྟན་སྲུང་ཆེན་པོ་རྡོ་རྗེ་
ཤུགས་ལྡན་རྩལ་ཞེས་ཡོངས་སུ་གྲགས་པ།  ཞེས་པ་ཡན་རྡོ་རྗེ་འཆང་ཕ་བོང་ཁ་བའི་གསུང་སྲོག་གཏད་ཀྱི་ཆོ་ག་སྙིང་གི་རྒྱ་ཅན་ལྟར་ལ། དེ་ནས།  འདི་ཉིད་ཡིན་ཅིང། ཆོས་སྐྱོང་ཆེན་པོ་འདི་ཉིད་ནི། རབ་འབྱམས་ངག་གི་དབང་པོས་མཛད་པའི་
འདིའི་བྱུང་ཚུལ་བརྗོད་པ་པད་དཀར་ཆུན་པོ་སོགས་ལས་གསུངས་བ་ལྟར། ཐ་མལ་བའི་ལྷ་ཀླུ་རྒྱལ་བཙན་སོགས་འབྱུང་པོ་ཡི་དྭགས་དང་འགོང་པོའི་རིས་སུ་གཏོགས་པའི་འཇིག་རྟེན་དྲེགས་པ་རང་དགའ་བ་དང་
མི་འདྲ་བར། འཇམ་མགོན་ཙོང་ཁ་པ་ཆེན་པོའི་སྤྱན་སྔར་རྗེ་འདུལ་བ་འཛིན་པ་གྲགས་པ་རྒྱལ་མཚན་དུ་གྱུར་པའི་ཚེ་ཐུགས་དམ་ཇི་ལྟར་བཅས་པ་བཞིན། འགྲོ་བའི་དོན་དུ་རྗེ་རྒྱལ་པ་གཉིས་པའི་བསྟན་ལ་ལོག་
པར་འཁུ་བ་མཐའ་དག་ཚར་གཅོད་པའི་ཕྱིར་སྙིང་རྗེ་དང་སྨོན་ལམ་གྱི་དབང་གིས་བསམ་བཞིན་དུ་དྲག་པོའི་སྐུར་བསྟན་པ་ཞིག་སྟེ། རྗེ་འདུལ་བ་འཛིན་པའི་སྐྱེ་སྤྲུལ་འཁྲུལ་མེད་དུ་ཡོངས་སུ་གྲགས་པ་དགའ་ལྡན་ཁྲི་
ཐོག་བཅོ་ལྔ་པ་པཎ་ཆེན་བསོད་ནམས་གྲགས་པ། དེའི་སྤྲུལ་སྐུ་བསོད་ནམས་ཡེ་ཤེས་དབང་པོ། དེའི་སྤྲུལ་སྐུ་ངག་དབང་བསོད་ནམས་དགེ་ལེགས། དེའི་སྐུ་སྐྱེ་སྤྲུལ་སྐུ་གྲགས་པ་རྒྱལ་མཚན་ཏེ་དེ་ཉིད་དྲེགས་

[002A] །པའི་གཟུགས་བཟུང་བ་ཡིན་ལ།  བསྟན་འཛིན་གྱི་
སྐྱེས་བུ་ལུང་རྟོགས་ཡོན་ཏན་གྱིས་མངོན་པར་མཐོ་བ་ཇི་འདྲ་ཞིག་སྙམ་དུ་འཛམ་གླིང་ཀུན་ཏུ་མྱལ་བ་ན། རྒྱལ་བསྟན་རྣམ་པར་དག་པ་རྗེ་ཙོང་ཁ་པ་ཆེན་པོའི་བསྟན་པ་ལས་གཞན་མེད་པར་མཐོང་ཞིང། བསྟན་འཛིན་གྱི་
དབུས་ན་པཎ་ཆེན་བསོད་ནམས་གྲགས་པ་ཉིད་ལས་ལུང་དང་རྟོགས་པའི་ཡོན་ཏན་གྱི་ཚོགས་ཀྱིས་མངོན་པར་མཐོ་བ་གཞན་མ་རྙེད་ཅིང་པཎ་ཆེན་ཉིད་ས་ལ་གནས་པའི་སེམས་དཔའ་ཆེན་པོ་རྟོགས་པ་མཐོན་པོར་བྱོན་པ་ཞིག་
ཡིན་པར་ཤེས་ནས་པཎ་ཆེན་གྱི་དྲུང་དུ་སོང་སྟེ། ངས་འཛམ་གླིང་ཀུན་ཏུ་མྱུལ་ཡང་བསྟན་པ་རྣམ་པར་དག་པ་བསྲེ་བསླད་མ་ཞུགས་པ་རྗེ་བླ་མའི་བསྟན་པ་ལས་གཞན་དུ་མི་འདུག་ཅིང། བསྟན་འཛིན་གྱི་སྐྱེས་བུ་ཡང་
ཁྱེད་ལས་རྟོགས་བ་མཐོ་བ་གཞན་མ་རྙེད་པས་སེམས་དཔའ་ཆེན་པོ་ཁྱེད་ཀྱིས་རྗེ་བླ་མའི་བསྟན་པ་བསྟན་འཛིན་དང་བཅས་པ་ལ་གནོད་ཅིང་འཚེ་བ་མཐའ་དག་ཚར་གཅོད་པ་དང། དེ་ཉིད་འཛིན་སྐྱོང་སྤེལ་བའི་ཕྱིར་དུ་
ཞི་རྒྱས་དབང་དྲག་གི་ཐབས་མཁས་ཀྱི་མཛད་པ་བསྟན་དུ་གསོལ། བདག་གིས་ཀྱང་དེའི་གྲོགས་ཅི་ནུས་སུ་བགྱིའོ། །ཞེས་ཁ་བླངས་ཤིང། ང་ནི་སྔོན་སློབ་དཔོན་ཆེན་པོ་མཚོ་སྐྱེས་རྡོ་རྗེའི་སྤྱན་སྔར་དེ་ཉིད་ཀྱི་

[002B] གཉེར་དུ་གཏད། ཁས་བླངས། དམ་བཅས་པ་ཡིན་པས་དེའི་དབང་གིས་དངོས་སུ་རྗེ་བླ་མའི་བསྟན་པ་ལ་ཆེས་ཆེར་བྱེད་ནུས་བ་མི་འདུག་པས་ཁྱེད་ཀྱིས་དོན་དེ་ཐུགས་ལ་དགོངས་ཤིག་ཅེས་བསྐུལ་ཞིང། རྗེས་
སུ་སྤྲུལ་སྐུ་གྲགས་པ་རྒྱལ་མཚན་གྱི་སྐབས་ཀྱང་དགེ་ལྡན་བསྟན་སྲུང་དྲེགས་པའི་ཐུ་པོར་བཞེངས་རན་ནོ་ཞེས་ཡང་ཡང་བསྐུལ་བ་དང། པཎ་ཆེན་བསོད་ནམས་གྲགས་པ་སྐུ་ཞིང་དུ་གཤེགས་ནས་དགའ་ལྡན་དུ་རྒྱལ་བ་བྱམས་པ་མགོན་པོ་འཁོར་
བཅས་དང་ལྷན་ཅིག་ཏུ་ཐེག་པ་ཆེན་པོའི་ཆོས་ཀྱི་བཀའ་བགྲོ་པ་མཛད་ཅིང་བཞུགས་པའི་བཀོད་པ་འོན་རྒྱལ་སྲས་སྐུ་ཕྲེང་དང་པོ་རྒྱལ་སྲས་ཤེས་རབ་འཕེལ་བའི་སྐུ་སྐྱེའི་ཐུགས་ཉམས་ལ་གཟིགས་པས་སྐུ་སྐྱེ་ཉིད་ནས་འགྲོ་བའི་དོན་དུ་སྐུའི་སྐྱེ་བ་བཞེས་
པར་གསོལ་བ་བཏབ་པས། རྗེ་འདིའི་ཞལ་ནས་རྣམ་པ་བལྟ། ཞེས་ཞལ་གྱིས་བཞེས་པ་ཡང་བསྟན་སྲུང་དྲེགས་པའི་རྣམ་པར་སྟོན་པའི་བརྡ་ཉིད་དུ་ངེས་པ་དང། རྗེས་སུ་སྤྲུལ་སྐུ་གྲགས་པ་རྒྱལ་མཚན་ཡང་ལུགས་གཉིས་ཀྱི་འཕྲིན་ལས་རྨད་དུ་བྱུང་
བས་དེ་ལ་གཞན་གྱིས་ཕྲག་དོག་པས་ཐུགས་མ་རངས་པའི་མུར་གློ་བུར་གཤེགས་རྐྱེན་དྲག་པོའི་མཚམས་སྦྱོར་ཅི་རིགས་པ་ལ་བརྟེན་ནས་སྔོན་གྱི་ཐུགས་དམ་གཉན་པོ་རྗེས་སུ་བསྐྱངས་པ་སྐབས་སུ་བབས་པར་དགོངས་ཏེ། སྣང་སྲིད་དྲེགས་ལྡན་
ཡོངས་ཀྱི་སྤྱི་བོར་དྲག་ཤུལ་འཕྲིན་ལས་གཉན་མྱུར་ནུས་སྟོབས་མི་བཟད་པའི་རྡོ་རྗེའི་རྩེ་བརྒྱ་འབར་བ་ཅི་དགར་འགོད་ལ་མངའ་དབང་སྒྱུར་བའི་སྲིད་གསུམ་སྲོག་བདག་དགེ་ལྡན་བསྟན་སྲུང་དགྲ་ལྷའི་རྒྱལ་པོ་ཉིད་ཀྱི་སྐུའི་རྣམ་པར་བསམ་བཞིན་དུ་བཞེངས་

[003A]༄༅། །ཤིང༑  ཤིང་ཆ་
རྣམས་ཆུ་ལ་བསྐྱུར་བ་དོལ་ཆུ་མིག་དཀར་མོར་ཆགས་པས་དེར་གནས་ནས་རེ་ཞིག་པར་དུ་དོལ་རྒྱལ་ཞེས་གྲགས། ཀུན་གཟིགས་ལྔ་པ་ཆེན་པོས་གྲུབ་མཐའ་གསར་རྙིང་ཐམས་ཅད་འཛིན་སྐྱོང་སྤེལ་བར་མཛད་པས། ཆོས་སྐྱོང་ཆེན་པོ་འདིས་སྔོན་གྱི་ཐུགས་
སྨོན་གྱི་དབང་གིས་འཇམ་མགོན་བླ་མའི་རིང་ལུགས་དྲི་མ་མེད་པར་བསྲུང་ཞིང་སྐྱོང་བའི་ཕྱིར། རྒྱལ་དབང་མཆོག་ལ་ཤིན་ཏུ་འཇིགས་སུ་རུང་བའི་རྣམ་འགྱུར་སྣ་ཚོགས་སྟོན་པའི་གཟིགས་སྣང་བྱུང་བ་ན། རྒྱལ་དབང་ཉིད་ནས་ཐབས་སྣ་
ཚོགས་གནང་ཡང་ཕན་པ་ཆེར་མ་བྱུང་བའི་ཚེ། ས་སྐྱ་རིན་པོ་ཆེར་འདིའི་ཟློག་ཐབས་བྱེད་དགོས་ཀྱི་བཀའ་ཕེབས་པས། ས་སྐྱ་པའི་མཐུ་སྟོབས་ནུས་པའི་དབང་ཕྱུག་དུ་མས་མནན་བསྲེགས་འཕངས་གསུམ་མང་དུ་མཛད་དེ་འགའ་ཞིག་
རྟགས་ཐོན་པ་བྱུང་ཡང། ཆོས་སྐྱོང་འདི་ཉིད་ལ་ཅུང་ཟད་ཙམ་ཡང་གནོད་ཐུབ་པ་མ་བྱུང་བའི་སྐབས། གནས་ཆུང་ཆོས་སྐྱོང་ཆེན་པོས་འདི་ལ་སུས་ཀྱང་མཐོ་འཚམ་བྱེད་མི་ཉན། རྡོ་རྗེ་ཤུགས་ལྡན་རྩལ་བྱ་བ་དེ་ཡིན་ཞེས་མཚན་གྱི་མངའ་གསོལ་
ཀྱང་མཛད། ས་སྐྱ་པ་རྣམས་ཀྱིས་གཏོར་ཟོར་འཕངས་བའི་གཏོར་མ་ཚུར་ལོག་པ་དང། གནོད་པ་ཡང་ཆེར་བྱུང། དབུས་གཙང་གང་དུའང་མངོན་སུམ་གྱི་མཚན་མས་ཐམས་ཅད་སྐྲག་སྟེ་རང་དབང་མ་འདུས་པའི་མུ་ནས། ས་ཆེན་བསོད་

[003B] སྐྱེ་བོ་འགའ་ཞིག་ལ་ཆོ་འཕྲུལ་སྣ་ཚོགས་པ་བསྟན། ས་ཆེན་གྱི་མནལ་ལམ་དུ་ས་སྐྱའི་ཕུན་གླིང་རྩེ་ཆེན་ལྷ་
ཁང་གི་འགག་ན་བན་གཟུགས་མིག་མང་པོ་ཡོད་པ་ཞིག་ཤར་བས་ཁྱེད་སུ་ཡིན་གསུངས་པ་ལ་དགེ་ལྡན་པའི་དམ་སྲི་ཁོ་ཡིན་ཟེར་བ་ཞིག་བྱུང་བ་གོང་དཀར་དམ་པ་བློ་གྲོས་དབང་ཕྱུག་ལ་དེའི་གནས་ཚུལ་གསོལ་བས། གོང་དཀར་བའི་
ཞལ་ནས། དེང་སང་དབུས་ཕྱོགས་ནའང་དོལ་རྒྱལ་ཞེས་ཀུན་གྱིས་མི་ཐུབ་པ་ཞིག་འདུག་པས་གདན་ས་ཆེན་པོ་ནས་སྡང་ཤག་མ་གནང་བར་སྐུ་ཞབས་རིན་པོ་ཆེ་ནས་གསོལ་མཆོད་གསུང་རྩོམ་གནང། ལྷ་ཁང་ལྟ་བུ་ཞིག་སྐྱེད་ལྷས་སོགས་སུ་
མཛད་ན་དེ་ཀ་ལེགས་པ་ཡོང་འགྲོ་ཞེས་གསུངས་པ་བཞིན། ས་ཆེན་ནས་རྒྱལ་གསོལ་ལོག་འདྲེན་ཚར་གཅོད་གསུང་བརྩམས་མཛད། སྐྱེད་ལྷས་རྒྱལ་མཁར་དེ་བཏབ། སྤྱན་གཟིགས་དཀོར་ཆ་སོགས་དངོས་པོ་མནངས་ཆེན་འགའ་རེ་དེར་འབུལ་བར་
མཛད་པ་སྐྱེ་བོ་ཞིག་གིས་བརྐུས་པས་མི་དེ་ཁྲག་སྐྱུགས་ནས་ཤི་བ་དང། ཡང། སྤྲུལ་སྐུ་གྲགས་པ་རྒྱལ་མཚན་ཉིད་བསྟན་སྲུང་གཉན་པོ་འདིའི་སྐུར་བཞེངས་པའི་སྐབས་རྒྱལ་དབང་ལྔ་པ་ཆེན་པོ་དང། དགའ་གདོང་སྔགས་རམ་པ་རྣམ་གཉིས་
ཀྱིས་རྡོ་རྗེ་སློབ་དཔོན་མཛད་དེ་རྣམ་རྒྱལ་གྲྭ་ཚང་གི་སྒྲུབ་ཁག་གཉིས་དང། རྡོ་རྗེ་བྲག་དང་སྨིན་གྲོལ་གླིང་སོ་སོ་ནས་རིག་འཛིན་རྣམ་གཉིས་ཀྱིས་སློབ་དཔོན་མཛད་ནས་བདེ་ཡངས་ཤར་དུ་ཆོས་སྐྱོང་འདི་ལ་སྦྱིན་སྲེག་གི་ལས་སྦྱོར་གནང་སྟེ་སྦྱིན་

[004A]༄༅། །སྲེག་ཏུ་ཕེབས་ཁ་རང་ལ། ཁ་ཅིག་གིས་བསེ་ཁྲབ་པས་གྲོགས་མཛད་ནས་སྦྱིན་སྲེག་ཏུ་མ་ཐེབས་ཞེས་ཀྱང་ཟེར། གང་ལྟར་སྦྱིན་སྲེག་གནང་ནས་མི་རིང་བར་རྣམ་རྒྱལ་གྲྭ་ཚང་གི་གྲྭ་པ་མང་པོར་ཆོས་སྐྱོང་འདིའི་
འཚུབ་ལྷོང་ཤིན་ཏུ་ཆེ་ཞིང། མཚམས་ཁག་པ་རྣམས་ཡོད་སར། དགོང་མོ་མར་མེའི་འོད་ལ་གཟུགས་མི་མཐོང་བའི་ལག་པ་ཆེན་པོས་མར་མེ་སྒྲིབ་པ་དང། གསོད་པ། ཆབ་གསེང་དུ་འགྲོ་མཁན་དང། བན་གཟུགས་བོང་བུའི་མགོ་ཅན་ཟླ་གམ་
གྱོན་པ་ཐུག་པ། སྐས་མགོའི་སྐས་རུ་མི་ནག་རྒྱ་ལུ་ཆས་སུ་འཁྲུལ་ནས་གཡང་ལ་བསྐྱུར་གྲབས་བྱེད་པ། སྟེང་སྐྱོན་གྱིས་གྲྭ་པ་མང་པོ་གྲོངས་པ་དང། འགའ་ཞིག་ལ་ཞུགས་ཏེ་ནད་པ་ཡིན་ཁུལ་གྱིས་རྩ་བསྟན་པ་སོགས་ཆོ་འཕྲུལ་སྣ་ཚོགས་པ་མང་
དུ་བྱུང་ཞིང། རྨོར་ཆེན་ཀུན་དགའ་ལྷུན་གྲུབ་ཀྱིས་ཀྱང་ཁོང་རང་གི་ཐུགས་ནང་དག་པ་ཐམས་ཅད་ལ་དེང་སང་དུས་བབས་ཡིན་པས་རྒྱལ་པོ་ཆེན་པོ་འདི་ག་བསྟེན་དགོས་ཞེས་ཆེ་བརྗོད་བསམ་གྱིས་མི་ཁྱབ་པ་མཛད་དེ་ཁྱབ་གདལ་གང་ཆེར་བསྟེན་དུ་འཇུག་
པ་གནང་བ་དང། དེར་མ་ཟད། སྤྲུལ་སྐུ་གྲགས་པ་རྒྱལ་མཚན་ཉིད་ཀྱང་གསང་བའི་རྣམ་ཐར་སོགས་ལས་བྱུང་བ་ལྟར་བླ་མ་ཡི་དམ་སངས་རྒྱས་བྱང་སེམས་མང་པོའི་ཞལ་གཟིགས་ཤིང་ལུང་བསྟན་པ་དང། ཐུགས་ད་མ་ཏིང་ངེ་འཛིན་གྱི་དག་པའི་རྣམ་
རོལ་འབྱམས་སུ་ཀླས་ཤིང། སྤངས་རྟོགས་ཀྱི་ཡོན་ཏན་རྒྱ་མཚོ་ལྟ་བུའི་གོ་འཕང་མཐོན་པོར་གཤེགས་བས་ན། ཕྱིས་སུ་རྒྱལ་མཆོག་ལྔ་པ་ཆེན་པོས་ཀྱང་དོལ་གྱི་ཆུ་མིག་དཀར་མོར་རྒྱལ་ཁང་གསར་བཞེངས་དང་འབྲེལ་སྤྱན་གཟིགས་དཀོར་ཆ་སོགས་

[004B] ལྔ་པ་ཆེན་པོ་ཉིད་ཀྱི་སྐུ་དུས་སུ། གཞུང་གི་སྐུ་འཁོར་རྗེ་དྲུང་ཞིག་ལ་མིག་མཐོང་གི་རྫས་དང། སྒྲིབ་ཞྭ་བཅས་གནང་ནས་དོལ་རྒྱལ་གྱི་དྲུང་དུ་ཡི་གེ་ཞིག་འབུལ་དུ་གཏོང་བ་གནང་ཞིང། དེས་ཀྱང་དེ་ཕྱོགས་སུ་ཕྱིན་པ་ན་དོལ་རྒྱལ་
གྱི་ཕོ་བྲང་ལྷའི་གཞལ་མེད་ཁང་ལ་འགྲན་པ་ལྟ་བུར་མཐོང་ཞིང་སྒོའི་གཡས་གཡོན་དུ་ཨ་ཙ་རྱ་འཇིགས་སུ་རུང་བ་གཉིས་ཀྱིས་མི་གཏོང་བ་ལ་རྗེ་དྲུང་དེས་སྒྲིབ་ཞྭ་གྱོན་ནས་ནང་དུ་ཕྱིན་ཏེ་ཇི་ལྟར་བྱེད་པ་བལྟས་པ་ན། གཞལ་ཡས་ཁང་ཤིན་ཏུ་ཡིད་དུ་འོང་
བདེའི་དབུས་སུ་ཁྲི་མཐོན་པོ་ཞིག་གི་སྟེང་དུ། དགེ་སློང་གི་རྣམ་པ་ཅན་ཆོས་གོས་རྣམ་གསུམ་གསོལ་ཞིང། མདུན་དུ་མཎྜལ་བཤམས་པ་འོད་ཀྱི་རང་བཞིན་ཅན་ཚུལ་ཁྲིམས་ཀྱི་དྲི་ངད་འཐུལ་བ་ཞིག་བཞུགས་འདུག་པ་ལ་ཕྱི་རོལ་ནས་མི་མ་ཡིན་འཇིགས་
སུ་རུང་བ་མང་པོ་འོངས་ནས་ཡུལ་འདིའི་མངའ་ནས་ངེད་ཚོ་ལ་གནོད་པ་ཆེན་པོ་བྱེད་འདུག་པས་འདི་ཚོ་ལ་གནོད་པ་གཅིག་བྱེད་དགོས་པ་འདུག་ཅེས་ལན་མང་པོ་ཞུས་པ་ལ། སྙིང་རྗེ། དེ་འདྲ་མི་རུང་ཞེས་ནན་གྱིས་བཀགས་ཀྱང་སླར་འོངས་ནས་ཡང་
ཡང་ཞུས་པར། འོ་ན་ཡུལ་དེ་ཕྱོགས་སུ་འདི་གཏོར་ཞེས་ཡུངས་ཀར་སྦར་བ་གང་གནང་བ་མི་མ་ཡིན་དེ་རྣམས་ཀྱིས་དེ་ཕྱོགས་སུ་གཏོར་བས་ཡུལ་དེའི་ལོ་ཏོག་ཐམས་ཅད་སེར་པས་བཅོམ་སྟེ་རྨེག་མེད་པར་བྱས་ཤིང། དེ་ནས་སྐུ་འཁོར་དེས་འདི་
སྐྱབས་མགོན་ལྔ་པས་ཕུལ་ཞེས་ངེད་གཏོང་བ་གནང་བྱུང་ཞེས་ཡི་གེ་ཕུལ་བས་ཕྱག་གིས་བཞེས་ཏེ་དབུ་ཐོག་ཏུ་རེག། ལེགས་པར་གཟིགས་པའི་གནས་ཚུལ་སྐྱབས་མགོན་མཆོག་ལ་དེས་ཚུར་ཡོངས་ཏེ་ཞུས་པ་སོགས་ཞི་རྒྱས་དབང་དྲག་གི་

[005A]༄༅། །འཕྲིན་ལས་གྱི་ཁྱད་པར་མཐའ་ཡས་ཤིང།  ངེས་པའི་དོན་དུ་པཎ་ཆེན་བསོད་ནམས་གྲགས་པ་དང། འདུལ་འཛིན་གྲགས་པ་རྒྱལ་མཚན། འཇམ་མགོན་ས་པཎྜི་ཏ། གྲུབ་
ཆེན་བིརྭ་པ། རྗེ་བཙུན་འཇམ་དཔལ་དཔའ་བོ་ལ་སོགས་པ་སྙིགས་མའི་དུས་འདིར་འཇམ་པའི་དབྱངས་ཉིད་ཀྱི་བསྟན་པ་བསྲུང་བའི་ཕྱིར་དུ་བསྟན་སྲུང་དྲེགས་པའི་སྐུར་བཞེངས་པ་དང། ལྷག་པར་
ཀྱི་སྐུའི་སྐྱེ་བར་ཡོངས་སུ་གྲགས་ཤིང། བུ་སྟོན་རིན་པོ་ཆེ་ནི་ཁ་ཆེ་པཎ་ཆེན་ཤཱཀྱ་ཤྲཱིའི་སྐུའི་ཡང་སྲིད་དུ་ཡོངས་འཛིན་པཎྜི་ཏ་ཡེ་ཤེས་རྒྱལ་མཚན་གྱིས་བུ་སྟོན་གྱི་རྣམ་ཐར་ལས་གསུངས་ལ། ཁ་ཆེ་པཎ་ཆེན་ནི། ཁྲོ་ཕུ་ལོ་ཙཱ་བ་བྱམས་པའི་དཔལ་གྱིས་
བྱ་ཀར་དྲང་སྲོང་ཨོ་རྒྱན་ཞིང་སྐྱོང་དང། །སིངྒྷ་གླིང་ནས་དགྲ་བཅོམ་གྱིས་བསྟན་ལྟར། །མ་བྱོན་སངས་རྒྱས་གསུམ་པར་འཚང་རྒྱ་ཞིང། །འདི་འོག་དགའ་ལྡན་གཤེགས་ལ་གསོལ་བ་འདེབས། །ཞེས་གསུངས་པ་དང་མཐུན་པར་ཡོངས་འཛིན་
རིན་པོ་ཆེས་འདུལ་བའི་ཆོས་འབྱུང་ལས་ཀྱང་གསལ་བར་གསུངས་བ་ལྟར་བྱམས་པ་ནས་བརྩིས་པའི་མ་བྱོན་སངས་རྒྱས་གསུམ་པ་དེ་བཞིན་གཤེགས་པ་རབ་གསལ་རྒྱལ་པོར་མངོན་པར་རྫོགས་པར་འཚང་རྒྱ་བའི་མཛད་པ་སྟོན་པ་དང། དེ་བཞིན་
གཤེགས་པ་དེས་དང་པོར་ཐུགས་བསྐྱེད་པ་ནས་བཟུངས་ཏེ། སངས་རྒྱས་པའི་ཚེ་འཁོར་དང་སྐུ་ཚེ། དམ་པའི་ཆོས་ཡུན་ཇི་ཙམ་གནས་པ་ཚུན་ཆད་མདོ་སྡེ་བསྐལ་བ་བཟང་པོར་གསུངས་པ་ལས་ཤེས་ཤིང། དེའི་ཕྱིར་སར་གནས་ཀྱི་སེམས་དཔའ་

[005B]
ཤེས་ཡང་དག་པར་འདྲེན་པར་བྱེད་ལ། དེ་ལྟར་རྒྱལ་དང་རྒྱལ་བའི་སྲས་ཀྱི་མཛད་པ་ཕལ་གྱི་བློ་ཡུལ་ལས་འདས་པས་ན། སོ་སྐྱེ་ཐུན་མོང་བའི་སྣང་ངོར་དྲེགས་པའི་གཟུགས་བཟུང་བར་ཡང་སྔོན་གྱི་ཐུགས་སྨོན་གྱི་དབང་གིས་རྗེ་རྒྱལ་
པ་གཉིས་པའི་མདོ་སྔགས་བཤད་སྒྲུབ་ཀྱི་བསྟན་པ་ཚང་ལ་དྲི་མ་མེད་པ་གང་ན་ཡོད་པ་དེར་ཙནྡན་དྲི་དང་འགྲོགས་པ་བཞིན་དུ་བསྟེན་ཅིང་མཆོད་པ་ལ་མ་བལྟོས་པར་ཡང་བསྲུང་ཞིང་སྐྱོབ་པར་མཛད་ལ། ཞྭ་སེར་གྱི་བསྟན་པ་ལ་ལོག་པར་སྤྱོད་པའི་
འགྲོ་བ་མཆོག་དམན་ཀུན་ལ་དྲག་པོའི་ཆད་པ་ཐོག་ལྟར་འབེབ་པ་ལ་འཕྲིན་ལས་ཀྱི་ཤུགས་ཤིན་ཏུ་མྱུར་ཞིང། དྲག་ཤུལ་ཤིན་ཏུ་ཆེ་བས་ན། རང་ཕྱོགས་ཀྱི་སེར་སྐྱ་མཆོག་དམན་མང་པོ་ཞིག་ཀྱང་རྗེའི་རིང་ལུགས་གསེར་སྦྱངས་བཙོམ་ལྟ་བུ་
འདི་ཉིད་ཀྱིས་གོ་མཆོད་པར་གཞན་ཕྱོགས་པའི་ལྟ་གྲུབ་འཁྲུལ་པ་ལས་ཀྱང་ཉིད་འཁྲུལ་མུ་འབྱམ་དུ་སོང་བའི་ལམ་ལོག་ལམ་གོལ་གྱི་གྲུབ་མཐའ་མྱུར་མྱུར་མོ་དང། ཟབ་ཟབ་མོར་གྲགས་པ་མང་པོ་ཞིག་བསྲེ་བསླད་བྱས་པ་ལ་བརྟེན་ནས་བསྟན་སྲུང་
གཉན་པོ་འདིས་རང་གཟུགས་དངོས་སུ་བསྟན་པ་དང། ཁྲོ་གཏུམ་འཇིགས་ཤིང་རྔམས་པའི་རྣམ་འགྱུར་མི་བཟད་པའི་ཆོ་འཕྲུལ་སྣ་ཚོགས་པས་ཁ་ཅིག་སྨྱོ་ཞིང་འཕོག་པ་དང། ལ་ལ་ཁོང་ཁྲག་འདྲེན་ཅིང་གློ་བུར་དུ་ཚེའི་དུས་བྱེད་པ། འགའ་

[006A]༄༅། །ཞིག་མི་འདོད་པའི་ངན་ལྟས་ཅི་རིགས་པས་དཔལ་འབྱོར་འདུ་ལོངས་རིགས་རྒྱུད་དང་བཅས་པ་ལྟག་ཆུ་ཆད་པའི་རྫིང་བུ་ལྟར་རིམ་བཞིན་རྗེས་ཤུལ་མེད་པར་བཏང་པ་དང། སྐྱེ་བའི་ཕྲེང་བ་གཞན་མ་འགར་ཡང་ཅི་
བྱས་ལམ་དུ་རྒྱུ་དཀའ་བ་སོགས་མངོན་སུམ་དུ་བྱུང་བ་དང་འབྱུང་འགྱུར་མང་པོ་མཐོང་ཐོས་ཀྱི་ཡུལ་དུ་གྱུར་པ་ལྟར་ལགས་པས་བློ་བཟང་རྒྱལ་བའི་བསྟན་པ་གྲུབ་མཐའ་ཆལ་ཆོལ་གཞན་གྱིས་བསྲེ་བསླད་མེད་པར་འཛིན་པ་ཤིན་ཏུ་གལ་ཆེ་ཞིང་
བསྟན་སྲུང་གཉན་པོ་འདི་ཚུལ་བཞིན་བསྟེན་ན། ཞྭ་སེར་གྱི་རིང་ལུགས་དྲི་མ་མེད་པ་འདི་ཉིད་བསྟེན་ཅིང་མཆོད་པའི་དགེ་ལྡན་གྱི་བསྟན་པ་འཛིན་པའི་དཔོན་སློབ་དགེ་འདུན་གྱི་སྡེ་དང་བཅས་པར་སྙིང་ཉེ་ཞིང། ལས་བཞིའི་འཕྲིན་ལས་སྒྲུབ་
པ་ལ་དགོས་འདོད་སྩོལ་བའི་ཡིད་བཞིན་གྱི་ནོར་བུ་དང་མཚུངས་པ་སོགས་འཕྲལ་དང་ཡུན་གྱི་དགོས་པ་ཁྱད་པར་ཅན་མང་དུ་ཡོད། །འདི་ཉིད་ཀྱི་སྐུའི་རྣམ་འགྱུར་ཡང་རབ་བྱུང་བསེ་ཐེབ་ཅན་རྟ་ནག་ལ་ཆིབས་པ་དང། འབུག་ལ་ཆིབས་པ་
སོགས་མང་ཞིང། རྡོ་རྗེ་ཤུགས་ལྡན་དངོས་ནི་ཁྲོ་བོ་ཁྱུང་ཞོན་རལ་གྲི་ཙིཏྟ་འཛིན་པ་དེ་ཡིན་པར་གསུངས་ལ། ས་ཆེན་ཀུན་བློའི་འདུལ་འཛིན་མཆོད་ཆོག་ཕུན་ཚོགས་འདོད་འཁྱིལ་ན་འདུལ་འཛིན་སྤྲུལ་གཞིའི་རྒྱལ་པོར་མཛད་པའང་དོན་
དང་གནས་པར་མ་ཟད། བསྟན་སྲུང་གཉན་པོ་འདི་ཉིད་འཇིགས་བྱེད་དྲེགས་པའི་ཟོལ་དུ་ཤར་བའི་དྲག་པོའི་མཐར་ཐུག་ཡིན་པས། དགོས་པའི་གཙོ་བོ་འཇམ་མགོན་བླ་མའི་རིང་ལུགས་དྲི་མ་མེད་པ་འཛིན་པ་ཞིག་བྱུང་ན། ཆོས་སྐྱོང་འདི་

[006B] དེ་ལྟར་མེད་པར་གཙོ་བོ་ཡང་དྲག་པོར་རྦད་ན་དགོས་པ་ལྷག་པོ་གང་ཡང་མི་འགྲུབ་པའི་སྟེང་དུ། ཤིན་ཏུ་བཀའ་གཉན་ཆེས་ཤིང། རྩུབ་དྲགས་པའི་ཉེན་ཀ་འབྱུང་བར་ཁྱབ་བདག་འཁོར་
ལོའི་མགོན་པོ་རྡོ་རྗེ་འཆང་ཕ་བོང་ཁ་པས་དངོས་སུ་གསུང་བའི་རྒྱུན་ལྟར། ད་ལམ་འདིར་ཡང་རང་ལུགས་རྗེ་དེ་ཉིད་ཀྱིས་སྤྲུལ་གཞི་འདུལ་འཛིན་གཙོ་བོར་མཛད་པའི་དབང་ཆོག་ལྟར་འབུལ་བ་ལ། དེ་ལྟར་འཇིག་རྟེན་འདས་ཀྱང་འཇིག་རྟེན་དྲེགས་པའི་ཟོལ་འཆང་དགེ་ལྡན་
བསྟན་སྲུང་དགྲ་ལྷའི་རྒྱལ་པོ། བདུད་ཀྱི་སྡེ་འཇོམས་པ་ལ་ཐོགས་པ་མེད་པའི་རྡོ་རྗེའི་ཤུགས་འཆང་བ་བསྟན་སྲུང་ཆེན་པོ་རྒྱལ་ཆེན་རྡོ་རྗེ་ཤུགས་ལྡན་རྩལ་ཞེས་ཡོངས་སུ་གྲགས་པ་འདི་ཉིད་ཀྱི་སྲོག་གཏད་སྔ་སོར་བླ་མ་རིན་ཆེན་དབང་རྒྱལ་གྱི་ཡིག་
ཆའི་སྟེང་ནས་གནང་སྲོལ་ཡོད་འདུག་ཀྱང། དུས་ཕྱིས་རྗེས་གནང་གི་རྒྱུན་ལྟ་ཅི། ཡིག་ཆ་ཙམ་ཡང་མཐོང་ཐོས་ཀྱི་ཡུལ་དུ་རྙེད་དཀའ་བར་གྱུར་པ་ན། བསྟན་སྲུང་ཆེན་པོ་ཉིད་ནས། ངེས་པ་དོན་གྱི་ཟུང་འཇུག་གྲུབ་པའི་འཁོར་ལོས་སྒྱུར་བསྐྱབས་མཆོག་
རྡོ་རྗེ་འཆང་ཕ་བོང་ཁ་པ་བདེ་ཆེན་སྙིང་པོ་དཔལ་བཟང་པོར། འཇིགས་བྱེད་དབང་གིས་སྨིན་པའི་སློབ་མ་ལ། །སྐུ་གསུང་ཐུགས་ཀྱི་བྱིན་རླབས་ཐོབ་པར་འགྱུར། །ཅེས་སོགས་ཀྱི་བརྡ་ཚིག་མདོང་གསོལ་དུ་འབུལ་གནང་མཛད་པ་དང་ཆབས་ཅིག་
ཏུ་རྒྱལ་ཆེན་རིགས་ལྔའི་རྗེས་ཆོག་གསར་རྩོམ་གྱིས་གཞན་ལ་སྤེལ་དགོས་པའི་བསྐུལ་མ་ཡང་ཡང་མཛད་པ་ལ་བརྟེན་ནས་རྗེ་རང་གི་ཐུགས་ཉམས་དང་བསྟུན་པའི་ཡིག་ཆའི་ས་བོན་འགའ་རེ་མཛད་དེ་དམ་པ་རེ་ཟུང་ལ་ཆིག་བརྒྱུད་དུ་སྩལ་

[007A]༄༅། །དེ་ལྟ་ནའང་རྗེ་འདི་ཉིད་ནི། སྔོན་རིང་མོ་ཞིག་ནས་ཚོགས་གཉིས་ཀྱི་གོམས་པ་ཡོངས་སུ་རྫོགས་པས་སྐུ་ཚེ་འདི་ཉིད་ལའང་དག་པ་ཡེ་ཤེས་ཀྱི་རོལ་པ་འབྱམས་སུ་ཀླས། དང་པོར་གྲུབ་མཐའ་རིས་མེད་ཀྱི་ཆོས་
སྐོར་ལ་གསན་བསམ་བསྒོམ་པ་རྒྱ་ཆེར་མཛད་ཅིང། དེ་ཡང་དཔེར་ན། སྟོན་པ་ཤཱཀྱའི་རྒྱལ་པོས་བྱང་ཆུབ་ཆེན་པོའི་གོ་འཕང་འགྲོ་བའི་དོན་དུ་མངོན་དུ་མཛད་ཀྱང། ཞིང་འདིར་ཆོས་ཀྱི་འཁོར་ལོ་བསྐོར་ཏེ་འགྲོ་དོན་མཛད་པ་ཐུན་མོང་གདུལ་བྱའི་སྣང་
ངོར་ལྷའི་དབང་པོ་ཆངས་པ་སོགས་ཀྱིས་བསྐུལ་བའི་རྐྱེན་ལ་བརྟེན་པ་ལྟར། རྗེ་འདི་ཉིད་ཀྱང་མདོ་སྔགས་ཡོངས་རྫོགས་ཀྱི་བསྟན་པ་ཚང་ལ་མ་ནོར་བ་དར་ཞིང་རྒྱས་པར་མཛད་པའི་ཐུགས་བསྐྱེད་རླབས་པོ་ཆེའི་མཐུ་གྲུབ་པ་དུས་ལས་ཡོལ་བར་
གྱུར་ན་རྒྱལ་བའི་བསྟན་པ་དྲི་མ་མེད་པ་ཉམས་པའི་རྐྱེན་དུ་འགྱུར་བ་ལ་དགོངས་ཏེ། དགེ་ལྡན་ཐུན་མོང་མིན་པའི་བསྟན་སྲུང་སྤྲུལ་བའི་ཆོས་སྐྱོང་ཆེན་པོ་འདི་ཉིད་ཀྱིས་དངོས་ཉམས་ཅི་རིགས་པར་ཐབས་མཁས་ཀྱི་སྒྱུ་འཕྲུལ་སྣ་ཚོགས་པས་དགེ་
ལྡན་ལྟ་གྲུབ་རྣམ་ཐར་གཙང་མ་སྔོན་གྱི་ཐུགས་བསྐྱེད་ལྟར་རྗེས་སུ་བསྐྱང་དགོས་པའི་གསལ་འདེབས་བསྐུལ་མ་ཤུགས་དྲག་པོ་ཡང་ནས་ཡང་དུ་མཛད་པ་ན། རྗེ་བཙུན་བླ་མ་རྡོ་རྗེ་འཆང་ཉིད་ནས་ཀྱང་སྔོན་གྱི་ཐུགས་དམ་བཙན་པོ་རྗེས་སུ་དྲན་པ་བདག་
གིར་མཛད། དེ་ནས་བཟུངས་ཏེ་མཉམ་མེད་དགའ་ལྡན་པའི་རིང་ལུགས་དྲི་མ་མེད་པ་འདི་ཉིད་གྲུབ་མཐའ་ཆལ་ཆོལ་གཞན་གྱི་བསྲེ་བསླད་མེད་པར་འཛིན་ཅིང་སྤེལ་བར་དགྱེས་བཞིན་ཞལ་གྱིས་བཞེས། བསྟན་སྲུང་གཉན་པོ་འདི་ཉིད་སྲུང་མའི་

[007B] སྐུ་ཚེ་མཛད་པ་དང་བཅས་པའི་བཞེད་དགོངས་ལྷུན་གྱིས་
གྲུབ་ཅིང། བློ་བཟང་རྒྱལ་པ་གཉིས་པའི་བསྟན་ལ་བློ་བཟང་རྒྱལ་བ་རང་ཉིད་སླར་བྱོན་པ་ལྟ་བུའི་མཁས་བཙུན་བཟང་གསུམ། འཆད་རྩོད་རྩོམ་གསུམ། ལྟ་སྒོམ་སྤྱོད་གསུམ་གྱི་མཛད་པ་རྨད་དུ་བྱུང་བས་ནུབ་ཕྱོགས་ཛཱ་ཏིའི་དྲི་བསུང་
འཐུལ་བ་ནས་ཤར་ཕྱོགས་རྒྱ་མཚོའི་མཐར་ཐུག་གི་བར་རྗེ་འདི་ཉིད་ཀྱི་སློབ་མ་ཡང་སློབ་དང་བཅས་པས་ཁྱབ་ཅིང། ཐུབ་བསྟན་དྲི་མ་མེད་པས་འཛམ་གླིང་ཡངས་པའི་ཁྱོན་ལ་མངའ་བསྒྱུར་བའི་འཕྲིན་ལས་ཀྱི་བཀའ་བབས། དེ་ལྟར་ཐུབ་བསྟན་
ཡོངས་རྫོགས་ཀྱི་བདག་པོར་བཞེངས་ཏེ། ངེས་པའི་དོན་དུ་ཉམས་རྟོགས་ཀྱི་གོ་འཕང་མཐོན་པོར་གཤེགས་ནས། རབ་འབྱམས་དཀྱིལ་འཁོར་རྒྱ་མཚོའི་གཙོ་བོར་གྱུར་ཏེ། གསང་བ་གསུམ་གྱི་སྒྱུ་འཕྲུལ་མཁའ་ཁྱབ་ཀྱི་ཞིང་དུ་སྤྲོ་ཞིང་
སྡུད་པའི་མཛད་པའི་ཁྱད་པར་མཐའ་ཡས་ཀྱང། འདུལ་བའི་བཅས་རྐྱང་ཕྲ་མོ་ཚུན་ལའང་ཁྱད་གསོད་མི་མཛད་པར་ཡོན་ཏན་ཐམས་ཅད་བུམ་ནང་གི་མར་མེ་བཞིན་དུ་སྦ་བ་ཇོ་བོ་བཀའ་གདམས་གསར་རྙིང་གི་རྣམ་ཐར་གཙང་མ་ཕྱག་བཞེས་
སུ་བསྟར་བ་ལས། ལྷ་མཐོང་འདྲེ་མཐོང་དང་མངོན་ཤེས་གྲུབ་རྟགས་ཕྲ་མ་རེར་རྟོགས་པའི་ཡོན་ཏན་ཆེན་པོར་ཁས་འཆེ་བའི་ཟོག་བརྫུན་གྱིས་དད་ལྡན་གྱི་མགོ་བོ་མགལ་མེ་ལྟར་བསྐོར་བ་ལ་གཞན་དོན་དུ་བརློམས་པ་དེང་དུས་ཀྱི་བསྟན་འཛིན་

[008A]༄༅། །དུ་གྲགས་པ་ཕལ་མོ་ཆེ་ལྟར་ལྟས་ངན་རྒྱན་དུ་ངོམ་པའི་ངན་སྤྱོད་ཀྱི་དྲི་ཙམ་ཡང་མི་མངའ་བས་ན། འདིར་ཡང་རྗེ་ཉིད་ཀྱི་དག་པའི་གཟིགས་ངོར་ཤར་བའི་ཡིག་ཆའི་ས་བོན་ཙམ་ལ་ཐུགས་ཡིད་མ་རྟོན་པར། སྙིགས་དུས་ཀྱི་
ངེས་པ་དོན་གྱི་གྲུབ་མཆོག་ཁྱབ་བདག་སྟག་ཕུ་བ་པདྨ་བཛྲ་དཔལ་བཟང་པོར་རྒྱུ་མཚན་ཞིབ་གསོལ་དང་བཅས་ཏེ་གསོལ་འདེབས་ནན་ཏན་དུ་མཛད་པར། གྲུབ་བའི་དབང་ཕྱུག་སྟག་ཕུ་བ་དེ་ཉིད་ཀྱི་གསུང་ལས། རྟག་ཏུ་འཁྲུལ་ཡང་
ཉིད་འཁྲུལ་བག་ཆགས་བསྡེབས། །བླ་མའི་བཀའ་བཞིན་གསོལ་བ་བཏབ་པའི་མོད། །ཡིད་དགའི་ཞིང་སླེབས་པདྨའི་ངད་ལྡན་དྲུང། །འདོད་དོན་གསོལ་བས་དགྱེས་ཞལ་འཛུམ་བག་བཅས། །གསུང་སྐྱེས་སེམས་དཔའ་ཆེན་པོར་
དགོངས་པ་གཏད། །རཱ་ཛཱ་གདོང་ལྔའི་ཁྲི་གསེབ་ནས་དྲངས་ཏེ། །མངག་གཞུག་གཏད་པ་བླ་མའི་གསུང་དང་མཐུན། །མི་འདྲའི་ཁྱད་པར་ཅུང་ཟད་ཁ་བསྐངས་ཏེ། །པདྨའི་མིང་གིས་དགའ་བའི་ཚལ་དུ་བཀོད། །དགེ་བས་བླ་མའི་སྐུ་ཚེ་མཛད་
འཕྲིན་རྒྱས། །བུ་སློབ་སེམས་མཐུན་ཆོས་འབྱོར་བདེ་དགས་འཚོ། །ཁྱད་པར་འཇམ་མགོན་རིང་ལུགས་རྒྱས་གྱུར་ཅིག་ཅེས་གསུངས་པ་ལྟར་རྗེ་སྟག་ལུབ་ཆེན་པོ་ཉིད་དག་པ་ཡེ་ཤེས་ཀྱི་གཟིགས་ངོར་དགའ་ལྡན་ཡིད་དགའ་ཆོས་འཛིན་དུ་
བེབས་ནས། རྗེ་བླ་མ་དགེ་སློང་པདྨའི་ངད་ལྡན་གྱི་ཚུལ་དུ་མཇལ་བ་ལ་གསོལ་བ་འདེབས་པར་མཛད་པའི་ཚེ། འཇམ་མགོན་ཙོང་ཁ་བ་ཆེན་པོས་རྗེ་འདུལ་བ་འཛིན་པ་གྲགས་པ་རྒྱལ་མཚན་ལ་སྤྱན་གྱིས་གཟིགས་ཤིང་དགོངས་པ་གཏད་པ་ན་

[008B]
དག་སྣང་ཉེ་བརྒྱུད་ཆུ་བོ་ཟུང་འབྲེལ་ཐུན་མོང་མ་ཡིན་པ་ཇི་ལྟར་བྱུང་བ་བཞིན། བྱིན་རླབས་ཀྱི་བརྒྱུད་པ་མ་ཉམས། དམ་སེལ་གྱིས་བར་མ་བཅད། ཆོས་བརྒྱུད་ཀྱི་བསྲེ་བསླད་མ་ཞུགས་པར་བདག་གི་བླ་མའི་དྲུང་ནས་ལེགས་པར་ཐོབ་པ་རྒྱལ་
ཆེན་བྲན་བཞིན་འཁོལ་བའི་བྱིན་རླབས་ཀྱི་ཚན་ཁ་གཞན་ལས་ཁྱད་པར་དུ་འཕགས་པ་འདི་ཉིད་འབུལ་བ་ལ།  ཞེས་པ་མན་གཞུང་ལྟར་རོ། ཅུང་ཟད་བསྡུས་པར་སྤྲོན་གོང་གི་ཨང་ཀི་ དེ་ལས་ཀྱང་བསྡུས་པ་བྱེད་ན་
ནས་ འདི་ནི། ཕ་བླ་མ་རྡོ་རྗེ་འཆང་དེ་ཉིད་ཀྱི་གསུང་གི་སྟེང་ནས་རྒྱལ་ཆེན་སྲོག་གཏད་བྱེད་སྐབས་སྔོན་འགྲོའི་ལོ་རྒྱུས་མཚམས་སྦྱོར་ཁ་སྐོང་དང། ཁ་བསྒྱུར་བྱ་དགོས་རྣམས་མཁྱེན་ལྡན་རྣམས་ལ་མི་མཁོ་ཡང། རྨོངས་
རྟུལ་སློབ་དཔོན་གྱི་རེས་སུ་བབ་བ་བདག་འདྲའི་རིགས་ལ་མཁོ་བར་བསམས་ཏེ་བླ་མའི་གསུང་གི་ཞབས་འདེགས་ཀྱི་ཚུལ་དུ་ཁྲི་བྱང་སྦྲུལ་མིང་པས་བཀོད་པ་སྟེ། ཡི་གེ་པ་ཡང་བླ་མ་རྡོ་རྗེ་འཆང་གི་ཞབས་པད་ཡུན་དུ་བསྙེན་པའི་དྲུང་ཡིག་འདན་མ་བློ་བཟང་རྡོ་རྗེས་བགྱིས་པ་དགེ་ལེགས་འཕེལ།།།
   ༈    །ཡོན་སྦྱར་མཐུན་རྐྱེན་འཔེལ་ཚད་བླ་མ་ཡིས། །ཚེ་རབས་འབྲལ་མེད་མཉེས་བཞིན་རྗེས་འཛིན་ཅིང། །ཟུང་འཇུག་རྡོ་རྗེ་འཆང་དབང་མྱུར་ཐོབ་ཤོག་ །།



