   ༈   
རུ་མཉྫུ་གྷོ་ཥཱ་ཡ། དྲན་པ་གཉིས། སྐོར་ཞིང་བསྐོར། གཡོ་བ་གཉིས། རབ་ཏུ་གཡོ་བ་གཉིས། མེ་ཏོག་མ། མེ་ཏོག་མཆོག་མ། ཞན་པ། ངེས་པ། །སོལ་ལ། གཞི་ཚུགས། བླ་མ་ལྷ་ཡི་ཞབས་ལ་གུས་བཏུད་ནས། །ཇི་ལྟར་དྲིས་པའི་ལན་
རྣམས་གང་ཤེས་དབུལ། །དེ་ཡང་སྦྱིན་སྲེག་གི་སྐབས་སུ་ལྷའི་ཞལ་དུ་མར་ཁུ་མ་གཏོགས་གང་ཡང་མེད་ལགས་སམ། ཞེས་པ་ལ། རྗེ་བདག་ཉིད་ཆེན་པོའི་ལས་བཞིའི་སྦྱིན་སྲེག་དངོས་གྲུབ་རྒྱ་མཚོར། འབུལ་བའི་གནས་ནི། ཁུ་བའི་རྫས་
རྣམས་ནི་ཞལ་དང། ཡམ་ཤིང་དུར་པ་ཀུ་ཤ་བདུག་སྤོས་རུས་ཕྱེ་སོགས་ནི་ལྷ་རྣམས་ཀྱི་སྐུའི་འོད་ཀྱི་དཀྱིལ་འཁོར་དང། ཞོ་ཟན་བཟའ་བ་ཞལ་བསིལ་ཏིལ་ནས་ལ་སོགས་པ་ནི་ཕྱག་དང། དྲི་ཐུགས་ཀ་དང། མེ་ཏོག་ནི་དབུ་དང་
ཞབས་བསིལ་ནི་ཞབས་དང། མར་མེ་མཆོད་ཡོན་ནི་མདུན་དུ་དབུལ་བར་ཤཱ་ནྟི་བ་དང་ཨ་བྷྱ་བཞེད་དེ། རེ་རེ་ཙམ་མ་གཏོགས་པ་སྡོམ་འབྱུང་དང་མཐུན་ནོ། །ཞེས་གསུངས་པ་ལྟར་འཇམ་པོ་གསུམ་ལ་ད་ལྟའི་ཕྱག་ལེན་ལ། བསྲེག་
རྫས་ཀྱི་ནང་ནས་མར་ཁུ་མ་གཏོགས་ཞལ་དུ་འབུལ་རྒྱུ་མེད་ཀྱང། དྲག་པོ་ལ་ནི་མི་སོགས་ཀྱི་ཞུན་དང། མར་ནག་དང། ཁྲག་སྣ་རྣམས་ཀྱང་ཞལ་དུ་འབུལ་བས་རྗེས་མར་ཁུ་ཞེས་མ་གསུངས་པར་ཁུ་བའི་རྫས་རྣམས་ཞེས་གསུང་

[007B] ༑འདིར་མི་གསལ་བ་མེ་ལྷའི་གཏོར་མ་དང། བླ་མེད་ཀྱི་སྐབས་སུ་ནང་མཆོད་ཀྱང་ཞལ་དུ་འབུལ་དགོས་སམ་སྙམ་ཞིང། རང་རེའི་བླ་མ་རིན་པོ་ཆེ་དེ་ཉིད་དངོས་གྲུབ་རྒྱ་མཚོར་རེ་རེ་ཙམ་མ་གཏོགས་བསྡོམ་འབྱུང་དང་མཐུན་ནོ། །
ནེས་གསུངས་པའི་དགོངས་པ་བླངས་ཏེ། མཆོད་རྫས་ཀྱི་ནང་ནས་མཆོད་ཡོན་ཞལ་བསིལ། ཞལ་ཟས་རྣམས་ཀྱང་ཞལ་དུ་འབུལ་བར་བཞེད་པས། དེ་ལྟར་ན་སོ་བརྩི་ཡང་ཞལ་དུ་འབུལ་བའམ། ཡང་ན་ཞོ་ཟན་དང་འདྲ་བར་ཕྱག་ཏུ་འབུལ་
བ་བརྟག་དགོས་སོ། །ཞི་རྒྱས་དབང་གསུམ་གྱི་ཆུ་རྫས་ཡི་གེར་འཁོད་པ་དགོས་གསུངས་པ་ལ། ཞི་བར་འོ་མ་ཆུ་དཀར་མེ་ཏོག་དཀར། །རྒྱས་པར་ཞོ་དང་ཆུ་སེར་མེ་ཏོག་སེར། །དབང་ལ་ཆུ་དམར་མེ་ཏོག་དམར་གསུམ་གར། །ནས་ཏིལ་ཀུ་ཤ་འབྲས་
ཡོས་བདུད་རྩི་ལྔའོ། །ཞེས་པ་ལྟར་ལགས། སྨྲས་པ། རྒྱུད་དང་རྒྱ་བོད་མཁས་པའི་གཞུང་གི་དོན། །བྱིས་པའི་བློ་ཡིས་ཇི་བཞིན་རྟོགས་དཀའ་ཡང། །དཔྱོད་ལྡན་གྲོགས་ཀྱི་དྲི་བའི་གཡར་ཁྲལ་ཙམ། །གཞལ་ཕྱིར་དགེ་སློང་དྷརྨ་བྷ་དྲས་
བྲིས་



