༄༅། །ན་མོ་རདྣ་ཏྲ་ཡཱ་ཡ། བླ་མའི་རྣལ་འབྱོར་བསྒོམ་པར་འདོད་པས། སྐྱབས་འགྲོ་སེམས་བསྐྱེད་སྔོན་དུ་བཏང། སེམས་
ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ། ཟབ་ལམ་བླ་མའི་རྣལ་འབྱོར་བསྒོམ་སྙམ་དུ་བསམ། དེ་ནས་རང་གི་མདུན་དུ་རིན་པོ་ཆེའི་ཁྲིའི་སྟེང་དུ་པདྨ་དང་ཟླ་བའི་གདན་ལ། ངོ་བོ་
དཀོན་མཆོག་གསུམ་འདུས་ཀྱི་བདག་ཉིད་ཡིན་པ་ལ། རྣམ་པ་རང་གི་རྩ་བའི་བླ་མ་ཞལ་མཇལ་དུས་ཀྱི་རྣམ་པ་ཅན། དགྱེས་པའི་འཛུམ་ཞལ་དང་ལྡན་ཞིང། ཕྱག་གཡས་ཆོས་འཆད་དང། གཡོན་ནོར་བུའི་ཕྲེང་བས་མཛེས་
པའི་མཉམ་གཞག་མཛད་པ། དབུ་ཞྭ་གསེར་གྱི་མདོག་ཅན་གསོལ་ཞིང། ལི་ཁྲིའི་མདངས་དང་ལྡན་པའི་ཆོས་གོས་གསུམ་གྱིས་དཀྲིས་པ། བཀྲ་ཤིས་པའི་རྟགས་ཀྱི་རི་མོ་བཀྲ་བའི་བེར་ཟླམ་བཟང་པོ་ཀླུབས་པ། ཞབས་གཉིས་
སྐྱིལ་ཀྲུང་གིས་བཞུགས་པའི་ཐུགས་ཀར་སྣ་ཚོགས་པད་ཟླའི་གདན་ལ། བདག་ཅག་གི་སྟོན་པ་ཤཱཀྱའི་རྒྱལ་པོ་གསེར་གྱི་མདངས་ལྡན་མཚན་དཔེའི་དཔལ་འབར་བ། ས་གནོན་མཉམ་གཞག་གི་ཕྱག་རྒྱ་ཅན། རྡོ་རྗེའི་སྐྱིལ་ཀྲུང་
གིས་བཞུགས་པའོ། །དེ་ལྟར་གསལ་བཏབ་ནས་ཡེ་ཤེས་པ་བསྟིམ། ཡན་ལག་བདུན་པ་རྒྱས་བསྡུས་ཅི་རིགས་ཕུལ། གསོལ་བ་རྩེ་གཅིག་ཏུ་གདབ། འདོད་གསོལ་སྨོན་ལམ་བཀྲ་ཤིས་སོགས་བྱའོ། །ཞེས་པ་འདི་ནི་དད་

[147A]༄༅། །སྟོབས་དང་ལྡན་པའི་རྒྱལ་མོ་ཨུ་པ་སན་ཆའི་ཐུགས་དམ་དུ། རྒྱལ་ཁམས་ཀྱི་བྱ་བྲལ་བ་དགེ་སློང་བློ་བཟང་ཆོས་ཀྱི་རྒྱལ་མཚན་གྱིས་སྦྱར་བའོ།། །།



