   ༈   
མཐར་བྱེད་དང། ཡེ་ཤེས་འབབས་སྔགས་གཉིས་ཀྱི་དམིགས་པ་བྱེད་ཚུལ་འཁྲིད་ཡིག་སོགས་ན་མ་གསལ་བས་ཇི་ལྟར་ཡིན། ཞེས་པའི་ལན་ནི། འདི་གཉིས་གཙོ་འཁོར་ཚང་མའི་བཟླས་པའི་གྲངས་སོང་རྗེས་བཟླ་བར་
གསུངས་ཤིང། དེ་ཡང་བགེགས་མཐར་བྱེད་ཀྱི་འཕྲེང་སྔགས་བཟླ་བའི་དམིགས་པ་ནི། སྒྲུབ་ཐབས་རྒྱས་པའི་ཚེ་བྱང་སྒོའི་བགེགས་མཐར་བྱེད་དང། སྒྲུབ་ཐབས་བསྡུས་པའི་ཚེ་རང་གི་རྡོ་རྗེར་བདུད་རྩི་འཁྱིལ་པའི་ཐུགས་
ཀར་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ཡིག་མཐིང་ནག་གི་མཐར་སྙིང་པོ་དང། དེའི་ཕྱི་རོལ་ཏུ་འཕྲེང་སྔགས་ཀྱིས་བསྐོར་བ་ལ་དམིགས་ནས། གོང་བུའི་བཟླས་པའམ། ཁྲོས་བའི་བཟླས་པ་གང་རུང་བྱེད་

[081B] ཡེ་ཤེས་འབེབས་སྔགས་བཟླ་བའི་ཚེ། གཙོ་བོ་སྐུ་མདོག་དམར་པོ་སྐུ་ལས་འོད་ཟེར་དམར་པོ་ལྕགས་ཀྱུ་ལྟ་བུ་ཕྱོགས་ཐམས་ཅད་དུ་འཕྲོ་བར་བསྒོམས་པའི། འོད་ཟེར་གྱི་ལྕགས་
ཀྱུས་ཕྱོགས་བཅུའི་རྒྱལ་བ་སྲས་བཅས་ཐམས་ཅད་འདུས་པའི་ལྷ་སོ་གཉིས་རྟེན་དང་བརྟེན་པར་བཅས་པའི་དཀྱིལ་འཁོར་གྱི་རྣམ་པར་སྤྱན་དྲངས་ཏེ། རང་ལ་བསྟིམས་ནས་རྒྱུད་བྱིན་གྱིས་བརླབས་པའི་མོས་པ་བྱེད་པར་
བསྙེན་ཡིག་འདུས་པའི་རྒྱན་དུ་གསུངས་པ་ལྟར་གྱིས་ཆོག་པ་ལགས་



