
[001A]༄༅། །རྗེ་བཙུན་སྒྲོལ་མ་ཙིཏྟ་མ་ཎིའི་བསྙེན་སྒྲུབ་སྦྲགས་མའི་འདོན་ཆོག་དངོས་གྲུབ་བུང་བ་འགུགས་པའི་ཡིད་འཕྲོག་ཨུཏྤལ་གསར་པའི་སྐྱེད་ཚལ་ཞེས་བྱ་བ་བཞུགས་སོ། །

[001B] །མཛེས་སྡུག་ཨུཏྤལ་བཞད་པའི་ཟུར་མིག་གི་འདབ་མ་ཡོན་པོར་བརྐྱང་པས་རྒྱལ་ཀུན་གྱི། །བརྟན་པ་གཅིག་ཅར་འཕྲིག་པའི་ཡུམ་མཆོག་ཡས། །བདག་ཀྱང་
བདག་པོའི་གནས་ལ་འགོད་པར་མཛོད།  །དེ་ལ་འདིར་རྗེ་བཙུན་མ་འཕགས་མ་སྒྲོལ་མའི་སྒྲུབ་ཐབས་ཙིཏྟ་མཎི་དང་འབྲེལ་བའི་གཞི་བསྙེན་ལེགས་པར་སྒྲུབ་པའི་རྣལ་འབྱོར་པ་དག་གིས་དངོས་གྲུབ་པའི་དོན་དུ་ལྷ་དབང་དུ་བྱེད་པའི་
བཅུ་ཆའི་སྦྱིན་སྲེག་བྱེད་པ་གལ་ཆེ་བར་གསུངས་པས་ན། དེའི་སྔོན་དུ་འཇིག་རྟེན་པའི་མེ་ལྷའི་བསྙེན་པ་དང། དེའི་བཅུ་ཆའི་སྦྱིན་སྲེག་ངེས་པར་འགྲོ་དགོས་ལ། དེ་ལྟར་བྱས་ན་མེ་ལྷ་ཐབ་ཏུ་འགུགས་ནུས་ཤིང། དེས་དངོས་གྲུབ་ཀྱི་སྒོ་མང་
དུ་འབྱེད་པའི་ཚུལ་རྒྱུད་རིག་པ་མཆོག་དང། དངོས་གྲུབ་རྒྱ་མཚོ་ནས་འཕྲོས་ཙམ་བསྟན་པ་ལྟར་སྐབས་འདིར་ཡང་འཇམ་མགོན་སྙན་བརྒྱུད་ཀྱི་ཕྱག་བཞེས་ལྟར་ངེས་པར་བྱ་དགོས་པས། དེ་དག་ཇི་ལྟར་བྱ་ཚུལ་གྱི་ཡི་གེ་ལོགས་སུ་གསལ་བ་

[002A] །ལྟར་ལེགས་པར་ཟིན་ནས་ཁྱད་པར་གྱི་སྒྲུབ་པའམ། བདག་མདུན་སྦྲགས་མའམ། བསྙེན་སྒྲུབ་སྦྲགས་མའི་བསྙེན་པ་གཏོང་བ་ལ་གནས་སྔར་གྱི་གཞི་བསྙེན་དང། མེ་ལྷའི་བསྙེན་པ་གྟོང་
བའི་གནས་དེ་ཁོ་ནའམ་གལ་ཏེ་ཅིས་ཀྱང་མ་བདེ་ན་ཡིད་མཐུན་གྱི་གནས་སུ་བྱི་དོར་བསྐྱངས་པ་སོགས་ཡིད་དུ་འོང་བ་བྱས། དམིགས་རྟེན་རྗེ་བཙུན་མའི་བྲིས་འབུར་གྱི་སྐུ་རྟེན་ལེགས་པར་བཞུགས་སུ་གསོལ། མདུན་དུ་སྟེགས་ཇི་ལྟར་འྪམ་
པར་དྲི་བཟང་དང་བ་བྱུང་རྣམ་ལྔས་ཆག་ཆག་བཏབ། རྡུལ་ཚོན་ནམ་རས་བྲིས་ཀྱི་པདྨ་འདབ་མ་བཅུ་པའི་ལྟེ་བར་ཟླ་གདན་ལ་ཏཱཾ་ཡིག་ལྗང་གུ། འདབ་མ་བཅུ་ལ་མདུན་ནས་བརྩམས་ཏེ་ཡི་གེ་བཅུ་པ་འགོ་ཕྱི་ཁ་ནང་བསྟན་བྲིས་པ་བཤམས་
བདག་མདུན་གྱི་མཆོད་པ། གཏོར་མ་དམར་མོ་འདབ་ལྡན་ཆ་བ་ཞི་བཀའ་སྲུང་གཉིས་ཀྱི་གཏོར་མ། མཎྜལ་བཞི་པ་སོགས་རང་མཁོས་དང་བསྟུན་པའི་སེར་སྣ་མེད་པའི་མཆོད་པ་རྒྱ་གང་ཆེ་ལོག་འཚོས་མ་སྦགས་པ་བཤམས། ཚོགས་ཀྱི་འྑོར་

[002B] ལས་བུམ། མིག་དར། མེ་ཏོག་སོགས་ཉེ་བར་མཁོ་བའི་ཡོ་བྱད་ཐམས་ཅད་འདུ་བྱས་ལ། མཚམས་ཐོ་སྔར་ལྟར་སློང། གཞི་བདག་དཀར་གཏོར་དང། བགེགས་གཏོར་བསྔོ། བསངས་བདུག་སོགས་ལེགས་པར་བྱ། རང་ཉིད་སྟན་བྡེ་
བར་དབང་གི་ལས་དང་མཐུན་པར་ཁ་ནུབ་ཏུ་ཕྱོགས་པའམ། ཕྱོགས་པར་མོས་ནས་ཁ་སྒྲུབ་གཞི་ལ་ཕྱོགས་པར་འཁོད། དགེ་སེམས་ཁྱད་པར་ཅན་དང་ལྡན་པའི་ངང་ནས་ཐུན་དྲུག་རྣལ་འབྱོར། གཞུང་གི་སྐྱབས་སེམས་དང་བླ་མའི་རྣལ་འབྱོར་ནས་བྡག་
བསྐྱེད་བཟླས་པ་མཆོད་བསྟོད་དང་ཉེར་བསྡུ་བར་རྫོགས་པར་བསྒོམ། ་ལས་བུམ་ཨ་མྲྀ་ཏས་བསང།  སྭ་བྷཱ་ཝས་ སྦྱངས།  སྟོང་པའི་ངང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་པོ་ལྟོ་བ་ཆེ་བ་  ྾  ལྷ་འོད་དུ་ཞུ་ནས་བུམ་
པའི་ཆུ་དང་རོ་གཅིག་ཏུ་གྱུར།  ཅེས་བརྗོད་ཅིང་བསམ་མོ། །དེ་ནས་མདུན་བསྐྱེད་ཀྱི་མཆོད་པ་འདོད་ཡོན་ལྔ་དང་བཅས་པ་རྣམས་བདག་བསྐྱེད་ལྟར་བྱིན་གྱིས་བརླབ། མདུན་བསྐྱེད་ཀྱི་བསྒྲུབ་གཞི་  ཨ་མྲྀ་ཏས་བསང། སྭ་བྷཱ་ཝས་སྦྱངས། སྟོང་པའི་
ངང་ལས་རང་གི་མདུན་དུ་ཡེ་ཤེས་རང་སྣང་ལས་གྲུབ་པའི་འཇའ་ཚོན་གྱི་རང་བཞིན་གཅིག་ཏུ་མ་ངེས་པ་དྭངས་ཤིང་གསལ་བའི་དབུས་སུ་པཾ་ལས་པདྨ་འདབ་མ་བརྒྱད་པའི་ལྟེ་བར་ཏཱཾ་ལྗང་གུ་ ཞེས་པ་ནས།  སྒྲིབ་བྲལ་བདེ་ཆེན་
བདག་ལ་སྩལ་དུ་གསོལ། ཨོཾ་གུ་རུ་ཨཱ་རྱ་ཏཱ་རེ་ས་པཱ་རི་ཝཱ་ར་ཨོཾ་ཨཱཧཱུཾ།  གིས་ནང་མཆོད་འབུལ་བའི་བར་དབང་ཆོག་ནས་འབྱུང་བ་ལྟར་བཏང། དེ་ནས་དྲིལ་སྟབས་དང་བཅས་ཏེ་ལེགས་བྲིས་མས་བསྟོད། དེ་ནས་མཚམས་འདིར་བཟླས་པ་བྱ་

[003A]༄༅། །དགོས་པས་རང་ཉིད་རྗེ་བཙུན་མའི་ང་རྒྱལ་གྱིས་དཀྱིལ་འཁོར་གྱི་མདུན་དུ་འཁོད་པར་མོས་ལ། རང་དང་མདུན་བསྐྱེད་གཉིས་ཀའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཏཱཾ་ཡིག་གི་མཐར་བཟླ་བྱའི་སྔགས་ཀྱི་ཕྲེང་
བས་བསྐོར་བ་ལས་འོད་ཟེར་དམར་པོ་ལྕགས་ཀྱུ་ལྟ་བུ་སྤྲོས་ཕྱོགས་བཅུའི་ཞིང་རབ་འབྱམས་ན་བཞུགས་པའི་བླ་མ་རྒྱལ་བ་སྲས་བཅས་རྣམས་ཀྱི་ཐུགས་རྒྱུད་རང་དབང་མེད་པར་བསྐུལ་ཏེ་རྗེ་བཙུན་འཕགས་མ་སྒྲོལ་མའི་རྣམ་པར་ནམ་མཁའི་ཁམས་གང་
བ་སྤྱན་དྲངས་ནས་ཐུགས་བརྩེ་ཞིང་ཆགས་པས་རང་དང་མདུན་བསྐྱེད་ལ་སིབ་སིབ་ཐིམ་པས་དེ་དག་ཐམས་ཅད་དགྱེས་བཞིན་རང་གི་དབང་དུ་གྱུར། ཡང་འོད་ཟེར་དཔག་ཏུ་མེད་པ་ཕྱོགས་བཅུར་འཕྲོས་པས། ཕྱོགས་བཅུའི་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་དང་སྔགས་ཀྱི་ནུས་པ་ཐོབ་པའི་གང་ཟག་ཐམས་ཅད་ཀྱི་བྱིན་རླབས་དང་ནུས་པ་ཐམས་ཅད་འོད་ཟེར་དམར་པོའི་རྣམ་པར་བསྡུས་ནས་རང་དང་མདུན་བསྐྱེད་ལ་ཐིམ་པ་དང། མདུན་བསྐྱེད་ལས་ཀྱང་བྱིན་རླབས་ནུས་མཐུ་ཐམས་ཅད་
འོད་ཟེར་དང་སྔགས་ཕྲེང་གི་རྣམ་པར་སྤྱན་དྲངས་ཏེ། རང་ལ་ཐིམ་པས་སྔགས་ནུས་བྱིན་རླབས་ཁྱད་པར་ཅན་ཐོབ། རྒྱུད་བྱིན་གྱིས་བརླབས། མཆོག་དང་ཐུན་མོང་གི་དངོས་གྲུབ་ཐོབ་པར་གྱུར་ པར་བསམ་ལ།  ཨོཾ་ཏཱ་རེ་ཏུཏྟཱ་རེ་ཨཱ་གཙྪ་ཨཱ་གཙྪ་སཱཧཱ།  ཞེས་
པ་རྟགས་མ་བྱུང་གི་བར་རམ་མ་མཐའ་འབུམ་བཞིའི་བསྙེན་པ་བྱེད། ཐུན་འཇོག་ཁར་ཡིག་བརྒྱ་བརྗོད། སྔར་བཞིན་ཕྱི་ནང་གི་མཆོད་པས་མཆོད།  ཐུགས་རྗེ་ཆེན་པོའི་ཐུགས་རྗེའི་རྣམ་སྤྲུལ་  ྾   ྾  ཞབས་ལ་འདུད། །བདག་སོགས་རྣམས་ཀྱི་ཆོས་དང་མཐུན་པའི་  ྾   ྾  བྲླབ་

[003B]  །ཞེས་འདོད་དོན་གསོལ། །དེ་ནས་གཏོར་མ་དང་པོ་ནང་མཆོད་ལྟར་བྱིན་གྱིས་བརླབ།  བླ་མ་རྗེ་བཙུན་མའི་ལྷ་ཚོགས་རྣམས་ཀྱི་ལྗགས་ ཞེས་པ་ནས།  གནས་པོ་མཛོད།  །ཅེས་དང།  བདག་གི་བསམ་པའི་སྟོབས་ ཞེས་སོགས་བདེན་སྟོབས་བརྗོད་པའི་བར་གྱིས་གཏོར་མ་ཆ་
བཞི་འབུལ། དེ་ནས་དབང་གི་དོན་དུ་མཎྜལ་འབུལ། དགའ་ཆེན་ཁྱོད་བདག་སྟོན་པ་བས།  །ཞེས་པ་ནས་དབང་བཞི་བྱིན་རླབས་རྫོགས་པར་བླངས་ཏེ་གཏང་རག་གི་མཎྜལ་འབུལ།  དེང་ནས་བརྩམས་ཏེ་  ྾   ཞེས་ལུས་བྲན་དུ་འབུལ་བའི་བར་རྣམས་ཡི་གེ་ལོགས་སུ་གསལ་བ་ལྟར་བྱ། སྤྲོ་ན་
སྒྲོལ་ཆོག་རྒྱས་བསྡུས་གང་རུང་དང། མཇུག་ཏུ་གཏང་རག་གི་མཆོད་བསྟོད། བཟོད་གསོལ། སྨོན་ཤིས་རྣམས་གཞུང་ལྟར་བྱའོ། །འདིའི་སྐབས་སུ་བདག་འཇུག་བརྒྱ་རྩ་བརྒྱད་དང། སྒྲོལ་ཆོག་བརྒྱ་རྩ་བརྒྱད་འགྲོ་དགོས་པས་ན་ཉིན་རེར་ཐུན་གཉིས་ལ་སྔགས་སྟོང་ཕྲག་བརྒྱད་ཙམ་དང་
བདག་འཇུག་ཚར་གཉིས། སྒྲོལ་ཆོག་ཚར་གཉིས་བཅས་བཏང་ན་ཞག་ལྔ་བཅུའི་ཁོངས་སུ་འགྲུབ་པར་འགྱུར་པས་ཧ་ཅང་ངལ་བར་མི་འགྱུར་རམ་སྙམ། མཚམས་མ་གྲོལ་བར་དུ་མདུན་བསྐྱེད་ཉེར་བསྡུ་མི་བྱའོ། །མཚམས་གྲོལ་ཁར་ཡེ་ཤེས་པ་རང་ལ་བསྡུ། དམ་ཚིག་པ་བྲིས་འབུར་གྱི་
སྐུའི་རྣམ་པར་གྱུར་པ་མོས།  །འདིར་སྨྲས་པ། གང་གི་མཚན་སྙན་ག་བུར་ཟེགས་མ་ཙམ། །འཐུངས་པ་ཡིས་ཀྱང་སྲིད་ཞིའི་ཚ་གདུང་ཀུན། །སེལ་ལ་རྒྱལ་དང་རྒྱལ་སྲས་རྒྱུ་སྐར་ཁྲོད། །མཚུངས་མེད་བདུད་རྩིའི་ཟླ་བ་འདི་ཁོ་ན། །དེ་ཕྱིར་རྒྱལ་ཡུམ་བྶམ་
འཕེལ་ཡིད་བཞིན་ནོར། །རྩེ་གཅིག་སྒྲུབ་པའི་རྒྱལ་མཚན་རྩེར་བཀོད་དེ། །དོན་གཉིས་འདོད་རྒུའི་ཆར་ཆེན་འབད་མེད་དུ། །འབེབས་པའི་ཐབས་མཁས་ཆོ་ག་བདག་གིས་བརྩམས། །འདིར་འབད་དགེ་བས་ཚེ་རབས་ཐམས་ཅད་དུ། །ཡུམ་

[004A]༄༅། །མཆོག་ལྷག་པའི་ལྷ་མོས་རྗེས་བཟུང་ནས། །འགྲོ་ཀུན་སྲིད་མཚོ་ལས་སྒྲོལ་དེད་དཔོན་མཆོག་ཟླ་མེད་ཁམས་གསུམ་བླ་མ་འགྲུབ་གྱུར་ཅིག་ །ཅེས་རྗེ་བཙུན་སྒྲོལ་མ་ཙིཏྟ་མ་ཎིའི་བསྙེན་སྒྲུབ་སྦྲགས་མའི་འདོན་ཆོག་
དངོས་གྲུབ་བུང་བ་འགུགས་པའི་ཡིད་འཕྲོག་ཨུཏྤལ་གསར་པའི་སྐྱེད་ཚལ་ཞེས་བྱ་བ་འདི་ཡང་བཀྲ་ཤིས་ཆོས་གླིང་གི་དགེ་སློང་གཅིག་ཏུ་དགེ་ལ་བརྩོན་པའི་བླ་མ་བློ་བཟང་ཆོས་འཕེལ་ལགས་ནས་ཡང་ཡང་བསྐུལ་བའི་དོར། ་རྒྱལ་ཀུན་འདུས་ཞལ་རྡོ་རྗེ་འཆང་ཕ་བོང་ཁ་པའི་ཞལ་སྔ་ནས་ལས་
ལུགས་འདིའི་དབང་དང་ལུང་ལག་ལེན་དམར་ཁྲིད་དང་བཅས་པ་ལེགས་པར་ཐོབ་པ་་སྐུ་བཅར་མཚན་ཞབས་དར་ཧན་ཁྲི་བྱང་སྤྲུལ་སྐུ་བློ་བཟང་ཡེ་ཤེས་བསྟན་འཛིན་རྒྱ་མཚོར་འབོད་པས་ཤིང་སྤྲེ་མགོ་ཟླའི་ཡར་ཚེས་བཟང་པོར་སྦྱར་བ་འགྲོ་ཀུན་འཕགས་མས་དགྱེས་བཞིན་རྗེས་སུ་འྫིན་
པའི་རྒྱུར་གྱུར་ཅིག། །།་ མཚམས་ཐོའི་སྤེལ་ཚིག་  །གཟུགས་སྣང་ཞི་ཁྲོའི་དྲ་བའི་གར། །སྒྲ་གྲགས་ནཱ་དའི་གདངས་སུ་འཁྲོལ། །རིག་སྟོང་སྐྱེ་མེད་ཆོས་སྐུའི་ངང། །བསྲུང་དང་བཟློག་པ་མ་དམིགས་ཀྱང། །གཞོམ་མེད་རྡོ་རྗེ་སྲུང་བའི་གུར། །འབར་ཕྲེང་ཁྲོ་
བོའི་སྤྲིན་འཁྲུགས་པས། །ཀུན་རྟོག་འཁྲུལ་པའི་གེགས་ཀྱི་དཔུང། །དམིགས་མེད་དབྱིངས་སུ་རྒྱ་ཡིས་ཐོབ། །བཛྲ་རཀྵ་ཧཱུཾ།།  །།སྨར་ཁམས་འོད་བླའི་མཛོད་པ་བློ་གྲོས་ཆོས་འཛིན་ནས་དཔར་དུ་བསྐྲུན་པས་སྐྱེ་ཀུན་འཕགས་མས་རྗེས་འཛིན་ཤོག།།  །
དགེ་ལེགས་འཕེལ།། །



