   ༈    མང་ཐོས་

[087B] འབུལ་འབྲས། དེ་ནས་ཕྱག་བྲིས་གནང་རྟེན་གྱིས་ཀླུབས་པ་གནང་འབྱོར་བཞིན་མཁའ་སྤྱོད་མའི་ནང་མཆོད་ཀྱི་རྫས་བསྐྱེད་སྐབས་གཞན་རྣམས་ཇི་
གསུང་ལ་འཁྲུལ་པ་མི་སྣང་ཡང། ནུབ་ཏུ་ཨཾ་དམར་པོ་ལས་བྱང་སེམས་དཀར་པོ་དང། ལྷོར་ཏྲཾ་སེར་པོ་ལས་རཀྟ་དམར་པོ་དང། ལྷོ་ནུབ་ཏུ་མཾ་སྔོན་པོ་ལས་ཁྱིའི་ཤ་དམར་པོ། ནུབ་བྱང་དུ་བཾ་དམར་པོ་ལས་
གླང་པོ་ཆེའི་ཤ་དཀར་པོ་བསྐྱེད་པ་ཡིན། བླ་མ་རང་སེམས་དང་བསྲེས་ནས་སྐུ་བཞིའི་ངོ་བོར་མོས་པ་བྱ་ཚུལ་ལ། ས་སྐྱ་པ་རྣམས་སེམས་གསལ་ཙམ་རིག་ཙམ་དེ་བླ་མ་སྤྲུལ་པའི་སྐུ། ང་གང་དུ་ཡང་མ་གྲུབ་པའི་
སྟོང་ཉིད་དུ་རྗེན་ནེ་བ་དེ་བླ་མ་ཆོས་ཀྱི་སྐུ། གསལ་བ་དང་སྟོང་པ་མེ་དང་མེའི་ཚ་བ་ལྟར་དབྱེར་མི་ཕྱེད་པའི་ཟུང་འཇུག་དེ་བླ་མ་ལོངས་སྐུ། དེ་སྨྲ་བསམ་བརྗོད་དུ་མེད་པའི་བརྗོད་བྲལ་བདེ་ཆེན་དེ་བླ་མ་ངོ་བོ་ཉིད་སྐུར་
བཞེང་པར་གདའ་ནའང། རང་ལུགས་ལ་སྟོང་ཉིད་འཛིན་སྟངས་ཀྱི་ཡུལ་དུ་སོང་བ་དེ་བླ་མ་ཡེ་ཤེས་ཆོས་ཀྱི་སྐུ། མྱོང་ཡུལ་ལྷན་སྐྱེས་ཀྱི་བདེ་ཆེན་སྐྱེས་པར་མོས་པ་དེ་བླ་མ་བདེ་ཆེན་ལོངས་སྐུ། སྣང་ཡུལ་དུ་དག་མ་དག་སྣ་
ཚོགས་འཆར་པ་དེ་བླ་མ་སྣ་ཚོགས་སྤྲུལ་སྐུ། བདེ་སྟོང་གི་གཤིས་ལ་སྒྲིབ་གཉིས་ཀྱི་བསླད་པས་མ་གོས་བ་དེ་བླ་མ་ངོ་བོ་ཉིད་སྐུར་བཞག་ན་རྗེ་ཡབ་སྲས་ཀྱི་གསུང་དང་མཐུན་ཅིང། ཟུང་འཇུག་བདེ་ཆེན་རང་སེམས་བླ་

[088A]༄༅། །མ་ལ། ཞེས་པའི་དགོངས་པར་ཡང་དོན་གྱིས་གནས་སམ་སྙམ། དབང་བཞི་ལུས་བསྒྲིགས་སྐབས་བསྐྱེད་རིམ་རྣལ་འབྱོར་བཅུ་གཅིག་བསྒོམ་པ་བུམ་དབང་གི་ལམ་ཡིན་པ་ཤེས་སླ་
གསང་དབང་གི་ལམ་ནི། རྩའི་འཁོར་ལོ་ལྔ་དང། རྟེན་དཀྱིལ་འཁོར་བཞི་ལ་གནད་དུ་བསྣུན་ནས་བསྒོམས་པའི་རྫོགས་རིམ་རྩ་དབུ་མ་ཡིན་ལ། དེའི་གནད་ནི་བཟླས་པའི་ཚེ་ན་ཚང་བར་ཡོད་དེ། ཆོས་འབྱུང་ཟླ་བ་ས་བོན་སྔགས་
འཕྲེང་དང་བཅས་པ་ལ་དམིགས་ནས་བཟླས་པས་རྩ་འཁོར་ལྔ་ལ་གནད་དུ་བསྣུན་པའི་རྫོགས་རིམ་གྱི་དོད་ཐུབ་པ་གང་ཞིག་ཆོས་འབྱུང་བསྒོམས་པས་ལུས་རྩའི་དཀྱིལ་འཁོར། ས་བོན་དང་སྔགས་འཕྲེང་བསྒོམས་པས་
རྩ་ཡི་གེའི་དཀྱིལ་འཁོར། ཟླ་བ་དཀར་དམར་བསྒོམས་པས་ཁམས་བདུད་རྩིའི་དཀྱིལ་འཁོར། རླུང་ཁ་སྦྱོར་བསྒོམས་པས་སྙིང་པོ་རླུང་གི་དཀྱིལ་འཁོར་ལ་གནད་དུ་བསྣུན་པའི་རྫོགས་རིམ་གྱི་དོད་ཐུབ་པའི་ཕྱིར། ཤེར་དབང་
གི་ལམ་ནི་ཕོ་ཉ་ལ་བརྟེན་ནས་དཀའ་བཞི་བསྐྱེད་པ་ཡིན་ལ། ཞང་བྱུང་རྫོགས་རིམ་དང་པོའི་སྐབས་སུ་གྲྭ་བཞིར་དགའ་འཁྱིལ་བསྒོམས་པ་སོགས་ཀྱིས་ཀྱང་དགའ་བཞྀ་འདྲེན་པའི་ཕྱིར། ཚིག་དབང་གི་ལམ་ནི། སྐུ་ཐུགས་
ཟུང་འཇུག་བསམ་མི་ཁྱབ་ཀྱི་རྫོགས་རིམ་ཡིན་ལ། ཞར་བྱུང་རྫོགས་རིམ་གཉིས་པའི་སྐབས་སུ་ལུས་ལྷ་སྐུ་བཞིན་ལག་གི་རྣམ་པ་ཅན་དུ་གསལ་བཞིན་པའི་ངང་ནས། སེམས་སྙིང་གར་དགའ་འཁྱིལ་དཀར་དམར་འདྲེས་

[088B] དེ་ལྟ་བུའི་བསྐྱེད་རིམ་མ་ཚད་རེ་རེ་ལའང་དབང་བཞི་གའི་ལམ་ཆ་ཚང་བར་ཡོད་བའི་དོན་ནོ། །བསམ་མི་ཁྱབ་མཐུན་མོང་པའི་སྐབས་ཀྱི་གཟུགས་མེད་
ཁམས་ནི། རྗེ་ཏཱ་ར་ནཱ་ཐས། ནམ་མཁའ་མཐའ་ཡས་སྐྱེ་མཆེད་དང། །རྣམ་ཤེས་མཐའ་ཡས་ཅི་ཡང་མེད། །སྲིད་རྩེ་ཞེས་བྱ་གཟུགས་མེད་བཞི། །ཞེས་པ་ལྟར་དང། གཟུགས་ཁམས་ནི། ཚངས་རིས་ཚངས་པ་མདུན་ན་འདོན་
ཚངས་ཆེན་བསམ་གཏན་དང་པོ་ཡིན། །འོད་ཆུང་ཚད་མེད་འོད་འོད་གསལ། །གཉིས་པའོ་དགེ་ཆུང་ཚད་མེད་དགེ་དགེ་རྒྱས་བསམ་གཏན་གསུམ་པ་ཡིན། །སྤྲིན་མེད་བསོད་ནམས་སྐྱེས་དང་ནི། །འབྲས་བུ་ཆེ་ཞེས་གནས་
གསུམ་དང། །མི་ཆེ་མི་གདུང་གྱ་ནོམ་སྣང། །ཤིན་ཏུ་མཐོང་དང་འོག་མིན་ནི། །གནས་གཙང་ལྔ་སྟེ་བཞི་པ་ཡིན། །ཞེས་པ་ལྟར་དང། འདོད་ཁམས་ནི། དམྱལ་བ་ཡི་དྭགས་དུད་འགྲོ་དང། །མི་རྣམས་དང་ནི་འདོད་ལྷ་
དྲུག༑ ཅེས་གསུངས་པ་ལྟར་རོ། །སྨྲས་པ། ངེས་འབྱུང་བྱང་ཆུབ་སེམས་ཀྱིས་རྒྱུད་བསྐུལ་ནས། །ཡང་དག་ལྟ་བས་ཟིན་པའི་བསྐྱེད་རྫོགས་ལམ། །སྡོམ་གསུམ་བཅས་པའི་མཚམས་ལས་མ་གཡོས་པར། །བསྒོམས་
ན་གཏན་གྱི་མདུན་མ་གྲུ་བཞིར་འགྲུབ། །ཟབ་ལས་ཆེས་ཟབ་རྣལ་འབྱོར་གསང་མཐའི་བཅུད། །གནས་གསུམ་མ་དང་མཁའ་འགྲོའི་སྙིང་གི་ཁྲག་དྲོན་མོར་འབབ་འདི་ལ་འུར་མ་འཐུངས་ན། །དལ་འབྱོར་གྲུ་ཆེན་སྟོང་

[089A]༄༅། །པར་འཇིག་གོ་ཀྱེ། །དེ་སྐད་ཞུ་བའི་འཕྲིན་ཡིག་ངང་པའི་བུ། །རྩི་བཅུད་སྐྱེས་ཀྱི་ལུས་འདེགས་བསྐྱོད་པ་ཞིག་ལྷག་བསམ་འོ་མའི་རྫིང་བུ་ལས་ཐོན་ཏེ། །མང་ཐོས་ཞི་དུལ་ལྡན་དེའི་
སྤྱན་སྔར་འཕུར་



