
[000A]༄༅། །མཁས་གྲུབ་བསྟན་པ་དར་རྒྱས་ཀྱི་གསུང་རྒྱུན་ལས། སྐབས་ལྔ་པ་དྲུག་པ་བདུན་པའི་མཐའ་དཔྱོད་པད་མ་དཀར་པོའི་འཕྲེང་བ་ཞེས་བྱ་བའི་དབུ་ཕྱོགས་བཞུགས་སོ།། །།

[001A]༄༅། །རྣམ་པ་ཐམས་ཅད་མངོན་པར་རྫོགས་པ་རྟོགས་པ་ཐོབ་པ་ལ། །ཞེས་སོགས་ཀྱི་སྐབས་སུ། རྣམ་རྫོགས་སྦྱོར་བ་བཤད་ཟིན་བའི་འོག་ཏུ་རྩེ་སྦྱོར་འཆད་པའི་རྒྱུ་མཚན་ཡོད་དེ། མཁྱེན་གསུམ་གྱི་རྣམ་པ་ལ་གོམས་པ་དབང་བསྒྱུར་མཐོབ་པ་ཐོབ་ཕྱིར་དུ་
བསྒོམ་པའི་རྣམ་རྫོགས་སྦྱོར་བ་ལ་བརྟེན་ནས། མཁྱེན་གསུམ་གྱི་རྣམ་པ་ལ་གོམས་པ་དབང་བསྒྱུར་ཐོབ་ཟིན་པའི་རྩེ་སྦྱོར་འབྱུང་བའི་རྒྱུ་མཚན་གྱིས་དེ་ལྟར་བཤད་པའི་ཕྱིར། འདི་སྐབས་སུ། ཁ་ཅིག། མཁྱེན་གསུམ་གྱི་རྣམ་པ་ལ་གོམས་པ་དབང་བསྒྱུར་ཐོབ་པའི་སེམས་
དཔའི་ཡེ་ཤེས་རྩེ་སྦྱོར་གྱི་མཚན་ཉིད་ཡིན་ཟེར་ན། སྟོང་ཉིད་མངོན་སུམ་དུ་རྟོགས་པའི་ཐེག་ཆེན་གྱི་ཚོགས་ལམ་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། སྟོང་ཉིད་མངོན་སུམ་དུ་རྟོགས་པའི་སེམས་དཔའི་ཡེ་ཤེས་ཡིན་པའི་ཕྱིར། འདོད་ན། ཐེག་
ཆེན་སྦྱོར་ལམ་ཐོབ་པའི་སེམས་དཔའི་ཡེ་ཤེས་ཡིན་པར་ཐལ་ལོ། །གཞན་ཡང་ རྣམ་རྫོགས་སྦྱོར་བ་ཡིན་ན་མཁྱེན་གསུམ་གྱི་རྣམ་པ་ལ་གོམས་པ་དབང་བསྒྱུར་མ་ཐོབ་པ་ཐོབ་པའི་ཕྱིར་དུ་བསྒོམ་པའི་སེམས་དཔའི་ཡེ་ཤེས་ཡིན་དགོས་པར་ཐལ། ཁྱོད་ཀྱི་རྩེ་སྦྱོར་གྱི་མཚན་
ཉིད་འཐད་པའི་ཕྱིར། འདོད་ན། ཐེག་ཆེན་མཐོང་ལམ་བར་ཆད་མེད་ལམ་ཆོས་ཅན། དེར་ཐལ། དེའི་ཕྱིར། དེར་ཐལ། སེམས་དཔའི་ཡེ་ཤེས་ཡིན་པའི་ཕྱིར། འདོད་མི་ནུས་ཏེ། མཁྱེན་གསུམ་གྱི་རྣམ་པ་ལ་གོམས་པ་དབང་སྒྱུར་ཐོབ་ཟིན་པའི་ཕྱིར། ཁ་ཅིག། སྦྱོར་བ་དང་པོ་གསུམ་

[002A]༄༅། །པོ་དེ་འགལ་བ་ཡིན་ཟེར་ན། དེ་མི་འགལ་བར་ཐལ། ཐེག་ཆེན་གྱི་མཐོང་ལམ་དེ་གསུམ་ཀ་ཡིན་པའི་ཕྱིར། དེ་ཆོས་ཅན། རྣམ་རྫོགས་སྦྱོར་བ་ཡིན་པར་ཐལ། སེམས་དཔའི་ཡེ་ཤེས་ཡིན་པའི་ཕྱིར། ཕྱི་མ་གཉིས་ཡིན་པར་ཐལ། བྱང་སེམས་མཐོང་ལ་པའི་མཁྱེན་
པ་ཡིན་པའི་ཕྱིར། །རང་ལུགས་ལ། ཐེག་ཆེན་གྱི་སྦྱོར་ལམ་ཐོབ་པའི་གང་ཟག་གི་རྒྱུད་ཀྱི་མཁྱེན་གསུམ་གང་རུང་གི་རྣམ་པ་ཉམས་སུ་ལེན་པའི་སེམས་དཔའི་ཡེ་ཤེས། རྩེ་སྦྱོར་གྱི་མཚན་ཉིད། དེ་ལ་དབྱེ་ན། སྦྱོར་ལམ་རྩེ་སྦྱོར། མཐོང་ལམ་རྩེ་སྦྱོར། སྒོམ་ལམ་རྩེ་སྦྱོར་
བར་ཆད་མེད་པའི་རྩེ་སྦྱོར་དང་བཞི་ཡོད། རྩོད་པ་སྤོང་བ་ལ། ཁ་ཅིག། རྣམ་རྫོགས་སྦྱོར་བ་ཡིན་ན། མཁྱེན་གསུམ་གྱི་རྣམ་པ་ལ་གོམས་པ་དབང་སྒྱུར་མ་ཐོབ་པ་ཐོབ་ཕྱིར་དུ་བསྒོམ་པའི་སེམས་དཔའི་ཡེ་ཤེས་ཡིན་དགོས་པར་ཐལ། མཐར་གྱིས་སྦྱོར་བ་ཡིན་ན་
མཁྱེན་གསུམ་གྱི་རྣམ་པ་ལ་བརྟན་པ་མ་ཐོབ་པ་ཐོབ་ཕྱིར་དུ་བསྒོམ་པའི་སེམས་དཔའི་ཡེ་ཤེས་ཡིན་དགོས་པའི་ཕྱིར་ཟེར་ན་མ་ཁྱབ། མ་གྲུབ་ན་དེར་ཐལ། སྐད་ཅིག་སྦྱོར་བ་ཡིན་ན། མཁྱེན་གསུམ་གྱི་རྣམ་པ་ལ་བརྟན་པ་ཐོབ་པས་ཁྱབ་པའི་ཕྱིར་ཟེར་ན། འོ་ན་
རྣམ་རྫོགས་སྦྱོར་བ་དང་རྩེ་སྦྱོར་འགལ་པར་ཐལ། མཐར་གྱིས་སྦྱོར་བ་དང་སྐད་ཅིག་སྦྱོར་བ་གཉིས་འགལ་བའི་ཕྱིར། དེར་ཐལ། དེ་ལ་གཅིག་ཡིན་ལ་གཅིག་མིན་གྱི་ཁྱབ་པའི་ཕྱིར། འདོད་ན་བཀག་ཟིན།།    ༈    །།རྨི་ལམ་ན་ཡང་ཆོས་རྣམས་ཀུན། ཞེས་སོགས་

[002B] དྲོད་རྩེ་སྦྱོར་ཐོབ་པའི་རྟགས་ཆོས་ཅན། ཁྱོད་ལ་རྣམ་པ་དུ་མ་ཡོད་དེ། ཁྱོད་ལ་རྣམ་པ་བཅུ་གཉིས་ཡོད་པའི་ཕྱིར། ཁ་ཅིག་དྲོད་རྩེ་སྦྱོར་ཐོབ་པའི་རྟགས་ཆོས་ཅན། ཁྱོད་ལ་དབྱེ་ན་དུ་མ་ཡོད་དེ། ཁྱོད་ལ་རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་
དུ་རྨི་ལམ་ལྟ་བུར་ལྟ་བ་ལ་སོགས་བཅུ་གཉིས་ཡོད་པའི་ཕྱིར་ཟེར་ན། འོ་ན། རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བ་དེ་དྲོད་རྩེ་སྦྱོར་ཐོབ་པའི་རྟགས་ཡིན་པར་ཐལ། ཁྱོད་ཀྱི་སྦྱོར་བ་གཞུང་གི་དོན་སྦྱོར་རྣམ་དག་ཡིན་པའི་ཕྱིར། འདོད་ན་
མི་འཐད་དེ། དེ་རྒྱུད་ལ་ལྡན་པའི་ཐེག་ཆེན་གྱི་སྦྱོར་ལམ་དུ་མ་ཞུགས་པའི་གང་ཟག་ཡོད་པའི་ཕྱིར། དེར་ཐལ། ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བའི་ལམ་མ་ཞུགས་ཀྱི་གང་ཟག་ཡོད་པའི་ཕྱིར། དེར་ཐལ། དེ་ལྟར་རྟོགས་པའི་ལམ་མ་ཞུགས་ཀྱི་གང་ཟག་ཡོད་པའི་ཕྱིར་
ཁ་ཅིག། དྲོད་རྩེ་སྦྱོར་ཐོབ་པའི་རྟགས་བཅུ་གཉིས་པོ་དེ། དྲོད་རྩེ་སྦྱོར་མ་ཡིན་ཟེར་ན། དེ་ཡིན་པར་ཐལ། འགྲེལ་ཆེན་ལས། རྟགས་ལ་སོགས་པ་དེ་དག་ཀྱང་དྲོ་བ་ལ་སོགས་པའི་རང་བཞིན་ཡིན་པར་ཤེས་པར་བྱའོ། །ཞེས་གསུངས་པའི་ཕྱིར། ཁ་ཅིག། རྨི་ལམ་གྱི་གནས་སྐབས་
སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བ་སོགས་རྟགས་བཅུ་གཉིས་ཀྱི་མཚོན་ཏེ་བསྟན་པའི་ཐེག་ཆེན་གྱི་ངེས་ཆ་དང་པོ་དྲོད་རྩེ་སྦྱོར་གྱི་མཚན་ཉིད་ཡིན་ཟེར་ན། འོ་ན། རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བ་ལ་སོགས་པའི་
རྟགས་བཅུ་གཉིས་པོ་གང་རུང་གཅིག་གིས་མཚོན་ཏེ་བསྟན་པའི་དྲོད་རྩེ་སྦྱོར་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། དེ་ཅམ་བསྟན་པ་ལ་བརྟེན་ནས་དྲོད་རྩེ་སྦྱོར་གནུས་པའི་གདུལ་བྱ་

[003A]༄༅། །ཅིག་ཡོད་པའི་ཕྱིར། འདོད་ན་སླ། །ཁ་ཅིག་རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བའི་རྟགས་བཅུ་གཉིས་དང་ལྡན་པའི་ཐེག་ཆེན་གྱི་ངེས་ཆ་དང་པོ། དྲོད་རྩེ་སྦྱོར་གྱི་མཚན་ཉིད་ཡིན་ཟེར་ན། རྨི་ལམ་གྱི་གནས་
སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བའི་རྟགས་གཅིག་ཙམ་དང་ལྡན་པའི་དྲོད་རྩེ་སྦྱོར་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། རྟགས་གསལ་ཆོས་ཅན་གྱིས་སྒྲུབ། ཁ་ཅིག། བསོད་ནམས་རྣམ་པར་འཕེལ་བ་སོགས་རྟགས་བཅུ་དྲུག་གིས་མཚོན་
ཏེ་བསྟན་པའི་ཐེག་ཆེན་གྱི་ངེས་ཆ་གཉིས་པ། རྩེ་མོ་རྩེ་སྦྱོར་གྱི་མཚན་ཉིད་ཡིན་ཟེར་ན། ཕྱིའི་རྣམ་འཕེལ་བརྒྱད་ཙམ་གྱིས་མཚོན་ཏེ་བསྟན་བའི་རྩེ་མོའི་ཙེ་སྦྱོར་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། རྟགས་བསྒྲུབ་ཚུལ་སྔར་དང་མཚུངས། འདོད་མི་ནུས་ཏེ། ཆོས་ཅན་དེ་
ཡིན་པའི་ཕྱིར། ཁ་ཅིག། ཐབས་ཤེས་ཀྱི་རྟོགས་པ་བརྟན་པོ་གཉིས་དང་ལྡན་པའི་ཐེག་ཆེན་གྱི་ངེས་ཆ་གསུམ་པ་བཟོད་པའི་རྩེ་སྦྱོར་གྱི་མཚན་ཉིད་ཟེར་བ་དང། ཐབས་ཤེས་ཁྱད་པར་ཅན་གཉིས་འགལ་ལོ་ཟེར་ན། སྟོང་ཉིད་མངོན་སུམ་དུ་རྟོགས་པའི་ཐེག་ཆེན་གྱི་སྦྱོར་ལམ་བཟོད་
པའི་ཡེ་ཤེས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཐེག་ཆེན་གྱི་སྦྱོར་ལམ་བཟོད་པ་ཡིན་པའི་ཕྱིར། འདོད་མི་ནུས་ཏེ། དེའི་རྒྱུད་ལ་ཐབས་ཤེས་ཁྱད་པར་ཅན་མེད་པའི་ཕྱིར། དེར་ཐལ། དེའི་རྒྱུད་ལ་ཐེག་ཆེན་སེམས་བསྐྱེད་མེད་པའི་ཕྱིར། ཁྱབ་པ་ཁས་
ཁ་ཅིག་ན་རེ། ཐབས་ཤེས་ཀྱི་རྟོགས་པ་བརྟན་པོ་གཉིས་ཐོབ་པའི་སེམས་དཔའི་སྦྱོར་ལམ་བཟོད་པ་རྩེ་སྦྱོར་གྱི་མཚན་ཉིད་ཡིན་ཟེར་ན། ཕྱིར་མི་ལྡོག་པའི་རྟགས་ཐོབ་པའི་ཐེག་ཆེན་གྱི་སྦྱོར་ལམ་ཆོས་མཆོག་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་
ཅན་དེ་ཡིན་པའི་ཕྱིར། འདོད་མི་ནུས་ཏེ། ཆོས་མཆོག་རྩེ་སྦྱོར་ཡིན་པའི་ཕྱིར། ཁ་ཅིག། ཐབས་ཤེས་ཀྱི་རྟོགས་པ་བརྟན་པོ་གཉིས་ཐོབ་པའི་ཐེག་ཆེན་གྱི་ངེས་ཆ་གསུམ་པ། བཟོད་པའི་རྩེ་སྦྱོར་གྱི་མཚན་ཉིད་ཡིན་ཟེར་ན། ཐེག་ཆེན་སྦྱོར་ལམ་བཟོད་པ་བ་ཡིན་ན། བཟོད་པའི་གནས་སྐབས་

[003B] ཐེག་ཆེན་སྦྱོར་ལམ་བཟོད་པའི་ཡེ་ཤེས་ཡིན་ན། ཐབས་ཤེས་ཀྱི་རྟོགས་པ་བརྟན་པོ་གཉིས་ཐོབ་པས་ཁྱབ་པའི་ཕྱིར། འདོད་མི་ནུས་ཏེ། སྒོམ་ལམ་གྱི་གནས་སྐབས་སུ་ཕྱིར་མི་ལྡོག་པའི་རྟགས་གསར་དུ་ཐོབ་པའི་ཐེག་ཆེན་གྱི་སྦྱོར་
ལམ་བཟོད་པ་བ་ཡོད་པའི་ཕྱིར། ཁ་ཅིག། ཏི་ངེ་འཛིན་ལ་སེམས་ཀུན་ཏུ་གནས་པའི་ཐེག་ཆེན་གྱི་ངེས་ཆ་བཞི་བ། ཆོས་མཆོག་རྩེ་སྦྱོར་གྱི་མཚན་ཉིད་ཟེར་ན། ཏིང་ངེ་འཛིན་ལ་མི་གནས་པའི་ཐེག་ཆེན་སྦྱོར་ལམ་ཆོས་མཆོག་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཐེག་ཆེན་སྦྱོར་ལམ་ཆོས་མཆོག་
ཡིན་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། ཁ་ཅིག། སྟོང་གསུམ་གྱི་སེམས་ཅན་གྱི་གྲངས་དང་མཉམ་པའི་སངས་རྒྱས་ལ་མཆོད་པའི་བསོད་ནམས་ལས་མང་བས་མཚོན་ཏེ་བསྟན་པའི་སེམས་དཔའི་ཡེ་ཤེས། ཆོས་མཆོག་རྩེ་སྦྱོར་གྱི་མཚན་ཉིད་ཡིན་ཟེར་ན། བར་ཆད་མེད་བའི་རྩེ་སྦྱོར་ཆོས་ཅན་
མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར།།    ༈    །།གཉིས་པ་རང་གི་ལུགས་ལ། རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བ་ལ་སོགས་པའི་རྟགས་བཅུ་གཉིས་པོ་གང་ཡང་རུང་བ་
ཐོབ་པའི་ཐེག་ཆེན་གྱི་ངེས་ཆ་དང་པོ། དྲོད་རྩེ་སྦྱོར་གྱི་མཚན་ཉིད། བསོད་ནམས་རྣམ་པར་འཕེལ་བ་ལ་སོགས་པའི་རྟགས་བཅུ་དྲུག་པོ་གང་རུང་ཐོབ་པའི་ཐེག་ཆེན་གྱི་ངེས་ཆ་གཉིས་པ། རྩེ་མོའི་རྩེ་སྦྱོར་གྱི་མཚན་ཉིད། ཐབས་ཤེས་ཀྱི་རྟོགས་པ་བརྟན་པོ་གཉིས་ཐོབ་པའི་ཐེག་ཆེན་གྱི་ངེས་ཆ་གསུམ་པ། སྐབས་འདིར་དངོས་
སུ་བསྟན་པའི་བཟོད་པ་རྩེ་སྦྱོར་གྱི་མཚན་ཉིད། བསོད་ནམས་མང་པོས་མཚོན་ཏེ་བསྟན་པའི་ཐེག་ཆེན་གྱི་ངེས་ཆ་བཞི་པ། སྐབས་འདིར་དངོས་སུ་བསྟན་པའི་ཆོས་མཆོག་རྩེ་སྦྱོར་གྱི་མཚན་ཉིད།།    ༈    །།གསུམ་པ་རྩེད་པ་སྤོང་བ་ལ། ཁ་ཅིག། ཐེག་ཆེན་སྦྱོར་ལམ་དྲོད་ལ་གནས་པའི་གང་ཟག་གི་རྒྱུད་ལ་
རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བས་སོགས་པའི་དྲོད་རྩེ་སྦྱོར་ཐོབ་པའི་རྟགས་མེད་པར་ཐལ། དེའི་རྒྱུད་ལ་གཉིད་མེད་པའི་ཕྱིར། དེར་ཐལ། དེ་བསམ་གཏན་བཞི་བའི་དངོས་གཞི་ཐོབ་ལ་མ་ཉམས་པ་ཡིན་པ་གང་ཞིག། བསམ་གཏན་བཞི་བའི་དངོས་གཞི་ཐོབ་ལམ་ཉྶ་

[004A]༄༅། །པའི་གང་ཟག་གི་རྒྱུད་ལ་གཉིད་མེད་པའི་ཕྱིར། དེར་ཐལ། བསམ་གཏན་གྱི་དངོས་གཞི་ཐོབ་ལམ་ཉམས་པའི་གང་ཟག་གི་རྒྱུད་ལ་གཉིད་མེད་པའི་ཕྱིར། མཛོད་ལས། དེ་ལ་འགྱོད་གཉིད་མི་དགེ་རྣམ། །བསམ་གཏན་དང་པོ་དག་ན་མེད། །ཞེས་གསུངས་པའི་ཕྱིར། ཟེར་ན་
སྐྱོན་མེད་དེ། དེའི་རྒྱུད་ལ་བསམ་གཏན་དང་པོའི་སས་བསྡུས་ཀྱི་འགྱོད་པ་དང་གཉིད་མེད་ཞེས་པའི་དོན་ཡིན་པའི་ཕྱིར། དེ་ལྟ་མ་ཡིན་ན། བསམ་གཏན་དང་པོ་ན་མི་དགེ་བ་མེད་པར་ཐལ། ལུང་ཁྱོད་རང་གི་དེའི་ཕྱིར། འདོད་མི་ནུས་ཏེ། ཚངས་ཆེན་ན་མི་དགེ་བ་ཡོད་པའི་ཕྱིར། དེར་ཐལ། ཚངས་ཆེན་ལོག་
ལྟ་ཡོད་པའི་ཕྱིར། དེར་ཐལ། ཚངས་ཆེན་ལོག་ལྟའི་གནས་ཡིན་པའི་ཕྱིར། ཁ་ཅིག། ཐེག་ཆེན་གྱི་སྦྱོར་ལམ་དྲོད་སྐད་ཅིག་གཉིས་པ་ཆོས་ཅན། རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བ་ལ་སོགས་པའི་རྟགས་བཅུ་གཉིས་པོ་གང་རུང་ཐོབ་པའི་ཐེག་ཆེན་གྱི་ངེས་
ཆ་དང་པོ་ཡིན་པར་ཐལ། དྲོད་རྩེ་སྦྱོར་ཡིན་པའི་ཕྱིར། འདོད་མི་ནུས་ཏེ། ཐེག་ཆེན་གྱི་ངེས་ཆ་གཉིས་པ་ཡིན་པའི་ཕྱིར། དེར་ཐལ། དྲོད་རྩེ་སྦྱོར། སྐད་ཅིག་གཉིས་པ་ཡིན་པའི་ཕྱིར། ཟེར་ན་མ་ཁྱབ། འོ་ན། ས་དགུ་བ་ཆོས་ཅན། ས་གཉིས་པ་ཡིན་བར་ཐལ། དག་ས་གཉིས་
པ་ཡིན་པའི་ཕྱིར། འཁོར་གསུམ། མ་གྲུབ་ན། དེར་ཐལ། དག་པས་གསུམ་ཡོད་པའི་ཕྱིར། མ་ཁྱབ་ན། འཁོར་གསུམ། འདོད་མི་ནུས་སོ།། ཁ་ཅིག་ན་རེ། ཐེག་ཆེན་གྱི་སྦྱོར་ལམ་དྲོད་ཀྱི་ཡེ་ཤེས་ཆོས་ཅན། རྨི་ལམ་གྱི་གནས་སྐབས་སུ་ཆོས་ཐམས་ཅད་བདེན་མེད་རྨི་ལམ་ལྟ་བུར་ལྟ་བ་ལ་སོགས་
པའི་རྟགས་བཅུ་གཉིས་པོ་གང་རུང་ཐོབ་པའི་ཐེག་ཆེན་གྱི་ངེས་ཆ་དང་པོ་ཡིན་པར་ཐལ། དྲོད་རྩེ་སྦྱོར་ཡིན་པའི་ཕྱིར། འདོད་མི་ནུས་ཏེ། ཐེག་ཆེན་གྱི་ངེས་ཆ་བཞི་པ་ཡིན་པའི་ཕྱིར། དེར་ཐལ། ཆོས་མཆོག་ནས་ཡས་གྲངས་པའི་བཞི་པ་ཡིན་པའི་ཕྱིར། ཟེར་ན་མ་ཁྱབ། དེར་ཐལ། རྒྱུད་ཞུགས་ཞུགས་པ་དེར་གྲ་
བཅོམ་འབྲས་གནས་ནས་ཡས་གྲངས་པའི་འཕགས་པ་བརྒྱད་པ་ཡིན་པའི་ཕྱིར། དེར་ཐལ། འཇུག་པ་ལགས་འཕགས་པ་བརྒྱད་བ་ཇི་ལྟ་དེ་ལྟར་ཉེ་བར་བསྟན་ཞེས་གསུངས་པའི་ཕྱིར། འདོད་མི་ནུས་ཏེ། བཀཀ་གཟིན་པའི་ཕྱིར།།    ༈    །།འཇུག་པ་དང་ནི་ལྡོག་པ་ལ་།ཞེས་སོགས་ཀྱི་སྐབས་སུ་སྐབས་འདིར་དངོས་སུ་བསྟན་པའི་ཤེས་

[004B] ཁྱོད་ལ་དུ་མ་ཡོད་དེ། ཁྱོད་ལ་དམིགས་ཡུལ་གྱི་སྒོ་ནས་ཕྱི་བ་དགུ་ཡོད་པའི་ཕྱིར། འདིའི་སྐབས་སུ། ཁ་ཅིག་ན་རེ། རང་གི་དམིགས་ཡུལ་ཆོས་ཅན་ཚད་གྲུབ་ལ་དམིགས་པའི་བདེན་འཛིན་སྐབས་འདེར་དངོས་སུ་བསྟན་པའི་སྤང་བྱ་རྟོག་པའི་མཚན་ཉིད་ཡིན་
ཟེར་ན། གཟུགས་ལ་དམིགས་ནས་བདེན་པར་འཛིན་པའི་བདེན་འཛིན་ལྷན་སྐྱེས་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། རྟོག་པ་ཀུན་བཏགས་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། རྟོག་པ་ལྷན་སྐྱེས་ཡིན་པའི་ཕྱིར། ཁ་ཅིག། སྐབས་འདིར་
དངོས་སུ་བསྟན་པའི་ཤེས་སྒྲིབ་ལྡོག་པ་གཟུང་རྟོག་ཡིན་ན། ལྡོག་པ་གཟུང་རྟོག་ཡིན་པས་ཁྱབ་ཟེར་ན། འོ་ན། སྐབས་འདིར་དངོས་སུ་བསྟན་པའི་ཤེས་སྒྲིབ་ལྡོག་པ་གཟུང་རྟོག་ཡིན་ན། རང་གི་དམིགས་ཡུལ་དུ་གྱུར་པའི་ལྡོག་བྱའི་ཆོས་ལ་དམིགས་པས་ཁྱབ་པར་ཐལ། དམ་བཅའ་འཐད་པའི་ཕྱིར། འདོད་ན་
མི་མཐུན་ཕྱོགས་ཀྱི་གཞི་ཤེས་ཡིན་ན། མི་མཐུན་ཕྱོགས་ཡིན་དགོས་པར་ཐལ། འདོད་པ་དེའི་ཕྱིར། འདོད་ན་བཀག་ཟེན། ཁ་ཅིག། འཇུག་བྱའི་ཆོས་ལ་དམིགས་ནས་འཇུག་བྱར་བདེན་པར་འཛིན་པའི་བདེན་འཛིན། ཤེས་སྒྲིབ་འཇུག་པ་གཟུང་རྟོག་གི་མཚན་ཉིད་ཡིན་ཟེར་ན། ཐེག་ཆེན་གྱི་མཐོང་ལམ་
ལ་དམིགས་ནས་བྱང་སེམས་ལམ་ལ་ལྟོས་པའི་འཇུག་བྱར་བདེན་པར་འཛིན་པའི་བདེན་འཛིན་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཆོས་ཅན་དེ་དང་གཅིག་ཡིན་པའི་ཕྱིར། འདོད་ན། ཐེག་ཆེན་གྱི་མཐོང་ལམ་བྱང་སེམས་ལམ་གྱི་འཇུག་བྱའི་ཆོས་སུ་འཛིན་པའི་རྟོག་པ་དེ། འཇུག་
བྱ་བདེན་པར་འཛིན་པའི་རྟོག་པ་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། སྒྲ་རྟོག་ཡུལ་ལ་སེལ་འཇུག་ཡིན་པའི་ཕྱིར། ཁ་ཅིག། རང་གི་དམིགས་ཡུལ་དུ་གྱུར་པའི་འཇུག་བྱའི་ཆོས་ལ་དམིགས་ནས་འཇུག་བྱར་བདེན་པར་འཛིན་པའི་བདེན་འཛིན། འཇུག་པ་གཟུང་རྟོག་གི་མཚན་ཉིད་ཡིན་ཟེར་ན། ཐེག་ཆེན་
གྱི་མཐོང་ལམ་ལ་དམིགས་ནས་བྱང་སེམས་ལམ་གྱི་འཇུག་བྱའི་གཟུང་བར་འཛིན་པའི་རྟོག་པ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་མི་ནུས་ཏེ། འཛིན་སྟངས་དོན་མཐུན་ཡིན་པའི་ཕྱིར། དེར་ཐལ། ཐེག་ཆེན་གྱི་མཐོང་ལམ་བྱང་སེམས་ལམ་གྱི་འཇུག་བྱའི་གཟུང་བ་ཡིན་པའི་ཕྱིར། དེར་ཐལ། དེ་བྱང་

[005A]༄༅། །སེམས་ལམ་གྱི་འཇུག་བྱའི་ཆོས་ཡིན་པའི་ཕྱིར། ཁ་ཅིག། རང་གི་དམིགས་ཡུལ་དུ་གྱུར་པའི་བྱང་སེམས་ལམ་བ་སྟོས་པའི་འཇུག་བྱ་ལ་དམིགས་ནས་བྱང་སེམས་ལམ་ལ་ལྟོས་པའི་འཇུག་བྱར་བདེན་པར་འཛིན་པའི་བདེན་འཛིན། སྐབས་འདིར་དངོས་སུ་བསྟན་པའི་ཤེས་སྒྲིབ་འཇུག་
པ་གཟུང་རྟོག་གི་མཚན་ཉིད་ཡིན་ཟེར་ན། ཐེག་ཆེན་མཐོང་ལམ་དམིགས་ནས་བྱང་སེམས་ལམ་ལ་ལྟོས་པའི་འཇུག་བྱར་བདེན་པར་འཛིན་པའི་བདེན་འཛིན་ལྷན་སྐྱེས་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། བདེན་འཛིན་ཀུན་བཏགས་ཡིན་བར་
ཐལ༑ འདོད་པ་དེའི་ཕྱིར། འདོད་མི་ནུས་ཏེ། བདེན་འཛིན་ལྷན་སྐྱེས་ཡིན་པའི་ཕྱིར། ཁ་ཅིག། རང་གི་དམིགས་ཡུལ་དུ་གྱུར་པའི་འཇུག་བྱའི་ཆོས་ལ་དམིགས་ནས་བྱང་སེམས་ལམ་ལ་ལྟོས་པའི་འཇུག་བྱར་བདེན་འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་སྒྲིབ་
འཇུག་པ་གཟུང་རྟོག་གི་མཚན་ཉིད་ཟེར་ན། ཉན་ཐོས་མཐོང་ལམ་ལ་དམིགས་ནས་བྱང་སེམས་ལམ་ལ་ལྟོས་པའི་འཇུག་བྱར་བདེན་པར་འཛིན་པའི་བདེན་འཛིན་ཀུན་བཏགས་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། དེ་ཆོས་ཅན། ཁྱོད་ཀྱི་
ཞེན་ཡུལ་གྱིས་སྟོང་པ་སྟོང་ཉིད་ཡིན་པར་ཐལ། ཁྱོད་བདེན་འཛིན་ཡིན་པའི་ཕྱིར། དེར་ཐལ། སྐབས་འདིར་དངོས་སུ་བསྟན་པའི་ཤེས་སྒྲུབ་འཇུག་པ་གཞུང་རྟོག་ཡིན་པའི་ཕྱིར། འདོད་མི་ནུས་ཏེ། ཉན་ཐོས་ཀྱི་མཐོང་ལམ་བྱང་སེམས་ལམ་ལ་ལྟོས་པའི་འཇུག་བྱར་བདེན་པ་མེད་པ་སྟོང་ཉིད་མ་ཡིན་པའི་ཕྱིར་
དེར་ཐལ། ཉན་ཐོས་ཀྱི་མཐོང་ལམ་དེ་ཐ་སྙད་ཙམ་དུ་ཡང་བྱང་སེམས་ལམ་ལ་ལྟོས་པའི་འཇུག་བྱ་མ་ཡིན་པའི་ཕྱིར། ཁ་ཅིག། རང་གི་དམིགས་ཡུལ་དུ་གྱུར་པའི་བྱང་སེམས་ལམ་ལ་ལྟོས་པའི་འཇུག་བྱའི་ཆོས་ལ་དམིགས་ནས་བདེན་པ་འཛིན་པའི་བདེན་འཛིན། སྐབས་འདིར་དངོས་སུ་བསྟན་པའི་
ཤེས་སྒྲིབ་འཇུག་པ་གཟུང་རྟོག་གི་མཚན་ཉིད་ཡིན་ཟེར་ན། ཐེག་ཆེན་གྱི་མཐོང་ལམ་ལ་དམིགས་ནས་ལོང་སྦྱོད་པ་པོར་བདེན་པར་འཛིན་པའི་བདེན་འཛིན་ཀུན་བཏགས་ཆོས་ཅན། མཚན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར་ཏེ། སྐབས་འདིར་དངོས་སུ་བསྟན་པའི་ཤེས་

[005B] དེར་ཐལ། ཆོས་ཅན་དེ་ཡིན་པའི་ཕྱིར། ཁ་ཅིག། རང་གི་དམིགས་ཡུལ་དུ་གྱུར་པའི་ལྡོག་བྱའི་ཆོས་ལ་དམིགས་ན་ལྡོག་བྱར་བདེན་པར་འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་སྒྲིབ་ལྡོག་པ་གཟུང་རྟོག་གི་མཚན་ཉིད་ཟེར་ན། ཉན་ཐོས་ཀྱི་
མཐོང་ལམ་ལ་དམིགས་དེས་བྱང་སེམས་ལམ་ལ་ལྟོས་པའི་ལྡོག་བྱར་བདེན་པར་འཛིན་པའི་བདེན་འཛིན་ཀུན་བཏགས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། ཉན་ཐོས་ཀྱི་མཐོང་ལམ་ལྡོག་བྱའི་ཆོས་ཡིན་པར་ཐལ། འདོད་པ་དེའི་ཕྱིར། འདོད་
ན༑ ཉན་ཐོས་ཀྱི་མཐོང་ལམ་ཆོས་ཅན། ལྡོག་བྱའི་ཆོས་མ་ཡིན་པར་ཐལ། ལམ་བདེན་ཡིན་པའི་ཕྱིར། ཁ་ཅིག་ན་རེ། རང་གི་དམིགས་ཡུལ་དུ་གྱུར་པའི་བྱང་སེམས་ལམ་ལ་ལྟོས་པའི་ལྡོག་བྱའི་ཆོས་ལ་དམིགས་ནས་ལྡོག་བྱར་བདེན་པར་འཛིན་པའི་བདེན་འཛིན། སྐབས་འདིར་དངོས་སུ་བསྟན་པའི་ཤེས་སྒྲིབ་ལྡོག་
པ་གཟུང་རྟོག་གི་མཚན་ཉིད་ཟེར་ན། ཉན་ཐོས་མཐོང་ལམ་ལ་དམིགས་ནས་ལྡོག་བྱར་བདེན་པར་འཛིན་པའི་བདེན་འཛིན་ཀུན་བཏགས་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། དེ་ཆོས་ཅན། ཁྱོད་ཀྱི་ཞེན་ཡུལ་གྱི་སྟོང་བསྟོང་ཉིད་ཡིན་པར་ཐལ་
ཁྱོད་སྐབས་འདི་དངོས་སུ་བསྟན་པའི་ཤེས་སྒྲིབ་ལྡོག་པ་གཟུང་རྟོག་ཡིན་པའི་ཕྱིར། འདོད་མི་ནུས་ཏེ། ཉན་ཐོས་ཀྱི་མཐོང་ལམ་ལྡོག་བྱར་བདེན་པར་མེད་བ་སྟོང་ཉིད་མ་ཡིན་པའི་ཕྱིར། དེར་ཐལ། ཉན་ཐོས་ཀྱི་མཐོང་ལམ་ལྡོག་བྱ་མ་ཡིན་པའི་ཕྱིར། ཁ་ཅིག། འཕགས་པའི་རྒྱུད་ལ་རྫས་འཛིན་དང་ སོ་སྐྱེའི་རྒྱུད་
ལ་བཏགས་འཛིན་མེད་ཟེར་ན། འཕགས་པའི་རྒྱུད་ལ་རྫ་འཛིན་ཡོད་པར་ཐལ། འཕགས་པའི་རྒྱུད་ཀྱི་གང་ཟག་རང་རྐྱ་ཐུབ་པའི་རྫས་ཡོང་དུ་འཛིན་པའི་རྟོག་པ་དེ་རྫས་འཛིན་ཡིན་པའི་ཕྱིར། མ་གྲུབ་ན། དེ་ཆོས་ཅན། རྫས་འཛིན་ཡིན་པར་ཐལ། ཉོན་མོངས་ཡིན་པའི་ཕྱིར། སོ་སྐྱེའི་རྒྱུད་ལ་བཏག་འཛིན་ཡོད་བར་
ཐལ། སོ་སྐྱེའི་རྒྱུད་ཀྱི་གང་ཟག་རང་གི་དགགས་གཞིར་གྱུར་པའི་ཕུང་པོའི་ཆོས་ལ་བཏགས་ཡོད་དུ་འཛིན་པའི་ཤེས་པ་དེ་བཏགས་འཛིན་ཡིན་པའི་ཕྱིར། མ་གྲུབ་ན། དེ་ཆོས་ཅན། ཁྱོད་བཏགས་འཛིན་ཡིན་པར་ཐལ། གང་ཟག་རང་གི་གདགས་གཞིར་གྱུར་པའི་ཕུང་པོའི་ཆོས་ལ་བཏགས་པའི་ཡོད་པར་འཛིན་

[006A]༄༅། །པའི་ཤེས་པ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། གང་ཟག་གི་བདག་མེད་རྟོགས་པའི་སོ་སྐྱེ་ཡོད་པའི་ཕྱིར། ཁ་ཅིག། ཐེག་ཆེན་མཐོང་ལམ་བར་ཆད་མེད་ལམ་ལ་སྦྱོར་བ་ཉེར་བསྡོགས་དང། དངོས་བཞིའི་བར་ཆད་མེད་ལམ་གཉིས་འབྱེད་པ་ཡིན་ཟེར་ན། ཐེག་ཆེན་མཐོང་
ལམ་བར་ཆད་མེད་ལམ་དུ་གྱུར་པའི་སྦྱོར་བ་ཉེར་བསྡོགས་ཆོས་ཅན། ཐེག་ཆེན་སྦྱོར་ལམ་ཡིན་པར་ཐལ། ཐེག་ཆེན་མཐོང་ལམ་བར་ཆད་མེད་ལམ་གྱི་སྦྱོར་བ་ཉེར་བསྡོགས་དུ་གྱུར་པའི་ལམ་ཡིན་པའི་ཕྱིར། འདོད་མི་ནུས་ཏེ། ཐེག་ཆེན་མཐོང་ལམ་པར་ཆད་མེད་ལམ་ཡིན་པའི་ཕྱིར།། རྟགས་དངོས།།    ༈    །།
རང་གི་ལུགས་བཞག་པ་ལ། རང་གི་དམིགས་ཡུལ་དུ་གྱུར་པའི་ཆོས་ཅན་ཚད་མས་གྲུབ་པ་ལ་དམིགས་ནས་བདེན་བར་འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་སྒྲིབ་རྟོག་པའི་མཚན་ཉིད། དེ་ལ་དེར་གྱུར་པའི་གཟུང་རྟོག་འཛིན་རྟོག་གཉིས་ཡོད། རང་གི་དམིགས་ཡུལ་དུ་
གྱུར་པའི་བྱང་སེམས་ལམ་ལ་ལྟོས་པའི་འཇུག་བྱའི་ཆོས་ལ་དམིགས་ནས་བྱང་སེམས་ལམ་ལ་ལྟོས་པའི་འཇུག་བྱར་བདེན་པར་འཛིན་པའི་བདེན་པར་འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་སྒྲིབ་འཇུག་པ་གཟུང་རྟོག་གི་མཚན་ཉིད། རང་གི་དམིགས་ཡུལ་དུ་གྱུར་པའི་བྱང་སེམས་ལམ་ལ་
ལྟོས་པའི་ལྡོག་བྱའི་ཆོས་ལ་དམིགས་ནས་བྱང་སེམས་ལམ་ལ་ལྟོས་པའི་ལྡོག་བྱར་བདེན་པར་འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་སྒྲིབ་ལྡོག་པ་གཟུང་རྟོག་གི་མཚན་ཉིད། རང་གི་དམིགས་ཡུལ་དུ་གྱུར་པའི་རྫས་འཛིན་ལ་དམིགས་ནས་ལོངས་སྦྱོད་པ་པོར་བདེན་པར་
འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་སྒྲིབ་རྫས་འཛིན་རྟོག་པའི་མཚན་ཉིད། རང་གི་དམིགས་ཡུལ་དུ་གྱུར་པའི་བཏགས་འཛིན་ལ་དམིགས་ནས་ལོངས་སྤྱོད་པ་པོར་བདེན་པར་འཛིན་པའི་བདེན་འཛིན་ཀུན་བཏགས། སྐབས་འདིར་དངོས་སུ་བསྟན་པའི་ཤེས་
སྒྲིབ་བཏགས་འཛིན་རྟོག་པའི་མཚན་ཉིད། དེ་བཞི་ཀ་ལ་དམིགས་ཡུལ་གྱི་སྒོ་ནས་ཕྱེ་བ་དགུ་དགུ་ཡོད། །སྐབས་འདིར་དངོས་སུ་བསྟན་པའི་གཟུང་རྟོག་དང་པོ་དང། འཛིན་རྟོག་དང་པོ་གཉིས་སྦྱོར་བ་ཉེར་བསྡོགས་ཀྱིས་སྤོང། གཟུང་རྟོག་གཉིས་པ་དང། འཛིན་རྟོག་གཉིས་པ་འཇུག་པ་བར་ཆད་མེད་ལམ་གྱིས་སྤོང་

[006B] དེ་ཐམས་ཅད་ཀྱི་ས་བོན་ཐེག་ཆེན་མཐོང་ལམ་བར་ཆད་མེད་ལམ་གྱིས་སྤོང་ཡང་དེ་དག་ལ་མངོན་འགྱུར་བ་མགོ་གནོན་དཀའ་སླའི་ཁྱད་པར་ཡོད་པའི་རྒྱུ་མཚན་གྱིས་དེ་ལྟར་གསུངས་པའི་ཕྱིར། དེ་དག་ལ་མངོན་འགྱུར་པ་མགོ་གནོན་དཀའ་སླའི་ཁྱད་པར་ཡོད་དེ་
གཟུང་འཛིན་གྱི་ཆོས་ལ་རྟོགས་དཀའ་སླའི་ཁྱད་པར་ཡོད་པའི་ཕྱིར། རྫས་འཛིན་སོ་སྐྱེའི་རྟེན་ཅན། བཏགས་འཛིན་འཕགས་པའི་རྟེན་ཅན་དུ་གསུངས་པའི་དོན་ཡང་ཡོད་དེ། རྫས་འཛིན་སོ་སྐྱེ་ལ་གཙོ་ཆེ། བཏགས་འཛིན་འཕགས་པ་ལ་གཙོ་ཆེ་བའི་དོན་ཡིན་པའི་ཕྱིར།།    ༈    །།
རྩོད་པ་སྤོང་བ་ལ། ཁ་ཅིག། གཟུགས་ཕྱི་རོལ་དོན་འཛིན་གྱི་རྟོག་པ་ཆོས་ཅན། རང་གི་དམིགས་ཡུལ་དུ་གྱུར་པའི་ཆོས་ཅན་ཚད་གྲུབ་པ་ལ་དམིགས་ནས་བདེན་པར་འཛིན་པའི་བདེན་འཛིན་ཀུན་བཏགས་ཡིན་པར་ཐལ། །སྐབས་འདིར་དངོས་སུ་བསྟན་པའི་ཤེས་སྒྲིབ་རྟོག་པ་ཡིན་པའི་ཕྱིར། དེར་ཐལ། ཐེག་
ཆེན་མཐོང་ལམ་བར་ཆད་མེད་ལམ་གྱི་དངོས་ཀྱི་གཞོམ་བྱར་གྱུར་པའི་ཤེས་སྒྲིབ་གང་ཞིག། ཁྱོད་སྟོན་བྱེད་ཀྱི་མངོན་རྟོགས་རྒྱན་གྱི་གཞུང་ཚིག་གཅིག་ཡོད་པའི་ཕྱིར། ཟེར་ན་མ་ཁྱབ། འདོད་མི་ནུས་ཏེ། བདེན་འཛིན་མ་ཡིན་པའི་ཕྱིར། ཁ་ཅིག། སྤྱོད་པའི་འདུ་ཤེས་མི་མཐུན་ཕྱོགས། ཞེས་པའི་སྐབས་
ནས་དངོས་སུ་བསྟན་པའི་མི་མཐུན་ཕྱོགས་ཡིན་ན། མི་མཐུན་ཕྱོགས་ཡིན་དགོས་པར་ཐལ། འཇུག་པ་དང་ནི་ལྡོག་པ་ལ། །ཞེས་པའི་སྐབས་ནས་དངོས་སུ་བསྟན་པའི་ཤེས་སྒྲིབ་ལྡོག་པ་གཟུང་རྟོག་ཡིན་ན། ལྡོག་པ་གཟུང་རྟོག་ཡིན་དགོས་པའི་ཕྱིར་ཟེར་ན་མ་ཁྱབ། འདོད་ན། མི་མཐུན་གཉེན་
པོའི་ཕྱོགས་དག་གིས། །ཞེས་པའི་སྐབས་ནས་དངོས་སུ་བསྟན་པའི་མི་མཐུན་ཕྱོགས་ཡིན་ན། མི་མཐུན་ཕྱོགས་ཡིན་དགོས་པར་ཐལ། འདོད་པ་དེའི་ཕྱིར། འདོད་མི་ནུས་སོ། །ཁ་ཅིག། སྐབས་འདིར་དངོས་སུ་བསྟན་པའི་གཟུང་རྟོག་དང་པོ་དང་འཛིན་རྟོག་དང་པོ་གཉིས་སྦྱོད་བ་ཉེར་བསྡོགས་ཀྱིས་
སྤོང་བ་དང། གཟུང་རྟོག་གཉིས་པ་དང་འཛིན་རྟོག་གཉིས་པ་འཇུག་པ་བར་ཆད་མེད་ལམ་གྱིས་སྤོང་པར་གསུངས་པའི་དོན་དེ་དག་ལ་མངོན་འགྱུར་བ་མགོ་གནོན་དཀའ་སླའི་ཁྱད་པར་ཡོད་པ་ལ་བྱེད་པ་མི་རིགས་པར་ཐལ། ཐེག་ཆེན་སྒོ་འབྱེད་ལས། དེ་དག་ཐེག་ཆེན་མཐོང་ལམ་བར་ཆད་མེད་ལམ་སྐད་

[007A]༄༅། །ཅིག་དང་པོ་དང་སྐད་ཅིག་གཉིས་པ་ཕན་ཆད་ཀྱིས་སྤོང་བ་ལ་གསུངས་པའི་ཕྱིར། ཟེར་ན། རེ་ཞིག་མ་ཁྱབ།།    ༈    །།དྲི་མ་ཟད་དང་མི་སྐྱེ་བའི། ཞེས་སོགས་ཀྱི་སྐབས་སུ། རང་གི་ཉེར་རྒྱུར་གྱུར་བའི་མཐོང་ལམ་རྩེ་སྦྱོར་གྱི་ཉེ་འབྲས་སུ་གྱུར་པའི་ཡེ་
ཤེས་མཐར་ཐུག་ཆོས་ཅན། ཁྱོད་སྐབས་འདིར་དངོས་སུ་བསྟན་པའི་བྱང་ཆུབ་ཆེན་པོའི་མཚན་ཉིད་ཡིན་ཏེ། དེའི་འཇོག་བྱེད་ཡིན་པའི་ཕྱིར། ཁ་ཅིག། དྲི་མ་ཟད་དང་མི་སྐྱེ་བ་བདོན་མེད་དུ་མངོན་སུམ་དུ་རྟོག་པའི་ཡེ་ཤེས་མཐར་ཐུག། བྱང་ཆུབ་ཆེན་པོའི་མཚན་ཉིད་ཟེར་ན། མཆོག་གི་
སྤྲུལ་པའི་སྐུ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། མཆོག་གི་སྤྲུལ་སྐུ་ཡིན་པའི་ཕྱིར། ཁྱབ་སྟེ། རྒྱུད་བླ་མ་ལས། བཟོ་དང་སྐྱེ་དང་བྱང་ཆུབ་ཆེ། མྱ་ངན་འདས་པའི་རྟགས་སྟོན་པ། །སངས་རྒྱས་སྤྲུལ་པའི་སྐུ་དེ་ནི། རྣམ་པར་གྲོལ་པའི་ཐབས་ཆེན་པོ། །ཞེས་གསུངས་
པའི་ཕྱིར། འདོད་མི་ནུས་ཏེ། མཆོག་གི་སྤྲུལ་སྐུ་ཡིན་པའི་ཕྱིར། ཁ་ཅིག་ན་རེ། དྲི་མ་ཟད་པ་དང་སྐྱེ་བ་མེད་པར་མངོན་སུམ་དུ་རྟོག་པའི་ཡི་ཤེས་མཐར་ཐུག། སྐབས་འདིར་དངོས་སུ་བསྟན་པའི་བྱང་ཆུབ་ཆེན་པོའི་མཚན་ཉིད་ཟེར་ན། རྣམ་མཁྱེན་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར་
དེར་ཐལ། རང་གི་ཉེར་རྒྱུར་གྱུར་པའི་མཐོང་ལམ་རྩེ་སྦྱོར་གྱི་ཉེ་འབྲས་སུ་གྱུར་བའི་ཡེ་ཤེས་མཐར་ཐུག་ཡིན་པའི་ཕྱིར། དེར་ཐལ། རྣམ་མཁྱེན་ཡིན་པའི་ཕྱིར། འདོད་ན། དྲི་མ་ཟད་པ་དང་སྐྱེ་བ་མེད་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། དྲི་མ་ཟད་པ་ཡང་ཡོད། དྲི་མ་སྐྱེ་པ་ཡང་ཡོད་པའི་ཕྱིར། ཁ་ཅིག་
དྲི་མ་དོན་དམ་བར་ཟད་པ་མེད་པ་དང། མི་སྐྱེ་བ་མངོན་སུམ་དུ་རྟོགས་པའི་ཡེ་ཤེས་མཐར་ཐུག། སྐབས་འདིར་དངོས་སུ་བསྟན་པའི་བྱང་ཆུབ་ཆེན་པོའི་མཚན་ཉིད་ཟེར་ན། རྣམ་མཁྱེན་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། རྟགས་བསྒྲུབས་ཟིན། འདོད་ན། དྲི་མ་མི་སྐྱེ་བར་མངོན་སུམ་དུ་རྟོགས་པའི་
ཡེ་ཤེས་མཐར་ཐུག་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། དྲི་མ་སྐྱེ་པའི་ཕྱིར། མ་གྲུབ་ན། དེ་ཆོས་ཅན། སྐྱེ་བར་ཐལ། རྒྱུན་ལྡན་གྱི་དངོས་པོ་ཡིན་པའི་ཕྱིར། ཁ་ཅིག། གནས་སྐབས་ཀྱི་བྱང་ཆུབ་ཆེན་པོ་མེད་ཟེར་ན། དེ་ཡོད་པར་ཐལ། ཐེག་ཆེན་མཐོང་ལམ་བར་ཆད་མེད་ལམ་གནས་

[007B] དེར་ཐལ། ཐེག་ཆེན་གྱི་སྦྱོར་ལམ་ཆོས་མཆོག་སྐད་ཅིག་ཐ་མའི་ཡེ་ཤེས་དེ་རང་འབྲས་གནས་སྐབས་ཀྱི་བྱང་ཆུབ་དངོས་སུ་འབྱིན་བྱེད་ཡིན་པའི་ཕྱིར། དེར་ཐལ། དེ་རང་འབྲས་གནས་སྐབས་ཀྱི་བྱང་ཆུབ་དང་རང་འབྲས་མཐར་ཐུག་གི་བྱང་ཆུབ་གང་རུང་དངོས་སུ་འབྱིན་
བྱེད་ཡིན། རང་འབྲས་མཐར་ཐུག་གི་བྱང་ཆུབ་དངོས་སུ་འབྱིན་བྱེད་མ་ཡིན་པའི་ཕྱིར། དང་པོ་མ་གྲུབ་ན། དེ་ཆོས་ཅན། དེ་གང་རུང་དངོས་སུ་འབྱིན་བྱེད་ཡིན་པར་ཐལ། ཚོགས་སྒྲུབ་ཡིན་པའི་ཕྱིར།།    ༈    །།རང་གི་ལུགས་ལ། ཐོབ་བྱ་མཐར་ཐུག་བྱང་ཆུབ་ཆེན་པོའི་མཚན་ཉིད། རང་གི་ཉེར་རྒྱུར་
གྱུར་བའི་མཐོང་ལམ་རྩེ་སྦྱོར་གྱི་ཉེ་འབྲས་སུ་གྱུར་བའི་ཡེ་ཤེས་མཐར་ཐུག། སྐབས་འདིར་དངོས་སུ་བསྟན་པའི་བྱང་ཆུབ་ཆེན་པོའི་མཚན་ཉིད། མཚན་གཞི་རྣམ་མཁྱེན་ལྟ་བུ་ཡིན།།    ༈    །།རྩོད་པ་སྤོང་བ་ལ། ཁ་ཅིག། ལོངས་སྐུ་ཆོས་ཅན། བྱང་ཆུབ་ཆེན་པོ་ཡིན་པར་ཐལ། ཐོབ་བྱ་མཐར་ཐུག་ཡིན་
པའི་ཕྱིར། དེར་ཐལ། སངས་རྒྱས་འཕགས་པ་ཡིན་པའི་ཕྱིར། འདོད་ན། ལོངས་སྐུ་ལོངས་སྐུའི་བྱང་ཆུབ་ཆེན་པོ་ཡིན་པར་ཐལ། འདོད་པ་དེའི་ཕྱིར། འདོད་ན་ལོངས་སྐུ་ལོངས་སྐུ་དང་ཐ་དད་ཡིན་པར་ཐལ། འདོད་པ་དེའི་ཕྱིར་ཟེར་ན་མ་ཁྱབ། ཁ་ཅིག། དམན་ལམ་སྔོན་དུ་མ་སོང་བའི་ཐེག་ཆེན་མཐོང་ལམ་བར་ཆད་མེད་ལམ་པ་
དེ་གནས་སྐབས་ཀྱི་དགྲ་བཅོམ་པ་ཡིན་པར་ཐལ། དམན་ལམ་སྔོན་དུ་མ་སོང་བའི་ཐེག་ཆེན་མཐོང་ལམ་བར་ཆད་མེད་ལམ་དེ་གནས་སྐབས་ཀྱི་བྱང་ཆུབ་ཆེན་པོ་ཡིན་པའི་ཕྱིར། ཟེར་ན་མ་ཁྱབ། འདོད་ན། མི་འཐད་དེ། དགྲ་བཅོམ་པ་མ་ཡིན་པའི་ཕྱིར་ཟེར་ན། ཐེག་ཆེན་མཐོང་ལམ་བར་ཆད་མེད་ལམ་གནས་སྐབས་
ཀྱི་བྱང་ཆུབ་ཆེན་པོ་ཡིན་པར་ཐལ། གནས་སྐབས་ཀྱི་བྱང་ཆུབ་ཆེན་པོ་གཅིག་ཡོད་པའི་ཕྱིར། དེར་ཐལ། རྣམ་བཤད་སྙིང་པོའི་རྒྱན་ལས། མཐའི་བྱང་ཆེན་གྱི་རྒྱུ་ཡང་སྟོན་པ་ཡིན་མོད་ཀྱི། གནས་སྐབས་ཀྱི་བྱང་ཆུབ་ཆེན་པོ་མཐོང་ལམ་རྩེ་སྦྱོར་གྱི་རྒྱུ་སྟོན་པ་ལ་ངེས་པར་སྦྱར་བར་བྱ་བ་ཁོ་ན་འོ། །ཞེས་གསུངས་པའི་
ཕྱིར། ཁ་ཅིག། ཐེག་ཆེན་གྱི་སྦྱོར་ལམ་ཆོས་མཆོག་ཆེན་པོ་སྐད་ཅིས་དང་པོ་ཆོས་ཅན། གནས་སྐབས་ཀྱི་བྱང་ཆུབ་ཆེན་པོའི་དངོས་རྒྱུ་ཡིན་པར་ཐལ། ཐེག་ཆེན་སྦྱོར་ལམ་ཆོས་མཆོག་ཆེན་པོ་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་མི་ནུས་ཏེ། ཁྱོད་དང་གནས་སྐབས་ཀྱི་བྱང་ཆུབ་ཆེན་པོ་

[008A]༄༅། །ཐེག་ཆེན་མཐོང་ལམ་བར་ཆད་མེད་ལམ་གཉིས་ཀྱི་བར་དུ་ཐེག་ཆེན་སྦྱོར་ལམ་ཆོས་མཆོག་ཆེན་པོ་སྐད་ཅིག་གཉིས་པ་དང་སྐད་ཅིག་གསུམ་པ་གཉིས་ཀྱིས་ཆོད་པའི་ཕྱིར་ཟེར་ན། མ་ཁྱབ།།    ༈    །། གཞན་གྱི་ཆོས་རྣམས་ཀྱང་ཡོད་ལ། །ཞེས་པའི་སྐབས་
སུ། ཁ་ཅིག། དངོས་སྨྲ་པས་ཆོས་ཐམས་ཅད་བདེན་གྲུབ་ཏུ་འདོད་པ་དང། སངས་རྒྱས་འཕགས་པས་དྲི་མ་ཟད་པར་སྤངས་པར་འདོད་པ་གཉིས་ཁས་བླངས་ནང་འགལ་བ་ཡིན་ཏེ། དྲི་མ་བདེན་པར་གྲུབ་ན་གཉེན་པོས་སྤང་དུ་མི་རུང་པའི་ཕྱིར་ཟེར་ན། དངོས་སྨྲ་བས་ཆོས་ཐམས་ཅད་བདེན་གྲུབ་དུ་འདོད་པར་ཐལ་
ཁྱོད་ཀྱི་སྦྱོར་བ་གཞུང་གི་དོན་སྦྱོར་རྣམ་དག་ཡིན་པའི་ཕྱིར། འདོད་ན། སེམས་ཙམ་པས་ཆོས་ཐམས་ཅད་བདེན་གྲུབ་ཏུ་འདོད་པར་ཐལ། འདོད་པ་དེའི་ཕྱིར། འདོད་ན། སེམས་ཙམ་པས་ཀུན་བཏགས་བདེན་གྲུབ་དུ་འདོད་པར་ཐལ། འདོད་པ་དེའི་ཕྱིར། འདོད་ན། སེམས་ཙམ་པ་ཆོས་ཅན། ཁྱོད་ཀྱི་ཀུན་བཏགས་བདེན་
གྲུབ་ཏུ་མི་འདོད་པར་ཐལ། ཁྱོད་སེམས་ཙམ་པ་ཡིན་པའི་ཕྱིར།།    ༈    །།དེ་ལ་སྐྱེ་བ་དང་འཇིག་པས་སྟོང་པའི་ཕྱིར། ཞེས་སོགས་ཀྱི་སྐབས་སུ། རྣལ་འབྱོར་གྱི་ས་ཆོས་ཅན། ཁྱོད་ལ་དབྱེ་ན་རྣམ་པ་གསུམ་ཡོད་དེ། གང་ཟག་གི་བདག་མེད་རྟོགས་པའི་རྣལ་འབྱོར་གྱི་ས། ཆོས་ཀྱི་བདག་མེད་རག་པ་རྟོགས་པའི་
པའི་རྣལ་འབྱོར་གྱི་ས། སྟོང་ཉིད་རྟོགས་པའི་རྣལ་འབྱོར་གྱིས་གསུམ་ཡོད་པའི་ཕྱིར། ཁ་ཅིག། རྣལ་འབྱོར་གྱི་ས་ཆོས་ཅན། ཁྱོད་ལ་རྣམ་པ་བཞི་ཡོད་དེ། གང་ཟག་གི་བདག་མེད་རྟོགས་པའི་རྣལ་འབྱོར་གྱི་ས། གཟུང་མེད་རྟོགས་པའི་རྣལ་འབྱོར་གྱི་ས། འཛིན་མེད་རྟོགས་པའི་རྣལ་འབྱོར་གྱི་ས། སྤྲོས་བྲལ་རྟོགས་
པའི་རྣལ་འབྱོར་གྱིས་དང་བཞི་ཡོད་པའི་ཕྱིར། དེ་ཡང་དང་པོ་ཉན་ཐོས་སྡེ་པའི་ལྟ་བ་དང། གཉེས་པ་སེམས་ཙམ་རྣམ་བདེན་པའི་ལྟ་བ་དང། གསུམ་པ་སེམས་ཙམ་རྣམ་རྫུན་པའི་ལྟ་བ་དང། བཞི་པ་དབུ་མ་པའི་ལྟ་བར་འཇོག་པ་ཡིན་ཟེར་ན། དེ་མི་འཐད་པར་ཐལ། སེམས་ཙམ་རྣམ་བདེན་པ་དང་རྣམ་
རྫུན་པ་གཉིས་ཆོས་ཀྱི་བདག་མེད་འཇོག་ཚུལ་མཐུན་པ་ཡིན་པའི་ཕྱིར། དེར་ཐལ། གཟུགས་ནས་རེག་བྱའི་བར་གྱི་ཆོས་རྣམས་ཕྱི་རོལ་དོན་གྱིས་སྟོང་པ་དང། གཟུགས་གཟུགས་འཛིན་ཚད་མ་དང་རྫས་གཞན་གྱིས་སྟོང་པ་རྣམས་དེ་གཉིས་ཀས་ཆོས་ཀྱི་བདག་མེད་ཕྲ་མོར་འདོད་པར་མཚུངས་པའི་ཕྱིར། གཞན་

[008B] འདིར་གྲུབ་མཐའ་འོག་མ་པའི་ཐུན་མོང་མ་ཡིན་པའི་ལྟ་བ་བསྒོམ་པའི་རིམ་པ་དེ་བསྒོམ་ནས་དབུ་མ་པ་རང་ལུགས་ཀྱི་སྙིང་པོའི་དོན་བསྒོམ་པའི་རིམ་པ་སྟོན་པའི་སྐབས་ཡིན་པའི་ཕྱིར། ཁ་ཅིག། གཟུང་མེད་རྟོགས་པའི་རྣལ་འབྱོར་གྱི་སས། གཟུང་བ་རང་བཞིན་མེད་པར་རྟོགས་
འཛིན་མེད་རྟོགས་པའི་རྣལ་འབྱོར་གྱི་སས། འཛིན་པ་རང་བཞིན་མེད་པར་རྟོགས། སྦྲོས་བྲལ་རྟོགས་པའི་རྣལ་འབྱོར་གྱི་སས། གཉིས་སྟོང་གི་ཤེས་པ་རང་བཞིན་མེད་པར་རྟོགས་པ་ཡིན་ཟེར་ན། དེ་མི་འཐད་པར་ཐལ། གཟུང་འཛིན་གྱི་ཆོས་དང་གཉིས་སྟོང་གི་ཤེས་པ་རྣམས་རང་བཞིན་གྱིས་གྲུབ་པའི་ཕྱིར། མ་གྲུབ་ན་
དེ་རྣམས་ཆོས་ཅན། རང་བཞིན་གྱིས་གྲུབ་པར་ཐལ། ཐ་སྙད་བཏགས་པའི་བཏགས་དོན་བཙལ་པའི་ཚེ་རྙེད་པའི་ཕྱིར། དེར་ཐལ། གཞི་གྲུབ་པའི་ཕྱིར། ཁ་ཅིག། གཟུང་མེད་རྟོགས་པའི་རྣལ་འབྱོར་གྱི་སས། གཟུང་བ་དོན་དམ་པར་རང་བཞིན་མེད་པ་རྟོགས་ཀྱང་འཛིན་པ་དོན་དམ་པར་རང་བཞིན་མེད་པར་མ་རྟོགས། འཛིན་
མེད་རྟོགས་པའི་རྣལ་འབྱོར་གྱིས་ས་འཛིན་པ་དོན་དམ་པར་རང་བཞིན་མེད་པར་རྟོགས་པ་ཡིན་ཟེར་ན། དེ་མི་འཐད་པར་ཐལ། གཟུང་བ་དོན་དམ་པར་རང་བཞིན་མེད་པར་རྟོགས་པའི་རིགས་པ་དེའི་བྱེད་པ་ལ་བརྟེན་ནས་འཛིན་པ་དོན་དམ་པར་རང་བཞིན་གྱིས་གྲུབ་བམ་མ་གྲུབ་སྙམ་དུ་བློ་ཁ་ཕྱོགས་པ་ཙམ་གྱིས་
འཛིན་པ་དོན་དམ་པར་རང་བཞིན་གྱིས་མེད་པར་རྟོགས་ནུས་པའི་ཕྱིར། དེར་ཐལ། བཞི་བརྒྱ་པ་ལས། གཅིག་གི་ལྟ་པོ་གང་ཡིན་པ། དེ་ནི་ཀུན་གྱི་ལྟ་པོ་ཡིན། །གཅིག་གི་སྟོང་ཉིད་གང་ཡིན་པ། དེ་ནི་ཀུན་གྱི་སྟོང་ཉིད་ཡིན། །ཞེས་གསུངས་པའི་ཕྱིར། ཁ་ཅིག། རྣལ་འབྱོར་གྱི་ས་བཞིའི་ནང་ནས་དང་པོ་ཉན་ཐོས་
ཀྱི་ལྟ་བ་དང། གཉིས་པ་རང་རྒྱལ་གྱི་ལྟ་བ་དང། གསུམ་པ་སེམས་ཙམ་པའི་ལྟ་བ་དང། བཞི་པ་དབུ་མ་པའི་ལྟ་བར་འཇོག་པ་ཡིན་ནོ་ཟེར་ན། དེ་མི་འཐད་པར་ཐལ། སེམས་ཙམ་པ་དང་རང་རྒྱལ་གཉིས་ལྟ་བ་མཐུན་པ་ཡིན་པའི་ཕྱིར། །དེར་ཐལ། དེ་གཉིས་ཀས་གཟུགས་ཕྱིར་རོལ་དོན་གྱིས་སྟོང་པ་དང་
གཟུགས་གཟུགས་ཞེས་པའི་ཐ་སྙད་འཇུག་པའི་འཇུག་གཞིར། གཟུགས་བདེན་པར་མེད་པ་བསྒོམ་བྱའི་གཙོ་བོར་བྱས་ནས་བསྒོམ་ཞིང། དེ་ཆོས་ཀྱི་བདག་མེད་ཕྲ་མོར་འདོད་པ་ཡང་མཚུངས་པའི་ཕྱིར། ཁ་ཅིག། གཟུང་མེད་རྟོགས་པའི་རྣལ་འབྱོར་གྱི་སས་གཟུགས་གཟུགས་འཛིན་ཚད་མ་དང་རྫས་གཞན་

[009A]༄༅། །མ་ཡིན་པ་རྟོགས་ཀྱང་གཟུགས་འཛིན་ཚད་མ་གཟུགས་དང་རྫས་གཞན་མ་ཡིན་པ་མ་རྟོགས། འཛིན་མེད་རྟོགས་པའི་རྣལ་འབྱོར་གྱི་སས་གཟུགས་འཛིན་ཚད་མ་གཟུགས་དང་རྫས་གཞན་མ་ཡིན་པ་རྟོགས་སོ་ཟེར་ན། དེ་མི་འཐད་པར་ཐལ། གཟུགས་གཟུགས་འཛིན་ཚད་མ་དང་
རྫས་གཞན་མ་ཡིན་པར་རྟོགས་པའི་རིགས་པ་དེའི་བྱེད་པ་ལ་བརྟེན་ནས་གཟུགས་འཛིན་ཚད་མ་གཟུགས་དང་རྫས་གཞན་མ་ཡིན་པར་རྟོགས་ནུས་པའི་ཕྱིར། དེར་ཐལ། རྣམ་འགྲེལ་ལས། དེ་ཡང་རྩོད་པ་མཚུངས་ཕྱིར་རོ། །ཞེས་གསུངས་པའི་ཕྱིར། ཁ་ཅིག། གང་ཟག་གི་བདག་མེད་རྟོགས་པའི་ཡེ་ཤེས་ལ་རྣལ་
འབྱོར་གྱིས་དང་པོ་དང། གཟུགས་ཕྱིར་རོལ་དོན་གྱིས་སྟོང་པ་རྟོགས་པའི་ཡེ་ཤེས་ལ་རྣལ་འབྱོར་གྱིས་གཉིས་པ་དང། སྤྲོས་བྲལ་རྟོགས་པའི་ཡེ་ཤེས་ལ། རྣལ་འབྱོར་གྱི་ས་གསུམ་པ་ཡིན་པས་ཁྱབ་ཟེར་ན། སངས་རྒྱས་འཕགས་པའི་རྒྱུད་ཀྱི་ཐེག་ཆེན་སེམས་བསྐྱེད་ཆོས་ཅན། རྣལ་འབྱོར་གྱི་ས་དང་པོ་
ཡིན་པར་ཐལ། གང་ཟག་གི་བདག་མེད་རྟོགས་པའི་ཡེ་ཤེས་ཡིན་པའི་ཕྱིར། དེར་ཐལ། རྣམ་མཁྱེན་ཡིན་པའི་ཕྱིར། འདོད་ན། ཉན་ཐོས་ཀྱི་རྟོགས་རིགས་སུ་གནས་པར་ཐལ། འདོད་པའི་ཕྱིར། འདོད་མི་ནུས་ཏེ། ཐེག་ཆེན་སེམས་བསྐྱེད་ཡིན་པའི་ཕྱིར། གཞན་ཡང། དེ་ཆོས་ཅན། རྣལ་འབྱོར་གྱི་ས་
གཉིས་པར་ཐལ། གཟུགས་ཕྱིར་རོལ་དོན་གྱིས་སྟོང་པར་རྟོགས་པའི་ཡེ་ཤེས་ཡིན་པའི་ཕྱིར། འདོད་ན། རང་རྒྱལ་གྱི་རྟོགས་རིགས་སུ་གནས་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། གཞན་ཡང། དེ་ཆོས་ཅན། རྣལ་འབྱོར་གྱི་ས་གསུམ་པ་ཡིན་པར་ཐལ། སྤྲོས་
བྲལ་རྟོགས་པའི་མཁྱེན་པ་ཡིན་པའི་ཕྱིར། དེར་ཐལ། རྣམ་མཁྱེན་ཡིན་པའི་ཕྱིར། འདོད་ན། ལྟ་སྤྱོད་གཉིས་སུ་ཕྱེ་པའི་ལྟ་བའི་ཆར་གཏོགས་པའི་མཁྱེན་པ་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། ཐེག་ཆེན་སེམས་བསྐྱེད་ཡིན་པའི་ཕྱིར། ཁ་ཅིག། ཉན་ཐོས་ཀྱི་རྟོགས་རིགས་སུ་གནས་
པའི་མཁྱེན་པ། རྣལ་འབྱོར་གྱི་ས་དང་པོའི་མཚན་ཉིད། རང་རྒྱལ་གྱི་རྟོགས་རིགས་སུ་གནས་པའི་མཁྱེན་པ། རྣལ་འབྱོར་གྱིས་གཉིས་པའི་མཚན་ཉིད། ཐེག་ཆེན་གྱི་རྟོགས་རིགས་སུ་གནས་པའི་མཁྱེན་པ། རྣལ་འབྱོར་གྱི་ས་གསུམ་པའི་མཚན་ཉིད་ཟེར་ན། དང་པོ་ལ་བྱང་སེམས་ཚོགས་ལམ་

[009B] མཚོན་བྱ་དང་པོ་དེར་ཐལ། མཚན་ཉིད་དང་པོ་དེའི་ཕྱིར། དེར་ཐལ། ཉན་ཐོས་རྣམས་ཀྱིས་ཐར་པ་ཐོབ་བྱའི་གཙོ་བོར་བྱས་ནས་དོན་དུ་གཉེར་པའི་ཕྱིར། འདོད་ན། ལྟ་སྦྱོར་གཉིས་སུ་བྱེ་བའི་ལྟ་བའི་ཆར་གཏོགས་པའི་མཁྱེན་པ་ཡིན་པར་ཐལ། འདོད་
པ་དེའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། གཉིས་པ་ལ། གང་ཟག་གི་བདག་མེད་རྟོགས་པའི་ཐེག་ཆེན་གྱི་མཐོང་ལམ་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། རང་རྒྱལ་རྣམས་ཀྱིས་གང་ཟག་གི་བདག་མེད་བསྒོམ་བྱའི་གཙོ་བོར་བྱས་ནས་བསྒོམ་པའི་ཕྱིར། དེར་
ཐལ། རང་རྒྱལ་སློབ་པ་རྣམས་ཀྱིས་གང་ཟག་གི་བདག་འཛིན་སྤང་བྱའི་གཙོ་བོར་བྱས་ནས་སྤོང་བའི་ཕྱིར། དེར་ཐལ། དེས་ཉོན་སྒྲིབ་སྤང་བྱའི་གཙོ་བོར་བྱས་ནས་སྤོང་བའི་ཕྱིར། འདོད་མི་ནུས་ཏེ། རྣལ་འབྱོར་གྱི་ས་དང་པོ་ཡིན་པའི་ཕྱིར། མ་གྲུབ་ན། འཁོར་གསུམ་ཡོད། ཕྱི་མ་ལ་བྱང་སེམས་མཐོང་ལམ་
པའི་རྒྱུད་ཀྱི་ཐེག་ཆེན་སེམས་བསྐྱེད་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། རྟགས་གསལ་སླའོ། །ཁ་ཅིག། ཉན་ཐོས་ཀྱི་རྟོགས་རིགས་སུ་གནས་པའི་ལྟ་བའི་ཆར་གཏོགས་པའི་མཁྱེན་པ། རྣལ་འབྱོར་གྱི་ས་དང་པོའི་མཚན་ཉིད། རང་རྒྱལ་གྱི་རྟོགས་རིགས་སུ་གནས་པའི་ལྟ་བའི་ཆར་གཏོགས་
པའི་མཁྱེན་པ། རྣལ་འབྱོར་གྱིས་གཉིས་པའི་མཚན་ཉིད་ཟེར་ན། བྱང་སེམས་ཚོགས་ལམ་པའི་རྒྱུད་ཀྱི་གང་ཟག་ཕུང་པོ་མི་རྟག་པར་རྟོགས་པའི་ཤེས་རབ་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། རྟགས་གསལ་ཆོས་ཅན་གྱིས་སྒྲུབ། ཕྱི་མ་ལ་ཡང་དེ་གཉིས་ཀྱིས་མ་ངེས་སོ། །ཁ་ཅིག། རྣལ་
འབྱོར་གྱིས་དང་པོ་ལ་གང་ཟག་གི་བདག་མེད་རྟོགས་པས་ཁྱབ་ཟེར་ན། ཉན་ཐོས་དགྲ་བཅོམ་པའི་རྒྱུད་ཀྱི་གང་ཟག་ཕུང་པོའི་ཆོས་ལ་བཏགས་པའི་བཏགས་ཡོང་དུ་རྟོགས་པའི་མཁྱེན་པ་ཆོས་ཅན། དེར་ཐལ། དེའི་ཕྱིར། དེར་ཐལ། བྱང་སེམས་མཐོང་ལམ་པའི་རྒྱུད་ཀྱི་གཟུགས་ཕྱི་རོལ་དོན་དུ་སྣང་ཡང་གྱི་
རོལ་དོན་དུ་མ་གྲུབ་པར་སྒྱུ་མ་ལྟ་བུར་རྟོགས་པའི་མཁྱེན་པ་དེ། གཟུང་བ་མེད་ན་འཛིན་པ་མེད་དོ་སྙམ་དུ་ཞེས་པའི་སྐབས་ནས་བསྟན་པའི་རྣལ་འབྱོར་གྱི་ས་གཉིས་པ་ཡིན་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། གཞན་ཡང། བྱང་སེམས་མཐོང་ལམ་པའི་རྒྱུད་ཀྱི་གང་ཟག་རྟག་

[010A]༄༅། །གཅིག་དང་དབང་ཅན་གྱི་སྟོང་བར་རྟོགས་པའི་མཁྱེན་པ་ཆོས་ཅན། དེར་ཐལ། དེའི་ཕྱིར། དེར་ཐལ། བྱང་སེམས་འཕགས་པའི་རྒྱུད་ཀྱི་གང་ཟག་གི་བདག་མེད་རགས་པ་རྟོགས་པའི་མཁྱེན་པ་ཡིན་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར་
ཁ་ཅིག། །རྣལ་འབྱོར་གྱི་ས་གསུམ་གྱི་གཞི་མཐུན་ཡོད་ཟེར་ན། དེ་མི་འཐད་པར་ཐལ། གང་ཟག་གི་བདག་འཛིན་དང་གཟུགས་ཕྱི་རོལ་དོན་འཛིན་གྱི་རྟོག་པ་དང། བདེན་འཛིན་གསུམ་གྱི་གཉེན་པོའི་རིགས་སུ་གནས་པའི་མཁྱེན་པ་ཡིན་པ་མེད་པའི་ཕྱིར། དེར་ཐལ། གང་ཟག་གི་བདག་འཛིན་
དང་གཟུགས་ཕྱི་རོལ་དོན་འཛིན་གྱི་རྟོག་པ་དང། བདེན་འཛིན་གསུམ་གྱི་གཞི་མཐུན་མེད་པའི་ཕྱིར། ཁ་ཅིག། ཞི་ལྷག་ཟུང་འབྲེལ་གྱིས་ཟིན་པའི་མཁྱེན་པ་གང་ཞིག། ཡོན་ཏན་དུ་མའི་རྟེན་བྱེད་པ། རྣལ་འབྱོར་གྱི་སའི་མཚན་ཉིད་ཟེར་ན། བྱང་སེམས་མཐོང་ལམ་བའི་རྒྱུད་ཀྱི་ཐེག་ཆེན་སེམས་བསྐྱེད་
ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། བྱང་སེམས་འཕགས་པའི་རྒྱུད་ཀྱི་ཐེག་ཆེན་སེམས་བསྐྱེད་ཡིན་པའི་ཕྱིར། འདོད་མི་ནུས་ཏེ། ཐེག་ཆེན་སེམས་བསྐྱེད་ཡིན་པའི་ཕྱིར། ཁ་ཅིག། ཆོས་ཀྱི་བདག་མེད་རགས་བརྟོགས་པའི་སེམས་དཔའི་ཡེ་ཤེས་ཡིན་ན། རྣལ་འབྱོར་གྱི་
ས་གཉིས་པ་ཡིན་པས་ཁྱབ་ཟེར་ན། མྱུ་གུ་དོན་དམ་པར་གཞན་ལས་མི་སྐྱེ་བར་རྟོགས་པའི་ཐེག་ཆེན་མཐོང་ལམ་ཆོས་ཅན། དེར་ཐལ། དེའི་ཕྱིར། དེར་ཐལ། མྱུ་གུ་དོན་དམ་པར་གཞན་ལས་མི་སྐྱེ་བ་ཆོས་ཀྱི་བདག་མེད་རགས་པ་ཡིན་པའི་ཕྱིར། དེར་ཐལ། དེ་མྱུ་གུ་དོན་དམ་པར་མི་སྐྱེ་བར་སྒྲུབ་པར་བྱེད་
པའི་རྟགས་ཡང་དག་ཡིན་པའི་ཕྱིར། འདོད་ན། རང་རྒྱལ་གྱི་རྟོགས་རིགས་སུ་གནས་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། རང་རྒྱལ་རྣམས་ཀྱི་མྱུ་གུ་དོན་དམ་པར་གཞན་ལས་མི་སྐྱེ་བ་བསྒོམ་བྱའི་གཙོ་བོར་བྱས་ནས་མི་བསྒོམ་པའི་ཕྱིར།།    ༈    །།གཉིས་པ་རང་ལུགས་ལ་
གང་ཟག་གི་བདག་འཛིན་དང། གཟུགས་ཕྱི་རོལ་དོན་འཛིན་གྱིས་རྟོགས་པ་དང། བདེན་འཛིན་གསུམ་པོ་གང་ཡང་རུང་བའི་གཉེན་པོའི་རིགས་སུ་གནས་པའི་ལྟ་སྤྱོད་གཉིས་སུ་ཕྱེ་བའི་ལྟ་བའི་ཆར་གཏོགས་པའི་མཁྱེན་པ་གང་ཞིག། །ཡོན་ཏན་དུ་མའི་རྟེན་བྱེད་པའི་མཁྱེན་པ། རྣལ་འབྱོར་གྱིས་སའི་

[010B] རྣལ་འབྱོར་གྱི་ས་དེ་ལ་གསུམ་དུ་གྲངས་ངེས་པ་ཡིན་ཏེ། གང་ཟག་གི་བདག་མེད་རྟོགས་པའི་རྣལ་འབྱོར་གྱི་ས། ཆོས་ཀྱི་བདག་མེད་རྒས་པ་རྟོགས་པའི་རྣལ་འབྱོར་གྱི་ས། སྟོང་ཉིད་རྟོགས་པའི་རྣལ་འབྱོར་གྱི་ས་དང་གསུམ་དུ་གྲང་ངེས་པའི་ཕྱིར། གང་ཟག་གི་བདག་མེད་རྟོགས་པའི་རྣལ་འབྱོར་གྱི་
སའི་བསམ་བྱུང་གི་རིག་པའི་ཁྱད་པར་ཡོད་དེ། གང་ཟག་གི་བདག་མེད་རྟོགས་པའི་རྗེས་དཔག་ཏུ་གྱུར་པའི་མཁྱེན་པ། གང་ཟག་གི་བདག་མེད་རྟོགས་པའི་རྣལ་འབྱོར་གྱི་སའི་བསམ་བྱུང་གི་རིག་པ་ཡིན་པའི་ཕྱིར། གང་ཟག་གི་བདག་མེད་རྟོགས་པའི་རྣལ་འབྱོར་གྱི་སའི་སྒོམ་བྱུང་གི་རྣལ་འབྱོར་དང་
བསྒོམ་པའི་འབྲས་བུ་གཉིས་ཀྱི་ཁྱད་པར་ཡོད་དེ། གང་ཟག་གི་བདག་མེད་རྟོགས་པའི་ཞི་ལྷག་ཟུང་འབྲེལ་གྱི་མཁྱེན་པ། གང་ཟག་གི་བདག་མེད་རྟོགས་པའི་རྣལ་འབྱོར་གྱི་སའི་སྒོམ་བྱུང་གི་རྣལ་འབྱོར་དང། གང་ཟག་གི་བདག་འཛིན་སྤངས་པའི་རྣམ་གྲོལ་ལམ། གང་ཟག་གི་བདག་མེད་རྟོགས་པའི་
རྣལ་འབྱོར་གྱི་ས་བསྒོམ་པའི་འབྲས་བུ་ཡིན་པའི་ཕྱིར།།    ༈    །།རྩོད་པ་སྤོང་བ་ལ། ཁ་ཅིག། རྣལ་འབྱོར་གྱི་ས་དེ་ལ་རྣམ་པ་བཞིར་གྲངས་ངེས་པར་ཐལ། དེ་ལ་སྐྱེ་བ་དང་འཇིག་པས་སྟོང་པའི་ཕྱིར། ཞེས་པས་རྣལ་འབྱོར་གྱི་ས་དང་པོ་དེ་བསྟན། སྔོན་པོ་དང་དེའི་བློ་དག་ལྷན་ཅིག་དམིགས་
པ་ངེས་པའི་ཕྱིར། ཞེས་པས་རྣལ་འབྱོར་གྱི་ས་གཉིས་པ་དེ་བསྟན་པ་གང་ཞིག་དེ་ལས་ལོགས་སུ་གཟུང་བ་མེད་ན་འཛིན་པ་མེད་དོ་སྙམ་དུ། ཞེས་གསུངས་པའི་ཕྱིར། ཟེར་ན་སྐྱོན་མེད་དེ། གཟུང་བ་མེད་ན་འཛིན་པ་མེད་དོ་སྙམ་དུ་ཞེས་པའི་སྐབས་ནས་བསྟན་པའི་གཟུགས་ཕྱིར་རོལ་དོན་དུ་སྣམྒ་ཡང་ཕྱིར་རོལ་
དོན་དུ་མ་གྲུབ་པའི་སྒྱུ་མ་ལྟ་བུར་རྟོགས་པའི་རྣལ་འབྱོར་གྱི་ས། བརྣལ་འབྱོར་ས་གཉིས་པ་འདུ་པ་ཡིན་པའི་ཕྱིར། ཁ་ཅིག། བྱང་སེམས་མཐོང་ལམ་པའི་རྒྱུད་ཀྱི་ཐེག་ཆེན་སེམས་བསྐྱེད་ཆོས་ཅན། རྣལ་འབྱོར་གྱི་ས་ཡིན་པར་ཐལ། རྣལ་འབྱོར་གང་ཞིག། ས་ཡིན་པའི་ཕྱིར་ཟེར་ན་མ་ཁྱབ། མ་གྲུབ་ན་
རྣལ་འབྱོར་ཡིན་པར་ཐལ། ལམ་ཡིན་པའི་ཕྱིར། ས་ཡིན་པར་ཐལ། ས་དང་པོ་ཡིན་པའི་ཕྱིར་ཟེར་ན། རྣམ་མཁྱེན་ཆོས་ཅན། རྒྱུ་ལམ་ཤེས་ཡིན་པར་ཐལ། རྒྱུ་གང་ཞིག་ལམ་ཤེས་ཡིན་པའི་ཕྱིར། འཁོར་གསུམ། གསལ་བ་གཉིས་ཀ་ལ་འདོད་མི་ནུས་སོ། །ཁ་ཅིག། སྐྱེ་འཇིག་ཅན་ཡིན་ན། རབ་རྐྱ་ཐུབ་པའི་

[011A]༄༅། །རྫས་ཡོད་ཀྱི་སྟོང་པས་ཁྱབ་ཟེར་ན། ཁྱི་རྒན་རྒྱ་བོའི་ཡིད་ཀྱི་རྣམ་པར་ཤེས་པ་ཆོས་ཅན། དེར་ཐལ། དེའི་ཕྱིར། དེར་ཐལ། རྒྱུན་ལྡན་གྱི་དངོས་པོ་ཡིན་པའི་ཕྱིར། འདོད་མི་ནུས་ཏེ། རང་རྐྱ་ཐུབ་པའི་རྫས་ཡོད་ཡིན་པའི་ཕྱིར། དེར་ཐལ། རྫས་ཡོད་ཡིན་པའི་ཕྱིར། དེར་ཐལ། ཤེས་པ་ཡིན་
པའི་ཕྱིར། ཁ་ཅིག་གང་ཟག་ཡིན་ན། རང་རྐྱ་ཐུབ་པའི་རྫས་ཡོད་ཀྱིས་སྟོང་པས་ཁྱབ་ཟེར་ན། ཁྱི་རྒན་རྒྱ་བོའི་ཡིད་ཀྱི་རྣམ་པར་ཤེས་པ་ཆོས་ཅན། དེར་ཐལ། དེའི་ཕྱིར། དེར་ཐལ། ཁྱི་རྒན་རྒྱ་བོའི་གང་ཟག་ཡིན་པའི་ཕྱིར། འདོད་ན་བཀག་ཟིན། ཁ་ཅིག་རྟེན་འབྲེལ་གྱི་རྟགས་ཀྱི་གཉིས་སྟོང་གི་ཤེས་པ་བདེན་
མེད་དུ་སྒྲུབ་པའི་ཤུགས་ཀྱི་སྒྲུབ་བྱ་ཡོད་ཟེར་ན། འོ་ན། རྟེན་འབྲེལ་གྱི་རྟགས་ཀྱི་གཉིས་སྟོང་གི་ཤེས་པ་བདེན་མེད་དུ་རྟོགས་པའི་རྗེས་དཔག་གི་ཤུགས་གཞལ་ཡོད་པར་ཐལ། ཁྱོད་ཀྱི་དམ་བཅའ་འཐད་པའི་ཕྱིར། འདོད་ན། དེའི་དངོས་ཀྱི་གཞལ་བྱར་གྱུར་པའི་གཉིས་སྟོང་གི་ཤེས་པ་བདེན་མེད་ཆོས་
ཅན༑ ཁྱོད་མ་ཡིན་དགག་ཡིན་པར་ཐལ། རང་ཉིད་ངེས་པའི་རྟོག་པས་རང་གི་དགག་བྱ་དངོས་སུ་བཀག་ཙམ་ལས་གཞན་པའི་ཆོས་གཞན་འཕངས་ནས་རྟོགས་པའི་དགག་པ་ཡིན་པའི་ཕྱིར། དེར་ཐལ། འདོད་པ་དེའི་ཕྱིར། འདོད་མི་ནུས་ཏེ། མེད་དགག་ཡིན་པའི་ཕྱིར། དེར་ཐལ། སྟོང་ཉིད་ཡིན་པའི་
ཕྱིར། དེ་ལ་ཁོ་ན་རེ། རྟེན་འབྲེལ་གྱི་རྟགས་ཀྱི་གཉིས་སྟོང་གི་ཤེས་པ་བདེན་མེད་དུ་སྒྲུབ་པའི་ཤུགས་ཀྱི་བསྒྲུབ་བྱ་ཡོད་པར་ཐལ། བྱས་པའི་རྟགས་ཀྱི་སྒྲ་མི་རྟག་པར་སྒྲུབ་པར་བྱེད་པའི་ཤུགས་ཀྱི་སྒྲུབ་བྱ་ཡོད་པའི་ཕྱིར་ཟེར་ན། མ་ཁྱབ། མ་གྲུབ་ན་དེར་ཐལ། བྱས་པའི་རྟགས་ཀྱི་སྒྲ་མི་རྟག་
པར་རྟོགས་པའི་རྗེས་དཔག་གི་ཤུགས་གཞལ་ཡོད་པའི་ཕྱིར། དེར་ཐལ། སྒྲ་རྟག་པས་སྟོང་བདེའི་ཤུགས་གཞལ་ཡིན་པའི་ཕྱིར། དེར་ཐལ། དེས་སྒྲ་རྟག་པས་སྟོང་པ་ལ་ངེས་པ་འདྲེན་ནུས་པའི་ཕྱིར། དེར་ཐལ། དེས་སྒྲ་མི་རྟག་པ་ལ་ངེས་པ་འདྲེན་ནུས་པའི་ཕྱིར། ཁ་ཅིག་སྐྱེ་འཇིག་ཅན་ཡིན་ན་
རང་རྐྱ་ཐུབ་པའི་རྫས་ཡོད་ཀྱི་སྟོང་པས་ཁྱབ་པར་ཐལ། དེ་ཡིན་ན་གང་ཟག་རང་རྐྱ་ཐུབ་པའི་རྫིས་ཡོད་ཀྱི་སྟོང་བས་ཁྱབ་པའི་ཕྱིར་ཟེར་ན་མ་ཁྱབ། མ་གྲུབ་ན་དེར་ཐལ། སྐྱེ་འཇིག་ཅན་དེ་ཉེར་ལེན་གྱི་ཕུང་པོ་གང་ཟག་གི་བདག་མེད་དུ་སྒྲུབ་པར་བྱེད་པའི་རྟགས་ཡང་དག་པ་ཡིན་པའི་ཕྱིར། དེར་ཐལ་

[011B] དེ་ལ་སྐྱེ་བ་དང་འཇུག་པས་སྟོང་པའི་ཕྱིར་བདག་མེད་དོ་སྙམ་དུ་བསྒོམ་པས་ཞེས་གསུངས་པའི་ཕྱིར། འདོད་མི་ནུས་ཏེ། བཀག་ཟིན་པའི་ཕྱིར། ཁ་ཅིག་གང་ཟག་རང་རྐྱ་ཐུབ་པའི་རྫས་ཡོད་ཡོད་པར་ཐལ། གང་ཟག་ཡིན་ན། རང་རྐྱ་ཐུབ་པའི་རྫས་ཡོད་ཀྱིས་སྟོང་པས་མ་ཁྱབ་པའི་ཕྱིར་ཟེར་ནམ་
ཁྱབ༑ འདོད་ན། གང་ཟག་གི་བདག་ཡོད་པར་ཐལ་ལོ།།    ༈    །།སྔོན་པོ་དང་གེའི་བློ་དག་ལྷན་ཅིག་དམིགས་པ་ངེས་པའི་ཕྱིར། ཞེས་སོགས་ཀྱི་སྐབས་སུ། ཁ་ཅིག་ལྷན་ཅིག་དམིགས་ངེས་ཡིན་ན། རྫས་གཅིག་ཡིན་པས་ཁྱབ་ཟེར་ན། རྟོག་པ་དང་རྟོག་པའི་སྣང་བ་ཆོས་ཅན། དེར་ཐལ། དེའི་ཕྱིར་
མ་གྲུབ་ན། རྟོག་པ་ཆོས་ཅན། ཁྱོད་དང་ཁྱོད་ཀྱི་སྣང་བ་གཉིས་ལྷན་ཅིག་དམིགས་ངེས་ཡིན་པར་ཐལ། ཁྱོད་རྟོག་པ་ཡིན་པའི་ཕྱིར། འདོད་མི་ནུས་ཏེ། རྟོག་པའི་སྣང་བ་རྫས་སུམ་གྲུབ་པའི་ཕྱིར། དེར་ཐལ། རྟོག་པའི་སྣང་ཡུལ་རྫས་སུ་མ་གྲུབ་པའི་ཕྱིར། ཁ་ཅིག་སྔོན་པོ་དེས་པའི་ངེས་ཤེས་དང་ སྔོན་པོ་གཉིས་ལྷན་
ཅིག་དམིགས་ངེས་ཡིན་ཟེར་ན། འོ་ན། དེ་གཉིས་རྫས་གཅིག་ཡིན་པར་ཐལ། དེ་གཉིས་ལྷན་ཅིག་དམིགས་ངེས་ཡིན་པའི་ཕྱིར། འདོད་མི་ནུས་ཏེ། སྔོན་པོ་དང་སྔོན་འཛིན་ཚད་མ་རྫས་གཅིག་ཡིན་པ་གང་ཞིག་ སྔོན་པོ་ངེས་པའི་ངེས་ཤེས་དེ་སྔོན་འཛིན་ཚད་མའི་འབྲས་བུ་ཡིན་པའི་ཕྱིར། ཁ་ཅིག་ཚུར་མཐོང་གི་རྒྱུད་ཀྱི་
སྔོན་འཛིན་དབང་པོའི་མངོན་སུམ་སྐད་ཅིག་གཉིས་པ་དང་ སྔོན་པོ་གཉིས་ལྷན་ཅིག་དམིགས་ངེས་ཡིན་ཟེར་ན། འོ་ན། དེ་གཉིས་རྫས་གཅིག་ཡིན་པར་ཐལ། དེ་གཉིས་ལྷན་ཅིག་དམིགས་ངེས་ཡིན་པའི་ཕྱིར། འདོད་མི་ནུས་ཏེ། ཚུར་མཐོང་གི་རྒྱུད་ཀྱི་སྔོན་འཛིན་དབང་པོའི་མངོན་སུམ་སྐད་ཅིག་དང་པོ་དེ་དང་
སྔོན་པོ་གཉིས་རྫས་གཅིག་ཡིན་པ་གང་ཞིག་ དེ་འདྲའི་སྔོན་འཛིན་དབང་པོའི་མངོན་སུམ་སྐད་ཅིག་གཉིས་པ་དེ། སྔོན་འཛིན་དབང་པོའི་མངོན་སུམ་སྐད་ཅིག་དང་པོའི་འབྲས་བུ་ཡིན་པའི་ཕྱིར། དང་པོ་དེར་ཐལ། སྔོན་འཛིན་ཚད་མ་དང་སྔོན་པོ་གཉིས་རྫས་གཅིག་ཡིན་པའི་ཕྱིར། ཁ་ཅིག་སྔོན་པོ་དང་སྔོན་འཛིན་ཚད་མ་
དུས་མཉམ་ཐ་དད་ཡིན་པ་གང་ཞིག་ སྔོན་པོ་དམིགས་བྱེད་ཀྱི་ཚད་མ་ཡིན་ན། སྔོན་འཛིན་ཚད་མ་དམིགས་བྱེད་ཀྱི་ཚད་མ་ཡིན་པས་ཁྱབ། སྔོན་འཛིན་ཚད་མ་དམིགས་བྱེད་ཀྱི་ཚད་མ་ཡིན་ན། སྔོན་པོ་དམིགས་བྱེད་ཀྱི་ཚད་མ་ཡིན་པས་ཁྱབ་བ་དེ་སྔོན་པོ་དང་སྔོན་འཛིན་ཚད་མ་ལྷན་ཅིག་དམིགས་

[012A]༄༅། །ངེས་ཡིན་པའི་མཚན་ཉིད་ཟེར་ན། འོ་ན། ཚུར་མཐོང་གི་རྒྱུད་ཀྱི་སྔོན་འཛིན་མིག་གི་དབང་པོའི་མངོན་སུམ་གྱི་ཚད་མ་ཆོས་ཅན། སྔོན་འཛིན་ཚད་མ་དམིགས་བྱེད་ཀྱི་ཚད་མ་ཡིན་པར་ཐལ། སྔོན་པོ་དམིགས་བྱེད་ཀྱི་ཚད་མ་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར་
འདོད་ན། དེས་སྔོན་འཛིན་ཚང་མ་དངོས་སུ་དམིགས་པར་ཐལ། དེ་སྔོན་འཛིན་ཚང་མ་དམིགས་བྱེད་ཀྱི་ཚད་མ་ཡིན་པའི་ཕྱིར། འདོད་ན། སྔོན་འཛིན་ཚད་མ་ཆོས་ཅན། ཁྱོད་སྔོན་པོ་ཡིན་པར་ཐལ། ཚུར་མཐོང་གི་རྒྱུད་ཀྱི་སྔོན་འཛིན་དབང་པོའི་མངོན་སུམ་གྱི་དངོས་གཞལ་ཡིན་པའི་ཕྱིར། རྟགས་ཁས། ཁྱབ་
སྟེ༑ ༑རྣམ་འགྲེལ་ལས། དབང་པོའི་སེམས་ནི་ངེས་ཕྱིར་དང་ ཞེས་གསུངས་པའི་ཕྱིར། འདོད་མི་ནུས་ཏེ། ཤེས་པ་ཡིན་པའི་ཕྱིར། གཞན་ཡང་ ཚུར་མཐོང་གི་རྒྱུད་ཀྱི་སྔོན་འཛིན་དབང་པོའི་མངོན་སུམ་གྱི་ཚད་མ་ཉམས་མྱོང་གི་རང་རིག་མངོན་སུམ་གྱི་ཚད་མ་ཆོས་ཅན། སྔོན་པོ་དམིགས་བྱེད་ཀྱི་ཚད་མ་
ཡིན་པར་ཐལ། སྔོན་འཛིན་ཚད་མ་དམིགས་བྱེད་ཀྱི་ཚད་མ་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། དེ་ཆོས་ཅན། ཁ་ཕྱིར་བལྟས་ཀྱི་ཤེས་པ་ཡིན་པར་ཐལ། ཚུར་མཐོང་གི་རྒྱུད་ཀྱི་སྔོན་པོ་དམིགས་བྱེད་ཀྱི་ཚད་མ་ཡིན་པའི་ཕྱིར། འདོད་མི་ནུས་ཏེ། ཁ་ནང་ཁོན་ལ་ཕྱོགས་པའི་ཤེས་
པ་ཡིན་པའི་ཕྱིར། དེར་ཐལ། ཚུར་མཐོང་གི་རྒྱུད་ཀྱི་རང་རིག་ཡིན་པའི་ཕྱིར། ཁ་ཅིག་སྔོན་པོ་དང་སྔོན་འཛིན་ཚད་མ་དུས་མཉམ་ཐ་དད་ཡིན་པ་གང་ཞིག་ སྔོན་པོ་ཡིན་ན་སྔོན་འཛིན་ཚད་མའི་རྫས་སུ་སྐྱེས་བས་ཁྱབ། སྔོན་འཛིན་ཚད་མ་ཡིན་ན། སྔོན་པོའི་རྫས་སུ་སྐྱེས་པས་ཁྱབ་པ་དེ། སྔོན་པོ་དང་སྔོན་
འཛིན་ཚད་མ་ལྷན་ཅིག་དམིགས་ངེས་ཡིན་པའི་མཚན་ཉིད་ཟེར་ན། སྔོན་འཛིན་ཚད་མའི་རྒྱུར་གྱུར་པའི་སྔོན་པོ་ཆོས་ཅན། སྔོན་འཛིན་ཚད་མའི་རྫས་སུ་སྐྱེས་པར་ཐལ། སྔོན་པོ་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། སྔོན་འཛིན་ཚད་མའི་སྔ་ལོགས་
སུ་བྱུང་བ་ཡོད་པའི་ཕྱིར། འདོད་ན། སྔོན་འཛིན་ཚད་མ་དང་རྫས་གཅིག་ཏུ་གྲུབ་པར་ཐལ། དགག་གཞི་བཅད་ནས་འདོད་པ་དེའི་ཕྱིར། འདོད་མི་ནུས་ཏེ། དེའི་རྒྱུ་ཡིན་པའི་ཕྱིར། ཁ་ཅིག་དུས་མཉམ་དུ་དམིགས་པའི་དངོས་པོ་ཡིན་ན། རྫས་གཞན་མ་ཡིན་པས་ཁྱབ་ཟེར་ན། བུ་རྨ་གྱི་རོ་གཟུགས་གཉིས་

[012B] དེར་ཐལ། དེའི་ཕྱིར། དེར་ཐལ། དུས་མཉམ་དུ་ཚད་མས་དམིགས་པའི་ཕྱིར། དེར་ཐལ། དུས་མཉམ་ཡིན་པའི་ཕྱིར། འདོད་མི་ནུས་ཏེ། དེ་གཉིས་རྫས་ཐ་དད་ཡིན་པའི་ཕྱིར། དེར་ཐལ། རྫས་ཐ་དད་པའི་དངོས་པོ་གཅིག་ཡོད་པའི་ཕྱིར། ཁ་ཅིག་སྔོན་པོ་དང་སྔོན་འཛིན་རྫས་གཅིག་བ་དེ། ལྷན་ཅིག་
དམིགས་ངེས་ཀྱི་རྟགས་ཀྱི་སྔོན་པོ་དང་སྔོན་འཛིན་ཚད་མ་རྫས་གཞན་མ་ཡིན་པར་སྒྲུབ་པའི་ཤུགས་ཀྱི་བསྒྲུབ་བྱ་ཡིན་ཟེར་ན། འོ་ན༑ སྔོན་པོ་དང་སྔོན་འཛིན་ཚད་མ་རྫས་གཅིག་པ་དེ། ལྷན་ཅིག་དམིགས་ངེས་ཀྱི་རྟགས་ཀྱི་སྔོན་པོ་དང་སྔོན་འཛིན་ཚད་མ་རྫས་གཞན་མ་ཡིན་པར་རྟོགས་པའི་རྗེས་དཔག་ཀྱི་ཤུགས་
གཞལ་ཡིན་པར་ཐལ། ཁྱོད་ཀྱི་དམ་བཅའ་འཐད་པའི་ཕྱིར། འདོད་ན། དེ་འདྲའི་རྗེས་དཔག་གི་དངོས་གཞལ་ཆོས་ཅན། ཁྱོད་མ་ཡིན་དགག་ཡིན་པར་ཐལ། རང་ཉིད་ངེས་པའི་རྟོག་པས་རང་གི་དགག་བྱ་དངོས་སུ་བཀག་ཤུལ་དུ་བཀག་ཙམ་ལས་གཞན་པའི་ཆོས་གཞན་འཕེན་པའི་དགག་པ་ཡིན་པའི་ཕྱིར། ཕྱི་མ་དེར་
ཐལ༑ མེད་དགག་ཡིན་པའི་ཕྱིར། དང་པོ་དེར་ཐལ། རང་ཉིད་ངེས་པའི་རྟོག་པས་རང་གི་དགག་བྱ་སྔོན་པོ་དང་སྔོན་འཛིན་ཚད་མ་རྫས་གཞན་ཡིན་པ་དངོས་སུ་བཀག་ཤུལ་དུ་བཀག་ཙམ་དེ་ལས་གཞན་པའི་སྔོན་པོ་དང་སྔོན་འཛིན་ཚད་མ་རྫས་གཅིག་པ་དེ་འཕངས་པའི་ཕྱིར། དེར་ཐལ། དེ་འདྲའི་རྗེས་དཔག་དེས་
སྔོན་པོ་དང་སྔོན་འཛིན་ཚད་མ་རྫས་གཅིག་པ་དེ་རྟོགས་པའི་ཕྱིར། རྟགས་ཁས། རྩ་བར་འདོད་མི་ནུས་ཏེ། མེད་དགག་ཡིན་པའི་ཕྱིར། དེར་ཐལ། ཆོས་ཀྱི་བདག་མེད་རགས་པ་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར།།    ༈    །།གཉིས་པ་རང་གི་ལུགས་ལ། སྔོན་པོ་དང་སྔོན་
འཛིན་ཚད་མ་གཉིས་ཆོས་ཅན། རྫས་གཞན་མ་ཡིན་ཏེ། ལྷན་ཅིག་དམིགས་ངེས་ཡིན་པའི་ཕྱིར། དེ་གཉིས་ལྷན་ཅིག་དམིགས་ངེས་ཡིན་ཏེ། དེ་གཉིས་དུས་མ་ཉམ་ཐ་དད་ཡིན་པ་གང་ཞིག་ སྔོན་འཛིན་ཚད་མ་དམིགས་བྱེད་ཀྱི་ཚད་མའི་རྫས་སུ་སྐྱེས་ན་སྔོན་པོ་དམིགས་བྱེད་ཀྱི་ཚད་མའི་
རྫས་སུ་སྐྱེས་པས་ཁྱབ། སྔོན་པོ་དམིགས་བྱེད་ཀྱི་ཚད་མའི་རྫས་སུ་སྐྱེས་ན་སྔོན་འཛིན་ཚད་མ་དམིགས་བྱེད་ཀྱི་ཚད་མའི་རྫས་སུ་སྐྱེས་པས་ཁྱབ་པའི་ཕྱིར། རྩ་བའི་ཐལ་འགྱུར་ལ་ཁྱབ་པ་ཡོད་དེ། རྫས་གཞན་ཡིན་ན། ལྷན་ཅིག་དམིགས་ངེས་མ་ཡིན་དགོས་པའི་ཕྱིར།།    ༈    །།གསུམ་པ་རྩོད་

[013A]༄༅། །པ་སྤོང་བ་ལ། ཁ་ཅིག་སྔོན་པོ་དང་སྔོན་འཛིན་ཚད་མ་རྫས་གཅིག་མ་ཡིན་པར་ཐལ། སྔོན་པོ་དེ་སྔོན་འཛིན་ཚད་མའི་རྒྱུ་ཡིན་པའི་ཕྱིར། དེར་ཐལ། སྔོན་པོ་དེ་སྔོན་འཛིན་ཚད་མའི་དམིགས་རྐྱེན་ཡིན་པའི་ཕྱིར། དེར་ཐལ། སྔོན་འཛིན་ཚད་མའི་སྔ་ལོགས་སུ་བྱུང་
པའི་སྔོན་པོ་དེའི་དམིགས་རྐྱེན་ཡེན་པའི་ཕྱིར། ཟེར་ན་མ་ཁྱབ། འོ་ན། སྔོན་པོ་དང་སྔོན་འཛིན་ཚད་མ་གཉིས་རྫས་གཞན་ཡིན་པར་ཐལ། སྔོན་འཛིན་ཚད་མའི་སྔ་ལོགས་སུ་བྱུང་བའི་སྔོན་པོ་དང་སྔོན་འཛིན་ཚད་མ་གཉིས་རྫས་གཞན་ཡིན་པའི་ཕྱིར། ཁྱབ་པ་ཁས། འདོད་ན། སྔོན་པོ་ཕྱི་རོལ་
དོན་དུ་གྲུབ་པར་ཐལ། འདོད་པ་དེའི་ཕྱིར། འདོད་མི་ནུས་སོ། །ཁ་ཅིག་སྔོན་འཛིན་ཚད་མ་ཆོས་ཅན། ཁྱོད་ཚུར་མཐོང་གི་རྒྱུད་ཀྱི་ཤེས་པ་ཡིན་པར་ཐལ། ཚུར་མཐོང་ཀྱི་དབང་པོའི་མངོན་སུམ་གྱི་ཚད་མ་ཉམས་མྱོང་གི་རང་རིག་མངོན་སུམ་གྱི་དངོས་གཞལ་ཡིན་པའི་ཕྱིར་ཟེར་ན། རེ་
ཞིག་མ་ཁྱབ། འདོད་མི་ནུས་ཏེ། ཁྱོད་རྒྱུད་ལ་ལྡན་པའི་འཕགས་པ་ཡོད་པའི་ཕྱིར། ཁ་ཅིག་ལྡོན་པོའི་མི་རྟག་པ་ཆོས་ཅན། སྔོན་པོ་ཡིན་པར་ཐལ། ཚུར་མཐོང་གི་རྒྱུད་ཀྱི་སྔོན་འཛིན་དབང་པོའི་མངོན་སུམ་གྱི་དངོས་གཞལ་ཡིན་པའི་ཕྱིར། ཁྱབ་པ་ཁས། དེར་ཐལ། དེས་དེ་དངོས་སུ་དམིགས་
པའི་ཕྱིར། དེར་ཐལ། དེ་ལ་དེ་དངོས་སུ་སྣང་བ་གང་ཞིག་ དེའི་ཞེན་ཡུལ་མེད་པའི་ཕྱིར། དེར་ཐལ། དེ་ཞེན་བློ་མ་ཡིན་པའི་ཕྱིར། ཟེར་ན་མ་ཁྱབ། དེར་ཐལ། དབང་ཤེས་ཡིན་པའི་ཕྱིར། འདོད་ན། སྔོན་པོ་ཆོས་ཅན། ཁྱོད་ཀྱི་མི་རྟག་པ་སྔོན་པོ་མ་ཡིན་པར་ཐལ། ཁྱོད་གཞི་གྲུབ་པའི་ཕྱིར། ཁ་ཅིག་
།སྔོན་པོ་དང་སྔོན་འཛིན་ཚད་མ་རྫས་གཅིག་པ་དེ། ལྷན་ཅིག་དམིགས་དེས་ཀྱི་རྟགས་ཀྱི་སྔོན་པོ་དང་སྔོན་འཛིན་ཚད་མ་རྫས་གཞན་མ་ཡིན་པར་སྒྲུབ་པའི་ཤུགས་ཀྱི་བསྒྲུབ་བྱ་ཡིན་པར་ཐལ། དེའི་ཤུགས་ཀྱི་བསྒྲུབ་བྱ་ཡོད་པའི་ཕྱིར། དེར་ཐལ། སྐྱེས་པའི་རྟགས་ཀྱི་སྒྲ་མི་རྟག་པར་སྒྲུབ་པའི་ཤུགས་
ཀྱི་བསྒྲུབ་བྱ་ཡོད་པའི་ཕྱིར། ཟེར་ན་མ་ཁྱབ། མ་གྲུབ་ན་དེར་ཐལ། སྒྲ་རྟག་པས་སྟོང་པ་དེའི་ཤུགས་ཀྱི་བསྒྲུབ་བྱ་ཡིན་པའི་ཕྱིར།།    ༈    །།འདི་ལ་བསལ་བྱ་ཅི་ཡང་མེད། །ཞེས་པའི་སྐབས་སུ། ཁམས་རང་བཞིན་གྱིས་རྣམ་པར་དག་པ་འདི་ལ་ཆོས་ཅན། བདག་མེད་གཉིས་

[013B] གང་ཟག་གི་བདག་དང་ཆོས་ཀྱི་བདག་གཉིས་སྔར་ཡོད་རྐྱེན་གྱེས་བསལ་དུ་མེད་དེ། གང་ཟག་གི་བདག་དང་ཆོས་ཀྱི་བདག་གཉིས་ན་མ་ཡང་ཡོད་མ་མྱོང་བའི་ཕྱིར། གཞི་དུས་སུ་བདག་མེད་གཉིས་ཐོས་བསམ་གྱིས་གཏན་ལ་ཕབ་ནས་ལམ་དུས་སུ་བསྒོམས་
པས་ཉམས་སུ་བླངས་པ་ལ་དགོས་པ་ཡོད་དེ། འབྲས་དུ་སུ་བདག་འཛིན་གཉིས་སྤངས་པའི་གྲོལ་བ་མྱང་འདས་ཐོབ་པའི་ཆེད་དུ་ཡིན་པའི་ཕྱིར།།    ༈    །།སྦྱིན་པ་ལ་སོགས་རེ་རེ་ནི། །ཞེས་པའི་སྐབས་སུ། ཐེག་ཆེན་གྱི་མཐོང་ལམ་བར་ཆད་མེད་པ་མཆོས་ཅན། ཁྱོད་མཐོང་ལམ་རྩེ་
སྦྱོར་ཡིན་ཏེ། ཕྱིན་དྲུག་ཉམས་ལེན་གྱི་བྱ་བས་དངོས་སུ་ཟིན་པའི་སྒོ་ནས་བདེན་འཛིན་ཀུན་བཏགས་ཀྱི་ས་བོན་དངོས་སུ་འཇོམས་བྱེད་ཀྱི་ཐེག་ཆེན་གྱི་བདེན་པ་མངོན་རྟོགས་ཡིན་པའི་ཕྱིར། ཁ་ཅིག་ཕྱིན་དྲུག་ཉམས་ལེན་གྱི་བྱ་བས་ཟིན་པའི་སྒོ་ནས་བདེན་འཛིན་ཀུན་བཏགས་ཀྱི་ས་བོན་དངོས་སུ་འཇོམས་བྱེད་ཀྱི་
ཐེག་ཆེན་གྱི་བདེན་པ་མངོན་རྟོགས། མཐོང་ལམ་རྩེ་སྦྱོར་གྱི་མཚན་ཉིད་ཟེར་ན། འོ་ན། བྱད་སེམས་མཐོང་ལམ་པའི་རྒྱུད་ཀྱི་ཐེག་ཆེན་སེམས་བསྐྱེ་ཆོས་ཅན། མཚན་ཉིད་དེར་ཐལ། མཚོན་བྱ་པའི་ཕྱིར། དེར་ཐལ། ཐེག་ཆེན་གྱི་མཐོང་ལམ་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་མི་ནུས་ཏེ་
ཐེག་ཆེན་སེམས་བསྐྱེད་ཡིན་པའི་ཕྱིར། ཁ་ཅིག་དེ་འདྲ་བ་དེ་སྐབས་འདིར་དངོས་སུ་བསྟན་པའི་མཐོང་ལམ་རྩེ་སྦྱོར་གྱི་མཚན་ཉིད་ཟེར་ན། འོ་ན༑ ཐེག་ཆེན་མཐོང་ལམ་རྣམ་གྲོལ་ལམ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། དེ་ནས་སེང་གེ་རྣམ་བསྦྱིངས་པའི། ཞེས་པའི་སྐབས་ནས་
དངོས་སུ་བསྟན་པའི་མཐོང་ལམ་རྩེ་སྦྱོར་ཡིན་པའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་མི་ནུས་ཏེ། ཐེག་ཆེན་གྱི་མཐོང་ལམ་རྣམ་གྲོལ་ལམ་ཡིན་པའི་ཕྱིར། ཁ་ཅིག་གི་འགྲེལ་བ་ལས། རྣམ་པར་རྟོག་པ་བརྒྱ་རྩ་རྒྱད་སྤང་བ་དང་དུས་མཉམ་དུ་བག་ཆགས་ཀྱི་ཉོན་མོངས་པ་ཡང་སྤངས་པས་
ཞེས་པའི་སྐབས་ནས་དངོས་སུ་བསྟན་པའི་ཉོན་མོངས་ཡིན་ན། ཉོན་མོངས་ཡིན་པས་ཁྱབ་ཟེར་ན། འོ་ན། ཤེས་སྒྲིབ་གཟུང་འཛིན་གྱི་རྣམ་པར་རྟོག་པ་བརྒྱ་རྩ་བརྒྱད་ཀྱི་ས་བོན་ཆོས་ཅན། དེར་ཐལ། དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་མི་ནུས་ཏེ། ཤེས་སྒྲིབ་ཡིན་པའི་ཕྱིར་

[014A]༄༅། །མ་གྲུབ་ན། ཤེས་སྒྲིབ་གཟུང་འཛིན་གྱི་རྣམ་པར་རྟོག་པ་བརྒྱ་རྩ་བརྒྱ་ཆོས་ཅན། ཁྱོད་ཀྱིས་བོན་ཤེས་སྒྲིབ་ཡིན་པར་ཐལ། ཁྱོད་བདེན་འཛིན་ཡིན་པའི་ཕྱིར།།    ༈    །།གཉིས་པ་རང་གི་ལུགས་ལ། ཐེག་ཆེན་གྱི་མཐོང་ལམ་བར་ཆད་མེད་ལམ་དང་ཐེག་
ཆེན་གྱི་མཐོང་ལམ་རྣམ་གྲོལ་ལམ་གང་རུང་གིས་བསྡུས་པའི་ཐེག་ཆེན་གྱི་བདེན་པ་མངོན་རྟོགས། སྐབས་འདིར་དངོས་སུ་བསྟན་པའི་མཐོང་ལམ་རྩེ་སྦྱོར་གྱི་མཚན་ཉིད། དེ་ལ་ཁོ་ན་རེ། ཐེག་ཆེན་གྱི་མཐོང་ལམ་བར་ཆད་མེད་ལམ་དང་རྣམ་གྲོལ་ལམ་གཉིས་ཀ་ཆོས་ཅན། མཚན་
ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཐེག་ཆེན་མཐོང་ལམ་བར་ཆད་མེད་ལམ་དེ། སྦྱིན་པ་ལ་སོགས་རེ་རེ་ནི། ཞེས་པའི་གཞུང་གི་སྐབས་ནས་དངོས་སུ་བསྟན་པའི་མཐོང་ལམ་རྩེ་སྦྱོར་དང་ ཐེག་ཆེན་མཐོང་ལམ་རྣམ་གྲོལ་ལམ་དེ། དེ་ནས་སེང་གེ་རྣམ་བསྒྱིངས་པའི་ཞེས་པའི་སྐབས་
ནས་དངོས་སུ་བསྟན་པའི་མཐོང་ལམ་རྩེ་སྦྱོར་ཡིན་པའི་ཕྱིར། འདོད་ན། དེ་གཉིས་གང་རུང་ཡིན་པར་ཐལ། དེ་གཉིས་གང་རུང་གིས་བསྡུས་པའི་ཕྱིར་ཟེར་ན་མ་ཁྱབ། འདི་རིགས་ལ་གསུམ་དུ་མ་ངེས་པའི་ལྟུང་བ་ཆོས་ཅན། ཕམ་ལྷག་ལྟུང་བྱེད་གསུམ་པོ་གང་རུང་ཡིན་པར་ཐལ། དེ་གསུམ་
པོ་གང་རུང་གིས་བསྡུས་པའི་ཕྱིར་ཏེ། དེ་ལྟུང་བ་སྡེ་ལྔ་གང་རུང་གིས་བསྡུས་པའི་ཕྱིར་ཏེ། ཕམ་པའི་སྦྱོར་སྤོམ་ཕམ་པས་བསྡུས་པའི་ཕྱིར། རྩ་བར་འདོད་མི་ནུས་ཏེ། རེ་རེ་ནས་མ་ཡིན་པའི་ཕྱིར། ཁ་ཅིག་ན་རེ། ཉན་ཐོས་དགྲ་བཅོམ་པའི་རྟོག་པ་སྔོན་དུ་སོང་བའི་བྱང་སེམས་མཐོང་ལམ་པའི་
རྒྱུད་ཀྱི་ཐེག་ཆེན་མཐོང་ལམ་བར་ཆད་མེད་ལམ་ཆོས་ཅན། སྐབས་འདིར་དངོས་སུ་བསྟན་པའི་མཐོང་ལམ་རྩེ་སྦྱོར་ཡིན་པར་ཐལ། མཚན་ཉིད་དེའི་ཕྱིར། དེར་ཐལ། ཐེག་ཆེན་གྱི་མཐོང་ལམ་བར་ཆད་མེད་ལམ་ཡིན་པའི་ཕྱིར། འདོད་ན། སྐབས་འདིར་དངོས་བསྟན་བསྟན་བྱའི་གཙོ་བོར་
གྱུར་པའི་མཐོང་ལམ་རྩེ་སྦྱོར་ཡིན་པར་ཐལ། འདོད་པའི་ཕྱིར་ཟེར་ན་མ་ཁྱབ། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར།།    ༈    །།འགོག་དང་བཅས་པའི་སྙོམས་འཇུག་དགུར། ཞེས་སོགས་ཀྱི་སྐབས་སུ། བྱང་སེམས་བསྒོམ་ལམ་པས་སྤེལ་གཞི་སྤེལ་ཆོས་མི་འདྲ་བར་སྤེལ་

[014B] ཏིང་ངེ་འཛིན་ལ་རྩལ་བྱང་བའི་ཆེད་དུ་ཡིན་པའི་ཕྱིར། ཏིང་ངེ་འཛིན་ལ་རྩལ་བྱང་བ་ལ་དགོས་པ་ཡོད་དེ། སྒོམ་སྤང་གཟུང་འཛིན་གྱི་རྟོག་པའི་ས་བོན་སྤོང་བ་ལ་ཏིང་ངེ་འཛིན་ལ་རྩལ་བྱང་བ་དེ་དགོས་
པའི་ཕྱིར། མཐའ་དཔྱད་པ་ལ། དང་པོ་ལ། ཁ་ཅིག་ན་རེ། བྱང་སེམས་སྒོམ་ལམ་པའི་རྒྱུད་ཀྱི་མཐར་གནས་སྙོམས་འཇུག་དགུ་ལ་སྤེལ་གཞི་སྤེལ་ཆོས་མི་འདྲ་བར་མ་སྤེལ་བར་ལུགས་མཐུན་དང་ལུགས་བཟློག་དུ་སྙོམས་པར་འཇུག་པའི་སྙོམས་འཇུག་དེ། ཐོད་རྒལ་གྱི་དངོས་གཞི་
ཆུང་ངུ་ཡིན་ཟེར་ན། དེ་ཆོས་ཅན། ཁྱོད་སྤེལ་གཞི་སྤེལ་ཆོས་མི་འདྲ་བར་སྤེལ་བ་ང་ཡིན་པར་ཐལ། ཁྱོད་ཐོད་རྒལ་གྱི་དངོས་གཞི་ཡིན་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། ཁ་ཅིག་བྱང་སེམས་སྒོམ་ལམ་རྒྱུད་གྱི་ཐོད་རྒྱལ་གྱི་དངོས་ཞི་ཡིན་ན། སྟོང་ཉིད་མངོན་སུམ་
དུ་རྟོགས་པའི་ཡེ་ཤེས་ཡིན་པས་ཁྱབ་ཟེར་ན། བྱང་སེམས་སྒོམ་ལམ་པའི་རྒྱུད་ཀྱི་ཡར་འོང་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་ཐོད་རྒལ་གྱི་དངོས་གཞི་ཆོས་ཅན། ཁྱོད་ཀྱི་ཆ་ཤས་སུ་གྱུར་པའི་འགོག་སྙོམས་གཅིག་མེད་པར་ཐལ། ཁྱོད་སྟོང་ཉིད་མངོན་སུམ་དུ་
རྟོགས་པའི་ཐེག་ཆེན་གྱི་སྒོམ་ལམ་ཡིན་པའི་ཕྱིར། དེར་ཐལ། བྱང་སེམས་སྒོམ་ལམ་བའི་རྒྱུད་ཀྱི་སྟོང་ཉིད་མངོན་སུམ་དུ་རྟོགས་པའི་ཡི་ཤེས་ཡིན་པའི་ཕྱིར། མ་གྲུབ་ན་སོང་ དེར་ཐལ། བྱང་སེམས་སྒོམ་ལམ་པའི་རྒྱུད་ཀྱི་ཐོད་རྒལ་གྱི་དངོས་གཞི་ཡིན་པའི་ཕྱིར། འཁོར་གསུམ། འདོད་
མི་ནུས་ཏེ། ཆོས་ཅན་དེ་ཡིན་པའི་ཕྱིར། ཁ་ཅིག་ན་རེ། སྤེལ་གཞི་སྤེལ་ཆོས་མི་འདྲ་བར་སྤེལ་ནས་སྙོམས་པར་འཇུག་པའི་སྙོམས་འཇུག། ཐོད་རྒལ་གྱི་དངོས་གཞིའི་མཚན་ཉིད། ཐོས་རྒལ་གྱི་དངོས་གཞི་ཡིན་ན་ཐེག་ཆེན་གྱི་མཁྱེན་པ་ཡིན་པས་ཁྱབ་ཟེར་ན། ཕྱིར་མི་འོང་བའི་རྒྱུད་ཀྱི་སྲིད་རྩེ་མ་
གཏོགས་པའི་བསམ་གཟུགས་ཟག་མེད་བདུན་ལ་ཟག་བཅས་སྤེལ་ནས་སྙོམས་པར་འཇུག་པའི་སྙོམས་འཇུག་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། མཛོད་ལས། ས་བརྒྱད་རྣམ་གཉིས་འབྲེལ་བ་དང་

[015A]༄༅། །གཅིག་རྒལ་སོང་ཞིང་འོངས་ནས་ནི། །རིས་མི་མཐུན་པ་གསུམ་པར་འགྲོ། །ཞེས་གསུངས་པའི་ཕྱིར། འདོད་ན། ཐེག་ཆེན་གྱི་མཁྱེན་པ་ཡིན་པར་ཐལ། ཐོད་རྒལ་གྱི་དངོས་གཞི་ཡིན་པའི་ཕྱིར། ཁྱབ་བ་ཁས། འདོད་མི་ནུས་ཏེ། ཕྱིར་མི་འོང་གི་རྒྱུད་ཀྱི་སྙོམས་འཇུག་ཡིན་
པའི་ཕྱིར། ཁ་ཅིག་ན་རེ། སྤེལ་གཞི་སྤེལ་ཆོས་མི་འདྲ་བར་སྤེལ་ནས་སྙོམས་པར་འཇུག་པའི་འཕགས་རྒྱུད་ཀྱི་སྙོམས་འཇུག་ཐོད་རྒལ་གྱི་དངོས་གཞིའི་མཚན་ཉིད་ཟེར་ན། ཕྱིར་མི་འོང་གི་རྒྱུད་ཀྱི་བསམ་གཏན་སྤེལ་སྒོམ་དུ་གྱུར་པའི་ཏིང་ངེ་འཛིན་ཆོས་ཅན། མཚོན་བྱ་དེར་ཐལ། མཚན་ཉིད་དེའི་
ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་མི་ནུས་ཏེ། བསམ་གཏན་སྤེལ་སྒོམ་ཡིན་པའི་ཕྱིར། ཁ་ཅིག་ན་རེ། སྤེལ་གཞི་སྤེལ་ཆོས་མི་འདྲ་བར་སྤེལ་ནས་སྙོམས་པར་འཇུག་པའི་ཐེག་ཆེན་གྱི་མཁྱེན་པ། ཐོད་རྒལ་གྱི་དངོས་གཞིའི་མཚན་ཉིད་ཟེར་ན། དམན་ལམ་སྔོན་དུ་མ་སོང་
བའི་བྱང་སེམས་ཚོགས་ལམ་པའི་རྒྱུད་ཀྱི་བསམ་གཏན་ཟག་མེད་བཞི་ལ་ཟག་བཅས་སྤེལ་ནས་སྙོམས་པར་འཇུག་པའི་སྙོམས་འཇུག་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། དེར་ཐལ། དེའི་རྒྱུད་ལ་ཏིང་ངེ་འཛིན་ལ་རིམ་པ་འཆོལ་
བར་སྙོམས་པར་འཇུག་པའི་སྙོམས་འཇུག་ཡོད་པའི་ཕྱིར། འདོད་ན། འཕགས་རྒྱུད་ཀྱི་མཁྱེན་པ་ཡིན་པར་ཐལ། འདོད་པ་དེའི་ཕྱིར། ཁ་ཅིག་ན་རེ། ཐོད་རྒལ་གྱི་དངོས་གཞི་ཡིན་ན་རྒྱུ་ལམ་ཤེས་ཡིན་པས་ཁྱབ་ཟེར་ན། སངས་རྒྱས་འཕགས་པའི་རྒྱུད་ཀྱི་ཐོད་རྒལ་གྱི་དངོས་གཞི་ཆོས་
ཅན༑ དེར་ཐལ། དེའི་ཕྱིར། དེར་ཐལ། སངས་རྒྱས་འཕགས་པའི་རྒྱུད་ལ་ཏིང་ངེ་འཛིན་ལ་རིམ་པ་འཆོལ་བར་སྙོམས་པར་འཇུག་པའི་སྔོམས་འཇུག་ཡོད་པའི་ཕྱིར། དེར་ཐལ། དེའི་རྒྱུད་ལ་མཐར་གནས་སྙོམས་འཇུག་དགུ་ཡོད་པའི་ཕྱིར། དེར་ཐལ། སྙོམས་འཇུག་དགུའི་བདག་ཉིད་དང་
ཞེས་གསུངས་པའི་ཕྱིར། འདོད་མི་ནུས་ཏེ། རྣམ་མཁྱེན་ཡིན་པའི་ཕྱིར། ཁ་ཅིག་ན་རེ། ཏིང་ངེ་འཛིན་ལ་རིམ་པ་འཆོལ་བར་སྙོམས་པར་འཇུག་པའི་སྙོམས་འཇུག། །ཐོད་རྒལ་གྱི་དངོས་གཞིའི་མཚན་ཉིད་ཟེར་ན། ཕྱི་རོལ་པའི་རྒྱུད་ཀྱི་བསམ་གཏན་དང་པོ་ལ་མཉམ་པར་བཞག་ གཉིས་པ་བོར་

[015B] བཞི་པ་བོར། གཟུགས་མེད་ནས་མཁའ་ལ་སྙོམས་པར་འཇུག་པའི་སྙོམས་འཇུག་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར་ཏེ། ཆོས་ཅན་དེ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། བསམ་གཟུགས་བརྒྱད་ལ་ཇི་ལྟར་འདོད་འདོད་དུ་སྙོམས་
པར་འཇུག་ནུས་པའི་ཕྱིར་ལོ་པ་ཡོད་པའི་ཕྱིར། དེར་ཐལ། བསམ་གཟུགས་བརྒྱད་ཐོབ་ལ་མཉམས་པའི་ཕྱི་རོལ་པ་ཡོད་པའི་ཕྱིར། འདོད་མི་ནུས་ཏེ། ཕྱི་རོལ་པའི་རྒྱུད་ཀྱི་ཤེས་པ་ཡིན་པའི་ཕྱིར། ཁ་ཅིག་ན་རེ། མཐར་གནས་སྙོམས་འཇུག་དགུལ་སྤེལ་གཞི་སྤིལ་ཆོས་མི་འདྲ་བར་སྤེལ་ནས་སྙོམས་
བར་འཇུག་པའི་སྙོམས་འཇུག་ ཐོད་རྒལ་གྱི་དངོས་གཞིའི་མཚན་ཉིད་ཟེར་ན། བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་བའི་ཐོད་རྒལ་གྱི་དངོས་གཞི་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། བྱང་སེམས་སྒོམ་ལམ་པའི་
རྒྱུད་ཀྱི་ཐོད་རྒལ་གྱི་དངོས་གཞི་ཡིན་པའི་ཕྱིར། འདོད་ན། དེས་མཐར་གནས་སྙོམས་འཇུག་དགུ་ལ་སྤེལ་གཞིར་བྱས་པར་ཐལ་འདོད་པ་དེའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། ཁ་ཅིག་ན་རེ། བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་གཟུགས་བརྒྱུད་ལ་འགོག་པ་སྤེལ་ཆོས་
སུ་བྱས་པའི་ཐོད་རྒལ་གྱི་དངོས་གཞི་དེ། ཐོད་རྒལ་འབྲིང་པོའི་དངོས་གཞི་ཡིན་ཟེར་ན། དེ་ཆོས་ཅན། ཁྱོད་ལ་ལྟོས་པའི་ཐོད་རྒལ་གྱི་དངོས་གཞི་ཆུང་ངུ་གཅིག་ཡོད་པར་ཐལ། ཁྱོད་ཐོད་རྒལ་འབྲིང་པོའི་དངོས་གཞི་ཡིན་པའི་ཕྱིར། འདོད་ན་བྱང་སེམས་སྒོམ་ལམ་པའི་རྒྱུད་ལ་མཐར་གནས་སྙོམས་འཇུག་དབུ་
ལ་སྤེལ་གཞི་སྤེལ་ཆོས་མི་འདྲ་བར་མ་སྤེལ་བར་ལུགས་མཐུན་དུ་སྙོམས་པར་འཇུག་པའི་སྙོམས་འཇུག་དེ། ཐོད་རྒལ་གྱི་དངོས་གཞི་ཆུང་ངུ་ཡིན་པར་ཐལ། འདོད་པ་གང་ཞིག་ དེ་ལས་གཞན་པའི་མཚན་གཞི་མེད་པའི་ཕྱིར། འདོད་ན། དེ་ཆོས་ཅན་ཁྱོད་ཐོད་རྒལ་གྱི་དངོས་གཞི་མ་ཡིན་པར་ཐལ། ཁྱོད་
སྤེལ་གཞི་སྤེལ་ཆོས་མི་འདྲ་བར་མ་སྤེལ་བ་དེ་ཡིན་པའི་ཕྱིར། ཁ་ཅིག་ན་རེ། ཡང་འོང་བསམ་གཟུགས་བརྒྱད་ལ་འགོག་པ་སྤེལ་བའི་ཐོད་རྒལ་གྱི་དངོས་གཞིའི་སྤེལ་བཞི་སྤེལ་ཆོས་གང་རུང་རེ་རེ་བ་རྣམས་ཐོད་རྒལ་གྱི་དངོས་གཞི་ཡིན་ཟེར་ན། འོ་ན། དེའི་སྤེལ་གཞིར་གྱུར་བའི་བསམ་གཏན་དང་པོའི་དངོས་

[016A]༄༅། །གཞི་དེ་ཡང་ཐོད་རྒལ་གྱི་དངོས་གཞི་ཡིན་པར་ཐལ། ཁྱོད་ཀྱི་དམ་བཅའ་འཐད་པའི་ཕྱིར། འདོད་ན། དེ་ཆོས་ཅན། ཁྱོད་ཐོད་རྒལ་གྱི་དངོས་གཞི་མ་ཡིན་པར་ཐལ། ཁོད་སྤེལ་གཞི་སྤེལ་ཆོས་མི་འདྲ་བར་མ་སྤེལ་བ་དེ་ཡིན་པའི་ཕྱིར། གཞན་ཡང། དེའི་སྤེལ་ཆོས་འགོག་
པ་དེ་ཡང་ཐོད་རྒལ་གྱི་དངོས་གཞི་ཡིན་པར་ཐལ། ཁྱོད་ཀྱི་དམ་བཅའ་འཐད་པའི་ཕྱིར། འདོད་ན། དེའི་སྤེལ་ཆོས་སུ་གྱུར་པའི་འགོག་སྙོམས་ཆོས་ཅན། ཁྱོད་ཤེས་པ་ཡིན་པར་ཐལ། ཐོད་རྒལ་གྱི་དངོས་གཞི་ཡིན་པའི་ཕྱིར། འདོད་མི་ནུས་ཏེ། འགོག་སྙོམས་ཡིན་པའི་ཕྱིར། ཁ་ཅིག་ན་རེ། བྱང་
སེམས་བསྒོམ་ལམ་པའི་རྒྱུད་ཀྱི་འགོག་པ་ལ་མཉམ་པར་གཞག་པའི་མཉམ་གཞག་དང་ཐོད་རྒལ་གྱི་དངོས་གཞི་གཉིས་འགལ་ཟེར་ན། བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་ཐོད་རྒལ་གྱི་དངོས་གཞི་ལ་མཉམ་པར་
གཞག་པའི་མཉམ་གཞག་གཅིག་ཡིན་པ་མི་སྲིད་པ་ཡིན་པར་ཐལ། དེའི་རྒྱུད་ཀྱི་བསམ་གཟུགས་བརྒྱད་པོ་གང་རུང་ལ་མཉམ་པར་གཞག་པའི་མཉམ་གཞག་ཡེ་ཤེས་ཡིན་ན་ཡང་དེ་མ་ཡིན་དགོས། སྤེལ་ཆོས་འགོག་པ་ལ་མཉམ་པར་གཞག་པའི་མཉམ་གཞག་དེ་ཡང་དེ་མ་ཡིན་
པའི་ཕྱིར། དང་པོ་སླའོ། །ཕྱི་མ་དེར་ཐལ། མཐར་གྱིས་སྤེལ་ཆོས་འགོག་པ་ལ་མཉམ་པར་གཞག་པའི་མཉམ་གཞག་དེ་དེ་འདྲ་བའི་ཐོད་རྒལ་གྱི་དངོས་གཞི་མ་ཡིན་པའི་ཕྱིར། དེར་ཐལ། ཁྱོད་ཀྱི་རྩ་བའི་དམ་བཅའ་ལ་བློ་རྩེ་གཏོད་ས་གཅིག་ཡོད་བའི་ཕྱིར། རྩ་བར་འདོད་ན། བྱང་སེམས་སྒོམ་ལམ་
པའི་རྒྱུད་ཀྱི་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་ཐོད་རྒལ་གྱི་དངོས་གཞི་ཡིན་པ་མི་སྲིད་པར་ཐལ། འདོད་པ་དེའི་ཕྱིར། འདོད་ན་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་ཐོད་རྒལ་གྱི་དངོས་གཞི་ཡིན་བ་མི་སྲིད་པར་ཐལ་
འདོད་པ་དེའི་ཕྱིར། འདོད་ན། ཡར་འོད་ཐོད་རྒལ་གྱི་དངོས་གཞི་ཡིན་པ་མེད་པར་ཐལ། འདོད་པ་དེའི་ཕྱིར། འདོད་ན། ཐོད་རྒལ་ཀྱི་དངོས་གཞི་ཡིན་པ་མེད་པར་ཐལ། འདོད་པ་དེའི་ཕྱིར། འདོད་ན། དེའི་མཚན་ཉིད་མེད་པར་ཐལ། འདོད་པ་དེའི་ཕྱིར། འདོད་ན། རིགས་ལམ་ལས་འདས་སོ། །ཁ་ཅིག་

[016B] བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་ཐོད་རྒལ་གྱི་དངོས་གཞིའི་སྤེལ་གཞི་སྤེལ་ཆོས་གང་རུང་རེ་རེ་ལ་མཉམ་པར་བཞག་པའི་མཉམ་གཞག་ཡིན་ན། ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་
པའི་ཐོད་རྒལ་གྱི་དངོས་གཞི་མ་ཡིན་དགོས་ཟེར་ན། འོ་ན༑ བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་ཐོད་རྒལ་གྱི་དངོས་གཞི་ཡིན་པ་མེད་པར་ཐལ། དམ་བཅའ་འཐད་པ་གང་ཞིག། བྱང་སེམས་སྒོམ་ལམ་པའི་རྒྱུད་ཀྱི་མཐར་གནས་
སྙོམས་འཇུག་དགུ་ཀ་ལ་མཉམ་པར་བཞག་པའི་མཉམ་གཞག་ཡེ་ཤེས་ཡིན་པ་མི་སྲིད་པའི་ཕྱིར། ཕྱི་མ་དེར་ཐལ། བྱང་སེམས་སྒོམ་ལམ་པའི་རྒྱུད་ཀྱི་འགོག་པ་ལ་མཉམ་པར་བཞག་པའི་མཉམ་གཞག་ཡིན་ན། དེའི་རྒྱུད་ཀྱི་བསམ་གཏན་དང་པོ་ལ་མཉམ་པར་བཞག་པའི་མཉམ་གཞག་མ་ཡིན་
པའི་ཕྱིར། རྟགས་འདུད། ཁ་ཅིག་ན་རེ། ཐོད་རྒལ་གྱི་དངོས་གཞི་ཡིན་ན་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་བའི་ཐོད་རྒལ་གྱི་དངོས་གཞི་དང། མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་བའི་ཐོད་རྒལ་གྱི་དངོས་གཞི་གང་རུང་ཡིན་པས་ཁྱབ་ཟེར་ན། ཏིང་ངེ་འཛིན་
ལ་རྩལ་བྱང་ནས་ཡར་འོངས་བསམ་གཏན་བཞིལ་འདོད་སེམས་སྤེལ་བའི་ཐོད་རྒལ་གྱི་དངོས་གཞི་ཆོས་ཅན། དེར་ཐལ། དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། ལེགས་བཤད་གསེར་ཕྲེང་ལས། དབང་ཐོབ་པ་རྣམས་ཀྱིས་དགའ་མགུར་ཞུགས་པས་ཆོག་
པའི་ཕྱིར། འདི་ནི་མཚོན་པ་ཙམ་དུ་སེམས་སོ། །ཞེས་གསུངས་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། ཁ་ཅིག་ན་རེ། ཡར་འོངས་བསམ་གཟུགས་བརྒྱད་ལ་འགོག་པ་སྤེལ་བའི་ཐོད་རྒལ་གྱི་དངོས་གཞིའི་སྤེལ་ཆོས་འགོག་པ་དེ་ཤེས་རབ་ཀྱི་ཕར་ཕྱིན་གྱི་ཉམས་ལེན་ལྷག་པར་ཐོབ་
པའི་སྟོང་ཉིད་རྟོགས་པའི་མཉམ་གཞག་ཡེ་ཤེས་ཁྱད་པར་ཅན་གཅིག་ལ་བྱེད་པ་ཡིན་ནོ་ཟེར་ན། དེ་འདྲའི་སྤེལ་ཆོས་འགོག་པ་རྒྱུད་ལ་ལྡན་པའི་ཉན་ཐོས་འཕགས་པ་མེད་པར་ཐལ། དམ་བཅའ་འཐད་བའི་ཕྱིར། འདོད་ན། དེ་ཡོད་པར་ཐལ། མཐར་གནས་སྙོམས་འཇུག་དགུའི་ནང་ཚན་དུ་གྱུར་པའི་

[017A]༄༅། །འགོག་སྙོམས་མཚན་ཉིད་པ་རྒྱུད་ལ་ལྡན་པའི་ཉན་ཐོས་འཕགས་པ་ཡོད་པའི་ཕྱིར། དེར་ཐལ། འགོག་སྙོམས་ཐོབ་ལམ་ཉམས་པའི་ཕྱིར་མི་འོང་ཡོད་པའི་ཕྱིར། དེར་ཐལ། འགོག་པ་ཐོང་བའི་ཕྱིར་མི་འོང། །ལུས་ཀྱི་མངོན་སུམ་བྱེད་པར་འདོད། །ཞེས་གསུངས་
པའི་ཕྱིར། ཁ་ཅིག་ན་རེ། ཡར་འོངས་འགོག་པ་ལས་ལངས་རྗེས་སུ་སྲིད་རྩེ་ལ་ནུད་ཆུང་བྱེད་པའི་དོན་འགོག་པ་ལས་ལྡང་བའི་ལྡང་སེམས་སྲིད་རྩེས་བྱེད་པའི་དོན་ཡིན་ཟེར་ན། དེ་མི་འཐད་པར་ཐལ། འགོག་པ་ལས་ལངས་རྗེས་སུ་སྲིད་རྩེ་ལ་སྙོམས་པར་འཇུག་པའི་ཕྱིར། དེར་ཐལ། འགོག་པ་ལས་
ལངས་ནས་སྲིད་རྩེ་ལའོ། །ཞེས་གསུངས་པའི་ཕྱིར། གཞན་ཡང། ཡར་འོངས་འགོག་པ་ལས་ལངས་རྗེས་སུ་སྲིད་རྩེ་ལ་ནུད་ཆུང་བརྒྱད་ཡོད་པར་ཐལ། དེའི་ཚེ་ལྡང་སེམས་བརྒྱད་ཡོད་པ་གང་ཞིག། ཁྱོད་ཀྱི་དམ་བཅའ་འཐད་པའི་ཕྱིར། འདོད་མི་ནུས་ཏེ། དེ་ཡོད་པ་ཚད་ལྡན་གྱི་གཞུང་ལས་མ་
གསུངས་པའི་ཕྱིར། ཁ་ཅིག་ན་རེ། འདོད་བའི་གཟུགས་སྒྲ་ཡུལ་དུ་བྱེད་པའི་ཤེས་པ་ཡིན་ན། འདོད་སེམས་ཡིན་པས་ཁྱབ་ཟེར་ན། བྱང་སེམས་བཅུ་པ་བའི་རྒྱུད་ཀྱི་འདོད་པའི་ཉེར་ལེན་གྱི་གཟུགས་ཕུང་རྟོགས་པའི་བསམ་གཏན་དང་པོའི་དངོས་གཞི་ཆོས་ཅན། དེར་ཐལ། དེའི་ཕྱིར། དེར་ཐལ་
ཆོས་ཅན་དེ་ཡིན་པའི་ཕྱིར། དེར་ཐལ། དེ་ཡོད་པའི་ཕྱིར། དེར་ཐལ། བྱང་སེམས་ས་བཅུ་པ་བའི་རྒྱུད་ལ་ལྷའི་མིག་གི་མངོན་ཤེས་སུ་གྱུར་པའི་བསམ་གཏན་དང་པོའི་དངོས་གཞི་གཅིག་ཡོད་པའི་ཕྱིར། དེར་ཐལ། དེ་འདྲ་བའི་བསམ་གཏན་གྱི་དངོས་གཞི་གཅིག་ཡོད་པའི་ཕྱིར། འདོད་མི་ནུས་
ཏེ༑༑ སློབ་པའི་རྒྱུད་ཀྱི་བསམ་གཏན་གྱི་དངོས་གཞི་ཡིན་པའི་ཕྱིར། ཁ་ཅིག་ན་རེ། ཉན་རང་སློབ་པ་རྣམས་ཀྱིས་སྲིད་རྩེའི་དངོས་གཞིའི་དེ་མ་ཐག་ཏུ་འདོད་སེམས་མངོན་དུ་བྱེད་ནུས་པ་ཡིན་ཟེར་ན། དེ་མི་འཐད་པར་ཐལ། ཉན་རང་ཐབས་ལ་མི་མཁས་བ་གང་ཞིག། འདོད་སེམས་དང་སྲིད་རྩེའི་
དངོས་གཞི་གཉིས་པོ་རིང་པ་རྣམ་པ་བཞིས་རིང་པ་ཡིན་པའི་ཕྱིར། དེར་ཐལ། དམིགས་པ། རྣམ་པ། རྟེན་སྙོམས་འཇུག་རང་གི་ངོ་བོའི་སྒོ་ནས་རིང་བ་ཡིན་པའི་ཕྱིར། ཁ་ཅིག་ན་རེ། འདོད་སེམས་སྐྱོན་ཅན་ཡིན་ཀྱང། བྱང་སེམས་ཐབས་ལ་མཁས་པས་སྲིད་རྩེའི་དངོས་གཞིའི་དེ་མ་ཐག་ཏུ་འདོད་སེམས་

[017B] བྱང་སེམས་འཕགས་པས་སྲིད་རྩེའི་དངོས་གཞིའི་དེ་མ་ཐག་ཏུ་བྱས་པའི་འདོད་སེམས་དེ་སྐྱོན་ཅན་ཡིན་པར་ཐལ། བྱང་སེམས་འཕགས་པས་མངོན་དུ་བྱས་པའི་འདོད་སེམས་སྐྱོན་ཅན་ཡིན་པའི་ཕྱིར། དེར་ཐལ། དམ་བཅའ་འཐད་པའི་ཕྱིར། འདོད་ན། བྱང་སེམས་
འཕགས་པས་སྲིད་རྩེའི་དེ་མ་ཐག་ཏུ་འདོད་སེམས་མངོན་དུ་བྱས་ན་སྐྱོན་དུ་འགྱུར་པ་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། བྱང་སེམས་ཐབས་ལ་མཁས་པས་སྐྱོན་དུ་མི་འགྱུར་བའི་ཕྱིར། དེར་ཐལ། བྱང་སེམས་ཐབས་ལ་མཁས་པས་སྲིད་རྩེའི་དངོས་གཞིའི་དེ་མ་ཐག་ཏུ་འདོད་སེམས་
མངོན་དུ་བྱེད་ནུས་པའི་ཕྱིར། ཁ་ཅིག་ན་རེ། ཐོད་རྒལ་གྱི་དངོས་གཞི་རྒྱུད་ལ་ལྡན་པའི་ཐེག་དམྣ་འཕགས་པ་མེད་ཟེར་ན། དེ་ཡོད་པར་ཐལ། མཐར་གནས་སྙོམས་འཇུག་དགུ་ལ་ཇི་ལྟར་འདོད་འདོད་དུ་སྙོམས་པར་འཇུག་ནུས་པའི་ཉན་ཐོས་དགྲ་བཅོམ་པ་ཡོད་པའི་ཕྱིར། དེར་ཐལ། མཐར་གནས་སྙོམས་
འཇུག་དགུ་ལ་ཇི་ལྟར་འདོད་འདོད་དུ་སྙོམས་པར་འཇུག་པ་ལ་དབང་ཐོབ་པའི་ཉན་ཐོས་དགྲ་བཅོམ་པ་ཡོད་པའི་ཕྱིར། དེར་ཐལ། མཐར་གནས་སྙོམས་འཇུག་དགུ་ལ་ཇི་ལྟར་འདོད་འདོད་དུ་སྙོམས་པར་འཇུག་པ་ལ་གེགས་བྱེད་ཀྱི་སྙོམས་འཇུག་གི་སྒྲིབ་པ་སྤངས་པའི་ཉན་ཐོས་དགྲ་བཅོམ་པ་ཡོད་པའི་ཕྱིར་
དེར་ཐལ། གཉིས་ཀའི་ཆ་ལས་རྣམ་གྲོལ་གྱི་ཉན་ཐོས་དགྲ་བཅོམ་པ་ཡོད་པ་སྒྲུབ་ཟིན་བའི་ཕྱིར། ཁ་ཅིག་ན་རེ། ཐོད་རྒལ་གྱི་དངོས་གཞི་རྒྱུད་ལ་ལྡན་པའི་ས་ལྔ་པ་མན་ཆད་ལ་གནས་པའི་བྱང་སེམས་འཕགས་པ་མེད་ཟེར་ན། དེ་ཡོད་པར་ཐལ། མཐར་གནས་སྙོམས་འཇུག་དགུ་ལ་ཇི་ལྟར་འདོད་འདོད་དུ་སྙོམས་
པར་འཇུག་ནུས་པའི་ས་ལྔ་པ་མན་ཆད་ལ་གནས་པའི་བྱང་སེམས་འཕགས་པ་ཡོད་པའི་ཕྱིར། དེར་ཐལ། མཐར་གནས་སྙོམས་འཇུག་དགུ་ལ་ཇི་ལྟར་འདོད་འདོད་དུ་སྙོམས་པར་འཇུག་པ་ལ་གཙོ་བོར་གེགས་བྱེད་ཀྱི་སྒྲིབ་པ་དང་ཉོན་སྒྲིབ་གཉིས་ཀ་སྤངས་པའི་ས་ལྔ་པ་མན་ཆད་ལ་གནས་པའི་བྱང་སེམས་
འཕགས་པ་ཡོད་པའི་ཕྱིར། དེར་ཐལ། གཉིས་ཀའི་ཆ་ལས་རྣམ་གྲོལ་གྱི་ཉན་ཐོས་དགྲ་བཅོམ་པའི་རྟོགས་པ་སྔོན་སོང་གིས་ལྔ་པ་མན་ཆད་ལ་གནས་པའི་བྱང་སེམས་འཕགས་པ་ཡོད་པའི་ཕྱིར། ཁ་ཅིག་ན་རེ། དམན་ལམ་སྔོན་དུ་མ་སོང་བའི་ས་ལྔ་བ་མན་ཆད་ལ་གནས་པའི་བྱང་སེམས་འཕགས་

[018A]༄༅། །པའི་རྒྱུད་ལ་ཐོད་རྒལ་གྱི་དངོས་གཞི་མེད་ཟེར་ན། དེ་ཡོད་པར་ཐལ། མཐར་གནས་སྙོམས་འཇུག་དགུ་ལ་ཇི་ལྟར་འདོད་འདོད་དུ་སྙོམས་པར་འཇུག་ནུས་པའི་ས་ལྔ་པ་མན་ཆད་ལ་གནས་པའི་དམན་ལམ་མངོན་དུ་མ་སོང་བའི་བྱང་སེམས་འཕགས་པ་ཡོད་པའི་ཕྱིར། དེར་
ཐལ། བྱ་རྫོགས་ཀྱི་ཐུང་མཐའི་སྐད་ཅིག་མ་གཅིག་ལ་ཏིང་ངེ་འཛིན་གྱི་སྒོ་བརྒྱ་ཕྲག་དུ་མ་ལ་ཕར་འཇུག་དེ་ལས་ཚུར་ལྡང་བྱེད་ནུས་པའི་དམན་ལམ་སྔོན་དུམ་སོང་བའི་བྱང་སེམས་མཐོང་ལམ་པ་ཡོད་པའི་ཕྱིར། དེར་ཐལ། ཡོན་ཏན་བརྒྱ་ཕྲག་བཅུ་གཉིས་ཐོབ་པའི་དམན་ལམ་སྔོན་དུ་མ་སོང་བའི་
བྱང་སེམས་མཐོང་ལམ་པ་ཡོད་པའི་ཕྱིར།།    ༈    །།གཉིས་པ་རང་གི་ལུགས་ལ། དངོས་གཞིའི་དུས་སུ་རང་གི་སྙོམས་པར་འཇུག་བྱའི་སྙོམས་འཇུག་ལ་རིམ་པ་མ་འཆོལ་བར་སྙོམས་པར་འཇུག་ཅིང་རང་གི་རྗེས་ཐོབ་དེ་མ་ཐག་ཏུ་ཐོད་རྒལ་གྱི་དངོས་གཞི་འདྲེན་པར་བྱེད་པའི་རིགས་
སུ་གནས་པའི་སྙོམས་འཇུག་ཐོད་རྒལ་གྱི་སྦྱོར་བའི་མཚན་ཉིད། མཐར་གནས་སྙོམས་འཇུག་དགུ་ལ་སྤེལ་གཞི་སྤེལ་ཆོས་མི་འདྲ་བར་མ་སྤེལ་བར་ལུགས་མཐུན་དང་ལུགས་བཟློག་ཏུ་སྙོམས་བར་འཇུག་པའི་བྱང་སེམས་བསྒོམ་ལམ་པའི་རྒྱུད་ཀྱི་མཁྱེན་བ། སྐབས་འདིར་དངོས་སུ་བསྟན་པའི་
ཐོད་རྒལ་གྱི་སྦྱོར་བའི་མཚན་ཉིད། ཡར་འོངས་བསམ་གཟུགས་བརྒྱད་ལ་འགོག་པ་སྤེལ་ཆོས་སུ་བྱས་པའི་བྱང་སེམས་སྒོམ་ལམ་པའི་རྒྱུད་ཀྱི་མཁྱེན་པ། སྐབས་འདིར་བསྟན་པའི་
ཐོད་རྒལ་གྱི་སྦྱོར་པའི་མཚན་ཉིད། ཡར་འོངས་བསམ་གཟུགས་བརྒྱད་ལ་འགོག་པ་སྤེལ་བའི་ཐོད་རྒལ་གྱི་དངོས་གཞི་དང་ མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་བའི་ཐོད་རྒལ་གྱི་དངོས་གཞི་གཉིས་ཀྱི་མཚམས་འཛིན་དུ་གྱུར་བའི་འདོད་སེམས་མངོན་དུ་བྱེད་པའི་ཆེད་དུ་
ཡིན་པའི་ཕྱིར། དེ་གཉིས་ཀྱི་མཚམས་འཛིན་དུ་གྱུར་པའི་འདོད་སེམས་མངོན་དུ་བྱེད་པ་ལ་སྲིད་རྩེ་ལ་ནུད་ཆུང་བྱེད་དགོས་པའི་རྒྱུད་མཚན་ཡོད་དེ། ཡར་འོངས་འགོག་པ་ལས་ལངས་རྗེས་སུ་ཏིང་ངེ་འཛིན་ལ་རྩ་ལ་དེ་ཙམ་མ་བྱང་བས་སེམས་ཞི་བ་མཐར་ཐུག་བ་འགོག་སྙོམས་ལ་མཉམ་པར་བཞག་པའི་

[018B] དེ་གཉིས་ཀྱི་མཚམས་འཛིན་དུ་གྱུར་བའི་འདོད་སེམས་ཀྱི་ཁྱད་པར་ཡོད་རེ། མཉམ་གཞག་གིས་ས་བསྡུས་མ་ཡིན་པའི་འདོད་པའི་གཟུགས་སྒྲ་སོགས་ཡུལ་དུ་བྱེད་པའི་ཤེས་པ་རགས་པ་ཞིག་ལ་བྱེད་པའི་ཕྱིར་
མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་བའི་ཐོད་རྒལ་གྱི་དངོས་གཞིའི་ཁྱད་པར་ཡོད་དེ། འགོག་པའི་སྙོམས་འཇུག་ལ་མཉམ་པར་བཞག། དེ་ལས་ལངས་ནས་འདོད་སེམས་མངོན་དུ་བྱེད་པ་ནས་བཟུང་སྟེ། བསམ་གཏན་དང་པོ་ལ་མཉམ་པར་བཞག། དེ་ལས་ལངས་
ནས་འདོད་སེམས་མངོན་དུ་བྱེད་པའི་བར་གྱི་འཕས་རྒྱད་ཀྱི་མཁྱེན་པ་རྣམས་མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་བའི་ཐོད་རྒལ་གྱི་དངོས་གཞི་ཡིན་པའི་ཕྱིར། མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་ནས་སྙོམས་པར་འཇུག་པའི་བྱང་སེམས་
སྒོམ་ལམ་པའི་རྒྱུད་ཀྱི་མཁྱེན་པ། སྐབས་འདིར་དངོས་སུ་བསྟན་པའི་མར་འོངས་ཐོད་རྒལ་གྱི་དངོས་གཞིའི་མཚན་ཉིད། རང་གི་སྙོམས་པར་འཇུག་བྱའི་སྙོམས་འཇུག་ལ་སྤེལ་གཞི་སྤེལ་ཆོས་མི་འདྲ་བར་སྤེལ་ནས་སྙོམས་པར་འཇུག་ཅིང། རང་གི་ཐོད་རྒལ་གྱི་སྦྱོར་བ་ལ་ལྟོས་དགོས་པའི་རིགས་སུ་གནས་པའི་
འཕགས་རྒྱུད་ཀྱི་སྙོམས་འཇུག། ཐོད་རྒལ་གྱི་དངོས་གཞིའི་མཚན་ཉིད། རྩོད་པ་སྤོང་བ་ལ། ཁ་ཅིག་ན་རེ། བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་ དེ་ལ་ལྟོས་པའི་
ཐོད་རྒལ་གྱི་དངོས་གཞི་ཆུང་ངུ་ཡོད་པའི་ཕྱིར། དེར་ཐལ། བྱང་སེམས་སྒོམ་ལམ་པའི་རྒྱུད་ཀྱི་མཐར་གནས་སྙོམས་འཇུག་དགུ་ལ་སྤེལ་གཞི་སྤེལ་ཆོས་མི་འདྲ་བར་མ་སྤེལ་བར་ལུགས་མཐུན་དུ་སྙོམས་པར་འཇུག་པའི་སྙོམས་འཇུག་དེ་ཐོད་རྒལ་གྱི་དངོས་གཞི་ཆུང་ངུ་ཡིན་པའི་ཕྱིར་རོ། །དེར་ཐལ་
མདོ་ལས། རབ་འབྱོར་བྱང་ཆེན་གྱི་ཏིང་ངེ་འཛིན་ཐོད་རྒལ་བདེ་གང་ཞེན། བྱང་ཆེན་འདོད་པས་དབེན་སྡིག་ཏོ་མི་དགེ་བའི་ཆོས་ཀྱིས་དབེན་པ་ཞེས་པ་ནས་བཟུང་སྟེ། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལའོ། །ཞེས་གསུངས་པའི་ཕྱིར། ཟེར་ན་སྐྱོན་མེད་དེ། དེས་ནི་ཐོད་རྒལ་གྱི་དཀྱུས་ས་བསྟན་པ་

[019A]༄༅། །ཡིན་པས་ཐོང་རྒལ་གྱི་མིང་གིས་བཏགས་བཙམ་ཡིན་བའི་ཕྱིར། ཁ་ཅིག་ན་རེ། ཡར་འོངས་བསམ་གཟུགས་བརྒྱད་ལ་འགོག་བ་སྤེལ་བའི་ཐོད་རྒལ་གྱི་དངོས་གཞི་དང་ མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་བའི་ཐོད་རྒལ་གྱི་དངོས་གཞི་
གཉིས་ཀྱི་མཚམས་འཛིན་དུ་གྱུར་པའི་འདོད་སེམས་དེ་མཉམ་གཞག་གི་སས་བསྡུས་པར་ཐལ། མར་འོངས་མཐར་གནས་སྙོམས་འཇུག་དགུ་ལ་འདོད་སེམས་སྤེལ་བའི་འདོད་སེམས་དེ་མཉམ་གཞག་གི་སས་བསྡུས་ཡིན་པའི་ཕྱིར་ཟེར་ན། མ་ཁྱབ། རྟགས་དེར་ཐལ། དེ་མར་འོངས་མཐར་
གནས་ཀྱི་སྙོམས་འཇུག་གི་སས་བསྡུས་པའི་ཕྱིར། དེ་གཉིས་ཆ་ཆ་ཅན་ཡིན་པའི་ཕྱིར། འདོད་མི་ནུས་སོ། །ཁ་ཅིག་ན་རེ། བྱང་སེམས་སྒོམ་ལམ་པའི་རྒྱུད་ཀྱི་ཡར་འོངས་བསམ་གཟུགས་བརྒྱད་ལ་འགོག་པ་སྤེལ་བའི་ཐོད་རྒལ་གྱི་དངོས་གཞིའི་མཐར་གྱིས་སྤེལ་ཆོས་འགོག་པ་ལ་མཉམ་པར་
བཞག་པའི་མཉམ་གཞག་དེ་ཐོད་རྒལ་གྱི་དངོས་གཞི་མ་ཡིན་པར་ཐལ། དེའི་མཉམ་པར་བཞག་བྱར་གྱུར་པའི་འགོག་སྙོམས་དེ་ཡང་ཐོད་རྒལ་གྱི་དངོས་གཞི་མིན། སྙོམས་པར་འཇུག་པའི་འཇུག་སེམས་དེ་ཡང་ཐོད་རྒལ་གྱི་དངོས་གཞི་མིན་པའི་ཕྱིར་ཟེར་ན། རེ་ཞིག་མ་ཁྱབ། ཁ་ཅིག་ན་རེ་
ཉན་ཐོས་དགྲ་བཅོམ་པའི་རྒྱུད་ཀྱི་བསམ་གཏན་དང་པོའི་དངོས་གཞི་ཟག་མེད་ལ་མཉམ་པར་བཞག། གཉིས་པ་ཟག་མེད་བོར་བ་སོགས་ཀྱི་ཡར་འོངས་མར་ཟློག་གི་སྙོམས་འཇུག་དེ་དག་ཐོད་རྒལ་གྱི་དངོས་གཞི་ཡིན་པར་ཐལ། ཉན་ཐོས་དགྲ་བཅོམ་པའི་རྒྱུད་ལ་ཐོད་རྒལ་གྱི་དངོས་གཞི་ཡོད་
པའི་ཕྱིར་ཟེར་ན་རྣམས་གཅིག་ཏུན་མ་ཁྱབ། འདོད་མི་ནུས་ཏེ། འགྲེལ་ཆེན་ལས། སྤོངས་ཡ་དང། འདས་ཡ་སོགས་ཡ་ཞེས་པའི་མིང་ཡོད་པ་མཚུངས་ཀྱང་དོན་མི་མཐུན་པ་བཞིན་དུ། དེ་ཐོད་རྒལ་དུ་དོན་མི་མཐུན་པར་གསུངས་པའི་ཕྱིར་ཟེར་ན། སྐྱོན་མེད་དེ། དེ་ནི་སྐབས་འདིར་དངོས་སུ་བསྟན་པའི་
ཐོད་རྒལ་དུ་དོན་མི་མཐུན་ཞེས་པའི་དོན་ཡིན་པའི་ཕྱིར། ཁ་ཅིག་ན་རེ། བྱང་སེམས་སྒོམ་ལམ་པའི་རྒྱུད་ཀྱི་ཐོད་རྒལ་གྱི་དངོས་གཞི་ཡིན་ན། སྟོང་ཉིད་མངོན་སུམ་དུ་རྟོགས་པའི་ཡེ་ཤེས་ཡིན་དགོས་པར་ཐལ། མདོར་བསྡུས་རྒྱས་དང་སངས་རྒྱས་ཀྱིས་ཞེས་པའི་སྐབས་ནས་དངོས་སུ་བསྟན་པའི་རང་གི་ངོས་

[019B] འགོག་དང་བཅས་པའི་སྙོམས་འཇུག་དགུར། །ཞེས་གསུངས་པའི་ཕྱིར་ཟེར་ན། སྐྱོན་མེད་དེ། མདོར་བསྡུས་རྒྱས་དང་སངས་རྒྱས་ཀྱིས། །ཞེས་པའི་སྐབས་ནས་དངོས་སུ་བསྟན་པའི་སྒོམ་སྤང་གཟུང་འཛིན་རྟོག་པའི་
ས་བོན་སྦོང་བ་ལ་ཐོད་རྒལ་གྱི་དངོས་གཞི་སོགས་ཀྱིས་སེམས་ལས་རུང་དུ་བྱས་པ་གཅིག་དགོས་པའི་དོན་ཡིན་པའི་ཕྱིར། ཁ་ཅིག་ན་རེ། དམན་ལམ་སྔོན་དུ་མ་སོང་བའི་ས་ལྔ་པ་མན་ཆད་ལ་གནས་པའི་བྱང་སེམས་འཕགས་པའི་རྒྱུད་ལ་ཐོད་རྒལ་གྱི་དངོས་གཞི་མེད་པར་ཐལ། སྙིང་པོ་རྒྱན་ལས་
འདི་དམན་ལམ་སྔོན་དུ་མ་སོང་པ་ཡིན་ན་ས་དྲུག་པ་ཡན་ཆད་དུ་ཐོབ་བོ། །ཞེས་གསུངས་པའི་ཕྱིར་ཟེར་ན་སྐྱོན་མེད་དེ། དེའི་དོན་ནི་བསམ་གཏན་གྱི་ཕར་ཕྱིན་གྱི་ཉམས་ལེན་ལྷག་པར་ཐོབ་པའི་ཐོད་རྒལ་གྱི་དངོས་གཞི་ཁྱད་པར་ཅན་ལ་དགོངས་པ་ཡིན་པའི་ཕྱིར། ཁ་ཅིག་ན་རེ། སངས་རྒྱས་འཕགས་པའི་རྒྱུད་
ལ་ཡར་འོངས་བསམ་གཟུགས་བརྒྱད་ལ་འགོག་བ་སྤེལ་བའི་ཐོད་རྒལ་གྱི་དངོས་གཞི་ཡོད་པར་ཐལ། དེའི་རྒྱུད་ལ་ཐོད་རྒལ་གྱི་དངོས་གཞི་ཡོད་པའི་ཕྱིར། འདོད་ན། དེའི་རྒྱུད་ལ་ཏིང་ངེ་འཛིན་ལ་རིམ་པ་འཆོལ་བར་སྙོམས་པར་འཇུག་པའི་སྙོམས་འཇུག་ཡོད་པར་ཐལ། འདོད་པ་དེའི་ཕྱིར། འདོད་མི་
ནུས་ཏེ། སངས་རྒྱས་འཕགས་པ་དེ་དུས་རྟག་ཏུ་བསམ་གཟུགས་བརྒྱད་འགོག་པ་དང་བཅས་པ་ལ་མཉམ་པར་བཞག་པའི་གང་ཟག་ཡིན་པའི་ཕྱིར་ཟེར་ན་མ་ཁྱབ། འདོད་མི་ནུས་སོ་ཟེར་ན། དེའི་རྒྱུད་ལ་མཐར་གནས་སྙོམས་འཇུག་ལ་སྙོམས་པར་འཇུག་པའི་སྙོམས་འཇུག་མེད་པར་ཐལ། དེས་བསམ་
གཟུགས་བརྒྱད་འགོག་པ་དང་བཅས་པ་ལ་དུས་རྟག་ཏུ་ཅིག་ཅར་དུ་མཉམ་པར་བཞག་པའི་གང་ཟག་ཡིན་པའི་ཕྱིར། འཁོར་གསུམ། མདོར་བསྡུས་རྒྱས་དང་སངས་རྒྱས་ཀྱིས། །ཞེས་སོགས་ཀྱི་སྐབས་སུ། སྐབས་འདིར་བསྟན་པའི་སྒོམ་སྤང་གཟུང་འཛིན་གྱི་རྣམ་པར་རྟོག་པ་ཆོས་ཅན། ཁྱོད་ལ་དབྱེན་
དུ་མ་ཡོད་དེ། ཁྱོད་ལ་དམིགས་ཡུལ་གྱི་སྒོ་ནས་བྱེ་བ་བརྒྱ་རྩ་བརྒྱད་ཡོད་པའི་ཕྱིར། ཁ་ཅིག་ན་རེ། སྐབས་འདིར་བསྟན་གྱི་སྤང་བྱ་རྟོག་པ་ལྷན་སྐྱེས་ཡིན་ན། ཤེས་སྒྲིབ་ཡིན་པས་ཁྱབ་ཟེར་ན། གང་ཟག་གི་བདག་འཛིན་ལྷན་སྐྱེས་ཆོས་ཅན། དེར་ཐལ། དེའི་ཕྱིར། དེར་ཐལ། དམན་ལམ་སྔོན་དུ་མ་

[020A]༄༅། །སོང་བའི་བྱང་སེམས་སྒོམ་ལམ་པས་གྲིབ་གཉིས་ཅིག་ཅར་དུ་སྤང་བ་ཡིན་པའི་ཕྱིར། འདོད་མི་ནུས་ཏེ། ཉོན་མོངས་ཡིན་པའི་ཕྱིར། ཁ་ཅིག་ན་རེ། སྐབས་འདིར་བསྟན་གྱི་ཤེས་སྒྲིབ་གཟུང་རྟོག་ལྷན་སྐྱེས་ཡིན་ན། བདེན་འཛིན་ཡིན་པས་ཁྱབ་ཟེར་ན། གཟུགས་ཕྱིར་རོལ་
དོན་འཛིན་གྱི་རྟོག་པ་ལྷན་སྐྱེས་ཆོས་ཅན། དེར་ཐལ། དེའི་ཕྱིར། སྒྲུབ་བྱེད་གོང་གིས་རིགས་འགྲེའོ།།འདོད་ན། ཁྱོད་ཀྱི་ཞེས་ཡུལ་གྱིས་སྟོང་བ་སྟོང་ཉིད་ཡིན་པར་ཐལ། ཁྱོད་བདེན་འཛིན་ཡིན་པའི་ཕྱིར། འདོད་མི་ནུས་ཏེ། གཟུགས་ཕྱི་རོལ་དོན་གྱི་སྟོང་པ་སྟོང་ཉིད་མ་ཡིན་པའི་ཕྱིར། ཁ་ཅིག་ན་རེ་
སྐབས་འདིར་བསྟན་སྦང་བྱ་རྟོག་བ་ལྷན་སྐྱེས་ཡིན་ན། སྐབས་འདིར་བསྟན་བྱའི་གཙོ་བོར་གྱུར་པའི་སྤང་བྱ་རྟོག་པ་ལྷན་སྐྱེས་ཡིན་པས་ཁྱབ་ཟེར་ན། གང་ཟག་གི་བདག་འཛིན་ལྷན་སྐྱེས་ཆོས་ཅན། དེར་ཐལ། དེའི་ཕྱིར། འདོད་ན། བདེན་འཛིན་ཡིན་པར་ཐལ། འདོད་པ་དེའི་ཕྱིར། འདོད་མི་
ནུས་སོ། །ཁ་ཅིག་ན་རེ། བདེན་འཛིན་ལྷན་སྐྱེས་དེ་ལ་ཤེས་སྒྲིབ་འཇུག་པ་གཟུང་རྟོག་དང། ལྡོག་པ་གཟུང་རྟོག་གཉིས་ཀྱི་དབྱེ་བ་མི་འཐད་ཟེར་ན། དེ་འཐད་པར་ཐལ། བྱང་སེམས་སྒོམ་ལམ་པའི་རྒྱུད་ལ་གྲུབ་མཐས་བསྒྱུར་བ་ལ་མ་ལྟོས་པར་འཇུག་བྱའི་ཆོས་ལ་འཇུག་བྱར་བདེན་པར་འཛིན་
པའི་བདེན་འཛིན་ལྷན་སྐྱེས་རང་གི་དང་གིས་སྐྱེ་བ་ཡོད་པའི་ཕྱིར། དེར་ཐལ། དེའི་རྒྱུད་ལ་འཇུག་བྱའི་ཆོས་ལ་འཇུག་བྱར་འཛིན་པའི་བློ་ལྷན་སྐྱེས་རང་གི་ངང་གིས་སྐྱེ་བ་ཡོད་པའི་ཕྱིར་དང་ལྡོག་བྱའི་ཆོས་ལ་ལྡོག་བྱར་བདེན་པར་འཛིན་པའི་བློ་ལྷན་སྐྱེས་རང་གི་ངང་གིས་སྐྱེ་བ་ཡོད་པའི་ཕྱིར་
   ༈    །རང་གི་དམིགས་ཡུལ་དུ་གྱུར་པའི་ཆོས་ཅན་ཚད་གྲུབ་པ་ལ་དམིགས་ནས་བདེན་པར་འཛིན་པའི་བདེན་འཛིན་ལྷན་སྐྱེས། སྐབས་འདིར་བསྟན་བྱའི་གཙོ་བོར་གྱུར་བའི་སྤང་བྱ་རྟོག་པའི་མཚན་ཉིད། དེ་ལ་དེར་གྱུར་པའི་ཤེས་སྒྲིབ་གཟུང་རྟོག་འཛིན་རྟོག་གཉིས། གཟུང་
རྟོག་དེ་ལ་དེར་གྱུར་པའི་འཇུག་པ་ཟུང་རྟོག། ལྡོག་པ་གཟུང་རྟོག་གཉིས། འཇིན་རྟོག་དེ་ལ་ཡང་དེར་གྱུར་པའི་ཤེས་སྒྲིབ་བཏགས་འཛིན་རྟོག་པ་དང་རྫས་འཛིན་རྟོག་པ་གཉིས་ཡོད། ཡམས་ནད་འདི་རྣམ་ཟད་ནས་ནི། ཞེས་སོགས་ཀྱི་སྐབས་སུ། བྱེད་སོས་ས་གསུམ་བ་པ་དེས། བདེན་འཛིན་ལྷན་སྐྱེས་

[020B] དགའ་བ་ཇི་ལྟར་འབྱུང་བ་དང། ཡོན་ཏན་ཇི་ལྟར་འབྱུང་པའི་ཚུལ་ཡོད་དེ། ནད་པ་ནད་ལས་གྲོལ་ནས་ཡུན་རིང་དུ་ལོན་པ་དབུགས་ཕྱིན་པ་རྙེད་པ་ན་དྒའྦ་འབྱུང་བ་ལྟར་དགའ་བ་ཁྱད་པར་ཅན་འབྱུང་བ་དང་ རྒྱ་མཚོ་ཆེན་པོ་ལ་ཆུ་པོ་བཞི་རང་གི་དང་གིས་
འདུ་བ་བཞིན་དུ་ཐེག་པ་གསུམ་གྱི་སྤངས་རྟོགས་ཀྱི་རིགས་རྣམས་རང་གི་ངང་གིས་འདུ་བ་ཡིན་པའི་ཕྱིར། སྟོང་གསུམ་སྐྱེ་བོ་ཉན་ཐོས་དང་ །ཞེས་སོགས་ཀྱི་སྐབས་སུ། རྒྱུན་མཐའི་བར་ཅད་མེད་ལམ་ཆོས་ཅན། ཁྱོད་བར་ཆད་མེད་པའི་རྩེ་སྦྱོར་ཡིན་ཏེ། བདེན་གཉིས་གཞི་གཅིག་གི་སྟེང་དུ་འདུར་
མི་རུང་བར་འཇིན་པའི་ལོག་རྟོག་གི་ས་བོན་དངོས་སུ་འཇོམས་བྱེད་ཀྱི་ཐེག་ཆེན་གྱི་བར་ཆད་མེད་ལམ་ཡིན་པའི་ཕྱིར། ཁ་ཅིག་ན་རེ། ཆོས་ཐམས་ཅད་བར་ཅད་མེད་པའི་རྩེ་སྦྱོར་གྱི་དམིགས་རྐྱེན་ཡིན་ཟེར་ན། ཆོས་ཐམས་ཅད་དེའི་རྐྱེན་ཡིན་པར་ཐལ། དམ་བཅའ་འཐད་པའི་ཕྱིར། འདོད་ན། ཆོས་ཐམས་
ཅད་ཆོས་ཅན། ཁྱོད་བར་ཅད་མེད་པའི་རྩེ་སྦྱོར་གྱི་རྐྱེན་མ་ཡིན་པར་ཐལ། ཁྱོད་འདུས་མ་བྱས་ཡིན་པའི་ཕྱིར། ཁ་ཅིག་ན་རེ། སྐད་ཅིག་མའི་སྦྱོར་བ་ཡིན་ན། བར་ཆད་མེད་པའི་རྩེ་སྦྱོར་ཡིན་པས་ཁྱབ་ཟེར་ན། རྒྱུན་མཐའི་སྦྱོར་བའི་ལམ་ཆོས་ཅན། །དེར་ཐལ། དེའི་ཕྱིར། དེར་ཐལ། ཐེག་ཆེན་སྒོ་
འབྱེད་ལས། སྐད་ཅིག་མའི་སྦྱོར་བ་ལ་ཡང་སྦྱོར་བའི་ལམ་དང་བར་ཆད་མེད་བའི་ལམ་གཉིས་ཡོད་ལ། ཞེས་གསུངས་པའི་ཕྱིར། འདོད་ན། དེ་ཆོས་ཅན། བར་ཆད་མེད་ལམ་ཡིན་པར་ཐལ། བར་ཆད་མེད་པའི་རྩེ་སྦྱོར་ཡིན་པའི་ཕྱིར། འདོད་མི་ནུས་སོ།།    ༈    །།རང་གི་ལུགས་ལ། བསོད་
ནམས་མང་པོས་མཚོན་སྟེ་བསྟན་པའི་སྒོ་ནས་གནས་ངན་ལེན་གྱི་དྲི་མ་ཕྲ་མོ་དངོས་སུ་འཇོམས་བྱེད་ཀྱི་ཐེག་ཆེན་གྱི་བར་ཆད་མེད་ལམ་བར་ཆད་མེད་པའི་རྩེ་སྦྱོར་གྱི་མཚན་ཉིད། བར་ཆད་མེད་པའི་རྩེ་སྦྱོར་དེ་ཁྱད་ཆོས་གསུམ་དང་ལྡན་ཏེ། རང་གི་རྒྱུ་དྲན་པ་ཐེག་ཆེན་སེམས་བསྐྱེད་ཀྱི་བདག་རྐྱེན་ལས་
བྱུང་བ་དང། དམིགས་པ་ཆོས་ཐམས་ཅད་ལ་དམིགས་པ་དང་ རྣམ་བ་ཆོས་ཐམས་ཅད་བདེན་གྲུབ་ཞི་བའི་ཞི་པ་ལ་གཉིས་སྣང་ནུབ་བའི་ཁྱད་ཆོས་གསུམ་དང་ལྡན་པའི་ཕྱིར། དམིགས་པ་འཐད་དང་དེ་ཡི་ནི། །ཞེས་སོགས་ཀྱི་སྐབས་སུ། གསལ་བྱ་ལོག་རྟོག་ཆོས་ཅན། ཁྱོད་ལ་དབྱེ་ན་དུ་མ་ཡོད་

[021A]༄༅། །དེ། ཁྱོད་ལ་རྣམ་པ་བཅུ་དྲུག་ཡོད་པའི་ཕྱིར། ཁ་ཅིག་ན་རེ། བསལ་བྱ་ལོག་སྒྲུབ་ཡིན་ན། བསལ་བྱ་ལོག་རྟོག་ཡིན་པས་ཁྱབ་ཟེར་ན། ས་བོན་གྱིས་མྱུར་གུ་བསྐྱེད་པ་དོན་དམ་པར་གྲུབ་པར་ཐལ། དེ་རང་ངོས་ནས་གྲུབ་པའི་ཕྱིར། ཞེས་དངོས་སྨྲ་བས་དབུ་མ་པ་ལ་
འཕངས་པའི་སུན་འབྱིན་དེ་ཆོས་ཅན། དེར་ཐལ། དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར། འདོད་ན། ཤེས་པ་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། སུམ་འབྱིན་ཡིན་པའི་ཕྱིར། ཁ་ཅིག་ན་རེ། དེ་སུན་འབྱིན་ལྟར་སྣང་ཡིན་ཟེར་ན། མི་འཐད་པར་ཐལ། དེ་སུན་འབྱིན་ཡང་དག་
ཡིན་པའི་ཕྱིར། དེར་ཐལ། དེ་འཁོར་གསུམ་དངོས་འགལ་དུ་སོང་བའི་རྒོལ་བ་གཅིག་ཡོད་པའི་ཕྱིར། ཁ་ཅིག་ན་རེ། བདེན་གཉིས་འགལ་འཛིན་གྱི་རྟོག་པ་དེ། བསལ་བྱ་ལོག་རྟོག་གི་མཚན་ཉིད་ཟེར་ན། འོ་ན། དེ་བསལ་བྱ་ལོག་རྟོག་ཡིན་པར་ཐལ། དམ་བཅའ་འཐད་པའི་ཕྱིར། འདོད་ན། དེ་
ཆོས་ཅན། བསལ་བྱ་ལོག་རྟོག་མ་ཡིན་པར་ཐལ། ཁྱོད་འཛིན་སྟངས་དོན་མཐུན་གྱི་ཤེས་པ་ཡིན་པའི་ཕྱིར། དེར་ཐལ་བདེན་གཉིས་འགལ་བའི་ཕྱིར། ཁ་ཅིག་ན་རེ། བདེན་གཉིས་ངོ་བོ་ཐ་དད་དུ་འཛིན་པའི་རྟོག་པ་བསལ་བྱ་ལོག་རྟོག་གི་མཚན་ཉིད་ཟེར་ན། དེ་སྐབས་འདིར་བསྟན་བྱའི་གཙོ་
བོར་གྱུར་པའི་བསལ་བྱ་ལོག་རྟོག་ཡིན་པར་ཐལ། དམ་བཅའ་འཐད་པའི་ཕྱིར། འདོད་ན། དེ་ཆོས་ཅན། ཤེས་སྒྲིབ་ཡིན་པར་ཐལ། སྐབས་འདིར་བསྟན་བྱའི་གཙོ་བོར་གྱུར་པའི་བསལ་བྱ་ལོག་རྟོག་ཡིན་པའི་ཕྱིར། འདོད་མི་ནུས་ཏེ། ཉོན་སྒྲིབ་ཡིན་པའི་ཕྱིར། དེར་ཐལ། བདེན་གཉིས་རྫས་གྲུབ་ཏུ་འཛིན་
པའི་རྟོག་པ་ཉོན་སྒྲིབ་ཡིན་པའི་ཕྱིར། དེར་ཐལ། བདེན་གཉིས་དངོས་པོ་འཛིན་པའི་རྟོག་པ་ཉོན་སྒྲིབ་ཡིན་པའི་ཕྱིར། གཞན་ཡང། བདེན་གཉིས་གཞི་གཅིག་གི་སྟེང་དུ་འདུ་མི་རུང་བར་འཛིན་པའི་རྟོག་པ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཆོས་ཅན་དེ་ཡིན་པའི་ཕྱིར་
འདེད་མི་ནུས་ཏེ། བདེན་འཛིན་ཡིན་པའི་ཕྱིར། ཁ་ཅིག་ན་རེ། བདེན་གཉིས་གཞི་གཅིག་གི་སྟེང་དུ་འདུ་མི་རུང་བར་འཛིན་པའི་ལོག་རྟོག། བསལ་བྱ་ལོག་རྟོག་གི་མཚན་ཉིད་ཟེར་ན། གང་ཟག་གི་བདག་འཛིན་ལྷན་སྐྱེས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། སྤང་

[021B] དེར་ཐལ། བདག་འཛིན་ཡིན་པའི་ཕྱིར། འདོད་མི་ནུས་ཏེ། ཉོན་མོངས་ཡིན་པའི་ཕྱིར། ཁ་ཅིག་ན་རེ། ཀུན་རྫོབ་སྒོ་ཅན་གྱི་ཀླན་ཀ་ཡིན་ན། དབུ་མ་པའི་ཀུན་རྫོབ་ཀྱི་ཨས་ལེན་དངོས་སུ་རྟགས་སུ་བཀོད་ནས་དོན་དམ་སུན་འབྱིན་པའི་ཀླན་ཀ་ཡིན་པས་ཁྱབ། དོན་དམ་སྒོ་ཅན་གྱི་
ཀླན་ཀ་ཡིན་ན། དབུ་མ་པའི་དོན་དམ་གྱི་ཁས་ལེན་དངོས་སུ་རྟགས་སུ་བཀོད་ནས་ཀུན་རྫོབ་སུན་འབྱིན་པའི་ཀླན་ཀ་ཡིན་པས་ཁྱབ་ཟེར་ན། དབུ་མ་པས་ས་བོན་གྱིས་མྱུ་གུ་བསྐྱེད་པར་དངོས་ནས་གྲུབ་པར་ཁས་བླངས་པ་ལ་བསམས་ནས། ས་བོན་གྱིས་མྱུ་གུ་བསྐྱེད་པ་བདེན་པར་གྲུབ་པར་ཐལ་
དེ་བློ་གནོད་མེད་ལ་སྣང་བའི་དབང་གིས་བཞག་པ་མ་ཡིན་པར་ཡུལ་རང་གི་ཐུན་མོང་མིན་པའི་སྡོད་ལུགས་ཀྱི་ངོས་ནས་གྲུབ་པའི་ཕྱིར། ཞེས་དངོས་སྨྲ་བས་དབུ་མ་ལ་འཕངས་པའི་སུན་འབྱིན་དེ་ཆོས་ཅན། དབུ་མ་པའི་ཀུན་རྫོབ་ཀྱི་ཁས་ལེན་དངོས་སུ་རྟགས་སུ་བཀོད་ནས་དོན་དམ་སུན་འབྱིན་པའི་
ཀླན་ཀ་ཡིན་པ་ཐལ། ཀུན་རྫོབ་སྒོ་ཅན་གྱི་ཀླན་ཀ་ཡིན་པའི་ཕྱིར། དེར་ཐལ། དབུ་མ་པས་ས་བོན་གྱིས་མྱུ་གུ་བསྐྱེད་པ་རང་ངོས་ནས་གྲུབ་པར་ཁས་བླངས་པ་ལ་བསམས་པ་ཡིན་པའི་ཕྱིར། འདོད་མི་ནུས་ཏེ། ས་བོན་གྱིས་མྱུ་གུ་བསྐྱེད་པ་བློ་གནོད་མེད་ལ་སྣང་བའི་དབང་གིས་བཞག་པ་མ་ཡིན་པར་
ཡུལ་རང་གི་ཐུན་མོང་མ་ཡིན་པའི་སྡོད་ལུགས་ཀྱི་ངོས་ནས་གྲུབ་པ་དེ་ཀུན་རྫོབ་པའི་གྲུབ་ཚད་མ་ཡིན་པའི་ཕྱིར། དེར་ཐལ། དེ་མེད་པའི་ཕྱིར། གཞན་ཡང། དབུ་མ་པས་ས་བོན་གྱིས་མྱུ་གུ་བ་སྐྱེད་བ་བདེན་མེད་དུ་ཁས་བླངས་པ་ལ་བསམས་ནས། ས་བོན་གྱིས་མྱུ་གུ་བསྐྱེད་པ་རང་ངོས་ནས་མ་གྲུབ་པར་
ཐལ། དེ་མེད་པའི་ཕྱིར། ཞེས་དངོས་སྨྲ་བས་དབུ་མ་པ་ལ་འཕངས་པའི་སུན་འབྱིན་དེ་ཆོས་ཅན། དབུ་མ་པའི་དོན་དམ་གྱི་ཁས་ལེན་དངོས་སུ་རྟགས་བཀོད་ནས་ཀུན་རྫོབ་སུན་འབྱིན་པའི་ཀླན་ཀ་ཡིན་པར་ཐལ། དོན་དམ་སྒོ་ཅན་གྱི་ཀླན་ཀ་ཡིན་པའི་ཕྱིར། དེར་ཐལ། དེ་དབུ་མ་པས་ས་བོན་གྱིས་མྱུ་གུ་བསྐྱེད་
པ་བདེན་པར་མེད་པར་ཁས་བླངས་པ་ལ་བསམས་པའི་ཕྱིར། འདོད་མི་ནུས་ཏེ། ས་བོན་གྱིས་མྱུ་གུ་བསྐྱེད་པ་མེད་པ་དོན་དམ་པ་མ་ཡིན་པའི་ཕྱིར། ཁ་ཅིག་ན་རེ། དོན་དམ་སྒོ་ཅན་གྱི་ཀླན་ཀ་ཡིན་ན། ཁྱབ་མེད་ཀྱི་ལན་འདེ་བས་རིགས་པས་ཁྱབ་ཟེར་ན། བཤད་མ་ཐག་པའི་ཐལ་འགྱུར་དེ་ཆོས་ཅན། དེར་

[022A]༄༅། །ཐལ། དེའི་ཕྱིར། འདོད་མི་ནུས་ཏེ། དེ་ལ་རྟགས་མ་གྲུབ་ཀྱི་ལན་འདེབས་རིགས་པའི་ཕྱིར། དེར་ཐལ། ས་བོན་གྱིས་མྱུ་གུ་བསྐྱེད་པ་ཡོད་པའི་ཕྱིར།།    ༈    །།གཉིས་པ་རང་ལུགས་ལ། བདེན་གཉིས་གཞི་གཅིག་གི་སྟེང་དུ་འདུ་མི་རུང་བར་འཛིན་པའི་ལོག་རྟོག་
སྐབས་འདིར་བསྟན་བྱའི་གཙོ་བོར་གྱུར་པའི་བསལ་བྱ་ལོག་རྟོག་གི་མཚན་ཉིད། ལོག་རྟོག་དེས་ཀུན་ནས་བསླངས་པའི་སུན་འབྱིན་དེ་ལ་ཡང་ཀུན་རྫོབ་སྒོ་ཅན་གྱི་ཀླན་ཀ། དོན་དམ་སྒོ་ཅན་གྱི་ཀླན་ཀ་གཉིས་ཡོད། དབུ་མ་པའི་ཀུན་རྫོབ་ཀྱི་ཁས་ལེན་རྟགས་སུ་བཀོད་ནས་དོན་དམ་སུན་འབྱིན་
པའི་རིགས་སུ་གནས་པའི་དངོས་སྨྲ་བས་དབུ་མ་པ་ལ་འཕངས་པའི་སུན་འབྱིན་དེ། ཀུན་རྫོབ་སྒོ་ཅན་གྱི་ཀླན་ཀའི་མཚན་ཉིད། དབུ་མ་པའི་དོན་དམ་གྱི་ཁས་ལེན་རྟགས་སུ་བཀོད་ནས་ཀུན་རྫོབ་སུན་འབྱིན་པའི་རིགས་སུ་གནས་པའི་དངོས་སྨྲ་པས་དབུ་མ་པ་ལ་འཕངས་པའི་སུན་འབྱིན་དེ། དོན་
དམ་སྒོ་ཅན་གྱི་ཀླན་ཀའི་མཚན་ཉིད། ཀླན་ཀ་དེ་གཉིས་ལ་ལན་ཇི་ལྟར་འདེབས་པའི་ཚུལ་ཡོད་དེ། རིམ་པ་བཞིན་དུ་དབུ་མ་པའི་ལུགས་ཀྱི་ཀུན་རྫོབ་ཁས་བླངས་པས་དོན་དམ་ལ་མི་གནོད་པའི་ལན་དང། དབུ་མ་པའི་ལུགས་ཀྱི་དོན་དམ་ལས་བླངས་པས་ཀུན་རྫོབ་ལ་མི་གནོད་པའི་ལན་འདེབས་
པའི་ཕྱིར། བསལ་བྱ་ལོག་རྟོག་དང། ལོག་སྒྲུབ་གཉིས་ལ་བཅུ་དྲུག་རེ་ཡོད།།    ༈    །།རྩོད་པ་སྤོང་བ་ལ། ཁ་ཅིག་ན་རེ། བསལ་བྱ་ལོག་སྒྲུབ་ལ་ལོག་རྟོག་གིས་ཁྱབ་པར་ཐལ། བསལ་བྱ་ལོག་རྟོག་ལ་ལོག་སྒྲུབ་ཀྱིས་ཁྱབ་པའི་ཕྱིར་ཟེར་ན་མ་ཁྱབ། རྟགས་འབུད་དོ། །ཁ་ཅིག་ན་རེ། རྒྱུན་
མཐའི་བར་ཆད་མེད་ལམ་གྱི་ངོས་སྐལ་གྱི་སྤང་བྱར་གྱུར་པའི་བདེན་འཛིན་ལྷན་སྐྱེས་ཆུང་ངུའི་ཆུང་དུ་ཆོས་ཅན། བདེན་གཉིས་གཞི་གཅིག་གི་སྟེང་དུ་འདུ་མི་རུང་བར་འཛིན་པའི་ལོག་རྟོག་ཡིན་པར་ཐལ། སྐབས་འདིར་བསྟན་བསྟན་བྱའི་གཙོ་བོར་གྱུར་པའི་བསལ་བྱ་ལོག་རྟོག་ཡིན་པའི་ཕྱིར། དེར་
ཐལ། སྐབས་འདེར་རྒྱུན་མཐའི་བར་ཆད་མེད་ལམ་གྱི་ངོས་སྐལ་གྱི་སྤང་བྱར་གྱུར་པའི་གནས་ངན་ལེན་གྱི་དྲི་མ་ཕྲ་ཞིང་ཕྲ་བ་ཅིག་གཙོ་བོར་གཏན་ལ་འབེབས་པའི་ཕྱིར། དེར་ཐལ། དེ་གཙོ་བོར་གཏན་ལ་འབེབས་པའི་མངོན་རྟོགས་རྒྱན་གྱི་གཞུང་ཅིག་ཡོད་པའི་ཕྱིར། འདོད་ན། འཛིན་པ་ཀུན་བཏགས་

[022B] འདོད་པ་དེའི་ཕྱིར་ཟེར་ན། མ་ཁྱབ་འདོད་མི་ནུས་ཏེ། འཛིན་པ་ལྷན་སྐྱེས་ཡིན་པའི་ཕྱིར། ཁ་ཅིག་ན་རེ། བདེན་གཉིས་གཞི་གཅིག་གི་སྟེང་དུ་འདུ་བ་དེ། དོན་དམ་བདེན་པ་ཡིན་པར་ཐལ། བདེན་གཉིས་གཞི་གཅིག་གི་སྟེང་དུ་འདུ་མི་རུང་བར་འཛིན་པའི་རྟོག་པ་བདེན་འཛིན་ཡིན་པའི་ཕྱིར་
ཟེར་ན་མ་ཁྱབ། འདོད་མི་ནུས་ཏེ། ཀུན་རྫོབ་བདེན་པ་ཡིན་པའི་ཕྱིར།།    ༈    །།སྦྱིན་པ་ཤེས་རབ་བར་དག་དང། །སངས་རྒྱས་ལ་སོགས་དྲན་དང་ཆོས། ཞེས་སོགས་ཀྱི་སྐབས་སུ། མཐར་གྱིས་སྦྱོར་བ་ཆོས་ཅན། ཁྱོད་ལ་དབྱེ་ན་དུ་མ་ཡོད་དེ། ཁྱོད་ལ་དབྱི་ན་རྣམ་པ་བཅུ་གསུམ་ཡོད་པའི་ཕྱིར་
ཁ་ཅིག་ན་རེ། ཆོས་བཅུ་གསུམ་གྱིས་ཟིན་པའི་སྒོ་ནས་རྩོལ་བ་རེ་རེའི་བྱེད་པ་ལ་བརྟེན་ནས། མཁྱེན་གསུམ་གྱི་རྣམ་པ་བརྒྱ་དུན་ཅུ་རྩ་གསུམ་གོ་རིམ་མ་འཆོལ་བར་སྒོམ་པའི་སེམས་དཔའི་ཡེ་ཤེས་མཐར་གྱིས་སྦྱོར་བའི་མཚན་ཉིད་ཟེར་ན། དེ་ལྟར་བསྒོམ་པའི་སྐད་ཅིག་མའི་སྦྱོར་བ་ཆོས་ཅན། མཚོན་བྱ་
དེར་ཐལ། མཚན་ཉིད་དེའི་ཕྱིར། དེར་ཐལ། རྩོལ་བ་གཅིག་གི་བྱེད་པ་ལ་བརྟེན་ནས་མཁྱེན་གསུམ་གྱི་རྣམ་པ་བརྒྱ་བདུན་ཅུ་རྩ་གསུམ་གོ་རིམ་མ་འཆོལ་བར་བསྒོམ་པའི་སེམས་དཔའི་ཡེ་ཤེས་ཡིན་པའི་ཕྱིར། དེར་ཐལ། ཇི་ལྟར་སྐྱེས་བུའི་ཟོ་ཆུན་རྒྱུད། ཞེས་སོགས་ཀྱིས་སྐད་ཅིག་སྦྱོར་བས་མཁྱེན་གསུམ་
གྱི་རྣམ་པ་བསྒོམ་ཚུལ་གཅིག་གཏན་ལ་འབེབས་པའི་ཕྱིར་མ་ཁྱད་ན། འཁོར་གསུམ་བྱེད་དོ། །འདོད་མི་ནུས་ཏེ། སྐད་ཅིག་མའི་སྦྱོར་བ་ཡིན་པའི་ཕྱིར། གཞན་ཡང། ཐེག་ཆེན་མཐོང་ལམ་བར་ཆད་མེད་ལམ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། ཐེག་ཆེན་གྱི་མཐོད་ལམ་ཡིན་
པའི་ཕྱིར། འདོད་ན། གཞི་ཤེས་ཀྱི་རྣམ་པ་ཉེར་བདུན་བསྒོམ་པའི་སེམས་དཔའི་ཡེ་ཤེས་ཡིན་པར་ཐལ། འདོད་པའི་ཕྱིར།འདོད་མི་ནུས་ཏེ། ཐེག་ཆེན་གྱི་བར་ཆད་མེད་ལམ་ཡིན་པའི་ཕྱིར། ཁ་ཅིག་ན་རེ། ཆོས་བཅུ་གསུམ་གྱིས་ཟིན་པའི་སྒོ་ནས་མཁྱེན་གསུམ་གྱི་རྣམ་པ་བརྒྱ་བདེན་ཅུ་རྩ་གསུམ་གོ་རིམ་མ་
འཆོལ་བར་བསྒོམ་པའི་བྱ་བས་ཟིན་པའི་རྟོགས་པ་མཐར་ཐུག་གི་ལག་རྗེས་འཇོག་བྱེད་ཀྱི་སེམས་དཔའི་ཡེ་ཤེས། མཐར་གྱིས་སྦྱོར་བའི་མཚན་ཉིད་ཟེར་ན། རྒྱུ་འབྲས་ཀྱིས་མ་ངེས་ཤིང། རྒྱུན་མཐའི་བར་ཆད་མེད་ལམ་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། ཆོས་ཅན་དེ་ཡིན་པའི་

[023A]༄༅། །ཕྱིར། འདོད་མི་ནུས་ཏེ། སྐད་ཅིག་མའི་སྦྱོར་བ་ཡིན་པའི་ཕྱིར། ཁ་ཅིག་ན་རེ། ཆོས་བཅུ་གསུམ་གོ་རིམ་མ་འཆོལ་བར་བསྒོམ་པ་དེ། མཐར་གྱིས་སྦྱོར་བས་མཁྱེན་གསུམ་གྱི་རྣམ་པ་བསྒོམ་ཚུལ་ཡིན་ཟེར་ན། དེ་མི་འཐད་པར་ཐལ། མཐར་གྱི་སྦྱོར་བས་མཁྱེན་གསུམ་
གྱིས་རྣམ་པ་བསྒོམ་པའི་ཟིན་བྱེད་ཡིན་པའི་ཕྱིར། དེར་ཐལ། སྦྱོར་བ་བཞི་པོ་དེ་ཟིན་བྱེད་ཀྱི་སྒོ་ནས་འཇོག་པའི་ཕྱིར། དེར་ཐལ། དེའི་སྦྱོར་བ་དང། ཞེས་གསུངས་པའི་ཕྱིར། ཁ་ཅིག། དངོས་མེད་ངོ་བོ་ཉིད་ཀྱི་མཐར་གྱིས་སྦྱོར་བ་ཡིན་ན། སྟོང་ཉིད་མངོན་སུམ་དུ་རྟོགས་པའི་སེམས་དཔའི་ཡེ་ཤེས་
ཡིན་པས་ཁྱབ་ཟེར་ན། བྱང་སེམས་མཐོང་ལམ་པའི་རྒྱུད་ཀྱི་མྱུ་གུ་བདེན་སྟོང་སྒྱུ་མ་ལྟ་བུར་མངོན་སུམ་དུ་རྟོགས་པའི་ཐེག་ཆེན་གྱི་མཐོང་ལམ་ཆོས་ཅན། དེར་ཐལ། དེའི་ཕྱིར། དེར་ཐལ། བྱང་སེམས་མཐོང་ལམ་པའི་རྒྱུད་ཀྱི་དབུ་མའི་ལྟ་བ་ཡིན་པའི་ཕྱིར། དེར་ཐལ། དབུ་མའི་ལྟ་བ་སྐྱོང་
ཚུལ་དེ་ལ་རྗེས་ཐོབ་སྒྱུ་མ་ལྟ་བུའི་སྐྱོང་ཚུལ་དང་མཉམ་བཞག་ནམ་མཁའ་ལྟ་བུའི་སྐྱོང་ཚུལ་གཉིས་ཡོད་པའི་ཕྱིར། འདོད་མི་ནུས་ཏེ། ཆོས་ཅན་དེ་ཡིན་པའི་ཕྱིར། ཁ་ཅིག་ན་རེ། མཐར་གྱིས་སྦྱོར་བ་ཐོབ་བ་དང། ཐེག་ཆེན་གྱི་ཚོགས་ལམ་ཐོབ་པ་དུས་མཉམ་ཟེར་ན། རྣམ་རྫོགས་སྦྱོར་བ་ཐོབ་པ་
དང་མཐར་གྱིས་སྦྱོར་པ་ཐོབ་པ་དུས་མཉམ་པར་ཐལ། དམ་བཅའ་འཐད་པའི་ཕྱིར། འདོད་མི་ནུས་ཏེ། དེ་གཉིས་རིམ་ཅན་དུ་ཐོབ་དགོས་པའི་ཕྱིར། དེར་ཐལ། རྣམ་བཤད་ལས། སྦྱོར་བ་དང་པོ་གསུམ་པོ་ཡང་རྒྱུ་འབྲས་དོན་གྱི་རིམ་པའི་དབང་དུ་བྱས་ལ། ཞེས་གསུངས་པའི་ཕྱིར།།    ༈    །།
རང་ལུགས་ལ། ཆོས་བཅུ་གསུམ་གྱིས་ཟིན་པའི་སྒོ་ནས་རྩོལ་བ་རེ་རེའི་བྱེད་པ་ལ་བརྟེན་ནས་མཁྱེན་གསུམ་གྱི་རྣམ་པ་བརྒྱ་བདུན་ཅུ་རྩ་གསུམ་གོ་རིམ་མ་མཆོལ་བར་བསྒོམ་པའི་རབ་ཏུ་ཕྱེ་བའི་རིགས་སུ་གནས་པའི་སེམས་དཔའི་ཡེ་ཤེས། མཐར་གྱིས་སྦྱོར་བའི་མཚན་ཉིད། དེ་ལ་
ཟིན་བྱེད་ཀྱི་སྒོ་ནས་དབྱེ་ན་བཅུ་གསུམ་ཡོད། དེའི་ཟིན་བྱེད་དེ་ལ་རྣམ་པ་བཅུ་གསུམ་ཡོད་དེ། དེ་ལ་ཕར་ཕྱིན་དྲུག། རྗེས་དྲན་དྲུག། དངོས་མེད་ངོ་བོ་ཉིད་དང་བཅས་པ་བཅུ་གསུམ་ཡོད་པའི་ཕྱིར།།    ༈    །།སྦྱིན་པ་ལ་སོགས་རེ་རེས་ཀྱང། ཟག་མེད་ཆོས་ཀུན་བསྡུས་པའི་

[023B] ཞེས་སོགས་ཀྱི་སྐབ་སུ། སྐད་ཅིག་སྦྱོར་བ་ཆོས་ཅན། ཁྱོད་ལ་དབྱེ་ན་དུ་མ་ཡོད་དེ། ཁྱོད་ལ་དབྱི་ན་རྣམ་པ་བཞི་ཡོད་པའི་ཕྱིར། ཁ་ཅིག་ན་རེ། ས་བདུན་པའི་ཡེ་ཤེས་དེ་རྣམ་པར་སྨིན་པ་མ་ཡིན་པའི་སྐ་ཅིག་སྦྱོར་བ་དང། ས་བརྒྱད་པའི་ཡེ་ཤེས་དེ། རྣམ་པར་སྨིན་པའི་སྐད་ཅིག་སྦྱོར་བ་དང། ས་
དགུ་པའི་ཡེ་ཤེས་དེ། མཚན་ཉིད་མེད་པའི་སྐད་ཅིག་སྦྱོར་བ་དང། ས་བཅུ་བའི་ཡེ་ཤེས་དེ་གཉིས་སུ་མེད་པའི་སྐད་ཅིག་སྦྱོར་བ་ཡིན་ཟེར་ན། དེ་མི་འཐད་པར་ཐལ། སྐད་ཅིག་སྦྱོར་བ་བཞི་པོ་ངོ་བོ་གཅིག་ལ་ལྡོག་པ་ཐ་དད་ཡིན་པའི་ཕྱིར། དེར་ཐལ། དེ་བཞི་པོ་དེ་ནུས་པ་མི་འདྲ་བའི་སྒོ་ནས་འཇོག་པའི་
ཕྱིར། ཁ་ཅིག་ན་རེ། སྐད་ཅིག་མའི་སྦྱོར་བ་ཡིན་ན། རྒྱུན་མཐའི་བར་ཆད་མེད་ལམ་ཡིན་པས་ཁྱབ་ཟེར་ན། རྒྱུན་མཐའི་སྦྱོར་བའི་ལམ་ཆོས་ཅན། དེར་ཐལ། དེའི་ཕྱིར། རྟགས་གསལ་བསྒྲུབ་ཟིན་གཞན་ཡང། མཐར་གྱི་སྦྱོར་བས་མཁྱེན་གསུམ་གྱི་རྣམ་པ་སྒོམ་ཚུལ་སྟོན་པའི་མངོན་རྟོགས་རྒྱན་གྱི་
གཞུང་ཚིག་མེད་པར་ཐལ། སྐད་ཅིག་སྦྱོར་བས་མཁྱེན་གསུམ་གྱི་རྣམ་པ་བསྒོམ་ཚུལ་སྟོན་པའི་མངོན་རྟོགས་རྒྱན་གྱི་གཞུང་ཚིག་མེད་པའི་ཕྱིར། དེར་ཐལ། ཇི་ལྟར་སྐྱེས་བུའི་ཟོ་ཆུན་རྒྱུད། ཞེས་སོགས་ཀྱི་གཞུང་དེ་ལྟར་སྟོན་པའི་གཞུང་མ་ཡིན་པའི་ཕྱིར། མ་གྲུབ་ན། རྩོལ་བ་གཅིག་གི་བྱེད་པ་
ལ་བརྟེན་ནས་མཁྱེན་གསུམ་གྱི་རྣམ་པ་བརྒྱ་བདུན་ཅུ་རྩ་གསུམ་གོ་རིམ་མ་འཆོལ་བར་བསྒོམ་པའི་སྐད་ཅིག་མའི་སྦྱོར་བ་གཅིག་ཡོད་པར་ཐལ། མ་གྲུབ་པ་དེའི་ཕྱིར། འདོད་ན། དེ་ཆོས་ཅན། གཞི་ཤེས་ཀྱི་རྣམ་པ་ཉེར་བདུན་གང་རུང་བསྒོམ་པའི་སེམས་དཔའི་ཡེ་ཤེས་ཡིན་པར་ཐལ། འདོད་
པའི་ཕྱིར། འདོད་ན། དེ་མ་ཡིན་པར་ཐལ། རྒྱུན་མཐའི་བར་ཆད་མེད་ལམ་ཡིན་པའི་ཕྱིར། མ་གྲུབ་ན་སོང། དེར་ཐལ། སྐད་ཅིག་སྦྱོར་བ་ཡིན་པའི་ཕྱིར། རྩ་བར་འདོད་ན། དེ་ཡོད་པར་ཐལ། སྦྱིན་པ་ཤེས་རབ་བར་དག་དང། ཞེས་སོགས་ཀྱི་གཞུང་དེ་དེ་ལྟར་ཡིན་པའི་ཕྱིར། གཞན་ཡང་
མཁྱེན་གསུམ་གྱི་རྣམ་པ་བསྒོམ་པའི་སྐད་ཅིག་སྦྱོར་བ་ཡོད་པར་ཐལ། མཚན་ཉིད་དེའི་སྦྱོར་བ་དང། །དེ་རབ་དེ་ཡི་གོ་རིམ་དང། ཞེས་སོགས་གསུངས་པའི་ཕྱིར། ཁ་ཅིག་ན་རེ། གཟུགས་དང་གཟུགས་འཛིན་པའི་ཚད་མ་རྫས་གཞན་གྱིས་སྟོང་པའི་སྟོང་ཉིད་མངོན་སུམ་དུ་རྟོགས་པའི་

[024A][*LINE OUT THIS PAGE?]༄༅། །སེམས་དཔའི་རྣལ་འབྱོར་མཐར་ཐུག། གཉིས་སུ་མེད་པའི་སྐད་ཅིག་སྦྱོར་བའི་མཚན་ཉིད་ཟེར་ན། རྒྱུན་མཐའི་བར་ཆད་མེད་ལམ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། དེར་ཐལ། སྐད་ཅིག་སྦྱོར་བ་ཡིན་པའི་ཕྱིར། དེར་ཐལ། ཆོས་ཅན་
དེ་ཡིན་པའི་ཕྱིར། འདོད་མི་ནུས་ཏེ། ཐེག་ཆེན་གྱི་བར་ཆད་མེད་ལམ་ཡིན་པའི་ཕྱིར།།    ༈    །།རང་གི་ལུགས་ལ། རྩོལ་བ་གཅིག་གི་བྱེད་པ་ལ་བརྟེན་ནས། མཁྱེན་གསུམ་གྱི་རྣམ་པ་བརྒྱ་བདུན་ཅུ་རྩ་གསུམ་གོ་རིམ་མ་འཆོལ་བར་བསྒོམ་ནུས་པའི་ནུས་པ་ཐོབ་པའི་
སེམས་དཔའི་ཡེ་ཤེས། སྐད་ཅིག་སྦྱོར་བའི་མཚན་ཉིད། དེ་ལ་དབྱེ་ན་རྣམས་པར་སྨིན་པ་མ་ཡིན་པའི་སྐད་ཅིག་མ་གཅིག་ལ་མངོན་དུ་བྱེད་ནུས་པའི་སྐད་ཅིག་སྦྱོར་བ་དང་པོ་དང། རྣམ་པར་སྨིན་པའི་ཡོན་ཏན་གྱི་རིགས་རྣམས་བྱ་རྫོགས་ཀྱི་སྐད་ཅིག་མ་གཅིག་ལ་མངོན་དུ་བྱེད་ནུས་པའི་སྐད་ཅིག་སྦྱོར་བ་
གཉིས་པ། ཆོས་ཉིད་དོན་དམ་པར་རང་གི་མཚན་ཉིད་ཀྱིས་མ་གྲུབ་པ་བྱ་རྫོགས་ཀྱི་སྐད་ཅིག་མ་གིཅྒ་ལ་མངོན་སུམ་དུ་རྟོགས་ནུས་པའི་སྐད་ཅིག་སྦྱོར་པ་གསུམ་པ་དང། གཟུགས་དང་གཟུགས་འཛིན་ཚད་མ་རྫས་གཞན་གྱིས་སྟོང་པའི་སྟོང་ཉིད་བྱ་རྫོགས་ཀྱི་སྐད་ཅིག་མ་གཅིག་ལ་
མངོན་སུམ་དུ་རྟོགས་ནུས་པའི་སྐད་ཅིག་སྦྱོར་པ་བཞི་པའི་མཚན་གཞི་ཡིན་ནོ། །དེ་ལ་ཁ་ཅིག་ན་རེ། ས་བདུན་པའི་ཡེ་ཤེས་རྣམས་རྣམས་པར་སྨིན་པ་མ་ཡིན་པའི་སྐད་ཅིག་སྦྱོར་བ་དང། ས་བརྒྱད་པའི་ཡེ་ཤེས་རྣམས་རྣམ་པར་སྨིན་པའི་སྐད་ཅིག་སྦྱོར་བ་ཡིན་པར་ཐལ། རྒྱུད་བླ་མ་ལས་
ས་བདུན་ལ་བརྟེན་དྲི་མ་ནི། མངལ་སྦུགས་དྲི་མ་དག་མཚུངས། མངལ་སྦུབས་བྲལ་དྲི་མ་རྟོག་པའི། །ཡེ་ཤེས་རྣམ་པར་སྨིན་པ་བཞིན། ཞེས་གསུངས་པའི་ཕྱིར་ཟེར་ན་མ་ཁྱབ། ཁ་ཅིག་ན་རེ། རྒྱུན་མཐའི་བར་ཆད་མེད་ལམ་གྱི་གནས་སྐབས་སུ་བདེན་གཉིས་དུས་ཅིག་ཅར་དུ་མངོན་

[024B] དེའི་གནས་སྐབས་སུ་གཟུགས་དང་གཟུགས་འཛིན་པའི་ཚད་མ་རྫས་གཞན་གྱིས་སྟོང་པའི་སྟོང་ཉིད་བྱ་རྫོགས་ཀྱི་སྐད་ཅིག་མ་གཅིག་ལ་མངོན་སུམ་དུ་རྟོགས་ནུས་པའི་ནུས་པ་ཡོད་པའི་ཕྱིར་ཟེར་ན་མ་ཁྱབ། འདོད་མི་ནུས་ཏེ། རྒྱུན་མཐའི་བར་ཆད་མེད་ལམ་
གྱིས་བདེན་གཉིས་ཅིག་ཅར་དུ་རྟོགས་མི་ནུས་པའི་ཕྱིར། མ་གྲུབ་ན། དེ་ཆོས་ཅན། དེར་ཐལ། ཁྱོད་སློབ་པའི་ཡེ་ཤེས་ཡིན་པའི་ཕྱིར། ཁ་ཅིག་ན་རེ། ས་བདུན་པའི་གནས་སྐབས་སུ་ས་དང་པོ་ནས་ས་དྲུག་པའི་བར་གྱི་ཡོན་ཏན་མངོན་དུ་བྱེད་ནུས་པར་ཐལ། ས་བདུན་པའི་གནས་སྐབས་
སུ་ས་དང་པོ་ནས་ས་དྲུག་པའི་བར་གྱི་རྣམ་པར་སྨིན་པ་མ་ཡིན་པའི་ཡོན་ཏན་མངོན་དུ་བྱེད་ནུས་པའི་ཕྱིར། དེར་ཐལ། ས་བདུན་པའི་གནས་སྐབས་སུ་ས་དང་པོ་ནས་ས་དྲུག་པའི་བར་གྱི་རྣམ་པར་སྨིན་པ་མ་ཡིན་པའི་ཡོན་ཏན་གྱི་རིགས་རྣམས་མངོན་དུ་བྱེད་ནུས་པའི་ཕྱིར་ཟེར་ན་མ་ཁྱབ། འདོད་
མི་ནུས་ཏེ། སངས་རྒྱས་འཕགས་པས་ཉན་ཐོས་ཀྱི་ཚོགས་ལམ་མངོན་དུ་བྱེད་མི་ནུས་པའི་ཕྱིར། ཁ་ཅིག་ན་རེ། སྐད་ཅིག་སྦྱོར་བ་ཡིན་ན། སེམས་དཔའི་རྣལ་འབྱོར་མཐར་ཐུག་ཡིན་དགོས་པར་ཐལ། རྣམ་བཤད་ལས། སྐད་ཅིག་སྦྱོར་བ་གཞི་ཀའི་མཚན་ཉིད་ཀྱི་ཟུར་དུ་སེམས་དཔའི་རྣལ་
འབྱོར་མཐར་ཐུག་ཞེས་སྨོས་པའི་ཕྱིར་ཟེར་ན་སྐྱོན་མེད་དེ། དེ་ནི་མཚན་གཞི་གཟུང་བ་ཙམ་ཡིན་པའི་ཕྱིར།།    ༈   །།ཨོམ་སྭ་སྟི། བསོད་ནམས་བརྒྱས་བསྐྲུན་དཔལ་གྱི་མགུར་བཟང་ནས། །ཐེག་གསུམ་དམ་པའི་ཆོས་ཀྱི་སེང་གེའི་སྒྲས། །ལུས་ཅན་མ་རིག་གཉིང་ལས་སློང་མཁས་པ། །ཤཱཀྱ་སེང་གེའི་
ཞབས་ལ་ཕྱག་འཚལ་ནས། དེ་ཡི་གསུང་གསང་ཀུན་གྱི་རབ་དང་ཕུལ། །རྒྱལ་ཡུམ་ཤེར་ཕྱིན་མཐོན་རྟོགས་རྒྱན་གྱི་དོན། །བྱམས་མགོན་ཡབ་སྲས་ཞལ་ནས་ལེགས་འོངས་ཤིང། །འཇམ་མགོན་བླ་མའི་ལེགས་བཤད་ཀྱིས་བཀྲལ་བ། །སླར་ཡང་མཁས་གྲུབ་ཡོངས་ཀྱི་གཙུག་གི་རྒྱན། །དགེ་འདུན་
བསྟན་པ་དར་རྒྱས་ཞལ་སྔ་ནས། ལུང་རིགས་འབུམ་གྱི་འོ་མཚོ་ལས་དྲངས་ཏེ། །མཐའ་དཔྱོད་པེད་དཀར་བཞད་པའི་ཕྲེང་བ་སྤེལ། །དོ་ཡིན་ང་ནས་རྩེ་མོའི་སྦྱོར་བ་དང། །མཐར་གྱིས་སྦྱོར་དང་སྐད་ཅིག་སྦྱོར་བ་རྣམས། །གསལ་བར་སྟོན་བྱེད་ལེའུ་ལྔ་པ་ནས། འདུན་པའི་བར་གྱི་ལེགས་བཤད་ཐལ་ཕྲེང་རྣམས་

[025A]༄༅། །འཚོ་བྱེད་དགེ་སློང་སངས་རྒྱས་ངག་དབང་དང། ཆོས་མཛད་དགེ་སློང་ངག་དབང་ཡོན་ཏན་དང། ཚུལ་ཁྲིམས་མཐར་ཕྱིན་བློ་བཟང་ཡེ་ཤེས་དང། བཅས་ནས་འཇམ་མགོན་བླ་མའི་བསྟན་པ་དང། ཁྱབ་པར་ཐར་འདོད་བློ་གསལ་ཚོགས་རྣམས་ལ། སྨན་འདོད་ལྷག་བསམ་
དུད་དང་ཀུན་ལྟར། གཅིག་ཏུ་རྣམ་པར་དཀར་བས་ཀུན་བླངས་ཏེ། ཛད་མེད་པར་གྱི་དངོས་བོར་ཡོངས་སུ་བསྐྲུན། །དེ་ལྟའི་དགེ་བས་ཞྭ་ཟེར་བསྟན་པའི་སྲོལ། མི་ཉམས་དབྱར་མཚོའི་དཔལ་བཞིན་རྒྱས་པ་དང། །དེ་འཛིན་རྒྱལ་དབང་ཡབ་སྲས་ལ་སོགས་པའི། །བསྟན་འཛིན་མཐའ་དག་
ཞབས་ཟུང་བརྟན་གྱུར་ཅིག་ །ཐོས་བསམ་བཤད་སྒྲུབ་འདུལ་བའི་ནོར་བུའི་གླིང། ཆོས་ཀྱི་སྡེ་ཆེན་འདས་མཚོན་འདུས་སྡེ་རྣམས། ཐུགས་མཐུན་ཁྲིམས་གཙང་འཇམ་གོན་རིང་ལུགས་ལ། ཐོས་བསམ་བསྒོམ་གསུམ་བྱ་བས་འདའ་བར་ཤོག་རྒྱུ་སྦྱོར་བྱེད་པོ་གོང་འཁོད་འབྲེལ་ཐོས་བཅས། །ཀུན་ཀྱང་གནས་སྐབས་ཚེ་བསོད་དཔལ་འབྱོར་རྒྱས་
ཁྱད་པར་ཆོས་ལྡན་ཡི་ལ་སྨོན་པའི་དོན། །མ་ལུས་བསམ་པ་ཇི་བཞིན་འགྲུབ་པ་དང། །མཐར་ཐུག་མཁྱེན་གསུམ་སྦྱོར་བཞི་ཉམས་བླངས་པའི། ལགས་རྫེས་ལེའུ་བརྒྱད་པའི་དངོས་བསྟན་གྱི། །གཙོ་བོར་གྱུར་པ་འབྲས་བུ་ཆོས་སྐུ་ཡི། གོ་འཕང་རིང་མིན་མངོན་དུ་འགྱུར་བར་ཤོག། །མཆོག་གསུམ་རྒྱལ་བ་རྒྱལ་མཚོའི་ཐུགས་རྗེ་དང་
།ཡིད་དམ་ཆོས་བསྲུང་ཚོགས་ཀྱི་འཕྲིན་ལས་དང། རྒྱུ་འབྲས་རྟེན་འབྲེལ་མི་བསླུའི་བདེན་པ་ཡིས། ཡེད་ལ་གང་བསམ་ཆོས་བཞིན་འགྲུབ་པར་ཤོག། །ཅེས་མཁས་གྲུབ་ཀུན་གྱི་གཙུག་རྒྱན་དགེ་འདུན་བསྟན་པ་དར་རྒྱས་ཀྱི་གསུང་གི་གསང་བ་ལས་ཐོན་པའི་ཕར་ཕྱིན་གྱི་མཐའ་དཔྱོད་པད་དཀར་འཕྲེང་བའི་
ནང་ཚན་སྐབས་ལྔ་པ་དྲུག་པ་བདུན་པ་བཅས་ཀྱི་མཐའ་དཔྱོད་རྣམས་སྔར་འདི་ཕྱོགས་སུ་བར་དུ་མ་འཁོང་པར་བརྟེན། ཐར་འདོད་བློ་གསར་བའི་ཚོགས་ལ་ཤིང་དུ་སྨན་འདོད་ཀྱི་ལྷག་བསམ་རྣམ་པར་དཀར་བས་ཀུན་ནས་བླངས་ཏེ། ཡར་པ་འཚོ་བྱེད་དགེ་སློང་སངས་རྒྱས་ངག་དབང་
ཆོས་མཛད་དགེ་སློང་ངག་དབང་ཡོན་ཏན། ཆོས་མཛད་དགེ་སློང་ཚུལ་ཁྲིམས་མཐར་ཕྱིན། དགེ་སློང་བློ་བཟང་ཡེ་ཤེས་བཅས་ནས་པར་དུ་བསྐྲུན་པའི་པར་བྱང་སྨོན་ཚིག་འདི་ལྟ་བུ་ཞིག་དགོས་ཞེས་རྗི་བཙུན་བླ་མ་དམ་པ་སེར་སྨད་མཁན་ཟུར་གྲགས་པ་མཁས་གྲུབ་ནས་བཀའ་ལུང་སྦྱིན་བོར་བཀོད་པ་བཞིན་སེར་སྟོང་མཁན་མིང་འཛིན་པ་བློ་བཟང་འཕྲིན་ལས་རྣམ་རྒྱལ་གྱིས་བྲིས་པ་ཛ་ཡོནྟྣ།། །།



