   ༈    བདག་སྐབས་འདིའི་མཚན་
མེད་ཡིན་ན་མ་ནིང་ཡིན་པས་ཁྱབ་པ་ཁས་མི་ལེན་ཅིང། གསལ་བྱེད་སྡེ་ཚན་ལྔར་སྒྲིལ་ཚེ་ཨ་ཡིག་མོ་གཤམ་དང། མོ་གཤམ་ལ་ནང་གསེས་བྱེད་རྩོལ་དྲག་ཞན་གཉིས་སུ་བྱས་པ་ལ་སྐྱོན་གཏན་ནས་མེད་དེ། གཞུང་
ཉིད་ལས། གསལ་བྱེད་སྡེ་ཚན་ལྔར་སྒྲིལ་ནས་སླར་མོ་གཤམ་དང་ཤིན་ཏུ་མོ་མོའི་ཡི་གེར་བསྡུས་ནས་སྡེ་ཚན་གསུམ་དུ་མཛད་པ་དང། རྗེས་མཇུག་བཅུ་ཕོ་མོ་མ་ནིང་གསུམ་དུ་དབྱེ་ནས་སླར་ཕོ་གསུམ་མོ་གཉིས་
མ་ནིང་གསུམ་སྟེ་བརྒྱད་དུ་དབྱེ་བ་ལ་མཁས་པ་སུས་ཀྱང་སྐྱོན་གདགས་སུ་མེད་པ་བཞིན་ནོ། །དེ་ལྟར་ན་མཚན་མེད་ཟེར་ཚད་མ་ནིང་ངོ་སྙམ་པའི་ཐུགས་དོགས་ཀྱི་མདུད་པས་ཡོངས་སུ་བཅིངས་པ་དེ་ཉིད་སྤྲུལ་
ལས་བྱས་པ་ལྟར་རང་ཞིག་ལས་འོས་མེད་པས་འོག་མ་རྣམས་ལ་ཡང་ལན་དེ་ཁས་ཆོག་པ་ལགས་



