༄༅། །རྒྱུད་ཐམས་ཅད་ཀྱི་རྒྱལ་པོ་དཔལ་གསང་བ་འདུས་པའི་རྩ་བའི་རྒྱུད། སྒྲོན་མ་རབ་ཏུ་གསལ་བར་བྱེད་པའི་རྒྱ་ཆེར་བཤད་པས་འཆད་པའི་ས་བཅད་བསྡུས་དོན་བཞུགས་སོ། །

[001A]རྗེ་བཙུན་བླ་མ་འཇམ་པའི་དབྱངས་དང། མགོན་པོ་ཀླུ་སྒྲུབ་ཡབ་སྲས་ཀྱི་ཞབས་ལ་གུས་པ་ཆེན་པོས་ཕྱག་འཚལ་ཞིང་སྐྱབས་སུ་མཆིའོ། །རྒྱུད་ཐམས་ཅད་ཀྱི་རྒྱལ་པོ་དཔལ་གསང་བ་འདུས་པའི་
རྩ་བའི་རྒྱུད། སྒྲོན་མ་རབ་ཏུ་གསལ་བར་བྱེད་པ་ཞེས་བྱ་བའི་རྒྱ་ཆེར་བཤད་པས་འཆད་པ་ལ་གཉིས། སྔོན་དུ་བསྟན་པ་སྤྱིའི་རྣམ་པར་བཞག་པ་དང། བྱེ་བྲག་ཏུ་རྒྱུད་འགྲེལ་གཉིས་ཀྱི་དོན་བཤད་པའོ། །དང་པོ་ལས་
ཕྱེ་བ་ནི་མཐའ་གཅོད་དུ་གསལ་ལོ། །གཉིས་པ་ལ་བཞི། མཚན་གྱི་དོན། འགྱུར་གྱི་ཕྱག་གཞུང་དངོས། མཇུག་གི་དོན་ནོ། །དང་པོ་ལ་གཉིས། རྒྱུད་ཀྱི་མཚན་གྱི་དོན་དང། འགྲེལ་པའི་མཚན་གྱི་དོན་ནོ། །གཉིས་པ་ལ་
གཉིས། རྒྱུད་ཀྱི་འགྱུར་གྱི་ཕྱག་དང། འགྲེལ་པའི་འགྱུར་གྱི་ཕྱག་གོ་གསུམ་པ་ལ་གསུམ། རྩ་བའི་རྒྱུད་བཤད་པ་ལ་འཇུག་པའི་ཡན་ལག་རྩ་བའི་རྒྱུད་ཀྱི་ཚིག་དོན་བཤད་པ་དངོས། རྒྱུད་ཀྱི་བཤད་པ་མཐར་ཕྱིན་པའི་

[002A]༄༅། །ཚུལ་ལོ། །དང་པོ་ལ་གསུམ། མཆོད་པར་བརྗོད་ཅིང་འགྲེལ་པ་རྩོམ་པར་དམ་བཅའ་བ་དང། རྒྱུད་ཀྱི་དོན་འགྲེལ་བའི་ཚུལ་སྤྱིར་བསྟན་པ། ལེའུ་སོ་སོའི་བསྡུས་དོན་བྱེ་བྲག་ཏུ་བཤད་པའོ། །
དང་པོ་ལ་གཉིས། མཆོད་པར་བརྗོད་པ་དང། བཤད་པར་དམ་བཅའ་བའོ། །གཉིས་པ་ལ་གཉིས། རྒྱུད་ཀྱི་དོན་ཀུན་བསྡུས་ཏེ་བསྟན་པ། རྒྱུད་བཤད་ཐབས་ཀྱི་མན་ངག་གོ་དང་པོ་ལ་གསུམ། རྒྱུད་ཀྱི་དོན་བསྡུ་ན་དུ་ཞིག་
ཏུ་འདུ་བ། རྒྱུད་ཀྱི་དོན་ལེགས་པར་ཤེས་པའི་ཚད། སྔོན་དུ་རིམ་ལྔ་ལ་བསླབས་ནས་ཕྱིས་རྒྱུད་དུ་འཇུག་པར་བའོ། །དང་པོ་ལ་གཉིས། རིམ་པ་ལྔ་བསྟན་པ་དང། དེ་ཉིད་དུ་རྒྱུད་ཀྱི་དོན་ཀུན་འདུས་པར་བསྟན་པའོ། །དང་
པོ་ལ་གཉིས། སྤྱིའི་དོན་དང། རིམ་པ་སོ་སོའི་དོན་བཤད་པའོ། །དང་པོ་ལ་བཞི། རིམ་པའི་གྲངས་ལ་འགལ་བར་འཛིན་པའི་དོགས་པ་གསལ་བ། རིམ་ལྔའི་ལམ་རྣམས་སྐྱེ་ཤི་བར་དོའི་རིམ་པ་བཞིན་དུ་སྐྱེད་དགོས་
པ༑ ལམ་གྱི་རིམ་པ་རྣམས་ཀྱི་གོ་རིམ་ངེས་ཚུལ། ལམ་གྱི་རིམ་པ་རྣམས་ཀྱི་གྲངས་ངེས་ཚུལ་ལོ། །གཉིས་པ་ལ་ལྔ། བསྐྱེད་པའི་རིམ་པ། སེམས་ལ་དམིགས་པའི་རིམ་པ། ཀུན་རྫོབ་སྒྱུ་མའི་རིམ་པ། །དོན་

[002B] གཉིས་མེད་ཟུང་འཇུག་གི་རིམ་པའོ། །དང་པོ་ལ་གསུམ། ཚིག་གི་དོན་བཤད་པ། བསྐྱེད་རིམ་ཇི་ཙམ་ཞིག་སྒོམ་དགོས་པ། བསྐྱེད་རིམ་ལ་རིམ་པ་ཇི་ལྟར་སློབ་ཚུལ་ལོ། །གཉིས་པ་ལ་བཞི། ཚིག་གི་དོན་བཤད་པ། སྣང་བ་གསུམ་
གྱི་མིང་གི་རྣམ་གྲངས། སྣང་བ་གསུམ་སོ་སོའི་མཚན་ཉིད། ཡེ་ཤེས་དེ་རྣམས་ཀྱི་སྐྱེད་ཚུལ་ལོ། །གཉིས་པ་ལ་གཉིས། ཐེག་པ་ཐུན་མོང་གི་མིང་གི་རྣམ་གྲངས། ཐུན་མོང་མ་ཡིན་པའི་མིང་གི་རྣམ་གྲངས་སོ། །གསུམ་པ་ལ་བཞི། ཚིག་གི་དོན་བཤད་པ་
སྒྱུ་མ་ཐུན་མོང་བ་དང་ཐུན་མོང་མ་ཡིན་པའི་རྣམ་གཞག་སྒྱུ་མའི་སྐུ་སྒྲུབ་པའི་སྒྲུབ་གཞི་གཞི་ལ་གནས་ཚུལ། གཞི་དེ་ལས་ལམ་གྱི་སྐབས་སུ་སྒྱུ་མའི་སྐུ་ཇི་ལྟར་སྒྲུབ་པའི་ཚུལ་ལོ། །བཞི་པ་ལ་གསུམ། ཚིག་གི་དོན་བཤད་པ། ཕྱི་ནང་གི་མངོན་པར་
བྱང་ཆུབ་པ་གཉིས་བཤད་པ། དེ་གཉིས་མངོན་དུ་བྱེད་པའི་ཐབས་བསམ་གཏན་གཉིས་བཤད་པའོ། །ལྔ་པ་ལ་གཉིས། ཚིག་གི་དོན་བཤད་པ། འོད་གསལ་ལས་ཟུང་འཇུག་འགྲུབ་ལུགས་སོ། །གཉིས་པ་ལ་བཞི། བཤད་པར་བྱ་བའི་
གཞི་རྒྱུད་ཀྱི་ཆེ་བ། རྒྱན་བདུན་གྱིས་མ་བཤད་ན་དེའི་དོན་མི་ཤེས་པར་བསྟན་པ། དེས་ན་རྒྱན་བདུན་བཤད་དགོས་པ། རྒྱན་བདུན་གྱི་བཤད་པ་དངོས་སོ། །དང་པོ་ལ་གཉིས། འདུས་པ་རྒྱུད་སྡེ་ཀུན་གྱི་རྩ་བར་བསྟན་པ། མདོ་སྡེ་ཀུན་གྱི་ཟ་མ་ཏོག་
ཏུ་བསྟན་པའོ། །བཞི་པ་ལ་གསུམ། མདོར་བསྟན་པ། རྒྱས་པར་བཤད་པ། མཇུག་བསྡུ་བའོ། །གཉིས་པ་ལ་བཞི། རྒྱན་བདུན་བཤད་པར་དམ་བཅའ་བ། རྒྱན་བདུན་གྱི་དོན་སོ་སོར་བཤད་པ། བཤད་ཚུལ་དེ་རྙེད་དཀའ་ཞིང་དོར་དུ་མི་རུང་པ་

[003A]༄༅། །བཤད་རྒྱུད་ལ་མཁས་པ་བསྟེན་ནས་རྒྱུད་གཟུང་བར་གདམས་པའོ། །གཉིས་པ་ལ་དྲུག་བཤད་པར་བྱ་བའི་གཞི་གླེང་བསླང་གི་རྒྱན། བཤད་དོན་ལམ་གྱི་རིམ་པར་སྡུད་པ་འཚང་རྒྱ་ཚུལ་གྱི་རྒྱན། གཞུང་དོན་ཇི་
ལྟར་འགྲེལ་བ་མཐའ་དྲུག་དང་ཚུལ་བཞིའི་རྒྱན། ཉན་པ་བོ་གང་ལ་གང་འཆད་པ་བཤད་ཚུལ་གྱི་རྒྱན། རྒྱུད་ལ་འཇུག་པའི་གང་ཟག་ཉན་པ་པོའི་རྒྱན། བཤད་དོན་ཇི་ལྟར་ངེས་པ་བདེན་གཉིས་ངེས་པའི་བརྒྱན་ནོ། །དང་པོ་ལ་གཉིས། དྲི་བ་དང་
ལན་ནོ། །གཉིས་པ་ལ་གཉིས། མཚམས་སྦྱར་ཏེ་དབྱེ་བ་བསྟན་པ་དང། བཤད་པ་དངོས་སོ། །དེ་ལ་གཉིས། ཆགས་བྲལ་གྱི་འཚང་རྒྱ་ཚུལ་དཔེར་དགོད་པ། དེ་ལ་བརྟེན་ནས་ཆགས་ཅན་གྱི་འཚང་རྒྱ་ཚུལ་ངེས་པར་བྱ་བའོ། །གསུམ་པ་
ལ་གཉིས། གཞུང་གི་ཚིག་དང་དོན་སོ་སོའི་འཆད་ཚུལ་མཐའ་དྲུག་གི་རྒྱན། གཞུང་གཅིག་གི་དོན་རྫོགས་པར་འཆད་ཚུལ་ཚུལ་བཞིའི་རྒྱན་ནོ། །དང་པོ་ལ་གསུམ། བཤད་པའི་མཚམས་སྦྱོར། གྲངས་ཀྱི་སྒོ་ནས་མདོར་བསྟན་པ། མཚན་
ཉིད་ཀྱི་སྒོ་ནས་རྒྱས་པར་བཤད་པའོ། །དེ་ལ་གསུམ། དྲང་ངེས་ཀྱི་མཚན་ཉིད་བསྟན་པ། དགོངས་དགོངས་མིན་གྱི་མཚན་ཉིད་བསྟན་པ། སྒྲ་ཇི་བཞིན་པ་ཡིན་མིན་གྱི་མཚན་ཉིད་བསྟན་པའོ། །གཉིས་པ་ལ་གསུམ། མཚམས་སྦྱར་
ནས་བཤད་པར་དམ་བཅའ་བ། སོ་སོའི་མིང་དང་དབྱེ་བ། སོ་སོའི་དོན་བསྟན་པའོ། །དེ་ལ་བཞི། ཡི་གེའི་དོན་བཤད་པ། སྤྱི་དོན་བཤད་པ། སྦས་དོན་བཤད་པ། མཐར་ཐུག་གི་དོན་བཤད་པའོ། །བཞི་པ་ལ་གསུམ། བཤད་ཚུལ་གྱི་རྒྱན་གྱི་

[003B] སོ་སོའི་ངོས་འཛིན། དོན་བསྡུ་བའོ། །ལྔ་པ་ལ་ལྔ། གང་ཟག་གི་དབྱེ་བ། ཕྱེ་བ་སོ་སོའི་དོན། དབང་པོའི་རིམ་པ་དང་སྣོད་ཀྱི་ཁྱད་པར། བཤད་པ་གཉིས་ཀྱི་སྣོད་དུ་འགྱུར་ཚུལ། སྣོད་བརྟགས་ནས་བཤད་དགོས་པར་བསྟན་པའོ། །གཉིས་
པ་ལ་ལྔ། ཨུཏྤ་ལའི་གང་ཟག་པདྨ་དཀར་པོའི་གང་ཟག་པདྨའི་གང་ཟག་ཙན་དན་གྱི་གང་ཟག་རིན་པོ་ཆེའི་གང་ཟག་གོ་དྲུག་པ་ལ་གཉིས། ཚིག་གི་དོན་བཤད་པ། རྒྱན་དྲུག་གིས་བཤད་པ་ཟུང་འཇུག་ངེས་པའི་ཡན་ལག་ཏུ་འགྲོ་ཚུལ་
ལོ༑ ༑གསུམ་པ་ལ་གསུམ། བཤད་པའི་མཚམས་སྦྱོར། བཤད་པ་དངོས། མཇུག་བསྡུ་བའོ། །གཉིས་པ་ལ་བཞི། ལེའུ་སོ་སོའི་དོན་གྱི་གཙོ་བོ་ངོས་གཟུང་བ། ལེའུ་སོ་སོའི་གཞུང་ལ་རྒྱས་བཏབ་ཚུལ། དེས་ན་སྒྲ་ཇི་བཞིན་པར་བཤད་དུ་
མི་རུང་བ། དེ་བཤད་རྒྱུད་ཀྱི་ལུང་གིས་སྒྲུབ་པའོ། །དང་པོ་ལ་གསུམ། ལེའུ་དང་པོའི་དོན་གྱི་གཙོ་བོ་ངོས་གཟུང་བ། ལེའུ་ལྷག་མའི་དོན་གྱི་གཙོ་བོ་ངོས་གཟུང་བ། ལེའུ་བསྡུས་དོན་བཤད་རྒྱུད་ལས་གསུངས་ཚུལ་ལོ། །གཉིས་པ་ལ་བཞི་
ལེའུ་གཉིས་པ་ནས་ལྔ་པའི་བར་གྱི་དོན་གྱི་གཙོ་བོ་ངོས་གཟུང་བ། ལེའུ་དྲུག་པ་ནས་དགུ་པའི་བར་གྱི་དོན་ནི་གཙོ་བོ་ངོས་གཟུང་བ། ལེའུ་བཅུ་པ་ནས་བཅུ་གསུམ་པའི་བར་གྱི་དོན་གྱི་གཙོ་བོ་ངོས་གཟུང་བ། ལེའུ་བཅུ་བཞི་པ་ནས་བཅུ་བདུན་པའི་
བར་གྱི་དོན་གྱི་གཙོ་བོ་ངོས་གཟུང་བའོ། །དང་པོ་ལ་བཞི། ལེའུ་གཉིས་པ་དང། ལེའུ་གསུམ་པ་དང། ལེའུ་བཞི་པ་དང། ལེའུ་ལྔ་པའི་དོན་གྱི་གཙོ་བོ་ངོས་གཟུང་བའོ། །གཉིས་པ་ལ་བཞི། ལེའུ་དྲུག་པ་དང། ལེའུ་བདུན་པ་དང། ལེའུ་བརྒྱད་

[004A]༄༅། །པ་དང། ལེའུ་དགུ་པའི་དོན་གྱི་གཙོ་བོ་ངོས་གཟུང་བའོ། །གསུམ་པ་ལ་བཞི། ལེའུ་བཅུ་པ་དང། ལེའུ་བཅུ་གཅིག་པ་དང། ལེའུ་བཅུ་གཉིས་པ་དང། ལེའུ་བཅུ་གསུམ་པའི་དོན་གྱི་གཙོ་བོ་ངོས་གཟུང་བའོ། །བཞི་
པ་ལ་བཞི། ལེའུ་བཅུ་བཞི་པ་དང། ལེའུ་བཅོ་ལྔ་པ་དང། ལེའུ་བཅུ་དྲུག་པ་དང། ལེའུ་བཅུ་བདུན་པའི་དོན་གྱི་གཙོ་བོ་ངོས་གཟུང་བའོ། །གཉིས་པ་ལ་གསུམ། བཤད་པའི་མཚམས་སྦྱོར། བཤད་པ་དངོས། མཇུག་བསྡུ་བའོ། །གཉིས་པ་ལ་གཉིས་
ལེའུ་དང་པོ་ལ་རྒྱས་བཏབ་ཚུལ་དང། ལེའུ་ལྷག་མ་ལ་རྒྱས་བཏབ་ཚུལ་ལོ། །དེ་ལ་བཞི། ལེའུ་གཉིས་པ་ནས་ལྔ་པའི་བར་ལ་རྒྱས་བཏབ་ཚུལ། དྲུག་པ་ནས་དགུ་པའི་བར་ལ་རྒྱས་བཏབ་ཚུལ། བཅུ་པ་ནས་བཅུ་གསུམ་པའི་བར་ལ་རྒྱས་
བཏབ་ཚུལ། ལེའུ་བཅུ་བཞི་པ་ནས་བཅུ་བདུན་པའི་བར་ལ་རྒྱས་བཏབ་ཚུལ་ལོ། །དང་པོ་ལ་བཞི། ལེའུ་གཉིས་པ་དང། ལེའུ་གསུམ་པ་དང། ལེའུ་བཞི་པ་དང། ལེའུ་ལྔ་པ་ལ་རྒྱས་བཏབ་ཚུལ་ལོ། །གཉིས་པ་ལ་བཞི། ལེའུ་དྲུག་པ་དང། ལེའུ་
བདུན་པ་དང། ལེའུ་བརྒྱད་པ་དང། ལེའུ་དགུ་པ་ལ་རྒྱས་བཏབ་ཚུལ་ལོ། །གསུམ་པ་ལ་བཞི། ལེའུ་བཅུ་པ་དང། ལེའུ་བཅུ་གཅིག་པ་དང། ལེའུ་བཅུ་གཉིས་པ་དང། ལེའུ་བཅུ་གསུམ་པ་ལ་རྒྱས་བཏབ་ཚུལ་ལོ། །གཉིས་པ་ལ་གསུམ། མཚམས་
སྦྱར་བ། ལེའུ་དང་པོས་རྒྱུད་དོན་མདོར་བསྟན་པ། དོན་དེ་ལྷག་མ་བཅུ་དྲུག་གིས་རྒྱས་པར་བཤད་པའོ། །གཉིས་པ་ལ་གསུམ། ལེའུ་གཞུང་བཤད་པ། ལེའུ་མཚན་གྱི་དོན། ལེའུ་དེ་བཤད་ཟིན་པར་བསྟན་པའོ། །དང་པོ་ལ་གསུམ། གླིང་

[004B] ལམ་གཉིས་ཀྱང་སྔོན་དུ་དབང་བསྐུར་བ་ལ་བཤད་དགོས་པར་བསྟན་པ། བཤད་པའི་དོན་རྣམས་ལམ་གྱི་རིམ་པར་བསྒྲིག་པའོ། །དང་པོ་ལ་བཞི། གླེང་གཞི་ཕུན་སུམ་ཚོགས་པས་
རྒྱུད་ཀྱི་དགོངས་པ་ཀུན་བསྟན་པ། གཟུངས་དཀྱིལ་གྱིས་བདེ་བ་ཆེན་པོ་ལམ་འདིའི་གནང་དུ་བསྟན་པ། བསྡུས་དཀྱིལ་གྱིས་རྟེན་དང་བརྟེན་པའི་དཀྱིལ་འཁོར་གཉིས་ཀྱི་རིམ་པ་གཉིས་བསྟན་པ། དོན་དེ་རྣམས་ལ་ཆེད་དུ་བརྗོད་པ་བྱས་ཚུལ་ལོ། །དང་པོ་
ལ་གཉིས། སྟོན་པ་དང་དུས་དང་གནས་ཕུན་སུམ་ཚོགས་པ་ཚུལ་བཞིར་བཤད་པ། འཁོར་ཕུན་སུམ་ཚོགས་པ་དྲང་བ་དང་ངེས་པའི་དོན་དུ་བཤད་པའོ། །དང་པོ་ལ་བཞི། ཡི་གེའི་དོན་དང། སྤྱིའི་དོན་དང། སྦས་པའི་དོན་དང། མཐར་ཐུག་པའི་དོན་
བཤད་པའོ། །དང་པོ་ལ་གཉིས། སྡུད་པ་པོས་གསུངས་ཚུལ། ཡི་གེའི་དོན་བཤད་པ་དངོས་སོ། །དེ་ལ་གཉིས། སྔོན་བྱུང་གི་རྣམ་འཕྲུལ་གྱི་ཚུལ་དུ་བཤད་པ། རྗེས་འཇུག་གི་ཉམས་ལེན་གྱི་ཚུལ་དུ་བཤད་པའོ། །གཉིས་པ་ལ་གཉིས། འདི་སྐད་ཀྱི་དོན་བསྟན་
པ། བདག་གིས་ཐོས་པ་སོགས་ཀྱི་དོན་བསྟན་པའོ། །དང་པོ་ལ་གཉིས། ཨེ་ཝཾ་ཁོ་ན་དང་པོར་བརྗོད་དགོས་པར་བསྟན་པ། དོན་དེ་བཤད་རྒྱུད་ཀྱི་ལུང་གིས་སྒྲུབ་པའོ། །དང་པོ་ལ་གཉིས། དྲི་བ་དང། ལན་ནོ། །དེ་ལ་གསུམ། ལན་དངོས། དོན་དེ་རྣམས་བརྒལ་
ལན་གྱིས་གཏན་ལ་དབབ་པ། དེ་དག་གིས་གྲུབ་པའི་དོན་བསྡུ་བའོ། །གཉིས་པ་ལ་གསུམ། དྲི་བ་དང། ལན། དེ་ལ་རྩོད་པ་སྤང་བའོ། །དེ་ལ་གཉིས། རྩོད་པ་དང། ལན་ནོ། །དེ་ལ་གཉིས། སྟོན་པ་པོ་དང་སྡུད་པ་པོ་རྒྱུད་ཐ་དད་མེད་པར་སྒྲུབ་པ། རྒྱུད་ཐ་དད་པར་

[005A]༄༅། །བསྟན་པའི་དགོས་པ་བསྟན་པའོ། །གཉིས་པ་ལ་གཉིས། ཤེས་བྱེད་དྲིས་ཏེ་ཁུངས་དགོད་པ་དང། ཁུངས་དེ་ལས་ཇི་ལྟར་གསུངས་པའོ། །དེ་ལ་གཉིས། ཞུ་བ་དང། ལན་ནོ། །དེ་ལ་ལྔ། ཞུ་བ་པོ་ལ་སྤྲོ་བ་བསྐྱེད་ནས་ཉན་པར་
གདམས་པ། ཡི་གེ་གཉིས་ཐབས་ཤེས་རབ་ཁྱད་པར་ཅན་དུ་འགྲོ་ཚུལ། ཡི་གེ་གཉིས་ཀྱི་དེ་ཉིད་ཤེས་པ་དང་མ་ཤེས་པའི་ཕན་ཡོན་དང་ཉེས་དམིགས། རྒྱུ་མཚན་དེ་རྣམས་ཀྱིས་གྲུབ་པའི་དོན། དེས་ན་ཡི་གེ་གཉིས་ཀྱི་དེ་ཉིད་ལ་གུས་པར་བྱ་བའོ། །
གཉིས་པ་ལ་གསུམ། གསུང་རབ་ཀུན་གྱི་གཞིའི་ཐབས་ཤེས་ཡིན་ཚུལ། བདེ་བ་ཆེན་པོ་འདྲེན་པའི་ཐབས་ཤེས་ཡིན་ཚུལ། བདེ་སྟོང་དབྱེར་མེད་ཀྱི་ཐབས་ཤེས་ཡིན་ཚུལ་ལོ། །གཉིས་པ་ལ་གཉིས། དོན་དངོས་དང། ཐིག་ལེ་ཡིག་འབྲུར་འགྱུར་ཚུལ་ལོ།།
གསུམ་པ་ལ་བཞི། མཚམས་སྦྱར་བ། ཡི་གེ་རེ་རེའི་དོན་བཤད་པ། དོན་བསྡུ་བ། ཨེ་ཝཾ་གྱི་དོན་དུ་འདུ་ལུགས་བཤད་པའོ། །གཉིས་པ་ལ་བཞི། ཨེ་ཝཾ་སོགས་ཀྱི་ཡི་གེ་བཅུ་གསུམ་གྱི་དོན་བཤད་པ། ག་བའན་སོགས་ཀྱི་ཡི་གེ་བརྒྱད་ཀྱི་དོན་བཤད་པ་
ཀཱ་ཡ་སོགས་ཀྱི་ཡི་གེ་བཅུ་གཅིག་གི་དོན་བཤད་པ། ཥིད་བྷ་སོགས་ཀྱི་ཡི་གེ་བརྒྱད་ཀྱི་དོན་བཤད་པའོ། །དང་པོ་ལ་བཞི། གཞི་ལམ་ཐུན་མོང་གི་སྟོང་པ་གསུམ་གྱི་ངོ་བོ་དང་གོ་རིམ། སྣང་བ་དང་རླུང་གིས་རང་བཞིན་དང་ཤེས་པ་གཞན་བསྐྱེད་ཚུལ་
ཉིང་མཚམས་སྦྱར་བ་ནས་ཁམས་དང་ཕུང་པོ་སོགས་འབྱུང་ཚུལ། དོན་བསྡུས་ཏེ་འཁོར་བར་འཁོར་ལུགས་བསྟན་པའོ། །དང་པོ་ལ་གཉིས། སྟོང་པ་གསུམ་གྱི་ངོ་བོ་དང། གོ་རིམས་སོ། །གསུམ་པ་ལ་ལྔ། ཁམས་བཞིའི་སྐྱེ་ཚུལ། ཕུང་པོ་ལྔ་འབྱུང་

[005B] གཞི་དུས་ཀྱི་ཡེ་ཤེས་ལྔ་འབྱུང་ཚུལ་དང། དབང་པོ་དྲུག་འབྱུང་ཚུལ་དང། གཞི་དུས་ཀྱི་རྡོ་རྗེ་བཟླས་པ་འབྱུང་ཚུལ་ལོ། །གཉིས་པ་ལ་གཉིས། ལུས་དབེན་སྒོམ་ཚུལ་དང། སྟོང་པ་གསུམ་མཉམ་གཞག་ཏུ་བསྒོམས་ནས་རྗེས་ཐོབ་ཏུ་རྒྱས་འདེབས་ཚུལ་ལོ། །
དང་པོ་ལ་ལྔ། ཕུང་པོ་ལྔ་རིགས་ལྔར་སྒོམ་པའི་ལུས་དབེན། ཁམས་བཞི་ཡུམ་བཞིར་བསྒོམ་པའི་ལུས་དབེན། མིག་སོགས་རྣམས་ས་སྙིང་སོགས་སུ་སྒོམ་པའི་ལུས་དབེན། ཡན་ལག་རྣམས་ཁྲོ་བོར་སྒོམ་པའི་ལུས་དབེན། གསང་ཆེན་རིགས་གཅིག་གི་ལུས་དབེན་ནོ། །
གསུམ་པ་ལ་ལྔ། སྒྱུ་མའི་ལུས་དངོས། ཡེ་ཤེས་གསུམ་གྱི་ཐུན་མོང་མ་ཡིན་པའི་མིང་གི་རྣམ་གྲངས། སྤྱོད་པ་བྱེད་ཚུལ། ཐབས་གང་ལ་བརྟེན་ནས་ཡེ་ཤེས་གསུམ་བསྐྱེད་པ། སྒྱུ་མའི་ཏིང་ངེ་འཛིན་གྱིས་ཁྱབ་པར་བྱེད་ཚུལ་ལོ། །གསུམ་པ་ལ་གསུམ། སྤྱོད་པ་བྱེད་
པའི་དུས་དང་བྱ་ཚུལ། སྤྱོད་པ་བྱས་པའི་ཕན་ཡོན། སྤྱོད་པ་བྱས་པས་ཏིང་ངེ་འཛིན་འཕེལ་ཚུལ་ལོ། །བཞི་པ་ལ་དྲུག་སྤྱོད་པ་ལ་རྩོད་པ་སྤང་བ། ཡེ་ཤེས་ཀྱི་སྐུས་གནས་གང་དུ་སྤྱོད་ཚུལ། ཡེ་ཤེས་གསུམ་གྱི་ཐུན་མོང་བའི་མིང་གི་རྣམ་གྲངས། སྒྱུ་
མའི་སྐུ་གང་ལས་སྒྲུབ་པའི་སྒྲུབ་གཞི། སྤྱོད་པའི་དུས་ཀྱི་ཀུན་སྤྱོད་རྣམས་རྡོ་རྗེ་སེམས་དཔའི་སྤྱོད་པར་བསྟན་པ། རིམ་པ་གསུམ་པ་དང་ལྔ་པའི་སྒྱུ་མའི་སྐུའི་ཁྱད་པར་རོ། །བཞི་པ་ལ་བཞི། ཐོབ་བྱ་འབྲས་བུའི་ཨེ་ཝཾ་དང། ཐོབ་བྱེད་ལམ་
གྱི་ཨེ་ཝཾ་དང། དེ་འདྲེན་བྱེད་རྟགས་ཀྱི་ཨེ་ཝཾ་དང། ཨེ་ཝཾ་གྱི་དོན་དུ་ཅུང་ཟད་བཤད་པའོ། །གཉིས་པ་ལ་གཉིས། དྲང་དོན་དུ་བཤད་པ་དང། ངེས་དོན་དུ་བཤད་པ་འཕྲོས་དང་བཅས་པའོ། །གཉིས་པ་ལ་གསུམ། མཚམས་སྦྱོར་གྱི་
[006A]༄༅། །དོན་བཤད་པ། གཟུངས་དཀྱིལ་དྲང་དོན་དུ་བཤད་པའི་དོན་བཤད་པ་དང། ངེས་དོན་དུ་བཤད་པའི་དོན་བཤད་པའོ། །གསུམ་པ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །དང་པོ་ལ་གཉིས། དྲང་
དོན་དུ་བཤད་པ་དང། ངེས་དོན་དུ་བཤད་པའོ། །གཉིས་པ་ལ་གཉིས་ཟིལ་གནོན་རྡོ་རྗེའི་ཏིང་ངེ་འཛིན་བཤད་པ་དང། དམ་ཚིག་འབྱུང་བ་རྡོ་རྗེའི་ཏིང་ངེ་འཛིན་བཤད་པའོ། །དང་པོ་ལ་བཞི། སྤྱི་དོན་དུ་བཤད་པ། སྦས་དོན་དུ་བཤད་པ། དེ་ལ་
བརྟེན་ནས་ཡིག་དོན་ཁ་བསྐང་བ། མཐར་ཐུག་ཏུ་བཤད་པའོ། །གཉིས་པ་ལ་གཉིས། དྲང་དོན་དུ་བཤད་པ་དང། ངེས་དོན་དུ་བཤད་པའོ། །གཉིས་པ་ལ་བཞི། ཕྱག་འཚལ་སྔོན་དུ་བཏང་ནས་གསོལ་བ་གདབ་པ། དེ་ལ་སྟོན་པས་རྒྱུད་དོན་
རྟོགས་དཀའ་བས་སྤྲོ་བ་མེད་པར་བསྟན་པ། འཁོར་རྣམས་ཀྱིས་སླར་ཡང་བསྐྱར་ཏེ་གསོལ་བ་གདབ་པ། དེའི་ལན་དུ་དཀྱིལ་འཁོར་སྤྲུལ་པའོ། །དེ་ལ་གསུམ། དངོས་ཀྱི་དོན། ལྷ་ལྷག་མ་ཁ་འགེངས་ལུགས། དེ་ལྟར་བྱ་དགོས་པའི་སྒྲུབ་བྱེད་དོ། །
དང་པོ་ལ་གསུམ་རིགས་ལྔ་སྤྲུལ་པ། ཡུམ་བཞི་སྤྲུལ་པ། ཁྲོ་བོ་བཞི་སྤྲུལ་པའོ། །དང་པོ་ལ་གཉིས། རྒྱས་པར་བཤད་པ་དང། དོན་བསྡུ་བའོ། །གཉིས་པ་ལ་གཉིས། རྒྱས་པར་བཤད་པ་དང། དོན་བསྡུ་བའོ། །གསུམ་པ་ལ་གཉིས། རྒྱས་པར་
བཤད་པ་དང། དོན་བསྡུ་བའོ། །གསུམ་པ་ལ་གཉིས། རིམ་པ་དང་པོའི་སྐོར་ལ་སྦྱར་ཏེ་བཤད་པ། རིམ་པ་གཉིས་པ་ལ་སྦྱར་ཏེ་བཤད་པའོ། །ལེའུ་དང་པོའི་བསྡུས་དོན་ནོ།། །།གསུམ་པ་དོན་དེ་ལྷག་མ་བཅུ་དྲུག་གིས་རྒྱས་པར་

[006B] ལེའུ་གཉིས་པ་ནས་ལྔ་པའི་བར་གྱིས་བཤད་པ་དག་དྲུག་པ་ནས་དགུ་པའི་བར་གྱིས་བཤད་པ་དང། བཅུ་པ་ནས་བཅུ་གསུམ་པའི་བར་གྱིས་བཤད་པ་དང། བཅུ་བཞི་པ་ནས་བཅུ་བདུན་པའི་བར་གྱིས་བཤད་པའོ། །དང་པོ་ལ་
བཞི། བྱང་ཆུབ་ཀྱི་སེམས་ཀྱི་ལེའུ་བཤད་ཚུལ། རྡོ་རྗེ་བཀོད་པའི་ལེའུ་བཤད་ཚུལ། ཐུགས་ཀྱི་དཀྱིལ་འཁོར་གྱི་ལེའུ་བཤད་ཚུལ། ཀུན་ཏུ་སྤྱོད་པ་མཆོག་གི་ལེའུ་བཤད་ཚུལ་ལོ། །དང་པོ་ལ་བཞི། ལེའུ་སྔ་ཕྱིའི་མཚམས་སྦྱར་
བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་གསུམ། ཕྱག་མཆོད་སྔོན་དུ་བཏང་ནས་གསོལ་བ་གདབ་པ། དེའི་ལན་བཤད་པ། དེ་ལ་ཆེད་བརྗོད་བྱས་པའི་ཚུལ་ལོ། །གཉིས་
པ་ལ་བཞི། སྡུད་པ་པོའི་ཚིག་གིས་མཚམས་སྦྱར་བ། བྱང་ཆུབ་ཀྱི་སེམས་བསྐྱེད་པར་གདམས་ཤིང་གདམས་པ་ལྟར་དུ་བསྐྱེད་པ། དོན་དེ་དེ་བཞིན་གཤེགས་པ་དྲུག་གིས་གསུངས་ཚུལ། བྱང་ཆུབ་ཀྱི་སེམས་བསྐྱེད་ཚུལ་བཤད་རྒྱུད་ཀྱིས་
གཏན་ལ་དབབ་པའོ། །གཉིས་པ་ལ་གསུམ། དྲང་དོན་དུ་བཤད་པ་དང། ངེས་དོན་དུ་བཤད་པ་དང། དེ་ལ་ཆེད་བརྗོད་མཛད་པ་དགོངས་མིན་དུ་བཤད་པའོ། །གསུམ་པ་ལ་དྲུག་རྡོ་རྗེ་འཆང་གིས་གསུངས་པའི་བྱང་ཆུབ་ཀྱི་སེམས་
བཤད་པ། རྣམ་སྣང་གིས་གསུངས་པའི་བང་ཆུབ་ཀྱི་སེམས་དགོངས་མིན་དུ་བཤད་པ། མི་བསྐྱོད་པས་གསུངས་པའི་བྱང་ཆུབ་ཀྱི་སེམས་དགོངས་མིན་དུ་བཤད་པ། རིན་འབྱུང་གིས་གསུངས་པའི་བྱང་ཆུབ་ཀྱི་སེམས་དགོངས་མིན་དུ་

[007A]༄༅། །བཤད་པ། སྣང་མཐས་གསུངས་པའི་བྱང་ཆུབ་ཀྱི་སེམས་དགོངས་མིན་དུ་བཤད་པ། དོན་གྲུབ་ཀྱིས་གསུངས་པའི་བྱང་ཆུབ་ཀྱི་སེམས་དགོངས་མིན་དུ་བཤད་པའོ། །དང་པོ་ལ་གཉིས། བྱང་ཆུབ་ཀྱི་སེམས་
གསུངས་པའི་ཏིང་ངེ་འཛིན་དགོངས་མིན་དུ་བཤད་པ། གསུངས་པའི་བྱང་ཆུབ་ཀྱི་སེམས་ཚུལ་བཞིར་བཤད་པའོ། །དེ་ལ་བཞི། ཡི་གེའི་དོན། སྤྱིའི་དོན། སྦས་པའི་དོན། མཐར་ཐུག་ཏུ་བཤད་པའོ། །དང་པོ་ལ་གཉིས། དངོས་ཀྱི་
དོན་དང། དེའི་གནད་ཅུང་ཟད་བཤད་པའོ། །བཞི་པ་ལ་གཉིས། ཞུས་པ་དང། ལན་ནོ། །ལེའུ་གཉིས་པའི་བསྡུས་དོན་ནོ། །།གཉིས་པ་རྡོ་རྗེ་བཀོད་པའི་ལེའུ་བཤད་ཚུལ་ལ་གསུམ། ལེའུ་སྔ་ཕྱིའི་མཚམས་
སྦྱར་བ་དང། ལེའུ་གཞུང་བཤད་པ་དང། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་གསུམ་ཕྲ་མོ་སྒོམ་པའི་རྟེན་ལྷའི་རྣལ་འབྱོར་བསྐྱེད་པ་དང། བསྐྱེད་ནས་ཕྲ་མོའི་རྣལ་འབྱོར་སྒོམ་པ་དང། ལྷ་རྣམས་སྒོམ་པའི་
སྐྱེད་ཆོག་གི་རིམ་པ་བསྟན་པའོ། །དང་པོ་ལ་གཉིས། དྲང་བའི་དོན་དང། ངེས་པའི་དོན་ནོ། །དང་པོ་ལ་བཞི། སྡུད་པ་པོའི་ཚིག་གིས་ལེའུ་ལ་འཇུག་པ། ལྷ་བསྐྱེད་པའི་ཡན་ལག་ཏུ་གྱུར་པའི་སྔགས་བསྟན་པ། །རྟེན་དང་
བརྟེན་པའི་དཀྱིལ་འཁོར་སྒོམ་ཚུལ། ལྷ་རྣམས་བསྐྱེད་པའི་ཡན་ལག་དང་པོ་སྦྱོར་བ་བསྟན་པའོ། །གསུམ་པ་ལ་གཉིས། དཀྱིལ་འཁོར་གཉིས་སྒོམ་ཚུལ་མདོར་བསྟན་པ་དང། གཙོ་བོ་འཕོ་ཚུལ་གྱིས་རྒྱས་པར་བཤད་པའོ། །དེ་ལ་གཉིས་

[007B] དེ་རྣམས་ཀྱི་སྐུ་མདོག་དང་ཕྱག་མཚན་བསྟན་པའོ། །དང་པོ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དང་པོ་ལ་གསུམ། རྒྱུད་དང་འགྲེལ་པ་རྣམས་ལས་གསུངས་ཚུལ་དང། རྗེ་འགོས་ཀྱིས་ཞིབ་ཏུ་
བཤད་ཚུལ་དང། བཤད་ཚུལ་དེ་རྣམས་ཀྱི་དོན་གང་འཐད་བསྟན་པའོ། །གཉིས་པ་ལ་བཞི། ལེའུ་ལ་སྐབས་འགོད་པ་དང་ཤཱུནྱཱ་ཏཱའི་སྔགས་ཀྱི་ངེས་དོན་རྡོར་བཟླས་སུ་བཤད་པ་དང། དེས་དྲངས་པའི་སེམས་དབེན་གྱི་རླུང་སེམས་ལས་སྒྱུ་མའི་
སྐུ་སྒྲུབ་པ་དང། དེ་འོད་གསལ་དུ་བཅུག་ནས་ཟུང་འཇུག་ལོངས་སྤྲུལ་གྱི་སྐུར་བཞེངས་ཚུལ་དང། ཟུང་འཇུག་ལོངས་སྐུ་བསྐྱེད་ཚུལ་ལ་ངེས་པ་བརྟན་པར་བྱེད་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དེ་ལ་གསུམ། སྤྱི་
དོན་གྱིས་སྟེང་གི་སྣ་རྩེར་ཕྱག་མཚན་ཕྲ་མོ་སོགས་སྒོམ་པ་དང་སྤྲོ་བསྡུ་བྱེད་ཚུལ། སྦས་དོན་གྱིས་རྡོ་རྗེའི་རྩེ་དང་པདྨའི་ནང་དུ་ཐིག་ལེ་ཕྲ་མོ་དང་དེའི་ནང་དུ་དཀྱིལ་འཁོར་བསྒོམ་ཚུལ། མཐར་ཐུག་གིས་སྙིང་ཁའི་སྣ་རྩེར་མི་ཤིགས་པ་བསྒོམ་པ་
དང་དེ་ལས་རྡོར་བཟླས་བྱེད་ཚུལ་ལོ། །གསུམ་པ་ལ་གཉིས། དྲང་དོན་དང། ངེས་དོན་ནོ། །དེ་ལ་གསུམ། སྙིང་ཁའི་མི་ཤིགས་པ་ལས་རྡོར་བཟླས་བྱེད་ཚུལ། དེས་ཟུང་འཇུག་བསྐྱེད་ཚུལ། དོན་དེ་བཤད་རྒྱུད་ཀྱི་ལུང་གིས་བཤད་པའོ། །ལེའུ་གསུམ་པའི་
བསྡུས་དོན་ནོ།། །།གསུམ་པ་ཐུགས་ཀྱི་དཀྱིལ་འཁོར་གྱི་ལེའུ་བཤད་པའི་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ་དང། ལེའུ་གཞུང་བཤད་པ་དང། ལེའུ་མཚན་དོན་བཤད་པ་དང། ལེའུ་དེ་བཤད་ཟིན་པར་བསྟན་པའོ། །

[008A]༄༅། །གཉིས་པ་ལ་གསུམ། བསྟོད་པ་སྔོན་དུ་འགྲོ་བས་སྟོན་པ་ལ་དཀྱིལ་འཁོར་བཤད་པར་གསོལ་བ་གདབ་པ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། སྟོན་པའི་གསུང་གིས་དཀྱིལ་འཁོར་བཤད་པའོ། །དེ་ལ་གཉིས་
དྲང་བ་དང། ངེས་པའི་དོན་ནོ། །དང་པོ་ལ་གཉིས། བཤད་པར་དམ་བཅའ་བ་དང། བཤད་པ་དངོས་སོ། །དེ་ལ་བཞི། ཐིག་གདབ་པ། ཕྱག་རྒྱ་དགོད་པ། མཇུག་བསྡུས་ཏེ་གཞན་དུ་ཁ་འཕང་བ། དཀྱིལ་འཁོར་ལ་མཆོད་པའོ། །དེ་ལ་གསུམ། མཆོད་པ་སྤྱིར་
བསྟན་པ། ཁྱད་པར་བའི་མཆོད་པ། དེས་མཆོད་པའི་ཕན་ཡོན་ནོ། །གཉིས་པ་ལ་གཉིས། ནང་གི་མཆོད་པ་དང། ལུས་ཀྱི་རྒྱུ་མཐུན་གྱི་མཆོད་པའོ། །གཉིས་པ་ལ་གཉིས། དཀྱིལ་འཁོར་གྱི་ངེས་དོན་གྱིས་ཟུང་འཇུག་བསྟན་པ་དང། མཆོད་པའི་ངེས་དོན་གྱིས་ཟུང་
འཇུག་ཐོབ་པའི་ཐབས་རིམ་པ་ལྔ་བསྟན་པའོ། །དང་པོ་ལ་གསུམ། ངེས་དོན་གྱི་དཀྱིལ་འཁོར་བཤད་པར་དམ་བཅའ་བ། ཐིག་གདབ་པའི་ངེས་དོན། ཕྱག་རྒྱ་དགོད་པའི་ངེས་དོན་ནོ། །གཉིས་པ་ལ་གསུམ། ལུས་ངག་ཡིད་གསུམ་གྱི་མཆོད་པའི་ངེས་དོན་གྱིས་
དབེན་པ་གསུམ་དང་སྒྱུ་ལུས་བསྟན་པ། ནང་གི་མཆོད་པའི་ངེས་དོན་གྱིས་འོད་གསལ་བསྟན་པ། ལུས་ཀྱི་རྒྱུ་མཐུན་གྱི་མཆོད་པའི་ངེས་དོན་གྱིས་གཉིས་སྣང་འོད་གསལ་དུ་སྡུད་པས་ལྷ་རྣམས་མཉེས་པར་བསྟན་པའོ། །ལེའུ་བཞི་པའི་བསྡུས་
དོན་ནོ།། །།བཞི་པ་ཀུན་ཏུ་སྤྱོད་པ་མཆོག་གི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་དྲུག་སྡུད་པ་པོའི་

[008B] བླ་ན་མེད་པའི་ཐེག་པའི་ཆེ་བ་བསྟན་པ། ཐེག་པ་དེས་འགྲོ་བའི་གང་ཟག་འགལ་བའི་ཚིག་གིས་བསྟན་པ། སྤྱོད་པ་བྱ་ཚུལ་ཕན་ཡོན་དང་བཅས་པ། མ་འོངས་པའི་དབང་དུ་བྱས་པའི་རྩོད་པ་སྤང་བ། དེ་ལྟར་བཤད་
པ་ལ་འཁོར་རྣམས་ཀྱིས་བསྟོད་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དེ་ལ་བཞི། རྒྱུད་ཉོན་མོངས་གྱིས་ཤིན་ཏུ་འཁྲུགས་པས་ཀྱང་བསྒྲུབས་ན་འགྲུབ་པའི་ཐེག་པའི་ཆེ་བ་དང། རིགས་དང་བྱ་བ་ལ་སོགས་པས་སྨད་པ་རྣམས་ཀྱིས་ཀྱང་
བསྒྲུབས་ན་འགྲུབ་པའི་ཐེག་པའི་ཆེ་བ་དང། མཚམས་མེད་ལ་སོགས་པའི་སྡིག་ཆེན་པོ་བྱེད་པས་ཀྱང་བསྒྲུབས་ན་འགྲུབ་པའི་ཐེག་པའི་ཆེ་བ་དང། བླ་མའི་མཆོག་ཐེག་པ་འདིའི་བླ་མ་ལ་སྨོད་པས་བསྒྲུབས་ཀྱང་འགྲུབ་མི་སྲིད་པར་བསྟན་པའོ། །བཞི་པ་ལ་
གཉིས། དྲང་བའི་དོན་དང། ངེས་པའི་དོན་ནོ། །དང་པོ་ལ་གཉིས། སྤྲོས་མེད་ཀྱི་སྤྱོད་པ་བསྡུས་པ་དང། ཤིན་ཏུ་སྤྲོས་མེད་ཀྱི་སྤྱོད་པ་འཕྲོས་དང་བཅས་པའོ། །ལྔ་པ་ལ་གསུམ། འཁོར་རྣམས་ཀྱིས་ཞུས་པ་དང། སྟོན་པས་དེའི་ལན་བཏབ་པ་དང། ལན་གྱི་དོན་རྟོགས་པའི་
འབྲས་བུའོ། །དེ་ལ་གཉིས། ལན་གྱི་དོན་རྟོགས་ནས་བརྒྱལ་བ་དང། བརྒྱལ་བ་ལས་བསླང་པའོ། །དང་པོ་ལ་གཉིས། དྲང་བའི་དོན་དང། ངེས་པའི་དོན་ནོ། །གཉིས་པ་ལ་གཉིས། བསླང་བར་གསོལ་བ་གདབ། བསླང་བ་དངོས་སོ། །དེ་ལ་གཉིས། དྲང་བའི་དོན་དང། ངེས་པའི་
དོན་ནོ། །དྲུག་པ་ལ་གཉིས། ཆོས་བསྟན་པའི་སྒོ་ནས་བསྟོད་པ་དང། རིགས་ལྔའི་སྒོ་ནས་བསྟོད་པའོ། །ལེའུ་ལྔ་པའི་བསྡུས་དོན་ནོ།། །།གཉིས་པ་དྲུག་པ་ནས་དགུ་པའི་བར་གྱིས་བཤད་པ་ལ་བཞི། སྐུ་གསུང་ཐུགས་བྱིན་གྱིས་རློབ་པའི་ལེའུ་བཤད་

[009A]༄༅། །ཚུལ། སྔགས་ཀྱི་སྤྱོད་པ་མཆོག་གི་ལེའུ་བཤད་ཚུལ། བཤང་གཅིའི་དམ་ཚིག་གི་ལེའུ་བཤད་ཚུལ། དེ་ཁོ་ན་ཉིད་ཀྱི་དོན་གྱི་དམ་ཚིག་གི་ལེའུ་བཤད་ཚུལ་ལོ། །དང་པོ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་
པ༑ ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་ལྔ། སྐུ་གསུང་ཐུགས་བྱིན་གྱིས་བརླབ་པ་དང། མཆོད་པའི་ཆོ་ག་དང། རྫོགས་རིམ་དང་བྲལ་ན་ཚེ་འདིར་མཆོག་མི་འགྲུབ་པར་བསྟན་པ་དང། ཕྲ་མོའི་རྣལ་འབྱོར་བསྒོམ་པ་དང་
སྤྱོད་པའི་ཆོ་གའོ། །དང་པོ་ལ་གཉིས། དྲང་བའི་དོན་དང། ངེས་པའི་དོན་ནོ། །དང་པོ་ལ་གཉིས། མདོར་བསྟན་པ་དང། དེ་ཉིད་གསལ་བར་བཤད་པའོ། །གཉིས་པ་ལ་གཉིས། བྱིན་གྱིས་རློབ་པའི་སྔགས་གསུམ་ངེས་དོན་དུ་བཤད་པ་དང། བྱིན་གྱིས་རློབ་པའི་ཆོ་ག་
ངེས་དོན་དུ་བཤད་པའོ། །དང་པོ་ལ་གསུམ་ཐུགས་བྱིན་རློབ་ཀྱི་སྔགས་ངེས་དོན་དུ་བཤད་པ། །སྐུ་བྱིན་རློབ་ཀྱི་སྔགས་ངེས་དོན་དུ་བཤད་པ། གསུང་བྱིན་རློབ་ཀྱི་སྔགས་ངེས་དོན་དུ་བཤད་པའོ། །གཉིས་པ་ལ་གསུམ། རྗེས་སུ་ཆགས་པའི་སྦྱོར་བ་དང། བྱང་
ཆུབ་ཀྱི་སེམས་ཀྱི་མཆོད་པ་དང། རྫོགས་རིམ་པའི་མཆོད་པ་གཞན་བསྟན་པའོ། །དང་པོ་ལ་གཉིས། དྲང་བའི་དོན་དང། ངེས་པའི་དོན་ནོ། །གཉིས་པ་ལ་གཉིས། དྲང་བའི་དོན་དང། ངེས་པའི་དོན་ནོ། །གསུམ་པ་ལ་གཉིས། སྡུད་པ་པོའི་ཚིག་གིས་མཚམས་སྦྱར་
བ་དང། དོན་དངོས་སོ། །དེ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །དང་པོ་ལ་གསུམ། ཚིག་གི་དོན་བཤད་པ་འགལ་སྤོད་དང་བཅས་པ་དང། ལུས་དབེན་གྱི་མཐའ་བཅད་པ་དང། རིམ་པ་ལྷག་མ་བཞི་རྡོར་བཟླས་ཀྱི་ཕན་ཡོན་དུ་གསུངས་པའི་དོན་

[009B] །གཉིས་པ་ལ་གཉིས། ལུས་དབེན་རིམ་གཉིས་གང་དུ་འཇོག་པ་ལ་མི་མཐུན་པའི་གཞན་ལུགས་དགག་པ་དང། རང་ལུགས་ཀྱི་ལུས་དབེན་ལ་རིམ་གཉིས་སུ་འབྱེད་ཚུལ་བསྟན་པའོ། །གཉིས་པ་ལ་གསུམ། སེམས་དམིགས་ལ་སོགས་པའི་རིམ་པ་གསུམ་
བཤད་པ་དང། ཡེ་ཤེས་ཀྱི་སྐུ་བསྐྱེད་པ་མེད་ན་ཚེ་འདིར་མཆོག་མི་འགྲུབ་པར་བསྟན་པ་དང། ཟུང་འཇུག་གི་རིམ་པ་བཤད་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དང་པོ་ལ་གཉིས། ཡེ་ཤེས་ཀྱི་སྐུ་མེད་ཀྱང་མཆོག་འགྲུབ་བ་མ་སྙམ་པའི་དོགས་
པ་སྐྱེ་ཚུལ་བསྟན་པ་དང། དོགས་པ་དེ་སེལ་བའི་ཚུལ་ལོ། །བཞི་པ་ལ་བཞི། མཚམས་སྦྱར་ཏེ་སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། རྟེན་གང་ལ་གནས་ནས་ཕྲ་མོའི་རྣལ་འབྱོར་བསྒོམ་པ་དང། རླུང་སྔགས་མཉམ་པར་སྦྱོར་བའི་དཀྱིལ་འཁོར་བཞིའི་བཟླས་
པ་བྱ་བ་དང། རྣལ་འབྱོར་པ་གཉིས་ཀའི་ཕྲ་མོའི་རྣལ་འབྱོར་གཞན་བསྟན་པའོ། །གཉིས་པ་ལ་གཉིས། ཕྲ་མོའི་རྣལ་འབྱོར་བསྒོམ་པའི་རྟེན་ལྷའི་རྣལ་འབྱོར་བསྟན་པ། ཕྲ་མོའི་རྣལ་འབྱོར་ཉིད་བཤད་པའོ། །དེ་ལ་གཉིས། རིམ་པ་གཉིས་ཀའི་ཕྲ་མོའི་རྣལ་འབྱོར་མདོར་བསྟན་
པ་དང། རྒྱས་པར་བཤད་པའོ། །དེ་ལ་གཉིས། དྲང་བའི་དོན་དང། ངེས་པའི་དོན་ནོ། །གསུམ་པ་ལ་གཉིས། །སྤྱིའི་དོན་དང། ཡན་ལག་གི་དོན་ནོ། །དེ་ལ་ལྔ། གྱེན་རྒྱུ་འོད་དཔག་མེད་ཀྱི་རྡོར་བཟླས། སྲོག་འཛིན་མི་བསྐྱོད་པའི་རྡོར་བཟླས། ཐུར་སེལ་རིན་འབྱུང་གི་རྡོར་བཟླས་
མཉམ་གནས་དོན་གྲུབ་ཀྱི་རྡོར་བཟླས། རླུང་གི་གཙོ་བོ་རེ་རེ་རྒྱུ་བ་ན་འཁོར་གྱི་རྒྱུ་ཚུལ་བཟླས་པའི་གྲངས་དང་བཅས་པའོ། །བཞི་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དེ་ལ་གཉིས། རྫོགས་རིམ་པའི་རྣལ་འབྱོར་པ་ཕོ་མོ་གཉིས་ཀའི་གསང་བའི་སྣ་རྩེར་ཕྱག་མཚན་

[010A]༄༅། །ཕྲ་མོ་བསྒོམ་ཚུལ་དང། དེ་བསྒོམས་པའི་དགོས་པ་བསྟན་པའོ། །ལྔ་པ་ལ་གཉིས། དྲང་བའི་དོན་དང། ངེས་པའི་དོན་ནོ། །དང་པོ་ལ་བཞི། མཚམས་སྦྱར་ཏེ་སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། སྤྱོད་པ་དངོས་བསྟན་པ་
ཁ་ཟས་ཀྱི་ཁྱད་པར་བསྟན་པ། དེ་དག་གི་ཕན་ཡོན་བསྟན་པའོ། །གཉིས་པ་ལ་བཞི། མཚམས་སྦྱར་ཏེ་སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། སྤྱོད་པ་ཟླ་བ་དྲུག་བྱེད་པའི་ངེས་དོན་དང། ཁ་ཟས་ཀྱི་ཁྱད་པར་བསྟན་པའི་ངེས་དོན་དང། དེ་ལྟར་བྱས་པའི་
ཕན་ཡོན་བསྟན་པའོ། །ལེའུ་དྲུག་པའི་བསྡུས་དོན་ནོ།། །།གཉིས་པ་སྔགས་ཀྱི་སྤྱོད་པ་མཆོག་གི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་
ཟིན་པར་བསྟན་པའོ། །གཉིས་པ་ལ་ལྔ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། སྤྱོད་པ་གསུམ་བསྟན་པ་དང། རྗེས་དྲན་དྲུག་གིས་དག་པའི་ལྷ་སྐུ་བསྐྱེད་པ་དང། རྣལ་འབྱོར་པ་ཐམས་ཅད་ཀྱི་སྙོམས་འཇུག་གི་ཆོ་ག་དང། རྗེས་
དྲན་བཅུ་དྲུག་བསྟན་པའོ། །གཉིས་པ་ལ་གསུམ། འདོད་ཡོན་ལ་ཆགས་པ་ལམ་བྱེད་ཀྱི་སྤྱོད་པས་བྱང་ཆུབ་བསྒྲུབ་དགོས་པར་བསྟན་པ། ལམ་འདི་ལ་བརྟེན་པའི་སངས་རྒྱས་དང་བྱང་སེམས་བྱོན་ཟིན་པ་རྣམས་ཀྱིས་ཀྱང་སྤྱོད་པ་འདིས་འབྲས་བུ་
བརྙེད་པར་བསྟན་པ། འདོད་ཡོན་ལ་ལོངས་སྤྱོད་པའི་སྤྱོད་པའི་དུས་ཀྱི་སྒོམ་བསམ་བསྟན་པའོ། །དང་པོ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དང་པོ་ལ་བཞི། སྤྱོད་པའི་རྣམ་གྲངས་ཀྱི་དབྱེ་བ། སྤྱོད་པ་བྱེད་པའི་དུས་ཀྱི་དབྱེ་བ། སྤྱོད་པ་

[010B] སྤྱོད་པ་སོ་སོའི་མཚན་ཉིད་རྒྱུད་གང་ལས་གསུངས་ཚུལ་ལོ། །གཉིས་པ་ལ་གསུམ། སྤྲོས་བཅས་ཀྱི་སྤྱོད་པ་བྱེད་པས་འདོད་ཡོན་མི་དགག་པར་ཇི་ལྟར་འདོད་པ་བསྟེན་པ་དང། སྤྲོས་མེད་ཀྱི་སྤྱོད་པ་བྱེད་པས་འདོད་ཡོན་ཇི་ལྟར་འདོད་པར་
བསྟེན་ཞིང་ལུས་གདུང་བ་དགག་པ་དང། ཤིན་ཏུ་སྤྲོས་མེད་ཀྱི་སྤྱོད་པ་བྱེད་པས་འདོད་ཡོན་བསྟེན་ནས་སྒོ་གསུམ་བདེ་བར་གནས་པར་བྱ་བའོ། །དེ་ལ་གཉིས། དྲང་བའི་དོན་དང། ངེས་པའི་དོན་ནོ། །གསུམ་པ་ལ་གཉིས། སྤྱིའི་དོན་དང། ཡན་ལག་གི་དོན་
ནོ༑ ༑དང་པོ་ལ་གསུམ། སྤྱི་དོན་གྱི་སྒོམ་བསམ། སྦས་དོན་གྱི་སྒོམ་བསམ། མཐར་ཐུག་གི་སྒོམ་བསམ་མོ། །གཉིས་པ་ལ་གཉིས། འདོད་ཡོན་བསྟེན་ཚུལ་མདོར་བསྟན་པ་དགོས་པ་དང་བཅས་པ་དང། རྒྱས་པར་བཤད་པའོ། །དེ་ལ་གསུམ། སྤྱིའི་དོན་
གྱིས་སྤྲོས་བཅས་པའི་སྒོམ་བསམ་བསྟན་པ། སྦས་དོན་གྱིས་སྤྲོས་མེད་པའི་སྒོམ་བསམ་བསྟན་པ། མཐར་ཐུག་གིས་ཤིན་ཏུ་སྤྲོས་མེད་པའི་སྒོམ་བསམ་བསྟན་པའོ། །དང་པོ་ལ་གསུམ། གཟུགས་སོགས་ཐབས་ཀྱི་ལྷར་བསྒོམ་པ་དང། གཟུགས་སོགས་
ཤེས་རབ་ཀྱི་ལྷར་བསྒོམ་པ་དང། ཐམས་ཅད་ཀྱང་རྡོ་རྗེ་འཆང་གི་ངོ་བོར་བལྟ་བའོ། །དང་པོ་ལ་གཉིས། རྒྱས་པར་བཤད་པ་དང། བཤད་པའི་དོན་བསྡུ་པའོ། །གཉིས་པ་ལ་གསུམ། རྒྱས་པར་བཤད་པ། ཉམས་སུ་ལེན་ཚུལ་གསལ་བར་བསྟན་
པ། ཡེ་ཤེས་གསུམ་གྱི་དབྱེ་བ་བསྟན་པའོ། །གསུམ་པ་ལ་གཉིས། གཞུང་གི་དོན་བཤད་པ་དང། དེ་བཤད་རྒྱུད་ཀྱི་ལུང་གིས་སྒྲུབ་པའོ། །བཞི་པ་ལ་གཉིས། རིམ་གཉིས་ཐུན་མོང་པའི་སྙོམས་འཇུག་གི་ཆོ་ག་དང། བསྐྱེད་རིམ་པའི་སྙོམས་འཇུག་གི་
[011A]༄༅། །ཆོ་ག་བྱེ་བྲག་ཏུ་བསྟན་པའོ། །ལྔ་པ་ལ་གསུམ། མདོར་བསྟན་པ་དང། རྒྱས་པར་བཤད་པ། དེ་དག་གི་འབྲས་བུ་བསྟན་པའོ། །གཉིས་པ་ལ་དྲུག་སངས་རྒྱས་རྗེས་དྲན་སོགས་ལྔས་ཟུང་འཇུག་པའི་དང་པོ་སྦྱོར་བ་ལྔ་བསྟན་པ་
དང། དམ་ཚིག་རྗེས་དྲན་གྱིས་ལྕེ་ཆུང་བའི་བདུད་རྩི་བཏུང་བའི་ཚུལ་དང། དཀྱིལ་འཁོར་རྗེས་དྲན་གྱིས་ཟུང་འཇུག་པའི་དཀྱིལ་འཁོར་རྒྱལ་མཆོག་བསྟན་པ་དང། སྐུ་རྗེས་དྲན་སོགས་ལྔས་རིམ་པ་གཉིས་ཀྱི་སྐུ་གསུང་ཐུགས་བྱིན་གྱིས་བརླབ་པ། དམ་ཚིག་རྗེས་
དྲན་གྱིས་དོན་དམ་པའི་དཀྱིལ་འཁོར་དུ་འཇུག་ཚུལ་བསྟན་པ། ལྡང་བའི་རིམ་པ་བསྟན་པའོ། །བཞི་པ་ལ་གཉིས། སྐུ་རྗེས་དྲན་སོགས་གསུམ་གྱིས་བསྐྱེད་རིམ་པའི་སྐུ་གསུང་ཐུགས་བྱིན་གྱིས་བརླབ་པ་དང། སེམས་ཅན་རྗེས་དྲན་སོགས་གཉིས་ཀྱིས་རྫོགས་
རིམ་པའི་སྐུ་གསུང་ཐུགས་བྱིན་བརླབས་བསྟན་པའོ། །ལྔ་པ་ལ་གསུམ། གཞུང་གི་ཚིག་དོན་བཤད་པ་འགལ་སྤོང་དང་བཅས་པ་དང། རྒྱུད་རྡོར་ཕྲེང་ལས་འོད་གསལ་དུ་འཇུག་ཚུལ་གསུངས་པའི་དོན་བཤད་པ་དང། དེ་ལྟར་བཤད་པའི་དོན་རྣམས་
ལུང་གིས་སྒྲུབ་པའོ། །དྲུག་པ་ལ་གཉིས། ཤེར་ཕྱིན་དང་མ་སྐྱེས་པ་རྗེས་དྲན་གྱིས་འོད་གསལ་དུ་ཞུགས་ནས་ཟུང་འཇུག་གི་སྐུར་ལྡང་ཚུལ་བསྟན་པ་དང། མཆོད་པ་རྗེས་དྲན་གྱིས་དཀྱིལ་འཁོར་རྒྱལ་མཆོག་གི་སྤྲུལ་སྐུར་ལྡང་བའི་གཞི་དགོད་པའོ། །
གསུམ་པ་ལ་གསུམ། མཆོག་འགྲུབ་པ་དང། དངོས་གྲུབ་དམན་པ་འགྲུབ་པ་དང། ཐ་དད་དུ་ཞེན་པས་མི་འགྲུབ་པར་བསྟན་པའོ། །ལེའུ་བདུན་པའི་བསྡུས་དོན་ནོ།། །།གསུམ་པ་བཤད་གཅིའི་དམ་ཚིག་གི་ལེའུ་བཤད་ཚུལ་ལ་བཞི་

[011B] ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་གསུམ། སྡུད་པ་པོའི་ཚིག་གིས་མཚམས་སྦྱར་བ། བསྟོད་ཅིང་གསོལ་བ་གདབ་པ། གསོལ་བ་བཏབ་
པའི་དོན་བཤད་པའོ། །གཉིས་པ་ལ་གཉིས། སྤྱོད་པའི་སྒོ་ནས་བསྟོད་པ། ལམ་སྟོན་པའི་སྒོ་ནས་བསྟོད་པའོ། །དེ་ལ་གཉིས། དྲང་བའི་དོན་དང། ངེས་པའི་དོན་ནོ། །གསུམ་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་
པ་དང། མཆོད་པའི་ཆོ་ག་དང། གསང་དབང་གི་ཆོ་གའོ། །གཉིས་པ་ལ་གསུམ། རྫོགས་རིམ་པའི་མཆོད་པ། བསྐྱེད་རིམ་པའི་མཆོད་པ། རིམ་གཉིས་ཐུན་མོང་གི་མཆོད་པའི་ཡན་ལག་གོ་གཉིས་པ་ལ་གཉིས། གནས་སྦྱང་ཞིང་མཆོད་
པའི་ཡོ་བྱད་བསྒྲུབ་པ། ཏིང་ངེ་འཛིན་དང་པོ་གཉིས་སྒོམ་ཚུལ་ལོ། །དེ་ལ་བཞི། དང་པོ་སྦྱོར་བ་བྱེད་ཚུལ། དཀྱིལ་འཁོར་རྒྱལ་མཆོག་བྱེད་ཚུལ་འགལ་སྤོང་དང་བཅས་པ། དང་པོ་སྦྱོར་བའི་སྐབས་སུ་ལུས་རྟེན་གྱི་དཀྱིལ་འཁོར་དུ་སྒོམ་ཚུལ་
དཀྱིལ་འཁོར་རྒྱལ་མཆོག་གི་ལྷ་སྤྲོ་བའི་ཚུལ་ལོ། །གསུམ་པ་ལ་གཉིས། དྲང་བའི་དོན་དང། ངེས་པའི་དོན་ནོ། །གསུམ་པ་ལ་བཞི། བླ་མའི་བྱ་བ་དཀྱིལ་འཁོར་བསྐྱེད་པ། སློབ་མའི་བྱ་བ་ལྷ་དང་བླ་མ་ལ་མཆོད་པ། བླ་མས་གསང་དབང་
བསྐུར་བའི་ཆོ་ག་གསང་དབང་བསྐུར་བའི་ཕན་ཡོན་ནོ། །གཉིས་པ་ལ་གཉིས། ལྷ་དང་བླ་མའི་ཐུན་མོང་གི་མཆོད་པ། བླ་མ་ལ་ཁྱད་པར་གྱི་མཆོད་པ་བྱ་བའི། །དེ་ལ་གཉིས། རིག་མའི་མཆོད་པ་དང། ཁྱད་པ་ཅན་གྱི་རྫས་ཀྱི་མཆོད་པའོ།།

[012A]༄༅། །གསུམ་པ་ལ་གཉིས། བླ་མས་དེ་ཁོ་ན་ཉིད་ཀྱི་མཆོད་པ་བྱ་བ་དང། གསང་དབང་བསྐུར་བ་དངོས་སོ། །དང་པོ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །གཉིས་པ་ལ་གཉིས། གསང་དབང་མཆོག་བསྐུར་བ་དང་
གསང་དབང་ཙམ་བསྐུར་བའོ། །ལེའུ་བརྒྱད་པའི་བསྡུས་དོན་ནོ།། །།བཞི་པ་དེ་ཁོ་ན་ཉིད་ཀྱི་དམ་ཚིག་གི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་
ཟིན་པར་བསྟན་པའོ། །གཉིས་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། རྨད་དུ་བྱུང་བའི་དམ་ཚིག་བསྟན་པ། དེ་ལ་མ་འོངས་པ་ལ་ལྟོས་པའི་ཀླན་ཀ་སྤང་བའོ། །གཉིས་པ་ལ་གཉིས། དྲང་བའི་དོན་དང། ངེས་པའི་དོན་ནོ། །
དང་པོ་ལ་གཉིས། དམ་ཚིག་ལྔ་བཤད་པ་དང། དེ་རྣམས་ཉེ་བར་སྡུད་པའོ། །དང་པོ་ལ་ལྔ། ཞེ་སྡང་གི་རིགས་ཀྱིས་སྲོག་གཅོད་པ་དང། གཏི་མུག་གི་རིགས་ཀྱིས་གཞན་གྱི་ནོར་འཕྲོག་པ་དང། འདོད་ཆགས་ཀྱི་རིགས་ཀྱིས་གཞན་གྱི་བུད་མེད་བསྟན་
པ་དང། ལས་ཀྱི་རིགས་ཀྱིས་བརྫུན་སྨྲ་བ་དང། རིན་པོ་ཆེའི་རིགས་ཀྱིས་ཚིག་རྩུབ་སྨྲ་བའོ། །དང་པོ་ལ་གཉིས། ལས་སྦྱོར་དངོས་དང། དེའི་ཕན་ཡོན་མཇུག་སྡུད་དང་བཅས་པའོ། །གཉིས་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་
ལ་འཇུག་པ། ལས་སྦྱོར་དངོས། དེ་ལྟར་བྱས་པའི་ཕན་ཡོན་མཇུག་སྡུད་དང་བཅས་པའོ། །གསུམ་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། ལས་སྦྱོར་དངོས་དང། མཇུག་བསྡུ་བའོ། །བཞི་པ་ལ་གསུམ་

[012B] ལས་སྦྱོར་དངོས། དེ་ལྟར་བྱས་པའི་ཕན་ཡོན་མཇུག་སྡུད་དང་བཅས་པའོ། །ལྔ་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། ལས་སྦྱོར་དངོས། དེ་ལྟར་བྱས་པའི་ཕན་
ཡོན་ནོ། །གཉིས་པ་ལ་གསུམ། དམ་ཚིག་རྣམས་ཀྱི་ངེས་དོན་བཤད་པར་གསོལ་བ་གདབ་པ། དེ་ལ་ལེགས་སོ་བྱིན་ནས་བཤད་པར་ཞལ་གྱིས་བཞེས་པ། ངེས་པའི་དོན་བཤད་པ་དངོས་སོ། །དེ་ལ་ལྔ། མི་བསྐྱོད་པ་དང། རྣམ་སྣང་དང། འོད་དཔག་མེད་
དང། དོན་གྲུབ་དང། རིན་འབྱུང་རྣམས་ཀྱི་དམ་ཚིག་གི་ངེས་དོན་བཤད་པའོ། །གསུམ་པ་ལ་གཉིས། འཁོར་གྱིས་ཐེ་ཚོམ་སྐྱེས་པ་ལྟར་བཅོས་ནས་ཞུས་པ། སྟོན་པས་དེའི་ལན་བསྟན་པའོ། །དེ་ལ་གཉིས། སྤྱོད་པ་གཉིས་ཀྱི་སྒོ་ནས་བསྔགས་
པ་དང། བདེན་པ་གཉིས་ཀྱི་དབྱེ་བས་དེ་བསྒྲུབ་པའོ། །དེ་ལ་བཞི། དོན་དམ་འོད་གསལ་དུ་འཇུག་པ་ཡང་སྔགས་ཀྱི་སྤྱོད་པས་བྱེད་པ་དང། ཀུན་རྫོབ་སྒྱུ་མའི་སྐུ་བསྒྲུབ་པ་ཡང་སྔགས་ཀྱི་སྤྱོད་པས་བྱེད་པ་དང། དེ་དང་དེ་ཁོ་ན་ཉིད་ཀྱི་ལྟ་བ་བཤད་རྒྱུ་
ལས་གསུངས་ཚུལ། བདེན་པ་གཉིས་ཀྱི་སྒོ་ནས་བསྟན་པ་ལ་ཆེད་བརྗོད་མཛད་པའོ། །ལེའུ་དགུ་པའི་བསྡུས་དོན་ནོ།། །།གསུམ་པ་བཅུ་པ་ནས་བཅུ་གསུམ་པའི་བར་གྱིས་བཤད་པ་ལ་བཞི། སྙིང་པོ་བསྐུལ་བའི་ལེའུ་བཤད་ཚུལ་
རྡོ་རྗེ་རིག་པའི་སྐྱེས་བུ་མཆོག་གི་ལེའུ་བཤད་ཚུལ། རྡོ་རྗེ་སྦྱོར་བའི་དམ་ཚིག་བསྒྲུབ་པའི་མཆོག་བསྟན་པའི་ལེའུ་བཤད། ཚུལ་དེ་ཁོ་ན་ཉིད་ཀྱི་དོན་བསྒོམ་པ་མངོན་པར་བྱང་ཆུབ་པའི་ལེའུ་བཤད་ཚུལ་ལོ། །དང་པོ་ལ་བཞི། ལེའུ་

[013A]༄༅། །སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དང་པོ་ལ་གཉིས། གང་ཟག་ཇི་ལྟ་
བུ་ཞིག་གིས་བསྐྱེད་རིམ་པའི་སྙིང་པོར་བསྐུལ་བ་དང། བསྐྱེད་རིམ་པས་སྤྱོད་པ་བྱས་ཀྱང་མ་གྲུབ་པའི་ཚུལ་ལོ། །དང་པོ་ལ་གཉིས། གཞན་གྱི་ལུགས་དང། རང་གི་ལུགས་སོ། །གཉིས་པ་ལ་གཉིས། བསྐྱེད་རིམ་པའི་སྙིང་པོ་བསྐུལ་བ་དང། རྫོགས་
རིམ་པའི་སྙིང་པོ་བསྐུལ་བའོ། །དང་པོ་ལ་གསུམ། འཁོར་གྱིས་གསོལ་བ་གདབ་པ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། སྟོན་པས་ལན་མཛད་པའོ། །དེ་ལ་དྲུག་རྡོ་རྗེ་གསུམ་དེ་ཁོ་ནར་དབྱེར་མི་ཕྱེད་པའི་ཚུལ་གྱིས་སྒོམ་
པ་དང། སྙིང་པོ་བསྐུལ་དགོས་པའི་རྒྱུ་མཚན། སྙིང་པོ་བསྐུལ་བའི་ཐབས་དངོས། སྙིང་པོ་བསྐུལ་བའི་ཡུན་ཚད་བསྟན་པ། སྙིང་པོ་བསྐུལ་བའི་ཕན་ཡོན། སྙིང་པོ་བསྐུལ་བ་དང་བྲལ་བའི་ཉེས་དམིགས་སོ། །གཉིས་པ་ལ་གཉིས། སྤྱིའི་དོན་དང་
ཡན་ལག་གི་དོན་ནོ། །གསུམ་པ་ལ་གཉིས། སྙིང་པོ་བསྐུལ་བའི་སྔགས་དང། སྙིང་པོ་བསྐུལ་བའི་ཏིང་ངེ་འཛིན་ནོ། །དང་པོ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །གཉིས་པ་ལ་གསུམ། དང་པོ་སྦྱོར་བ། དཀྱིལ་འཁོར་རྒྱལ་མཆོག་
ལས་རྒྱལ་མཆོག་གོ་དེ་ལ་བཞི། ལྷ་ཐམས་ཅད་སེམས་དཔའ་སུམ་རྩེག་ཏུ་བྱ་བ། ཐུགས་བསྐུལ་བའི་ཆོ་ག་དངོས། ཆོ་ག་དེ་རིགས་ཀུན་གྱི་ཟློས་པ་པོས་བྱ་བར་བསྟན་པ། དོན་བསྡུ་བའོ། །གཉིས་པ་ལ་གཞི། མཚམས་སྦྱར་ཏེ་སྡུད་པ་

[013B] རྫོགས་རིམ་པའི་སྙིང་པོ་བསྐུལ་བ། བསྐུལ་བས་གྲུབ་པའི་རྣལ་འབྱོར་པ་རྣམས་ཀྱི་ཀུན་སྤྱོད་བསྟན་པ། མཐར་ཐུག་པའི་འབྲས་བུ་བསྟན་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དང་
པོ་ལ་གཉིས། སྙིང་པོ་བསྐུལ་དགོས་པའི་རྫོགས་རིམ་པ་ངོས་གཟུང་བ་དང། སྤྱོད་པ་བྱས་ཀྱང་དངོས་གྲུབ་མ་གྲུབ་པའི་ཚུལ་ལོ། །གཉིས་པ་ལ་གསུམ། གང་གི་དོན་དུ་སྙིང་པོ་བསྐུལ་བའི་ཟུང་འཇུག་བསྟན་པ་དང། དེའི་ཐབས་སྙིང་པོ་བསྐུལ་བ་བསྟན་
པ་དང། སྙིང་པོ་བསྐུལ་བའི་དགོས་པ་གྲུབ་ནས་ཅི་ཞིག་བྱ་བ་བསྟན་པའོ། །གསུམ་པ་ལ་གཉིས། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། རྣལ་འབྱོར་པ་དེས་ཇི་ལྟར་བྱེད་པའི་ཚུལ་བསྟན་པའོ། །ལེའུ་བཅུ་པའི་བསྡུས་དོན་ནོ།། །།
གཉིས་པ་རྡོ་རྗེ་རིག་པའི་སྐྱེས་བུ་མཆོག་གི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་བཞི། རིག་པའི་སྐྱེས་བུ་
མཆོག་གི་སྐུ་བསྐྱེད་ཚུལ། མངོན་ཤེས་བསྒྲུབ་ཚུལ། རྫོགས་རིམ་པའི་ཏིང་ངེ་འཛིན་གཞན་བསྟན་པ། དབང་ཐོབ་ནས་རྒྱུད་ཀློག་པ་སོགས་ཀྱི་ཕན་ཡོན་བསྟན་པའོ། །དང་པོ་ལ་གཉིས། སྔགས་ཀྱི་སྐུ་བསྐྱེད་པ་དང། ཡེ་ཤེས་ཀྱི་སྐུ་བསྐྱེད་པའོ། །
དང་པོ་ལ་བཞི། སྡུད་པ་པོའི་ཚིག་གིས་ལེའུ་ལ་སྐབས་དགོད་པ། སྟོན་པའི་གསུང་གིས་སྐྱེད་ཆོག་ཐུན་མོང་དུ་མདོར་བསྟན་པ། རིགས་བཞིའི་ཏིང་ངེ་འཛིན་སོ་སོར་རྒྱས་པར་བཤད་པ། རིགས་ལྔའི་ཏིང་ངེ་འཛིན་གསུངས་པའི་ཚུལ་གྱིས་མཇུག་

[014A]༄༅། །བསྡུ་བའོ། །གཉིས་པ་ལ་གཉིས། ཡེ་གེ་གསུམ་གྱིས་སྔགས་ཀྱི་སྐུ་ཕྱག་རྒྱ་ཆེན་པོ་བསྐྱེད་ཚུལ་དང། དེའི་ངེས་དོན་བཤད་རྒྱུད་ལས་གསུངས་ཚུལ་ལོ། །གསུམ་པ་ལ་གཉིས། རྟེན་གཞལ་ཡས་ཁང་བསྐྱེད་པའི་ཚུལ་དོགས་
གཅོད་དང་བཅས་པ་དང། བརྟེན་པ་ལྷ་བསྐྱེད་པའི་ཚུལ་ལོ། །དེ་ལ་བཞི། རྡོ་རྗེ་འཆང་གི་དྲན་པ་གཅིག་པ་དང། རྣམ་སྣང་གྱི་དྲན་པ་གཅིག་པ་དང། འོད་དཔག་མེད་ཀྱི་དྲན་པ་གཅིག་པ་དང། མི་བསྐྱོད་པའི་དྲན་པ་གཅིག་པའོ། །དང་པོ་ལ་གཉིས། སྤྱིའི་དོན་དང་
ཡན་ལག་གི་དོན་ནོ། །དེ་ལ་གསུམ། རྣལ་འབྱོར་གྱི་རིམ་པ་དང། དེ་དག་གི་དོན་བསྡུ་བ་དང། གནས་ཀྱི་མཚན་ཉིད་ཕན་ཡོན་དང་བཅས་པའོ། །གཉིས་པ་ལ་གསུམ། རྣལ་འབྱོར་གྱི་རིམ་པ་དང། དེ་ལྟར་བསྒོམས་པའི་ཕན་ཡོན་དང། མཇུག་བསྡུ་བའོ། །
གསུམ་པ་ལ་གསུམ། རྣལ་འབྱོར་གྱི་རིམ་པ་དང། དེ་ལྟར་བསྒོམས་པའི་ཕན་ཡོན་དང། མཇུག་བསྡུ་བའོ། །བཞི་པ་ལ་གཉིས། རྣལ་འབྱོར་གྱི་རིམ་པ་དང། དེ་ལྟར་བསྒོམས་པའི་ཕན་ཡོན་ནོ། །བཞི་པ་ལ་གཉིས། དངོས་ཀྱི་དོན་དང། ཕྱག་རྒྱ་གཅིག་
པའི་དཀྱིལ་འཁོར་ལྔའི་ངེས་དོན་ནོ། །གཉིས་པ་ལ་བཞི། མཚམས་སྦྱར་ཏེ་རྗེས་གཞིག་གི་བསམ་གཏན་གྱིས་འོད་གསལ་དུ་གཞུག་པ། འོད་གསལ་ལས་ལྡང་བའི་དམ་ཚིག་བསྟན་པ། འོད་ཟུང་གི་དོན་དེ་ཉིད་རྒྱས་པར་བཤད་པ། མཇུག་བསྡུ་བའོ། །
གཉིས་པ་ལ་གཉིས། བསྐྱེད་རིམ་པའི་མངོན་ཤེས་བསྒྲུབ་ཚུལ། རྫོགས་རིམ་པའི་མངོན་ཤེས་བསྒྲུབ་ཚུལ་ལོ། །དང་པོ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དེ་ལ་གཉིས། བྱང་ཆུབ་སེམས་དཔའ་ལྔའི་སྒོ་ནས་མངོན་ཤེས་

[014B] དེ་བཞིན་གཤེགས་པ་ལྔའི་སྒོ་ནས་མངོན་ཤེས་བསྒྲུབ་པའོ། །དང་པོ་ལ་ལྔ། མིག་ས་སྙིང་གི་སྒོ་ནས་མངོན་ཤེས་བསྒྲུབ་ཚུལ། རྣ་བ་ཕྱག་རྡོར་གྱི་སྒོ་ནས་མངོན་ཤེས་བསྒྲུབ་ཚུལ། སྣ་ནམ་སྙིང་གི་སྒོ་ནས་མངོན་ཤེས་བསྒྲུབ་
ཚུལ། ལྕེ་འཇིག་རྟེན་དབང་ཕྱུག་གི་སྒོ་ནས་མངོན་ཤེས་བསྒྲུབ་ཚུལ། ལུས་སྒྲིབ་པ་རྣམ་སེལ་གྱི་སྒོ་ནས་མངོན་ཤེས་བསྒྲུབ་ཚུལ་ལོ། །གཉིས་པ་ལ་གསུམ། མིག་ལ་རྣམ་སྣང་བཀོད་ནས་མངོན་ཤེས་བསྒྲུབ་ཚུལ་དང། མངོན་ཤེས་སོགས་བསྒྲུབ་པའི་
གནས་བསྟན་པ་དང། རྣ་བ་ལ་སོགས་པ་ལ་དེ་བཞིན་གཤེགས་པ་བཞི་བཀོད་ནས་མངོན་ཤེས་བསྒྲུབ་ཚུལ་ལོ། །གཉིས་པ་ལ་གཉིས། དྲང་བའི་དོན་དང། ངེས་པའི་དོན་ནོ། །གཉིས་པ་ལ་གསུམ། རྫོགས་རིམ་པའི་སྐབས་གང་དུ་མངོན་ཤེས་གང་
སྒྲུབ་པ་དང། ཡན་ལག་གི་རླུང་གིས་མངོན་ཤེས་སྒྲུབ་པའི་ཚུལ་དངོས་དང། དེ་ལྟར་སྒྲུབ་པའི་རྟེན་བསྟན་པའོ། །གསུམ་པ་ལ་གསུམ། རྡོ་རྗེ་གསུམ་གྱི་རིལ་འཛིན་གྱི་ཏིང་ངེ་འཛིན་དང། དེ་གསུམ་གྱི་ཕན་ཡོན་དང། རྡོ་རྗེ་གསུམ་གྱི་རྗེས་གཞིག་གི་ཏིང་ངེ་འཛིན་
བསྟན་པའོ། །ལེའུ་བཅུ་གཅིག་པའི་བསྡུས་དོན་ནོ།། །།གསུམ་པ་རྡོ་རྗེ་སྦྱོར་བའི་དམ་ཚིག་བསྒྲུབ་པའི་མཆོག་བསྟན་པའི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་
བཤད་ཟིན་པར་བསྟན་པའོ། །གཉིས་པ་ལ་ལྔ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། དོན་དམ་ལ་དམིགས་པ་ཟིན་པའི་ངང་ནས་སྤྲོས་པ་རྣམས་བྱ་བར་བསྟན་པ་དང། དངོས་གྲུབ་ཐམས་ཅད་བསྒྲུབ་པའི་གནས་བསྟན་པ་དང། གནས་དེར་དངོས་

[015A]༄༅། །གྲུབ་བསྒྲུབ་པའི་ཆོ་ག་བསྟན་པ་དང། དངོས་གྲུབ་ཀྱི་ཐབས་བསྙེན་པའི་ཆོ་ག་བསྟན་པའོ། །གསུམ་པ་ལ་གཉིས། དྲང་བའི་དོན་དང། ངེས་པའི་དོན་ནོ། །བཞི་པ་ལ་གསུམ། རྫོགས་རིམ་པའི་དངོས་གྲུབ་བསྒྲུབ་པའི་རྒྱུའི་གཙོ་བོ་
བསྟན་པ་དང། བསྐྱེད་རིམ་པས་འཇིག་རྟེན་པའི་དངོས་གྲུབ་བསྒྲུབ་ཚུལ་བསྟན་པ་དང། རྫོགས་རིམ་པས་ཕྱག་རྒྱ་ཆེན་པོ་མཆོག་གི་དངོས་གྲུབ་བསྒྲུབ་པའི་ཚུལ་བསྟན་པའོ། །དང་པོ་ལ་གཉིས། སྒྱུ་མའི་སྐུར་བསྒྲུབ་པ་དང། དེ་ཉིད་འོད་གསལ་དུ་བཅུག་ནས་ཟུང་འཇུག་ཏུ་ལྡང་བའོ། །གཉིས་པ་ལ་བཞི། རང་གི་དོན་ཕུན་སུམ་ཚོགས་པ་བསྒྲུབ་པ་དང། གདུལ་བྱའི་སེམས་འདུན་པར་བྱ་བ་དང། ལས་ཀྱི་དབྱེ་བས་ཟས་ལ་ལོངས་སྤྱོད་པའི་ཆོ་ག་དང། ལྷ་རྣམས་རྒྱས་པའི་ཕྱིར་ཚིམ་པར་བྱ་བའི་ཆོ་གའོ། །དང་པོ་
ལ་གཉིས། དངོས་གྲུབ་བསྒྲུབ་པའི་ཆོ་ག་དང། དངོས་གྲུབ་བསྒྲུབ་པའི་ཐབས་རིག་མ་ལ་བརྟེན་དགོས་པར་བསྟན་པའོ། །དང་པོ་ལ་གསུམ། ཕྱི་རོལ་གྱི་ཕྱག་མཚན་ལ་བརྟེན་ནས་རིག་འཛིན་བསྒྲུབ་པ། སྔགས་ཀྱི་རི་ལུ་ལ་བརྟེན་ནས་རིག་འཛིན་བསྒྲུབ་པ། ཕྱག་
རྒྱ་ཆེན་པོའི་གཟུགས་སུ་བསྒོམས་ནས་རིག་འཛིན་བསྒྲུབ་པའོ། །དང་པོ་ལ་བཞི། འཁོར་ལོའི་དང། རྡོ་རྗེའི་དང། པདྨའི་དང། རལ་གྲིའི་རིག་འཛིན་བསྒྲུབ་པའོ། །དང་པོ་ལ་གཉིས། སྒྲུབ་པའི་ཚུལ་དང། ཕན་ཡོན་མཇུག་སྡུད་དང་བཅས་པའོ། །གཉིས་
པ་དང། གསུམ་པ་དང། བཞི་པ་ལ་ཡང་དེ་དང་འདྲའོ། །གསུམ་པ་ལ་གཉིས། རིགས་ལྔའི་གཟུགས་སུ་བསྒོམས་ནས་རིག་འཛིན་བསྒྲུབ་པ་དང། མི་བསྐྱོད་པའི་གཟུགས་སུ་བསྒོམས་ནས་ཁྲོ་བོའི་ཕྱག་མཚན་གྱི་རིག་འཛིན་སྒྲུབ་པའོ། །གཉིས་པ་

[015B] སྐྱེ་བོ་སྐལ་ལྡན་དགུག་པ། ལྷ་མོ་རྣམས་དགུག་པ། གནོད་སྦྱིན་མོ་ལ་སོགས་པ་རྣམས་དགུག་པ། དེ་རྣམས་ལ་ཐུན་མོང་དུ་རྒྱས་གདབ་པའི་ཆོ་གའོ། །དེ་ལ་གསུམ། མདོར་བསྟན་པ་དང། རྒྱས་པར་བཤད་པ་དང། དོན་བསྡུ་བའོ། །བཞི་པ་ལ་གསུམ། དབུ་
རྒྱན་གྱི་ལྷ་ལས་བྱུང་བའི་བདུད་རྩིས་སེམས་དཔའ་གསུམ་ག་ཚིམ་པར་བྱེད་ཚུལ་སྤྱིར་བསྟན་པ། རིགས་སོ་སོའི་ལྕེའི་སྐྱེད་ཆོག་གིས་བཟའ་བཏུང་བདུད་རྩིར་བྱས་ནས་ལོངས་སྤྱོད་པར་བསྟན་པ། དེའི་ཕན་ཡོན་མཇུག་སྡུད་དང་བཅས་པའོ། །གསུམ་པ་ལ་གཉིས་
མཚམས་སྦྱར་ཏེ་ཐབས་དངོས་བསྟན་པ། རྫོགས་པའི་ཆོ་འཕྲུལ་བསྟན་པའོ། །དེ་ལ་གསུམ། རང་གཞན་གྱི་དོན་འགྲུབ་ཚུལ་སྤྱིར་བསྟན་པ་དང། མངོན་ཤེས་ལྔ་ཐོབ་ནས་གཞན་དོན་འགྲུབ་ཚུལ་བྱེ་བྲག་ཏུ་བཤད་པ་དང། ཕྱོགས་བཅུའི་འཇིག་རྟེན་དུ་ཇི་ལྟར་
སྤྱད་ཅིང་གནས་པའི་ཚུལ་བསྟན་པའོ། །ལྔ་པ་ལ་ལྔ། མཚམས་སྦྱར་ཏེ་བསྙེན་པ་དངོས་བཤད་པ། སྒྲུབ་པའི་གནས་བསྟན་པ་དང། རིམ་པ་གཉིས་ཀྱི་བསྒྲུབ་པ་མདོར་བསྡུས་ཏེ་བསྟན་པ་དང། སྤྲོས་མེད་ཀྱི་སྤྱོད་པ་འབྲིང་པོ་བྱེད་ཚུལ་དང། བསྐྱེད་རིམ་པས་སྐུ་གསུང་
ཐུགས་བྱིན་གྱིས་བརླབ་ཚུལ་བསྟན་པའོ། །དང་པོ་ལ་གཉིས། ཐུན་མོང་གི་བསྙེན་པ་དང། མཆོག་གི་བསྙེན་པའོ། །དང་པོ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །དེ་ལ་བཞི། བསྙེན་པ་དང། ཉེ་བར་སྒྲུབ་པ་དང། སྒྲུབ་པ་དང། སྒྲུབ་པ་ཆེན་
པོའོ། །གཉིས་པ་ལ་བཞི། མཚམས་སྦྱར་ཏེ་བསྙེན་པ་གཉིས་ཀྱི་དབྱེ་བ་ལུང་གིས་བསྒྲུབ་པ། མཆོག་གི་བསྙེན་པ་ཡན་ལག་དྲུག་གིས་ངེས་པར་བསྒྲུབ་དགོས་པར་བསྟན་པ། སོར་སྡུད་ལ་སོགས་པའི་ཡན་ལག་དྲུག་གི་དོན་བཤད་པ། ལྷ་བསྐྱེད་པའི་
[016A]༄༅། །དབྱེ་བ་གཉིས་ལུང་གིས་སྒྲུབ་པའོ། །གསུམ་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །དང་པོ་ལ་གསུམ། རིམ་པ་དྲུག་ཏུ་ཡན་ལག་དྲུག་སྡུད་ཚུལ་གྱི་འདོད་པ་དགོད་པ་དང། དེ་དག་གི་འཐད་མི་འཐད་དཔྱད་པ་དང། རང་ལུགས་
ཀྱི་རིམ་པ་དྲུག་ཏུ་ཡན་ལག་དྲུག་སྡུད་ཚུལ་ལོ། །དང་པོ་ལ་གཉིས། རྒྱ་གར་བ་འགའ་ཞིག་གི་ལུགས་དང། བོད་ཀྱི་བླ་མ་འགའ་ཞིག་གི་ལུགས་སོ། །གཉིས་པ་ལ་གཉིས། འགྲེལ་བྱེད་དེ་རྣམས་ཀྱི་ལུགས་འཐད་མི་འཐད་དཔྱད་པ་དང། བོད་ཀྱི་བླ་མ་རྣམས་
ཀྱི་སྡུད་ཚུལ་འཐད་མི་འཐད་དཔྱད་པའོ། །གཉིས་པ་ལ་གསུམ། མཚམས་སྦྱར་ཏེ་ཡན་ལག་དྲུག་གིས་ངེས་པར་བསྒྲུབ་དགོས་པར་བསྟན་པ་དང། ཡན་ལག་དྲུག་སྟོན་པའི་གཞུང་དགོད་པ་དང། དེ་དག་གི་དོན་སོ་སོར་བཤད་པའོ། །དེ་ལ་དྲུག་ཡན་ལག་དང་
པོ་སོར་སྡུད་བཤད་པ་དང། ཡན་ལག་གཉིས་པ་བསམ་གཏན་བཤད་པ་དང། ཡན་ལག་གསུམ་པ་སྲོག་རྩོལ་བཤད་པ་དང། ཡན་ལག་བཞི་པ་འཛིན་པ་བཤད་པ་དང། ཡན་ལག་ལྔ་པ་རྗེས་དྲན་བཤད་པ་དང། ཡན་ལག་དྲུག་པ་ཏིང་ངེ་འཛིན་
བཤད་པའོ། །བཞི་པ་ལ་གཉིས། སྒྱུ་འཕྲུལ་དྲ་བའི་ལུང་གིས་བསྒྲུབ་པ་དང། རྣམ་སྣང་མངོན་བྱང་གི་ལུང་གིས་སྒྲུབ་པའོ། །གཉིས་པ་ལ་གཉིས། དྲང་བའི་དོན་དང། ངེས་པའི་དོན་ནོ། །གསུམ་པ་ལ་གཉིས། དྲང་བའི་དོན་དང། ངེས་པའི་དོན་ནོ། །
བཞི་པ་ལ་གསུམ། དངོས་ཀྱི་དོན་དང། སྤྱོད་པ་དེའི་ཕན་ཡོན་དང། རྫོགས་རིམ་པའི་དངོས་གྲུབ་འགྲུབ་པའི་དུས་ཐབས་གང་གིས་འགྲུབ་པ་དང་བཅས་པ་བསྟན་པའོ། །ལྔ་པ་ལ་གཉིས། དངོས་ཀྱི་དོན་དང། མཇུག་བསྡུས་ཏེ་ལྷའི་ང་རྒྱལ་བརྟན་པར་

[016B] །ལེའུ་བཅུ་གཉིས་པའི་བསྡུས་དོན་ནོ།། །།བཞི་པ་དེ་ཁོ་ན་ཉིད་ཀྱི་དོན་སྒོམ་པ་མངོན་པར་བྱང་ཆུབ་པའི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་
དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་གཉིས། ལས་ཚོགས་ལ་གསོལ་བ་གདབ་པ་དང། གསོལ་བ་བཏབ་པའི་དོན་རྒྱས་པར་བཤད་པའོ། །དང་པོ་ལ་གསུམ། སྡུད་པ་པོའི་ཚིག་གིས་གསོལ་འདེབས་ཀྱི་མཚམས་སྦྱར་བ་དང་
བསྟོད་པས་སྟོན་པ་མཉེས་པར་བྱ་བ་དང། མངོན་པར་འདོད་པའི་དོན་ལ་གསོལ་བ་གདབ་པའོ། །གཉིས་པ་ལ་གསུམ། བཟླས་པའི་ཆོ་ག་ལས་ཚོགས་ཀྱི་ཏིང་ངེ་འཛིན་དང། དེ་དང་འབྲེལ་བའི་ཏིང་ངེ་འཛིན་ནོ། །དང་པོ་ལ་བཞི། རླུང་གི་རྡོར་བཟླས་ཕན་ཡོན་
དང་བཅས་པ། མཆོད་པའི་ཆོ་ག་བཟླས་པའི་རབ་དབྱེ། དུག་གསུམ་གྱི་དོན་སྒོམ་པའོ། །དང་པོ་ལ་གཉིས། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ་དང། རྡོ་རྗེ་བཟླས་པ་དངོས་སོ། །གཉིས་པ་ལ་གཉིས། དབང་པོ་རབ་གྱི་མཆོད་པ་དང། དབང་པོ་ཐ་
མའི་མཆོད་པའོ། །གསུམ་པ་ལ་དྲུག་སྐུ་གསུང་ཐུགས་ཀྱི་བཟླས་པ། རྡོར་བཟླས་ཀྱི་གཙོ་བོ་རིན་པོ་ཆེའི་བཟླས་པ། ཡན་ལག་གི་རླུང་ལ་བརྟེན་པའི་ཐོགས་མེད་ཀྱི་བཟླས་པ། ཁྲོ་བོའི་བཟླས་པ། དུག་གསུམ་གྱི་བཟླས་པ། མ་ནིང་གི་བཟླས་པའོ། །བཞི་པ་ལ་གཉིས་
འདོད་ཆགས་ཀྱི་དོན་སྒོམ་པ་དང། གཏི་མུག་དང་ཞེ་སྡང་གི་དོན་སྒོམ་པའོ། །དང་པོ་ལ་གཉིས། འདོད་ཡོན་ལ་ཆགས་པ་ལམ་དུ་བྱས་པས་ཐོབ་བྱའི་དོན་རྫོགས་པར་བྱེད་པ་དང། ལམ་དེ་ཉིད་ལ་བརྟེན་ནས་བུད་མེད་ཀྱི་རྟེན་གྱིས་ཀྱང་མཆོག་འགྲུབ་པར་བསྟན་པའོ། །དེ་ལ་གཉིས་

[017A]༄༅། །སྤྱིའི་དོན་དང། ཡན་ལག་གི་དོན་ནོ། །དང་པོ་ལ་གཉིས། བུད་མེད་ཀྱི་རྟེན་གྱིས་མཆོག་སྒྲུབ་ཚུལ་སྐྱེས་པའི་རྟེན་དང་འདྲ་བར་བསྟན་པ་དང། ཡབ་ལ་བརྟེན་ནས་ཡུམ་གྱི་རྒྱུད་ལ་དགའ་བཞི་བསྐྱེད་པའི་ཁུངས་བཤད་པའོ། །གཉིས་པ་
ལ་གཉིས། དྲང་བའི་དོན་དང། ངེས་པའི་དོན་ནོ། །གཉིས་པ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །དང་པོ་ལ་གཉིས། བསྐྱེད་རིམ་པའི་ལས་སྒྲུབ་པ་དང། རྫོགས་རིམ་པའི་ལས་སྒྲུབ་པའོ། །དང་པོ་ལ་གསུམ། རིགས་ལྔའི་ལས་
རྒྱལ་མཆོག་དང། དེའི་སྔོན་དུ་བྱ་བའི་དཀྱིལ་འཁོར་རྒྱལ་མཆོག་དང། དེའི་སྔོན་དུ་བྱ་བ་དང་པོ་སྦྱོར་བ་སྒོམ་པའོ། །གཉིས་པ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །གཉིས་པ་ལ་བདུན། དྲག་པོའི་ལས་དང། རྣམ་པར་འཚེ་བ་
ཞི་བའི་སྦྱོར་བ་དང། སྒྲུབ་ཐབས་དངོས་ཀྱི་ཡན་ལག་བསྲུང་བའི་འཁོར་ལོ་དང། སྔར་བཤད་པའི་ཞི་བའི་ལས་ཀྱི་རྒྱས་བཤད་དང། རྒྱས་པ་དང་དབང་གི་ལས་གཉིས་སྤེལ་ཏེ་བསྟན་པ་དང། རིགས་གཉིས་ཀྱི་སྒོ་ནས་དབང་གི་ལས་སྒྲུབ་པ་དང། ། གསད་ལས་ཀྱི་ལྷག་མ་བསྟན་པའོ། །དང་པོ་ལ་གཉིས། གསང་བའི་ལས་སྦྱོར་དང། མནན་པའི་ལས་སྦྱོར་རོ། །དང་པོ་ལ་གཉིས། མཚམས་སྦྱར་ཏེ་གསད་ལས་བྱ་བའི་ཡུལ་དང། གསོད་པའི་ཆོ་ག་བསྟན་པའོ། །དེ་ལ་གཉིས། བསྐྱེད་རིམ་
པའི་གསད་ལས་དང། རྫོགས་རིམ་པའི་གསད་ལས་སོ། །དང་པོ་ལ་གསུམ། གསད་ལས་ཀུན་གྱི་ཐུན་མོང་སྔོན་དུ་ཁ་སྦྱར་དབྱེ་བའི་ཆོ་ག་གསད་ཆོག་གི་བཀའི་འཁོར་ལོ་བསྟན་པ། བགེགས་བཟློག་པའི་བཀའི་འཁོར་ལོ་བསྟན་པའོ། །གཉིས་

[017B] མི་བསྐྱོད་པའི་དང། རྣམ་སྣང་ལ་སོགས་པའི་དང། དེའི་འཁོར་རྣམས་ཀྱི་དང། ལྷ་ཐམས་ཅད་ཀྱི་བཀའི་འཁོར་ལོ་བསྟན་པའོ། །དང་པོ་ལ་ལྔ། དང་པོ་སྦྱོར་བ་དང། དཀྱིལ་འཁོར་རྒྱལ་མཆོག་དང། ལས་དེ་འགྲུབ་པར་ངེས་པའི་དུས་བསྟན་པ་དང་
ལས་རྒྱལ་མཆོག་དང། ཏིང་ངེ་འཛིན་གྱི་མིང་བསྟན་པའོ། །གཉིས་པ་ལ་གཉིས། དངོས་ཀྱི་དོན་དང། ཏིང་ངེ་འཛིན་གྱི་མིང་བསྟན་པའོ། །གསུམ་པ་ལ་གཉིས། དངོས་ཀྱི་དོན་དང། ཏིང་ངེ་འཛིན་གྱི་མིང་བསྟན་པའོ། །གཉིས་པ་ལ་གཉིས། སྣོད་མནན་
པ་དང། བཅུད་མནན་པའི་ཆོ་གའོ། །དང་པོ་ལ་གཉིས། བསྐྱེད་རིམ་པའི་ཆོ་ག་དང། རྫོགས་རིམ་པའི་ཆོ་གའོ། །གཉིས་པ་ལ་གསུམ། ངག་གནོན་པ་དང། དཔུང་གནོན་པ་དང། ཡིད་གནོན་པའོ། །གཉིས་པ་ལ་གཉིས། དངོས་ཀྱི་དོན་དང་
དེའི་ཕན་ཡོན་ཏིང་ངེ་འཛིན་གྱི་མིང་དང་བཅས་པའོ། །བཞི་པ་ལ་གཉིས། དངོས་ཀྱི་དོན་དང། དེའི་ཕན་ཡོན་ཏིང་ངེ་འཛིན་གྱི་མིང་དང་བཅས་པའོ། །ལྔ་པ་ལ་གཉིས། དངོས་ཀྱི་དོན་དང། དེའི་ཕན་ཡོན་ཏིང་ངེ་འཛིན་གྱི་མིང་དང་བཅས་པའོ། །
དྲུག་པ་ལ་གཉིས། དངོས་ཀྱི་དོན་དང། དེའི་ཕན་ཡོན་ཏིང་ངེ་འཛིན་གྱི་མིང་དང་བཅས་པའོ། །གསུམ་པ་ལ་གསུམ། སྔགས་ཀྱི་སྐུ་སྐྱེད་པ་དང། ཡེ་ཤེས་ཀྱི་སྐུ་སྐྱེད་པ་དང། དེ་གཉིས་ཉེ་བར་བསྡུ་བའོ། །དང་པོ་ལ་བཞི། རིགས་ལྔའི་
དང། ཡུམ་བཞིའི་དང། ཁྲོ་བོ་བཅུའི་སྐུ་མདོག་དང་ཕྱག་མཚན་སོགས་བཤད་པ་དང། ལྷ་རྣམས་ཀྱི་ཏིང་ངེ་འཛིན་སྒོ་གཞན་ནས་མང་པོར་བསྟན་པའོ། །གཉིས་པ་ལ་གསུམ། ཟུང་འཇུག་ལོངས་སྐུ་ལ་གནས་པས་རིགས་ལྔའི་སྤྲུལ་སྐུ་

[018A]༄༅། །སྐྱེད་པ་དང། ཡུམ་བཞིའི་སྤྲུལ་སྐུ་སྐྱེད་པ་དང། ཁྲོ་བོ་བཅུའི་སྤྲུལ་སྐུ་སྐྱེད་པའོ། །གསུམ་པ་ལ་གཉིས། དྲང་བའི་དོན་དང། ངེས་པའི་དོན་ནོ། །ལེའུ་བཅུ་གསུམ་པའི་བསྡུས་དོན་ནོ།། །།བཞི་པ་བཅུ་བཞི་པ་ནས་
བཅུ་བདུན་པའི་བར་གྱིས་བཤད་པ་ལ་བཞི། རྣམ་པར་འཕྲུལ་པའི་རྒྱལ་པོའི་ལེའུ་བཤད་ཚུལ། དམ་ཚིག་གི་སྙིང་པོའི་རྡོ་རྗེ་འབྱུང་བའི་ལེའུ་བཤད་ཚུལ། དཀྱིལ་འཁོར་རྡོ་རྗེ་མངོན་པར་བྱང་ཆུབ་པའི་ལེའུ་བཤད་ཚུལ། རྡོ་རྗེའི་བྱིན་རླབས་
ཀྱི་རྒྱལ་པོའི་ལེའུ་བཤད་ཚུལ་ལོ། །དང་པོ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་གསུམ། ལས་བཞིའི་སྒྲུབ་ཚུལ་བཤད་རྒྱུད་
ལས་གསུངས་པ་དགོད་པ་དང། རྩ་རྒྱུད་ལས་གསུངས་པའི་ལས་ཆོ་གས་བཤད་པ་དང། དེ་ལྟར་གསུངས་པ་ལ་དགྱེས་ནས་ཆེད་བརྗོད་མཛད་པའོ། །དང་པོ་ལ་གཉིས། བསྐྱེད་རིམ་པས་ལས་བཞི་སྒྲུབ་ཚུལ་དང། རྫོགས་རིམ་པས་ལས་བཞི་སྒྲུབ་
ཚུལ་ལོ། །གཉིས་པ་ལ་གསུམ། སྔགས་དང་ནང་ལ་གཞོལ་བའི་ལས་ཚོགས་དང། སྔགས་ལ་གཞོལ་བའི་ཆོ་གའི་ཁྱད་པར་དང། ཕུར་བུས་གདབ་པའི་ལས་ཚོགས་སོ། །དང་པོ་ལ་ལྔ། སྔགས་ལ་གཞེལ་བས་ལས་སྒྲུབ་ཚུལ། ནང་
ལ་གཞེལ་བས་ལས་སྒྲུབ་ཚུལ། དེ་གཉིས་ཀྱི་དོན་བསྡུ་བ། ལྷ་མོ་གཉིས་ལ་བརྟེན་པའི་དགུག་པའི་ལས་དང། སྔགས་ལ་གཞོལ་བས་དངོས་གྲུབ་མྱུར་དུ་འགྲུབ་པའི་བཟླས་པ་བསྟན་པའོ། །དང་པོ་ལ་གཉིས། ཡུམ་བཞིའི་ཕྲེང་སྔགས་

[018B] ཁྲོ་བོ་རྣམས་ཀྱི་ཕྲེང་སྔགས་ལ་བརྟེན་ནས་ལས་སྒྲུབ་པའོ། །དང་པོ་ལ་བཞི། སྤྱན་མ་ལ་བརྟེན་ནས་ཞི་བ་དང། མ་མཱ་ཀཱི་ལ་བརྟེན་ནས་བགེག་བསལ་བ་དང། གོས་དཀར་མོ་ལ་བརྟེན་ནས་རྒྱས་པ་དང་
སྒྲོལ་མ་ལ་བརྟེན་ནས་དབང་གི་ལས་སྒྲུབ་པའོ། །གཉིས་པ་ལ་དགུ་གཤིན་རྗེ་གཤེད་ཀྱི་སྒོ་ནས་རིགས་མཐོན་པོའི་བུད་མེད་ལ་སོགས་པ་དགུགས་པ། བདུད་རྩི་འཁྱིལ་བའི་སྒོ་ནས་བསྐྲད་པ། གཞན་གྱིས་མི་ཐུབ་པའི་སྒོ་ནས་གདོན་
གྱིས་ཟིན་པ་དགྲོལ་བ། རྟ་མགྲིན་གྱི་སྒོ་ནས་དུག་བསལ་བ། དབྱུག་སྔོན་ཅན་གྱི་སྒོ་ནས་གསད་པ། སྟོབས་པོ་ཆེའི་སྒོ་ནས་ཆར་དབབ་པ། འདོད་རྒྱལ་གྱི་སྒོ་ནས་རྒྱལ་པོ་ལ་སོགས་པ་དགུག་པ། མི་གཡོ་བའི་སྒོ་ནས་ལྷ་ཆེན་པོ་ལ་སོགས་
པ་དགུག་པ། གནོད་མཛེས་ཀྱི་སྒོ་ནས་བུ་མོ་ལ་སོགས་པ་དགུག་པའོ། །གཉིས་པ་ལ་གཉིས། སྐུ་གསུང་ཐུགས་དགུག་པ་དང། རང་གི་མཚན་མས་དགུག་པའོ། །དེ་ལ་ལྔ། མིའི་བུ་མོ་དགུག་པ། ལྷའི་བུ་མོ་དགུག་པ། ལྷ་མ་ཡིན་གྱི་བུ་
མོ་དགུག་པ། ཚངས་པ་ལ་སོགས་པའི་ལྷ་དགུག་པ། གནོད་སྦྱིན་མོ་དགུག་པའོ། །བཞི་པ་ལ་གཉིས། རལ་གཅིག་མའི་སྒོ་ནས་ཀླུའི་བུ་མོ་དགུག་པ། ཁྲོ་གཉེར་ཅན་གྱི་སྒོ་ནས་རིག་འཛིན་གྱི་བུ་མོ་དགུག་པའོ། །གཉིས་པ་ལ་ལྔ། སྔོན་དུ་
བསྙེན་པའི་ཆོ་ག་མངོན་སྤྱོད་བྱ་བའི་ཡུལ་བསྟན་པ། གསད་བའི་ཆོ་ག་དྲག་ལས་བྱ་བའི་གནད། གསད་བསྐྲད་ཀྱི་ཆོ་ག་གཞན་གསུམ་བསྟན་པའོ། །གསུམ་པ་ལ་གཉིས། ཐུན་མོང་གི་ཕུར་བུས་གདབ་པ་དང། ཐུན་མོང་མ་ཡིན་པའི་

[019A]༄༅། །ཕུར་བུས་གདབ་པའོ། །དང་པོ་ལ་གསུམ། སྡུད་པ་པོའི་ཚིག་གིས་མཚམས་སྦྱར་ནས་ཕུར་བུའི་སྔགས་ཐུན་མོང་དུ་བསྟན་པ་དང། རྫས་ཀྱི་ཕུར་གདབ་དང། བསམ་གཏན་གྱི་ཕུར་གདབ་བོ། །དེ་ལ་གཉིས། ཏིང་ངེ་འཛིན་ལ་
བརྟེན་ནས་ཕུར་བུས་གདབ་པ་དང། ཕུར་བུའི་དབྱིབས་ཕན་ཡོན་དང་བཅས་པ་བཤད་པའོ། །གཉིས་པ་ལ་གཉིས། བསྐྱེད་རིམ་པའི་ཕུར་གདབ་དང། རྫོགས་རིམ་པའི་ཕུར་གདབ་བོ། །དང་པོ་ལ་གསུམ། བསྒྲུབ་བྱའི་ལུས་ལ་ཕུར་བུས་གདབ་པ་
དང། ངག་གི་གནས་ལ་ཕུར་བུས་གདབ་པ་དང། ཡིད་ཀྱི་གནས་ལ་ཕུར་བུས་གདབ་པའོ། །ལེའུ་བཅུ་བཞི་པའི་བསྡུས་དོན་ནོ།། །།གཉིས་པ་དམ་ཚིག་གི་སྙིང་པོ་རྡོ་རྗེ་འབྱུང་བའི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་
སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་པར་བསྟན་པའོ། །གཉིས་པ་ལ་དྲུག་རྣལ་འབྱོར་གྱི་སྤྱོད་པ། དངོས་གྲུབ་སྒྲུབ་པའི་ལས་ཚོགས། རིགས་ཀྱི་དབྱེ་བས་ལྷ་དབང་བསྐུར་བ། སྣོད་ལ་ཡེ་ཤེས་
དབབ་པའི་ཆོ་ག་དངོས་གྲུབ་ཀྱི་ཆོ་གར་གཏོགས་པའི་ལས་ཚོགས། སྒྱུ་མ་ལྟ་བུའི་ཏིང་ངེ་འཛིན་བསྟན་པའོ། །དང་པོ་ལ་གཉིས། བསྐྱེད་རིམ་པའི་སྤྲོས་མེད་ཀྱི་སྤྱོད་པ་དང། རྫོགས་རིམ་པའི་སྤྱོད་པས་མཆོག་སྒྲུབ་ཚུལ་ལོ། །དང་པོ་ལ་དྲུག་སྡུད་པ་པོའི་ཚིག་གིས་སྟོན་པའི་
གསུང་ལ་འཇུག་པ་དང། མི་བསྐྱོད་པའི་རྣལ་འབྱོར་པའི་སྤྱོད་པ་དང། རིགས་ལྔའི་དཀྱིལ་འཁོར་བསྒོམ་པའི་རྣལ་འབྱོར་པས་གསང་མཆོད་བྱ་བ་ཐུན་མོང་དུ་བསྟན་པ་དང། རྣམ་སྣང་གི་རིགས་ཀྱི་སྤྱོད་པ་དང་མི་བསྐྱོད་པའི་ཆོ་ག་ལྷག་མ་བཤད་

[019B] རིགས་གཞན་གསུམ་གྱི་རྣལ་འབྱོར་པའི་སྤྱོད་པ་ཕན་ཡོན་དང་བཅས་པ་དང། སྣང་མཐའི་རྣལ་འབྱོར་པའི་ཁྱད་པར་གྱི་ཆོ་ག་ཕན་ཡོན་དང་བཅས་པའོ། །གཉིས་པ་ལ་བཞི། རང་རིགས་ཀྱི་ཕྱག་རྒྱ་མ་བསྒྲུབ་པ་དང། གནས་སྦྱངས་ཏེ་དཀྱིལ་འཁོར་བྲི་
བ་དང། བྲིས་པའི་དཀྱིལ་འཁོར་བསྒྲུབ་པ་དང། དེའི་དབུས་སུ་རང་དང་མཚན་ལྡན་གྱི་ཕྱག་རྒྱས་འདོད་པའི་དོན་རྫོགས་པར་བྱ་བའོ། །གཉིས་པ་ལ་བཞི། ཕྱག་རྒྱ་རིགས་བཞི་གང་རུང་ལ་རྟེན་ནས་རྡོ་རྗེ་འཆང་སྒྲུབ་པའི་སྤྱོད་པ་བྱ་བ་དང། སྤྱོད་པའི་མཐར་
བྱང་ཆུབ་པ་གཉིས་མངོན་དུ་བྱ་བ་དང། དེ་ལ་བརྟེན་ནས་གྲུབ་པའི་ཟུང་འཇུག་གི་མཚན་ཉིད་བསྟན་པ་དང། དངོས་གྲུབ་དེ་འདོད་པས་སོར་སྡུད་དང་བསམ་གཏན་ལ་བསླབས་ན་འདོད་པའི་དོན་འགྲུབ་པར་བསྟན་པའོ། །གཉིས་པ་ལ་གཉིས། སྤྱིའི་དོན་
དང། ཡན་ལག་གི་དོན་ནོ། །དེ་ལ་གཉིས། ཕྱིའི་མངོན་པར་བྱང་ཆུབ་པ་བསྟན་པ་དང། ནང་གི་མངོན་པར་བྱང་ཆུབ་པ་བསྟན་པའོ། །གཉིས་པ་ལ་གཉིས། ཆོ་ག་དངོས་དང། དེ་ལ་ཆེད་བརྗོད་མཛད་པའོ། །དང་པོ་ལ་བཞི། ཁྲོ་བོ་བཞིའི་སྒོ་ནས་ལས་སྒྲུབ་
པ་དང། རྫོགས་རིམ་པའི་སྤྱོད་པ་གསལ་བར་བསྟན་པ་དང། རི་ལུའི་སྒྲུབ་པ་བཅུ་བསྟན་པ་དང། རྫོགས་རིམ་པའི་ལས་ཚོགས་བསྟན་པའོ། །དང་པོ་ལ་གཉིས། ཧྲཱི་ཥྚཱིའི་ལས་སྦྱོར་དང། ཕཊ་ཀྱི་ལས་སྦྱོར་རོ། །དང་པོ་ལ་གཉིས། ཏིང་ངེ་འཛིན་ལ་སྙོམས་པར་
ཞུགས་ནས་སྔགས་གསུངས་པ་ཐུན་མོང་དུ་བསྟན་པ་དང། དེའི་ལས་སྦྱོར་སོ་སོར་བསྟན་པའོ། །དེ་ལ་བཞི། དགུག་ཅིང་གནོན་པའི་ལས་སྦྱོར་དང། ལས་དེའི་ནུས་པ་བསྟན་པ་དང། ནོར་འགུགས་པ་ཡི་དང། གསད་པའི་ཆོ་གའོ། །གཉིས་པ་ལ་དྲུག་

[020A]༄༅། །ཐོ་བ་དང་རྡོ་རྗེས་གསད་པའི་ཆོ་ག་དེ་རྣམས་ནང་ལ་གཞོལ་བས་བྱེད་ཚུལ། སྟ་རེས་གསད་པ། སྣ་ཚོགས་རྡོ་རྗེས་ཚར་བཅད་པ། རྟ་མགྲིན་གྱིས་བགེགས་བཟློག་པ། དེ་རྣམས་ཀྱི་སྔགས་བསྟན་པའོ། །གཉིས་པ་ལ་གསུམ། སྤྲོས་མེད་
འབྲིང་གི་སྤྱད་པ་དང། སྤྲོས་མེད་བསྡུས་པའི་སྤྱོད་པ་དང། ཐུན་མོང་གི་ཁ་ཟས་བསྟན་པའོ། །དང་པོ་ལ་གཉིས། དངོས་ཀྱི་དོན་དང། ཕན་ཡོན་མཇུག་སྡུད་འགལ་སྤོང་དང་བཅས་པའོ། །བཞི་པ་ལ་གཉིས། རྫོགས་རིམ་པའི་ལས་སྒྲུབ་ཚུལ་དངོས་དང། དེའི་ཕན་ཡོན་
བསྟན་པའོ། །གསུམ་པ་ལ་གཉིས། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། ལྷ་དབང་བསྐུར་བའི་ཚུལ་རྒྱས་པར་བཤད་པའོ། །དེ་ལ་བཞི། འཇིག་རྟེན་ལས་འདས་པའི་ལྷ་ལ་དབང་བསྐུར་བ་དང། འཇིག་རྟེན་པའི་ལྷ་ལ་དབང་བསྐུར་བ་དང་
དེ་རྣམས་ལ་དབང་བསྐུར་བའི་ཚུལ་དང། དབང་བསྐུར་བའི་ཕན་ཡོན་ནོ། །དང་པོ་ལ་བཞི། མི་བསྐྱོད་པས་གང་ལ་རྒྱས་གདབ་པ་དང། རིགས་བདག་གིས་དབུ་བརྒྱན་པའི་དགོས་པ་བསྟན་པ་དང། རིགས་ལྷག་མ་བཞིས་གང་ལ་རྒྱས་གདབ་པ་དང། རིགས་
ལྔ་ལ་གང་གིས་རྒྱས་འདེབས་པ་བསྟན་པའོ། །བཞི་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། སྟོན་པས་གསུངས་པའི་རྒྱུད་ཀྱི་ཚིག་གི་དན་བཤད་པ། འགྲེལ་པས་སྤྱིའི་དོན་གྱི་ཚུལ་གྱིས་ཕྱོགས་གཅིག་ཏུ་བསྡུས་ཏེ་བསྟན་
པའོ། །གཉིས་པ་ལ་དྲུག་སྔོན་དུ་བསྙེན་པའི་ཆོ་ག་བྱ་ཚུལ། སྣོད་སྦྱང་པའི་ཆོ་ག་སྣོད་ལ་དབབ་པའི་ཆོ་ག་སྣོད་ཀྱི་མཚན་ཉིད་བསྟན་པ། ཆོ་ག་ལས་འདས་པའི་ཉེས་དམིགས། འབེབས་པའི་སྙིང་པོ་བྱེད་ལས་དང་བཅས་པ་བཤད་པའོ། །

[020B] དྲག་པོའི་ཆོ་ག་དང། ཞི་བའི་ཆོ་གའོ། །དང་པོ་ལ་གསུམ། མཚམས་སྦྱར་ཏེ་སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། སྒྲུབ་པ་པོ་དང་ལྷའི་སྐུ་ཇི་ལྟ་བུས་བྱ་བ། ལས་སྦྱོར་དངོས་སོ། །དེ་ལ་དྲུག་བསྐྱེད་རིམ་པས་བྱེད་པའི་དྲང་
དོན་གྱི་གསད་ལས་དང། རྫོགས་རིམ་པས་བྱེད་པའི་ངེས་དོན་གྱི་གསད་ལས་དང། སྲིན་པོ་དང་རིམས་ཀྱིས་འཛིན་དུ་གཞུག་པ། དྲག་ལས་དམིགས་བསལ་མེད་པ་རྣམས་ཀྱི་སྔགས་མཇུག་སྡུད་དང་བཅས་པ། གསད་པའི་ལས་གཞན་བསྟན་པ། ཕྲན་ཚེགས་
ཀྱི་ལས་སྦྱོར་རོ། །དང་པོ་ལ་གཉིས། ལིང་ག་དང་བཟླས་པ་ལ་བརྟེན་པའི་གསད་ལས་དང། སྦྱིན་སྲེག་གི་གསད་ལས་བཟླས་པའི་གསད་ལས་དང་བཅས་པའོ། །ལྔ་པ་ལ་གཉིས། བསྐྱེད་རིམ་པའི་གསད་ཆོག་དང། རྫོགས་རིམ་པའི་གསད་ཆོག་གོ་དང་པོ་ལ་
ལྔ། ཁ་སྦྱོར་དབྱེ་བའི་སྔོན་འགྲོ་ཐུན་མོང་གི་ཆོ་ག་དང། བསམ་གཏན་གྱིས་གསད་པའི་ཆོ་གའི་ལྷག་མ། སྦྲུལ་དང་སྡིག་པ་སོགས་ཀྱི་གཟུགས་ལ་བརྟེན་པའི་གསད་ཆོག། དགྲ་བོ་འབྱུང་པོ་ནག་པར་བསྐྱེད་པའི་སྐྱེད་ཆོག་དངོས་གཞི་དང་བཅས་པ་
ཁ་སྦྱོར་དབྱེ་བའི་ཆོ་ག་དངོས་སོ། །དྲུག་པ་ལ་གསུམ། སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། རང་བཞིན་མེད་པའི་དེ་ཉིད་བསྒོམས་པས་ཞི་སོགས་ཀྱི་དངོས་གྲུབ་འབྱུང་བ་ངོ་མཚར་བར་བསྟན་པ། ལས་ཀྱི་མིང་སྒྲུབ་ཚུལ་དང་བཅས་པའོ། །
དེ་ལ་གཉིས། སྡིག་སྦྲུལ་ལ་སོགས་པའི་གཟུགས་ལ་དུག་བཅུག་པའི་གསད་རླས་དང། དུག་གིས་ཟིན་པའི་གནས་གཞན་ནས་གཞན་དུ་སྤྲོ་ །གཉིས་པ་ལ་གཉིས། བསྐྱེད་རིམ་པས་ནད་ཞི་བར་བྱེད་པའི་ཆོ་ག་དང། རྫོགས་རིམ་པས་
[021A]༄༅། །ནད་ཞི་བར་བྱེད་པའི་ཆོ་གའོ། །དང་པོ་ལ་གསུམ། དུག་གི་ནད་གསོ་བའི་ཆོ་ག་དང། ཉེ་བའི་དུག་གསོ་བའི་ཞར་ལ་འབྲས་ལ་སོགས་པའི་ནད་བསལ་བའི་ཆོ་ག་དང། ཁྱད་པར་དུ་ནད་གསོ་བའི་ཆོ་ག་ཕན་ཡོན་དང་བཅས་པའོ། །
དྲུག་པ་ལ་ལྔ། མཚམས་སྦྱར་ཏེ་སྡུད་པ་པོའི་ཚིག་གིས་སྟོན་པའི་གསུང་ལ་འཇུག་པ། རྨི་ལམ་གྱི་དཔེས་ཆོས་ཐམས་ཅད་རང་བཞིན་མེད་པར་བཤད་པའི་དགོས་པ། སྒྲུབ་པ་པོ་གཉིས་ཀྱིས་རྨི་ལམ་གྱི་མཚན་མ་མཐོང་ཚུལ། དེ་ཁོ་ན་ཉིད་སྒྲུབ་པ་ལ་རྨི་ལམ་དཔེར་
བཀོད་ནས་ཐེ་ཚོམ་གཅོད་པ། དེ་ལྟར་བཤད་པས་འཁོར་རྣམས་ཀྱི་ཐེ་ཚོམ་ཆོད་ནས་ཅང་མི་སྨྲ་བར་བཞུགས་པའོ། །གསུམ་པ་ལ་གཉིས། མདོར་བསྟན་པ་དང། རྣམ་པར་ཕྱེ་སྟེ་བཤད་པའོ། །དེ་ལ་གཉིས། དངོས་གྲུབ་འགྲུབ་པའི་རྨི་ལམ་གྱི་མཚན་མ་མཐོང་
ཚུལ་དང། དམ་ཚིག་ཉམས་པས་རྨི་ལམ་ངན་པ་མཐོང་ཚུལ་ལོ། །དང་པོ་ལ་གཉིས། དངོས་ཀྱི་དོན་དང། བཤད་པའི་དོན་བསྡུ་བའོ། །དང་པོ་ལ་བཞི། འཇིག་རྟེན་ལས་འདས་པའི་དངོས་གྲུབ་འགྲུབ་པའི་རྨི་ལམ་དང། འཇིག་རྟེན་པའི་དངོས་གྲུབ་འགྲུབ་པའི་རྨི་ལམ་
དང། འཇིག་རྟེན་ལས་འདས་པའི་དངོས་གྲུབ་འགྲུབ་པའི་མཚན་མ་གཞན་བསྟན་པ་དང། འཇིག་རྟེན་པའི་དངོས་གྲུབ་འགྲུབ་པའི་མཚན་མ་གཞན་བསྟན་པའོ། །བཞི་པ་ལ་གཉིས། རྨི་ལམ་གྱི་དཔེས་སྤྱི་དོན་གྱི་སྒྱུ་མ་ལྟ་བུའི་ཏིང་ངེ་འཛིན་བསྟན་པ་
དང། རྨི་ལམ་གྱི་དཔེས་ཐུན་མོང་མ་ཡིན་པའི་སྒྱུ་མ་ལྟ་བུའི་ཏིང་ངེ་འཛིན་བསྟན་པའོ། །དང་པོ་ལ་གཉིས། རྨི་ལམ་གྱི་དཔེས་ཆོས་ཐམས་ཅད་རང་གི་མཚན་ཉིད་ཀྱིས་གྲུབ་པས་སྟོང་པར་བསྟན་པ། དེ་ལ་བྱ་བྱེད་མི་རུང་བར་འཛིན་པའི་དོགས་པ་བསལ་

[021B] །དེ་ལ་གཉིས། རང་བཞིན་གྱིས་སྟེང་པ་ལ་རྒྱུ་འབྲས་ཀྱི་བྱ་བྱེད་འཇོག་པ་འགལ་བར་ཞུས་པ་དང། དེ་གཉིས་མི་འགལ་བ་དེ་བཞིན་གཤེགས་པའི་དགོངས་པ་ཡིན་པར་བསྟན་པའི་ལན་ནོ། །དེ་ལ་གཉིས། ནམ་མཁའི་དཔེས་རང་བཞིན་མེད་པའི་སྟོང་ཉིད་
ཆོས་ཅན་ཀུན་ལ་ཁྱབ་པར་བསྟན་པ་དང། ནམ་མཁའི་དཔེས་དུ་མ་རོ་གཅིག་གི་དོན་བསྟན་པའོ། །གཉིས་པ་ལ་བཞི། སྒྱུ་མའི་ཡེ་ཤེས་ཀྱི་སྐུ་འབྱུང་བའི་གནས་བསྟན་པ་དང། ཡིད་ཀྱི་རང་བཞིན་གྱི་ལྷའི་སྐུས་ཁྱབ་པ་བསྟན་པ་དང། སྒྱུ་མའི་སྐུའི་ངོ་བོ་ཉིད་བསྟན་པ་དང་
དངོས་གྲུབ་རྣམ་པ་གཉིས་བདེན་གཉིས་གང་དུ་གནས་བསྟན་པའོ། །དེ་ལ་གསུམ། འཁོར་གྱིས་ཞུས་པ་དང། སྟོན་པས་དེའི་ལན་མཛད་པ་དང། ཁྱད་པར་དུ་རྡོ་རྗེ་འཆང་གི་དངོས་གྲུབ་ལ་ཞུས་ལན་མཛད་པའོ། །གཉིས་པ་ལ་གསུམ། ཆོས་ཐམས་ཅད་
དོན་དམ་པར་ངོ་བོ་ཉིད་མེད་པས་གང་ལ་ཡང་མི་གནས་པར་བསྟན་པ་དང། ཀུན་རྫོབ་ཏུ་རང་གི་ལུས་ངག་ཡིད་གསུམ་ལ་རྟེན་ནས་འབྱུང་བར་བསྟན་པ་དང། དེ་ལྟ་ཡིན་ཀྱང་དངོས་གྲུབ་དང་དེའི་གཞི་རྣམས་བདེན་པར་དམིགས་སུ་ཡོད་པར་དགག་པའོ།།
ལེའུ་བཅོ་ལྔ་པའི་བསྡུས་དོན་ནོ།། །།གསུམ་པ་དཀྱིལ་འཁོར་རྡོ་རྗེ་མངོན་པར་བྱང་ཆུབ་པའི་ལེའུ་བཤད་ཚུལ་ལ་བཞི། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་པ། ལེའུ་མཚན་དོན་བཤད་པ། ལེའུ་དེ་བཤད་ཟིན་
པར་བསྟན་པའོ། །གཉིས་པ་ལ་གསུམ། དཀྱིལ་འཁོར་གྱི་དང། དངོས་གྲུབ་ཀྱི་དང། སྤྱོད་པའི་ཆོ་གའོ། །དང་པོ་ལ་གཉིས། དཀྱིལ་ཆོག་ཉན་པའི་བསམ་པས་གསོལ་བ་གདབ་ཅིང་མཆོད་པ། གསོལ་བ་བཏབ་པའི་དོན་བཤད་པའོ། །དེ་ལ་གཉིས། སྤྱིའི་དོན་དང་

[022A]༄༅། །ཡན་ལག་གི་དོན་ནོ། །དེ་ལ་གཉིས། དཀྱིལ་འཁོར་སོ་སོའི་དང། ཐུན་མོང་གི་ཆོ་གའོ། །དང་པོ་ལ་གསུམ། སྐུ་དཀྱིལ་གྱི་དང། གསུང་དཀྱིལ་གྱི་དང། ལྷ་ལྷག་མ་རྣམས་ཀྱི་ཆོ་གའོ། །དང་པོ་ལ་བཞི། སྡུད་པ་པོའི་ཚིག་གི་ཏིང་ངེ་འཛིན་སྔོན་དུ་བཏང་ནས་
དཀྱིལ་འཁོར་བཤད་པར་དམ་བཅའ་བ། དེ་ཉིད་བསྡུས་པའི་ཆོ་གས་རྟེན་གྱི་དཀྱིལ་འཁོར་བྲི་བ། དེ་ལ་བརྟེན་པའི་ལྷ་ལུས་དང་ཡིད་ཀྱིས་བྲིས་ཏེ་དགོད་པ། སྒྲུབ་ཅིང་མཆོད་པ་དོན་བསྡུ་དང་བཅས་པའོ། །གཉིས་པ་ལ་བཞི། སྡུད་པ་པོའི་ཚིག་གིས་ཏིང་ངེ་འཛིན་
སྔོན་དུ་བཏང་ནས་དཀྱིལ་འཁོར་བཤད་པར་དམ་བཅའ་བ། རྟེན་གྱི་དཀྱིལ་འཁོར་ཡོངས་སུ་རྫོགས་པར་བྲི་བ། དེར་ལུས་དང་ཡིད་ཀྱིས་ལྷ་རྣམས་དགོད་པ། སྒྲུབ་ཅིང་མཆོད་པ་དོན་བསྡུ་དང་བཅས་པའོ། །གསུམ་པ་ལ་གཉིས། སྡུད་པ་པོའི་ཚིག་
གིས་ཆོ་ག་ལྷག་མ་གསུང་བའི་མཚམས་སྦྱར། གཙོ་བོ་འཕོ་ཚུལ་དོན་བསྡུ་དང་བཅས་པའོ། །གཉིས་པ་ལ་གཉིས། སློབ་དཔོན་གྱི་ལས་ཀྱི་ཆོ་ག་དང། སློབ་མ་གཞུག་པ་ལ་སོགས་པའི་ཆོ་གའོ། །དང་པོ་ལ་བཞི། དཀྱིལ་འཁོར་བྲི་སྒྲུབ་ཀྱི་དང་
བགེགས་བྱུང་ན་བཟློག་པ་ཡི་དང། བུམ་པའི་དང། སྦྱིན་སྲེག་གི་ཆོ་གའོ། །དང་པོ་ལ་གཉིས། ཕྱག་རྒྱ་དང་བཅས་པའི་དཀྱིལ་འཁོར་བྲི་སྒྲུབ་སྤྱིར་བསྟན་པ། ཕྱག་རྒྱ་དང་བྲལ་བའི་ཆོ་གའི་དམིགས་བསལ་བསྟན་པའོ། །དང་པོ་ལ་གཉིས། དཀྱིལ་འཁོར་
བྲི་བ་དང། སྒྲུབ་ཅིང་མཆོད་པའོ། །དང་པོ་ལ་གཉིས། ཐིག་འདེབས་པ་དང་ཚོན་དགྱེ་བའི་སྔགས་བསྟན་པ། དེའི་གྲོགས་ཕྱག་རྒྱ་འདུ་བྱ་བ་བསྟན་པའོ། །དེ་ལ་བཞི། བདེ་བ་ཆེན་པོ་ལས་ཕྱིར་ཕྱོགས་པའི་རྒྱུད་ལ་བརྟེན་ནས་དཀྱིལ་འཁོར་

[022B] དེས་ན་ཕྱག་རྒྱ་མ་དང་བཅས་པར་དཀྱིལ་འཁོར་བྲི་ཚུལ་སྤྱིར་བསྟན་པ་དང། ཕྱག་རྒྱའི་རིགས་ཀྱི་དབྱེ་བས་ཕྱེ་བའི་ཆོ་ག་བསྟན་པ་དང། དེ་ལྟར་བྱས་པའི་ཕན་ཡོན་ནོ། །གཉིས་པ་ལ་གསུམ། དམ་ཚིག་གི་དཀྱིལ་འཁོར་རྫོགས་
པར་བྱས་ནས་ཡེ་ཤེས་པ་སྤྱན་དྲངས་ཏེ་བསྟིམ་པ་དང། ཕྱི་རོལ་གྱི་དཀྱིལ་འཁོར་གྱི་ལྷ་ལ་མཆོད་པ་དང། ནད་ལུས་ཀྱི་དཀྱིལ་འཁོར་མཆོད་པའོ། །གཉིས་པ་ལ་གཉིས། སློབ་དཔོན་དང་སྒྲུབ་པའི་གྲོགས་ལྷར་བསྐྱེད་པ་དང། ཐིག་ཚོན་བྱིན་གྱིས་
བརླབས་ཏེ་གདབ་ཅིང་དགྱེ་བའོ། །བཞི་པ་ལ་གཉིས། གཉིས་ཀའི་རྒྱུད་ལས་གསུངས་པའི་ཆོ་གས་ནང་དང་ཕྱིའི་ཟས་ཀྱི་སྦྱིན་སྲེག་གཉིས་རིམ་ཅན་དུ་བྱ་བ་དང། སྙོམས་འཇུག་ལ་གནས་པས་ནང་དང་ཟས་ཀྱི་སྦྱིན་སྲེག་གཉིས་སྤེལ་ཏེ་བྱ་བའོ།།
གཉིས་པ་ལ་བཞི། དབབ་པ་སྔོན་དུ་འགྲོ་བས་དཀྱིལ་འཁོར་དུ་གཞུག་པ་དང། དཀྱིལ་འཁོར་བསྒྲུབ་པའི་ཆོ་ག་ལྷག་མ་བསྟན་པ་དང། ཞུགས་པ་ལ་དབང་བསྐུར་བ་དང། སྤྱོད་པའི་དམ་ཚིག་དབོག་པའོ། །དང་པོ་ལ་གཉིས། ཡེ་ཤེས་དབབ་
པའི་ཆོ་ག་ཁྱད་པར་བ་དང། དཀྱིལ་འཁོར་དུ་འཇུག་པའི་སྙིང་པོའོ། །གསུམ་པ་ལ་བཞི། བུམ་པའི་དང། གསང་བའི་དང། ཤེས་རབ་ཡེ་ཤེས་ཀྱི་དང། བཞི་པའི་དབང་བསྐུར་བའོ། །དང་པོ་ལ་ལྔ། དབང་ལྷ་སྤྱན་དྲངས་ཏེ་ཆུ་དབང་བསྐུར་
བ༑ སློབ་མ་ལ་ལུས་དཀྱིལ་དགོད་པ་སྔོན་དུ་བྱས་ནས་དེའི་འོག་ཏུ་དབང་བསྐུར་བར་བྱ་བ། དབང་བསྐུར་བ་སྦྱིན་པ་དང་དབང་གི་དོན་དུ་གསོལ་བ་གདབ་པའི་ཆོ་ག་དཀྱིལ་འཁོར་བསྟན་ཞིང་དམ་ཚིག་བསྒྲག་པ། ལྷ་དང་སྔགས་ཀྱི་རྗེས་

[023A]༄༅། །གནང་སྦྱིན་པའོ། །གསུམ་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །བཞི་པ་ལ་གཉིས། དངོས་ཀྱི་དོན་དང། ཤ་དང་བདུད་རྩི་ལྔའི་སྐྱེད་ཆོག་གསལ་བར་བཤད་པའོ། །གཉིས་པ་ལ་གཉིས། དབང་བསྐུར་ནས་
དམ་ཚིག་སྲུང་བས་དངོས་གྲུབ་གཉིས་ཀ་འགྲུབ་པར་བསྟན་པ་དང། དངོས་གྲུབ་སྒྲུབ་པའི་ལས་ཚོགས་སོ་སོར་བཤད་པའོ། །དེ་ལ་དྲུག་ཤ་ལྔ་བདུད་རྩི་ལྔའི་རི་ལུའི་སྒྲུབ་པ། མངག་གཞུག་པ་སྒྲུབ་པ། རྡོ་རྗེ་འཇམ་དཔལ་གྱི་སྒོ་ནས་རྒྱལ་པོ་ལ་
སོགས་པ་དབང་དུ་བྱ་བ། གདུལ་བྱ་མ་དད་པ་དད་པར་བྱེད་པའི་སྦྱོར་བ། རྣམ་སྣང་གི་སྒོ་ནས་བཀྲེས་སྐོམ་ཞི་བའི་སྦྱོར་བ། ལྷ་སོ་སོའི་སྒྲུབ་ཐབས་ལ་བརྟེན་ནས་ལས་སྒྲུབ་པའོ། །གཉིས་པ་ལ་བདུན། འཇིག་རྟེན་ལས་འདས་པའི་མངག་གཞུག་པ་སྒྲུབ་
པ༑ འཇིག་རྟེན་པའི་མངག་གཞུག་པ་བསྐུལ་བ། མངག་གཞུག་པ་སྒྲུབ་པའི་གནས་དང་དུས། མངག་གཞུག་པ་བསྒྲུབས་པའི་ཕན་ཡོན། མངག་གཞུག་པ་བསྐུལ་བའི་སྙིང་པོ། །མངག་གཞུག་པ་བསྒྲུབ་པའི་ཚུལ་བསྡུས་ཏེ་བསྟན་པ། མཇུག་
བསྡུ་བའོ། །དང་པོ་ལ་གསུམ། མངག་གཞུག་པའི་སྒྲུབ་པ་ཐུན་མོང་དུ་བསྟན་པ་དང། རིགས་སོ་སོར་བྱེ་བའི་སྒྲུབ་པ་བསྟན་པ་དང། མངག་གཞུག་བསྐུལ་ཚུལ་ལོ། །བཞི་པ་ལ་གཉིས། རིག་འཛིན་གྱི་འཁོར་ཚད་མེད་པ་འགྲུབ་ཚུལ་དང་
སངས་རྒྱས་ཀྱི་ཞིང་དུ་ཁྲིད་ནས་མཆོག་འགྲུབ་ཚུལ་ལོ། །དྲུག་པ་ལ་གཉིས། དངོས་ཀྱི་དོན་དང། མངག་གཞུག་པས་ལས་སྒྲུབ་ཚུལ་ལོ། དྲུག་པ་ལ་ལྔ། དཔའ་བོ་རྡོ་རྗེའི་སྒོ་ནས་ཞི་སོགས་ཀྱི་ལས་ཐམས་ཅད་སྒྲུབ་ཚུལ། སྐུལ་བྱེད་མའི་སྒོ་ནས་

[023B] ཛམྦྷ་ལའི་སྒོ་ནས་ནོར་སྒྲུབ་ཚུལ། གནོད་སྦྱིན་མོ་དབང་དུ་བྱས་ནས་ལས་སྒྲུབ་པ། མཁའ་འགྲོ་མ་གཉིས་དང་སྙོམས་པར་ཞུགས་པས་འབྲས་བུ་གཉིས་འགྲུབ་ཚུལ་ལོ། །གསུམ་པ་ལ་དྲུག་སྤྲོས་མེད་བསྡུས་པའི་སྤྱོད་པ་བྱ་ཚུལ་
དང། ཤིན་ཏུ་སྤོས་མེད་ཀྱི་སྤྱོད་པ་བྱ་ཚུལ་དང། སྤྱོད་པའི་འབྲས་བུ་དང། སྤྲོས་མེད་ཀྱི་སྤྱོད་པའི་ཐུན་མོང་གི་ཆོ་ག་དང། སྤྱོད་པ་གཉིས་ལ་བརྟེན་ནས་སྒྲུབ་པ་པོས་ལམ་བགྲོད་ཚུལ་དང། སྤྱོད་པའི་གཞུང་ཉེ་བར་བསྡུ་བའོ། །དང་པོ་ལ་ལྔ་
མཚམས་སྦྱར་སྔོན་འགྲོས་སྤྱོད་པ་བྱེད་པས་ཆ་ལུགས་བསྒྱུར་དགོས་པར་བསྟན་པ། རིགས་གསུམ་སོ་སོར་ཕྱེ་བའི་སྤྱོད་པ་བྱེད་ཚུལ། ཁ་ཟས་ལ་ལོངས་སྤྱོད་ཚུལ་ཕན་ཡོན་དང་བཅས་པ། ངེས་དོན་གྱི་དམ་ཚིག་བཞི་ལ་གནས་པར་
བྱ་བ། རང་རིགས་ཀྱི་ཕྱག་རྒྱ་མ་མ་རྙེད་ན་ཇི་ལྟར་བྱ་བའོ། །ལེའུ་བཅུ་དྲུག་པའི་བསྡུས་དོན་ནོ། །།བཞི་པ་རྡོ་རྗེའི་བྱིན་རླབས་ཀྱི་རྒྱལ་པོའི་ལེའུ་བཤད་ཚུལ་ལ་གསུམ། ལེའུ་སྔ་ཕྱིའི་མཚམས་སྦྱར་བ། ལེའུ་གཞུང་བཤད་
པ༑ ལེའུ་མཚན་དོན་བཤད་པའོ། །གཉིས་པ་ལ་བཞི། མཚམས་སྦྱར་ནས་བསྟོད་ཅིང་གསོལ་བ་གདབ་པ། བསྟོད་པ་ལ་སྟོན་པ་དགྱེས་ནས་གསུང་བ་ལ་མངོན་དུ་ཕྱོགས་པ། གསོལ་བ་བཏབ་པའི་དོན་བཤད་པ། འདུས་པའི་
དོན་འཆད་པའི་རིམ་པ་འབྱུང་ཚུལ་མཇུག་སྡུད་དང་བཅས་པའོ། །གསུམ་པ་ལ་དགུ། དམ་ཚིག་དང་སྡོམ་པ་རྣམས་བསྟེན་པ་དང། མཚན་མ་མེད་པའི་ཏིང་ངེ་འཛིན་གཏན་ལ་དབབ་པ། དེའི་ཐབས་སུ་ལྷའི་སྐུ་ཇི་ལྟར་བསྐྱེད་

[024A]༄༅། །པ་སྤྱོད་པ་དམ་ཚིག་དང་བཅས་པ། འཁོར་གྱི་དྲིས་ལན་གྱིས་བླ་མ་བསྙན་བཀུར་ཚུལ་བསྟན་པ། བསམ་གཏན་གྱི་དཀྱིལ་འཁོར་ལ་བརྟེན་ནས་ཀྱང་དབང་རྫོགས་པར་བསྐུར་བའི་ཚུལ། ལས་ཚོགས་མཆོད་པ་དམ་ཚིག་རྣམས་
སྤེལ་ནས་བསྟན་པ། །རྒྱུད་ཀྱི་ཆེ་བ་བསྟན་པ། ཐོས་བསམ་གྱིས་ཐེ་ཚོམ་ཆོད་ནས་ཉམས་སུ་བླངས་པའི་འབྲས་བུ་བསྟན་པ། རྒྱུད་ཡོངས་སུ་གཏད་པའི་ཚུལ་ལོ། །དང་པོ་ལ་གསུམ། ཐེག་པ་གསུམ་གྱི་དམ་ཚིག་དང་སྡོམ་པ་དང། འཇིག་རྟེན་པ་
གཞན་གྱི་དམ་ཚིག་དང་སྡོམ་པ་དང། རིམ་པ་གཉིས་ལ་གནས་པའི་སོ་སོའི་དམ་ཚིག་དང་སྡོམ་པ་བསྟན་པའོ། །དང་པོ་ལ་གསུམ། རིགས་གསུམ་གྱི་བཟའ་བ་དང་བསྲུང་བའི་དམ་ཚིག་བསྟན་པ་དང། རང་སངས་རྒྱས་ཀྱི་དམ་ཚིག་བསྟེན་
ཚུལ་དང་ཉན་ཐོས་ཀྱི་དམ་ཚིག་བསྟེན་ཚུལ་ལོ། །གཉིས་པ་ལ་བཞི། གཙོ་བོ་གསུམ་གྱི་དམ་ཚིག་འཁྲུལ་སྤོང་དང་བཅས་པ་དང། རྫུ་འཕྲུལ་ཆུང་བ་ལྔའི་དམ་ཚིག་དང། དམ་ཚིག་དེ་བརྒྱད་ལ་གསང་འདུས་པས་ཀྱང་སྤྱད་པར་བྱ་བ་དང། དོན་
བསྡུ་བ་ཁུངས་དང་བཅས་པའོ། །གསུམ་པ་ལ་དྲུག་རྫོགས་རིམ་པས་ལས་ཀྱི་ལམ་རྣམས་འོད་གསལ་གྱིས་དག་པར་བྱ་བའི་དམ་ཚིག་དང་སྡོམ་པ་དང། བསྐྱེད་རིམ་པ་དང་རྫོགས་རིམ་པས་ཕྱག་བྱ་བ་དང་མི་བྱ་བའི་ཚུལ་དང། བསྐྱེད་
རིམ་པས་འདོད་ཡོན་ལ་ལོངས་སྤྱོད་པའི་དུས་སུ་ཡུལ་དབང་རྣམས་ཐབས་ཤེས་སུ་སྡུད་པའི་སྡོམ་པ་དང། རྫོགས་རིམ་པས་ཐ་མལ་པའི་ལུས་སྤངས་ནས་རྡོ་རྗེའི་སྐུ་སྐྱེད་པའི་ཐབས་ཀྱི་དམ་ཚིག་དང། ནང་ལ་གཞོལ་བ་རྣམས་ཀྱི་ཚིམ་པར་

[024B] སྔགས་ལ་གཞོལ་བ་རྣམས་ཀྱི་ཚིམ་པར་བྱ་བའི་ཆོ་གའོ། །གཉིས་པ་ལ་ལྔ། རྗེས་འཇུག་གི་ལས་ཚོགས་ལ་སྟོང་པ་ཉིད་ཀྱི་ཏིང་ངེ་འཛིན་དགོས་པར་བསྟན་པའི་ཕྱིར་དུ་སྟོན་པ་འོད་གསལ་ལ་བཞུགས་པ་དང། དེ་ལ་སྔོན་བྱུང་གི་དགོས་པ་
བསྟན་པའི་ཕྱིར་དུ་འཁོར་རྣམས་ཀྱིས་དྲིས་ལན་མཛད་པ་དང། དེ་ལ་སྟོན་པ་མཉེས་ནས་དོན་དེ་ཉིད་རང་གི་གསུང་གིས་སྟོན་པར་མཛད་པ་དང། སླབ་བཞིན་པའི་རྣལ་འབྱོར་པ་སངས་རྒྱས་སུ་འགྲུབ་པའི་རྒྱུ་ལ་ཞུས་ལན་མཛད་པ་དང། འོད་ཟུང་གི་ཏིང་
ངེ་འཛིན་བཤད་པ་ལ་འཁོར་རྣམས་ངོ་མཚར་བར་གྱུར་པའོ། །གཉིས་པ་ལ་བཞི། འཁོར་གྱི་བྱང་སེམས་རྣམས་ཀྱིས་འོད་གསལ་ལ་བཞུགས་པའི་རྒྱུ་མཚན་ཞུས་པ་དང། དེའི་ལན་འཁོར་གྱི་དེ་བཞིན་གཤེགས་པས་གསུངས་པ་དང། ལན་དེ་ལ་
ལོག་པར་རྟོག་པ་འཇམ་དཔལ་ལ་སོགས་པས་བསལ་བ་དང། འཁོར་གྱི་དེ་བཞིན་གཤེགས་པས་བྱང་ཆུབ་ཐོབ་བྱར་ཡོད་མེད་ཀྱི་ཚུལ་བསྟན་པའོ། །གསུམ་པ་ལ་གཉིས། ལོག་པར་གཟུང་བ་ཞེས་པའི་ཚིག་དོན་ལ་ལོག་རྟོག་བསལ་བ་དང། འོད་
ཟུང་གི་ཟབ་པ་དང་རྒྱ་ཆེ་བ་བསྟན་པའི་དགོས་པ་བསྟན་པའོ། །བཞི་པ་ལ་གཉིས། དོན་དམ་པར་ཐོབ་བྱ་སོགས་མ་གྲུབ་པས་བྱང་ཆུབ་རྙེད་དཀའ་བར་བསྟན་པ་དང། ཐ་སྙད་དུ་རྙེད་སླ་བར་བསྟན་པའོ། །བཞི་པ་ལ་གསུམ། འཁོར་གྱི་དེ་བཞིན་གཤེགས་
པས་སངས་རྒྱས་ཐམས་ཅད་ཀྱི་དངོས་གྲུབ་གང་ལས་འབྱུང་བ་དང་གང་དུ་ཐིམ་པའི་རྒྱུ་ཞུས་པ་དང། སྟོན་པས་རང་གི་ལུས་ངག་ཡིད་གསུམ་འོད་གསལ་དུ་ཞུགས་པ་རྒྱུ་ཡིན་པར་བསྟན་པ་དང། དེ་ལ་སླར་ཡང་ཞུས་ལན་མཛད་པའོ། །དེ་ལ་གཉིས་

[025A]༄༅། །དངོས་གྲུབ་དང་ཁམས་གསུམ་ཐམས་ཅད་ཀྱི་རྩ་བ་གང་ཡིན་ཞུས་པ་དང། དེའི་རྩ་བ་འོད་གསལ་དང་དེ་ལ་རྩ་བ་གཉིས་པ་མེད་པར་བསྟན་པའོ། །གསུམ་པ་ལ་ལྔ། རིགས་སོ་སོའི་སྔགས་ཀྱི་སྐུ་སྐྱེད་པའི་ཐབས་དང། རྫོགས་རིམ་པའི་
སྤྱོད་པ་བསྟན་པ་དང། རྫོགས་རིམ་པས་ལག་པའི་ཕྱག་རྒྱ་མི་བཅིང་བའི་དམ་ཚིག་དང། ཕྱག་རྒྱ་མ་ལ་བརྟེན་པའི་སྐུ་གསུང་ཐུགས་ཀྱི་དམ་ཚིག་གསུམ་བསྟེན་པ་དང། སྤྱོད་པ་གསུམ་ལ་གནས་པས་ཕྱི་རོལ་གྱི་ལྷར་ཞེན་པ་བསལ་ནས་བདག་ཉིད་ལྷག་པའི་ལྷར་
བལྟ་བའི་དམ་ཚིག་གོ་གཉིས་པ་ལ་གཉིས། ཡེ་ཤེས་ཀྱི་ཕྱག་རྒྱ་ལ་བརྟེན་པའི་སྤྱོད་པ་ཕན་ཡོན་དང་བཅས་པ་དང། ལས་ཀྱི་ཕྱག་རྒྱ་ལ་བརྟེན་པའི་སྤྱོད་པ་ཕན་ཡོན་དང་བཅས་པའོ། །བཞི་པ་ལ་གསུམ། རིག་མ་དང་སྙོམས་པར་ཞུགས་པས་བསྐྱེད་པའི་བདུད་
རྩི་ཟོས་པའི་བཅུད་ལེན་གྱིས་ལུས་ཀྱི་སྟོབས་རྒྱས་པར་བྱ་བ། གསུང་རྡོ་རྗེའི་ལྕེས་རྩ་བསྐུལ་ནས་བདེ་བ་བསྐྱེད་དེ་ལས་བྱུང་བའི་བདུད་རྩི་ལྕེས་མྱང་བ་དང། པདྨ་ཅན་ལ་སོགས་པའི་ཕྱག་རྒྱ་རྣམས་ཀྱིས་ཡིད་དགའ་བར་བྱ་ཞིང་དེ་རྣམས་ཀྱི་ཐུགས་སུན་མི་དབྱུང་
པ་མཇུག་སྡུད་དང་བཅས་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །བཞི་པ་ལ་བཞི། འཁོར་རྣམས་ལ་དྲིས་ལན་གྱི་སྐབས་དབྱེ་བའི་ཕྱིར་སྟོན་པ་འོད་གསལ་ལ་བཞུགས་པ་དང། དེའི་ཚེ་འཁོར་རྣམས་ཀྱིས་དྲིས་ལན་ཇི་ལྟར་
དུ་མཛད་པ་དང། དེས་བྱང་ཆུབ་སེམས་དཔའ་རྣམས་ཐེ་ཚོམ་ཆོད་ནས་ཐུགས་རངས་པ་ཐོབ་པ་དང། དྲིས་ལན་གྱི་དོན་རྣམས་བསྡུས་ཏེ་བསྟན་པ་ཤེས་བྱེད་དང་བཅས་པའོ། །གཉིས་པ་ལ་བཞི། བྱམས་པས་འདུས་པའི་སློབ་དཔོན་ལ་ཇི་ལྟར་བལྟ་ཞེས་འཁོར་

[025B] བྱམས་པ་ལ་དེའི་ལན་མཛད་པ་དང། འཁོར་གྱི་དེ་བཞིན་གཤེགས་པ་ལྔས་བྱང་སེམས་རྣམས་ལ་བླ་མའི་བསྔགས་པ་བསྟན་པ་དང། སྐུ་གསུང་ཐུགས་ཀྱི་དངོས་གྲུབ་གང་ལ་གནས་པའི་དྲིས་ལན་ནོ། །དེ་
ལ་གསུམ། དངོས་གྲུབ་ཀྱི་རྩ་བ་གང་ཡིན་ཞུས་པ་དང། དེ་བླ་མ་ཡིན་པར་བསྟན་པའི་ལན་དང། བླ་མའི་རྡོ་རྗེ་གསུམ་ཡང་རྡོ་རྗེ་འཆང་ལ་གནས་པར་བསྟན་པའོ། །ལྔ་པ་ལ་བཞི། སྟོན་པ་འོད་གསལ་ལས་བཞེངས་ནས་བསམ་གཏན་གྱི་དཀྱིལ་འཁོར་ཉན་
པར་བསྐུལ་བ། འཁོར་རྣམས་ཀྱིས་དེ་བཤད་པར་གསོལ་བ་བཏབ་པ། གསོལ་བ་བཏབ་པའི་དོན་བཤད་པ། དོན་བསྡུ་བའོ། །གསུམ་པ་ལ་བཞི། བསམ་གཏན་གྱི་དཀྱིལ་འཁོར་སྒྲུབ་པའི་བར་སྔོན་དུ་བདག་བསྐྱེད་སྒོམ་པའི་ཚུལ། དེ་ནས་ཕྱག་རྒྱ་དང་
སྙོམས་པར་ཞུགས་ཏེ་བསམ་གཏན་གྱི་དཀྱིལ་འཁོར་སྒྲུབ་ཅིང་མཆོད་པ། སློབ་མ་ལ་དབང་བསྐུར་བ་ལྷག་མའི་མཚོན་བྱེད་ནང་དབང་བསྐུར་བ་དང། དབང་བསྐུར་བའི་ཕན་ཡོན་ནོ། །དྲུག་པ་ལ་དྲུག་རྡོ་རྗེ་མཁའ་འགྲོའི་རྣལ་འབྱོར་གྱིས་གདུག་པ་རྣམས་ཚར་
གཅད་པ་དང། མཆོད་པའི་ཆོ་ག་དང། ལུས་རྟས་པར་བྱེད་པའི་ཆོ་ག་དང། རྫོགས་རིམ་པའི་ལུས་ངག་གི་དམ་ཚིག་དང། ལེའུ་བཅོ་ལྔ་པ་ལས་གསུངས་པའི་ལས་ཕྲ་མོའི་ལྷག་མ་བསྟན་པ་དང། ལས་ཀྱི་མཐར་རྡོ་རྗེ་ཨཉྫ་ན་སྒྲུབ་པའི་ཆོ་ག་བསྟན་པའོ། །གཉིས་
པ་ལ་ལྔ། ནང་གི་སྦྱིན་སྲེག་གི་མཆོད་པ། ཡིད་དུ་འོང་བའི་ཡུལ་ལྔའི་ཐུན་མོང་གི་མཆོད་པ། རིགས་ཀྱི་སྲས་བསྐྲུན་ཏེ་བསྲུང་བ་དང་གསོ་བ་ལ་སོགས་པའི་ཁྱད་པར་གྱི་མཆོད་པ། སེམས་ཅན་ཐམས་ཅད་ཀྱི་དོན་དུ་དམིགས་ནས་ས་ལ་ལོངས་སྤྱོད་པ་ཕུལ་

[026A]༄༅། །དུ་བྱུང་བའི་མཆོད་པ། མཆོད་པ་རྣམས་སྒྲུབ་པ་ལ་མཚན་འཛིན་གྱི་དྲི་མ་དག་པར་བྱ་བའི་ཐབས་བསྟན་པའོ། །ལྔ་པ་ལ་གཉིས། དུག་བསལ་བ་ལ་སོགས་པའི་ཆོ་ག་དང། དེ་ལྟར་བྱེད་པའི་སྔགས་པས་གཞན་བསྲུང་བའི་ཆོ་ག་བསྟན་པའོ། །
བདུན་པ་ལ་བཞི། རྒྱུད་འདི་ལ་དད་ཅིང་སྒོམ་པ་ལ་སངས་རྒྱས་ཐམས་ཅད་ཀྱི་གསང་བ་གསུམ་གྱི་གནད་རྟོགས་དགོས་པར་བསྟན་པ་དང། རྒྱུད་ཤིན་ཏུ་རྙེད་དཀའ་བར་བསྟན་པ་དང། རྒྱུད་འདི་ལ་བརྟེན་ནས་ཚེ་འདིར་མཆོག་འགྲུབ་པར་བསྟན་པ་དང། རྒྱུད་ཤིན་ཏུ་
ཟབ་པར་བསྟན་པའོ། །གཉིས་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །གསུམ་པ་ལ་གཉིས། སྤྱིའི་དོན་དང། ཡན་ལག་གི་དོན་ནོ། །བཞི་པ་ལ་གསུམ། རྗེས་འཇུག་གི་གང་ཟག་བཞིས་རྒྱུད་མ་ལུས་པར་ཉན་ཡང་དོན་མ་རྟོགས་པ་བསྟན་པའི་ཕྱིར་
སྔོན་བྱུང་ལ་བྱང་ཆུབ་སེམས་དཔའ་རྣམས་བཤུམས་པ་དང། རྗེས་འཇུག་ལ་རིན་པོ་ཆེ་ལྟ་བུའི་གང་ཟག་གིས་དེ་རྣམས་དབུགས་འབྱིན་པ་བསྟན་པའི་ཕྱིར་བྱང་ཆུབ་སེམས་དཔའ་རྣམས་ཀྱི་མྱ་ངན་བསལ་བའི་དྲིས་ལན་དང། རིན་པོ་ཆེ་ལྟ་བུའི་གང་ཟག་གིས་
དེ་དག་གི་རབ་རིབ་བསལ་བས་དེ་དག་གིས་དེ་ཁོ་ན་ཉིད་རྟོགས་པར་བསྟན་པའོ། །བརྒྱད་པ་ལ་ལྔ། ཐོབ་བྱའི་འབྲས་བུ་བསྟན་པའི་ཕྱིར་གཙོ་བོ་འོད་གསལ་དུ་ཞུགས་པ། དེ་ལ་ལྷ་མོ་བཞིའི་གླུས་བཞེངས་པར་བསྐུལ་བ། འོད་གསལ་ལས་བཞེངས་ནས་རིགས་བཞིའི་ངོ་
བོས་སྤྱན་སོགས་བཞི་དང་སྙོམས་པར་ཞུགས་པ། དེའི་འོག་ཏུ་རྡོ་རྗེ་གསུམ་གྱིས་ནམ་མཁའི་ཁམས་ཐམས་ཅད་གང་བར་བསྟན་པ། སྟོན་པ་ཡེ་ཤེས་ཀྱི་ཕྱག་རྒྱ་དང་སྙོམས་པར་ཞུགས་པས་འགྲོ་བའི་དོན་མཛད་ཚུལ་ལོ། །དེ་ལ་བཞི། སྙོམས་པར་ཞུགས་

[026B] སེམས་ཅན་ཀུན་ཏུ་བཟང་པོར་མཉམ་པ་ཉིད་དུ་བསྟན་པ་འཁོར་རྣམས་ཀྱིས་གཟིགས་ཚུལ་དང། དེ་ལ་འཁོར་རྣམས་ངོ་མཚར་ནས་ཞུས་
པ་དང། འདོད་ཆགས་ཀྱི་རང་བཞིན་འོད་གསལ་ཉིད་ཡིན་པས་ངོ་མཚར་རྒྱུ་མེད་པར་བསྟན་པའོ། །དགུ་པ་ལ་བཞི། འདུས་པ་སངས་རྒྱས་དང་བྱང་སེམས་རྣམས་ལ་སྤྱིར་གཏད་པ་དང། བྱེ་བྲག་ཏུ་རྡོ་རྗེ་ཆོས་ལ་གཏད་དེ་ཞལ་གྱིས་བཞེས་པ་དང། དེ་རྣམས་ཀྱི་
དོན་རྗེས་འཇུག་ལ་སྦྱར་ཏེ་བཤད་པ་དང། རྒྱུད་གཏད་པའི་འོག་ཏུ་འཁོར་རྣམས་རྡོ་རྗེ་གསུམ་དུ་གྱུར་པར་བསྟན་པའོ། །བཞི་པ་ལ་བཞི། རྡོ་རྗེ་སློབ་མས་སློབ་དཔོན་ལ་ཇི་ལྟར་ཞུས་པ་དང། ཞུས་པའི་ལན་བཤད་པ་དང། དེས་ན་ཐེ་ཚོམ་སྤངས་ཏེ་རང་
གཞན་གྱི་གྲུབ་པའི་མཐའི་མཆོག་དམན་ངེས་པར་བྱ་བ་དང། རྒྱུད་ཀྱི་གཞུང་ཉེ་བར་བསྡུ་བའོ། །དང་པོ་ལ་གསུམ། རྒྱུད་མཐའ་དྲུག་གིས་འཆད་པ་ལ་རྒྱབ་ཀྱིས་ཕྱོགས་པའི་སྔགས་པ་རྣམས་ཀྱིས་བསྐྱེད་རིམ་རྙེད་ཀྱང་ཟུང་འཇུག་གི་གནད་རྫོགས་
པར་མི་རྙེད་པར་བསྟན་པ་དང། ཁྱད་པར་བདུན་ལྡན་གྱི་ཟུང་འཇུག་རྒྱུད་ཀྱི་དོན་མཐར་ཐུག་པར་བསྟན་པ་དང། དོན་དེ་སྟོན་པ་དང་སྡུད་པ་པོ་ལ་སོགས་པ་མི་བཞུགས་པའི་དུས་སུ་གང་གིས་སྟོན་ཞིང་གདུལ་བྱའི་རྒྱུད་ལ་འཇུག་པར་འགྱུར་བ་དྲིས་པའོ། །གཉིས་
པ་ལ་གསུམ། གསུང་རབ་ཟབ་མོའི་དོན་མཐར་ཐུག་པ་མགོན་པོ་ཀླུ་སྒྲུབ་ཀྱིས་སྟོན་པར་ལུང་བསྟན་པའི་ཚུལ། དེས་ན་ཀླུ་སྒྲུབ་ནས་བརྒྱུད་པའི་བླ་མ་རྣམས་ཀྱིས་འདུས་པའི་དོན་ཟབ་མོ་སྟོན་ཞིང་གདུལ་བྱའི་རྒྱུད་ལ་འཕོ་བར་བསྟན་པ། མགོན་པོ་ཀླུ་

[027A]༄༅། །སྒྲུབ་ཀྱིས་མཐར་ཐུག་པའི་གོ་འཕང་བརྙེས་ནས་མཐར་ཐུག་པའི་ལམ་བསྟན་ཏེ་བདེ་བ་ཅན་དུ་གཤེགས་པའི་ཚུལ་ལོ། །ལེའུ་བཅུ་བདུན་པའི་བསྡུས་དོན་ནོ།། །།གསུམ་པ་རྒྱུད་ཀྱི་བཤད་པ་མཐར་ཕྱིན་པའི་
ཚུལ་ལ་གསུམ། རྒྱུད་ཀྱི་རྒྱལ་པོ་མཐའ་དྲུག་གི་སྒོ་ནས་བཤད་པས་བཤད་ཚུལ་གཞན་ལས་ཁྱད་པར་དུ་འཕགས་པར་བསྟན་པ་དང། དེ་ལྟར་བཤད་པའི་དགེ་བ་གནས་སྐབས་དང་མཐར་ཐུག་གི་དོན་གཉིས་འགྲུབ་པའི་རྒྱུར་བསྔོ་བ་དང། ལེའུ་དེ་བཤད་ཟིན་
པར་བསྟན་པའོ། །བཞི་པ་མཇུག་གི་དོན་ལ་གཉིས། མཛད་པ་པ་གང་གིས་གྲུབ་ཆེན་གང་གི་མན་ངག་ལ་བརྟེན་ནས་མཛད་པ་དང། བོད་ཡུལ་དུ་ལོ་པཎ་གང་གིས་བསྒྱུར་བའི་ཚུལ་ལོ། །རྒྱུད་ཐམས་ཅད་ཀྱི་རྒྱལ་པོ་དཔལ་གསང་བ་འདུས་པའི་རྩ་
རྒྱུད། འགྲེལ་པ་སྒྲོན་མ་གསལ་བར་བྱེད་པ་ཞེས་བྱ་བའི་རྒྱ་ཆེར་བཤད་པས་འཆད་པའི་བསྡུས་དོན་འདི་ནི། དཔལ་གསང་བ་འདུས་པའི་རྣལ་འབྱོར་པ་ཤར་ཙོང་ཁ་པ་བློ་བཟང་གྲགས་པའི་དཔལ་གྱིས་འབྲོག་རི་བོ་ཆེ་དགའ་ལྡན་རྣམ་པར་རྒྱལ་བའི་
གླིང་དུ་སྦྱར་བའོ།། །།



