   ༈   །    ༈   རྒྱས་ཆོས་ཚོགས་མ་བཏོན་ནས། བདག་སོགས་འགྲོ་བ་ནམ་མཁའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་དཀོན་མཆོག་རིན་པོ་ཆེ་རྣམ་པ་གསུམ་
དང་ཁྱད་པར་དུ་ཡང་སྐྱབས་གནས་ཀུན་འདུས་ཀྱི་བདག་ཉིད་བློ་བཟང་ཐུབ་དབང་རྡོ་རྗེ་འཆང་དངོས་རྗེ་བཙུན་བླ་མ་རིན་པོ་ཆེ་ལ་ཕྱག་འཚལ་ཞིང་མཆོད་དོ་སྐྱབས་སུ་མཆིའོ། །བདག་ཅག་སྲིད་ཞིའི་འཇིགས་པ་ཐམས་ཅད་ལས་མྱུར་དུ་སྐྱབས་པའི་མགོན་དང་སྐྱབས་དང་དཔུང་གཉེན་དམ་
པ་སྐད་ཅིག་ཀྱང་འབྲལ་བ་མེད་པར་མཛད་དུ་གསོལ། །བདག་གིས་གཞན་དོན་དུ་རྫོགས་པའི་བྱང་ཆུབ་འདོད་ནས་སྒྲུབ་པའི་བློ་འདི་གང་དང་འཕྲད་ཀྱང་མི་གཏང་ཞིང་སྤེལ་བར་བགྱིའོ། །མཁྱེན་རབ་འཇམ་དབྱངས་རིགས་བདག་རྡོ་རྗེ་འཆང། །ཐུགས་ཀར་ཡེ་ཤེས་སེམས་དཔའ་བློ་

[116B] །ཀུན་གྱི་ངོ་བོ་བླ་མ་རིན་པོ་ཆེ། །ཟུང་འཇུག་ཕྱག་རྒྱ་ཆེན་པོའི་བཀའ་དྲིན་སྩོལ། །བདག་གཞན་ལས་ཀྱི་བཀོད་འབྱོར་ཕུན་ཚོགས་དང། །རྒྱལ་བ་སྲས་ཀྱི་ཐུགས་རྗེའི་རོལ་བ་རྣམས། །ཀུན་བཟང་མཎྜལ་མཛེས་པའི་རྒྱན་བྱས་ཏེ། །བླ་མ་ལྷར་འབུལ་བྱིན་གྱིས་བརླབ་ཏུ་གསོལ། །
ཞེས་གསོལ་བ་བཏབ་པས་རང་དང་རོ་གཅིག་ཏུ་གྱུར། བདག་ཉིད་བླ་མ་རྡོ་རྗེ་འཆང་དུ་གྱུར་པ་ཡུམ་དང་སྙོམས་པར་ཞུགས་པའི་བདེ་བ་ཆེན་པོ་དང་ཤེས་རབ་ཆེན་པོ་ནི་ངེས་དོན་གྱི་རྡོ་རྗེ་དང་དྲིལ་བུ་སྟེ། ཕྱི་དང། ནང་དང། གསང་བ་དང། དེ་ཁོ་ན་ཉིད་ཀྱི་སྒོ་ནས་རང་ལ་མཆོད་པ་བྱེད་ཅིང་
ཐེག་པ་གསུམ་དང། ཁྱད་པར་དུ་ཡང། ཕྱི་བྱ་སྤྱོད་དང། གསང་བ་རྣལ་འབྱོར་དང། རྣལ་འབྱོར་ཆེན་པོ་བླ་ན་མེད་པ་དང་བཅས་པ་མཐའ་དག་ལ་མཁས་པར་བྱས་ནས་དེ་བཞིན་དུ་འཛིན་པར་བྱེད་ཅིང། རིགས་ལྔ་སྤྱིའི་རྩ་བའི་དམ་ཚིག་ལ། དང་པོ་སློབ་དཔོན་ལ་བརྙས་སྨོད་ཀྱི་རྩ་ལྟུང་
གཉིས་པ་བདེ་གཤེགས་བཀའ་འདས་ཀྱི་རྩ་ལྟུང། གསུམ་པ་རྡོ་རྗེའི་སྤུན་ལ་ཁྲོས་ནས་ཉེས་པ་བརྗོད་པའི་རྩ་ལྟུང། བཞི་པ་སེམས་ཅན་ལ་བྱམས་པ་སྤོང་བའི་རྩ་ལྟུང། ལྔ་པ་བྱང་ཆུབ་སེམས་དོར་གྱི་རྩ་ལྟུང། དྲུག་པ་ཆོས་ལ་སྨོད་པའི་རྩ་ལྟུང། བདུན་པ་མ་སྨིན་པ་ལ་གསང་བ་
སྒྲོགས་པའི་རྩ་ལྟུང། བརྒྱད་པ་ཕུང་པོ་ལ་བརྙས་གདུང་གི་རྩ་ལྟུང། དགུ་པ་སྟོང་ཉིད་ཟབ་མོ་སྤོང་བའི་རྩ་ལྟུང། བཅུ་པ་གདུག་ཅན་ལ་མཛའ་བར་བྱེད་པའི་རྩ་ལྟུང། བཅུ་གཅིག་པ་སྟོང་ཉིད་མ་བསྐྱངས་པའི་རྩ་ལྟུང། བཅུ་གཉིས་པ་དད་སུན་འབྱིན་པའི་རྩ་ལྟུང། བཅུ་གསུམ་པ་དམ་རྫས་མི་
བསྟེན་པའི་རྩ་ལྟུང། བཅུ་བཞི་པ་བུད་མེད་ལ་སྨོད་པའི་རྩ་ལྟུང་དང་བཅས་པ་རྣམ་པར་དག་པར་བྱ་ཞིང། ཡན་ལག་གི་དམ་ཚིག་ལ། སྤང་བའི་དམ་ཚིག་དང་བསྟེན་པའི་དམ་ཚིག་སྤང་བའི་དམ་ཚིག་གཞན་བསྟན་པ་རྣམས་དང། ཤེས་རབ་སྟོབས་ཀྱིས་ལེན་པ་དང། །དེ་ཡི་བདུད་རྩི་
སྟོབས་ཀྱི་ལེན། །སྣོད་མིན་ལ་ནི་མི་གསང་དང། །ཚོགས་ཀྱི་ནང་དུ་རྩོད་པ་དང། །དང་ལྡན་ལ་གཞན་ཆོས་སྟོན་དང། །ཉན་ཐོས་ནང་དུ་ཞག་བདུན་གནས། །རྫུན་གྱི་རྣལ་འབྱོར་ང་རྒྱལ་བྱེད་།དད་པ་མེད་ལ་ཆོས་སྟོན་པ། །བསྙེན་སོགས་མ་དག་ལས་ལ་འཇུག་།དགོས་མེད་སོ་བྱང་ལས་

[117A]༄༅། །འདས་པ། །བླ་མ་ལྔ་བཅུའི་སྐབས་དང་འགལ། །ཞེས་སོགས་སྤོམ་པོ་རྣམས་ཀྱང་བསྲུང། །བསྲུང་བའི་ཚུལ་ནི། ཤེས་ཤིང་གུས་ལ་བདག་ཉིད་མ་འཁྲུལ་བར་བྱས་ནས། ཉོན་མོངས་པ་ངེས་པར་བཅོམ་སྟེ། སྤང་པ་མཐར་ཐུག་གི་ཚད་དུ་
འཁྱོལ་བ་ཞིག་ཅི་ནས་ཀྱང་བྱ། དེ་ལྟར་བྱེད་ནུས་པ་བླ་མ་ལྷས་བྱིན་གྱིས་བརླབ་ཏུ་གསོལ། དགེ་བའི་ཆོས་མཐའ་དག་ཀྱང་བསྡུས་ནས་རང་རྒྱུད་ལ་བསྐྱེད་ཅིང་སྤེལ་བར་བྱས་ཏེ། རྟོག་པ་མཐར་ཐུག་གི་ཚད་དུ་ཁྱོལ་བ་ཞིག་ཅི་ནས་ཀྱང་བྱ། དེ་ལྟར་བྱེད་ནུས་པར་བླ་མ་ལྷས་བྱིན་གྱིས་
བརླབ་ཏུ་གསོལ། ལུས་དང་ལོངས་སྤྱོད་དང། བདེ་དགེ་གང་ལ་ཡང་མ་ཆགས་པར་གཞན་དོན་དུ་གཏོང་ཞིང། རྫོགས་བྱང་ཁོ་ནའི་ཕྱིར་དུ་བརྩམས་ཤིང་བསྔོ་བར་བགྱིའོ། །སེམས་ཅན་གང་ལ་ཡང་ཉེ་རིང་མེད་པར་ཡིད་འོང་གི་རྣམ་པ་ཅན་དུ་མཚུངས་པས་ན། འདི་ཐམས་
ཅད་མཆོག་གི་བདེ་བ་དམ་པའི་རྒྱུ་འབྲས་ཚང་ལ་མ་ནོར་བ་དང་ལྡན་པ་ཞིག་བྱུང་ན་ཅི་མ་རུང། ལྡན་པར་གྱུར་ཅིག་སྡུག་བསྔལ་རྒྱུ་འབྲས་ཀྱིས་བཅིངས་པ་ལས་རྣམ་པར་གྲོལ་བ་ཞིག་བྱུང་ན་ཅི་མ་རུང། གྲོལ་བར་གྱུར་ཅིག་དེ་གཉིས་བདག་གིས་ཅི་ནས་ཀྱང་བྱ་དེ་ལྟར་
བྱེད་པའི་ཕྱི་ནང་གསང་གསུམ་གྱི་ནུས་པ་ཐམས་ཅད་མངོན་དུ་གྱུར་ནས་ཡོངས་སུ་རྫོགས་པར་བླ་མ་ལྷས་ད་ལྟ་ཉིད་དུ་བྱིན་གྱིས་བརླབ་ཏུ་གསོལ། དེས་ན་བདག་གིས་ཅི་བྱས་གང་བྱུང་སེམས་ཅན་གྱི་དོན་བྱེད་པའོ། །འདི་ཡི་དགེ་བས་མཐའ་ཡས་འགྲོ་བ་ཀུན། །ཐེག་མཆོག་
དགེ་བའི་བཤེས་ཀྱིས་རྗེས་བཟུང་ནས། །རྣམ་དག་དམ་ཚིག་སྡོམ་པས་རྒྱུད་སྦྱངས་ཏེ། །ལམ་གྱི་མཐར་ཐུག་རིམ་གཉིས་མཐར་སོན་ཤོག་།ལུང་དང་མངོན་པར་རྟོག་པའི་དམ་ཆོས་ཀུན། །རྒྱལ་བའི་དགོངས་པ་ཇི་བཞིན་འཛིན་པ་ལ། །བར་དུ་གཅོད་པའི་མིང་ཡང་མེད་པ་དང། །
མཐུན་པའི་རྐྱེན་རྣམས་བདེ་བླག་འགྲུབ་པར་ཤོག་ཅེས་པ་འདི་ནི་བླ་མ་ལ་དད་གུས་བརྟན་པོ་ཐོབ་ནས་དབེན་པའི་རི་སུལ་དུ། ཆོས་བརྒྱད་ཀྱི་གཡེང་བས་མ་གོས་བསྒྲུབ་ལ་བརྩོན་པ་བྱ་དོར་གནས་བླ་མ་བློ་གྲོས་ཆོས་འཕེལ་དང། སྐྱེས་བུ་མཆོག་གི་ཆོས་ལུགས་ལ་དད་འདུན་བརྟན་པོ་ཐོབ་པར་རྭ་སྒྲེང་དགེ་སློང་ངག་དབང་སྨོན་

[118B]བགྲངས་གསལ་ཁ་འཁོད་པའི་ཐུན་ཇུག་རྣལ་འབྱོར་མདོར་བསྡུས། ཚིག་ལྷུག་གོ་བདེ་བ་ཞིག་དགོས་ཞེས་བསྐུལ་ངོར་་བླ་མའི་ཉེ་གནས་པ་ཀེའུ་ཚང་སྤྲུལ་མིང་བས་དང་བས་སྦྱར་བའོ།། །།