།།༄༅། །ན་མོ་གུ་རུ་མཉྫུ་གྷོ་ཥཱ་ཡ། གང་གི་ཞབས་པད་
གཙུག་གིས་གུས་མཆོད་པ། །དེ་ལ་མཆོག་དང་ཐུན་མོང་དངོས་གྲུབ་ཀུན། །ཡིད་ལ་རེ་བ་ཇི་བཞིན་སྩོལ་མཛད་པའི། །རྡོ་རྗེ་འཆང་དབང་བླ་མའི་ཞབས་བཏུད་ནས། །བླ་མ་ཡི་དམ་བསྲུང་མའི་ཚོགས་རྣམས་ལ། །མཆོད་
གཏོར་འབུལ་ཚུལ་རྒྱུན་གྱི་རྣལ་འབྱོར་དུ། །ཇི་ལྟར་བྱ་བའི་རིམ་པ་འདིར་བཤད་ཀྱི། །ད་ནི་བདུད་སྡེ་བག་ཡོད་བསྟེན་པར་རིགས། །འདིར་ཡི་དམ། མགོན་པོ། ཆོས་རྒྱལ། ལྷ་མོ་དང་བཅས་པ་རྣམས་ལ་གཏོར་མ་འབུལ་
ཚུལ་རྒྱུན་གྱི་ཉམས་ལེན་འཁྱེར་བདེ་བར་བྱ་བ་ནི། མཆོད་གཏོར་རྣམས་ཕྱག་ལེན་བཞིན་དུ་བཤམས། རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་

[095B] ཧྲཱི་ཥྚཱི་ས་བསངས། སྭ་བྷཱ་ཝས་སྦྱངས། སྟོང་པ་ཉིད་དུ་གྱུར། སྟོང་པའི་ངང་ལས་མཆོད་གཏོར་རྣམས། རང་བཞིན་བདེ་སྟོང། རྣམ་པ་མཆོད་གཏོར། བྱེད་ལས་དབང་པོ་དྲུག་གི་
སྤྱོད་ཡུལ་དུ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པ་ས་དང་བར་སྣང་གི་ཁྱོན་ཐམས་ཅད་གང་བར་གྱུར། ཨོཾ་ཨཱ་ཧཱུཾ། ལན་གསུམ་བརྗོད་ནས་བྱིན་གྱིས་བརླབས། དེ་ནས་རོལ་མོ་དབྱངས་དང་བཅས་པས་འདི་སྐད་ཅེས་
ཧཱུཾ། རབ་འབྱམས་རྒྱལ་བའི་ཡབ་གཅིག་འཇམ་པའི་དབྱངས། །མ་རུངས་གདུལ་དཀའ་འདུལ་མཛད་གཤིན་རྗེའི་གཤེད། །རྩ་བརྒྱུད་བླ་མ་ཡི་དམ་ལྷ་ཚོགས་བཅས། །དམ་ཚིག་ལྡན་པའི་གནས་འདིར་གཤེགས་སུ་
གསོལ། །མྱུར་མཛད་ཡེ་ཤེས་མགོན་པོ་ཐུགས་རྗེའི་གཏེར། །ལྷ་ཆེན་ཆོས་ཀྱི་རྒྱལ་པོ་བགེགས་ཀྱི་དགྲ། །འདོད་ཁམས་གཙོ་མོ་དམ་ཚིག་ལྡན་པའི་ཕྱིར། །རང་རང་འཁོར་དང་བཅས་ཏེ་གནས་འདིར་གཤེགས། །རང་གི་མདུན་དུ་
ཡེ་ཤེས་ལས་གྲུབ་པའི། །འཇིགས་རུང་མེ་དཔུང་འབར་བའི་ཀློང་དཀྱིལ་དུ། །བླ་མ་ཡི་དམ་བཀའ་བསྲུང་གཙོ་བོ་གསུམ། །རྣལ་འབྱོར་འཕྲིན་ལས་བསྒྲུབ་ཕྱིར་རྟག་བཞུགས་གསོལ། །སྔགས་དང་ཏིང་འཛིན་ཕྱག་རྒྱས་བྱིན་
བརླབས་པའི། །ཕྱི་ནང་མཆོད་པའི་སྤྲིན་ཕུང་མཁའ་ལམ་ཁྱབ། །ངོ་མཚར་སྤྱན་གཟིགས་དམ་རྫས་རྒྱ་མཚོའི་ཚོགས། །ཞིང་ཀུན་བཀང་སྟེ་འཁོར་དང་བཅས་ལ་འབུལ། །དགྲ་བགེགས་བསྒྲལ་བའི་ཤ་ཁྲག་ལྷུན་པོར་སྤུངས།།
[096A]༄༅། །བཅུད་ལྡན་བདུད་རྩིའི་བཏུང་བ་རྒྱ་མཚོར་བསྐྱིལ། །ཨོཾ་ཨཱ་ཧཱུཾ་གིས་བདུད་རྩིར་བྱིན་བརླབས་ཏེ། །བླ་མ་ཡི་དམ་དམ་ཅན་ཚོགས་ལ་འབུལ། ཞེས་ལན་གསུམ་གྱིས་གཏོར་མ་ཕུལ་ནས། བཞེས་ནས་
སངས་རྒྱས་བསྟན་པ་བསྲུང་བ་དང། །བདག་ཅག་དཔོན་སློབ་འཁོར་དང་བཅས་པ་ལ། །གནོད་ཅིང་འཚེ་བའི་དགྲ་བགེགས་གདུག་པ་ཅན། །འཕྲིན་ལས་དྲག་པོའི་སྟོབས་ཀྱིས་ཚར་གཅོད་མཛོད། །བཟླས་པ་བྱ་བར་འདོད་ན་སྐབས་
འདིར་བྱ། ཧཱུཾ། རྒྱལ་བ་ཀུན་གྱི་མཁྱེན་པའི་ལྷ་ལམ་ལས། །འཇམ་དཔལ་དཔའ་བོའི་རྟ་བདུན་དཀྱིལ་འཁོར་རྒྱས། །འཕྲིན་ལས་དྲག་པོའི་ཚ་ཟེར་འབུམ་ཕྲག་གིས། །ནག་པོའི་སྡེ་རྣམས་འཇིགས་པར་བྱེད་ལ་བསྟོད། །རྣལ་
འབྱོར་ཡོངས་ཀྱི་དགྲ་ལྷ་བསྟེན་པའི་གཉེན། །བསྟེན་པས་ཞི་རྒྱས་དབང་དང་མངོན་སྤྱོད་ཀྱི། །སྣ་ཚོགས་འཕྲིན་ལས་འདོད་དགུའི་ཆར་འབེབས་པའི། །ལྷ་ཆེན་མགོན་པོ་འཁོར་དང་བཅས་ལ་བདུད། །དགྲ་བགེགས་
རྣམས་ལ་མཐར་བྱེད་མངོན་སུམ་བཞིན། །སྐད་ཅིག་ཙམ་གྱིས་ཐལ་བར་བརླག་བྱེད་ཅིང། །རྣལ་འབྱོར་བུ་བཞིན་སྐྱོང་བའི་དམ་ཚིག་ཅན། །ཆོས་ཀྱི་རྒྱལ་པོ་འཁོར་དང་བཅས་ལ་བསྟོད། །འདོད་ཁམས་དབང་
ཕྱུག་གནས་གསུམ་མཁའ་འགྲོའི་གཙོ། །བསྟན་པའི་དཔལ་གྱུར་བསྟན་འཛིན་ཀུན་གྱི་གཉེན། །དམག་དང་ཟོར་གྱིས་དགྲ་བགེགས་འཇོམས་མཛད་པའི། །རྒྱལ་བའི་བསྟན་བསྲུང་གཙོ་མོ་ཁྱོད་ལ་བསྟོད། །རྣལ་འབྱོར་

[096B] །བདག་ཅག་དཔོན་སློབ་མི་ནོར་འཁོར་བཅས་རྣམས། །བཅོལ་ལོ་བལྟོས་སོ་ཉིན་གསུམ་བྱ་ར་དང། །མཚན་གསུམ་མེལ་ཚེ་གཡེལ་བ་མེད་པར་མཛོད། །མི་འདོད་རྐྱེན་ངན་བར་གཅོད་ཞི་བ་
དང། །ཚེ་དང་བསོད་ནམས་རིགས་རྒྱུད་རྒྱས་པ་དང། །ཁམས་གསུམ་ལོངས་སྤྱོད་སྐྱེ་དགུ་དབང་བསྡུ་ཞིང། །སྡང་དགྲ་གདོན་བགེགས་ཐལ་བའི་རྡུལ་དུ་རློག་མདོར་ན་མཐུ་ལྡན་བསྲུང་མ་ཁྱེད་རྣམས་ཀྱིས། །རྣལ་འབྱོར་བདག་
ཅག་འཁོར་དང་བཅས་པ་ལ། །རྟག་ཏུ་གཡེལ་བ་མེད་པར་གྲོགས་མཛད་ནས། །མཆོག་དང་ཐུན་མོང་དངོས་གྲུབ་མ་ལུས་སྩོལ། །སྲིད་ཞིའི་དཔལ་འབྱོར་མ་ལུས་འབྱུང་བའི་གཞི། །ཐུབ་པའི་བསྟན་པ་ཡུན་རིང་གནས་པ་དང། །
དེ་འཛིན་བྱེད་པའི་སྐྱེས་བུ་དམ་པ་རྣམས། །དཔལ་འབྱོར་གྱིས་བརྒྱན་ཡུན་རིང་ཞབས་བརྟན་མཛོད། ཅེས་འཕྲིན་ལས་བཅོལ་ཞིང་ཤིས་བརྗོད་སོགས་མཇུག་ཆོག་སྤྱི་ལྟར་བྱའོ། །གང་གི་རྣམ་དཔྱོད་ཡལ་གའི་ཁྱོན་
ཡངས་ལས། །གཏོར་འབུལ་མེ་ཏོག་གསར་པའི་ལང་ཚོ་ཅན། །སྐལ་བཟང་འདོད་ལྷའི་རེ་བ་སྐོང་བྱེད་པ། །གསར་དུ་བསྐྲུན་པོ་ཆོས་ཀྱི་རྒྱལ་མཚན་ཉིད། །བར་གཅོད་བདུད་སྡེའི་རླབས་ལས་རྒྱལ་བྱས་ཏེ། །འཕྲིན་ལས་རྣམ་
བཞིའི་རིན་ཆེན་ལེན་འདོད་རྣམས། །མཆོད་གཏོར་འབུལ་བའི་ཐབས་མཁས་གྲུ་རྫིངས་འདི། །ལེགས་པར་བསྟེན་དང་དབང་གི་རྒྱལ་པོ་འཐོབ། །འདི་ལས་འོངས་པའི་རྨད་བྱུང་དགེ་བའི་ཚོགས། །ཀུནྡ་པདྨའི་རྩ་བ་ལྟར་དཀར་

[097A]༄༅། །བ། །ཇི་སྙེད་བསགས་པ་དེ་ཡིས་འགྲོ་བ་ཀུན། །བདུད་བཞིའི་གཡུལ་ལས་རྒྱལ་བ་ཉིད་གྱུར་ཅིག་ཅེས་པ་འདི་ནི་དད་པ་དང་རྣམ་དཔྱོད་ལ་སོགས་པ་དམ་པས་བསྔགས་པའི་ཡོན་ཏན་རིན་པོ་ཆེས་རྒྱུད་
ཕྱུག་ཅིང། རིགས་རུས་ཆོ་འབྲང་རྨད་དུ་བྱུང་བས་མཛེས་པ་ལྕང་ར་ནས་ལྷུན་གྲུབ་རྒྱལ་པོས་བསྐུལ་བ་ལ་བརྟེན་ནས། དགེ་སློང་བློ་བཟང་ཆོས་ཀྱི་རྒྱལ་མཚན་གྱིས་སྦྱར་བའོ།། །།



