༄༅། །སྙིང་པོ་དོན་གསུམ་གྱི་ཁྲིང་ཡིག་ ། ༄༅། །རྒྱལ་ཀུན་ཐུགས་རྗེའི་བདག་ཉིད་
པད་དཀར་ཅན། །ངུར་སྨྲིག་གར་གྱིས་རྣམ་རོལ་ངག་གི་དབང། །བློ་གསལ་སྐལ་བཟང་རྒྱ་མཚོའི་མགོན་གྱུར་པ། །བཀའ་དྲིན་མཉམ་མེད་ཞབས་ལ་གུས་པས་འདུད། །འདིར་འཕགས་པ་འཇིག་རྟེན་དབང་ཕྱུག་
གིས་གྲུབ་ཆེན་མི་ཏྲ་ཇཽ་ཀི་ལ་གནང་བའི་གདམས་པ་ཟབ་མོ་སྙིང་པོ་དོན་གསུམ་དུ་གྲགས་པའི་དམིགས་རིམ་དཔལ་ལྡན་བླ་མ་དམ་པའི་ཞལ་གྱི་བུམ་བཟང་ལས་འོང་བ་མདོ་ཙམ་འགོད་པ་ལ་གཉིས། ཉམས་སུ་བླང་བྱའི་
ཁུངས་དགོད་པ་དང། དེའི་དོན་ཉམས་སུ་ལེན་ཚུལ་ལོ། །དང་པོ་ནི། ཚེ་འདིར་རྒྱུན་གྱི་ཡིད་དམ་སྒོམ། །འཆི་ཁར་འཕོ་བའི་མན་ངག་སྒོམ། །བར་དོར་བསྲེ་བསྒོམ་བྱ་སྟེ། །རྒྱུན་དུ་སྒོམ་པ་ཀུན་གྱི་གནད་

[091B] །སྙིང་རྗེ་ཆེན་པོར་རབ་བསྐྱེད་དེ། །སྤྱི་བོར་བླ་མ་སྙིང་ཁར་ལྷ། །རང་སེམས་སྐྱེ་མེད་སྒོམ་པར་བྱ། །རང་ལུས་མཆོད་སྦྱིན་བྱས་ནས་ནི། །ལྟོས་པ་ཐམས་ཅད་རབ་སྤངས་ཏེ་
འོད་ཀྱི་སྤུ་གུའི་སྦྱོར་བ་ཡིས། །སེམས་ནི་དགའ་ལྡན་གནས་སུ་འཕང། །འདི་ཉིད་བར་དོར་ཤེས་བྱས་ལ། །ཕྱི་ནང་གསང་བ་བསྒྱུར་བྱས་ཏེ། །སྟོང་ཉིད་སྙིང་རྗེའི་རྣལ་འབྱོར་གྱིས། །མཁས་པས་ཉིད་
འཚམས་སྦྱར་བར་བྱ། །གང་ཤར་ངོས་ཟིན་ལྟ་བའི་གནད། །དེ་ལམ་ཡེངས་སྒོམ་བའི་གནད། །དྲན་པ་རོ་སྙོམས་སྤྱོད་པའི་གནད། །གྲུབ་ཐོབ་ཆེན་པོའི་གདམས་ངག་གོ་ཅེས་པ་སྟེ་ཤོ་ལོ་ཀ་དང་པོའི་
རྐང་པ་དང་པོས་ཚེ་འདི། གཉིས་པས་འཆི་ཁ། གསུམ་པས་བར་དོའི་ཉམས་ལེན་སྟོན་ཅིང། རྗེ་བསོ་བས་འང་ཉིད་བར་ངོར་ཞེས་སོགས་འདྲེན་པ་ན་གྲུབ་ཆེན་གྱི་རྩ་ཚིག་ལས་ཞེས་དྲངས་ཤིང་རྗེ་དགེ་འདུན་རྒྱ་མཚོས་ཤོ་ལོ་ཀ་ཐ་མ་གྲུབ་ཆེན་གྱི་གསུང་མིན་པར་བཤད་ལ་
བདག་གི་དཔལ་ལྡན་བླ་མ་དམ་པས་ཤོ་ལོ་ག་དང་པོ་གྲུབ་ཆེན་གྱི་གསུང་དང་ལྷག་མ་ལོ་ཙྪ་བའི་གསུང་དུ་བཞེད་དོ།། བཞི་བས་འཕོ་བ་དང་བསྲེ་བ་གཉིས་འཆི་ཁ་དང་བར་དོར་དགོས་པའི་ཉམས་ལེན་ཡིན་ཡང། །དེར་ཇི་ལྟར་འདོད་པ་བཞིན་ཕན་ཐོགས་པ་ལ་
ད་ལྟ་ནས་ཉམས་སུ་ལེན་དགོས་པས་གསུམ་ཆར་ཡང་ད་ལྷ་ནས་རྒྱུན་དུ་སྒོམ་པ་གནད་ཆེ་བར་སྟོན་ལ། ལྷག་མ་རྣམས་ཤོ་ལོ་ཀ་དང་པོའི་རྒྱས་བཤད་དོ། །གཉིས་པ་ལ་བཞི། ཚེ་འདིའི་གདམས་ངག་གི་སྙིང་པོ་
རྒྱུན་གྱི་ཡི་དམ། འཆི་ཁའི་གདམས་ངག་གི་སྙིང་པོ་འཕོ་བ། བར་དེའི་གདམས་ངག་གི་སྙིང་པོ་བསྲེ་བ། དེ་གསུམ་ཀ་ལ་དགོས་པ་ལྟ་སྒོམ་སྤྱོད་པའི་གནད་ཉམས་སུ་ལེན་ཚུལ་ལོ། །དང་པོ་ནི། མི་རྟག་
སྡུག་བསྔལ་དྲན་བྱས་ནས། ཞེས་སོགས་ཤོ་ལོ་ཀ་གཅིག་གིས་བསྟན་ཏེ་འདིའི་དོན་ཉམས་སུ་ལེན་པ་ལ། ཁྲོ་ཐུ་ལོ་ཙྪ་བས་བསྡུས་དོན་མཛད་པ་དང་བྱང་སེམས་ཀུན་བཟང་བརྗེ་བ་སོ་བརྫེད་དགེ་རྒྱམ་བ་རྣམས་ཀྱི་ཁྲིད་ཡིག་ཏུ། རྐྱེན་བསྐུལ་ལམ་གདབ་བའི་མན་ངག་རྒྱུ་བྱང་
[092A]༄༅། །ཆུབ་ཀྱི་སེམས་སྒོམ་པའི་མན་ངག་ཐབས་བླ་མ་ཡི་དམ་ལ་གསོལ་བ་འདེབས་པའི་མན་ངག་ངོ་བོ་རང་སེམས་སྐྱེ་མེད་སྒོམ་པའི་མན་ངག་ཅེས་པའི་ས་བཅད་བཞི་མཛད་ལ། བདག་གིས་བླ་མས་འདི་ལྟར་གསུང་ངོ། །སྔོན་འགྲོ། དངོས་གཞི་
རྗེས་གསུམ། དང་པོ་ལ། སྔོན་འགྲོ་ཐུན་མོངས་པ་དང། ཐུན་མོངས་མ་ཡིན་པ་གཉིས། དང་པོ་ལ། སྐྱབས་འགྲོ་དང་སེམས་བསྐྱེད་གཉིས་ལས། དང་པོ་ནི། མི་རྟག་སྡུག་བསྔལ་དྲན་བྱས་ནས། ཞེས་པས་བསྟན་
ཏེ༑ དེ་ཡང་འཆི་བ་མི་རྟག་པ་སྒོམ་པས་མཚོན་པའི་སྐྱེས་བུ་ཆུང་ངུ་དང་ཐུན་མོང་བའི་ལམ་རིམ་དང། འཁོར་བའི་སྡུག་བསྔལ་སྒོམ་པས་མཚོན་པའི་སྐྱེས་བུ་འབྲིང་དང་ཐུན་མོང་བའི་ལམ་རིམ་རྣམས་འདིར་སྒོམ་དགོས་པས་
དལ་འབྱོར་དོན་ཆེ་ཞིང་རྙེད་དཀའ་བ། འཆི་བ་ངེས་པར་འོང་ཞིང་ནམ་འཆི་ཆ་མེད་པ། འཁོར་བ་སྤྱི་དང་སོ་སོའི་སྡུག་བསྔལ་བཟོད་དཀའ་བ་རྣམས་ལམ་རིམ་ཆེ་ཆུང་སོགས་ལས་འབྱུང་བ་ལྟར་བསམ་ནས་ཚེ་འདི་དང་འཁོར་བའི་ཕུན་
ཚོགས་ལས་བློ་བཟློག་ཅིང་ཐར་པ་དོན་གཉེར་ལ་ཡིད་བསྐུལ་ཏེ་འཁོར་བའི་སྡུག་བསྔལ་ལས་ཐར་བའི་ཕྱིར་གོང་དུ་སྨོས་པའི་བླ་མ་སྔ་མ་གཉིས་ཀྱིས་ཐོག་མར་ཕྱོགས་བཅུའི་སངས་རྒྱས་ལ་ཕྱག་མཆོད་སོགས་བྱས་ནས་འདི་དག་སྒོམ་པར་གསུངས་དཀོན་མཆོག་གསུམ་ལ་
སྐྱབས་སུ་འགྲོ་བ་ལ་སྐྱབས་ཡུལ་གསལ་གདབ་པ་ནི། རང་གི་མདུན་གྱི་ནམ་མཁར་པདྨ་འདབ་མ་བཞི་པ་ཁ་ཤག་གིས་ཕྱེ་བ་ཡངས་ཤིང་རྒྱ་ཆེ་བའི་ལྟེ་བར་རིན་པོ་ཆེའི་ཁྲི་དང་པད་ཟླའི་སྟེང་དུ། རང་གི་རྩ་བའི་བླ་མ་སྤྱན་རས་གཟིགས་ཕྱག་བཞི་པ་
འམ་ཁ་སར་པ་ཎི་གང་རུང་གི་རྣམ་པ་ཅན། དེའི་མདུན་གྱི་འདབ་མ་ལ་ཕྱོགས་བཅུའི་སངས་རྒྱས་ལོངས་སྤྲུལ་གྱི་རྣམ་པ་ཅན། གཡས་ཀྱི་འདབ་མ་ལ་ལུང་རྟོགས་ཀྱི་ཆོས་དཀོན་མཆོག་གླེགས་པ་མ་སྙིན་རྩི་ཐད་བུ་བ་ཕྱེ་བ་དར་དང་རིན་པོ་ཆེའི་རྒྱན་ཅན་བསྒོམ་པར་རྗེ་བསོ་བས་བཤད་
གྱི་རྣམ་པ་ཅན། རྒྱབ་ཀྱི་འདབ་མ་ལ་བྱམས་འཇམ་དབྱངས་སོགས་ཕྱག་བཞི་པ་འོག་ནས་འབྱུང་བ་ལྟར་དང། ཁ་དབ་ཎི་སྐུ་མདོག་དཀར་པོ་ཞལ་གཅིག་ཕྱག་གཉིས་པ། ཞབས་གཉིས་མཉམ་པའི་སྟབས་ཀྱིས་བཞེངས་པ། ཕྱག་གཡས་མཆོག་སྦྱིན་དང། གཡོན་པད་དཀར་གྱི་ཡུབ་འཐེབ་སྲིན་གྱིས་ཐུགས་

[092B] བྱང་སེམས་དང་མཆོག་ཟུང་འོད་སྲུང་སོགས་ཐེག་དམན་གྱི་དགེ་འདུན་ལྷའི་བུ་གཞོན་ནུ་དང་རབ་བྱུང་སོགས་ཀྱི་རྣམ་པ་ཅན། གཡོན་གྱི་འདབ་མ་ལ་སངས་རྒྱས་བྱང་སེམས་གདུལ་བྱ་མ་རུང་པའི་ངོ་བོར་དྲག་པོའི་སྐུར་
བསྟན་པ་ཁྲོ་བོའི་རྣམ་པ་ཅན། སངས་རྒྱས་བྱང་སེམས་ཁྲོ་བོ་སོགས་ཀྱི་མདུན་དང་གླེགས་བམ་གྱི་གདོང་དར་རང་ལ་བསྟན་ནས་ཡོད་པར་གསལ་ལེགས་པར་གདབ། དེ་དག་གི་མདུན་གྱི་དབུས་སུ་རང་ཉིད་གཡས་སུ་ཕ། གཡོན་དུ་མ་
མདུན་དུ་གནོད་བྱེད། རྒྱབ་ཏུ་རིགས་དྲུག་གི་སེམས་ཅན་རྣམས་འཁོད་ནས། ཐམས་ཅད་འཁོར་བའི་སྡུག་བསྔལ་གྱིས་འཇིགས་ཤིང་དཀོན་མཆོག་ལ་ཡིད་ཆེས་པ་གཉིས་ཚོགས་ཀྱི་སྒོ་ནས་དཀོན་མཆོག་གསུམ་དཔུང་
གཉེན་དུ་འཛིན་འདོད་དྲག་པོས་མགྲིན་གཅིག་ཏུ་བརྗོད་པར་བསམ་ལ། བདག་དང་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་དཔལ་ལྡན་བླ་
མ་དམ་པ་རྣམས་ལ་སྐྱབས་སུ་མཆིའོ། །རྫོགས་པའི་སངས་རྒྱས་རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་སོགས་
སྐབས་བསྟུན་བརྗོད། དེ་ནས་བདག་དང་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དཀོན་མཆོག་རིན་པོ་ཆེ་རྣམ་པ་གསུམ་ལ་ཕྱག་འཚལ་ཞིང་སྐྱབས་སུ་མཆིའོ། །བདག་སོགས་ཀྱི་རྒྱུད་བྱིན་གྱིས་
བརླབ་ཏུ་གསོལ། ཞེས་གསོལ་བ་ལན་གསུམ་བཏབ་པས། སྐྱབས་ཡུལ་རྣམས་ཀྱི་ཐུགས་ཁ་ནས་འོད་ཟེར་འཕྲོས། སེམས་ཅན་ཐམས་ཅད་ལ་ཕོག་སེམས་ཅན་རྣམས་ཀྱི་སྡིག་སྒྲིབ་དག་ལུས་ཐུགས་རྗེ་
ཆེན་པོའི་སྐུ་དང། ཡིད་ཆོས་ཀྱི་སྐུར་གྱུར་ནས་བྱ་ཁྱུ་ལ་འུར་རྡོ་འཕངས་པ་བཞིན་འུར་ཏིང་ངེ་དག་པའི་ཞིང་དུ་གཤེགས། སྐྱབས་ཡུལ་རྣམས་འོད་དུ་ཞུ་ནས་རང་ལ་ཐིམ་པས་བྱིན་གྱིས་བརླབས་བྱུང་སྙམ་དུ་བསམ་ལ་དར་ཅིག་

[093A]༄༅། །མཉམ་པར་བཞག་གཉིས་པ་སེམས་སྐྱེད་ནི། སྙིང་རྗེ་ཆེན་པོ་རབ་བསྐྱེད་དེ། ཞེས་པས་བསྟན་ལ། དེ་ཡང་སྙིང་རྗེ་ཆེན་པོས་མཚོན་པའི་སྐྱེས་བུ་ཆེན་པོའི་ལམ་རིམ་འདིར་བསྒོམ་དགོས་
པས། བཏང་སྙོམས། མར་ཤེས། དྲིན་དྲན་སོགས་ལམ་རིམ་ལས་འབྱུང་བ་ལྟར་ལེགས་པར་བསམ་ལ་སེམས་ཅན་ཐམས་ཅད་སྡུག་བསྔལ་ལས་སྒྲོལ་འདོད་ཀྱི་སྙིང་རྗེ་ཆེན་པོས་ཀུན་ནས་བསླང་སྟེ་བླ་ན་མེད་པའི་བྱང་ཆུབ་
འཐོབ་བྱེད་ཀྱི་རྒྱུའི་གཙོ་བོ་སྨོན་པ་དང་འཇུག་པའི་བདག་ཉིད་ཅན་གྱི་བྱང་ཆུབ་ཀྱི་སེམས་རིན་པོ་ཆེ་བསྐྱེད། དག་ཏུ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་གྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་
པར་བྱ། དེའི་ཕྱིར་དུ་སྙིང་པོ་དོན་གསུམ་གྱི་དམར་ཁྲིད་ཟབ་མོ་ཉམས་སུ་བླང་བར་བགྱིའོ། །ཞེས་པ་སྐབས་བསྟུན་བརྗོད། གཉིས་པ་སྔོན་འགྲོ་ཐུན་མོང་མ་ཡིན་པ་བླ་མའི་རྣལ་འབྱོར་ནི་སྤྱི་བོར་བླ་མ་ཞེས་པས་བསྟན་ཅིང་
སྙམ་པ་སྨོན་སེམས་བསྐྱེད་ཚུལ་དང། སྙམ་པ་འཇུག་སེམས་བསྐྱེད་ཚུལ་ཡིན་གསུངས། སྔར་སྨོས་པའི་བླ་མ་རྣམས་ཀྱི་སྤྱི་བོར་བླ་མ་སྙིང་ཁར་ལྷ་ཞེས་པའི་དོན་ཐབས་བླ་མ་ཡི་དམ་ལ་གསོལ་བ་བདབ་པའི་མན་ངག་གཅེས་ས་ཁོངས་གཅིག་ཏུ་བསྡུས་ནས་སྔོན་འགྲོ་དང་དངོས་གཞིའི་
དབྱེ་བ་མ་མཛད་ཀྱང་བདག་གི་བླ་མ་དམ་པ་སོ་སོར་བྱེ་གསུངས་དེ་ཡང་རང་གི་སྤྱི་བོར་ཤེལ། དཀར་དྲི་མེད་ལས་གྲུབ་པའི་བྱང་ཆུབ་ཆེན་པོའི་མཆོད་རྟེན་མཚན་ཉིད་ཚང་བ། ཕྱོགས་བཞིའི་བང་རིམ་འོག་མ་བཞི་ལ་སྒོ་དྲུག་ཅུ་རེ་བཞི་རེ་
དེར་སྟེང་མ་རྣམས་ལ་སྒོ་དྲུག་ཅུ་རེ་གཉིས་རེ་བཅས་པའི་སྒོ་སྟོང་ཡོད་པ། སས་རིམ་བཞིན་སེང་ཁྲི་རྨད་དགེ་བ་བཅུ་བང་རིམ་བཞི་བུམ་སྙན་བུམ་པ་བྲེ་སྟན་བྲོ་གདུགས་འདོགས་ཆོས་འཁོར་བཅུ་གསུམ་ཐུགས་རྗེའི་མདོ་གཟུང་གདུགས་ཆར་ཁེ་བ་ཟླ་ཉི་ཏོ་རྣམས་དང་བཅས་པ། དེའི་བུམ་
པའི་དབུས་སུ་པད་ཟླའི་གདན་ལ། རང་གི་རྩ་བའི་བླ་མ་སྤྱན་རས་གཟིགས་སྐུ་མདོག་དཀར་པོ། །ལོ་ཙྪ་བ་དང་བྱང་སེམས་པ་གཉིས་ཀྱིས་བླ་མའི་རྣམ་པའི་གསལ་ཁ་མ་གསུངས་ཤིང། རྗེ་བསོ་བས་སར་བ་ཎིའི་རྣམ་པ་ཅན་དུ་བཤད་ལ་རྗེ་དགེ་རྒྱས་པ་དང་བདག་གི་བླ་མས་འདི་ལྟར་གསུངས། ཞལ་གཅིག་

[093B] ཕྱག་དང་པོ་གཉིས་ཐུགས་ཁར་ཐལ་མོ་སྦྱར་ཞིང། འོག་མ་གཉིས་ཀྱིས་ཤེལ་ཕྲེང་དང་པད་དཀར་བསྣམས་པ། རལ་པའི་ཐོར་ཚུགས་དང་ལྡན་ཞིང་རིན་པོ་ཆེའི་རྒྱན་བརྒྱད་ཀྱིས་བརྒྱན་པ། རི་དྭགས་ཀྱི་པགས་
པས་ནུ་མ་གཡོན་པ་བཀབ་ཅིང། དར་བཟང་པོའི་སྟོད་གཡོགས་དང་ཤམ་ཐབས་གསོལ་བ། ཞབས་རྡོ་རྗེ་དཀྱིལ་ཀྲུང་གིས་བཞུགས་པའི་རྣམ་པ་ཅན། སྒོ་སྟོང་ལ་སངས་རྒྱས་སྟོང་བཞུགས་པའི་ཤར་ཕྱོགས་པ་རྣམས་རྣམ་
སྣང༑ ལྷོ་ཕྱོགས་པ་རྣམས་རིན་འབྱུང། ནུབ་ཕྱོགས་པ་རྣམས་འོད་དཔག་མེད། བྱང་ཕྱོགས་པ་རྣམས་དོན་གྲུབ་ཀྱི་རྣམ་པ་ཅན། ཐམས་ཅད་ཀྱང་སྣང་ལ་རང་བཞིན་མེད་པ་འཇའ་ཚོན་ལྟ་བུ་འོད་ཀྱི་ཕུང་པོའི་དབུས་ན་བཞུགས་པ་
རང་གི་སྙིང་ཁར་པདྨ་དམར་པོ་འདབ་མ་བརྒྱད་པའི་ལྟེ་བར་རང་གི་སེམས་དང་དབྱེར་མེད་པའི་ཡིད་མ་ཁྲུགས་རྗེ་ཆེན་པོ་སྤྱི་བོའི་བླ་མ་ལྟ་བུའི་རྣམ་པ་ཅན། འདབ་མ་རེ་ལ་ཨ་དཀར་པོ། །ཐམས་ཅད་ཀྱི་ཞལ་གཟིགས་ཕྱོགས་གཙོ་བོ་དང་མཐུན་གསུངས་
བླ་མ་སྡམ་རྣམས་ཀྱིས་འདབ་མ་སྟོང་ལྡན་གྱི་ལྟེ་བར་ཡི་དམ་དང་འདབ་མ་རེ་ལ་ཨ་རེ་བསྒོམ་པར་གསུངས་ཀྱང་བདག་གི་བླ་མ་དམ་པ་དོན་ལ་རག་ལ་ཞིང་འཁྱེར་བདེ་བས་འདི་ལྟར་བྱ་གསུངས། རྗེ་བསོ་བས་སོར་གང་ཙམ་གསུངས། གསལ་ཞིང་འོད་འཕྲོ་བ་རེགས་ལ་ལེགས་པར་གདབ། བླ་མ་
ཡི་དམ་སངས་རྒྱས་སྟོང་དང་བཅས་པ་ལ་དམིགས་ནས་དད་གུས་གདུང་ཤུགས་དྲག་པོས་བླ་མ་ཡི་དམ་ཐུགས་རྗེ་ཅན། ལོ་ཙཚ་བ་དང་བྱང་སེམས་པ་གཉིས་ཀྱིས་ཡེ་ཤེས་པ་སྤྱན་དྲངས་ནས་བསྟིམ་པར་བཤད་ལ། རྒྱུད་འདེབས་དུས་གསུམ་རྒྱལ་ཁམས་ལས་ཡིན་ལག་བདུན་པའི་འབུལ་བར་ཡང་བནད་
སེམས་ཅན་ཐམས་ཅད་ཀྱི་དོན་དུ་བདག་འཁོར་བ་སྡུག་བསྔལ་གྱི་རྒྱ་མཚོ་ལས་བསྒྲལ་སྟེ་མི་གནས་པའི་མྱ་ངན་ལས་འདས་པའི་ས་ལ་མྱུར་བ་ཉིད་དུ་བཞག་ཏུ་གསོལ། འདུགས་འདི་ཉིད་དུ། ད་ལྟ་ཉིད་དུ། ཞེས་
གསོལ་བ་རྩེ་གཅིག་ཏུ་བཏབ་པས་སྤྱི་བོའི་བླ་མ་སངས་རྒྱས་སྟོང་དང་བཅས་པ་ལས་བདུད་རྩི་དཀར་པོའོ་རྒྱལ་ཕུག་པ་ལྟར་སྤྱན་རེ་བབས། སྙིང་ཁའི་ཡི་དམ་ཨ་དང་བཅས་པ་ལ་ཐིམ། དེ་ལས་བདུད་རྩི་བབས་པས་སྣོད་འོ་མས་

[094A]༄༅། །ཁེངས་པ་ལྟར་ལུས་ཀྱི་ནང་གང། ཐོག་མ་མེད་པ་ནས་བསགས་པའི་ལས་ངན་སྡིག་སྒྲིབ་བག་ཆགས་དང་བཅས་པ་བ་སྤུའི་སོག་ཐམས་ཅད་དང་ཁྱད་པར་དུ་རྐང་མཐིལ་གཉིས་དང་འོག་སྒོ་གཉིས་ནས་ནག་
འདུར་གྱིས་ཐོན་ཏེ་དབང་ཆེན་གསེར་གྱིས་གཞིའི་འོག་ཏུ་སོང། རང་ལུས་ཤེལ་གོང་ཕྱིས་བ་ལྟར་གྱུར་བར་བསམ། དེ་ལྟ་བུའི་གསོལ་འདེབས་དམིགས་པ་དང་སྤྲག་པ་སྐབས་བསྟུན་བྱས་རྗེས། བླ་མ་སངས་རྒྱས་ཡིད་དམ་ཨ་དང་
བཅས་པ་རང་ལ་ཐིམ། མཆོད་རྟེན་འཇའ་ཡལ་བ་བཞིན་སོང་བར་བསམ་ལ་དར་གཅིག་མཉམ་པར་བཞག་གཉིས་པ་དངོས་གཞི་ནི། སྙིང་ཁར་ལྷ་ཞེས་པས་བསྟན་ལ། དེ་ཡང་སྤྱི་བོར་མཆོད་རྟེན། བླ་མ་
སངས་རྒྱས་སྟོང་སྙིང་ཁར་པདྨ། ཡི་དམ། ཨ་རྣམས་བསྒོམ་ཚུལ་སྔར་འདི་ལ་བྱིན་རླབས་འཇུག་པ་བླ་མའི་རྣལ་འབྱོར་དང་སྡིག་སྒྲིབ་སྦྱོར་བ་རྡོར་སེམས་བསྒོམ་བཟླས་གཉིས་ཀའི་གནས་ཚང་གསུངས། བཞིན་ལ་ཡི་དམ་གྱི་ཐུགས་ཁར་ཟླ་གདན་ལ་ཧྲཱི་འི་མཐར་ཡི་གེ་དྲུག་
ལོ་ཙྪ་ཤསས་ རྗེ་དགེ་ མའི་སྔགས་འཕྲེང་
གིས་བསྐོར་བ་ལེགས་པར་གསལ་གདབ། སེམས་ཅན་སྡུག་བསྔལ་གྱིས་མནར་བ་སྐད་ཅིག་ཙམ་ཡང་མི་བཟོད་པར་འདུག་པས་སྡུག་བསྔལ་ལས་ཐར་བའི་ཐབས་སུ་བླ་མ་ཡི་དམ་ལ་རམ་མདའ་སྤྲན་པའི་ཚུལ་གྱིས་གསོལ་བ་གདབ་
པོ་སྙམ་པས། བླ་མ་ཡི་དམ་ཐུགས་རྗེ་ཅན། བདག་གི་ཕམ་རིགས་དྲུག་གི་སེམས་ཅན་འཁོར་བ་སྡུག་བསྔལ་གྱི་རྒྱ་མཚོར་བྱིང་བ། མདོན་དང་སྐྱབས་མེད་པ། འཕོངས་ཤིང་ཉམ་ཐག་པ་འདི་རྣམས་སྡུག་བསྔལ་གྱི་རྒྱ་མཚོ་ལས་
མྱུར་བ་ཉིད་དུ་བསྒྲལ་དུ་གསོལ། འདུགས་འདི་ཉིད་དུ། ད་ལྟ་ཉིད་དུ། ཞེས་གདུང་ཤུགས་དྲག་པོས་གསོལ་བ་རྩེ་གཅིག་ཏུ་བཏབ་པས། སྤྱི་བོའི་བླ་མ་དང་སངས་རྒྱས་རྣམས་ལས་འོད་ཟེར་འཕྲོས། སྙིང་

[094B]དེ་རྣམས་ལས་འོད་ཟེར་འཕྲོས་རང་གི་ལུས་གང། མུན་ཁུང་དུ་སྒྲོན་མེ་བཏེགས་པ་ལྟར་སྡིག་སྒྲིབ་རྣམས་གར་སོང་ཆ་མེད་དུ་ཡ་ལ། ལུས་ཤེལ་གོང་གཡའ་དག་པ་ལྟ་བུར་དག་སྟེ་སྤྱན་རས་
གཟིགས་ཀྱི་སྐུར་གྱུར། འོད་ཟེར་བ་སྤུའི་སྒོ་ནས་ཕྱིར་འཕྲོས། དམྱལ་བ་ལ་སོགས་པའི་རིགས་དྲུག་སོ་སོའི་གནས་སུ་རིམ་པ་བཞིན་སོང། དེ་དག་གི་སྣོད་པ་ཅུད་ཐམས་ཅད་ལ་ཁྱབ་པར་ཕོག་ལས་ཉོན། རྣམ་སྨིན་
སྡུག་བསྔལ་རྣམས་སྤྱངས། སྣོད་དག་པའི་ཞིང་བདེ་བ་ཅན་ལྟ་བུ་དང། བཅུད་ཐུགས་རྗེ་ཆེན་པོའི་སྐུར་གྱུར་བར་བསམ། དེ་ལྟར་གསོལ་འདེབས་དམིགས་པ་དང་སྤྲག་པ་སྐབས་བསྟུན་བྱས་པའི་མཐར། རང་དང་སེམས་
ཅན་ཐམས་ཅད་སྤྱན་རས་གཟིགས་སུ་གསལ་བ་རྣམས་ཀྱིས་མགྲིན་གཅིག་ཏུ་བཟླས་པར་མོས་ལ་ཡིག་དྲུག་བགྲང། ཐུན་འཇོག་ཁར་ཡི་དམ་གྱི་ཐུགས་ཁའི་ཧྲིཿ་ལས་འོད་ཟེར་འཕྲོས། སྣོད་པ་ཅུད་ཐམས་ཅད་དག་པ་འབའ་ཞིག་ཏུ་
ལོ་ཙྪ་བ་དང་བྱང་སེམས་བས་ཨོཾ་ཨཱ་ཧྲི་ཧཱུཾ་བཟླ་བར་བཤད། ལོ་ཙྪ་བ་དང་བསོ་བས་རང་གཞན་སེམས་ཅན་ཐམས་ཅད་ཐུགས་རྗེ་ཆེན་པོའི་གོ་འཕང་ལ་བཀོད་པས་ལེགས་བྱུང་སྙམ་དུ་དགའ་བ་སྒོམ་གསུངས། གསལ་བ་ལ་ཕོག་དེ་རྣམས་འོང་ཏུ་ཞུ་ནས་རང་ལ་ཐིམ། སྤྱི་བོའི་བླ་མ་སངས་རྒྱས་
རྣམས་སྙིང་ཁའི་ཡི་དམ་ཨ་དང་བཅས་པ་ལ་ཐིམ། མཆོད་རྟེན་འཇའ་བཞིན་ཡལ། རང་སྙིང་ཁའི་བདག་གདན་ཨ་དང་བཅས་པ་ལ་ཐིམ། དེ་སྙིང་ཁའི་ཡི་དམ་ལ། དེ་ཐུགས་ཁའི་སྔགས་འཁོར་ལ། དེ་དབུས་ཀྱི་ཧྲིཿ་ལ་
དེ་ཡང་རིམ་གྱིས་མི་དམིགས་པར་བསམ། གསུམ་པ་རྗེས་ནི། རང་སེམས་སྐྱེ་མེད་བསྒོམ་པར་བྱ། ཞེས་པས་བསྟན་ཅིང། དེ་ཡང་རང་གཞན་སེམས་ཅན་ཐམས་ཅད་འཁོར་བའི་འཆིང་བྱེད་ཀྱི་གཙོ་བོ་ནི་བདག་འཛིན་ལྷན་
དེ་དག་ནི་བསོད་ནམས་ཀྱི་ཚོགས་ཉམས་སུ་ལེན་ཚུལ་ལོ། །སྐྱེས་དང། འཁོར་བ་ལས་སྒྲོལ་བྱེད་ཀྱི་གཙོ་བོ་ནི་བདག་མེད་རྟོགས་པའི་ཤེས་རབ་ཡིན་པས་ཤེས་རབ་དེ་ཉམས་སུ་ལེན་ཚུལ་ནི། ཆོས་གང་ཡང་མིང་བརྡས་ཕར་བཞག་པ་ལམ་བལྟོས་

[095A]༄༅། །པར་ཁོ་རང་གི་ངོས་ནས་ཚུགས་ཐུབ་ཏུ་གྲུབ་པར་འཛིན་པ་ནི་བདག་འཛིན་ལྷན་སྐྱེས་ཀྱི་འཛིན་ཚུལ་ཡིན་ལ། མི་བརྡས་ཕར་བཞག་པ་ལམ་བལྟོས་པར་ཁོ་རང་གི་ངོས་ནས་མ་གྲུབ་ལུགས་ནི། དཔེར་ན་
བཀྲ་ཤིས་ཞེས་པའི་བྱིས་པ་ཞིག་ལ་བཀྲ་ཤིས་ཞེས་མ་བཏགས་གོང་དུ་དེ་ལ་བཀྲ་ཤིས་སོ་སྙམ་པའི་བློ་ལ་མི་འབྱུང་ཞིང། བཀྲ་ཤིས་ཞེས་པའི་མིང་བཏགས་རྗེས་སུ་དེ་མཐོང་བ་ན་འདི་བཀྲ་ཤེས་སོ་སྙམ་པའི་བློ་རང་གིས་འབྱུང་
བ་ནི་བྱིས་པར་དེ་བཀྲ་ཤིས་སུ་གྲུབ་པ་མིང་བརྡས་བཞག་པ་ལ་བལྟོས་ལུགས་དང། སླར་བྱིས་པ་དེའི་མིང་བརྗེས་ནས་ཕུན་ཚོགས་ཞེས་བཏགས་པ་ནི་དེ་ལ་བཀྲ་ཤེས་སོ་སྙམ་པའི་བློ་དོར་ནས་ཕུན་ཚོགས་སོ་སྙམ་པའི་བློ་སྐྱེ་བ་ནི་
བྱིས་པ་དེ་བཀྲ་ཤིས་སུ་རང་ངོས་ནས་མ་གྲུབ་ལུགས་ཡིན་པས་དེས་མཚོན་ཏེ་ཆོས་ཐམས་ཅད་མིང་བརྡས་བཞག་ལུགས་དར་རང་ངོས་ནས་མ་གྲུབ་ལུགས་ལ་ངེས་པ་དྲངས་ནས་རང་བཞིན་མེད་རྟོགས་ཀྱི་ཤེས་རབ་བསྒོམ་པར་བྱ་ཞིང། ཞིབ་
པར་ལྷག་མཐོང་ཆེ་ཆུང་སོགས་ལས་ཤེས་པར་བྱའོ། །གཉིས་པ་འཆི་ཁའི་མན་ངག་གི་སྙིང་པོ་འཕོ་བ་ནི། རང་ལུས་མཆོད་སྦྱིན་བྱས་ནས་ནི། ཞེས་སོགས་རྐང་པ་བཞིས་བསྟན་ཏེ། དེ་ཉམས་སུ་ལེན་པ་ལ་འཕོ་བའི་
དེ་ནི་ཡེ་ཤེས་ཀྱི་ཚོགས་ཉམས་སུ་ལེན་ཚུལ་ཏེ་དེ་ཡན་ཆད་ནི་ཐེག་པ་ཆེན་པོའི་ལམ་ཚོགས་གཉིས་ཟུང་འབྲེལ་དུ་ཉམས་སུ་ལེན་ཚུལ་ཚེ་འདིའི་རྒྱུད་ཀྱི་ཡི་དམ་དུ་བྱ་བའི་མན་ངག་གི་སྙིང་པོ་གདུལ་བྱ་དབང་པོ་རབ་ཀྱིས་དེ་ལ་འབད་ན་ཆེ་འདིར་མཆོག་ཐོབ་གསུང། ལོ་ཙཚ་བ་དང་བྱང་སེམས་པ་དང་བ་སོ་བ་གསུམ་གྱིས་
སྒྱུ་ལུས་ཚོགས་སུ་འབུལ་བ་ཡིད་ཀྱི་འབྲེལ་ཐག་བཅད་པ། ཐར་བའི་ལམ་ཆེན་དབྱེ་བ། རྣམ་ཤེས་ཆེན་དུ་འཕངས་པ་ཞེས་པའི་ས་བཅད་བཞི་མཛད་རྗེ་དགེ་རྒྱམ་པ་དང་བདག་གི་བླ་མ་དམ་པ་འདི་ལྟར་མཛད་དོ། །འགལ་རྐྱེན་སེལ་བ། མཐུན་རྐྱེན་བསྒྲུབ་པ། འཕོ་བའི་དམིགས་
པ་དངོས་དང་གསུམ། དང་པོ་ནི། ཚེ་འདིར་ཐེག་པ་ཆེན་པོའི་ལམ་ཚོགས་གཉིས་ཉམས་སུ་ལེན་པ་ལ་འབད་ཀྱང་དབང་པོ་རབ་ཏུ་མ་གྱུར་པས་མཆོག་མ་ཐོབ་པར་སྐྱེ་བ་བརྒྱུད་དགོས་བྱུང་ན་རྟེན་ཁྱད་པར་ཅན་གྱི་ཕྱིར་དུ་འཆི་ཁར་

[095B] དེ་ཡང་ཚེ་འདིའི་ལུས། གཉེན་བཤེས། ལོངས་སྤྱོད་སོགས་ལ་ཆགས་ན་བྱ་ནམ་མཁར་འཕུར་འདོད་ཀྱི་གཤོག་པ་རྡོལ་བཏགས་པ་བཞིན་གོང་དུ་འཕོ་མི་ནུས་པས་འདི་དག་ལ་ཆགས་
ཞེན་གྱི་འབྲེལ་ཐག་བཅད་དགོས། དེ་ལ་དང་པོ་ལུས་ལ་འབྲེལ་ཐག་བཅད་པ་ནི། བདག་གིས་ཐོག་མ་མེད་པ་ནས་ལུས་གྲངས་མེད་པས་བླངས་ཏེ། དེ་ལ་ཆགས་ཤིང་ཞེན་ནས་འཚོ་བའི་ཐབས་ལ་འབད་ཀྱང་མཐར་དོན་མེད་
དུ་པོར་བ་མ་གཏོགས་དོན་ལྡན་དུ་བྱས་པ་གཅིག་ཀྱང་མེད། ད་ལན་ཀྱང་ལུས་འདི་ལ་ཆགས་ཤིང་ཞེན་པས་འཚོ་ཐབས་ཅི་ཙམ་གྱིས་བསྐྱངས་ཀྱང་མཐར་ཁང་སྟོང་གོག་པོ་བཞིན་ཤུལ་དུ་བོར་ནས་འགྲོད་གོས། དེས་ན་འདི་ལ་
ཆགས་ཞེན་མི་བྱ་བར་བླ་མ་ཡི་དམ་སོགས་ལ་ཚོགས་སུ་ཕུལ་ཏེ་དོན་ཆེན་པོ་བསྒྲུབ་པར་བྱའོ་སྙམ་དུ་བསམ་ལ། མདུན་གྱི་ནམ་མཁར་རིན་པོ་ཆེའི་ཁྲི་དང་པད་ཟླའི་སྟེང་དུ་རྩ་བའི་བླ་མ་དང་དབྱེར་མེད་པའི་ཡིད་མཐུགས་རྗེ་ཆེན་པོ་
སྔར་བསྒོམ་པ་ཇི་ལྟ་བའི་རྣམ་པ་ཅན། དེའི་དབུའི་ཐད་དུ་རྩ་བརྒྱུད་ཀྱི་བླ་མ། ཐུགས་ཁའི་ཐད་དུ་ཡི་དམ་སངས་རྒྱས་བྱང་སེམས། ལྟེ་བའི་ཐད་དུ་ཉན་རང་ཆོས་སྐྱོང་སྲུངས་མ། ཁྲིའི་འོག་ཟུར་དུ་ལན་ཆགས་བུ་ལོན་
ཤ་འཁོན་གཉེར་བའི་གནོད་བྱེད། འོག་ན་མར་རིགས་དྲུག་སེམས་ཅན་རྣམས་ཏེ་མགྲོན་རྣམས་ཀྱིས་ས་དང་བར་སྣང་ནམ་མཁའི་ཁྱོན་ཐམས་ཅད་གང་ནས་ཡོད་པ་གསལ་བཏབ། རང་གི་རྣམ་ཤེས་སྤྱན་
རས་གཟིགས་ཀྱི་སྐུ་ཚོན་གང་བ་ཞིག་ཏུ་གྱུར་བ་སྙིང་ཁ་ནས་ཡར་རྒྱབ་སྟེ་ཐོན་ནས་ཡི་དམ་གྱི་མདུན་དུ་འཁོད། རང་གི་ཕུང་པོ་ལ་བལྟས་པས་ཆེ་བ་ཚོ་བ་དཀའ་སྣུམ་པ་བཀྲག་མདངས་དང་ལྡན་པར་གྱུར་བར་བསམ་ནས་
བླ་མ་དང་ཡི་དམ་ལ་མོས་གུས་ཆེན་པོས། བླ་མ་ཡི་དམ་ཐུགས་རྗེ་ཅན། བདག་གི་ལུས་འདི་ལ་བརྟེན་ནས་ཚོགས་རྒྱ་ཆེན་པོར་རྫོགས་པར་མཛད་དུ་གསོལ། ཞེས་གསོལ་བ་དྲག་ཏུ་བཏབ་པས་ཡིད་མ་གྱིས་ཨོཾ་ཨཱ་ཧཱུཾ་ཞེས་

[096A]༄༅། །གསུངས་པས་རང་གི་ཕུང་པོ་རྙིད་པའི་མགོ་ཆད་པ་ལས་མི་མགོའི་སྐྱེད་བུ་རི་རབ་ཙམ་པ་གསུམ་བྱུང། དེ་ནས་ཡི་དམ་གྱི་ཐུགས་ཁ་ནས་མཁའ་འགྲོ་མགྲི་གུག་ཐོགས་བ་ཞིག་སྤྲོས་ཏེ་རང་གི་ཕུང་པོ་རྙིང་བའི་ཐོད་
པ་བཀོག་ནས་སྐྱེད་བུའི་སྟེང་དུ་ཁ་གྱེན་དུ་བསྟན་ནས་བཞག་པ་སྟོང་གསུམ་གྱི་ཁྱོན་སྔ་མ་ཚད་པའི་ཤུལ་དུ་ཕྱི་མ་སྐྱེས་པར་བསམ་གསུངས་ཙམ་དུ་གྱུར། སླར་མཁའ་འགྲོ་མ་དུ་མ་སྤྲོས་པ་རྣམས་ཀྱིས་གྲི་གུག་གིས་ལུས་རྙིང་བ་དུམ་བུར་གཏུབས་ནས་
ཐོད་པའི་ནང་དུ་བླུག་པས་བྱུར་གྱིས་ཁེངས། ཡི་དམ་གྱིས་ཨོཾ་ཨཱ་ཧཱུཾ་ལན་གསུམ་གྱིས་བྱིན་གྱིས་བརླབས་པས་ཁ་དོག་དྲི་རོ་ཕུན་སུམ་ཚོགས་པའི་ཟག་མེད་ཀྱི་བདུད་རྩིའི་རྒྱ་མཚོར་གྱུར། རང་གི་ཐུགས་ཁ་ནས་མཁའ་འགྲོ་
ཀྱི་ལྟེ་བ་ནས་མེ་བྱུང་བས་ཕུ་ཨོཾ་ཨ་ཧྲིཿ་ཧཱུཾ་བདུན་བརྗོད་པས་བདུད་རྩིར་བརླབ་པར་ལོ་ཙཚ་བས་གསུངས། མཐོད་པ་ཐོགས་པ་དཔག་ཏུ་མེད་པ་སྤྲོས་པ་རྣམས་ཀྱིས་ཡི་དམ་གྱི་ཐུགས་ཁ་ནས་མཁའ་འགྲོ་མ་ཐོད་པ་དང་རིན་པོ་ཆེའི་སྣོད་ཐོགས་པ་སྤྲོས་ཏེ་མཆོད་པར་བསོ་བས་བཤད། ཐོད་པས་ལུམས་
ལུམས་བཅུས་ནས་བླ་མ་ཡི་དམ། སོགས་ལ་མཆོད་པས་ཟག་མེད་ཀྱི་བདེ་བས་མཉེས། གནོད་བྱེད་རྣམས་ལ་བྱིན་པས་དེ་ཐམས་ཅད་ཚིམ་ནས་ལན་ཆགས་ཁྱེར། བུ་ལོན་དག་ཤ་ཁོན་བྱང། རིགས་དྲུག་ལ་བྱིན་པས་ཐམས་ཅད་ཚིམ་ནས་སོ་སོའི་
ཡི་དམ་ཐུགས་རྗེ་ཅན་གྱི་ཞལ་དུ་ཨོཾ་ཨཱ་ཧཱུཾ། རྩ་རྒྱུད་ཀྱི་བླ་མ་རྣམས་ཀྱི་ཞལ་དུ་ཨོཾ་ཨཱ་ཧཱུཾ། ཡི་དམ་སངས་རྒྱས་བྱང་སེམས་རྣམས་ཀྱི་ཞལ་དུ་ཨོཾ་ཨཱ་ཧཱུཾ། ཉན་རང་ཆོས་སྐྱོངས་བསྲུང་མ་རྣམས་ཀྱི་ཞལ་དུ་ཨོཾ་ཨཱ་ཧཱུཾ། ཞེས་བརྗོད་ཅིང་འབུལ་བར་བྱང་སེམས་
པ་དང་བདག་གི་བླ་མ་དམ་པ་གསུངས། སྡུག་བསྔལ་ལས་གྲོལ། སྡིག་སྒྲིབ་རྣམས་དག་གནོད་བྱེད་དང་རིགས་དྲུག་ཐམས་ཅད་ཀྱིས་ཐུགས་རྗེ་ཆེན་པོའི་གོ་འཕང་ཐོབ། ལོ་ཙཚ་བས་བདུད་རྩི་སྣོད་ལ་གཏོང་བས་དག་ཞིང་དུ། སྣོད་རྣམས་ཀྱང་དག་
ཞིང་དུ་གྱུར། རྗེ་བསོ་བས་བདག་གི་ཞུས་ལ་བརྟེན་ནས་ཚོགས་རྒྱ་ཆེན་པོ་རྫོགས་པས་དོན་ལྡན་དུ་ཐུགས་དུ་དགའ་བ་བསྒོམ་པ་བཤད། དེ་ནས་མཆོད་ཡུལ་རྣམས་རང་ལ་ཐིམ། སེམས་ཅན་ལྷར་གྱུར་བ་རྣམས་དག་རྗེ་དགེ་རྒྱ་མ་ ཞིང་སོ་

[096B] གཉེན་བཤེས་ལ་འབྲེལ་ཐག་བཅད་པ་ནི། བདག་གི་གཉེན་བཤེས་འདི་དག་ལས་དབང་གིས་ཚེ་འདིར་ཡུད་ཙམ་ཞིག་འཕྲད་ནས་ཕན་ཚུན་བརྩེ་གདུང་ཆེ་ཆེ་ལྟར་སྣང་ཡང། ཚེ་རབས་སྔ་མ་མང་
པོར་ཕན་ཚུན་གཅིག་གིས་གཅིག་གསོད་རེས་བྱེད་པའི་དགྲ་བོར་ཡང་ལན་གྲངས་དུ་མར་གྱུར། མཐར་གཅིག་གིས་གཅིག་པོར་ནས་མཐོང་ཐོས་ཀྱིས་ཡུལ་དུ་མེ་འགྱུར་བ་ཡང་འབྱུང། འདི་དག་ལ་ཆགས་ཤིང་ཞེན་པའི་
དབང་གིས་བསགས་པའི་ལས་ངན་གྱི་རྣམ་སྨིན་བདག་གཅིག་པུས་མྱོང་དགོས། དེས་ན་འདི་ལ་ཆགས་དོན་མི་འདུག་སྙམ་དུ་བསམ། ལོངས་སྤྱོད་ལ་འབྲེལ་ཐག་བཅད་པ་ནི། བདག་ཚངས་པ་དང་འཁོར་སྒྱུར་སོགས་
སུ་སྐྱེས་ནས་ལྷ་མིའི་ལོངས་སྤྱོད་ཅི་ཙམ་ལ་སྦྱར་ཀྱང་མདོམས་ཤིང་ལོངས་སྤྱོད་ཅི་ཙམ་ཆེ་ཡང་འཆི་ཁར་ཏིལ་འབྲུ་ཙམ་ཡང་འཁྱེར་ས་མེད་པར་ཐམས་ཅད་བཞག་དགོས་པ་ཤ་སྟག་བྱུང། ད་ལྟའི་ལོངས་སྤྱོད་འདི་དག་ལ་
ཆགས་ཞེན་གྱི་སོགས་རུ་མལ་འབད་ཀྱང་གསོན་པོར་ལོངས་སྤྱོད་ཐུབ་པའི་ཆ་ཡང་མེད། འཆི་བའི་ཚེ་འཁྱེར་དབང་ནི་ག་ལ་འོང། ད་ལྟའི་ཆགས་ཞེན་དྲག་པོའི་བག་ཆགས་ཀྱིས་འཆི་ཁར་འཕྲན་བུ་ཞིག་ལ་ཆགས་པའི་དབང་
གིས་ཡི་དྭགས་རྒྱལ་འགོང་ཞིག་ཏུ་སྐྱེ་བའི་རྐྱེན་བྱེད་ཉེན་ཆེ་བས་འདི་དག་ལ་ཆགས་ཞེན་མི་བྱ་བར་དཀོན་མཆོག་ལ་མཆོད་པ་དང་དབུལ་འཕོངས་ལ་སྦྱིན་གཏོང་སོགས་དགེ་ཕྱོགས་ལ་བཏང་བར་བྱའོ་སྙམ་དུ་བསམ་ཞིང་ལག་ཏུ་བླང་
གཉིས་པ་མཐུན་རྐྱེན་ནི། བདག་འདི་ནས་ཤི་འཕོས་མ་ཐག་དགའ་ལྡན་དུ་སྐྱེས་ནས་མ་ཕམ་པ་ལས་ཐེག་པ་ཆེན་པོའི་ཆོས་ཉན་ནས་ཉམས་སུ་བླང་བར་བྱའོ་སྙམ་པའི་འཕེན་པ་ཡང་ཡང་གཏོང་བ། དེའི་རྒྱུར་ཚོགས་
བསོག་ཅིང་དགེ་རྩ་བསྔོ་བ། སྡིག་བཤགས་བྱེད་ཅིང་སྨོན་ལམ་འདེབས་པ་རྣམས་ཡིན་པས་དེ་དག་ལ་འབད་དོ། །གསུམ་པ་འཕོ་བའི་དམིགས་པ་དངོས་ལ་སྦྱོང་བ་དང། ལས་ལ་སྦྱར་བ་གཉིས། དང་པོ་ནི་
[097A]༄༅། །དགའ་ལྡན་ཆོས་ཀྱི་ཕོ་བྲང་ཞེས་བྱ་བ་རིན་པོ་ཆེའི་ཁང་བཟང་གི་ཕྲེང་བས་བསྒོར་བའི་དབུས་སུ་རིན་པོ་ཆེའི་ཕོ་བྲང་ཕུན་སུམ་ཚོགས་པ་རྒྱལ་མཚན་མཐོན་བོ་ཞེས་བྱ་བ་དེའི་མདུན་ན་རྗེ་བཙུན་གྱིས་
ཆོས་སྟོན་པའི་མདུན་ས་ཡིད་དགའ་ཚེས་འཛིན་ཞེས་བྱ་བ་ཡངས་ཤིང་ཉམས་དགའ་བའི་དབུས་སུ་སེང་གེའི་ཁྲིའི་སྟེང་དུ་རྒྱལ་བ་མ་ཕམ་པ་སྐུ་གསེར་གྱི་ལྷུན་པོ་ལྟར་བརྗིད་ཆགས་ཤིང་ཉི་མ་འབུམ་གྱི་མདངས་དང་ལྡན་པ་
རང་རེ་འཛམ་བུ་གླིང་པ་ངོས་ལ་ཞལ་ཕྱོགས་ཏེ་བཞུགས་ནས་འཁོར་བྱང་སེམས་གྲངས་མེད་པ་ལ་ཐེག་པ་ཆེན་པོའི་ཆོས་གསུང་ལྷང་ལྷང་འདོམས་པར་མཛད་པ། རང་གིས་མངོན་གསུམ་དུ་མཐོང་བ་ལྟ་བུ་གསལ་གད་བ་
ལ་མོས་གུས་དྲག་པོས། རྒྱལ་བ་བྱམས་མགོན་ཐུགས་རྗེ་ཅན། བདག་འཁོར་བ་དང་ངན་སོང་གི་འཇིགས་པ་ལས་སྐྱབས་ཏེ་དགའ་ལྡན་གྱི་གནས་སུ་མྱུར་བ་ཉིད་དུ་དྲངས་དུ་གསོལ། འདུགས་འདི་ཉིད་དུ་དྲངས་དུ་གསོལ་
ད་ལྟ་ཉིད་དུ། དྲངས་དུ་གསོལ། ཞེས་གསོལ་བ་བཏབ་བས་རྗེ་བཙུན་ཐུགས་ཁ་ནས་འོད་ཀྱི་སྤུ་གུ་སེར་པོ་དར་གྱི་ཕུ་དུང་བརྐྱང་པ་ལྟར་ནར་གྱིས་བྱུང། རང་གི་སྦྱི་བོའི་ཚངས་བུག་རྒྱ་མཐོང་ཁ་ཕྱེ་བ་འདྲ་བ་ལ་ཐལ་གྱིས་ཟུག་
རང་གི་སེམས་ཉིད་སྙིང་ཁར་སྤྱན་རས་གཟིགས་ཚོན་གང་བ་གཅིག་ཏུ་གྱུར་བ་དེས་སྦུ་གུའི་ལམ་ནས་ཡར་བལྟས་པས་རྗེ་བཙུན་གྱི་ཐུགས་ཁ་གསེར་གྱི་མཎྜལ་ཕྱིས་པ་ལ་ཉི་འོད་ཕོག་པ་ལྟར་སེར་ལྷག་གེ་མཐོང་ནས་སྔར་
རྗེ་བསོ་བས་རང་ཉིད་སྤྱན་རས་གཟིགས་སུ་གསལ་བའི་རང་གི་ལུས་ཀྱི་དབུས་དྲང་པོ་ལས་ཅུང་ཟད་སྒལ་ཚིག་ལ་ཉེ་བར་རྩང་བུམ་གཞུང་ཤིང་ལྟར་ཡོད་པའི་ཡར་སྣ་འོད་ཀྱི་སྤུ་གུ་དང་བར་འཚམས་མེད་པར་འབྲེལ་བའི་སྙིད་ཁའི་དབུ་མའི་ནང་དུ་རང་གི་སེམས་ཉིད་སྤྱན་རས་གཟིགས་ཁ་སར་བ་ཎི་ཆེན་གང་བ་ཙམ་
ཡེ་ཤེས་བའི་ཚུལ་དུ་གསལ་འདེབས་པར་བཤད། བཞིན་གསོལ་བ་བཏབ་པས་རྗེ་བཙུན་གྱི་ཐུགས་ཁ་ནས་འོད་ཟེར་སེར་པོ་ལགས་ཀྱུ་ལྟ་བུ་ཞིག་འོད་ཀྱི་སྤུ་གུའི་ལམ་ནས་མར་ནར་གྱིས་བྱུང། རང་སེམས་སྤྱན་རས་གཟིགས་སུ་གསལ་

[097B] འོད་དེ་ལ་ལམ་གྱི་འདུ་ཤེས། རང་ཉིད་ལམ་དེ་ལ་འགྲོ་བའི་འདུ་ཤེས། རྗེ་བཙུན་གྱི་ཐུགས་ཁར་འཕོ་བའི་འདུ་ཤེས་ཏེ་འདུ་ཤེས་གསུམ་བཞག་ནས་
སྔར་ལྟར་གསོལ་བ་བཏབ་པས། འཕུར་ཁར་འཕར་ འོད་ཀྱི་ལྕགས་ཀྱུས་རང་སེམས་སྤྱན་རས་གཟིགས་སུ་གསལ་བ་དེ་ཁྲིལ་གྱིས་དྲངས་ཏེ་རྗེ་བཙུན་གྱི་ཐུགས་ཁར་རེག་ཙམ་བྱས་ནས་སླར་ཡང་སྙིང་ཁའི་གནས་
སུ་འཁོད་པར་བསམ། ལོ་ཙཚ་བས་བྱམས་པའི་ཐུགས་ཁར་ཐིམ་སླར་ཐོན་ཏེ་མདུན་དུ་པདྨ་ལས་རྫུས་ཏེ་སྐྱེས་པར་བསམ་པ་དང། རྗེ་བསོ་བས་རྗེ་བཙུན་གྱི་ཐུགས་ཁར་ཐིམ་ཐུགས་གཉིས་སུ་མེད་པའི་ཡེ་ཤེས་ཀྱི་ངོ་བོར་འདྲེས་པར་མོས་ནས་སྟོང་བ་ཉིད་ལམ་ཉམ་པར་བཞག་དེ་ནས་ཐུགས་ཁ་ནས་ལྷའི་བུའི་གཟུགས་
ཀྱི་རྣམ་པར་བྱུང་སྟེ་པདྨའི་སྟེང་དུ་འཁོད་ནས་ཆོས་ཀྱི་དགའ་སྟོན་ལ་ལོངས་སྤྱོད་པར་བསམ་པ་དང། རྗེ་དགེ་རྒྱམ་པས་ཐུགས་ཁར་ཐིམ་ཐུགས་དང་རང་སེམས་འདྲེས་པར་མོས་ལ་དར་གཅིག་བཞག་ཐུགས་ཁ་ནས་ཐོན་མདུན་ས་དེ་ཉིད་དུ་པདྨའི་དབུས་སུ་ལྷའི་བུ་རྣམ་དཔྱོད་དང་བློ་གྲོས་མཆོག་ཏུ་གྱུར་བ་ཞིག་ཏུ་སྐྱེས་ཏེ། རྗེ་
བཙུན་གྱི་གསུང་གི་བདུད་རྩི་འཐུང་བར་བསམ་གསུངས། དེ་ལྟར་ཡང་ཡང་བསམ་པའི་ཐུན་འཇོག་ཁར་འོད་ཀྱི་སྦུ་གུ་དང་ལྕགས་ཀྱུ་རྣམས་རྗེ་བཙུན་གྱི་ཐུགས་ཁ་ནས་རྦད་དེ་ཆད་ནས་གསེར་ལུགས་སུ་བླུག་པ་བཞིན་རང་གི་ཚངས་བུག་སེར་ཁྱིལ་
ལེ་བཀག་པར་བསམ། རྗེ་བསོ་བས་ད་ལྟ་སྤྱོད་དུས་སུ་དེ་ལྟར་བསྒོམ་པའི་རྗེས་ལ་རང་སྤྱན་རས་གཟིགས་སུ་གསལ་བའི་ཐུགས་ཁའི་ཡེ་ཤེས་སེམས་དཔའ་ལ་སེམས་བཟུང་ནས་ཅུང་ཟད་མཉམ་པར་བཞག་ན་རླུང་སྟོད་དུ་འཆུགས་པའི་གེགས་མ་འབྱུང་བར་བཤད། གཉིས་པ་ལས་ལ་སྦྱར་བ་ནི་
ཚེ་བ་སྲིད་བའི་རྟེན་འབྲེལ་ཁྱད་པར་ཅན་ཡོད་གསུངས། འཆི་བའི་དུས་ལ་བབས་པའི་ཚེ་དམིགས་པ་སྔར་བཞིན་གསལ་བཏབ། འོད་ཀྱི་ལྕགས་ཀྱུས་རང་སེམས་སྤྱན་རས་གཟིགས་སུ་གསལ་བ་ཡར་འདྲེན་པ་ན་འོད་ཀྱི་སྤུ་གུ་ཡང་ཡང་བསྔོགས་
རང་རྗེ་བཙུན་གྱི་ཐུགས་ཁར་ཐིན་པ་ན་འོད་ཀྱི་སྤུ་གུ་ཡང་ཐིམ། རང་གི་སེམས་དང་རྗེ་བཙུན་གྱི་ཐུགས་དབྱེར་མེད་དུ་འདྲེས་པར་བསམ་ལ་མཉམ་པར་བཞག་དེ་དག་ནི་འཆི་བའི་མན་ངག་གི་སྙིང་པོ་སྟེ་གདུལ་བྱ་དབང་པོ་འབྲེང་དེ་ལ་འབད་པས་དག་པའི་ཞིང་དུ་འཕོ་གསུངས་

[098A]༄༅། །གསུམ་པ་བར་དོའི་མན་ངག་གི་སྙིང་པོ་བསྲེ་བ་ནི། འདི་ཉིད་བར་དོར་ཤེས་བྱས་ནས་ཞེས་སོགས་རྐང་པ་བཞིས་བསྟན་ལ། དེ་ཡང་འཕོ་བའི་མན་ངག་བསྒོམ་ཀྱང་འཕོ་བ་མ་འབྱོངས་པའམ་རྐྱེན་
དབང་གིས་འཕོ་བ་མ་ཐེབས་ན་རྟེན་ཁྱད་པར་ཅན་འཐོག་པ་ལ་བར་དེའི་ཉམས་ལེན་དགོས་པས་དེ་ལ་རྨི་ལམ་སྦྱང་བ་དང། བར་དོ་སྦྱང་བ་གཉིས་དང་པོ་ནི། ཉིན་པར་གྱི་སྣང་བ་ཐམས་ཅད་ལ་འདི་རྨི་ལམ་གྱི་སྣང་བར་འདུག་
རྨི་ལམ་ལ་རྨི་ལམ་དུ་ངོ་ཤེས་པར་བྱ་སྙམ་དུ་ཡང་ཡང་སྦྱང། ལོ་ཙཚ་བས་བར་དོལ་བར་དོར་དོ་མི་ཤེས་པའི་གཉེན་པོ་བར་དོ་ཐ་མལ་དུ་ཞེན་པའི་གཉེན་པོ་ཆགས་སྔར་གིས་ཡང་སྲིད་ལེན་པའི་གཉེན་པོ་བསྒོམ་པ་ཞེས་དང། རྗེ་བསོ་བས་བར་དོ་ལ་བར་དོར་དོ་ཤེས་པའི་ཐབས་བར་བགོང་
བཞིན་ལ་དེའི་སྒོ་ནས་ཉིད་འཚམས་སྦྱོར་ཚུལ་ཞེས་པའི་ས་བཅད་མཛད་ཅིང་རྗེ་དགེ་རྩམ་པ་རྐང་པ་དང་པོ་བར་དོ་ངོ་ཤེས་པའི་ཐབས། གཉིས་པས་བར་དོའི་གཉེན་པོ་དངོས་ཐ་མ་གཉིས་ཀྱི་བསམ་བཞིན་དུ་སྲིད་པར་སྐྱེ་བ་ལེན་ཚུལ་བསྟན་པར་བཤད་བདག་གི་བླ་མ་དམ་པས་དེ་དག་གི་དོན་ཁྲིད་དམིགས་ལ་ཚང་
བར་མཛད་ནས་ས་བཅད་མ་བཀོད་པར་རྨི་ལམ་སྦྱོར་བ་ཙ་ཚིག་དང་ཁྲིད་ཡིག་སྔ་མ་ཕལ་ཆེར་ལ་མི་གསལ་ཡང་བར་དོའི་ཚད་འཛིན་ཡིན་པས་འདིར་སྦྱར་བ་ལེགས་གསུངས་སོ། །གཉིད་དུ་འགྲོ་ཁར་རྨི་ལམ་འཛིན་པའི་གདམས་པ་གཞན་ནས་ཀྱང་ཁབ་སྐང་སྟེ་རྨི་ལམ་ངོས་
ཟིན་པའི་ཐབས་བྱ། དེ་ལྟར་བྱས་པས་རྨི་ལམ་ངོས་ཟིན་པ་ན་ཐ་མལ་དུ་ཞེན་པའི་གཉེན་པོར། ཕྱི་བསྒྱུར་བ་སྣོད་ཀྱི་སྣང་བ་གང་ཤར་བ་ཐམས་ཅད་དག་བའི་ཞིང་དང། ནང་བསྒྱུར་བ་བཅུད་ཀྱི་སྣང་བ་གང་ཤར་ཐམས་ཅད་
ཐུགས་རྗེ་ཆེན་པོའི་སྐུ་དང། གསང་བ་བསྒྱུར་བདེ་དག་ཐམས་ཅད་སྣང་ལ་རང་བཞིན་མེད་པ་སྒྱུ་མ་ལྟ་བུར་བསྒོམ་པ་ཉིན་པར་གྱི་དུས་སུ་ཡང་ཡང་སྦྱང་ནས་རྨི་ལམ་གྱི་དུས་སུ་བསྒོམ་ནུས་པ་ལ་བསླབ། གཉིས་པ་ནི་
དེ་ལྟར་བསླབ་པས་རྨི་ལམ་བཟུང་བསྒྱུར་ལ་གོམས་པན་རྨི་ལམ་བར་དོར་ཁ་སྦོས་ཏེ་སྔར་ལྟར་བསྒོམ། དེ་ལྟར་ད་ལྟ་ཡང་ཡང་གོམས་པས་བར་དོའི་སྐབས་སུ་བར་དོ་ངོས་ཟིན་པ་དང་སྣང་བ་བསྒྱུར་ནུས་པ་རྣམས་འབྱུང་

[098B] དེས་བར་དེའི་སྐབས་སུ་དལ་འབྱོར་གྱི་མི་ལུས་རྣམ་དག་དང་ལྡན་པའི་སྐྱེ་སྲིད་ལེན་པ་ལ་ཕྱོགས་པ་ན་ཕ་མ་ཉལ་པོ་བྱེད་པ་མཐོང་ནས་ཕོར་སྐྱེ་འགྱུར་གྱི་དབང་དུ་བྱས་ན་ཕ་ལ་སྡང་བ་
དང་མ་ལ་ཆགས་པ་སྐྱེ་ལ། དེའི་གཉེན་པོར་ཕལ་སྙིང་རྗེ་དང་མ་ལ་སྣང་ལ་རང་བཞིན་མེད་པར་བསྒོམ་ནས་ཆགས་སྡང་བཀག་སྟེ་དེ་གཉིས་ཐུགས་རྗེ་ཆེན་པོ་ཡབ་ཡུམ་དུ་བསྒོམ། དེ་ནས་མ་དེའི་མངའ་དུ་སྐྱེ་བ་བླངས་ལ་
ལམ་ལྷག་མ་རྣམས་ལ་བསླབས་ཤིང་སེམས་ཅན་གྱི་དོན་རྒྱ་ཆེན་པོ་བསྒྲུབ་པར་བྱའོ་སྙམ་པའི་སྒོ་ནས་སྐྱེ་བ་འཛིན་དགོས་པས་དེ་ལྟ་བུའི་དམིགས་པ་དང་འཕེན་པ་ལ་ད་ལྟ་ནས་བསླབ་པོ། །བཞི་བ་དེ་གསུམ་ཀ་ལ་ཐུན་མོང་དུ་དགོས་
པ་ནི༑ གང་ཤར་ངོས་ཟིན་ལྟ་བའི་གནད་ཅེས་སོགས་ཀྱིས་བསྟན་ཅིང། དེ་དག་ནི་བར་དོའི་མན་ངག་གི་སྙིང་པོ་སྟེ་གདུལ་བྱ་དབང་པོ་ཐམས་ཀྱང་དེ་ལ་འབད་ན་རྟེན་ཁྱད་པར་ཅན་ཐོབ་གསུངས། རྗེ་བསོ་བས་རང་གི་བློ་ལྷན་སྐྱེས་ལ་ཡུལ་གང་སྣང་ཐམས་ཅད་རང་ངོས་ནས་
གྲུབ་པར་ཤར་བ་ངོས་ཟིན་པ་བྱས་ནས་འགོག་པ་ལྟ་བ་བསྒོམ་པ་ལ་གལ་ཆེ་བའི་གནད་དེ་ལྟར་བཤད་པའི་འཛིན་སྟངས་ལ་རྩེ་གཅིག་ཏུ་མཉམ་པར་འཇོག་པ་ནི་བསྒོམ་པའི་གནད་རྗེས་ཀྱི་སྤྱོད་ལམ་ཐམས་ཅད་ཀྱི་སྐབས་སུ་ཡང་བདེན་མེད་ཀྱི་འཛིན་པ་དེ་ཉིད་མ་བརྗེད་པའི་དྲན་པ་དང་ལྡན་པའི་ངང་ནས་སྣང་བ་
སྣ་ཚོགས་པ་ཐམས་ཅད་ཀྱང་སྟོང་པ་ཉིད་དུ་རོ་མཉམ་པའི་སྒོ་ནས་སྣང་སྟོང་ཚོགས་བ་སྒྱུ་མ་བཞིན་དུ་ལྟ་བ་ནི་སྤྱོད་པའི་གནང་དུ་བཤད་ཅིང་རྗེ་དགེ་བདུན་རྒྱ་མཚོས་ཀྱང་དེ་འདྲ་བར་བཤད་དོ། །དེ་ཡང་གོང་གི་ཉམས་ལེན་དེ་ཐམས་ཅད་ཀྱི་སྐབས་སུ་བསྒོམ་བྱ་ཐམས་ཅད་
བདག་མེད་ཀྱི་ལྟ་བའི་རྩིས་ཟིན་པར་བྱས་ན་སྒོམ་པ་ལྟ་བའི་གནད། དེ་ལ་བྱིར་རྒོད་ཀྱི་དབང་དུ་མི་གཏོང་བར་དྲན་ཤེས་བརྟན་པོས་རྩེ་གཅིག་ཏུ་འཇོག་སྒོམྗ་པའི་གནད། རྗེས་ཐོབ་ཏུ་གང་སྣང་ཐམས་ཅད་སྣང་ལ་རང་བཞིན་
མེད་པ་སྒྱུ་མ་ལྟ་བུར་རོ་སྙོམ་པའི་སྒོ་ནས་རྒྱལ་སྲས་ཀྱི་སྤྱོད་བརླབས་པོ་ཆེ་ལ་སློབ་པ་ནི་སྤྱོད་པའི་གནད་ཡིན་པས་དེ་ལ་བསླབ་པར་བྱའོ།། །།ཅེས་སྙིང་པོ་དོན་གསུམ་གྱི་ཁྲིད་ཀྱི་དམིགས་རིམས་སྲིད་ཞིའི་ཚ་

[099A]༄༅། །གདུང་སེལ་བའི་གདུང་ཆུ་རྒྱུན་ཞེས་བྱ་བ་འདི་ནི་དུས་གསུམ་རྒྱལ་བའི་དབང་པོ་དོན་གྱི་སླད་དུ་མཚན་ནས་སྨོས་ཏེ་བདག་གི་མཁན་པོ་རིན་པོ་ཆེ་ངག་དབང་བློ་བཟང་རྒྱ་མཚོ་དཔལ་བཟང་པོའི་ཞལ་
སྔ་ནས་ཀྱིས་པཎ་ཆེན་ཆོས་ཀྱི་རྒྱལ་པོའི་མཆོག་སྤྲུལ་རིན་པོ་ཆེས་གཅོས་པའི་སྐྱེས་ཆེན་དམ་པ་དུ་མ་ལ་བཀའ་དྲིན་དུ་བསྩལ་བའི་ཚེ་གྱིན་པ་ངག་དབང་བློ་བཟང་ཆོས་ལྡན་དཔལ་བཟང་པོས་སྐལ་བ་ཅུང་ཟད་ནོད་པ་ཡིད་ཀྱི་ཡོལ་
གོར་ཆུད་མི་ཟ་བར་བྱས་ཏེ་ཕྱིས་དམ་པ་དུ་མའི་ལེགས་བཤད་ཀྱི་ཟུར་རྒྱན་དང་བཅས་བརྗེད་བྱང་དུ་བཀོད་པའོ། །འདིས་ཀྱང་རྒྱལ་བ་བློ་བཟང་གྲགས་པའི་བསྟན་པ་རིན་པོ་ཆེ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག།། །།



