   ༈   
གང་བློ་རབ་ཡངས་ཀུན་གསལ་མཐའ་དང་མཉམ། །རིས་མེད་བསྟན་དང་འགྲོ་ཀུན་སྐྱོང་བའི་གཉེན། །དུས་གསུམ་སྐྱབས་གནས་ཐམས་ཅད་འདུས་པའི་སྐུ། །རྗེ་བཙུན་བླ་མའི་ཞབས་ལ་གསོལ་བ་འདེབས།།
མགོན་ཁྱོད་ཞབས་པད་རྡོ་རྗེ་ལྟར་བརྟན་ཅིང། །རྣམ་དཀར་མཛད་འཕྲིན་ཆུ་བོའི་རྒྱུན་ལ་འགྲན། །བདག་སོགས་དད་ལྡན་གདུལ་བྱ་མ་ལུས་པ། །ཟབ་རྒྱས་གདམས་པས་སྨིན་ཅིང་གྲོལ་བར་ཤོག་བཤད་སྒྲུབ་
བསྟན་པ་ཡར་ངོའི་ཟླ་ལྟར་འཕེལ། །བསྟན་འཛིན་དགེ་འདུན་ཐུགས་མཐུན་ཚུལ་ཁྲིམས་གཙང། །འགྲོ་ཀུན་ལུས་བདེ་སེམས་སྐྱིད་ཆོས་ལ་སྤྱོད། །ལེགས་ཚོགས་རྒྱ་མཚོའི་དཔལ་ལ་སྤྱོད་གྱུར་ཅིག་
ཅེས་ཞ་ལུ་སྤྲུལ་པའི་སྐུའི་གསོལ་འདེབས་སྨོན་ཚིག་འདི་ནི། རྗེ་བཙུན་མ་ཉི་མ་ཆོས་བཟང་ནས་བསྐུལ་ངོར། བན་རྒན་དྷརྨ་བྷ་དྲས་སྦྱར་བའོ། །ཤུ་བྷཾ།།



