   ༈    དགེ་སློང་ཡེ་ཤེས་དབང་རྒྱལ་ཁམས་བཟང་ཞིང་ཐོས་བསམ་ལ་བརྩོན་པ་

[101B] བསླབ་བྱ་གཞན་ཕན་འོད་འཕྲེང་གི་གཞུང་གཤགས་པ་སྦྱར་ནས་མངོན་པ་མིན་པ། ཞེས༑ མི་ཚངས་སྤྱོད་ཀྱི་ཕམ་པ་དངོས་གཞི་འབྱུང་བ་ལ། མོ་མཚན་ལྟ་བུ་
གཞུང་དུ་གྲི་སོགས་ཀྱིས་གཤགས་པ་སླར་ཕན་ཚུན་སྦྱར་ནས་མོ་མཚན་གྱི་དབྱིབས་མངོན་པ་ཙམ་ལ་རང་གི་ཕོ་མཚན་བཅུག་པ་མ་ཡིན་པར། མོ་མཚན་སྐྱོན་མེད་ལ་རང་གི་ཕོ་མཚན་བཅུག་པའི་རེག་བྱ་བདེ་བ་སྐྱེས་
བ་ཞིག་དགོས་ཞེས་པའི་དོན་ཡིན། ཆོས་ཉིད་རིགས་པ་དང་འགལ་ན་དེ་དོར། ཞེས་པ་ལྟོས་པའི་རིག་པ་དང། བྱ་བ་བྱེད་པའི་རིགས་པ་དང། འཐད་པས་སྒྲུབ་པའི་རིགས་པ་དང། ཆོས་ཉིད་ཀྱི་རིགས་པ་སྟེ་བཞིའི་ཕྱི་
མའོ༑ ༑དེ་ནི་འདུས་བྱས་ཐམས་ཅད་མི་རྟག་པའི་ཆོས་ཉིད་ཡིན་ཀྱང། འདུས་བྱས་རྟག་པར་འདོད་པ་ཆོས་ཉིད་ཀྱི་རིགས་པ་དང་འགལ་བས་དེ་ལྟ་བུའི་ཁས་ལེན་འདོར་དགོས་སོ། །ཞེས་པའི་དོན་ཡིན་ནམ་སྙམ་
མོ༑ ༑



