༄༅། །སྐྱབས་འགྲོའི་ཁྲིད་དང་རྡོ་རྗེ་སེམས་དཔའི་བསྒོམ་བཟླས་གཉིས་ཀྱི་ཁྲིད་བཞུགས་སོ།། སྐྱབས་འགྲོའི་ཁྲིད་ནི། མདུན་གྱི་ནམ་མཁར་སེང་ཁྲི་པདྨ་ཉི་ཟླའི་སྟེང་དུ་རང་གི་དྲིན་ཅན་རྩ་བའི་
བླ་མ་དང་དབྱེར་མེད་པའི་རྒྱལ་བ་ཤཱཀྱ་ཐུབ་པ། དེའི་མཐར་བླ་མ་ཡིད་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་སྲུངས་མ་དཔག་ཏུ་མེད་པ་སྦྲིན་གྱི་ཕུང་པོ་འཐིབ་པ་ལྟར་བཞུགས་པར་མོས། རང་གི་མཐའ་སྐོར་དུ་རིགས་དྲུག་གི་སེམས་ཅན་

[032A]༄༅། །ཐམས་ཅད་ཀྱང་འཁོད་པར་མོས་ཏེ། རང་གཞན་སེམས་ཅན་ཐམས་ཅད་འཁོར་བ་ཐོག་མ་མེད་པ་ནས་ད་ལྟའི་བར་དུ་སྤྱིར་འཁོར་བ་དང་ཁྱད་པར་ངན་སོང་གི་སྡུག་བསྔལ་གྱིས་ཡང་དང་ཡང་དུ་མནར། ད་དུང་དེ་ལས་སྐྱོབ་
པའི་སྐྱབས་ཤིག་མ་བསྟེན་ན་སྡུག་བསྔལ་མུ་མཐའ་མེད་པར་མྱོང་དགོས་པར་འདུག་པས་ད་རེས་སྐྱབས་ཤིག་བསྟེན་པར་བྱ། དེ་ལ་སྐྱབས་སུ་འོས་ན་མདུན་གྱི་བླ་མ་ཡི་དམ་སོགས་རང་འཇིགས་པ་མཐའ་དག་ལས་གྲོལ། གཞན་སྒྲོལ་
བའི་ཐམས་ལ་མཁས། ཀུན་ལ་ཐུགས་རྗེ་ཉེ་རིང་མེད་པར་སྐྱོབས་པར་བྱེད་པས་ན་འདི་རྣམས་སྐྱབས་སུ་འོས། དེས་ན་རང་གཞན་སེམས་ཅན་ཐམས་ཅད་ཀྱི་སྡུག་ལེགས་ཉེས་ཅི་བྱུང་ཡང་སྐྱབས་དཀོན་མཆོག་གསུམ་མིན་པ་རེས་མེད་
པས་བླ་མ་དཀོན་མཆོག་མཁྱེན་སྙམ་པའི་བློ་གདུང་ཤུགས་དྲག་པོས། བླ་མ་ལ་སྐྱབས་སུ་མཆིའོ་སོགས་མང་ཉུང་སྐབས་བསྟུན་བརྗོད་པས། སྐྱབས་ཡུལ་རྣམས་ཀྱི་ཐུགས་ཀ་ནས་འོད་ཟེར་འཕྲོས་པ་རང་གཞན་ཐམས་ཅད་ལ་ཕོག་ཏེ་བྱིན་
གྱིས་བརླབས་པར་བསམ། དེ་ནས་སེམས་ཅན་ཐམས་ཅད་ཀྱི་དོན་དུ་མྱུར་བ་ཉིད་དུ་བླ་ན་མེད་པ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེ་ལྟར་བྱིན་གྱིས་བརླབ་ཏུ་གསོལ་སྙམ་པས། སངས་རྒྱས་ཆོས་དང་ཚོགས་
ཀྱི་མཆོག་རྣམས་ལ། ཞེས་སོགས་བརྗོད་པས་སྐྱབས་ཡུལ་རྣམས་ལས་འོད་ཟེར་འཕྲོས་ཏེ་རང་གཞན་ཐམས་ཅད་བྱིན་གྱིས་བརླབས་པར་བསམ། དེ་ནས་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག་ལྡན་ན་ཅི་མ་རུང་
ལྡན་པར་བདག་གིས་བྱའོ་སྙམ་པས། སེམས་ཅན་ཐམས་ཅད་བདེ་བ་དང་ལྡན་པར་གྱུར་ཅིག་ཅེས་བརྗོད་པས། སྐྱབས་ཡུལ་རྣམས་ལས་འོད་ཟེར་འཕྲོས་ཏེ་རང་གཞན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་བྱིན་གྱིས་བརླབས་པར་
བསམ། དེ་བཞིན་དུ་ཕྱི་མ་གསུམ་ལའང་འདྲ། དེ་ནས་ཚིག་བཅད་གཞན་བརྗོད་འདོད་ན་ཅི་རིགས་བརྗོད་ཀྱང་རུང་ལ་མ་བརྗོད་ཀྱང་སྐྱོན་དུ་མི་མཐར་སྐྱབས་ཡུལ་ཐམས་ཅད་འོད་དུ་ཞུ་ནས་རང་གཞན་ཐམས་ཅད་ལ་ཐིམ་པས་བྱིན་གྱིས་

[032B] ཅེས་པ་འདི་ནི་ཧ་ར་ཆེན་གྱི་སའི་ཆ་ཕུན་ཚོགས་ཁང་གསར་དུ་དོན་གཉེར་ཅན་འགའ་ཞིག་གིས་བསྐུལ་བའི་ངོར་ངག་དབང་བློ་བཟང་ཆོས་ལྡན་གྱིས་བགྱིས་པའོ།། །།རྡོ་རྗེ་སེམས་དཔའི་བསྒོམ་གྱི་བཟླས་གྱི་ཁྲིད་ནི། སྐྱབས་
སེམས་སྔོན་དུ་བཏང་ནས། རང་གི་སྤྱི་བོར་བཾ་ལས་པདྨ་དང་ཨ་ལས། ཞེས་པ་ནས། མཐུ་སྟོབས་ཕུན་སུམ་ཚོགས་པར་གྱུར། ཅེས་པའི་བར་གཞན་ལས་འབྱུང་བ་ལྟར་བརྗོད་ཅིང་བསམ། ཡིག་བརྒྱ་བཟླ་བའི་ཚེ་རྡོར་སེམས་ཀྱི་ཐུགས་ཁའི་ཧཱུཾ་
ཡིག་སྔགས་ཕྲེང་དང་བཅས་པ་ལས་འོད་ཟེར་འཕྲོས་སེམས་ཅན་ཐམས་ཅད་ཀྱི་སྡིག་སྒྲིབ་སྦྱང། སངས་རྒྱས་བྱང་སེམས་ལ་མཆོད་པ་ཕུལ་ཏེ་དེ་ཐམས་ཅད་ཀྱི་བྱིན་རླབས་ཐམས་ཅད་འོད་ཟེར་གྱི་རྣམ་པར་སྤྱན་དྲངས་ཏེ་ས་བོན་སྔགས་
འཕྲེང་དང་བཅས་པ་ལ་ཐིམ། དེ་ལས་བདུད་རྩི་འོད་ཟེར་དང་བཅས་པ་བབ་རང་གི་ཚངས་བུ་གནས་ཞུགས་ལུས་ཐམས་ཅད་གང་སྡིག་སྒྲིབ་ཐམས་ཅད་དུད་ཁུ་དང་སོལ་ཁུའི་རྣམ་པས་འོག་སྒོ་ནས་དེད་ནས་དག་པར་བསམ། ཡང་འོད་ཟེར་
དཔག་མེད་འཕྲོས་རང་གི་ཚངས་བུག་དང་བ་སྤུའི་སྒོ་ཐམས་ཅད་ནས་ཞུགས། སྡིག་སྒྲིབ་ཐམས་ཅད་གར་སོང་ཆ་མེད་དུ་ཡལ་བར་བསམ་ལ་ཡིག་བརྒྱ་ཅི་གྲུབ་བཟླ་མཐར། བདག་ནི་མི་ཤེས་རྨོངས་པ་ཡིས། དམ་ཚིག་ལས་ནི་འགལ་ཞིང་ཉམས་
བླ་མ་མགོན་པོས་ཞེས་སོགས་བརྗོད། ཅེས་པ་འདི་ནི་ཧར་ཆིན་གྱི་སའི་ཆ་ཕུན་ཚོགས་ཁང་གསར་དུ་དོན་གཉེར་ཅན་འགའ་ཞིག་གིས་བསྐུལ་བའི་དོར་ངག་དབང་བློ་བཟང་ཆོས་ལྡན་གྱིས་བགྱིས་པའོ།། དགེའོ། །ལེགས་སོ། །མྔལཾ། །བྷ་ཝནྟུ་


