   ༈   
དངོས་གྲུབ་བདེ་སྩོལ་ཞེས་བྱ་བ་བཞུགས་སོ། །ན་མོ་གུ་རུ་བཛྲ་པཱ་ཎ་ཡེ། འདིར་དཔལ་ཕྱག་ན་རྡོ་རྗེ་དྲག་པོ་གསུམ་དྲིལ་གྱི་སྒྲུབ་ཐབས་ཉམས་སུ་ལེན་པ་ལ། རྟེན་གྱི་གང་ཟག་མཚན་ཉིད་དང་ལྡན་པས། སྐྱབས་སེམས་ཚད་མེད་བཞི་བསྒོམ་པ་སྔོན་དུ་བཏང་ནས། ཨོཾ་སྭ་བྷཱ་ཝཤུདྡྷ་སརྦ་

[215A]༄༅། །དྷརྨ་སྭ་བྷཱ་ཝ་ཤུད་དྷོཉཧོཾ། སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་སྣ་ཚོགས་པདྨ། དེའི་སྟེང་དུ་རཾ་ལས་ཉི་མའི་དཀྱིལ་འཁོར་གྱི་སྟེང་དུ་རང་གི་སེམས་ཉིད་ཧཱུཾ་ཡིག་མཐིང་ག། དེ་ལས་འོད་ཟེར་འཕྲོས། སེམས་ཅན་
ཐམས་ཅད་ལ་ཕོག་པས་སྡིག་སྒྲིབ་སྦྱངས། གསང་བའི་བདག་པོའི་གོ་འཕང་ལ་བཀོད་ཅིང་གནོད་བྱེད་རྣམས་ལ་ཕོག་པས་དེ་ཐམས་ཅད་བཏུལ། འོད་ཟེར་ཚུར་འདུས་ཧཱུཾ་ལ་ཐིམ། ཡང་ཧཱུཾ་ལས་འོད་ཟེར་འཕྲོས། ཕྱོགས་བཅུའི་རྒྱལ་བ་སྲས་བཅས་
ཐམས་ཅད་ལ་མཉེས་པའི་མཆོད་པ་ཕུལ། དེ་རྣམས་ཀྱི་སྐུ་གསུང་ཐུགས་ཀྱི་བྱིན་རླབས་ནུས་མཐུ་དངོས་གྲུབ་ཐམས་ཅད་བསྡུས་ནས་ཧཱུཾ་ལ་ཐིམ། དེ་ཡོངས་སུ་གྱུར་པ་ལས། རང་ཉིད་དཔལ་གསང་བདག་ཕྱག་ན་རྡོ་རྗེ་སྐུ་མདོག་མཐིང་ནག་ཞལ་གཅིག་
ཕྱག་གཉིས་ཀྱི་གཡས་གསེར་གྱི་རྡོ་རྗེ་རྩེ་ལྔ་པ་ནམ་མཁའ་ལ་འཕྱར་ཞིང། གཡོན་རྗེས་སུ་བསྟན་པའི་སྒིགས་མཛུབ་ཐུགས་ཀར་གདེངས་པ། དབུ་སྐྲ་ཁམ་སེར་གྱེན་དུ་འཁྱིལ་བའི་གསེབ་ན་རྟ་མགོ་ལྗང་ཞུར་རྟ་སྐད་ལན་གསུམ་འཚེར་བས་ཁམས་གསུམ་དབང་
དུ་སྡུད་པ། གཡས་སུ་རྟ་སྐད་བཏོན་པས་ཕོ་རྒྱུད་དང། གཡོན་ཏུ་རྟ་སྐད་བཏོན་པས་མོ་རྒྱུད་དབང་དུ་སྡུད་ཅིང། དབུས་སུ་རྟ་སྐད་བཏོན་པས་སྒྲུབ་པ་པོ་ལ་དངོས་གྲུབ་སྟེར་བ། རྟ་མགོའི་སྤྱི་གཙུག་ཏུ་བྱ་ཁྱུང་རྒྱལ་པོ་སྐུ་མདོག་དཀར་པོ་སྤྱན་གསུམ་པ། གཤོག་སྒྲོ་རལ་གྲི་
ལས་བྱས་ཤིང། གཡུའི་རྭ་རུ་ཅན། རྭ་ཕྲག་ན་རིན་པོ་ཆེ་འབར་བས་བརྒྱན་པ། ཕྱག་གཉིས་ཀྱིས་ཀླུ་རིགས་བཞི་ཞལ་དུ་གསོལ་བ། མཆུ་སྡེར་རྡོ་རྗེ་ལས་བྱས་པ། བ་སྤུ་ཐམས་ཅད་འཁོར་ལོ་དང་རྡོ་རྗེ་དང་སྤུ་གྲིའི་རྣམ་པ་ཅན། ཀླུ་རིགས་ལྔས་ཡན་ལག་

[216B] གསང་བདག་གི་དབུ་སྐྲ་ལ་སྦྲུལ་རྒྱལ་རིགས་དཀར་ཁྲས་བརྒྱན་ཅིང། རྗེ་རིགས་སེར་ཁྲས་སྙན་རྒྱན་དང་དཔུང་རྒྱན། བྲམ་ཟེའི་རིགས་དམར་ཁྲས་མགུལ་རྒྱན་དང་སྐེ་རགས། དམངས་རིགས་ལྗང་ཁྲས་ཕྱག་གདུབ་དང་ཞབས་
གདུབ། གདོལ་བ་ནག་པོས་དོ་ཤལ་བྱས་ཤིང་སྟག་གི་པགས་པའི་ཤམ་ཐབས་ཅན། རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པ། ཞབས་གཡས་བསྐུམ་ཞིང་གཡོན་བརྐྱང་པའི་སྟབས་ཀྱིས་ཡེ་ཤེས་ཀྱི་མེ་རབ་ཏུ་འབར་བའི་དབུས་ན་བཞུགས་པའི་སྤྱི་
བོར་ཨོཾ་དཀར་པོ། མགྲིན་པར་ཨཱ་དམར་པོ། ཐུགས་ཀར་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ཡིག་སྔོན་པོས་མཚན་པ། དེ་ལས་འོད་ཟེར་འཕྲོས། ཆོས་ཀྱི་དབྱིངས་ཀྱི་ཕོ་བྲང་ནས་བསྒོམས་པ་དང་འདྲ་བའི་ཡེ་ཤེས་པ་མདུན་
གྱི་ནམ་མཁར་སྤྱན་དྲངས་པར་གྱུར་པར་བསམ། ཨོཾ་བཛྲ་པཱ་ཎི་ས་པཱ་རི་ཝ་ར་ཨརྒྷཾ་པྲ་ཏཱི་ཙྪ་ཧཱུཾ་སཱཧཱ་ནས། ཤཔྟ་པྲ་ཏཱི་ཙྪ་ཧཱུཾ་སཱཧཱའི་བར་གྱིས་མཆོད། གཉེན་པོའི་ལྷ་གསུམ་གཅིག་ཏུ་འདུས་པའི་ངོ་བོ་དཔལ་གསང་བའི་བདག་པོས་བདག་ལ་མཆོག་དང་
ཐུན་མོང་ལ་སོགས་པའི་དངོས་གྲུབ་མ་ལུས་པ་སྩལ་དུ་གསོལ། དེ་ལྟར་གསོལ་བ་བཏབ་པས། མཉེས་བཞིན་དུ་རང་གི་སྤྱི་གཙུག་ཏུ་བྱོན། ཛཿ་ཧཱུཾ་བཾ་ཧོཿ་རང་ལ་ཐིམ་པས་གཉིས་སུ་མེད་པར་གྱུར་པར་བསམ། འདིར་དབང་བསྐུར་རྒྱས་གདབ་བྱེད་ཀྱང་རུང་ལ་
མ་བྱས་ཀྱང་སྙན་བརྒྱུད་རྩ་བར་མ་བྱུང་བས་ཆད་སྐྱོན་མེད་དོ། །བཟླས་པ་བྱ་བ་ནི། རང་གི་ཐུགས་ཀའི་ཧཱུཾ་ཡིག་གི་མཐར་སྔགས་ཕྲེང་གིས་བསྐོར་བ་ལས་འོད་ཟེར་འཕྲོས། ལུས་ཀྱི་ནང་ཐམས་ཅད་གང། ཐོག་མེད་ནས་བསགས་པའི་སྡིག་སྒྲིབ་དང་ཁྱད་པར་ནད་གདོན་དམིགས་

[217A]༄༅། །ཀྱིས་བསལ་བ་གང་ཡིན་པ་ཐམས་ཅད་སྦྱངས་ཤིང་བསྲེག་འོད་ཟེར་ཕྱིར་འཕྲོས་སྣོད་བཅུད་ལ་ཕོག་སྣོད་ཐམས་ཅད་གཞལ་ཡས་ཁང་དང། བཅུད་ཀྱི་སེམས་ཅན་ཐམས་ཅད་ཀྱི་ནད་གདོན་སྡིག་སྒྲིབ་སྦྱངས་ནས་གསང་
བདག་གི་གོ་འཕང་ལ་བཀོད། རྒྱལ་བ་སྲས་བཅས་ཐམས་ཅད་ལ་མཉེས་པའི་མཆོད་པ་ཕུལ། དེ་རྣམས་ཀྱི་བྱིན་རླབས་ནུས་པ་ཚུར་བསྡུས་རང་ལ་ཐིམ་པས་ཡོན་ཏན་ཐམས་ཅད་ཐོབ། སྔར་བས་ཀྱང་མཐུ་སྟོབས་ནུས་པ་ཆེར་འཕེལ་བར་གྱུར་པར་
བསམས་ནས། ཨོཾ་བཛྲ་པཱ་ཎི་ཧ་ཡ་གྲཱི་ཝ་ག་རུ་ཎ་ཧཱུཾ་ཕཊ། ཅེས་པའི་སྔགས་ཅི་ནུས་སུ་བཟླ། ཡིག་བརྒྱས་ཆད་ལྷག་བསྐང་ཞིང་མཆོད་བསྟོད་བྱ། འདིའི་རྗེས་གནང་བྱ་བ་ལ། སྟེགས་གཙང་མ་རྟེན་ཁེབས་ཀྱིས་གཡོགས་པའི་ཁར་མཉྫིའི་སྟེང་དུ་མཎྜལ་ལ་ཚོམ་བུ་སྔོན་པོ་དང། དེའི་མདུན་དུ་དཀར་
གཏོར་ཆ་བཞི། ཆུ་གཉིས་ཉེར་སྤྱོད་སོགས་མཆོད་པ་རྒྱས་པར་བཤམས་ལ་བདག་བསྐྱེད་སྔར་ལྟར་བསྒོམ་ནས། མདུན་གྱི་མཎྜལ་ཚོམ་བུ་དང་བཅས་པ་བསངས་སྦྱངས། ལྷར་བསྐྱེད་ཅིང་བསྒྲུབ་སྟེ་བཟླས་པ་སོགས་བྱ། གཏོར་མ་ཆ་བཞི་བསྔོས་ལ་སློབ་མའི་དོན་དུ་གསོལ་བ་གདབ། སློབ་མ་རྣམས་
ཁྲུས་བྱས་མཎྜལ་འབུལ་དུ་བཅུག་ལ། བླ་མས། གསོལ་བ་འདེབས་པ་འདིའི་རྗེས་ཟློས་མཛོད་བྱས་ལ། སློབ་དཔོན་དགོངས་སུ་གསོལ། བདག་ལ་དཔལ་ཕྱག་ན་རྡོ་རྗེའི་རྗེས་གནང་སྩལ་དུ་གསོལ། ལན་གསུམ། དེ་ནས་མདུན་གྱི་མཎྜལ་ཚོམ་བུ་དང་བཅས་པ་
འདི་ཉིད་སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་སྟེང་དུ་དཔལ་གསང་བདག་ཕྱག་ན་རྡོ་རྗེ་སྐུ་མདོག་མཐིང་ནག་ཞལ་གཅིག་ཕྱག་གཉིས་ཀྱི་གཡས་གསེར་གྱི་རྡོ་རྗེ་རྩེ་ལྔ་པ་ནམ་མཁའ་ལ་འཕྱར་ཞིང། གཡོན་རྗེས་སུ་བསྟན་པའི་སྡིགས་མཛུབ་ཐུགས་

[218B] དབུ་སྐྲ་ཁམ་སེར་གྱེན་དུ་འཁྱིལ་བའི་གསེབ་ན་རྟ་མགོ་ལྗང་ཞུར་རྟ་སྐད་ལན་གསུམ་འཚེར་བས་ཁམས་གསུམ་དབང་དུ་སྡུད་པ། གཡས་སུ་རྟ་སྐད་བཏོན་པས་ཕོ་རྒྱུད་དང། གཡོན་དུ་རྟ་སྐད་བཏོན་པས་མོ་རྒྱུད་དབང་དུ་སྡུད་ཅིག་དབུས་
སུ་རྟ་སྐད་བཏོན་པས་སྒྲུབ་པ་པོ་ལ་དངོས་གྲུབ་སྟེར་བ། རྟ་མགོའི་སྤྱི་གཙུག་ཏུ་བྱ་ཁྱུང་རྒྱལ་པོ་སྐུ་མདོག་དཀར་པོ་སྤྱན་གསུམ་པ། གཤོག་སྒྲོ་རལ་གྲི་ལས་བྱས་ཤིང། གཡུའི་རྭ་རུ་ཅན། རྭ་ཕྲག་ན་རིན་པོ་ཆེ་འབར་བས་བརྒྱན་པ། ཕྱག་གཉིས་ཀྱིས་ཀླུ་
རིགས་བཞི་ཞལ་དུ་གསོལ་བ། མཆུ་སྡེར་རྡོ་རྗེ་ལས་བྱས་པ། བ་སྤུ་ཐམས་ཅད་འཁོར་ལོ་དང་རྡོ་རྗེ་དང་སྤུ་གྲིའི་རྣམ་པ་ཅན། ཀླུ་རིགས་ལྔས་ཡན་ལག་བརྒྱན་པ། གསང་བདག་གི་དབུ་སྐྲ་ལ་སྦྲུལ་རྒྱལ་རིགས་དཀར་ཁྲས་བརྒྱན་ཅིང། རྗེ་རིགས་སེར་ཁྲས་
སྙན་རྒྱན་དང་དཔུང་རྒྱན། བྲམ་ཟེའི་རིགས་དམར་ཁྲས་མགུལ་རྒྱན་དང་སྐེ་རགས། དམངས་རིགས་ལྗང་ཁྲས་ཕྱག་གདུབ་དང་ཞབས་གདུབ། གདོལ་བཞག་པོས་དོ་ཤལ་བྱས་ཤིང་སྟག་གི་པགས་པའི་ཤམ་ཐབས་ཅན། རིན་པོ་ཆེའི་རྒྱན་ཐམས་ཅད་
གྱིས་བརྒྱན་པ། ཞབས་གཡས་བསྐུམ་ཞིང་གཡོན་བརྐྱངས་པའི་སྟབས་ཀྱིས་ཡེ་ཤེས་ཀྱི་མེ་རབ་ཏུ་འབར་བའི་དབུས་ན་བཞུགས་པར་མོས་ལ། དེ་ནས་སྐུའི་རྗེས་གནང་ཞུ་བའི་དོན་དུ་གསོལ་བ་འདེབས་པ་འདིའི་རྗེ་བཟློས་མཛོད། བླ་མ་རྡོ་རྗེ་འཛིན་པ་ཆེན་པོ་
བདག་ལ་དགོངས་སུ་གསོལ། དཔལ་ཕྱག་ན་རྡོ་རྗེའི་སྐུའི་རྗེས་གནང་སྩལ་ཞིང་དབང་བསྐུར་དུ་གསོལ། ལན་གསུམ། དེ་ལྟར་གསོལ་བ་བཏབ་པས། བླ་མ་ཕྱག་ན་རྡོ་རྗེའི་སྤྱི་གཙུག་གི་བྱ་ཁྱུང་རྒྱལ་པོའི་སྐུ་ལས་འོད་ཟེར་དཀར་པོའི་ཚོགས་འཕྲོས་

[219A]༄༅། །སློབ་མ་རྣམས་ཀྱི་ལུས་ལ་ཕོག་སྡིག་པ་དང་སྒྲིབ་པ་ཐམས་ཅད་དག་སླར་ཡང་འོད་ཟེར་འཕྲོས་པས། སངས་རྒྱས་དང་བྱང་ཆུབ་སེམས་དཔའ་སྐུའི་ལྷ་ཚོགས་དཔག་ཏུ་མེད་པ་དང་བཅས་པ་མདུན་གྱི་ནམ་མཁར་སྤྱན་དྲངས་
ཨརྒྷཾ་སོགས་ཀྱིས་མཆོད། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་སློབ་མ་འདི་རྣམས་ཀྱི་ལུས་རྡོ་རྗེར་བྱིན་གྱིས་བརླབ་ཏུ་གསོལ། ལན་གསུམ། དེ་ལྟར་གསོལ་བ་བཏབ་པས། སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ཀྱི་སྐུའི་ངོ་བོ་ཨོཾ་དུ་གྱུར་ཏེ་སློབ་མ་རྣམས་ཀྱི་སྤྱི་བོར་ཞུགས། ཨོཾ་སརྦ་ཏ་ཐཱ་ག་ཏ་ཨ་བཧི་ཥིཉྩ་ཨོཾ། སློབ་མ་རྣམས་ཀྱི་སྤྱི་བོར་འཁོད་པའི་ཨོཾ་དཀར་པོ་ལས་བདུད་རྩི་དཀར་པོའི་རྒྱུན་བབས། ལུས་ཀྱི་ནང་ཐམས་ཅད་
གང་བས་ལུས་ཀྱི་སྒོ་ནས་བསགས་པའི་སྡིག་སྒྲིབ་ཐམས་ཅད་བྱང་ཞིང་དག་བུམ་པའི་དབང་ཐོབ། ལུས་ལྷའི་སྐུ་བསྒོམ་པ་ལ་དབང་ངོ། །ཞེས་བརྡའ་སྤྲད། གསུང་གི་རྗེས་གནང་ཞུ་བའི་དོན་དུ་གསོལ་བ་འདེགས་པ་འདིའི་རྗེས་ཟློས་མཛོད། བླ་མ་རྡོ་རྗེ་
འཛིན་པ་ཆེན་པོ་དགོངས་སུ་གསོལ། དཔལ་ཕྱག་ན་རྡོ་རྗེའི་གསུང་གི་རྗེས་གནང་སྩལ་ཞིང་དབང་བསྐུར་དུ་གསོལ། ལན་གསུམ། དེ་ལྟར་གསོལ་བ་བཏབ་པས། བླ་མ་ཕྱག་ན་རྡོ་རྗེའི་སྤྱི་གཙུག་གི་རྟ་མགོ་ལས་འོད་ཟེར་དམར་པོ་འཕྲོས། སློབ་མ་རྣམས་
ཀྱི་ངག་ལ་ཕོག་སྡིག་སྒྲིབ་ཐམས་ཅད་དག་ཡང་འོད་ཟེར་འཕྲོས་པས། སངས་རྒྱས་དང་བྱང་ཆུབ་སེམས་དཔའ་གསུང་གི་ལྷ་ཚོགས་དཔག་ཏུ་མེད་པ་དང་བཅས་པ་མདུན་གྱི་ནམ་མཁར་སྤྱན་དྲངས། སྔར་བཞིན་མཆོད། ཕྱོགས་བཅུ་ན་བཞུགས་པའི་

[220B] ཞེས་གསོལ་བ་བཏབ་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་གསུང་གི་ངོ་བོ་ཨཱ་ཡིག་ཏུ་གྱུར་ཏེ་སློབ་
མ་རྣམས་ཀྱི་མགྲིན་པར་ཞུགས། ཨཱ་སརྦ་ཏ་ཐཱ་ག་ཏ་ཨ་བཧི་ཥིཉྩ་ཨཱ་སློབ་མ་རྣམས་ཀྱི་ལྕེ་རྡོ་རྗེ་རྩེ་ལྔ་པར་གྱུར་ཏེ་རྩེ་ལྔ་ལ་ཨོཾ་བཛྲ་པཱ་ཎི་ཧ་ཡ་གྲཱི་ཝ་ག་ར་ཎ་ཧཱུཾ་ཕཊ། ཅེས་པའི་སྔགས་ཀྱིས་མཚན་པར་གྱུར། བླ་མའི་ཐུགས་ཀའི་སྔགས་ཞལ་ནས་ཐོན་
སློབ་མ་རྣམས་ཀྱི་ཁར་སོང། ཨ་ཝ་དཧུ་ཏིའི་དབྱིབས་བརྒྱུད་གསང་གནས་ནས་ཐོན། བླ་མའི་གསང་གནས་ནས་ཞུགས་ཏེ་སླར་ཡང་འགལ་མེ་ལྟར་འཁོར་བར་དམིགས་ཏེ། བླ་མའི་ཕྲེང་བ་ནས་བཟུང་ལ་འདིའི་རྗེས་ཟློས་མཛོད། སྔགས་ལན་བརྒྱ་རྩ་བཟླ། དེས་གསང་
བའི་དབང་ཐོབ། གཉེན་པོའི་ལྷ་གསུམ་གྱི་སྔགས་བཟླ་བའི་རྗེས་གནང་ཐོབ་པ་ཡིན་ནོ། །ཐུགས་ཀྱི་རྗེས་གནང་ཞུ་བའི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། བླ་མ་རྡོ་རྗེ་འཛིན་པ་ཆེན་པོ་དགོངས་སུ་གསོལ། དཔལ་ཕྱག་ན་རྡོ་རྗེའི་ཐུགས་ཀྱི་རྗེས་
གནང་སྩལ་ཞིང་དབང་བསྐུར་དུ་གསོལ། ལན་གསུམ། དེ་ལྟར་གསོལ་བ་བཏབ་པས། བླ་མ་ཕྱག་ན་རྡོ་རྗེའི་ཐུགས་ཀ་ནས་འོད་ཟེར་སྔོན་པོ་འཕྲོས། སློབ་མ་རྣམས་ཀྱི་ཡིད་ལ་ཕོག་ཡིད་ཀྱི་སྡིག་སྒྲིབ་དག་ཡང་འོད་ཟེར་འཕྲོས་པས་སངས་རྒྱས་དང་བྱང་ཆུབ་
སེམས་དཔའ་ཐུགས་ཀྱི་ལྷ་ཚོགས་དཔག་ཏུ་མེད་པ་དང་བཅས་པ་མདུན་གྱི་ནམ་མཁར་སྤྱན་དྲངས། སྔར་བཞིན་མཆོད། ཕྱོགས་བཅུ་་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་སློབ་མ་འདི་རྣམས་ཀྱི་ཡིད་རྡོ་རྗེར་བྱིན་གྱིས་

[221A]༄༅། །བརླབ་ཏུ་གསོལ། ཞེས་གསོལ་བ་བཏབ་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཐུགས་ཀྱི་ངོ་བོ་ཧཱུཾ་དུ་གྱུར་ཏེ་སློབ་མ་རྣམས་ཀྱི་སྙིང་གར་ཞུགས། ཧཱུཾ་སརྦ་ཏ་ཐཱ་ག་ཏ་ཨ་བཧི་ཥིཉྩ་ཧཱུཾ། ཧཱུཾ་ལས་འོད་ཟེར་འཕྲོས་
ཁྱེད་རང་རྣམས་ཀྱི་ལུས་འོད་དུ་ཞུ་སྟེ་རྡོ་རྗེ་ལ་ཐིམ། རྡོ་རྗེ་ཧཱུཾ་ལ། པད་ཟླ་ཞབས་ཀྱུ་ལ། ཞབས་ཀྱུ་འ་ལ། འ་ཧ་ལ། ཧ་དཔུང་པ་ལ། དཔུང་པ་སྐེ་ལ། སྐེ་མགོ་ལ། མགོ་ཟླ་ཚེས་ལ། ཟླ་ཚེས་ཐིག་ལེ་ལ། ཐིག་ལེ་སྔོན་པོ་ཏིལ་ཙམ་ལ་དམིགས་
པ་གཏད་དེ། མཐར་མི་དམིགས་པའི་དད་ལ་མཉམ་པར་བཞག་པར་མཛོད། དེས་ཤེས་རབ་ཡེ་ཤེས་ཀྱི་དབང་ཐོབ། རྫོགས་རིམ་བསྒོམ་པ་ལ་དབང་ངོ། མཎྜལ་གྱི་རྗེས་གནང་ཞུ་བའི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། བླ་མ་
རྡོ་རྗེ་འཛིན་པ་ཆེན་པོ་བདག་ལ་དགོངས་སུ་གསོལ། བདག་ཉིད་གཅིག་པུ་སྡུག་བསྔལ་དང་བྲལ་ཞིང། བདེ་བའི་དོན་དུ་ཞུ་བ་མ་ལགས་ཀྱི། སེམས་ཅན་ཐམས་ཅད་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་ལས་སྒྲོལ་བའི་དོན་དུ་འཕྲིན་ལས་བཞིའི་
རྗེས་སུ་གནང་བ་སྩལ་དུ་གསོལ། ལན་གསུམ། དེ་ནས་མཎྜལ་སློབ་མ་རྣམས་ཀྱི་མགོར་བཞག་སྟེ། གསང་བདག་ཕྱག་ན་རྡོ་རྗེའི་འཕྲིན་ལས་ཀྱི་ལྷ་ཚོགས་རྣམས་ཀྱིས་སློབ་མ་འདི་རྣམས་ལ་བྱིན་གྱིས་བརླབ་ཏུ་གསོལ། འཕྲིན་ལས་བཞིའི་སྒོ་ནས་སེམས་
ཅན་ལ་ཕན་དཔག་ཏུ་མེད་པ་ཐོགས་ཤིག་སེམས་ཅན་ཐམས་ཅད་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་ལས་འདྲེན་པའི་དེད་དཔོན་ཆེན་པོར་འགྱུར་བར་བྱིན་གྱིས་བརླབ་ཏུ་གསོལ། ལན་གསུམ། བླ་མས་དེ་ལྟར་གསོལ་བ་བཏབ་པས། བླ་མ་ཕྱག་

[222B] ཞི་བྱེད་ཀྱི་ལྷ་ཚོགས་དཀར་པོ་བསམ་གྱིས་མི་ཁྱབ་པ་སྤྱན་དྲངས། སློབ་མ་རྣམས་ཀྱི་ལུས་ལ་ཐིམ་པས་ནད་གདོན་བར་ཆད་ཐམས་ཅད་ཞི་བར་བསམས་ལ། སྙིང་པོའི་མཇུག་ཏུ་ཤནྟིཾ་
ཀུ་རུ་ཡེ་སིདྡྷི་ཨ་བཧི་ཥིཉྩ་ཨོཾ་ཞེས་བརྗོད། བླ་མ་ཕྱག་ན་རྡོ་རྗེའི་སྐུའི་རིན་པོ་ཆེའི་རྒྱན་རྣམས་ལས་འོད་ཟེར་སེར་པོ་འཕྲོས་ཏེ། རྒྱས་བྱེད་ཀྱི་ལྷ་ཚོགས་སེར་པོ་བསམ་གྱིས་མི་ཁྱབ་པ་སྤྱན་དྲངས། སློབ་མ་རྣམས་ཀྱི་ལུས་ལ་ཐིམ་པས་ཚེ་དང་བསོད་ནམས་
ཐམས་ཅད་རྒྱས་པར་བསམས་ལ། སྙིང་པོའི་མཇུག་ཏུ་ཨ་ཡུ་རྫྙཱ་ན་པུཥྜཾ་སིདྡྷི་ཨ་བྷིཥིཉྩ་ཏྲུཾ་ཅེས་བརྗོད། བླ་མ་ཕྱག་ན་རྡོ་རྗེའི་སྤྱི་གཙུག་གི་རྟ་མགོ་ལས་འོད་ཟེར་དམར་པོ་འཕྲོས་ཏེ། དབང་བྱེད་ཀྱི་ལྷ་ཚོགས་དམར་པོ་བསམ་གྱིས་མི་ཁྱབ་པ་སྤྱན་དྲངས། སློབ་མ་
རྣམས་ཀྱི་ལུས་ལ་ཐིམ་པས་སེམས་ཅན་ཐམས་ཅད་ཆོས་ལ་འགོད་པའི་ནུས་པ་དང་ལྡན་པར་བསམས་ལ། སྙིང་པོའི་མཇུག་དུ་ཝ་ཤཾ་ཀུ་རུ་ཡེ་ཨ་བཧི་ཥིཉྩ་ཧྲིཿ་ཞེས་བརྗོད། བླ་མ་ཕྱག་ན་རྡོ་རྗེའི་ཐུགས་ཀ་ནས་འོད་ཟེར་སྔོན་པོ་འཕྲོས་ཏེ། དྲག་བྱེད་ཀྱི་ལྷ་ཚོགས་སྔོན་པོ་
བསམ་གྱིས་མི་ཁྱབ་པ་སྤྱན་དྲངས། སློབ་མ་རྣམས་ཀྱི་ལུས་ལ་ཐིམ་པས་བསྟན་པ་དང་སེམས་ཅན་ལ་གནོད་པའི་དགྲ་འགེགས་ཚར་གཅོད་པའི་ནུས་པ་དང་ལྡན་པར་བསམས་ལ། སྙིང་པོ་མཇུག་ཏུ་མ་རཱ་ཡ་སིདྡྷི་ཨ་བཧི་ཥིཉྩ་ཨཱ་ཞེས་བརྗོད། དེ་ལྟར་མཎྜལ་གྱི་ལྷ་
རྣམས་སློབ་མ་རྣམས་ཀྱི་ལུས་ལ་ཐིམ་པས། ལུས་ངག་ཡིད་གསུམ་དག་པའི་མོས་པ་མཛོད། ཅེས་བརྗོད། སློབ་མ་རྣམས་དམ་ཚིག་ཁས་བླང་དང་མཎྜལ་ཕུལ་རྗེས། བླ་མས་མཆོད་བསྟོད་ཡིག་བརྒྱ་བཟོད་གསོལ་རྣམས་བྱས་བྫྲ་མུཿ་ཡེ་ཤེས་པཱ་རང་བཞིན་གྱི་གནས་སུ་

[223A]༄༅། །གཤེགས། དམ་ཚིག་བསྐུའི་སྟོད་སྨད་ནས་རིམ་གྱིས་འོད་དུ་ཞུ་སྟེ་ཐུགས་ཀའི་ཧཱུཾ་ལ་ཐིམ། དེ་ཡང་ཞབས་ཀྱུ་ནས་རིམ་གྱིས་ནཱ་དའི་བར་ལ་ཡལ་ནས་མི་དམིགས་པར་གྱུར། སྟོང་པའི་ངང་ལས་རང་ཉིད་གསང་བའི་བདག་པོའི་སྐུར་
བཞེངས་པར་གྱུར་པར་བསམས་ལ། སྨོན་ལམ་ཤིས་བརྗོད་ཀྱིས་མཐའ་བརྒྱན་པར་བྱའོ། །ཞེས་དཔལ་ཕྱག་ན་རྡོ་རྗེ་དྲག་པོ་གསུམ་དྲིལ་གྱི་སྒྲུབ་ཐབས་དང་རྗེས་གནང་གི་ཆོ་ག་གསང་བདག་དགྱེས་པའི་མཆོད་སྤྲིན་དངོས་གྲུབ་བདེ་སྩོལ་ཞེས་བྱ་བ་འདི་འང་དགོ་འཕེལ་དགའ་ལྡན་ཆོས་མཛོད་གླིང་གི་གྲ་རིགས་
གཞུང་དོན་སྨྲ་བའི་དབང་ཕྱུག་ལྷ་ལྡན་རབ་འབྱམས་པ་འཇམ་དཔལ་གཞོན་ནུས་བསྐུལ་ངོར་་དུས་མཐའི་དགེ་སྤྱོད་ཅི་བདེ་བ་ངག་དབང་བློ་བཟང་བསྟན་པའི་རྒྱལ་མཚན་དཔལ་བཟང་པོས། བཀའ་གདམས་པ་རྣམས་ཀྱི་བསྟི་གནས་དགེ་འཕེལ་དགའ་ལྡན་ཆོས་མཛོད་གླིང་གི་བླ་བྲང་བཀྲ་ཤིས་བསམ་གཏན་
ཕོ་བྲང་དུ་གསར་བསྒྲིགས་བགྱིས་པའོ།།    ༈    གསང་བདག་ཕྱག་ན་རྡོ་རྗེ། ལྷོ་བྲག་གྲུབ་ཆེན་ལས་ཀྱི་རྡོ་རྗེ། རྗེ་རིན་པོ་ཆེ་བློ་བཟང་གྲགས་པ། ཡབ་སྲས་དེ་གཉིས་ཀ་ལ་གཉལ་
གུང་སྣང་བ་འབྲོམ་བཙུན་པཎ་ཆེན་མཛེས་པ་དཔལ། དེ་ནས་རྗེ་བློ་གྲོས་མཆོག་ལྡན་མཛེས་པ། སེང་གེ་དཔལ་མཛེས། ནམ་མཁའ་དཔལ་མཛེས། ནམ་མཁའ་ཆོས་མཛེས། ནམ་མཁའ་འོད་མཛེས། ནམ་མཁའ་ལྷུན་གྲུབ་དཔལ་མཛིས་
ནམ་མཁའ་མཛེས་པ་དཔལ། ནམ་མཁའ་བསོད་ནམས་འོད་མཛེས། དཔལ་འབྱོར་དོན་ཡོད་མཛེས་པ། ཤེས་རབ་གྲགས་མཛེས། ཉི་ཟླ་འོད་མཛེས། མགོན་པོ་དཔལ་ལྡན་མཛེས་པའི་རྡོ་རྗེ། མགོན་པོ་མཛེས་པའི་དབང་ཕྱུག་བླ་མ་རབ་

[224B] སྔགས་རམ་པ་བསོད་ནམས་ལུང་རིགས། ཆུ་བར་སྤྲུལ་སྐུ་ཁྱབ་བདག་དགེ་འདུན་བཀྲ་ཤིས། ལྷོ་བྲག་གྲུབ་ཆེན་དང་ཐུགས་རྒྱུད་གཅིག་བར་རྗེ་རང་ཉིད་ཀྱིས་ཞལ་གྱིས་བཞེས། སེམས་དཔའ་ཆེན་པོ་ཀློང་རྡོལ་ངག་གི་དབང་
པོ། རྗེ་བཙུན་དཀོན་མཆོག་འཇིགས་མེད་དབང་པོ། བཀྲས་འཁྱིལ་སྨན་པ་སློབ་ཟུར་མཁས་དབང་བློ་བཟང་རྒྱལ་མཚན། དེས་བདག་ལ་གདན་ས་ཆེན་པོ་བླ་བྲང་བཀྲ་ཤིས་འཁྱིལ་དུ་བཀའ་དྲིན་དུ་སྩལ་ཏོ།། །།



