   ༈    །ཞེས་པའི་ནས་དེ་རྣམ་དབྱེ་ལྔ་པའི་ཁོངས་གཏོགས་
རྒྱུ་མཚན་ལ་འཇུག་པ་མིན་གྱི། རྣམ་དབྱེ་བདུན་པའི་བྱེ་བྲག་ཆེ་སྐབས་ལ་འཇུག་པ་ཡིན་ནོ། །ཡང་བདག་གི་འབྲེལ་པར་དགར་གཞི་དང་དགར་ཆོས་རིགས་མཐུན་པ་ལ་ནས་དང། རིགས་མི་མཐུན་པ་ལ་ལས་

[123B] རྗེ་སི་ཏུའི་གཞུང་དོན་བསྡུས་ཏེ་བཀོད་ཁུལ་ཡིན་ཀྱང། དགོངས་པར་སོང་མ་སོང་ཕྲན་རང་ལའང་ད་ལྟ་སོམ་ཉི་འདུག་མོད། སྔ་མའི་ཁས་ལེན་བསྐྱངས་ནས་ལན་ཞུ་བར། ལྷ་
མི་ལྷ་མིན་གསུམ་གྱི་དཀྱིལ་ནས་མི་ཁོ་ན་ཆོས་ཀྱི་རྟེན། ཞེས་པ་འདི། རྗེ་སི་ཏུའི་འགྲེལ་པར་ཚོགས་ཀྱི་ནང་ནས་འབྱིན་པ་ལྟ་བུར་དགར་བ་ལ་ནས་ཐོབ་པའི་དཔེར་བརྗོད་དུ། གསེར་དངུལ་གཉིས་ཀྱི་ནང་
ནས་གསེར་གོང་ཆེ། ཞེས་པ་དང་མཐུན་པས། དགར་གཞིའི་མི་དང་དགར་ཆོས་ཀྱི་མི་གཉིས་རིགས་མཐུན་པར་གོ་བ་ལགས། ཡང། ཡི་གེ་ལས་ཨ་ཡིག་ཁོ་ན་མཆོག་ཅེས་པ་ཡང། རྗེ་སི་ཏུའི་འགྲེལ་པར། གཞི་
གཉིས་སམ་མང་པོ་ལས་ཀྱང་རུང། དེ་དག་གི་ནང་ནས་ཕྱུང་བ་ལྟ་བུ་མ་ཡིན་པར་ལོགས་སུ་དགར་བ་ཙམ་གྱི་དོན་ལ་ལས་ཀྱི་སྒྲ་འཇུག་པའི་དཔེར་བརྗོད་དུ། ཁ་དོག་རྣམས་ལས་དཀར་པོ་ཉིད་མཛེས་སོ། །ཞེས་
པ་དང་མཐུན་པས། ཁ་དོག་གཞན་མ་རྣམས་ལས་དཀར་པོ་མཛེས། ཞེས་པའི་དོན་ཡིན་ནམ། ཁ་དོག་ཡིན་ནོ་ཅོག་ལས་དཀར་པོ་མཛེས་ཞེས་པའི་དོན་གང་ཡིན། དང་པོ་ལྟར་ནའང་དགར་གཞི་དང་དགར་ཆོས་
རིགས་མི་མཐུན་ཏེ། ཁ་དོག་གཞན་མ་རྣམས་དང་ཁ་དོག་དཀར་པོ་རིས་ཐ་དད་ཡིན་པའི་ཕྱིར། གཉིས་པ་ལྟར་ན་དཀར་པོ་ཁ་དོག་གི་གྲས་ནས་ཕུད་པ་ཡིན་པས། དགར་གཞི་དང་དགར་ཆོས་ཤིན་ཏུའང་རིགས་མི་མཐུན་

[124A]༄༅། །པར་སོང་བ་ལགས་པས་དེས་ན་ཡི་གེ་ཡོད་དོ་ཅོག་ལས་ཨ་ཡིག་ཁོ་ན་མཆོག་གོ་ཞེས་པའི་ཚིག་གིས་ཨ་ཡིག་ཀྱང་ཡི་གེའི་གྲྭ་ནས་མི་འབུད་པར་ཡི་གེ་གཞན་མ་རྣམས་ལས་ཨ་ཡིག་ཁོ་
ན་མཆོག་གོ་ཞེས་པའི་དོན་མཐུན་གྱི་གཏན་ཚིགས་འདིས་གསལ་བྱེད་ཀུན་གྱི་མཇུག་ཏུ་སྙོམ་ཆུང་སྡོད་མཁས་བྱེད་མུས་སུ་འདུག་ཆོག་པར་ཞུ་



