
[419A]༄༅། །བཅོམ་ལྡན་འདས་མི་འཁྲུགས་པའི་སྣང་བརྙན་ལྷ་མིའི་གཙུག་རྒྱན་གྱི་དཀར་ཆག་མངོན་དགའི་གནས་ལ་འགོད་བྱེད་ལྷ་ཡི་རོལ་མོ་ཞེས་བྱ་བ་བཞུགས་སོ། །

[420A] །ཨོཾ་སྭ་སྟི་པྲཉྫ་བྷྱ་ཆོས་དབྱིངས་ཡེ་ཤེས་ཨིནྡྲ་ནཱི་ལའི་ཁམས། །བཞུ་བླུགས་མཚན་དཔེ་རབ་གསལ་གཟུགས་ཀྱི་སྐུ། །མངོན་དགའི་ཞིང་མགོན་སྤོས་
གླང་བ་གླང་སྤོས། །འཁོར་ཚོགས་བཅས་ལ་གུས་པས་ཕྱག་བགྱིད་དོ། །རྨད་བྱུང་བྱམས་དང་བརྩེ་བའི་དབང་གྱུར་པས། །ཟང་ཟིང་མེད་པར་ཟབ་རྒྱས་ཆོས་ཚུལ་ཀུན། །ལྷུག་པར་
སྩོལ་ལ་ངལ་བ་ལྷུར་བཞེས་པ། །བདག་གི་འདྲེན་པ་མཚུངས་མེད་གང་དེ་ཡི། །དྲང་དོན་བསག་སྦྱང་ཆེད་དམིགས་ལྷ་དང་མིའི། །སྟོན་པ་བླ་མེད་མི་བསྐྱོད་མགོན་པོ་ཡི། །སྣང་
བརྙན་དཔག་བསམ་འཁྲུངས་ཚུལ་ལས་བརྩམས་པའི། །མངོན་པར་དགའ་བའི་བྱུང་བ་འདི་སྐད་གླེང། །དེའང་མདོ་སྡེ་རིན་པོ་ཆེ་ལས། དེས་ཟིན་པ་ནི་བསྐལ་བ་བྱེ་བ་དཔག་ཏུ་མེད་

[421A] །པར་ངན་འགྲོར་འཁྱམས་པར་འགྱུར་པའི་ལས་རྣམས་ཚེ་འདིར་རིམས་ལ་སོགས་པའམ་མུ་གེ་ལ་སོགས་པ་ལུས་དང་སེམས་ལ་གནོད་པ་བྱུང་བས་བྱང་བར་འགྱུར་ཏེ་
ཐ་ན་བརྒྱད་བཀག་གམ་རྨི་ལམ་ཙམ་གྱིས་ཀྱང་བྱང་བར་འགྱུར་རོ། །དེས་སངས་རྒྱས་བྱེ་བ་དཔག་ཏུ་མེད་པ་ལ་དགེ་བའི་རྩ་བ་བསྐྱེད་པ་སྦྱིན་པ་འམ་མཆོད་པ་འམ་བསླབ་པ་བཟུང་བ་ལས་བྱུང་བ་རྣམས་
སྔ་དྲོ་གཅིག་གིས་ཟིལ་གྱིས་གནོན་ཏོ། །བླ་མ་ལ་བསྙེན་བཀུར་བྱེད་པ་ནི་ཡོན་ཏན་བསམ་གྱིས་མི་ཁྱབ་པ་དང་ལྡན་པའོ། །སངས་རྒྱས་ཀྱི་ཡོན་ཏན་རྣམ་པར་འཕྲུལ་བ་དཔག་ཏུ་མེད་པ་ཐམས་
ཅད་ཀྱང་འདི་ལས་བྱུང་བར་ལྟའོ། །དེས་ན་སངས་རྒྱས་ལ་བྱ་བ་ལྟར་བླ་མ་ལ་བསྟེན་པ་དང་བསྙེན་པ་དང་བསྙེན་བཀུར་བྱའོ། །ཞེས་གསུངས་པ་དང། རིམ་ལྔ་ལས། མཆོད་པ་

[422B] །བླ་མ་མཆོད་པ་ཡང་དག་བརྩོམས། །ཞེས་གཞན་གང་ལས་ཀྱང་བླ་མ་མཆོད་པ་བསོད་ནམས་ཀྱི་འགྱུར་ཆེ་བར་མདོ་དང་རྒྱུད་སྡེའི་དགོངས་པ་ལྟར་པཎ་གྲུབ་མཐའ་དག་གིས་མགྲིན་གཅིག་ཏུ་
བསྔགས་ཤིང། སྤྱན་སྔ་བློ་གྲོས་རྒྱལ་མཚན་གྱིས་ཀྱང། རྟེན་བཞེངས་དང་གསོན་ཤིང་སོགས་ལ་ཆེར་གཏོང་ནུས། བླ་མའི་ཕྱོགས་སུ་གཏོང་མི་ནུས་པ་ནི་མ་གོ་བ་བླུན་པ་དང། གང་ལས་ཀྱང་བླ་མའི་ཕྱོགས་སུ་གཏོང་བ་
ལྷག་པར་རྟོགས་པ་ནི་མཁས་པ་ཡིན་ཏེ། གསོན་ཤིད་སོགས་མ་བྱས་པ་ལ་ཉེས་ལྟུང་མ་གསུངས། བླ་མའི་ཕྱོགས་སུ་མ་བཏང་ན་ཉེས་ལྟུང་ཆེར་འོང་ཞིང་མི་གཏོང་བའི་ཐབས་མེད། བཏང་ན་ཕན་ཡོན་གཞན་པས་ལྷག་པར་ཆེ་
མ་བཏང་ན་ཉེས་སྐྱོན་གཞན་ལས་ཆེ་བར་གསུངས་པ་ནི་གདམས་པའི་མཐིལ་ཕྱུང་བའི་ལེགས་བཤད་ཕུལ་དུ་བྱུང་བར་སྣང། དེར་མ་ཟད་མི་འཁྲུགས་པའི་ཞིང་བཀོད་ཀྱི་མདོ་ལས། དེ་བཞིན་གཤེགས་པ་མི་འཁྲུགས་པའི་སྐུ་གླང་པོ་
ཆེའི་ཁྲི་པདྨའི་གདན་ལ་བཞུགས་པའི་བཀོད་པ་སྟོད་བྱེད་དུ་བཅུག་ན་སངས་རྒྱས་ཀྱི་ཞིང་འཇིག་རྟེན་གྱི་ཁམས་མངོན་པར་དགའ་བ་དེ་ཉིད་དུ་སྐྱེ་བ་སོགས་ཀྱི་ཕན་ཡོན་ཚད་མེད་བསམ་གྱིས་མི་ཁྱབ་པ་བཀའ་སྩལ་བ་མཐོང་ཞིང་ཐོས་
པས་ཡིད་དྲངས་ཏེ་འདི་སྣང་ཆོས་བརྒྱད་ཀྱི་སྤྲོས་པ་སྨྱོན་པའི་སྤྱོད་པ་འམ་མཆིལ་མའི་ཐལ་བ་ལྟར་སྙིང་པོ་མེད་པར་གཟིགས་ཏེ་དབེན་པའི་རི་སུལ་དུ་འདོད་ཆུང་ཆོག་ཤེས་སོགས་འཕགས་པའི་རིགས་བཞི་ལ་གནས་ནས་སྒྲུབ་པའི་

[423A]༄༅། །རྒྱལ་མཚན་བཙུགས་པར་མཛད་དེ་གྲུབ་པའི་གོ་འཕང་མཐོན་པོར་གཤེགས་པ་བཀའ་གདམས་བསྟན་པའི་སྣང་བྱེད་མཚུངས་ཟླ་མ་མཆིས་པ་རྗེ་བཙུན་བླ་མ་སྒོམ་ཆེན་ངག་དབང་སྦྱིན་པ་དཔལ་བཟང་པོའི་
སྐུའི་བསགས་སྦྱངས་སམ་དགོངས་པ་བདེ་བླག་ཏུ་རྫོགས་ཐབས་དང་སྐུ་དྲིན་བསབ་པའི་མཚོན་བྱེད་དུ་དམིགས་རིན་ཆེན་གསུམ་པ་ལས་རྒྱལ་བ་མི་འཁྲུགས་པའི་སྣང་བརྙན་ལོངས་སྐུའི་རྣམ་པ་ཅན་ལྟ་བས་ཆོག་མི་ཤེས་པ་མཐོང་བ་ཙམ་
གྱིས་ཀྱང་སངས་རྒྱས་ཀྱི་སྨོན་ལམ་དང་ཐུགས་རྗེའི་ཤུགས་ཀྱིས་མངོན་མཐོ་ངེས་ལེགས་ཀྱི་ས་བོན་བསྐྲུན་ངེས་པ་ཐིག་ཚད་དང་བཟོ་བཀོད་ཕུལ་དུ་བྱུང་བ་གསེར་ཟངས་ཀྱི་བཞུགས་ཁྲི་རྒྱབ་ཡོལ་དང་བཅས་བསོད་ནམས་ཀུན་སྡུད་གླིང་གི་
རྟེན་གཙོ་ཇོ་བོ་མཧཱ་མུ་ནི་དང་དཔངས་ཚད་མཉམ་པ་འདི་བཞིན་ཁྱུ་མཆོག་ཅེས་པ་ལྕགས་མོ་སྦྲུལ་ལོའི་ཟླ་་ཚེས་་ནས་བཟོ་གྲའི་དབུ་ཚུགས་ཏེ་ལེགས་པར་བཞེངས་པའི་ནང་བཞུགས་ཀྱི་རིམ་པ་ནི། བསྟན་པ་སྤྱིའི་བྱིན་རླབས་རྟེན་ལ་
སངས་རྒྱས་འོད་སྲུངས་ཀྱི་འཕེལ་གདུང། དེ་བཞིན་གཤེགས་པའི་ཚེམས་ལས་འཁྲུངས་པའི་འཕེལ་གདུང། དགེ་མཚན་སྤྲུལ་བའི་སྐུ་ནས་གནང་བའི་འཕེལ་གདུང། བྱང་ཆུབ་ཀྱི་ཤིང་སོགས་དང། བཀའ་གདམས་
རིན་པོ་ཆེའི་བྱིན་རླབས་རྟེན་གྱི་སྐོར་ལ། ཇོ་བོ་ཨ་ཏི་ཤེའི་སྣམ་སྦྱར། འབྲོམ་སྟོན་པའི་དབུ་ལོའི་རྟེན་འདམ། དགེ་བཤེས་པོ་ཏོ་པའི་སྐུ་ཆོས་སོགས། མཉམ་མེད་རི་བོ་དགེ་ལྡན་པའི་བྱིན་རླབས་རྟེན་གྱི་སྐོར་ལ། རྒྱལ་བ་བཙོང་

[424B] ཐམས་ཅད་མཁྱེན་པ་དགེ་འདུན་གྲུབ་པ་ནས་བཟུང་རྒྱལ་དབང་རིམ་བྱོན་དགུ། དབེན་ས་པ་སོགས་པཎ་ཆེན་སྐུ་ཕྲེང་ལྔའི་དབུ་ལོ་ན་བཟའ་སྤུར་ཚྭ། རྗེ་བཙུན་བླ་མ་དམིགས་པ་
མེད་པའི་ཐུགས་རྗེ་ཆེན་པོ་དང་ལྡན་པ་ཐམས་ཅད་མཁྱེན་པ་ལྕང་སྐྱ་རོལ་པའི་རྡོ་རྗེ་སོགས་ངོས་ཀྱི་རིགས་བདག་དུ་མའི་གདུང་ཐལ། དབུ་ལོ་སོགས། གཞན་ཡང། ས་སྐྱ། རྙིང་མ། དྭགས་ཤངས་སོགས་གྲུབ་མཐའ་རིས་མེད་ཀྱི་
བྱིན་རྟེན་རྣམ་གྲངས་ཆེས་མང་བ། སྨྲི་ཏིའི་ཕྱག་ཚྭ་འཁྲུལ་མེད་གཅིག་མི་འཁྲུགས་པའི་ཕྱག་ཚྭ་བརྒྱ་ཕྲག་བཅུ། མཚལ་བར་འབུམ་ཕྲག་གཉིས། འདོད་ལྷ་སྣ་ཚོགས་འབུམ་ཕྲག་གཉིས་དང་དགུ་ཁྲི་དྲུག་སྟོང་དགུ་བརྒྱ་
ལྕགས་སྦྲུལ་ལོ་དགེ་སློང་བློ་བཟང་ཤེས་རབ་ཀྱི་མདུན་དུ་གནང་བའི་རྡོ་རྗེ་འཆང་དཀོན་མཆོག་བསྟན་པའི་སྒྲོན་མེའི་ཕྱག་དྲིལ་རྡོར་བཅས། ཧེ་རུ་ཀཿ་དཔལ་རྗེ་བཙུན་དམ་པའི་ཕྱག་ཚྭ་མགོན་དཀར་བཞུགས་ཡོད་པའི་གཏེར་
སྒྲོམ། གཙོ་བོར་ཆོས་སྐུའི་རིང་བསྲེལ་རྒྱུད་སྡེ་བཞི་དང་མདོ་ནས་གསུངས་པའི་གཟུངས་སྔགས་ལྕང་སྐྱ་རྡོ་རྗེ་འཆང་ངག་དབང་བློ་བཟང་ཆོས་ལྡན་དཔལ་བཟང་པོས་དག་ཏེར་མཛད་པ་ལྟར་གྱི་གཟུངས་བཞུགས་རྒྱས་པའི་ལུགས་དང་
མཐུན་པ་ཤིན་ཏུ་མང་བ། མི་འཁྲུགས་པའི་གཟུངས་སྤེལ་ཚིག་དང་བཅས་པ་ཁྲི་ཚར། དེའི་ཞིང་བཀོད་ཀྱི་མདོ་གསེར་བྲིས་མ་གཅིག་གསུང་རབ་ཀྱི་གླེགས་བམ་ཆེ་ཆུང་སྣ་ཚོགས། སྐྱེ་མཆེད་བྱིན་གྱིས་བརླབས་པའི་གཟུངས་

[425A]༄༅། །སྔགས་སོགས་དམ་པའི་ཕྱག་བཞེས་ཇི་ལྟ་བ་བཞིན་འཁྲུལ་བ་མེད་པར་བསྟར། གནོད་སྦྱིན་ཕོ་མོའི་འཁོར་ལོ། རྒྱ་བལ་བོད་གསུམ་གྱི་གནས་ཆེན་མང་པོའི་ས་སྣ་རྡོ་སྣ་སོགས་མདོར་ན་
གཟུངས་འབུལ་ཚུལ་ཕྲ་ཞིབ་མཐའ་དག་མ་ཚང་བ་མེད་པར་གཟའ་སྐར་བཟང་པོའི་ཉིན་ལེགས་པར་བསྒྲུབས་ཏེ་ཡེ་ཤེས་པ་འཇུག་པ་སོགས་ཀྱིས་བྱིན་རླབས་ཀྱི་གཟི་འོད་མངོན་པར་འབར་བར་བྱས་པ་ཡིན་ནོ། །དེའང་དེ་
བཞིན་གཤེགས་པ་དངོས་སམ། དེའི་རིང་བསྲེལ་གྱི་སྙིང་པོ་ཅན་གྱི་རྟེན་དང། དེ་དག་བཞུགས་པའི་གནྡྷོ་ལ་སོགས་ཞིག་པ་གསོ་ཞིང། རྡོ་ཐལ་བྱུག་པས་མཚོན་སྲི་ཞུ་བགྱིས་པའི་འབྲས་བུ་གནས་སྐབས་ལྷ་མིའི་བདེ་བ་ཕུན་སུམ་
ཚོགས་པ་དང་མཐར་ཐུག་མྱ་ངན་ལས་འདས་པའི་གོ་འཕང་བདེ་བླག་ཏུ་ཐོབ་པའི་ཕྱིར་རིས་སུམ་ཆད་པའི་ཤེས་ལྡན་རྣམས་ཀྱིས་བསྒྲུབ་བྱ་ཁོ་ན་ཡིན་པར་མ་ཟད་ཡུལ་ཕྱོགས་འདིར་བདེ་སྐྱིད་འབྱུང་མིན་རྟེན་ཁྱད་པར་ཅན་འདི་དག་ལ་
རག་ལས་པ་ཡིན་ཀྱང་བླང་དོར་མི་ཤེས་པ་དང། ཤེས་ཀྱང་བསྟན་འགྲོའི་བདེ་སྐྱིད་ཀྱི་རྩ་ལག་དམ་པ་འདི་རྣམས་སྤྱི་རྟ་བསྒལ་རལ་དུ་ལུས་ཀྱང་ཇི་མི་སྙམ་པར་བཞག་ནས་དེ་དག་ལས་ངེད་ཀྱི་འདི་ནི་བཟང་ངོ་ཞེས་གཞན་འདྲིད་
ཀྱི་ཟློས་གར་བསྒྱུར་བ་ཆེས་མང་བས་གཟུར་གནས་བློ་དང་ལྡན་པའི་སྐྱེ་བོ་ད་ལྟ་བ་དང་སླད་ནས་འབྱུང་འགྱུར་རྣམས་རྟེན་བརྟེན་པ་འདི་དག་གི་འཛིན་སྤྲས་དང་ཞབས་ཏོག་ལ་འབད་པར་མཛད་ན་ཚོགས་རླབས་པོ་ཆེ་རྫོགས་ཤིང་

[426B]
ནས་རྟེན་བཟང་ཐོབ་པ་དོན་དང་ལྡན་པར་འགྱུར་པའི་ཐབས་དམ་པར་འབད་འཚལ་ལོ། །ཀྱེ་ཧོ་འདི་ན་འཕྲལ་ཡུན་བདེ་སྐྱིད་ཀྱི། །སྲོག་འཕྲོག་འདོད་ཆེན་ཧ་ལ་ནག་པོའི་ཚལ། །མངོན་པར་འཁྲིགས་ལ་རབ་དགའི་
དཔལ་སྟེར་བྱེད། །ཡིད་འོང་པུཎྜ་རི་ཀར་འཁྲུལ་བ་མང། །འབྱུང་དཀའ་འཇིག་སླ་ཕན་ཉུང་གནོད་མར་གཞི། །བྱ་ལམ་རྗེས་མེད་འཇའ་ཚོན་ལྟ་བུའི་ནོར། །དམ་པས་བསྔགས་འོས་ཕྱོགས་སུ་ཡོངས་བཏང་བའི། །
བསོད་ནམས་གཟུགས་གྲུབ་སྟོང་གསུམ་ཕ་མཐའ་བརྒལ། །འོན་ཏང་ཀུན་རྟོག་སེམས་ཀྱི་རང་སྣང་ཙམ། །འདུ་བྱས་འབྲས་བུའང་བྱང་ཆུབ་མཆོག་ཉིད་དུ། །སྨིན་པའི་སྐལ་བཟང་སྟེས་ཐོབ་ཀྱིས་མཚོན་དགེ་ཡོངས་
འཛིན་མཆོག་དེའི་ཐུགས་དགོངས་རྫོགས་ཕྱིར་བསྔོ། །ཞེས་བཅོམ་ལྡན་འདས་མི་འཁྲུགས་པའི་སྣང་བརྙན་ལྷ་མིའི་གཙུག་རྒྱན་གྱི་དཀར་ཆག་མངོན་དགའི་གནས་ལ་འགོད་བྱེད་ལྷ་ཡི་རོལ་མོ་ཞེས་བྱ་བ་འདི་ཡང། བསོད་ནམས་དཔལ་གྱིས་མངོན་པར་
མཐོ་བ་ཁེ་པེས་ཐུ་ས་ལག་ཆི་ངག་དབང། ལྕམ་བདེ་ཆེན་མ་ལྷན་རྒྱས་ནས་ས་ལེ་སྦྲམ་དང། ཕྲ་རྒྱན་སོགས་ཀྱི་རྒྱུར་དངུལ་སྲང་ལྔ་བརྒྱ་བསྟབས་ཏེ་བསྐུལ་བའི་ངོར། ་བཙུན་པ་ངག་དབང་བློ་བཟང་བསྟན་པའི་རྒྱལ་མཚན་གྱིས་ཆོས་ཀྱི་མདུན་ས་བསོད་ནམས་ཀུན་སྡུད་གླིང་དུ་ཡི་གེར་སྤེལ་བ་མངྒལཾ། །



