
[001A]༄༅། །འཕགས་མ་གདུགས་དཀར་ཅན་གྱི་སྒྲུབ་ཐབས་མཆོག་ཐུན་དངོས་གྲུབ་ཆར་འབེབས་བཞུགས། །

[001B] །ན་མོ་གུ་རུ་ཤཱཀྱ་མུ་ན་ཡེ། འཕགས་པ་དེ་བཞིན་གཤེགས་པ་ཐམས་ཅད་ཀྱི་གཙུག་ཏོར་ནས་བྱུང་བའི་གདུགས་དཀར་མོ་ཅན་གཞན་གྱིས་མི་ཐུབ་མ་སྒྲུབ་པར་འདོད་པས་ཁྲུས་དང་གཙང་སྦྲ་ལ་གནས་པའི་
སྒོ་ནས་སྟན་བདེ་བ་ལ་ལུས་རྣམ་སྣང་གི་ཆོས་བདུན་ལྡ་ན་དུ་བྱས་ཏེ། སྐྱབས་འགྲོ་སེམས་བསྐྱེད་སྤྱི་ལྟར་སྔོན་དུ་བཏང་ནས། སེམས་ཅན་ཐམས་ཅད་ཀྱི་དོན་དུ་མྱུར་བ་མྱུར་བར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ་
དིའི་ཕྱིར་དུ་འཕགས་མ་གདུགས་དཀར་ཅན་བསྒྲུབ་པར་བྱའོ་སྙམ་དུ་བསམས་ལ། རང་ཉིད་འཕགས་མ་གདུགས་དཀར་མོ་ཅན་དུ་གསལ་བའི་སྙིང་ཁར་ཟླ་བའི་དཀྱིལ་འཁོར་གྱི་སྟེང་དུ་ཨོཾ་ཡིག་དཀར་པོས་མཚན་པ་
དེ་ལས་འོད་ཟེར་འཕྲོས། རང་བཞིན་གྱི་གནས་ནས་བླ་མ་དང་གཉིས་སུ་མེད་པའི་འཕགས་མ་གདུགས་དཀར་ཅན་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་བཛྲ་ས་མཱ་ཛཿ་ཞེས་བས་

[002A] །སྤྱན་དྲངས། འོད་ཟེར་རང་གི་སྙིང་ཁར་ཐིམ། རྒྱལ་བ་ཀུན་གྱི་མཚན་མཆོག་གཙུག་ཏོར་ནས། །ལེགས་པར་འཁྲུངས་པའི་རྨད་བྱུང་ལྷ་མོ་ནི། །གཞན་གྱིས་མི་ཐུབ་གཙུག་ཏོར་གདུགས་དཀར་ཞེས། །
ཡོངས་སུ་གྲགས་པ་དེ་ལ་ཕྱག་འཚལ་ལོ། །ཞེས་པས་ཕྱག་བྱ། ཨོཾ་ཨཱ་ཧཱུཾ་གིས་མཆོད་པ་རྣམས་ཕུལ་དུ་བྱུང་བའི་ལྷ་རྫས་སུ་བྱིན་གྱིས་བརླབས་ལ། ཨོཾ་སརྦ་ཏ་ཐཱ་ག་ཏོཥྞཱི་ཥསི་ཏ་ཏཔ་ཏྲེ་པ་རི་ཝཱ་ར་ཨརྒྷཾ། ནས། ཤཔྟ་པྲ་
ཏཱིཙྪཾ་ཧཱུཾ་སཱཧཱ། ཞེས་པའི་བར་གྱིས་མཆོད། བདག་གིས་ཚེ་རབས་སྔོན་ནས་ད་ལྟའི་བར། །སྒོ་གསུམ་གྱིས་བསགས་སྡིག་ལྟུང་ཇི་སྙེད་ཀུན། །མི་འཆབ་འཕགས་མ་འཁོར་བཅས་སྤྱན་སྔ་རུ། །འཆགས་ཤིང་ཕྱིན་ཆད་མི་
བགྱིད་ཡང་དག་སྡོམ། །བསོད་ནམས་ཞིང་བཞུགས་རྒྱལ་བ་སྲས་བཅས་དང། །ཉན་ཐོས་རང་རྒྱལ་སོ་སོ་སྐྱེ་བོ་ཡིས། །བསྐྲུན་པའི་རླབས་ཆེན་དགེ་ཚོགས་ཕུལ་བྱུང་ལ། །བདག་ནི་རྣམ་པ་ཀུན་ཏུ་རྗེས་ཡི་རང། །དུག་གསུམ་གྱིས་
མྱོས་སྲིད་པའི་མཆོད་འཁྱམས་པའི། །ཉམ་ཐག་ཡིད་ཅན་ཐར་པའི་ལམ་བཟང་པོར། །བཀྲི་མཁས་རྒྱལ་བ་སྲས་དང་བཅས་རྣམས་ཀྱིས། །ཟབ་དང་རྒྱ་ཆེའི་ཆོས་འཁོར་བསྐོར་དུ་གསོལ། །ཕ་མར་གྱུར་པའི་འགྲོ་བ་མ་ལུས་

[002B] །སྐྱོན་བྲལ་ཡོན་ཏན་ཀུན་གྱི་མཛོད་འཛིན་པའི། །སྐུ་གསུམ་གོ་འཕང་དམ་པ་མ་ཐོབ་བར། །འཚོ་ཞིང་གཞེས་བར་སྙིང་ནས་བདག་གསོལ་འདེབས། །སྔོན་བྱོན་རྒྱལ་བ་སྲས་དང་བཅས་རྣམས་ཀྱིས། །རླབས་ཆེན་ཚོགས་གཉིས་ཇི་སྙེད་སྤྱད་པ་ཀུན། །འགྲོ་
ཀུན་སངས་རྒྱས་ཐོབ་པའི་རྒྱུར་བསྔོས་བཞིན། །བདག་གི་དགེ་ཚོགས་ཀུན་ཀྱང་བསྔོ་བར་བགྱི། ཞེས་སོགས་སམ། བསྡུ་ན། རབ་འབྱམས་ཞིང་བཞུགས་རྒྱལ་བ་སྲས་བཅས་ལ། །གུས་པས་ཕྱག་འཚལ་མཆོད་འབུལ་སྡིག་ལྟུང་བཤགས། །དགེ་ལ་ཡི་
རང་ཆོས་འཁོར་བསྐོང་བར་བསྐུལ། །བསྐལ་བརྒྱར་བཞུགས་གསོལ་དགེ་ཚོགས་བྱང་ཆེན་བསྔོ། ཞེས་དང། སེམས་ཅན་ཐམས་ཅད་སྡུག་བསྔལ་དང་བྲལ་བར་གྱུར་ཅིག་སེམས་ཅན་ཐམས་ཅད་བདེ་བ་དང་མི་འབྲལ་བར་གྱུར་ཅིག་སེམས་ཅན་ཐམས་ཅད་
སངས་རྒྱས་ཀྱི་བདེ་བས་བདེ་བར་གྱུར་ཅིག་སེམས་ཅན་ཐམས་ཅད་སངས་རྒྱས་ཀྱི་མྱང་འདས་བླ་ན་མེད་པའི་མྱ་ངན་ལས་འདའ་བར་གྱུར་ཅིང། །ཅེས་བརྗོད་ཅིང། ཚོགས་ཞིང་རྣམས་རང་ལ་ཐིམ་པས་བྱིན་གྱིས་བརླབས་པར་གྱུར་པར་བསམ། དེ་ནས། ཨོཾ་ཤཱུ་ནྱ་
ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོཉཧཾ། སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་པདྨ། ཨ་ལས་ཟླ་བའི་དཀྱིལ་འཁོར་ཉ་གང་བའི་སྟེང་དུ། རང་གི་སེམས་ཉིད་ཨོཾ་ཡིག་དཀར་པོ་དེ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས་
ཚུར་འདུས་ཨོཾ་ཡིག་ལ་ཐིམ་པ་ཡོངས་སུ་གྱུར་པ་ལས། བདག་ཉིད་ལྷ་མོ་གདུགས་དཀར་ཅན་སྐུ་མདོག་སྟོན་ཀའི་ཟླ་བ་ལྟར་དཀར་བ། ཞལ་གཅིག་ཕྱག་གཉིས་པ། སྤྱན་གཉིས་ལས་བྱམས་དང་སྙིང་རྗེའི་འོད་ཟེར་འཕྲོ་བ། ཕྱག་གཡས་སྐྱབས་སྦྱིན་དང་

[003A]༄༅། །གཡོན་གདུགས་དཀར་པོ་གསེར་གྱི་ཡུ་བ་དང་ཏོག་གིས་མཚན་པ་འཛིན་པ། རིན་པོ་ཆེའི་དབུ་རྒྱན། སྙན་རྒྱན། མགུལ་རྒྱན། ཕྱག་གདུབ། ཞབས་གདུབ་ལ་སོགས་པའི་རྒྱན་སྣ་ཚོགས་པས་བརྒྱན་པ། ལྷ་རྫས་ཀྱི་དར་གྱི་ན་
བཟས་ཀླུབས་ཤིང་མཚན་དང་དཔེ་བྱད་བཟང་པོས་མཛོས་པ། ཞབས་རྡོ་རྗེའི་སྐྱིལ་ཀྲུང་གིས་བཞུགས་པའི་སྤྱི་བོར་ཨོཾ་དཀར་པོ། མགྲིན་པར་ཨཱདྨར་པོ། ཐུགས་ཀར་ཧཱུཾ་སྔོན་པོ་ཨོཾ་དཀར་ངོས་མཚན་པ། དེ་ལས་འོད་ཟེར་འཕྲོས། རང་འདྲའི་ཡེ་
ཤེས་པ་ཨོཾ་བཛྲ་ས་མཱ་ཛཞེས་པས་སྤྱན་དྲངས། ཛཧཱུཾ་བཾ་ཧོཿ་གཉིས་སུ་མེད་པར་ཐིམ། སླར་ཡང་ཨོཾ་ལས་འོད་ཟེར་འཕྲོས་པས། དབང་གི་ལྷ་དེ་བཞིན་གཤེགས་པ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛས་སྤྱན་དྲངས། དེ་བཞིན་གཤེགས་པ་
ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས། ཨོཾ་སརྦ་ཏ་ཐཱ་ག་ཏ་ཨ་བྷིཥེ་ཀ་ཏ་ས་མ་ཡ་ཤྲཱི་ཧཱུཾ། ཞེས་གསུངས་ཤིང་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང། དྲིམ་དག་ཆུ་ལྷག་མ་ཡར་ལུད་པ་
ལས་རྣམ་པར་སྣང་མཛད་སྤྲུལ་སྐུའི་རྣམ་པ་ཅན་གྱིས་དབུ་བརྒྱན་པར་གྱུར་པར་བསམས་ལ། རང་གི་སྙིང་ཁར་འཕགས་མ་མཚོན་གང་པ་ཨོཾ་དང་བཅས་པ་ཞིག་གསལ་བཏབ་ནས་རྩེ་གཅིག་ཏུ་ཅི་ནུས་མཉམ་པར་འཇོག་དེ་ཉིད་ལ་སྐྱོ་བར་གྱུར་ན་རང་འཕགས་མར་
གསལ་བའི་མདུན་དུ་པད་ཟླའི་གདན་ལ་འཕགས་མ་རང་འདྲ་བཞིག་སྐད་ཅིག་གིས་སྤྱན་དྲངས་ནས་བཞུགས་པ་ལ། རྒྱལ་བཀུན་གྱི་མཚན་མཆོག་གཙུག་ཏོར་ནས། ཞེས་སོགས་ཀྱི་ཕྱག་བྱ། མཆོད་རྫས་རྣམས། ཨ་མྲྀ་ཏས་བསངས། སྭ་བྷཱ་ཝས་སྦྱངས་

[003B] ཨོཾ་ཨ་རྒྷཾ། ནས། ཤ་པྟ་ཨཱཧཱུཾ་གི་བར་
གྱིས་བྱིན་གྱིས་བརླབས་ནས། དྲི་མེད་གཙང་མ་ལས་བྱུང་བའི། །ལྷ་རྫས་བཟང་པོའི་མཆོད་ཡོན་འདི། །བདག་གིས་གུས་པས་འབུལ་ལགས་ན། །བཞེས་ནས་བདག་ལ་དངོས་གྲུབ་སྩོལ། །ཨོཾ་སརྦ་ཏ་ཐཱ་ག་ཏོ་ཥྞཱི་ཥ་སི་ཏ་ཏ་པ་ཏྲེ་ས་པ་རི་ཝཱ་ར་ཨ་རྒྷཾ་པྲ་ཏཱི་ཙྪ་ཧཱུཾ་སཱ་ཧཱ་
ཞེས་དང། དེ་བཞིན་དུ། མཆོད་ཡོན་གྱི་གནས་སུ། ཞབས་བསིལ། མེ་ཏོག་བདུག་སྤོས། སྣང་གསལ། དྲི་ཆབ། ཞལ་ཟས། རོལ་མོ། ཞེས་དང། ཨརྒྷཾ་གྱི་གནས་སུ། པཱ་དྱཾ། པུཥྤེ། དྷཱུ་པེ། ཨཱ་ལོ་ཀེ་གནྡྷེ། ནཻ་བི་དྱ། ཤཔྟ་སོགས་
བཅུག་ལ་མཆོད། བསྡུན་སྔགས་རྐྱང་གིས་དབུལ། བསྟོད་པ་ནི། བདེ་གཤེགས་ཀུན་གྱི་མཚན་མཆོག་གཙུག་ཏོར་ནས། །ལེགས་པར་སྤྲུལ་བའི་ལྷ་མོ་གདུགས་དཀར་ཅན། །གངས་རིའི་དབང་པོར་དབང་གཞུས་སྤུད་པ་བཞིན། །ཕུན་ཚོགས་མཚན་དཔེའི་
དཔལ་འབར་ཁྱོད་ལ་བསྟོད། །ཤེལ་གྱི་ལྗོན་ཤིང་ཡལ་ག་བརྐྱངས་འདྲའི་ཕྱག་གཡས་པས་འགྲོ་ལ་མི་འཇིགས་སྐྱབས་སྦྱིན་མཛད། །གཡོན་པ་ཉོན་མོངས་གདུང་སྐྱོབ་གདུགས་དཀར་འཛིན། །རིན་ཆེན་དུ་མའ་རྒྱན་འཆང་ཁྱོད་ལ་བསྟོད། །གང་ཞིག་དྲན་
པས་བདུད་རིགས་བར་གཅོད་སོགས། །མི་མཐུན་རྒུད་པ་ཐམས་ཅད་ཕྱིར་བཟློག་ཅིང། །ཚུལ་བཞིན་བསྟེན་ན་དངོས་གྲུབ་མཆོག་སྩོལ་པའི། །ལྷ་མོ་གདུགས་དཀར་ཅན་ལ་གུས་པས་བསྟོད། ཅེས་བརྗོད་ཅིང་བཟླས་པ་བྱ་བ་ནི། བདག་མདུན་གཉིས་ཀའི་ཐུགས་

[004A]༄༅། །ཀར་ཨོཾ་ཡིག་གི་མཐར་སྔགས་འཕྲེང་གིས་བསྐོར་བ་ལ་དམིགས་ནས་ཞལ་དང་ལྟེ་བར་མགལ་མེའི་འཁོར་ལོ་ལྟར་འཁོར་བ་ལས་མེ་འོད་རབ་ཏུ་འཕྲོས་པས་རང་གཞན་ཐམས་ཅད་ཀྱི་ནད་གདོན་སྡིག་སྒྲིབ་བར་གཅོད་མི་མཐུན་པའི་ཕྱོགས་ཐམས་ཅད་བྱ་སྤུ་
མེས་ཚིག་པ་ལྟར་གཞོབ་ཐུལ་ཐུལ་བསྲེག་པར་བསམས་ལ། ཏ་དྱ་ཐཱ། ཨོཾ་ཨ་ན་ལེ་ཨ་ན་ལེ། བི་ཥ་དེ་བི་ཥ་དེ། བཻ་རེ་བཻ་རེ། བཛྲ་དྷ་རི། བནྡྷ་བནྡྷ་ཎི། བྫྲ་པཱ་ཎི་ཕཊ། ཧཱུཾ་ཧཱུཾ་ཕཊ་ཕཊ་ཧཱུཾ་དྲུཾ་བནྡྷ་ཕཊ་སཱ་ཧཱ། ཞེས་པ་འབུམ་ལ་སོགས་པ་ཅི་ནུས་སུ་བཟླ་བར་བྱའོ། །ཡིག་
བརྒྱས་ལྷག་ཆད་ཁ་བསྐངས། ཐུན་མཚམས་སུ་མདུན་བསྐྱེད་ལ་དམིགས་པའི་མངོ་འདོན་ཞིང། ལྷ་མོའི་གཏོར་མ་ཕྱག་ལེན་ལྟར་བཤམས་ལ་བྱིན་གྱིས་བརླབས་ནས། འཕགས་མ་དུགས་དཀར་ཅན་གྱི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་
དྲངས་ཏེ་གསོལ་བར་གྱུར་བར་བསམས་ལ། ཨོཾ་སརྦ་ཏ་ཐཱ་ག་ཏོ་ཥྞཱི་ཥ་སི་ཏ་ཏ་པ་ཏྲེ་ཨི་དཾ་བ་ལིཾ་ཏ་སཱ་ཧཱ། ཞེས་པ་གསུམ་མ་མ་བདུན་གྱིས་དབུལ། སྔར་ལྟར། ཨ་རྒྷཾ་སོགས་ཀྱིས་མཆོད་ཅིང་བསྟོད། ལེགས་ལྡན་གྱི་གཏོར་མ་ནང་མཆོད་དང་བཅས་
པ་བསངས། སྦྱངས། སྟོང་པའི་ངང་ལས། ཡཾ་ལས་རླུང། རཾ་ལས་རླུང། རཾ་ལས་མེ། ཀཾ་ལས་མི་མགོའི་སྒྱེད་བུ་གསུམ་གྱི་སྟེང་དུ། ཨ་ལས་ཐོད་པ་ཡངས་ཤིང་རྒྱ་ཆེ་བའི་ནང་དུ་ཤ་ལྔ་བདུད་རྩི་ལྔ་ཞུ་བ་ལས་བདུད་རྩིའི་རྒྱ་མཚོ་བདེ་སྟོང་གི་རང་བཞིན་དུ་གྱུར་པར་བསམས་ལ་
འབྲུ་གསུམ་གྱིས་བྱིན་གྱིས་བརླབས་ནས། རང་གི་མདུན་དུ་སྣ་ཚོགས་པདྨ་དང་ཉི་མའི་སྟེང་དུ་མགོན་པོ་ལེགས་ལྡན་སྐུ་མདོག་མཐིང་ནག་རབ་ཏུ་ཁྲོས་པའི་ཉམས་ཅན། ཞལ་གཅིག་ཕྱག་གཉིས་པ། གཡས་བེང་ཆེན་འཕྱར་ཞིང། གཡོན་ཞགས་པ་བསྣམས་

[004B] ཞབས་གཡས་བསྐུམས་ཤིང་གཡོན་བརྐྱང་བའི་སྟབས་ཀྱིས་མེ་དཔུང་འབར་བའི་དབུས་ན་བཞུགས་པའི་སྤྱི་བོར་ཨོཾ། མགྲིན་པར་ཨཱཐུགྶ་ཀར་ཧཱུཾ་གིས་མཚན་པ། རང་གི་ཐུགས་ཀ་ནས་འོད་འཕྲོས་པས་
ཡེ་ཤེས་པ་སྤྱན་དྲངས། ཛཧཱུཾ་བཾ་ཧོགྙིས་སུ་མེད་པར་གྱུར་པར་བསམས་ལ། བྱིན་གྱིས་བརླབས་པའི་མཆོད་པ། ཨོཾ་བཛྲ་ཨརྒྷཾ་སོགས་ཀྱིས་དབུལ། མགོན་པོ་ལེགས་ལྡན་གྱི་ལྗགས་རྡོ་རྗེའི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་
གྱུར་པར་བསམས་ལ། ཨོཾ་མཧཱ་ཀཱ་ལ་མཱ་ཏྲི་ག་ཎ་ས་པ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི་ཏཱུཾ་ཕཊ་སཱ་ཧཱ། ཞེས་པ་གསུམ་གྱིས་ཕུལ་ནས། ཆུ་གཉིས་ཉེར་སྤྱོད་ནང་མཆོད་དང་བཅས་པས་ཀྱང་མཆོད་ལ། ཧཱུཾ། སྲིན་པོའི་གཟུགས་ཀྱིས་གདུག་པ་ཅན། །
ཚར་གཅོད་བྱད་ཆུབ་སེམས་དཔའ་ཆེ། །གྲོང་ཁྱེར་གསུམ་བརྩེ་གས་འཇིག་བྱེད་པ། །ལེགས་ལྡན་འཁོར་དང་བཅས་ལ་བསྟོད། ཅེས་བསྟོད་ཅིང་འདོད་དོན་ལ་གསོལ་བ་གདབ། དགེ་བ་འདི་ཡིས་མྱུར་དུ་བདག་འཕགས་མ་གདུགས་དཀར་ཅན་གྲུབ་
ནས། ཞེས་སོས་བསྔོ་སྨོན་བྱ་ཞིང། རྟེན་ཡོད་ན་བརྟན་བཞུགས་དང། མེད་ན་གཤེགས་སུ་གསོལ་ལ་ཤིས་བརྗོད་ཅི་རིགས་པ་བྱའོ། །ཞེས་པ་འདི་ནི་ཡིག་མཁན་ཡེ་ཤེས་གཉེན་གྱིས་བསྐུལ་བ་ལྟར་ཆོས་སྨྲ་བའི་དགེ་སློང་བློ་བཟང་ཡེ་ཤེས་ཀྱིས་
སློབ་དཔོན་ཙནྡྲ་གོ་མིའི་གཞུང་དང་བསྟུན་ནས་བགྱིས་པ་དགེ་ལེགས་འཕེལ།། །།



