༄༅། །སསྟི། རབ་འབྱམས་ལྷ་ཡི་
ལམ་ཀུན་ཡོངས་གང་བའི། །འཕགས་མཆོག་ཐུགས་རྗེ་ཆེན་པོའི་ལྷ་ཡི་ཚོགས། །མེ་ཏོག་ཆར་འབེབས་བཀྲ་ཤིས་གདངས་སྙན་སྒྲོག་མཐའ་དག་བགེགས་དཔུང་འཇོམས་པའི་འཕྲིན་ལས་ཀྱིས། །ཁྱོད་ལ་འདོད་
དགུའི་མཆོག་སྩོལ་མཛད་པ་འདི། །ཤེས་པར་གྱིས་ལ་རབ་དགའ་སྐྱེད་ཅིག་དང། །ཤིས་བརྗོད་ཕྲེང་བ་བདག་གིས་བསྒྲག་པར་བྱ། །དུས་གསུམ་བདེ་གཤེགས་ཀུན་གྱི་ཐུགས་རྗེ་ལ། །སྤྱན་རས་གཟིགས་དབང་
ཞེས་བྱར་མཚན་གསོལ་ནས། །ཡིད་བཞིན་ནོར་ལྟར་འདོད་དགུའི་ཆར་འབེབས་པའི། །བསླུ་མེད་སྐྱབས་ཀྱི་དམ་པ་ལ་ཕྱག་འཚལ། །འཕགས་པས་རྗེས་བཟུང་དགེ་སློང་དཔལ་མོ་དང། །ཟླ་བ་གཞོན་ནུ་ཡེ་ཤེས་
བཟང་པོ་དང། །བེ་ཉ་པ་དང་ཟླ་བ་རྒྱལ་མཚན་སོགས། །དངོས་དང་བརྒྱུད་པའི་བླ་མ་མཆོག་རྣམས་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་མ་ཀུན་ཟད་ཅིང། །བདེ་ལེགས་
ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག་བདེ་གཤེགས་སྣང་བ་མཐའ་ཡས་པད་དཀར་འཛིན། །རྣམ་པར་སྣང་མཛད་རིན་ཆེན་འབྱུང་བའི་གནས། །མི་བསྐྱོད་མགོན་

[311B] །ཐུགས་རྗེ་ཆེན་པོའི་དཀྱིལ་འཁོར་ལྷ་ཚོགས་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་མ་ཀུན་ཟད་ཅིང། །བདེ་ལེགས་ཡར་ངོའི་ཟླ་ལྟར་འཕེལ་གྱུར་
ནས༑ ༑ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག་ཐུབ་པའི་ལེགས་བཤད་ཀུན་གྱི་རབ་དང་ཕུལ། །དཔལ་ལྡན་བྱ་རྒྱུད་པདྨའི་རིགས་ཀྱི་གཙོ། །ཐུགས་རྗེའི་སྤྱན་སྟོང་མངའ་བའི་རྒྱུད་རྒྱལ་ལ། །དགེ་
མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་མ་ཀུན་ཟད་ཅིང། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག་ཞིང་རྣམས་ཀུན་ན་
ཟབ་མོའི་ལམ་མཆོག་འདིར། །ཐོས་བསམ་བསྒོམ་པས་འཇུག་པ་ཐམས་ཅད་དང། །དང་བའི་སེམས་ཀྱིས་ཕྱག་ན་པདྨོ་ཡི། །གཟུངས་སྔགས་མཚན་ཙམ་འཛིན་པ་ཐམས་ཅད་ལ། །དགེ་མཚན་ཇི་སྙེད་
མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་མ་ཀུན་ཟད་ཅིང། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག་རིན་ཆེན་བརྒྱ་ལས་གྲུབ་པའི་
གཞལ་ཡས་ཁང། །འཇའ་ཚོན་ལྟར་བཀྲ་འཆི་མེད་ལམ་ལྟར་ཡངས། །སྣ་ཚོགས་རྒྱན་གྱིས་མཛེས་པའི་ཕོ་བྲང་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་མ་ཀུན་

[312A]༄༅། །ཟད་ཅིང། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག་ཅེས་པ་འདི་ཡང་རི་ཁྲོད་འཛིན་པའི་དགེ་བའི་བཤེས་གཉེན་དགེ་སློང་དཀའ་
བཅུ་པ་རྣམ་རྒྱལ་ལྷུན་གྲུབ་ཀྱིས་བསྐུལ་བ་ལ་བརྟེན་ནས། ཤཱཀྱའི་བཙུན་པ་བློ་བཟང་ཆོས་ཀྱི་རྒྱལ་མཚན་གྱིས་སྦྱར་བའོ།། །།



