   ༈    ཐེག་པ་གསུམ་གྱི་སློབ་པ་དང་མི་སློབ་པའི་དགེ་འདུན་ཞེས་པ་དེ་གང་ཞེ་ན། ཐེག་པ་གསུམ་ནི་

[033A]༄༅། །ཉན་ཐོས་དང། རང་རྒྱལ་དང། ཐེག་ཆེན་གསུམ་དང་སློབ་མི་སློབ་ཀྱི་ཁྱད་པར་ནི། ཐེག་པ་སོ་སོའི་ཚོགས་ལམ་དུ་ཞུགས་པ་ནས་མཐར་ཐུག་གི་འབྲས་བུ་མ་ཐོབ་ཚུན་ཆད་ནི་ད་དུང་ལམ་ལ་སློབ་
དགོས་པས་སློབ་པ་དང། མཐར་ཐུག་གི་འབྲས་བུ་ཐེག་པ་རང་རང་གི་དགྲ་བཅོམ་ཐོབ་པ་རྣམས་ནི། རང་ལམ་གྱི་བགྲོད་པ་མཐར་ཕྱིན་ནས་ལམ་ལ་གསར་སློབ་མི་དགོས་པས་མི་སློབ་པའོ། །དེས་ན་འདིར་སྤྱིར་བཏང་
ལམ་མེ་བ་ཞིག་གསུངས་པ་སྟེ། ཞིབ་ཏུ་ཕྱེ་ན་མཛོད་ལས། གང་ཞིག་གསུམ་ལ་སྐྱབས་འགྲོ་དེ། །སངས་རྒྱས་དགེ་འདུན་བྱེད་པའི་ཆོས། །མི་སློབ་པ་དང་གཉིས་ཀ་དང། །མྱང་ངན་འདས་ལ་སྐྱབས་སུ་
འགྲོ༑ ༑ཞེས་གསུངས་པའི་དོན། སངས་རྒྱས་སུ་བྱེད་པའི་ཆོས་ཐེག་ཆེན་མི་སློབ་པའི་རྒྱུད་ཀྱི་ལམ་བདེན་གཟུགས་སྐུ་དང་བཅས་པ་དང། དགེ་འདུན་དུ་བྱེད་པའི་ཆོས་ཐེག་ཆེན་སློབ་པ་ཁོ་ན་དང། ཉན་རང་སློབ་
མི་སློབ་གཉིས་ཀའི་རྒྱུད་ཀྱི་ལམ་བདེན་གཟུགས་སྐུ་དང་བཅས་པ་དང། ཆོས་མྱང་འདས་འགོག་བདེན་ལ་བྱེད་པ་ཡིན་པས། ཐེག་ཆེན་མི་སློབ་པ་ནི་སངས་རྒྱས་ལས་དགེ་འདུན་མ་ཡིན་ཏེ། འདིར་བླ་མ་ཐུབ་དབང་
ཙམ་ལས་སངས་རྒྱས་གཞན་ཚོགས་ཞིང་དུ་མི་གསལ་བ་ཡང་དགེ་འདུན་གྱི་ཁོངས་སུ་འདུས་པ་ལ་དགོངས་པར་མངོན་ཏེ། གཞན་དུ་ན་ལམ་རིམ་ཆེ་ཆུང་ལས། མདུན་གྱི་ནམ་མཁའ་ལ་རྒྱ་ཆེན་སྤྱོད་པ་དང།།

[033B] གཞན་ཡང་སངས་རྒྱས་དང་བྱང་ཆུབ་སེམས་དཔའ་འཕགས་པ་ཉན་ཐོས་དང་རང་སངས་རྒྱས་བཀའ་སྡོད་དང་བཅས་པ་དཔག་ཏུ་མེད་པ་བཞུགས་པར་བསམས་ཏེ་ཚོགས་
གསོག་པའི་ཞིང་གསལ་གདབ། ཅེས་གསུངས་པ་དང་མི་མཐུན་པར་འགྱུར་རོ།།



