
[001A]༄༅། །ན་མོ་གུ་རུ། སྐྱབས་གསུམ་ཀུན་འདུས་བླ་མ་བཙོང་ཁ་བ། །ས་གསུམ་འཇིགས་མཛད་བཅོམ་ལྡན་གཤིན་རྗེའི་གཤེད། །ཁམས་གསུམ་སྲོག་ལ་དབང་མཛད་ལས་གཤེན་ལ། །
སྒོ་གསུམ་གུས་པའི་སྒོ་ནས་ཕྱག་འཚལ་ལོ། །སྟོང་གསུམ་ཀུན་ཏུ་ཡོད་པའི་མཆོད་རྗེས་རྣམས། །འཁོར་གསུམ་བདེན་ཞེན་མེད་པའི་སེམས་ཀྱིས་འབུལ། །དུག་གསུམ་དབང་གིས་བསགས་པའི་
སྡིག་ལྟུང་བཤགས། །དུས་གསུམ་དགེ་ཚོགས་ཀུན་ལ་རྗེས་ཡི་རངས། །ཐེག་གསུམ་ཆོས་ཀྱི་འཁོར་ལོ་བསྐོར་བར་བསྐུལ། །སྲིད་གསུམ་མ་སྟོངས་བར་དུ་བརྟན་བཞུགས་གསོལ། །
གཞི་གསུམ་དགེ་རྩ་མཐའ་དག་འགྲོ་བའི་ཕྱིར། །སྐུ་གསུམ་གོ་འཕང་བདེ་བླག་ཐོབ་ཕྱིར་བསྔོ། །སྡེ་སྣོད་གསུམ་གྱི་འཆད་ཉན་འདབ་བརྒྱ་བཞད། །བསླབ་པ་གསུམ་གྱི་ཉམས་ལེན་ཟེའུ་འབྲུར་
རྒྱས༑ ༑མངོན་རྟོགས་གསུམ་གྱི་སྤྲ་རྩིའི་རོ་མངར་བས། །རེགས་ཅན་གསུམ་གྱི་རྐང་དྲུག་ཚིམ་གྱུར་ཅིག་འཆད་རྩོད་རྩོམ་གསུམ་གསེར་གྱི་ཡུ་བ་ཅན། །ལྟ་སྒོམས་སྤྱོད་གསུམ་རྣམ་དག་
གཤམ་བུ་གཡོ། །མཁས་བཙུན་བཟང་གསུམ་ནོར་བུའི་ཏོག་གིས་མཛེས། །ཐོས་བསམ་སྒོམ་གསུམ་རྒྱལ་མཚན་བསྒྲེང་གྱུར་ཅིག་ལམ་གྱི་གཙོ་བོ་རྣམ་གསུམ་བདག་རྐྱེན་གྱིས། །
རླབས་ཆེན་རྫོགས་སྨིན་སྤྱངས་གསུམ་མཐར་ཕྱིན་ཏེ། །སླབ་བྱའི་གཙོ་བོ་སྒྲིབ་གསུམ་ལས་རྒྱལ་བའི། །ཆོས་ལོངས་སྤྲུལ་བའི་སྐུ་གསུམ་མྱུར་ཐོབ་ཤོག་བདེ་གསང་འཇིགས་གསུམ་ཆོས་

[001B] །ལམ་འཁྱེར་རྣམ་གསུམ་ཚང་བའི་བསྐྱེད་རྫོགས་དང། །སྤྱོད་མཆོག་རྣམ་གསུམ་འབྲེལ་བའི་མྱུར་ལམ་གྱིས། །རྒྱལ་བའི་སྐུ་གསུམ་ཚེ་འདིར་ཐོབ་གྱུར་ཅིག། །།
ཅེས་པ་འདི་ཡང་མང་ཐོས་སྤོང་བ་བའི་གཟུགས་བརྙན་སྤྲང་བཙུན་ངག་དབང་དཔལ་ལྡན་གྱིས་དབེན་སར་མཚམས་བཅད་གཅིག་གི་སྐབས་
རང་གི་སྐྱོ་སངས་དོན་དུ་ཡི་གེར་བཀོད་པ་འདིས་ཀྱང་ཐོག་མཐའ་པར་གསུམ་དུ་དགེ་ཞིང་བཀྲ་ཤིས་པར་གྱུར་ཅིག། སརྦ་མང་ལཾ། །



