༄༅། །ན་མོ་གུ་རུ་མཉྫུ་གྷོ་ཥཱ་ཡ། ཟབ་ལམ་དབུ་
མའི་ལྟ་བ་བསྒོམ་པར་འདོད་པས། སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་སྔོན་དུ་བཏང། བླ་མ་དང་འཇམ་དབྱངས་དབྱེར་མེད་དུ་བྱས་ཏེ། ཡན་ལག་བདུན་པ་ཕུལ། སྲིད་པའི་རྩ་བ་གཅོད་པར་

[219B] མཐར་བླ་མ་དགྱེས་བཞིན་དུ་རང་ལ་ཐིམ་པས། རང་ཉིད་རྗེ་བཙུན་འཇམ་པའི་དབྱངས་སྣང་ལ་རང་བཞིན་
མེད་པ། ནམ་མཁའི་འཇའ་ཚོན་ལྟ་བུར་གསལ་བ་ལ་རྩེ་གཅིག་ཏུ་མཉམ་པར་འཇོག་གོ་དེ་ནས་རང་ཅག་སོ་སྐྱེ་རྣམས་ཀྱི་ཚོགས་དྲུག་གི་ཡུལ་དུ་ང་སོགས་འཁོར་འདས་ཀྱི་སྣང་བ་ཅི་ཤར་ཡང། གང་ལ་ཡང་བལྟོས་
མེད་དུ་ཡུལ་ཁོ་རང་གི་ངོས་ནས་གྲུབ་པ་ལྟར་སྣང་ཞིང། སྣང་བ་ལྟར་ཡོད་པར་འཛིན་པ་ནི། དགག་བྱའི་སྣང་ཚུལ་དང། འཛིན་ཚུལ་ཡིན་པས། དེ་ཉིད་ངེས་པར་བྱས་ནས། གང་ཤར་སྤྱི་དང། ཁྱད་པར་ཡིད་ཀྱི་ཡུལ་དུ་
གང་སྣང་ཐམས་ཅད་ཆ་ཤས་ཚོགས་པའི་རྟེན་ཅིང་འབྲེལ་པར་འབྱུང་བ་ཡིན་པའི་རྒྱུ་མཚན་བསམས་པས། སྣང་ཞེན་དེ་དག་བདེན་མེད་དུ་ངེས་ཙམ་དེ་གའི་རྒྱུན་དྲན་ཤེས་དང་ལྡན་པས་སྐྱོང་བར་བྱེད་པ་གདམས་པའི་
སྙིང་པོ་ཡིན། དེ་ལས་ལངས་ཚེ་སྒྱུ་མ་སྨིག་རྒྱུ་དང། །མིག་འཕྲུལ་ཆུ་ནང་ཟླ་བའི་གཟུགས་བརྙན་བཞིན། །སྣང་ཡང་བདེན་པར་མེད་པའི་ཚུལ་རྟོགས་ནས། །སྒྱུ་མ་ལྟ་བུའི་རྣལ་འབྱོར་རྫོགས་པར་བྱ། །བཟང་ངན་སྣང་བ་
གང་དང་གང་ཤར་ཡང། །དེ་དང་དེ་ཡི་རྗེས་སུ་མི་འབྲང་བར། །སྣང་ཡང་ངོ་བོས་རྡུལ་ཙམ་མ་གྲུབ་པའི། །ཟབ་མོའི་དབྱིངས་སུ་རྩེ་གཅིག་མཉམ་པར་ཞོག་ཅེས་པ་འདི་ཡང་ཆོས་རྗེ་བློ་བཟང་ཆོས་འཕེལ་བས། ལྟ་

[220A]༄༅། །ཁྲིད་སྙིང་པོར་དྲིལ་བཞག་ཉམས་ལེན་དུ་ཅིས་ཀྱང་དགོས་ཅེས་ནན་གྱིས་གསོལ་བ་བཏབ་པའི་ངོར། དབུ་མ་པ་བློ་བཟང་ཆོས་ཀྱི་རྒྱལ་མཚན་གྱིས་བཀོད་པའོ།། །།



