   ༈    ཕན་བདེ་འབྱུང་བའི་གནས་གཅིག་པུ། །བསྟན་པ་ཡུན་རིང་གནས་པ་དང། །བསྟན་འཛིན་སྐྱེས་བུ་དམ་པ་རྣམས། །སྐུ་ཚེའི་རྒྱལ་མཚན་
བརྟན་གྱུར་ཅིག་ཅེས་བཀྲ་ཤིས་པའི་ཚིག་གིས་སྡུན་བསུས་ཏེ། བདག་ཅག་དད་འདུས་ཀྱི་སློབ་འཁོར་རྣམས་ནས་མགྲིན་གཅིག་ཏུ་གསོལ་བའི་སྙིང་པོ་ནི། རྗེ་བླ་མ་མཆོག་ཉིད་རིང་མོ་ཞིག་ནས་སྤང་
རྟོགས་ཡོན་ཏན་རྒྱ་མཚོའི་ཕ་རོལ་དུ་སོན་ཀྱང། བདག་ཅག་གདུལ་བྱ་རྣམས་དང་རིགས་སུ་མཐུན་པར་གསུམ་ལྡན་ངུར་སྨིག་འཆང་པའི་ཚུལ་དུ་བསྟན་ཏེ། ཇི་སྐད་དུ། བློ་ལྡན་རྣམས་ལ་ཟབ་རྒྱ་ཆེ། །བློ་ཆུང་
གོ་བདེ་བཟུང་སླ་བ། །ཞེས་གསུངས་པ་ལྟར། མདོ་སྔགས་ཟབ་རྒྱས་ཀྱི་ཆོས་རྣམས་ལུང་རིགས་མན་ངག་གི་ལམ་ནས་དྲངས་ཏེ་ལྷུག་བརྗེན་དུ་སྩལ་བའི་བཀྲིན་གྱི་ཕུང་པོའི་ཆ་ཤས་ཙམ་ཞིག་གཞལ་བའི་

[016B] གཞན་ཡང་ཇི་སྐད་དུ། ད་དུང་ཁྱོད་ཀྱི་ཞབས་པད་སྤངས་ནས་ནི། །ནམ་ཡང་སྐྱབས་གཞན་མེད་དོ་མཁྱེན་པའི་གཏེར། །ཞེས་པ་ལྟར། སླད་མར་ཡང་བདག་ཅག་དད་ལྡན་གྱི་གདུལ་བྱ་རྣམས་ལ་
བླང་དོར་གསལ་བར་སྟོན་པའི་ཉིན་བྱེད་དང། བསོད་ནམས་ལོ་ཏོག་བསྐྲུན་པའི་ཞིང་ས་དམ་པར་ཞབས་པད་བསྐལ་པ་རྒྱ་མཚོའི་བར་དུ་བརྟན་པར་བཞུགས་ནས་ཆོས་འཁོར་རྒྱུན་ཆད་མེད་པར་བསྐོར་
བར་གསོལ་བ་འདེབས་པའི་རྟེན་དུ་དམིགས། ཕྱི་བཀྲ་ཤིས་རྟགས་ཀྱི་མཆོད་པ་དང། །ནང་བདུད་རྩི་ལྔ་ཡི་མཆོད་པ་དང། །ཆེས་གསང་བ་ཕྱག་རྒྱའི་མཆོད་པ་སོགས། །བློ་བདེ་སྟོང་ངང་ནས་དབུལ་
བར་བགྱི། །ཞེས་པ་ལྟར། བཀྲ་ཤིས་པའི་རི་མོས་མཚན་པའི་ལྷ་དར་དཀར་པོའི་སྣེ་འདོགས་ཅན་གྱི་ཞིང་ཁམས་རྒྱ་མཚོའི་བཀོད་པ་སོགས་དད་འབྱོར་རྣམ་དཔྱོད་ཀྱི་རང་རྩལ་དང་མཐུན་པར་བསྟར་བའི་དངོས་
བཤམས་ཡིད་སྤྲུལ་གྱི་མཆོད་སྤྲིན་འདི་དག་གདུལ་བྱ་ཚོགས་རྫོགས་པའི་ཐབས་མཁས་སུ་བརྩེ་བ་ཆེན་པོས་བཞེས་ཏེ། ཇི་ལྟར་གསོལ་བ་བཏབ་པ་ལྟར་འགྲུབ་པའི་ཐུགས་དམ་སྐྱབས་ཀྱི་འཇུག་པ་དུས་
གནས་ཀུན་ཏུ་མི་བསྐྱུད་པ་མཁྱེན་མཁྱེན་ཞེས་གསོལ་བ་རྩེ་གཅིག་ཏུ་འདེབས་པ་ལགས། ཞེས་པ་འདི་ཡང་མཚན་ལྡན་དམ་པའི་རང་རྟགས་འཛིན་པ་ཁྲ་ཚང་སྐུ་སྐྱེ་རྣམ་རྒྱལ་ཚུལ་ཁྲིམས་ལགས་

[017A]༄༅། །ཀྱི་གསུང་ངོ་མ་བཟློག་པའི་གཡར་ཁྲལ་ཙམ་དུ་བན་གཟུགས་རི་བོང་རྡོ་བརྫུས་དྷརྨ་བྷ་དྲས་བྲིས།།



