༄༅། །གསང་བ་འདུས་པ་དང། འཇིགས་བྱེད་དབང་གི་ཟིན་བྲིས། ནཱ་རོ་མཁའ་སྤྱོད་མའི་དབང་བཞི་བྱིན་
རླབས་སྐབས་ཀྱི་ཟིན་བྲིས་བཞུགས་སོ།།
   ༈   །    ༈    རྒྱུད་སྟོད་པས་གསུམ་དང། རྒྱུད་སྨད་པས་གཉིས།    ༈   
དྲུག་བཅུ་མ་ཤ་གཟུགས་མ་ལ་ལས་བཞི་ཚང་བར་བཤད་པ་དང། གཞི་བདག་དཀར་གཏོར་མེད།    ༈    ལས་བུམ་ཁ་རྒྱན་ལ་རྩྭ་ཀུ་ཤ་དང། རྒྱུད་སྨད་པས་
ཤིང་ལོ་འཛུགས།    ༈     ྾  ཞེས་པ་རྒྱུད་སྟོད་པས་ཚར་བཅུ། རྒྱུད་སྨད་པས་ཚར་གསུམ།    ༈   
གོན་ཉིན། གང་ཚེ་རང་དབང་འཇུག་ཅིང་  ྾    ྾  ཞེས་ལུང་འདྲེན་མཛད་དེ། གང་ཞིག་གསེར་སྣོད་རིན་ཆེན་  ྾    ྾  ཞེས་སོགས་ལྟར། སངས་རྒྱས་སྒྲུབ་པའི་ཐབས་ལ་མདོ་སྔགས་
གཉིས་དང། གསང་ ཟུང་དུ་འཇུག་རྒྱུའི་ཡ་རེ་རེ་ནས་སྒྲུབ་དགོས་པ། སྔགས་
ལ་རྒྱུད་སྡེ་བཞི། བླ་མེད་ལ་ཕ་མའི་རྒྱུད་གཉིས། ཕ་རྒྱུད་ལ། འདོད་ཆགས་ཐབས་རྒྱུད་སོགས་གསུམ། ཞེ་སྡང་ཐབས་རྒྱུད། གཤེད་སྐོར་ལ། འཇམ་དཔལ་དབྱངས་ཉིད་རྨོངས་

[224A]༄༅། །པའི་དགྲ་ལ་ཁྲོས་ཆེ་ཆུང་གིས་དགྲ་གདོང་འཇིགས་གསུམ་དང། འཇིགས་བྱེད་ལའང། རོ་ལངས་བརྒྱད་སྐོར། ཞེ་དགུ་མ། བཅུ་གསུམ་མ། དཔའ་བོ་གཅིག་པ་
སོགས་ཡོད་པ་ལས། འཇིགས་བྱེད་ནི། གཉིས་མེད་ཐུན་མིན་ལྟར།  བདེ་སྟོང་གཉིས་མེད་ཕར་ཕྱིན་ཐེག་པ་དང་ཐུན་མོང་མ་ཡིན་པ་
 ཡེ་ཤེས་གར་ཁྱབ་ལ་སྐུས་ཁྱབ་པའི་སྐུ། ཀུན་ལ་སྙོམས་མཛད་ནི། སྙིང་རྗེ་ཆེན་པོའི་རང་བཞིན་ཡིན་པ་དང། རྒྱལ་བ་ཀུན་གྱི་བཤེས་གཉེན་མཛད་པས་ཡབ་དང་
ཡང་ན། སྙིང་རྗེ་ཐབས་ཀྱི་རང་བཞིན་ཉིད་ལྷ་སྐུར་ཤར་བ།  ཡུམ་ཤེར་ཕྱིན་གྱི་རང་གཟུགས་ལྷར་ཤར་བ། ཐེག་མཆོག་ལ་མོས་  ྾    ྾  
རྒྱལ་བ་བྱང་ཆུབ་སེམས་དཔའི་རྣམ་པར་རོལ་བ། རཏྞ་ཨཅརྱའི་གསུང་བཞིན། ཕྱི་ནང་གསང་བའི་གཤིན་རྗེ་དང། དེའི་གཤེད།    ༈    གསང་བ་འདུས་
པའི་སྒྱུ་ལུས་ཀྱི་གནད་འདུ་བ། རྒྱུ་མས་མཚོན་པ་དང། བདེ་མཆོག་གི་གནད་འདུས་པ་ནི་ཁ་ཏྲྭཾ་གས་མཚོན་པ་དང། སྡིག་ཆེན་བཙན་ཐབས་སུ་འཚང་རྒྱ་བ་སྐྱེས་བུ་གསལ་ཤིང་ལ་

[224B] འོད་གསལ་གྱི་གནད་འདུས་པ་མེ་ཐབས་ཀྱིས་མཚོན་པ། ཞི་ཁྲོ་སྦྲགས་སྒྲུབ་ཀྱི་གནད་ཚང་བ།    ༈    དགྲ་ནག་ལྷ་བཅུ་གསུམ་
གཤེད་དམར་ལྷ་བཅུ་གསུམ་མ། འཇིགས་བྱེད་ལྷ་བཅུ་གསུམ་མ་སྟེ་དེ་གསུམ་གྱི་དཀྱིལ་ཆོག་རིན་ཆེན་ཕྲེང་བའི་སྟེང་ནས་ད་ལམ་སྩལ་རྒྱུར། མཎྜལ་རྒྱས་པ་ཕུལ། དེ་ནས་སྟ་གོན་གྱི་
ས་བཅད་ལ་ལྔ། སྤྱི་འགྲོ་ལྟར། རང་གི་བསླབ་ལྡན་འཁོར་བཞི་པོ་སོགས། དད་པ་མང་དུ་བྱེད། འདི་གཙོ་བོ་མངོན་འདོད་ཀྱི་དད་པ་སྟེ། སངས་རྒྱས་ཀྱི་གོ་འཕང་ཐོབ་འདོད་ལ་བྱེད་
   ༈    ཞེས་པ་འཇིག་རྟེན་ལས་འདས་པ་སངས་རྒྱས་ཀྱི་གོ་འཕང། གསོལ་བ་འདེབས་པ་ལ། དགའ་ཆེན་ཁྱོད་སྟོན་པ་སྟེ། དང་སྟོན་པ་བས། ཞེས་གཉིས་ཡོད་
པ་དོན་འདྲ། དམ་ཚིག་དེ་ཉིད་  ྾  ཅེས་པ་སྔགས་སྡོམ་དང། དེ་ལ་བྱང་སྡོམ་སྔོན་དུ་འགྲོ་དགོས་པས། བྱང་ཆུབ་སེམས་ཀྱང་  ྾  དེ་ལ་སྐྱབས་འགྲོ་སྔོན་དུ་འགྲོ་དགོས་པས་
སྐྱབས་གསུམ་དག་ཀྱང་  ྾  འཇིག་རྟེན་རྗེས་འཇུག་རྟོགས་ནས་ནི། །ཞེས་པ། རྗེས་འཇུག་གདུལ་བྱ་རྣམས་ལ་ཞལ་ཆེམས་ཀྱི་ཚུལ་དུ་རང་ཉིད་གང་ནས་བགྲོད་པའི་མྱུར་ལམ་དེ་ཉིད་

[225A]༄༅། །འདོམས་པའི་ཆོས་འཁོར་བསྐོར་ནས། བྱང་ཆུབ་ཏུ་ནི་ངེས་མཛད་པའི་  ྾  ཐད། བྱང་ཆུབ་ཀྱི་སེམས་གོ་སླ་ཡང། རྒྱུད་ལ་སྐྱེ་དཀའ་བ་ཉན་རང་ལའང་མ་སྐྱེས། ཡང་
བྱང་ཆུབ་ཏུ་ནི་  ྾  འདིའི་ཐད། འཆར་ཅན་ལྟ་བུ་རྗེ་ཕ་བོང་ཁས། སྤྱོད་འཇུག་གི། བསྐལ་པ་དུ་མར་རབ་དགོངས་མཛད་པ་  ྾  ཞེས་པ་དྲངས་ནས་གསུངས།    ༈   
བ་དང། སྔགས་སྡོམ་བཟུང་བ་གཉིས་ལ་རྒྱས་བཤད་མཛད།    ༈    ཞེས་འདི་ཁོ་ན་ལ་ཡིད་དུ་འོང་བ་ཞེས་སྦྱར་བ་ནི། འགྲོ་བའི་རེ་བ་ཡིད་བཞིན་དུ་སྐོང་
བས་ཚིམ་པར་བྱས་པ་ཡིན་པའི་དབང་གིས།    ༈    རིན་ཕྲེང་འདིར་མི་གསལ་ཡང། སློབ་ཨམ་རྣམས་ཀྱི་སྙིང་ཁར་ཧཱུཾ་ལས་རྡོར་ཇེ་སྔོན་པོའི་ལྟེ་བར་ཧཱུཾ་
གྱིས་མཚན་པ། མགྲིན་པར་ཨཿ་ལས་པདྨ་དམར་པོ་ཨཿ་ས་མཚན་པ། སྤྱི་བོར་ཨོཾ་ལས་འཁོར་ལོ་དཀར་པོའི་ལྟེ་བར་ཨོཾ་གྱིས་མཚན་པ། ཐིག་ལེ་བྱས་ཚེ་བླ་མའི་ཐུགས་ཀ་ནས་སྐུའི་བྱིན་
རླབས་ཐམས་ཅད་བདུད་རྩི་འོད་ཟེར་གྱི་རྣམ་པས་སྙིང་ཁ་མན་ཆད་གང་བས། ཡིད་ཀྱི་སྡིག་སྒྲིབ་དག་མགྲིན་པར་ཐིག་ལེ་བྱས་ཚེ། བླ་མའི་མགྲིན་པ་སོགས་རིགས་འགྲེ། སོ་ཤིང་

[225B] ཁྱོར་ཆུ། སྒོ་གསུམ་གྱི་དྲི་མ་ཕྲ་མོ་སྦྱང་བ། ཨོཾ་བུདྡྷ་མཻ་ཏྲི་རཀྵ་རཀྵ་སརྦ་ན་སཱཧཱ། ཞེས་པ་བསྒྱུར་ཚུལ་དང། གསུང་བཤད་འདྲ་མིན་མང་ཡང་
རྗེ་ཕ་བོང་ཁས་བྱམས་པའི་ཏིང་ངེ་འཛིན་རྒྱུད་ལ་མ་སྐྱེས་ཀྱི་བར་དུ་སྲུང་ཤིག་ཅེས་པའི་དོན་ཡིན་བཀའ་སྩལ། དེ་ཡང། ཁྲོ་བོའི་བཟླས་པས་བསྡིགས་པས་གནོད་བྱེད་ཀྱིས་སྐབས་
བཙལ་ནས་ཚུར་གནོད་སྲིད། བྱམས་པས་བཏུལ་བ་དེས། ཁོ་སེམས་རྒྱུད་ཞི་བས། ཕྱིས་གནོད་པ་ཡོང་དོགས་མ་མཆིས། སྲུང་མདུད་དེ་ཉིད། རལ་གྲི་གཤིན་རྗེ་གཤེད་དུ་བསྐྱེད་
གསང་སྔགས་སྤྱོད་པའི་ཚུལ་འབྱུང། དམན་མོས་ལ་ཆགས་བྲལ། རྒྱ་ཆེ་བར་མོས་པར་ཕར་ཕྱིན། ཟབ་མོ་ལྷག་མོས་ལ་ཆགས་ཅན་བཅས་གསུམ། དོ་ནུབ་ལས་ཐམས་ཅད་པའི་
སྔགས་བཟླས་ཏེ་བསྲུང་བའི་སྒོ་ནས་ཉལ་དགོས་པས། མཇུག་འདིར་བཟླས་ལུང་གནང་བ་ཕྱག་ལེན་ལ་ཡོད་པས་ཞེས། ཁངྒ་དཧྲི་ཀ་གི་བཟླས་ལུང་སྩལ། མཇུག་ཏུ། ཀུ་ཤའི་སྟན་ལ་ཁྱོད་
ཉོལ་ལ། འདིའི་ཤླཽ་ཀ་གཅིག་འདི་གསུངས་པ་ཕྱག་ལེན་ལ་ཡོད་ཅེས་གསུངས།    ༈       ༈   

[226A]༄༅། །བཞག་སྐབས། བདག་བསྐྱེད་རྗེས། འདིར་རས་བྲིས་ཡིན་སྟབས། ས་བརྟག་བསླང་སྦྱང་གསུམ་མི་དགོས་པར་ས་བཟུང་བ་མན་ཆད། ལས་ཐིག་གདབ་པའི་སྐོར་མ་གཏོགས་
བུམ་པ་སྟ་གོན་དང་བཅས་པར་བྱ་ལ།    ༈    སློབ་མ་སྟ་གོན་སྐབས། དཀྱིལ་འཁོར་གྱི་ཤར་སྒོར་
སློབ་མ་གནས་ཡུལ་གྱི་ཆེད་དུ་བཞག་སློབ་མ་སྟ་གོན་ཟིན་ནས་ནམ་མཁར་བཏེགས།    ༈    ལྷར་བསྐྱེད་སྐབས་མཚན་མ་ཙམ་ལྷར་བསྐྱེད་པ་མིན་པར་
བུམ་པའི་ཕྱོགས་ཀྱི་རྡུལ་ཕྲ་རབ་མཐའ་དག་འཁོར་ལོ་སོགས་དེ་དང་དེའི་མཚན་མ་དང་ལྷ་དེའི་རྣམ་པར་བསྐྱེད།    ༈    ཕྱི་རོལ་མཆོད་པ་ངེས་པར་བྱ་
མི་དགོས་པ་ཁུངས་ཡོད་ཅེས་དཀྱིལ་ཆོག་རིན་ཕྲེང་འདིར་གསལ་འདུག་ཅེས་གསུངས། ནང་མཆོད་དང། ལུང་བསྟན་དབུགས་དབྱུང་རྗེས་དྲིལ་བུའི་སྒྲ་ཕྱུང་བ་ངེས་པར་མི་དགོས་
   ༈    བགེགས་གཏོར་རྗེས། ཇི་ལྟར་བལྟམས་པ་ཞེས་སོགས་ཀྱིས་དྲི་མ་སྦྱང་བའི་དམིགས་པ་རེ་མཛད་པ་བླ་མའི་

[226B] རྨི་ལམ་བརྟག་པར། ལེགས་པའི་མཚན་མ་བྱུང་ཡང་རེ་དོགས་བྱེད་ན་བར་ཆད་དུ་འགྱུར་བ། སྔོན་མི་གཅིག་གི་འཇིགས་བྱེད་བསྙེན་ཆེན་གྱི་སྐབས། དངོས་གྲུབ་
ཀྱི་རྫས་འཁོལ་བ། འདི་འཐུང་ངམ། ལྷ་ལ་ཕུལ་ཞེས་ཐེ་ཚོམ་པས། གློ་བུར་ཐལ་རླུང་དུ་གྱུར་ནས་སོང་བ་ལྟར་ཡིན། རྣམ་རྟོག་མེད་ན་གནོད་པ་མི་ཚུགས་པ། རྡོ་རིལ་ལ་ལྕགས་སྐྱུ་
མི་ཟིན་པ་ལྟར་ཡིན་ཚུལ་དང། མིད་ལའི་ལུང་སོགས་གསུངས།    ༈    བར་དུ་ཞག་མང་མེད་གཤིས་རྨི་ལམ་ངན་པ་ལ། འདིར་སྔགས་ཀྱིས་བསྲུང་
བ་དང། དོན་དམ་པའི་བསྲུང་བ་གཉིས་ཙམ་བྱ་བ་ཕྱག་ལེན་ལ་ཡོད། དེ་ནས་ཀུན་སློང་བཅོས།    ༈    བོད་ན་ཆོས་འཚོང་བ་མང་གསུངས་
བླ་སློབ་གཉིས་ཀས་དམིགས་པ་མ་བྱེད་ན་བྱ་འཕུར་བའི་གཤོག་པ་ཡ་གཅིག་མེད་པ་དང་འདྲ་གསུངས། ཆས་འཇུག་སྐོར། སྔགས་ལ་གསང་འདུས་ནས་ཚུར་ཁ་བསྐང། སྒོ་བཞི་
གསོལ་འདེབས་ལ། ཆོ་གར་མི་གསལ་ཡང། གཙོ་བོའི་ཐུགས་ཀ་བདེ་མཆོག་ལྟར་དང། གཏི་མུག་གཤིན་རྗེ་གཤེད་སོགས་སོ་སོའི་ཐུགས་ཀ་ནས་རང་འདྲ་བྱུང་བ་ཐིམ་པས་མཆོད་པ་

[227A]༄༅། །དང་བསྙེན་བཀུར་བའི་ནུས་པ་ཅན་སོགས་སུ་བྱིན་གྱིས་བརླབ་པའི་མོས་པ་བྱ། འདུས་པར་མི་འདྲ་ཡང། འདིར་སྒོ་བཞི་ཀར་ལུས་ས་ལ་ཕབས་པའི་ཕྱག་བྱ་བ་རྐྱང་
པས་འཐུས།    ༈    མཆོད་ཡུལ་མཉེས་པའི་སྒྲུབ་པའི་མཆོད་པའི་གཙོ་བོ། གཞན་ལ་ཆོས་འཁོར་བསྐོར་བ།    ༈   
ཚེ་ཕན་ཡོན་དང་ཉེས་དམིགས་བརྗོད་དེ་དམ་བསྒྲགས་བྱས་པ་ལྟར། དམ་གཞག་མཛད། ཁྱོད་ཀྱི་དམྱལ་བའི་ཆུ། ཞེས་དམྱལ་བ་ནི། སྡུག་བསྔལ་བར་བྱེད་པ་སྟེ། དེ་ལྟར་བྱེད་
པའི་ཆུ།    ༈    ལྟེ་བར་མེ་དཀྱིལ་གཏོར་མ་ཟུར་གསུམ་ལྟ་བུ། འདིར་ཆོ་གར་མི་གསལ་ཡང། དེ་དང་དུས་མཉམ་དུ་དམིགས་པ་གཙོ་བོའི་ཐུགས་ཀའི་འོད་
ཀྱིས་རྟེན་དང་རྟེན་པའི་དཀྱིལ་འཁོར་དཔག་མེད་སྤྱན་དྲངས་ཏེ་བསྟིམ་པར་མོས། སྤོགས་ཆོག་ལྟ་བུར། འོག་གི་རླུང་གིས་བར་སྣང་ལ་བཏེགས།    ༈   
མི་བསྐྱོད་རྡོ་རྗེ། མེ་ཏོག་བླ་མའི་ཐུགས་ཀ་ནས་བྱིན་རླབས་འོད་དང་བདུད་རྩིའི་རྣམ་པ་བྱུང་བ། མེ་ཏོག་ལ་བསྟིམ། མེ་ཏོག་སྤྱི་བོར་བཅིངས། དེ་ལས་བདུད་རྩི་རྒྱུན་བབས་པས་ལུས་

[227B]    ༈    རམ་གྱིས་སྡིག་སྒྲིབ་བསྲེགས་
ཨོཾ་གྱིས་འོད་གསལ་བར་བྱས། མིག་དྭངས་པ་དེ་ཉིད་ལས་འོད་ཟེར་འཕྲོས། གཙོ་བོའི་ཞལ་དགུའི་སྤྱན་བཅོ་བརྒྱད་ལ་ཕོག་དེ་རྣམས་ལས་ཡེ་ཤེས་སྤྱན་གྱི་ངོ་བོ་བདུད་རྩི་བབས་པ་
སློབ་མའི་མིག་ལ་ཐིམ་པས། ཡེ་ཤེས་ཀྱི་སྤྱན་གསར་པ་རེ་སྐྱེ་བའི་མོས་པ་བྱ།    ༈    ཞེས་པ་འདྲེན་བྱེད་རྟགས་ཀྱི་ཨེ་ཝཾ་ཙམ་མིན་པར། ལམ་དང་འབྲས་བུའི་
ཨེ་ཝཾ་རིམ་བཞིན་སྐྱེ་བར་བྱ།    ༈    རིམ་བཞིན་ངོ་སྤྲད། བྱུང་ན་དུར་ཁྲོད་དང་མེ་རི་ནས་བཟུང་ཞིབ་པར་གསུངས་ནས་ངོ་སྤྲད། དེ་ཡང་
གསང་བདེ་འཇིགས་གསུམ་མཐའ་དག་ལ་འདྲ་བར། ཕྱི་ནས་ནང་དུ་རིམ་བཞིན་ངོ་སྤྲད་པ་ཡང། རླུང་ནང་དུ་འདུ་བའི་རྟེན་འབྲེལ་གྱི་གནད་ཡོད། རྡོ་རྗེའི་གླུ་བླངས་པ། དཀྱིལ་
འཁོར་དུ་དེ་རིང་ཞུགས། ནང་གི་རྟེན་དང་བརྟེན་པའི་དཀྱིལ་འཁོར་ད་ལྟ་མཐོང། མེ་ཏོག་ཕྲེང་བའི་དབང་བསྐུར་བ་ཡང་ཐོབ་ཅེས་པའི་དོན་ཡིན།    ༈   

[228A]༄༅། །ཏིང་ཁེབས་དང་བཅས་བཏེགས་པ་ནི། དབང་ལྷས་དར་གོས་སོགས་རྒྱན་གྱིས་སྤྲས་ནས་བུམ་པ་བཏེགས་པའི་མཚོན་བྱེད། དབང་ལྷའི་སྐབས་འདིར། དྲི་གཟུགས་ཀྱི་ནང་
དུ་བསྡུས་ནས། གྲྭ་བཞིའི་ཐོད་པ་བཞི་དེ་གཟུགས། སྒྲ། རོ། རེག་གི་ལྷ་མོ་བཞིར་གྱུར། ཆུ་དབང་སྐབས། བྱུང་ན་བཀྲ་ཤིས་ཚིགས་བཅད་ཐམས་ཅད་གསུངས་དགོས་
ཁོམ་ལོང་མེད་ན། ཚིགས་བཅད་གཉིས་ཙམ་གྱིས་འཐུས། འདིར་བུམ་པ་སྤྱི་བོར་བཞག་པ། བུམ་ཆུ་སྤྱི་བོར་གཏོར་བ། བུམ་ཆུ་མྱང་བ་གསུམ་ཀ་མདུན་གྱི་སློབ་མ་འགའ་ཞིག་ཙམ་
ལ་མཛད་པ་ཕྱག་བཞེས་ཡིན། འདི་ཆུ་དབང་ཡིན་པས་མཐའ་རྟེན་ཆུ་དབང་ཟུར་དུ་མི་དགོས། མཐའ་རྟེན་ཆུ་དབང་འདི། བརྟན་བཞུགས་རབ་གནས་སམ་ཚོན་ལ་སྲ་རྩིའི་ཚུལ་དུ་
དབང་ཐོབ་པ་དེ་ཉིད་བརྟན་བྱེད་ཡིན། འཆམ་ཞུགས་རྫོགས་པ་ལྟར། རེ་རེ་བཞིན་དབང་ལྷ་རྣམས་བསྟིམ། དག་པ་ནི་གཙོ་བོས་གསུངས་བར་མོས། འདི་ལ། དག་བསྒྱུར་
བྱེད་གསུམ་ཡོད།    ༈    ཞེས་པ། འདོད་སྲེད་ཞགས་པས་འཁོར་བའི་བཙོན་རྭར་བཅིང། །ཞེས་པ་ལྟར་དང། འོད་དཔག་མེད་འདོད་ཆགས་སྦྱོང་

[228B] སངས་རྒྱས་ཀུན་གྱི་རྡོ་རྗེ་ཡི། ཞེས་པ་སངས་རྒྱས་རྣམས་ཀྱི་ཐུགས་རྒྱུད་ལ་ཡོད་པའི་ཡེ་ཤེས་ཀྱི་རྡོ་རྗེ་དེ།    ༈    གཡོན་
པའི་སོར་མོ་གསུམ་གྱིས་འཛིན་དགོས། གཡོན་པ་ཤེས་རབ་ཀྱི་རང་བཞིན་ཡིན་པ་དང། མཛུབ་མོ་གསུམ་གྱིས་སྣང་མཆེད་ཐོབ་གསུམ་མཚོན་ལ། དེ་དྲིལ་བུའི་ཁོག་པ་སྟོང་པར་
སྦྱར་བ། དེ་གསུམ་འོད་གསལ་སྟོང་ཉིད་དུ་དག་པ་མཚོན། དོན་གྲུབ་ཀྱི་དབང་རྫས། དྲིལ་བུ་འབྱུང་བའང། འཕྲིན་ལས་ཀྱི་གཙོ་བོ་གསུང་གི་མཛད་པ་ཆོས་སྟོན་པའི་སྒྲ་སྒྲོགས་པ་
   ༈    ཅེས་སྡུག་བསྔལ་སེལ་བའི་ཚུལ་ནི། འཁོར་བ་སྡུག་བསྔལ་ཅན་གྱི་རྩ་བ་གཏི་མུག་མ་རིག་པ་ཡིན་པ་དང། གཏི་
མུག་སྦྱོང་བའི་ལྷ་རྣམ་སྣང་ཡིན་པའི་གནད། དམ་ཚིག་གསུམ་བཟུང་བའི་མཇུག་འདི་མཐའ་རྟེན་ཆུ་དབང་གི་རྗེས་མ་ཡིན་པའི་དབང་གིས་ཆུ་དབང་རྒྱས་པར་བསྐུར་ལ་བུམ་ཆུ་འགྲེམས་
པར་མཛད། དེ་ཁོ་ན་ཉིད་བསྟན་པ་ཞེས་པ། དཀྱིལ་འཁོར་གྱི་ངེས་དོན་བསྟན་པ་ལ་ཟེར། དེ་ལ། སངས་དང། དེའི་རྣམ་ཅན་རྟེན་པ་ལྷ་དང། སངས་རྒྱས་མ་ཡིན་པ། དེའི་རྣམ་

[229A]༄༅། །ཅན་གྱི་དཀྱིལ་འཁོར་གཉིས་དེ་ཁོ་ན་ཉིད་དུ་སྟེ་ངེས་པའི་དོན་དུ་སངས་རྒྱས་ཡིན་པར་མཉམ་པ་དང། རྒྱུད་ཀྱིས་བསྡུས་པར་མཉམ་པ། འདི་རྣམས་གཙོ་བོས་ངོ་སྤྲོད་པའི་
མོས་པ་བྱ། ལས་རིམ་བསྟན་པ། ལས་སྣེ་སོགས་བསྐོས་མཚམས་རང་རང་གི་ལས་འགན་ངོ་སྤྲོད་པ་ལྟར། སློབ་དཔོན་དུ་བྱ་བའི་ལས་རིམ་རྣམས་བསྟན། སྔགས་དབང་གི་གོང་
འདིར་ཆོ་གར་མི་གསལ་ཡང། ཕྱག་བཞེས་ལ་སློབ་མ་གསང་བདེ་འཇིགས་གསུམ་སོགས་ཡི་དམ་གང་ཡིན་གྱི་སྐུར་གྱུར་པའི་མོས་པ་བྱ། ཆོ་གར་མེད་ཀྱང། ལས་ཀྱི་རྡོ་རྗེས་གཙོ་
བོ་ལ་གསོལ་འདེབས། བཅོམ་ལྡན་འདི་ལ་  ྾   ྾  ཞེས་སོགས་བྱ། བླ་མ་རང་ཉིད་ཀྱིས། སློབ་མར་སྔགས་དབང་བསྐུར་བའི་དོན་དུ་སྔགས་ཚར་གསུམ་གསུངས། དེ་ནས་བཟླས་
དམིགས་དང་བཅས། སྔགས་གསུམ་གྱི་རྗེས་ཟློས་མཛད། རྒྱུད་སྟོད་པས། སྔགས་གསུམ་སྦྲེལ་ནས་ཚར་གསུམ་དང། རྒྱུད་སྨད་པས། སྔགས་གསུམ་རེ་རེ་བཞིན་ཚར་གསུམ་རེ་
བྱས་པར། ཕྱི་མ་འདི་དམིགས་པ་བདེ་བས་ད་ལམ་དེ་ལྟར་བྱ་གསུངས། མིག་ལ་པྲཾ་ཡིག་བཀོད་པ། པྲཉྫའི་མིང་ཡིག་དང་པོ་ཐིག་ལེས་བརྒྱན་པ།    ༈   

[229B] དྭངས་བ་ཤེས་སྒྲིབ་མེད། རྙོག་པ་མེད་པ་སྙོམས་འཇུག་གི་སྒྲིབ་པ་མེད། མེ་ལོང་གིས་སྟོང་ཉིད་དོན་སྤྱིའི་ཚུལ་གྱིས་རྟོགས་པ་དང། མདའ་གཞུས་མདའ་
འབེམ་ཐལ་བྱུང་དུ་ཕུག་པ་ལྟར། དེ་མངོན་སུམ་དུ་རྟོགས་པའི་བག་ཆགས་བཞག་འཁོར་ལོ་ཡང། ཤིང་རྟའི་འཕང་ལོ་ལྟ་བུ་སྟེ། འདི་མཐོ་བ་ལ་འཕར་ཞིང། དམའ་བ་ལ་འབབ་པ་
སོགས་བྱེད་པ་སྟེ། དེ་ལྟར་ཆོས་འཁོར་སྐོར་ཅིག་ཅེས་དང། ཆོས་འཁོར་གང་བསྐོར་ཞེ་ན། གཤིན་རྗེ་གཤེད་ཀྱི་རྒྱུད་ཀྱི་པོ་ཏི། འདོད་ཆགས་བྲལ་བ་ལྟ་བུའི་སྡིག་ཅེས་པ། འདོད་
ཆགས་ལམ་བྱེད་བདེ་བ་ཆེན་པོའི་ལམ་དང་བྲལ་བ་ལ་བྱེད་པ་ལས། ཉོན་མོངས་འདོད་ཆགས་ལ་མི་བྱེད།    ༈    སྨིན་བྱེད་རྒྱུའི་དབང། གྲོལ་བྱེད་ལམ་གྱི་དབང་
གྲོལ་བ་འབྲས་བུའི་དབང་དང་གསུམ་ཡོད་པ་ལས། གསང་དབང་གི་བླ་མ་ཡབ་ཡུམ་བསྐྱེད་པ་དང། མཁའ་གསང་བྱིན་རླབས་སོགས་བླ་མས་དམིགས་པ་མཛད་པ་ལས། སློབ་མས་མ་
བྱེད་ཀྱང་འགྲིག་གསུངས། གསང་རྫས་འགྲིམ་སྐབས། དང་པོར་བྱང་སེམས་དཀར་པོ་མཚོན་བྱེད་ཞོ་འགྲེམས། དེ་རྗེས་བྱང་སེམས་དམར་པོ་མཚོན་པའི་ཆང་འགྲེམས། དེ་ནས་

[230A]༄༅། །ནང་མཆོད་ལྟར་བྱིན་གྱིས་བརླབས་ལ་བཀྲ་ཤིས་ཚིགས་བཅད་དང་པོས་བསྲེས་ནས་བྱིན། དེ་གསུམ་གསུམ་ག་ལ་རྟོགས་པ་འབུལ་བ་རྗེས་ཟློས།    ༈   
རླུང་དང། རླུང་འོད་ཟེར་ལྔ་པ་གཉིས་དོན་གཅིག་ཡིན་ལ། སྲོག་འཛིན་ཆེས་ཕྲ་ནོར་བུ་ཆུ་ཤེལ་ནི། །རྣམ་དག་འོད་གསལ་ལྷ་ཡི་ལམ་ལས་འོངས། །རབ་དཀར་ཟླ་ཟེར་བྱེ་བས་འཁྱུད་
པའི་སྐུ། །ཟུང་འཇུག་དང་པོའི་མགོན་པོ་ལ་ཕྱག་འཚལ། །མཆོག་ཏུ་གསང་བ་  ྾   ྾  མཆོག་ཏུ་ཡང་དག་འགྱུར། བར་ཕན་ཡོན་བཤད་པ། དངོས་གྲུབ་དམ་ཚིག་སྡོམ་པ་  ྾   ྾  དམ་
ཚིག་ལ་སོགས་བསྟེན། བར་དུ་དམ་ཚིག་བཤད་པ་དང། གལ་ཏེ་བླ་མ་སྨོད་དེ་བཞིན།།   ྾   ྾  རྣམས་ལ་སྡིག་པ་བཤགས། བར་ཉམས་ན་གསོ་ཚུལ་བཤད་པ། དེང་ཁྱོད་སྐྱེ་བ་འབྲས་
བུ་བཅས།།   ྾   ྾  ཁྱེད་རྣམས་ཕྱིན་པར་འགྱུར། བར་སྤྲོ་བ་བསྐྱེད་པ། རྒྱུད་སྨད་ཀྱིས། དབང་རྫས་བུམ་དབང་མཇུག་ཏུ་བསྡུ། རྒྱུད་སྟོད་ཀྱིས། དབང་རྫས་བདག་འཇུག་
ཟིན་ནས་བསྡུ། ཅེས་དཔལ་རྡོ་རྗེ་འཇིགས་བྱེད་ཀྱི་དབང་གི་ཟིན་བྲིས་འདི་བཞིན་དགའ་ལྡན་ཤར་རྩེ་ཛེ་སྨད་སྤྲུལ་མིང་པ་བློ་བཟང་དཔལ་ལྡན་བསྟན་འཛིན་ཡར་རྒྱས་སམ་མིང་གཞན་བློ་གཏེར་དགྱེས་པའི་ལང་ཚོས་བགྱིས་པས་དགེ་བས་འགྲོ་

[230B] །།



