
[001A]༄༅།  །འཕགས་མ་གདུགས་དཀར་མོའི་སྒྲུབ་ཐབས་མཆོག་སྩོལ་ནོར་བུ་ཞེས་བྱ་བ་བཞུགས་སོ། །།

[001B] །ཡེ་ཤེས་དྲི་མེད་གདུགས་དཀར་གཡས་ཕྱོགས་སུ། །མཛེས་པར་འཁོར་བས་ཉེར་འཚེའི་གཡུལ་རྒྱལ་ཞིང། །དགེ་ལེགས་
མཚན་མ་ཀུན་ནས་མངོན་གསལ་བའི། །མཆོག་སྩོལ་ནོར་བུའི་ཕྱང་ཕྲུལ་གཡོ་འདི་ལོངས།  །འཕགས་མ་གདུགས་དཀར་སོའི་སྒོམ་བཟླས་ཉམས་སུ་ལེན་པ་ལ་
སྐྱབས་སེམས་ཚད་མེད་བཞི་ཚིག་ཙམ་དུ་མ་སོང་བར་རྒྱུད་དང་འདྲེས་པ་སྔོན་དུ་བཏང་ནས།  རང་ཉིད་སྐད་ཅིག་གིས་འཕགས་མ་གདུགས་དཀར་མོར་གསལ་བའི་ཐུགས་ཀའི་
ཨོཾ་ཡིག་ལས་འོད་ཟེར་འཕྲོས། རང་བཞིན་གྱི་གནས་ནས་བླ་མ་དང་གཉིས་སུ་མེད་པའི་འཕགས་མ་གདུགས་དཀར་མོ་ལ་སངས་རྒྱས་དང་བྱང་ཆུབ་སེམས་

[002A] །དཔའི་ཚོགས་ཀྱིས་བསྐོར་བ་སྤྱན་དྲངས། མདུན་གྱི་ནམ་མཁར་བཞུགས་པར་ བསམ།  རྒྱལ་བ་ཀུན་གྱི་མཚན་མཆོག་གཙུག་
ཏོར་ནས། །ལེགས་པར་འཁྲུངས་པའི་རྨད་བྱུང་ལྷ་མོ་ནི། །གཞན་གྱིས་མི་ཐུབ་གཙུག་ཏོར་གདུགས་དཀར་ཞེས། །ཡོངས་སུ་གྲགས་པའི་ཞབས་
ལ་ཕྱག་འཚལ་ལོ། །དངོས་བཤམས་ཡིད་སྤྲུལ་མཆོད་པ་མ་ལུས་འབུལ། །ཐོགས་མེད་ནས་བསགས་སྡིག་ལྟུང་ཐམས་ཅད་བཤགས། །དགེ་ལ་ཡི་
རང་བསྐུལ་ཞིང་གསོལ་བ་འདེབས། །འདིས་མཚོན་དགེ་བ་བྱང་ཆུབ་ཆེན་པོར་བསྔོའོ།  །ཞེས་ཡན་ལག་བདུན་པ་ཕུལ་རྗེས་  ཚོགས་ཞིང་རྣམས་རང་གནས་སུ་

[002B] བསམ། དེ་ནས།  ཨོཾ་སྭ་བྷཱ་ཝ་ཤུདྡྷ་སརྦ་དྷརྨས་བྷཱ་ཝ་ཤུདྡྷོཉཧཾ། སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་རང་གི་སེམས་
ཉིད་ཨོཾ་ལས་གདུགས་དཀར་པོའི་ཏོག་ཨོཾ་གྱིས་མཚན་པ་ལས་འོད་ཟེར་འཕྲོས། དོན་གཉིས་བྱས། ཚུར་འདུས་ཡོངས་སུ་གྱུར་པ་ལས་རང་ཉིད་བཅོམ་ལྡན་འདས་མ་གདུགས་དཀར་མོ་ཅན་རྡོ་རྗེ་
གཙུག་ཏོར་ཕྱིར་བཟློག་པ་ཆེན་མོ། སྤྲུལ་པའི་དབུ་སྟོང་དང་ཕྱག་སྟོང་མངའ་བ། སྤྱན་བྱེ་བ་བརྒྱ་སྟོང་མངའ་བ། མི་ཕྱེད་འབར་བའི་མཚན་རྟགས་ཅན། རྡོ་རྗེ་ཡངས་པ་ཆེན་མོ་ས་གསུམ་གྱི་དཀྱིལ་
འཁོར་ལ་མངའ་མཛད་མ། སྐུ་མདོག་དཀར་མོ་སྒེག་པ་དང་དཔའ་པའི་ཉམས་ཅན་གྱི་རྩ་ཞལ་ཉིས་བརྒྱ་དཀར་བ། འཇིགས་སུ་རུང་བ་དང་རྒོད་པའི་ཉམས་ཅན་གྱི་གཡས་ཞལ་ཉིས་བརྒྱ་སེར་པོ། གཤེ་
བ་དང་རྔམ་པའི་ཉམས་ཅན་གྱི་རྒྱབ་ཞལ་ཉིས་བརྒྱ་དམར་པོ། སྙིང་རྗེ་བ་དང་ཞི་བའི་ཉམས་ཅན་གྱི་གཡོན་ཞལ་ཉིས་བརྒྱ་ལྗང་ཁུ། ངོ་མཚར་བ་དང་དྲག་པོའི་ཉམས་ཅན་གྱི་སྟེང་ཞལ་ཉིས་བརྒྱ་
སྔོན་པོ། ཞལ་རེ་རེའང་སྤྱན་གསུམ་གསུམ་དང་ལྡན་ཞིང། དབུ་རེ་རེ་ལ་ཁྲོ་བོའི་རྡོ་རྗེ་འབར་བས་མཚན་པ། དབུའི་སྟེང་དུ་གདུང་བདུན། བདེ་གཤེགས་བཅུ་སོགས་ཡང་དག་པར་རྫོགས་པའི་
[003A]༄༅། །སངས་རྒྱས་བྱེ་བ་ཕྲག་བདུན་གྱི་ཅོད་པན་འཆང་བ། ཕྱག་གཡས་གཡོན་གྱི་དང་པོས་འཁོར་ལོ་དང་བཅས་པའི་སྐྱབས་སྦྱིན་དང། མདའ་དང་བཅས་པའི་གདུགས་དཀར་
པོའི་ཡུ་བ་ཐུགས་ཀར་འཛིན་ཅིང། གཡས་གཡོན་གྱི་ལྷག་མ་དགུ་བཅུ་རྩ་དགུ་ན་འཁོར་ལོ་དང་མདའ། གཡས་ཀྱི་ཕྱག་ལྷག་མ་བཞི་བརྒྱས་རྡོ་རྗེ་རིན་པོ་ཆེ་པདྨ་སྣ་ཚོགས་རྡོ་རྗེ་
རྣམས་བརྒྱ་ཕྲག་རེ་རེ་འཛིན་ཅིང། གཡོན་གྱི་ཕྱག་ལྷག་མ་བཞི་བརྒྱས་གཞུ་དང་རལ་གྲི་ཞགས་པ་ལྕགས་ཀྱུ་རྣམས་བརྒྱ་ཕྲག་རེ་རེ་འཛིན་པ། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་
ཅིང༑ དར་གྱི་སྟོད་གཡོགས་དང་སྨད་གཡོགས་མཛེས་པར་གསོལ་བ། ཞབས་གཡས་ལྔ་བརྒྱ་བརྐྱངས་པས་རྒྱལ་པོའི་ཆད་པའི་འཇིགས་པ་ལ་སོགས་པ་འཇིགས་པ་ཆེན་པོ་ཐམས་
ཅད་གནོན་པར་མཛད་ཅིང། གཡོན་ལྔ་བརྒྱ་བསྐུམས་པས་མདངས་འཕྲོག་པ་ལ་སོགས་པའི་གདོན་ཐམས་ཅད་འཇོམས་པར་མཛད་པ། སྐུའི་ཆ་ཐམས་ཅད་ལ་ཟུར་གྱིས་བལྟ་བ་དང། ཆེར་
བགྲད་པ་དང། གློག་ལྟར་འཁྱུག་པ་དང། དྲག་ཏུ་གཟིར་བ་ལ་སོགས་པའི་སྤྱན་བྱེ་བ་བརྒྱ་སྟོང་མངའ་བ། གར་གྱི་ཉམས་དགུ་དང་ལྡན་ཞིང། བ་སྤུའི་བུ་ག་ཐམས་ཅད་ནས་བསྐལ་བའི་

[003B]
ཨོཾ་དཀར་པོ། མགྲིན་པར་ཨཱདྨར་པོ། ཐུགས་ཀར་ཧཱུཾ་སྔོན་པོ་ཨོཾ་ཡིག་དཀར་པོས་མཚན་པ། དེ་ལས་འོད་ཟེར་འཕྲོས། རང་བཞིན་གྱི་གནས་ནས་བསྒོམས་པ་དང་འདྲ་བའི་ཡེ་ཤེས་པ་
སྤྱན་དྲངས། ཨོཾ་ཨརྒྷཾ་པྲ་ཏཱི་ཙྪ་སཱཧཱ། ཛཧཱུཾ་བཾ་ཧོཿ་གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རྣམས་སྤྱན་དྲངས། དེ་བཞིན་གཤེགས་པ་ཐམས་
ཅད་ཀྱིས་མངོན་པར་དབང་བསྐུར་དུ་གསོལ་ཞེས་གསོལ་བ་བཏབ་པས། དེ་རྣམས་ཀྱིས་ཨོཾ་སརྦ་ཏ་ཐཱ་ག་ཏ་ཨ་བཧི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུཾ། ཞེས་གསུང་ཞིང་བུམ་ཆུས་དབང་བསྐུར་བས་ལུས་
གང་དྲི་མ་དག་ཆུའི་ལྷག་མ་སྤྱི་བོར་ལུད་པ་ཡོངས་སུ་གྱུར་པ་ལས་རྣམ་པར་སྣང་མཛད་ཀྱིས་དབུ་བརྒྱན་པར་གྱུར།  མཆོད་པ་བྱ་རྒྱུད་ལྟར་བྱིན་གྱིས་བརླབ་ལ།  ཨོཾ་ཨུཥྞཱི་ཥ་སི་ཏཱ་ཏ་པ་ཏྲེ་ས་པཱ་རི་ཝ་ར་
ཨརྒྷཾ་པྲ་ཏཱི་ཙྪ་སཱཧཱ།  ནས།  ཤཔྟ་ འི་བར་གྱིས་མཆོད།  བདེ་གཤེགས་ཐུགས་རྗེའི་གཙུག་ཏོར་ལས་འཁྲུངས་ཤིང། །བདེ་འབྱུང་བསྟན་ལ་གནོད་བྱེད་ཚར་བཅད་ནས། །བདེ་ལེགས་འབྲས་བུ་ཉེ་བར་

[004A]༄༅། །སྩོལ་མཛད་པའི། །བདེ་མཆོག་གདུགས་དཀར་ཅན་ལ་ཕྱག་འཚལ་བསྟོད།  །དེ་ནས།  རང་གི་སྙིང་གར་ཟླ་བའི་དཀྱིལ་འཁོར་གྱི་སྟེང་དུ་ཨོཾ་ཡིག་གི་མཐར་བཟླས་བྱའི་སྔགས་ཀྱིས་བསྐོར་བ་
ལས་འོད་ཟེར་འཕྲོས་པས། ནད་གདོན་བར་ཆད་ཐམས་ཅད་སྦྱངས། བཅོམ་ལྡན་འདས་མའི་སྐུ་གསུང་ཐུགས་ཀྱི་དངོས་གྲུབ་ཐམས་ཅད་ཐོབ་པར་ བསམ་པ་སོགས་སྐབས་སུ་གང་བབས་ཀྱི་དམིགས་པ་ལས་ཡིད་གཞན་དུ་
མ་ཡེངས་པར།  ཏདྱ་ཐཱ། ཨོཾ་ཨ་ན་ལེ་ཨ་ན་ལེ། ཁ་ས་མེ་ཁ་ས་མེ། བཧཻ་རེ་བཧཻ་རེ། སཽ་མེ་སཽ་མེ། སརྦ་བུད་དྷ་ཨ་དཧི་ཥྛ་ན་ཨདྷི་ཥྛི་ཏེ་སཱཧཱ།  ཨོཾ་སརྦ་ཏ་ཐཱ་ག་ཏོ་ཥྞཱི་ཥ་སི་ཏཱ་ཏ་པ་ཏྲེ་ཧཱུཾ་ཕཊ། ཧཱུཾ་མ་མ་ཧཱུཾ་ནི་སཱཧཱ། ཞེས་སྦྲེལ་བ་དང།  ཨོཾ་སརྦ་ཏ་ཐཱ་ག་ཏོ་ཥྞཱི་ཥ་སི་ཏཱ་ཏ་པ་ཏྲེ་ཧཱུཾ་ཕཊ་
ཧཱུཾ་མ་མ་ཧཱུཾ་ནི་སཱཧཱ།  ཞེས་པ་རྣམས་ཅི་ནུས་སུ་བཟླ། འདི་ལ་བསྙེན་པ་སོང་ནས། ལས་སྔགས་ཟློ་བར་འདོད་ན།  རང་ལྷར་གསལ་བའི་སྐུ་ལས་མཚོན་དུ་མ་ཐོགས་པའི་ཁྲོ་བོ་དང་ཁྲོ་མོའི་ཚོགས་དཔག་ཏུ་མེད་པ་འཕྲོས་ཏེ། ཕ་རོལ་
གྱི་རིག་སྔགས་ཀྱི་ཞགས་པ་བཅད་ནས་སྔགས་སྦྱོར་བ་པོ་དང་ཟློ་བ་པོ་ཕུར་བུས་བཏབ་ཅིང་མནན་པར་ བསམ་ནས།  ཨོཾ་ཨ་སི་ཏཱ་ སོགས་གཟུངས་རིང་ཅི་ནུས་བཟླས་རྗེས་ཡིག་བརྒྱ་བརྗོད།  བདག་བསྐྱེད་ཀྱི་ཡེ་ཤེས་པ་ཕྱུང་སྟེ་
མདུན་གྱི་ནམ་མཁར་བཞུགས་པར་ བསམ། སྔར་བཞིན་མཆོད་བསྟོད་བྱ།  བཅོམ་ལྡན་འདས་གདུགས་དཀར་མོས་བདག་དང་སེམས་ཅན་ཐམས་ཅད་ཀྱི་ནད་གདོན་བར་ཆད་ཐམས་ཅད་ཉེ་བར་ཞི་ཞིང་དངོས་གྲུབ་མ་ལུས་

[004B]  ཞེས་འདོད་དོན་ལ་གསོལ་བ་གདབ།  གང་ཡང་བདག་བློ་ སོགས་ཀྱིས་ནོངས་པ་བཟོད་པར་གསོལ་ཏེ།  ཡེ་ཤེས་པ་རང་བཞིན་གྱི་གནས་སུ་གཤེགས། རང་དམ་ཚིག་པའི་ང་རྒྱལ་གྱིས་གནས་ནས་ བསྔོ་
སྨོན་བཀྲ་ཤིས་བརྗོད་ཅིང་མི་དམིགས་པས་རྒྱས་གདབ་པར་བྱའོ། །འཕགས་མ་གདུགས་དཀར་མོའི་སྒྲུབ་ཐབས་མཆོག་སྩོལ་ནོར་བུ་ཞེས་བྱ་བ་འདི་ཇོ་རིག་ཐུ་ཝང་གི་ཤོག་ཞབས་དྲུང་བློ་བཟང་ལེ་ཕྲཾ་གྱིས་རྒྱུན་འདོན་བྱེད་རྒྱུར་ཤིན་ཏུ་མདོར་བསྡུས་འདི་ལྟ་བུ་ཞིག་དགོས་ཞེས་བསྐུལ་
ངོར། ་ཞྭ་སེར་ཅོད་པན་འཛིན་པའི་ཐ་ཤས་བཙུན་པ་ངག་དབང་བློ་བཟང་བསྟན་པའི་རྒྱལ་མཚན་གྱིས་སྦྱར་བའོ།། །།།



