   ༈    ཐུན་ཐ་མའི་གཏོར་མགྲོན་
གྱི་ཕྱོགས་སྐྱོང་གཤེགས་ལུགས་གཅིག་མིན་དང། གཅིག་ཚེ་རང་གནས་སམ་གང་དུ་གཤེགས་དང། ཕྱོགས་སྐྱོང་འཁོར་དང་བཅས་པ་རྣམས་སྟེང་འོག་ཕྱོགས་མཚམས་རྣམས་སུ་འཁོད་ནས་བགེགས་རྣམས་པར་བཟློག་
པའི་འཕྲིན་ལས་མཛོད་ཅིག་ཅེས་འཕྲིན་བཅོལ་གྱིས་གསུང་པ་ལྟར་བྱ་དགོས་སམ་མི་དགོས་ཞེས་པའི་ལན་ནི། བདག་རང་གི་ལུགས་ལ་སྒྲུབ་ཐབས་རྣལ་འབྱོར་དག་རིམ་གྱི་ཐུན་གཤམ་གྱི་འཇིག་རྟེན་པའི་གཏོར་མགྲོན་
གཤེགས་ཚུལ་དེ་ལྷན་ཐབས་ཀྱི་སྔོན་འགྲོའི་གཏོར་མགྲོན་གཤེགས་ཚུལ་ལ་སྦྱར་བ་ཡིན་པས། དེ་གཉིས་གཤེགས་ཚུལ་ངེས་པར་གཅིག་ཅིང། དེ་ཡང་འདས་མ་འདས་ཀྱི་མགྲོན་གཉིས་གཤེགས་གསོལ་བྱ་ཚུལ་རྣལ་
འབྱོར་དག་རིམ་གྱི་དགོངས་པ་ལྕང་སྐྱ་རིན་པོ་ཆེས་བཀྲལ་བ་ལྟར་བྱེད་ན། ཨོཾ་ཡོ་ག་ཤུདྡྷཱ་སརྦ་དྷརྨཱ་ཡོ་ག་ཤུདྡྷོ་ཉ་ཧཾ། འདུས་པའི་རྟེན་དང་བརྟེན་པའི་དཀྱིལ་འཁོར་རང་ཉིད་ལ་ཐིམ་པར་གྱུར། ཨོཾ་ཨཱ་ཧཱུཾ་བཛྲ་མུཿ་ཕྱོགས་སྐྱོང་

[078A]༄༅། །འཁོར་བཅས་རང་གནས་སུ་གཤེགས་པར་གྱུར། ཅེས་བརྗོད་ཅིང་དེའི་ཚིག་དོན་ལྟར་བསམ་པའོ།།



