   ༈   །    ༈    འོད་དཔག་མེད་ཀྱི་འཕོ་བ་བཀའ་རྒྱ་མ་སྦྱོང་ཚུལ་མདོར་བསྡུས་ནི། གནས་གཙང་མར་རྟེན་མཆོད་བཤམས་
ལ་ལེགས་པར་འཁོད་ནས། སངས་རྒྱས་ཆོས་ཚོགས་མས་སྐྱབས་སེམས་བྱས་ལ། བདེ་བ་ཅན་ནས་རྩ་བའི་བླ་མ་དང། །དབྱེར་མེད་འོད་དཔག་མེད་མགོན་སྤྱན་དྲངས་ཏེ། །རང་གི་སྤྱི་བོར་དགྱེས་བཞིན་བཞུགས་པ་ལ་
ལུས་ངག་ཡིད་གསུམ་གུས་པས་ཕྱག་འཚལ་ལོ། །ཡིད་འོང་དངོས་འབྱོར་ཡིད་སྤྲུལ་མཆོད་ཚོགས་འབུལ། །སྡིག་ལྟུང་ཀུན་བཤགས་དགེ་ལ་རྗེས་ཡི་རང། །འགྲོ་ལ་ཐེག་ཆེན་ཆོས་འཁོར་བསྐོར་བའི་ཕྱིར། །རྟག་པར་
བཞུགས་གསོལ་དགེ་རྩ་བྱང་ཆེན་བསྔོ། །མཎྜལ་ཕུལ། བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་འོད་དཔག་ཏུ་མེད་པ་ལ་ཕྱག་འཚལ་ལོ་མཆོད་དོ་སྐྱབས་སུ་མཆིའོ། །
གང་མང་བརྗོད་ནས་བདུད་རྩི་འབེབས་སྦྱངས་བྱེད། དེ་ནས་རྩ་དང་དམིགས་རྟེན་གསལ་བཏབ་སྟེ་གསོལ་འདེབས་བྱེད་བཞིན་དུ་སྦྱོང། མཇུག་ཏུ། ཚེ་དཔག་མེད་དུ་བསྒྱུར་ནས་ཚེ་གཟུངས་བསྡུས་པ་བཟླས་ལ། བདག་
སོགས་ཚེ་འདིའི་སྣང་བ་འགགས་མ་ཐག་འོད་དཔག་མེད་མགོན་ཐུགས་རྗེའི་ལྕགས་ཀྱུ་ཡིས། །ཉེར་དྲངས་བདེ་བ་ཅན་དུ་པདྨ་ལས། །སྐྱེས་ནས་བྱང་ཆུབ་ལུང་བསྟན་ཐོབ་པར་ཤོག་ཅེས་བརྗོད་པར་བྱའོ། །འདི་བློ་ཤིན་ཏུ་

[011A]༄༅། །དམན་པ་དག་ལ་ཕན་ཕྱིར་དྷརྨ་བྷ་དྲས་སྦྱར་བའོ།།



