༄༅། །འདུལ་བའི་སྡོམ་ཚིག་དོན་གསལ་སྒྲོན་མེ་ཞེས་བྱ་བ་བཞུགས་སོ།།

[001A]༄༅། །སྨྲ་བ་ཟླ་མེད་འདྲེན་མཆོག་ཤཱཀྱའི་ཏོག་མཁྱེན་རབ་དབང་ཕྱུག་མི་ཕམ་འཇམ་དཔལ་དབྱངས། །རྒྱལ་སྲས་ཡོན་ཏན་འོད་དང་འཀྱ་འོད་
སོགས༑ །རྒྱལ་དང་རྒྱལ་སྲས་རྣམས་ལ་གུས་ཕྱག་འཚལ། །བསྟན་པ་གསལ་མཛད་འདུལ་བཟང་དུལ་བ་ལྷ། །དགེ་ལེགས་བཤེས་གཉེན་པཎ་ཆེན་ཚུལ་ཁྲིམས་
བསྐྱངས༑ །དྲི་མེད་བཤེས་གཉེན་ཆོས་ཀྱི་བཤེས་གཉེན་སོགས། །འདུལ་བའི་བསྟན་འཛིན་རྣམས་ལ་ཕྱག་འཚལ་ལོ། །འཇམ་དབྱངས་མི་ཡི་གར་མཛད་བློ་བཟང་
གྲགས༑ །དེ་སྲས་ཐུ་བོ་རྒྱལ་ཚབ་མཁས་གྲུབ་རྗེ། །ཟླ་མེད་མཁས་པའི་དབང་པོ་དགེ་འདུན་གྲུབ། །ཕན་བདེའི་རྩ་ལག་རྣམས་ལ་གུས་པས་འདུད། །བྱམས་ཆེན་
ཆོས་རྗེ་བློ་གྲོས་རིན་ཆེན་མཛོད། །འཇམ་མགོན་ཆོས་ཀྱི་རྒྱལ་མཚན་ལེགས་བཟུང་ཞིང། །བདེ་ལེགས་སྣང་བ་བསྐྱེད་པའི་ཉི་མ་མཆོག་འདུལ་འཛིན་བཀའ་དྲིན་ཅན་

[002A]༄༅། །ལ་གུས་ཕྱག་འཚལ། །རིགས་ལམ་རྩིབས་སྟོང་ལྡན་པའི་འཁོར་ལོ་ཡིས། །ཐུབ་བསྟན་ས་ཆེན་གཞི་ལ་དབང་བསྒྱུར་ཞིང། །བློ་བཟང་བསྟན་པ་
ཕྱོགས་བཅུར་རྒྱས་མཛད་པའི། །དངོས་བརྒྱུད་བླ་མ་རྣམས་ལ་གུས་ཕྱག་འཚལ། །སྙན་པའི་བ་དན་འཇིག་རྟེན་གསུམ་ན་གྲགས། ། པའི་ཚུལ། །སངས་རྒྱས་ཞེས་པའི་
སྙན་པའི་བ་དན་དེ། །ས་བླ་ནས་བཟུང་འཇིག་རྟེན་གསུམ་དུ་གྲགས། །གྲགས་པའི་ས་བོན་ལྡན་ཕྱིར་གཟུགས་མེད་གྲགས། །དེ་ནི་རྗེས་གནང་བཀའ་ཡིན་འདུལ་
བསྟོད་ལས། །ཇི་ལྟར་འདི་ན་ཤིང་རྩ་གཙོ་བོ་སྟེ། །རྣམ་པར་འཕེལ་་དང་ཀུན་འཛིན་་གཉིས་ཀྱི་གཞི། །དེ་བཞིན་དམ་ཆོས་ཚོགས་རྣམས་ཀུན་གྱི་ཡང། །གཞི་དང་རྩ་
བ་འདུལ་བ་ཡིན་པར་གསུངས། །རྣམ་འཕེལ་ཡལ་ག་གྱེས་དང་འཕེལ་བ་་དང། །ཀུན་འཛིན་ཆུད་མི་ཟ་བ་་གཉིས་ཀྱི་གཞི། །མདོ་རྩའི་དོན་ལ་སྤྱི་དང་བྱེ་བྲག་

[002B] །དང་པོ་སྣང་བྱེད་གྱུར་ཚེ་འཀྱ་ཐུབ་ལ། །སེམས་བསྐྱེད་གྲངས་མེད་དང་པོ་བརྩོན་འགྲུས་སྤྱོད། །ཕུང་པོ་ཆེན་པོར་ཚོགས་བསགས་གཉིས་པ་ལ། །ཤེས་རབ་བཟང་པོས་དཀོན་
མཆོག་ཡན་ལག་སོགས། །གསུམ་པ་ཆོས་སྤྲིན་གྱུར་ཚེ་མར་མེ་མཛད། །ཤིང་རྟ་འདྲེན་ཚེ་བསྐྱེད་གསུངས་སྙིང་རྗེར་དགོངས། །ཡུལ་རིགས་རུས་རྒྱུད་ཡུམ་དུས་གཟིགས་པ་ལྔ། །དུས་ཚེ་ལྟ་
བ་སེམས་ཅན་ཉོན་མོངས་སྙིགས། །རྟོགས་དྲུག་རྗེས་སུ་སྒྲོག་པ་དྲུག་སྙོམས་འཇུག་རྫོགས་བྱེད་རྒྱུས་རྒྱལ་ལྷག་སྤྱོད་རིམ་བཅོ་བརྒྱད། །ཁྱིམ་པ་རབ་བྱུང་མཛད་གཉིས་སངས་རྒྱས་
མཛད༑ །འཕོ་ལྷུམས་སྐུ་བལྟམས་བཟོ་གནས་བཙུན་འཁོར་ལྔ། །ངེས་འབྱུང་དཀའ་སྤྱད་ཤིང་དྲུང་བདུད་བཅོམ་བཞི། །སངས་རྒྱས་ཆོས་འཁོར་མྱང་འདས་གསུམ་རིམ་བཞིན། །ཐེག་ཆེན་
བཀའ་བསྡུ་མཐའ་དག་ཕྱག་རྡོར་མཛད། །ཐེག་དམན་དང་པོ་ཕྱི་དེ་ལོ་གཉིས་པ། །བརྒྱ་དང་བཅུ་འདས་ཐམས་ཅད་འདོད་ཀྱིས་བསྡུས། །ཨ་ལ་ལ་དང་རྗེས་སུ་ཡི་རང་དང། །ཀུན་ཏུ་སྤྱོད་དང་
ཚྭ་དང་ལམ་དང་ནི། །སོར་མོ་གཉིས་དང་ནད་དང་དཀྲུགས་པ་དང། །གདིང་བ་གསེར་དངུལ་དང་ནི་བར་སྡོམ་ཡིན། །འོད་སྲུང་ཀུན་དགའ་ཤ་ནའི་གོས་ཉེར་སྦས། །དཧི་དཧི་ནག་པོ་ཆེན་པོ་ལེགས་

[003A]༄༅། །མཐོང་བདུན། །གསུམ་པ་གྲགས་གསོལ་བྷ་སུ་མི་དྲས་བསྡུས། །ཐམས་ཅད་ཡོད་སྨྲའི་དཔོན་སློབ་བསླབས་གུས་མཆོག་སྒྲ་གཅན་འཛིན་རྒྱུད་ལེགས་སྦྱར་སྐད་དུ་
འདོན༑ །ནུབ་ལྷག་ཁྲུ་ཕྱེད་དགུས་མཆོད་བྱིན་ལེན་ནི། །ལག་པ་བཀན་ཏེ་བྱེད་དེ་ཕལ་ཆེན་པའི་མཁན་པོ། །བྲམ་ཟེའི་རིགས་ལས་རབ་བྱུང་འོད་སྲུང་སྐད། །ཡུལ་མི་རང་བཞིན་ནུབ་ལྷག་
ཡོལ་བས་ཆོད། །བྱིན་ལེན་སྣོད་ལ་བྱས་པས་ཆགས་པར་ཕལ་ཆེན་པས་བཞེད། །གནས་བརྟན་བྲམ་རིགས་ཀ་ཏ་ཡ་ནའི་སྐད། །པི་ཤ་ཙི་དེ་ནུབ་ལྷག་ཐག་པས་ཚེད། །བྱིན་ལེན་འཕྲོག་ཐབས་
མང་བསྐུར་འདྲེག་མཁན་རིགས། །ཨ་བྷ་བཧྲམ་ཤའི་སྐད་སྨྲ་ཉེ་བར་འཁོར། །བྱིན་ལེན་སྐྱུར་ཐབས་ནུབ་ལྷག་རི་མོས་ཆོད། །ཐམས་ཅད་ཡོད་སྨྲས་བར་སྲིད་ཁས་ལེན་པ། །གཞུང་ལུགས་བྱེ་
བྲག་བཀོད་པའི་འཁོར་ལོར་བཤད། །མཐར་གྱིས་འབྲས་བུ་བཞི་འཐོབ་མེད་པར་གསུངས། །ཕྱི་མ་ཐོབ་པས་སྔ་མ་བཏང་ཕྱིར་རོ། །མདོ་སྡེ་ཐམས་ཅད་དྲང་དོན་ཡིན་ནོ་ཞེས། །སྡེ་བ་ཐ་དད་འབྱེད་
པའི་འཁོར་ལོར་གསུངས། །ས་སྟོན་དུས་གསུམ་བར་སྲིད་ཁས་མི་ལེན། །སྡེ་བ་ཐ་དད་བཀླགས་པའི་འཁོར་ལོར་བཤད། །གཉིས་པ་བྱེ་བྲག་རྩ་མདོ་བཤད་པའི་མདོ། །ཕྱོགས་མཐུན་

[003B] །གཉིས་པ་འདུལ་བ་སྡེ་བཞི་རྣམ་འབྱེད་གཞི། ཕྲན་ཚེགས་གཞུང་དམ་ཕྲན་ཚེགས་དེ་ཉིད་ལ། །གྲགས་པའི་སྒོ་བརྒྱད་མ་གྲགས་སྒོ་བརྒྱད་གཉིས། །དང་པོ་ད་
ལྟའི་ཕྲན་ཚེགས་གླེགས་བམ་གཉིས། །གཉིས་པ་དམ་པར་ལེའུ་ལྷག་བཅུ་ནི། །བཅུ་གཅིག་ཕྱི་མ་བརྒྱད་ལ་མ་གྲགས་བརྗོད། །ཞུ་བ་འདུལ་བྱེད་གཅིག་ལས་འཕྲོས། །ལྔ་ཚན་དང་ནི་བཅུ་དྲུག་ཚན། །
གླིང་གཞི་དང་ནི་བརྐྱང་པ་དང། །གཏམ་གཞི་མ་ནི་བི་ཀ་དང། །མ་མོ་དང་ནི་ལུས་སོགས་རྣམས། །སྤྱི་ཡི་སྡོམ་སུ་བསྡུས་པ་ཡིན། །མ་ནི་བི་ཀ་ཉེ་བར་འཁོར་གྱིས་ཞུས། །མིང་མདོ་སྡེ་ལུང་སྡེ་བཞི་
ནི་ལུང་བར་མ། །རིང་པོ་ཡང་དག་ལྡན་ལུང་གཅིག་ལས་འཕྲོས། །གསུམ་པ་དགེ་སློང་རབ་གཅེས་གཎྜིའི་མདོ། །ལུང་སྡེ་བཞི་ནི་གང་ཆེན་མཚོ་དང་འདྲ། །གནས་པའི་གནས་དང་སྙིང་པོ་སོ་ཐར་
ཡིན༑ །གཞན་ལུགས་དགག་དང་རང་ལུགས་བཞག་པ་གཉིས། །རྣ་མ་ཕུག་པས་དགོས་འབྲེལ་དགོས་པ་ནི། །ངེས་ཤེས་ཁོ་ནའི་ཆེད་ཡིན་མ་ངེས་སོ། །ཞི་འཚོས་གཞན་གྱི་སྦྱོར་ངན་བཟློག་ཕྱིར་
གསུངས༑ །བདེ་བྱེད་གཞུང་མཛེས་ཤ་མིས་རྟོགས་ལྡན་འཇུག་གཉིས་པ་ཆོས་བཞི་ཡོད་རྟོགས་ཡོངས་གཅོད་དགོས། །ལོག་རྟོག་བཞི་དང་ཐེ་ཚོམ་བཞི་བསལ་བརྒྱད། །རྣམ་བཅད་དགོས་པའོ་

[004A]༄༅། །རྩོད་པ་སྤངས་པ་ནི། །རྣམ་བཅད་ལྡོག་ཕྱོགས་ནུས་དང་མི་ནུས་གཉིས། །ཡོངས་གཅོད་འཇུག་ཕྱོགས་མི་ནུས་མི་དགོས་གཉིས། །ཚད་མས་བསྡུས་པའི་ངེས་ཤེས་མི་བསྐྱེད་
ཀྱང༑ །ཐོས་བྱུང་ངེས་ཤེས་བསྐྱེད་ནུས་གཉིས་པ་ནི། །དེ་འབྲས་ཐེ་ཚོམ་དགོས་འབྲེལ་ངག་ལ་ལྟོས། །ལམ་བདེན་ཉིད་དགོས་གཙོ་བོ་མྱང་འདས་ཡིན། །ལུང་དུ་གཞི་དང་ཕྲན་ཚེགས་
འཁྲུགས་པར་སྣང། །གཞི་རྩ་ཕྲན་ཚེགས་འགྲེལ་པ་ཞུ་འགྲེལ་བཤད། །རྩ་འགྲེལ་མ་རྟོག་རྟོགས་དང་གནང་བཀག་སོགས། །གཙོ་ཆེ་རྗེས་བཅས་རྟོགས་དང་ཟློས་འགལ་སྤོང། །བསླབ་པ་མ་
ཕུལ་མི་ཚངས་སྤྱོད་ཁོ་ནར། །བཤད་ཀྱང་མ་བྱིན་ལེན་སོགས་རུང་མཐུན་རྟོགས། །ཚིག་གཞན་དོན་གཞན་བསྟན་པ་མ་རྟོག་རྟོགས། །འཁྱམས་སུ་མིན་སོགས་རྣམ་གཡེངས་ཡོད་པའི་གནས། །
མདོ་ཀུན་ལོག་རྟོག་སེལ་ལ་ཁྱད་པར་དུ། །མ་ཐོབ་ཐོབ་དང་ཐོབ་པ་མི་ཉམས་བསྲུང། །ཕྱིར་བཅོས་གསུམ་གྱི་སྐབས་སུ་ལོག་རྟོག་སེལ། །གསུམ་པ་མདོར་བསྡུས་དགའ་བའི་བསམ་པ་
སྐོང༑ །རང་གི་མི་མཐུན་འཆལ་ཚུལ་དངོས་གཉེན་རིགས། །འདི་པའི་སྤོང་སྡོམ་གཟུགས་ཅན་སོ་ཐར་སྡོམ། །སོ་ཐར་རིགས་བདུན་འདྲེན་ཚེ་བསྙེན་གནས་མིན། །བསྙེན་གནས་རྩ་བཞི་ཆང་

[004B] །གར་སོགས་འཕྲེང་སོགས་ཕྱི་དྲོའི་ཟས་བརྒྱད་སྤོང། །ཆོ་འཕྲུལ་ཉིན་ཞག་བཅོ་ལྔའི་བསྙེན་གནས་སྡོམ། །དུས་གཅིག་ལེན་རུང་ལེན་ཚུལ་ལན་བཅོ་ལྔའི། །བར་དུ་
བཟླས་ཏེ་བླངས་དགོས་འདིའི་ཡུལ་ལ། །སོ་ཐར་སྡོམ་ལྡན་གཅིག་དགོས་འོག་མ་ནས། །བཤད་པའི་གསོ་སྦྱོང་རྟེན་དྲུང་སྐྱེ་འདི་ནི། །དང་པོ་རྟེན་དྲུང་མི་བླངས་འདིའི་བསམ་པ། །ངེས་འབྱུང་
ཕྱིར་མར་རྫོགས་བྱང་ཐོབ་འདོད་དགོས། །ཞག་མི་ཚང་ཕྱིར་ཟོས་ནས་མི་སྐྱེ་ཡང། །འདི་ཡིས་ཟོས་རྗེས་ལེན་པ་དམིགས་བསལ་ཏེ། །དྲན་བསོ་ཙམ་ལས་སྔར་གྱི་སྡོམ་པ་སྐྱེ། །ཉི་མ་ཤར་ཚེ་སྔར་
གཏོང་ཕྱི་ཐོབ་མཉམ། །དགེ་བསྙེན་སྡོམ་པ་ཡོངས་རྫོགས་ཐོབ་པ་ལ། །ཆང་སྤངས་སྡོམ་པ་བརྒྱད་པ་རྩ་འགྲེལ་བཤད། །ཡོངས་རྫོགས་ཚངས་སྤྱོད་གོ་མི་དགེ་བསྙེན་དངོས། །སྣ་གཅིག་སྤྱོད་
སོགས་དགེ་བསྙེན་བཏགས་པ་བ། །ཕྱི་དྲོར་བསྙེན་རྫོགས་རྒྱུད་ལ་བསྙེན་གནས་ཡོད། །དགེ་ཚུལ་སྐྱབས་བདག་གཞན་བརྗོད་གསུམ་མཐར་སྐྱེ། །དགེ་སློབ་མ་ཡི་སྡོམ་པ་ལོ་གཉིས་
ནས༑ །མི་གཏོང་བསྙེན་རྫོགས་སྡོམ་པ་ད་ལྟ་ལས། །འཐོབ་ཀྱི་འདས་དང་མ་འོངས་པ་ལས་མིན། །སྐད་ཅིག་དང་པོ་སོ་ཐར་སྡོམ་པའང་ཡིན། གཉིས་པ་ཕན་ཆད་སྡོམ་ཡིན་སོ་ཐར་མིན། །

[005A]༄༅། །གཞན་གནོད་བཞི་བཅས་ལས་ལྡོག་ཚུལ་ལ་གཉིས་ཏེ། །དང་པོ་ནི་གཏི་མུག་གཞི་བཅས་དང། ཆགས་སྡང་གཉིས་གཞན་གནོད་ལ་འཇོག་ ལུས་ངག་བདུན་ནི་གཞན་གནོད་ཡིད་གཞི་བཅས། །
ཉིང་དགོས་བརྗོད་བྱ་དངོས་བསྟན་གཞན་གཉིས་ཤུགས། །སོ་ཐར་ཞེན་པའི་བརྗོད་བྱ་དོན་སྤྱི་དངོས། །སྤྱི་ཡི་གཏོང་རྒྱུ་ལྔ་དང་བྱེ་བྲག་གི་ གཏོང་རྒྱུ་གསུམ་ཡོད་འདུལ་བ་རྒྱ་མཚོ་ལས། །སྡོམ་པ་
གཏོང་བའི་རྒྱུ་ལ་གཉིས། །བསླབ་པ་ཕུལ་དང་ཤི་འཕོས་དང། །མཚན་གཉིས་བྱུང་དང་ལན་གསུམ་གྱུར། །དགེ་རྩ་ཆད་རྣམས་ཐུན་མོང་ངོ། །ཉི་ཤུ་མ་ལོན་དེར་ཤེས་དང། །བསྟེན་ཕྱིར་ཁས་
བླངས་ཉིན་ཞག་འདས། །རིམ་བཞིན་དགེ་སློང་དགེ་སློབ་མ། །བསྙེན་གནས་རྣམས་ཀྱི་ཐུན་མོང་མིན། །ཉི་ཤུ་ལོན་ནས་ཤེས་ཀྱང་མི་གཏོང་ངོ། །དགོས་སོགས་བཞི་ལ་རྩོད་སྤོང་བཞི་
འབྲེལ་བ། །མྱང་འདས་ཐོབ་པ་དགོས་པ་རྟེན་བྱུང་འབྲེལ། །འདུལ་བ་མདོ་རྩའི་སྐབས་འདིར་ཚུལ་ཁྲིམས་ཀྱི། །ངོ་བོ་དངོས་སུ་མ་བསྟན་རྣམ་བཞག་བསྟན། །གླིང་གསུམ་སྐྱེ་ཡང་ལུས་
འཕགས་བ་ལང་སྤྱོད། །མི་ལ་སྐྱེ་ཡང་ཉེས་བྱས་དམ་པར་གསུངས། །སྲོག་གཅོད་མི་ཚངས་སྤྱོད་སྤོང་རྫས་ཐ་དད། །གཞུང་དོན་བྱེ་བྲག་བསྟན་པ་ལ་གཉིས་ཏེ། །སྐབས་བསྒྲུབ་པ་དང་

[005B] །དང་པོ་གོ་རིམ་ངེས་པའི་རྒྱུ་མཚན་དང། །དེ་ལས་འཕྲོས་པ་མདོར་བསྡུས་སྤྱི་དོན་གཉིས། །དང་པོ་མདོར་བསྡུས་ཕྱིས་བཤད་མདོར་བསྟན་དང། །རྒྱས་
བཤད་གོ་རིམ་མི་འགལ་མདོར་བསྡུས་སྔོན། །བརྩམས་ན་ལུང་ལས་མདོར་བསྡུས་ཕྱིས་གསུངས་འགལ། །དོན་གྱི་ཆ་ནས་རྒྱས་ཕྱིར་གོ་རིམ་འགལ། །དངོས་བཅས་ལ་བརྟེན་མདོར་
བསྡུས་རྟོགས་ཕྱིར་འགལ། །གཉིས་པ་མདོར་བསྡུས་སྤྱི་དོན་ལ་བརྒྱད་དེ། །དབྱེ་བ་ངོ་བོ་མཚན་ཉིད་ངེས་ཚིག་དང། །གཞི་དང་རྒྱུ་མཚན་དང་ནི་སྦྱོར་ཚུལ་དང། །སྔར་བཅས་རྗེས་བཅས་
གང་ཡིན་བརྟགས་པ་སྟེ། །བརྒྱད་ཀྱིས་འདི་དོན་རྣམ་པར་བཤད་པར་བྱ། །རྒྱུ་མཚན་སྒོ་ནས་དགག་སྒྲུབ་གནང་མདོར་བསྡུས། །རིམ་བཞིན་བྱེ་མ་སྲོག་ཆགས་ཅན་རྐོ་དང། །དགེ་ཚུལ་
གསོ་སྦྱོང་ཁམ་པོར་ཟས་ཟ་གནང། །ངོ་བོའི་སྒོ་ནས་རྒྱུ་ཚོགས་དང་བཅས་ནི། །དགག་བྱ་ལྡན་པའི་བྱེ་རྐོ་ཡན་ལག་གི། མདོར་བསྡུས་རྫུ་འཕྲུལ་ཅན་མིན་མདོར་བསྡུས་སྦྱར། །གནས་
སྐབས་སྒོ་ནས་ངོ་བོ་ཉིད་ཀྱི་དང། །བྱེད་པའི་མདོར་བསྡུས་གཉིས་ནི་གང་ཟག་གིས། །སྦྱོར་མི་ཤེས་དང་ཤེས་པ་གོ་རིམ་བཞིན། །ངོ་བོ་གསལ་ཁ་མ་གཏོད་བསླབ་དང་བཀའ། །མཚན་

[006A]༄༅། །ཉིད་བསླབ་པའི་བདག་ཉིད་དུ་གྲུབ་པ། །བྱ་བ་བྱེ་བྲག་གསལ་ཁ་མ་གཏོད་པའོ། །སྤྱིར་ནི་རང་བཞིན་ཁ་ན་མཐོ་འབྲེལ། །དགོས་ཀྱི་དགག་བྱས་བཅས་པ་ཤེས་བྱེད་དེ། །
བསྣུན་ཀྱང་གསོན་ན་ཕམ་པ་མི་བསྐྱེད་བཞིན། །དམིགས་བསལ་བརྡེགས་པའི་ལྟུང་བྱེད་སྤྱིས་དགག་བྱས། །འཚམས་བཟུང་བཅས་པའི་ལྟུང་བ་དང་འབྲེལ་རྣམས། །སྤྱི་ཡི་དགག་
བྱའི་བཅས་པ་ཡིན་དམིགས་བསལ། །གནས་མལ་ཕན་ཕུན་ལྟུང་བྱེད་སྒོས་ཀྱིས་འཚམས། །སྤྱི་ཡི་དགག་བྱ་ཧ་ཅང་ཐལ་འགྱུར་དང། །ཚོད་མི་ཤེས་དང་དེ་ཡི་རིགས་ལྡན་གསུམ། །
སྦྱོར་ཚུལ་ཉལ་དང་འགྲོ་བས་ཟས་མི་བཟའ། །གཤང་གཅི་མི་བྱ་དགག་པའི་རྣམ་པས་སྦྱོར། །མདོར་བསྡུས་ལྟུང་བ་བམ་ལྔར་སྡེ་ལྔ་གསུངས། །རང་ལུགས་མདོར་བསྡུས་ཐམས་ཅད་རྗེས་
བཅས་ཡིན། །ཤ་མིས་རྒྱུ་ཚོགས་རྗེས་བཅས་ཡན་ལག་གི་མདོར་བསྡུས་སྔར་བཅས་དེ་ལྟར་མིན་དངོས་བཅས། །མཛད་ནས་མདོར་བསྡུས་མ་གསུངས་པར་བུད་མེད། །རྫུ་འཕྲུལ་ཅན་
དང་འདུག་འགྲེང་བྱས་པ་ལ། །རྫུ་འཕྲུལ་ཅན་མིན་དངོས་སུ་མ་གསུང་ཕྱིར། །ལྟུང་བྱེད་བསྐྱེད་དམ་ཞེ་ན་རྫོགས་པར་བསྐྱེད། །བཅས་པ་རྣམ་འཇོག་དགག་བྱ་མ་རྫོགས་ལ། །བཅས་པ་མི་

[006B] །དགག་བྱ་མ་རྫོགས་བཅས་པ་རྫོགས་པ་སྲིད། །བསྟན་བཅོས་དངོས་བཤད་གཞི་ཡི་སྐབས་འབྱུང་ལ། །སྔོན་ཆོག་ད་ཆོག་གཉིས་ལས་དང་པོ་ལ། །སྤྱི་དང་བྱེ་བྲག་
གཉིས་ལས་དང་པོ་ནི། །བསྙེན་པར་རྫོགས་ཚུལ་བཅུ་ནི་རང་བྱུང་དང། །ཡེ་ཤེས་ཁོང་ཆུད་སྟོན་པར་ཁས་བླང་དང། །སྐྱབས་འགྲོ་ཚུར་ཤོག་དྲི་མཉེས་ལྕི་ཆོས་སྤོང། །འཕྲིན་དང་བཅུ་ཚོགས་
ལྔ་ཚོགས་སྔོན་ཆོག་གོ་མེ་ཏོག་ཕྲེང་རྒྱུད་རང་འགྲེལ་བྱུང་བསྡོམས། །ལྔ་ཚོགས་བཅུ་ཚོགས་ཐ་དང་དབྱེ་བས་བཅུ། །མཚོ་ཊཱིཀ་ལྔ་ཚོགས་བཅུ་ཚོགས་འཕྲིན་དོར་བརྒྱད། །སྔོན་ཆོག་ལ་འདོད་
འཕྲིན་ནི་ད་ཆོག་འདོད། །དེ་ལ་མཐོང་ལམ་སྐྱེ་རུང་སྐལ་ལྡན་ཤེས། །འོང་པའི་དབང་མེད་གསུམ་ཚང་བུད་མེད་ལ། །ལྕི་ཆོས་སྤོང་པའོ་ཚུར་ཤོག་གཉིས་ཀ་ལ། དཔྱད། གཞན་རྣམས་སྐྱེས་པ་
ཁོ་ནའོ་བྱེ་བྲག་ནི། །བར་མ་རབ་བྱུང་བསྙེན་རྫོགས་གཅིག་ཅར་འཐོབ། །རིགས་གནས་གསོལ་བཞི་སྔོན་ཆོག་མཚན་ཉིད་དོ། །ཤེས་རབ་དབང་པོ་རྒྱུད་སྨིན་གསུམ་ཤས་ཆེ། །རྣམ་སྨིན་ཉོན་
མོངས་ལས་སྒྲིབ་གསུམ་ཤས་ཆུང། །རྟེན་ཡིན་སྔོན་ཆོག་སྦྱོར་ཆོག་སྔོན་ཆོག་མིན། །ད་ལྟའི་དུས་སུ་མི་རུང་བྱས་ན་སྐྱེ། །བཞི་ཙམ་གྱིས་རྫོགས་མ་དག་ནི་ཞེས་པ། །དགར་ཚིག་ཡིན་ཕྱིར་ལས་བྱེད་

[007A]༄༅། །ཟུར་དུ་བསྟན། །མ་མོར་རང་བྱུང་རང་རྒྱལ་གཅིག་ཏུ་བགྲངས། །གཉིས་པ་ད་ཆོག་ལོ་དྲུག་ལོན་ནས་བྱུང། །ཤ་མིས་བཅུ་གསུམ་ཟེར་རོ་མཐུན་རྐྱེན་ལྔ། །ཡུལ་རྒྱུད་རྟག་བསམ་ཆོ་
གའོ་ཡུལ་དཀོན་མཆོག་རྒྱུད་མཐུན་ཚོགས་སུ་མ་ལོངས་བསམ་མྱང་འདས། །སེམས་ཅན་ཡན་ལག་ཡུལ་དུས་ཚེ་ངེས་བྲལ། །ཆོ་ག་སྦྱོར་དངོས་མཇུག་གསུམ་མཐུན་པའོ། །དགེ་བསྙེན་རྐྱང་
པར་བར་ཆད་དྲི་མི་དགོས། །རབ་བྱུང་དང་པོར་དགེ་འདུན་ཞུ་མཁན་གསོལ། །དང་པོ་ཞུ་མཁན་ལ་གཏོད་ཞུ་མཁན་ནི། །བསྙེན་རྫོགས་སྡོམ་དག་མཚན་དང་ལྟ་བ་མཐུན། །ཐ་སྙད་གསུམ་ལྡན་
ལུས་ཐ་མལ་གནས་དང། །ས་རང་བཞིན་གནས་དགེ་སློང་ཆོས་དྲུག་སྟེང། །མཚམས་གནས་མཁན་པོར་ཕྱོགས་མིན་ཞུ་ཆོག་ཤེས། །ཆོས་དགུ་ལྡན་པའོ་དངོས་ཀྱི་དགོས་པ་ནི། །མ་ཞུས་
ཉེས་ཁེགས་བརྒྱུད་པའི་དགོས་པ་དྲུག་ཁྲེལ་ཡོད་དགེ་འདུན་གུས་འགྱུར་ཚོགས་པ་གཅིག་བར་ཆད་མཐོང་འདྲེན་བསྟན་རྨ་མི་འབྱིན་དང། །སྐུར་ཚིག་སྤོང་པའོ་ཁ་སྐོང་བཅོ་ལྔ་ནི། །འགྲེང་
ཡུལ་འདུན་སོགས་ཕུལ་མིན་ཕམ་ཉམས་མིན། །བསྙེན་རྫོགས་མཚམས་མེད་མ་བྱས་སྡིག་ལྟ་མིན། །ས་གཞན་ཐ་དད་འཁྲུལ་མིན་བཅུ་ལུང་གཞི་ལས། །གསུངས། ཞུ་བར་དཀོན་མཆོག་གཞན་མིན་

[007B] །མདོར་བསྡུས་སྦྱར་གཉིས་ལུས་ཐ་མལ་གནས་དང། །སྨྲ་ཤེས་དོན་གོ་ཤེས་པ་རང་བཞིན་དུ། །གནས་ཏེ་ཐ་སྙད་གསུམ་ལྡན་འདུས་པའམ། །གནས་ཁང་སོ་སོར་དགེ་
འདུན་ལོངས་ལ་ཞུ། །མ་ལ་ཕྱག་ཚན་བཅུ་བཞི་ཕ་བཅུ་གཅིག་སངས་རྒྱས་དགེ་འདུན་མཁན་པོར་གསོལ། །གོས་ཀྱི་གཉིས་དང་ལྷུང་བཟེད་དང། །གསང་སྟེ་སྟོན་དང་འཇུག་ཡོན་དང། །
སངས་རྒྱས་དགེ་འདུན་ལས་བྱེད་ལའོ། །གོས་དང་ལྷུང་བཟེད་བྱིན་བརླབས་མདོར་བསྡུས་སྦྱར། །རྗེས་དྲན་ཕྱག་བྱ་ཤཱ་ཏམ་ཆོས་ལའང་གསུངས། །དངོས་བསྟན་མཁན་གཉིས་རབ་བྱུང་དགེ་
སློང་མཁན། །སློབ་དཔོན་ལྔ་སྟེ་དགེ་ཚུལ་གནས་སློབ་དཔོན། །གསང་སྟོན་ལས་སློབ་ཀློག་སློབ་གསང་སྟོན་ནི། །ནང་དུ་འོང་བ་ཞུས་ཟིན་ཚེ་ན་གྱུར། །སྡོམ་དག་བསླབ་བྱའི་ཆོས་ཤེས་ཀློག་
སློབ་དཔོན། །གོ་ན་ལན་གཅིག་བཟླས་པས་སློབ་དཔོན་འགྱུར། །ཉེ་ཚིག་ཆེ་བ་བཙུན་པ་ཆུང་གནས་བརྟན། །ཕུན་སུམ་ཚོགས་བ་གསུམ་ལྡན་ལུས་བསམ་ཆ་ལུགས་རུང། །ཁྱིམ་སོ་མ་བཟུང་
ཉི་ཤུར་བསྙེན་རྫོགས་སྦྱིན། །ཁྱིམ་བཟུང་བཅུ་ལ་དགེ་སློབ་བཅུ་གཉིས་རྫོགས། །ཚངས་སྤྱོད་ཉེར་གནས་མ་ཐོབ་དགེ་སློང་མའི། །སྡོམ་སྐྱེ་དགེ་ཚུལ་མ་ཐོབ་དགེ་སློབ་མིན། །ཆོས་གོས་དགེ་འདུན་

[008A]༄༅། །མི་སྟོན་ལྷུང་བཟེད་སྟོན། །རྒྱུ་ཡི་བྱིན་བརླབས་མི་འཆགས་ཕྱིར་རོ་གསུངས། །སྔོན་ཆོག་ཆོས་གོས་ལྷུང་བཟེད་བྱིན་བརླབས་མེད། །སྣམ་སྦྱར་མེད་ན་གྱོན་ཕྱག་མེད་སོ་ཐར། །
བྱེད་རྒྱུ་ལྷན་ཅིག་སྐལ་མཉམ་གསུམ་ལས་སྐྱེ། །ཐུགས་དགོངས་གསུམ་ནི་མྱང་འདས་བསམ་པས་ཟིན། །བསམ་པ་ཐག་པས་ལས་ཏེ་བྱེད་འདོད་དང། །བསྟན་དང་བསྒྲུབ་བྱ་སོགས་ལ་ཕན་
འདོད་པའོ། །མངོན་གྱུར་བཅུ་ནི་སྟོན་པ་སངས་རྒྱས་ཆོས། །མཁན་པོ་སློབ་དཔོན་བསྙེན་རྫོགས་འདོད་ཡོ་བྱད། །ཡོངས་དག་གསོལ་བ་ལས་སོ་སྟོན་དགེ་འདུན། །སངས་རྒྱས་སྐུ་གཟུགས་གསོལ་
བ་དགེ་འདུན་ལ། །གསོལ་འདེབས་ལས་ནི་གསོལ་བཞིའོ་སྨད་འདུལ་མཐུན། །སྟོད་འདུལ་གསོལ་བཞིའི་གསོལ་གསོལ་བརྗོད་པ་ལས། །བསྒྲུབ་ཡུལ་དེ་ཡི་དང་པོའི་མཁན་པོ་ལ། །དེ་ཡི་
མཁན་པོས་མ་ཁྱབ་སྟ་གོན་གནས། །སྨད་འདུལ་དགེ་བསྙེན་སྐབས་སུ་མིང་སྤོ་ལ། །སྟོད་འདུལ་སྐབས་འདིར་སྤོ་ལ་སྡེ་མིང་གི། མཐའ་ཅན་བློ་གྲོས་ཞི་བ་འབྱུང་གནས་སྦས། །ཡོད་སྨྲའི་
མཁན་མིང་མཐའ་ཅན་དཔལ་འོད་གྲགས་བཟང་སོགས། །བསྙེན་བཀུར་གནས་དང་གནས་མིན་ཤེས་ཕྱིར་དུ། །དུས་གོ་ལས་སློབ་ལས་གཞན་བརྗོད་སྡོམ་པ། །འབོགས་པའི་དེ་མ་ཐག་ཏུ་

[008B] །ཉིན་མཚན་གྱི་ཆ་ནི་ཉེར་གཉིས་སྔ་གུང་ཕྱི་དྲོ་སྲོད། །ཐུན་དང་དེའི་ཕྱེད་གུང་ཐུན་དེའི་ཕྱེད་དང། །ཐོར་ཐུན་དེའི་ཕྱེད་སྐྱ་རེངས་མ་ཤར་ཤར། །ཉི་མ་མ་ཤར་ཤར་དང་བརྒྱད་བཞི་ཆ། །གུང་
ཚིགས་མ་ཡོལ་བཞི་ཆ་བརྒྱད་ཆ་ལུས། །མ་ནུབ་ནུབ་དང་རྒྱུ་སྐར་མ་ཤར་ཤར། །བརྒྱད་ཆ་སོགས་ནི་མཁའ་ལ་བརྩི་བར་གསུངས། །གྲིབ་མ་སོར་བཞིའི་ཆ་ལ་སྐྱེས་བུར་བརྗོད། །སྔ་དྲོར་སྐྱེས་བུ་
རྐང་པ་གང་མང་རྒན། །ཕྱི་དྲོར་གང་ཉུང་རྒན་ནོ་ཟླ་འཇོག་སྐབས། །གསུམ་གསུངས་ཟླ་བཞིར་ལོངས་སྤྱོད་ཕྱག་དར་ཁྲོད། །སྐབས་འདིར་ལྔ་གསུངས་དབྱར་ཐུང་རྟོགས་ཆེད་ཡིན། །མགོ་རྒྱལ་
མཆུ་དབོ་དགུན་གྱི་ཟླ་བ་བཞི། །ནག་པ་ས་ག་སྣོན་དང་ཆུ་སྟོད་དཔྱིད། །གྲོ་ཞུན་དབྱར་རོ་ཁྲུམས་སྟོད་ཚེས་གཅིག་ཐུང། །ཁྲུམས་ལྷག་ཐ་སྐར་སྨིན་དྲུག་དབྱར་རིང་པོ། །གསོ་སྦྱོང་གཞི་ལས་དགུན་
སྟོད་དགུན་སྨད་དང། །དཔྱིད་དང་སོ་ག་དབྱར་སྟོན་དྲུག་གསུངས་པ། །བཅུ་བཞིའི་གསོ་སྦྱོང་ངོས་ཟིན་ཆེད་ཡིན་ནོ། །དབྱར་དགུན་ཐ་ཆུང་ཡར་ཚེས་བརྒྱད་ལ་ལྡོག་ལོག་ནས་དགུན་ཟླ་བཞི་
པའི་བར་ཞག་བདུན། །དཔྱིད་ཟླ་ར་བ་དཔྱིད་དུས་མིན་དགུན་དུས། །སྟོན་དུས་དབྱར་དུས་མི་འགལ་སངས་རྒྱས་དུས། །འདུལ་ལུགས་སོ་ལྔ་དུས་འཁོར་སོ་བདུན་འདོད། །དབོ་ལ་བལྟམས་

[009A]༄༅། །རྒྱུ་ཡིན་ཡང་མཆུ་ལ་བལྟམས། །གཞུ་དང་ཆུ་སྲིན་བུམ་པ་དགུན། །ཉ་ཁྱིམ་ལུག་ཁྱིམ་གླང་ཁྱིམ་དཔྱིད། །འཁྲིག་པ་ཀརྚ་སེང་གེ་དབྱར། །བུ་མོ་སྲང་དང་སྡིག་ཁྱིམ་སྟོན། །
ལོ་རེར་ཚེས་ཞག་སུམ་བརྒྱ་དོན་གཅིག་དང། །ཉིན་ཞག་སུམ་བརྒྱ་རེ་ལྔ་ཁྱིམ་ཞག་ནི། །སུམ་བརྒྱ་དྲུག་ཅུ་ཉིན་ཞག་ལྔ་ཚེས་ཞག་བཅུ་གཅིག་ལྷག་གོ་དབུགས་དྲུག་ཆུ་སྲང་གཅིག་དྲུག་ཅུ་ཆུ་ཚོད་དྲུག་
ཅུ་ཉིན་ཞག་གཅིག་དེ་སྟེང་ཆུ་སྲང་ང་ལྔ་ཁྱིམ་ཞག་གཅིག་ཆུ་ཚོད་ང་དགུ་ཚེས་ཞག་གཅིག་ཉི་མས། །ཁྱིམ་རེ་བསྒྲོད་ཚེ་སྐར་ཁྱིམ་གཉིས་སྐར་རྐང། །གཅིག་རྫོགས་དུང་གཉིས་བྱེ་བརྒྱད་ས་
ཡ་ལྔ། །སྐར་མའི་གྲངས་གསུངས་གླིང་བཞི་འདིའི་དབང་བྱས། །ཆེ་བ་རྒྱད་གྲགས་བཅོ་བརྒྱད་ཆུང་བཞི་གཅིག་ལྷུམས་ཞུགས་མྱང་འདས་སངས་རྒྱས་ས་བའི་དུས་ག་ཟླ། །བའི་བཅོ་ལྔའོ། དེ་
རྗེས་ཕ་ལ་གདམས་དག་བཅུ་གཅིག་བརྗོད། །ཚངས་སྤྱོད་གནས་བཞི་ལྟུང་བཞི་དགེ་སྤྱོང་ཆོས། །སྔོན་ནས་འདོད་པའི་བསྙེན་རྫོགས་མཁན་སློབ་གྱིས། །ཡང་དག་རྫོགས་པ་ཉིད་དུ་བརྗོད་པ་
དང༑ །ཚུལ་མཉམ་ཕ་བུའི་གཟུགས་བརྙན་དུལ་བར་གནས། །དགོས་པ་བསླབས་གསུམ་བསྲུང་བ་རྗེས་སུ་བསྒྲུབ། །འདིར་མ་བརྗོད་པ་གཞན་ལས་ཤེས་འགྲུབ་དགོས། །དལ་འབྱོར་རྙེད་

[009B] །ཆོས་བཞིའི་སྒྲུབ་ཐབས་བག་ཡོད་བརྗོད་བཅུ་གཅིག་བསོད་སྙོམས་ལ་གཉིས་རྙེད་པས་ཆོག་པ་དང། །མཐར་གྱིས་བསླང་པའོ་སྟན་གཅིག་པ་ལ་གཉིས། །
མཚོ་ཊཱིཀ་སྟན་ཆུ་ཟས་ཀྱི་མཐའ་ཅན་གསུམ། །ཕྱིས་མི་ལེན་སོགས་ཆེ་འབྲིང་ཆུང་གསུམ་གསུམ། །ཆོས་གོས་གསུམ་པ་ཕྱིང་པ་ཕྱག་དར་ཁྲོད། །དགོན་པ་ཤིང་དྲུང་པ་དང་བླ་གབ་མེད། །ཙོག་པུ་དུར་
ཁྲོད་པ་དང་གཞི་ཇི་བཞིན། །མ་ལ་བཅུ་གཉིས་ལྟུང་རྗེས་ལྕི་ཆོས་བརྗོད། །ཕ་ཡི་དགེ་འདུན་དང་འབྲེལ་བསྙེན་རྫོགས་གསོལ། །ཟླ་ཕྱེད་གདམས་ངག་ནོད་དང་དགེ་སློང་གི་དགེ་འདུན་མེད་གནས་དབྱར་
ཁས་མི་ལེན་གསུམ། །ཕ་ཡི་གང་ཟག་ལ་བརྟེན་ལྟུང་མི་གླེང། །ཅོ་འདྲི་མི་བྱེད་གསར་བུ་ཕྱག་འཚལ་གསུམ། །གཉིས་ཀ་དང་འབྲེལ་མགུ་སྤྱོད་དགག་དབྱེ་གཉིས། །མ་ལ་ཤིང་དྲུང་མ་གཏོགས་འདོད་ཆུང་
ཆོག༑ བསླབས་ཕྱིར་སྤྱངས་པའི་ཡོན་ཏན་བཅུ་གཉིས་པོ། །གང་རུང་བརྟེན་པར་དམ་བཅས་ཡིད་དམ་སྟེ། །སྦྱངས་པའི་ཡོན་ཏན་མཚན་ཉིད་དེ་བསྡུ་ན། །རིམ་བཞིན་ཟས་གོས་གནས་མལ་གསུམ་
གསུམ་དྲུག་སྲུང་ཐབས་ལྔ་ནི་གང་ཟག་གཞན་ལ་བསྟེན། །རང་གི་བསམ་པ་ཕུན་ཚོགས་མི་མཐུན་ཕྱོགས། །ངོ་ཤེས་བདེར་གནས་རྐྱེན་བརྟེན་བསླབས་སྦྱོངས་དགོས། །ཐོབ་པ་མི་ཉམས་བསྲུང་ཚུལ་

[010A]༄༅། །གནས་བླ་མ། །སྡོམ་དག་ལོ་བཅུ་ལོན་ཤིང་ལྔ་ཕྲུགས་ལྡན། །ལྟ་མཐུན་ཐ་སྙད་གསུམ་ལྡན་ལུས་ཐ་མལ། །ཤེས་པས་རང་བཞིན་གནས་སྙིང་རྗེ་ལྡན། །ཕན་འདོགས་ལ་བརྩོན་
ཉེ་འཁོར་དག་བཅུ་གཅིག་ཡུལ་གྱི་དམིགས་བསལ་བླ་མ་མི་གནས་ཚེ། །རྒན་ཞུ་རྟེན་གྱི་དམིགས་བསལ་བླ་མ་འཚོལ། །བྱ་བའི་དམིགས་བསལ་བཤང་གཅི་སོགས་མི་ཞུ། །ལོ་བཅུ་ལོན་དང་འཛིན་
མཁས་དང། །རིག་དང་གསལ་དང་འཛིན་འཇུག་དང། །སློབ་དང་སློབ་འཇུག་རྣམ་པ་གཉིས། །ཕུན་སུམ་ཚོགས་གཉིས་རྣམ་པ་གསུམ། །སློབ་དང་མི་སློབ་བྱུང་ཤེས་དང། །གནས་འཆའ་འཆར་
འཇུག་ལྟུང་བ་ཤེས། །སྡེ་སྣོད་གཉིས་ཤེས་ལོ་བཅུ་ལོན་པ་དང། །གསུམ་ཤེས་སྡེ་སྣོད་འཛིན་ནས་མཉམ་བཞག་བར། །དགེ་སྦྱོང་ཚུལ་གྱི་ཡོན་ཏན་སློབ་མི་སློབ། །འདུལ་བའི་སྡེ་སྣོད་ཤེས་པ་ཐ་མ་
བཞི། །ལོ་བཅུ་ལོན་པ་ལྔ་ཕྲུགས་ཐམས་ཅད་ཀྱི། །མེད་མི་རུང་གི་ཡན་ལག་ཡིན་པར་གསུངས། །དོན་ལ་ལྔ་ཕྲུགས་གཅིག་དང་དྲུག་ཕྲུགས་ནི། །བཅུ་དྲུག་བདུན་ཕྲུགས་གཉིས་དང་དགུ་ཕྲུགས་གཉིས། །
སློབ་འཇུག་གཉིས་ནི་དགུ་ཕྲུགས་གཞན་ནུས་སྟེང། །རང་གི་སླབས་པའི་ཡོན་ཏན་གསུམ་བསྣན་ནོ། །ལྷག་པའི་སྤྱོད་པ་འགྲོ་འདུག་ཉལ་སོགས་བཞི། །བྱིང་རྒོད་སྐྱོན་བྲལ་མཉམ་པར་གཞག་པ་

[010B] །མ་བྲལ་ནང་དུ་ཡང་དག་འཇོག་པའོ། །བྱུང་ཤེས་ལྟུང་ཤེས་མ་གཏོགས་བཅུ་དགུ་ནི། །ལྔ་ཕྲུགས་ཁྱད་པར་ཅན་ཡིན་བསླབས་གསུམ་སློབ། །སློབ་འཇུག་ཕུན་ཚོགས་འོག་མ་སློབ་མི་སློབ། །
ལྔ་ནི་འཕགས་པ་ཁོ་ནས་གཞན་ཐུན་མོང། །བརྟན་མཁས་གཉིས་ལྡན་གང་ཟག་རང་དབང་ཅན། །མང་ཐོས་ཚུལ་གཉིས་བརྩོན་འགྲུས་བརྩམས་ཤེས་གཉིས། །བར་གཅོད་ཡིན་མིན་ཏིང་འཛིན་ཤེས་
རབ་གྲོལ། །དེ་ཤེས་དེ་མཐོང་ཡན་ལག་རང་དབང་མིན། །རང་ཉིད་རྒྱུད་ལ་ལྡན་ལ་ལྔ་ཕྲུགས་གཞན། །ལྡན་མི་དགོས་པ་ལྔ་ཕྲུགས་རང་དབང་ཅན། །ལྡན་དགོས་ལྔ་ཕྲུགས་རང་དབང་ཅན་
མིན་གསུངས། །སློབ་པའི་ཡན་ལག་ཚུལ་ཁྲིམས་ཟག་མེད་ཁྲིམས། །མི་སློབ་ཚུལ་ཁྲིམས་འདུལ་ཤེས་མང་ཐོས་གཞན། །ཕལ་ཆེར་འདུལ་བ་མང་ཐོས་མཚོ་ཊཱིཀ་ལས། །སྤྱོད་འདུལ་གཉིས་ལ་
མདོ་མངོན་སྡེ་སྣོད་ཤེས། །ལྔ་ཕྲུགས་བདུན་ལ་སྒྲ་ཚད་མང་ཐོས་སོགས། །ཚིག་དོན་འཛིན་དང་ཕན་ཚུན་འབྲེལ་འབྱེད་མཁས། །མདོ་སོགས་རྩོམ་རིག་གཞན་གོ་བྱེད་ནུས་གསལ། །
གསལ་ལ་འབྲེལ་ཆུང་ལྷག་ཆད་མ་ནོར་སྦྱོར། །མཚོ་ཊཱིཀ་རང་དབང་ཅན་དུ་འགྱུར་རོ་གསུངས། །མང་ཐོས་ཕུན་ཚོགས་གསུམ་ལྡན་མང་པོ་ཐོས། །མང་པོ་ལ་ཐོས་མང་དང་ཐོས་པ་སྟེ། །ཡུལ་

[011A]༄༅། །ནི་ཡིད་མི་འོང་ལ་དངོས་ཡིད་འོང། །ཁམ་གང་ལུས་གང་ཙམ་ལས་ཁྲི་ནས་གཏོང། །རྗེས་བཅས་མུ་དགུའི་དང་པོ་གཉིས་པོ་ནི། །རྗེས་བཅས་བཏགས་པ་གཞན་བདུན་
མཚན་ཉིད་པ། །དགག་པའི་རྗེས་སུ་དགག་པ་རྗེས་བཅས་ལ། །རྗེས་བཅས་མཚན་ཉིད་པ་ཡོད་མདོར་བསྡུས་བཅས། །རྗེས་བཅས་དངོས་བཅས་མི་འགལ་སྔར་བཅས་འགལ། །གནང་བ་དང་
པོ་ཉིད་ནས་ཐུགས་དགོངས་ཀྱིས། །གནང་ཞིང་གནས་བའི་བཅས་པ་འཕྲལ་དུ་བཅས། །དང་པོ་མ་དོར་མུ་གསུམ་གཞན་དྲུག་དོར། །དགག་པ་རྗེས་བཅས་བཅས་རང་གཞི་ལ་གནས། །གཞན་བརྒྱད་
བཅས་པའི་གཞི་ལ་གནས་དམིགས་བསལ། །དྲི་རོ་མངོན་པའི་ཆང་འཐུང་ལ་མི་སྲིད། །ཡུལ་དང་གང་ཟག་ཉོན་མོངས་ཉེས་པའི་གཞི། །གླེང་གཞིའོ་བྱེད་རྒྱུ་རྒྱུ་ཚོགས་གཞི་བསམ་སྦྱོར། །བཅས་པ་
དགག་བསྒྲུབ་གནང་གསུམ་སྟོན་པའི་བཀའ། །ངེས་པ་བཞིར་ནི་དགག་དགོས་ལོག་ཙམ་གྱིས། །བཅས་ལྡོག་ཡུལ་ངེས་ཨ་སྨ་པ་རན་ཏར། །དུས་ངེས་ཟླ་ཕྱེད་ཁྲུས་བྱེད་དངོས་པོ་ངེས། །རྡོ་འམ་སོ་
ཕག་རིམ་ལྷག་གང་ཟག་ངེས། །མིད་པ་གཉིས་པས་སྒྲེགས་པ་མིད་ལྟུང་མེད། །དེ་ལ་དུས་དྲན་མི་དགོས་དམིགས་བསལ་ནི། །ཡུལ་ངེས་སྒྲ་མི་སྙན་དུ་བྱིན་ལེན་ནི། །མ་བྱས་ཟ་ལ་དུས་དྲན་

[011B] །མ་བྱས་ཟ་བའི་ལྟུང་བ་དངོས་མི་འབྱུང། །གཞན་དུ་དགག་དགོས་ལོག་ཙམ་བཅས་མི་ལྡོག་གནས་ངན་བརྗོད་པའི་དགག་དགོས་ལོག་སྟེང་དུ། །འཛིན་བྱེད་གནས་ངན་
བརྗོད་པ་བསྐོ་དགོས་བཞིན། །ངེས་བཞིར་སྔར་བཅས་ཕྱིས་བཅས་ལྟུང་བ་མཉམ། །གཞན་དུ་རྗེས་བཅས་ན་སྨད་གནས་ངན་བཞིན། །རང་ཉིད་ཚུལ་གནས་རྗེས་སྟོན་གཞན་སྨྲའོ། །དགེ་བ་ལ་
ལེགས་པར་འཇོག་སྡིག་པ་ལས་བཟློག་ཐོས་བསམ་སོགས་ལ་རྗེས་སུ་སྒྲུབ་འཇུག་དང་གསུམ། །དེ་གསུམ་ལ་རྗེས་མཐུན་བསྔགས་བརྗོད་གསུམ་དང་དྲུག་ལྕི་ཡང་ངོ་བོ་བྱེད་པ་བསམ་གཞི་ཚོགས། །
ཕམ་པའི་སྦོམ་པོ་ལྕི་བ་དྲུག་ལ་བཤགས། །ཡང་བཞི་ལྷག་མའི་སྦོམ་པོ་ལྕི་བ་ལྔ། །ལྔ་པ་ཐ་མ་མཚོན་དོན་ཡིན་མཚོ་ཊཱིཀ་ངེས་བཟུང་དྲུག་ཅུ་མཚོན་དོན་ཡིན་པར་མཚུངས། །ཉེས་བྱས་ལྔ་
ཚན་ལྔ་དང་བཞི་ཚན་གཉིས། །གནས་དང་གསོ་སྦྱོང་འདོམ་ངེས་འདོམ་ཕྱོགས་ལྔ། །གནས་དང་གསོ་སྦྱོང་འདོམ་ངེས་གསོ་སྦྱོང་བསྡད། །གནས་མེད་གནས་དེར་སྐྱ་རེངས་ཤར་བ་དང། །བླ་མའི་དྲུང་
འགྲོར་ཡོད་བཞིན་མི་འགྲོ་ཉེས། །འདོམ་ཕྱོགས་གནས་དེར་བླ་མ་མི་འབོད་དང། །གནས་དྲུང་གསོ་སྦྱོང་བྱིན་རླབས་མ་བྱས་ཉེས། །སྔ་ཕྱིས་དབྱར་དང་གནས་མེད་འདོམ་པ་ན། །གསོ་སྦྱོང་ལ་འདོམ་

[012A]༄༅། །བཞིན་དུ་ལྔ་ལྔ་གཉིས། །སྔ་མའི་དབྱར་གྱི་ཟླ་བ་དང་པོ་བསྲུང། །གནས་བསྟེན་འདོམ་ཚེ་སྔར་བཞིན་ཉེས་བྱས་ལྔ། །ཕྱི་མའི་དབྱར་གྱི་ཟླ་བ་གསུམ་པ་དང། །གནས་བསྟེན་འདོམ་
ཚེ་སྔར་བཞིན་ཉེས་བྱས་ལྔ། །བཞི་ཚན་དང་པོ་འདོམ་ངེས་ཉེས་བྱས་གཉིས། །ཕྱི་མའི་ཟླ་གཉིས་བསྲུང་དང་གནས་འདོམ་ཆོ། །གནས་བསྟེན་ཉེས་བྱས་གནས་དྲུང་དབྱར་རལ་གཉིས། །ཕྱི་མའི་
ཟླ་གཉིས་གནས་བསྟེན་འདོམ་ཕྱོགས་ཚེ། །བླ་མ་འབོད་དུ་ཡོད་བཞིན་མི་འབོད་དང། །མ་བོས་སྐྱ་རེངས་ཉེས་བྱས་སྐྱེད་གཉིས་པ། །སྔ་མའི་ཟླ་བ་དབུས་མ་བསྲུང་བ་དང། །གནས་བསྟེན་
འདོམ་ཚེ་སྔ་མ་བཞིན་དུ་བཞི། །དབྱར་ཕྱི་ཁས་བླངས་ཟིན་ན་དབྱར་གཙོ་ཡང། །ཁས་བླང་མ་ཟིན་གནས་བསྟེན་གཙོ་དེ་ལ། །དབྱར་ཚུལ་གཏན་མེད་གྱུར་ཀྱང་དགག་བྱ་མེད། །བྱ་བའི་དམིགས་
བསལ་བཅུ་ལས་ཐ་མ་ནི། །མདོར་བསྡུས་སྤགས་པས་ཕྱག་བྱས་ཉེས་བྱས་འབྱུང། །སྤགས་ལ་མི་བྱ་བླ་མ་དམིགས་བསལ་གསུངས། །གཅིག་ལས་འཕྲོས་པར་མཁན་པོ་བཞི་གསུངས་ཏེ། །
ཆོས་དང་ཟང་ཟིང་གཉིས་ཀས་བསྡུད་དང་མིན། །ཤེས་བྱས་གནས་དང་བལྟས་འགྲོ་སྡོད་དང་འགྲོ། །སྐྱེ་གནས་ཁྱད་འགྱུར་མཛེས་པའི་པར་ཆད་བཞི། །རྟེན་ལས་རྟགས་དང་བསམ་དབང་བར་

[012B] །སྤྲུལ་དང་ཕོ་མོ་མ་ནིང་ལྔ་ལྔ་བཅུ། །མཚན་ལན་གསུམ་གྱུར་མཚན་དུག་མཚན་མེད་དང། །ཟ་མ་དུད་འགྲོ་མི་མིན་སྒྲ་མི་སྙན། །བཅོ་བརྒྱད་རྟེན་དབང་མི་སྐྱེའོ་གཉིས་པ་ནི། །རྐུ་ཐབས་
གནས་དང་མུ་སྟེགས་ཅན་ཞུགས་དང། །མཚམས་མེད་ལྔ་དང་རྣམ་དག་སུན་ཕྱུང་དང། །རྩ་ལྟུང་འཆབས་བཅས་བྱུང་དང་སྔོན་རབ་བྱུང། །ལས་དབང་མི་སྐྱེ་བཅུའོ་གསུམ་པར་བཞི། །རང་རང་
སྐབས་ཀྱི་ལོ་གྲངས་མ་ལོན་དང། །ཁྱིམ་པའི་ཆ་ལུགས་དག་དང་ལྡན་པ་དང། །རབ་བྱུང་འདི་པའི་ཆ་ལུགས་ཡོངས་ཉམས་དང། །ཆད་པའི་རྒྱུ་བཟློག་ཁས་མི་ལེན་བཞི་པ། །མུ་སྟེགས་ལྟ་དང་སྐྱེ་ཚེ་ལེན་
སེམས་ལོག་འདོད་ཆགས་ཀྱིས་གཟིར་རང་དབང་མེད་གྱུར་དང། །ཁྲོས་པས་རང་དབང་མེད་པར་སེམས་འཁྲུགས་དང། །གཏི་མུག་དབང་གྱུར་འཐོབ་ཤེས་མེད་དང་ལྔའོ། །སྐྱེས་པ་ཁོ་ན་ལ་བཞག་
བུད་མེད་དུབ། །དབྱེན་གྱི་མཚམས་མེད་རྣམས་སོ་བུད་མེད་ཁོ་ན་ལ། །སྐྱེས་པ་འདྲ་བའི་བུད་མེད་སྔོན་རབ་བྱུང། །ཉི་ཤུ་མ་ལོན་མ་གཏོགས་བར་ཆད་འགྱུར། །ངོ་བོ་གཙོ་ཆེ་ལྟུང་སྐྱེད་འདུ་ཤེས་གཙོ། །བཀོལ་བ་ནི་
བ་མིང་ངོ་མིང་ཅན་ཚིག་དྲུག་ནི། །རབ་ཏུ་འབྱུང་ཕྱིར་ཉེ་བར་འོངས་པ་ལ། །མ་ཡིན་ནམ་དྲི་བྱེད་པ་དག་གིས་དྲི། །རྫོགས་ཕྱིར་འོངས་ལ་མ་ཡིན་ནམ་ཞེས་དྲི། །རྫོགས་བྱེད་དག་གིས་དྲིའོ་རབ་ཏུ་དབྱུང། །མི་བྱ་

[013A]༄༅། །རྫོགས་པར་མི་བྱ་བཀོལ་སྦྱར་བ། །གཞི་ལས་བཅུ་བཞི་བྲན་དང་བུ་ལོན་ཅན་་ །ཕ་མས་མ་གནང་་མ་ནིང་་སྤྲུལ་་རྐུ་ཐབས་། །མུ་སྟེགས་ཅན་་ཞུགས་མཚམས་མེད་ལྔ་་སུན་ཕྱུང་་ །ཕམ་པས་
ཉམས་་པའོ་ཕྲན་ཆོགས་རྒྱལ་པོས་བཀྲབས་། །མཚན་་གཉིས་གླེ་འདམ་་རྟག་ཏུ་ཟླ་མཚན་ཟག་་མི་ཟག་་མཚན་ཙམ་ཡོད་་ལྔ་སྔོན་རབ་བྱུང་། །ཆོམ་རྐུན་གྲགས་པ་བརྒྱད་ལ་བཀོལ་བ་སྦྱར། །ཚིག་དྲུག་སྟེང་དུ་
སྐྱེ་བའི་ཆོས་ཉིད་མེད། །དེ་ལྟ་བུ་ཡི་རྟགས་ཅན་དགེ་འདུན་བསྙིལ། །ཐུན་མོང་ཆོས་བརྒྱད་བར་ཆད་ཉེར་གཉིས་ལས། །གཞི་ལས་བྲན་དང་ཕ་མས་མ་གནང་དང། །བུ་ལོན་ཅན་གསུམ་ཕྲན་ཆོགས་རྒྱལ་
པོས་བཀྲབས། །ཆོམ་རྐུན་གྲགས་གཉིས་མ་གཏོགས་ཀུན་ལ་སྦྱར། །དམ་པར་གསུངས་པའི་རྣམ་དག་སུན་ཕུང་གཉིས། །དངོས་གནས་ཡིན་ན་ཁྱད་ཆོས་བརྒྱད་ལྡན་དཀའ། །རྒྱལ་པོས་བཀྲབས་པ་
བློན་པོ་ཆོས་བཞི་ལྡན། །སྡིག་སྡིག་བ་ལང་བདག་དང་ཤ་མཚན་ཅན། །རྙེད་བཙོན་གཏའི་ཡི་ཚུལ་གྱིས་བྱིན་པའོ། །གནས་པར་མི་བྱ་ཕམ་ཞེས་པ་པས་ཉམས་པའོ། །ཕུང་ཁྲོལ་ཆུད་གཟོན་སྙིང་རྗེ་
མེད་པའོ། །མུ་སྟེགས་ཅན་ཞུགས་ཡན་ལག་དྲུག་རབ་བྱུང། །འདི་བླང་བར་མ་རབ་བྱུང་མན་ཆད་ལྡན། །ལྟ་ལྡན་ཆོས་གོས་འདི་བོར་སྐྱ་རེངས་ཤར། །ཁྱད་འགྱུར་བར་ཆད་ཞེ་དྲུག་མཛེ་འབྲས་སོགས། །

[013B] །ཉེར་བཞི་ཕྲན་ཚེགས་སྐྲ་སེར་སོགས་དོན་བཞི། །བྲན་གྱིས་མཚོན་པ་གཡུང་པོ་ཀླ་ཀློའོ། །གདོལ་པ་རིགས་ངན་ཞུ་བར་སེན་མོ་གཅིག་ལ་སོགས་ཞེ་
བརྒྱད་བསྙེན་པར་རྫོགས་པའི་ཚེ། །ལག་རྡུམ་མི་འདྲི་དྲི་བ་ཐུན་མོང་མིན། །བར་ཆད་ཐུན་མོང་གནས་སྦྱིན་ཡུལ་ཆོས་བཅུ། །སྔོན་ནི་མུ་སྟེགས་ཅན་ཡིན་ཤཱཀྱ་སོགས། །མ་ཡིན་སེམས་མགུ་དགེ་བསྙེན་རབ་
བྱུང་འདོད། །ཚོགས་སུ་མ་ལོངས་གསོལ་འདེབས་སྔར་བྱིན་དང། །མ་འབྲེལ་ཐ་སྙད་དང་ལྡན་ལུས་ཐ་མལ། །རབ་བྱུང་བུ་ལོན་ཅན་ནི་མ་ཡིན་ནམ། །ཆགས་པ་མེད་དམ་ཞེས་པས་བརྗོད་ཀྱང་རུང། །
བསྙེན་རྫོགས་སྐབས་སུ་མ་ཡིན་ཞེས་མི་དྲི། །ཁ་ཅིག་མིང་ཅན་ཕྱུང་འཇུག་བྱས་པས་ཕྱིར། །བུ་ལོན་ཅན་ལ་བཀོལ་བ་མི་སྦྱོར་ཟེར། །མི་འཐད་ཕ་མས་མ་གནང་ལ་མཚུངས་ཏེ། །མ་གནང་མ་ཡིན་ཞེས་པའི་
དགག་ཚིག་ཕྱུང། །ཕ་མས་གནང་ངམ་ཞེས་པའི་སྒྲུབ་ཚིག་བཅུག་ལོ་བདུན་བཅོ་ལྔ་མ་ལོན་དྲི་རིམ་བཞིན། །རྗེས་བཅས་སྔར་བཅས་སྐྲོད་མི་ནུས་གཉིས་བཀག་ནན་ཏུར་རྒྱུ་བཟློག་ངག་བསམ་མི་
གཏོང་ལ། །སྡོམ་པ་མི་སྐྱེ་ངག་གིས་མི་གཏོང་ཡང། །བསམ་པས་བཏང་སྐྱེ་ཞུ་བར་སྔ་མར་དགོངས། །ལྷུང་བཟེད་རྒྱུ་ནི་ས་ལྕགས་ཁ་དོག་ནག་ལྷན་པ་ལྔ་པ་མ་ཕོག་ཚུན་ཆད་དོ། །ཕུལ་དགུ་ཉིས་

[014A]༄༅། །འགྱུར་ཆེ་ཚད་བར་འབྲིང་ཚད། །ཆུང་ཚད་བོད་བྲེ་ཕྱེད་དོ་མ་ག་དཧའི། །བྲེ་ཆུང་ཕྱེད་ལྔ་ཡ་ཁྱོར་སོ་གཉིས་ཡོད། །མ་གའི་སྲང་བཅུ་དྲུག་ལ་བྲེ་ཆུང་གང། །མ་དཧའི་སྲང་གཅིག་ལ་ནི་བོད་
སྲང་གཉིས། །དྲུག་ཕུལ་དོ་ལ་མ་དཧའི་བྲེ་ཆུང་གང། །དེ་ལ་བདུན་ཕུལ་དོ་དང་ཡ་ཁྱོར་གང། །ཡ་ཁྱོར་ཉེར་གཅིག་བོད་བྲེ་གང་དེ་ཡི། །བདུན་ཆ་བདུན་ཕུལ་དྲུག་ཆ་ལ་དྲུག་ཕུལ། །ཕ་ཡི་ཆུང་ཚད་མ་ཡི་ཆེ་
ཚད་ཡིན། །ཆུང་ཚད་འགྲངས་ཙམ་ལྷུང་བཟེད་འབྲེལ་མེད་ལ། །བྱིན་རླབས་མི་འཆགས་རིན་ཆེན་ལྷུང་བཟེད་ནི། །ལྷུང་བཟེད་ཡིན་ནོ་གདིང་བ་ཆུ་ཚགས་ལ། །བྱིན་རླབས་ཡོད་ཀྱང་སྐབས་
འདིར་མི་བྱེད་གདའ། །ལྷུང་བཟེད་འགྲེང་བཞིན་དབྱུང་གཞུག་སོགས་མི་བྱ། །མཁར་སིལ་དུམ་གསུམ་བསླབ་གསུམ་སྟོང་སྨད་གྱི། །ལྕགས་ཀྱིས་ཤེས་ཚུལ་མི་མཐུན་འཇོམ་བར་ཤིང། །
ཏིང་འཛིན་བསླབ་པས་ལུས་སེམས་ལས་རུང་བརྡ། །ཞར་བྱུང་ཁྱེའུ་སུ་ནི་ཉིན་པྱེད་ཀྱི། །ཟས་ཀྱི་སྔ་རོལ་ཟ་བའི་ཟས་ལྟ་བུ། །གསང་སྟོན་གསོལ་བ་བཏབ་པ་གང་ཡིན་ཞེས། །དྲི་ཡིས་དགེ་
སློང་གང་ཡིན་ཞེས་མི་དྲི། །འདི་ནི། །ཁྱོད་ཀྱིས་འབྱུང་བའི་དུས་ཞེས་པ་སྨྲ་བའི་དུས། །གནས་ཁང་ཐ་དད་དང་པོ་སྟོན་པ་ལ། །གཅིག་ན་ཐོག་མར་བླ་མ་ལ་ཕྱག་འཚལ། །དེ་ཡི་བསླབ་པའི་རིམ་

[014B] །སྡེ་ལྔ་སོ་སོར་བཤད་དང་སྤྱིར་བསྟན་གཉིས། །འབུལ་ཡུལ་མི་ཡིན་ཐ་སྙད་ལྔ་ལྡན་ནོ། །ཕུལ་ཉམས་ཁྱད་པར་རིམ་བཞིན་བསླབ་ཕུལ་བ། །དངོས་དང་བརྒྱུད་ནས་གོ་
བར་བྱེད་པ་ཡིན། །ངོ་བོ་རྩ་བ་ཉེ་སྦྱོར་བསླབ་པའི་ས། །བཏང་བས་བསླབ་བ་གཏོང་བ་འབུལ་ཚུལ་འདྲ། །གཏོང་འདོད་མེད་པ་དཀོན་མཆོག་གཏོང་བརྗོད་པས། །སྡོམ་པ་མི་གཏོང་གཏོང་
བའི་ལྷག་མ་བཞིན། །སྤྱིར་བཏང་དགག་པའི་བསླབ་བྱ་དམིགས་བསལ་སྒྲུབ། །གཏོང་བའི་རྒྱུ་ཡིན་བཏང་བའི་རྒྱུ་མ་ཡིན། །དམ་ཆོས་ནུབ་པས་དོམ་གཏོང་གོས་དམར་འདོད། །དཔྱད། །ཕུལ་
ཉམས་མུ་བཞི་འདུལ་བ་དྲི་བའི་ཚིག་ལེའུ་བྱས་བ། །རྩ་འགྲེལ་ལས་གསུངས། །ཕུལ་ཉམས་ཡོད་པའི་ཚིག་ནི་གཉིས་ཀ་ཡིན། །དངོས་པོ་གཙོ་ཆེ་ཕམ་ལྷག་དང་པོ་གཉིས། །གཞན་རྣམས་འདུ་ཤེས་གཙོ་
ཆེ་བཅས་ལྟུང་གི་མཚན་ཉིད་ཆང་འཐུང་ལྟུང་དང་རྐྱེན་ལྟོས་གནང། །འབྱུང་བའི་རིགས་སོ་ཆང་གཞན་རྐྱེན་ལ་ལྟོས། །གནང་བ་མི་འབྱུང་རིགས་དེ་རང་བཞིན་ལྟུང། །ལྟུང་བྱེད་ལྷག་མ་ལས་
ཡང་ཁང་ཆེན་ལས། །བསོད་པའི་ལྟུང་བྱེད་ལྕི་བར་གསུངས་པས་དཔྱད། །ཕམ་ལྷག་གང་རུང་ན་སྨད་ལྟུང་བ་དེ། །འདིར་བསྟན་སྦོམ་པོའི་མཚན་ཉིད་སྒྲས་བརྗོད་རིགས། །མིང་དུ་འཆགས་པའི་

[015A]༄༅། །སྦོམ་དང་ཡོན་ཏན་སྒྲའི། །སྦོམ་པོ་གཉིས་ལས་འདིར་བསྟན་སྦོམ་པོ་དང། །དང་པོ་དོན་གཅིག་གཉིས་པ་བཏགས་པ་བ། །སྦྱོར་སྦོམ་ཕམ་ལྷག་སྦྱོར་ལྟུང་མཐར་ཐུག་སྦོམ། །
རང་ཉིད་ལ་ལྟོས་མཐར་ཐུག་གྲུབ་པའོ། །རང་ལུགས་སྦོམ་པོ་བཞི་སོགས་ཁས་མི་ལེན། །མཚོ་ཊཱིཀ་ལྟུང་བ་གཅིག་ལ་བཏགས་པའི་སྦོམ། །ཡོན་ཏན་སྒྲ་ཡི་སྦོམ་པོ་མིན་པར་གསུངས། །བཅུ་ཡི་
འཇོག་རྫས་བཅུ་ཡི་འཇོག་རྫས་ཕྱིར། །རིན་ཐང་ཚང་བ་གཅིག་གིས་ཕམ་པ་བསྐྱེད། །བཅུ་ཡི་བགོ་རྫས་བཅུ་ཡི་བགོ་རྫས་ཕྱིར། །རིན་ཐང་ཚད་བ་བརྒྱ་ཐོབ་དགོས་བཅུ་ཡི། །འཇོག་རྫས་བགོ་རྫས་བགོ་རྫས་
འཇོག་རྫས་ཕྱིར། །བརྐུས་ན་རིན་ཐང་ཚང་བ་བཅུ་འཐོབ་དགོས། །བསམ་སྦྱོར་ཡུལ་ཆོས་རིགས་རྒྱུད་སངས་རྒྱས་ཀྱིས། །བཀའ་སྩལ་སྟོབས་ཀྱིས་བདག་གྱུར་བཞི་སེལ་བ། །ཅིར་འགྱུར་བཞི་སྟེ་
ན་སྨད་ཆེས་ན་སྨད། །སྡེ་ཚན་གཞན་འགྱུར་མི་གསོད་དུད་འགྲོ་གསོད། །བཅས་གཞན་གཞི་མེད་མ་ཚང་སྐུར་བཏབ་ན། །བག་ཙམ་ལྷག་མ་ལྷག་མའི་སྡེ་ཚན་གཅིག་གནས་སྐབས་གཞན་
འགྱུར་བསླབ་བྱས་ཉེས་བྱས་ཏེ། །དེ་ནི་ལྟུང་བ་རྣམ་གཞག་ཀུན་མ་བསླངས། །ཆེས་ན་སྨད་དོ་ལྟུང་བ་རྣམ་བཞག་གིས། །ཀུན་ནས་བསླངས་ཕྱིར་དེ་གཉིས་འགལ་བ་ཡིན། །ལྟུང་བ་རྣམ་གཞག་

[015B] །སྦྱོར་བའི་སྦྱོར་བའོ་ལྟུང་བ་རྣམ་བཞག་གི་ལྟུང་མེད་རེག་ཕམ་སྐབས་བདག་གིར་མི་བྱེད། །དེར་གཏོགས་ལྟུང་མེད་ལྷུང་བཟེད་དོ་གསུམ་
སྐབས༑ །འབྲུ་རྗེན་ལེན་པའོ་ལྟུང་བ་གཏན་མེད་གཉིས། །བཅས་རང་མཐའ་དག་ལྟུང་མེད་སྐྱེ་བ་སོགས། །བཅས་པ་འབའ་ཞིག་ལྟུང་མེད་ལ་བཞི་སྟེ། །དགག་བྱ་ཉེས་དམིགས་མེད་པ་བྱེ་མ་
རྐོ༑ །བག་ཡངས་དང་འབྲེལ་དོག་མཐའ་གཞིས་བསྡུས་ཉེས། །ཡང་མཐའ་ཕམ་ལྷག་ལས་གཞན་བཅས་ལྟུང་རྣམས། །བག་ཡང་ཡོད་སྨྲས་འདོད་ཀྱི་སྡེ་གཞན་མིན། །བར་ཆད་ལྟུང་མེད་
སྲོག་ལུས་ལོངས་སྤྱོད་སོགས། །བྱ་བ་དེ་འབྲེལ་དགག་དགོས་ཆེ་ཆུང་དང། །བཅས་བ་ཆེ་ཆུང་འབྲེལ་བའི་ངེས་པ་མེད། །བཅས་པ་རྣམ་འཇོག་བཅས་པ་ཆེ་ཆུང་ངེས། །འོག་ཟུར་ནི་ཡུལ་མི་ལ་
ཟེར་བླའི་གྲ་ནི་རྒྱལ་པོས་བསྐོས། །པའོ། །བརྒྱུད་པ་བརྒྱུད་འགྲོར་མཐུན་པ་མི་ཚངས་སྤྱོད། །སྐབས་སུ་མ་བསྲུངས་ཉིན་མོ་གཉིད་མི་ལོག་སྦྱོར་བ་རྗེས་སྒྲུབ་མཐུན་པ་བརྡེགས་པའི་སྐབས། །
ཀ་བ་མི་བརྡེགས་དགག་བྱ་ཉེས་དམིགས་མཐུན། །བསྙེན་པར་དཀའ་ཕྱིར་སེང་གེ་མི་རེག་གསུངས། །ངན་སེམས་ཁྲག་བྱུང་མཚམས་མེད་སྦོམ་པོ་གཉིས། །ངོ་བོ་གཅིག་ལ་བཤགས་ཚེ་ངོ་

[016A]༄༅། །མི་གཅིག་ལྡོག་པ་ཆེ་ཆུང་ཡོད་ཀྱང་རྫས་ལ་མེད། །བསླབ་བྱིན་དགེ་སློང་གྱུར་པའི་ཕྱིར་མི་འོང། །ཕམ་པས་དག་ཀྱང་ཐ་སྙད་མི་འཐོབ་བོ། །བདུན་ཕྲག་བཅོ་བརྒྱད་མིར་ཆགས་
བཅུ་དགུ་མི། །ཡན་ལག་འགྱུས་པའི་སྐབས་ལ་གཉིས་ཡོད་གསུངས། །མི་ཆོས་བླ་མ་མྱང་འདས་སྒྲིབ་ལྔ་སྤངས། །འཁྲིག་པའི་བསྙེན་བཀུར་བསྔགས་སྐབས་མཆོག་དང་ཕུལ་བྱུང་སོགས་དགུ་དང། །
ཆེས་མཆོག་སོགས་དགུ་མིང་གི་རྣམ་གྲངས་གསུངས། །ཆུ་ཚིགས་རིན་ཆེས་བཙན་འཕྲོག་དང་སམ་འདུས། །ཟས་འཚོ་ཁ་དུམ་ཐང་འགའ་ཕྲད་ཆུང་མ། །འཐབ་མོ་འཐབ་འོག་དུམ་བཅས་རྡེའུ་གསུམ་
གཏོར༑ །ཆོ་ག་བཏང་དང་ཆུང་མ་མ་ཡིན་བསྒྲགས། །དྲིལ་བསྒྲགས་ཆུང་མ་མཐའ་བཞི་འཐབ་ཚིགས་བདུན། །བྱས་ལ་སྨྱན་བྱས་ལྷག་མ་བདུན་བྱུང་ལ། །འཐབ་ཚིགས་བདུན་བྱས་དང་པོ་
གསུམ་སྨྱན་བྱས། །ཉེས་བྱས་གསུམ་དང་སྤོམ་གཉིས་ལྷག་མ་གཉིས། །བུད་མེད་ལྷན་གཅིག་འདོམ་གང་ནང་དུ་འདུག་གསུམ་དུ་མ་ངེས་ཕམ་ལྷག་ལྟུང་བྱེད་དོ། །འདོམ་གང་བར་ཆོད་
ལྷག་ལྟུང་གཉིས་མ་ངེས། །སྤངས་པ་ལ་ནི་ཞེས་དང་བསྔོས་ཉིད་བྲལ། །ཀོ་ལྤགས་ལས་བསྡུས་ཞུ་བ་ལས་བསྡུས་ལྔ། །ལས་ལས་འདས་དང་རང་བཞིན་ལས་ཉམས་གཉིས། །ཕྱིར་བཅོས་

[016B] །མདོར་བསྡུས་རྟོགས་བདུན་སྐྱ་རེངས་དང་པོ་ཞེས། །ཕོ་བྲང་སྐབས་སུ་སྐྱ་རེངས་ཐ་མར་དགོངས། །དམིགས་བསལ་གནད་ཀྱིས་
གཞན་ལ་མདོར་བསྡུས་སྦྱར། །ལས་ལས་འདས་ན་ཉི་མ་ཤར་བ་ཞེས། །གསོ་སྦྱོང་དགག་དབྱེ་ལུང་ལས་དངོས་སུ་གསུངས། །དབྱར་གྱི་སྦྱོར་ཆོག་སོགས་ལ་མདོར་བསྡུས་སྦྱར། །རབ་
བྱུང་དོན་དུ་ངེས་བྱས་ལྷུང་བཟེད་འཆང། །ལྟུང་མེད་བདག་འབྲེལ་གཞན་ལ་མདོར་བསྡུས་སྦྱར། །རང་བཞིན་ཉམས་ཞེས་གོས་འཆང་རང་སྟོབས་ཀྱིས། །ལྟུང་བ་མི་འབྱུང་དངོས་བསྟན་
ཤན་ལ་སྦྱར། །ཟླ་འཇོག་ལ་སོགས་གཞན་ལ་དངོས་དང་ཤན། །གཉིས་ཀ་མི་འབྱུང་མདོར་བསྡུས་སྦྱར་བའོ། །ཞག་བདུན་ཞེས་པས་འབྲུ་མར་སྦྲང་རྩིའི་གཞིར། །རིགས་མཐུན་གསུངས་
བསྡུས་བུར་ཞག་མདོར་བསྡུས་སྦྱར། །ཆུང་ཞེས་གོས་འཆང་མི་སྤངས་གཞན་ལ་སྦྱར། །དགེ་འདུན་འབྲལ་གཉིས་དངོས་གསུངས་གཞན་མདོར་བསྡུས། །ཚིག་ཚོགས་བསྐྱུང་གསུམ་རྣམ་པར་
བརྟགས་ན་དང། །རྗེས་ཞུགས་ཉམས་ཞེས་འཆང་གཉིས་ཟླ་འཇོག་སྐབས། །རེ་རེར་གསུངས་པ་སྔ་མས་རང་སྟོབས་ཀྱིས། །ལྟུང་བ་མི་འབྱུང་ཆ་བསྡུས་ཕྱི་མས་ཤན། །འདི་གསུམ་ནི་ཞེས་འཆང་

[017A]༄༅། །འབྲལ་འཇོག་གསུམ་བསྡུས། །གཉིས་ཀ་སྟོན་པའི་མདོ་བདུན་ཉིན་མཚན་གྱིས། །འཆང་གཉིས་འབྲལ་གཉིས་ཟླ་འཇོག་གསོག་འཇོག་བྱེད། །ལྟུང་འཆབ་ནུབ་ལྷག་
སྤངས་སྙིལ་ལྷན་ཅིག་ཉལ། །རེ་རེར་གསུངས་བསྡུས་མཚན་མཐའ་དོན་གྱིས་བསྟན། །རས་ཆེན་བཞག་ཕྱིས་བརྟད་བྱུང་བགོ་ཕྱིས་དང། །དམག་གནས་སྣང་བར་བཅས་ལ་མདོར་བསྡུས་
སྦྱར༑ །འཆབ་ཕམ་མཚན་མོའི་འབྲལ་གསུངས་གནོད་འགྱུར་སྦྱར། །སྣོད་ཞེས་གནས་ངན་ནུབ་ལྷག་བུད་མེད་ཉལ། །སྐྱ་རེངས་མ་ཤར་ཉེས་བྱས་ཚིག་གཅིག་བསྡུས། །དམག་གནས་སྣང་
བ་སྤང་བསྙིལ་མདོར་བསྡུས་སྦྱར། །སྤང་བ་ལ་ནི་ཞེས་པའི་མདོ་འདི་ཡིས། །འཁྲུར་འཇུག་རྨེལ་འཇུག་འཐག་འཇུག་དང། །རས་ཆེན་བརྟད་བྱུང་ཉིད་དང་ལྔའི། །རྫས་ཏེ་ཐུན་མོང་ཡིན་ན་
ན་སྨད་དུ། །རེ་རེར་གསུང་བསྡུས་བདག་འབྲེལ་གཞན་རྣམས་ལ། །རང་ཡིན་འབའ་ཞིག་ཅི་རིགས་མདོར་བསྡུས་སྦྱར། །བསྔོས་ཉིད་བྲལ་ཞེས་འཆང་གཉིས་འཇོག་གཉིས་ལ། །ལྟུང་མེད་
ཚིག་གཅིག་བསྡུས་ཤིང་གཞན་ལ་སྦྱར། །དེ་ཡོད་ན་ཞེས་འཆང་འཇོག་བཞིར་ཞག་ཤན། །གསུངས་བསྡུས་ཟླ་ཕྱེད་མི་སློབ་མདོར་བསྡུས་རྟོགས། །ལྟུང་དེ་ཡོད་ནས་བཅུ་ཚན་དང་པོ་ཡི། །

[017B] །ཐ་མའི་ཐོག་མཐའ་གཉིས་ཏེ་དགུ་པོ་ལ། །གསུངས་པ་འདིར་བསྡུས་འཁྲུར་འཇུག་སོགས་ལ་སྦྱར། །འདི་ལ་མེད་གཙོས་གོས་
ལྷུང་སྨན་གསུམ་ལ། །རེ་རེར་གསུང་པ་འདིར་བསྡུས་ཚིག་ཚོགས་བསྐྱུང། །གསེར་དངུལ་ལ་སོགས་གཞན་ལ་མདོར་བསྡུས་སྦྱར། །དུས་འབྲེལ་བདག་འབྲེལ་ཤན་འབྲེལ་ཕྱིར་བཅོས་
འབྲེལ༑ །སྤང་པ་དང་པོ་གསུམ་འབྲེལ་ཐུན་མོང་མདོ། །བཞི་བཞི་ལྔ་གསུམ་གཅིག་གིས་རིམ་བཞིན་བཤད། །ཉལ་ལྔ་དམག་གནས་འཆབ་བདུན་སྦྱོར་ལྟུང་ཡོད། །མཚན་མཐའ་དུས་
འབྲེལ་ལྟུང་བ་བསྐྱེད་པའི་ཞག་ཡིན་གྱི་ཞག་མིན་བདག་འབྲེལ་བཅོ་བརྒྱད་ནི། །འཆང་འཇོག་འཁྲུར་འཇུག་བཅུ་ཚན་བར་མ་དང། །སྣོད་འཆང་འཐག་འཇུག་རས་ཆེན་བརྟད་དང་
མཐའ༑ །གཞན་ལ་གཞན་ཤེས་འཆང་གཉིས་ཕྱིས་གཉིས་འཇོག་ལྟུང་མེད་རིན་ཆེན་རེག་ལ་འབའ་ཞིག་འགྱུར། །རང་ལ་གཞན་འཁྲུལ་ལྟུང་མེད་ལྔ་སྔར་བཞིན། །རིན་ཆེན་རེག་ལ་
འབའ་ཞིག་ན་སྨད་དོ། །བཅུ་གཉིས་ཆེས་ན་སྨད་དོ་གཞན་རང་གིར། །འཁྲུལ་ན་བདག་འབྲེལ་བཅོ་བརྒྱད་ན་སྨད་དོ། །ཤན་འདྲེ་དུས་ནི་བརྡེག་བྱ་གྲུབ་མ་ཐག་ལྟུང་བ་བསྐྱེད་དུས་རྡེག་བྱེད་

[018A]༄༅། །མི་དགོས་ཏེ། །ཚེས་ལྔ་ཤན་འདྲེས་དྲུག་ལ་སྔ་མ་བསྔོས། །ཕྱི་མ་བཞག་ན་ཤན་ལྟུང་བསྐྱེད་མ་རླབས། །བརླབས་ལ་ཤན་རྡེག་བྱེད་དགོས་ཞིག་གི་ནི། །རྫས་ཤན་རྣམ་གྲངས་
སྤང་ཤན་རྡེག་བྱེད་ནི། །ཁྱད་པར་ཅན་མིན་སྤང་ལྟུང་སུམ་ཅུ་འོ། །ཤན་དང་རྗེས་ཞུགས་རྒྱུན་འབྲེལ་ཤུགས་རྣམ་གྲངས། །ཁྱད་པར་ཅན་མིན་བྱིན་གྱིས་མ་བརླབས་པས། །མ་བརླབས་
ཤན་བརྡེགས་དུས་མཉམ་ཤན་མི་རྡེགས། །བརླབས་ལ་ཤན་རྡེག་ཁྱད་ཅན་སྔ་མས་ཕྱི། །དུས་མཉམ་རྡེག་ཚུལ་གཉིས་ཡོད་གོས་ལྷུང་བཟེད། །རྡེག་བྱེད་བྱིན་གྱིས་མ་བརླབས་ཁོ་ན་དགོས། །
བརྡེག་བྱ་གཉིས་ཡོད་སྨན་ནི་གཉིས་ཀ་ལ། །བྱིན་བརླབས་ཅན་དགོས་ཁྱད་པར་ཅན་མིན་ལ། །བརྡེག་བྱ་རྡེག་བྱེད་བར་དུ་ཞག་ཆོད་དགོས། །སྨན་ལ་རྫས་རིགས་གཅིག་དགོས་བུར་ཞུན་
གཉིས༑ །རྫས་རིགས་མི་གཅིག་བཅས་རིགས་གཅིག་ཞག་བདུན། །མ་གཏོགས་གཞན་གསུམ་ཤན་སྟོབས་མི་འབྱུང་གསུངས། །འཁོར་གསུམ་མ་ལོངས་ཁྲུ་གང་ཙམ་དུ་ལོངས། །ཟླ་འཇོག་ཁ་
བསྐོང་རེ་མེད་ཞག་བཅུའི་གོས། །ཚེས་གཅིག་ཟླ་འཇོག་གོས་རྙེད་ཚེས་གཉིས་ལ། །ཆོས་གོས་ཡོངས་རྫོགས་རྙེད་ན་ཟླ་འཇོག་གི་རིགས་ལོག་ཤན་འབྱུང་གོས་ཡིན་ཚེས་གཅིག་ལ། །ཟླ་འཇོག་དགོས་

[018B] །ཁ་བསྐོང་རེ་བྲལ་རིགས་ལོག་ཤན་མི་འབྱུང། །ཚེས་གཅིག་གོས་རྙེད་སུམ་ཅུའི་བར་གོས་གཞན། །མ་རྙེད་རེ་བཅས་རིགས་མི་ལོག་ཅིང་ཤན། །མི་འབྱུང་ཚེས་
གཅིག་དེ་འདྲའི་གོས་གཅིག་རྙེད། །གཉིས་ནས་སུམ་ཅུའི་བར་ལ་རེ་བཅས་ཀྱི། །གོས་རྙེད་རིགས་མ་ལོག་ལ་ཤན་འབྱུང་གོས། །ལྟུང་ཤན་ཕྱིས་རྙེད་གྲུབ་མ་ཐག་ཏུ་རྡེག་དེ་ཕྱིར་ལྟུང་ཤན་ཤན་
ལྟུང་འགལ་བ་ཡིན། །མཚན་མཐར་ཞག་ཤན་རྡེག་ལ་སྐྱ་རེངས་ཚེ། །ཤན་ལྟུང་འབྱུང་ཞིང་བྱིན་རླབས་ཅན་ཡིན་ན། །བྱིན་རླབས་འཇིགས་པ་བསླབ་བྱ་ཆེན་མོར་གསུངས། །བསྔོས་བསྒྱུར་
དགེ་འདུན་མཚོན་ཙམ་གང་ཟག་ཀྱང། །ཐོག་གུའི་ས་བོན་བུར་ཤིང་ས་བོན་ལྔ། །འགས་པའི་ས་བོན་ཨ་རྫ་འགས་ས་བོན། །རྩ་བ་རུང་ཁང་མ་བཅད་སར་གྲུབ་ན། །འབྲས་བུ་རུང་ཁང་སར་གནས་
ཞག་ལོན་ཡིན། །ཞག་ལོན་འོ་མ་ལས་བྱུང་ཞོ་ཡང་ཡིན། །མར་ལ་མི་འདྲ་ཞག་ལོན་ཞིག་པར་གསུངས། །སྤང་ལྟུང་མི་འབྱུང་ཐབས་གསུམ་བསྔོས་པ་དང། །གཞན་ཕྱིར་བསྲེལ་དང་རྣམ་
བརྟགས་ལྷག་བོར་ཆོག་ཆུད་ཟའི་རྐྱེན་མེད་བྱིན་ལེན་མི་ལྡན་པ། །སྨན་བཞི་གང་རུང་ཟ་བསམས་ལས་གཞན་པས། །རེག་པ་ལག་ཉའོ་ཆུད་ཟའི་རྐྱེན་མེད་པ། །རྗེན་པ་རུང་ཁང་ལས་གཞན་མཚམས་

[019A]༄༅། །ནང་བཙོས། །དགེ་སློང་གིས་བཙོས་གཞན་འདྲ་རུང་ཁང་སོགས། །རུང་ཁང་ལས་གཞན་མཚམས་ནང་ཞག་ལོན་ནི། །རྗེན་ཡིན་མི་དགོས་གཞན་ནི་མཚམས་བཙོས་བཞིན། །
རྗེན་བཙོས་གཞན་འདྲ་རུང་ཁང་ཡིན་ཡང་འབྱུང། །བཙོས་སོགས་ཉེས་བྱས་ཟ་བའི་ཉེས་བྱས་བཞི། །ཅང་ཤེས་རྟ་དང་གླང་པོས་བྱིན་ལེན་ཆགས། །གཡས་གཡོན་བྱིན་ལེན་མི་འཆགས་འཐོབ་ཕྱོགས་
ཀྱི༑ །དམིགས་བསལ་སྤྲེ་འུས་བྱིན་ལེན་ཆགས་པ་ཡོད། །རིགས་འདྲ་མི་བྱེད་སོ་སོའི་ཞིབ་ཆ་དགོས། །བྱིན་ལེན་འཇིག་རྒྱུ་ཕྲོགས་འདྲིལ་རེག་སོགས་བཅུ། །རིན་ཕྲེང་ཡིག་ཆ་ལས་གསུངས་
འདུལ་འཛིན་བརྒྱད། །སྨན་གཞན་གསུམ་དང་དུས་རུང་བཏུང་བ་ནི། །སྤངས་ཟོས་ཉེས་བྱས་གཞན་ཕན་འོད་འཕྲེང་གསུངས། །བཅའ་བ་སྤངས་པས་བཟའ་བ་སྤངས་མི་འགྱུར། །བཟའ་
བ་སྤངས་ན་བཅའ་བ་སྤངས་པར་གསུངས། །སྨན་གཞན་གསུམ་ལ་འདུས་ཟ་ལྟུང་མེད་དུ། །བམ་ལྔ་ལས་གསུངས་ཉི་ཤུ་མ་ལོན་པའི། །ལྟུང་བྱེད་མཁན་པོ་ལ་འབྱུང་གཞན་ལ་མིན། །སྔ་དྲོ་
གྲོང་རྒྱུ་ཁྱིམ་གསུམ་ཡན་ཆད་དོ། །ཕྱི་དྲོ་གྲོང་རྒྱུ་ཁྱིམ་བཞི་ཡན་ཆད་ཡིན། །ཐོས་པའི་ཡུལ་ལས་མི་འདའ་འདོད་པ་ཡིས། །འགྲོ་ལ་མི་སྨྲ་འགྲོ་བའི་ལྟུང་བྱེད་མེད། །ནགས་མ་ཉུལ་པའི་སོར་བཤགས་

[019B] །ཐོད་རྒལ་བྲིམས་པ་མ་བཟློག་ཐམས་ཅད་ལ། །ལྷག་པོ་བྲིམས་པ་མ་བཟློག་དེ་ཉིད་ལ། །སྨན་གཞན་གསུམ་ལ་ནགས་ཉུལ་སོར་བཤགས་མེད། །ཉེས་བྱས་སྡེ་ཚན་དགུ་ཡི་
གྲུབ་རྒྱུ་གཉིས། །རིམ་བཞིན་ན་བ་རྣམ་བཞིའི་གསུམ་དང་གཅིག་ཆུ་དང་རྩ་ཡིས་ཁྱབ་ན་ཉེས་པ་མེད། །དགེ་སློང་མ་ཡི་རྣམ་འབྱེད་འཆད་པ་ལ། །ཕམ་པ་བཞི་ལ་མཚན་ཉིད་ཅི་འདྲ་བའི། །
ཐུན་མོང་ཡིན་མིན་གཉིས་ལས་ཐུན་མོང་མིན། །རང་གིས་རང་ལ་མི་ཚངས་སྤྱད་པ་འོ། །རེག་ཕམ་ལུས་བཀན་འཆབ་ཕམ་བཟློག་ཕམ་བཞི། །གནས་ཕྱུང་ཕྱག་མི་བྱ་བའི་སྡོམ་བྱིན་ལ། །དགེ་སློང་མ་
ཡིས་ཆོས་དང་ཟང་ཟིང་སྤྱོད། །བཞམས་བསྒོ་སོགས་མཐར་མ་བཏང་བཟློག་ཕམ་འབྱུང། །ལྷག་མ་ཉིན་མཚན་འབྲལ་གཉིས་ལམ་དུ་འཇུག་ཆུ་བརྒལ་གཅིག་པུ་རྒྱུ་བཞི་དགེ་སློང་ཕར། །ཉེས་
མེད་གཞན་དགུ་ཉེས་བྱས་དགེ་སློང་མའི། །ལྷག་མ་དངོས་གྱུར་བཅུ་གཉིས་བསྒོ་གྱུར་བརྒྱད། །གསོད་ཕྱིར་དམག་རྣམས་ཡིད་་མཐུན་བདག་པོས་བཏང་། །རྒྱལ་པོས་གནང་བ་་བུད་མེད་
སྐྱོན་གསུམ་ལྡན། །སྤང་ལྟུང་ཐུན་མོང་མ་ཡིན་བཅུ་བཞི་ལས། །ལྷུང་བཟེད་ཞག་གཅིག་འཆང་དང་ཆོས་གོས་ནི། །ཟླ་ཕྱེད་བྱིན་གྱིས་མ་བརླབས་ལྕི་ཡང་གཉིས། །ཕ་ལ་ལྟུང་མེད་གཞན་

[020A]༄༅། །རྣམས་ཉེས་བྱས་གསུངས། །རྒྱུ་མཚན་བྱིན་མ་བརླབས་ལ་གཉིས་ཡོད་ཕྱིར། །ལྟུང་བྱེད་བཅོ་ལྔ་ཕ་ལ་ལྟུང་མེད་འགྱུར། །མ་ལོན་འཁོར་དང་འཁོར་མང་ཉེར་འཇོག་
དང༑ །འཁོར་མང་བརྩེགས་དང་གནོད་འགྱུར་སྤང་གསུམ་དང། །རྨེ་གབ་མི་འཆང་ཆུ་གོས་མི་འཆང་དང། །བཀྲུ་ཤལ་བ་ལ་གོས་ནི་འཁྲུར་འཇུག་དང། །ལྕི་བའི་ཆོས་ལས་འདས་པའི་
སྐབས་ཀྱི་བཞི། །ཕྱི་སར་གཅིག་པུར་འགྲོ་དང་བཅོ་ལྔ་འོ། །ལོ་གཅིག་རབ་བྱུང་ལོ་ནི་གཉིས་པ་ལ། །རབ་ཏུ་འབྱིན་པ་འཁོར་མང་རྩེགས་འཁོར་མང། །གསུམ་ནི་ཡན་ཆད་གནོད་འགྱུར་སྤང་
གསུམ་ནི། །ཁྱིམ་བདག་མ་དྲིས་ཁྱིམ་གཞན་མཚན་མོ་འདའ་། །མཚན་མོ་མ་བརྟགས་སྐྱབས་ཡོད་འདའ་བར་བྱེད་། །གཞན་མེད་གནས་ཁང་མཚན་མོར་འདའ་བར་བྱེད་། །ལྕི་ཚེས་
ལས་འདས་གསུམ་དང་དགེ་སློང་ལ། །འདུན་པ་མ་བླངས་གསོ་སྦྱོང་བྱེད་པ་བཞི། །འདི་ནི་ལྕི་ཆོས་དངོས་མིན་ལྕི་ཆོས་འབྲེལ། །འགྲེང་བཞི་དབེན་པར་ཁྱིམ་པ་དགེ་སློང་དང། །
ལྷན་ཅིག་འགྲེང་གཉིས་བླ་གབ་མེད་འགྲེང་གཉིས། །སྤོང་གཉིས་དབྱར་ཁང་ཁྱིམ་པའི་ཁྱིམ་ནས་སྐྲོད། །འབའ་ཞིག་མཚན་ཉིད་བཅུ་བཞི་རིན་ཕྲེང་ལས། །བརྟུལ་ཞུགས་ལས་དང་ཡལ་

[020B] །ཚངས་སྤྱོད་རྩེད་མོ་ཡོ་ལང་དང། །བསྟན་དང་ལག་ལས་ཟ་བ་དང། །གོས་དང་སེར་སྣ་གནས་ཁང་དང། །སྡོམ་དང་རྒྱུ་བ་སྒྲུབ་པའི་ཚུལ། །སོར་བཤགས་བཅུ་ནི་འོ་།ཞོ་་མར་་ཞུན་མར་། །
འབྲུ་་མར་སྦྲང་་རྩི་བུ་རམ་་གྱི་དབུ་བ། །ཉ་ཤ་ཤེ་དང་ཤ་སྐམ་་བསླངས་ཏེ་ཟོས། །ཐུན་མོངས་པ་ནི་སོར་བཤགས་གསུམ་་པའོ། །བསླབ་བྱ་ཐུན་མོངས་མིན་གཉིས་ཤམ་ཐབས་ནི། །རྐེད་པར་སྣང་
བ་མི་བགོ་འདོད་ཆགས་ཀྱིས། །ཁྱིམ་གཞན་མི་འགྲོ་པའོ་སྔ་མ་ནི། །ཕ་ལ་ཉེས་མེད་ཕྱི་མ་ཉེས་བྱས་འགྱུར། །ལྕི་བ་སྲང་བརྒྱ་རིན་གྱིས་ལྕི་བ་ནི། །ཀརཤ་པ་ཎི་ཉི་ཤུ་རི་བའི་གོས། །ལྕིད་ཀྱིས་ཡང་
བ་སྲང་ལྔ་སྲང་གཅིག་སོགས། །ཚུལ་ཁྲིམས་བསྲུངས་པའི་ཕན་ཡོན་འགྱོད་པ་མེད། །གྲགས་པས་ཁྱབ་ཅིང་བདེར་གཉིད་ལྷ་ཡིས་བསྲུང། །དགྲ་ཡིས་མི་གནོད་སྨོན་ལམ་ཡང་དག་འགྲུབ། །
ཆེས་དཀར་བསྐྲུན་པའི་བསོད་ནམས་ཉི་མའི་ལུས། །བརྒྱ་ཕྲག་འབར་བའི་གཟི་ཡིས་ཡིད་སྲུབས་ཀྱི། །སྨག་རུམ་ཕ་མཐར་བྱས་ནས་བསྟན་དང་འགྲོའི། །བདེ་སྐྱིད་སྣང་བས་ས་སྟེང་
ཁྱབ་གྱུར་ཅིག་འདུལ་བའི་སྡོམས་ཚིག་དོན་གསལ་སྒྲོན་མེ་ཞེས་བྱ་བ་ལས་གཞི་སྟོང་རྫོགས་སོ།།    ༈    །།གཉིས་པ་ཞུ་བ་སྤྱི་བསྟན་བཤད་པ་ལ། །གོ་རིམ་སྐྱོན་སྤངས་འདི་ཉིད་

[021A]༄༅། །རྣམ་འབྱེད་རྗེས། །གསུང་པ་དེ་ཡི་ཤན་ནམ་འབྲེལ་ཡིན་ཕྱིར། །རང་བཟོའི་ཉེས་སྤངས་རྫས་བཀག་བཟང་དང་འདྲ། །མི་ལ་དུད་འགྲོ་ཡན་ལག་དང་བླང་བཞི། །རྣམ་འབྱེད་ལས་
བཏུས་རྫུ་འཕྲུལ་གྱི་ཆོས་ཅན། །འདུལ་བྱེད་ལས་བཏུས་གཞན་རྣམས་ཞུ་བ་ལས། །ཉེས་དེ་མེད་པ་བོད་ཀྱི་ཞུ་བ་ན། །མེད་ཀྱང་རྒྱ་གར་ཡོད་ཕྱིར་ཉེས་པ་མེད། །མཚོ་ཊཱིཀ་ཡན་ལག་དང་བླང་ཞུ་བར་གསུངས། །
དགོས་པ་གསུམ་སྟེ་རྫུ་འཕྲུལ་ཅན་མིན་པས། །རུང་མཐུན་རྟོགས་ཤིང་ལུང་ལས་དོན་གོ་བ། །སོ་སོར་གསུངས་པ་འདིར་བསྡུས་ཚིག་ཚོགས་སྐྱུངས། །སྔ་མར་སྦྱོར་བྱས་སོར་བཤགས་ཡན་ཆད་ཀྱི། །རྫུན་
སྨྲའི་ཕམ་སོགས་བཞི་བཅུ་གཉིས་མ་གཏོགས། །དཔྱད། རེ་རེར་གསུངས་བསྡུས་བཞི་བཅུ་རྩ་གཉིས་ལ། །མདོར་བསྡུས་རྟོགས་ཕྱིར་དགོས་པ་གཉིས་ཀ་ཡོད། །རྟེན་གྱི་ཡན་ལག་སྟོན་པའི་མདོ་ཉེར་
བདུན༑ །རིམ་བཞིན་བཅུ་བདུན་གཉིས་གཉིས་ལྔ་དང་གཅིག་ཡུལ་གྱི་ཡན་ལག་སོ་གསུམ་སྦྱོར་བ་ལ། །བཅུ་བཞིའི་མཐར་ཐུག་བྱ་བ་དུ་མ་དང། །ཐ་སྙད་སྟོན་པ་རྣམས་ཀྱིས་ཅི་རིགས་བསྟན། །སྤྱིར་
བསྟན་སྒྲ་བཤད་མཐའ་དག་ཕལ་ཆེར་དང། །ཞར་བྱུང་གསུམ་མོ་དང་པོ་ཉམས་མ་ཆགས། །གཉིས་པ་བསླབ་པ་བྱིན་པ་འདྲ་ཉིད་ཅེས། །བདེན་སྨྲ་འདུན་བསྒྱུར་ལས་གནས་མ་སྨྲས་འགྲོ། །མ་

[021B]མགུ་སྤྱད་དོན་མེད་ག་ག་ཚིལ་སེན་མོ། །སོགས་དང་རེག་བྱ་མ་ཉམས་ལེན་བྱེད་སྣོད། །འདིར་འགྱུར་ཡན་ལག་ངེས་བཟུང་ཡན་ལག་གཉིས། །དང་པོ་བསླབ་
བྱིན་འདིས་འགྱུར་ཞེས་ལྟ་བུ། །གཉིས་པ་ཐུན་མོངས་ཐུན་མོང་མིན་གཉིས་ལས། །དང་པོ་ལྟུང་བ་ཀུན་དང་ཕལ་ཆེ་བའི། །ཐུན་མོང་ཡན་ལག་གཉིས་ལས་དང་པོ་ལ། །བསྙེན་རྫོགས་གསོ་རུང་བསླབ་
ཚིགས་བསླབ་རྒྱུན་གཅིག་བཅས་པའི་དང་པོ་མ་ཡིན་རྣམས་སུ་ཡོད། །གཉིས་པ་ལུས་ཐ་མལ་གནས་མཚན་མཐུན་གཉིས། །གཞི་བསམ་སྦྱོར་བ་མཐར་ཐུག་ཡན་ལག་བཞི། །རྟེན་ཡུལ་ལྟུང་ཐ་དད་རྒྱུ་
སེལ་བ་དང། །བསམ་པའི་ཡན་ལག་ཞར་བྱུང་དང་བཅས་བཞི། །དང་པོ་བསླབ་བསམ་ཚིགས་མཚན་ཡན་ལག་བཞི། །དང་པོ་དངོས་དང་ཞར་བྱུང་གཉིས་དངོས་ལ། །ཉམས་དང་མ་ཆགས་མ་
རྫོགས་བསླབ་བྱིན་ལ། །ཅིར་འགྱུར་གསུམ་མོ་ཕམ་པ་འཆབ་བཅས་ཀྱིས། །དགོས་པ་དྲུག་ལས་ཉམས་ཏེ་དགོས་དྲུག་ནི། །བྱང་ཆུབ་མཐོ་རིས་བླང་སྐྱེ་དང། །ཆོས་དང་ཟང་ཟིང་ཕྱིར་བཅོས་
རུང༑ །མདོ་སྡེས་འཆབ་སེམས་ཕམ་པའི་ཡན་ལག་འདོད། །ཕམ་པས་སྡོམ་པ་གཏོང་ཞིང་བསླབ་བྱིན་ནི། །འཆབ་མེད་ཕམ་པའི་སྦོམ་པོ་དག་ཕྱིར་ཟེར། །གོང་མ་འཆབ་མེད་ཀྱིས་གཏོང་

[022A]༄༅། །སླར་བླང་ཡང། །སྔར་གྱི་ཕམ་པ་དེ་ཉིད་དག་ཆེད་གསུངས། །བྱེ་སྨྲས་སྡོམ་པ་མི་གཏོང་སྒྲུབ་བྱེད་ལྔ། །རང་ལ་ལྟུང་བྱེད་འབྱུང་ཞིང་གཞན་རྒྱུད་ལ། །སྐུར་བའི་ལྷག་མ་
བསྐྱེད་དང་ཕམ་པ་བཞི། །འབྱུང་སྲིད་དགྲ་བཅོམ་ཐོབ་ཚེ་སྔོན་གྲལ་འཐོབ། །རང་གི་བསླབ་བ་འབུལ་རྒྱུ་ཡོད་ཕྱིར་རོ། །ཉམས་ལ་ལྟུང་བ་བསྐྱེད་སྙམ་ལོག་རྟོག་དགག་ཉམས་པ་དགག་པའི་
དོན་ཅན་ཊཱིཀྐ་ལས། །སྔར་ལྟུང་བྱུང་དང་རྐུ་ཐབས་གནས་ཉི་ཤུ། །མ་ལོན་ཤེས་པས་མ་རྫོགས་དང་པོ་འཁྲུགས། །ཉེས་བྱས་མ་ཆགས་ཉེས་བསྐྱེད་སྒྲུབ་པའི་སྒྲ། །མ་རྫོགས་རབ་བྱུང་བླངས་
འདས་དེའི་ཕྱོགས་མཐུན། །དང་པོ་ཐུན་མོང་བཅུ་གསུམ་ཕམ་འདྲ་བཞི། །ཆང་དང་གར་སོགས་ཕྲེང་སོགས་མལ་ཆེ་མཐོ། །ཕྱི་དྲོའི་ཟས་དང་གསེར་དངུལ་ལེན་ཉམས་གསུམ། །དེ་གསུམ་
མཁན་པོའི་དྲུང་དུ་དངོས་བླངས་ཕྱིར། །གནས་ཀྱི་བླ་མ་ཡོད་བཞིན་མ་བསྟེན་པར། །ཞག་འདས་རང་ཁྱིམ་བྱེད་འདོད་ཁང་ཆེན་བརྩིགས། །བླངས་འདས་ཉེས་བྱས་བཟློག་ལ་ཕྱོགས་མཐུན་འབྱུང།།
མཚོ་ཊཱིཀ་བཤགས་བྱ་སོ་བདུན་ཙུག་ཙུག་སོགས། །ཉེས་བྱས་ལྔ་ཡི་ལྕེ་ཕྱིར་ཕྱུང་དེ་ཟ། །མ་གཏོགས་བཞི་ལ་མངར་སྐྱུར་དྲོ་གྲངས་གིས། །འདུ་ཤེས་བསྒྱུར་བའི་རྫུན་བཞི་བསྣན་པར་གསུངས། །

[022B] །སོ་དྲུག་ཁྲི་སྟན་ཆེ་མཐོ་བཞི་རུ་འདྲེན། །བརྟུལ་ཞུགས་ལྔ་ནི་བསྙེན་བཀུར་གོ་རིམ་བཞིན། །འཆང་བ་དང་ནི་འབྲལ་བ་དང། །དེ་བཞིན་ས་ནི་རྐོ་བ་དང། །
རིན་ཆེན་རེག་དང་མེ་རེག་དང། །སྤངས་ཏེ་ཟ་བར་བྱེད་པ་དང། །བྱིན་ལེན་མ་བྱས་ཟ་བ་དང། །དེ་བཞིན་གསོག་འཇོག་ཟ་བ་དང། །ལྗོན་ཤིང་འཇོག་དང་ཤིང་གཅོད་དང། །རྩ་སྔོན་མི་གཙང་འདོར་
བ་དང། །ས་བོན་བཅོམ་དང་བསླབ་པའི་གཞི། །འཆང་བར་གོས་ལྷུང་གཉིས་ཕྱེ་དངོས་སུ་གསུངས། །ཟླ་འཇོག་དགོན་པའི་འབྲལ་བ་དང། །གསོག་འཇོག་བྱེད་དང་དགེ་ཚུལ་ཉལ། །མི་སྨྲ་འགྲོ་
རྣམས་མདོར་བསྡུས་སྦྱར། །ཁྱིམ་པར་ལྷན་ཅིག་བཀག་ཕྱིར་ནུབ་ལྷག་ཕྱེད། །དགེ་ཚུལ་ཕ་ལ་ལྟུང་མེད་ཕྱེད་བཅོ་བརྒྱད། །མ་ལ་ཤིང་གཅོད་ཉེས་བྱས་ས་བོན་བཅོམ། །ལྟུང་བྱེད་འགྱུར་
བའི་རིམ་བསྟུན་སོ་སོར་བཤད། །མ་ལ་ཤིང་དྲུང་བཀག་ཕྱིར་དགོན་འབྲལ་མེད། །དགེ་ཚུལ་མ་ལ་དགོན་འབྲལ་ཉེས་མེད་ཀྱང། །གནང་བའི་ཐ་སྙད་མི་འཐོབ་བཅུ་བདུན་སྟེང། །ཆོས་གོས་ཉི་
མ་དང་པོར་མི་བརློབ་དང། །ཟླ་ཕྱེད་མི་བརློབ་མི་རྫོགས་རྗེན་པ་འཚོད། །ཉེར་གཅིག་དགེ་སློབ་མ་ལ་བཅོ་ལྔ་གནང། །གསོག་འཇོག་བྱེད་པ་བསྡམ་བྱ་རྗེས་མཐུན་གྱི། །ཆོས་དྲུག་འདོམ་གྱི་སྤུ་འབྲེག་

[023A]༄༅། །མ་གཏོགས་ལྔར། །བཤག་བྱའི་ཉེས་བྱས་འགྱུར་ཕྱིར་དེ་དྲུག་བཀོལ། །རྟགས་དང་སློང་དང་སྣོད་དང་ནི། །ལོངས་སྤྱོད་འཕྱར་གཡེང་འདོད་པ་དང། །གནོད་པ་དང་ནི་གནས་པ་
དང༑ །མ་གུས་མི་སྦྱོང་གཞི་ལས་བྱུང། །ལུས་གོས་སྣོད་སྤྱད་རྟགས་གསུམ་སྐྲ་ལྷག་འཇོག་མུ་སྟེགས་གོས་འཆང་ལྷུང་བཟེད་མེད་བླངས་འདས། །ཕྱོགས་མཐུན་སྐྲ་ནི་བ་གླང་སྤུ་ལྟར་འབྲེག་བླངས་
འདས་རང་དོན་རིན་ཆེན་འཆང་ཕྱོགས་མཐུན། །མི་རིགས་གནས་ལྟུང་རིན་ཆེན་ཁབ་རལ་འདས། །ཕྱོགས་མཐུན་བ་སོའི་ཁབ་རལ་ཆང་འཐུང་འདས། །ཕྱོགས་མཐུན་སྒོག་ཟ་འཕྱར་གཡེང་གར་སོགས་
འདས༑ །ཕྱོགས་མཐུན་ཆུ་ལ་རྩེ་སོགས་མི་ཚངས་སྤྱོད། །བླངས་འདས་དེ་ཡི་ཕྱོགས་མཐུན་འཁྲིག་ཚིག་སོགས། །སྲོག་གཅོད་བླངས་འདས་ཕྱོགས་མཐུན་སྐྲོད་པ་འགྱོད། །བླངས་འདས་གནས་
དབྱུང་ལྷན་ཅིག་གནས་ཕྱོགས་མཐུན། །མུ་སྟེགས་ཅན་གནས་མཁན་སློབ་མ་གུས་འདས། །ཕྱོགས་མཐུན་གྲོགས་ལ་མ་གུས་བཅུ་པ་ནི། །མི་སྦྱོང་གཞི་ནི་དབྱར་དགག་མི་བྱེད་འདས། །ཕྱོགས་
མཐུན་དབྱར་གྱི་དམ་ཚིག་མ་བསྲུངས་རལ། །གཉིས་པ་སོ་སོར་ཉམས་པའི་ཕྱོགས་མཐུན་དང། །མཐའ་དག་ཕྱོགས་མཐུན་ཕམ་པའི་ཕྱོགས་མཐུན་གཉིས། །སྲོག་གཅོད་བཞི་དང་རྫུན་

[023B] །བཅུ་དགུ་རང་བཞིན་ལྟུང་བ་གཞན་བཅས་ལྟུང། །བཅུ་དགུའི་སྟེང་དུ་ཕྱི་དྲོའི་ཟས་དང་ཆང། །མ་བསྒྱུར་གོས་བསྣན་བླངས་འདས་ཉེར་གཉིས་དང། །ཤིང་གཅོད་
མ་གཏོགས་ལྟུང་མེད་རྣམས་དང་བཅས། །སྡོམ་བསྡུས་སུམ་ཅུ་རྩ་ཕྱེད་དགུ་ལས་གཞན། །ཉིས་བརྒྱ་ཕྱེད་དང་བཅོ་ལྔ་ཕྱོགས་མཐུན་ནོ། །ཕྱོགས་མཐུན་རྟོགས་ཕྱིར་ཉེས་མེད་དང་པོ་བསྟན། །
རྣམ་དག་ཡུལ་དུ་དགོས་པ་ལས། །བསླབ་བྱིན་ཡུལ་དུ་བྱས་གྱུར་ན། །བསྔོས་བསྒྱུར་ཚིག་ལ་ཁྱད་དུ་གསོད། །བསླབ་པ་སྦོང་དང་མི་སྨྲ་འགྲོ། །བཞི་ལ་ན་སྨད་དངོས་སུ་གསུངས། །དེ་མཚུངས་
གཞན་ལ་མདོར་བསྡུས་སྦྱར། །མ་རྫོགས་སྤྱིས་བསྐྱེད་བསླབ་བྱིན་གྱིས་ཀྱང་བསྐྱེད། །འདོན་དང་གནས་ངན་ལེན་བརྗོད་ལ། །ཞུ་ཆུང་ནས་གསུངས་བསྟན་བཅོས་མཐུན། །ཞུ་ཆེན་ན་སྨད་སྦྱོར་
ལ་དགོངས། །བདེན་སྨྲ་ནུབ་ལྷག་མདོར་བསྡུས་སྦྱར། །གཉིས་པ་བསམ་པའི་ཡན་ལག་གཉིས་དངོས་ནི། །འགྲོ་བ་གཞན་གྱི་རྣམ་པ་བསྟན་པའི་ཚེ། །འདུ་ཤེས་ཡོད་ན་དངོས་གཞི་རྫོགས་གསུངས་
པ༑ །མི་ཚངས་སྤྱོད་དང་སྲོག་གཅོད་བཞིའི། །ལྟུང་བ་རྫོགས་གསུངས་མདོ་འདིར་བསྡུས། །རྐུ་དང་འབྱིན་ལ་མདོར་བསྡུས་སྦྱར། །འཁྲིག་ཚིག་བསྙེན་བཀུར་ཁྱད་དུ་གསོད། །ནུབ་ལྷག་ལྷན་ཅིག་

[024A]༄༅། །བརྐུ་དང་དྲུག་སྤྲུལ་པ་ཡུལ་བྱས་ན་སྨད་གསུངས། །དེ་མཚུངས་གཞན་ལའང་མདོར་བསྡུས་སྦྱར། །ལུས་ཐ་མལ་གནས་མི་དགོས་ལྟུང་བ་བདུན། །བལ་ཐོག་ས་བོན་སྐྱེ་
བཅོམ་ལ་སོགས་ལ། །གཟུགས་བསྒྱུར་ཙམ་གྱིས་ལྟུང་བ་དངོས་གཞི་མེད། །སེལ་བ་ཤེས་རང་མི་གནས་གཙོ་བོ་བཞི། །སྨྱོ་འཁྲུག་ཚོར་གཟིར་སྤྲུལ་ཚེ་དགེ་སློང་གི་འདུ་ཤེས་མེད་པའོ་དེའི་ཚེ་
ལྟུང་བ་མེད། །ཤེས་པ་མི་གནས་གཙོ་བོ་མིན་པ་བཞི། །གཉིད་ལོག་རྫས་སྨྱོས་སྙོམས་འཇུག་བརྒྱལ་བ་སྟེ། །དེ་ཚེ་ཉལ་དང་ཁང་པའི་ལྷག་མ་འབྱུང། །རིན་འཕྲེང་སྦྱོར་དང་མཐར་ཐུག་འཕེན་པས་
འགྲུབ༑ །མི་འགྲུབ་གཉིས་གསུངས་དེའི་ཚེ་ལུས་ངག་གི་བྱ་བ་ཤེས་པ་མངོན་འགྱུར་དགོས་མི་དགོས། །ཚིགས་གི་ཡན་ལག་སྔ་མར་སྦྱོར་བ་བྱས། །སྔ་མ་ཁྱིམ་སོགས་རྟེན་ལ་སྦྱོར་བྱས་པ། །ཕྱི་མ་
བསྙེན་རྫོགས་རྟེན་ལ་ན་སྨད་དེ། །སྡོམ་སེམས་འཕེལ་ཞིང་གསོད་སེམས་ལོག་ཕྱིར་རོ། །དགེ་སློང་མ་བྱིན་ལེན་གྱི་སྦྱོར་བ་བྱས། །ཕྱི་མ་དགེ་ཚུལ་ལ་ཡང་ཕམ་འདྲ་བསྐྱེད། །དགེ་ཚུལ་སྡོམ་
པ་ལྡན་པ་ཉིད་ཡིན་ནོ། །ཞར་བྱུང་རྫས་བཀག་དེ་ལས་བཟང་པོས་བསྐྱེད། །སྲིན་བལ་འབའ་ཞིག་ཆ་གཉིས་དང། །བལ་ཁུར་རྨེལ་དང་གསེར་དངུལ་རེག་མངོན་མཚན་ཉོ་ཚོང་བསོད་པ་སློང། །

[024B]སྐུར་འདེབས་གསུམ་དང་འཆབ་བརྗོད་གཉིས། །བསླབ་བྱིན་ཡུལ་བྱས་རྣམ་དག་ལ། །ལྟུང་བ་རྫོགས་པར་བསྐྱེད་པར་གསུངས། །ཕྱི་དྲོར་གྲོང་རྒྱུ་བརྗོད་ཡུལ་
རྣམ་དག་གིས། །བསླབ་བྱིན་མི་རུང་བྱིན་རླབ་སོགས་ལ་སྦྱར། །དགེ་སློབ་མ་ཡིས་དུས་མིན་གྲོང་འགྲོ་བ། །སྨྲ་ཡུལ་བསླབ་བྱིན་མ་ཡིས་གོ་ཆོད་གསུངས། །མཚན་གྱི་ཡན་ལག་སྤྱི་དོན་ལ་གསུམ་སྟེ། །
ཐུན་མོངས་ཡིན་མིན་དབྱེ་དང་དེ་ཡི་དོན། །ཕྱི་མའི་མཚན་ལ་ཅི་འགྱུར་ཐུན་མོངས་ལ། །མཚན་ཉིད་ཅི་འདྲ་ང་བདུན་འདུལ་འཛིན་གསུངས། །རིན་ཕྲེང་ང་ལྔ་བཅའ་དང་མ་གུས་བསལ། །མཚོ་ཊཱིཀ་སྦེད་
དང་མ་གུས་མ་བགྲངས་ཤིང། །སྐྱེ་གཅོད་བསྣན་ཏེ་ང་དྲུག་གསུངས་འོན་ཀྱང། །ཉམས་ལ་སྐུར་འདེབས་གསུམ་ལ་རྗེས་མཐུན་ཡོད། །མཚན་ཉིད་ཇི་འདྲ་མདོར་བསྡུས་སྦྱར་བ་ནི། །མི་ཚངས་སྤྱོད་དང་
སྲོག་གཅོད་བཞི། །ཕམ་རྫུན་བདེན་སྨྲ་ས་བོན་འཇོམས། །དེ་ལྟར་བརྒྱད་ལ་མདོར་བསྡུས་སྦྱར། །མཚན་ཉིད་ཅི་འདྲ་ལྔ་བཅུ་ང་བདུན་ནི། །ཕམ་པ་བཞི་དང་སྨྱན་དང་གཞི་མེད་དང། །བག་ཙམ་འཆད་
བ་དང་ནི་འཇོག་པ་དང། །སློང་ལ་སོགས་པ་ལྔ་དང་གསེར་དངུལ་དང། །མངོན་མཚན་ཉོ་ཚོང་ལྷུང་བཟེད་ཚོལ་སོགས་གསུམ། །རྫུན་དང་འདོན་དང་མི་ཆོས་བདེན་སྨྲ་དང། །ས་བོན་འདེབས་

[025A]༄༅། །དང་རིམ་གཉིས་ཕྱོགས་གཅིག་དང། །འདུག་གནས་ལ་སོགས་གསུམ་དང་དུས་མིན་ཟས། །བྱིན་ལེན་མ་བྱས་སྲོག་ཆགས་བཅས་སྤྱོད་དང། །གཅེར་བུ་དམག་གསུམ་མེ་རེག་
མ་རྫོགས་དང། །ཁ་མ་བསྒྱུར་དང་ལོང་བ་ཁྲུས་བྱེད་དང། །དུད་འགྲོ་རྩེ་དང་སྦེད་དང་གཞི་མེད་དང། །རྐུན་མ་རྐོ་དང་མགྲོན་གཉེར་རིང་འདུག་དང། །མ་གུས་ཕྱོགས་གཅིག་ཆང་འཐུང་དུས་མིན་འགྲོ། །
ཕྱི་དྲོར་གྲོང་རྒྱུ་རྒྱལ་པོའི་ཕོ་བྲང་འཇུག་ཁབ་རལ་གདིང་དང་གཡན་པ་བདེ་གཤེགས་གོས། །རྗེས་མཐུན་ལ་གཉིས་མཚན་མཐུན་མཚན་མི་མཐུན། །ཡན་ལག་དགོས་པའོ་དང་པོ་རིན་ཕྲེང་ལས། །
བསྒོ་གྱུར་བཞི་དང་འཕྲོགས་པ་དང། །བསྔོས་བསྒྱུར་སྐྱོན་དང་ཕྲ་མ་དང། །སྐྱོ་སྡོགས་གནས་ངན་བཤེས་ངོ་དང། །ཁྱད་གསོད་འཕྱ་བསྒོ་ཁྲི་དང་གདིང། །ཕྱིས་གནོན་འབྱུང་བ་སྤངས་པ་སྟོབས། །
འདུས་ཟ་བརྡེགས་གཟས་གནས་ངན་ལེན། །བདེ་དང་འདུན་པ་ཆོས་དང་སྨྲ། །དགེ་ཚུལ་འགྱོད་པ་སོར་མོ་སྔངས། །ཉེར་འཇོག་ཉན་རྣ་མ་སྨྲས་འགྲོ། །མ་གུས་ཟས་བཅས་ད་གདོང་ཁྲི། །བདལ་
དང་སེང་གེ་ལས་གྱུར་ཏེ། །དེ་ལྟར་བཞི་བཅུ་ཐམ་པ་འོ། །ཕྱི་དྲོར་གྲོང་རྒྱུ་མཚན་ཉིད་ཅི་འདྲར་བགྲངས། །འདིར་ནི་སྔ་དྲོར་གྲོང་རྒྱུ་གཉིས་པ་ནི། །འཁྲུར་འཇུག་པ་དང་ལེན་པ་དང། །ཁྱིམ་པ་མོ་ལ་

[025B] །དེ་དང་ལམ་འགྲོ་བུད་མེད་ཉལ། །དེ་ལྟར་དེ་ནི་ལྔ་ཡིན་ནོ། །གསུམ་པ་ཆོ་ག་འཇིགས་པ་ནི། །འབྲལ་དང་སྤངས་པ་ཟ་བ་དང། །གསོག་འཇོག་བྱེད་དང་ཟ་བ་བཞི། །ཞེ་དགུ་རྗེས་མཐུན་
སྤངས་ཟ་འདིར་རིགས་ཏེ། །ཕ་མ་གཅིག་གིས་སྤངས་པ་གཅིག་མ་སྤངས། །འོན་ཀྱང་མཚན་ཉིད་ཅི་འདྲར་ཡོད་པས་དཔྱད། །ཕ་ཡི་ཐུན་མོང་མིན་པ་སོ་བརྒྱད་ནི། །འབྱིན་པ་ནས་ནི་བསྙེན་བཀུར་བསྔགས་
པའི་བར། །ཁང་པ་ཁང་ཆེན་དང་ནི་སྲིན་བལ་ནས། །རྨེལ་པའི་བར་དང་ལྷུང་བཟེད་འཆང་བ་དང། །བརྟད་པ་ལས་བྱུང་དགོན་པའི་འབྲལ་བ་དང། །རས་ཆེན་སྐྲོད་དང་མ་བསྐོས་ལ་སོགས་བཅུ། །
ཡང་ཡང་ཟ་དང་བསོད་པ་སློང་བ་དང། །ཉལ་ཤོམས་ཁྱིམ་ལ་འདུག་དང་འགྲེང་པ་དང། །གདེང་མེད་སྤྱོད་དང་མ་ལོན་བསྙེན་པར་རྫོགས། །རས་ཆེན་སོ་སོར་བཤགས་པ་རྣམ་པ་གསུམ། །ཕམ་
པའི་གནས་ངན་ལེན་འཆབ་ཐུན་མོང་མིན། །ལྷག་མ་འཆང་པ་ལྟུང་བྱེད་ཐུན་མོང་ཡིན། །དམིགས་བསལ་ལོ་དྲུག་སྟན་ལ་ཚིགས་མར་འཕོས། །ཉེས་བྱས་ཚིགས་ཡར་འཕོས་ལ་ལྟུང་བ་མེད། །
འཆང་འབྲལ་ཚིག་གི་སེལ་བ་ན་སྨད་མེད། །ཕམ་བཞི་ལྷག་མ་བཅུ་གསུམ་སྤང་ལྟུང་ནི། །བཅུ་བཞི་འབའ་ཞིག་བརྒྱ་དང་བརྒྱད་སོར་བཤགས། །བཅུ་དང་ཉེས་བྱས་གཉིས་སོ་ཐུན་མོང་མིན། །

[026A]༄༅། །འགྱུར་ཚུལ་ལུས་སེམས་མི་འདྲ་ལྟུང་བ་ཡང། །ཡོད་མེད་མི་འདྲ་དགོན་བྲལ་ཉིན་མོ་འབྲལ། །ཆེ་ཆུང་མི་འདྲ་རེག་ཕམ་འབྱིན་ལྟུང་བྱེད། །མང་ཉུང་མི་འདྲ་འགྲེང་བཞི་སྐྲོད་པ་གཉིས། །
སྡེ་ཚན་མ་བསྒོས་འདུག་དང་མི་གཙང་འདོར། །མ་ལ་ལྟུང་བྱེད་ཕ་ལ་ཉེས་བྱས་སོ། །ལྷུང་བཟེད་ཞག་གཅིག་བཅུ་མཐར་སྤང་ལྟུང་འབྱུང། །མ་ལ་བཅུ་གཉིས་ཉི་ཤུ་མ་ལོན་གཉིས། །ཕ་ལ་
གཅིག་བཅས་མ་ལོན་ཐུན་མོང་མིན། །གསུམ་པ་མཚན་ཕྱི་མ་ལ་ཅི་འགྱུར་ནི། མཚན་ཉིད་ཅི་འདྲ་པ་རྣམས་ཡོངས་སུ་རྫོགས། །མཚན་ལན་གསུམ་དུ་གྱུར་ཚེ་མ་གཏོགས་སོ། །མཚན་གྱུར་མདོ་
ལྔ་སྦྱོར་ལྟུང་ཆུང་བ་ནི། །སོར་གནས་བཅས་པ་ཆེར་གྱུར་ན་སྨད་པའི། །དོན་གྱི་སྦྱོར་བ་ཞེས་དང་མཐར་ཐུག་གི་ལྟུང་བ་ཆུང་གྱུར་བཅས་ཆུང་བྱས་པ་ནི། །དེ་ཉིད་ཡིན་ནོ་མཐར་ཐུག་ལྟུང་བ་
ཆུང༑ །སོ་གནས་བཅས་པ་ཆེར་གྱུར་ན་སྨད་པ། །ནི། རང་གི་ཉིད་དོ་ལྟུང་མེད་སོ་ན་གནས། །བཅས་པ་ཡོད་གྱུར་དགུ་པོ་ཞག་གཅིག་ཆ། །ཞག་བཅུར་མ་ལོན་པ་ནི་ཆ་ཉིད་དོ། །ལྟུང་བ་བཅས་པ་
གཉིས་མེད་འཁོར་མང་འཇོག་ཕར་གྱུར་ཚེ་ན་བཅས་པའི་ཞིང་མ་ཡིན། །པ་ཉིད་གྱིས་ཕྱིར་དེ་ཉིད་ལ་ཉམས་སོ། །རྗེས་མཐུན་མཚན་མཐུན་དགོས་དང་ཐུན་མོང་ཡིན། །རིག་སོགས་ཆེ་བ་ཆུང་འགྱུར་

[026B] །མཚན་མི་ཐུན་དགོས་ཆོ་ག་འཇིག་ཐུན་མོང། །མིན་པ་ཕལ་ཆེར་ཡོད་པ་མེད་པར་འགྱུར། །གཞུང་དོན་མཚན་གྱུར་པ་ནི་ལྟུང་བ་དེའི། །ཞིང་ངམ་རྟེན་དུ་སྤྱིར་བསྟན་དམིགས་བསལ་
ནི༑ །མ་ཡིས་འབྱིན་པའི་སྦྱོར་བྱས་ནས་གཞན་ལ། །རྫོགས་ཚེ་སྦོམ་པོ་མི་འབྱུང་ལྟུང་སོ་གནས། །རེག་ཕམ་རྫོགས་བྱས་མ་ཡང་མཚན་གྱུར་ན། །བཅས་པ་ཆུང་འགྱུར་ན་སྨད་དེ་ཉིད་ཡིན། །འདི་ནི་
དངོས་གཞིའི་དོགས་གཅོད་ན་སྨད་པའི། །དོན་གྱི་སྦྱོར་བ་ཞེས་པ་སྦྱོར་བའི་དོག་གཅོད་གསུངས། །ལྷུང་བཟེད་ཞག་བཅུར་མ་ལོན་མཚན་འགྱུར་ཚེ། །དགུ་བོ་མཚན་འགྱུར་ཉི་མ་དང་པོའི་ཆ། །ནི་
ཞེས་ཞག་བཅུ་ལོན་པ་ལས་དགར་གསུངས། །མཚན་མཐུན་དགོས་ཕྱིར་དེ་ལ་ཉེས་བཅབས་ཉམས། །འདི་ལ་ཆོ་ག་རྣམ་འགྱུར་བཅས་པ་འགྱུར། །གཉིས་པ་ཡུལ་གྱི་ཡན་ལག་ལ་བཞི་སྟེ། །འདས་
དང་མ་འོངས་ལ་བརྟེན་དོགས་བཅད་ནས། །ད་ལྟ་གྱི་ལུས་ལྟུང་བའི་བྱེད་པོར་སྟོན། །དངོས་གཞི་འབྱུང་དུས་དེའི་ཚེ་ལུས་བྱེད་པོ། །སྐྱེས་པར་རེག་པའི་སྦྱོར་མཐར་མཚན་གྱུར་ན། །མོ་ཉིད་
ལྷག་མའི་བྱེད་པོ་ཡིན་དམིགས་བསལ། །མངལ་གནས་སྨྱན་བྱེད་སྦྱོར་བའི་དུས་མཚན་མེད། །ཁང་ཆེན་རྨངས་ཙུགས་སྲོག་ཆགས་ཤི་མཐར་ཐུག་སྲོག་ཆགས་མེད་དང་དང་པོ་རྩོད་བཅས་ན། །

[027A]༄༅། །མཐར་ཐུག་མེད་ཀྱང་ལྷག་མ་སོ་སོར་འབྱུང། །སྐྱེ་གནས་གཞན་བརྟེན་དོགས་བཅད་གཞན་ལས་སྐྱེས། །རང་གི་འགྲོ་ཉིད་ཡིན་ཕྱིར་དུད་འགྲོ་ལས། །སྐྱེས་པའི་མི་བསད་ཕམ་
པ་མིར་སྐྱེས་པའི། །མི་མིན་དུད་འགྲོས་སྦོམ་དང་ལྟུང་བྱེད་སྐྱེས། །ཁ་དོག་དབྱིབས་ལ་བརྟེན་པའི་དོགས་བཅད་ནས། །ཤེས་རྒྱུད་གང་གཏོགས་ལྟུང་བའི་བྱེད་པོར་སྟོན། །འགྲོ་བ་གཞན་གྱི་
རྣམ་པ་བསྟན་པའི་ཚེ། །མི་ལ་གཞན་དུ་འདུ་ཤེས་ཀྱང་ཕམ་པ། །སྦྱོར་བ་ཉེས་བྱས་འདིར་ནི་རྒྱུད་གཅིག་པའི། །ཆ་ལ་མ་འཁྲུལ་དེ་ཉིད་རྟེན་ངེས་བཟུང། །དགྲ་བཅོམ་འདུ་ཤེས་མེད་ཀྱང་ཕ་བསད་
ན༑ །མཚམས་མེད་གཉིས་འབྱུང་སྦྱོར་སྦོམ་མེད་པའི་ཕམ། །རིན་ཕྲེང་ལས་གསུངས་མཚོ་ཊཱིཀ་མཚམས་མེད་གཅིག་ཆོ་ག་རྣམས་གྱུར་མགུ་སྤྱད་དོན་མེད་ཀྱི། །འཐད་སྒྲུབ་ཡིན་གྱི་མཚན་གྱུར་
མདོ་དང་པོ། །གཉིས་པ་བཞི་པ་ལྔ་པའི་འཐད་སྒྲུབ་མིན། །བཞི་པ་ཡོན་ཏན་ཆ་ལ་དོགས་བཅད་ནས། །འཕེན་པ་གཅིག་བསྡུས་ཡན་ལག་བཞག་པ་ནི། །གནས་སྐབས་གཞན་ཐོབ་པ་ནི་གཞན་ཉིད་
མིན༑ །ལྟུང་བ་གཅིག་ཏུ་སྐྱེ་ཚུལ་རྣམ་འབྱེད་བསྟན། །གསུམ་པ་ལྟུང་ཐ་དད་རྒྱུ་སེལ་བཅས་ལ། །བསླབ་མཚན་གྱི་རྒྱུན་ཐ་དད་ལ་བརྟེན་ནས། །ལྟུང་བ་ཐ་དད་ཀུན་སློང་གི་རྒྱུན་དང། །བཅས་རིགས་ཀུན་

[027B] །དང་པོ་ཉེས་པ་དེ་མེད་པ་ཉིད་ལ། །སྟན་བྱེད་སྦྱོར་དངོས་བར་དུ་ཁྱིམ་པར་བབས། །ན་སྨད་ཐ་དད་སྐྱེ་འོ་གཉིས་པ་ནི། །བཏང་བ་ཡང་ངོ་ཁང་ཆེན་བརྩིགས་པའི་
སྐབས༑ །བསམ་པས་བཏང་ནས་སླར་བྱས་སྔར་བཞིན་ནོ། །ཁང་པ་ཁང་ཆེན་རིམ་ལྷག་དང། །གོས་བྱེད་ཁབ་རལ་ལ་སོགས་བདུན། །དེ་ལྟར་ལྟུང་བ་བཅུ་གཅིག་ལ། །བསམ་པས་བཏང་ན་ན་སྨད་
གསུངས༑ །གསུམ་པ་གཞི་གཅིག་ལ་ནི་དུ་མ་ཉིད། །འཚལ་མ་གཅིག་གིས་ལྟུང་བཞི་རུང་མིན་ཟས། །དུས་མིན་བྱིན་ལེན་མ་བྱས་གསོག་འཇོག་ཟ། །དེ་འདྲའི་གསོག་འཇོག་ཟ་བ་ཉེས་བྱས་ཡིན། །
བཞི་པ་ལ་གཉིས་དངོས་ནི་མི་ཚངས་སྤྱོད། །དེ་ཡི་ཆ་ནི་དེར་གཏོགས་ཕམ་པ་བཞི། །ཆ་ཅན་ཁོ་ནའོ་འབྱིན་ལྷག་ཆའི་ལྟུང་བ། །ཁོ་ནའོ་དབྱེན་བྱེད་ལྷག་མ་གཉིས་ཀ་ཡིན། །དབྱེན་ནི་རྫུན་གྱི་ཆར་གཏོགས་
འདུས་ཤིང་ཟ། །དབྱེན་གྱི་ཆར་གཏོགས་དམིགས་བསལ་འབྱིན་འདོད་པའི། །སྒོ་གསུམ་ཕྱུང་བ་ཐམས་ཅད་ལ་མཐའ་ཉིད། །མ་གཏོགས་སྒོ་གསུམ་ཉམས་ལྷག་ལྔ་པ་ནི། །བྱ་བ་འབྲས་བུ་ཐ་དང་དུ་
མའི་འབྲས། །དངོས་གཞིའི་ལྟུང་བ་གཅིག་ཏུ་མི་བཞག་གོ་སེལ་བ་ཕྱེད་བྱས་པ་ལ་བྱེད་པ་ནི། །ཁང་གཉིས་འཁྲུར་འཇུག་སྲིན་བལ་ལ་སོགས་བཞི། །བལ་རྨེལ་ཐག་གཉིས་རིམ་ལྷག་མའི་གོས་

[028A]༄༅། །བྱེད༑ །ཁབ་རལ་སོགས་བདུན་དེ་ལྟར་བཅུ་དགུ་ལ། །གནོད་པའི་བཟོའི་རྩོམ་མ་བྱས་ཡན་ལག་དགོས། །འཁྲུར་འཇུག་རྨེལ་འཇུག་ཐ་ག་གཉིས། །དེ་ལྟར་བཞི་ལ་མདོར་བསྡུས་སྦྱར། །
བརྡེགས་གཟས་ཁྲུས་ལ་རང་རང་གི་ཀུན་སློང་དགོས་གསུངས་གཞན་ལའང་སྦྱར། །ན་སྨད་དག་གི་ཆ་ཉིད་ན་སྨད་པ། །ལྟུང་བྱེད་སྦོམ་པོས་སྐུར་འདེབས་ན་སྨད་གསུངས། །བཞི་པ་བསམ་
པའི་ཡན་ལག་སེལ་བཅས་གསུམ། །དང་པོ་དངོས་ནི་ཐམས་ཅད་ལ་ཐེ་ཚོམ། །མི་འམ་དུད་འགྲོ་ཡིན་ཡང་གསོད་སྙམ་པའི། །ཐེ་ཚོམ་བཅས་པས་བསད་ན་ཕམ་སོགས་འགྱུར། །སྦྱོར་བ་ལ་ནི་
འདུ་ཤེས་ཡན་ལག་ཡིན། །དུད་འགྲོ་མིར་འདུ་ཤེས་པས་བསད་གྱུར་ན། །སྦྱོར་ལ་སྦོམ་པོ་དངོས་གཞི་ལྟུང་བྱེད་བསྐྱེད། །མི་ལ་དུད་འགྲོར་འདུ་ཤེས་སྦྱོར་ཉེས་བྱས། །དངོས་གཞིའི་ཡན་ལག་བསམ་
པའི་དོན་དེ་ཉིད། །གཉིས་པ་ཧ་ཅང་ཐལ་སྤངས་མི་ཚངས་སྤྱོད། །ཁུ་བ་ཞེས་སོགས་གཉིས་ལ་དོན་འདུ་ཤེས། །འཕྲད་པ་མི་དགོས་དངོས་པོ་གཙོ་ཆེའི་ཕྱིར། །མི་བདེན་པ་ནི་སྨྲ་ཡུལ་ནོར་ཡང་རྫུན། །གསུམ་
པ་ཞར་བྱུང་ཡན་ལག་དང་བླངས་དགོས། །མ་འཁྲུལ་འདུ་ཤེས་གཙོ་བོའི་དོན་མིན་ཏེ། །མ་དག་པ་ལ་སྐུར་བའི་ལྷག་མ་དང། །བྱིན་འཕྲོག་སྡིག་ལྟ་གསུམ་ལ་འཁྲུལ་མ་འཁྲུལ། །ངེས་བཟུང་དགོས་

[028B] །སྡིག་ལྟ་སྤངས་བསྙིལ་གསུམ་དང་ཉན་རྣ་ལ། །སེལ་བར་མི་འགྱུར་ཡན་ལག་ཡིན་ཕྱིར་རོ། །ཐེ་ཚོམ་གྱིས་ཞུགས་དངོས་གཞི་སྐྱེད་ནུས་པ། །རྐུ་དང་སྲོག་གཅོད་བཞི་དང་
   ༈   དྲུག་ལ་གསུངས་བསྡུས་གཞན་ལ་སྦྱར། །འདུ་ཤེས་གཙོ་བོའི་དོན་དང་ཕྲད་དགོས་པ། །ཁང་པ་ཁང་ཆེན་བསྒོ་གྱུར་ལྔ། །སྣོད་འཆང་བཤེས་ངོ་ཁྱད་དུ་གསོད། །བུད་མེད་དང་ཉལ་ཁབ་རལ་འཆོས། །
བཅུ་གཉིས་ལས་ནི་གཞན་དག་ལ། །དངོས་སུ་གསུང་པ་འདིར་བསྡུས་ཤིང། །དེ་དག་རྣམས་ལ་མདོར་བསྡུས་སྦྱར། །མཚན་བསྟེན་རུང་བ་དགོས་པ་ནི། །སྨྱན་དང་དབེན་གཉིས་ཉལ་ཤོམ་གཉིས། །
ལྷན་ཅིག་ལམ་འགྲོ་བདུན་ལ་གསུངས། །མི་ཚངས་འཁྲིག་ཚིག་བསྙེན་བཀུར་སོགས། །ཆགས་འགྱུར་གཞན་ལ་མདོར་བསྡུས་སྦྱར། །ཡན་ལག་སེལ་བ་འོག་མ་དག་ལ་ནི། །ཡན་ལག་གཞན་གཅིག་
མ་ཚང་ན་སྨད་དེ། །དུ་མ་མ་ཚང་དེ་བས་ན་སྨད་དོ། །གཅིག་ཙམ་མ་ཚངས་པས་ཀྱང་ཆེས་ན་སྨད། །མིས་སྐྱེད་དུད་འགྲོ་ཡན་ལག་བྱས་ལྟ་བུ། །ཡན་ལག་གཅིག་མ་ཚངས་བ་ལྟུང་མེད་ནི། །མི་སྨྲ་ཕྱི་དྲོ་
གྲོང་འགྲོར་རབ་བྱུང་གནས། །རྫུ་འཕྲུལ་ཅན་མིན་མ་ཉམས་ལུས་དངོས་དང། །ཐ་སྙད་ཡན་ལག་ལྔ་དང་ཁྱིམ་པ་དང། །བསྙེན་རྫོགས་རྣམ་དག་མཚན་དང་ལྟ་བ་མཐུན། །རུང་བ་ཚད་ལྡན་རང་དོན་

[029A]༄༅། །རང་ཉིད་ཀྱི། །བདག་དང་འབྲེལ་པ་དག་ཏུ་སྨྲས་པ་སྟེ། །འོག་ནས་སྟོན་པ་ཡན་ལག་བཅོ་བརྒྱད་དོ། །ཚན་ཚན་ཡན་ལག་སྤྱིར་གསུམ་ཡུལ་ཡན་ལག་ཀུན་སློང་ཡན་ལག་སྦྱོར་བ་
མཐར་ཐུག་གོ་དང་པོ་ལ་དྲུག་བུད་མེད་ཡན་ལག་དགོས། །རེག་པ་འཁྲིག་ཚིགས་བསྙེན་བཀུར་སྨྱན། །འཁྲུ་ལེན་བལ་རྨེལ་ཆོས་སྟོན་དང། །མ་བསྐོས་སོགས་དང་ཉལ་ཤོམ་གཉིས། །ཉལ་འགྲོ་
སོར་བཤགས་དང་པོ་གཉིས། །ཉེར་བཞི་རིན་ཕྲེང་ལས་སོ་མཚོ་ཊཱིཀ་ལས། །རེག་པ་བསྐུར་འདེབས་མ་གཏོགས་ཉི་ཤུ་གཉིས། །ཕམ་ལྷག་དང་པོ་མ་གཏོགས་ཆགས་འགྱུར་གཞན། །རྫུ་འཕྲུལ་ཅན་
མིན་དགོས་ཤིང་འདུལ་བྱེད་ལས། །འཁྲིག་ཚིག་སྨྲ་ལ་དངོས་གསུངས་གཞན་ལ་སྦྱར། །བྱ་འདུལ་རྫུ་འཕྲུལ་སྟོན་བཞིན་པ་ལ་བཤད། །ཤ་མི་ཊཱིཀྐར་ཐོབ་ལ་བཤད་རང་ལུགས། །གཉིས་པ་རེག་བྱའི་
གཞི་ཉིད་མ་ཉམས་པ། །རྣམ་པར་སྔོས་པ་རྣག་འབུས་གཞིགས་བམ་མོ། །ཟོས་དམར་འཐོར་ཚིགས་རུས་གོང་ལ་སོགས་ཉམས། །རྣམ་པར་སྔོས་པ་རུལ་ཞིང་སྔོན་པོར་གྱུར། །བམ་པ་སྐྲངས་ཤིང་སྦོས་པའོ་ཟོས་པ་ནི། །ཤ་ཡི་བར་བར་ཟོས་པའོ་གསུམ་པ་ནི། །ཐ་སྙད་ཀྱིས་བསྐྱེད་ཡུལ་ལ་དངོས་སེལ་བ། །ཞར་ལ་རེག་པ་དེ་དང་འདྲ་བསྟན་གསུམ། །མི་ཡིན་སྨྲ་ཤེས་དོན་གོ་ཤེས་རང་བཞིན། །མ་ནིང་

[029B] །ཐ་སྙད་སྤྱི་ཡིས་བསྐྱེད་པ་ནི། །སྨྱན་གྱི་སྤྲང་བྱའི་བདག་པོ་དང། །ཁང་པའི་བཙལ་བྱ་ཁང་ཆེན་ཆེད། །མི་ཆོས་བླ་མ་སྐུར་འདེབས་གསུམ། །ཁྱིམ་སུན་ཤེས་བཞིན་
བཤེས་ངོ་དང། །ཟས་ཅུང་སྡིག་ལྟ་བརྗོད་པ་ཡི། །གོ་བྱའི་ཡུལ་ཕྱིར་བཅུ་གཉིས་སོ། །བུད་མེད་སྤྱི་ཡིས་བསྐྱེད་པ་ནི། །འཛིན་པ་འཁྲིག་ཚིག་བསྙེན་བཀུར་སྨྱན། །དབེན་པར་འདུག་དང་ཉལ་དང་
དྲུག་བུད་མེད་སྤྱིས་བསྐྱེད་ཁྱིམ་པ་ཕོ་དང་མོ། །ཁོ་ནས་བསྐྱེད་པ་རྣམས་ལ་མཚན་གཉིས་པ། །དོན་བྱེད་ནུས་པ་ཡན་ལག་ཉིད་དུ་རུང། །མི་ཡི་འགྲོ་བ་པ་ནི་ཐ་སྙད་གསུངས། །གཉིས་པ་སེལ་བ་
རང་བཞིན་ཉམས་མ་ནིང། །མཚན་གཉིས་པ་དག་གསུམ་པ་རེག་པ་ནི། །ཐ་སྙད་འདྲ་གསུངས་ཤེས་པ་མི་གནས་པ། །ཕལ་བཞི་ལྐུག་པ་དོན་མི་གོ་བ་ལ། །རེག་པའི་ལྷག་བྱུང་དེར་ཡང་མི་ཡིན་
དགོས༑ །ཤེས་གནས་ཕྱེད་ཕྱིར་ཐ་སྙད་ཕྱེད་གཉིས་བསྐྱེད། །དེ་དག་རྫུན་སྨྲའི་ཐ་སྙད་ཡུལ་མ་ཡིན། །བཞི་པ་ཁྱིམ་སྐྱེད་ཕྱི་པའི་རབ་བྱུང་བ། །སོགས་གསུངས་ཁྱིམ་པ་ཕོ་ཡིས་བསྐྱེད་པ་ནི། །ཉལ་
ཤོམ་གཉིས་དང་དམག་གསུམ་དང། །རྐུན་མ་དང་འགྲོ་དྲུག་ཡིན་ནོ། །ཁྱིམ་པ་མོ་ཡིས་བསྐྱེད་པ་ནི། །ཆོས་སྟོན་པ་དང་ཉལ་ཤོམ་གཉིས། །ལམ་དུ་འགྲོ་དང་རྣམ་པ་བཞི། །གང་ཡང་རུང་བས་བསྐྱེད་པ་ནི། །

[030A]༄༅། །ཁྱིམ་སུན་འབྱིན་དང་སློང་སོགས་ལྔ། །མངོན་ཚན་ཉོ་ཚོང་ལྷུང་བཟེད་ཚོལ། །ཐག་གཉིས་རས་ཆེན་བདག་གིར་བྱེད། །སྦྱོར་བཅུག་ཡང་ཡང་ཟ་བ་དང། །འདུག་གནས་ཕྱེ་དང་
བསོད་པ་དང། །ཟན་གཅོད་མགྲོན་གཉེར་མ་སྨྲས་འགྲོ་གྲོང་རྒྱུ་ཕོ་བྲང་འཇུག་པ་དང། །སོར་བཤགས་བཞི་སྟེ་ཉི་ཤུ་བདུན། །ཉལ་གཤོམ་གཉིས་གཉིས་བསྡོམ་པས་སུམ་ཅུ་ལྔ། །བསྡོས་བསྒྱུར་འདུལ་
འཛིན་གསུངས་ཀྱང་བམ་ལྔར་མིན། །དགེ་སློང་མ་ལས་ཟས་ལེན་འདིར་བགྲངས་པ། །གནས་ཀྱི་ཆ་ནས་ཡིན་ཞེས་མཚོ་ཊཱིཀ་གསུངས། །ཕྱི་པ་ཉམས་མ་སྐྱེས་དང་དགེ་ཚུལ་གཉིས། །དགེ་སློབ་མ་སྟེ་
རྟགས་ཅན་དྲུག་པོ་ལས། །ཁྱིམ་པས་སྐྱེད་པ་རྣམས་ནི་ན་སྨད་འགྱུར། །གཞི་ཡི་ཐ་སྙད་ཁྱབ་པ་ནི། །རྐུ་དང་སྲོག་གཅོད་མ་གཏོགས་པ། །མི་ཡིན་ངེས་བཟུང་ཀུན་ལ་སྦྱར། །ཁང་པ་ཁང་ཆེན་བསྒོ་
གྱུར་ལྔ། །བརྟད་དང་འབྱུང་དང་རིམ་པ་གཉིས། །དུས་མིན་སྐྱ་རེངས་ཁྲི་རྐང་བདལ། །བཅུ་བཞི་མ་གཏོགས་གཞན་རྣམས་ལ། །གསུངས་སོ་དེ་དག་ལ་ཡང་སྦྱར། །བཅོལ་ཡུལ་ཐ་སྙད་ཁྱབ་པ་ནི། །
བཅོལ་ཡང་རྫོགས་པ་སུམ་ཅུ་གཉིས། །རྐུ་དང་སྲོག་གཅོད་བཞི་བཀོལ་བས། །ལྷག་མ་ཉི་ཤུ་བདུན་ལ་སྦྱོར། །སྨྱན་དང་ཁང་པ་ཁང་ཆེན་དང། །ཆ་གཉིས་དྲུག་དང་བྱིན་འཕྲོག་དང། །ཐ་ག་གཉིས་སྤྲོད་

[030B]གདེངས་སྦེད་བཅུ་གཉིས་མ་གཏོགས་ལ། །གསུངས་པ་དེ་དག་ལ་ཡང་སྦྱར། །ཐ་སྙད་བཞིས་བསྐྱེད་དམག་གསུམ་ཆོས་སྟོན་སོགས། །ཐ་མ་མ་བགྲངས་ཐ་སྙད་གསུམ་ལྡན་གྱིས། །
བསྐྱེད་པ་ཕ་མ་ལས་གྱུར་མཐའ་གཉིས་ཕྲི། །དོན་ལ་དེ་རྣམས་ཐ་སྙད་ལྔ་ལྡན་དགོས། །ཁྱིམ་པས་བསྐྱེད་པ་སོ་ལྔ་ལས། །དངོས་སུ་གསུངས་པ་བཅོ་ལྔ་ནི། །ཁྱིམ་སུན་འབྱིན་དང་གོས་སློང་
དང༑ །སློང་རིགས་རིན་ཐང་སོ་སོར་བསྐུར། །ལྷུང་བཟེད་སློང་དང་རས་ཆེན་འཚོལ། །སྦྱོར་བཅུག་ཡང་ཡང་འདུག་གནས་དང། །ཕྱེད་དང་བསོད་པ་མགྲོན་གཉེར་དང། །ཟས་བཅས་བཅོ་ལྔའི་
ཡུལ་ལ་གསུངས། །མ་གཏོགས་ཉི་ཤུ་ལ་ཡང་སྦྱོར། །ན་སྨད་ཆ་ནི་ན་སྨད་གསུངས། །སྐུར་འདེབས་གསུམ་ལ་གསུངས་པ་བསྡུས། །འཆབ་བརྗོད་འགྱོད་བསྐྱེད་མདོར་བསྡུས་སྦྱར། །བཞི་པ་དགེ་
སློང་དགེ་སློང་མ་བསྙེན་པར། །རྫོགས་པ་ཅན་གྱིས་སྐྱེད་པའི་གཞི་ལ་གཉིས། །དགེ་སློང་ཕ་ཡིས་བསྐྱེད་པ་ནི། །མཚན་མཐུན་དགོས་པ་བཞི་བཅུའི་སྟེང། །སྐྲོད་པ་ཟས་ཅུང་གདེངས་མ་ལོན། །གྲལ་
རིམ་ནགས་རྟགས་པ་བཞི་བཅུ་དྲུག་དགེ་སློང་མ་ཡིས་བསྐྱེད་པ་ནི། །འཁྲུ་དང་ལེན་དང་རྨེལ་བ་དང། །མ་བསྐོས་སོགས་དགུ་འདུག་མ་གཏོགས། །སོ་སོར་བཤགས་པ་དང་པོ་གཉིས། །དེ་ལྟར་དེ་ནི་བཅུ་

[031A]༄༅། །བཞིའོ། །རྫོགས་པ་སྤྱིས་བསྐྱེད་སྐུར་འདེབས་གསུམ། །རབ་བྱུང་སྤྱིས་བསྐྱེད་རྣམ་གཉིས་ཏེ། །སྦེད་པ་མ་སྨྲས་གྲོང་རྒྱུ་བ། །དགེ་ཚུལ་གྱིས་བསྐྱེད་བསྙིལ་བའོ། །དེ་ལྟར་
འདི་པས་བསྐྱེད་པ་ལྔ། །མུ་སྟེགས་ཅན་གྱིས་བསྐྱེད་པ་གཉིས། །འདུག་གནས་དང་ནི་གཅེར་བུ་འོ། །ཁ་ན་མ་ཐོས་བསྐྱེད་པ་ལྔ། །སྐུར་འདེབས་གསུམ་དང་འཆབ་བརྗོད་གཉིས། །རྣམ་དག་ཡུལ་
དུ་དགོས་པ་རྣམས། །རྟགས་ཅན་ཡུལ་བྱས་ན་སྨད་གསུངས། །གཞི་མེད་པ་དང་བག་ཙམ་ལ། །གསུངས་པ་འདིར་བསྡུས་གཞན་ལ་སྦྱར། །རྗེས་ཕྱོགས་བཀའ་བློ་མི་བདེ་བྱིན་འཕྲོག་བསྔོས། །
སྐྱོན་སྨྲ་སོགས་གསུམ་གནས་ངན་ལེན་འཆབ་བརྗོད། །བཤེས་ངོར་ཁྱད་གསོད་འཕྱ་བསྒོ་བསྐྲོད་ཕྱིས་གནོན། །ཟས་ངོར་སྤངས་སྟོབས་གརྡེགས་གཟས་ཟན་གཅོད་འདུན། །སྤངས་རྗེས་
འགྱོད་བསྐྱེད་སོར་མོ་སྔངས་གདེངས་མེད། །བསླབ་སྤོང་ཉན་རྣ་མ་གུས་ཕྱོགས་གཅིག་དང། །བསླབ་ཁྱད་སོར་བཤགས་གཉིས་པ་གང་ཟག་གིས། །བསྐྱེད་པ་སོ་གཅིག་དགེ་འདུན་གྱིས་བཅུ་
དྲུག་ཁང་ཆེན་ཕྱོགས་གཅིག་བཀའ་བློ་སྐྱོ་སྔོགས་བྱེད། །བཤེས་ངོར་འཕྱ་བ་གནས་མལ་གདིང་བ་བསྐྲོད། །ཕྱིས་གནོན་རྩ་འབྱུང་རིམ་གཉིས་ཕྱོགས་གཅིག་འདུས། །མ་གུས་ཕྱོགས་གཅིག་

[031B] །ཁྲི་རྐང་ཤིང་བལ་གོས་བྱས་དགེ་འདུན་གྱི། །ལས་དང་འབྲེལ་བའི་ལྟུང་བ་བཅོ་ལྔ་ནི། །བསྒོ་གྱུར་བཞི་དང་ཁྱད་གསོད་འཕྱ་བསྒོ་སྡིག་སྤངས་བསྙིལ་འདུན་བསྒྱུར་
ལས་གནས་མ་སྨྲས་འགྲོ། །བསླབ་ཁྱད་སོར་གསུམ་མ་ལོན་ལས་དང་འབྲེལ། །ཉེ་དུ་མིན་པ་དགོས་པ་ཉེར་དགུ་ནི། །འཁྲུལ་ལེན་སློང་སོགས་བཞི་དང་བལ་རྨེལ་དང། །མངོན་ཚན་ཉོ་
ཚོང་ལྷུང་བཟེད་འཚོལ་སོགས་གསུམ། །གོས་གཉིས་འདུག་གནས་བསོད་དང་གཅེར་བུ་མགྲོན། །རས་ཆེན་འཚོལ་དང་ཆོས་སྟོན་དབེན་པ་གཉིས། །སྦྱོར་བཅུག་ཡང་ཡང་དོ་གསུམ་བུད་
མེད་འགྲོགས། །དེ་ཉལ་སོར་བཤགས་དང་པོ་གཉིས་ཉེ་མིན། །མངོན་མཚན་ཉོ་ཚོང་ལྷུང་བཟེད་འཚོལ་འདུག་གནས། །བཞི་ལ་ཉེ་དུ་ཉེས་བྱས་གཞན་ལྟུང་མེད། །མིས་བསྐྱེད་དུད་འགྲོ་ཡུལ་བྱས་
རེག་འཁྲིག་ཚིག་བསྙེན་བཀུར་ཉེས་བྱས་གསུངས་བསྡུས་རྐུ་སྲོག་གཅོད། །མ་གཏོགས་མི་ལས་གྱུར་པ་ཀུན་ལ་སྦྱར། །མཚན་དང་ལྟ་བ་ཁས་བླངས་རང་གི་ཕྱོགས། །ལྟ་མཐུན་དགོས་པ་
མཚོ་ཊཱིཀ་ལས། །བསྒོ་བཞི་གནས་ངན་ཁྱད་དུ་གསོད། །ཕྱིས་གནོད་འབྱུང་དང་ཉི་ནུབ་ཟས། །དབེན་འགྲེང་སྤངས་བསྙིལ་མི་སྨྲ་འགྲོ། །ཟས་བཅས་ཁྲི་བརྡལ་བསླབ་དྲལ་ནགས། །བཅུ་

[032A]༄༅། །དགུ་མ་གཏོགས་གཞན་ལ་གསུངས། །དེ་དག་ལ་ཡང་མདོར་བསྡུས་སྦྱར། །སྤངས་བསྙིལ་གཉིས་ནི་མ་གཏོགས་གསུངས། །ལྟ་མཐུན་དོན་ནི་གཞི་དེས་ཕམ་སོགས་
བསྐྱེད༑ །འདོད་པར་མཚུངས་སོ་མཚོ་ཊཱིཀ་བར་གཅོད་གཞིར། །འདོད་པ་མཐུན་གསུངས་དགེ་སློང་རྣམ་དག་གིས། །སྐུར་འདེབས་གསུམ་དང་འཆབ་བརྗོད་གཉིས་མ་གཏོགས། །བསླབ་བྱིན་
ཡུལ་བྱས་དགེ་སློང་གིས་བསྐྱེད་རྣམས། །དངོས་གཞི་མི་འབྱུང་དམིགས་བསལ་ལྔ་མ་གཏོགས། །འདིར་གཏོགས་ཁྱིམ་པ་ལ་ནི་ཆེས་ན་སྨད། །ཁྱིམ་པ་ཆོས་དྲུག་ཁྱིམ་པ་མཚན་ཉིད་པ། །ཐ་
སྙད་ལྔ་དང་ཉེ་མིན་ལུས་ཐ་མལ། །ནོར་ནི་ཐ་དད་མ་བསླངས་མི་སྟེར་པ་འོ། །དྲུག་པ་རབ་ཏུ་བྱུང་བའི་རྫས་དག་གི་གོས་ཀྱིས་བསྐྱེད་པ་སོ་དྲུག་མཚོ་ཊཱིཀ་ལས། །སྤང་ལྟུང་བཅུ་ཚན་
དང་པོ་སྲིན་བལ་དང། །འབའ་ཞིག་ཆ་གཉིས་དྲུག་དང་མཐོ་གང་ལམ། །རྨེལ་བ་ཐག་གཉིས་བྱིན་འཕྲོག་གཏང་བྱུང་དགོན། །རས་ཆེན་བསྔོས་བསྒྱུར་བཤེས་ངོ་གནས་མལ་སྦེད། །གོས་
ཉིད་ཁ་བསྒྱུར་གདེངས་དང་བདལ་སོགས་ལྔ། །ཞེས་གསུངས་འཕྲོག་པ་སྦེད་པ་ཡོ་བྱད་ཙམ། །ཡིན་ལ་ཁྲི་ནི་ཁྲི་ལས་ཀྱང་དེ་གསུམ། །ལྟུང་གཉིས་གདིང་བ་རྩ་འབྱུང་ཁབ་རལ་ཁྲི། །སྣོད་

[032B] །གསོག་འཇོག་སྦྱོར་བཅུག་ཡང་བཅུ་གཅེར་བུ་བདེ། །མགྲོན་གཉེར་ཆང་དང་ཟས་བཅས་སོར་བཤགས་བཞི། །རིན་ཕྲེང་ལས་སོ་མཚོ་ཊཱིཀ་འཕྱ་
ཟས་བསྣན། །ཉེར་གསུམ་རང་ཚད་གྱིས་བསྐྱེད་རིན་ཕྲེང་ལས། །འབྲལ་བ་འཁྲུར་འཇུག་སློང་སོགས་བཞི་སྲིན་བལ། །སོགས་དྲུག་དགོན་པ་རས་ཆེན་ཁྲི་གོས་བྱེད། །སྤེད་དང་གདེངས་
མེད་བདལ་སོགས་ལྔ་ཉེར་གསུམ། །འདུལ་འཛིན་བཅུ་དགུར་གསུངས་སོ་སྤྱི་ཚད་བསྐྱེད། །བཅུ་བདུན་འཆང་འཇོག་ལེན་དང་སློང་སོགས་ལྔ། །བལ་རྨེལ་ཐག་གཉིས་བྱིན་འཕྲོག་
བརྟད་བྱུང་བསྔོས། །བཤེས་ངོར་བྱེད་དང་གོས་བྱིན་ཁ་མ་བསྒྱུར། །སྤྱི་ཚད་ཆུ་ཞེང་གཉིས་ཀར་ཁྲུ་གང་ལོངས། །གཉིས་པ་ཀུན་སློང་རང་གི་དོན་ཉིད་གཙོར། །དགོས་པ་ཞེ་བརྒྱད་རིན་ཆེན་
ཕྲེང་བ་ལས། །བླ་མ་འཁྲིག་ཚིག་བསྙེན་བཀུར་འབྲལ་བ་གཉིས། །བྱིན་འཕྲོག་བརྟད་བྱུང་མ་གཏོགས་ཉི་ཤུ་དྲུག་ཆོས་འཕྱ་སྦྱོར་བཅུག་ཡང་ཡང་འདུག་གནས་ཕྱེ། །བསོད་མེ་མགྲོན་གཉེར་
ཁབ་རལ་བདལ་སོགས་ལྔ། །སོར་བཤགས་བཞི་འོ་མཚོ་ཊཱིཀ་ཞེ་དྲུག་གསུངས། །རྐུ་དང་འཆང་གཉིས་གསེར་དངུལ་ལེན་དོ་གསུམ། །འཕྱ་དང་སྦྱོར་བཅུག་ཐུན་མོང་ལས་ཀྱང་སྐྱེད། །འཆང་

[033A]༄༅། །གཉིས་ཟླ་འཇོག་རས་ཆེན་བརྟད་བྱུང་ལྔ། །གཞན་དོན་ཁོ་ན་ཡིན་ན་ཉེས་མེད་གསུངས། །སྤྱོད་ལམ་བཞི་ཤོང་དགོས་པ་བཅུ་དྲུག་ནི། །ཁང་པ་ཁང་ཆེན་སྐྲོད་གདིང་ཕྱིས་
གནོན་དང། །འབྱུང་བ་འདུག་ནས་རིམ་གསུམ་ནུབ་ལྷག་དང། །སྤངས་བསྙིལ་ཕྱོགས་གཅིག་བུད་མེད་ཉལ་དུས་མིན། །གྲོང་འགྲོ་གྲོང་རྒྱུ་གཉིས་དང་སྐྱ་རེངས་དང། །སོར་བཤགས་
དང་པོའོ་སྤྱོད་ལམ་བཞི་མི་ཤོང། །ཁང་གཉིས་རིམ་གསུམ་ལྟུང་མེད་གཞན་ཉེས་བྱས། །རྫོགས་བྱེད་རིགས་འབྱེད་ཆེད་དུ་བྱ་བ་ཡི། །ཀུན་སློང་གསུམ་དགོས་རང་དོན་དགོས་ཞེ་དྲུག་
གཞན་རྣམས་ཀུན་སློང་དང་པོ་གཉིས་ཚང་ཆོག་སྦྱོར་བ་མཐར་ཐུག་ལ་གསུམ་ཐུན་མོང་གི་དོགས་གཅོད་ཞར་བྱུང་སྦྱོར་བའི་བྱེ་བྲག་བཤད། །དང་པོ་རྣམ་པར་རིག་བྱེད་དོན་གོ་བ། །
དགོས་པ་བླ་མ་འཁྲིག་ཚིག་བསྙེན་བཀུར་དང། །གཞི་མེད་བག་ཙམ་ཤེས་བཞིན་བཅུ་འཕྱ་བསྒོ། །ཕྱིས་གནོན་མ་བསྐོས་ཉི་ནུབ་ཟས་ཆུང་སྟོབས། །བདེ་དང་འདུན་སྨྲ་དགེ་ཚུལ་
འགྱོད་སྔངས་བྱེད། །གཞི་མེད་བསླབ་པ་ཉན་རྣ་མ་གུས་གདོད། །རང་དག་ཁོ་ནས་བྱེད་པ་ཅན་ཞེ་བཞི། །དེ་ལས་ཕྱིས་གནོན་སྤངས་གཉིས་སྡངས་ཉན་རྣ། །མ་གུས་མ་གཏོགས་ཉེར་

[033B] །འཁྲུ་བ་ནས་བཟུང་སོ་སོའི་བར་དྲུག་རྨེལ། །མངོན་ཚན་ཉོ་ཚོང་ལྷུང་བཟེད་ཚོལ་རས་ཆེན། །ཚོལ་དང་སྡིག་ལྟ་ཉི་ཤུ་མ་ལོན་པའོ། །ལུས་ངག་གང་རུང་བྱེད་ཅན་
ནི༑ །བསྐུར་བ་བརྟད་པ་བསྔོས་བསྒྱུར་དང། །ཕྱིས་གནོན་གོས་སྟེར་གཤམ་དཀྲུག་དང། །སྤངས་པ་གཉིས་དང་མ་གུས་པའོ། །ལུས་ངག་གཉིས་ཀ་དགོས་པ་ནི། །དོ་གསུམ་བསོད་སློང་
ཟས་ལེན་པའོ། །བཅོལ་ཡང་རྫོགས་པ་སོ་གཉིས་རྐུ་གསོད་བཞི། །སྨྱན་དང་ཁང་གཉིས་སྲིན་བལ་ལ་སོགས་བཞི། །གསེར་དང་ཐག་གཉིས་བྱིན་འཕྲོག་ས་བོན་སྐྲོད། །རིམ་ལྷག་མེ་རེག་
རིན་ཆེན་ཆུ་སྔངས་བྱེད། །སྦེད་པ་ས་རྐོ་ཁབ་རལ་ལ་སོགས་བདུན། །གསོད་རྐུ་སྨྱན་མ་གཏོགས་པའི་བཅོལ་རྫོགས་སྐབས། །ཕོ་ཉ་རང་གིས་དངོས་སུ་བསྐོས་པ་དགོས། །གསེར་དངུལ་
ལེན་རེག་ས་བོན་མེ་ལ་རེག་ཆུ་རྩེ་ས་རྐོ་དྲུག་ལ་བསྐོས་པ་ཡིས། །བསྐོ་བའི་མངོན་སུམ་བྱས་པ་ཡན་ལག་དགོས། །སྨྲ་བ་པོ་ཉིད་ལ་ཡོད་དོན་གོ་བ། །གསོད་རྐུ་ལས་གཞན་རྣམ་རིག་ཡན་ལག་
ཡིན༑ །སྨྲ་མི་ཤེས་པའི་དོན་གོ་གསོད་རྐུ་ཡི། །ཡན་ལག་ཕོ་ཉར་དོགས་བཅོད་ཡུལ་ལ་མིན། །བམ་ལྔར་ཡུལ་གསུངས་ལུས་དགོས་ཞེ་བཞི་ནི། །མི་ཚངས་སྤྱོད་དང་ལྷག་མ་དང་པོ་གཉིས། །འབྲལ་

[034A]༄༅། །གཉིས་མཐོ་གང་བལ་ཁུར་གནས་མལ་གདིང། །རྩ་འབྱུང་གོས་བྱེད་དགེ་སློང་མ་ལམ་འགྲོ་གྲུར་འཇུག་དབེན་པ་གཉིས་དང་སྤྱོར་བཅུག་དང། །ཡང་ཡང་འདུག་གནས་
སྤངས་ཟ་འདུས་དུས་མིན། །གསོག་འཇོག་ཁ་ནས་མིད་དང་ཉལ་ཤོམ་གཉིས། །དམག་གནས་བརྡེགས་གཟས་ནུབ་ལྷག་ཁ་མ་བསྒྱུར། །ཁྲུས་བྱེད་ག་ག་ཚིལ་བྱེད་བུད་མེད་ཉལ། །གདེངས་
མེད་བུད་མེད་རྐུན་པོ་འགྲོ་གཉིས་དང། །མགྲོན་གཉེར་ཉན་རྣ་ལས་གནས་མ་སྨྲས་འགྲོ། །རྒྱལ་པོའི་ཕོ་བྲང་ཆང་འཐུང་གྲོང་དུ་འགྲོ། །གྲོང་རྒྱུ་སོར་བཤགས་གཉིས་པ་ལུས་ཁོ་ནས། །བསྒོ་གྱུར་བཅུ་
ནི་བསྒོ་གྱུར་བཞི་སྡིག་ལྟ། །བཟློག་ཕམ་དང་ནི་དཀོན་མཆོག་གཏོང་བ་དང། །བདེ་ཞིང་གནས་དང་གནས་སུ་འཇུག་པ་དང། །འཐབ་དཀྲོལ་བྱེད་དང་གྲངས་ནི་རྣམ་པ་བཅུ། །ཞར་བྱུང་སྡོམ་
པ་ལེན་པར་སྨྲ་བ་པོར། །མ་ཟད་ལྐུག་པའི་དོན་གོ་ཡན་ལག་སྟེ། །མཐའ་འཁོབ་འཕགས་པའི་སྐད་ཀྱིས་རྫོགས་གསུངས་ཕྱིར། །སྨྲ་བས་དོན་གོ་མཐོལ་བཤགས་སྣོད་ཡན་ལག་གསུམ་པ་
སྦྱོར་བ་བྱེ་བྲག་བཤད་པ་ནི། །དག་ནི་མཚན་ཉིད་དྲུག་ལྡན་དངོས་བསྟན་གསུམ། །ངག་ཡིན་རང་གི་ཡིན་པ་བདག་ཉིད་འབྲེལ། །ཤུགས་བསྟན་གསལ་པོ་མ་ནོར་མངོན་སུམ་སྨྲ། །གཏོང་ཚུལ་

[034B] །དང་པོ་སྨད་འདུལ་ཁ་ཅིག་སྡེ་ལྔའི་ནང། །གང་བྱུང་དེ་ཡིས་དངོས་གཉེན་སྔོམ་གཏོང་འདོད། །མི་འཐད་ལྷག་མ་སོགས་ཀྱིས་སྡོམ་མི་གཏོང། །ནུས་
པ་གསོ་ཤོར་ལྟུང་བ་གང་བྱུང་དེས། །སྡོམ་པའི་རྫས་མི་གཏང་ཡང་ནུས་གཏོང་འདོད། །མི་འཐད་སྡོམ་དང་ནུས་པ་གཞན་དུ་མེད། །ཉམས་ཚུལ་གསོ་ཤོར་ལྟུང་བ་གང་བྱུང་དེས། །ངོ་སྐལ་
སྡོམ་པ་མཐའ་དག་ཉམས་པར་འདོད། །རང་ལུགས་སྡོམ་པའི་གཏོང་ཚུལ་ཀུན་གཏོང་ཡིན། །ཉམས་ཚུལ་ཀུན་ཉམས་ཡིན་ཏེ་ཟག་མེད་སྡོམ། །མི་མཐུན་ཕྱོགས་ཀྱིས་གཏོང་མེད་ཡིག་ཆར་
གསུངས༑ །ཚད་ལས་ལྷག་ན་ཆོས་གོས་བྱིན་བརླབས་སོགས། །ཡོངས་རྫོགས་མི་འཆགས་མཚོ་ཊཱིཀ་སོགས་ལས་གསུངས། །རྒྱུ་ཡི་བྱིན་བརླབས་ཅན་དང་འབྲལ་བ་ལ། །ཉེས་བྱས་ཙམ་
འབྱུང་བསླབ་བྱ་ཆེན་མོར་གསུངས། །ཕ་ཡི་རྒྱུད་ལ་འབྱིན་པའི་ལྟུང་བྱེད་ཡོད། །ས་གཞན་གནས་ལ་བསྙེན་རྫོགས་རྣམ་དག་ཡོད། །ལྔ་ཕྲུགས་ཡན་ལག་ཚུལ་ཁྲིམས་རྣམ་དག་ལ། །རང་
བཞིན་ཁ་ན་མ་ཐོས་མ་གོས་དགོས། །སྡོམ་པའི་མིང་གི་རྣམ་གྲངས་ཚུལ་ཁྲིམས་སོགས། །གཏན་ལ་ཕབ་པའི་དགེ་བས་འགྲོ་ཀུན་གྱིས། །ཀུན་མཁྱེན་རྒྱལ་བའི་གོ་འཕང་མྱུར་ཐོབ་ཤོག།    ༈    ། །

[035A]༄༅། །ཉམས་སུ་བླངས་བྱ་ལུང་གཞིའི་སྤྱི་སྔོམ་ལས། །རབ་བྱུང་གསོ་སྦྱོང་གཞི་དང་ནི། །དགག་དབྱེ་དབྱར་དང་ཀོ་ལྤགས་དང། །སྨན་དང་གོས་དང་སྲ་བརྐྱང་དང། །ཀོ་ཤམྦྷི་དང་ལས་ཀྱི་
གཞི༑ །དམར་སེར་ཅན་དང་གང་ཟག་དང། །སྤོ་དང་གསོ་སྦྱོང་བཞག་པ་དང། །གནས་མལ་དང་ནི་རྩོད་པ་སྟེ། །དགེ་འདུན་དབྱེན་རྣམས་བསྡུས་པ་ཡིན། །ཕྱིར་བཅོས་གཞི་ལ་ལྟུང་བ་ཕྱིར་བཅོས་དང། །རྩོད་
པ་ཕྱིར་བཅོས་གཉིས་ཕྱེ་གཞི་བཅྭོ་བརྒྱད། །ལུང་ལས་ཀོ་ཤམྦྷི་ནི་ལས་བྱེའི་གཞི། །ལུང་ལས་དམར་སེར་འདིར་ནི་ཕྱིར་བཅོས་གཞི། །གང་ཟག་གཞི་ཞེས་དུས་དང་དུས་མིན་བསྡུས། །སྤོ་གཞི་ས་
གཞན་གནས་སྤྱོད་གསོ་སྦྱོང་གཞི། །ཡོངས་སྦྱོང་ལུང་དུ་དབྱེན་བྱས་གཅིག་བསྡུས་འདིར། །ལས་བྱེ་འཁོར་ལོ་གཉིས་ཕྱེ་ཀོ་ཤམ་བཧི། །དམར་སེར་གཅིག་བསྡུས་བཅུ་བདུན་གསུམ་དུ་འདུ། །རབ་
བྱུང་མ་ཐོབ་ཐོབ་བྱེད་མི་ཉམས་སྲུང། །ཡོངས་སྦྱོངས་གཞི་གསུམ་བདེར་གནས་རྐྱེན་གཞི་ལྔ། །སྲ་བརྐྱང་་གོས་་དང་ཀོ་ལྤགས་་སྨན་་གནས་མལ་། །ཕྱིར་བཅོས་གཞི་བདུན་རྩོད་གཞི་ཡན་ཅཧྡ་དོ། །ལས་
གཞི་གསུམ་འདུས་དབྱར་དགག་རྒྱུ་འབྲས་རིམ། །སྲ་བརྐྱང་གོས་གཉིས་སྔར་བསྟན་རྩོད་གཞི་གསུམ། །བརྗོད་བྱ་མཐུན་ཕྱིར་ཕྱོགས་གཅིག་འཁོར་ལོ་བྱེ། །བརྗོད་བྱ་ཉུང་ཕྱིར་རྩོད་གཞིའི་གོང་དུ་

[035B] །གནས་མལ་ཐམས་ཅད་རྟེན་ཕྱིར་འདིར་ཐ་མར། །ཀྱལ་ཀ་ཅན་ནི་ཀྱ་ཚོམ་བྱེད་པ་དང། །ནལ་ཕྲུལ་སྐྱོན་ཐབས་ཆེ་བར་ཊཱིཀྐར་གསུངས། །ཞི་གནས་གསོ་སྦྱོང་ཞི་ལྷག་སྒོམ་པའོ། །ལྷག་
མཐོང་ཐོབ་པ་ཙམ་གྱིས་ཟུང་འབྲེལ་ཐོབ། །ཞལ་ཏ་བསྐོ་ཡུལ་ཆོས་དྲུག་་སྟེང་མཚམས་གནས་། །སྤྲོ་དྲིས་་སྔར་བསྐོས་མ་འབྲེལ་་འགྲོ་བཞི་བྲལ་་ །ཚོགས་སུ་མ་ལོང་་བཅུ་བཞི་ལྡན་དམིགས་བསལ། །
དགེ་ཚུལ་རུང་ངོ་མཐུན་པའི་གསོ་སྦྱོང་ལྔ། །བཅུ་བཞི་བཅོ་ལྔ་དབྱེ་འདུམ་གནོད་པ་བཟློག་བཀྲ་ཤིས་གནས་དང་ཆོ་ག་ཚོགས་མཐུན་ཕྱིར། །བློ་མཐུན་གནས་ནི་བསྐལ་པ་ཆགས་པའི་ཚེ། །
རྩོལ་བས་མ་བྱས་རང་གྲུབ་བྱ་སྐྱིབས་སོགས། །བགྱིས་པ་སྐྱེས་བུས་རྩོལ་བྱས་ལགས་པ་ནི། །བྱ་བ་བྱེད་པའི་གནས་རུང་སྔར་བྱས་ཟིན། །གསོ་སྦྱོང་བློ་མཐུན་མ་ཞིག་དགག་དབྱེ་སོགས། །བློ་
མཐུན་གསར་དུ་མི་དགོས་བློ་མཐུན་གནས། །གྲུབ་སོགས་གསུམ་ལས་གཞན་ལ་མི་ཆགས་གསུངས། །ནང་མཚམས་དང་བཅས་པ་ནི་ནང་ན་ཆུ་སོགས་མེད། །གསོ་སྦྱོང་གི་གནས་སུ་བློ་མཐུན་
བགྱི་ན་ཞེས་དང། །བློ་མཐུན་བཞེད་དེ་ཞེས་པ་གཉིས་མ་དག་གསོ་སྦྱོང་གནས་སུ་བཞེད་ན་ལས་ཊི་ཀ་གསུངས། །མཚམས་པོ་ཆེ་བཅད་དགོས་པ་ཐམས་ཅད་འདུ། །མི་འབྲལ་གནང་ཐོབ་དབྱར་

[036A]༄༅། །རལ་ཉེས་སྤངས་སླ། །གཞན་དུ་དབྱར་གནས་སྲ་བརྐྱང་ཕན་ཡོན་འཐོབ། །འཇིག་རྒྱུ་མཚམས་གཞན་བྱུང་དང་ལས་ཀྱིས་ཞིག་དགེ་སློང་དང་བྲལ་རེ་མེད་མཚན་མ་ཞིག་
མཚམས་ཆེ་དཔག་ཚད་ཕྱེད་གསུམ་མཚམས་བུ་ཆུང། །དཔག་ཚད་ཕྱེད་སུམ་མ་ལོངས་གདིང་བཞི་བཅུ། །ཙམ་ཤོངས་དཀྱིལ་འཁོར་བ་ཡིན་དཀྱིལ་འཁོར་པར། །མཚམས་བུ་ཆུང་དུས་ཁྱབ་བོ་
མཚམས་ཆེས་ནང། །གྲོང་དང་གྲོང་ཁྱེར་འཚམས་ཀྱི་ཁོངས་མི་རྩི། །ཆོས་གོས་གསུམ་དང་མི་འབྲལ་གནང་བ་སྦྱིན། །འདི་ནི་ནད་པ་ཙམ་མིན་གནང་འཇིག་རྒྱུ། །མཚམས་ཆེའི་འཇིག་རྒྱུ་རྣམས་
ཡིན་མཚམས་ཆེན་ནང། །དཀྱིལ་འཁོར་ཆོས་གོས་བཞག་སྟེ་མཚམས་ཉལ་ན། །འབྲལ་ཏེ་མི་འབྲལ་གནང་ཆགས་ལས་མཚམས་བལྟོས། །རང་བཞིན་མཚམས་ནང་དཀྱིལ་འཁོར་ཆོས་གོས་
བཞག་རང་བཞིན་མཚམས་ནང་ཉལ་ན་མི་འབྲལ་ཏེ། །འབྲལ་ལ་བལྟོས་པའི་རྩིག་མཚམས་གཅིག་ཕྱིར་རོ། །མཚམས་ཆེ་མ་དགྲོལ་མཚམས་ཆུང་མི་འཆགས་སོ། །མཚམས་མནན་
གཅིག་ཆར་མཚམས་གཉིས་བཅད་དགྲོལ་རུང། །འདུན་ཕུལ་ལས་ཆགས་ཡོངས་དག་ཕུལ་བ་ཡིས། །གསོ་སྦྱོང་གོ་ཆོད་འདུན་བླངས་ཡུལ་བརྒྱད་ལྡན། །མཚམས་གནས་ཁ་སྐོང་འདུན་

[036B] །མི་མཐུན་བྱེད་མིན་སྨྱོས་གནང་མ་ཐོབ་པ། །མི་འདུའི་རྐྱེན་ལྡན་ཤེས་འཕྲིགས་གྲངས་སྐོངས་མིན། །ཡོངས་དག་བསྙེན་རྫོགས་གསོ་རུང་གཞན་བདུན་འདྲ། །དེ་གཉིས་འཇིག་
རྒྱུ་ཞག་ལོན་མཚམས་གཞན་སོང། །དགེ་འདུན་ནང་དུ་མ་ཕྱིན་ཤི་འམ་བབས། །བསླབ་བྱིན་འདུན་པ་ལེན་རུང་འབུལ་མི་རུང། །བླངས་པའི་རྟེན་ནི་ཆོས་བདུན་་འགྲོ་བཞི་བྲལ། །བླངས་་
དང་མ་བླངས་་ཤེས་ཏེ་བཅུ་་གཉིས་་ལྡན། །འདུན་རྐྱང་ཡོངས་དག་རྐྱང་དང་དགག་དབྱེ་རྐྱང། །འདུན་པ་ཡོངས་དག་གཉིས་ཚོགས་དང་འདུན་པ། །དགག་དབྱེ་རྐྱང་འབུལ་ལྔ་བོ་གཞིར་བྱས་
ཏེ༑ །ལེན་དུ་བཏང་ལྔ་་འབུལ་ལམ་འདྲི་བ་ལྔ་་ །འབུལ་ལྔ་་བླངས་ལྔ་་བརྗོད་ལྔ་་ཆོ་ག་འོ། །མ་ཀླས་པ་ནི་བསྟན་ལ་ཐེ་ཚོམ་ཟ་མ་གུས། །གོབ་ལོབ་ཞེས་པ་ཐེ་ཚོམ་འོལ་སྦྱི་ཙམ་གྱིས་བཙལ། །འདུན་
པ་དུ་མ་ལེན་རུང་མིང་བརྗོད་ནུས། །གཎྜི་ཆེ་བ་སོར་ནི་བརྒྱ་རྩ་བརྒྱད། །ཆུང་ཚད་གྱ་བཞི་ཞེང་དྲུག་དཔངས་སོར་གཉིས། །གཎ་གཡོག་སོར་ནི་བཅུ་གཉིས་ཆད་ཟུང་མཉམས། །སྤོང་པའི་གཎྜི་
བཅུ་གཉིས་ཉེར་བཞི་བཤད། །རྒྱུད་གསུམ་ཏོག་སྒྲ་ཆེ་གསུམ་རྒྱུད་རེ་ལ། །བཅོ་བརྒྱད་ཆེར་བཏང་བཅུ་བདུན་རིམ་བཞིན་ཆུང། །ཤི་བའི་ཕུང་པོ་དབྱུང་དོན་བྱི་བོ་སྟེ། །མཇུག་ཏུ་ཏོག་མེད་

[037A]༄༅། །རྒྱུད་དུ་ཉི་ཚེ་བརྡུང། །རྒྱུ་ནི་ཙན་དན་སྟར་ཁ་རྒྱ་ཤུག་སོགས། །བཅོ་ལྔའོ་སྤོང་པའི་དོན་དུ་མཁར་བསིལ་གྱིས། །གཎྜིའི་བྱི་པོ་བྱ་འོ་ལོ་གཅིག་ལ། །གསོ་སྦྱོང་ཉེར་བཞི་
བཅུ་བཞི་དྲུག་བཅོ་བརྒྱད། །བཅོ་ལྔ་པ་ཡིན་སྔར་མཚམས་བཅད་ཟིན་ན། །མ་ཤེས་ན་ཡང་མཚམས་གཞན་མི་ཆགས་སོ། །མཚམས་བཅད་ཞིག་ན་མི་འབྲལ་གནང་བ་ཞིག་རབ་བདུན་གསོ་
སྦྱོང་སངས་རྒྱས་རྣམས་གཟིགས་ཀྱིས། །བཟོད་པ་དཀའ་ཐུབ་བཟོད་པ་དམ་པ་ཡིས། །ཞེས་སོགས་གཞན་ལ་གནོད་པ་ནི་ཡིད་ཀྱིས་གནོད། །གཞན་ལ་འཚེ་བ་ནི་ལུས་ངག་གི་འཚེ་བ་ལ་
གསུངས། །གཙུག་ཏོར་ཅན་གྱིས་ཉན་ཐོས་ཉེས་པ་སྒྲོགས། །སྤངས་ཕྱིར་མིག་ལྡན་འགྲོ་བ་ཡོད་པ་ཡིས། །ཞེས་སོགས་ཐམས་ཅད་སྐྱོབ་ཀྱིས་ནི། །ཇི་ལྟར་བུང་བ་མེ་ཏོག་ལས། །ཞེས་སོགས་
འཁོར་བ་འཇིག་གིས་ནི། །བདག་གི་རིགས་དང་མི་རིགས་ལ། །སོགས་གསུངས་སངས་རྒྱས་གསེར་ཐུབ་གྱིས། །ལྷག་པའི་སེམས་ལ་བག་བྱ་སྟེ། །ཞེས་སོགས་སངས་རྒྱས་འོད་སྲུངས་ཀྱིས། །
སྦྱིན་པའི་བསོད་ནམས་རབ་ཏུ་འཕེལ། །སོགས་གསུངས་བདག་ཅག་སྟོན་པས་ནི། །སྡིག་པ་ཐམས་ཅད་མི་བྱ་སྟེ། །རབ་བྱུང་སྡེ་ལྔ་བར་མ་རབ་བྱུང་གིས། །དབྱར་ཁས་བླང་ངོ་དངོས་ཀྱི་དགོས་

[037B] །དབྱར་གནས་མ་བྱས་ཉེས་ཁེགས་བརྒྱུད་དགོས་བརྒྱད། །སྲོག་ཆགས་གནོད་སྤངས་མ་དད་སྤོང་ལུས་སྲོག་གནོད་སྤོང་དོན་དང་བྱ་ཉུང་ཤེས་རབ་འཕེལ། །གནས་རལ་འཆོས་འགྱུར་
དགག་དབྱེ་སྲ་བརྐྱང་འབྱུང། །མར་ངོས་སྔོན་འགྲོའི་དབྱར་འབྲིང་ཚེས་བཅུ་དྲུག་གྲོ་ཞུན་ཟླ་བའི་ཚེས་གཅིག་དབྱར་སྔ་མ། །ཁྲུམ་སྟོད་མར་ངོའི་ཚེས་གཅིག་ཕྱི་མ་བླངས། །སྟོན་པའི་ཚུལ་ཤིང་
མ་གཏོགས་རང་རང་གིས། །སྟན་ལས་ཕྱེད་འཕགས་གུས་བླངས་དམ་ཚིག་དྲུག་དམ་བཅའ་གནས་སུ་འབྲེལ་བྱ་འཁྲུག་ལོང་སྤོང། །ཐོས་བསམ་རྩོན་དང་གནས་འཆོས་ཡུན་རིང་གནས། །དབྱར་
རལ་སྤངས་པའོ་དེ་ལ་དངོས་དང་རྒྱུ། །དང་པོ་བྱིན་གྱིས་མ་བརླབས་མཚམས་མི་འདའ། །གཉིས་པ་རྙེད་བསྒོ་་གླེང་དྲན་་ནན་ཏུར་་སྤངས། །བྱིན་གྱིས་བརླབས་ཡུལ་དགེ་སློང་ཆོས་བདུན་ལྡན། །
བཞི་བཅུའི་གནང་ཐོབ་དེས་ཀྱང་བྱིན་བརླབ་དགོས། །དགེ་འདུན་ཕྱིར་ཡིན་གསོལ་འདེབས་སྤྲོ་འདྲི་དགོས། །རང་དོན་མི་དགོས་ཚེ་གུར་བྱིན་རླབས་ནི། །ཞག་བདུན་བྱིན་བརླབས་ལན་ལྔ་བྱས་
པའོ༑ །བཞི་བཅུ་གཅིག་ཅར་བརླབས་རུང་མཚམས་ཕྱིར་མིན། །བྱིན་བརླབས་མཐའ་ཞག་དྲུག་ལ་བདུན་མི་ཆགས། །འཇིག་རྒྱུ་བཞི་སྟེ་འཕེན་ཟད་་ཞིང་མིན་འགྱུར་་ །བྱ་བ་མེད་ཤེས་བྱ་་བ་

[038A]༄༅། །ཆོས་མིན་ཤེས། །ཡིད་ཀྱི་དམ་བཅའི་གནས་ཀྱང་བྱིན་བརླབ་དགོས། །དབྱར་ཁས་བླངས་དང་མ་བླངས་ཐམས་ཅད་ཀྱིས། །དགག་དབྱེ་བྱ་རུང་བཞི་ཡིས་མི་རུང་ངོ། །
དུས་ནི་མཚན་མཐའ་རྫས་ཀྱི་དགག་དབྱེའི་འོག་དགེ་ཚུལ་དགག་དབྱེ་དེ་རྗེས་དགེ་སློང་མ། །ཚོགས་ཀྱི་དགག་དབྱེ་དགེ་འདུན་འདུ་མི་དགོས། །རྩ་བཀྲམ་སོགས་བཞི་མི་དགོས་མཚོ་ཊཱིཀ་
གསལ༑ །ཡུལ་གྱི་དམིགས་བསལ་་བཞི་ནི་ལྟུང་བ་འམ། །གང་ཟག་ལྷས་བྱིན་ལྟ་བུས་མི་གླིང་འཇོག་རིན་ཕྲེང་གང་ལས་རེག་ལྷག་འབྱུང་བའི་ཡུལ། །དུས་ནི་སྔ་་རོལ་རྟེན་་ནི་སྔོམ་མེད་རུང། །
གནས་་ནི་གཞན་གྱི་གནས་རུང་ཆོ་ག་་ཡི། །དམིགས་བསལ་ལན་གཅིག་ཙམ་བརྗོད་ཐ་སྐར་མཇུག་ཤིན་ཏུ་དགག་དབྱེ་མཛད་ཅེས་ཆོས་དང་མཐུན། །ཁ་ན་མ་ཐོ་མེད་པར་མཛད་པ་ཡིན། །ལེགས་
པར་མཛད་པ་ལད་མོ་གཡམ་རྒྱུག་མིན། །བསམ་པ་ཐག་པས་དགག་དབྱེ་མཛད་པ་འོ། །ཞེས་གསུངས། སྲ་བརྐྱང་ཕན་ཡོན་གནས་བསྲུངས་བདེ་བསོད་ནམས། །སྲ་བརྐྱངས་བཏིང་ལ་འཆང་
འབྲལ་འཇོག་འདུས་ཟ། །ཡང་ཡང་གོས་སློང་མ་སྨྲས་འགྲོ་ཉེས་མེད། །རྙེད་པ་ཐུན་མོང་འགྱུར་བརྒྱད་དངོས་སུ་བསྟན། །བྱིན་རླབས་མ་བྱས་གོས་མང་འཆང་བ་དང། །སྣམ་སྦྱར་མེད་པ་

[038B] །སྐབས་འདིར་དངོས་སུ་མ་བསྡུས་རྒྱས་པར་ནི། །བཅུ་གསུམ་སློང་སོགས་གསུམ་བསྣན་སློང་འདུ་ཕྱིར། །གང་གིས་འདིང་བ་དབྱར་གནས་མ་རལ་བ། །ས་གཞན་
གནས་མིན་ས་གཞན་འཐོབ་མིན་པ། །བསྙེན་རྫོགས་ཕྱོགས་གཞན་མ་སོང་ཐ་སྙད་ལྡན། །མཚན་མཐུན་ལུས་ཐ་མལ་གནས་གནས་དེ་ཉིད། །དབྱར་ཁས་བླངས་པ་བཅུ་ལྡན་ཐ་མ་ནི། །མ་གཏོགས་
ཞེས་པ་གནས་གཞན་དབྱར་ཁས་བླངས། །མ་གཏོགས་དག་དང་དགེ་ཚུལ་སྲ་རྙེད་དབང། །འདིང་བའི་དངོས་པོ་ཁྱད་པར་བཞི་ལྡན་ཏེ། །རྒྱུ་ནི་དབྱར་རྒྱུ་ལས་བྱུང་གོས་རྙེད་བགྲངས། །འདིང་
བའི་ཉི་མ་ཡན་ཆད་གྲུབ་གསུམ་ལྡན། །ངོ་བོ་རུང་བ་ཚད་ལྡན་གྲངས་སུམ་ཕྲུགས། །གཅིག་གམ་དུ་མ་འདིང་རུང་བདག་པོ་ནི། །དགེ་འདུན་གྱི་འོ་བྲལ་ཕྲད་མ་ཡིན་ནི། །བདག་པོ་སྔ་མ་དང་
བྲལ་ཕྱི་མ་འཕྲད། །ཕྱག་དར་ཁྲོད་མིན་ཚད་ལྷག་བྱིན་རླབས་ཆགས། །སུམ་ཕྲུག་མ་ཚང་གང་ཡོད་བྱིན་རླབས་འཆགས། །སྟོན་ཟླ་འབྲིང་དང་དགུ་པའི་བཅུ་དྲུག་ལ། །འདིང་བ་དུ་མ་བསྐོ་
རུང་སྲ་བརྐྱང་རྒྱུ། །འབའ་ཞིག་ལས་ཀྱིས་གཏད་དོ་བསྐོས་པ་དེས། །ལས་གསུམ་བྱ་བ་འཁྲུ་དྲུབ་ཁ་བསྒྱུར་བྱ། །སེམས་གསུམ་བསྐྱེད་པ་མནོས་ཚེ་འདིར་གྱུར་སྙམ། །བཀྲུ་ཚེ་འདིང་ངོ་མཇུག་ཏུ་

[039A]༄༅། །རེ་རེའི་མདུན། །འདུག་སྟེ་བཏིང་ངོ་གསུམ་བརྗོད་སེམས་ཀྱང་བསྐྱེད། །དང་པོ་ཉམས་ཀྱང་གཞན་གཉིས་མ་ཉམས་ན། །འབྱུང་པའི་རྐྱང་བའི་དུས་ནི་ཟླ་བ་ལྔ། །ཤི་འམ་
བབས་ན་སྲ་བརྐྱང་སྦེད་པ་བསྐོ། །གནས་གཅིག་དགེ་འདུན་ཐམས་ཅད་དབྱར་ཕྱི་མ། །ཁས་བླངས་སྲ་བརྐྱང་འཆག་པ་ཊཱིཀྐར་གསུངས། །ཕར་ཆེར་གནས་ན་དབྱར་རལ་སྲ་བརྐྱང་འབྱུང། །
དབྱར་ཁས་མ་བླངས་འབྱུང་ཡོད་དབྱར་གནས་པའི། །དགེ་ཚུལ་རྫོགས་བྱས་བཏིང་ངོ་སྒྲ་བཤད་ནི། །གོས་གསར་སྲ་བ་གཟེབ་ཀྱི་སྦྲོག་མར་བརྐྱང། །བཏིང་པའི་ཆོས་གོས་སྲ་བརྐྱང་འདྲ་ཆོས་བཞི། །
གཏན་སྟེང་ཁ་དོག་གཅིག་ལྟར་དགེ་འདུན་མཐུན། །གཏན་པས་ཆོས་གོས་མི་འཁུམས་འདིས་བག་ཡངས། །གཏན་སྟེངས་གླེགས་བུ་གླེགས་ཕྲན་མང་གནས་ལྟར། །འདི་ལ་བྱིན་བརླབས་དུ་མ་
གནས་གཏན་པས། །ཆོས་གོས་ལ་ཁྱབ་ཕན་ཡོན་ཀུན་ལ་ཁྱབ། །དབྱུང་བ་རང་འཇུག་བྲལ་དང་བཅོས་མ་གཉིས། །དང་པོ་དགེ་འདུན་མཐའ་དག་་གང་ཟག་སྒོས་། །དང་པོ་ལ་བདུན་སྲ་བརྐྱང་མཚམས་
ཕྱིར་ཁྱེར་་ །སྲུང་མཁན་མེད་པ་སྐྱ་རེངས་ཤར་་དུས་འདས་་ །དུས་མིན་ཤེས་་པ་ཞིང་མིན་གྱུར་་མེས་ཚིག་ཐམས་ཅད་ཤི་འམ་་དཀྱིལ་འཁོར་ཁུངས་གཏོགས་ཆད་་ །མཚམས་ནང་ལུས་དང་བློ་ཡིས་འབྲེལ་བ་

[039B] །གཉིས་པ་སོ་གཅིག་མ་མ་སུམ་ཅུ་དང། །གང་ཟག་ཞིང་མིན་གྱུར་པའོ་དང་པོ་ལ། །མཚམས་ལ་རེ་བ་མེད་པའི་མ་མ་བརྒྱད། །སྦྱོར་བའི་འགྲོ་བཞི་ངེས་འབྱེད་མ་མ་བཞི། །དང་པོ་འབྲེལ་མེད་
གཅིག་དང་འབྲེལ་བཅས་གསུམ། །འབྲེལ་མེད་ཟླ་ལྔའི་ནང་མཚམས་ཕྱིར་མི་འོང། །སྙམ་སྟེ་རྙེད་པ་རེ་མེད་མཚམས་འདས་ཚེ། །སྲ་བརྐྱང་ཞིག་འགྱུར་རྙེད་བསམ་འབྲེལ་མེད་ཕྱིར། །འབྲེལ་བཅས་ཟླ་
ལྔའི་ནང་དུ་མི་ལྡོག་ཅིང། །རྙེད་པ་བླང་སྙམ་ཡུལ་གཞན་ཕྱིན་པའི་ཚེ། །རྙེད་ཐོབ་་རྙེད་པ་མེད་ཐོས་་རེ་བ་ཆད་། །གསུམ་གྱིས་འཇིག་གོ་རིམ་བཞིན་བྱེད་མཐར་ཐུག་་བརྩམས་པ་ཞིག་་དང་བསམ་པ་རྒྱུན་
ཆད་པ། །ངེས་བྱེད་འབྲེལ་མེད་གཅིག་དང་འབྲེལ་བཅས་གསུམ། །མཚམས་ཀྱི་ཕྱི་རོལ་སོང་སྦྱར་གཞན་སྔར་བཞིན། །མཚམས་ལ་ཡིད་གཉིས་ཟ་བའི་མ་མ་བརྒྱད། །ཡིད་གཉིས་ཟ་བ་ཞེས་སྦྱར་གཞན་
སྔར་བཞིན། །མཚམས་ལ་རེ་བ་ཡོད་བརྒྱད་འབྲེལ་མེད་གཉིས། །འབྲེལ་བཅས་དྲུག་ཡོད་དང་པོ་མཚམས་རེ་ཡོད། །རྙེད་པ་རེ་མེད་སྲ་བརྐྱང་ཕྱུང་བའི་གཏམ། །མཚམས་ཀྱི་ཕྱི་ནང་ཐོས་
པའི་འབྲེལ་མེད་གཉིས། །འབྲེལ་བཅས་མཚམས་རྙེད་གཉིས་ཀ་རེ་ཡོད་པའི། །མཚམས་ཕྱིར་རྙེད་ཐོབ་སོགས་གསུམ་མཚམས་ནང་གསུམ། །རྙེད་པ་ཡིད་གཉིས་ཟ་བའི་མ་མ་དྲུག་མཚམས་

[040A]༄༅། །རྙེད་ཡིད་གཉིས་ཟ་བས་མཚམས་ལས་འདས། །མཚམས་ཕྱིར་དེ་སྐྱེས་གཉིས་དང་མཚམས་རེ་མེད། །རྙེད་པ་ཡིད་གཉིས་ཟ་བས་མཚམས་འདས་དང། །མཚམས་
ཕྱིར་སྐྱེས་གཉིས་མཚམས་ལ་རེ་བ་ཡོད། །རྙེད་ལ་ཡིད་གཉིས་ཟ་བས་ཡུལ་གཞན་སོང། །དུས་ཀྱི་སྔ་རོལ་དབྱུང་ཡང་མི་འཇིག་གོ་གཏམ་ཏེ་ཕྱི་ནང་ཐོས་པའི་ཞིག་པ་གཉིས། །
གཞན་ཡང་སོང་་རྫོགས་་ངེས་་ཉམས་་ཐོས་་མཚམས་འདས་་ །རེ་ཐག་ཆད་་དང་དབྱུང་་བའི་མ་མ་བརྒྱད། །དབྱུང་བ་གསོ་སྦྱོང་མཐའ་མིན་ལ་མི་བྱ། །གདིང་བ་འབྱུང་ལ་རྩིགས་མཚམས་གཅིག་
མི་དགོས། །བཏིང་ནས་ཐ་དད་བྱས་ན་གནས་གང་རུང། །སྲ་བརྐྱང་གནས་ཡིན་དབྱར་མཚམས་ཐ་དད་ཀྱང། །འདིང་ཚེ་མཚམས་ཆེ་བཅད་ན་སྲ་བརྐྱང་འཆགས། །བཏིང་ནས་དགེ་
འདུན་བྱེ་ན་སོ་སོར་དབྱུང། །སྲ་བརྐྱང་མ་བཏིང་པ་ཡིས་ཁ་སྐོང་བྱས། །སྲ་བརྐྱང་དབྱུང་རུང་བཅོས་མ་གསོལ་བཞིས་དབྱུང། །དད་རྫས་སྤྱོད་ཚུལ་བདག་པོ་བྱིན་པ་ལེན། །རྗེས་སུ་གནང་བ་
ལྕགས་གོང་འབར་བུ་ལོན། །རིམ་བཞིན་མི་སློབས་་སློབ་དང་་ཐོས་བརྩོན་པའི། །ཁྲིམས་ལྡན་་ཚུལ་འཆལ་་ཁྲིམས་་དག་ཐོས་མི་བརྩོན། །ལོག་འཚོ་ལྔ་ནི་ཚུལ་འཆོས་འཐོབ་གྱིས་འཇལ། །རྙེད་

[040B]གོས་རྒྱུ་བདུན་ནི་བལ་གོས་དུ་གུ་ལའི། །ཟར་མ་རས་བལ་གཽ་དམ་ཉི་འོག་གོས། །ཤ་ནའི་གོས་སོ་སྔོ་དམར་ངུར་སྨྲིག་གསུམ། །སྲིན་བལ་རང་བ་ཡིན་
ཆེན་ཕྲེང་བར་གསུངས། །ནག་པོ་ཉེས་བྱས་གཞན་ཕན་སྙིང་པོར་གསུངས། །སྣམ་སྦྱར་བགོ་བའི་གནས་བདུན་བསོད་སྙོམས་་རྒྱུ། །མཆོད་སྟོན་མཆོད་རྟེན་་ཞེ་ས་་དགེ་འདུན་ཚོགས་་ །ཆོས་ཉན་་གློ་
བུར་གཙུག་ལག་ཁང་དུ་འཇུག་དང་པོ་གཉིས་ནི་སྒྲུབ་པའི་བསླབ་བྱ་གཞན། །གནང་བའི་བསླབ་བྱ་ཡོ་བྱད་དྲུག་གདིང་བ། །གོས་གསུམ་ལྷུང་བཟེད་ཆུ་ཚགས་བཅུ་གསུམ་ནི། །གོས་གསུམ་
ཤམ་ཐབས་དེའི་གཟན་རྡུལ་གཟན་དང། །དེའི་གཟན་གདོང་ཕྱིས་རྣག་གཟན་གཡན་པ་དགབ། །སྐྲ་བཟེད་གདིང་བ་རས་ཆེན་ཆོས་གོས་གསུམ། །ཆེ་ཚད་སྲིད་དུ་ཁྲུ་ལྔ་ཞེང་ཁྲུ་གསུམ། །ཆུང་ཆད་
ཁྲུ་ཕྱེད་ཕྲི་བའོ་སྣམ་སྦྱར་ཆེ། །སྣམ་སྦྱར་ཉེར་ལྔ་གླེགས་བུ་ཕྱེད་ལྔའོ། །བླ་གོས་སྣམ་ཕྲན་བདུན་ལ་གླེགས་ཕྱེད་གསུམ། །མཐང་གོས་སྣམ་ཕྲན་ལྔ་ལ་གླེགས་ཕྱེད་གཉིས། །གཞན་མེད་ཁ་མ་
བསྒྱུར་ལ་བྱིན་རླབས་འཆགས། །གདིང་བ་སྲིད་དུ་ཁྲུ་གསུམ་ཞེང་ཁྲུ་དོ། །སོར་དྲུག་ཆོས་གོས་མི་ནོར་མཚན་མ་གདབ། །གང་ཟག་བྱེ་བྲག་ཤེས་ཕྱིར་ཐིག་ལེ་བྱ། །རྐྱེན་གཞན་མེད་ན་སྣམ་སྦྱར་དྲས་

[041A]༄༅། །དྲུབས་དགོས། །སྔོན་པོ་རུང་ལ་ནག་པོ་བཤད་ཚུལ་གཉིས། །རྙེད་བསྒོ་ལྔ་ནི་བརྗོད་དང་གཎྜི་བརྡུང། །ཚུལ་ཤིང་བྲིམས་དང་བགྲངས་དང་སྐལ་བ་བྲིམས། །ཐ་མ་ཡན་ཆད་
འོད་ལ་རྙེད་པ་དབང། །དང་པོ་ཐ་མས་བྱིན་རླབས་རྒན་པ་དང། །གསར་བུ་ཐ་མ་གཉིས་ལ་འགའ་ཞིག་སྦྱིན། །རྙེད་པ་དང་པོར་འོས་གཉིས་པ་འོས་གསུམ་པར་འོས་ཞེས་པ། །རིམ་བཞིན་བཞག་
པ་བགོ་པ་བཟའ་བར་འོས། །བསིལ་ཡབ་ཁྲ་བོ་མི་རུང་དབྱར་རྙེད་སོགས། །དགེ་ཚུལ་སུམ་གཉིས་དབང་ངོ་ཟས་མ་གཏོགས། །འབྲིམ་བྱེད་རྒན་མཐར་སཾ་པྲ་བ་ཏ་བརྗོད། །ཚིགས་བཅད་
འདོན་སྐབས་བཅུ་བདུན་མཚོ་ཊཱིཀ་ལས། །ངལ་གསོའི་གནས་དང་ཆུའི་བདག་ཆུའི་ལྷའི་དང། །ཆུ་ལོངས་སྤྱོད་དང་སྦྱིན་བདག་ཟས་སྤྱོད་དང། །བསྔོ་བ་ངན་བཟློག་པ་དང་མདོ་བསྐུལ་
གཉིས༑ །ལྷུང་བཟེད་ཆུ་དང་དྲི་གཙང་ཁང་འཇུག་དང། །གྲིབ་མ་འགོམ་དང་ཕྱི་རོལ་ལྷ་གནས་དང། །བསྲོ་ཁང་བསྟེན་དང་ལྗོན་ཤིང་གཅོད་དུས་དང། །སྤོང་བ་པ་ཡིས་ཅི་བདེར་བྱ་
བ་དང། །ཁྱིམ་དུ་མཚན་ནས་རོ་བསྲེག་ལ་སོགས་པའོ། །དང་པོ་ལྔ་ལ་སྦྱིན་དང་བདུན་ལ་ཆོས། །དེ་རྗེས་ལྔ་ལ་རྒྱུད་ཆགས་གསུམ་པ་འདོན། །གདིང་གཡོག་ཞེས་པ་སྟེང་དུ་བགོ་བྱ་

[041B] །འོག་དུ་ས་ལ་གཞར་བས་གདིང་བ་བྱ། །རྒྱ་ཆེར་འགྲེལ་ལས་གསུངས་སོ་གདིང་གསར་ལ། །བདེ་གཤེགས་མཐོ་གང་ལྷན་གསུངས་ཁྲུ་ཕྱེད་དོ། །ས་ཚིགས་ཡུལ་དབུས་རྡོ་རྗེ་
གདན་གྱི་ལྷོར། །ཆུ་ཀླུང་འདམ་བུ་ཅན་ཕན་མཐའ་འཁོབ་ཡིན། །ཨུ་ཤི་རི་སོགས་བཞི་པོ་ཡུལ་དབུས་དང། །མཐའ་འཁོབ་གང་དུ་མ་གཏོགས་མཚམས་ཡིན་ཕྱིར། །ཤེར་ཕྱིན་བྱང་
སེམས་སོགས་བཞུགས་ཆོས་ཚིགས་དབུས། །ས་ཚིགས་མཐའ་འཁོབ་ཀོ་ལྤགས་མཆིལ་ལྷམ་གནང། །དྲི་རོ་རེག་བྱའི་སྐྱེ་མཆེད་ཀྱི་བདག་ཉིད། །ཁམ་ཟས་འདིར་བསྟན་སྨན་གྱི་མཚན་
ཉིད་གསུངས། །དུས་རུང་བཟའ་ལྔ་ཟན་དྲོན་འབྲས་ཟན་དང། །ཉ་ཤ་ཤ་སྐམ་སྣུམ་འཁུར་བཅའ་བ་ལྔ། །རྩ་བ་སྡོང་པོ་འདབ་མ་མེ་ཏོག་འབྲས། །སྨན་བཞིའི་རྒྱུ་ལས་བྱུང་བའི་ཐུན་ཚོད་
བཞི༑ །དུས་རུང་རྒུན་འབྲུམ་ལས་བྱུང་ཐུན་ཚོད་མཐའ། །འཚོ་བཅང་ཞག་བདུན་ལས་བྱུང་རང་རང་མཐའ། །སྨན་གསུམ་བྱིན་རླབས་ནད་པར་གནང་གཞན་ལ། །མ་གནང་རྒྱ་ཤུག་
ཨ་ཤྭ་ཐ་ལ་སོགས། །འབྲས་བུ་བརྒྱད་ཀྱི་བཏུང་བ་ཐམས་ཅད་རུང། །ས་ཡི་སྙིང་པོ་ཇི་སྲིད་འཚོ་བཅང་སྨན། །སའི་སྙིང་པོ་དེ་ནི་མཚལ་གྱི་ཕྱེ་མ་ལ་འཇོག་ལ་དེ་ནི་ཤ་བཀྲར་ཕན། །རང་ལ་

[042A]༄༅། །བསྔོས་པ་མཐོང་ཐོས་དོགས་གསུམ་གྱིས། །ཤེས་ན་ཤ་དེ་མི་བཟའ་སྔ་དྲོའི་དུས། །སྨན་གསུམ་བྱིན་བརླབས་བྱིན་ལེན་བྱ་བ་འོ། །དུས་རུང་གཞན་འདྲེས་སྔ་དྲོར་སྤྱོད་
གཞན་འདྲ། །རྡོ་བཏེགས་སེམས་བསྡུས་ལས་མཐའ་འཕྲལ་གྱི་བྱ། །རུང་ཁང་བཞི་ལ་ལས་ཆགས་ཤེས་པ་ཆུང། །འཇུག་པ་མིན་ཞན་རུང་ཁང་གཉིས་མདོར་བསྡུས། །ཡོལ་གོར་རྡོ་ལས་བྱས་
པར་བཟར་རུང་གསུངས། །དཀའ་སླ་འགྱུར་བས་བྱིན་ལེན་ཞིག་བ་བཞིན། །གསེག་འཇོག་མ་སོང་འདྲ་ཕྱིར་བཟའ་མི་རུང། །ལྷ་འབངས་དགེ་འདུན་གཡོག་བྱེད་ཁྱིམ་པ་ཡིན། །བུ་རམ་ལྦུ་
བའི་ཕྱེ་མ་རྡོག་པོར་བྱས། །ལི་ཁ་ར་དང་ཀ་ར་མ་བྱས་ཧཱགྶ། །དགེ་འདུན་ལས་མཁན་བསྒྲུབ་བྱའི་དོན་དང་གསུམ། །གྲངས་ཚང་བཅུ་གཅིག་ངེས་ཅན་ལྔ་བརྒྱད་དགུ། །ཉི་ཤུ་བཞི་བཅུ་
བཞིའོ་གཞན་ལྔ་ནི། །གྲངས་ཚང་ངེས་པ་ཅན་མིན་མཚོ་ཊཱིཀ་ལས། །བཞི་བཅུ་ཉི་ཤུ་བརྒྱད་བཞི་ངེས་ཅན་གསུངས། །ཡུལ་དབུས་དགེ་སློང་མ་ཡི་དབྱུང་བ་ལ། །ཕ་མ་ཉི་ཤུ་ཉི་ཤུའོ་ཡུལ་
དབུས་སུ། །བུད་མེད་བསྙེན་རྫོགས་ཕ་བཅུ་མ་བཅུ་གཉིས། །མཐའ་འཁོབ་མ་དང་དབུས་སུ་ཕ་དབྱུང་བར། །ཉི་ཤུའོ་དབུས་སུ་དགེ་སློབ་ཚངས་སྤྱོད་གནས། །འཁོར་དང་འཁོར་

[042B] །མཐའ་འཁོབ་མ་རྫོགས་ཕ་ལྔ་མ་དྲུག་སྟེ། །དབུས་སུ་སྐྱེས་པ་བསྙེན་རྫོགས་ཕ་བཅུ་ཚང། །མ་ཡི་དགག་དབྱེར་ཕ་ལྔ་མ་བཞི་དགུ། །མ་ཡི་སྤོ་མགུར་
ཕ་མ་བཞི་བཞི་བརྒྱད། །མཐའ་འཁོབ་སྡོམ་གཉིས་འཁོར་དང་འཁོར་མང་དྲུག་འདི་ལ་མ་དྲུག་གྲངས་ཚང་མདོར་བསྡུས་སྦྱར། །ཕ་ཡི་དགག་དབྱེ་ཕ་ལྔ་གཞན་ལ་བཞི། །ཐ་དད་གནས་
པ་ཆོས་མིན་ཕྱོགས་སོང་བ། །འཁྲུལ་བཅས་མིན་པ་བསྡམ་བྱས་མ་གོས་པ། །ཆོས་མིན་ལྟ་བ་བརྗོད་པ་ལྔ་བསྙེན་པར། །མ་རྫོགས་གནས་པར་མི་བྱ་ཐ་དད་གནས། །ཚོགས་དང་ལྷག་
མ་མ་ལུས་ལྟ་བ་བརྗོད། །ཐུན་མོང་ཆོས་བརྒྱད་སྔོམ་ལྡན་ལུས་ཐ་མལ། །བསམ་པ་རང་བཞིན་གནས་དང་གནས་དབྱུང་མིན། །ཆོས་མིན་ཕྱོགས་མིན་མཚན་མཐུན་ཚོགས་མ་ལོང། །
རང་རང་གསོལ་བ་ལན་གསུམ་འདེབས་དང་བརྒྱད། །དེ་སྟེང་གཞི་ལེགས་ལྡན་པ་ཆོས་དགུ་ལྡན། །ཕྱག་ཡུལ་བདུན་ལྡན་དགེ་སློང་ཆོས་དྲུག་སྟེང། །མཚམས་ནང་གནས་པའོ་གཞན་
དོན་སྔགས་བརྗོད་ན། །ཕྱག་འཚལ་མི་དགོས་དམིགས་བསལ་བདག་གིས་སད། །འབྲེལ་མེད་ལྷུང་བཟེད་འབྲི་མ་ཞེས་དགེ་འདུན་ལ། །བརྗོད་ཚེ་གཞན་དོན་ཡིན་ཡང་ཕྱག་འཚལ་

[043A]༄༅། །དགོས༑ །སྔགས་ལན་གཅིག་ལ་ཕྱག་མི་དགོས་དམིགས་བསལ། །སོར་བཤགས་མཐོལ་ལ་དགོས་ཞེས་བམ་ལྔར་གསུངས། །བསྐོ་ལས་སྤྲོ་བ་མ་དྲིས་ཆད་ལས་ལ། །
གླེང་དྲན་མ་བྱས་སྦྱིན་ལས་གསོལ་མ་བཏབ། །ཆོས་མིན་ལས་སོ་ཚོགས་ཀྱི་ཚོགས་ལ་ལས། །མི་བྱ་མཐུན་སྦྱིན་དམིགས་བསལ་རིན་འཕྲེང་གསུངས། །འཁྲུལ་བཅས་ལྟུང་མཐུན་བྱིན་
རླབས་ཡན་ལག་ཡིན། །གསོ་སྦྱོང་གང་ལ་བྱ་བ་མིན་མི་དགོས། །ཐ་དད་གནས་མིན་རང་གི་ལས་ལ་མིན། །ཁ་སྐོང་འགྲེང་སོགས་སྤྱོད་ལམ་ཐ་དད་ལ། །མི་འཆགས་ཙོག་པུ་སྐྱིལ་ཀྲུང་
ཐ་དད་ཀྱང། །ལས་འཆགས་མ་འདུས་མི་མཐུན་བསྐྱེད་མཚམས་གནས། །མ་འདུས་བྱ་བའི་ཡུལ་མིན་ཁ་སྐོང་འོས། །སྨྱོས་གནང་མ་ཐོབ་ཤེས་སམ་ཕྲིགས་པ་དྲུག་ཕྱིར་བཟློག་
འཆགས་ལ་མཚམས་གནས་བྱ་ཡུལ་མིན། །སྤྱོད་ལམ་མ་ཉམས་ངག་བསྡམས་རང་བཞིན་གནས། །འདུལ་ཤེས་ཞེ་འཁོན་བཅས་མིན་ཡིག་ཆར་གསུངས། །ཐོས་པའི་ཉེ་འཁོར་མཚོ་
ཊཱིཀ་གནས་ཀྱིས་སྦྱར། །དང་པོ་བདུན་ནི་རྩ་བར་དངོས་སུ་གསུངས། །མཚོ་ཊཱིཀ་སངས་རྒྱས་ཕྱིར་བཟློག་འཆགས་པར་གསུངས། །གང་ལ་བྱ་བས་ཕྱིར་བཟློག་མི་འཆགས་པ། །ཆད་

[043B] །གང་ལ་བྱ་བ་དེ་ཡིས་ཕྱིར་བཟློག་འཆགས། །ཆོས་དང་མི་ལྡན་ཆད་ལས་ལ་ཡང་འཆགས། །ཚོགས་ནི་དགེ་འདུན་ལས་གཞན་
ལྷག་མ་ལུས། །ཕམ་པ་ཁོ་བོ་འདི་ལྟར་སེམས་ལྟ་བསམ། །ལས་མཁན་ཆོས་བདུན་སྟེང་དུ་ལས་བྱེད་མཁས། །གཞན་མེད་སྤོ་སྤྱོད་སོགས་ཀྱིས་མདོ་འདོན་རུང། །ལྷག་ན་འཆགས་
ཏེ་འབའ་ཞིག་ལ་གསོལ་གཉིས། །སེམས་ཅན་མ་ཡིན་ལ་བྱ་ལས་ཊཱིཀྐ་ལས། །གནས་ལ་བློ་མཐུན་མཚམས་ཆེ་བཅད་དགྲོལ་གཉིས། །མཚམས་ཆུང་བཅད་དགྲོལ་རུང་ཁང་བློ་མཐུན་
དགྲོལ༑ །མཚམས་ལས་མི་འབྲལ་གནང་སྦྱིན་སྲ་བརྐྱང་གདིང། །བློ་མཐུན་དབྱུང་བ་བཅུ་གཅིག་ཁྱིམ་པར་ལྔ། །ལྷུང་བཟེད་སྦུབ་བསྲང་ཁྱིམ་སྡོམ་སྦྱིན་དང་གཞིག་མུ་སྟེགས་གནས་
པ་སྦྱིན་ནོ་བསྙེན་རྫོགས་ལ། །སྦྱིན་ལས་ཞེ་བརྒྱད་ཕལ་ཆེར་བརྒྱ་རྩའི་གྲངས། །མ་མཐོང་མི་འཆོས་འདྲེས་གནས་ལྟ་མི་གཏོང། །ནན་ཏུར་བཞི་དང་ངོ་བོ་ཉིད་འཚོལ་དང། །ལས་བྱེ་
བཟོད་པ་སྦྱིན་བཅུ་སྤོ་མགུའི་མཐར། །དབྱུང་བ་བཅུ་གཉིས་མ་ལ་མི་འབྲལ་གནང། །མཁར་བ་དྲ་བའི་གནང་བ་ཚིག་གཅིག་སྦྱིན།    ༈    །གསོ་སྦྱོང་དགག་གཞག་དབྱུང་བདུན་ནན་ཏུར་

[044A]༄༅། །བཞི༑ །   ༈    །སྲ་སྦེད་གནས་མལ་བྱི་བོ་ཤིང་ཐོག་བྲིམས། །ཆུ་དང་བང་རིམ་ཞལ་ཏ་སྒེའུ་ཆུང་དྲུག་སྦྱིན་ཡུལ་ཆོས་དགུ་
ལྡན་པའོ་མ་ངེས་ཏེ། །འཁོར་མང་གནང་སྦྱིན་གསོ་རུང་ཙམ་མི་ཆོག་རྣམ་དག་དགོས་ལ་སྨྱོས་གནང་བསམ་རང་བཞིན། །མི་དགོས་བཟོད་སྦྱིན་གནས་ཕྱུང་ལ་ཡང་ཆགས། །མཐུན་པའི་
གསོ་སྤྱོང་གཞན་ཕྱོགས་སོང་ལ་ཆགས། །བསྐོ་ཡུལ་བཅུ་གཉིས་ལྡན་པ་འགྲོ་བཞི་བསྔོམས། །གཞི་ལེགས་བསྣན་ནོ་ཆད་ཡུལ་ཆོས་བཅུ་གཅིག་བརྒྱད་སྟེང་གླེང་དྲན་སྔོན་སོང་ནད་པ་
མིན༑ །དགེ་འདུན་འབྱེད་ནུས་མིན་པའོ་མཚམས་གཅོད་ནི། །དངོས་པོ་གཙོ་ཆེ་སྦྱིན་བསྐོ་ཡུལ་འདུ་ཤེས། །དམིགས་བསལ་སྨྱོས་དྲན་མ་སྨྱོས་ཆེད་དགེ་འདུན། །ཚིག་ཐོས་དོན་གོ་ཉམས་སུ་
མྱོང་བའི་ཚད། །བསྒྲུབ་བྱས་མྱོང་མེད་མངོན་དུ་མ་གྱུར་བཅུ། །གྲགས་པ་ཙམ་གྱིས་ནན་ཏུར་འཕྲིན་ཆོག་སོགས། །འཁྲུལ་བཅས་གཞི་དེ་ཉིད་ལས་བྱུང་བ་མིན། །རང་རྒྱུད་ལ་ཡོད་ཤེས་སམ་
ཡིད་གཉིས་ཟ། །བྱིན་གྱིས་བརླབས་བས་འདག་རུང་ཆོས་བཞི་ལྡན། །གཞན་གྱི་གྲངས་ཚད་ཚེ་ན་སྤོ་སྤྱོད་ལས། །ལས་མཁན་བྱས་ན་ཚང་སྤྱོད་ཉེར་གནས་ལ། །ཉེས་བཅས་འཆགས་ཤིང་

[044B] །སྤངས་ལོག་ལྔ་ཡིས་ལས་ཐོས་མི་རུང་ལ། །གཞན་གྱིས་ཐོས་རུང་དམིགས་བསལ་བསྒོ་གྱུར་ལྷག་ཕྱིར་མ་བཅོས་པས་མི་རུང་སྤངས་པ་གཉིས། །ཆོས་
མིན་ཕྱོགས་སོང་གནས་དབྱུང་ལོག་པ་གསུམ། །ཕམ་པས་ཉམས་དང་མཚམས་མེད་བྱས་མ་རྫོགས། །གནས་དབྱུང་རང་ལས་མ་རྫོགས་དྲི་ཐོས་རུང། །ཞུ་བའི་སྐབས་འདིར་
གསོལ་བཞི་གཅིག་པུ་བསྟན། །ལྷག་པོར་ཞག་བདུན་འདས་བརྗོད་སོགས་མ་གཏོགས། །རང་དོན་ལན་གསུམ་བརྗོད་དོ་གཞན་དོན་དུ། །གང་ཟག་ལ་བརྗོད་ལན་གསུམ་དགེ་འདུན་གཅིག་
མཚན་མ་བརྟན་པོ་མ་བརྗོད་མཚམས་མི་ཆགས། །ཕྱག་མི་བྱ་དང་སྨྱོ་གནང་སྦྱིན་ལས་མིན། །མངོན་དུ་མ་གྱུར་ལས་བཅུ་སྨྱོས་གནང་དང། །ཕྱག་མི་བྱ་སྡོམ་མི་སྨྲ་ལོངས་མི་སྤྱོད། །
གཙུག་ལག་ཁང་དུ་མི་འགྲོ་ལྔ་འདིར་བསྟན། །གཞན་ལྔ་མ་བསྟན་མ་རྫོགས་འབའ་ཞིག་ལ། །བསྒྲུབ་པས་མངོན་སུམ་བྱ་སྙམ་དོགས་པ་མེད། །ཁཱ་སྦུབ་ཁྱིམ་སྡོམ་བྱིན་ལ་ཁ་བསྲང་དང། །
བག་ཡངས་བྱ་དང་ལོངས་མི་སྤྱོད་སོགས་འགལ། །ཁྱིམ་སྡོམ་བྱིན་ལ་མི་སྨྲ་སོགས་བྱེད་ན། །ཁྱིམ་འགྲོ་སྟན་འདུག་ཆོས་སྟོན་བྱ་གསུངས་འགལ། །གཙུག་ལག་ཁང་གི་སྡོམ་སོགས་

[045A]༄༅། །གསུམ་པོ་ལ། །ལས་ཆོག་ལུང་ལས་མཱ་གསུངས་ཅི་འདྲ་བྱེད། །གོ་དཀའི་གནས་གསུམ་ལ་འཇོག་གོ་ལན། དང་པོ་ཁ་སྦུབ་ལ། །བག་ཡངས་བྱ་གསུངས་བྱས་པར་མ་
གསུངས་ཕྱིར། །འགྲོ་ཡང་ཟ་ཕྱིར་མི་འགྲོ་གཉིས་པའི་ལན། །མི་སྨྲ་སོགས་གསུམ་ལས་སུ་བཏགས་པ་ཙམ། །གསུམ་པའི་ལན་ནོ་སྨྱོས་གནང་ཕྱག་མི་བྱ། །ཁྱིམ་སྡོམ་ཁ་སྦུབ་མཐོང་
ཐོས་གཉིས་མ་གྱུར། །བསྙིལ་དང་སྡོམ་གཞིག་ཁ་བསྲང་མཐོང་བ་ཡིས། །མངོན་གྱུར་ཐོས་པ་མངོན་དུ་མ་གྱུར་བྱ། །གསོལ་བ་འབའ་ཞིག་ཉེར་བཞི་གསོལ་གཉིས་ལས། །ཞེ་བདུན་གསོལ་
བཞི་སུམ་ཅུའོ་དང་པོ་ནི། །གསང་དང་ནང་དུ་དྲི་ཕྱིར་དང། །གསོ་སྦྱོང་དེ་ལ་ལྟུང་བཅས་དང། །དེ་ལ་དགེ་འདུན་ཡིད་གཉིས་དང། །རྩོད་དང་ངེས་ཉིད་མ་ཡིན་དང། །དེ་ཡི་དོན་དུ་ལྔ་པོ་དག་
ཐམས་ཅད་དགག་དབྱེར་གཏོགས་པ་ཡིན། །དབྱར་གནས་ཁས་བླངས་ཉིད་དང་ནི། །ཤི་བའི་རྫས་དང་ནོར་འདྲ་དང། །ཚེས་གོས་སྲ་བརྐྱང་གཏད་པ་དང། །ཆོས་གོས་སྦྱིན་པར་བྱ་བ་
དང༑ །གནས་ངན་ལེན་ནི་བརྗོད་པ་དང། །གྲངས་སུ་གཞུག་པ་བཞི་དག་དང། །ཁྱིམ་གྱི་སྡོམ་དང་དེ་གཞིག་དང། །ལྷུང་བཟེད་ཁ་སྦུབས་བྱ་བ་དང། །དེ་ཉིད་བཟློག་པར་བྱ་བ་དག་གསོལ་

[045B] །ཤི་བའི་རྫས་དང་ནོར་འདྲ་བསྡོམ་ནོར་འདྲ། ནི་ནོར་སྐྱོངས་བྱེད་པའོ་ཞེས་གསུངས། གཉིས་པ་གསོལ་གཉིས་ནི། །གནས་དང་མཚམས་ནི་གཉིས་པོ་དང། །མི་འབྲལ་
སྨྱོས་དང་དགག་དབྱེ་དང། །གནས་མལ་སྟོབས་པར་བྱེད་པ་དང། །རུང་བའི་ས་གཞི་བསྐོ་བ་དང། །སྲ་བརྐྱང་དང་ནི་དེ་འདིང་དང། །སྤོང་དང་ལག་གི་བླ་དང་ནི། །གནས་ཁང་ཟས་ལ་
བསྐོ་བ་གཉིས། །ཐུག་པ་བག་ཚོས་འབྲིམ་པ་དང། །ཕྲན་ཚིགས་འབྲིམ་པར་བྱེད་པ་དང། །སྣོད་དཔྱད་འགྲུབ་དང་གོས་ཀྱི་གཉིས། །དབྱར་གྱི་རས་ཆེན་སྦེད་དང་འགྱེད། །མངག་གཞུག་
པ་དང་མཛེས་འཆོས་ཏེ། །གཟུ་དང་གསལ་དང་སྦེད་པ་དང། །ཚུལ་ཤིང་འབྲིམ་པར་བྱེད་པ་དང། །ཁང་པ་ཁང་ཆེན་བསྟན་པ་དང། །གླེང་དང་འབྲལ་བར་མི་འགྱུར་དང། །སྟན་དང་
ལྷུང་བཟེད་འབྲིམ་པ་དང། །མ་དད་གོ་བར་བྱ་བ་དང། །སྟོན་པ་དང་ནི་ནགས་མྱུལ་དང། །ཕྱག་མི་བྱ་དང་མང་ཕྱིར་དང། །མཁར་བ་དྲ་བའི་ཕྱིར་དང་ནི། །རྙེད་པ་གཅིག་ཏུ་བྱ་ཕྱིར་དང། །
བསླབ་པ་སྦྱིན་དང་ཉེར་གནས་དང། །བུ་དང་ཉེ་དུའི་ཕྱིར་འགྲོ་བ། །གསོལ་དང་གཉིས་ཀྱི་ལས་ཡིན་ནོ། །མཚམས་བསྡོམ་ཁང་པ་སོ་སོར་མང་ཕྱིར་ཞེས། །འཁོར་དང་འཁོར་མང་

[046A]༄༅། །གཉིས་བསྟན་དབྱར་གནང་སྦྱིན། །བསྙེན་པར་རྫོགས་པར་བྱ་བ་དང། །མུ་སྟེགས་གནས་དང་མཚམས་དགྲོལ་དང། །མཐུན་སྦྱིན་གསོ་སྦྱོང་བདུན་པོ་དང། །བརྒྱད་དང་
དྲན་དང་མ་སྨྱོས་དང། །དེ་ཉིད་འཚོལ་དུ་གཞུག་པ་དང། །བསྒོ་བར་བྱ་བ་རྣམས་དང་ནི། །ཉམས་པ་སྦྱིན་པར་བྱ་བ་དག་གསོལ་དང་བཞི་ཡིས་ལས་ཡིན་ནོ། །བདུན་ཞེས་ལས་གཉིས་ནན་ཏུར་
བདུན༑ །དབྱུང་བདུན་གཅིག་བྱས་བཟོད་གསོལ་བས། །བརྒྱད་ཞེས་སྤོ་གསུམ་མགུ་གསུམ་ལྷག་མ་དབྱུང། །སྲ་བརྐྱང་དབྱུང་ངོ་བསྒོ་བས་བསྒོ་བཅུ་བསྙིལ། །དུ་ལྷས་བརྒྱ་རྩ་བཤད་ཚུལ་རིན་
འཕྲེང་ལས། །ཆད་པ་བཅད་པ་བཅུ་གསུམ་ནི། །བསླབ་པ་བསྙིལ་བ་ངོ་བོ་ཉིད། །མུ་སྟེགས་ཅན་གནས་སྤོ་སོགས་དྲུག་དྲན་དང་མ་སྨྱོས་ནན་ཏུར་རྣམས། །བསྒོ་བས་བཅུ་དང་རྩོད་པ་ཞིས། །
མཐུན་དང་དེ་ཡི་གསོ་སྦྱོང་གཉིས། །ས་གོང་སྤོ་བས་གསུམ་བསྟན་ཏེ། །བསྙེན་རྫོགས་་དབྱུང་་བ་བཟོད་གསོལ་་ལོ། །དགེ་འདུན་ལ་མཁོ་ལས་གཉིས་ཏེ། །མཚམས་དཀྲོལ་སྲ་བརྐྱང་དབྱུང་བའོ། །
བསྐོ་དང་བློ་མཐུན་ལས་སོ་གཅིག་དགག་དབྱེ་ནས་ནི་ཁང་ཆེན་བར། །གནས་ལ་བློ་མཐུན་གླེང་བ་བསྐོ། །འབྲེལ་མེད་གནས་ངན་ལེན་བརྗོད་དང། །སྟོན་པ་དང་ནི་ནགས་ཉུལ་ལོ། །རབ་

[046B] །བཅུ་དྲུག་བསྟན་ཏེ་སོ་གཅིག་ལྷག་གསང་་དང་ནང་དུ་དྲི་ཕྱིར་་དང། །གསོ་སྦྱོང་་དགག་དབྱེ་རྗེས་གནང་བཞི། །དབྱར་དང་གནས་ངན་རང་དོན་ལ། །ཁྱིམ་
དོན་རྣམ་པར་བཞག་པ་ཡིས། །ཁ་སྦུབ་ཁྱིམ་སྡོམ་དབྱུང་བས་བཟློག་ལས་གསུམ་ཆུང་འབྲིང་ཆེ་གསུམ་བསྒྲུབ་དཀའ་སླའི། །སྐྱེས་པའི་རྟེན་ལ་མ་ཡི་སྟོན་དགག་དབྱེ། །རས་སྦེད་གཟུགས་
ལ་གསལ་བའི་གསལ་བ་དྲུག་བུད་མེད་རྟེན་ལ་ཕྱག་མི་བྱ་བའི་སྡོམ། །བཟློག་ཕམ་དཀོན་མཆོག་གཏོང་སོགས་བཟློག་བསྒོ་ལྔ། །སྔོན་རོལ་སྔོམ་གཉིས་འཁོར་དང་འཁོར་མང་དང། །བུ་
དང་ཉེ་དུ་ཉལ་གནང་བཅུ་གཉིས་སོ། །འགྲོ་བ་བཞི་བྲལ་འདུན་་པ་སྲེད་པ་དང། །ཞེ་སྡང་་འཁོན་རྒྱུ་གཏི་མུག་་མི་ཤེས་པ། །འཇིགས་པ་སྐྲག་པ་སྟོན་པ་འགྲོ་བཞི་བྲལ། །འགྲོ་བ་ཞེས་པ་བརྗོད་དམ་
སྨྲ་བའོ། །བསྟན་པ་འཕེལ་ཕྱིར་བག་ཡངས་གསོལ་བཞི་ཡོད། །ཕྱིར་བཅོས་གཞི་བཤད་ནན་ཏུར་བཅོ་ལྔ་སྟེ། །ནན་ཏུར་བཞི་དང་དབྱུང་བདུན་གསོ་དགག་བཞག་   ༈   
བཅུ་བཞི་ནི། །གསོལ་བཞི་འོ་རབ་བྱུང་ལ་བྱ་ཐ་མ་ནི། །འབའ་ཞིག་ཁྱིམ་པ་ལ་བྱའོ་ངོ་བོའི་དགོས། །སྨད་པ་སྤངས་པ་རྣམ་དག་ནན་ཏུར་གསུམ། །ནན་ཏུར་བཞི་ནི་དང་པོ་གསོ་དགག་བཞག་གསུམ་

[047A]༄༅། །པ་ལྷག་མ་གཞན་དགུ་གཉིས་པ་ཡིན། །ནན་ཏུར་ཡུལ་གྱི་ཆོས་བཅུ་སྔར་བཤད་ཟིན། །བརྙས་ཐབས་མཐོ་འཚམས་ནན་ཏུར་རྒྱུ་ལྔ་ནི། །གླེང་་དྲིན་ལྟུང་བཅས་་ཁས་བླངས་་མངོན་
སུམ་གྱུར་། །ནན་ཏུར་བཅོ་ལྔའི་ནང་ནས་གནས་དབྱུང་བདུན། །གཅིག་ཏུ་གྲངས་ནས་གསོལ་བརྗོད་བཞག་པ་བསྣན། །ནན་ཏུར་བཅུ་འོ་ནན་ཏུར་བདུན་དེ་ལས། །བསྙིལ་དང་གནས་དབྱུང་ལྷུང་
བཟེད་སྤུབ་གསུམ་བསལ། །དུས་ནི་དབྱར་ནང་མིན་ཞིང་སེམས་མ་གཡེངས། །ནན་ཏུར་གྲོལ་རྒྱུ་ཐུན་མོང་དགྲ་བཅོམ་ཐོབ། །བཟོད་གསོལ་ཟིན་གཉིས་ཐུན་མོང་མ་ཡིན་པ། །གསོ་དགག་བཞག་གཉིས་
གསོ་དགག་བྱས་གནས་དབྱུང། །མ་གཏོགས་ནན་ཏུར་སྔ་སྟེང་ཕྱི་མ་བྱས། །ཁྱིམ་པ་དཔེ་ཡིན་རབ་བྱུང་བརྙས་ཐབས་བྱེད། །ཕྱིར་འགྱེད་མཛའ་བཅུག་དགའ་བའི་དངོས་པོ་སྡུད། །ཁྱིམ་པ་ནན་ཏུར་
མི་བྱ་གནས་དབྱུང་བདུན། །མ་མཐོང་གནས་དབྱུང་་མི་འཆོས་་ལྟ་མི་གཏོང་། །འཐབ་དཀྲོལ་མ་ལོག་་གཏན་འབེབས་མ་ཞི་བ་། །འཐབ་དཀྲོལ་རྒྱུ་བསྒྲུབས་་བདེ་ཞིང་གནས་པ་་དབྱུང། །བསྡིགས་པ་
ནན་ཏུར་བྱེད་པའི་བསམ་པ་ཡིས། །བསྐྲད་པ་ནན་ཏུར་ལས་བྱས་ལས་དེ་ཆགས། །མ་མཐོང་མི་འཆོས་འདྲེས་གནས་ལྟ་མི་གཏོང། །བཞི་ལ་ལས་ཆོག་དངོས་གསུངས་གཞན་མ་གསུངས། །ནན་ཏུར་

[047B] །མི་འཆོས་གནས་དབྱུང་ལྟུང་ཁས་བླངས་སྡོན་འགྲོ་སྡིག་ལྟར་བཞམས་བསྒོ་འཐབ་དཀྲོལ་མ་ལོག་བསྡིགས། །རྣམ་པར་གཏན་འབེབས་མ་ཞིག་གནས་དབྱུང་
ལ༑ །མངོན་སུམ་བརྒྱད་ཁ་སྔོན་འགྲོར་དངོས་སུ་གསུངས། །གནས་དབྱུང་གཞན་ལ་བཞམས་བསྒོ་རུང་མཐུན་སྦྱར། །མཇུག་མེད་པ་ལ་མཇུག་གདགས་བསྡིགས་ནན་ཏུར། །མ་ལོག་མཇུག་ཏུ་
གནས་དབྱུང་བསྐྲད་པ་སོགས། །གསུམ་ལ་མདོར་བསྡུས་སྦྱར་རོ་ལྷག་མ་གསུམ། །ཁ་སྦུབ་ཁྱིམ་པ་སྦྱིན་བདག་ནད་པ་མིན། །ཕམ་བསྐུར་གཤེ་སྤྱོ་སྔར་སྦུབ་མིན་དྲུག་ལྡན། །གཤེ་བ་ཁྱིམ་པ་
ཕྱོགས་ཀྱི་སྐྱོན་གྱིས་སྨོད། །སྤྱོ་བ་རབ་བྱུང་སྐྱོན་གྱིས་སྨོད་པ་འོ། །བྱེད་པོ་དགེ་འདུན་མཚན་ཉིད་བཞི་ལྡན་ཏེ། །གྲངས་ཚང་མི་མཐུན་གཉིས་བྲལ་ཁ་སྐོང་འོས། །ལས་བྱེད་མཚན་ཉིད་པ་དང་
བཅས་པ་འོ། །ཕྱིར་བཅོས་དངོས་བཤད་མཐོལ་ཡུལ་ཆོས་བདུན་ལྡན། །བསྒོ་གྱུར་རང་ལ་བསྒོ་མཛད་ཐམས་ཅད་ལ། །སོར་བཤགས་ཇི་ཙམ་འཚོགས་པའོ་གཞན་རྣམས་གཅིག་མཚམས་གཞན་
དགེ་བསྙེན་མཐོལ་འཆགས་ཉེས་བྱས་འགྱུར། །ལྟུང་བ་ཤེས་སམ་ཡིད་གཉིས་བདག་་རྒྱུད་འབྲེལ་། །མཐོལ་ཟིན་མིན་་པ་ལྟུང་བ་ཆོས་བཞི་ལྡན། །ལྟུང་གཅིག་ཞག་གཅིག་བཅབ་་དང་ལྟུང་

[048A]༄༅། །གཉིས་བཅབས་། །ཞག་ཚད་མང་་དང་ཚད་དཔག་མེད་པ་བཅབས་། །དང་པོ་གསུམ་ལ་ཞག་གཅིག་ཞག་གཉིས་དང། །ཉེས་གྲངས་ཤེས་དང་མི་ཤེས་ཞག་དཔག་མེད། །བཅབས་
པ་ལྔ་ལྔའོ་བཞི་པར་ཉེས་གྲངས་ཤེས། །མ་གཏོགས་བཞི་གྲངས་མཐོལ་སྔགས་མུ་བཅུ་དགུ། །མཐོང་སྡོམ་མི་འདྲིའོ་ཕྱག་ཡུལ་ཆོས་བདུན་སྟེང། །ལྟུང་བ་མིང་རིགས་མཐུན་པ་མི་ལྡན་
བརྒྱད༑ །ལྟུང་མཐུན་བྱིན་གྱིས་བརླབས་ཆོ་ཕྱི་དྲོའི་ཟས། །ཟོས་པའི་ལྟུང་བ་མཐུན་པ་མ་གཏོགས་པ། །ལྟུང་མི་མཐུན་ལ་བྱིན་རླབས་ལས་མི་འཆགས། །བཤགས་ཚེ་ཁབ་རལ་ཁྲི་རྐང་ཤིང་
བལ་གཡན། །བཞི་ལ་གཞི་དེ་གཅོག་ལྷག་འབྲེག་བལ་སྡུད། །ལྷག་མའི་བཅབས་ཉེས་འདག་ཕྱིར་སྤོ་བ་ནོད། །གནས་བརྟན་སོ་ཐར་དང་བཅས་སྤོ་སྤྱོད་པ། །གཞན་གསུམ་མེད་སོགས་
གསུམ་ལྡན་སྤོ་སྤྱོད་གནས། །སྤྱོད་ཡུལ་གྲངས་ཚང་གུད་དུ་མ་བཅད་པ། །ས་རང་བཞིན་གནས་ལྟ་མཚན་མཐུན་ལྔ་ལྔ་ན། །ཁྱད་པར་ཅན་གྱི་སྤྱོད་པ་ལྔ་སྤངས་ནི། །སྤོ་མགུ་སྤྱོད་པས་
ཕྱག་སོགས་གུས་པའི་ལས། །བདག་གིར་བྱེད་སྤངས་དགེ་སློང་རང་བཞིན་གནས། །དྲུང་དུ་མཉམ་འདུག་སྤངས་དང་བླ་མའི་གནས། །ལྟ་བུ་སྤངས་དང་གླེང་བ་སྤངས་ཉེས་པ། །

[048B] །གླེངས་ཀྱང་ཉེས་མེད་དམན་སྤྱོད་ལྔ་ནང་བར། །སྒོ་དབྱེ་ཆོས་སྟོན་དུས་སུ་གཎྜི་བརྡུངས། །འདུས་དུས་ཟས་བྲིམས་དགོངས་དུས་སྣུམ་
སྐུ་འོ༑ །དུས་རྣམས་ཐམས་ཅད་དུས་ཚོད་འདས་སོགས་བརྗོད། །སྤོ་བ་བཅབས་པའི་གྲངས་རྙེད་མགུ་ཞག་དྲུག་དེ་གཉིས་གནས་གཞན་སྐྱ་རེངས་འཆར་མི་བྱ། །བསླབ་བྱིན་འདི་མི་དགོས་ལ་
དགེ་སློང་མའི། །ལྕི་བའི་ཆོས་འདས་མགུ་བ་ཟླ་ཕྱེད་སྤྱོད། །སྤོ་མགུ་མིང་མཚན་མི་འཕོ་འཕོ་མུ་བཞི། །མིང་མཚན་གཉིས་འཕོ་སྤོ་མགུ་ཞག་ལོན་ཞིག་མཚན་ཉིད་འཕོ་ལ་མིང་མི་འཕོ་བ་ནི། །
ཡང་བཞི་བསླང་སྟེ་སྤོ་མགུ་ཞག་ལོན་ཞིག་ཞག་མ་ལོན་པར་ལྷག་མ་སྔ་མ་དང། །རིགས་འདྲ་བྱུང་ན་མིང་འཕོ་མཚན་མི་འཕོ། །མིང་མཚན་གཉིས་ཀ་མི་འཕོ་ཡང་གཞི་ནས། །བསླང་
སྟེ་སྤོ་མགུ་བྱིན་ཞག་མ་ལོན་ཞིག་དབྱུང་བ་འཆགས་ཕྱིར་དགེ་འདུན་མགུ་བ་སྤྱོད། །དབྱུང་བ་བཅུ་གཉིས་མགུ་རྐྱང་གསུམ་སྤོ་གསུམ། །རེ་རེར་མགུ་བ་གསུམ་གསུམ་མཐར་དབྱུང་བ། །མ་
ལ་ནན་ཏུར་བྱ་རུང་ཁྱིམ་སུན་འབྱིན། །ཁྱིམ་སུན་ཕྱུང་བའི་གནས་ནས་བསྐྲད་པའོ། །སྡེ་ཚན་མིང་ངོ་ལྟུང་བ་གང་བྱུང་རིག་མིང་རིགས་བརྗོད་དང་མཐར་བཙལ་རྐྱེན་མ་འབྱོར། །མཚན་གྱུར་དགྲ་

[049A]༄༅། །བཅོམ་ཐོབ་དང་སྟོང་ཉིད་བསྒོམས། །དང་པོ་གཉིས་ནི་དག་བྱེད་མཚན་ཉིད་པ།    ༈    །གང་ཟག་བཞི་བཤད་འཆབ་ཉེས་བླ་ཐབས་ཉེས། །ལྟུང་མི་ཤེས་དང་གནས་དབྱུང་འཆབ་མི་
འབྱུང༑ །བླ་ཐབས་ཉེས་བྱས་མ་གུས་མགུ་སྤྱོད་གཏོང། །སྤོ་མགུ་སྤྱོད་ཚེ་ཁྱིམ་བབས་སླར་རྫོགས་ཚེ། །སྔར་གྱི་འཕྲོ་སྤྱོད་ལྟུང་བ་སྔ་ཕྱི་གཉིས། །ཕྱི་མ་བཅབས་མེད་སྤོ་མགུ་ཐ་དད་སྤྱིན། །ནས་སྤོ་བ་སྔ་ཕྱི་
གཉིས༑ གཅིག་ཅར་སྤྱད་རུང་སྤོ་གསུམ་མགུ་གསུམ་ལ། །གསོལ་དྲུག་སྦྱིན་དྲུག་གཏང་དྲུག་བརྗོད་པ་དྲུག་ཆོ་ག་ཉེར་བཞིའོ་བླང་བ་དྲུག་ཀྱང་མཚོན། །མ་རྫོགས་པ་ལ་སྐབས་འདིའི་འཆབ་མི་འབྱུང། །
ས་གཞན་ཉེར་ལྔ་སྤོ་གསུམ་མགུ་བ་གསུམ། །སྤོ་མགུ་ལྡན་དྲུག་དབྱུང་བདུན་ནན་ཏུར་བཞི། །ངོ་བོ་ཉིད་འཚོལ་བསླབ་བྱིན་ཞིབ་དབྱེ་ན། །ཞེ་བཞི་སྤོ་གསུམ་མགུ་གསུམ་སྤོ་གསུམ་མཐར། །
མགུ་སྤྱོད་གསུམ་གསུམ་ཕྱེ་སྟེ་བཅོ་ལྔ་དང། །ལྡན་བ་བཅོ་ལྔ་བསྙིལ་དང་གཞན་སྔར་བཞིན། །སྤངས་པ་ས་གཞན་དབྱུང་བདུན་བསྙིལ་བ་འོ། །སྨད་པ་ས་གཞན་ནན་ཏུར་བཞི་རྣམ་པར། །
དག་བྱེད་ས་གཞན་གཞན་རྣམས་རྣམ་གྲངས་སྒོས། །ས་གཞན་གནས་ཡིན་ནན་ཏུར་བྱས་བཅུ་གཉིས། །དབྱུང་བདུན་བསྡིགས་སྨད་བསྐྲད་འགྱེད་བསྙིལ་བའོ། །གཞན་རྣམས་ས་གཞན་

[049B] །བསླབ་བྱའི་སྒོ་ནས་གཉིས་ཏེ་ཆེན་པོ་ནི། །སྤོ་མགུ་བཞི་ལྔ་ངོ་བོ་ཉིད་འཚོལ་དང། །   ༈    །དམན་སྤྱོད་ལྔ་ལེན་ཆུང་
དུས་དམན་སྤྱོད་མིན། །གྲལ་ནི་མགུ་ལྡན་མགུ་སྤྱོད་སོགས་རིམ་བཞིན། །གསོ་སྦྱོང་དགག་བཞག་གཉིས་ལ་བཟོད་གསོལ་མེད། །དེ་གཉིས་ནན་ཏུར་ཡིན་ཡང་ས་གཞན་མིན། །གསོ་དགག་བྱས་
པ་བཟོད་མིན་རིན་འཕྲེང་གསུངས། །དམིགས་བསལ་ངོ་བོ་ཉིད་ཚོལ་ནན་ཏུར་བཞིས། །འདོན་པ་གཞན་མེད་སོ་ཐར་མདོ་མི་འདོན། །གནས་དབྱུང་ལ་ཡང་སྔ་རོལ་དབྱར་རྙེད་དབང། །སྤོ་
མགུ་སྤྱོད་པ་རང་བཞིན་གནས་ལྷན་ཅིག་ཉལ་དང་མཚམས་ཕྱིར་ཉལ་བའི་ཞག་མི་བགྲངས། །འཐབ་ཀྲོལ་བྱུང་ཆོ་སྤོ་མགུ་ཕྱིར་བཏང་ཞིང། །ཞི་ཆོ་གང་ཟག་ལས་ཀྱང་ལེན་པ་རུང། །སྡེ་
པ་ལྷག་པར་སྤྱད་པ་ལྷག་མའི་སྡེ། །ཆང་རྒྱུ་ཁྱབ་ཆེ་ལྷག་མ་ཁོ་ནས་བཟློག་དམིགས་བསལ་སྤོ་བ་སྤྱོད་གཉིས་གནས་གཅིག་རུང། །ལྟུང་མེད་སྤོ་སྦྱིན་འདུལ་བ་དྲི་བ་ལས། །ནམ་ཡང་
ལྟུང་བ་མི་བྱེད་པ། །ཅི་ཡི་ཕྱིར་ན་ཐུབ་པ་ཡིས། །སྤོ་པར་འོས་པ་ཡིན་པར་གསུངས། །སྤོ་སྦྱོད་རིང་ཐུང་རིམ་བཞིན་ཉིན་གསུམ་མམ། །ཉིན་རེ་ལ་བརྗོད་ཟླ་ཕྱེད་ལྷག་པ་རིང། །ཕྱིར་

[050A]༄༅། །འཆོས་རང་གི་མཁས་པ་གསལ་བ་གསུངས། །ཡོངས་སྦྱོང་གཞི་ལ་གླེང་ཡུལ་ཆོས་བརྒྱད་ལྡན། །སྡོམ་ལྡན་ལུས་ཐ་མལ་གནས་ཤེས་རང་གནས། །ཆོས་མིན་ཕྱོགས་མིན་
ནད་པ་གནས་དབྱུང་མིན། །ཐ་དད་ནུས་མིན་གླེང་བྱེད་ཞེ་འགྲས་མིན། །གླེང་བྱེད་ཆོས་དགུ་དགེ་སློང་ཆོས་དྲུག་སྟེང། །ཞེ་འགྲས་མ་ཡིན་བྱམས་ལྡན་ནད་པ་མིན། །གླེང་བྱེད་སྐྱེས་པ་ཡིན་
ན་མཚན་མཐུན་དོར། །མཐའ་མིན་མཁན་སློབ་མདུན་མི་གླེང་དབེན་པར། །དགེ་འདུན་དབུས་སུ་ཉེས་བྱུང་ཚོགས་ནང་གླེང། །གང་ལ་གླེང་བའི་གཞི་བཞི་ཚུལ་ཁྲིམས་་ལྟ་་ །ཆོ་ག་་འཚོ་བ་་
ཉམས་པ་ལྟ་བ་ངན། །དྲུག་ཅུ་རྩ་གཉིས་ཆོ་ག་སྤྱོད་ལམ་ཉམས། །བསམ་བྱའི་གནས་བསམས་བརྟག་བྱའི་གནས་བརྟགས་པ། །རིམ་བཞིན་གླེང་བྱེད་གླེང་བྱའི་མཚན་ཉིད་བརྟགས། །
སྐབས་མི་འབྱེད་ལ་བརྗོད་བཅས་བྱ་སྐབས་འབྱེད། །ལྟུང་བ་ཁས་མི་ལེན་ལ་ཕུར་བཅས་ཏེ། །ལྟུང་བ་བཀལ་ཞིང་ཉེས་པ་བསྟན་ཏེ་བཏང། །དབྱར་ནང་དགག་དབྱེ་བཞག་པའི་ནན་
ཏུར་དང། །སྔོན་འགྲོའི་གླེང་དྲན་བྱ་རུང་དམིགས་བས་ལ་ཡིན། །སྔོན་འགྲོ་ཡིན་ཡང་གསོ་སྦྱོང་བཞག་མི་རུང། །གླེང་དྲན་བྱས་པས་ལྟུང་བ་དག་པར་འགྱུར། །ལས་བྱེའི་གཞི་ནི་གླེང་

[050B] །ཁ་སྐོང་འོས་པ་བརྒྱད་ཡན་བྱང་སེམས་ཀྱིས། །མཚམས་ནང་ལས་སོགས་ཐ་དད་བྱས་ན་བྱེ། །དེས་ཡི་མཐུན་སྦྱིན་མ་ཐོབ་མཐུན་མི་འབྱུང། །མཐུན་
བའི་གསོ་སྦྱོང་ནི། །མ་ཐོབ་རང་བཞིན་གནས་པ་མི་འཐོབ་གསུངས། །ཆོས་དང་འདུལ་བའི་ཆོས་ནི་ཚུལ་ཁྲིམས་ལས། །གཞན་པའི་སྡེ་སྣོད་གཉིས་ཀྱི་བརྗོད་བྱའི་ཆོས། །འཁོར་ལོ་བྱེ་བའི་
གཞི་བཤད་གླིང་འདི་ཉིད། །བསླབ་ཚིགས་ལྔ་ནི་འོ་མ་ཤ་ལན་ཚྭ། །གོས་དྲས་དགོན་གནས་ལྔ་ཡིས་གསོལ་བ་འམ། །ཚུལ་ཤིང་བྲིམས་ནས་བྱེ་བ་འཁོར་ལོའི་དབྱེན། །ཞག་ཏུ་མི་གནས་ལྡན་
མིན་ལུང་མ་བསྟན། །དེ་བར་ལམ་ལྔ་མི་སྐྱེ་སྡིགས་མཚམས་མེད། །དབྱེན་ནི་དགེ་འདུན་ལྟུང་བ་འབྱེད་པོར་ལྡན། །ལས་བྱེ་སྦྱོད་པའི་དབྱེན་གཏོགས་འཁོར་ལོ་ལམ། །རྩོད་པའི་གཞི་འཆད་
དགོས་པ་རྩོད་པ་ཞི། །ནང་གི་རྒྱུ་ནི་དུག་གསུམ་ཕྱི་ཡི་རྒྱུ། །དེ་བཞིན་ཉིད་ལ་ལོག་བསྒྲུབས་་རྟག་སྨྲ་སོགས། །སྤོང་་བ་གདམས་ངག་འཇོག་དང་སྡེ་ལྔ་བཅས་། །མཐུན་པ་མི་སྦྱིན་་བཞི་ལས་རིམ་བཞིན་དུ། །
འགྱེད་་ཕྱིར་མི་གདམས་ཕྱིར་་རྩོད་ལྟུང་ཕྱིར་རྩོད་། །བྱ་ཕྱིར་་རྩོད་པ་འབྱུང་ངོ་ངོ་བོ་ནི། །ཁོན་འཛིན་ཤེས་པའོ་ཞིབ་དབྱེ་བཅུ་གཅིག་སྟེ། མི་གདམས་རྒྱུ་བཅས་རྒྱུ་མེད་གཉིས་པར་བཞི། །གཞི་མེད་

[051A]༄༅། །གཞི་གཞན་རྗེས་སྒྲུབ་མངོན་མཚན་གྱི། །ལྟུང་བ་བྱུང་ལ་ཉོ་ཚོང་གླེང་ལྟ་བུ། །ཕྱིར་བཅོས་བྱས་ཟིན་ཕྱིར་བཅོས་ལ་མི་ལྟོས། །སྨྱོས་པས་བྱས་གླེང་ལྟུང་ཕྱིར་རྩོད་པ་གཉིས། །ངོ་བོ་
ཤེས་ལ་ཕྱིར་འཕྲོས་མེད་པ་དང། །ཕྱིར་འཕྲོས་ཉི་ཚེ་དགེ་འདུན་མཐའ་དག་རྩོད། །རྩོད་པ་ཐམས་ཅད་ལ་མཇུག་ཞི་བྱེད་ནི། །འཆི་བཞིན་པའམ་བསླབ་པ་འབུལ་པའོ། །རྩོད་པ་གང་ལ་ཞི་བྱེད་གང་འཇུག་
པ༑ །ཞི་བྱེད་ཐམས་ཅད་ལས་ཕྱིར་རྩོད་ལ་འཇུག་སོ་སོའི་ཞི་བྱེད་འགྱེད་ཕྱིར་ཞི་བྱེད་གཉིས། །དང་པོ་མངོན་སུམ་ཞི་བྱེད་མངོན་སུམ་བརྒྱད། །རྒོལ་དང་གཟུ་དང་དགེ་འདུན་གཞི་པོ་དང། །གསལ་བ་དང་
ནི་གསལ་བའི་གསལ་བ་དང། །དགེ་འདུན་གཞན་དང་སྡེ་སྣོད་འཛིན་པ་དང། །གནས་བརྟན་མཐུ་དང་ལྡན་པའི་མངོན་སུམ་མོ། །མཐའ་གསུམ་ཟླ་བ་གསུམ་དྲུག་དུས་ཐུག་མེད། །རྩོད་འདུས་མི་
གདམས་ཕྱིར་རྩོད་རྒྱུ་བཅས་ཞི། །མངོན་སུམ་བརྒྱད་དོ་དག་པ་སྦྱིན་རྒྱུ་མེད། །དང་པོ་གསུམ་ལ་དྲན་པའི་འདུལ་བ་སྦྱིན། །སྨྱོན་པས་བྱས་ལ་མ་སྨྱོས་འདུལ་བ་སྦྱིན། །ལྟུང་ཕྱིར་ཕྱིར་འཕྲོས་མེད་
པའི་ཞི་བྱེད་གཉིས། །ཁས་མི་ལེན་ཞིང་མི་འཆོས་ཕྱིར་རྩོད་ན། །ཁས་བླངས་ཕྱིར་བཅོས་བྱས་ཞི་ཁས་མི་ལེན། །ཁོ་ནའི་རྒྱུ་མཚན་གྱིས་རྩོད་ཁས་བླངས་ཞི། །ཕྱིར་འཕྲོས་ཉི་ཚེ་མངོན་སུམ་ཐམས་ཅད་

[051B]  །ངོ་མི་ཤེས་ལ་ངོ་བོ་ཉིད་ཚོལ་སྤྱིན། །རྩོད་པ་ཞི་བར་བྱེད་པའི་ཆོས་བདུན་ནི། །མངོན་སུམ་དྲན་པ་མ་སྨྱོས་དང། །དེ་བཞིན་གང་མང་ངོ་བོ་ཉིད། །
རྩྭ་རྣམས་བཀྲམ་པ་ལྟ་བུ་དང། །ཁས་བླངས་པར་ཡང་བྱ་བ་འོ། །ཞེས་པ་བདུན་ཡིན་རྩོད་པ་འཁྲུལ་མའི་དོན། །མི་གདམས་ཕྱིར་ལ་ཕྱིར་འཕྲོས་མེད་སོགས་སྦྱར། །ལྟུང་ཕྱིར་རྩོད་ལ་གཞི་
མེད་སོགས་བཞི་སྦྱར། །ཞི་བྱེད་འཁྲུལ་མ་ཕྱིར་འཕྲོ་མེད་ལྟུང་བ། །ཁས་བླངས་ཞི་གསུངས་ཕྱིར་འཕྲོས་ཉི་ཚེ་སྦྱར། །ཉི་ཆོ་མངོན་སུམ་ཕྱིར་འཕྲོས་མེད་ལ་སྦྱར། །དང་པོ་ཁྲིམས་ལྡན་ངོ་ཚ་
ཤེས་བསླབ་འདོད། །ཐོས་འཛིན་ལུང་ཐོན་རྩོད་མཁས་རྩོད་ཀུན་སློང། །རྩོད་ཕྱིས་མི་འབྱུང་རྩོད་འགོག་རྩོད་བྱེ་བྲག་བསྟན་བཅོས་ལ་མཁས་ཉེས་རྩོམ་མེད་པར་སྨྲ། །བྱེད་མི་འཇུག་
དང་ལུས་ངག་གིས་མི་འཇུག་སྨྲ་གོ་རྣམ་རིགས་ངེས་རྟོག་བརྔའ་འཕྲད་བྱེད། །འགྲོ་བ་བཞི་བྲལ་གཟུ་བོའི་ཆོས་ཉེར་གཉིས། །སྐྱེས་པ་ལྟ་མཐུན་སྤྲོ་དྲིས་ལུས་ཐ་མལ། །སྔར་བསྐོས་མ་
འབྲེལ་ཚོགས་མ་ལོངས་དགེ་སློང། །གསལ་བ་བསྐོ་ཡུལ་ལས་དམན་བསྣན་སུམ་ཅུ། །རྩོད་པ་མཐར་བསྐྱལ་ཕྱིར་བཅོས་གནས་དབྱུང་གཉིས། །འཐབ་ཅིང་མ་ཞི་བ་ལ་བསྡིགས་ནན་ཏུར། །

[052A]༄༅། །བསྐྱངས་པ་བརྙས་ཐབས་བྱེད་ལ་ཕྱིར་འགྱེད་བྱ། །བདག་མེད་ཡིན་མིན་རྩོད་པ་ཆོས་གཏན་འབེབས། །གང་མང་བྱ་རུང་ཚུལ་ཁྲིམས་ལ་མི་རུང། །ཚུལ་ཤིང་མི་བླངས་པ་
ལྔ་ཆོས་མ་ཡིན། །ཐེ་ཚོམ་ཟ་ན་མ་དྲིས་དབྱེན་འགྱུར་བསམ་། །ཆོས་མིན་ཕྱོགས་ཞི་འདོད་དང་དེ་གཉིས་ཤེས། །བླངས་དྲུག་མི་བླངས་ལྡོག་ལྔ་ཀོའུ་དི་ནྱའི། །ངོ་བོ་ཉིད་ཚོལ་ནན་ཏུར་མིན་དེ་ནི། །ལྟུང་
བའི་ངོ་བོ་ཚོལ་ལ་ཕན་པའི་ཕྱིར། །དེ་དང་མཐུན་ཕྱིར་མཐུན་པ་སྦྱིན་ཞེས་གསུངས། །རྩོད་པ་བཅུ་གཅིག་སོ་སོའི་ཞི་བྱེད་དང། །མངོན་སུམ་ལན་གསུམ་སོ་གསུམ་རིན་འཕྲེང་གསུངས། །གླེང་བྱེད་
ཡོན་ཏན་གསུམ་ལྡན་ལ་གུས་བྱ། །ངག་བྶྔམྶ་སྡེ་སྣོད་ཤེས་དང་ལོག་མི་སྟོན། །གསུམ་ལྡན་ལ་ནི་དགེ་འདུན་གྱིས་གུས་བྱ། །གནས་མལ་གཞི་འཆད་ཕྱག་བྱའི་ཡུལ་ལྔ་ནི། །སངས་རྒྱས་
རབ་བྱུང་བསྙེན་རྫོགས་དགེ་ཕ་མ། །དགོས་པ་དགེ་བ་འཕེལ་ཞིང་རྒྱས་པར་འགྱུར། །ཕྱག་མི་བྱ་བ་ཉལ་དང་ཟས་གྲལ་འདུག་མདོར་རྩར་བཅུ་གསུམ་དམ་པར་སོ་གཉིས་གསུངས། །བག་ཚོས་
ཁུར་བ་བར་བུར་ཕྲན་ཆོགས་བྲིམས། །གནས་མལ་བྱི་བོ་ནང་ཚངས་མེད་པའོ། །སྒེའུ་ཆུང་མི་གཞན་ཡོངས་བ་བསྲུངས་པའི་ཁང། །ཨར་མོ་ནི་ཀ་དྲེ་འུ་རྡོག་ཡིན་གསུངས། །དེ་ནི་སྟན་རིང་བསྙེན་

[052B] །ལྷག་པར་བར་ཆོད་སྟན་གཅིག་འདུག་མི་རུང། །དགེ་སློང་སྤྱོད་ཡུལ་མིན་ལྔ་རོལ་མོ་མཁན། །སྨད་འཚོང་ཆང་འཚོང་རྒྱལ་པོའི་ཕོ་བྲང་དང། །གདོལ་པའི་ཁྱིམ་མོ་ཕྱི་
རོལ་པའི་བསྟན་བཅོས། །སུམ་ཆ་བདེ་མིན་ལུས་སེམས་ལས་རུང་མིན། །འཕྲེད་གཏན་ལ་སོགས་གཙུག་ལག་སྡོམ་བྱེད་ལྔ། །ལྷ་ཡི་ཕོ་ཉ་དམྱལ་བའི་རབ་བྲི་ཞེས། །ཕྲན་ཆོགས་ལས་གསུངས་རྒྱ་
ཆེར་འགྲེལ་ལས་ནི། །སྐྱེ་རྒ་འཆི་སོགས་བྲི་གསུངས་འགྲེལ་ཆུང་གཞན། །གཙང་ཁང་ཅན་དང་ཀ་བ་ལྟ་བུ་ནི། །བུམ་པར་ལྷ་ཁང་ཡོད་མེད་ཤ་ཏམ་གསུངས། །ཕྱི་མ་མཐུན་ལ་སྔ་མ་དང་འགལ་
རུང༑ །ཉེ་བར་འཁོར་གྱིས་འདུལ་བའི་བཀའ་སྡུད་ཚེ། །སྡོམ་གསུམ་སྒོ་ནས་བསྡུས་ཏེ་དངོས་སྔོམ་ནི། །ཁུ་བ་འཛིན་པ་འཁྲིག་ཚིག་བསྙེན་བཀུར་སྨྱན། །སྤྱི་སྡོམ་ཤེས་བཞིན་དང་ནི་ས་བོན་
དང༑ །བར་སྡོམ་གར་བྱེད་རབ་ཏུ་གར་བྱེད་དང། །དགོས་པ་བསྟན་པ་ཡུན་རིང་གནས་པ་དང། །འཇིག་རྟེན་ཀུན་ཏུ་ཕན་བདེ་རྒྱས་པར་འགྱུར། །བླ་མ་རྣམས་ཀྱི་གསུང་གིས་གནང་ཐོབ་ཚེ། །འདུལ་
བའི་སྡོམ་ཚིག་དོན་གསལ་སྒྲོན་མེ་འདི། །རྣམ་རྒྱལ་ཞེས་བྱས་རང་གི་བརྗེད་ཐོར་བཀོད། །ཉེས་ཚོགས་ཅི་མཆིས་འཕགས་དང་མཁས་ལ་བཤགས། །འདིར་འབད་ལས་བྱུང་དགེ་བ་ཀུ་མུད་ད། །བཞད་

[053A]༄༅། །པའི་འཛུམ་འཕྲེང་ལྟར་དཀར་གང་བསགས་དེས། །འགྲོ་ཀུན་རྒྱལ་བའི་གོ་འཕང་ཐོབ་པ་དང། །ལུང་རྟོགས་བསྟན་པ་ཡུན་རིང་གནས་གྱུར་ཅིག་བདག་ཀྱང་ཚེ་རབས་ཀུན་ཏུ་བླ་མ་དང། །
རྗེ་བཙུན་མཁྱེན་པའི་གཏེར་གྱིས་རྗེས་བཟུང་ནས། །ཉིན་མཚན་ཀུན་ཏུ་སྒྲུབ་པ་ལྷུར་བླངས་ཏེ། །འགྲོ་ཀུན་དོན་དུ་སངས་རྒྱས་མྱུར་ཐོབ་ཤོག་ །།ཅེས་པ་འདི་ནི་རྒྱ་བོད་ཀྱི་འདུལ་བའི་བསྟན་བཅོས་
ཚད་ལྡན་དུ་མ་ནས་བཏུས་ཏེ་ཀ་ལྦི་བྷ་དྲ་བི་ཛ་ཡ་ཞེས་བགྱི་བས་རང་གི་བརྗེད་ཐོར་སྦྱར་བ་འདིས་ཀྱང་བསྟན་པ་དང་འགྲོ་བ་ལ་ཕན་ཐོགས་པར་གྱུར་ཅིག་ །།   ༈    མི་ཚངས་སྤྱོད་དང་དངོས་པོ་
བརྐུ༑ །མི་ལ་བསད་པར་མི་བྱ་བ། །བརྫུན་དུ་སྨྲ་དང་བཅས་པ་ཡི། །ཆོས་བཞི་འདིར་ནི་གསུངས་པ་ཡིན། །   ༈    ཁུ་བ་འཛིན་པ་འཁྲིག་ཚིག་བསྙེན་བཀུར་སྨྱན། །ཁང་པ་ཁང་ཆེན་དང་ནི་གཞི་མེད་
དང༑ །བག་ཙམ་དགེ་འདུན་དབྱེན་དང་དེ་རྗེས་ཕྱོགས། །ཁྱིམ་སུན་འབྱིན་དང་བཀའ་བློ་མི་བདེ་བའོ། །   ༈    འདོད་བྱར་རུང་དང་མི་རུང་བའི། །དབེན་པ་སྐྱབས་ཡོད་འདུག་པའོ། །   ༈   
གཉིས་ལས། སྤང་ལྟུང་གི་སྡོམ་ནི། འཆང་བ་འབྲལ་བ་འཇོག་པ་དང། །འཁྲུར་འཇུག་པ་དང་ལེན་པ་དང། །སློང་དང་སྟོད་གཡོགས་སྨད་གཡོགས་བཅས། །རིན་ཐང་སོ་སོར་བསྐུར་བའོ། །སྲིན་བལ་འབའ་ཞིག་ཆ་གཉིས་

[053B] །དྲུག་དང་མཐོ་གང་ལམ་དང་ནི། །འཁྲུ་བ་དང་ནི་གསེར་དངུལ་ལེན། །མངོན་ཚན་ཅན་དང་ཉོ་ཚོང་ངོ། །ལྷུང་བཟེད་གཉིས་དང་ཐ་ག་གཉིས། །བྱིན་འཕྲོག་སྟོན་ཟླ་ཐ་ཆུང་དང། །དགོན་པ་པ་དང་རས་
ཆེན་དང། །བསྡོས་པ་དང་ནི་གསོག་འཇོག་གོ་བཅུ་ཚན་གསུམ་མོ། །ལྟུང་བྱེད་འབའ་ཞིག་པའི་སྡོམ་ནི། བརྫུན་སྐྱོན་དགེ་སློང་ཕྲ་མ་དང། །སྐྱོ་སྔོགས་བྱེད་དང་སྟོན་པ་དང། །འདོན་དང་གནས་ངན་ལེན་དང་ཆོས། །བཤེས་
ངོར་བྱེད་དང་ཁྱད་དུ་གསོད། །ས་བོན་འཕྱ་བ་བསྒོ་བ་དང། །ཁྲི་དང་གདིང་དང་སྐྲོད་པ་དང། །ཕྱིས་སྣོན་འབྱུང་བ་འདེབས་པ་དང། །རིམ་པ་གཉིས་སུ་བརྩིག་པའོ། །མ་བསྐོས་ཉི་མ་ནུབ་པ་དང། །
ཟས་དང་ཆོས་གོས་གཉིས་དག་དང། །དོན་མཐུན་གྲུ་དང་དབེན་པ་གཉིས། །དགེ་སློང་མ་ཡིས་སྦྱོར་བཅུག་པའོ། །ཡང་ཡང་ཟ་དང་འདུག་གནས་གཅིག་ཕྱེ་དང་བཅའ་དང་སྟོབ་པ་དང། །འདུས་དང་
དུས་མིན་གསོག་འཇོག་དང། །ཁ་ནས་མིད་དང་བསོད་པ་ཉིད། །སྲོག་ཆགས་བཅས་དང་ཉལ་སར་འདུག་འགྲེང་དང་གཅེར་བུ་དམག་དང་ནི། །ཞག་གཉིས་བཤམས་དཀྲུག་འགྲོ་བ་དང། །བརྡེག་དང་
གཟས་དང་གནས་ངན་ལེན། །བདེ་དང་མེ་དང་འདུན་པ་དང། །བསྙེན་པར་མ་རྫོགས་ཆོས་དང་སྨྲ། །དགེ་ཚུལ་ཁ་དོག་བསྒྱུར་བ་དང། །རིན་པོ་ཆེ་དང་ཚ་བའི་དུས། །དུད་འགྲོ་འགྱོད་པ་སོར་མོ་དང། །རྩེ་

[054A]༄༅། །དང་ལྷན་ཅིག་དངངས་བྱེད་དང། །སྦེད་དང་གདེངས་མེད་གཞི་མེད་དང། །སྐྱེས་པ་མེད་པར་ལམ་འགྲོ་བའོ། །བརྐུ་དང་ཉི་ཤུ་མ་ལོན་དང། །བརྐོ་དང་འགྲོན་དང་བསླབ་པ་དང། །
འཐབ་དང་མི་སྨྲ་འགྲོ་བ་དང། །མ་གུས་ཆང་འཐུང་དུས་མིན་པའོ། །ཟས་བཅས་སྐྱ་རེངས་ད་གདོད་དང། །ཁབ་རལ་དང་ནི་ཁྲི་རྐང་དང། །བདལ་དང་གདིང་དང་གཡན་པ་དང། །རས་ཆེན་བདེ་གཤེགས་ཆོས་
གོས་སོ། །བཅུ་ཚན་དགུའོ།།    ༈    གྲོང་དང་ཁྱིམ་གཞན་ཉིད་དང་ནི། །བསླབ་པ་རྣམས་དང་དགོན་པ་ནི། །སངས་རྒྱས་ཕན་པ་གསུང་པ་ཡིས། །སོ་སོར་བཤགས་པར་བྱ་བར་གསུངས། །ཉེས་བྱས་ཀྱི་སྡེ་ཚན་ལ་
དགུ་ལས་དང་པོ་གོས་བགོ་བ་ལས་གྱུར་པའི་སྡེ་ཚན་གྱི་སྡོམ་ནི། ཤམ་ཐབས་ལ་ནི་རྣམ་བདུན་དང། །སྟོད་གཡོགས་ལ་ནི་རྣམ་པ་གསུམ། །གཉིས་པ་ཁྱིམ་དུ་འགྲོ་བའི་སྡེ་ཚན་གྱི་སྡོམ་ནི། ཤིན་ཏུ་བསྡམས་ལ་སོགས་པ་ལྔ། །མགོ་གཡོགས་ལ་
སོགས་རྣམ་པ་ལྔ། །མཆོངས་ལ་སོགས་པ་རྣམ་པ་ལྔ། །ལུས་ལ་སོགས་པ་རྣམ་པ་ལྔ། །གསུམ་པ་ཁྱིམ་དུ་འདུག་པའི་སྡེ་ཚན་གྱི་སྡོམ་ནི། འདུག་པར་བྱ་བ་དགུ་དག་དང། བཞི་བ་ཟས་བླངས་བའི་སྡེ་ཚན་གྱི་སྡོམ་ནི། བྱིན་ལེན་བྱ་བ་བརྒྱད་
རྣམས་སོ། །ལྔ་བ་ཟས་བཟའ་བའི་སྡེ་ཚན་གྱི་སྡོམ་ནི། ཟས་ལ་ལེགས་པར་བྱ་བ་དྲུག་ཙུག་ཙུག་ལ་སོགས་རྣམ་པ་ལྔ། །འབྲུ་ནས་ཐ་དད་བྱེད་པ་ལྔ། །ལག་པ་བལྡག་ལ་སོགས་པ་ལྔ། །དྲུག་པ་ལྷུང་བཟེད་དུ་སྤྱད་པའི་སྡེ་ཚན་གྱི་སྡོམ་ནི། འཕྱ་བ་

[054B] །ལྷུང་བཟེད་ལ་ཡང་རྣམ་པ་བཅུ། །བདུན་པ་ཆོས་བསྟན་པའི་སྡེ་ཚན་གྱི་སྡོམ་ནི། འགྲེང་བར་བྱེད་ལ་སོགས་པ་ལྔ། །མགོ་གཡོགས་ལ་སོགས་རྣམ་པ་ལྔ། །དོ་ཀེར་ཅན་ལ་སོགས་པ་ལྔ། །གླང་ཆེན་ལ་
སོགས་བཞོན་པ་ལྔ། །ལག་ན་མཁར་བ་ལ་སོགས་དྲུག་བརྒྱད་པ་སྒྲུབ་པའི་སྡེ་ཚན་གྱི་སྡོམ་ནི། ན་བ་རྣམ་པ་བཞི་རྣམས་སོ། །དགུ་བ་རྒྱུ་བ་ནི་འདི་བསྣན་པས་བཞིའོ། །ཤིང་ལས་མི་གང་ལས་མཐོ་བར། །འཇོགས་པ་ལ་ནི་ཉེས་བྱས་སོ། །
ཞེས་པ་གཅིག་སྟེ་བཞིའོ། །དགེ་སློང་གི་བསླབ་བྱའི་སྡོམ་ཚིགས་བཞུགས་སོ།།    ༈    འགྲོ་བའི་བླ་མ་ཐམས་ཅད་མཁྱེན་པ་ཡི། །ཞབས་ཀྱི་པདྨོར་གུས་པས་ཕྱག་བྱས་ཏེ། །ཕན་མཛད་དེ་ཡིས་བརྩེ་བས་བཅས་
པ་ཡི། །སོ་ཐར་ཚུལ་ཁྲིམས་མཆོག་གི་བསྟེན་ཚུལ་བརྗོད། །དལ་འབྱོར་རྟེན་ཐོབ་རྒྱལ་བའི་བསྟན་པ་ལ། །ཞུགས་ལ་ཡོངས་སུ་རྫོགས་པའི་དཔལ་ཐོབ་ནས། །ཕན་བདེའི་འབྱུང་གནས་བསླབ་པ་རིན་པོ་ཆེ། །
གྲོགས་དང་བསམ་སྦྱོར་ཕུན་ཚོགས་འགལ་རྐྱེན་ཤེས། །བསླབ་པ་ཡོངས་སྦྱོང་བདེ་བའི་རྐྱེན་བརྟེན་ནས། །འཚོ་བའི་སྲོག་ལས་ཀྱང་ནི་གཅེས་པར་བསྲུང། །དེའི་ཕྱིར་མི་མཐུན་ཕྱོགས་རྣམས་ཤེས་བྱའི་ཕྱིར། །སྡེ་
ལྔའི་ངོ་བོ་རགས་པ་ཙམ་ཞིག་སྟོན། །རང་གཞན་རྨ་ཡི་སྒོ་གསུམ་གང་རུང་ངུ། །བཅུག་རེག་མྱོང་བ་བདག་གིར་བྱས་པ་དང། །མི་གཞན་གྱིས་བཟུང་རིན་ཐང་ཚང་བའི་དངོས། །བརྐུ་འམ་བརྐུར་བཅུག་ཐོབ་བློ་སྐྱེས་པ་

[055A]༄༅། །དང༑ །མི་འམ་མིར་ཆགས་གསོད་འདོད་ཅི་རིགས་པའི། །སྦྱོར་བའི་རྐྱེན་གྱིས་རང་སྔར་ཤི་བ་དང། །དེ་བཞིན་མི་ཆོས་བླ་མའི་བརྫུན་སྨྲས་པ། །ཐ་སྙད་ལྔ་ལྡན་མིས་གོ་ཕམ་པའི་སྡེའོ། །   ༈   
སྒོ་གསུམ་ལས་གཞན་པའི་རང་གཞན་གྱི། །སྦྱོར་བས་ཁུ་བ་འབྱིན་པར་བྱེད་པ་དང། །བསྟེན་རུང་བུད་མེད་ལུས་དང་དེ་འབྲེལ་ལ། །ཟག་བྱེད་ལས་གཞན་ལུས་ཀྱིས་རེག་པ་དང། །དེ་བཞིན་ཡུལ་དེར་མཚན་ཉིད་ལྔ་
ལྡན་གྱི། །འཁྲིག་ཚིག་སྨྲ་དང་འཁྲིག་པའི་བསྙེན་བཀུར་བསྔགས། །ལན་གསུམ་ཕྲིན་གྱིས་སྐྱེས་པ་བུད་མེད་གཉིས། །དབང་པོ་གཉིས་སྤྲད་སྨྱན་ཡིན་མ་དག་གཞིར། །མ་གསོལ་ཚད་འདས་ཁང་པ་ཁང་ཆེན་
བྱས༑ །ཕལ་ཆེར་གཡོགས་ཤིང་བསྐོར་ན་མཐར་ཐུག་སྟེ། །ཞེང་དུ་ཕྱེད་བཅས་ཁྲུ་ནི་བཅུ་གཅིག་དང། །དེ་བཞིན་སྲིད་དུ་བཅོ་བརྒྱད་ཁང་པའི་ཚད། །ཁང་ཆེན་ཚོགས་ཀྱི་ཆེད་ཡིན་ཚད་དང་བྲལ། །བྱ་བྱེད་སྦྱར་
ནས་དགེ་སློང་རྣམ་དག་ལ། །ཕམ་པས་སྐུར་འདེབས་གཞི་མེད་ལྷག་མ་དང། །བྱ་བྱེད་མ་སྦྱར་སྔར་བཞིན་སྐུར་འདེབས་ནི། །བག་ཙམ་དགེ་འདུན་དབྱེན་གྱི་གཙོ་བོ་ལ། །བཞམས་བསྒོ་གསོལ་བཞིའི་ལས་ཀྱིས་
ལྡོག་བྱས་ཀྱང། །མི་གཏོང་མཐར་ཐུག་དབྱེན་གྱི་རྗེས་འགྲོ་དང། །ཁྱིམ་སུན་འབྱིན་དང་བཀའ་བློ་མི་བདེ་ལའང། །བཞམས་བསྒོ་གསོལ་བཞིས་མ་ཟློག་དངོས་གཞིར་མཚུངས། །ཁྱིམ་སུན་འབྱིན་པ་གནས་

[055B] །སྐྲོད་བྱེད་དགེ་འདུན་རྣམས་ལ་སྨོད་པ་དང། །ཆོས་དང་མཐུན་པས་ལྟུང་བ་གླེངས་པ་ལ། །དང་དུ་མི་ལེན་སྔོན་བཞིན་བཟློག་བྱས་ཀྱང། །མི་གཏོང་བཀའ་བློ་མི་བདེའི་ལྷག་མ་
ཞེས༑ །འགྲོ་བའི་རྩ་ལག་ཕན་པར་མཛད་པས་གསུངས། །   ༈    །བྱིན་རླབས་མ་འབྲེལ་འབྲེལ་ཡང་ཤན་ཞུགས་པ། །ཞག་བཅུ་ལས་འདས་འཆང་དང་
བྱིན་རླབས་ཅན། །ཆོས་གོས་རྣམ་གསུམ་བྲལ་ནས་ཞག་འདས་ཏེ། །སྐྱ་རེངས་ཤར་ཚེ་འབྲལ་བའོ་ཁ་སྐོང་བའི། །རེ་བཅས་གོས་ཀྱང་བྱིན་གྱིས་མ་བརླབས་པར། །སོ་གཅིག་སྐྱ་རེངས་ཤར་ཚེ་ཟླ་འཇོག་
གསུངས༑ །ཐ་སྙད་བརྒྱད་ལྡན་དགེ་སློང་མ་དག་ལ། །གོས་རྙིང་འཁྲུར་བཅུག་ཟིན་ཚེ་འཁྲུར་འཇུག་དངོས། །བདག་ཉིད་གོས་དེས་ཕོངས་པ་མ་ཡིན་པར། །དེ་འདྲའི་དགེ་སློང་མ་དང་ཐ་སྙད་ལྔ། །ལྡན་པའི་ཁྱིམ་
པར་ངག་གི་རིག་བྱེད་ཀྱིས། །གོས་བསླངས་ཐོབ་ན་ལེན་སློང་སྤང་བ་གཉིས། །སློང་བར་རིགས་པས་ལྔ་ལྡན་ཁྱིམ་པ་ལས། །སྟོད་གཡོགས་སྨད་གཡོགས་ཟུང་ལེན་དེ་ལས་ལྷག་ཐོབ་པའི་བློ་སྐྱེས་སྤང་བའོ་ཁྱིམ་
པ་དང། །ཕོ་མོ་སོ་སོས་རང་ལ་བསྔོས་པའི་གོས། །འབུལ་ལོང་མེད་པར་བསླངས་ནས་ཐོབ་པའི་ཚེ། །སྤགས་དང་སོ་སོར་སྤགས་ལེན་སྤང་བར་གསུངས། །སྦྱིན་བདག་ཕོ་ཉ་ཞལ་ཏ་གསུམ་ག་ཡང། །ཁྱིམ་

[056A]༄༅། །པར་རིགས་གཅིག་གོས་ཀྱི་རིན་བསྐུར་བ། །བསྐུལ་བསྔད་དྲུག་མཐར་བླངས་ན་མཐར་ཐུག་གྲུབ། །དཀོན་ཅིང་རིན་ཆེའི་སྲིན་བལ་ཁོ་ན་དང། །བལ་ནག་འབའ་ཞིག་དང་ནི་དེ་ཆ་གཉིས། །བསྲེས་
པའི་གདན་གསུམ་གྲུབ་ཚེ་སྤང་བར་གསུངས། །སྟན་བཤམས་སྤྱད་པར་བཟོད་པ་ཡོད་བཞིན་དུ། །ལོ་དྲུག་ནང་དུ་གཉིས་པ་བྱེད་པ་དང། །གསར་པའི་གདིང་བ་ཡོད་ཚེ་རྙིང་པ་ནས། །བདེ་གཤེགས་མཐོ་གང་ཚད་
ཙམ་མ་གླན་དང། །བལ་ཁུར་རྒྱང་གྲགས་ལྷག་ཙམ་འཁྱེར་བ་དང། །མཚན་ཉིད་བརྒྱད་དང་ལྡན་པའི་དགེ་སློང་མ། །བལ་རྨེལ་འཇུག་དང་བྱིན་རླབས་མ་བྱས་པར། །གསེར་སོགས་རིན་པོ་ཆེ་དང་དེར་སྨོས་
ལ༑ །རེག་དང་རེག་འཇུག་བདག་གིར་བྱེད་པ་དང། །སྐྱེད་ཁེ་འདོད་ཕྱིར་མངོན་མཚན་ཅན་བུན་དང། །ཉོ་ཚོང་བྱས་ཏེ་བསྐྱེད་ཁེ་ཐོབ་པ་འོ། །བྱིན་གྱིས་མ་བརླབས་ལྷུང་བཟེད་ཞག་བཅུ་འདས། །སྤྱད་བཟོད་ཡོད་
བཞིན་ལྷུང་བཟེད་གཉིས་པ་གྲུབ། །རང་དོན་ཐགས་གླ་མི་སྟེར་འཐག་པ་བསྐྱེད། །གོས་སོགས་དགེ་སློང་ལ་བྱིན་འཕྲོག་ཅིང་དབྲལ། །དབྱར་ནང་ཟས་མིན་རྙེད་པ་བདག་གིར་བཟུང། །དེ་བཞིན་དུས་ཀྱི་
དགག་དབྱེའི་སྔོན་དང་ཕྱིའི། །མཚམས་འདས་བགོ་སྔས་སྦེད་པ་འཕྱིས་པའོ། །དགེ་སློང་དགོན་པ་པ་ལ་འཇིགས་སོགས་སར། །སྣམ་སྦྱར་ཞག་དྲུག་འབྲལ་གནང་བདུན་པ་ཡི། །སྐྱ་རེངས་ཤར་ཚེ་འབྲལ་བའི་

[056B] །རས་ཆེན་ཁས་ལེན་སྔ་མའི་ཟླ་གཅིག་གོང། །བཙལ་དང་དགག་དབྱེ་གྲོལ་ནས་ཟླ་ཕྱེད་འོག་མ་སྦས་ཉེས་པ་བསྐྱེད་ཅེས་ལྷོན་པས་གསུངས། །གང་ཟག་དགེ་འདུན་ལ་བསྔོས་བདག་གཉིད་ལ། །
བསྒྱུར་ཞིང་ཐོབ་པའོ་སྨན་བཞི་ཅི་རིགས་པ། །བྱིན་ལེན་མ་བཤིག་ཐུན་མཚམས་འདས་གྱུར་ན། །གསོག་འཇོག་ཅེས་བྱ་སྤང་པ་སུམ་ཅུ་པའོ། །   ༈    །འདུ་ཤེས་བསྒྱུར་
སྨྲས་གོ་བ་འདིར་བསྟན་བརྫུན། །དགེ་སློང་སྐྱོན་བརྗོད་ཡུལ་དེས་ངེས་པ་དང། །དགེ་སློང་མཐུན་པར་དབྱེ་ཕྱིར་ཕྲ་མ་ཡིས། །བརྡ་འཕྲད་ན་འོ་ཆོས་བཞིན་ཞི་བྱས་པའི། །རྩོད་པ་སྤོར་འདོད་སླར་བསླང་སྐྱོ་སྡོགས་
ཉིད༑ །ཉེ་མིན་ཐ་སྙད་ལྔ་ལྡན་ཁྱིམ་པ་མོར། །ཁྲིམས་གྲོགས་མེད་པར་ཚིག་དྲུག་ཆོས་སྟོན་དང། །དུས་དྲན་མ་བྱས་བསྙེན་པར་མ་རྫོགས་དང། །ལྷན་ཅིག་རྗེས་སུ་དམ་ཆོས་འདོན་པ་དང། །དགེ་སློང་གཞན་གྱི་ཕམ་
ལྷག་གནས་ངན་ལེན། །བརྗོད་པར་མ་བསྐོས་མ་རྫོགས་བརྗོད་པ་དང། །མི་ཆོས་བླ་མ་ཐོབ་ཀྱང་དགོས་མེད་དུ། །མ་རྫོགས་འཕགས་མིན་སྨྲ་བར་དགེ་འདུན་གྱིས། །རིགས་པར་བསྔོས་ཀྱང་བཤེས་
ངོར་བྱས་ཞེས་འཕྱ། །གསོ་སྦྱོང་ཚེ་ན་བསླབ་ཕྲན་ཁྱད་དུ་གསོད། །དུས་དྲན་རུང་བ་མ་བྱས་ས་བོན་རྣམས། །འཇོམས་དང་དྲང་པོའི་དགེ་འདུན་ཞལ་ཏ་བར། །ཉེ་རིང་བྱས་ཞེས་འཕྱ་བར་བྱེད་པ་

[057A]༄༅། །དང༑ །ཚུལ་བཞིན་འདྲི་ལ་གཞན་དུ་ལན་འདེབས་པ། །བསྒོ་བ་རྣར་གཟོན་ཞེས་བྱའོ་ཆུད་འཛའ་བའི། །གནས་སུ་ཁྲི་སོགས་གནས་མལ་བཤམས་པ་དང། །དེ་བཞིན་རྩྭ་དང་ལོ་མའི་
གདན་བཏིངས་བ། །མ་བསྡུས་མ་བཅོལ་ཞེ་དགུ་འདོམ་འདས་དང། །གཙུག་ལག་ཁང་སྔར་གནས་པའི་དགེ་སློང་དག་འཚེ་བས་སྐྲོད་དང་ཕྱིས་གནོན་ཞེས་བྱ་གནོན། །ཐོག་སྲབ་ཁང་སྟེང་རྩ་བ་རྣོ་བའི་
ཁྲིར༑ །ལྕིད་བཅས་འདུག་པ་འབྱུང་ཡིན་སྲོག་ཆགས་དང། །ལྡན་པའི་ཆུ་སོགས་ཀྱིས་འདེབས་ཉིན་གཅིག་ལ། །རིམ་གསུམ་ལས་ལྷག་གཙུག་ལག་ཁང་བྱེད་དང། །མ་བསྐོས་ཉེ་མིན་དགེ་སློང་མར་ཆོས་
སྟོན༑ །བསྐོས་ཀྱང་དེ་རྒྱུན་ཉི་མ་ནུབ་ནས་སྐྱོང། །ཟས་གོས་ཕྱིར་མིན་དེ་དོན་ཆོས་སྟོན་ཞེས། །སྨྲ་དང་ཐ་སྙད་བརྒྱད་ལྡན་དགེ་སློང་མའི། །ཆོས་གོས་བཟོ་དང་དེ་ལ་ཆོས་གོས་སྟེར། །ཁྲིམས་གྲོགས་མེད་པར་
དེ་འདྲའི་དགེ་སློང་མ། །དང་བཅས་བསྐམ་དང་ཆུ་ནང་རྒྱང་གྲགས་འདས། །དེ་བཞིན་དབེན་པར་འདོམ་གང་ནང་ཉིད་དུ། །དེ་འདྲའི་དགེ་སློང་མ་དང་འདུག་འགྲེང་དང། །དགེ་སློང་མ་ཡིས་བདེན་པ་མ་ཡིན་པའི། །
ཡོན་ཏན་བརྗོད་ནས་སྦྱོར་བཅུག་ཟས་ཟ་བའོ། །དགོས་མེད་ཉིན་གཅིག་ཁྱིམ་གཉིས་ཡང་ཡང་ཟ། །མུ་སྟེགས་སྦྱིན་བདག་ཁྱིམ་དུ་ཞག་གཅིག་འདུག་ཟས་གཉིས་ཟ་དང་ཅི་བདེ་ཉེ་མིན་པའི། །ཁྱིམ་ལས་འབྲིང་ཚད་དོ་

[057B] །དུས་རུང་ཟས་སྤངས་ལྷག་པོར་མ་བྱས་པ། །དུས་རུང་བཟའ་བ་བཅའ་དང་སྤངས་པ་ལ། །དེ་འདྲ་སྟོབས་དང་མཚམས་ནང་འདས་པ་ལས། །དགོས་མེད་དགེ་སློང་བཞིར་ལོངས་འདུས་ཟ་ཡིན། །
དུས་རུང་དུས་མིན་ཟ་དང་གསོག་འཇོག་ཟ། །སྨན་བཞི་བྱིན་ལེན་མ་བྱས་མིད་པ་དང། །ཉེ་དང་ཅི་བདེར་མིན་ལས་བཟང་ཟས་ལེན། །སྲོག་ཆགས་ལྡན་པའི་ཆུར་སྤྱད་ཤི་གྲངས་མཚུངས། །ཁྱིམ་པ་ཕོ་མོ་ཉལ་གཤོམ་ཤེས་
བཞིན་དུ། །འདུག་འགྲེང་གཅེར་བུ་ཕོ་མོར་ཟས་བྱིན་དང། །གོ་མཚོན་ཐོགས་པ་བརྒྱད་ཡན་དམག་ལ་བལྟ། །དོན་མེད་དམག་ནང་ཞག་གཉིས་ལས་འདས་དང། །གཡུལ་བཤམས་དཀྲུག་དང་རྙོག་པའི་སེམས་དག་གིས། །
དགེ་སློང་དག་ལ་བརྡེག་དང་བརྡེག་གཟས་དང། །དགེ་སློང་གཞན་གྱི་ཕམ་ལྷག་གནས་ངན་ལེན། །ཤེས་བཞིན་དགོས་པ་མེད་བཞིན་བཅབས་པའོ། །བདེ་བར་གནས་པའི་དགེ་སློང་ཟས་གཅོད་དང། །དུས་དྲན་
མ་བྱས་མེར་རེག་རེག་འཇུག་པ། །དགེ་འདུན་ལས་ལ་འདུན་ཕུལ་སླར་ལེན་དང། །མ་རྫོགས་ཞག་གསུམ་ཉལ་ནས་སྐྱ་རེངས་ཤར། །སྡིག་ལྟའི་ཆོས་སྨྲ་རྣམ་པ་ལྔས་ལྡོག་ཀྱང། །མི་གཏོང་བའོ་དེ་འདྲ་བསྐྲད་པ་ལ། །
གཏམ་སྨྲ་བ་དང་དགེ་ཚུལ་བསྙིལ་བ་སྡུད། །མི་རུང་ཁ་དོག་མ་བསྒྱུར་གོས་འཆང་དང། །དུས་དྲན་མ་བྱས་རིན་ཆེན་རིགས་སོགས་ལ། །རེག་ཅིང་རེག་ཏུ་འཇུག་དང་ཚ་བའི་དུས། །མིན་པར་ཟླ་ཕྱེད་ནང་དུ་ཁྲུས་བྱེད་དང། །

[058A]༄༅། །བསམས་བཞིན་དུད་འགྲོ་གསོད་དང་དགེ་སློང་ལ། །དགེ་སློང་མིན་ཞེས་འགྱོད་པ་བསྐྱེད་པ་དང། །གཡའ་འདོད་ག་ག་ཚིལ་བྱེད་སོར་མོ་ཡིན། །ཕྱར་གཡེང་ལྟེ་བ་ནུབ་པའི་ཆུ་ནང་རྩེ། །གཉེན་
མིན་བུད་མེད་ལྷན་ཅིག་གྲོགས་མེད་ཉལ། །མི་སྡུག་གཟུགས་ཀྱིས་དགེ་སློང་སྡངས་བྱེད་དང། །བརྐུ་སེམས་ཡིད་བཅུགས་མིན་པར་དགེ་སློང་གི་གོས་སོགས་སྦེད་དང་རང་གིས་དགེ་སློང་ལ། །བྱིན་པའི་གོས་
སོགས་གདེང་མེད་ལོངས་སྤྱོད་དང། །དགེ་སློང་གཞི་མེད་ལྷག་མའི་སྐུར་འདེབས་དང། །གྲོགས་མེད་བུད་མེད་འགྲོགས་ནས་རྒྱང་གྲངས་འདས། །ཤེས་བཞིན་རྐུན་སོགས་ངན་པ་དང་བསྡེབས་ནས། །རྒྱང་གྲགས་
འདས་དང་ཉི་ཤུ་མ་ལོན་པར། །རྫོགས་པར་བསྙེན་དང་ས་བརྐོ་བརྐོར་འཇུག་དང། །མགྲོན་བོས་དུས་འདས་ངེས་མེད་ཟླ་བ་བཞི། །འདས་ནས་ཟ་དང་བསླབ་ཕྱིར་བསྒོ་བ་ལྔོག་རྩོད་སེམས་ཉན་རྣ་བྱས་དོན་གོ་བ་
དང༑ །ལས་ལ་འདུས་ནས་མ་རྫོགས་མ་སྨྲས་འགྲོ། །དགེ་འདུན་གནས་བརྟན་དགེ་སྐོས་སྟོན་པའི་བཀའ། །ཆོས་ལྡན་འགལ་བྱས་མྱོས་འགྱུར་འཐུང་བ་དང། །ཕྱེད་ཡོལ་སྐྱ་རེངས་མ་ཤར་དུས་མིན་དུ། །མ་སྨྲས་
གྲོང་དུ་འགྲོ་དང་སྦྱིན་བདག་གིས། །མངགས་བཞིན་དགེ་འདུན་སྤྱན་དྲངས་མ་ཡོལ་བར། །བྲིམས་ཞེས་མ་བརྗོད་གྲོང་གཞན་རྒྱུ་བ་ནི། །ཟས་བཅས་རྒྱལ་པོའི་ཕོ་བྲང་མཚན་འགྲོ་དང། །མདོ་འདོན་ཚེ་ནས་ས་བརྐོ་མེ་རེག་ལ། །

[058B] །བ་སོ་སོགས་ཀྱི་ཁབ་རལ་བྱས་བྱེད་བཅུག་ཁྲུ་གང་ལས་ལྷག་འཇུག་མིན་ཁྲི་རྐང་བྱེད། །དགེ་འདུན་གནས་མལ་ཤིང་བལ་གྱིས་འགེངས་བདལ། །གདིང་བ་གཡན་
པ་དགབ་པ་རས་ཆེན་གསུམ། །ཚད་ལས་ལྷག་པར་བྱེད་དང་སྟོན་པ་ཡི། །སྐུ་ཚད་མི་ལྡན་བདེ་གཤེགས་ཆོས་གོས་བྱེད། །ལྟུང་བྱེད་འབའ་ཞིག་དགུ་བཅུར་གསུངས་པ་ཡིན། །   ༈   
ལེན་དང། །ཁྱིམ་དུ་བསྐོ་བཤམ་ལོག་བྱེད་དགེ་སློང་མ། །མ་ཟློག་ཟས་ཟ་བསྔམས་པའི་ཁྱིམ་ལས་ཟས། །ལེན་དང་འཇིགས་བཅས་མ་བསལ་ཁྱིམ་པ་ལས། །བླངས་ཏེ་ཟ་བ་སོ་སོར་བཤགས་པར་གསུངས། །།
མཐང་གོས་ཟླུམ་པོར་མ་བགོས་བརྩེངས་དང་འཇོལ། །གླང་སྣ་ལྟར་ནར་ལྟེབ་ཕུར་སྦྲུལ་མགོ་ཡི། །གདེངས་ཀ་ལྟར་འཕྱང་ཤམ་ཐབས་རྣམ་པ་བདུན། །ཟླུམ་པོར་མ་བགོས་བརྩེངས་འཇོལ་སྟོད་གཡོགས་གསུམ། །དྲན་
ཤེས་མ་བསྔམས་ཆོས་གོས་ཚུལ་བཞིན་དུ། །མ་བགོས་འདུ་འཛི་ཅ་ཅོ་ཕྱར་གཡེང་བལྟ། །གཉའ་ཤིང་གང་ཙམ་མི་བལྟ་ཉེས་བྱས་ལྔ། །མགོ་གཡོགས་ཆོས་གོས་བརྫེས་དང་ཕྲག་གཉིས་གཟར། །ལག་གཉིས་གཉའ་དང་ལྟག་
པར་བསྣོལ་བ་ལྔ། །མཆོངས་དང་བརྐྱངས་བསྐུམས་ཙོག་བུ་བྲང་གིས་འགྲོ། །གྲུ་བརྒྱངས་འགྲོ་དང་ལྔའོ་མགོ་བོ་བསྒྱུར། །ལུས་གཅུ་ལག་དབྱུག་དཔུང་སྤྲད་ལག་སྦྲེལ་འགྲོ། །ཁྱིམ་པས་མ་བསྒོ་མ་བརྟགས་ལྕིད་ཕབ་བསྡད། །

[059A]༄༅། །རྐང་སྟེང་པ་རྐང་པ་བརླ་སྟེང་བརླ་དང་ནི། །ལོང་སྟེང་ལོང་བུ་ཁྲི་འོག་རྐང་པ་བཅུག་རྐང་པ་སོ་སོར་བརྐྱངས་དང་འདོམས་སྣང་བ། །འདུག་པའི་ཉེས་པ་རྣམ་པ་དགུར་གསུངས་སོ། །ལེགས་པར་མ་བླངས་མུ་
དང་ཁ་ད་ཆད། །འབྲས་ཆན་ཚོད་མ་མཉམ་བླང་མཐར་ཆགས་མིན། །ཡིད་མ་གཏད་པར་བླངས་དང་བཟའ་བཅའ་ནི། །མ་འོངས་ལྷུང་བཟེད་བཟེད་དང་འབྲས་ཆན་དང། །ཚོད་མ་ཅི་རིགས་ལྷག་འདོད་ཕན་ཚུན་འགེབས། །ཟས་སྟེང་
ལྷུང་བཟེད་བཟེད་དང་རྣམ་པ་བརྒྱ། །ཚུལ་མཐུན་མ་ཟོས་ཧ་ཅང་ཁམ་ཆུང་ཆེས། །རན་མིན་ཟས་མ་འོངས་པར་གདངས་བཀང་སྨྲས། །ཙུག་ཙུག་ཅག་ཅག་ཧུ་ཧུ་ཕུ་ཕུ་དང། །ལྕི་ཕྱིར་ཕུང་སྟེ་ཟ་བའི་ཉེས་བྱས་ལྔ། །འབྲུ་
ནས་རེ་རེ་ཟ་དང་ཟས་ལ་འཕྱ། །མཁུར་བ་གཡས་གཡོན་སྤོ་དང་རྐན་སྒྲ་གཏོག་ཁམ་འཕྲོ་བཅད་ནས་ཟ་བ་རྣམ་པ་ལྔ། །བལྡག་དང་འབྱོག་དང་ལག་སྤྲུ་ལྷུང་བཟེད་བསྐྱོམ། །མཆོད་རྟེན་འདྲ་བའི་ཟས་གཤོམ་
རྣམ་པ་ལྔ། །གཞན་གྱི་ལྷུང་བཟེད་ལ་འཕྱ་ཟས་གོས་པའི། །ལག་པས་ཆུ་སྣོད་རེག་དང་ཟས་བཅས་ཆུས། །དགེ་སློང་ལ་འཐོར་ཁྱིམ་བདག་མ་དྲིས་པར། །ཅི་བདེར་འབགས་ཆུ་འདོར་དང་རྣམ་པ་བཞི། །ལྷག་
མ་ནང་བླུག་གཞི་མེད་གད་གཡང་དཀན། །གཟར་པོར་འཇོག་དང་འགྲེང་དང་དེ་གསུམ་དུ། །བྱི་དོར་བྱེད་དང་རྒྱུན་ཕྱོགས་ལྡོག་བྱས་ནས། །ཆུ་བཅུ་ལྷུང་བཟེད་ལ་བརྟེན་བཅུ་ཕྲག་གཅིག་འདུག་འགྲེང་ཉལ་

[059B] །མགོ་གཡོགས་བརྫེས་གཟར་ལག་གཉིས་གཉའ་ལྟག་བསྣོལ། །དོ་ཀེར་ཅན་དང་ཞྭ་གྱོན་ཅོད་པན་དང། །ཕྲེང་བ་བཅིངས་དང་ཐོད་དཀྲིས་རྟ་གླང་ཞོན། །ཁྱོགས་ལྷམ་འཁར་
གདུགས་མཚོན་རལ་དགྲ་ཆ་ཐོགས། །གོ་ཆ་གྱོན་པ་རྣམས་ལ་ཆོས་བཤད་པ། །དག་ལ་ཉེས་བྱས་དྲུག་ལྷག་བཅུ་ཕྲག་གཉིས། །འགྲེང་དང་ཕྱོགས་ཀུན་ཆུ་དང་རྩ་སྔོན་གྱིས། །ཁེབས་པ་མ་གཏོགས་དེར་ནི་བཤད་
གཅི་འདོར། །དགོས་མེད་འདོམ་གང་ཚད་ལས་མཐོ་བ་ཡི། །ཤིང་ལ་འཛེག་པར་མ་གནང་ཉེས་བྱས་གསུངས། །དེ་ལྟར་སྟོན་པས་ཐུགས་བརྩེས་བཅས་པ་ཡི། །བསླབ་པའི་མི་མཐུན་ཕྱོགས་རྣམས་
ཤེས་བྱས་ཏེ། །རང་ལ་གཅེས་པས་སྲོག་ལྟར་སྲུངས་ཤིག་ཅེས། །ཀུན་ལ་ཆོས་ཀྱི་རྒྱལ་མཚན་གསོལ་བ་འདེབས། །འདིར་འབད་དགེ་ཚོགས་སྟོན་ཀའི་ཟླ་ཟེར་འབུམ། །འཐུངས་པའི་ཀུན་ད་ལྟ་བུར་
དཀར་བ་དེ། །ཡང་ཡང་དྲིན་གྱིས་བསྐྱངས་པའི་འགྲོ་ཀུན་གྱིས། །རྣམ་འདྲེན་འགྲོ་བའི་རྩ་ལག་ཐོབ་ཕྱིར་བསྔོ། །བདག་ཀྱང་འབྱོན་འགྱུར་བསྐལ་བཟང་ལྷ་དང་མིའི། །རྣམ་འདྲེན་བདེ་གཤེགས་
ཀུན་གྱི་བསྟན་པ་ཡི། །ནང་མཛོད་འདུལ་པ་འཛིན་པའི་གཙོར་གྱུར་ནས། །རྒྱལ་བའི་མཛད་པ་མ་ལུས་བསྒྲུབ་གྱུར་ཅིག་ཅེས་བ་འདི་ནི་རྗེ་བཙུན་བློ་བཟང་ཆོས་ཀྱི་རྒྱལ་མཚན་གྱིས་མཛད་པའོ།། །།སྨྲས་པ། ས་གསུམ་

[060A]༄༅། །སྒྲོན་མེ་ལྟ་བུའི་ལེགས་བཤད་འདི། །པར་བསྐྲུན་གྱིས་མཚོན་ལེགས་བྱས་བྱེ་བའི་མཐུས། །ལུས་ཅན་སྙིང་གི་མུན་པ་ཡོངས་སངས་ཏེ། །སྒོ་གསུམ་བག་ཡོད་སྦྱོད་པས་འཚོ་བར་ཤོག་ཁྱད་པར་འཇིག་རྟེན་
མིག་གཅིག་གངས་རིའི་མགོན། །ཡབ་སྲས་ཀྱིས་མཚོན་དམ་པའི་སྐུ་ཚེ་བསྟན། །འགྲོ་ཀུན་བྱམས་པས་སྐྱོང་ཞིང་དེ་དག་ཀྱང། །ཕན་ཚུན་འཛའ་བརྩེའི་དཔལ་གྱིས་རྟག་འཚོར་ཤོག་སྐྱེ་ཕྲེང་ཀུན་ཏུ་མི་ཕམ་བླ་མ་དང། །འཇམ་དཔལ་སྙིང་
པོས་མཉེས་བཞིན་རྗེས་བཟུང་སྟེ། །ལེགས་གསུངས་དགོངས་འགྲེལ་ཡོངས་ལ་ཐོས་བསམ་དང། །ཚུལ་བཞིན་སྒྲུབ་པའི་རྒྱལ་མཚན་འཛིན་ནུས་ཤོག་ཅེས་པ་འདི་ནི་མང་ཐོས་འདུལ་བའི་མངའ་བདག་སེར་བྱེས་བྱ་བྲལ་དགེ་བཤེས་སྐལ་བཟང་རྣམ་རྒྱལ་
གྱི་གསུང་འདུལ་བའི་སྡོམ་ཚིག་དོན་གསལ་སྒྲོན་མེ་དང། ཕ་ཡི་སོར་མདོའི་ལྟུང་བ་སྡེ་ལྔའི་སྡོམ་ཚིག་དང། རྗེ་བཙུན་བློ་བཟང་ཆོས་ཀྱི་རྒྱལ་མཚན་གྱིས་མཛད་པའི་དགེ་སློང་གི་བསླབ་བྱའི་སྡོམ་ཚིག་བཅས་བསྟན་འགྲོར་ཕན་རེའི་བསམ་པས་བཙུན་གཟུགས་སེར་བྱེས་ཏྲེ་ཧོར་དར་དགོན་
དགེ་བཤེས་ཐུབ་བསྟན་ངག་དབང་ནས་རྒྱུ་འགྲོ་བཏང་སྟེ་ཕྱི་ལོ་ཆིག་སྟོང་དགུ་བརྒྱ་བརྒྱད་ཅུ་ལོར་ཤིང་པར་གསར་བསྐྲུན་སྐབས་མཇུག་གི་སྨོན་ཚིག་འྡིའང་རྒྱུ་སྦྱོར་བ་ཉིད་ཀྱིས་སྨྲས་པའོ།། པར་འདི་སེར་བྱེས་གྲྭ་ཚང་དུ་བཞུགས།།



