༄༅། །ན་མོ་གུ་རུ་མཉྫུ་གྷོ་ཥཱ་ཡ། དུས་གསུམ་བདེ་གཤེགས་ཀུན་གྱི་སྐུ་གསུང་ཐུགས། །ཡེ་ཤེས་ནམ་མཁའི་

[028B] །སྲིད་པ་གསུམ་ན་དཔེ་ཟླ་མ་མཆིས་པའི། །བསླུ་མེད་སྐྱབས་ཀྱི་དམ་པ་བླ་མ་རྗེ། །གསོལ་བ་འདེབས་སོ་དམ་ཆོས་བསྒྲུབ་པའི་གེགས། །རྐྱེན་ངན་བར་ཆད་ཞི་བར་བྱིན་གྱིས་རློབས། །རྒུད་པའི་འབྱུང་གནས་
རང་ཉིད་གཅེས་འཛིན་འདིའི། །ཁོང་སྐྲན་རྩད་ནས་ཐོན་པར་བྱིན་གྱིས་རློབས། །བྱམས་དང་སྙིང་རྗེ་བྱང་ཆུབ་སེམས་འབྱོངས་ཤིང། །བདག་མེད་གནས་ལུགས་རྟོགས་པར་བྱིན་གྱིས་རློབས། །དེང་ནས་ཇི་སྲིད་བྱང་ཆུབ་སྙིང་པོའི་
བར༑ ༑ཁྱོད་མིན་རེ་སའི་སྐྱབས་གཞན་མ་མཆིས་པས། །འདི་དང་བར་དོ་ཕྱི་མའི་སྐབས་ཀུན་ཏུ། །མགོན་སྐྱབས་དཔུང་གཉེན་མཛོད་ཅིག་བླ་མ་རྗེ། །གསོལ་བ་འདེབས་སོ། །ཞེས་སོགས་ཚིག་རྐང་དྲུག་པོ་འདི་རིམ་བཞིན་སྦྱར་
རོ༑ ༑ལས་ངན་དབང་གིས་སྙིགས་མའི་དུས་འདིར་སྐྱེས། །ནད་སོགས་མི་འདོད་སྡུག་བསྔལ་ཆར་ལྟར་བབས། །མགོན་མེད་ཉམ་ཐག་འགྲོ་བ་བདག་ཅག་ལ། །འབྲལ་མེད་ཐུགས་རྗེས་གཟིགས་ཤིག་བླ་མ་རྗེ། །གསོལ་བ་
འདེབས་སོ་སོགས་འགྲོ། སྡུག་བསྔལ་མི་འདོད་དེ་ཡི་རྒྱུ་ལ་དགའ། །བདེ་འདོད་དགེ་བའི་ལས་ལ་དགྲ་ལྟར་བལྟ། །མིག་ཅན་གཡང་ལ་མཆོངས་འདྲའི་སྨྱོན་པ་བདག་ངན་འགྲོའི་འཇིགས་ལས་སྒྲོལ་ཞིག་བླ་མ་རྗེ། །གསོལ་བ་
འདེབས་སོགས་འགྲེ། སྐྱེ་རྒ་ན་འཆི་རྒུད་པའི་རླབས་འཁྲུག་ཅིང། །ལས་དང་ཉོན་མོངས་ཆུ་སྲིན་མང་པོས་གཙེས། །སྡུག་བསྔལ་རྒྱ་མཚོར་བྱིང་བའི་འགྲོ་བ་རྣམས། །སྲིད་པའི་མཚོ་ལས་སྒྲོལ་ཞིག་བླ་མ་རྗེ། །གསོལ་བ་

[029A]༄༅། །འདེབས་སོགས་འགྲེ། །འདས་པའི་སངས་རྒྱས་མང་པོས་སྤངས་གྱུར་ཅིང། །ད་ལྟའི་སངས་རྒྱས་རྣམས་ཀྱིས་མ་ཐུལ་བ། །བདག་དང་བདག་འདྲའི་སྙིགས་དུས་འགྲོ་བ་ལ། །འབྲལ་མེད་ཐུགས་རྗེས་གཟིགས་
ལ་བྱིན་གྱིས་རློབས། །ཀིམ་པའི་འབྲས་བུ་མངར་བའི་དུག་སྡོང་ལྟར། །མནོག་ཆུང་ཉེས་པ་ཀུན་གྱི་གཞིར་གྱུར་པ། །འཁོར་བའི་ཕུན་ཚོགས་བདེ་འབྱོར་ཅི་འདྲ་ལའང། །ཞེན་ལོག་ངེས་འབྱུང་སྐྱེ་བར་། །ངོམས་མེད་ཟག་
བཅས་བདེ་བ་ཕྲ་མོ་ཡིས། །ཡུན་རིང་བཟོད་དཀའི་སྡུག་བསྔལ་སྒྲུབ་བྱེད་པ། །བདེ་བས་སྡུག་བསྔལ་ཉོ་བའི་བརྗེ་ཚོང་མཁན། །བདག་འཛིན་དོན་མཐུན་འཇོམས་པར་། །རྐྱེན་ངན་སྣ་ཚོགས་འཁྲིགས་པའི་ཆུ་འཛིན་
ལས༑ ༑ཉིན་བཞིན་སྡུག་བསྔལ་དྲག་པོའི་ཆར་བབ་ཀྱང། །རང་གི་སྔོན་བྱས་ལས་ངན་རྣམ་སྨིན་དུ། །ཤེས་ནས་བདག་གིར་བྱེད་པར་། །ནད་གདོན་ཆོམ་རྐུན་དགྲ་ཡིས་གཙེས་པ་ཡང། །མགར་བ་རང་གི་རལ་
གྲིས་བསད་པ་ལྟར། །རང་ཉིད་གཅེས་པར་འཛིན་པའི་ཕུང་རྒན་ལ། །ལེ་ལན་འདས་ནས་སྤོང་བར་། །བདག་ཉིད་གཅེས་པར་འཛིན་པའི་གདོན་ཆེན་འདི། །ཉེས་ཚོགས་མ་ལུས་འབྱུང་བའི་གཞིར་མཐོང་ནས། །ལུང་དང་
རིགས་པའི་མཚོན་རྣོན་བརྒྱ་ཕྲག་གིས། །བདག་འཛིན་སྲོག་རྩ་གཅོད་པར་། །སྙིང་གི་སྦུབས་སུ་བསོད་ནམས་མ་ཡིན་པའི། །རྫས་ངན་བསགས་ནས་མི་དང་མི་མིན་གྱི། །གནོད་བྱེད་མ་ལུས་ཡང་ཡང་སྤྱན་འདྲེན་པའི་

[029B] །བདག་མེད་བདག་ཏུ་རྨོངས་པའི་འདུ་བྱེད་ཀྱིས། །མིང་གཟུགས་མྱུ་གུ་སྡུག་བསྔལ་འབྲས་བུ་ཅན། །གྲངས་མེད་བསྒྲུབ་པའི་འདོ་མེད་བསོ་ནམ་མཁན། །ཕུང་བྱེད་དགྲ་འདི་འཇོམས་
པར་། །ལུས་སྲོག་འཇིག་པའི་མཚོན་ཆར་སྟོང་བབ་ཀྱང། །སྡིག་སྤོང་དགེ་བ་བསྒྲུབ་པའི་གྲོགས་མཆོག་ཏུ། །མཐོང་ནས་རྣམ་གསུམ་བཟོད་པའི་གོ་བགོས་ནས། །གནོད་ལན་ཕན་པ་བསྒྲུབ་པར་། །མདོར་ན་མི་འདོད་
སྡུག་བསྔལ་ཅི་བྱུང་ཡང། །རང་ཉམས་དཔགས་ཏེ་སྙིང་རྗེས་ཡིད་བསྐྱོད་དེ། །མར་གྱུར་འགྲོ་བའི་སྡིག་དང་སྡུག་བསྔལ་ཀུན། །ཞུམ་མེད་དང་དུ་ལེན་པར་། །གལ་ཏེ་ལས་ཀྱིས་དམྱལ་བར་སྐྱེས་ན་ཡང། །སྐྱེས་མ་
ཐག་ཏུ་དམྱལ་བའི་སྡུག་བསྔལ་རྣམས། །མ་ལུས་བདག་གི་ལུས་ལ་སྨིན་གྱུར་ནས། །དེ་དག་བདེ་དགེས་གང་བར་། །ཀུན་ཀྱང་བདག་ལ་མི་དགའ་ཡོངས་གཤེ་ན། །སྔོན་ཆད་སྡུག་གཤིས་ངན་པས་གཞན་དག་ལ། །
གནོད་པའི་འབྲས་བུ་དེ་ཕྱིར་དེང་ནས་བཟུང། །ཁྲོ་གཏུམ་གཤིས་ངན་སྤོང་བར་། །ཕྱིན་ཆད་རྐྱེན་ངན་བར་ཆད་ཅི་བྱུང་ཡང། །ལས་ངན་བུ་ལོན་འཇལ་དང་ལྟས་ངན་རྣམས། །གཡང་དུ་ལེན་པའི་དགེ་བའི་བཤེས་གཉེན་དུ། །
ཤེས་ནས་ཡིད་བདེ་བསྒོམ་པར་བྱིན་གྱིས་། །དུས་ངན་སྡུག་བསྔལ་ཆུ་གཉེར་འདྲ་བ་འདི། །ཡིད་འབྱུང་དྲེགས་སེལ་འགྲོ་ལ་བརྩེ་བ་དང། །རླབས་ཆེན་དགེ་ཚོགས་འགྲུབ་པའི་བསྐུལ་མ་རུ། །མཐོང་བས་དང་དུ་ལེན་པར་། །མ་

[030A]༄༅། །རིག་དུག་ཆུས་སྤགས་པའི་རྣམ་ཤེས་ལ། །ཇི་ལྟར་སྣང་ཞིང་ཞེན་པའི་དངོས་པོ་རྣམས། །ནམ་མཁའི་པདྨོ་ཇི་བཞིན་མཐོང་བ་ཡི། །བདག་མེད་གནས་ལུགས་རྟོགས་པར་། །འཁོར་འདས་བཟང་
ངན་སྣང་བ་ཅི་ཤར་ཡང། །རྟོག་པས་བཏགས་པ་ཙམ་ཞིག་མ་གཏོགས་པར། །གཞན་དུ་གྲུབ་པ་ཅུང་ཟད་མེད་པ་ཡི། །རང་བཞིན་ཇི་བཞིན་ཤེས་པར་། །ཤིན་ཏུ་རྟོགས་དཀའི་ཆོས་ཀུན་དེ་བཞིན་ཉིད། །རྒྱལ་བའི་
དགོངས་པ་ཇི་བཞིན་ལེགས་རྟོགས་ནས། །ཞི་ལྷག་ཟུང་དུ་འབྲེལ་བའི་རྣལ་འབྱོར་གྱིས། །སྒྲིབ་གཉིས་གཡུལ་ལས་རྒྱལ་བར་བྱིན་གྱིས་རློབས། ཅེས་པ་འདི་ཡང། འདི་ནང་གི་ཆོས་བརྒྱད་སྤངས་ཏེ། རྩེ་གཅིག་ཏུ་
བསྒྲུབ་པ་སྙིང་པོར་བྱེད་པ་དཀའ་བཅུ་འཛིན་པ་བརྩོན་འགྲུས་རྒྱལ་མཚན་གྱིས་བླ་མ་ལ་ཐུགས་རྗེ་བསྐུལ་ཞིང་གསོལ་བ་འདེབས་པ། མཇུག་ཏུ་བདག་འཛིན་ལ་དགྲར་བལྟས་ནས་སྡུག་བསྔལ་དང་དུ་ལེན་པ། རྒྱུན་གྱི་
ཉམས་ལེན་དུ་འོས་པའི་འཁྱེར་བདེ་ཞིག་ཅེས་ཀྱང་དགོས་ཅེས་ཡང་ཡང་བསྐུལ་བ་ལ་བརྟེན་ནས། དགེ་སློང་བློ་བཟང་ཆོས་ཀྱི་རྒྱལ་མཚན་གྱིས་བཀྲ་ཤིས་ལྷུན་པོའི་གཟིམས་ཁང་དུ་བྲིས་པའོ།། །།



