   ༈    རྗེ་རིན་པོ་ཆེའི་བདེ་མཆོག་གི་བསྐྱེད་རིམ་འདོད་འཇོར། ཇི་བཞིན་སྒྲ་
དང་དགོངས་མིན་དང། །དྲང་པའི་དོན་དུའང་གང་འགྱུར་དང། །ཡི་གེའི་དོན་དང་སྤྱི་ཡི་དོན། །ཚོགས་པ་ལ་བཤད་ཡིན་པར་བརྗོད། །ཇི་བཞིན་མིན་སྒྲ་ངེས་དོན་དང། །དེ་བཞིན་དགོངས་ཏེ་བཤད་པ་དང། །སྦས་དང་

[058A]༄༅། །མཐར་ཐུག་པ་རྣམས་ནི། །སློབ་མ་ལ་ནི་བཤད་པར་འདོད། །ཅེས་དྲངས་ནས། ཚུལ་དེས་བཤད་ན་རྒྱུད་དོན་རྫོགས་པར་རྙེད་པས། དེ་ཉིད་བཅུ་བཞི་བཤད་བྱར་བཀོད་ནས་དེ་ལྟར་བཤད་ན་ལེགས་
པས་སྤྱིར་དེ་ལྟར་ཤེས་དགོས་སོ། །ཞེས་པ་ཙམ་ལས་ལུང་གི་དོན་མ་བཤད་པས་ཇི་ལྟར་ཡིན། ཞེས་པའི་ལན་ནི། ལུང་གི་ཚིག་དོན་ཙམ་ཞིག་སྒྲོན་གསལ་གྱི་མཆན་བུ་དང་ཡེ་ཤེས་རྡོ་རྗེ་ཀུན་ལས་བཏུས་ཀྱི་ཊཱིཀྐར་བཤད་
ཟིན་པ་ལ་དགོངས་ནས་འདིར་མ་གསུངས་པས་གཞུང་དེ་དག་ཏུ་བལྟས་པས་གསལ་ལ། བདེ་མཆོག་རྩ་རྒྱུད་དུ་དེ་ཉིད་བཅུ་བཞིའི་དོན་མཐའ་དྲུག་དང་ཚུལ་བཞིའི་རྒྱས་བཅིངས་ཏེ་སྦས་པ། ལཱུ་དྲི་ལན་
གྲུབ་ཆེན་གྱི་མན་ངག་གིས་རྩ་བཤད་སྦྱར་ནས་འགྲོལ་ཚུལ་རྗེའི་གསུང་རབ་སྦས་དོན་ཀུན་གསལ། འདོད་འཇོ། རྫོགས་རིམ་དངོས་གྲུབ་སྙེ་མ། སྦས་དོན་ལྟ་བའི་མིག་འབྱེད་སོགས་སུ་སྣང་མོད་ཀྱི། བདག་དང་བདག་
འདྲ་བའི་སྙིགས་དུས་ཀྱི་སྔགས་པའི་གཟུགས་བརྙན་རྣམས་ཀྱིས་ཇི་བཞིན་རྟོགས་པར་མ་གྱུར་པས་བློ་གསལ་བརྩོན་ལྡན་རྣམས་ཀྱིས་འབད་པར་བྱའོ།།



