   ༈    དབྱངས་ཅན་མའི་ཐུགས་ཀའི་པད་

[068B] རྡོ་རྗེ་མཐའ་སྐོར་དུ་ཨོཾ་བཛྲ་བཻཏྟ་ལཱི་ཨཱ་གཙྪ་ཨཱ་གྩཚ་ཧཱ་
ཛསཧཱ། ཞེས་པའི་སྔགས་འཕྲེང་ཁ་དོག་མཐིང་གས་བསྐོར་བ་ལ་དམིགས་ནས་བཟླས་པས། ས་བོན་སྔགས་འཕྲེང་དང་བཅས་པ་ལས་འོད་ཟེར་འཕྲོས་པའི་སྣེ་ལ་རྡོ་རྗེ་རོ་ལངས་མ་ཡབ་བཅས་དཔག་ཏུ་མེད་པར་བ་སྤུའི་
སྒོ་ནས་སྤྲོས། ཡབ་ཡུམ་གྱི་སྦྱོར་མཚམས་ནས་བྱང་སེམས་དཀར་དམར་གྱི་རྒྱུན་བབས་པས། ཕ་མ་སེམས་ཅན་རྣམས་ཀྱི་རྒྱུད་ཀྱི་སྡུག་བསྔལ་དང་དགྲ་སོགས་ལ་དམིགས་ནས་མི་བཟོད་ཅིང་གནོད་པ་བྱ་བར་
འདོད་པའི་ཞེ་སྡང་དང། ཞེ་སྡང་གི་ཀུན་ནས་བསླངས་ཏེ་བསགས་པའི་ལས་ངན་དང། ལས་ངན་གྱི་འབྲས་བུའི་སྡུག་བསྔལ་སོགས་ལུས་སེམས་ཀྱི་སྒྲིབ་པ་ཐམས་ཅད་སྦྱངས། ལུས་རྡོ་རྗེ་རོ་ལེངས་མ་ཡབ་བཅས་ཀྱི་སྐུ་
དང། སེམས་ཆོས་ཐམས་ཅད་ཀྱི་གནས་ཚུལ་སྟོང་པ་ཉིད་མངོན་སུམ་དུ་རྟོགས་པ་མཐར་ཐུག་པའི་ཆོས་ཀྱི་དབྱིངས་ཀྱི་ཡེ་ཤེས་ལ་བཀོད་པ་རྣམས་ཚུར་འདུས་ཏེ་ས་བོན་སྔགས་འཕྲེང་དང་བཅས་པ་ལ་ཐིམ་པར་བསམ་པ་
ཡང་ཡང་བྱའོ། །



