༄༅། །བཀའ་དྲིན་ཟླ་མེད་་སྐྱབས་རྗེ་ཡོངས་འཛིན་ཁྲི་བྱང་རྡོ་རྗེ་འཆང་ཆེན་པོའི་དྲུང་ནས་སེ་ར་ཚོགས་ཆེན་དུ་
བླ་མ་མཆོད་པའི་ཁྲིད་སྩལ་སྐབས་ཀྱི་ཟིན་བྲིས་བཞུགས་སོ།།
   ༈    ཕྱག་ཆེན་བརྒྱུད་འདེབས། མཎྜལ། སངས་རྒྱས་ཆོས་ཚོགས་མ་ཚར་གསུམ། དེ་ནས་འཇམ་མགོན་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་
གསུང་ལས། དལ་བའི་རྟེན་འདི་ཡིད་བཞིན་ནོར་ལས་ལྷག་  ྾    ྾  སོགས་དང། གཞན་ཡང། བདག་གིས་དགེ་གོམ་  ྾  གང་ཞིག་གསེར་སྣོད་  ྾  འདིར་གསེར་སྣོད་མི་ལུས་དང། ཕྲ་
རྣམས་དལ་འབྱོར་ཆོས་བཅོ་བརྒྱད་དང་འདྲ་བར་རྗེ་ཕ་བོང་ཁས་གསུངས། འདི་གསེར་སྣོད་རྙེད་དཀའ་བ་ལྟར། མི་ལུས་ཙམ་ཡང་ཐོབ་དཀའ། རྒྱ་ཆེར་རོལ་པ་ལས། མི་ཁོམ་
དལ་བའང་རྙེད་དཀའ་སྟེ། །དད་པའང་ཤིན་ཏུ་རྙེད་པར་དཀའ། །བྱམས་པས། ཆོས་ཐོས་པས།
བློ་རྣམས་ནི། །ཐོས་པ་ལ་བརྟེན་ནས་ཆོས་དོན་གཉེར་གྱི་དད་པ་སྐྱེ་བ་སོགས་ཐོག་མཐའ་བར་གསུམ་དུ་དགེ་བ་ལ་སྦྱར། རང་རེ་དགེ་བ་བྱ་ཁུལ་བྱས་པ་རྣམས་ཀྱང། ་རྒྱལ་མཆོག་
སྐལ་བཟང་གིས། ལུས་ངན་དགེ་བའི་  ྾  ཆོས་བརྒྱད་འགོང་པོ་གདུག་འདྲེ་ཞུགས་ནས་བཤད་པ་རྣམས་དེའི་ཡིན་པ་ལྟར།  ྾  ཅི་བྱས་སྐྱོན་དུ་

[185A]༄༅། །མདོ་སྔགས་གཞུང་ལ་འབད་པ་འདྲ་བསྟེན་ཀྱང། །མཁས་འདོད་སྒྲ་སྤྱིའི་སློབ་གཉེར་ལ་ཟད་ནས། །གོ་དོན་ལག་ཏུ་ལེན་དུས་ཤིག་མི་འདུག་འཆི་ཁར་ཕན་པའི་ལྷ་ཆོས་
དང་བྲལ་ལོ།། རང་རེའི་དགེ་བ་བསགས་པ་ལ་བལྟས་ཚེ་སྤྲང་པོའི་ཅ་ལག་ལྟ་བུ་དང། སྡིག་པ་བསགས་པ་ལ་བལྟས་ཚེ་རྒྱལ་པོའི་བང་མཛོད་ལྟ་བུ། རང་རེ་ཤི་ནས་སྐྱབས་ཐོའི་ནང་
ཚེ་འདས་ཀྱི་གྲས་སུ་འགོད་པ་དང། ད་ལྟ་ཕར་སྦྱང་བ་བྱས་ནས་ཡུངས་དཀར་བྲབས་པ་མཐར་རང་ལ་ཚུར་བྲབས་པ། བསྔོ་རྟེན་སོགས་སྒོ་དུ་མ་ནས་བསམ། རང་རེ་དང་དམྱལ་བའི་
བར་ཐག་རིང་པོ་མེད་པར་དབུགས་འདི་ཙམ་ཡིན་པ། འདུལ་བ་ལུང་ལས། དགེ་སློང་ལུས་ལ་མེ་གསུམ་དུས་གཅིག་ཏུ་འབར་བ་བྱུང་བའི་ལོ་རྒྱུས་ལྟར་ཡིན་ཞིང། བཀའ་གདམས་པས་
དམྱལ་བའི་ཟངས་ཁ་ན་གནས་པ་དང་འདྲ་གསུངས། གཏིང་མཐའ་མེད་པའི་འཁོར་བ་  ྾  འཁོར་བ་མཐའ་མེད་ལུགས་དང། ཐར་འདོད་ཀྱི་ངེས་འབྱུང་མཚན་ཉིད་པ་མ་སྐྱེས་པར་
འཁོར་བའི་གཏིང་མི་དཔོག་སངས་རྒྱས་ཀྱི་གོ་འཕང་ཞིག་འཐོབ་ཐུབ་ན། བརྒྱ་སྦྱིན་རྔ་སྤྲིན་ཚངས་པ་དང། །ཉི་མ་ནོར་བུ་རིན་ཆེན་བཞིན། །ཞེས་པ་ལྟར། དངོས་གཞི་བླ་མ་མཆོད་

[185B] ཤ་ཆང་བུད་མེད་སོགས་སྤང་བྱར་གསུངས། ། གཞན་དོན་དུ་འགྱུར་ན་བསྟེན་རུང་བར་གསུངས། ། དམ་
ཚིག་གི་རྫས་སུ་ངེས་པར་བསྟེན་དགོས་པར་གསུངས་པ་སོགས་མི་འདྲ་བ་མང་ཡང། བླ་མ་བསྟེན་དགོས་པར་གསུངས་པ་འདྲ་འདྲ་ཡིན་པ། འོན་ཀྱང་བླ་མ་བསྟེན་ཚུལ་མི་འདྲ་བ་ནི་
འདུལ་བར། བླ་མ་དེ་ཕན་གནོད་ཀྱི་ཞིང་དུ་སངས་རྒྱས་དང་འདྲ་བར་བལྟ་དགོས་པ་དང། ཐེག་ཆེན་གྱི་མདོ་སྡེར། བླ་མ་དེ་སངས་རྒྱས་ཀྱི་སྤྲུལ་པར་བལྟ་བར་གསུངས། སྔགས་
ལུགས་འདིར་ངོ་བོ་མ་ཟད་རྣམ་པའང་སངས་རྒྱས་སུ་བལྟས་ནས་གང་སྣང་བླ་མའི་རྣམ་རོལ་དུ་བལྟ་བར་གསུངས། བསྟེན་ཚུལ་ཡང་འདུལ་བར། ཆོས་མ་ཡིན་པར་སྨྲ་ན་བཟློག་
པར་བྱའོ། །ཞེས་དང། ཐེག་ཆེན་གྱི་མདོ་སྡེར། རིགས་པ་ཡིས་ནི་མི་ནུས་ན། །མི་ནུས་དེ་ལ་ཚིག་གི་སྦྱངས། །ཞེས་དང། སྔགས་ལ། བླ་མའི་བཀའ་བཞིན་བསྒྲུབ་སྟེ། པཎ་
ཆེན་ནཱ་རོ་པ་ལྟར་བཟང་ངན་གང་ཡང་བསྒྲུབ་དགོས། རྗེ་བཙུན་འཇམ་དཔལ་དབྱངས་ཀྱིས་རྗེ་བླ་མར་གསུང་ཆོས་སྐབས་མི་གཉིས་ཡོད་པ་རྗེ་བླ་མ་དང། རྟོགས་ལྡན་འཇམ་དཔལ་

[186A]༄༅། །རྒྱ་མཚོ། སྐལ་ལྡན་གྱི་ལྷ་ལྔ་ཡོད་པར་འདུག་འཇམ་དབྱངས་རྟོགས་ལྡན་འཇམ་དཔལ་རྒྱ་མཚོར་ཞལ་གཟིགས་པ་དེ། གསུང་སྒྲོས་མང་ཞིང། རྗེ་བླ་མར་ཞལ་གཟིགས་
པ་དེ། གཟི་བརྗིད་དང་འོད་ཟེར་འབར་ཞིང་གནད་འགག་ཙམ་ལས་མང་པོ་མི་གསུང་པ་ཞིག་བཞུགས། འདི་རྣལ་འབྱོར་པའི་རྩ་རླུང་གི་ཁམས་ལས་བྱུང། རྡོ་རྗེ་མཆེད་གསུམ་ནི་
གྲུབ་ཆེན་ཆོས་ཀྱི་རྡོ་རྗེ། གྲུབ་ཆེན་དཔལ་ལྡན་རྡོ་རྗེ། གྲུབ་ཆེན་ཡེ་ཤེས་རྡོ་རྗེ། དང་པོ་ཇོ་མོ་ལྷ་རི། གཉིས་པ་གྲིབ་ཀྱི་སྲིབ་རི། གསུམ་པ་ཡེར་པའི་ཇོ་མོ་སྲིབ་རིར་བཞུགས། རྒྱལ་
བ་དབེན་ས་པ། འབྲས་སྤུངས་དགེ་རྒྱམ་སར་ཕེབས་པར། རྒྱལ་བས་ཤིན་ཏུ་གུས་བཀུར་མཛད་པར། ཞབས་གྲས་ཚོས་འདི་ལ་དབེན་ས་སྨྱོན་པ་ཟེར། ཞུས་པར། རྒྱལ་བ་དགེ་རྒྱམ་
གྱིས་དེ་སྐད་མ་ཟེར། འདི་སངས་རྒྱས་རྒྱ་གནངས་རྒྱ་ལ་སླེབས་འདུག་གསུངས་པའི་ལོ་རྒྱུས་མཆིས། པཎ་ཆེན་བློ་བཟང་ཆོས་རྒྱན་བཀའ་དྲིན་ཆེ་ཞེས་པ། གསུང་འབུམ་དུ་བརྒྱ་
བཞི་དང། ཁ་འབར་མ་སོགས་ཡོད་པས་མ་ཡིན། གདམས་པ་འདི་འདྲ་ཡོད་པ་ལ་བརྟེན་ནས་ཡིན་ཞེས་རྗེ་ཕ་བོང་ཁས་གསུངས། པཎ་ཆེན་བློ་བཟང་ཆོས་རྒྱན་གྱིས་གླེགས་བམ་གཅིག་

[186B] ཉིན་གཅིག་གསོལ་དཔོན་གྱིས་བསྔོགས་ནས་བལྟས་པར། ཤོག་སྟོང་ཙམ་ལས་མེད་པ། སླར་པཎ་ཆེན་ཉིད་ལ་ཞུས་པས། ཁྱེད་ཀྱིས་ཤོག་
སྟོང་ཙམ་མཇལ་བའང་སྐལ་བ་བཟང་ཞེས་གསུངས་ཚུལ། པཎ་ཆེན་དཔལ་ལྡན་ཡེ་ཤེས་གཞན་ཞིག་ལ་གསུངས་པའི་ལོ་རྒྱུས་མཆིས། བླ་མ་བསྟེན་དགོས་པ་འདི་ཆོས་ལུགས་མཐའ་
དག་དང། ཕག་གྲུས་ཀྱང། ལུང་ཙམ་མ་ཟད་རིགས་པས་ཀྱང་བླ་མ་བསྟེན་དགོས་ཏེ། འདི་ཕྱིའི་ལེགས་ཚོགས་སྤེལ་དགོས་པ་བླ་མར་རག་ལུས། འདི་ཕྱིའི་ཉེས་སྐྱོན་སེལ་དགོས་པ་
ཡང་བླ་མར་རག་ལུས། ཕྱི་མར་བག་ཆགས་བཞག་པ་བླ་མ་ལ་བསྟེན་དགོས། པོ་ཏོ་བས། རྣམ་གྲོལ་བསྒྲུབ་པ་ལ་  ྾    ྾  གདམས་པའི་ཆེ་བ་ལ། ལམ་རིམ་གྱི་ཆེ་བ་བཞི་དང། ཁྱད་
ཆོས་གསུམ། བློ་སྦྱོང་གི་ཁྱད་ཆོས་སོགས་འདིར་ཚང། དེ་བཞིན་གསང་བདེ་འཇིགས་གསུམ་གྱི་ཁྱད་ཆོས་ཀུན་ཡང་འདིར་ཚང། འདིར་བསྐྱེད་རིམ་གྱི་གནད་སྐུ་གསུམ་ལམ་ཁྱེར་དང་
གཤམ་དུ་རྫོགས་རིམ་གྱི་གནད་རྣམས་ཀྱང་ཚང། ད་ལྟ་གཉེན་པོ་བསྟེན་པ་བས་ཡུལ་ངན་སྤང་བ་གཙོ། རྟོགས་པ་ཡར་ཙམ་སླེབས་ཚེ། སྣང་བས་མི་འཆིང་ཞེན་པས་འཆིང། ཞེན་པ་

[187A]༄༅། །ཐོངས་ཤིག་ནཱ་རོ་པ། ཞེས་པ་ལྟར། སློབ་དཔོན་སངས་རྒྱས་ཡེ་ཤེས་ཀྱིས། པཎ་ཆེན་བློ་བཟང་ཆོས་རྒྱན་ལ་དཔེ་རྙོག་བལྟ་བ་ཤེས་རབ་འཆལ་བའི་རྒྱུར་གསུངས་ནས་
དཔེ་རྙོག་བལྟས་པ་བཀག་པའི་ལོ་རྒྱུས་ཡོད། རྣམ་པར་སྣང་མཛད། ཆོས་སྐུ་ལས་གཟུགས་སྐུའི་རྣམ་པར་སྣང་བས་ན། རླུང་རོ་དགུ་ཕྲུག་བསལ་བ་དང། ཆམ་ལ་འབེབས་པ་གང་རུང་
ཞིག་བྱས་པས་འཐུས། སྐྱབས་ཡུལ་ཚང་མ་སེང་ཁྲིའི་སྟེང་ཡོད་པ་དེར་ཁྲི་ཆུང་ལྔ། རྒྱ་ཆེན་སྤྱོད་བརྒྱུད་དང། ཟབ་མོ་ལྟ་བརྒྱུད་ཕྱོགས་རེར་ཚོམ་བུ་ཁག་ཟླ་བསྒྲིལ་བགྱིས་ཀྱང་རུང་
གྲལ་རྣམས་ཟླ་གམ་བྱས་ཀྱང་རུང། ཡང། རྒྱུད་སྡེ་བཞི་ཕྱོགས་བགོས་ཀྱང་བྱ་རུང། མདོར་ན། སྐྱབས་ཡུལ་ནམ་མཁའ་གང། སེམས་ཅན་ས་གཞི་གང་བ་ལྟ་བུར་བསྒོམ་
བདུད་རྩིས་གཉིས་སྣང་འཁྲུལ་པའི་དྲི་མ་དང། དེ་འཇོམས་པར་བྱེད་པའི་བདེ་སྟོང་གི་ཡེ་ཤེས་ལ་བྱེད། འདི་ཡང་གསེར་སྐོང་རྡོ་རྗེ་འཆང་གི་གསུང་རྒྱུན། བདུད་རྩི་འབེབས་པ་སྔགས་
ལུགས་དང། ཨ་མྲྀཏ། འཆི་མེད་ཀྱི་སྐུ། སྒྱུ་ལུས་འགྲུབ་བྱེད། འོད་ཟེར་འབེབས་པ་མདོ་ལུགས་ཡིན། སྟོང་ཉིད་རྟོགས་པའི་ཡེ་ཤེས་ཀྱི་འོད་སྣང། བདུད་རྩི་འོད་ཟེར་ལ་འཁྲིལ་

[187B] དྭངས་སྒྱུ་ལུས། གསལ་འོད་གསལ་འོད་ཀྱི་རང་བཞིན་དུ་གྱུར། ཟུང་འཇུག་འདི་གསེར་སྐོང་རྡོ་རྗེ་འཆང་གི་གསུང་རྒྱུན་ཡིན། ཚེ་དང་བསོད་ནམས་
ཚེ་འཕེལ་བ་ཡང། ཆོས་མཐུན་གྱི་ཚེ་འཕེལ་བ་ཙམ་ལས། གཞན་པོ་ཏོ་བས་སྡིག་ཅན་ཚེ་ཐུང་བར་སྨོན་པ་ལྟར་ཡིན། དེ་ལྟར་སྦྱང། འཇུག་ཚུད་གསུམ། ཆོས་ལ་ལུང་གི་ཆོས་ལ་
བརྟེན་པའི་སྡིག་སྒྲིབ་ཡོངས་གྲགས་དང། རྟོགས་པའི་ཆོས་ལ་བརྟེན་པའི་སྡིག་སྒྲིབ་ནི་བཅས་འགལ་སོགས་མང། ཚད་མེད་ཐད། སེམས་ཅན་གྱི་ནང་ནས། ཉན་རང་དགྲ་བཅོམ་
སོགས་སྡུག་བསྔལ་མེད་ཀྱང། བྲལ་རྒྱུ་ཞིག་ཡོད་ཅིང། ལྡན་རྒྱུའི་ཡོན་ཏན་ཡོད། བླ་མཆོད་ཁྲིད་་ནས་་ན་་བར་གྲུབ།    ༈   
མཛད་པར། མར་གྱུར་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་  ྾  བདེ་ལམ་དང། མྱུར་ལམ་སོགས་སྔགས་དང་འབྲེལ་བ་ཙམ་ཡིན། བླ་མཆོད་འདི་སྔགས་ཀྱི་
དངོས་གཞི་ལྟ་བུ་ཡིན། གནས་ལུགས་ངེས་དོན་གྱི་བླ་མ་རྣལ་མ་དེ་རང་རྒྱུད་ལ་འབྱོར་བའམ་སླེབས་པ་ཞིག་ལ་བླ་མའི་རྣལ་འབྱོར་ཟེར། གནས་ལུགས་ངེས་དོན་གྱི་བླ་མ་རང་རྒྱུད་ལ་སྐྱེ་

[188A]༄༅། །བ་ལ། ཀུན་རྫོབ་དྲང་དོན་གྱི་བླ་མ་ལ་བསྟེན་ཚུལ་ཚུལ་བཞིན་དགོས། གུ་རུ། ཞེས་པ་ལྕི་བའམ། དད་ན་གྲོལ་བ་སྟེ། དད་པ་བྱེད་ན་འཁོར་བ་དང་ངན་སོང་ལས་གྲོལ་
བ་ལ་བྱེད། དེ་ལྟར་ངེས་དོན་གྱི་བླ་མའི་རྣལ་འབྱོར་ཡོང་བ་ལ། ཀུན་རྫོབ་དྲང་དོན་གྱི་བླ་མ་བསྟེན་པ་གལ་ཆེ། བླ་མའི་རྣལ་འབྱོར་མང་ཡང། དགའ་ལྷ་དང། བླ་མཆོད། འཆི་
བདག་ཁར་འཁོར་ལོས་བཀག་པར་བསྒོམ་པ་ནི། མ་ཅིག་ལབ་སྒྲོན་གྱི་མན་ངག་ཡིན། ཀུན་སློང་བཅོས་ཚུལ་ནི། ད་ལྟ་དལ་འབྱོར་གྱི་མི་ལུས་ཐོབ། སངས་རྒྱས་ཀྱི་བསྟན་པ་དང་
མཇལ་བ་སོགས་བསམས། སྔ་ལོ་རང་གི་གྲོགས་ཤི་བའི་ཚད་དེར་ཤི་ཡོད་ན་ད་ཚོད་ངན་སོང་དུ་གནས་ཡོད་པར་ཐག་ཆོད། ཡུལ་དག་པ་གསལ་འདེབས་པ་ནི་སྐྱབས་ཡུལ། ཡུལ་མ་
དག་པ་གསལ་འདེབས་པ་ནི། སེམས་ཅན། རང་གི་བླ་མ་ཁྱིམ་པ་དང་བུད་མེད་སོགས་ཡོད་ཚེ་ངོ་བོ་དེ་ཡིན་པ་ལ། རྣམ་པ་དགེ་སློང་དུ་གསལ་ན་ལེགས། བསྐྱབ་བྱའི་སེམས་ཅན་
རྣམས་དགྲས་མཐོང་ཡང་སྙིང་རྗེ་བའི་ཉམས་ཐག་པ་ཞིག་ཏུ་བསམ། དེ་ཡང། ཤུགས་དྲག་ཆུ་བོ་བཞི་ཡི་རྒྱུན་གྱིས་ཁྱེར། །བཟློག་དཀའ་ལས་ཀྱི་  ྾  ཞེས་སོགས་ལྟར་བསམ། ཆོས་

[188B] མངོན་རྟོགས་རྒྱན་ཤེས་པའི་འཛིན་གྲྭ་གཅིག་པ་ལྟ་བུར་བརྙས་སྨོད་བྱས་ཚེ། དེའི་རྒྱུད་ཀྱི་མངོན་རྟོགས་རྒྱན་ལ་སྨོད་པར་འགྱུར། དེར་སྨད་ན་ཤེར་
ཕྱིན་ལ་སྨོད་པ་སྟེ། ཉེས་པ་ཤིན་ཏུ་ཆེ། འདིའི་སེམས་བསྐྱེད་ཐད། རྒྱུ་འབྲས་མན་ངག་བདུན་མདོར་བསྡུས་ཤིག་བསམས་ནས་སེམས་བསྐྱེད་བྱ། ཁྱད་པར་གྱི་སེམས་བསྐྱེད་ཐད་
མྱུར་བ་གཉིས་ཀྱི་དོན་ལ། ་སྤྱིར་གསང་སྔགས་མྱུར། ལྷག་པར་བླ་མེད་མྱུར། ་སྤྱིར་བླ་མེད་མྱུར། ལྷག་པར་འཇམ་མགོན་སྙན་བརྒྱུད་མྱུར། ཁྲིད་ཡིག་་བ་་ཐད་
རྗེ་མིད་ལས། སངས་རྒྱས་ཆོས་དང་དགེ་འདུན་སྟེ། །དེ་གསུམ་ཕྱི་ཡི་སྐྱབས་འགྲོ་ཡིན། །མི་ང་ཡང་ཁོང་ལ་སྐྱབས་པས་འཚེངས། །ཁྱོད་ཀྱང་ཁོང་ལ་སྐྱབས་ན་ལེགས། །བླ་མ་ཡི་
དམ་མཁའ་འགྲོ་གསུམ། །དེ་གསུམ་ནང་གི་སྐྱབས་འགྲོ་ཡིན། །  ྾    ྾  རྩ་དང་རླུང་དང་ཐིག་ལེ་གསུམ། །དེ་གསུམ་གསང་བའི་སྐྱབས་འགྲོ་ཡིན།།   ྾  ཕྱི་མ་དེ་དེ་དག་ལ་གནད་དུ་བསྣུན་
པ་སྟེ། དཔེར་ན། གྲུ་ལ་བརྟེན་ནས་ཆུ་བོ་སྒྲོལ་བ་ལྟར་ཡིན་གསུངས། ཐེག་ཆེན་ཐུན་མོང་མ་ཡིན་པའི་སྐྱབས་འགྲོ་ནི། འབྲས་སྐྱབས་ལ་སྐྱབས་སུ་འགྲོ་ཚུལ་སྟེ། རྒྱུ་སྐྱབས་དང་

[189A]༄༅། །འབྲས་སྐྱབས་དཔེར། ཉེས་ཅན་དུ་གྱུར་པ་སྐྱོབ་ཕྱིར། གཞན་ལ་འགོ་འདྲེན་འཚོལ་བ་དང། རང་ཉིད་ཀྱི་གོ་ས་དེ་ལོན་ཐབས་བྱེད་པ་ལྟ་བུར། སྔོན་འགྲོ་བཞི་ནི། ལམ་
ལོག་པ་མུ་སྟེགས་ཅན་ལས་ཁྱད་པར་དུ་བྱེད་པ་སྐྱབས་འགྲོ། ལམ་དམན་པ་ཉན་རང་ལས་ཁྱད་པར་དུ་བྱེད་པ་སེམས་བསྐྱེད། འགལ་རྐྱེན་སྡིག་སྒྲིབ་སྦྱོང་བ་རྡོར་སེམས་ཀྱི་ཁྲིད། མཐུན་
རྐྱེན་ཚོགས་གསོག་པ་བླ་མའི་རྣལ་འབྱོར་གྱི་ཁྲིད་དང་བཞི། འཁོར་བ་འཇོག་ཚུལ་ལ། ཕུང་པོ་ཉིད་འཁོར་བར་བཤད་པ་དང། དབང་མེད་དུ་ཉིད་མཚམས་སྦྱོར་བའི་ཆ་དེ་འཁོར་བར་
འཇོག་ཚུལ། དེ་ཡང། སྐྱེ་བའི་རྫོངས།   ྾  པོ་ཏོ་བས། འཆི་བ་ལ་མི་འཇིགས། སྐྱེ་བར་འཇིགས་གསུངས། སྐྱབས་ཡུལ་རང་ལ་བསྟིམ་ནས་རང་ལྷ་སྐུར་ལྡང་བ་དང། ཡང་
སྐྱབས་ཡུལ་ནམ་མཁར་སྟེགས་ནས། ཚོགས་ཞིང་སྤྱན་འདྲེན་སྐབས་མར་བསྟིམ་པའང་རུང། འདིར། ཧཱུཾ་ཡིག་ཞབས་སྐྱུ་ཧ་ལ་ཐིམ་པ་ནས་ས་ཆུ་ལ་ཐིམ་པ། ལོངས་སྐུའི་ལམ་ཁྱེར་
འཇིགས་བྱེད་ལ་འོད་ཁྲུ་གང་ཙམ། བདེ་མཆོག་ལ་ནཱ་ད། གསང་འདུས་ལ་རྡོ་རྗེ་འཆང་དཀར་པོ། ནང་མཆོད་ལ་དམིགས་ནས་དེ་ངའོ་ཟེར་བ་མིན་གྱི། ནང་མཆོད་སྟེང་གི་སྟོང་པ་

[189B] ནང་མཆོད་ཀྱི་ཤ་ཐམས་ཅད་ཀྱི་མགོ་ནང་དང་མཇུག་མ་ཕྱིར་བསྟན། གཞོག་གཡས་ཕབས་པ། སྟི་ཁ་ལེན་ཆོག་གི་
ཁྲམ་ཅན་དུ་གསལ། རོལ་མོ་ཡང། ཐོད་པར་བསྐྱེད་དགོས། དེ་ཡང། ཀ་མ། འདོད་པའམ་བདེ་བ་དང། པ་ལ། སྐྱོང་བ་སྟེ་བདེ་སྟོང་གི་མཚོན་བྱེད་ཡིན། ཚོགས་ཞིང་གསལ་
འདེབས་སྐབས། ས་གཞི་འོ་མཚོའི་མཐར་སྤང་གི་སྟེང། མེ་ཏོག་པདྨ། ཉན་ཐོས། ཀུ་མུད། རང་རྒྱལ། ཨུཏྤལ། བྱང་སེམས། རྡོའི་སྙིང་པོ་ནི། ཕ་ལམ་སྟེ། དེ་ལ་ཁ་
དོག་དཀར་པོ་ཡིན་མི་དགོས་པ། རྡོ་སྨུག་པོའི་ཀ་བ་ཞེས་པས་ཤེས་གསུངས། ཡལ་ག་དང། སྡོང་པོ། ལོ་མ། མེ་ཏོག་སོགས་བདུན་ཚན་བདུན་ཚན་དུ་ཡོད་པས། བྱང་ཆུབ་ཡན་
ལག་བདུན་མཚོན། སེངྒེ་ལག་པ་གཡས་པས་ཁྲི་བཏེགས། གཡོན་པས་ས་ལ་བརྟེན་པ། ཁྲི་ཡང་བཻཌཱུརྱའི་ཁྲི་ལ། གསེར་སོགས་ཀྱི་ཁྲ་བཏབ་པ། པད་ཟླ་ཉི་མའི་གདན་གསུམ་གྱིས་ལམ་
གཙོ་གསུམ་དང་སྒྱུ་ལུས་འོད་གསལ་གསུམ་མཚོན། བཀའ་དྲིན་གསུམ་ལྡན་ནི། མདོ་ལ། སྡོམ་པ་གནང་བ། ལུང་སྩལ་བ། ཁྲིད་གནང་བ་བཅས་གསུམ་དང། སྔགས་ལུགས་ལ་

[190A]༄༅། །དབང་བསྐུར། རྒྱུད་བཤད། མན་ངག་གནང་བ་གསུམ་ཡིན། གཡས་ཆོས་འཆད་དང། གཡོན་མཉམ་བཞག་མཛད་པ་ནི། ཆོས་ཀྱི་སྐུ་ལས་མ་གཡོས་པར། སྤྲུལ་པའི་
རང་བཞིན་སྣ་ཚོགས་སྟོན་པ་སོགས་མཚོན། རྗེའི་གཡོན་གྱི་གླེགས་བམ་ནི། ཤེར་ཕྱིན་དང། རང་ཉིད་གང་ལ་ཐོས་བསམ་ཉམས་ལེན་བྱེད་པ། ལམ་རིམ་ཆེན་མོ། རིགས་ཚོགས་
མཛོད་རྩ། མདོ་རྩ་སོགས་གང་ཡང་བཀོད་པར་རུང། རྡོ་རྗེ་འཆང་གི་སྐུ་ལ་འོད་འཕྲོ་བ་རླུང་འོད་ཟེར་ལྔ་པས་སྒྱུ་ལུས་འགྲུབ་པ། འཇའ་མཚོན་གྱིས་བསྐོར་བ་ནི། སྐུའི་རྣམ་པ་རིགས་
བརྒྱ་ལ་སོགས་པས་འགྲོ་བའི་དོན་མཛད་པ། ཚིག་ཆེན་བརྒྱད་ལ་ཀུན་བཟང་བཀོད་པ། འདུས་པའི་ལྷ་རྣམས་ཞལ་གསུམ་ཕྱག་དྲུག་བཀོད་མ་ནུས་ན། ཚང་མ་ཞལ་གཅིག་ཕྱག་གཉིས་
དང་དེ་ཡང་མ་ནུས་ན་དེ་དང་དེའི་ངོ་བོར་ཡོད་སྙམ་པ་བྱ་གསུངས། སངས་རྒྱས་མེད་པའི་ཞིང་མེད། ཡེ་ཤེས་ཀྱི་གར་ཁྱབ་ལ་སྐུས་ཁྱབ་པ་སོགས་འདི་རྣམས་ཀྱི་རྩ་བ་སྐུ་ཐུགས་ངོ་བོ་
གཅིག་པ་ལ་ཐུག་སེམས་དཔའ་དགུ་བརྩེགས་ནི། གཞིའི་གསུམ་ནི། དམ་ཚིག་སེམས་དཔའ། ཡེ་ཤེས་སེམས་དཔའ། ཏིང་ངེ་འཛིན་སེམས་དཔའ། ལམ་གྱི་གསུམ་ནི། ལུས་

[190B] མི་ཤིགས་པའི་ཐིག་ལེ། རླུང་སེམས་ཕྲ་མོ་སྒྱུ་ལུས་ཞུགས་སའི་ཕུང་པོ་སྙིང་པ། འབྲས་བུའི་གསུམ་ནི། སྤྲུལ་སྐུ། ལོངས་སྐུ། ཆོས་སྐུ། ཁྲིད་ཡིག་་ན་་དེ་
བཞིན་རྒྱུ་ནི་ཐུགས་རྗེ་དང། ཞེས་པའི་ཐད། སྙིང་རྗེའི་སྐད་དོད། ཀ་རུ་ཎ། ཞེས་པ་བདེ་འགོག་མདོ་ལུགས་ཀུན་བཟང་མཆོད་སྤྲིན་ནི། ཀུན་བཟང་ཕྱག་གི་ནོར་བུ་ལས་འོད་ཟེར་
བཅུ་འམ་ཉེར་ལྔ་རེ་སྤྲོས། སྔགས་ལུགས་ནི། གསང་འདུས་བདག་འཇུག་ལས། ཐོག་མཐའ་མེད་པའི་  ྾  གསང་བདེ་འཇིགས་གསུམ་གྱི་དཀྱིལ་འཁོར་བསྒོམ་ཚེ། ཤར་སྒོ་བླ་མ་བློ་
བཟང་ཐུབ་དབང་རྡོ་རྗེ་འཆང་ལ་ཡར་བསྟན་དགོས། ཆོས་སྐྱོང་གི་གཙོ་བོར་ཕྱག་དྲུག་པ་བསྒོམ་པ། བྱམས་སྙིང་རྗེ་བྱང་ཆུབ་ཀྱི་སེམས་ལ་གཙོ་བོར་བྱེད་པས་ཡིན། ཚོགས་ཞིང་གི་ལྷ་
ཐམས་ཅད་སེམས་དཔའ་གསུམ་བརྩེགས་གསལ་ཐུབ་ན་ལེགས་པས་ཐུགས་ཀར་རྡོ་རྗེ་འཆང་རེ་དང། དེའི་ཐུགས་ཀར་ཧཱུཾ་ཡིག་རེ་གསལ། ཆོས་རྣམས་རང་བཞིན་  ྾  ཞེས་པའི་ཚིག་
བཅད་འདི་འཇིགས་བྱེད་ཀྱི་འཇམ་དཔལ་རང་བཞིན་གྱི་དོན་དང་འདྲ། བླ་མཆོད་ཁྲིད་ཡིག་་ན་་ནས་་བ་་བར་གྲུབ།    ༈   

[191A]༄༅། །བཤད་མི་དགོས། ཉམས་ཁྲིད་ལ་བཞི་བཤད་དམ། གསུམ་བཤད་ངེས་པར་དགོས་ཤིང། ཁྲིད་དམིགས་དགོང་དྲོ་དང། སང་སྔ་དྲོ་བཅས་བསྐྱངས་དགོས། ཚོགས་ཞིང་
རང་ལ་ཐིམ་ནས་མཉམ་པར་གཞག་པ་དེ་ངེས་དོན་གྱི་བླ་མའི་རྣལ་འབྱོར་དང། དེ་ནས་བསྡུ་རིམ་བྱ། བླ་མ་བློ་བཟང་རྡོ་རྗེ་འཆང་ལ་སེང་ཁྲི་གསལ་བཏབ་མིན་གཉིས་ཡོད་ཀྱང། འདབ་
མ་བཞིར་གཞལ་ཡས་ཁང་གསལ་ཚེ། དེའི་དབུས་སུ་མར་ནུབ་པ་ལྟ་བུར་གྱུར་པས་ཟེ་འབྲུའི་སྟེང་སེང་ཁྲི་གསལ་ཡང་ལེགས། ཕྱོགས་བཞིར་སྤྲིན་ཕུང་སྟེང། རྒྱལ་ཆེན་བཞི། དྲི་ཟ་
གྲུལ་བུམ། ཀླུ། གནོད་སྦྱིན་བཅས་འབུམ་འབུམ་གྱིས་བསྐོར། འགུགས་གཞུག་བཅིང་མཉེས་སྐབས། དམག་རྩེད་ཀྱི་སྐད་བརྒྱབས་པའི་དཔེ་གསུངས། རབ་འབྱམས་རྒྱལ་བ་ཀུན་
གྱི་  ྾  ཐད། སྤྲུལ་པ་སྣ་ཚོགས་པ། དེ་དག་དགོན་པར་ལྗོན་ཤིང་ཆེན་པོར་འགྱུར། །སྨན་དང་རིན་ཆེན་མི་ཟད་གཏེར་རྣམས་དང། །ཡིད་བཞིན་ནོར་བུ་འདོད་པ་འབྱིན་བཞིན་དང།།
ལམ་གོལ་འཁྱམས་པ་རྣམས་ལ་ལན་སྟོན་འགྱུར།། དེ་ལྟར་བོད་པའི་དོན་བྱེད་པ་ལ་བོད་པའི་རྣམ་པར་བསྟན་དགོས། ཞེས་ཨ་རིའི་མི་ཞིག་ལ་ལན་འདེབས་མཛད་པ་ལྟར།    ༈   

[191B] སངས་རྒྱས་ཀྱི་འཕྲིན་ལས་ཡིན་པས། དེའི་བདག་རྐྱེན་མཁན་སློབ་བླ་མ་དེའི་རྒྱུད་ལ་གཞག་དགོས། རབ་འབྱམས་རྒྱལ་བ་ཀུན་གྱི་  ྾  ཚིག་བཅད་ཐད། བླ་མ་
སངས་རྒྱས་ཡིན་པར་ལུང་གིས་བསྒྲུབ་པ་དང། དེ་ཡོད་པའི་དོན་ཡིན་ཟེར་ན། གང་དུ་ཡོད། སུ་ཡིན་ཞེས་དཔྱད་ན་མི་རྙེད་པས་བླ་མ་ལས་འོས་མེད། ད་རེས་རང་རེ་འདུལ་བའི་གོ་
སྐབས་ཡོད་པ། སངས་རྒྱས་ཀྱིས་མཁྱེན་ཅིང། འཕྲིན་ལས་དུས་ལས་མི་ཡོལ་བ་ཡིན། འོན་ཀྱང་རང་དང་ཁ་མཉམ་ལག་མཉམ་འདི་ལས་གཞན་གནང་ཐབས་ཟད་དེ་འདི་འདྲར་བསྟན་
བླ་མའི་སྐུ་དགེ་འདུན། གསུང་ཆོས། ཐུགས་སངས་རྒྱས་ལ་དད་ཅིང་མོས་པས་ཡིད། བསྟོད་དབྱངས་རྒྱ་མཚོར་བཅས་ངག་ཞིང་རྡུལ་མཉམ་པའི་ལུས་སྤྲུལ་ལུས། དབང་
བསྐུར་མཆོག་ཐོབ་དེ་བཞིན་གཤེགས། །དུས་གསུམ་དུ་ནི་མངོན་ཕྱག་འཚལ། །ཞེས་པ་དང། རྗེ་བཙུན་བྱམས་མགོན་གྱིས་སྟོན་པ་ཤཱཀྱ་ཐུབ་པ་མཆོད་རྟེན་གྱི་རྣམ་པར་བསྟེན་པ། མཆོད་
ལྷ་སྤྲོས་ནས་ངེས་པར་བསྡུ་བ་ནི། ད་གཟོད་རྫོགས་རིམ་སྐབས་རླུང་ནང་དུ་འདུ་སླ་བ་དང། སྒྱུ་ལུས་པའི་སྤྲོ་བསྡུའི་སྨིན་བྱེད་དུ་འགྱུར། རྗེའི་གསུང། གསང་བའི་འཁོར་ལོའི་ཁུངས་

[192A]༄༅། །ཁྲིད་ཡིག་་ན་་འདི་རྣམས་ཡིན། མི་ཤིགས་ཡི་གེ་མཆོག་གི་རོལ་མོའི་སྒྲ། །ཞེས་སོགས་འདི་ལ་བཤད་སྲོལ་གཉིས་ཡོད་པ། གཅིག་ནི། ཨ་ནི་ཡིག་འབྲུ་  ྾  སོགས་ལྟར་
མི་ཤིགས་པའི་ཐིག་ལེ་ལས་ངག་གི་ས་བོན་ལས་རླུང་ལྔ་བཅུ་རྒྱུ་བའི་རང་མདངས་མི་གསལ་བའི་ཚུལ་གྱིས་ཡོད་པ་དེ་ཉིད། བྱེད་པ་ལྕེ་རྐན་དང། འཕྲད་པའི་ཚེ་སྒྲར་གསལ་བ། མདོ་
ལུགས་ཀྱི་མཆོད་པས་བསོད་ནམས་ཀྱི་ཚོགས་ལས་མི་རྫོགས། སྔགས་ལུགས་ཀྱི་མཆོད་པས་ཡེ་ཤེས་ཀྱི་རང་བཞིན་དུ་མོས་པས། ཚོགས་གཉིས་ཀ་རྫོགས། ནང་གི་མཎྜལ་ཐད། ཁ་
ཆེམས་རླུང་བསྐུར་ལྟར་ན། བསྒྲལ་མཆོག་ལྟར་ཡོད་ཀྱང། འདིར་བདེ་མཆོག་སོགས་ཀྱི་ལུས་དཀྱིལ་ལྟར། རང་ལུས་སོ་སོ་དེར་ཐིམ་པའི་མོས་པ་བྱ། དཔེར་ན། འདི་སྐད་ཅིག་
དང་པོར་ཆུ་རྐྱང་པ་ལ། སྐད་ཅིག་གཉིས་པར་ཁྲག་བསྲེས་པ་ལྟ་བུར་དེ་བདེ་སྟོང་གི་ངོ་བོར་བསམ་པས་ཕྱི་ནང་གསང་བ་དེ་ཁོ་ན་ཉིད་ཀྱི་མཎྜལ་བཞི་ཀ་ཚང། རང་གིས་བསགས་པའི་དགེ་
རྩ་རྣམས་རྒྱལ་བ་ལ་མཆོད་རྫས་སུ་ཕུལ། དེ་ལྟར་ཕུལ་བའི་དགེ་རྩ་དེ་མར་སེམས་ཅན་ལ་བསྔོས། འདིའི་ཁུངས་ཁྲིད་་ན་་པར་ཡོད་པའི་ལུང་འདི་ཡིན། ཁྲིད་་བ་་འདིར་

[192B] དམ་སྡོམ་དག་ན་སྐྱེ་བ་བདུན་དང། བཅུ་དྲུག་ལ་འགྲུབ་པར་གསུངས་པ་དེ། དབང་པོ་རྣོ་རྟུལ་གྱིས་ཁྱད་པར་བྱུང་
རྡོ་རྗེ་སྐུ་ནི། སྒྱུ་མའི་སྐུ་སྟེ། སྐྱེ་འཆི་མེད་ཀྱང་དེའི་ཟ་མ་ཏོག་སྟེ། ཕྱི་ནང་གསང་བའི་བར་ཆད་དམ་གེགས་ནི། ཕྱིའི་གེགས་གདོན་བགེགས་ནད་སོགས་དང། ནང་གི་གེགས་ཉོན་མོངས་
གསང་བའི་གེགས། རླུང་གེགས། རྩ་གེགས་སོགས། རྒོད་ཚང་པས། མོས་གུས་རབ་ལ་ཉམས་མྱོང་རབ། །མོས་གུས་འབྲིང་ལ་ཉམས་མྱོང་འབྲིང། །མོས་གུས་ཐ་ལ་ཉམས་མྱོང་ཐ།།
དེ་ཕྱིར་མོས་གུས་མཚན་ལྡན་གཅེས། །བླ་མཆོད་ཁྲིད་ཡིག་་བ་་ནས་་བ་་བར་སྩལ།    ༈    བརྒྱད་ཁྲི་བཞི་སྟོང་དམ་ཆོས་འབྱུང་
བའི་གནས། །ཞེས་པའི་ཐད། རང་རེས་ལུང་གི་ཆོས་ལ་སྐྱབས་འཆའ་བ་གལ་ཆེ་བ་ལས། རྟོགས་པའི་ཆོས་འགོག་ལམ་དངོས་ད་ལྟ་མེད། གསུང་རབ་སོགས་ཀུན་རྫོབ་པའི་ཆོས་ཞེས་
མར་ཙམ་བཞག་པ་འདི་མི་ལེགས། ཀུན་རིག་འགོར་ཡོད་པ། བློ་མཆོག་་རྣམས་ཀྱི་ཀུན་དགའ་རྭ་བ་སྟེ། །དམན་་པའི་འཇིགས་པ་རྣམས་ལ་རྒྱལ་བྱེད་ཚལ། །སྲིད་པའི་

[193A]༄༅། །་འབྱོར་བ་ཟིལ་གྱིས་གནོན་པའི་མཆོག།  །ཞེས་པ་ལྟར་གསུང་དེ་ཆོས་དཀོན་
མཆོག་ཏུ་བཞག་དགོས། ཡང། རང་རེ་ལ་འགོག་ལམ་རྗེས་མཐུན་པ་ཡོད་པ་ནི་ལམ་རིམ་ཆེན་མོར། ནད་ནི་ཤེས་བྱ་  ྾  ཞེས་སོགས་ལྟར། ངན་འགྲོའི་སྡུག་བསྔལ་ཤེས། དེ་རྒྱུ་
མི་དགེ་བ་མཐོང་བ་སོགས་སྐྱེས་བུ་ཆུང་ངུར་སྦྱར་རྒྱུ་ཡོད་པ། དེར་ངན་འགྲོའི་སྡུག་བསྔལ་འགོག་པ་སོགས་འགོག་ལམ་རྗེས་མཐུན་པ་ཡོད། ཡང། ནད་ནི་ཤེས་བྱ་  ྾  སོགས་སྐྱེས་བུ་
ཆེན་པོར་ཡང་སྦྱར་ཚུལ་སྩལ། གསང་བའི་འཁོར་ལོ་སྐབས། གསང་འདུས་གཙོ་བོ་ཡབ་ཡུམ་ཙམ་ལས། འཁོར་ལ་མི་ཕུལ་བ། འཁོར་རྣམས་ལ་ཡུམ་མེད་པས་ཡིན། ཡང་འདིའི་
སྐབས། འབུལ་ཡུལ་ལ་བདེ་སྟོང་སྐྱེ་བ་དང། རང་ཡང་དེ་བཞིན་དུ་བདེ་སྟོང་སྐྱེ་བའི་དམིགས་པ་བྱེད་ན་གནད་འགག་མཆིས། སྟོང་ལ། སྟོང་སྤྱི་ཕུད། དེ་སྟོང་ལ་སྟོང་བར་མ་
དེ་སྟོང་ལ་སྟོང་གསུམ། དེ་སྟོང་ལ་སྟོང་གསུམ་རབ་འབྱམས། དེ་སྟོང་ལ་རབ་འབྱམས་རྒྱ་མཚོ། དེ་སྟོང་ལ་རབ་འབྱམས་རྒྱ་མཚོའི་རྒྱུད་སོགས།    ༈   

[193B] དུག་ཁོང་དུ་སོང་བ་ལྟ་བུའི་འགྱོད་པའི་ཐད། རང་དང་ལྷན་དུ་དུག་ཟ་བའི་མི་ཁ་ཤས་ཡོད་ན་ཞེས་སོགས་དཔེ་སྦྱར། དམིགས་བརྩེ་མ་དགུ་སྐོར་ལ། དབེན་
ས་དང། སྲད་བརྒྱུད་ལུགས་གཉིས་ཡོད་པ་མི་འདྲ། ལས་ཚོགས་སྐབས། བླ་མའི་ཐུགས་ཀ་ནས་འོད་ཀྱི་སྦུ་གུ་རང་གི་སྤྱི་བོར་ཟུག་པའི་ནང་བདུད་རྩི་དཀར་པོ་བྱུང་ནས་མ་དག་པ་བཀྲུས་
སེར་པོ་བྱུང་ནས་སྐུ་ཡི་ཆེ་སོགས། བདུད་རྩི་དེ་རགས་པར་བལྟས་ན་བདུད་རྩི་དང། ཞིབ་ཏུ་བལྟས་ན་འཇམ་དབྱངས་ཀྱི་སྐུའི་རྣམ་པར་ཡོད་པ་སོགས་གསལ། དབང་གི་སྐབས། རྒྱལ་
མཚན་ཐོགས་པ་སྤྲུགས་ནས་ནོར་བུ་འབེབས་པ། ཁམ་སྡོང་སྤྲུགས་པ་ལས་ཁམ་བུ་བབས་པ་ལྟར་བསམ། དྲག་པོར། བུམ་པ་སྔོན་པོ། བདུད་རྩི་སྔོན་པོ། ཆུ་རྡུལ་ཐམས་ཅད་ཁྲོ་བོའི་
རྣམ་པར་གསལ། རྣམ་པ་ཀུན་ཏུ་སྡིག་པ་མེད་པར་ཡོད་མ་ཡིན། སྔོན་གྱི་རྒྱལ་བ་སོགས་ཐུགས་རྗེ་དང་བྱིན་རླབས་ཆུང་ནས་རང་ལུས་པ་མ་ཡིན་ཡང། རང་རེ་མཐའ་ཞན་དྲག་ནས་
ད་བར་ལུས། ལམ་རིམ་སྐབས། སྤྱིར་སངས་རྒྱས་ཀུན་ལས་དྲིན་ཆེ་བ། སྒོས་ཤཱཀྱ་ཐུབ་པ་ལས་བཀའ་དྲིན་ཆེ་བ། དེའི་སྟེང་མན་ངག་ལུགས་ལ་འདིར་གསུངས་པ་ལྟར་བསྣན་པ་ནི་

[194A]༄༅། །ས་དང་པོ་སོགས་ཀྱིས་སྤྲུལ་པ་དུ་མས་སངས་རྒྱས་ཀྱི་ཞིང་དུ་མར་བགྲོད་དགོས་པ་སོགས་ཀྱིས་བྱས་པའི་བསོད་ནམས་ཀྱི་ཚོགས་དེ། འདིར་བླ་མའི་བ་སྤུ་གཅིག་མཆོད་པ་ཙམ་
གྱིས་རྫོགས་པར་འགྱུར་བ། བསྐལ་པ་སྟོང་དུ་ཕ་རོལ་  ྾  མགོ་དང་  ྾  བླ་མའི་  ྾  ཞེས་སོགས་ལྟར་རོ། །དེ་ལྟར་དཀའ་ངལ་མེད་པར་སྐད་ཅིག་རེ་ལའང་བསགས་ཐུབ་པའི་བཀའ་
དྲིན་ཅན་ཏེ། འདིར་དུས་གསུམ་ཕྱོགས་བཅུའི་རྒྱལ་བ་  ྾  གང་གི་  ྾  ཚོགས་གསོག་པའི་ཞིང་ལ་བླ་མ་དྲིན་ཆེ་བས་དགའ་ལྷར་ཡང། བརྟན་བཞུགས་ཐོག་མར་འབྱུང་བ་དེ་ལྟར་ཡིན་
་བ་་ཚིགས་བཅད་འདིའི་བར། ཞེས་པ་ཅུང་མི་བདེ་བས་ཚིག་ཆད་དམ་དཔྱད། བདེ་གཤེགས་སྐུ་གསུམ་རྒྱན་གྱི་འཁོར་ལོ་  ྾  ཞེས་སོགས་འདི་ཕྱི་ལ་ཡར་སྦྱར་བ་དང། ནང་
ལ་མར་སྦྱར་བ་གཉིས་གསུངས་པའི་ས་བཅད་དང་པོ་ལྟར་ན། སྐུ་གསུམ་པོ་དེ། གསང་བ་བསམ་གྱི་མི་ཁྱབ་ལ་བྱས་པ་དང། ས་བཅད་གཉིས་པ་ནང་ལ་སྦྱར་ན། ཟུང་འཇུག་པའི་སྐུ་
གསུམ་འདུས་པའི་ཁྱོད་ཀྱི་སེམས་ལུས་ལྟ་བུ་དང་  ྾  ཞེས་སོགས་ལྟར་སྦྱར་ན་ལེགས། དེ་བཞིན་དུ། ཀུན་མཁྱེན་ཡེ་ཤེས་རོལ་པ་  ྾  ཞེས་སོགས་ཀྱང་ནང་གི་ཡོན་ཏན་ལ་སྦྱར་ན་

[194B] ཞེས་སོགས་དང་སྦྱར་ན་ལེགས་ཞེས་སྩལ། འཁོར་བའི་རྩ་བ་རླུང་གི་བྱེད་ཚུལ་ནི། སེམས་རྣམ་རྟོག་གི་གཞོན་པས་ཡུལ་
ལ་གཡོ་བ་དེ་རླུང་གི་བྱེད་པ་སྟེ། སྲིད་པའི་འཁོར་ལོ་རྣམ་སྦྱོང་བ། །ཞེས་སོགས་ལྟར་ཡིན། དཔང་བཞི་ལེན་ཚེ་དཔག་བསམ་སྡོང་པོ་དང་བཅས་པ་གཞལ་ཡས་ཁང་གི་ནང་དུ་བསམ་
པ་དང། ཡང། བླ་མ་བློ་བཟང་རྡོ་རྗེ་འཆང་ཁོ་ན་གཞལ་ཡས་ཁང་དུ་བསྒོམས་པའང་ཡོད། དབང་བཞི་ལེན་ཚུལ། འཇིགས་བདེ་སོགས་སོ་སོའི་ལས་རུང་བཏང་ཐུབ་ན་ལེགས། དབང་
ཞུས་ནས། དབང་བཞི་བྱིན་རླབས་མ་ཆག་ན་དབང་གི་ཆུ་བོ་མ་ནུབ་པ་སྟེ། དཔེར་ན། ཞྭ་ལུར། གྲུབ་ཆེན་བིར་ཝ་པའི་དབང་གི་བུམ་ཆུ་རྒྱུན་མ་ཉམས་པར་ཡོད་པ་ལྟར། ཆུ་ཁ་གསོས་
བདག་གི་བླ་མ། ཞེས་པ་གྲུབ་དབང་བློ་བཟང་རྣམ་རྒྱལ་དང། དེའི་བླ་མ་པཎ་ཆེན་བློ་བཟང་ཡེ་ཤེས། མུ་ནེའི་དོན། ཐུབ་པ། ་འདི་སྐྱེས་བུ་གསུམ་ལ་སྦྱར། མཚན་སྔགས་
ཕྱི་རིམ་ནས་བཟླ་ཞིང། བསྡུ་བ་ནི། རྫོགས་རིམ་པའི་རླུང་ནང་དུ་འདུ་བའི་དགོས་པ། རྗེ་ཕ་བོང་ཁས་བཀའ་བསྒོ་གལ་ཆེ་བ་སོགས་ལ། དྭགས་པོ་བླ་མ་རིན་པོ་ཆེའི་མཚན་སྔགས་

[195A]༄༅། །བཟླས་ནས་བྱེད་པ་ཡིན། ཞེས་བཀའ་སྩལ། ལྕགས་སྦྲུལ་སྨོན་ལམ་གཏོར་རྒྱག་ཚེས་ཉེར་ལྔ་འཁེལ་ཉིན་རྗེ་ཕ་བོང་ཁར་གསོལ་ཚིག་ཕུལ་ནས་ཉེར་ལྔའི་གོ་བཅད་པ་ཡིན་
ཞེས་སྩལ། དགེ་སྦྱོར་ཐམས་ཅད་བླ་རྣལ་ཁོག་ནས་བྱེད་པ་ནི། དབེན་ས་སྙན་བརྒྱུད་ཀྱི་ཕྱག་བཞེས་ཐུན་མོང་མིན་པ་ཡིན། སྐྱབས་འགྲོ་བསགས་ན། སྔོན་འགྲོའི་ཐད་དེར་རམ་ཞིང་
མཆོག་དམ་པར། མཎྜལ་བསགས་ན། བྱེ་བ་ཕྲག་བརྒྱའི་འགོར་རམ་དོན་ཆེན་པོ་གསོལ་འདེབས་ཐད། ཡིག་བརྒྱ་བསགས་ན། ཐོག་མེད་དུས་ནས་འགོར་གཙོ་བོ་རྡོ་རྗེ་འཆང་རྡོ་
རྗེ་སེམས་དཔར་བསྒྱུར། དེ་ལས་རང་འདྲ་བྱུང་བ་རང་གི་སྤྱི་བོར་བཀོད་ནས་བཟླས་དམིགས་བྱ། ཕྱག་ནི། ཕྱག་འཚལ་སྐབས་སམ། ཐོག་མེད་དུས་ནས་འགོར་ལྟུང་བཤགས་དང་
སྦྲགས་ནས་བསགས། སྔོན་འགྲོ་བསགས་སྐབས། ཐུན་སྔ་ཕྱིར་བླ་མཆོད་རེ་འདོན་མ་ཐུབ་ན། སྐབས་ཐོབ་དེ་རང་བསྐྱོར་བའམ། ཡང་ན། ཡན་ལག་བདུན་པ་བསྐྱོར་ན་འཐུས་
འཇིགས་བྱེད་སྔོན་འགྲོ་དང། བླ་མཆོད་དངོས་གཞིར་བྱེད་པ་ཞིག་དང། འཇིགས་བྱེད་དངོས་གཞི་དང། བླ་མཆོད་སྔོན་འགྲོ་བྱེད་པ་གཅིག་བཅས་གཉིས་ཡོད། དེ་ལྟར་འཇིགས་

[195B] བླ་མའི་རྣམ་རོལ། གར་མཁན་དཔའ་བོས་གར་སྟབས་བསྒྱུར་བས་སྲིད་པ་གསུམ་གྱི་གར་འདི་བྱས། །ཞེས་པ་ལྟར། བསྟེན་
པའི་ཕན་ཡོན་དང། མ་བསྟེན་པའི་ཉེས་དམིགས་བསམས་ནས། བཤེས་གཉེན་བསྟེན་པར་ཐག་བཅད། བསྟེན་ཚུལ་ལོག་པའི་ཉེས་དམིགས་བསམས་ནས་སྔར་བྱས་པ་རྣམས་འཐོལ་ལོ།།
ད་ནི་མི་བགྱིད་དོ། །རྨི་ལམ་དུ་ཡང་དེ་ལྟ་བུ་མི་འཕྲད་ཅིང་མ་མཐོང་བར་སྨོན། ཡོན་ཏན་མཐོང་བའི་དད་པ་དང། བཀའ་དྲིན་དྲན་པའི་གུས་པ་བྱེད་པ་གཉིས་ཀ་དགོས་པ་ནི། བུས་
ཨ་མ་བརྡུངས་པ་དེ། ཨ་མ་ཡིན་པ་ཤེས་ཀྱང། བཀའ་དྲིན་མ་དྲན་པ་ལྟར་བཀའ་དྲིན་དྲན་པ་གལ་ཆེ། རྗེས། དལ་འབྱོར་རྟེན་འདི། ཞེས་མ་གསུངས་པ་ནི། འབྱོར་པ་འགའ་ཞིག་
རྗེས་མཐུན་པ་ཡིན་པའི་དབང་གིས་མ་གསུངས། སྐྱེས་བུ་འབྲིང་ཐད། འཁོར་ལོ་ལ། འཛིན་པར་བྱེད་པའི་ལྟེ་བ་སོགས་གསུམ་ཡོད་པ་ལས། ལྟེ་བ་ལྟ་བུ་དེ་ཚུལ་ཁྲིམས་ཡིན། བླ་
མཆོད་ཁྲིད་ཡིག་་བ་་ནས་་བ་་བར་སྩལ།    ༈    སྒྲོལ་དཀར། རྡོར་སེམས་སོགས་

[196A]༄༅། །སུ་བསྒྱུར་ནས་བཟླས་པ་བྱས་ཏེ། དབང་དང། ཚེ་སྒྲུབ་པ་དང། སྡིག་སྒྲིབ་ཞི་བ་སོགས་གང་ཡང་རུང། གཞན་ལ་འགྲམ་ཆུ་ལྡང་མི་དགོས་པ། ་རྒྱལ་མཆོག་ལྔ་པ་
ཆེན་པོས། གུར་ཀུམ་ཚོས་ཀྱིས་ཙོས་པའི་ལ་བའི་ཞྭས། །རང་རིགས་བསྟན་པ་  ྾  བླ་མ་བཀའ་དྲིན་ཆེ་ལུགས། གལ་ཏེ་གུད་ན་གཉེན་ཡང་དགྲ། །གལ་ཏེ་འབྱོར་ན་དགྲ་ཡང་གཉེན། །
ཞེས་པ་ལྟར་མིན་གྱི། སངས་རྒྱས་ལས་ལྷག་ལུགས་ནི། སངས་རྒྱས་ཀྱི་ཞལ་གཟིགས་ད་ལྟ་མེད་པ། བླ་མས་ནི། མུ་གེས་འཆི་ལ་ཁད་པར་  ྾  མིའི་དཔུང་ཤུགས། སྟ་རེའི་ཡུ་བ་
སོ་རྣོན་པོ་བཅས་བསླབ་པ་གསུམ་ལ་སྦྱར། སྙིང་རྗེ་ཐོག་མཐའ་བར་གསུམ་དུ་གལ་ཆེ་བ་ལྟར། བཤེས་གཉེན་བསྟེན་པའང་ཐོག་མཐའ་བར་གསུམ་དུ་གལ་ཆེ་སྟེ། སང་ཉིན་སངས་
རྒྱས་མཁན་ལའང་བླ་མ་དགོས་ཚུལ། བྱམས་བསྟོད་དུ། འབྱོར་པས་དམན་པའི་སློང་མོ་བ་བཞིན་གྱུར། །ཞེས་པ་ལྟར། བཏང་སྙོམས་སྒྲུབ་ཚུལ་ཐད། ལམ་རིམ་སོགས་སུ་ཐོག་
མར་གཉེན་ལ་བསམ་པ་སོགས་རིམ་ཅན་དུ་དམིགས་ནས་སྦྱང་ཡང། མན་ངག་ལུགས་ལ། དགྲ་གཉེན་པར་གསུམ་དུས་གཅིག་ཏུ་དམིགས་ནས་བསྒོམ། ཡིད་དུ་མི་འོང་བ་སོགས་བློ་

[196B] ཆུས་བཀྲུ་བར་དྲི་མ་བསླང་པ་ལྟར། ཤར་དུ་བཅུག་ནས་དེའི་རྒྱུ་མཚན་ལ་དཔྱད་དེ། དེ་འདྲ་མིན། རང་འཁྲུལ། སྔར་འདས་པའི་དུས་སུ་ཕན་བཏགས། ད་ལྟའང་
ཚེ་སྟོད་སྨད་ལ་ངེས་པ་མེད། མ་འོངས་པ་ནའང་རང་སངས་མ་རྒྱས་བར་ཕན་འདོགས་པར་འགྱུར། རང་ཉིད་ནི་གནས་སྐབས་གནས་སྐབས་ཤིག་ལ་བལྟས་ནས། འདྲེ་དང། སེམས་
ཅན་དགུག་པ་ཅན་དང་འདྲ་བར་གྱུར་འདུག་ཅེས་ཞེ་སྡང་དགག་དེ་བཞིན་དུ་གཉེན་ལ་ཡིད་འོང་འཆར་དུ་བཅུག་ནས་རྒྱུ་མཚན་ལ་དཔྱད་ནས་འདོད་ཆགས་དགག་ཆགས་པ་འདི་ནི་
སྲིན་མོའི་བསླུ་བྲིད་དང་འདྲ། ཡང་བར་མ་ལ། ཡལ་བར་འདོར་བའི་བློ་སྐྱེ་རུ་བཅུག་པ་སོགས་རིགས་འགྲེ། ལྟོ། གོས། གཏམ་གསུམ་ཀ་སེམས་ཅན་གྱི་དྲིན་ཡིན། རང་རེས་
དལ་འབྱོར་ཐོབ་པ་སེམས་ཅན་གྱི་དྲིན་ཡིན། སྡོམ་པ་ཐོབ་པའང་སེམས་ཅན་གྱི་དྲིན་ཏེ་གཞན་གནོད་སྤོང། གཞི་འཁོར་བར་འཁྱམས་དུས་བདེ་བ་ཕྲ་མོའང་སེམས་ཅན་གྱི་དྲིན་ཡིན་
ལམ་གྱི་སྐབས་སྙིང་རྗེ་ཐོག་མཐའ་བར་གསུམ་དུ་གལ་ཆེ་བ་ལྟར། དེའི་དམིགས་ཡུལ་སེམས་ཅན་ཡང་ཐོག་མཐའ་བར་གསུམ་དུ་གལ་ཆེ། རྒྱལ་སྲས་ཀྱི་སྤྱོད་པ་རླབས་ཆེ་བའང། སེམས་

[197A]༄༅། །ཅན་ལ་བརྟེན་ནས་རླབས་ཆེ། ཉན་རང་ཟིལ་གྱིས་གནོན་པའང་སེམས་ཅན་ལ་བརྟེན་ནས་ཟིལ་གྱིས་གནོན། འབྲས་བུ་སངས་རྒྱས་ཀྱང། སེམས་ཅན་དྲིན་ཆེ་བ་ནི་
འཕྲིན་ལས་རྒྱུན་མི་ཆད་པ་ཡང་སེམས་ཅན་ལ་རག་ལུས། དྲིན་དྲན་ཁྱད་པར་བ་བསམ་ཚེ། མར་ཤེས་ཀྱི་དྲིན་དྲན་དེ་ཆུང་ཆུང་ཞིག་ཏུ་གྱུར། བདག་གཞན་མཉམ་བརྗེའི་བློ་སྦྱོང་
ཚུལ་ལ་གཙིགས་ཆེ་བར་མཛད་པའང་དྲིན་དྲན་བསམ་ཚུལ་འདི་འདྲ་ཡོད་པས་ཡིན། དུད་འགྲོ་དུག་སྦང་སོགས་ཀྱིས་དངོས་སུ་གནོད་ཀྱང་བརྒྱུད་ནས་ཕན་ཐོགས་ཏེ་བྱང་ཆུབ་ཀྱི་སེམས་
སྐྱེ་བའི་དམིགས་ཡུལ་དུ་གྱུར། དམིགས་ཡུལ་བྱས་ནས་སྐྱེ་བ་ཙམ་ལ་གཙིགས་ཆེ་བ་བྱ་ཅི་དགོས་སྙམ་ན། དེ་དགོས་ཏེ། ཞིང་དང་བ་སོགས་ལྟར་ཕ་རོལ་པོར་ཕན་སེམས་མེད་ཀྱང་
གཙིགས་ཆེ་བ་དགོས་པ་བཞིན་ནོ། །དྲིན་དྲན་དེ་ཇི་ཙམ་ཤུགས་ཆེ་བ་ཙམ་གྱིས་དྲིན་བཟོ་དང། བྱམས་སྙིང་རྗེ་ཤུགས་ཆེ། དེ་ཇི་ཙམ་ཤུགས་ཆེ་བ་ཙམ་གྱིས་  ྾    ྾  སངས་རྒྱས་ལ་མྱུར་བ་
དེ་ལ་བརྟེན་ནས་ཇོ་བོས་ཀྱང། བདག་གཞན་མཉམ་བརྗེའི་མན་ངག་གསན་ཡུལ་བླ་མ་གསེར་གླིང་པར་རྩ་བ་ཆེ་བར་མཛད། ཕུར་ལྕོག་གསུང་དུ། འཁོར་བའི་གནས་གང་ལ་བལྟས་

[197B] ཉན་རང་ལ་བལྟས་ཀྱང་ཁྱེད་སེམས་སྐྱེད་ཅིག་ཟེར་བ་ལྟ་བུ་ཡོད་ཅེས་གསུངས་པ་ལྟར་རོ། །བདག་གཞན་མཉམ་བརྗེའི་བློ་སྦྱོང་འདི། བྱང་
སེམས་སྙིང་སྟོབས་དམན་པ་ལ་གསང་བར་གསུངས། ་བདེ་བ་འདོད་ལ་སྡུག་བསྔལ་མི་འདོད་མཉམ། ་སྤྲང་པོ་བཅུ་ལྟར་སྡུག་བསྔལ་བར་མཉམ། ་ནད་པ་བཅུ་ལྟར་བདེ་
བ་འདོད་པ་མཉམ། ་ཁོ་རང་གིས་མ་བྱུང་བས་ལན་སྙམ་ན། དེ་ལྟར་ཡལ་བར་འདོར་མི་རུང། རང་གི་མ་བྱས་པ་སོགས་དྲིན་གྱིས་བསྐྱངས་ཏེ་ཕན་བཏགས་ཡོད། ་དེས་གནོད་
ཀྱང་སྐྱེལ་སྙམ་ན། གནོད་སྐྱེལ་བ་ལས་ཕན་བཏགས་པ་མང་ཏེ། དངོས་ཤུགས་བརྒྱུད་གསུམ་ཅི་རིགས་པར་ཕན་པ་བསྒྲུབ་པ་ཡིན། ཕན་གནོད་གཉིས་ལ་ནམ་མཁའ་དང་བུ་ག་ཙམ་ཡོད་
་བརྩོན་པ་གཅིག་གིས་གཅིག་ལ་ཆགས་སྡང་བྱེད་རིན་མེད་པ་ལྟར། སྡུག་བསྔལ་བ་འདྲ་འདྲ། འཆི་ངེས་ཡིན་པ་འདྲ་འདྲ། དེར་མ་ཟད་སེམས་ཅན་འདི་ཚོ་ལ་རྟེན་ནས་རང་གིས་
སངས་རྒྱས་བསྒྲུབ་དགོས་པས་གཞན་ཞེས་འཇོག་རྒྱུ་མེད། ་དགྲ་གཉེན་སངས་རྒྱས་ཀྱིས་མ་གཟིགས། ་རང་གཞན་ཕན་ཚུན་ལྟོས་བརྟགས་ཙམ་ཡིན་པ། ་མི་གཅིག་ལ་དགྲ་

[198A]༄༅། །གཉེན་གཉིས་ཀྱིས་བལྟས་པ་ལྟར་བལྟ་ལུགས་དང་མཐོང་ལུགས་ཞིག་གི་ཁྱད་པར། རང་གཅེས་འཛིན་སྐྱོན། བསོད་ནམས་མིན་པའི་ལས་སྲོག་གཅོད། ཟས་དང་སྨན་གྱི་
ནུས་པ་ཆུང་བ་དང། བྱེད་པ་རྒྱུ་མཐུན་སོགས་འབྲས་བུ་བཞི་བྱུང་བ། དེ་བཞིན་བསོད་ནམས་ཀྱི་ལས་ལ་བརྟེན་ནས་འཁོར་བར་འཁོར་བ་ནི། འདོད་སྲེད་ཞགས་པས་འཁོར་བའི་
བཙོན་རྭར་བཅིང། །ཞེས་པ་ལྟར། ཁ་ཏོན་དང། དགེ་འདུན་ལ་བསྙེན་བཀུར་སོགས་ཀྱང་ཆོས་བརྒྱད་དང། གཏམ་འདོད་སོགས་ཚེ་འདི་པར་བཏང་བ་དེ་རང་གཅེས་འཛིན་གྱིས་བྱས་
ཚོང་པ་དགྲ་ཇག་དང་འཕྲད་པ། ཞིང་པ་ལོ་ཉེས་བྱུང་བ། གཡོད་ཆགས་སྒོ། བཙོན་ཁང། རབ་བྱུང་སྡོམ་པ་དང་བྲལ་བ་སོགས། རྗེ་ཐུའུ་བཀྭན་པས། མི་བྱེད་དགུ་བྱེད་བྱས་པའི་
སྐྱེ་བོ་ལ། །མི་ཡོང་དགུ་ཡོང་བྱུང་བ་འདི་མཐོང་ནས། །མི་ཐོས་དགུ་ཐོས་ཆོས་ཀྱི་རྡོ་རྗེ་ཡིས། །མི་སྨྲ་དགུ་སྨྲ་འདི་ཡང་དོན་ཡོད་ཤོག། ཅེས་པ་ལྟར་དང། ཁྲིད་ཡིག་འདིར། གཏོང་
བ་སྔོན་དུ་གསུངས་ཀྱང། ལག་ལེན་ལ། ལེན་པ་སྔོན་དུ་བྱེད། དཔེར་་ཨ། མེས་ཚིག་པ་ལ་ཟས་ཞིམ་པོ་སྦྱིན་ཀྱང་མི་ལེགས་པ། དེས་ན་རྗེ་བཙུན་བླ་མ་  ྾  ངན་སོང་གསུམ་སོགས་

[198B] ཚིགས་བཅད་ཚར་གསུམ་བཏོན་སྐོར་དམིགས་རིམ་ནི། ་འོད་ཟེར་གྱི་རྣམ་པས་སྡུག་བསྔལ་བླངས། ལུས་བཏང། ་ཐོག་སེར་གྱི་རྣམ་པས་སྡུག་
བསྔལ་གྱི་རྒྱུ་བླངས། ལོངས་སྤྱོད་བཏང། གཅན་གཟན་གྱི་རྣམ་པས་ཤེས་སྒྲིབ་བླངས། དགེ་རྩ་བཏང། དཔེར་ན་གསུམ་པའི་ཚེ། སེམས་ཅན་རྣམས་ཀྱི་ཤེས་སྒྲིབ་མཐའ་དག་
འོད་ཟེར་ནག་པོའི་རྣམ་པས་ཚུར་བྱུང་བ་རང་གི་སྙིང་ཁར་གཅན་གཟན་སྟག་སེང་དོམ་དྲེད་ལ་སོགས་འཇིགས་སུ་རུང་བས་གཅེས་འཛིན་གྱི་ཤ་ཁྲག་རྣམས་ཆོམ་ཆོམ་ཟོས་ནས་རྨེག་མེད་དུ་
གྱུར་པར་བསམས་པ་སྟེ། འདི་སྔ་མ་གཉིས་ལ་རིགས་འགྲེ། འདི་དབྱངས་རྟ་བྱ་དགོས་པའང་བསམ་བློ་བཏང་ཆེད་ཡིན། བྱམས་པ་དང་ལྷག་བསམ་སྤེལ་བས་གཏོང་བ་དང། སྙིང་
རྗེ་དང་ལྷག་བསམ་སྤེལ་བས་ལེན་པ་སྟེ། དེ་གཉིས་ཀ་ལྷག་བསམ་གྱི་ཉམས་ལེན་དུ་སྦྱར། སྣོད་བཅུད་སྡིག་པའི་  ྾  མན་ཆད་སྐྱར་བཤད་དང་ཁྲིད་དམིགས་མེད་ཀྱང་འཐུས། ལམ་
རིམ་ཉམས་ཁྲིད་སྐབས་ཀྱང། འདི་མན་ཆད་ཁྲིད་དམིགས་དང་སྐྱར་བཤད་མི་མཛད་པ་ཕྱག་ལེན་ལ་ཡོད། ལམ་རིམ་སྐབས་སྤྱོད་པ་སྤྱི་བསླབ་མན་ཆད་ལ་སྐྱར་བཤད་མི་གནང་

[199A]༄༅། །བླ་མཆོད་ཁྲིད་ཟིན་་བ་་ནས་་བ་་བར་སྩལ།    ༈    བཀའ་དྲིན་གསུམ་ལྡན་རྩ་བའི་བླ་མ་  ྾  ཞེས་པ་དང་
ཉམས་ཐག་འགྲོ་བ་འདི་ཀུན་  ྾  ཞེས་པའི་ཐད་འདིར་བློ་བཏང་ན་ཡིད་འགྱུར་བའི་བློ་ཞིག་སྐྱེ་རྒྱུ་ཡོད། དཔྱད་པ་དང། མྱོང་བ་འདོན་ནས་ལག་རྗེས་བཞག་པ་སྟེ་ཐག་བཅད་པ་སོགས་
རང་ལ་དགོས་པའི་ཅ་དངོས་ཉོ་སྒྲུབ་ཐག་བཅད་པ་སོགས་དང་སྦྱར་ནས་སྩལ། སོན་ཡོད་ཀྱང་ཞིང་མེད་པ་དང། ཞིང་ཡོད་ཀྱང་སོན་མེད་ན་མི་འགྲིག་པ་ལྟར། སངས་རྒྱས་དང་
སེམས་ཅན་རང་ཉིད་སངས་རྒྱས་པ་ལ་དགོས་ཚུལ། སེམས་ཅན་རྣམས་དང་རྒྱལ་བ་རྣམས། །སངས་རྒྱས་ཆོས་སྒྲུབ་འདྲ་བ་ལ། །ཞེས་སོགས། བདག་གཞན་བརྗེ་ནུས་པའི་ཐད་
གོམས་ན་དགྲ་ལའང་ཡིད་དུ་འོང་བའི་རྣམ་པ་སྐྱེ་བར་འགྱུར། དགེ་བའི་བཤེས་གཉེན་ལའང་གཏོང་ལེན་བྱ་རྒྱུ་ཡོད། ཚུར་ལེན་རྒྱུ་ནི། ཐུན་མོང་སྣང་ཚོད་བསྙུན་མནར་སོགས་དུཿ་ཁའི་
རྒྱུ་འབྲས་རྣམས་སྟེ། སྟོན་པའང་སྐུ་སྟོད་བསྙུན་པ་སོགས་དང། རྗེ་བླ་མའང་བསྙུང་ནས་སྟོད་ལུང་ཆུ་ཚན་དུ་ཕེབས་པ་སོགས་ཡོད། དེ་ནས་རྡོ་རྗེ་འཛིན་པའི་དེད་དཔོན་གྱི། །

[199B] ཐུན་མོང་པའི་ལམ་སྔོན་དུ་བཏང་དགོས་པའི་དོན་ཡིན། བླ་མཆོད་ཁྲིད་ཟིན་་བ་་ནས་་རྫོགས་ཀྱི་བར་སྩལ་ལོ།། །།


