༄༅། །རྩ་བའི་བླ་མའི་གསོལ་འདེབས་ཆོས་ཀྱི་རྗེ་ངག་དབང་དཔལ་ལྡན་པས་མཛད་པ་བཞུགས་སོ། །

[001]༄༅། །རབ་འབྱམས་རྒྱལ་བ་ཀུན་གྱི་མཁྱེན་བརྩེ་རྣམས། །སྙིགས་མའི་དུས་སུ་བཤེས་གཉེན་དམ་པའི་སྐུར། །ཡོངས་ཤར་བསོད་ནམས་
ཞེས་བྱར་མཚན་གསོལ་བའི། །དྲིན་ཅན་རྩ་བའི་བླ་མར་གསོལ་བ་འདེབས། །འཇུག་ལྡོག་གནས་ལ་རྨོངས་བའི་ལིང་ཏོག་གིས། །བདག་གི་བློ་མིག་ཡུན་རིང་བསྒྲིབས་པ་
ཉིད༑ ༑ལེགས་བཤད་གསེར་གྱི་ཐུར་མས་ཕྱེ་མཛད་པའི། །བཤེས་གཉེན་བཀའ་དྲིན་ཅན་ལ་  ྾  གང་ལ་མཆོད་ན་ཕྱོགས་བཅུའི་སངས་རྒྱས་རྣམས། །དེ་ཡི་ལུས་
ལ་བཞུགས་ནས་སྒྲུབ་པ་པོའི། །མཆོད་པ་བཞེས་པར་རྒྱལ་བས་ལེགས་གསུངས་པའི། །ཞིང་མཆོག་དམ་པ་ཁྱོད་ལ་  ྾  ཕྱོགས་བཅུའི་རྒྱལ་བ་ཐམས་ཅད་མཆོད་པ་

[002A]༄༅། །ལས༑ ༑གང་གི་ལུས་ཀྱི་བ་སྤུའི་ཁུང་བུ་གཅིག་མཆོད་པའི་བསོད་ནམས་ཆེ་བར་ལེགས་གསུངས་པའི། །བླེ་མེད་ཞིང་མཆོག་ཁྱོད་ལ་
རྒྱལ་ཀུན་མཁྱེན་བརྩེ་ནུས་པའི་ཉིན་བྱེད་འོད། །གང་སྐུ་མི་ཤེལ་བཟང་པོར་ལེགས་བསྡུས་ནས། །དད་ལྡན་སློབ་མའི་སེམས་རྒྱུད་སྤྲ་བ་ལ། །བྱིན་རླབས་མེ་འབར་མཛད་
ལ་  ྾  བདག་གི་འདྲེན་བྱེད་ཡུལ་དུ་མ་གྱུར་བའི། །མཚན་དང་དཔེ་བྱད་འབར་བའི་ལྷ་སྐུ་ལས། །མཐོང་བ་ཙམ་གྱིས་དགའ་དད་འཕེལ་མཛད་པའི། །བླ་མའི་སྐུ་ཉིད་ལྷག་
པར་བདག་གིས་ཁུམས། །ཐོས་པ་ཙམ་གྱིས་བློ་མུན་སེལ་མཛད་པའི། །བླ་མའི་གསུང་སྙན་མཆོག་གིས་ངོམས་པ་ན། །སྐལ་དམན་རྣམས་ལ་ཤིན་ཏུ་ལྐོག་གྱུར་

[002B] ༑རྒྱལ་བའི་གསུང་ལའང་དྲག་ཏུ་གུས་པར་བྱས། །ཆོས་ཀུན་གཅིག་ཆར་མཁྱེན་པའི་རྒྱལ་བའི་ཐུགས། །རྨོངས་པའི་དབང་གྱུར་བདག་གི་བློར་མི་ཤོང། །བདག་ལ་མདོ་རྒྱུད་དགོངས་དོན་འབྱེད་མཛད་པའི། །
བླ་མའི་མཁྱེན་རབ་བཟང་པོ་འདི་ཀས་ཆོག་རྒྱལ་ཀུན་ཐུགས་རྗེ་ཆེན་པོས་དུས་རྒྱུན་དུ། །མཁའ་མཉམ་སེམས་ཅན་ཀུན་ལ་གཟིགས་མོད་ཀྱི། །སྐལ་ཆད་བདག་ལ་བརྩེ་བས་བླང་དོར་གནས། །སྟོན་མཛད་བླ་
མའི་ཐུགས་རྗེའི་ཆར་མི་ཕོད། །མཚན་ཐོས་ཙམ་གྱིས་ངན་འགྲོའི་འཇིགས་པ་འཕྲོག་དྲན་པ་ཙམ་གྱིས་འཁོར་བའི་དུཿ་ཁ་སེལ། །གསོལ་བ་བཏབ་ན་དངོས་གྲུབ་བདེ་བླག་ཏུ། །སྩོལ་མཛད་སྐྱབས་གནས་དམ་
པ་ཁྱོད་མིན་སུ། །དེ་ལྟར་ཞིང་གི་མཐར་ཐུག་ཁྱོད་ཉིད་ལ། །མ་དད་བརྙས་སྨོད་བགྱིས་པ་ལ་སོགས་པའི། །སྡིག་ལྟུང་མ་ལུས་མཐོལ་ཞིང་བཤགས་ལགས་ན། །དམིགས་མེད་ཐུགས་རྗེས་ཚངས་པར་
མཛད་དུ་གསོལ། །ཇི་སྲིད་བླ་མེད་བྱང་ཆུབ་ཐོབ་ཀྱི་བར། །སྐྱབས་མཆོག་ཁྱོད་ཀྱིས་འབྲལ་མེད་རྗེས་བཟུང་ཞིང། །ལེགས་བཤད་ལྕགས་ཀྱུས་སྲིད་པའི་མཚོ་ཆེན་ལས། །དྲངས་ཏེ་སྐུ་བཞིའི་སྐམ་སར་བཞག་
ཏུ་གསོལ། །འདིར་འབད་དགེ་བས་བླ་མ་མཆོག་ཉིད་ཀྱི། །ཞབས་པད་བརྟན་ཅིང་མཛད་འཕྲིན་རྒྱས་པ་དང། །བདག་ཀྱང་རྟག་ཏུ་དགེ་བའི་བཤེས་གཉེན་རྣམས། །བཀའ་བཞིན་བསྒྲུབ་པའི་མཆོད་པས་མཉེས་

[003A]༄༅། །བྱེད་ཤོག་མ་འོངས་སྐྱེ་བའི་ཕྲེང་བ་ཐམས་ཅད་དུ། །དམ་པའི་མགོན་གྱིས་རྗེས་སུ་བཟུང་བའི་མཐུས། །ས་ལམ་རྟོགས་པ་མྱུར་དུ་མཐར་ཕྱིན་ཏེ། །མ་གྱུར་འགྲོ་ཀུན་གཏན་བདེར་འཁྲིད་
པར་ཤོག། །།ཅེས་པ་འདི་ནི་གཞུང་ལུགས་མང་དུ་ཐོས་ཤིང་སྒྲུབ་པ་ལ་གཞོལ་བའི་དཀའ་བཅུ་པ་རིག་གྲོལ་གྱིས་འདི་ལྟ་བུ་ཞིག་དགོས་བསྐུལ་བ་ལྟར།    ༈   ། །།
འདི་ལ་བསོད་ནམས་ཞེས་པའི་གནས་སུ་མཚན་གཞན་བཅུག་ནས་བླ་མ་གཞན་ལ་ཡང་སྦྱར་ཆོག་པ་དང། ཞབས་པད་བརྟན་ཅིང་མཛད་འཕྲིན་རྒྱས་པ་དང། །ཞེས་པའི་གནས་སུ། ཐུགས་བཞེད་མ་ལུས་ཡོངས་སུ་རྫོགས་པ་དང། །ཞེས་བཅུག་ནས་བླ་
མ་ཞིང་ལ་ཕེབས་པ་ལ་ཡང་སྦྱར་ཆོག་གོ། །།

[003B][BLANK PAGE]



