༄༅། །་སྐྱབས་རྗེ་ཡོངས་འཛིན་ཁྲི་བྱང་རྡོ་རྗེ་འཆང་གི་དྲུང་ལམ་རིམ་དམར་ཁྲིད་མྱུར་ལམ་དང། བདེ་ལམ་གཉིས་སྦྲགས་ཀྱི་ཉམས་ཁྲིད་
སྩལ་སྐབས་ཟིན་བྲིས་དང། ལམ་རིམ་ཉམས་མགུར་གྱི་ཟིན་ཐོར་བཞུགས་སོ།།
   ༈      ༈    སངས་རྒྱས་ཆོས་ཚོགས་མ་ཚར་གསུམ་
ལྷ་དང་ལྷ་མིན་  ྾  ལམ་རིམ་དམར་ཁྲིད་བརྩི་གཞག་དབུ་ནས་  ྾  རྟེན་འབྲེལ་ཡིན། བར་གསུངས་པ། གུས་པས་ཡང་སྐྱོར། དེ་ནས་འཇམ་མགོན་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་
གསུང་ལས། དལ་བའི་རྟེན་འདི་  ྾    ྾  ཞེས་གསུངས་པ་ལྟར། དུད་འགྲོ་ཚོར་ཁ་སྟབས་དེ་ལས་མེད་གཤིས་ཁག་མེད། རང་རེ་དེ་ལས་དྲག་པས་ཆོས་སྒྲུབ་ནུས་པར་ཡོད། ལམ་རིམ་
བདེ་མྱུར་དང། འཇམ་དཔལ་ཞལ་ལུང་མདོ་སྔགས་ཀྱི་ཁྱད་པར་ཏེ། བདུད་རྩི་འབེབས་སྦྱངས་ཡོད་མེད་དང། སེམས་དཔའ་སུམ་བརྩེགས་ཡོད་མེད་སོགས་ཀྱི་ཁྱད་པར་ཡོད། ལམ་
རིམ་དབུ་ནས། མཛད་པ་པོའི་འཇུག་བར།    ༈    ཚོན་པིར་སོགས་དགོས་པར་ཤེས་ཀྱང་སྐབས་གང་དུ་དགོས་པ་མ་ཤེས་པ་དང། དེ་ཤེས་
པའི་ལྷ་བྲིས་པ་ལྟ་བུ་དང། ཁ་ལག་བཟོ་རྒྱུ་ཤེས་ཚུལ་མ་བྱན་ལ་སྦྱར་བ་དང། འདུ་ཁང་གི་ཨར་ལས་ལ་སྦྱར་ནས་བཀའ་སྩལ། མདོ་སྡེ་རྒྱན་ལས། དད་དང་དགའ་དང་བློ་རྣམས་

[164A]༄༅། །ནི། །རྒྱུ་ཡིན་ཕྱིར་ན། ཐོག་མར་དགེ་བ་ཐོས་པའི་དབང་གིས་མངོན་འདོད་དང་རབ་དྭང་གི་དད་པ་བསྐྱེད་པ་དང། བར་དུ་དགེ་བ་བསམ་པའི་དབང་གིས་ཡིད་ལ་དགའ་བ་
བསྐྱེད་པ། ཐ་མར་དགེ་བ་སྒོམ་པའི་དབང་གིས་ཡིད་ལ་བརྟན་པ་ཐོབ་ནས་གོང་འཕེལ་དུ་འགྱུར་བའི་ཁྱད་པར་དང་ལྡན་པ། ཞི་རྒྱས་ཀྱི་ལས་ཚོགས་བསྟན་པ་དེ་དག་ཀྱང། རང་གི་དགྲ་
འདུལ་གཉེན་སྐྱོང་ལྟ་བུ་མ་ཡིན་པར། གཞན་དོན་སྒྲུབ་པའི་ཡན་ལག་ཏུ་དགོས་ཤིང། དཔེར་ན། སྨན་པས་དཔྱད་གཏར་སྨན་སྦྱིན་སོགས་ཞི་དྲག་གང་ཡང་བྱ་དགོས་པ།    ༈   
རིམ་འདི་གསུང་རབ་ཀུན་གྱི་སྙིང་པོ་བསྡུ་བསྡུ་བ། ཞེས་པ་ལྟར་གསུང་རབ་ཀྱི་བརྗོད་བྱ་ཐམས་ཅད་འདིར་བསྡུ་བ་དང། དཔེར་སྨན་ག་པུར་ཉེར་ལྔ་དཔེ་སྦྱར། དེ་བཞིན་འདི་ཉིད་བལྟ་
བའི་མིག་གློག་བརྙན་སོགས་ལ་སྦྱར་ནས་གསུངས། འདུ་ཤེས་དྲུག་གི་ཐད། ཆོས་ཀྱི་ཚུལ་ལ་རིང་དུ་གནས་པའི་འདུ་ཤེས། ཡང་གསུང་སྲོལ་གཅིག་ལ་ཆོས་ཀྱི་ཚུལ་ལ་ཤིན་ཏུ་རིངས་
པ་སྟེ་བྲེལ་བའི་ངང་གནས་པ་ལ་སྦྱར། ཆོས་དྲེད་ལ་ཤོར་བ་དེར། ཆོས་ཕྲན་ཚེགས་ཀྱིས་མི་ཕན་པ་ནི། དཔེར་ན། སྣ་ཐག་མི་འཐེན་པ་ཞིག་ཡ་མ་ན་ན། སྣ་ཐག་ཕྲན་བུ་འཐེན་

[164B] རྒྱུན་དུ་སྣ་ཐག་འཐེན་པ་དེར་མི་ཕན་པ་ལྟར་དང། ཚིག་ལ་མཁས་ཀྱང་དོན་ལ་རྨོངས་པ་དེས། རྒྱ་མཚོར་མེ་ཤོར་བ་ལྟར་ཕན་ཐབས་དཀའ། སྨྲ་དགའི་ཉེས་པ་རྣམས་
ལམ་རིམ་ཆེན་མོ་ལྟར་སྩལ། སྐྱེ་བའི་རྫོང་ཞེས་པ། རབ་གནས་ལས། སྐྱེ་བའི་ལྗོན་ཤིང་རྩད་ནས་གཅོད་དོ། །ཞེས་པ་ལྟར་ཤིང་དེ་རྩ་བཀོག་བཏང་དགོས། ཐོས་པའི་ཕན་ཡོན་ལ་
སྦལ་པ་མཁར་བས་བརྫི་བ། དགེ་འདུན་བསྲུང་གི་སྤྱོད་ལམ་ལ་སྤྲེའུ་ལད་མོ་བྱེད་པ་མུ་སྟེགས་པ་ལྔ་བརྒྱའི་རྒྱུད་ལ་ཏིང་འཛིན་སྐྱེ། ཐེག་ཆེན་གྱི་ཆོས་བཤད་པ་ལ། གཞི་དུས་སུ་ཐེག་
ཆེན་གྱི་རིགས་སད། ལམ་དུས་སྒྲིབ་པ་སྦྱོང། འབྲས་དུས་ཆོས་སྐུ་ཐོབ། ཞུ་མར་རམ་སྒྲོན་མེ་གསལ་ལོད་ཇི་ཙམ་ཡོད་པ་དེ་ཙམ་གྱིས་མུན་པ་སེལ་བ། དཔེར་ན། སྤོས་མེ། ཞག་སྣུམ་
ཡང་ལ་སོགས་རིམ་པར་གསལ་བ་ལྟར། ཐོས་པ་ཇི་ཙམ་ཡོད་པ་ཙམ་གྱི་བློ་མུན་བསལ། ཉན་ཚུལ་མ་འགྲིག་ན། བཀྲ་ཐང་བླ་མའི་སློབ་མ་ཞིག་གིས་ཤིག་བསད་པ། ་རྒྱལ་བ་སྐལ་བཟང་
གི་སློབ་མ་ཞིག་རྨའི་ཕྱ་འཁར་ཕན་པོ་ལྷུན་གྲུབ་རྫོང་ཡིན་པ་ཤེས་བྱུང་ཟེར་བ་ལྟར་མ་ཡིན་པར་སྙིང་པོ་ལེན་ཤེས་པ་དགོས། ལམ་རིམ་ཆོས་ཀྱི་ཆེ་བ་ནས་ཉན་བཤད་བྱ་ཚུལ་མཇུག་བར་

[165A]༄༅། ། ཕྱི་མ་ལྷ་ཡུལ་དུ་སྐྱེ་བ་ཞེས་པ་དག་ཞིང་དུ་སྐྱེས་པ་ལ་བྱེད། མཚམས་ཐོར་རྒྱལ་ཆེན་བཞི། འཕགས་སྐྱེས་པོ། རྣམ་སྲས་བསྐྱེད་
པ་སོགས་སྣ་ཚོགས་ཡོད་ལ་རྒྱུ་མཚན་རེ་ཡོད། ནང་གི་སྒོམ་མཁན་བསམ་པ་རྒྱ་ཡེངས་སུ་བཏང་ན་ཕྱི་ནང་སྡོད་མཁན་མི་མཚུངས་པ་དེ་འདྲ་མི་རིགས། རྟེན་བཀྲམ་པའི་ཐད། འཁྲུགས་
བཞིན་པ་ཡི་སེམས་ཀྱིས་བལྟས་ན་ཡང། །ཞེས་དང། འཆོལ་བཞིན་པ་ཡི་ཞེས་པ་གཉིས་ཡོད། ཤ་རིའི་བུ་བང་ཆེན་པར་འཁྲུངས་སྐབས། རྣམ་གཟིགས་སྐུ་ལ་བལྟས་ཀྱིན་མོས་པའི་
འབྲས་བུ་ཤེས་རབ་ཅན་སོགས་བྱུང། ལོག་འཚོས་དཀོན་མཆོག་མི་མཉེས་པ། བུ་ལ་གནོད་པ་བྱེད་པའི་རྫས་ཀྱིས་མ་དེ་མི་དགའ་བ་ལྟར་ཡིན། བཀའ་གདམས་པའི་དགེ་བཤེས། ལྷ་
སར་ཏིང་འཛིན་ལ་བཞུགས་པར། ཞལ་ཆུ་འཆོར་བར་གནས་མོས་ཉིན་གང་གཉིད་ཉལ་མཁན་ཞིག་འདུག་ཟེར་ཚུལ། དཔེ་ཁྲིད་དགེ་རྒན་ནས་རང་ཉིད་ཀྱིས་ཇི་ཙམ་ཤེས་པ་དེའི་བར་
ཁྲིད་ཐུབ་པ་བཞིན། ཉན་རང་རྣམས་ཀྱིས་ཀྱང་རང་གི་ཤེས་ཚོད་བར་ཁྲིད་ཐུབ་པ་ལས་དེ་ལྷག་མི་ཐུབ། ཐབས་ཤེས་གཉིས་གལ་ཆེ་མཉམ། གཤོག་པ་གཉིས་དང་འདྲ་བར། དབུ་མ་

[165B] ཀུན་རྫོབ་དེ་ཉིད་  ྾  སོགས་གསུང། འོན་ཀྱང་ལམ་རིམ་འདིར་བྱང་སེམས་གཙོ། བྱང་སེམས་གོ་སླ་སྐྱེ་དཀའ། སྟོང་ཉིད་གོ་དཀའ་དེའི་རྟོགས་བློ་སྐྱེ་སླ། གདན་ལ་
པད་ཟླ་ཉི་གདན་བྱེད་པ་དང། པད་ཉི་ཟླ་བ་བྱེད་པ་གཉིས་ཀ་ཡོད། འོག་ཏུ་ཉི་མ། སྟེང་དུ་ཟླ་བ་བྱེད་པ། སྔགས་ཀྱི་སྐབས་སྙིང་གའི་ཐིག་ལེ་འོག་དམར་སྟེང་དཀར་བྱེད་པ་ལྟར་
སྟོན་པའི་ས་གནོན་དང་བདུད་རྩིས། རང་རྒྱུད་ཀྱི་བདུད་བཞི་བཅོམ་པ་དང། གཞན་རྒྱུད་ཀྱི་བདུད་བཞི་འཇོམས་པ་མཚོན། རང་གི་བླ་མ་ཁྱིམ་པ་དང་བུད་མེད་ལྟ་བུ་ཡོད་ན་རབ་བྱུང་
གི་རྣམ་པར་བསམ་ཞིང་ངོ་བོ་དེར་མོས། བླ་མའི་ཆོས་འཆད་མཉམ་གཞག་གིས་ཐོས་པ་དང་སྒྲུབ་པ་ལ་བསྐུལ་བ་དང། མཉམ་རྗེས་གཉིས་མཚོན། བླ་མ་དགྱེས་ཚུལ་ལ་རྒྱུན་དུ་སྤྱོད་
ངན་ཡིན་ཡང་ལན་གཅིག་ལེགས་པོ་བགྱིས་པས། ཕ་དགའ་བ་ལྟ་བུར་དགྱེས་པ་གཅིག་ད་བར་ངན་སོང་དུ་འཁྱམས་པར་ད་རེས་དལ་འབྱོར་ཐོབ་པས་རྒྱལ་བ་དགྱེས་པ། བུ་ཤིན་ཏུ་
ན་བར་ཨ་མ་མི་དགའ་ཡང་དགའ་ཚུལ་བསྟན་པ་ལྟར་དགྱེས་ཚུལ་དང་གསུམ། འཁོར་བ་མཐའ་མེད་ཚུལ་ནི། ནམ་མཁའ་མཐའ་མེད་པ་དེ་བཞིན་དུ་ཤེས་བྱ་ལ་མཐའ་མེད། དེར་དམིགས་

[166A]༄༅། །པའི་བདེན་འཛིན་ལ་མཐའ་མེད། དེས་བསགས་པའི་ལས་ལ་མཐའ་མེད། དེའི་དབང་གི་སྐྱེ་བ་བཅས་རིམ་བཞིན་མཐའ་མེད་པ་དང། ཡང་ན། རང་གི་སྐྱེ་བའི་ཐོག་མའི་
མཐའ་མེད་པས། དེའི་སྐབས་ཀྱི་ལས་ལའང་མཐའ་མེད་པ་སྟེ་ཚུལ་གཉིས་ཡོད། འཁོར་བའི་གཏིང་མཐའ་མེད་ཚུལ་ནི། ངེས་འབྱུང་མ་སྐྱེས་བར་དུ་འཁོར་བའི་གཏིང་མཐའ་མི་
རྙེད་པ་སྟེ། འཁོར་བའི་ཚོད་མི་ཐིག་པ་ཡིན། ལམ་རིམ་གདམས་པ་དངོས་ཀྱི་སློབ་མ་དཀྲི་ཚུལ་ནས་སྐྱབས་ཡུལ་གསལ་བཏབ་ཟིན་མཚམས་བར།    ༈   
རྒྱུ་འཇིགས་སྐྲག་དང། ཡིད་ཆེས་གཉིས་དགོས་ཚུལ། ནད་པས་སྨན་པར་རེ་བ་ལ་སྦྱར་བ་དང། ནག་ཆེན་དཔོན་ལ་རེ་བར་སྦྱར་བར་མཛད། ནང་མི་ཚང་མར་ནད་མནར་བྱུང་བར་
ཕ་རྒན་དེ་ལ་རང་ཉིད་དྲག་འདོད་དང། ནང་མི་རྣམས་ཀྱང་ནད་དྲག་བཅུག་འདོད་གཉིས་ཀ་ཡོད་པ་ལྟར། ཐེག་ཆེན་ཐུན་མོང་མིན་པའི་སྐྱབས་འགྲོ།    ༈    སྐྱབས་སུ་
མཆི་བ་ནི། འགྲོ་བ། བསྐྱབ་བྱ་དང་སྐྱབས་ཡུལ་གནམ་ས་ཁ་འགྲིགས་པ་ལྟ་བུ་དགོས། ནང་གི་སྡིག་སྒྲིབ་ཀྱི་མུན་པ་ཆ་མེད་དུ་སོང་བར་བསམ་པ་རྫོགས་རིམ་གྱི་གནད་ཡོད་པ་ལས་

[166B] སྦྱང་བསྒྱུར་ཚུད་གསུམ། དྭངས་གསལ་འོད་ཀྱི་རང་བཞིན་ཞེས་པ། སྒྱུ་ལུས། འོད་གསལ། ཟུང་འཇུག་གསུམ་ལ་སྦྱར་
གསུང་རབ་པོ་ཏི་རྣམས་དེའི་རྒྱུད་ཀྱི་སྤངས་རྟོགས་ཀྱི་ཡོན་ཏན་དེ་དང་དེའི་རྣམ་པར་ཤར། འཁོར་ལོའི་དབྱེན་མི་འབྱུང་ཡང། ལས་ཀྱི་དབྱེན་འབྱུང་ཉེ། ཇོ་བོའི་སར། བྲྀ་ཀ་མ་
ལ་ཤི་ལའི་མཁས་པ་ཞིག་གཤིན་རྗེ་གཤེད་ཀྱི་གྲུབ་ཐོབ་གཅིག་གིས་འབྲས་ཕུལ་གང་བག་མེད་སྤྱད་པས་ཡི་དྭགས་སུ་སྐྱེས་ནས་ཡོང་པ་ཕྱིར་སློག་པའི་ལོ་རྒྱུས། ཆོས་སྐྱོང་ལ་གཏང་རག་
དུས་གཏོར་ཆག་པ་སོགས་ཀྱང་དགེ་འདུན་ལ་བརྟེན་པར་སྦྱོར་ཆོས་ཐུབ་བསྟན་ལྷུན་པོའི་མཛེས་རྒྱན་དུ་གསལ། འདིར་ཐེག་ཆེན་སྐྱབས་འགྲོ་ལ། སྐྱབས་ཡུལ་སངས་རྒྱས་ལ་ཁྱད་པར་
མེད་ཅིང། ཆོས་ཐེག་ཆེན་གྱི་ཆོས་དང། དགེ་འདུན་ཡང་བྱང་ཆུབ་སེམས་དཔའ་ལ་བྱེད། དེ་ལྟར་སེམས་བསྐྱེད་པས་ཐུབ་དབང་མཉེས། དེ་ལས་འོད་ཟེར་འཕྲོས། རང་དང་
སེམས་ཅན་ཐམས་ཅད་ལྷ་སྐུར་གྱུར། བྱང་ཆུབ་ལ་བཀོད་རྒྱུ་བྱུང་སྙམ་དུ་དགའ་བ་དང་ཡི་རངས་སྒོམ། དེ་ནས་ཚད་མེད་བཞི། ཚད་མེད་ཅེས་བརྗོད་པ་ནི། དམིགས་ཡུལ་ཚད་མེད་

[167A]༄༅། །པ་ལ་དམིགས་ནས་ཚོགས་ཚད་མེད་པ་བསགས། དེ་ལ་བརྟེན་ནས་བྱང་ཆུབ་ཀྱི་ཡེ་ཤེས་ཚད་མེད་པ་ཐོབ་པས་དེ་སྐད་ཟེར། སྐྱབས་ཡུལ་བསྡུ་མི་བསྡུ་གཉིས། བསྡུ་ཚུལ་
ལ་སྨིན་མཚམས་སུ་བསྟིམས་པ། ནམ་མཁར་བཏེགས་པ་རྗེས་སུ་བསྟིམས་པ། སྟོང་པར་ཡལ་བ། ཡང་བྲེལ་བ་ཆེ་ན། ཚོགས་ཞིང་གསར་དུ་གསལ་བཏབ་མི་དགོས་པར། སྐྱབས་
ཡུལ་དེ་ལ་ཡན་ལག་བདུན་པ་འབུལ་ཡང་མཆོག་མཎྜལ་སྐབས། གསེར་གྱི་ས་གཞི་ནས་འགོ་བརྩམས་པ་དང། འོ་མཚོ་གཞི་གསེར་གྱི་ས་གཞི་ལ་བཻཌཱུརྱའི་བྱེ་མ་འམ། བཟློག་སྟེ་
བྱ་བ་དེ། ཁམས་བདེ་བར་གཤེགས་པའི་སྙིང་པོ་ཡོད་པ་ལས། སྤངས་རྟོགས་ཡོན་ཏན་རྒྱས་པ་མཚོན། འདིར་སངས་རྒྱས་རྣམས་ནི། གར་མཁན་དག་དང་རི་མ་བཟང་ལྟར་སྣང།།
ཞེས་སོགས་དང། མདོ་སྡེ་རྒྱན་དུ། ཀླུ་དག་ས་ཡི་  ྾  འོད་ཟེར་དཔག་ཏུ་མེད་པ་འདྲེས་ཤིང། ཞེས་སོགས་ལྟར་ཡིན། ཚོགས་ཞིང་དུ་ཉམས་ལེན་བྱིན་རླབས་བརྒྱུད་ལྔ་ཚོམ་དང་ལྔ་
བསྒྲིག་གཉིས་ཀ་རུང། ལུས་དཀྱིལ་སོགས་གསལ་མ་འདེབས་ན། ཡོད་བསམ་པ་ཙམ་གྱིས་འགྲིག་དཔེར་ན། དངུལ་ཁུག་ནང་དངུལ་གྱི་མདོག་དབྱིབས་དྲན་མི་དགོས་པར་འདི་ཙམ་

[167B] ཁྲུས་ཁང་གི་ཐེམ་སྐས་བཞི་གྲུབ་མཐའ་བཞི་མཚོན། ཁྲུས་དཀྱིལ་ལ་རྟ་བབས་ཀྱི་རི་མོ་མེད་ཀྱང་སྒོམ་དོན་ལ་ཡོད་ནའང་ལེགས། ཁྲུས་ཀྱི་ཆུ་མཚོར་
པདྨ། ཀུ་མུད། ཨུཏྤལ་གསུམ་ག་གསལ་བཏབ་དགོས་པ། དེས་ཐེག་པ་གསུམ་མཚོན། ཁྲུས་ཆུ་རྣམས་ཡུར་བ་དྲུག་ཏུ་བརྒྱུད་དེ་རིགས་དྲུག་སོ་སོར་འགྲོ་བའི་མོས་པ་བྱ། ལས་རྣམ་
པར་འབྱེད་པ་ཞེས་པ། མདོ་མང་མཇུག་ཏུ་འབྱུང་བ་སོགས་བལྟ་དགོས། རྔ་སྒྲའི་ཚིགས་སུ་བཅད་པ་ཞེས་པར་བསླབ་བྱ་མང་བས་ཤིན་ཏུ་ལེགས། འདིར་རྡུལ་གཅིག་སྟེང་ན་རྡུལ་སྙེད་
སངས་རྒྱས་རྣམས། །ཞེས་པའི་གནད་འགག་སྔགས་ཀྱི་ཡེ་ཤེས་ཇི་སྙེད་ཁྱབ་གྱུར་པ་སྐུ་ཡིས་ཁྱབ་ཚུལ་དེར་ཐུག་ནས་ཡོད། དབྱངས་གལ་ཆེ་བ། རྒྱལ་སྲས་ཐོགས་མེད་བསྙུང་
བར་སྒྲོལ་ཆོག་དབྱངས་སྙན་པོས་གཏོང་བཅུག་པ། ལོ་ཆེན་རིན་བཟང་གིས་མགོན་པོ་སོགས་སྤྱན་དྲངས་པར་ལྷ་མོ་འཕྲལ་དུ་མ་ཕེབས། ཁོ་མོ་དབྱངས་སྙན་པོ་ཞིག་ལ་མགོ་འཁོར་གསུངས་
པ་དང། རྗེ་ཙོང་ཁ་པས་ཆོས་རྒྱལ་སྤྱན་འདྲེན་གྱི་དབྱངས་མཛད་པས། ཆ་ཕུ་རི་ནས་ཚུར་གར་བཅས་ཕེབས་པའི་གཟིགས་སྣང་བྱུང་བས། དབྱངས་དང་ལྷན་དུ་གཏོར་མ་ཕུལ་བ་

[168A]༄༅། །དེང་དུས་རྒྱུད་གྲྭར་དབྱངས་སྦྱོང་སྐབས། བསྐང་གཏོར་བཞེངས་ནས་ཚོགས་གཞུང་གྲལ་འགོར་འཇོག་དགོས་པའི་སྲོལ་ཡོད། འདི་རྣམས་བསྟོད་བཀུར་བསྔགས་པའི་ཉམས་
ལེན་ཡིན། མེ་ཏོག་ཕུལ་བའི་ཚེ། གསེར་གྱི་བུང་བ་སྒྲ་སྙན་སྒྲོག་པ་འཁོར་བ་དང་བཅས་པ་བསམ་ན་ཡིད་དུ་འོང་བས་ལེགས། ལྷོ་བྲག་ཕྱག་རྡོར་བའང་ལྟུང་བཤགས་ཀྱི་སྒོ་ནས་ཕྱག་
བསགས་ནས་རྟོག་པ་བརྙེས་པ་ཡིན། ལྟུང་བཤགས་ནང་སྨན་བླ་མཆེད་བརྒྱད་བཅུག་པ་དྭགས་པོ་བླ་མ་རིན་པོ་ཆེའི་ཕྱག་བཞེས་ཡིན་ཞེས་རྗེ་ཕ་བོང་ཁས་མཛད། ལམ་རིམ་སྐྱབས་འགྲོའི་
རྒྱུ་ནས་བཤགས་པའི་མཇུག་བར།    ༈    ཉི་ཟླ་ལྷོ་བྱང་དུ་བཀོད་དེ། རྒྱལ་མཚན་རང་ངོས་སུ་བཀོད་པ། རང་ཉིད་གྲུབ་པའི་
རྒྱལ་མཚན་བརྟན་པའི་དགོས་པ་ཡོད། རང་ཉིད་ཚངས་པར་མོས་ཤིང། དེ་ཡང་ཚངས་པ་ཆེན་པོ་སྟེ། སངས་རྒྱས་ཀྱི་ངོ་བོ་ཚངས་པའི་རྣམ་པར་མོས། སོ་སོར་བཤགས་ཞེས་པ་
སྡིག་ལྟུང་སོ་སོར་བཤགས་པ་དང། ལྟུང་བ་སོ་སོར་བཤགས་ཚུལ།    ༈    སེམས་ཅན་རེ་རེ་ནས་དགེ་རྩ་ཡུངས་འབྲུ་ཙམ་རེ་

[168B] ཡུངས་ཀར་གོ་ཡུལ་གྱི་རིགས་པ་ཞེས་པ་ཡིན། བླ་ན་མེད་པའི་མཆོད་པ་ནི། དམ་ཆོས་འཛིན་པ། བཤེས་གཉེན་གྱིས་
རྗེས་སུ་བཟུང་བ། བྱང་ཆུབ་ཐོབ་ཕྱིར་བསྔོ་བ། དེ་ལྟར་ལམ་བཟང། ཆོས་སྲུང་སྤྱི་དང། མགོན་པོའི་ཐུགས་ཀ་ནས་འོད་ཟེར་འཕྲོས་ཏེ། ཞི་རྒྱས་དབང་དྲག་བཞིའི་ལས་སྒྲུབ་ཚུལ་
འདིར་ནོར་སྒྲུབ་ལ་མགོན་པོས་གར་མཛད་པས་ཚོགས་བདག་གི་ཁ་དང་བཤང་ལམ་མཐའ་དག་ནས་ནོར་བུའི་ཆར་འབེབས་པ་སོགས། ཆོས་སྲུང་རྣམས་དང། ཡང། ཆོས་འབྲེལ་
དངོས་ཐོབ་ཀྱི་རྩ་བའི་བླ་མ་དང། ཡང་ན། གཙོ་བོ་བློ་བཟང་ཐུབ་དབང་རྡོ་རྗེ་འཆང་གི་གནས་ལྔ་ལས་འོད་ཟེར་འཕྲོས་ནས་ལས་བཞི་སྒྲུབ་ཚུལ་སོགས་མང། སྐུ་བཞི་བདག་ཉིད་བླ་མ་
ལྷག་པའི་ལྷ། །བླ་མ་སྤྱན་རས་གཟིགས་ལ་  ྾    ྾  འཇམ་དཔལ་དབྱངས་ལ་སོགས་པ་ཁ་བསྒྱུར་ཚུལ། སྤྱི་བོ་བླ་མ་རང་ལ་ཐིམ། རང་ཐུབ་དབང་དུ་གྱུར་པ་དེའི་ཐུགས་ཀར་སྔགས་
ཕྲེང་ཨ་དཀར་པོ་གསལ་བཏབ་པ་དབུ་མའི་ལྟ་བ་བསམ་པ་སོགས་ཀྱི་སྐབས་བགྱིས་ན་ལེགས། ཨ་དགག་ཚིག་ཡིན་པ། དཔུང་བཟང་གི་ཞུས་པའི་རྒྱུད་ལས། ཇི་ལྟར་ཤིང་རྟ་

[169A]༄༅། །ཞེས་སོགས་གྲོགས་ཀྱི་ཡོན་ཏན་གསུངས་པ་འདིར་སྦྱར། ཡོན་ཏན་རྫོགས་པའི་བླ་མ་མིན་ཡང། དེ་དང་དེའི་བྱིན་བརླབ་འཇུག་དད་པ་མེད་ཅིང་ཡིད་མ་ཆེས་ན། འཇམ་
དཔལ་སྤྱན་རས་གཟིགས་དངོས་བྱོན་ཡང། དེའི་དོན་དུ་ཅི་ཡང་མི་འགྱུར། བརྒྱ་ལོར་སོགས་ལ་དངུལ་དུ་བལྟ་བས་ཕན་ཐོགས་པ་ལྟར། བླ་མ་སངས་རྒྱས་ཡིན་མིན་གང་ལྟར་ཡང་
སངས་རྒྱས་སུ་བལྟ་ན་རང་ལ་ཁེ་འབྱུང་བ་ཡིན། ལམ་རིམ་རྗེས་སུ་ཡི་རང་ནས་བླ་མ་སངས་རྒྱས་སུ་བལྟ་དགོས་པའི་རྒྱུ་མཚན་གྱི་མཇུག་གི་བར་ཟིན།    ༈   
ཆེན་མོར། ངེས་པ་སྐྱེད་པའི་ཕྱིར་ཅུང་ཟད་སྤྲོས་པ་དང། སྐྱོང་ཚུལ་མདོར་བསྡུས་ཏེ་བསྟན་པའི་ས་བཅད་གཉིས་གསུངས་པ་ལྟར། བཤད་པ་དངོས་དང། སྐྱར་བཤད་བཅས་
རྣལ་མ་ནི། ངེས་དོན་ཆོས་སྐུའི་བླ་མ་ལ། དབང་འབྱོར་བ། འབྱོར་བ་ནི། བློ་ལ་བབས་པའམ་དེར་འབྱོར་བ། བཤེས་གཉེན་བསྟེན་ཚུལ་སྐབས་རང་གི་སྤྱི་བོའི་བླ་མ་ལས་བླ་མ་
རྣམས་སྤྲོས་ནས་མདུན་དུ་བཞུགས་པར་བསམ། རང་གིས་རང་ལ་ཁྱོད་སྐལ་མེད་ཡིན་ནམ། ཞེས་སོགས་བརྗོད་ཚེ་བློ་ཁ་ཚུར་ལོག་ཡོང། བདག་རྐྱེན་ལ་བརྟེན་ནས་  ྾  བྱིན་གྱིས་

[169B]  ྾  ང་ནི་དེ་ཡི་ལུས་གནས་ཏེ། །ཞེས་དང། ཆོས་སྐྱོང་སྐུ་ཕེབས་ལ་སྦྱར། མཛད་པའི་གཙོ་བོ་མཛད་པས་  ྾  མཛད་པ་ཀུན་ལས་གསུང་གི་ནི། །ཞེས་སོགས་
བླ་མ་ནི་སངས་རྒྱས་ཀྱི་སྤྲུལ་པར་མ་ཟད་སངས་རྒྱས་ཐམས་ཅད་ཀྱི་སྤྲུལ་པ་ཡིན། འདིར་དང་པོ་ཕན་ཡོན་བསམ། དེ་ནས་ཉེས་དམིགས་ཁོ་ན་བསམ། དེ་རྗེས་ཕན་ཡོན་ཉེས་དམིགས་
གཉིས་ཀ་སྦྲགས་ནས་བསམ། སྣང་བ་ངེས་མེད་ཐད། སྐྱོན་མཐོང་བ་དད་པའི་གྲོགས་སུ་བསྒྱུར་ཚུལ་བྱ་གསུངས། དཔེར་ན། རང་མི་དགའ་ས་དེས་ཅི་བྱས་སྐྱོན་དུ་མཐོང་ནས་
བལྟས་ན་མིག་ལོག་འགྲོ་ན་རྡོག་རྒྱག་ཏུ་མཐོང། བཀྲིན་དྲན་པའི་གུས་པར། སངས་རྒྱས་ལས་ལྷག་པའི་བཀྲིན་གཉིས་ས་བཅད་ལྟར་གྱི་རྗེས། མན་ངག་ལུགས། ཚོགས་མྱུར་དུ་
རྫོགས་པའི་བཀའ་དྲིན། ཞེས་པ། རྒྱལ་བ་ཀུན་ལས་བླ་མའི་བ་སྤུ་གཅིག་མཆོད་པ་ཕན་ཡོན་ཆེ་བ། བླ་མཆོད་ལྟར་དང། བླ་མ་ལྔ་བཅུ་པར། དེ་ཡི་སྡུག་པའང་བླ་མ་བཞིན། །ཞེས་
པ་ལྟར་དང། ད་ལྟ་སངས་རྒྱས་སོགས་ཀྱི་ཞལ་གཟིགས་གང་ཡང་མེད།    ༈    སེམས་དགུས་བསྟེན་ཚུལ་དེ་སྔོན་དུ་གསུངས་པ་ལ་དགོས་པ་ཡོད་དེ། དེ་ལྟར་

[170A]༄༅། །སེམས་དགུས་སྒོ་ནས་བླ་མའི་དབང་ཡོད། དེ་ཐམས་ཅད་ཁྱེར་དགོས་པ་གང་ཡིན་ཟེར་ན། བླ་མ་སངས་རྒྱས་ཡིན་པ་རྡོ་རྗེ་འཆང་གིས་བཞེད་པ་སོགས་ཡིན་ཞེས་སྦྱར། སེམས་
དགུ་ནི། ་ ་ ་
འཁུར་བ། ཁུར་འཁུར་ཚུལ་དེ་ལས་དྲུག་ཡོད་པས། ་ སྒོམ་པ་ཡོན་ཏན་འབར་གྲང་ནས་ཇོ་བོ་གཞོན་ནུ་གྲགས་ལ་གྲོས་དྲིས་པ་
ལྟ་བུ། ་ འབྲོམ་སྟོན་པས་ཇོ་བོ་རྗེའི་རྫབ་ཕྱགས་པ་ལྟ་བུ། ་ ་
པ་ལྟ་བུ་བྱ་དཀའ་བའི་ཁུར་ལྕི་བ་སྤྲོ་བཞིན་འཛིན་པ། ་ ་།
ཚོར་བ་བདེ་སྡུག་གི་རྐྱེན་གྱིས། ཆགས་སྡང་སྐྱེ་བ་ཚོར་བའི་རྐྱེན་གྱིས་སྲེད་པ་ཞེས་པ། འདིར་དྲན་ཤེས་ཀྱིས་བསྐྱངས་དགོས་པ། སྡུག་ཚོད་དྲན་པས་ཟིན་ཨ་ཟེར་བ་ལྟར། གང་སྡོམ་པ་

[170B]  ྾  དལ་འབྱོར་ནས་ཐོག་མར་སྒོམ་སྐབས། རང་ད་ལྟ་ཇི་འདྲ་ཞིག་ཡོད། རང་གི་གྲོགས་པོ་ཟླ་ཤས་སྔོན་ཤི་སོང་བ་དེའི་ཚབ་རང་ཉིད་ཤི་བ་ཡིན་ན། ད་ཚོད་ངན་
སོང་དམྱལ་བ་ལྟ་བུར་ཆོས་ཀྱི་སྒྲ་ཐོས་པ་ཙམ་ཡང་མེད་པར་གནས། ལྷ་ཡུལ་སོགས་སུ་བདེ་སྐྱིད་ཀྱི་རང་རྒྱུ་མཚན་དུ་བྱས་པའི་ངེས་འབྱུང་དང། གཞན་རྒྱུ་མཚན་དུ་བྱས་པའི་སྙིང་
རྗེ་སྐྱེ་དཀའ། བཤེས་གཉེན་སངས་རྒྱས་སུ་ཚུལ་ཇི་ལྟར་བལྟ་བ་ནས་དལ་འབྱོར་ངོས་བཟུང་བའི་མཇུག་གི་བར།    ༈   
པ་ཙམ་གྱིས་མི་ཕན། བཀྲིན་མ་དྲན་ན། བུ་འགའ་ཞིག་གིས་ཨ་མ་ལ་ཨ་མར་ཤེས་ཀྱང། དྲིན་མ་དྲན་པར་ཨ་མ་ལ་ཉེས་རྡུང་བྱེད་པ་ཡོད། བྱ་ཡུལ་ལམ་རིམ་སོགས་ནས་རིགས་ནས་
ཁྲིད་པ། ལུས་སེམས་ཀྱི་སྟེང་ནས་སངས་རྒྱས་སྒྲུབ་པའི་ནུས་པ་ཡོད་པར་ཤེས་ཆེད་ཡིན། སྐད་ཅིག་མ་རེ་རེ་ལ་ལྟོས་པའི་དོན་ཆེ་བ་ནི་དངུལ་སྐྱེད་འཕེལ་བ་ལྟར་འགྱུར། བྱ་ཡུལ་
ལམ་རིམ་དུ། འཇིག་རྟེན་ཆོས་བརྒྱད་འདི། གཡི་བཞིན་འཇབ་མཁས། ཝ་བཞིན་འཁྲིལ་མཁས། ཞེས་གསུངས་ཡོད། རང་རེ་ད་ལྟ་དགྲ་བཅོམ་པ་བྱ་བ་བྱས་པ་ལྟ་བུ། འཆི་ཁར་

[171A]༄༅། །བྲང་ལ་སེན་མོ་འདེབས་གསུངས། ངོ་བོ་སྒོ་ནས་རྙེད་དཀའ་བ་དང། གྲངས་ཀྱི་སྒོ་ནས་རྙེད་དཀའ་བ་གཉིས་དོན་གཅིག་རང་རེའི་དགེ་བ་ནི་སྤྲང་པོའི་ཅ་ལག་བཞིན་
ཉར་ན་ཟོག་དང། སྟེར་ན་ཕན་ཐོགས་པ་མེད། མི་རྟག་པ་འདིས་ཉོན་མོངས་པ་དང། དེའི་ཉེས་སྤྱོད་གཉིས་ཀ་ཆབས་གཅིག་བཅོམ་པ། དཔེར་ན། ཐོ་བས་གསེར་དང་འོག་རྡོ་མཉམ་
དུ་བརྡུང་བ་ལྟར་བྱ་བ་ཡིན། སྡིག་པ་མང་དགེ་བ་ཉུང་བས། སྡིག་པ་ཆུང་ངུས་ཀྱང་འབྲས་བུ་ཆེན་པོ་བསྐྱེད་པས། གཉེན་པོ་དགེ་བ་མེད་པས། སྡིག་པ་རྒྱུན་མི་ཆད་པས་དལ་འབྱོར་
ཐོབ་དཀའ། ཕྱི་མ་འདི་བུ་ལོན་མང་པོ་ཆགས་པ་དང། མོ་ཊ་འདམ་དུ་ཚུད་པ་ཕྱིར་འདོན་དཀའ་བར་དཔེ་སྦྱར། ཚེ་སྒྲུབ་བགྱིས་ཀྱང་དུས་མིན་གྱི་འཆི་བ་བཟློག་ཐུབ་པ་ལས། དུས་སུ་
འཆི་བ་བཟློག་མི་ནུས། ཁ་ཏོན་སོགས་ལེགས་པོ་མ་བྱུང་ཚེ། འདི་རང་དོན་ཡིན་སྙམ་དུ་ཅུང་ཟད་ཕན་གསུངས། ཉེ་རྒྱལ་དང། པང་ནས་སྐྱེས་གཉིས་ནས། ཤི་པགས་ཤི་འགྱུར་
གྱིས་རྩེ་བའི་ཟློས་གར་ལ་མཁས་པ་སུ་ཞིག་བག་མེད་བྱེད། ཅེས་གསུངས་ཚུལ། ཤི་པགས་ཤི་བའི་རྒྱུས་པ་དང། །འཆི་འགྱུར་བཞད་གད་འཇོ་སྒེག་གིས། །འཆི་བའི་སྐྱེ་བོ་འདུས་

[171B] །མཁས་པ་སུ་ཞིག་བག་མེད་བྱེད།། གྲུབ་དབང་ན་ཁ་བ་ཐར་པའི་རྒྱལ་མཚན། རྒྱལ་ལྷ་ཐོག་ཏུ་བཞུགས་པར་གཡམ་པ་སྐུ་རྒྱབ་ལ་ཟུག་ནས་སྐུ་གཤེགས། གུང་ཐང་བླ་མ་ཞང་
གིས་མཚན་བྱང་འོག་ལ་དབང་བསྐུར་བགྱིས་ཚེ་ཕྱིས། ཞེས་གསུངས། དལ་འབྱོར་དོན་ཆེ་བ་ནས་མི་རྟག་པའི་མཇུག་བར།    ༈   
གྲངས་ཀྱི་སྒོ་ནས། དཔེའི་སྒོ་ནས། རྒྱུའི་སྒོ་ནས་བསམ་ན་ལེགས། ཆོས་བཅོ་བརྒྱད་ཀྱི་ནང་ནས་ལས་མཐའ་མ་ལོག་པ་དང། གནས་ལ་དད་པ་གཉིས་ཤིན་ཏུ་དཀའ། སྐྱབས་སུ་
འོས་པའི་རྒྱུ་མཚན་བཞི་རིམ་པ་བཞིན། སྤངས་པའི་ཡོན་ཏན། མཁྱེན་པའི་ཡོན་ཏན། བརྩེ་བའི་ཡོན་ཏན། འཕྲིན་ལས་ཀྱི་ཡོན་ཏན་དང་བཞི་ཡིན། དེ་དག་ཀྱང་ཚད་མར་གྱུར་
པ་འགྲོ་ལ་ཕན་བཞེད་པ།།   ྾    ྾  ཞེས་སོགས་ཀྱི་དོན་ལྟར། དཀོན་མཆོག་གསུམ་པོ་རེ་རེ་ལ་ཀུན་རྫོབ་དང། དོན་དམ་པ་རེ་རེ་ཡོད། སངས་རྒྱས་ལ་ཆོས་སྐུ་གཉིས་དོན་དམ་པ་དང་
གཟུགས་སྐུ་གཉིས་ཀུན་རྫོབ་པ་ཡིན། ཆོས་ལ་ལུང་གི་ཆོས་ཀུན་རྫོབ་པ་དང། རྟོགས་པའི་ཆོས་འགོག་ལམ་གཉིས་དོན་དམ་པ་ཡིན། དགེ་འདུན་ལ་འཕགས་པ་དོན་དམ་པ་དང། སོ་

[172A]༄༅། །སྐྱེ་དགེ་སློང་བཞི་གྲ་ཡན་ཆད་ཀུན་རྫོབ་པ་ཡིན། དགེ་འདུན་ནི། སངྒྷ་སྟེ། དོན་དམ་པའི་དགེ་བ་ལ་འདུན་པ་མི་ཕྱེད་པ་ལ་བྱེད། འགོག་ལམ་དངོས་ད་ལྟ་མེད་ཀྱང་
ཆ་མཐུན་ད་ལྟ་ནས་ཡོད། ལེགས་པར་ཞུགས་པ། རིམ་པར་ཞུགས་པ། དྲང་པོར་ཞུགས་པ།    ༈    སྙན་པ་བཟང་ལྡན་གྱི་ལོ་རྒྱུས་ལྟར། ནོར་ནས་བསད་པ་ལ་སྲོག་
ལས་ཆགས་ཀྱང། དངོས་གཞི་མི་རྫོགས། ངན་འགྲོའི་སྡུག་བསྔལ་ནས་ལས་འབྲས་མི་དགེ་བཅུའི་རྫུན་གྱི་མཇུག་བར།    ༈   
ཆེ་བ་ཀུན་རིག་ལས་གསུངས། སོ་སྐྱེའི་དགེ་འདུན་ཡང་འདྲིས་རྟག་པས་ཉེས་པ་འབྱུང་ཉེ་བས་གཟབ་དགོས། ཇོ་བོས། ཁོ་བོ་གཟུགས་བཟང་བས་བླ་མ་ཀུན་གྱི་ཐུགས་ལ་བཏགས། ཞེས་
གསུངས་པ་དང། ཁུ་སྟོན་གྱིས་བསོད་སྙོམས་ཕེབས་པས་འཁར་བསིལ་གྱིས་ཁྱི་སྐྲོག་པ་ལ་ཨ་མ་ཁྲོས་ནས་ཐལ་བ་སྦར་གང་ཁྱེར་ནས་ཡོང་བར། མཇལ་ནས་ཡིད་འཕྲོག་སྟེ་ཡར་གདན་
ཞུ་བྱེད་ནས་བསོད་སྙོམས་ཕུལ་བ། མི་རྟག་པ་ལ་སྤྱིར་དྲུག་བདུན་ཙམ་ཡོད། འདོད་པ་བཙལ་ཀྱང་མི་རྙེད་པ་སོགས་ལམ་རིམ་ཆེན་མོར་སྤྱིའི་སྡུག་བསྔལ་དང། བདེ་མྱུར་གཉིས་ཀྱི་

[172B] སྲེད་ལེན་གྱིས་གསོས་བཏབ་པ་ནི། འདོད་སྲེད་ཞགས་པས་འཁོར་བའི་བརྩོན་རྭར་བཅིངས།།   ྾    ྾  སྲེད་ལེན་གཉིས་ནི་མེ་ཏོག་གི་ས་བོན་ལ་ཆུ་རྒྱབ་པ་
ལྟ་བུ། རྟེན་འབྲེལ་ཡན་ལག་བཅུ་གཉིས་ཀྱི་འཁོར་ཚུལ་བསམ་ཏེ། མ་རིག་པ་བཟློག་པ་ལ་སྐྱབས་དངོས་ཆོས་དཀོན་མཆོག་ལམ་བདེན་དགོས་པ་དང། དེ་ལ་དེ་སྟོན་པའི་དགེ་བའི་བཤེས་
གཉེན་དགོས་པ་སོགས་སྐྱེས་བུ་ཆུང་ངུའི་སྐོར་དང། སྐྱེས་བུ་ཆེན་པོར། གཞན་རྟེན་འབྲེལ་གྱིས་འཁོར་ཚུལ་བསམ་ནས་སྙིང་རྗེ་བསྐྱེད་དགོས་པ་དང། སྐྱེས་བུ་འབྲིང་གི་ནི་ལམ་
དངོས་ཡིན་པ་བཅས། རྟེན་འབྲེལ་སྐོར་འདི་ལམ་རིམ་འགོ་མཇུག་ཚང་མར་ཁྱེར་རྒྱུ་ཡོད།    ༈    ཞེས་ལས་ཉོན་གྱིས་གར་
འཁྲིད་ལས་མ་མཆིས། བསླབ་པ་གསུམ་འཁོར་ལོའི་རྩིབས་དང། ལྟེ་བ་སོགས་ལ་སྦྱར་བ་དང། ཡང་སྟ་རེ་དང། ཡུ་བ་དཔུང་པ་སོགས་ལ་སྦྱར། འགྲོ་བའི་ཞིང་སར་འགྱུར་བ་ནི་
ཉན་རང་དང། ཐུབ་དབང། བྱང་སེམས་སོགས་ལྟར། ཕན་བདེ་ཀུན་གྱི་རྩ་བ་བསྟན་པ་ཡིན་པ་དང། དེ་སངས་རྒྱས་ལས་བྱུང། དེ་བྱང་སེམས་ལས་བྱུང་བས་ཡིན། དགྲ་གཉེན་

[173A]༄༅། །བར་མ་གསུམ་རེ་རེ་ལ་དུས་གསུམ་གྱི་ངང་ཚུལ་བསམ་ནས་ཉེ་རིང་ཆགས་སྡང་བཀག་མ་རྒན་འདི་རྣམས་རང་གི་དོན་དུ་སྡིག་བསགས་ནས་ངན་སོང་དུ་འགྲོ་བའང་
གྲངས་མེད། ཡིད་འོང་གི་བྱམས་པ་དང། བདེ་བ་ལྡན་འདོད་ཀྱི་བྱམས་པ་གཉིས་ཅུང་ཟད་མི་འདྲ་བ། སྔ་མ་ཨ་མས་རང་གི་གཅེས་པའི་བུ་མཐོང་བ་ལྟ་བུ། སྙིང་རྗེ་སྒོམ་པའི་ཚེ་
བཤས་ལུག་ལྟ་བུ་དང། དེ་ནས་ཚུལ་ཁྲིམས་འཆལ་བ་སོགས་ལ་དམིགས་ནས་སྙིང་རྗེ་བསྒོམ། དེ་ལྟར་དགྲ་གཉེན་བར་མ་གསུམ་གར་སྙིང་རྗེ་བསྒོམ། མི་དགེ་བ་བཅུ་རང་གཅེས་
འཛིན་གྱིས་བྱེད་ལ། དགེ་བ་བཅུ་གཞན་གཅེས་འཛིན་ལས་བྱུང། གཞན་གཅེས་པར་བཟུང་ནས་ཡིད་འོང་སྐྱེས་པ་ལ། གཞན་གྱི་དྲིན་དྲན་དགོས། སེམས་ལ་དམིགས་པའི་ཞི་གནས་དེ་
སྲོག་རླུང་ཅན་ལ་དེ་ཙམ་ལེགས་པོ་མི་ཡོང་བར་སྣང། ཞེས་གསུངས། ཞི་གནས་སྒོམ་ཚུལ་ལ། གཉེན་པོ་འདུ་བྱེད་མི་བྱེད་སོགས། དགེ་ཕྲུག་ལ་དཔེ་ཆ་བལྟ་བཅུག་པ་ལ་སྦྱར་ནས་
སྩལ་བ་བཅས། དགེ་སྦྱོང་དགའ་ལྡན་ཛེ་སྨད་སྤྲུལ་མིང་པ་བློ་བཟང་དཔལ་ལྡན་བསྟན་འཛིན་ཡར་རྒྱས་སམ་མིང་གཞན་བློ་གཏེར་དགྱེས་པའི་ལང་ཚོས་ཟིན་བྲིས་བགྱིས་པས་དགེ་བས་

[173B] །།



