༄༅། །ཞི་གནས་བསྒོམ་ཚུལ་གྱིས་དམིགས་རིམ་མདོར་བསྡུས་བཞུགས་སོ།། །།
འཚམས་སྤྲིན་གསར་བའི་བླ་གོས་ཀྱིས་མཛེས་པད་དཀར་འཛིན་པའི་ཞབས་བདུད་ནས། །ལུས་སེམས་ལས་རུང་བདེ་ཆེན་དཔལ་ལ་རོལ་པའོ་ཐབས་མཆོག་མདོ་ཙམ་བྲི། །བདེ་འཇམ་སྟན་ལ་སྤྱོད་
ལམ་བརྒྱད་བསྟེན་འབྱུང་རྡུབ་བགྲང་སྟེ་གཡེང་བ་ཟློགས། དད་འདུན་སྤྲོ་བས་དམིགས་རྟེན་གསལ་བཏབ་གསལ་དང་གནས་ཆ་ཟུང་ལྡན་གྱིས། །བསྒྲིམས་ཏེ་བསྒོམ་ལ་གནས་སྙམ་བྱེད་ཚེ་དམིགས་པ་དྲན་
ནས་མི་བརྗེད་པར། ཤེས་བཞིན་གྱིས་ནི་བྱར་བྱས་པས་གསལ་དང་འཛིན་སྟངས་ངར་ཆའི་ཤུགས། །སྒྲིང་དེ་བ་དེ་ཅུང་ཟད་ཞན་པའི་བྱིང་པ་ཕྲ་དང་དངས་ཆ་ལས། །གསལ་ངར་ཤོར་བའི་བྱིང་བ་རགས་དང་
ཡིད་འོང་རྣམ་པ་འཆར་ལ་ཁང། འོང་བའི་རྒོང་པ་ཕྲ་དང་རགས་སོགས་བྱུང་ཚེ་དེ་དག་ངོས་བཟུང་སྟེ། གཉེན་པོས་བཀག་ནས་རྩ་བའི་དམིགས་པར་སལ་ལེར་གང་ཐུབ་འཇོག་ལ་འབར། །དང་པོ་
ཉིད་ནས་གནང་དུ་འདྲིལ་དཀའ་སེམས་གནས་དགུ་ལས་དང་པོའི་ཚེ། རྟོག་པ་མང་དུ་སོང་རོ་སྙམ་པའི་རྣམ་རྟོག་ངོས་ཟིན་ཉམས་འོང་ལ། ཐོས་པ་ཙམ་གྱི་རྗེས་སུ་འབྲང་ནས་དམིགས་པར་གཏོང་པའི་

[116A]༄༅། །སྐབས་ཡིན་ཅིང། ཐོས་སྟོབས་ཀྱིས་གྲུབ་སེམས་གནས་གཉིས་པར་རྣམ་རྟོག་རེས་ཞི་རེས་སྐྱེ་པའི། །རྣམ་རྟོག་ངལ་གསོའི་ཉམས་འོང་དམིགས་པར་རྒྱུན་ནི་ཅུང་ཟད་འཐུང་
ཀྱང་ནུས། །བསམ་སྟོབས་ཀྱིས་འགྲུབ་འདི་དང་སྔ་མ་གཉིས་ཀར་བྱིང་རྒོད་ཆེས་མང་ཞིང། ཏིང་འཛིན་ཉུང་བས་ཡིད་བྱེད་བཞི་ཡི་དང་པོ་བསྒྲིམས་ཏེ་འཇུག་སྐབས་སོ། །གསུམ་པར་འགལ་
རྐྱེན་མེད་ཚེ་གནས་སྙམ་བྱེད་ལ་བྱུང་ཚེ་མི་གནས་པའི། རྣམ་རྟོག་ཐང་ཆད་ཉམས་འོང་གཡེང་བ་མྱུར་དུ་རྟོགས་ནས་དམིགས་པར་གློན། །དྲན་སྟོབས་ཀྱིས་ནི་སེམས་གནས་བཞི་པ་རྒྱ་ཆེན་ལས་བསྡུས་
ཕྲ་བར་བྱེད། ལྔ་པ་ཏིང་ངེ་འཛིན་གྱི་ཡོན་ཏན་ལ་དགའ་ཤེས་བཞིན་སྟོབས་ཀྱིས་བསྒྲུབ། །དྲུག་པར་རྣམ་གཡེང་ཉེས་དམིགས་རིག་ནས་འགོག་ལ་བདུན་པར་ཉོན་མོངས་པ། །རྩོལ་བས་ཞི་བྱེད་སེམས་
གནས་གསུམ་པ་ནས་བཟུང་འདི་བར་ལྔ་པོ་ལ། བྱིང་རྒོད་དག་གིས་བར་དུ་གཅོད་པས་ཡིད་བྱེད་གཉིས་པའི་སྐབས་ཡིན་ནོ། །བརྒྱད་པ་རྒྱ་མཚོ་རླབས་དང་བཅས་འདྲ་རྣམ་རྟོག་བྱུང་ཡང་གཉེན་
པོའི་ཕྱོགས། ཅུང་ཟད་བསྟེན་པས་རང་མལ་ཞི་འགྲོ་རྣམ་རྟོག་འདུ་བྱེད་ཞེས་བྱའི་ཉམས། འོང་ཞིང་ཏིང་འཛིན་རྒྱུན་ཆགས་འབྱུང་ལ་བརྩོན་སྟོབས་ཀྱིས་འགྲུབ་ཡིད་བྱེད་བཞིའི། སྐབས་སུ་ཆད་
མེད་འཇུག་པའི་དུས་སོ་དགུ་བརྒྱ་མཚོ་རླབས་ཕྲལ་འདྲ། །ཡུལ་རྐྱེན་ཅི་འདྲ་བྱུང་ཡང་གཉེན་པོ་དྲན་འཛིན་རྩོལ་བར་མ་བལྟོས་པར། །ཏིང་འཛིན་རང་བབས་འཆར་བས་རྣམ་རྟོག་མངོན་པར་འདུ་མི་བྱེད་པ་
ཡི། ཉམས་འོང་ཡོངས་སུ་འདྲེས་པའི་སྟོབས་ཀྱིས་འགྲུབ་ལ་ཡིད་བྱེད་བཞིའི་ནང་ཆེན། ལྷུན་གྱིས་འགྲུབ་པར་འཇུག་པའོ་འདི་སྐབས་བྱིང་རྒོད་འགོག་པའི་རྩོལ་བ་ནི། སྐྱོན་དུ་འགྱུར་བར་དགོངས་ནས་

[116B] །སེམས་གནས་དང་པོ་གཉིས་དང་བར་པ་ལྔ་ལ་བྱིང་རྒོད་ཡོད་མཚུངས་ཀྱང། དང་པོར་བྱིང་རྒོད་ཤས་ཆེ་གཉིས་པ་ལ་ནི་ཏིང་འཛིན་ཤས་ཆེ་བས། །བསྒྲིམས་
ཏེ་འཇུག་དང་ཆད་ཅིང་འཇུག་པའི་ཡིད་བྱེད་གཉིས་ནི་རིམ་བཞིན་བཞག་དེ་ལྟར་སེམས་གནས་དགུ་བ་དེ་ནི་ཞི་གནས་རྗེས་མཐུན་པ་ཡིན་ཅིང། ཤིན་སྦྱངས་ཕྲ་མོ་རིག་པར་དཀའ་ལ་དེ་ཉིད་གོང་དུ་འཕེལ་
བ་ལས། དགེ་ལ་གང་འདོད་མི་ཁོལ་ཉོན་མོངས་ཕྱོགས་ཀྱི་གནས་ངན་ལེན་ཞི་ནས། སེམས་ཀྱི་ཤིན་སྦྱངས་སྐྱེ་ཞིང་དེ་ཡི་མཐུ་ལས་ལས་རུང་རླུང་རྒྱུས་པས། ལུས་ཀྱི་གནས་ངན་ལེན་དང་བྲལ་ནས་
བལ་ལྟར་ཡངས་པའི་ཤིང་སྦྱངས་སྐྱེ། དེ་ཡིས་ལུས་ལ་བདེ་ཉམས་ཆེར་བསྐྱེད་དེ་ཡིས་སེམས་ཀྱི་ཤིན་སྦྱངས་ཀྱི། བདེ་བ་བསྐྱེད་ལ་དེ་ཡང་ལུས་ཀྱི་ཤིན་སྦྱངས་སྐྱེས་མ་ཐག་སེམས་ལ་དགའ་བ་
ཡལ་ཡལ་བ་འོང་དེ་ཚེ་ཞི་གནས་ཅུང་མ་ཐོབ། དགའ་ཡལ་བདེ་ཆུང་དུ་སོང་ནས་དམིགས་པར་ལྷན་ནི་སྡོང་པ་ཡི། ཏིང་ངེ་འཛིན་དང་རྗེས་སུ་མཐུན་པའི་ཤིན་སྦྱངས་མི་གཡོ་ཐོབ་པ་དང། མཉམ་དུ་
ཞི་གནས་དང་ནི་བསམ་གཏན་དང་པོའི་ཉེར་བསྡོགས་ཐོབ་པ་ཡིན། དེ་ནས་བདག་མེད་གཉིས་ལ་དཔྱོད་པའི་ལྷག་མཐོང་བསྒོམས་པས་རིམ་གྱིས་ནི། མཐོང་སྒོམ་པར་ཆད་མེད་ལམ་ཐོབ་
ནས་ཉོན་མོངས་རྩད་ནས་སྤོང་བར་འགྱུར། ཚུལ་འདི་དོན་གྱི་ཐམས་ཅད་མཁྱེན་པའི་གདམས་པ་མཆོག་ལས་བཏུས་ཏེ་བཀོན། དེ་ནི་ཏིང་འཛིན་དགྲ་བོ་བྱིང་རྒོད་ཀྱི། །རྒྱུ་དང་གཉེན་
པོའི་རྣམ་བཞག་མདོ་ཙམ་གྱི། །དབང་པོ་མ་བསྡམས་བྲས་ཀྱི་ཚོད་མ་ཟིན། །ནམ་གྱི་སྟོད་སྨད་ཆལ་མི་ཉལ་བའི། །སྦྱོར་བར་མི་བརྩོན་ཤེས་བཞིན་མིན་པར་བྱས། །འདི་དག་བྱིང་


[117A]༄༅། །རྒོད་གཉིས་གའི་ཐུན་མོང་རྒྱུ། །གཉིད་ཚེ་དམིགས་པར་སེམས་འཛིན་ཧ་ཅང་གློད། །ཞི་གནས་བསྟེན་དྲགས་སེམས་ནི་མུ་བ་ལྟར། །འདུག་དང་དམིགས་པར་གཏོད་
ལ་མི་དགའ་བ། །འདི་དག་རྣམས་ནི་བྱིང་རྒོད་སྐྱེ་བའི་རྒྱུ། །སྐྱོ་བཤས་ཆུང་དམིགས་པར་ཧ་ཅང་བསྒྲིམས། །བརྩོན་ལ་གོམས་པར་མ་བྱས་ཉེ་དུ་ལ། །རྟོག་པ་ལ་སོགས་རྣམས་པར་
གཡེང་བ་རྣམས། །རྒོང་བའི་རྒྱུར་བཤད་འདི་དག་སྤོང་ལ་འབད། །དམིགས་རྟེན་ལ་ནི་མཉམ་པར་བཞག་པའི་ཚེ། །འཛིན་སྟངས་དམའ་རུ་སོང་བས་བྱིང་བ་དང། །ཧ་ཅང་ནང་དུ་བསྡུས་
པས་ཞུམ་པ་སྟེ། །འདི་ཡི་ཕྲ་རགས་རྣམ་བཞག་ཤེས་བྱས་ལ། །སྲབ་དང་ལན་རེ་ཙམ་ལས་མི་འོང་ན། །སེམས་ཀྱི་འཛིན་སྟངས་བསྒྲིམས་པར་བྱས་ཏེ་བསྒོམ། །འཐུག་དང་ཡང་ཡང་
འོང་ན་བསྒོམ་པའི་འཕྲོ། །བཤོལ་ཏེ་སྤྱོད་ལམ་འཆགས་དང་གདོང་ཆུས་འཁྲུ། །སྣང་བའི་མཚན་མ་ཡིད་ལ་བྱེད་པ་དང། །ཁྱད་པར་དཀོན་མཆོག་གསུམ་གྱི་ཡོན་ཏན་གྱི། །ཕན་ཡོན་
དལ་འབྱོར་ཐོབ་པ་དོན་ཆེ་བ། །སོགས་ཀྱི་ཡོན་ཏན་ལེགས་པར་སེམས་པ་ཡིས། །སེམས་ཀྱི་གཟིང་བསྟོད་དམིགས་པ་རྒྱ་བསྐྱོད་དེ། །བྱིང་བ་བྱུང་ཚེ་འཛིན་སྟངས་བསྒྲིམས་ལ་བསྒོམ། །
གང་ལ་གཏད་པའི་དམིགས་པ་མི་གསལ་བར། །སེམས་ལ་མུན་པ་བ་བས་པ་ལྟ་བུ་ཡི། །རྣམ་པ་སྲབ་འཐུག་གང་རུང་བྱུང་གྱུར་ན། །གཉེན་པོར་མེ་དང་མར་མེ་ཉེ་འོད་སོགས། །སྣང་བའི་
མཚན་མ་བཟུང་ནས་གོམས་བྱས་ན། །སེམས་ཀྱི་གསལ་དངས་ཆེན་པོ་སྐྱེ་བར་འགྱུར། །ཆགས་པའི་སྒོ་ནས་གཟུགས་སོགས་ཡུལ་ལ་སེམས། །རྒྱུག་པའི་རྒོད་པ་རགས་ངེས་བྱས་ལ། །ཕྲ་མོ་

[117B] །རྩ་བའི་དམིགས་པར་བཏགས་ཏེ་བསྒོམ་པར་བྱ། །ཤུགས་དྲག་པ་འམ་རྒྱུན་རིང་བྱུང་གྱུར་ན། །སྒོམ་འཕྲོ་བཤོལ་ཏི་འཆི་བ་མི་རྟག་སོགས། །ངེས་འབྱུང་སྐྱོ་ཤས་
དྲག་པོ་ལེགས་བསྒོམ་ནས། །འཕྲོ་བ་ཞི་ཚེ་རྩ་བའི་དམིགས་པར་གཞག་དེ་ཡང་འཕྲོ་རྒོད་ལས་ནི་སེམས་བླན་ཏེ། །ནང་དུ་དམིགས་པར་བཏགས་ལ་གནས་ཆ་བཙལ། །གནས་ཆ་བྱུང་ཚེ་
བྱིང་བའི་ཟོན་བྱ་ཏེ། །གསལ་བའི་ངར་གདོན་དེ་གཉིས་རེ་མོས་སུ། །བྱས་ནས་གསལ་ངང་མེད་པའི་དངས་ཙམ་ལ། །ཡིད་མི་རྟོན་པར་ཏིང་འཛིན་རྣམ་དག་བསྒྲུབ། །འདི་བྲིས་དགེ་བས་
བདག་གཞན་འགྲོ་བ་ཀུན། །མྱུར་དུ་ལུས་སེམས་ལས་སུ་རུང་བར་ཤོག། །།དེ་གནས་བསྒོམ་ཚུལ་གྱི་དམིགས་རིམ་མདོར་བསྡུས་འདི་ཡང་ཡུལ་བྱད་ཕྱོགས་ཀྱི་མཐར་སྐྱེས་པའི་ཐུང་བཙུན་ངག་དབང་བློ་ཟང་ཆོས་ལྡན་ཞེས་བགྱི་བས་བྲིས་པའི་དགེ་
པས་རྒྱལ་བ་བློ་བཟང་གྲགས་པའི་བསྟན་པ་དང་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག། །།



