༄༅། །ན་མོ་གུ་རུ་ཤྲཱི་ཙཀྲ་སམྦ་རཱ་ཡ། འདི་ལྟར་བསྒྲུབས་པའི་རྣམ་དཀར་དགེ་བའི་མཐུས། །རྟག་ཏུ་དལ་འབྱོར་ཚང་བའི་རྟེན་ཐོབ་ཅིང།།
བཤེས་གཉེན་དམ་པས་འབྲལ་མེད་རྗེས་བཟུང་ནས། །བསམ་སྦྱོར་གཉིས་ཀྱིས་ཚུལ་བཞིན་བསྟེན་པར་ཤོག་སྲིད་པའི་ཕུན་ཚོགས་མེ་འོབས་ལྟར་མཐོང་ནས། །འགྲོ་ཀུན་དོན་དུ་བྱང་ཆུབ་སེམས་བསྐྱེད་དེ།།
ཕྱིན་དྲུག་བསྡུ་བཞིའི་ལམ་ལ་ལེགས་སྦྱངས་པས། །ཐུན་མོང་ལམ་གྱི་རིམ་པ་མཐར་ཕྱིན་ཤོག་ཚེ་རབས་ཀུན་ཏུ་བཅོམ་ལྡན་ཡབ་ཡུམ་གྱིས། །དགྱེས་ཤིང་རྗེས་བཟུང་རྣམ་དག་དབང་བཞི་ཐོབ། །དམ་ཚིག་སྡོམ་པ་
སྲོག་ལྟར་བསྲུང་བྱེད་ཅིང། །བདེ་མཆོག་སྦས་ཆུའི་རྒྱ་མཚོའི་དོན་རྟོགས་ཤོག་རིམ་གཉིས་ཟབ་མོ་ཐུན་བཞིར་བསྒོམས་པ་ཡིས། །ཐ་མལ་སྐྱེ་ཤི་བར་དོའི་འཁྲུལ་སྣང་རྣམས། །ཡིད་ངོ་ཙམ་དང་དངོས་སུ་སྐུ་གསུམ་དུ། །

[307A]༄༅། །བསྒྱུར་བའི་ལམ་བཟང་ཚེ་འདིར་འགྲུབ་པར་ཤོག་གནས་སྐབས་འདིར་ཡང་ནད་རིམས་གདོན་བགེགས་སོགས། །ཕྱི་ནང་ཉེར་འཚེ་མ་ལུས་ཞི་བ་དང། །ཚེ་དང་བསོད་ནམས་འདོད་དགུའི་
ལོངས་སྤྱོད་དང། །ཆོས་ལྡན་བསམས་དོན་ཡིད་བཞིན་འགྲུབ་པར་ཤོག་ཚེ་ཡི་མཐར་ཡང་དཔའ་བོ་རྣལ་འབྱོར་མས། །ངོ་མཚར་ལྟས་བཟང་མང་པོས་ལེགས་བསུས་ནས། །མཁའ་སྤྱོད་གནས་སུ་རྗེ་བཙུན་ཡབ་ཡུམ་
གྱི༑ ༑ཞལ་མཐོང་གསུང་གི་བདུད་རྩིས་ཚིམ་པར་ཤོག་དྲན་པས་མཆོག་སྩོལ་རྩ་བའི་བླ་མ་དང། །དབང་ཕྱུག་བརྒྱད་ལྡན་རྒྱལ་བ་ཙོང་ཁ་པ། །རྒྱལ་ཚབ་མཁས་གྲུབ་དམ་པ་ལ་སོགས་པའི། །བཀའ་བརྒྱུད་བླ་མ་
རྣམས་ཀྱི་བཀྲ་ཤིས་ཤོག་རིགས་ཀུན་ཁྱབ་བདག་འཁོར་ལོ་སྡོམ་པ་དང། །ལྷན་སྐྱེས་བདེ་བའི་མཆོག་སྦྱིན་རྗེ་བཙུན་མ། །གནས་གསུམ་དཔའ་བོ་མཁའ་འགྲོའི་ཚོགས་རྣམས་ཀྱིས། །གཡེལ་མེད་བུ་ལྟར་
སྐྱོང་བའི་བཀྲ་ཤིས་ཤོག་འཆི་མེད་མཆོག་སྩོལ་ཡི་དམ་ལྷ་ཚོགས་དང། །བར་ཆད་ཀུན་སེལ་ཆོས་སྐྱོང་བསྲུང་མ་དང། །འདོད་དགུའི་ཆར་འབེབས་ནོར་ལྷའི་ཚོགས་རྣམས་ཀྱི། །བདེ་ལེགས་རྒྱུན་མི་
འཆད་པའི་བཀྲ་ཤིས་ཤོག་ཅེས་དཔལ་འཁོར་ལོ་བདེ་མཆོག་དཀར་པོའི་སྨོན་ལམ་ཤིས་བརྗོད་མདོར་བསྡུས་འདི་ཡང། ལམ་འདིའི་ཚེས་བཅུའི་མཆོད་པ་ལ་བརྩོན་པར་བྱེད་པའི་དད་ལྡན་མང་པོའི་ཆེད་དུ་

[307B] བསྟན་པའི་གསལ་བྱེད་སྔགས་རམ་པ་བསོད་ནམས་ལྷུན་གྲུབ་ཀྱིས་བསྐུལ་བ་ལ་བརྟེན་ནས། བདེ་བ་མཆོག་གི་རྣལ་འབྱོར་པ་བློ་བཟང་ཆོས་ཀྱི་རྒྱལ་མཚན་གྱིས། འབྲོག་རི་
བོ་དགེ་ལྡན་དུ་སྦྱར་བའི་ཡི་གེ་པ་ནི་ཚེ་རིང་ཆོས་འཕེལ་གྱིས་བགྱིས་པའོ།། །།



