
[001A]༄༅།  །རྡོ་རྗེ་འཆང་ཕ་བོང་ཁ་པའི་གསུང་དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་ལས་རུང་གི་བསྙེན་པ་བྱ་ཚུལ་དང། དཔའ་གཅིག་གི་བསྙེན་ཆེན་ཟིན་ཐོ་ཐུན་མོང་
མ་ཡིན་པ་ཨ་མདོ་བདེ་ཡངས་རིན་པོ་ཆེས་མཛད་པ། དྲུག་ཅུ་མ་དྲག་བསྔོས་ཀྱི་ཟིན་ཐོ་བཅས་བཞུགས་སོ།།།

[001B] །བཅོམ་ལྡན་འདས་དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་ལས་གུང་གི་བསྙེན་པ་བྱ་ཚུལ་གྱི་ཟིན་ཐོ། བསྙེན་ཡིག་ཏུ་གསལ་མི་གསལ་ཅི་རིགས་གལ་ཆེ་རྣམས་གཟིགས་
བདེར་འགོད་པ་ལ། ལས་རུང་གི་བསྙེན་མཚམས་བཞུགས་ཁར་སྔོན་དུ་བར་ཆད་མི་འོང་བར་ལམ་དུ་འགྲོ་ཕྱིར་དུ། དཀོན་མཆོག་ལ་ཕྱག་མཆོད་གསོལ་འདེབས། དགེ་འདུན་ལ་བསྙེན་བཀུར་
ཚོགས་གསོག་བརྒྱད་སྟོང་པ་སོགས་རྒྱལ་བའི་བཀའ་རྒྱས་བསྦུས་ཅི་རིགས་སྒྲོག་པ་དང། སྲུང་མ་རྣམས་ལ་བསྐང་འཕྲིན་དང། བརྒྱ་རྩ་དང་ཆབ་གཏོར་སོགས་གཏོར་མའི་རིགས་དང། ཆ་
གསུམ་དང། དབུལ་ཕོངས་ལ་སྦྱིན་པ་སྟེར་བ། སྲོག་བླུ་བྱེད་པ། རི་མགོ་སོ་སོར་བསངས་བརྔན་སོགས་བསྙེན་པ་རིང་ཐུང་ལ་གཞིགས་པའི་རྒྱས་བསྡུས་ཅི་རིགས་འབྱོར་འཁོས་དང་བསྟུན་
[002A] །ནས་གནང་བའི་ཕྱག་སྲོག་སྔོན་དུ་བཏང། དངོས་གཞིའི་བསྙེན་པར་པ་ཟླ་བ་དགུ་པའི་ཚེས་ཉེར་དགུ་ དེ་མིན་ཟླ་པ་གང་ཡང་རུང་བའི་ཚེས་དགུ་བཅུ་དགུ། ཉེར་དགུ་གང་རིགས་ལ་
དབུ་འཛུག་ཅིང། དེ་ཡང་སྔོན་དུ་སྒྲུབ་ཁང་དུ་བྱི་དོར་ལེགས་པར་བྱ། བདུང་རྩི་རིལ་བུ་དང་བ་བྱུང་གི་ཆུས་ཆག་ཆག་གདབ། བཞུགས་གདན་གྱི་འོག་ཏུས་དཀར་གྱི་གཡུང་དྲུང་ཆོས་སྐོར་དུ་འདྲི། བཞུགས་
གདན་གྱི་བར་དུ་ཀུ་ཤ་རྩེ་མོ་མདུན་དུ་བསྟན་པ་དང། དུར་བ་རྣམས་མ་འཁྲུག་པར་བཏིང། ཁ་བལྟ་ཕྱོགས་སྟབས་བདེ་ན་ལྷོར་ཕྱོགས་པར་བསམ་གཏན་གྱི་གདན་ཞེས་རྒྱབ་ཅུང་ཟད་མཐོ་བ་བཏིང། དགོང་མོའི་
མཚན་གཟིམ་གྱི་བཞུགས་གདན་དང། གཟིམ་ཆུང་གི་མཚམས་གདན་སོགས་ལོགས་སུ་མཛད་ན་ལེགས། གཞན་བྱེད་དགོས་ཐམས་ཅད་མཚམས་ལ་འདུག་ཉིན་ཡན་ལ་གྲུབ་པར་བྱས་ཏེ། འཇུག་པ་བདེ་

[002B] དེའི་མདུན་དུ་གཏོར་སྒྲ་མ་དངོས་གཙང་མཚམས་གྲོལ་རིང་ལ་བསྒུལ་བསྐྱོད་མི་འགྲོ་བ་དང། རྡུལ་དང་བྱི་བ། ཐལ་བ་སོགས་མི་འཇུག་
པའི་ནང་དུ་སྔོན་ཚུང་ནས་མཆོད་གཡོག་པས་ལེགས་པར་བཞེངས་པའི་འབུལ་གཏོར་གཙོ་བོར་སྙིང་གཟུགས་ཐུན་མོང་མ་ཡིན་པ་གཤོག་པ་ཅན་རྩེ་མོ་མེ་རི་ཉི་ཟླ་བ་རང་རྒྱན་ཅན། གཡས་གཡོན་དུ་ཆོས་རྒྱལ་དང་སྔོན་འགྲོ་ཕྱི་འགྲོ་ཤ་གཟུགས་
མར་གྲགས་པ་མེ་རི་ཉི་ཟླ་རྩེ་རྒྱན་བྲང་རྒྱན་མར་ཚིག་གི་ཕྲེང་བ་སོགས་གང་ལེགས་བྱ། གཡས་སུ་མཁའ་འགྲོ་སྤྱི་གཏོར། འདི་རྣམས་ལ་བདུད་རྩི་རིལ་བུ་བསྲེས་ཏེ་དམར་རྩི་བྱུགས། གཡོན་དུ་དཀར་གསུམ་མངར་གསུམ་བསྲེས་པའི་གཞི་བདག་
གཏོར་མ་དཀར་རྩི་བྱུགས་པ་རྣམས་སྙན་བརྒྱུད་ཀྱི་ཕྱག་ལེན་ལྟར་བཞེངས་པ་བཤམ། གཏོར་མའི་རྒྱུ་ཡང་ནས་ནག་རྗེན་འཐག་ཁུ་བ་མར་དཀར་ཞེ་ཅིག་གིས་བརྫིས་པ་ལ་ཆང་གར་མ་དང་བདུད་རྩི་རིལ་བུ་ཅུང་ཟད་བསྲེས་པ། གཞི་བདག་
གཏོར་མ་ནི་ཤ་ཆང་མ་འདྲེས་པའི་རྩ་མ་དཀར་དཀར་གསུམ་མངར་གསུམ་གྱིས་སྦྲུས་པ། གཏོར་མའི་རྒྱུད་དེ་དག་ཐམས་ཅད་ཀྱང་བླ་མ་དང་ཆོས་དང་རང་ལ་དམ་སེལ་མེད་པའི་ལག་ནས་བྱུང་ཞི་ཅིག་དགོས། དེ་ལྟ་བུའི་གཏོར་མ་རྣམས་
གཏོར་སྒམ་གྱི་སྦུག་ཏུ་བཤམ། གཏོར་རྫས་གཞན་ཉ་ཤ་དང། འཁུར་བ། འབྲས་ཆན། ཟས་སྣ་སོགས་འབུལ་ན་སྣོད་སོགས་སུ་བཤམས་ནས་དྲིང་བ་མི་འཇུག་པར་གསར་པ་ཡང་ཡང་བརྗེ། དེའི་མདུན་དུ་བདག་མདུན་

[003A]༄༅། །གྱི་ཉེར་སྤྱོད་དང་ནང་མཆོད་བཅས་ཕྱག་ལེན་ལྟར། བདག་བསྐྱེད་ཀྱི་མཆོད་འགོ་རང་གི་གཡས་དང། སྔོན་འགྲོ་དང་མདུན་བསྐྱེད་ཀྱི་མཆོད་འགོ་རང་གི་གཡོན་ནས་བརྩམས་ཏེ་ལེགས་པར་བཤམ། འདི་
རྣམ་ཉིན་རེ་བཞིན་བཤམས་གཤེགས་བྱ། སྟེགས་གཞན་ཞིག་གི་སྟེང་དུ་མཁའ་འགྲོ་སྤྱི་གཏོར། གཞི་བདག་གཏོར་མ། བགེགས་གཏོར་རྣམས་བཤམ། སྒྲུབ་པ་པོ་མདུན་དུ་གཡོན་ནས་བརྩམས་ཏེ་ནང་མཆོད། རྡོར་དྲིལ་
ཌཱམ་རུ་སོགས་དམ་ཚིག་གི་རྫས་རྣམས་ཚོགས་པར་བྱས། བསྙེན་ཕྲེང་ཡང་རབ་ཐོད་ཕྲེང་ངམ། དེ་མིན་བོད་ཙེ་གང་རུང་ངེས་པར་དགོས་ཤིང། གཞན་སུས་ཀྱང་མ་མཐོང་བར་བཟླས་པའི་སྐབས་མ་གཏོགས་རས་ཀྱི་ཁུ་མའི་ནང་
དུ་སྤ། དེ་ལྟར་བཅའ་སྒྲིགས་རྣམས་ལེགས་པར་ཟིན་ནས་ཕྱི་དྲོ་གླིང་ལ་གྲིབ་སོ་བབས་ཤིང། ཉི་མ་རི་རྐེད་དུ་ཡོད་པའི་དུས་སུ་མཚམས་གདན་གྱི་སྟེང་དུ་ཁ་ལྷོར་ཕྱོགས་ཏེ་འདུག་པའམ། མ་བདེན་ལྷོར་ཕྱོགས་པར་མོས་ནས་སྐྱབས་
འགྲོ་སེམས་བསྐྱེད་མདོར་བསྡུས། སྐད་ཅིག་ཀྲོང་བསྐྱེད། ནང་མཆོད་བྱིན་རླབས་བཅས་ཟིན་ནས། མཁའ་འགྲོ་སྤྱི་གཏོར་དང་གཞི་བདག་གཏོར་མ་བཏང་ལ་བསྙེན་སྒྲུབ་མཐར་ཕྱིན་པའི་བར་ཆད་ཟློག་ཅིང། མཐུན་རྐྱེན་སྒྲུབ་
པའི་འཕྲིན་ལས་བཅོལ། བགེགས་གཏོར་བཏང་ལ་བསྙེན་སྒྲུབ་བྱེད་པ་ལ་མི་དགའ་བའི་བགེགས་ཀྱི་ཚོགས་ཐམས་ཅད་གནས་གཞན་དུ་བསྐྲད་པའི་དམིགས་པ་ཤུགས་དྲག་བྱ་ཞིང་དྲག་སྔགས་བཟླ་བ་དང། གུ་གུལ་གྱིས་བདུག་

[003B] གཞན་དུ་སོང་བའི་མོས་པ་བརྟན་པོ་བྱ། དེ་ནས་མཚམས་ཐོའི་འགྲམ་དུ་ཕེབས་ཏེ་སྟན་ལ་འཁོད། མཚམས་ཐོའི་མདུན་དུ་དཀར་གཏོར་ཉེར་
སྤྱོད་བཅས་བཤམས་ནས་མཚམས་ཐོ་བསྐྱེད་ཆོག་བྱས་ཏེ་མཆོད་གཏོར་ཕུལ་ལ་བགེགས་ཀྱི་བར་ཆད་སྲུང་བའི་འཕྲིན་ལས་བཅོལ། དེ་ནས་ནང་དུ་འཁོད་དེ་སྲུང་འཁོར་བསྒོམ། མཚམས་འོག་ཏུ་འཇུག་འོས་རྣམས་མིང་ཐོབ་ཤར་ཏེ་སྲུང་འཁོར་གྱི་ནང་དུ་ཡོད་པར་
མོས༑ བླ་མ་དང་སྨན་པ་སོགས་འཕྲད་མ་དགོས་ཀྱང་ངེས་པར་འཇུག། མཚམས་འོག་ཏུ་འཇུག་རྒྱུ་གང་མང་དང་དངོས་གཞི་འཕྲད་རྒྱུ་གང་ཉུང་དུ་མཛད་པ་ཕྱག་སྲོལ་དུ་ཡོད། ལྷག་པར་མཚམས་འོག་ཏུ་འཇུག་རྒྱུ་མ་བྱུང་བ་ངེས་པར་འཕྲད་དགོས་བྱུང་རིགས་དགག་བྱ་མི་
འབྱུང་ཕྱིར་མིང་གསལ་མེད་པའི་མི་གྲངས་གང་འཚམས་རེ་ངེས་པར་འཕྲད་དགོས་ཀྱི་རིགས་རྣམས་ཡིན་སྙམ་དུ་འཇོག་བ་ཕྱག་ལེན་དུ་ཡོད་ཅིང་གནད་ཀྱང་ཆེ། ཨོཾ་བཛྲ་ཨཱ་ས་ན་ཧཱུཾ། བརྗོད་ལ་གདན་རྡོ་རྗེའི་གདན་གྱི་རང་བཞིན་དུ་གྱུར་པས་བསམ། དེ་ནས་བདག་བསྲུང་བ་དང་གནས་བསྲུང་པ་
སོགས་སྔོན་འགྲོའི་རིགས་རྣམས་གྲུབ་ནས་མཚམས་གདན་དུ་བཞུགས་མི་དགོས་པས་གཞན་ཞིག་ཏུ་ངལ་བསོ་དང་གསོལ་ཇོ་བཞེས་དགོས་སོགས་སྤྱོད་ལམ་གཞན་དགོས་རིགས་གྲུབ་པར་བྱེད། དེ་ནས་དངོས་གཞིའི་ཐུན་དང་པོ་སྲོད་ཀྱི་དུས་སུ་འགོ་འཛུག་དགོས་པས་
སྲོད་ལ་བབས་པ་ན་མཚམས་གདན་གྱི་སྟེང་དུ་འཁོད་ནས་ཟླ་མའི་རྣལ་འབྱོར་རྒྱས་པ་བླ་མ་མཆོད་བའམ། དེ་ལྟར་མིན་ཡང་བསྡུས་པ་སྐྱབས་སེམས། དགའ་ལྷ། ཡོན་ཏན་གཞིར་གྱུར་མ། དམིགས་བརྩེ་མ་ཉེར་གཅིག་ དཔལ་ལྡན་རྩ་བའི་  ྾  བདག་གི་སྙིང་

[004A]༄༅། །གར་  ྾  བཀའ་དྲིན་ཆེན་པོའི་  ྾  སྐུ་གསུང་ཐུགས་ཀྱི་  ྾  གསོལ། །ལན་གསུམ་དང་ཚེ་རབས་ཀུན་ཏུ་རྣམས་གྲུབ་ནས་བླ་བརྒྱུད་ནས་བཟུང་སྟེ་བཟླས་པ། གཏོར་འབུལ། ཆོས་རྒྱལ། སྨོན་ལམ། ཉེར་བསྡུ། རང་གི་ཐུགས་ཀའི་ཧཱུཾ་
ལས་འོད་ཟེར་འཕྲོས་པས་དུར་ཁྲོད་གཞལ་ཡས་ཁང་ལ་ཐིམ་ནས་མཚན་པར་གྱུར། མཚམས་མ་གྲོལ་བར་དུ་སྲུང་འཁོར་མི་བསྡུ། ཤིས་བརྗོད་རྣམས་ཚང་བར་གསུངས་ནས་ཐུན་གྲོལ། འདི་ནུབ་སྔགས་ཀྱི་བཟླས་པ་གྲངས་མང་མཛད་མི་དགོས་ཤིང། ཇི་ཙམ་བཟླས་
པ་དེ་བསྙེན་པའི་གྲངས་སུའང་མི་བརྩི། དེའི་སང་ཉིན་ནས་བཟུང་ཉིན་རེར་ཐོར་ཐུན། ཞོགས་ཐུན། དགོང་ཐུན། སྲོད་ཐུན་བཅས་ཐུན་བྮིའམ། དེ་ལྟར་མ་ཐུབ་ཀྱང་ཉིན་རེར་ཐུན་གསུམ་རེའམ། གཉིས་རེ་ཙམ་མཛད་ཀྱང་ཆོག་ཡང་མཛད་བྲེལ་དང་སྐུ་ཁམས་
དང་བསྟུན་ནས་སྐབས་རེར་ཐུན་མང་བ་དང། སྐབས་རེར་ཐུན་ཉུང་བར་མཛད་ཀྱང་ཆོག་མ་མཐའ་ཐུན་རེ་མ་ཆག་པ་ངེས་པར་དགོས། ཉི་མ་འཆར་ཆུབ་ཀྱི་ཟེར་ཁ་གཉིས་དང། ནམ་ཕྱེད་དང་ཉིན་གུང་བཅས་ལ་ཏིང་ངེ་འཛིན་འཇིག་པའི་དུས་བཞི་ཞེས་ཐུན་
མཚམས་ངེས་པར་ཁེལ་བ་དགོས། གང་ལྟར་ཡང་ཐུན་སྐྱོང་ལུགས་དཔེར་ན་ཐུན་བཞི་ལ་སྦྱར་ན། དེའི་ཕྱི་ཉིན་ནས་ཉིན་རེ་བཞིན་ནམ་སྨད་བཞེངས་ཏེ། ཡི་དམ་གྱི་ང་རྒྱལ་གྱིས་ངག་བྱིན་རླབས། འགྱུར་སྔགས། ཁྲོ་བོ་སྨེ་བརྩེགས་ཀྱི་སྔགས་རེ་གཉིས་རེ་
བཟླ༑ ཕྱི་ནང་གི་ཁྲུས་དང། དུས་དྲན་བསྟེན། དགེ་སློང་ཡིན་ན། བདུད་རྩི་རིལ་བུ་མྱང། ཀུན་སློང་བཅོས་ཏེ་དགེ་སེམས་ཁྱད་པར་ཅན་གྱི་རྩིས་ཟིན་བཞིན། ཐུན་དང་པོ་ལ་འགོ་བླ་མའི་རྣལ་འབྱོར་ནས་བཟླས་པ་ཡན་མདང་ནུབ་ཀྱི་དེ་ལྟར་རྒྱས་པར་

[004B] སྨོན་ལམ་བསྡུས་པ། ཉེར་བསྡུ། བཀྲ་ཤིས་བསྡུས་པ་བཅས་བྱས་ཏེ་ཐུན་མཚམས་ལ་འཇུག། གཏོར་མགྲོན་དང་སྨོན་ལམ་ཤིས་བརྗོད་རྒྱས་པ་རྣམས་མི་དགོས། ཐུན་རྗེས་མ་གསུམ་གྱི་འགོར་ཐུན་དྲུག་བླ་
མའི་རྣལ་འབྱོར་རམ་ཡང་ན། ཐུན་གཉིས་པར། འགེར་བླ་མའི་རྣལ་འབྱོར་རྒྱས་པར་མི་དགོས་པར། དཔལ་ལྡན་རྩ་བའི་  ྾  བདག་གི་སྤྱི་བོར་  ྾  བཀའ་དྲིན་ཆེན་པོས་  ྾  སྐུ་གསུངས་ཐུགས་ཀྱི་  ྾  གསོལ། །དམིགས་བརྩེ་མཚར་བདུན། ཡོན་ཏན་གཞིར་གྱུར་མ་
བཅས་ཟིན་ནས། དངོས་གཞི། དཀོན་མཆོག་གསུམ་ལ་སྐྱབས་སུ་འགྲོ་སོགས་སྐྱབས་སེམས་དང་མཆོད་པ་བྱིན་གྱིས་བརླབ། རང་ཉིད་འཇིག་བྱེད་ཞལ་གཅིག་ཕྱག་གཉིས་པར་གསལ་བའི་ཞེས་པ་ནས་འཇུག་སྟེ། ཁྲོ་བཅུ་བསྡུས་པ། ནང་མཆོད་ཀྱང་བསྡུས་པས་
ཆོག་ལྕང་སྒྱའི་བདེ་མཆོག་བསྙེན་ཡིག་ཏུ་ཐུན་རྗེས་མར་ཡང་ཕྲེང་ཆོ་ག་འདོན་པར་གསུངས་ཀྱང། ཕྲེང་བ་འགོ་མ་ཡུག་དང། བཤད་གཅི་འདོར་སར་མཁྱེད་ན་ཆོག་ཡང་བསྐྱར་གསུང་ང་ཕྱག་བཞེས་སུ་མི་མཛད་པས་མ་བཏོན་ཀྱང་ཆོག་ ཐུན་རྗེས་མ་རྣམས་ལ་དག་པ་
དྲན་པ་ལང་མི་བསྲུང། བཟླས་པ་ཟིན་ནས་མཆོད་བསྟོད་དང་ཉེར་བསྡུ་སྨོན་ཤིས་སོགས་ཀྱང་བསྡུས་བ་ཐུན་དང་བོ་ལྟར་མཛད། ཐུན་གསུམ་བའང་ཐུན་གཉིས་པ་ཇི་ལྟ་བ་བཞིན་མཛད་དགོས། ཐུན་བཞི་པར། དཔལ་ལྡན་རྩ་བའི་ནས། སྩལ་དུ་གསོལ། །དམིགས་
བརྩེ་མ་བདུན་སོགས་ནས། བཟླས་པ། མཆོད་བསྟོད་མདོར་བསྡུས་ཡན་གོང་གི་ཐུན་གཉིས་པ་གསུམ་པ་ལྟར་ལ། མཆོད་བསྟོད་མདོར་བསྡུས་ཟིན་ནས། གཏོར་མ་བྱིན་རླབས་ནས་བཟུང་སྟེ། གཏོང་མ་གྲོན། གཏོར་འབུལ། ཆོས་རྒྱལ། སྨོན་ལམ་རྒྱས་པ་

[005A]༄༅། །ཉེར་བསྡུ། བཀྲ་ཤིས་རྒྱས་པ་རྣམས་མདང་གི་སྲོད་ཐུན་ལྟར་རྒྱས་པར་མཛད་དགོས། ཐུན་གསུམ་མཛད་ཚེ་གོང་གི་ཐུན་བཞིའི་ཐུན་པར་པ་གཉིས་ནས་གཅིག་མེད་པར་མཛད་རྒྱུ། ཐུན་གཉིས་མཛད་ཚེ་བར་བ་གཉིས་ཀ་མེད་པར་ཐུན་དང་
མཐའ་གཉིས་ལྟར་མཛོད། དེ་ལྟ་བུའི་ཚུལ་གྱིས་ཐུན་གྱི་བཟླས་པ་རིང་ཐུང་ཡང་བསྙེན་སྒྲུབ་ནས་འདྲ་མ་ཞེས་བསྙེན་པ་ཚུགས་འཕྲལ་ཡུན་ཐུང་བ་དང། དེ་ནས་ཡུན་ཇི་རིང་དུ་བཏང་ནས། དཀྱིལ་དུ་ཡན་གང་རིང་གང་དམ་མཛད་པ་དང། དེ་ནས་ཡང་རིམ་བཞིན་
ཇེ་ལྷོད་དུ་བཏང་ནས་གྲོལ་ཁར་ཡུན་ཐུང་བ་སོགས། ནས་འདྲ་མར་མཛད་པར་གསུངས། བསམ་གཏན་གྱི་བཞུགས་གདན་སྟེང་དུ་ཐུན་བསྐྱང་རྒྱུ་ཁོ་ན་ལས། དེ་མིན་བཟའ་བཏུང་དང། ཡི་གེ་འདྲི་བ། གཏམ་སྨྲ་བ། ཉལ་བའི་རྣལ་འབྱོར་དང་བཅས་པ་
སྟན་གཞན་གྱི་སྟེང་དུ་མཛད། དེ་ལྟ་བུའི་ཚུལ་གྱིས་ལྗགས་བསྙེན་ཐོག་མར་ཨ་ར་པ་ཙ་རབ་འབུམ། མ་མཐའ་ཁྲི་ཧྲཱི་ཥྚྲཱི་འབུམ། ཡ་མ་རཱ་ཛ་དང། ཡ་མཱནྟ་ཀ་ཡེ་ཤེས་དེབས་སྔགས་ཨོཾ་ཧྲཱི་ཥྚྲཱི་ཝི་ཀྲི་ཏཱ་ན་ན་ཧཱུཾ་ཧཱུཾ་ཕཊ་ཕཊ། ཨཱ་བེ་ཤ་ཡ་སཏཾ་བྷ་ཡ། ར་ར་ར་ར། ཙཱ་ལ་ཡང་
ཙཱ་ལ་ཡ། ཧཱུཾ་ཧཿ་ཨཱ་ཛྷཻ་ཧཱུཾ་ཕཊ་ཅེས་པ་དཀྱིལ་ཆོག་ནས་འབྱུང་བ་འདི་དང། བསྡུས་པ་ལ། བསྙེན་ཡིག་རྣམས་སུ་ཅུང་མི་འདྲ་བ་རེ་གཉིས་ཡོད་ཀྱང་རང་གི་བླ་མའི་ཕྱག་ལེན་མཐོང་བརྒྱུད་ལྟར་བཟླས་ན་ལེགས། དེ་ལས་སྔགས་རྒྱས་པའི་རིགས་འགྲོ་ལྟར་
ཨོཾ་ཧྲཱི་ཥྚྲཱི་ཝི་ཀྲི་ཏཱ་ན་ན་ཧཱུཾ་ཕཊ། ཧཱུཾ་ཧཿ་ཨཱ་ཛྷཻ་ཧཱུཾ་ཕཊ། བཏགས་པ། བཅས་ཁྲི་ཕྲག་རེ་སོ་སོར་ཁ་སྐོང་ཅུང་ཟད་རེ་བཅས་གྲངས་གསོག་ཐུན་མཇུག་ཏུ་ཡི་གེ་བརྒྱ་པ་དང་མཆོད་བསྟོད་རྣམས་སྒྲུབ་ཐབས་བཞིན་བྱ། བསྙེན་ཚད་ལོངས་ནས་ཞོགས་ཐུན་ཞིག་གི་

[005B] གཏོར་འབུལ། སྨོན་ཤིས་རྒྱས་བ་བཅས་གསུངས་ནས་གྲོལ་རྗེས་སྒོ་དྲུང་གི་མཚམས་ཐོའི་ལྷ་ལ་སླར་ཡང་མཆོད་གཏོར་གསར་པ་སྔར་ལྟར་བཤམས་ཏ། གཏོར་འབུལ། མཆོད་བསྟོད་བཅས་གྲུབ་ནས་མཚམས་ཐོའི་ལྷ་གཤེགས་
སུ་གསོལ་ཏེ་ནང་མཚམས་གྲོལ། ཉེ་སྐར་སྔོན་དུ་མ་ཕེབས་པའི་ས་ཕྱོགས་སུ་སྤྱོད་ཕམ་འཆག་པ་མཛད། མཇལ་འཕྲད་དགོས་རིགས་རྣམས་ཀྱང་མཚམས་འོག་ཏུ་ཡོད་མིན་ལ་མ་ལྟོས་པར་ཐོག་མར་དམ་གཙང་རིགས་རྣམས་མཇལ་འཕྲད་མཛད། དེ་ཉིན་ནམ་དེའི་སང་ཉིན། གནང་ས་
ཉིན་ལྟ་བུ་སྟབས་གང་འགྲིག་ཅིག་ལ་ཁ་སྐོང་གི་ཞི་བའི་སྦྱིན་སྲེག་བྱ། སླར་ཡང་ཚོགས་ཀྱི་འཁོར་ལོ་གང་རྒྱས་ཕུལ་ནས་ཕྱི་མཚམས་གྲོལ། དེ་ནས་མི་གཞན་འཕྲད་དགོས་གང་ཡོད་དང། ཕྱོགས་གཞན་དུ་ཕེབས་བཞུགས། མཛད་སྒོ་སོགས་ཀྱང་སྔར་རྒྱུན་ལྟར་
གནང་ཆོག་ བསྙེན་པ་སོང་མཚམས་གྲོལ་བ་ཡིན་ཟེར་ནས་ཡི་དམ་གྱི་ལྟ་རྒྱང་བསྐྱུར་བྱ་མི་རུང་བས་བསྙེན་བ་ཐོན་ནས་ཀྱང་ཉིན་རེ་བཞིན་བསྒོམ་བཟླས་དང་མཆོག་གཏོར་འབུལ་བ་སོགས་ལ་བརྩོན་པར་མཛད་དགོས་པ་བཅས་ལས་རུང་གི་བསྙེན་པའི་ལག་ལེན་གནང་ཆེ་བ་
རྣམས་ཕྱག་བཞས་གཟིགས་བདེའི་སླད་ཞིབ་ཏུ་བྲིས་ཏེ་ཕུལ་བའོ།།  འདི་ནི། སྐྱབྶ་མཆོག་རྡོ་རྗེ་འཆང་ཕ་བོང་ཁ་པ་བདེ་ཆེན་སྙིང་པོ་དཔལ་བཟང་པོའི་ཞལ་སྔ་ནས། བཀའ་བློན་ཆང་ཁྱིམ་པ་ཐུབ་བསྟན་ཤཱཀྱ་མཆོག་འཇིགས་མཛད་རྡོ་རྗེ་དཔའ་བོ་གཅིག་པའི་ལས་རུང་གི་ལྗགས་བསྙེན་
ཞུགས་ཁར་གནང་བའོ།།    ༈    །།དཔལ་རྡོ་རྗེ་འཇིགས་བྱེད་བདུད་ལས་རྣམ་རྒྱལ་གྱི་བསྙེན་ཆེན་ཞལ་ཤེས་ཐུན་མོང་མ་ཡིན་པ་བཞུགས་སོ།།     ༈   

[006A]༄༅། །མཆིའོ། །བརྩེ་བ་ཆེན་པོས་རྗེས་སུ་གཟུང་དུ་གསོལ། རྒྱལ་བ་ཀུན་གྱི་མཁྱེན་བརྩེ་གཅིག་ཏུ་བསྡུས་པའི་ངོ་བོ་དོན་གྱི་སླད་དུ་མཚན་ནས་སྨོས་ཏེ་མཚན་བརྗོད་པར་དཀའ་བ་བཀའ་དྲིན་མཚུངས་པ་མེད་པ་མཁན་
པོ་རིན་པོ་ཆེ་རྗེ་གསེར་ཁང་པ་བློ་བཟང་བསྟན་འཛིན་རྒྱ་མཚོ་དཔལ་བཟང་པོས། རྗེ་བླ་མའི་སྙན་བརྒྱུད་མན་ངག་རྣམ་གསུམ་གྱི་གདམས་པ་ཡོངས་སུ་རྫོགས་པ་ཐུགས་ཉམས་སུ་བཞེས་ཏེ། འཇིགས་བྱེད་བསྙེན་ཆེན་ཞེས་ཡོངས་སུ་གྲགས་པ་
འདི་ཉིད། བདུད་ལས་རྣམ་རྒྱལ་གྱི་སྟེང་ནས་གཞི་བསྙེན་ཆེན་པོ་གཏོང་ཚུལ་གྱི་ཕྱག་ལེན་སྔོན་འགྲོ་དངོས་གཞི་མཇུག་གསུམ་གྱི་རིམ་པ་སོགས་རང་བཟོས་མ་བསླད་པར། བླ་མ་ཡབ་སྲས་ཀྱི་ཞལ་ལུང་དྲི་མ་མེད་པ་བྱིན་རླབས་ཀྱི་དྲོ་དམ་
ཡལ་བ་ནག་འགྲོས་སུ་འགོད་པ་ལ། དང་པོ་སྔོན་འགྲོའི་རིམ་པ་ལྗགས་བཀོད་ལ། གང་དུ་སྡོད་རྒྱུའི་གནས་དེར་མཚམས་ཐོ་བསླང་སྟེ་བཅད་རྒྱ་བྱས་ནས། སྐྱབས་འགྲོ། བླ་མའི་རྣལ་འབྱོར་དང་འབྲེལ་བའི་དམིགས་བརྩེ་མ་
མཎྜལ། རྒུ་མཆོད། ལྟུང་བཤགས་དང་འབྲེལ་བའི་བརྐྱང་ཕྱག་འབུམ་རེ་འགྲོ་ངེས་བྱ། དེ་ནས་རྡོར་སེམས་སྒོམ་བཟླས་ཀྱི་སྒོ་ནས་ཡིག་བརྒྱ་འབུམ། དམ་ཚིག་རྡོར་བརླབས། ཟླ་བྱེད་མཁས་འགྲོའི་སྦྱིན་སྲེག་སྐུའམ་
སཙྪ་གང་སུང་འབུམ་བཅས་གཞི་བསྙེན་ཆེན་མོའི་སྔོན་རོལ་དུ་ལོ་གཅིག་གི་རིང་ཁྲལ་ཆོས་སུ་མ་སོང་བར་དངོས་དག་འགྲོ་ངེས་སུ་བྱ་གསུངས། དངོས་གཞི་བསྙེན་པ་ལ། སྡོད་སའི་གནས་རྒྱུད་སྡེ་ནས་མང་དུ་གསུངས་ཀྱང། ལས་

[006B] མཚན་ལྡན་བླ་མ་དམ་པས་བྱིན་གྱིས་བརླབས་པའི་གནས་སུ་བསྡད་ན་གནས་ཀྱིས་གང་ཟག་བྱིན་གྱིས་བརླབ་པར་འགྱུར་བས་དགེ་སེམས་དང་ལྡན་ཞིང་བར་ཆད་ཀྱིས་མི་བརྫི་བ་སོགས་དགོས་པ་ཁྱད་པར་ཅན་ཡོད་གསུངས་
དུས་ཟླ་བ་དགུ་པ་ལྟ་བུའམ་མིན་ཀྱང། སྐབས་གང་འགྲིགས་བྱ། སྡོད་སའི་གནས་ཁང་སྤྲོ་ཞིང་བག་ཕེབས་པ། འདུག་པའི་སྔ་ཉི་ནས་དགེ་འདུན་གྱི་སྡེ་ལ་བསྙེན་བཀུར། བརྒྱད་སྟོང་དང་བསྐལ་བཟང་ཀློག་པ་སོགས་བསོད་
ནམས་ཀྱི་ཚོགས་རྒྱ་མི་ཆུང་ཚེ་ཙམ་གསོག་པར་བྱེད། ཕྱི་ནང་ཉི་འཁོར་ཐམས་ཅད་གང་དར་དང་བསང་དུད་ལེགས་པར་གཏོང། གཞི་བདག་སོགས་ལ་བསངས་དང་གཏོར་མས་མཉེས་པར་བྱས་ནས་འཕྲིན་ལས་བཅོལ། དེ་ནས། བླ་མའི་
འདྲ་སྐུ་དང། ཡི་དམ་གྱི་བྲིས་འབྲུ་གྱི་སུ་སོགས་སྐུ་གསུང་ཐུགས་རྟེན་རྣམས་ལེགས་པ་བཀྲམ། གཏོར་མའི་རྒྱུན་ས་ནག་རྗེན་འཐག་གི་ཕྱེ་གཙང་མ་ལ་བདུད་རྩི་རིལ་བུ། དཀར་གསུམ་སོགས་བཅུང་ཟད་དང་མངར་གསུམ་སོགས་
བསྲེས་ཏེ་རུལ་སུང་དུ་མི་འགྲོ་བའི་ཕྱིར་མར་ཁུ་བཙག་ཐག་བཅད་པས་བརྫིས་པའི་ཟན་ལ་ཡི་དམ་གྱི་གཏོར་མ་སྙིང་གཟུགས་གཡས་གཡོན་དུ་གཤོག་པ་ཅན། གཤོག་པའི་མར་སྣེ་ཤིན་ཏུ་ཕྲ་བ་གཏོར་མའི་འོག་ཏུ་ཚུད་པ་བྱ། འདི་ནི་རྩ་རོ་
རྐྱ་གཉིས་ཀྱི་མཚོན་དོན་མར་སྣེ་དབུ་མར་ཚུད་པས་རོ་རྐྱང་གི་རླུང་དབུ་མར་སྡུད་པ་མཚོན། རྩེ་མོར་ཉི་ཟླ་མེ་རིས་དང། ཐིག་ལེའི་དབུས་སུ་ནཱ་དའི་མཚོན་བྱེད་མར་སྐུད་ཤིན་ཏུ་ཕྲ་བ་སུམ་ཁྱོད་ཅན། བྲང་རྒྱན། བདུན་རྒྱབ་རྣམ་
[007A]༄༅། །སུ་མར་གྱི་རྒྱན་བཙག་ཅི་མཛེས་བྱེད། གཡས་སུ་ཕྱོགས་སྐྱོང་གི་གཏོར་མ་དང། གཡོན་དུ་ཆོས་རྒྱལ་གྱི་གཏོར་མ་མདུན་ལེབ་སྨུག་རྩི་བྱུག་པ། མེ་རིས་ཉི་ཟླ་རྩེ་རྒྱན་བྲང་རྒྱན་ཅན། མགོན་པོའི་གཏོར་མ་
མདུན་ལེབ་མ་རྩེ་རྒྱན་བྲང་རྒྱན་སོགས་ཅི་མཛེས་བྱས་པ། བསྐང་གཏོར་གནོད་སྦྱིན་བཞིའི་གཏོར་མ་བཞི། མཁའ་འགྲོ་སྤྱི་གཏོར་དམར་རྩི་ཅན། མེ་རིས་རྩེ་རྒྱན་བྲང་རྒྱན། གཞི་བདག་གཏོར་མ་དཀར་མངར་བསྲེས་པ་བཅད་ཁ་
བཞིས་བསྐོར། དཀར་རྩི་བྱུག་པ། མཚམས་གྲོལ་གྱི་རིང་ལ་འདངས་པའི་བཅད་ཁ་མང་པོ་དང་བཅས། བྱི་ལ་དང་བྱི་བ་སོགས་ཀྱི་གནོད་པ་བསྲུང་ཕྱིར་སྒམ་སོགས་ཀྱི་ཐབས་བྱ། རྒྱལ་བཙན་རྡོར་ལེགས་སོགས་འཇིག་རྟེན་
པའི་གཏོར་མ་གཏན་མི་འཇོག་གལ་སྲིད་དེ་དག་ལ་གཏོར་མ་གཏོང་དགོས་ཡོད་ན། གཏོར་མ་བརྒྱ་རྩའི་སྐབས་དམིགས་པ་བྱས་པས་ཆོག་གསུངས། ནང་མཆོད་ཀྱི་ཀ་པཱ་ལ། རྡོར་དྲིལ། ཅང་ཏེའུ་ཌཱ་མ་རུ། བོ་དེ་ཅོའི་
བགྲང་ཕྲེང་སོགས་མཁོ་བའི་ཡོ་བྱད་རྣམས་ཚོགས་པར་བྱས་ནས། ཉེར་དགུ་ལྟ་བུའམ། གཟའ་སྐར་འཕྲོད་སྦྱོར་བཟང་པོའི་ཉིན་གུང་ཡོལ་དུས། སྟབས་བདེ་བྱུང་ན་སྒྲུབ་ཁང་གི་ཕྱོགས་བྮིའམ༑ མིན་ཀྱང་སྒོ་དྲུང་གཡས་སུ་འགོ་མ་
ཡུག་མི་འགྲོ་བའི་སར་མཚམས་ཐོ་རྒྱལ་ཆེན་གཞིར་བསྐྱེད་དེ་འཇོག་མཚམས་ནང་དུ་རང་གི་བླ་མ་དང། སྨན་པ། མཚམས་གཡོག་ཀྱང་རེ་གཉིས་ལས་མང་པོ་མི་འཇོག་གལ་ཏེ་ཕ་མ་སོགས་འཕྲད་དགོས་རེ་གཉིས་ཙམ་

[007B] གནས་ཁང་ཕྱི་ནང་ཐམས་ཅད་དུ་བསངས་བདུག་ལེགས་པར་གཏོང། གཞི་བདག་ལ་གཏོར་མ་དང་བགེགས་གཏོར་གཏོང། དེ་ནས་མཆོད་པ་བདག་བསྐྱེད་ཀྱི་མཆོད་འགོ་གཡས་དང། སྔོན་འགྲོ་
དང་མདུན་བསྐྱེད་ཀྱི་མཆོད་འགོ་གཡོན་ནས་བརྩམས་ཏེ་ཚར་ལྔ་བཤམ། སྟན་གྱི་འོག་ཏུ་སྔོན་བྱོན་སྟོན་པའི་རྣམ་ཐར་བཞིན་དུར་བ་ཅུང་ཟད་བཏིང། སྟན་གྱི་འོག་ཏུ་སྣ་ཚོགས་ འདི་ལྟར་གསལ་ཡང།  རྡོ་རྗེ་བཞག་ལ་ལག་པ་གཡས་པ་གདན་ལ་རེག་ནས། ཨོཾ་བཛྲ་ཨཱ་
ས་ན་ཧཱུཾ། ཞེས་བརྗོད་དེ་གདན་རྡོ་རྗེའི་གདན་གྱི་རང་བཞིན་དུ་གྱུར་པར་བསམ། ད་ནས་བདུད་རྩི་རིལ་པུས་ཁ་དག་པར་བྱས་ཏེ། གནས་གསུམ་དུ་ཐིག་ལེ་རེ་བྱས་ལ།  ལྷའི་མཚན་མ་འགོམ་པའི་ཉེས་པ་འབྱུང་བར་གསུངས་པས་སྣ་ཚོགས་
རྡོ་རྗེའི་དོད་དུ་གཡུང་དྲུང་ཆོས་སྐོར་དུ་འདྲི་བར་ཕྱག་བཞེས་སུ་མཛད།  རང་གི་སྤྱི་བར་ཟླ་བ་ལ་ཨོཾ་དཀར་པོ། ཞེས་པ་ནས། ཧཱུཾ་སྔོན་པོས་མཚན་པར་གྱུར། ཨོཾ་ཨཱཧཱུཾ། ལན་གསུམ་བརྗོད་དེ་སྒོ་གསུམ་བྱིན་གྱིས་བརླབ། དེ་ནས། མཁའ་ཁྱབ་ཀྱི་སེམས་
ཅན་ཐམས་ཅད་ལ་དམིགས་པའི་བྱམས་སྙིང་རྗེ་བྱང་ཆུབ་ཀྱི་སེམས་ཤུགས་དྲག་དང། ཁྱད་པར་བྱིན་རླབས་ཀྱི་གཏེར་ཆེན་པོ་བླ་མ་དང་ཡི་དམ་དབྱེར་མེད་པའི་ཐུགས་རྒྱུད་བསྐུལ་བའི་བསྙེན་སྒྲུབ་ཟབ་མོ་ལ་འཇུག་རྒྱུ་བྱུང་བ་འདི་ཤིན་ཏུ་སྐལ་
བ་བཟང་སྙམ་པའི་དགའ་སྤྲོ་དང་བཅས། ཚོགས་ཞིང་གསལ་བཏབ་སྟེ་སྐྱབས་འགྲོ་བཞི་སྐོར་བརྒྱ་རྩ། ཚད་མེད་བཞི། ཁྱད་པར་གྱི་སེམས་བསྐྱེད། བླ་མའི་རྣལ་འབྱོར་དགའ་ལྡན་ལྷ་བརྒྱ་མ་དང་འབྲེལ་བའི་དམིགས་བརྩེམ་བརྒྱ་

[008A]༄༅། །ས་གསུམ་མའི་དེང་བརྩམས་མའི་སྒོ་ནས་གསོལ་འདེབས། བྱིན་རླབས་སྤུངས་ཞུས་ཀྱི་སྒོ་ནས་ལམ་ཡོངས་རྫོགས་ལ་ཤར་སྒོམ་ཡིད་འཁུལ་ངེས་སུ་བྱ། ཐུན་དངོས་ལ། སྟན་བདེ་བ་ལ་འཁོད་དེ་ཐུན་
དྲུག་བླ་མའི་རྣལ་འབྱོར་དང། བླ་བརྒྱུད་ནས་བཟུང་བཟླས་པའི་བར་སེམས་མ་གཡེང་བར་དལ་བུས་འདོན། ལམ་འཁྱེར་གསུམ་གྱི་སྐབས། གཞི་ལམ་འབྲས་གསུམ་གྱི་སྦྱངས་བྱ་སྦྱོང་བྱེད་སྦྱངས་འབྲས་སོགས་ངོ་འཕྲོད་ངེས་བྱས་
ན་ལེགས་མོད། རང་ཅག་ལས་དང་པོ་པས་སེམས་ནང་དུ་གཏད་དྲགས་ན་སྲོག་རླུང་གི་རྒྱུར་འགྲོ་བས། ཚེ་གའི་ཚིག་ཟིན་ལྟར་མོས་བསྒོམ་བྱ་བ་གནད་དམ་པ་ཡིན་གསུངས། རིམ་གྱིས་བློ་གོམས་པར་སོང་ནས། དམིགས་རྣམ་
སྔ་མ་མ་བརྗེད་པར་ཕྱི་མ་བསྣན་གྱིན་བསྒོམས་ཏེ། རྟེན་བརྟེན་པའི་དཀྱིལ་འཁོར་ཡོངས་རྫོགས་ཀྱི་གསལ་སྣང་གཙོ་བོར་བསྒྲུབ་དགོས། རྡོ་རྗེ་འཇིགས་བྱེད་ཡིན་སྙམ་པའི་ང་རྒྱལ་འཛིན་པ་ལས་སླ་གསུངས། བཟླས་པ་ལ་འཇུག་པའི་
ཚེ་ཐོག་མར་ཨ་ར་པ་ཙ་ན་གྲངས་མང་བ་བྱེད། ཞི་ཁྲོ་སྤྲགས་སྒྲུབ་ཀྱི་དམིགས་རིམ་དང་འབྲེལ་ན་ཤིན་ཏུ་ལེགས། བཟླས་དམིགས་གསལ་བཏབ་ནས་ཁྲོ་བོའི་སྔགས་གསུམ་ཅི་འགྲོ་ཐུན་གྲོལ་རན་པ་ན། ཡིག་བརྒྱ། མཆོད་བསྟོད་
མདོར་བསྡུས། གཏོར་མ་བྱིན་རླབས་བྱས་ནས། མདུན་དུ་སྐད་ཅིག་གིས་དཔལ་རྡོ་རྗེ་འཇིགས་བྱེད་ཅེས་གཏོར་མགྲོན་སྤྱན་འདྲེན། གཏོར་འབུལ། ཕྱི་ནང་གི་མཆོད་པ། ཕྱོགས་སྐྱོང་གཏོར་འབུལ། ལས་གཤིན་གྱི་ཕྱི་ནང་གི་

[008B] འཆི་བདག་མའི་བསྐུལ། སྟོབས་ཆེན་གཤིན་རྗེ་མཚར་གསུམ། ཡིག་བརྒྱ། གཏོར་མགྲོན་གཤེགས་གསོལ་བྱས་ཏེ་ཐུན་མཚམས་ལ་འཇུག་དུས་གཉན་བཞི་ལ་ཐུན་མཚམས་ཁེལ་བ་བྱ། སྲོད་ཐུན་ལ་འཇུག་རན་པ་
ན༑ བདག་མདུན་གྱི་མཆོད་པ་གསར་དུ་བཤམས་ཏེ། བླ་མའི་རྣལ་འབྱོར་དང་འབྲེལ་བའི་དམིགས་བརྩེམ་ཅི་འགྲོ་ཐུན་དྲུག་རྣལ་འབྱོར། མཆོད་པ་བྱིན་རླབས་བྱས་ཏེ། རང་ཉིད་འཇིགས་བྱེད་ཞལ་གཅིག་ཕྱག་གཉིས་པར་
གསལ་བའི་ཞེས་པ་ནས་ཆོ་ག་བསྡུས་པའི་ལུགས་བཞིན་དག་པ་དྲན་པ། ཕྲེང་བ་བྱིན་རླབས། བཟླས་པ་ལ་འཇུག་པར་བྱེད། ཐུན་གྲོལ་རན་པ་ན། ཡིག་བརྒྱ། མཆོད་བསྟོད། གཏོར་མ་འབུལ་བ་སོགས་སྔར་ལྟར་ལ། ལས་
གཤིན་གཏོར་འབུལ། བཤགས་པ་ཚར་གསུམ། བརྐྱངས་བསྐུམས་མ། སྟོབས་ཆེན་གཤིན་རྗེ་མ་ཚར་གསུམ། ཡིག་བརྒྱ། གཏོར་མགྲོན་གཤེགས་གསོལ་བྱས་ཏེ། རྣམ་དག་བསམ་པས་ནས། འཛིན་གྱུར་ཅིག་དེ་ནས་
མགོན་པོའི་ཐོད་བསྐྱེད། བསྐང་རྫས་བྱིན་རླབས། བདག་ཉིད་ཀྱི་ཐུགས་ཀའི་ཧཱུཾ་སྔོན་པོས་ཤར་ལྷོ་ནས། སྤྱན་དྲངས། ཧཱུཾ་དད་པ་དང་ནི་ནས། ཁྲིཾ་ཉེར་གཅིག་ཕྱི་ནང་གི་མཆོད་པ། ནང་མཆོད་འབུལ་བ་ནས། བླ་མ་མགོན་
པོ་དབྱེར་མེད་ལ་གསོལ་བ་འདེབས་པ། གྲི་བསེལ་གྱི་དམིགས་པ། ཡིག་བརྒྱ་ཉེར་གཅིག་བཤགས་པ། ཁྱེད་ལ་ཞུ་ཞིང་ནས། མཐུན་རྐྱེན་སྒྲུབས། །ན་མོ་མྱུར་མཛད་ནས། མ་གཡེལ་ཞིག་ཚར་གསུམ། ཧཱུཾ་དྲུག་དམིགས་

[009A]༄༅། །རྣམ་དང་བཅས་གཏོར་འབུལ། གཏོར་རྫོཏ། གཙང་སྦྱར་མའི་ཆོས་མི་ནུབ་པའི་རྒྱལ་མཚན་ཚུགས་ཤིག་ཁྱད་པར་དུ་ཡང་ཁམས་གསུམ་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་བསྟན་པ་
བསྟན་འཛིན་གྱི་སྐྱེས་བུ་དམ་པ་རྣམས་ཀྱི་སྐུ་ཚེ་མཛད་འཕྲིན་ཐམས་ཅད་ཡར་ངོའི་ཟླ་བ་ལྟར་འཕེལ་ཞིང་རྒྱས་པ་དང། མཁའ་མཉམ་སེམས་ཅན་ཐམས་ཅད་ལ་བཀྲ་ཤིས་དང་བདེ་སྐྱིད་ཀྱི་དགེ་མཚན་རྒྱ་ཆེན་པོ་འབྱུང་བ་དང་
བདག་ཅག་དབོན་སློབ་འཁོར་དང་བཅས་པ་རྣམས་ཀྱི་བསླབ་པ་གསུམ་གྱི་ཉམས་ལེན། སྡེ་སྣོད་གསུམ་དང་རྒྱུད་སྡེ་བཞིའི་བཤད་སྒྲུབ་དང། ཁྱད་པར་རིམ་གཉིས་ཀྱི་རྣལ་འབྱོར་ཟབ་མོ་ཉམས་སུ་ལེན་པ་ལ་ཕྱི་ནང་གི་
བར་དུ་གཅོད་པ་ཐམས་ཅད་ཉེ་བར་ཞི་བར་བྱིན་གྱིས་བརླབ་ཏུ་གསོལ། དེ་ནས་མཁའ་འགྲོ་སྤྱི་གཏོར། གཞི་བདག་གཏོར་མ། བསྟོད་པ་མྱུར་མཛད་མ། སེམས་ཉིད་མ། ཕྱག་གཉིས་མ། བཀའ་ཉན་མ། དུར་ཁྲོད་འཇིགས་རུང་མ། དཔལ་
ལྡན་མགོན་པོའི་བཀའ་ཉན་ཕོ་ཉའི་ཚོགས། །ནས། ཐམས་ཅད་ཡར་ངོའི་ཟླ་ལྟར་འཕེལ་བར་མཛོད། །བྷྱོ་དམ་ཅན་རྒྱ་མཚོ་ནས། དམ་ཅན་ཚོགས། །མངའ་གསོལ། མཆོད་བསྟོད། ཧཱུཾ་བླ་མ་མགོན་པོ་དབྱེར་མེད་ལ། །ཞེས་པ་
ནས༑ བར་ཆད་མ་ལུས་སེལ་བར་ཤོག་ཆོས་ཀྱི་རྒྱལ་པོ་ཙོང་ཁ་པའི། །ནས། བདག་དང་གཞན་གྱི་དང། རྗེ་བཙུན་བླ་མའི་སྐུ་ཚེ་རབ་བརྟན་ཅིང། །  ྾  དཔལ་ལྡན་བླ་མའི་རྣམ་པར་ཐར་པ་ལ། །  ྾  སྐྱེ་བ་ཀུན་ཏུ་དང་

[009B] །ཡིད་ཆེས་ཅུང་ཟད་རྙེད་ནས་མང་ཐོས་དོན། །ཚུལ་བཞིན་བསྒྲུབ་ཕྱིར་དབེན་པ་བསྟེན་འདོད་དག་སྒྲུབ་པའི་བྱ་བར་མཐར་ཕྱི་མ་གྱུར་ཅིག་འཇིག་རྟེན་བདེ་ཞིང་ནས། ཀུན་འགྲུབ་
ཤོག་དེ་ལྟར་ཁྲོ་བོ་མ། སྨོན་ལམ་དང། ཡིག་བརྒྱ་ལན་གསུམ། གང་ཡང་བདག་བློ། མ་རྙེད་ཡོངས་སུ་དང། མགོན་པོའི་གཏོར་མགྲོན་གྱི་ཡེ་ཤེས་པ་རྣམས་རང་གི་སྙིང་གར་ཐིམ་པར་གྱུར། བཛྲ་མུམྒྲོན་གཞན་
རྣམས་རང་གནས་སུ་གཤེགས་པར་གྱུར། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། །དུར་ཁྲོད་གཞལ་ཡས་ཁང་ལ་ཐིམ་པ་ནས། མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་
གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པའི་སྐུར་བཞེངས་པའི་སྤྱི་བོར་ཨོཾ། ནས། མཚན་པར་གྱུར། མཚམས་མ་གྲོལ་བར་སྲུང་འཁོར་མི་བསྡུ། ཤིས་བརྗོད། བཟང་སྤྱོད་དང། ཐོག་མཐའ་མའི་སྨོན་ལམ་གྱིས་དགེ་
རྩ་བླ་མེད་བྱང་ཆུབ་ཀྱི་རྒྱུར་བསྔོས་ཏེ། ཉལ་བའི་རྣལ་འབྱོར་ལ་འཇུག་ནམ་སྨད་སྔ་བར་བཞེངས་ཏེ། ཡི་དམ་གྱི་ང་རྒྱལ་གྱིས་ངག་བྱིན་རླབས། འགྱུར་སྔགས། འཇམ་དཔལ་ནག་པོའི་སྔགས་ཉེར་གཅིག་ཕྱི་ནང་གི་ཁྲུས། དུས་དྲན་
བདུད་རྩི་རིལ་བུ་མྱང། ཀུན་སློང་བཅོས་ཏེ་དགེ་སེམས་ཁྱད་པར་ཅན་གྱི་རྩིས་ཟིན་པའི་སྒོ་ནས་སྐྱབས་འགྲོ། སེམས་བསྐྱེད། ཚད་མེད་བཞི། ཁྱད་པར་གྱི་སེམས་བསྐྱེད། སྐད་ཅིག་ཀྲོང་བསྐྱེད། ཐོད་བསྐྱེད། མཆོད་པ་བྱིན་

[010A]༄༅། །རླབས་ནས། གང་བར་གྱུར། བདེ་སྟེང་དབྱེར་མེད་ནས། བྱིན་གྱིས་བརླབ་པར་གྱུར། དམིགས་བརྩེམ་ཅི་འགྲོ། དེ་ནས་བླ་བརྒྱུད་ནས་བཟུང་བཟླས་པ་ལ་འཇུག་པའི་བར་དང། ཐུན་བསྡུ་སྐབས་
ཡིག་བརྒྱ། མཆོད་བསྟོད། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། དུར་ཁྲོད་གཞལ་ཡས་ཁང་ལ་ཐིམ། གཞལ་ཡས་ཁང་རང་ལ་ཐིམ་པར་གྱུར། རྣམ་དག་བསམ་པས་ཚུལ་འདིར་འབད་པ་ལས། །ཞེས་སོགས་ཀྱི་སྨོན་ལམ་
མདོར་བསྡུས། ཡོན་ཏན་རབ་རྫོགས་སོགས་ནས། ཆོས་སྐྱོང་སྲུང་མ་རྣམས་ཀྱི་བཀྲ་ཤིས་ཤོག་འཇམ་དབྱངས་བཀའ་སྡོད་ནས། ཕྱེ་མངའ་ཐག་པའི་བཀྲ་ཤིས་ཤོག་ཅེས་ཤིས་བརྗོད་མདོར་བསྡུས་བྱས་ནས་ཐུན་མཚམས་ལ་འཇུག་
དེ་ནས་ཐུན་ཕྱི་མ་གསུམ་གྱི་འགོར་ཐུན་དྲུག་རྣལ་འབྱོར། དམིགས་བརྩེ་མ་ཅི་འགྲོ། ཡོན་ཏན་གཞི་གྱུར་མའི་སྒོ་ནས་ལམ་ཡོངས་རྫོགས་ལ་ཤར་སྒོམ། དེ་ནས་མཆོད་པ་བྱིན་རླབས་བྱས་ཏེ། རྡོར་སེམས་བསྒོམ་བཟླས། རང་
ཉིད་འཇིགས་བྱེད་ནས་ཆོ་གའི་འགོ་མཇུག་ཀུན་ཏུ་སེམས་མ་གཡེང་བར་དལ་བུས་འདོན་ཅིང། ཆོ་གའི་ཚིག་རིས་ལྟར་མོས་བསྒོམ་བྱ་བ་གལ་ཆེ་གསུངས། སྔགས་གྲངས་ཨ་ར་པ་ཙ་ན་འབུམ་ཕྲག་བཅུ་སོང་བ་ན། ཁ་སྐོང་གི་ཞི་བའི་
སྦྱིན་སྲེག་ཕུལ་ཏེ། སླར་ཡང་ཐུན་བཞིའི་རྣལ་འབྱོར་ལ་འཇུག་ཕྲེང་བ་ཕྲེང་ཆོག་མི་དགོས། དག་པ་དྲན་པ་འདོན། ཐུན་ཐ་མའི་མཐར་མཆོད་བསྟོད། གཏོར་འབུལ་སོགས་སྔར་ལྟར་དང། ལོང་ཡོད་ཚེ། མགོན་པོའི་གཏོར་འབུལ་

[010B] ནང་མཆོད་བྱིན་རླབས། བསྐང་རྫས་བྱིན་རླབས། བདག་ཉིད་ཀྱི་ནས། ཉེར་གཅིག་བླ་མ་མགོན་པོ་དབྱེར་མེད་ཀྱི་གསོལ་འདེབས། གྲི་བསེལ། བཤགས་པ། བསྐང་པ། ས་བཅུ་
མ༑ བཟློག་པ། བཟླས་པ། གཏོར་འབུལ། གཏོར་རྫོངས། མཁའ་འགྲོ་སྤྱི་གཏོར། གཞི་བདག་གཏོར་མ། བསྟོད་པ་ནི། རྔམས་པ་སྒྲ་སྒྲོག་མ། ཕྱག་བཞི་མ། བཀའ་ཉན་མ། གནོད་སྦྱིན་བཞི་བསྐུལ། སྟེང་ཚངས་མ། དམ་ཅན་
རྒྱ་མཚོ་མ། མངའ་གསོལ་རྣམས་གཏོར་བསྔོས་རྒྱས་པའི་འདོན་ཚུལ་ཡིན། སྔར་བཀོད་པ་འབྲིང་དང། བསྡུས་པའི་འདོན་ལུགས་ནི། བླ་མ་མགོན་པོ་དབྱེར་མེད་ཀྱི་གསོལ་འདེབས་ཀྱི་རྗེས་སུ་གཏོར་འབུལ། གཏོར་བརྫོངས་བསྡུས་པ། མཁའ་
འགྲོ་སྤྱི་གཏོར། གཞི་བདག་གཏོར་མ། བསྟོད་པ། མྱུར་མཛད་མ། བསྐལ་མེ་མ། དཀའ་བ་དང་བླངས་མ། དཔལ་ལྡན་མགོན་པོའི་བཀའ་ཉན་ཕོ་ཉའི་ཚོགས། །ཞེས་སོགས་བསྡུས་པ། མངའ་གསོལ། མཆོད་བསྟོད་སོགས་སྔར་བཞིན་
མགོན་པོའི་གཏོར་བསྔོས་རྒྱས་འབྲིང་བསྡུས་པའི་འདོན་ཚུལ་བླ་མ་རྡོ་རྗེ་འཆང་གི་ཕྱག་བཞེས་ལྟར་བཀོད་པ་ཡིན་ལ། ལོང་ཡོད་ཚེ་རྒྱས་པ་དང། དེ་མིན་འབྲིང་དང། བསྡུས་པ་གང་འདོན་ཀྱང་ཆོག་ཐུན་ཐ་མའི་མཇུག་གཞལ་ཡས་
ཁང་ནས། མཚན་པར་གྱུར། ཞིང་མཆོག་དམ་པ་ནས། བརྟན་པར་བཞུགས་སུ་གསོལ། །བླ་མཆེད་བསྡུ། འདི་ལྟར་བགྱིས་པའི་རྣམ་དཀར་སོགས་སྨོན་ལམ་མདོར་བསྡུས་དང། སྲིད་ཞིའི་རྣམ་དཀར་མའི་བཀྲ་ཤིས། བསྟན་པ་

[011A]༄༅། །རྒྱས་པའི་སྨོན་ལམ། དེ་ནས། ཉལ་བའི་རྣལ་འབྱོར་སྐྱོང། ཐུན་བཞིའི་རྣལ་འབྱོར་ཡང་བླ་མའི་རྣལ་འབྱོར་གྱི་ཁོངས་ནས་བྱེད་པ་བླ་མ་རྡོ་རྗེ་འཆང་གིས་ཉམས་བཞེས་གནང་ཚུལ་གྱི་ཕྱག་ལེན་ངོ་མ་ཡིན་
གསུངས། དེ་ལྟར་ཐུན་བཞིའི་རྣལ་འབྱོར་གྱི་སྒོ་ནས། རྩ་སྔགས་འབུམ་བཅུ། སྙིང་པོ་འབུམ་བརྒྱ། ཉེ་སྙིང་འབུམ་བཅུ། བསྙེན་གྲངས་སོང་ནས་ཡེ་ཤེས་འབེབས་སྔགས་འབུམ་བཅུ་བཟླ་དགོས་གསུངས། བཟླས་དམིགས་
སྐུ་མཆེད་རིན་པོ་ཆེའི་བསྙེན་ཡིག་ཏུ་གསལ། བླ་མ་དང་ཡི་དམ་བྱིས་རྗེས་སུ་བཟུང་སྟེ་སེམས་ལས་སུ་རུང་བ་ན། སྔགས་ཕྲེང་ལ་དམིགས་པ་གཏད། འོད་ཟེར་སྦྲོ་བསྡུ་དང། གཞལ་ཡས་ཁང་གི་ཆ་སོ་སོ་དང། ཡི་དམ་གྱི་ཞལ་
ཕྱག་རྒྱན་ཆ་ལུགས་སོགས་ལ་གསལ་སྣང་ལེགས་པར་བཏོན་ན་སྐྱོ་བར་མི་འགྱུར། སྐྱོ་བར་གྱུར་ན་གསང་སྔགས་བཟླས་གསུངས་པ་ལྟར་དང། ཐང་སག་པའི་བསྐྱེད་རིམ་ལས་རྭ་རྩེའི་ངལ་བསོ་ཞེས་ཡོད་པ་ལ་སེམས་གཏད་
དེ་སྔགས་བཟླས་བ་ལས་སེམས་རྒྱ་ཡན་དུ་མི་གཏོང་གསུངས། དེ་ལྟར་བསྙེན་གྲངས་དང། ཡེ་ཤེས་འབེབས་སྔགས་སོགས་རྒྱས་པར་ལོངས་ནས། ཞི་རྐྱང་གི་ཐབ་ཏུ་རྫས་ཆེན་བཅུ་གཉིས་དང་ཏིལ་ནག་ལ་གྲངས་གསོག་པའི་ཁ་སྐོང་གི་
སྦྱིན་སྲེག་རྒྱས་བ་བྱས་ཏེ། མཚམས་གྲོལ་དགོས་ཆེ་མཚམས་ཐོའི་ལྷ་ལ་མཚོད་གཏོར་ཕུལ་ཏེ་གཤེགས་གསོལ་བྱས་ཏེ། ཕྱི་མཚམས་ནང་མཚམས་རིམ་གྱིས་གྲོལ་བམ་གཏོགས། མཚམས་ལ་ཧར་དོན་མི་བྱ་གསུངས། མཚམས་གྲོལ་

[011B] མེ་ལྷའི་བྲིས་འབུར་གྱི་སྐུ་བཀྲམ་བའི་མདུན་དུ། གཏོར་མ་ཟླུམ་པོ་ལ་པད་འདབ་བཞིས་བསྐོར་བ། བྲང་རྒྱན་རྩེ་རྒྱན། མེ་རིས་
སོགས་ཅི་མཛེས། ཉེར་སྤྱོད། ནང་མཆོད་སོགས་བཀད་པ་མཛེས་པར་བཤམས་ལ། སྐྱབས་འགྲོ་སེམས་བསྐྱེད་ནས་བླ་མའི་རྣལ་འབྱོར་བདག་བསྐྱེད་བཟླས་བ་ཅུང་ཟད། ཡིག་བརྒྱ། མཆོད་བསྟོད་མདོར་བསྡུས་གྲུབ་རྗེས་མེ་
ལྷའི་མངོན་རྟོགས་ནས་འཕྲིན་བཅོལ་གྱི་བར་བྱས། ཐུན་ཐ་མའི་མཇུག་ཏུ་མགོན་པོའི་གཏོར་བསྔོས། བདག་མདུན་གྱི་མཆོད་བསྟོད། བཟོད་གསོལ་སོགས་བསྙེན་པ་དངོས་གཞིའི་སྐབས་ལྟར་བྱ། མདུན་བསྐྱེད་ཉེར་བསྡུ་མི་བྱ། ཐུན་བཞིའི་སྒོ་
ནས་མེ་ལྷའི་སྔགས་འབུམ་བཅུ་བོང་ནས་མཚན་ཐོག་ཐག་ཏུ་བཟླས་བ་བྱ། ཕྱི་ཉིན་བདག་བསྐྱེད། གཏང་རག་གི་མཆོད་བསྟོད། སྨོན་ལམ། བཟོད་གསོལ་བྱས་རྗེས། མདུན་བསྐྱེད་ཀྱི་མེ་ལྷ་ཡེ་ཤེས་པ་གཤེགས་སུ་གསོལ། དམ་ཚིག་
པ་རྟེན་ལ་བརྟན་བཞུགས་བྱ། བདག་བསྐྱེད་ཉེར་བསྡུ་བྱས་ནས་སྨོན་ལམ་ཤིས་བརྗོད་རྒྱས་པར་བྱ་གསུངས། ཉིན་དེར་ལས་ཐམས་ཅད་པའི་ཐབ་བྲིས་བརྩེགས་གང་བདེ་བྱས་ནས། རྫས་ཆེན་བཅུ་གཉིས་དང། ཡམ་ཤིང་མཛོ་མོ་ཤིང་ངམ་
ཤིང་ཁོ་ཆོ། ཞེས་བ་ཚེར་མ་ལྕགས་ཀྱུའི་དབྱིབས་ཅན་སོར་ལྔ་པ། རྫས་ཆེན་བཅུ་གཉིས་འདིའི་ཁྱད་པར་བའི་རྫས་ནི་མེ་ཏོག་ལུག་རུ་དམར་པོ། མར་ཁུ་དམར་པོ། ཁྱད་པར་བའི་རྫས་འབྲས་ཡོས་ཞོ་དང་མར་དང་སྦྲང་རྩིར་སྦྱར་བ་ལ་གྲངས་
[012A]༄༅། །གསོག་བྱས། མཚན་ཐོབ། ཐག་ཏུ་མེ་ལྷའི་སྤྱིན་སྲེག་རྫས་དང་སྔགས་སྦྲགས་ནས་ཁྲི་ལྷག་འགྲོ་བར་བྱས་ཏེ་སང་ནམ་ལངས་པ་ན་སྦྱིན་སྲེག་གྲུབ་པར་བྱས་ནས་བདག་བསྐྱེད་ལ་གཏང་རག་གི་མཆོད་བསྟོད་
བཟོད་གསོལ་ཉེར་བསྡུ། སྨོན་ཤིས་སོགས་སྤྱི་འགྲོ་ལྟར་བྱ། དེ་ནི་ཁྱད་པར་ཅན་གྱི་སྒྲུབ་པའོ། །བསྙེན་སྒྲུབ་སྦྲགས་མ་ནི། དཀྱིལ་འཁོར་བཀྲམ་པའི་མདུན་དུ་སྟེགས་མཐོ་བར་བ་བྱུང་དང་དྲི་བཟང་གི་ཆུས་ལེགས་པར་བྱུགས་ཏེ་
དྲི་ངད་ལྡང་ངར་བྱས་པའི་དབུས་སུ་ཚད་ལྡན་གྱི་བྲིས་འབུར་གྱི་སྐུ་བཞུགས་སུ་གསོལ། མདུན་དུ་ཟན་གཙང་མར་ཁུ་དང་མངར་གསུམ་བསྲེས་པའི་གཏོར་མ་དམར་རྩི་ཅན་རྒྱན་ཅི་མཛེས། དྲག་བོའི་མཆོད་རྫས་རྒྱུད་ནས་གསུངས་པ་ལྟར་དང་
བཟའ་བཅའི་རིགས། ཉེར་སྤྱོད་གྲངས་ཅི་མང་བཅས་བཀོད་པ་མཛེས་པར་བཤམ། དུས་མཚན་ཕྱེད་ནས་ཁྲོ་བོའི་བརྟུལ་ཞུགས་ཀྱིས་ཁ་ལྷོར་བལྟས་ཏེ་བཞད་པ་བརྒྱད་སྒྲོག་ཅིང། ཅང་ཏེའུ་འཁྲོལ་བཞིན་གདན་ལེ་འཁོད་དེ་སྲུང་འཁོར་
བསྒོམ། དེ་ནས་སྐྱབས་སེམས་ནས་བཟུང་བདག་བསྐྱེད། བཟླས་པ། ཡིག་བརྒྱ། མཆོད་བསྟོད་མདོར་བསྡུས་བྱས་རྗེས་བླ་མ་རྡོ་རྗེ་འཆང་གིས་གསུངས་པའི་བསྙེན་སྒྲུབ་སྤྲགས་མའི་འདོན་སྒྲིགས་ལྟར་དམིགས་རྣམ་དང་བཅས་
བཟླས་པ་ལ་འཇུག་ཐུན་འཇོག་ཁར་ལིག་བརྒྱ། མཆོད་བསྟོད། གཏོར་མ་བྱིན་རླབས་བྱས་ནས་མདུན་བསྐྱེད་ལ་འབུལ། ཐུན་ཐ་མའི་མཐར་ཕྱོགས་སྐྱོང་དང་ཆོས་རྒྱལ་གྱི་གཏོར་འབུལ་སོགས་སྤྱི་ལྟར། ཐུན་ཕྱི་མ་གསུམ་ལ་བདག་

[012B] བདག་འཇུག་ལེན་པ། མཆོད་བསྟོད་བསྡུས་པ། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་  ྾  གཞལ་ཡས་ཁང་རང་ལ་ཐིམ་པར་གྱུར། རང་ཉིད་གཙོ་བོའི་ང་རྒྱལ་གྱིས་མདུན་བསྐྱེད་བསྒྲུབ། སྔར་བཞིན་བྱ་བ་
སོགས་རིགས་འགྲེས། ཐུན་རྗེས་མ་རྣམས་ལ་བདག་འཇུག་ལེན་པ། དྲུག་ཅུ་མ་བསྔོ་བ་སོགས་བླ་མ་རྡོ་རྗེ་འཆང་གིས་གསུངས་པའི་ཆོག་ལྟར་སྒྲུབ་པ་འདིའི་ནང་དུ་བདག་འཇུག་དང་དྲུག་ཅུ་མ་བརྒྱ་རེ་ངེས་ཅན་དུ་འགྲོ་དགོས་གསུངས། དེ་ལྟར་
ཐུན་བཞིའི་སྒོ་ནས་སྔགས་གྲངས་འབུམ་བྲག་བཅུ་འགྲོ་དགོས་གསུངས། སྔགས་གྲངས་སོང་ཟིན་ནས་མཚན་ཐོག་ཐག་ཏུ་སྒྲུབ་རྫས་ལེན་བའི་བསྙེན་པ་ཧྲཱིཥྚཱིལ་མནྟྲ་སིདྡྷི་བཏགས་པ་རྟགས་མ་བྱུང་གི་བར་དུ་བཟླ་གསུངས་པ་ལྟར་བྱ། གཟའ་
འཛིན་དང་ཕྲད་ན་མ་གྲོལ་གྱི་བར་གསུངས་ཀྱང། མཚན་ཐོག་ཐག་ཏུ་བཟླ་བ་མཆོག་ཡིན་གསུངས། དངོས་གྲུབ་ལེན་པའི་འདོད་གསོལ་དང་དམིགས་པ་བླ་མ་རྡོ་རྗེ་འཆང་གི་གསུང་དང། སྐུ་མཆེད་རིན་པོ་ཆེའི་གསུང་གཉིས་ཡོད་
གང་བཏོན་ཀྱང་ཆོག་གསུངས། ནམ་ལངས་པ་ན་ཡིག་བརྒྱ། མཆོད་བསྟོད། གཏོར་འབུལ། དྲུག་ཅུ་མ་དྲག་བསྔོས། ཉི་ཤར་ལ་བདག་བསྐྱེད་མདོར་བསྡུས་ཀྱི་སྒོ་ནས་དྲུག་ཅུ་མ་དྲག་བསྔོས། སྔར་མེ་ལྷའི་བསྙེན་པའི་སྐབས་
ཀྱི་ཐབ་བཟོ་བཅོས་མི་དགོས་ན་དེ་ལུགས་དང། དགོས་ཚེ་ཚེན་གསོས་བྱས་ལ། ཡམ་ཤིང། མར་ཁུ་དམར་པོ། འཇིབ་རྩི་དམར་པོ་གཉིས་ངེས་ཅན་དུ་དགོས་མོད། ནམ་དུས་དབང་གིས་མ་བྱུང་ན་གྲོ་དམར་པོར་ཁ་བསྒྱུར་ཏེ་མངར་

[013A]༄༅། །གསུམ་ཆང་དང་བདུད་རྩི་རིལ་བུའི་ཆུས་བྲན་པ་ལ་གྲངས་གསོག་བྱེད། ཡོ་བྱད་རྣམས་བསྒྲིགས་ཟིན་པ་དང་དྲུག་ཅུ་མ་དྲག་བསྔོས་བྱས། འདི་གསུམ་བླ་མ་རྡོ་རྗེ་འཆང་གིས་གསུངས་པའི་དྲུག་ཅུ་མ་དྲག་
བསྔོས་ལྟར་ཕྱི་དྲོ་གླིང་ལ་གྲིབ་སོ་བབ་པ་ན་ཐབ་རྩར་ཕྱིན་ཏེ། བདག་བསྐྱེད་བཟླས་པ། བསང་ཆུ་དང་མཆོད་ཡོན་སྒྲུབ་པ་སོང་ནས། ཡིག་བརྒྱ་ནས་གཏོར་འབུལ་གྱི་བར་གྲུབ་རྗེས། དྲུག་ཅུ་མ་ཤིན་ཏུ་དྲག་བསྔོ༑ འདི་ལ་ཐབ་ཀྱི་སྟེང་
དུ་མཉྫི་བཅུགས་པའི་ཁར་དྲུག་ཅུ་མ་ནག་པོ་དབྱུ་གུ་གྲངས་ཚང་བ། མཆོད་པ། ཟན་ལིང་དང། བསྒྲལ་ཆས། སྒམ་ཐུན་རློན་ཐུན་སོགས་བཤམས་ཏེ་ཐུན་སྒྲུབ་པ། པཎ་ཆེན་རིན་པོ་ཆེའི་གསུང་གི་ཐུན་མོང་མ་ཡིན་པའི་དྲུག་ཅུ་པ་
དམ་ཉམས་སྲོག་གི་སྤུ་གྲི་ལྟར་འདོན་དགོས། ཐོག་མར་ནང་མཆོད་དང་མཆོད་པ་བྱིན་རླབས། དེ་ནས་མདུན་བསྐྱེད་ཀྱི་གཏོར་མ་ཧྲཱིཥྲཱིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་མདུན་དུ་པདྨ་དང་ཉི་མ་དང་དགྲ་བགེགས་
རྣམས་ཀྱི་སྙིང་ག་ནས་ཞེས་པ་ནས། གཏོར་མ་དང་གཉིས་སུ་མེད་པའི་གཤིན་རྗེ་ཆོས་ཀྱི་རྒྱལ་པོ་ཞེས་པ་ནས། མོ་རྒྱུད་ཀྱི་ཚོགས་དཔག་ཏུ་མེད་པས་བསྐོར་བ། དེ་དག་གི་ཕྱི་རོལ་དུ་ཤར་ལ་སོགས་པའི་ཕྱོགས་མཚམས་རྣམས་སུ། ཤར་དུ་དབང་
བོ་དམར་སེར་གླང་པོ་ཆེ་ལ་ཞོན་པ་ཞེས་པ་ནས། སྲིད་པ་གསུམ་གྱི་འབྱུང་པོའི་ཚོགས་དང་བཅས་པ། དེའི་ཕྱི་རོལ་དུ་དམ་ཅན་རྒྱ་མཚོའི་དམག་ཚོགས་ཤ་ལ་དགའ་ཞེས་པ་ནས། གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ།  སོགས།  སྤྱན་

[013B]ཅེས་པ་ནས། གཤེགས་སུ་གསོལ། །འཇམ་དཔལ་གཤིན་རྗེའི་བཀའ་རྣམས་སྒྲུབ་བྱེད་པའི། །ནས། གཤེགས་སུ་གསོལ། །ཧྲཱིཥྚྲཱིཞེས་པ་ནས། བདག་བསྟོད་
དོ༑ ༑དེ་ནས་གསེར་སྐྱེམས་རིམ་པ་གསུམ་ལ་མཐེབ་རྩེ་གསུམ་གྱི་ནང་དུ་ཟན་རིལ་དམར་རྩི་ཅན་རེ་དང་སྐྱེམས་སོགས་ཀྱིས་བཀང་བ་ནང་མཆོད་ལྟར་བྱིན་རླབས་བྱས་རྗེས། ཧཱུཾ། བླ་མ་ཡི་དམ་དཀོན་མཆོག་གསུམ། །ཞེས་པ་ནས། དེ་རིང་བདག་གི་
གྲོགས་མཛོད་ཅིག་དེ་ནས་ཧྲཱིཥྚྲཱིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་དགྲ་བགེགས་ཀྱི་ལས་ངན་དང་སྡིག་པའི་སེམས་ལས་གྲུབ་པའི་འབྲུབ་ཁུང་ནག་པོ་ཞེས་པ་ནས། བཅུག་པར་གྱུར། ན་མོ་རྗེ་བཙུན་རྩ་བ་དང་བརྒྱུད་པར་
བཅས་པའི་དཔལ་ལྡན་བླ་མ་རྣམས་ཀྱི་བཀའ་བདེན་པ་དང། ནས། ཁངྒ་ཧོཧོགྯའ་བཞིན་ཕྱོགས་བཅུར་སྤྲོས་ནས་ནི། །ཞེས་པ་ནས། ཁངྒཧོ་གཟུ་དང་དབང་དུ་དཀོན་མཆོག་བཞུགས། །ནས། ཆར་འབེབས་པར་གྱུར། ཧཱུཾ་
ཡུངས་ཀར་རྒྱལ་པོ་ཁྲོ་བོའི་ཐུན། །ནས། མཛོད་ཅིག་དཀོན་མཆོག་གསུམ་ལ་གནོད་པ། ཞེས་པ་ནས། ཆར་གཅོད་ཅིག་ཧཱུཾ༑ རྡོ་རྗེ་འཆང་སོགས་སངས་རྒྱས་དང། །ནས། ཆོས་འབྱུང་ནང་དུ་གནས་པར་གྱུར།། །ཨོཾ་ཧྲཱིཥྚྲཱིནས་
ཕཌ་ཕཌ། ཧཱུཾ༑ དགྲ་བོ་འདི་ཡི་གྲོགས་མཛད་པའི། །ནས། ཚར་བཅད་པར་གྱུར། ཧོཿ་དཔལ་རྡོ་རྗེ་འཇིགས་བྱེད་ཁམས་གསུམ་ཟ་བར་ནུས་པའི་རང་བཞིན་ཅན་ནས། མི་འབྱུང་བར་མཛོད་ཅིག་ནས། ལིང་རོ་

[014A]༄༅། །དང་དྲུག་ཅུ་མ་ལྷན་ཅིག་བྱིན་གྱིས་བརླབས་ཏེ་ཚན་པ་བཞི་ཕུལ་རྗེས། གཏོར་མའི་ཡེ་ཤེས་པ་ཧཱུཾ་བཛྲ་ཨུད་ཏིཥྛས་ནམ་མཁར་བཏེགས་ལ་བྱིན་གྱིས་བརླབས་ཏེ་ཆོས་རྒྱལ་ཡབ་ཡུམ་ལ་ཕུལ། ཧོའྗམ་
དཔལ་གཤིན་རྗེའི་གཤེད་ཀྱི་བཀའ་སྡོད་ནས། མཱ་ར་ཡ་ཕཌ། གཞི་བདག་གཏོར་མ་གཏོང། གཏོར་རོ་རྣམས་དང་ཟོར་བསངས་སྦྱངས། སྟོར་པའི་དང་ལས་ཡ་ཧཱུཾ་གིས་མཚན་པ་ལས། ནས། གཏོར་ཟོར་ལ་ཐིམ་པར་གྱུར་
ཧཱུཾ༑ རྣལ་འབྱོར་བདག་གི་གཏོར་ཟོར་གཉན་པོ་འདི། །ནས། ལས་མཛོད་ཅིག་དེ་ནས་བསྐུལ་རིང་འདོན། དེ་རིང་ཚར་ཆོད་ཅིག་བར་འདིར་ལམ་སེལ་གཏོར་མ་བཏང་ནས། ཧཱུཾ༑ ད་ནི་ཟོར་བསྒྱུར་དགྲལ་བསྒྱུར། །ནས་
བགེགས་ལ་དྲོངས། །རྣལ་འབྱོར་དབང་ཕྱུག་ཟོར་འཕེན་ནོ། །ནས། རུ་མཚོན་འཕྱོར། །ཨོཾ༑ མི་མངོན་དབྱིངས་ན་བཞུགས་པའི་རྒྱལ་བཞི་ཁྲོའི་ཚོགས། །ནས། འཕྲིན་ལས་མཛོད། །འཆི་བདག་མས་བསྐུལ་ཞིང། སྡང་བའི་དགྲ་
དང་ཞེས་པའི་སྐབས་དཔལ་འབར་དང་བཅས་ལས་ཀྱི་རྡོ་རྗེས་གཏོར་མ་ཕྱི་རོལ་ཏུ་བསྲེག་ཁང་དུ་དོར། བཟློག་རིང་དང། ཤེར་སྙིང་གསུངས་ཏེ་བཟློག་པ་བྱ། དེ་ནས་ཁྲུས་བྱས། དར་དམར་པོས་ཐོད་བཅིངས་ཤིང། རང་ལྷའི་
ང་རྒྱལ་དང། སྣང་བ་ཐམས་ཅད་བདེ་སྟོང་གི་ངོ་བོར་བལྟས་ཏེ། བཞད་པ་བརྒྱད་སྒྲོག་ཅིང། ཅང་ཏེའུ་འཁྲོལ་བཞིན་ཁ་ནུབ་ཏུ་ཕྱོགས། བདེ་བའི་སྟན་ལ་པདྨའི་འདུག་སྟངས་ཀྱིས་འཁོད་ནས། བྱམས་སྙིང་རྗེ་བྱང་ཆུབ་ཀྱི་སེམས་དང་

[014B] རྡོར་དྲིལ་བྱིན་རླབས་ནས་བཟུང་གཤེགས་གསོལ་གྱི་བར་བླ་མ་རྡོ་རྗེ་འཆང་གིས་གསུངས་པའི་བཅུ་ཆའི་ཆོ་ག་ལྟར་གཉིད་དང་བཟའ་བཏུང་སོགས་ཀྱིས་བར་མཆོད་པར་མཚན་ཐོག་
ཐག་ཏུ་སྦྱིན་སྲེག་བྱ། བླ་མ་ཡབ་སྲས་ཀྱི་བསྙེན་སྒྲུབ་སྦྲགས་མའི་ཆོ་ག་ལྟར་བཀོད་པའི་ལྷ་དབང་དུ་བྱེད་པའི་དམིགས་པ་དང་བཅས་མེ་ཏོག་དམར་པོ་ལ་གྲངས་གསོག་བྱས་ཏེ་སྦྱིན་སྲེག་བྱ། ནམ་ལངས་ནས་མཇུག་བསྡུས་ཏེ་དྲུག་ཅུ་མ་དྲག་
བསྔོས་ཡོངས་གྲགས་ལྟར་ཕུལ་ཏེ་ཐུན་མཚམས་ལ་འཇུག་སྔ་དྲོའི་ཆ་ལ་ངལ་བསོས་ཏེ། ཕྱི་དྲོ་ཡང་སྦྱིན་སྲེག་ལ་འཇུག་དེའི་ཕྱི་ཉིན་ནས་ཉི་མ་རེ་རེ་བཞིན་ཐུན་གཉིས་རེ་བྱས་ཏེ་བཅུ་ཆ་འབུམ་ལྷག་འགྲོ་བ་བྱ། འདི་ནི་བསྙེན་པ་དང་སྦྱིན་སྲེག་
སྦྲགས་ནས་སྒྲུབ་པའི་ལུགས་སུ་བྱས་པ་ཡིན་པས། ཁྲལ་ཆོས་དང་སླ་ཆོས་སུམ་སོང་བར་ཆོ་གའི་འགོ་མཇུག་ཐམས་ཅད་དྲན་ཤེས་བག་ཡོད་དང་ལྡན་པའི་སྒོ་ནས། བླ་མ་ཡི་དམ་ཁྱད་པར་ཅན་འདིའི་བསྙེན་སྒྲུབ་བྱེད་རྒྱུ་བྱུང་བ་རྙེད་པའི་
མཆོག་ལེགས་པར་རྙེད་ཅིང་དལ་འབྱོར་ཐོབ་པ་དོན་དུ་འགྱུར་བས། བླ་མ་རྡོ་རྗེ་འཆང་གི་བསྙེན་ཡིག་ཏུ་གསུངས་པ་བདེ་སྟོང་དབྱེར་མེད་ཀྱི་རྩིས་ཟིན་པའི་སྒོ་ནས་བླ་མ་ཡི་དམ་དབྱེར་མི་ཕྱེད་པ་ལ་དད་པ་བརྟན་པོས་བསྒྲུབ་ན། བླ་མ་ལྷའི་
ཐུགས་དགྱེས་པ་དང། སྔགས་ལ་ན་རེ་བརྗོད་པས་ཀྱང་བསོད་ནམས་དང་ཡེ་ཤེས་ཀྱི་ཚོགས་དཔག་ཏུ་མེད་པ་རང་རྒྱུད་ལ་སྡུད་ཐུབ་པ་ཡིན་གསུངས་པ་ལ་ཡིད་ཆེས་ཀྱི་དད་པ་བརྟན་པོ་ཡོད་ན་ཇི་སྐད་གསུངས་པའི་ཕན་ཡོན་གདོན་མི་ཟ་བར་

[015A]༄༅། །འབྱུང་བས་དད་པ་བརྟན་པོ་གྱིས་གསུངས། བཅུ་ཆའི་སྐབས་མཚམས་མཚམས་སུ་བདག་འཇུག་ལེན་པ། དྲུག་ཅུ་མ་རེ་བསྔོ་ཐུབ་ན་ཤིན་ཏུ་ལེགས་གསུངས། མཇུག་གྲུབ་པ་ན་རྒྱས་པའི་སྦྱིན་སྲེག་ཞིག་འབུལ་
སྲོལ་ཡོད་པས་དེ་ལ་ཐབ་དང། རྫས་སོགས་རྒྱས་པའི་སྐབས་ལྟར་ལ། འོ་ཐུག་བསྒྲུབ་པ་ཚོགས་འབུལ་སོགས་ཐམས་ཅད་དགའ་སྟོན་གྱིས་རོལ་བར་བྱ། འདིའི་ཕྱིས་ཉིན་འགའ་ཞིག་ལ་ཚོགས་མཆོད་རེ་ཕུལ་ནས། བསྙེན་ཡིག་རྣམས་
སུ་གསུངས་པ་ལྟར་ཕྱི་མཚམས་ནང་མཚམས་རིམ་གྱིས་གྲོལ་དགོས་གསུངས། འདི་ནི་བླ་མའི་སྲས་ཀྱི་ཐུ་བོ་རྡོ་རྗེ་འཆང་དངོས་རྗེ་ཐར་ཤུལ་དབུ་མཛད་ཆོས་སྐྱོང་རྒྱ་མཚོའི་ཞལ་སྔ་ནས། དབང་ལུང་ཁྲིད་སོགས་ཐོབ་སྐབས་བསྙེན་ཆེན་གྱི་ལྗགས་
བཀོད་སྩལ་བ་བླ་མའི་ཞལ་གྱི་བདུད་རྩི་འཁྲུལ་མེད་ཕྲན་ལྟ་བུའི་སྐྱེས་སྦྱངས་ཀྱི་ཡོན་ཏན་ཤིན་ཏུ་ཕྲབ་ཞིག་གིས་ནག་འགྲོས་སུ་བཀོད་པའི་འོས་མ་མཆིས་ཀྱང། གོང་ས་མཆོག་གི་རྡོ་རྗེའི་བཀའ་ལ་གྱེན་ལྡོག་མ་ནུས་པར་ཆོས་མེད་སྙོམ་
ལས་པ་བདེ་ཡངས་བློ་བཟང་སྙན་གྲགས་རྒྱ་མཚོས་གྲོང་ཚིག་གི་ལམ་ནས་སྤེལ་བལ་བླ་མ་ལྷ་དང་བཅས་པས་བཟོད་པར་བཞེས་ཤིང་སྒྲིབ་པར་མི་འགྱུར་པས་མཛད་དུ་གསོལ།།    ༈    །།དྲུག་ཅུ་མ་དྲག་བསྔོས་ཀྱི་འདོན་སྒྲིགས་
ཟིན་ཐོ་བཞུགས་སོ།།     ༈    དྲུག་ཅུ་མ་དྲག་བསྔོས་ཀྱི་འདོན་སྒྲིགས་ཟིན་ཐོལ། །འཇིགས་བྱེད་ཀྱི་བདག་བསྐྱེད་སྔོན་དུ་བཏང་ཟིན་པའི་དབང་དུ་བཏང་ན། བཟླས་པའི་མཆོད་

[015B] སྐད་ཅིག་དཀྲོང་བསྐྱེད། ནང་མཆོད་བྱིན་རླབས། མཆོད་པ་བྱིན་རླབས། ཡི་དམ་གྱི་གཏོར་འབུལ། ཕྱོགས་སྐྱོང་གི་གཏོར་འབུལ་ཚང་གཅིག་གྲུབ་ནས་ཆོས་རྒྱལ་གྱི་མཆོད་པ་བྱིན་རླབས་
གཏོར་མཆོས་རྒྱལ་དུ་བསྐྱེད་ན། གཏོར་མ་དང་གཉིས་སུ་མེད་པའི་ཞེས་སྦྱོར། འཁོར་ཕྱོགས་སྐྱོང་བཅོ་ལྔ། དམ་ཅན་རྒྱ་མཚོ་བཅས་ཀྱི་བསྐྱེད་པ། སྤྱན་འདྲེན། འདི་ནས་ལྷོ་ཡི་ཕྱོགས་རོལ་ན། །ཞེས་སོགས་དང། ཛའྗམ་
དཔལ་གཤིན་རྗེའི་གཤེད་ཀྱི་བཀའ་སྡོད་མཆོག་སོགས་འདོན། ཕྱོགས་སྐྱོང་སྤྱན་འདྲེན་ནི། འཇམ་དཔལ་གཤིན་རྗེའི་བཀའ་རྣམས་སྒྲུབ་བྱེད་པའི། །དབང་པོ་ལ་སོགས་ཕྱོགས་སྐྱོང་བཅོ་ལྔ་པ་དང། །སྲིད་གསུམ་སྡེ་བརྒྱད་འབྱུང་
པོ་མ་ལུས་པ། །རྣལ་འབྱོར་འཕྲིན་ལས་སྒྲུབ་ཕྱིར་གཤེགས་སུ་གསོལ། །ཞེས་སྦྱོར། དབང་བསྐུར། རྒྱས་གདབ། དམ་བཞག་མཆོད་པ། ནང་མཆོད། བླ་མ་མཆོག་དང་སོགས་བཤགས་པ། བདེ་ཆེན་ལྷུན་གྲུབ་
མའི་བསྐང་ཐུང་དང། སྟོབས་ཆེན་གཤིན་རྗེ་མཚར་གསུམ་རྗེས་བཟློག་པ་མེད། གསེར་སྐྱེམས་བྱིན་གྱིས་བརླབ། བླ་མ་ཡི་དམ་སོགས་ཀྱི་གསེར་སྐྱེམས། རིལ་བུ་གཉིས་དམར་པོ། གཅིག་དཀར་པོ་བཅས་སྣོད་སོ་སོར་བཤམས་པ་
འབུལ། དགུག་གཞུག་ཚར་གསུམ་ལ་ཐོར་ལོའི་ཆོ་གའི་ནང་གསལ་ལྟར་འདོན། དེ་ནས་དྲུག་ཅུ་མ་ཡོངས་གྲགས་ལྟར་དང། གཏོར་མ་ལྟར་བསྐྱེད་ན་ཆོས་རྒྱལ་གྱི་གཏོར་འབུལ་གོང་གཏོར་མ་ལྷ་བཏེགས་བྱས་ཏེ། ནང་མཆོད་བྱིན་

[016A]༄༅། །རླབས། གཏོར་ བྱིན་རྟླབྶ།  འབུལ་དཀྱུས་ལྟར། གཏོར་རྫོངས་རྒྱས་པ། ལམ་སེལ་གཏོར་མ། དྲག་བསྐུལ་ལམ། ཡང་ན། ཞེ་སྡང་ཆེན་པོ་ཁྲོས་པའི་དཀྱིལ་འཁོར་ནས། །ཞེས་སོགས་ཡིག་རྙིང་གི་
བསྐུལ་བ། འཆི་བདག་མ་བྲག་དཀར་བའི་གདངས་བཅས། སྡང་དགྲ་མར་གཏོར་མ་སྐྱེལ།  རྒྱས་པར་བྱེད་ན་གོམ་པ་བཞི་བཅུའི་སར་སྲེག་ཁང་བྱ་བ་སོགས།  བཟློག་པ་བྱ་ཞིང། ཆོས་རྒྱལ་གྱི་གཏང་རག་མཆོད་པ། བསྟོད་པ་ཀ་བསྟོད་དང། ཡིག་བརྒྱ། བཟོད་གསོལ། གཏོར་
མགྲོན་གཤེགས་གསོལ།  དཀྲ་ཤིས་ཀྱིས་མཐའ་བརྒྱན་བར་བྱའོ།  ་གོང་གི་བསྙེན་སྒྲུབ་སྦྲགས་མ་དང་བཅུ་མའི་འདོན་ཆོག་སོགས་ནི་འཇིགས་བྱེད་དཔའ་གཅིག་གི་བསྙེན་ཆེན་སྐོར་ལྷ་ལྷན་
སྨད་རྒྱུད་སྤར་གསར་དུ་བཞུགས་པ་ལས་ཤེས་དགོས་སོ།།    ༈    །།དྲུག་ཅུ་བ་དྲག་བསྔོ་འབྲིང་པོའི་ཆོག་སྒྲིགས།     ༈    གཏོར་མ་ལྷར་བསྐྱེད་པའི་ལུགས་བྱེད་
ན་བསང་སྦྱང། སྟོང་པའི་ངང་ལས་གཏོར་མ་དང་གཉིས་སུ་མེད་པའི་པདྨ་དང་ཉི་མ་  ྾  མི་བསྐྱེད་ཚེ། སྟོང་པའི་ངང་ལས་མདུན་དུ་པདྨ་དང།   ྾  གཤིན་རྗེ་ཕོ་མོའི་ཚོགས་དཔག་ཏུ་མེད་པས་བསྐོར་བ། གཞན་ཡང་
དབང་པོ་ལ་སོགས་པའི་བྱོགས་སྐྱོང་བཅོ་ལྔ་སྲིད་པ་གསུམ་གྱི་འབྱུང་པོའི་ཚོགས་དང་བཅས་པའི་གཙོ་འཁོར་  ྾  སྐད་ཅིག་གིས་སྤྱན་དྲངས། ཧཱུཾ། འདི་ནས་ལྷོ་ཡི་  ྾  གནས་འདིར་གཤེགས། ཧཱུཾ། འཇམ་དཔལ་

[016B] །དབང་པོ་ལ་སོགས་ཕྱོགས་སྐྱོང་བཅོ་ལྔ་པ་དང། །སྲིད་གསུམ་སྡེ་བརྒྱད་འབྱུང་པོ་མ་ལུས་པ། །རྣལ་འབྱོར་འཕྲིན་ལས་སྒྲུབ་ཕྱིར་གཤེགས་སུ་གསོལ། །ཨོཾ་ཧྲཱིཥྚྲཱིནས། སྟོབས་ཆེན་
གཤིན་རྗེ་མ་གསུམ་པར་བཏང། དེ་ནས་གསེར་སྐྱེམས་ཕུལ་ཏེ། ན་མོ་རྗེ་བཙུན་ཞེས་པ་ནས། སངས་རྒྱས་ཀྱི་བསྟན་དགྲ། དགེ་འདུན་ཡོངས་ཀྱི་དགྲ་བོ། བདག་ཅག་དཔོན་སློབ་འཁོར་དང་བཅས་པ་ལ་གནོད་པར་བྱེད་པའི་
དགྲ་བགེགས་རྣམས་ཀྱི་བླ་སྲོག་རྣམ་པར་ཤེས་པ་མཐོ་སྲིད་པའི་རྩེ་མོ་ནས་དམའ་དམྱལ་ཁམས་བཅོ་བརྒྱད་ཀྱི་བར་གྱི་སྟེང་འོག་ཕྱོགས་བཞི་མཚམས་བརྒྱད་གང་ན་གནས་ཀྱང་སྐད་ཅིག་ཐང་ཅིག་ཡུད་ཙམ་ལ་མདུན་གྱི་གཏོར་མ་འདི་
ལ་ཁུག་གཅིག་སྟིམས་ཤིག་ཎི་ཡ་མ་ཛཿ། ཏྲི་ཡ་མ་ཛཿ། དུང་ཡ་མ་ཛཿ། ཨོཾ་ཧྲཱིཥྚྲཱི་  ྾  ཕཌ་གནོད་བྱེད་དགྲ་བགེགས་ཨ་མུ་ཀ་མཱ་ར་ཡ་ཧཱུཾ་ཕཌ། ནང་མཆོད་བྱིན་རླབས་ནས། འདུད་ཅིང་མཆིས། །བར་རྒྱུན་
ལྟར༑ ཕྱོགས་སྐྱོང་འཁོར་དང་བཅས་པ་རྣམས་ཀྱིས་ཤ་ཁྲག་དམར་གྱི་གཏོར་མ་འདི་བཞེས་ལ། ཁམས་གསུམ་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་བསྟན་པ་བསྟན་འཛིན། བསྟན་པའི་སྦྱིན་བདག་དང་
བདག་ཅག་དཔོན་སློབ་འཁོར་དང་བཅས་པ་ལ་གནོད་ཅིང་འཚེ་བར་བྱེད་པའི་དགྲ་བགེགས་ཐམས་ཅད་ཐལ་བའི་རྡུལ་ཕྲན་བཞིན་དུ་བརླག་པའི་འཕྲིན་ལས་མཛོད་ཅིག་ཅེས་དྲུག་ཅུ་མ་སྤྱི་ལྟར་བསྔོས་ནས་
[017A]༄༅། །གཏོར་མ་ལྷར་བསྐྱེད་བྱས་ཡོད་ཚེ་ལྷ་བཏེག་ཧཱུཾ་བཛྲ་ཨུཏྟིཥྛ་ ལྷར་བསྐྱེད་བྱས་མེད་ན་འདི་མི་དགོས། དེ་ནས་གཏོར་མ་ནང་མཆོད་ལྟར་བྱིན་གྱིས་བརླབས་ལ། ཆོས་རྒྱལ་གྱི་གཏོར་མ་ཕུལ་
ཧོཿ་འཇམ་དཔལ་གཤིན་རྗེའི་གཤེད་ཀྱི་བཀའ་སྡོད།་ཐོགས་པ་མེད་པར་སྒྲུབ་པར་མཛོད་ཅིག་ཆོས་རྒྱལ་ཡབ་ཡུམ་འཁོར་བཅས་ལ། །་བཅོམ་ལྡན་གཤིན་རྗེ་གཤེད་པོའི་བཀའ། །་འཆི་བདག་
ཡ། བཟློག་པ། མངའ་གསོལ་བཅས་གསུང། ཞེས་པ་འདི་ནི། སྒབ་འདྲེ་མནན་ཆོག་སྐབས་མ་ནན་པ་ཟིན་རྗེས་དྲུག་ཅུ་པ་དྲག་བསྔོ་མཛད་རྒྱུར་རྡོ་རྗེ་འཆང་ཕ་བོང་ཁ་པས་ལྗགས་སྒྲིགས་སུ་སྩལ་བའོ།།    ༈    །།
དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་བསྙེན་ཆེན་བྱ་ཚུལ་ཞལ་ཤེས་ནག་འགྲོས་སུ་བཀོད་པ་དམ་པའི་ཞལ་ལུང་བཞུགས་སོ།།    ༈    །།བླ་མ་དང་རྗེ་བཙུན་འཇམ་དཔལ་གཤིན་རྗེའི་གཤེད་དབྱེར་མ་མཆིས་པའི་ཞབས་ལ་གུས་པ་ཆེན་པོས་ཕྱག་
འཚལ་ལོ། །བརྩེ་བ་ཆེན་པོས་དུས་དང་གནས་སྐབས་ཐམས་ཅད་དུ་རྗེས་སུ་གཟུང་དུ་གསོལ་འདིར་ཁྱབ་བདག་རྡོ་རྗེ་འཆང་ཆེན་པོ་འཇིགས་མཛད་དུར་སྨྲིག་གར་རོལ་བཀའ་དྲིན་མཚུངས་མེད་སྐྱབས་མཆོག་རྡོ་རྗེ་འཆང་ཕ་བོང་ཁ་པ་བདེ་ཆེན་སྙིང་པོ་དཔལ་བཟང་
པོའི་ཞལ་སྔ་ནས། འཇམ་མགོན་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་ཐུགས་བཅུད་རྒྱུད་སྡེ་ཟབ་མོའི་དོན་མན་ངག་སྙན་བརྒྱུད་དུ་བཞུགས་པའི་དཔལ་རྡོ་རྗེ་འཇིགས་བྱེད་ཆེན་པོའི་བསྙེན་ཆེན་ནམ་གཞི་བསྙེན་ཆེན་མོར་གྲགས་པའི་ཟབ་ཁྲིད་ཕྱག་ལེན་དང་

[017B] ཇི་སྐད་དུ། སློབ་དཔོན་ཆེན་པོ་ཞི་པའི་ཡེ་ཤེས་ཀྱི་ཞལ་ནས། གཉིས་མེད་ཐུན་མོང་མ་ཡིན་འྐྱྷབ་པའི་སྐུ། །ཀུན་ལ་སྙོམས་མཛད་རྒྱལ་བ་ཀུན་གྱི་ཡབ། །ཆོས་ཀྱི་དབྱིངས་གྱུར་རྒྱལ་
བ་ཀུན་གྱི་ཡུམ། །ཡེ་ཤེས་སེམས་དཔའ་རྒྱལ་བ་ཀུན་གྱི་སྲས། །ཞེས་རྒྱལ་བ་ཐམས་ཅད་ཀྱི་ཡབ་ཡུམ་སྲས་གསུམ་དང་འདྲ་བའི་རྗེ་བཙུན་འཇམ་དཔལ་དབྱངས་དེ་ཉིད་དྲག་པོར་ཁྲོས་པ་གཤེད་དམར། དེ་ལས་ཀྱང་ཆེར་ཁྲོས་པ་དགྲ་ནག་ཤིན་ཏུ་
ཁྲོས་པ་རྡོ་རྗེ་འཇིགས་བྱེད་ཡིན་བས་ཇི་ཙམ་ཁྲོས་པ་ཙམ་གྱིས་དངོས་གྲུབ་མྱུར་ཞིང་བྱིན་རླབས་ཀྱི་ཚན་ཁ་ཆེ་བ་སྟེ། དེ་ཡང་སངས་རྒྱས་རྣམས་ཁྲོས་པའི་ཚུལ་བསྟན་པ་ནི་ཁོང་རྣམས་ཀྱིས་ཉོན་མོངས་སྤངས་ཟིན་པས་ཁྲོ་བ་སོགས་མེད་ཀྱང་གདུལ་བྱའི་
རྒྱུད་ཀྱི་བདག་འཛིན་ལ་ཁྲོས་པ་ཡིན་པས་སྒྲུབ་པ་པོའི་ཉོན་མོངས་འཇོམས་པ་ལ་ཆེས་ཁྱད་པར་འཕགས་པ་དང། དེར་མ་ཟད་ཡི་དམ་གྱི་ལྷ་གཞན་ལས་ཁྱད་ཆོས་ཆེན་པོ་ལྔའི་སྒོ་ནས་ཁྱད་པར་དུ་འཕགས་པ། དྲག་པོ་གཙོ་བོར་སྒྲུབ་པས་ཞི་བ་ཞར་ལ་
འགྲུབ་པ་སོགས་དང། སྙིགས་མའི་དུས་སུ་ལྷ་འདི་ལ་མ་བརྟེན་ན་བར་ཆད་མང་བས་ཆོས་འགོ་མི་ཐོན་པས་ཐུན་མོང་མ་ཡིན་པར་འདི་ལ་བརྟེན་དགོས་ཤིང། རང་ཅག་རྣམས་ཀྱིས་བླ་མ་ཡི་དམ་ཆོས་སྐྱོང་དང་བཅས་པ་འཇམ་དབྱངས་ཀྱི་རྣམ་རོལ་ལ་བརྟེན་དགོས་
པར་གསུངས་པ་ལ་ཆོས་རབ་ཏུ་རྣམ་འབྱེད་ཀྱི་ཤེས་རབ་འཕེལ་བ་སོགས་དགོས་པ་ཁྱད་པར་ཅན་ཡོད་པས། དེ་ལྟར་བྱིན་རླབས་ཀྱི་གཏེར་ཆེན་པོ་བཅོམ་ལྡན་འདས་དཔལ་རྡོ་རྗེ་འཇིགས་བྱེད་ཆེན་པོའི་ཐུགས་རྒྱུད་བསྐུལ་ཏེ་ཉེ་བར་བྱེད་པའི་

[018A]༄༅། །བསྙེན་པ་བྱེད་པ་ལ། ལས་རུང་དང། གཞི་བསྙེན་གཉིས་སུ་ཡོད་པ་ལས། དང་པོ་ལ་དཀྱིལ་འཁོར་གྱི་གཙོ་བོའི་བསྙེན་པ་འབུམ་དང། ཡང་ན་མེ་ཏོག་གང་ལ་ཕོག་པའི་ལྷའི་བསྙེན་པ་འབུམ། འཁོར་རྣམས་
ལ་ཁྲི། ཡེ་ཤེས་འབེབས་སྔགས་དང། ཁ་སྐོང་གི་སྦྱིན་སྲེག་བཅས་དགོས་པར་གསུངས་ཤིང། དེ་ལས་རྒྱས་ཙམ་བྱེད་ན་ལས་བསྙེན་ཞེས་རྒྱུད་ལས་དངོས་བསྟན་དུ་གསུངས་པ་ལྟར། རྩ་སྔགས་འབུམ། སྙིང་པོ་སུམ་འབུམ། ཉེ་སྙིང་བདུན་འབུམ། འཁོར་ལ་
ཁྲི། ཁ་སྐོར་གི་སྦྱིན་སྲེག་བཅས་དགོས་པར་གསུངས་པ་དབུལ་ཆུ་དྷརྨ་བྲས་མཛད་པའི་བསྙེན་ཡིག་ཏུ་གསལ་བ་ལྟར་མཛད་སྲོལ་སྣང་ངོ། །གཉིས་པ་གཞི་བསྙེན་ཆེན་མོར་གྲགས་པ་རྗེ་བདག་ཉིད་ཆེན་པོ་ནས་མན་ངག་ཆིག་བརྒྱུད་དུག་ནང་
པ། འཇམ་དབྱངས་བཞད་རྡོར་གྱིས་སྒྲུབ་པའི་ཐོ་ཡིག་ཙམ་དང། རྗེ་གསེར་ཁང་པ་ཆེན་པོ་ནས་ཤིན་ཏུ་དར་རྒྱས་སུ་མཛད་པའི་ཕྱག་ལེན་ལ་རྒྱས་བསྡུས་འགའ་ཞིག་མཆིས་པ་ལས། འདིར་ཕྱག་ལེན་རྒྱས་པའི་ལུགས་བཞིན་ཞལ་ལུང་དྲི་མ་མེད་
པ་བྱིན་རླངས་ཀྱི་དང་མ་ཡལ་བ་གྲུབ་དང་འཇིགས་མེད་བསམ་གཏན་གྱིས་མཛད་པའི་སེམས་ཀྱི་གླང་སྨྱོན་འགུགས་པའི་ལྕགས་ཀྱུ་དང། བསྙེན་ཡིག་དངོས་གྲུབ་ཀུན་འབྱུང་སོགས་ལེ་ཚན་བརྒྱད་ཀྱི་སྟེང་ནས་བདུད་ལས་རྣམ་རྒྱལ་གྱི་གཞི་བསྙེན་
ཆེན་མོ་འདུག་ཚུལ་སྦྱོར་དངོས་མཇུག་གསུམ་གྱི་རིམ་པ་ལྗགས་ཁྲིད་སྩལ་སྐབས་དམ་པའི་ཕྱག་བཞེས་བཞིན་འགྲེལ་གཏོར་སྔོན་དུ་བཏང་ནས་ཕྱག་ལེན་ཁྲིད་དང་བཅས་པ། མཇུག་ཏུ་དྲུག་ཅུ་མ་དྲག་བསྔོས་འབྲིང་པོ་དང་བཅས་གནང་ནས། དངོས་

[018B] སྒྲུབ་བ་པོ་ལམ་ཐུན་མོང་བས་རྒྱུད་སྦྱངས་ཤིང་རྡོ་རྗེ་སློབ་དཔོན་མཚན་ཉིད་དང་ལྡན་པའི་ངང་ནས་ལྷ་མཆོག་འདི་ཉིད་ཀྱི་དབང་བཞི་རྣམ་པར་དག་པ་ནོས་ཤིང་དམ་སྡོམ་ལ་གནས་པ་དང། རིམ་གཉིས་ཀྱི་ཟབ་ཁྲིད་ལེགས་པར་ཐོབ་པའི་གང་ཟག་གིས་འདི་
ཉིད་ཉམས་སུ་ལེན་པར་བྱ་བ་ལ། དངོས་གཞིའི་བསྙེན་པ་ལམ་དུ་འགྲོ་མི་འགྲོ་སྔོན་འགྲོ་ལ་རག་ལས་ཤིང། དེ་ཡང་རྗེ་བདག་ཉིད་ཆེན་པོའི་བཀའ་སྲོལ་དི་ལ་སངས་མ་རྒྱས་ཀྱི་བར་དུ་ཚོགས་བསགས་སྒྲིབ་སྦྱང་ལ་བར་མ་ཆད་དུ་འབད་དགོས་པའི་གནད་ཀྱིས་འབུམ་
བཞི་ལྟ་བུ་གྲངས་གསོག་ལ་གཙོ་བོར་མཛད་སྲོལ་མེད་ཀྱང། དགའ་ལྡན་ཕྱག་རྒྱ་ཆེན་པོ་དང། གཞི་བསྙེན་ཆེན་མོ་གཉིས་ལ་བསགས་སྦྱང་ལ་འབད་བཞིན་ཐོག་ངེས་པར་གྲངས་གསོག་བྱེད་ཚུལ་ཡང་གསུངས་པས་གཙོ་བོར་བྱང་ཆུབ་ལམ་གྱི་རིམ་པ་ལས་འབྱུང་བ་ལྟར་གྱི་
སྐྱབས་སུ་འགྲོ་ཚུལ་ཤེས་པའི་སྒོ་ནས་སངས་རྒྱས་ཆོས་ཚོགས་མ་ལྟ་བུའི་སྒོ་ནས་སྐྱབས་འགྲོ། བླ་མའི་རྣལ་འབྱོར་ཀྱི་ཁོང་ནས་ཡིག་བརྒྱ། ལྟུང་བཤགས་འདོན་བཞིན་བརྐྱང་ཕྱག་མཎྜལ། བླ་མའི་རྣལ་འབྱོར་དང་འབྲེལ་བའི་གསོལ་འདེབས་དམིགས་བརྩེམ་
ཆུ་མཆོད། ཟ་བྱེད་མཁའ་འགྲོའི་སྦྱིན་སྲེག་དམ་ཚིག་རྡོ་རྗེའི་བཟླས་པ། སྐུའམ་སཱཙྪ་གང་འོས་བླ་མའི་བཀའ་བཞིན་འདེབས་པ་བཅས་སྔོན་འགྲོ་དགུ་པོ་སོ་སོ་ནས་འབུམ་རེ་སླ་ཆོས་སུ་མ་སོང་བ་དངོས་དག་འགྲོ་ངེས་དང། གཞན་ཡང་དགེ་འདུན་ལ་བསྙེན་བཀུར་
གསུང་རབ་ཀློག་པ། ཆུ་གཏོར། སྦྱིན་གཏོང་སོགས་རྒྱ་མི་ཆུང་བ་སྒྲུབ། དངོས་གཞིའི་བསྙེན་པ་ལ་འདུག་པའི་གནས་ནི། རྒྱུད་ནས་བཤད་པ་ལྟར་རམ། ཡང་ན་ལས་དང་པོ་བས་སྔོན་བྱོན་དམ་པས་བྱིན་གྱིས་བརླབས་པའི་ཡིད་མཐུན་གྱི་གནས་སུ་བསྡད་ན་

[019A]༄༅། །གནས་ཀྱིས་གང་ཟག་བྱིན་གྱིས་རློབ་པ་དང་བར་ཆད་མི་འབྱུང་བའི་དགོས་པ་ཡོད། དུས་ནི་ཟླ་བ་དགུ་པའི་ཚེས་ཉེར་དྒུའམ། དེ་མིན་ཉེར་དགུ་གང་རུང་དུ། གནས་ཁང་ལ་བ་བྱུང་གིས་ཆག་ཆག་ལེགས་པར་བཏབ་ལ་བྱི་དོར་
བྱེད༑ བསངས་དུད་ལེགས་པར་གཏོང། གནས་ཡུལ་གྱིས་བདེན་ཁ་ལྷོར་བལྟ་བའམ་བལྟ་བར་མོས་པའི་མདུན་དུ་ཡི་དམ་གྱི་བྲིས་འབུར་གྱི་སྐུ་ཞལ་སྤྲོད་དུ་བཤམས་པའི་མདུན་དུ་སྟེགས་ཀྱི་ཁར་གཏོར་སྒམ་ལྟ་བུ་བྱི་བ་དང་བྱི་ལ་སོགས་ཀྱིས་གནོད་པར་མི་ནུས་པའི་
ནང་དུ་གཏོར་མའི་རྒྱུ་དམ་སེལ་མེད་པ་ནས་བྱུང་བའི་ནས་ནག་རྗེན་བཏགས་ཀྱི་ཕྱེ་ལ་འཆུར་བ་ཅུང་ཟད་དང། བདུད་རྩི་རིལ་བུ་ཁུངས་ལྡན་སེལ་མེད་བཏབ། མར་ཁུ་བཙག་ཐག་བཅད་པ་གྲང་དུ་བཅུག་སྟེ་བ་རྫིས་པར་ཆང་གར་མ་ཅུང་ཟད་བླུགས་པའི་ཟན་
ལ༑ གཏོར་མའི་དབྱིབས་ནི་འཇིགས་བྱེད་ལ་སྙིང་གཟུགས་དང། དེའི་རྩེ་མོ་རྒྱུན་པར་ཤེས་རབ་རྣོ་བའི་ཕྱིར་རྣོ་བ་ལེགས་ཀྱང་འདི་སྐབས་སྒྲུབ་པ་བརྟན་པའི་ཕྱིར་རྩེ་མི་རྣོ་བ། གཡས་གཡོན་དུ་གཤོག་པ་ཅན་གྱི་མར་སྣེ་ཇེ་ཕྲར་སོང་བའི་སྣེ་གཉིས་སྙིང་
གཟུགས་ཀྱི་ཞབས་ནང་དུ་ཆུད་པ་སྟེ། འདི་ནི་མ་འོངས་པར་རྫོགས་རིམ་གྱི་སྐབས་རྩ་རོ་རྐྱང་དུ་རྒྱུ་བའི་རླུང་དབུ་མར་འདུ་བ་མཚོན། དེ་ལ་བྲང་རྒྱན་རྩེ་རྒྱན་དང། རྩེ་མོར་ཟླ་ཉི་མེ་རིས་ནཱ་ད་བཅས་པ་ནི་སྣང་མཆེད་ཐོབ་གསུམ་འོད་གསལ་དང་བཅས་པ་
མཚོན། གཡས་སུ་ཕྱོགས་སྐྱོང་དང་གཡོན་དུ་ཆོས་རྒྱལ་གཉིས་ལ་གཏོར་མ་མདུན་ལེབ་ཤ་གཟུགས་མ་སྟེ་ལུག་ཤ་རྒྱག་པའི་རྒྱབ་ལྟ་བུ་བྲང་རྒྱན་ཟླ་ཉི་མེ་རིས་ནཱ་ད་དང་བཅས་པ་མར་ཚག་སོགས་ཅི་མཛེས་དང། མཁའ་འགྲོ་སྤྱི་གཏོར་བཅས་ལ་དམར་རྩིས་ཕྱུག་

[019B] གཏོར་མའི་རྒྱུ་ཉ་ཤ་འབྲས་ཆན་སོགས་བསྲེས་ན་རུལ་ཉེན་ཆེ་བས་མཐའ་སྐོར་དུ་འཇོག་ན་ལེགས། རྩ་མ་དཀར་གསུམ་མངར་གསུམ་བསྲེ་པའི་གཞིབ་དག་གཏོར་མ་དག་མགོན་པོ་ལ་བཅད་ཁམ་དམ་བརྩི་ཅན་མར་ཚག་སོགས་གང་འོས་བྱས་པ་འབུལ་བ་ལས་ཟུར་དུ་
གཏོར་མ་མི་དགོས་ཤིང། ཞག་པོ་ལོན་ནས་སྔ་མ་བསངས་སོགས་སུ་ཕུལ་ནས་ཉིན་རེ་བཞིན་གསར་དུ་བཤམ། དེ་ལས་གཞན་པའི་རྒྱལ་བཙན་སོགས་ཀྱི་གཏོར་མ་མཉམ་དུ་མི་འཇོག་དེའི་མདུན་དུ་བདག་བསྐྱེད་ཀྱི་མཆོད་པ་འགོ་རང་གི་གཡས་དང། ཕྱོགས་སྐྱོང་
དང་མདུན་བསྐྱེད་ཀྱི་མཆོད་པ་རང་གི་གཡོན་ནས་འོག་བརྩམས་ཏེ་ལྟར་མང་ཉུང་ཅི་འབྱོར་བཤམ། རང་གུ་མདུན་དུ་ནང་མཆོད། རྡོར་དྲིལ། ཅང་ཏེའུ། བགྲང་ཕྲེང་སོགས་དང། གུལ་ཡུངས་སོགས་ཡོ་བྱད་རྣམས་འདུ་བྱེད། དེ་ནས་ཉི་མ་ཕྱི་དྲོའི་དུས་སུ་སྒོ་དྲུག་སོགས་
སུ་མཚམས་ཐོ་བཞི་ཡོད་ན་རྒྱལ་ཆེན་བཞི་སོ་སོར་བསྐྱེད་པའམ། གཅིག་ལས་མེད་ན་ལོགས་བཞི་རྒྱལ་ཆེན་བཞིར་མོས་ནས་རྒྱ་ཆེ་ཙམ་དུ་འཇོག་དེ་ལ་སྐུ་ཙཀ་དར་ཅོག་གང་འོས་བྮིའམ་དཀར་པོ་གཅིག་བྱ། དེ་སྐབས་མདུན་དུ་མཆོད་པ་བཤམ། མཚམས་
ནད་དུ་བླ་མ་ནི་འཕྲད་མིན་ལ་མ་བལྟོས་པར་ངེས་པར་བཞག་སྨན་པའང་གཉིས་གསུམ་ཙམ། མཚམས་གཡོགས་ཀྱང་འདི་ལྕོགས་མིན་བྱུང་ན་འདི་དང་འདི་བྱ་སྙམ་པ་ཁ་ཤས་དང། གཞན་ཡང་གལ་ཆེན་འཕྲད་དགོས་རྣམས་དང། ངེས་མེད་ཁ་ཤས་བཅས་
རྡོ་ཁུ་འདྲེན་པའམ་སྲུང་བའི་འཁོར་ལོའི་ནང་དུ་དེ་དང་དེ་ཡོད་པར་དམིགས། མཚམས་འོག་ཏུ་མང་ཙམ་བཞག་ནས་དོན་དུ་གལ་ཆེན་མ་གཏོགས་མི་གཏོང། དེ་ནས་གཞི་བདག་གཏོར་མ་བཏང་ནས་སྒྲུབ་པའི་གྲོགས་བཅོལ། བགེགས་གཏོར་བསྔོ་

[020A]༄༅། །ཞིང་གུ་གུལ་དང་བསངས་དུད་བདུག་ནས་བགེགས་བསྐྲད། དེ་ནས་སྟན་བདེ་བའི་འོག་ཏུ་རོ་གདན་བཅོས་མའམ་བྲིས་པ་དང་སྔོན་བྱུང་སྟོན་པའི་རྣམ་ཐར་དྲན་པའི་ཆད་ས་དཀར་གྱི་གཡུང་དྲུང་གཡས་སྐོར་དང་རྩྭ་ཀུ་ཤ་དང་དུརྭ་བཀྲམ་ན་
སྲུང་བ་དང་ཚེ་བསྲིང་བའི་རྟེན་འབྲེལ་ཡོད། དེ་ནས་གདན་ལ་ལག་པས་རེག་ལ་ཨོཾ་བཛྲ་ཨཱ་ས་ན་ཧཱུཾ་བརྗོད་ལ་གདན་རྡོ་རྗེའི་རང་བཞིན་དུ་བསམས་ལ་བྱིན་བརླབ། བདུད་རྩི་རིལ་བུའམ། ནང་མཆོད་ཀྱིས་གནས་གསུམ་དུ་ཐིག་ལེ་དང་ཁ་ཡང་དག་པར་
བྱས་ལ། རང་གི་སྤྱི་བོར་ཟླ་བ་ལ་ཨོཾ་དཀར་པོ། མགྲིན་པར་པདྨ་ལ་ཨཱ་དམར་པོ། ཐུགས་ཀར་ཉི་མ་ལ་ཧཱུཾ་སྔོན་པོས་མཚན་པར་བསམས་ལ་འབྲུ་གསུམ་ལན་གསུམ་བརྗོད་ལ་སྒོ་གསུམ་བྱིན་བརླབ་ཅིང། སྟན་ལ་འཁོད་ནས་དང་པོ་ཀུན་སློང་
བཅོས་པ་ནི། བྱ་བ་ལེགས་ཉེས་ཐམས་ཅད་ཀུན་སློང་དང་འཕེན་པའི་སྟོབས་ཀྱིས་བྱེད་པ་ཡིན་པས། བཤེས་གཉེན་བསྟེན་ཚུལ་ནས་བཟུང་བྱང་ཆུབ་ཀྱི་སེམས་རིན་པོ་ཆེའི་བར་བྱང་ཆུབ་ལམ་རིམ་གྱི་དམིགས་རྣམ་གསལ་གདབ་དགོས་ཤིང་
ལམ་གྱི་གཙོ་བོ་གསུམ་པོ་གང་རུང་ཞིག་གིས་མ་ཟིན་ན་འཁོར་བའི་རྒྱུ་ལས་འགྲོས་མེད་པ་ཡིན། དེར་མ་ཟད་དངོས་གཞི་ལྟ་བུ་ལའང་བྱང་ཆུབ་ཀྱི་སེམས་ཡང་ཡང་གསལ་འདེབས་དགོས་པ་ནི་བྱང་སེམས་སློབ་ལམ་པ་ལམ་ལ་སློབ་བཞིན་པས་ཀྱང་བྱང་
ཆུབ་ཀྱི་སེམས་ལ་གསལ་འདེབས་རེ་དགོས་པར་གསུངས་ན་རང་རེ་ལས་དང་པོ་བས་དངོས་གཞི་མཇུག་དང་བཅས་པ་ལ་གསལ་འདེབས་ཡང་ཡང་དུ་བྱེད་པ་གལ་ཆེ། དེ་ཡང་ལེགས་ཚོགས་ཐམས་ཅད་ཀྱི་རྩ་བ་བླ་མ་ཡིན་པས་བླ་མའི་རྣལ་

[020B] དེའི་ངང་ནས་བདེན་སྟོང་སྒྱུ་མ་ལྟ་བུའི་ལྷ་སྐུའི་རྣམ་པར་བསྒོམ་དགོས་པས་བླ་མ་ཡི་དམ་དབྱེར་མེད་པའི་ཐུགས་རྒྱུད་བསྐུལ་བའི་བསྙེན་སྒྲུབ་ལ་འཇུག་རྒྱུ་བྱུང་བ་འདི་སྐལ་བ་ཤིན་ཏུ་བཟང་ངོ་སྙམ་པའི་དགའ་སྤྲོ་དང་བཅས་སྐྱབས་ཡུལ་
གསལ་བཏབ་ནས་སྐྱབས་འགྲོ་བཞི་སྐོར་བརྒྱ་རྩ། ཚད་མེད་བཞི་དང། ཁྱད་པར་བའི་སེམས་བསྐྱེད་སྐབས་བསྙེན་སྒྲུབ་འོག་འཇུག་ཚང་མ་དམིགས་འོག་ཏུ་བཅུག་དེ་ནས་སྐད་ཅིག་ཀྲོང་བསྐྱེད། ཐོད་བསྐྱེད། མཆོད་བ་བྱིན་རླབས། ངོ་བོ་ཡེ་ཤེས་ལ་
སོགས་ནས་བླ་མཆོད་བདེ་སྟོང་དབྱེར་མེད་མ་ཕྱག་ལེན་བཞིན་བཏོན་ལ་དམིགས་བརྩེམ་བརྒྱ་རྩ་དང། དེང་བརྩམས་མ། ཡོན་ཏན་འབྱུང་གནས་ནས། འབད་མེད་ལྷུན་གྱིས་གྲུབ་པའི་བཀྲ་ཤིས་སྩོལ། །ཞེས་པའི་བར་དལ་བུས་བཏོན་ལ་བཤར་སྒོམ་བྱེད་
ཡང་ན་སྐྱབས་འགྲོ་བཞི་སྐོར་བརྒྱ་རྩ་སོགས་ནས། ཀུན་ནས་འཕྲོ་ལ་ཕྱག་འཚལ་ལོ། །བར་ཡོངས་གྲགས་ལྟར། ལྟུང་བཤགས་དང་སྤྱི་བཤགས་ཚར་གསུམ་རེ། གཙོ་རྒྱལ་མ། དགའ་ལྡན་ལྷ་བརྒྱ་མའི་སྒོ་ནས་དམིགས་བརྩེམ་བརྒྱ་རྩ། ས་
གསུམ་མ་ཆ་ཚང་ངམ་དེང་བརྩམས་མ། ཡོན་ཏན་གཞི་གྱུར་མ་རྣམས་འདོན་པ་ཕྱག་ལེན་རྣམ་དག་ཡིན། བླ་མའི་རྣལ་འབྱོར་རྒྱས་བསྡུས་གང་འདོན་ཀྱང་དངོས་གཞི་བསྙེན་པའི་འགོ་ཕྱི་དྲོ་གླིང་ལ་གྲིབ་མ་བབ་ཅིང་རི་ནས་ཉི་མ་མ་བཞུད་པའི་དུས་སུ་དགེ་སེམས་
ཁྱད་པར་ཅན་གྱི་ངང་ནས་འཇིགས་བྱེད་ཀྱི་ཆོ་གའི་བརྒྱུད་འདེབས་ནས་བཟུང་བཟླས་པའི་བར་མངོན་རྟོགས་རྒྱས་པ་སེམས་གཞན་དུ་མ་ཡེངས་པར་དལ་བུས་འདོན་ཅིང། ལམ་ཁྱེར་གསུམ་གྱི་སྐབས་སྦྱང་གཞི་སྦྱོང་བྱེད་ངོ་འཕྲོད་པར་བྱས་ལ་སྔ་མ་མ་བརྗོད་པར་ཕྱི་མ་བསྣན་

[021A]༄༅། །ཅིང་གསལ་སྣང་དང་ང་རྒྱལ་བརྟན་པོ་བྱེད་དགོས། དེ་ཡང་སྟོང་སྦྱང་ལེགས་པོ་བྱེད་པ་ལ་རག་ལས་པས་ཞིབ་པར་བསྐྱེད་རིམ་གྱི་ཁྲིད་ལས་འབྱུང་བ་ལྟར་གསལ་གདབ། བཟླས་དམིགས་མང་ཡང་གཙོ་ཆེར་བླ་མ་ཡི་
དམ་དབྱེར་མེད་ལ་དད་གུས་ཤུགས་དྲག་པོས། ངེས་འབྱུང་བྱང་སེམས་ཡང་དག་པའི་ལྟ་བ་དང་མཆོག་ཐུན་མོང་གི་དངོས་གྲུབ་ད་ལྟ་ཉིད་དུ་སྩལ་དུ་གསོལ་སྙམ་ནས་གསོལ་འདེབས་ཀྱི་ཚུལ་དུ་བཟླས་ན་གེགས་ཉུང་ཞིང་བྱི་རླབས་ཆེ། རང་གི་ཆོས་
ཞུས་པའི་བླ་མ་དང་གཏན་ནས་མ་འདྲེས་པའི་ཡི་དམ་ཞིག་བསྒོམ་པ་སྐད་བྱས་ཀྱང་དངོས་གྲུབ་ཅི་ཡང་མི་འབྱུང་བས་བླ་ལ་ཡི་དམ་ངོ་བོ་དབྱེར་མེད་པར་མ་ཟད། ཡི་དམ་བླ་མའི་སྤྲུལ་པ་ཡིན་པར་ཡིད་ཆེས་པའི་སྒོ་ནས་བསྙེན་པ་གསོལ་འདེབས་ཀྱི་ཚུལ་དུ་བཟླ་
དགོས། ཐོག་མ་ནས་སེམས་ནང་དུ་སྔགས་འཁོར་སོགས་ལ་གཏད་དྲགས་ན་སྲོག་རླུང་གི་རྒྱུར་འགྲོ་ཉེན་ཆེ་གསུངས་པས་དེ་འདྲའི་སེམས་སྐྱོན་འབྱུང་བའི་རྒྱུ་ལ་ཨུ་ཚུགས་མི་བྱ། བཟླ་བྱའི་སྔགས་ཐོག་མར་ཨ་ར་པ་ཙ་དང། ཁྲོ་བོའི་སྔགས་གསུམ་ཅི་འགྲོ་
བཟླ། དེ་ནས་ཐུན་གྲོལ་ཁར་ཡིག་བརྒྱ། ཕྱི་ནང་གི་མཆོད་བསྟོད། གཏོར་མ་བྱིན་རླབས། གཏོར་མགྲོན་བསྐྱེད་པ་ནས། ཕྲིན་ལས་མཛོད་ཅིག་བར་དང། རང་གི་ཐུགས་ཀའི་ཧཱུཾ་ནག་པོའི་ཞེས་སོགས་ཆོས་རྒྱལ་སྤྱན་འདྲེན། གཏོར་འབུལ། ནང་མཆོད་
འཇམ་དཔལ་བཀའ་ཉན། བླ་མ་མཆོག་དང། བརྐྱངས་བསྐུམས་མ། འཆི་བདག་མ། སྟོབས་ཆེན་གཤིན་རྗེ་མ་ཚར་གསུམ། ཡིག་བརྒྱ། མ་རྙེད་ཡོངས་སུ་དང། ལྷག་པ་དང་ནི་སོགས། གཏོར་མགྲིན་གཤེགས་གསོལ་བྱས་རྗེས་

[021B] དེ་ནས་མགོན་པོའི་ཐོད་བསྐྱེད། མཆོད་པ་བསྐང་རྫས་བྱིན་རླབས། རང་གི་ཐུགས་ཀའི་ཧཱུཾ་སྔོན་པོའི་སོགས་ནས་སྤྱན་དྲངས། ཁྲི་ཉེར་གཅིག། ཆོས་དབྱིངས་ངང་ལས་ནས། ཉེར་སྤྱོད་འདོད་ཡོན་རྣམས་རྒྱས་
བསྡུས་གང་འོས་དང། ནང་མཆོད་རྣམས་འབུལ། བླ་མགོན་དབྱེར་མེད། གྲིབ་སེལ། བཤགས་པ། བསྐང་བ། ས་བཅུ་མ། འཇམ་པའི་དབྱངས་ཀྱིས་མཚན་བཏགས་པ། །སོགས། བཟློག་པ། གནད་དབབ། བཟླས་པ། གཏོར་
འབུལ། གཏོར་རྫོངས། མཁའ་འགྲོ་སྤྱི་གཏོར། མྱུར་མཛད་མ། རྔམས་པ་སྒྲ་སྒྲོག། བསྐལ་མེ་མ། བཀའ་ཉན་མ། གནོད་སྦྱིན་བཞི་བསྐུལ། སྟེང་ཚངས་མ། དམ་ཅན་རྒྱ་མཚོ་མ། མངའ་གསོལ་རྣམས་གསུངས་པ་གཏོར་བསྡོས་རྒྱས་པའི་ལུགས་དང། འབྲིང་ལ། མཆོད་
པ་ནང་མཆོད་སྔགས་ཙམ་དང། བླ་མགོན་དབྱེར་མེད་ཀྱི་རྣལ་འབྱོར་ནས་བཤགས་པའི་བར་སྔར་ལྟར་ལ། དེ་ནས་གནད་དབབ། བཟླས་པ། གཏོར་འབུལ། གཏོར་རྫོངས་བསྡུས་པ། མཁའ་འགྲོ་སྤྱི་གཏོར། གཞི་བདག་གཏོར་མ། མྱུར་མཛད་མ། བསྐལ་མེ་མ། གནོད་སྦྱིན་
བཞི་བསྐུལ་བསྡུས་པ། མངའ་གསོལ་རྣམས་གསུངས། བསྡུས་པ་ནི། བླ་མགོན་དབྱེར་མེད་རྗེས་གཏོར་མ་འབུལ། དེ་མན་འབྲིང་པོ་ལྟར་འདོན། གང་བཏོན་ཀྱང་དེ་ནས་གཏང་རག་གི་མཆོད་པ་བྱིན་རླབས། འཇིགས་བྱེད་མགོན་པོ་གཉིས་ལ་མཆོད་པ་
ནང་མཆོད། བསྟོད་པ་རྣམས་བྱས་རྗེས་ཡིག་བརྒྱ། གང་ཡང་བདག་བློ། མ་རྙེད་ཡོངས་སུ། བདག་ལ་དངོས་གྲུབ། བླ་མ་མགོན་པོ་དབྱེར་མེད། སེལ་བར་ཤོག་དགེ་བ་འདི་ཡིས། སྟོན་པ་བླ་ན། ཆོས་ཀྱི་རྒྱལ་པོ། བདག་དང་གཞན་གྱི། རྗེས་
[022A]༄༅། །བཙུན་བླ་མ། དཔལ་ལྡན་བླ་མའི་རྣམ་པར་ཐར་པ་ལ། །སོགས། སྐྱེ་བ་ཀུན་ཏུ། རྒྱལ་བའི་གསུང་ལ་རྣམ་དག་རིག་པ་ཡིས། །ཡིད་ཆེས་ཅུང་ཟད་རྙེད་ནས་མང་ཐོས་དོན། །ཚུལ་བཞིན་སྒྲུབ་ཕྱིར་དབེན་པ་བསྟེན་འདོད་བདག་
སྒྲུབ་པའི་བྱ་བ་ཕ་མཐར་ཕྱིན་གྱུར་ཅིག་འཇིག་རྟེན་བདེ་ཞིང། ནས། ཡིད་ལ་འདོད་པ་ཀུན་འགྲུབ་ཤོག་དེ་ལྟར་ཁོ་བོའི་དབང་པོ་སོགས་སྨོན་ལམ་དང། མགོན་པོའི་གཏོར་མགྲོན་གྱི་ཡེ་ཤེས་པ་རང་གི་སྙིང་གར་ཐིམ་པར་གྱུར། བཛྲ་མུཿ་མགྲོན་
གཞན་རྣམས་རང་གནས་སུ་གཤེགས་པར་གྱུར། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། དུར་ཁྲོད་གཞལ་ཡས་ནས། མཚན་པར་གྱུར། མཚམས་མ་གྲོལ་བར་སྲུང་འཁོར་མི་བསྡུ། ཡོན་ཏན་རབ་རྫོགས་ནས། ཕྱེ་མར་འཐག་པའི་བཀྲ་ཤིས་
ཤོག་ཅེས་ཆོས་རྒྱལ་གྱི་ཤིས་བརྗོད་དང། དེ་ལྟར་གསོལ་བ་བཏབ་པས་སོགས་བླ་མཆོད་བསྡུ་ཞིང། ཉིན་རེ་བཞིན་དགེ་སྦྱོར་བླ་མའི་རྣལ་འབྱོར་གྱི་ཁོངས་ནས་བྱེད་པ་རྗེ་བླ་མའི་སྙན་བརྒྱུད་ཀྱི་མན་ངག་ཁྱད་པར་ཅན་ཡིན། དེ་ནས་དགེ་རྩ་རྣམས་བཟང་སྤྱོད་དང་
ཐོག་མཐའ་བར་དགེ་སོགས་ཀྱི་སྨོན་ལམ་གྱིས་བྱང་ཆུབ་ཀྱི་རྒྱུར་བསྔོ་ཞིང། ཐུན་དུག་གི་སྟེང་ནས་དམ་སྡོམ་རྣམས་བསྔོ་བགྲང་དང་བཤགས་སྡོམ་བཅས། འཕེན་པ་བཟང་པོས་ཉལ་བའི་རྣལ་འབྱོར་སྐྱོང། དེའི་ཕྱི་ཉིན་ནས་ཉིན་རེ་བཞིན་ནམ་སྨད་ནས་ལྡང་
བའི་རྣལ་འབྱོར་གྱིས་ལངས་ནས་ཡི་དམ་གྱི་ང་རྒྱལ་གྱིས་ངག་བྱིན་རླབས། འགྱུར་སྔགས། འཇམ་དཔལ་ནག་པོ། སྨེ་བརྩེགས་སོགས་ཀྱི་སྔགས་བཏོན་ནས་ཕྱི་ནང་གི་ཁྲུས་ཀྱི་རྣལ་འབྱོར་བྱས་ན་གྲིབ་དང་བྱད་ཁ་མི་འབྱུང། དུས་དྲན་བསྟེན་

[022B] ཀུན་སློང་བཅོས་ཏེ་དགེ་སེམས་ཁྱད་པར་ཅན་གྱི་རྩིས་ཟིན་པས་སྐྱབས་འགྲོ་ནས་འཇིགས་བྱེད་བདག་བསྐྱེད་བཟླས་པའི་བར་སྔར་བཀོད་པ་ལྟར་འདོན། ནམ་ལངས་རྗེས་ཐུན་སྡུད་སྐབས་ཡིག་བརྒྱ། མཆོད་བསྟོད་དང། རང་གི་ཐོགས་ཀའི་
ཧཱུཾ་ལས་འོད་ཟེར་འཕྲོས། དུར་ཁྲོད་གཞལ་ཡས་ཁང་ལ་ཐིམ། གཞལ་ཡས་ཁང་རང་ལ་ཐིམ་པར་གྱུར། རྣམ་དག་བསམ་པས་ཚུལ་འདིའི་སོཌ་སྨོན་ཤིས་མདོར་བསྡུས་བྱས་ནས་ཐུན་མཚམས་ལ་འཇུག་དགོས་ཤིང། ཏིང་ངེ་འཛིན་འཇིག་པའི་དུས་བཞི་
ཞེས་ཉི་མའི་འཆར་ནུབ་ཀྱི་ཟེར་ཁ་གཉིས་དང་ཉིན་མཚན་གྱི་གུང་གཉིས་ལ་ཐུན་མཚམས་ཁེལ་བ་བྱེད་དགོས། ཐུན་རྗེས་མ་གསུམ་གྱི་འགོར་ཐུན་དྲུག་བླ་མའི་རྣལ་འབྱོར་དང། དཔལ་ལྡན་རྩ་བའི་བླ་མ་ནས། དམིགས་བརྩེམ་ཉེར་གཅིག་རེ། ཡོན་ཏན་
གཞི་གྱུར་མའི་སྟེང་ནས་ལ་མ་ཡོངས་རྫོགས་བཤར་སྒོམ་དང། དཀོན་མཆོག་གསུམ་ལ་སྐྱབས་སུ་འགྲོ། ཞེས་སོགས་རྡོར་སེམས་བསྒོམ་བཟླས་ཐུན་བཞི་ཀ་ལའམ་ཐུན་རེར་ངེས་པར་བྱ་བ་སྙན་བརྒྱུད་ཡིན་ལ། གཞན་རྣམས་ལ་གང་མོས། མཆོད་པ་བྱིན་
རླབས། དེ་ནས་རང་ཉིད་འཇིགས་བྱེད་ནས་ཆོག་བསྡུས་པའི་ལུགས་བཞིན། སྡོམ་གཟུང་དང། ཐུན་མོང་མ་ཡིན་པའི་སྲུང་འཁོར། དག་དྲན། ཕྲེང་བ་འགོམ་ཡུག་དང་བཤང་གཅིག་འདོར་སར་མ་ཁྱེར་ན་ཕྲེང་ཆོག་བཅས་མི་འདོན། ཐུན་ཐ་མའི་མཐར་མཆོད་
བསྟོད་གཏོར་འགུལ་བྱེད་ཚུལ་སོགས་ཉིན་སྔ་མ་དང་འདྲ། ལུགས་གཅིག་ལ་འཇིགས་བྱེད་ལ་ཐུན་དང་པོ་དང། མགོན་པོ་ལ་ཕྱི་མར་གཏོར་མ་འབུལ་བར་གསུངས། དེ་ལྟ་བུའི་ཐུན་བཞིའི་རྣལ་འབྱོར་སྐྱོང་བའམ་གསུམ་རེ་དང་གཉིས་རེ་ཡང་རུང་བར་

[023A]༄༅། །བཞེད་དོ། །ཐུན་མཚམས་སུ་བརྒྱ་རྩ་གཏོང་པ། མཆོད་པ་འབུལ་བ། ལམ་རིམ་བློ་སྦྱོང། འདིའི་བསྐྱིད་རྫོགས། ཆོས་འབྱུང་སོགས་བལྟ་བ་ལས། ལྟ་གྲུང་མི་མཐུན་པ་སོཌ་ཀྱི་དཔེ་སྣ་ཚོགས་ལ་མི་བལྟ། བསྙེན་པ་གྲངས་གསོག་
པའི་གོ་རིམ་ནི། ཐོག་མར་ཨ་ར་པ་ཙ་ན་རབ་འབུལ་བཅུ། འབྲིང་དྲུག་ཐ་མ་བཞི་གསུངས་པས་གྲུབ་ན་སྔ་མ་ལེགས། དེ་ནས་ཐུན་རེ་བཞིན་རྩ་སྔགས་བརྒྱ་རྩ་རེས་འགོ་དྲངས་ནས་སྙིང་པོ་ལ་གྲངས་བསགས་ནས་ཧྲཱི་ཥྚྦི་བྱེ་བ་འདོན་ན་ལས་བཞི་སྟོབས་ལྡན་འགྲུབ་
པར་གསུངས་པས་འབུམ་བརྒྱ་གྲངས་ཕོང་ངེས་དང། དེ་ནས་མཚམས་དམ་དུ་བཅད་ལ་མཚམས་ཐོ་ཆོས་རྒྱལ་དུ་བསྐྱེད་པ་བཞག་ནས་རྩ་སྔགས་འབུམ་བྕུའམ་གྲུབ་ན་འདི་ལ་ཡི་གེ་སྲོག་མི་འདྲ་བ་བཅུ་བདུན་ཡོད་པས་འབུམ་བཅུ་བདུན་བཏོན་ན་འབྲུ་འབུམ་དུ་འགྲོ་བ་
ཡིན་པས་ལེགས། དེ་ནས་ཉེ་སྙིང་འབུམ་བྕུའམ་བདུན་གསུངས་པས་སྔ་མ་ལྟར་འདོན། འདི་དག་གི་སྐབས་སུ་སྔགས་དག་གམ་མ་དག་སྙམ་པའི་ཐེ་ཚོམ་དང། རྨི་ལྟས་བཟང་བ་རེ་ལ་དངོས་གྲུབ་འབྱུང་དུ་རེ་བ་དང། ངན་བ་བྱུང་ན་བར་ཆད་འོང་བའི་
དོགས་པ་སོགས་མི་བྱ་བར་བླ་མ་དང་ལྷ་ལ་ཡིད་ཆེས་ཀྱི་དད་པ་བརྟན་པོས་གསོལ་འདེབས་ཀྱི་ཚུལ་དུ་བཟླ་ཞིང། ཡི་དམ་གྱི་གསལ་སྣང་དང་ང་རྒྱལ་བརྟན་པོ་དང་ལྟ་བའི་གདེང་དང་ལྡན་པའི་ངང་ནས་ཁེངས་དྲེགས་མེད་པར་གྲུབ་རྟགས་ཀྱི་མཆོག་ཉོན་མོངས་ཇེ་ཆུང་
དུ་སོང་བ་ཞིག་དགོས། དེ་མིན་རྣམ་རྟོག་མང་པོས་དབྱད་གཞི་བྱས་ན་བར་ཆད་འབྱུང་ཉེན་ཆེ། དེ་འོད་ན་ངོ་ཤེས་དཀའ་སྟེ་འཕགས་པ་ཉེར་སྦས་ཀྱིས་བདུད་དགའ་རབ་དབང་ཕྱུག་བཏུལ་རྗེས་བདུད་ཀྱིས་སངས་རྒྱས་ཀྱི་སྐུར་སྤྲུལ་བ་ལ་ཉེར་སྦས་ནས་དབང་མེད་དུ་ཕྱག་འཚལ་བའི་

[023B] རྟགས་བྱུང་ན་དངོས་གྲུབ་དང་བར་ཆད་གང་ཡིན་བརྟག་ཐབས་ཞལ་ཤེས་ཀྱང་ཡོད། བསྙེན་གྲངས་ལེགས་པར་སོང་ནས་ཡེ་ཤེས་འབེབས་སྔགས་རྒྱས་པ་དཀྱིལ་ཆོག་ཏུ་ཡོད་པའམ། ལས་སྔགས་ལ་འབྲུ་བཞི་ཧཱུཾ་ཕཊ་ཀྱི་སྔོན་རྗེས་གང་བདེར་
བཏགས་པ་འབུམ་བྕུའམ་བཞི་འབུམ་བཟླས་དམིགས་བསྙེན་ཡིག་ལས་འབྱུང་བ་ལྟར་གྱི་ངང་ནས་བཟླ། དེ་ལྟར་གཞི་བསྙེན་ཆེན་མོའི་གྲངས་དང་ཡེ་ཤེས་འབེབས་སྔགས་བཅས་སོང་ནས་ཞི་བ་ལས་ཐམས་ཅད་པའི་ཐབ་བབ་ཞི་རྐྱང་གི་ཐབ་ཏུ་རྫས་ཆེན་བཅུ་
གཉིས་དང་གཙོ་བོ་ཏིལ་ནག་ལ་གྲངས་བསགས་པའི་ཁ་སྐོང་གི་སྦྱིན་སྲེག་ཉིན་འྒའམ་མ་མཐའ་ཉིན་གཅིག་ལ་རྒྱས་བར་བྱེད། དེ་ནས་མཚམས་གྲོལ་དགོས་ན། མཚམས་ཐོའི་ལྷ་གཤེགས་གསོལ་གྱིས་ཕྱི་མཚམས་ནང་མྪམྶྶ་རིམ་བཞིན་གྲོལ། གྲོལ་
དགོས་མེད་ན་མཚམས་ཐོ་གཤེགས་གསོལ་མི་བྱ་བར་མཚམས་ནང་དེར་མེ་ལྷའི་བསྙེན་པ་གཏོང་དགོས་པས། མེ་ལྷའི་བྲིས་འབུར་གྱི་སྐུ་བཤམས་པའི་མདུན། གཏོར་མ་ཟླུམ་པོ་པད་འདབ་བཞི་པ་རྒྱན་སྤྲོས་ཅན། ཉེར་སྤྱོད་ནང་མཆོད་སོགས་བཤམས་ལ་
སྐྱབས་སེམས་ནས་བླ་མའི་རྣལ་འབྱོར་བདག་བསྐྱེད་བཟླས་པ་ཅུང་ཟད། གཏོར་འབུལ། བསྙེན་པའི་ཐུན་དང་པོ་ལྟར་ཉེར་བསྡུ་རྣམས་གྲུབ་རྗེས། མདུན་དུ་མེ་ལྷ་བསྐྱེད་ཚུལ་དངོས་གྲུབ་ཀུན་འབྱུང་ལྟར་འདོན། བཟླས་བྱའི་སྔགས་ནི། ན་མོ་བཛྲ་པཱ་ཎི་སྱེ་ཨོཾ་
ཨགྣེ་དེ་ཝ་ཏཱ་ཡ་བཧུ་ཝ་ཏ་ཡེ་ཛྭ་ལི་ནི་སཱ་ཧཱ། ཞེས་རྒྱུད་རིག་པ་མཆོག་ནས་གསུངས་པ་འདི་འགྱུར་བཅོས་མི་བྱེད་པར་བཟླ། དེ་ནས་འཕྲིན་བཅོལ་བར་གཞུང་ལྟར་དང། ཐུན་ཕྱི་མ་རྣམས་ལ་བསྙེན་པའི་སྐབས་ལྟར་བདག་བསྐྱེད་བཟླས་པ་ཅུང་ཟད། ཡིག་

[024A]༄༅། །བརྒྱ་མཆོད་བསྟོད་མདོར་བསྡུས་གྲུབ་རྗེས་མེ་ལྷའི་མངོན་རྟོགས་ནས་འཕྲིན་བཅོལ་བར་སྔར་ཡོད་གསལ་འདེབས་ཀྱི་ཚུལ་དུ་བསྐྱེད། ཐུན་ཐ་མའི་མཇུག་མགོན་པོའི་གཏོར་འབུམ། བདག་མདུན་གྱི་མཆོད་བསྟོད། བཟོད་གསོལ་བསྙེན་པ་
དངོས་གཞིའི་སྐབས་ལྟར་དང། མདུན་བསྐྱེད་བསྙེན་པ་མ་གྲོལ་བར་ཉེར་བསྡུ་མི་བྱ། ཐུན་བཞིར་བཅད་དེ་མེ་ལྷའི་བསྙེན་པ་བྱེ་ཆུང་ངམ་འབུམ་བཞི་སོང་རྗེས་མཚན་ཐོག་ཐག་ཏུ་བཟླས་པ་བྱེད། ཕྱི་ཉིན་བདག་མདུན་གཏང་རག་གི་མཆོད་བསྟོད་བསྔོ་སྨོན་བཟོད་གསོལ་
བྱས་རྗེས། མདུན་བསྐྱེད་མེ་ལྷ་ཡེ་ཤེས་པ་གཤེགས་ཤིང། དམ་ཚིག་པ་རྟེན་ལ་བཞུགས་བྱ། བདག་བསྐྱེད་ཉེར་བསྡུ་ནས་སྨོན་ཤིས་རྒྱས་པར་བྱ། དེ་ནས་ཉིན་དེར་དབང་ལས་ཐམས་ཅད་པའི་ཐབ་བྲི་བརྩེགས་གང་བདེ་བྱ་དགོས་པས། བྲིས་ཐབ་ལྟར་
ནས་གཞི་ཁོད་སྙོམས་ལ་ཚོན་དམར་པོར་བྱུགས། ཚངས་ཟུར་གྱི་ཐིག་གདབ། དབུས་ནས་སོར་བཞི་བསྐོར་བའི་ལྟེ་བ་ལ་རྡོ་རྗེ་སྔོན་པོ་སོར་བརྒྱད་པ། དེའི་ཕྱིར་སོར་དྲུག་གིས་བསྐོར་བ་ལ་པདྨ་འདབ་བརྒྱད་སྣ་ཚོགས་པདྨ་སྟེ་ཕྱོགས་བཞི་དམར་པོ། སེ་རླུང་
གཉིས་སེར། བདེན་བྲལ་ལྗང། དབང་ལྡན་སྔོན་པོ། ཕྱོགས་ཀྱི་འདབ་མར། འཁོར་ལོ་དཀར་པོ། རིན་པོ་ཆེ་སེར་པོ། པདྨ་དམར་པོ། རལ་གྲི་ལྗང་ཁུ་རྣམས་སོར་དྲུག་པ། དེའི་ཕྱིར་སོར་དོས་བསྐོར་བར་གཞི་ནག་པོ་ལ་རྡོ་རྗེའི་ཕྲེང་བ་སེར་པོ། དེའི་ཕྱིར་
སོར་བཞིས་བསྐོར་བའི་མུ་རན་ལ་གེ་སར་དང་བཅས་པའི་ཟེའུ་འབྲུ་སེར་པོ། དེའི་ཕྱིར་སོར་བཞིས་བསྐོར་བའི་ཁ་ཁྱེར་ལ་འདབ་རྩེ་ལྕགས་ཀྱུ་ཅན་གཡོན་འཁོར་གྱི་པདྨ་དམར་པོ་བཅུ་དྲུག། འདབ་མའི་རི་མོ་གཉིས་བརྩེགས་སུ་ཡོད་པ། ཕྱོགས་མཚམས་ཀྱི་

[024B] དེའི་ཕྱིར་སོར་དོས་སྟེགས་བུ་གྲུ་བཞི་པ། གྲྭ་བཞིར་ཟླ་ཕྱེད་རྡོ་རྗེས་མཚན་པ་དཔེ་རིས་ལྟར་བྲི། ཐབ་འདི་ནང་བཅུ་ཆ་ཆེན་མོ་ཡང་བླུགས་དགོས་པས་ས་དམར་ལྟ་བུ་མེ་ཐུབ་པའི་འཇིམ་པ་ལ་ཐིག་རྣམས་རི་མོ་གསལ་བ་བྲི། རྩི་
ཐབ་བྱན་མུ་རན་སོར་བཞི་པའི་དབང་སུ་ཁྲུ་ཕྱེད། མུར་ན་སོར་བཞི་ཟད་མཚམས་རྒྱར་སོར་བཞི་པའི་ཁ་ཁྱེར་དབང་ཁྲུ་ཕྱེད་དང་སོར་བཞི་ཕྱི་མཐར་ཡོད་པ་ནང་མཐའ་མུ་རང་དང་མཉམ་པས་ནང་དུ་བགས་ཀྱིས་གཞོལ་བ་ཁོར་ཡུག་ཏུ་བྱ། གཞན་བྲིས་ཐབ་དང་མཚུངས་
རྫས་ཆེན་བཅུ་གཉིས་དང། ཡམ་ཤིང་མཛོ་མོ་ཤིང་ངམ་ཤིང་ཁེ་ཚེ་ཞེས་པ་ཚེར་མ་ལྕགས་ཀྱུའི་དབྱིབས་ཅན་ལ་སོར་ལྔ་པ། མར་ཁུ་དམར་པོ། འདིའི་ཁྱད་པར་བའི་རྫས་འབྲས་ཡོས་དམར་པོ་ཞོ་དང་མར་སྦྲང་རྩིས་སྦགས་པ། སོ་རྩི། གོས་ཐུང་དམར་པོ་སོགས་
ཡོ་བྱད་ཚོགས་པར་བྱས་ནས། ཕྱི་དྲོ་སྒྲུབ་པ་པོ་ཐབ་རྩར་ཁ་ནུབ་ཏུ་ཕྱོགས་ཏེ་གདན་དམར་པོ་ལ་པདྨ་ལྕགས་ཀྱུས་མཚན་པ་དྲི་བཟང་གི་ཆུས་གཤེར་བར་བྱས་པའི་སྟེང་དུ་པདྨའི་སྐྱིལ་ཀྲུང་གིས་འཁོད། དར་དམར་གྱིས་ཐོད་བཅིངས། སེང་ལྡེང་དང་སིནྡྷུ་རའི་ཆུས་
དཔྲལ་བར་ཐིག་ལེ་བྱས་པ་སྨྲ་བ་བཅད། བདག་བསྐྱེད་གཏོར་འབུལ་དང་བཅས་པ་གྲུབ་རྗེས། ལས་སྔགས་བརྒྱ་རྩས་བསངས་ཆུ་དང། ལས་སྔགས་ལ་ཛཿ་བཏགས་པ་བདུན་གྱིས་མཆོད་ཡོན་སྒྲུབ། གཞི་བདག་གཏོར་མ་བསྔོ། རྡོར་དྲིལ་བྱིན་རླབས་ནས་མེ་
ལྷའི་སྦྱིན་སྲེག་གི་ཆོ་གའི་ནང་བཞིན་འབྲས་ཡོས་ལ་གྲངས་བཟུང་ནས་མཚན་ཐོག་ཐག་ཏུ་དམིགས་པ་དང་བཅས་རྫས་སྔགས་སྦྲགས་ནས་སྦྱིན་སྲེག་ཁྲི་ལྷག་ཙམ་འགྲོ་བ་བྱ་ཞིང། འདིས་གོང་གི་མེ་ལྷའི་བསྙེན་པ་གང་སོང་གི་བཅུ་ཆར་གེ་ཆོད་པར་གསུངས་

[025A]༄༅། །འདིའི་འབྲས་ཡོས་རྡོད་ན་དང་པོར་ཆུར་སྤངས་ནས་མ་བརྡོས་ན་ཚིག་ནས་ལེགས་པོ་མི་འབྱུང། ནམ་ལངས་ནས་བདག་བསྐྱེད་ལ་གཏང་རག་གི་མཆོད་བསྟོད་བཟོད་གསོལ་ཉེར་བསྡུ་སྨོན་ཤིས་སོགས་སྤྱི་འགྲོ་ལྟར་བྱ། དེ་ནས་ཁྱད་པར་
གྱི་སྒྲུབ་པའམ། བསྙེན་སྒྲུབ་སྦྲགས་མ་ཁྱེད་དགོས་པས་གནས་ཁང་བྱི་དོར་བྱས་ལ། ཅོག་ཙེ་ལྟ་བུའི་སྟེགས་ལབ་བྱུང་དང་དྲི་བཟང་བྱུགས་ལ་དྲི་ངད་ལྡང་བར་བྱས་པའི་སྟེང་ཚད་ལྡན་ཀྱི་སྐུའམ་དཀྱིལ་འཁོར་དགྲམ། བདག་འཇུག་གི་དཀྱིལ་འཁོར་གཅིག་
ཀྱང་ཟུར་དུ་དགྲམ་དགོས། གོང་གི་མདུན་དུ་འཆུང་ཞིབ་དང་ཟན་གཙང་ལ་མངར་གསུམ་ཆང་གིས་སྤྲུས་པའི་གཏོར་མ་རྒྱན་སྤྲོས་ཅན་དང། ཁྲག་ཆེན་གྱི་མཆོད་ཡོན་སོགས་རྒྱུད་ནས་གསུངས་པ་བཞིན་མཆོད་རྫས་ཉེར་སྤྱོད་བཟའ་བཅའ་སོགས་ཙི་མང་
བཀོད་པ་མཛེས་པར་བཤམ། དུས་མཚན་ཕྱེད་ནས་ཁྲོ་བོའི་བརྟུལ་ཞུགས་རྫོགས་པའི་རྣལ་འབྱོར་པའི་སྐུར་མོས་ནས་བཞད་པ་བརྒྱད་སྒྲོག་ཅིང་ཅང་ཏེའུ་འཁྲོལ་བཞིན་ཁ་ལྷོར་བལྟས་ནས་སྟན་ལ་འཁོད། སྲུང་འཁོར་བསྒོམ། དེ་ནས་སྐྱབས་
སེམས། བླ་མའི་རྣལ་འབྱོར། བདག་བསྐྱེད་བཟླས་པ། ཡིག་བརྒྱ་མཆོད་བསྟོད་པར་བྱ། དེ་ནས་བསྙེན་སྒྲུབ་སྦྲགས་མའི་འདོན་ཆོག་ལྟར་དམིགས་རྣམ་དང་བཅས་ཆོ་ག་ལ་འཇུག། ཐུན་འཇོག་ཁར་ཡིག་བརྒྱ། མཆོད་བསྟོད། གཏོར་མ་བྱིན་བརླབས་ནས་
མདུན་བསྐྱེད་ལ་འབུལ། ཐུན་ཐ་མ་ལ་ཕྱོགས་སྐྱོང་དང་ཆོས་རྒྱལ་གྱི་གཏོར་འབུལ་སྤྱི་ལྟར་དང། ཕྱི་མ་གསུམ་ལ་བདག་བསྐྱེད་བསྡུས་པ། བདག་འཇུག་ལེན། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། གཞལ་ཡས་ཁང་རང་ལ་ཐིམ་པར་གྱུར་

[025B] རང་ཉིད་གཙོ་བོའི་ང་རྒྱལ་གྱིས་མདུན་བསྐྱེད་སྒྲུབ་པ་སྔར་བཞིན་བྱ་བ་རིགས་འགྲེ་དང། མདུན་བསྐྱེད་མཚམས་མ་གྲོལ་བར་མི་བསྡུ། སྒྲུབ་པ་འདིའི་ཁོངས་སུ་བདག་འཇུག་བརྒྱུ་རྩ་དང། དྲུག་ཅུ་མ་བརྒྱ་རྩ་རེ་ངེས་པར་འགྲོ་དགོས། དེ་ལྟར་
ཐུན་བཞིའི་སྒོ་ནས་སྔགས་གྲངས་རབ་འབུམ་བྕུའམ་ཐ་མ་ཡང་འབུམ་བཞི་འགྲོ་དགོས། སྔགས་གྲངས་སོང་ཟིན་ནས་མཚན་ཐོ་ཐག་ཏུ་བཟླས་པ་བྱས་པའི་ཕྱི་ཉིན་ཁ་སྐོང་གི་སྦྱིན་སྲེག་འགྲུབ་ན་བྱ། མ་གྲུབ་ཀྱང་ངེས་ཅན་དུ་མི་དགོས། དྲུག་ཅུ་མ་བསྔོ་
ཚུལ་ལ་ཞལ་ཤེས་མང་ཡང་ལས་བཞི་སྤྱིར་བཏང་ལ། རྒྱུད་སྨད་ཕྱག་བཞེས་ཡིན་ཟེར་བའི་ཤ་གཟུགས་མ་དབྱུ་གུ་བཅས་ལས་བཞི་སོ་སོའི་ཁ་དོག་བྱེད་པའི་ལུགས་གཅིག་དང། སྲད་རྒྱུད་ལྟར་ན་ལས་བཞི་སོ་སོའི་དབྱིབས་ཀྱི་གཏོར་མ་དང། དབྱུ་
གུ་ལའང་ཕྱི་དབྱིབས་དེ་མཚུངས་ཁ་དོག་སོ་སོར་བ་སྦྱུར་བ་དཔེ་རེས་ལྟར་ཕྱག་ཁྲིད་གནང་བ་དང། ཆོས་རྒྱལ་དང་ཕྱོགས་སྐྱོང་གཙོ་བོ་སོ་སོར་ཁ་བསྒྱུར་དང། ལྗགས་དང་འོད་ཟེར་དེ་མཚུངས་བྱེད་འདུལ་བསྙེན་ཡིག་ཏུ་གསལ་བ་ལྟར་ཤེས་པར་བྱ་དགོས་
འཕྲིན་བཅོལ་ནི་འཇམ་པོ་གསུམ་ལ། དམ་རྫས་བདུད་རྩི་འབར་བའི་གཏོར་མ་འདི་བཞེས་ལ་ཞེས་སོགས་ལས་སོ་སོར་ཁ་སྒྱུར་བྱེད། དྲག་པོ་དཀྱུས་མར་ཐལ་མོ་སྦྱར་བ་ལས་བཟློག་པ་མི་བྱ། འདིའི་སྐབས་བརྒྱ་རྩ་གྲངས་གསོག་ནི་གཙོ་བོ་ཞི་བ་
བ་བྱེད། ཡང་སྐྱབས་རྗེ་རྡོ་རྗེ་འཆང་གི་ཕྱག་བཞེས་ལས་བཞི་སྤྱི་དྲིལ་གྱི་འཕྲིན་ལས་བཅོལ་བ་ལྟར་དང། དབྱུ་གུ་བཞི་བཤམས་ཆང་ཆུ་བྲ་ན་པ་སོགས་དྲག་བསྔོ་བྱ་ཚུལ་འོག་ནས་འབྱུང་བའི་སྐབས་དང་འདྲ་ཞིང། དྲག་བསྔོ་རྒྱས་

[026A]༄༅། །འབྲིང་བསྡུས་པ་བྱེད་ཚུལ་བཅུ་ཆ་ཆེན་མོའི་སྐབས་སུ་བཤད་པ་ལས་ཤེས་སོ། །དེ་ནས་ཕལ་པའི་སྒྲུབ་པ་ནི། རང་གི་མདུན་དུ་ཐག་ཤིན་ཏུ་ཉེ་བར་ཅོག་ཙེ་ལྟ་བུར་བ་བྱུང་བྱུགས། དེའི་སྟེང་དུ་ཐོད་པའི་ནང་བ་དམར་སེར་གྱི་
མར་དང་འོ་མ་རྣམས་བཞག་ལ་ཁ་བཀབ། ཉེར་སྤྱོད་ཀྱིས་མཐའ་བསྐོར། ཕྱི་དྲོ་བགེགས་གཏོར་གཏང། སྲུང་འཁོར་བསྒོམ། དེ་ནས་བཞད་པ་བརྒྱད་སྒྲོག་པ་ནས་བདག་བསྐྱེད་བསྙེན་སྒྲུབ་སྦྲགས་མའི་སྐབས་ལྟར་འདོན། མདུན་བསྐྱེད་
བཟླས་པའི་ཚེ། གཡས་པས་གྲི་གུག་ལྟེ་བའི་ཐད་ཙམ་དུ་འཛིན། གཡོན་པས་ཁྲོ་བོའི་རྡོ་རྗེས་སྣོད་ཁ་བཀག་ནས་མནན་ལ་དམིགས་པ་དང་བཅས་ཧྲེའིཥྜཱི་ལ་མནྟྲ་སིདྡྷི་བཏགས་པ་རྟགས་མ་བྱུང་གི་བར་དུ་བཟླ། ཟླ་བ་གཟའ་འཛིན་ཡོད་ནམ་གྲོལ་བར་
དང། དེ་མིན་མཚན་ཐོག་ཐག་བཟླ། རྟགས་ནི་རྫས་འབར་བ་དང། དྲོད་དང་དུ་བ་འཐུལ་བ་སོགས་འབྱུང་ཞིང། དང་པོ་ལྷ་ལ་ཕྱག་བྱས་གུས་པས་བཏུད་དེ་བདག་ཉིད་ཕུལ་ནས། དེ་ནས་ལྷས་མཆོག་ཅི་ཞིག་སྦྱིན་ཞེས་གསུངས་པའམ་གསུང་བར་མོས། བླ་མ་
ལྷ་ལ་ཕྱི་ནང་གསང་བ་དེ་ཁོ་ན་ཉིད་ཀྱི་མཎྜལ་བཅས་ཕུལ་ཏེ་དད་གུས་ཆེན་པོས་འདོད་གསོལ་གཉིས་བསྙེན་ཡིག་ཏུ་གསལ་བ་ལྟར་གང་བྱེད་ཀྱང་ཆོག་པས་དེ་མ་ཐག་དངོས་གྲུབ་ཐོབ་པར་ཐག་བཅད་ལ་ལྷ་རང་ལ་ཐིམ་པར་བསམས་ལ་ལག་གཡས་པས་བསྡུ་
གཡོན་པས་སྒྲུབ་རྫས་བླ་མ་ལྷ་དང་རང་དང། གྲོགས་སོགས་ལ་ཆ་ལྔར་བགོས་ལ་རང་གིས་ལོངས་སྤྱོད། ལྷག་མ་གསོས་ལ་ལོངས་སྤྱོད་ན་ཚེ་དང་ལོངས་སྤྱོད་ཤེས་རབ་འཕེལ་བ་སོགས་ཕན་ཡོན་ཆེའོ། །དེ་ནས་ནམ་ལངས་ནས་ཡིག་བརྒྱ། མཆོད་བསྟོད་

[026B] གཏང་རག་གི་མཆོད་བསྟོད་བྱས་ནས་བདག་བསྐྱེད་ཉེར་བསྡུ་སོགས་དཀྱུས་བཞིན་ནོ། །དངོས་གྲུབ་ཀྱི་རྫས་མཚམས་འདིར་མ་གྲུབ་ན་ཟླ་འཛིན་ལྟ་བུ་དུས་བཅོ་ལྡན་མ་ཡིན་ཞིག་ཏུ་ཆོག་དེ་ནས་བདག་བསྐྱེད་མདོར་བསྡུས་ཀྱི་སྒོ་ནས་དྲུག་ཅུ་མ་
དྲག་བསྔོ་བྱེད། དེ་ནས་མེ་ལྷའི་སྐབས་ཀྱི་ཐབ་བཅོས་དགོས་དང་མཚོན་གསོས་བྱེད། ཡམ་ཤིང། མར་ཁུ། རྫས་ཆེན་མེ་ལྷའི་སྐབས་དང་མཚུངས། ཁྱད་པར་བའི་རྫས། མེ་ཏོག་ལྕགས་ཀྱུ་ཅན་གྱི་ལུག་རུ་དམར་པོ། འཇིབ་རྩི་དམར་པོ་བཅས་ཀྱི་ལོ་
སྡོང་མ་འདྲེས་ཤིང་མདོག་མ་ཉམས་པ་མངར་གསུམ་དང་ཆང་གིས་སྤགས་པ་རྣམས་ལ་ནང་མཆོད་དམ་བདུད་རྩིའི་ལ་བུའི་ཆུས་བྲན། ཁྱད་རྫས་མང་པོ་མ་རྙེད་ན་ཕྱེ་མར་བཏགས་ནས་རིལ་བུ་དྲིལ་བའམ་གྲོ་ལ་ཚོན་གྱིས་དམར་པོར་བསྒྱུར་བ་དང། གཞན་ཡང་
མཁོ་བའི་ཡོ་བྱད་བསྒྲིགས་ཟིན་ནས་དྲུག་ཅུ་དྲག་བསྔོས་བྱ་དགོས། འདི་གཉིས་དང་སང་ནམ་ལངས་ནས་དྲག་བསྔོས་ཚར་གཅིག་སྟེ་འདི་གསུམ་དྲག་བསྔོས་འབྲིང་པོར་བྱེད་དགོས་པས་འདིའི་འདོན་སྒྲིགས་ཕྱག་ལེན་ནི། འཇིགས་བྱེད་བདག་བསྐྱེད་སྔོན་དུ་བཏང་ཟིན་པའི་དབང་
དུ་བྱས་ན་བཟླས་པའི་མཆོད་བསྟོད་པར་སོང་ནས། ནང་མཆོད་དང། མཆོད་པ་བྱིན་རླབས། ཡི་དམ་གཏོར་འབུལ། ཕྱོགས་སྐྱོང་གཏོར་འབུལ་ཚར་གཅིག་གྲུབ་ནས། མདུན་བསྐྱེད་གཏོར་མ་བསང་སྦྱང། སྟོང་པའི་ངང་ལས་མདུན་དུ་པདྨ་དང་ཉི་མ་དང་དགྲ་བགེགས་
རྣམས་ཀྱི་སྙིང་གནས། ཞེས་པ་ནས། གཏོར་མ་དང་གཉིས་སུ་མེད་པའི་གཤིན་རྗེ་ཆོས་ཀྱི་རྒྱལ་པོ། ཞེས་པ་ནས། མོ་རྒྱུད་ཀྱི་ཚོགས་དཔག་ཏུ་མེད་པས་བསྐོར་བ། དེ་དག་གི་ཕྱི་རོལ་དུ་ཤར་ལ་སོགས་པའི་ཕྱོགས་མཚམས་རྣམས་སུ། ཤར་དུ་དབང་པོ་དམར་སེར་
[027A]༄༅། །གླང་པོ་ཆེ་ལ་ཞོན་པ། ནས། སྲིད་པ་གསུམ་གྱི་འབྱུང་པོའི་ཚོགས་དང་བཅས་པ། དེའི་ཕྱི་རོལ་དུ་དམ་ཅན་རྒྱ་མཚོའི་དམག་ཚོགས་ཤ་ལ་དགའ་བ། ནས། གཙོ་འཁོར་རྣམས་ཀྱི་སྤྱི་བོར་ཨོཾ་དཀར་པོ། ནས། སྤྱན་དྲངས། ཛཿ་
འཇམ་དཔལ་གཤིན་རྗེ་གཤེད་ཀྱི་བཀའ་སྡོད་མཆོག་གནས། གཤེགས་སུ་གསོལ། འཇམ་དཔལ་གཤིན་རྗེའི་བཀའ་རྣམས་སྒྲུབ་བྱེད་པའི། །དབང་པོ་ལ་སོགས་ཕྱོགས་སྐྱོང་བཅོ་ལྔ་དང། །སྲིད་གསུམ་སྡེ་བརྒྱད་འབྱུང་པོ་མ་ལུས་པ། །རྣལ་འབྱོར་འཕྲིན་ལས་
སྒྲུབ་ཕྱིར་གཤེགས་སུ་གསོལ། །ཧྲིཥྲཱི་སོགས་ནས་དབང་བསྐུར། རྒྱས་གདབ། དམ་བཞག། མཆོད་པ་གནང་མཆོད། བཤགས་པ། བསྐང་བ། སྟོབས་ཆེན་གཤིན་རྗེ་མ་དང། དེ་ནས་གསེར་སྐྱེམས་ལ་ཟན་རིལ་ཟླ་མ་ཆོས་སྐྱོང་ལ་དམར་པོ་གཉིས་
གཞི་བདག་ལ་དཀར་པོ་གཅིག་བཅས་སྣོད་སོ་སོར་བཤེམས་བན་མཆོད་ལྟར་བྱིན་བརླབས་ལ། ཧཱུཾ། བླ་མ་ཡི་དམ་དཀོན་མཆོག་གསུམ། །ནས། དེ་རིང་བདག་གི་གྲོགས་མཛོད་ཅིག་ཅེས་སོ་སོར་ཕུལ། དེ་ནས་དབྱུ་གུ་ལ། ན་མོ་རྗེ་བཙུན་སོགས། དབྱུ་གུའི་
གཏོར་མ་འདི་ལ་ཁུ་གཅིག་སོགས། དགུག་གཞུག་ཚར་གསུམ་བརྗོད། དེ་ནས་དབྱུ་གུ་སྣོད་བཞི་ལ་བཤམ། གཡས་སུ་ཆང་དང། གཡོན་དུ་ཆབ་བཞག་ལ་ཕྱག་ལེན་ལྟར་བཞི་ཚན་བཞི་འབུལ་བ་གཏོར་མའི་མཐའ་གླུག་དེ་ནས་གཏོར་མ་ཕྱག་རྒྱ་དང་བཅས་
ཨུཏྟིཥྛས་ལྷ་ནམ་མཁར་བཏེག་ལ་ནང་མཆོད་ལྟར་བྱིན་བརླབས་ནས་འབུལ། ཧོཿ་ལ་མ་དཔལ་གཤིན་རྗེ་གཤོད་ཀྱི་སོགས་གཏོར་རྫོངས་རྒྱས་པ། མངར་ཡ་ཕཊ་བར་དང། གཞི་བདག་གཏོར་མ་གཏོང། དེ་ནས་བསྐུལ་རྒྱས་པ། ཧཱུཾ། བཅོམ་ལྡན་གཤིན་

[027B] །ཞེས་པ་ནས། ཁྱོད་ལ་གཉེར་དུ་གཏང་པ་ནི། །བློ་བཟང་རྒྱལ་བའི་བསྟན་པ་དང། །བསྟན་འཛིན་དགེ་འདུན་སྡེ་བཅས་དང། །རྣལ་འབྱོར་དཔོན་སློབ་འཁོར་བཅས་ལ། །སྡང་པའི་དགྲ་བདུད་དང་འདི་དག་ཕྱོགས་མཚམས་གང་ན་གནས་
ཀྱང་རུང། །ཁྱོད་གྱིས་དེ་རིང་སོགས་སྦྱར། བྲག་དཀར་སྔགས་རིམས་པའི་གདངས་དང་བཅས་འཆི་བདག་མ་འདོན། སྡང་དགྲ་མའི་མཚམས་དཔལ་འབར་དང་བཅས་ལས་རྡོར་གྱིས་ཞྭ་གྱོན་ནས་འབུལ། བཟློག་པ་དང། ཤེར་སྙིང་འདོན། ཆོས་རྒྱལ་གྱི་གཏང་རག་གི་མཆོད་
བསྟོད། ཡིག་བརྒྱ། བཟོད་གསོལ། །མགྲོན་གཤེགས་གསོལ། མངའ་གསོལ། ཤིས་བརྗོད་ཀྱིས་མཐའ་བརྒྱན། ཕྱི་བྲོ་གླིང་ལ་གྲིབ་མ་བབ་པ་དང་ཐབ་རྩར་ཕྱིན་ཏེ། བདག་བསྐྱེད་བཟླས་པ། བསངས་ཆུ་སྒྲུབ། འདི་དབང་གི་འགུགས་པ་ཡིན་པས་ལས་
སྔགས་ལ་ཛཿ་སྦྱར་བ་བདུན་གྱིས་མཆོད་ཡོན་སྒྲུབ། ཡིག་བརྒྱ་ནས་གཏོར་འབུལ་རྣམས་གྲུབ་རྗེས། དྲུག་ཅུ་མ་དྲག་བསྔོ་རྒྱས་པ་འདི་ལ། ཐབ་ཀྱི་སྟེང་མཉྫི་བཙུགས་པའི་ཁར་དྲུག་ཅུ་མ་ནག་པོ་དང། སྟེགས་ཀྱི་ཁར་དབྱུ་གུ་གྲངས་ཚང་བ། མཆོད་པ། ཟན་ཡིང་
སྒྲོལ་ཆས། སྐམ་ཐུན་རློན་ཐུན་རྣམས་བཤམ། དེ་ནས་ནང་མཆོད་བྱིན་རླབས་ནས། གཟུ་དབང་བར་གོང་ལྟར་ལ། དེ་ནས་འབྲུབ་ཁུང་བསྐྱེད། ན་མོ་རྗེ་བཙུན་སོགས་དགུག་གཞུག་ལན་གསུམ། ཧཱུཾ། གཟའ་བཞིན་ཕྱོགས་བཅུར་ནས་སྒྲོལ་ཆས་ཐུན་དང་བཅས་ཀྱིས་
བསྒྲིལ་ནས། ལིང་རོ་དང་དབྱུ་གུ་ལྷན་ཅིག་བྱིན་བརླབས་ཏེ་བཞི་ཚན་བཞི་འབུལ་བ་ན་གཞི་བདག་གཏོར་མའི་བར་གོང་ལྟར་དང། དེ་ནས་ཏོར་མ་ཟོར་བསྐྱེད། སྒོ་དབྱེ། བསྐུལ་རྒྱས་པ་གཤེད་བཀའ་མ་དང། འཆི་བདག་མའི་སྡང་དགྲ་མར་དཔལ་

[028A]༄༅། །འབར་དང་བཅས་ལས་རྡོར་གྱིས་གཏོར་མ་ཕྱི་རོལ་གོམ་པ་བཞི་བཅུའི་མཚམས་སུ་སྲེག་ཁང་དུ་དོར། བཟློག་རིང་སོགས་སྔར་དང་འདྲ། ཤིན་ཏུ་མཐར་ཐུག་གི་དྲག་པོ་ནི། དེ་སྟེང། ཞལ་དང་མཆེ་བ་དང། མིག་དང་གཙུག་ཏོར་
གྱི་ཕྱག་རྒྱ་རྣམས་བསྟན་པ། དམར་གྱི་ཨརྒྷཾ། དམ་ཚིག་བསྒྲག་པ། བསྐུལ་རིང། མ་བསྐུལ། ཕྱོགས་སྐྱོང་གི་བསྐུལ་བ། ཡ་མ་རཱ་ཛྙཱི་སྔགས་དཀྲུགས་ཏེ་བཟླ་བ་སོགས་ཞིབ་བར་བླ་མ་མཉེས་པའི་ཞལ་ལས་ཤེས་དགོས་པར་གསུངས། དེ་ནས་གདན་དང་
ཆས་གོས་མེ་ལྷའི་སྐབས་དང་འདྲ་ཞིང། རང་ལྷའི་ང་རྒྱལ་གྱིས་སྣང་བ་ཐམས་ཅད་བདེ་སྟོང་གི་ངོ་བོར་བལྟས་ལ་བཞད་པ་བརྒྱད་སྒྲོག་བཞིན་ཅང་ཏེའུ་འཁྲུལ། སྟན་བདེ་བར་ནུབ་ཏུ་ཁ་ཕྱོགས་ལ་པདྨའི་འདུག་སྟངས་ཀྱིས་འཁོད་ནས་བྱང་ཆུབ་ཀྱི་སེམས་དང་བདེ་སྟོང་
གི་རྩིས་ཟིན་པའི་སྒོ་ནས། གཞི་བདག་ལ་གཏོར་མ་བཏང་ནས་འཕྲིན་ལས་བཅོལ། སྨྲ་བ་བཅད། རྡོར་དྲིལ་བྱིན་རླབས། མཆོད་པ་བྱིན་རླབས། རྫས་སྦྱོང་སོས་ནམ་གཤེགས་གསོལ་བར་བཅུ་ཆའི་སྦྱིན་སྲེག་གི་ཆོག་བཞིན་གཉིད་དང་བཟའ་
བཏུང་གིས་བར་མཆོད་པར་ལྷ་དབང་དུ་བྱ་བའི་དམིགས་པ་དང་ཅས་མཚན་ཐོག་ཐག་ཏུ་མེ་ཏོག་དམར་པོའི་སྦྱིན་སྲེག་རྒྱུན་མི་འཆད་པར་བྱའོ། །དེ་ནས་ནམ་ལངས་ནས་མཇུག་བསྡུས་ཏེ་དྲུག་ཅུ་མ་དྲག་བསྡོས་འབྲིང་པོའམ་བསྡུས་པ་བྱེད་ན་གོང་གི་
འབྲིང་པོའི་ནང་ནས་གཏོར་མ་ལྷ་བསྐྱེད། གཟུ་དབང། དགུག་གཞུག་རྣམས་བཞག་གཞན་སྔར་ལྟར་བྱས་ནས་ཕུལ་ལ་ཐུན་གྲོལ། དེ་ཉིན་ངལ་བསོ། དེའི་ཕྱི་ཉིན་ནས་ཉི་མ་རེ་རེ་བཞིན་སྤྱིན་སྲེག་ཐུན་གཉིས་རེ་བྱས་ཏེ་ཐུན་དང་པོའི་འགོར་

[028B] རྫས་ཐམས་ཅད་མ་འཛོམས་ཀྱང། ཡམ་ཤིང། མར་ཁུ། མེ་ཏོག་དམར་པོ་གསུམ་མེད་མི་རུང་ཡིན། བཞད་པ་བརྒྱད་སྒྲོག་མི་དགོས། ཐབ་རྩར་བདག་བསྐྱེད་བསྒོམ་པ་དང་སྦྱིན་སྲེག་རྣམས་སྔར་བཞིན་
དང། ཐུན་ཕྱི་མ་ཛྭ་ལ་ནས་དབུ་ཚུགས། བཅུ་ཆ་དང་པོ་བླུག་པ་ནས་མཚར་བར་ཐིག་གསར་རྒྱག་དང་མེ་སྙིང་མི་དཀྲུག། ཐུན་ཐམས་ཅད་སྨྲ་བཅད་བྱས་ནས་བསྙེན་པའི་བཅུ་ཆ་སྟེ་འབུམ་བཅུ་འགྲོ་ངེས་བྱ། གོང་གི་གྲངས་གསོག་རིགས་ཕྱག་ལེན་རྒྱས་
བསྡུས་གཉིས་ལས་རྒྱས་པ་བྱེད་ན་ལེགས་པར་གསུངས། མཇུག་ཏུ་ཉིན་འགའ་ཞིག་ལ་དཔའ་བོའི་སྟོན་མོ་དང། རྒྱས་པའི་སྦྱིན་སྲེག་འོ་ཐུག་སྒྲུབ་པ་སོགས་ཀྱིས་རང་དང་གྲོགས་རྣམས་མཉེས་ཤིང་ཚིམ་པར་བྱས་ལ། བསྔོ་སྨོན་གྱི་རྒྱས་འདེབས་དང་
བཀྲ་ཤིས་ཀྱི་དགེ་མཚན་སྤེལ་ནས་བསྙེན་ཡིག་རྣམས་སུ་གསུངས་པ་བཞིན་ཕྱི་མཚམས་ནང་མཚམས་རིམ་གྱིས་གྲོལ་བར་བྱའོ། །དེ་ལྟ་བུའི་རྗེ་བླ་མའི་སྙན་བརྒྱུད་ཀྱི་གདམས་ཟབ་ཁྱད་པར་ཅན་ཡིན་པས་བཀའ་རྒྱ་དམ་ཞིང་སྤྱི་ཁྱབ་ཏུ་སྤེལ་བའི་འོས་
མིན་པར་གསུངས་ནས་དམིགས་བསལ་རེ་གཉིས་མ་གཏོགས་བསྙེན་པ་གཏོང་ངེས་ལས་གཞན་གང་བྱུང་ལ་གནང་དུ་མི་རུང། འདི་ལྟའི་ཡི་དམ་ཁྱད་པར་ཅན་དང་མཇལ་ནས་བསྙེན་པ་བྱེད་རྒྱུ་བྱུང་བའང་སྐལ་བ་ཤིན་ཏུ་བཟང་ཞིང། དལ་འབྱོར་དོན་ལྡན་
དུ་བྱུང་བ་ཡིན་ཏེ། ལྷའི་དབང་པོ་བརྒྱ་བྱིན་ལྟ་བུས་ངལ་བ་བརྒྱ་ཕྲག་གིས་བཙལ་ཡང་འདི་འདྲའི་མན་ངག་གི་ཆ་ཙམ་རྙེད་པར་མི་འགྱུར་བས་འདི་ལ་འབད་ན་ཉེན་ཆེ་ས་ནས་མི་བསླུ་བ་དཀོན་མཆོག་གི་ཆོས་ཉིད་ཡིན་པས། ཕན་ཡོན་ལ་ཡིད་ཆེས་

[029A]༄༅། །བསྐྱེད་དེ་བརྩོན་པས་འབད་པ་གལ་ཆེ་བར་གསུངས་སོ།།  ཞེས་པ་འདི་ཡང་སྐྱབས་རྗེ་རྡོ་རྗེ་འཆང་གི་ཞལ་སྔ་ནས་ཇི་སྐད་གསུངས་བཞིན་འབྲིར་མ་ལངས་ཀྱང་ལག་ལེན་གྱི་གནད་རྣམས་བརྗེད་དུ་ཕངས་ནས་ཟབ་ཁྲིད་ལན་གསུམ་ཐོབ་པའི་ཟིན་བྲིས་ཅུང་ཟད་
ཡོད་པ་རྣམས་རང་གི་ལག་ལེན་བདེ་ཕྱིར་བརྗེད་བྱང་དུ་སུག་བྲིས་བྲིས་བགྱེད་པ་པོ་འདུ་གསུམ་པ་ཐུབ་བསྟན་གསུངས་རབ་བོ།། ཞེས་མཁྱེན་བརྩེ་ལྷག་བསམ་དྲང་པོའི་ངང་ཚུལ་མཚུངས་པ་མེད་པའི་ཐུགས་མངའ་བ་ཆབ་མདོ་དྲུང་ཡིག་རྒན་ངག་ལྡན་རིན་པོ་ཆེ་དེ་ཉིད་ནས། ངེད་ཀྱིས་སྐྱབས་མཆོག་རྡོ་རྗེ་འྖྣག་གི་དྲུང་
ནས་འཇིགས་བྱེད་དབའ་བོ་གཅིག་པའི་བསྙེན་ཆེན་གྱི་ཁྲིད་ཞུས་སྐབས་བརྗེད་ཐོར་བཏབ་པའི་ཟིན་བྲིས་ལེགས་པ་ཞིག་ཡོད་པ་སྔ་དུས་གཞན་གཅིག་ལ་གཡར་བ་ངེས་གསལ་ཡང། ཚུར་འཕྲོད་པ་མ་བྱུང་ཚུལ་སོགས་གུས་སློབ་པ་འདན་གྲ་སུ་དྷཱིའི་མིང་ཅན་བདག་ལ་ཞལ་ཆེམས་ཀྱི་ཚུལ་དུ་ནན་ཏར་ཕེབས་
པ་བཞིན་ཕྱིས་རྟེན་འབྱུང་ལེགས་འཛོམས་ཀྱིས་ལྕགས་ཡོས་ལོར་རྙེད་པ། ཡི་དམ་ཁྱད་པར་ཅན་འདིའི་བསྙེན་སྒྲུབ་དོན་གཉེར་ཅན་མང་པོའི་ཉམས་བཞེས་ཀྱི་ཆ་རྐྱེན་དུ་བསམས་ནས་འདིར་གསར་དུ་བཅུག་པ་ལགས་པས། ནོངས་པའི་ཚོགས་ཅི་མཆིས་བླ་མ་ལྷ་སྲུང་གི་ཚོགས་ལ་བཟོད་པར་གསོལ་ཞིང། སྐྱབས་མཆོག་རྡོ་རྗེ་འཆང་གི་གསུངས་
འབུམ་གྲས་སྔ་རྟིང་རྣམས་སུ་འཁོད་པའི་བཀའ་རྒྱ་ཅན་ལྟ་བུ་འདི་འདྲའི་རིགས་རྣམས་ལག་ཏུ་ལེན་མཁན་དག་ནས་སྣོད་དུ་རུང་ངེས་ལམ་གཏོགས། ཉམས་མཚར་ལྟད་མོའི་ཀློག་འདོན་དང། དམ་མེད་ཐོག་ལྟ་ཅན་དབ་ནོར་ཕྱིར་ཆོས་འཚོང་ལྟ་བུའི་ལག་ཆར་མ་སོང་པ་གནད་དུ་ཆེ་ཞིང། གསང་སྔགས་ཟབ་མོའི་དབང་ཁྲིད་བསྙེན་པ་སོགས་གྲོང་ཆོག་དང་ནུས་
པ་ཐོན་ཐབས་ཙམ་དུ་འཕྱེར་ན་ཁེ་ཡས་ཉེན་ཆེ་བར་གསུངས་པས། མཚན་ལྡན་བརྒྱུད་པའི་མན་ནག་གཙང་ཞིབ་ཚད་ལ་གོ་རིམ་མ་ནོར་བར་ལེགས་པར་བསླབ་སྟེ། གཞན་ཕན་གྱི་བསམ་པ་ཁྱད་པར་ཅན་གྱིས་ཟིན་པའི་སྒོ་ནས་གྲུབ་གཉིས་ཀྱི་དགའ་སྟོན་མྱང་བའི་ཐབས་སུ་འགྲོ་བར་བྱའོ།།    ༈    དེ་ནས་ཞུ་འཕྲིན་དུ་ཤིན་ཏུ་རྒྱས་

[029B] ལྷག་པར་དགེ་སྦྱོར་གྱི་ཐོག་མར་བླ་མའི་རྣལ་འབྱོར་གྱི་ཉམས་མྱོང་གནད་
དུ་བདོན་པ་ནི། སྤྱིར་དེང་དུས་ཆོས་པ་རྣམས་འདྲེས་ཁྱེར་དང། ལམ་ལོག་ལམ་གོལ་སོགས་ཀྱི་བར་གཅོད་ཤིན་ཏུ་མང་བས་ཆོས་པ་ལམ་དུ་འགྲོ་བ་ཆེས་དཀའ་བའི་སྐབས་འདིར་བདུད་ལས་དང་བར་གཅོད་ཀྱིས་མི་ཚུགས་པ་ལ་ཤིན་ཏུ་གནད་ཆེ་ཞིང། འགོ་
བཤེས་གཉེན་བསྟེན་ཚུལ་ནས་འཇུག་མི་སློབ་པའི་ཟུང་འཇུག་གི་བར་གྱི་ལམ་གྱི་རིམ་པ་གང་དང་གང་སྐྱེ་བ་ཐམས་ཅད་བླ་མའི་རྣལ་འབྱོར་ལ་རག་ལས་ཤིང། དེ་དགེ་གེགས་སེལ་དང་བོགས་འདོན་ཡང་བླ་མའི་རྣལ་འབྱོར་ལས་ལྷག་པ་མེད་པའི་རྒྱུ་མཚན་རྒྱ་ཆེ་
མུ་མེད་མཐའ་ཀླས་པ་ཁོ་བོས་སྨྲ་བའི་གོ་སྐབས་བྲལ་བ་ཞིབ་པར་བླ་མ་མཆོད་པའི་ཁྲིད་ཡིག་རྒྱས་པ་རྣམས་དང། བྱང་ཆུབ་ལམ་གྱི་རིམ་པ། གཞན་ཡང་མདོ་རྒྱུད་ཀྱི་གཞུང་དུམ། བཀའ་བརྒྱུད་དང་བཀའ་གདམས་ཀྱི་དམ་པ་གོང་མའི་རྣམ་ཐར་ལས་འབྱུང་བ་
ལྟར་ལགས་ན། སླན་ཆད་ཀྱང་གཅིག་ཆོག་བླ་མའི་རྣལ་འབྱོར་ལམ་གྱི་སྲོག་ཤིང་དུ་བྱས་ནས། ངེས་འབྱུང། བྱང་སེམས། ཡང་དག་པའི་ལྟ་བ། ལམ་རིམ་པ་གཉིས་ཀྱི་རྣལ་འབྱོར་དང་བཅས་པ་ལ་ཉམས་མྱོང་གོང་ནས་གོང་དུ་ཆོས་པ་རབ་ལ་
ཞག་སྐྱེད་དང། ཆོས་པ་འབྲིང་ལ་ཟླ་སྐྱེད་དུ་གསུངས་པ་ལྟར་གནད་དུ་བསྣུན་པ་འཚལ་ཞིང། འོན་ཀྱང་དུས་ཀྱི་སྙིགས་མའི་རང་རྟགས་ཆོས་པ་བཟང་པོ་རྣམས་ལ་ཕྱི་ནང་གསང་གསུམ་གྱི་བར་ཆད་འགལ་རྐྱེན་མཐུན་རྐྱེན་དུ་བརྫུས་ནས་ངོ་མི་ཤེས་པ་

[030A]༄༅། །མང་བས། དེ་རིགས་ལ་རྟོག་པ་སྦྱང་པོས་དེའི་དབང་དུ་མ་ཤོར་བ་དང། འགལ་རྐྱེན་མཐུན་རྐྱེན་དུ་བསྒྱུར་ཐབས་སྤྱི་དང། བླ་མ་ལྷ་སྲུང་ལ་གདུང་བསྐུལ་གསོལ་འདེབས་སོགས་རྒྱས་པར་མགུར་མ་རང་དུ་ཇི་ལྟར་གསོལ་བ་ལྟར་
ཕྱག་ལེན་དུ་ཅི་ཐེབས་མཛད་པར་ཞུ་ཞིང། དྲི་བའི་སྐོར། དྲུག་ཅུ་མ་དྲག་བསྔོས་རྒྱས་པའི་འདོན་ཆོག་གོ་རིམ་བསྙེན་ཡིག་ཏུ་གསལ་བ་ལྟར་ལ། འདོན་ཚིག་རྣམས་ཆོས་རྒྱན་གྱི་གསུང་བཀའ་རྒྱ་མའི་དྲུག་ཅུ་པའི་འདོན་སྒྲིགས་དང། ཆོས་རྒྱལ་གློ་བུར་ལས་
བཅོལ་སོགས་ལས་བླང་ན་འཐུས། མེ་ལྷའི་རྗེས་གནང་གཞི་ནས་མེད་པས་ཐོབ་མི་དགོས། མེ་བསྙེན་དང། མགོན་ཆོས་ལྷ་མོ་སོགས་ལ་ཐུན་རེ་བཞིན་དུ་བདག་བསྐྱེད་ངེས་པར་དགོས། མེ་ལྷའི་སྦྱིན་སྲེག་སྐབས་སྤེལ་ཚིག་བདེ་བསྙེན་ལྟར་བྱུང་ན་
ལེགས། སྒྲུབ་པའི་སྐབས་ཐུན་རེ་བཞིན་བདག་བསྐྱེད་ངེས་པར་དགོས་ལགས།། །།   ༈    ལམ་རིམ་བློ་སྦྱོང། མདོ་སྡེ་སོགས་གསུང་རབ་དུ་མ་ལམ་གྱི་རིམ་པའི་གདམས་
ངག་ཏུ་ཁྱེར་པས་ཉམས་ལེན་ལ་བརྩོན་བཞིན་པ་ནི་ཤིན་ཏུ་ལེགས་ཤིང། ད་དུང་ཡང་དམར་ཁྲིད་བདེ་མྱུར་གྱིས་བཅད་གསར་རྩོམ་གཞིར་བཟུང་བའི་ཐོག་ གསུང་རབ་གང་མཐལ་གང་ཐོས་ས་བཅད་རང་རང་གི་ཐད་ཀར་བཅིང་སྟེ་གསུང་རབ་མཐའ་དག་ལམ་
གྱི་རིམ་པའི་ས་བཅད་གཅིག་ཏུ་དྲིལ་པའི་གོ་དོན་གྱི་རྐང་ཚུགས་པར་བགྱིས་པའི་ཐོག་བླ་མའི་རྣལ་འབྱོར་བསགས་སྦྱང་གསོལ་འདེབས་ཀྱི་དཔུང་དང་ལྡན་པའི་ངང་ནས་དམིགས་སྐོར་སོ་སོར་དོན་གྱི་ངོ་བོ་ལུང་རིགས་དཔེ་དང་བཅས་པའི་དཔྱད་འཇོག་

[030B] དེ་ཡང་འགོ་བཤེས་གཉེན་བསྟན་ཚུལ་ནས་རྫོགས་རིམ་ཟབ་མོའི་བར་གྱི་ཡོངས་རྫོགས་ལམ་གྱི་རིམ་པ་སྤྱི་དང། ཁྱད་བར་རང་གི་རྒྱུད་ཚོང་གང་དུ་སླེབ་པ་དང་མཐུན་པའི་དམིགས་སྐོར་ལ་ཡར་སྐྱེད་འདོན་ཐབས་དམིགས་རྣམ་གནད་དུ་བསྣུན་པ་
བཅས་མཛད་ན་ལམ་ཡོངས་རྫོགས་ལ་བག་ཆགས་ཐེབ་ཅིང། ཁྱད་པར་རང་གི་རྒྱུད་ཚོང་གང་དུ་སླེབས་པའི་ཉམས་རྟོགས་བཟང་པོ་ཞག་སྐྱེད་ཟླ་སྐྱེད་དུ་ཐོན་པ་གདོན་མི་ཟ་བས་དེ་དོན་ཕྱག་ལེན་དུ་འདེབས་པ་གལ་ཆེ། བློས་ལྕོགས་ན་གཞུང་ལུགས་རབ་
འབྱམས་ལ་ཐོས་པ་མཐིལ་ཕྱིན་པ་དང། ཐོས་དོན་བསམ་སྒོམ་སྒྲུབ་པ་སྙིང་པོའི་ཉམས་རྟོགས་གཉིས་འཛོམས་བྱུང་ན་མཆོག་ཏུ་འགྱུར་ལ། ཉམས་མྱོང་རྒྱུད་ཐོག་ཏུ་མ་སྐྱེས་ཚེ་གཞུང་བརྒྱ་བློ་ནས་བཤད་བྱེད་ཚིག་འཁྲི་སྐམ་པོ་ལས་མེད་པས་འཁོར་བ་དང་
ངང་སོང་ཟློག་པར་མི་ནུས་པ་ལྷས་བྱིན་དང། ལེགས་སྐར་གྱི་ཐོས་པ་དང་འདྲ་ཞིང། པཎ་ཆེན་ཐམས་ཅད་མཁྱེན་པ་བློ་བཟང་ཆོས་ཀྱི་རྒྱལ་མཚན་གྱིས། སེམས་ཆགས་སྡང་རྗེས་སུ་མ་འབྲང་བར། །རྗེ་རྒྱལ་བའི་གསུང་གི་གཅེས་པའི་མཛོད། །
ལམ་སྟོང་ཉིད་སྙིང་རྗེའི་སྙིང་པོ་ཅན། །འདི་འབྲལ་མེད་དུ་སྒོམས་དང་ཡུན་དུ་དགེ། །ཕྱི་ཐོས་བསམ་སྒྲོ་འདོགས་མཆོད་ཀྱང། །སེམས་འཁོར་འདས་རྩ་བར་གསུངས་པའི་ཕྱིར། །ནང་ཤེས་རྒྱུད་ཞི་ཞིང་དུལ་བར་གྱིས། །ཆོས་ཟབ་དོན་གྱི་སྙིང་པོ་
བསྡུས་པ་ཡིན། །ལུས་སྣང་སྟོང་ཚོགས་པ་ལྷ་ཡི་སྐུ། །ངག་གྲག་སྟོང་བཟླས་བ་རྒྱུན་མི་འཆད། །ཡིད་བདེ་སྟོང་དབྱིངས་ལས་མ་གཡོས་པར། །ཕ་བླ་མའི་རྣམ་ཐར་རྗེས་སུ་སྐྱོངས། །ཞེས་གསུངས་པ་ལྟར། སློབ་གཉེར་སོགས་ཧ་

[031A]༄༅། །ཅང་རྒྱ་ཆེ་མ་བྱུང་ཡང་བྱང་ཆུབ་ལམ་གྱི་རིམ་པར་དམར་ཁྲིད་ཙམ་ལ་ཐོས་བསམ་གྱི་སྒྲོ་འདོགས་བཅད་དེ་སྒྲུབ་པ་གནད་དུ་བསྣུན་པས་རྒྱུད་ལ་སྐྱེས་ན་ལམ་མ་ཞུགས་ནས་སངས་རྒྱས་ཀྱི་སའི་བར་ཚེ་གཅིག་ལ་བགྲོད་པ་མིད་ལ་ཡབ་སྲས་དང་
རྡོ་རྗེ་མཆེད་གསུམ། དབེན་ས་ཡབ་སྲས། ཐར་པའི་རྒྱལ་མཚན་སོགས་ཀྱི་རྣམ་ཐར་ལྟར་ལགས། དགོས་དོན་སྙིང་པོ་ཚིག་གི་མཁས་ཉམས་དང། སྒོམ་པའི་སྒྲུབ་ཚུགས་དང། བྱས་བྱས་ཀྱི་རྣམ་གྲངས་ལྟར་སྣང་གི་བཤད་སྒྲུབ་འགྲོ་དོན་སོགས་ཆོས་
ལྟར་བཅོས་པ་གང་གིས་ཀྱང་མི་ཕན་ཅིང། ངན་སོང་གི་སྐྱེ་སྒོ་འགེགས་ཐུབ་ཙམ་གྱིས་ཀྱང་གཏིང་ཆོད་པར་མི་འགྱུར་པས། དེས་ན་ལམ་གཙོ་གསུམ་དང་རིམ་གཉིས་ཀྱི་ཉམས་མྱོང་རྒྱུད་ཐོག་ཏུ་འགེལ་བས་ཐར་པ་དང་ཐམས་ཅད་མཁྱེན་པའི་ལམ་གྱི་རྐང་ཚུགས་
པ་ཞིག་སྙིགས་དུས་ཀྱི་ཚེ་ཐུང་དགུན་ཉི་ལྟ་བུ་འདི་ལ་སྒྲུབ་པའི་དམ་བཅའ་སྙིང་ལ་བཅིངས་ཏེ། དེ་བཞིན་དུ་ལག་ལེན་ལ་ཅི་ཐེབས་བྱ་བ་གནད་དུ་ཆེ་བས་དེ་དོན་ཐུགས་ཀྱི་མཐིལ་དུ་བཟུང་བར་མཛོད།། །།་ ཅེས་པ་འདི་གཉིས་རྡོ་རྗེ་འཆང་ཕ་བོང་ཁ་པ་
དཔལ་བཟང་པོས། སྒྲུབ་བརྒྱུད་བསྟན་པའི་རྒྱལ་མཚན་འཛིན་པ་ངག་དབང་སྙན་གྲགས་ལ་སྔ་དུས་ཆབ་ཤོག་གི་ལམ་ནས་གནང་བ། སླར་ལྕགས་ཡོས་ལོར་བདག་སུདྷཱིའི་མིང་ཅན་གྱི་ལག་ཏུ་ཕེབས་པ་ལས། ལོ་དེ་ཉིད་ལ་འཇུག་འདིར་གསར་བཅུག་ཞུས་པ་འགྲོ་དོན་འཕེལ།། འདིའི་ཤོག་གྲངས་བཅུ་དྲུག་པའི་མདུན་ཡན་
གཟིམ་ལྷ་ཀླུ་དཀའ་ཚལ་བ་ནས་སྤར་དུ་བསྐྲུན་པར་མཛད་ཅིང། དེ་མན་ཆོད་རྣམས་གུས་ལྡན་བཀའ་ཚབ་ཤན་ཁ་བ་འཕྱུར་མེད་བསོད་ནམས་སྟོབས་རྒྱས་ནས་རྒྱུ་ཡོན་སྦྱར་ཏེ་རབ་རྒྱལ་ལྕགས་ཡོས་ལོར་བར་གཞི་གསར་བསྐྲུན་ཞུས་པ་འགྲོ་དོན་འཕེལ།།  སརྦ་མངྒ་ལཾ།།


