། །དབུ་མ་ལ་འཇུག་པའི་དཀའ་གནད་ཤིན་ཏུ་བསྡུས་པ་ཆོས་རྗེ་ངག་དབང་དཔལ་ལྡན་གྱིས་མཛད་པ་བཞུགས་སོ།།

[001] །ན་མོ་གུ་རུ་སུ་མ་ཏི་ཀཱི་རྟི་ཡ། དབུ་མ་ལ་འཇུག་བ་ཞེས་པའི་འཇུག་བྱའི་དབུ་མ་ནི་རྩེ་ཤེས་ཡིན་ཞིང། སྤྱིར་དབུ་མ་ཞེས་པའི་ཐ་སྐད་དབུ་མའི་བསྟན་བཅོས་སམ་དབུ་མའི་གྲུབ་མཐའ་འམ་དབུ་མ་སྒྲོགས་པ་པོ་གང་ཟག་
སོགས་ལ་འཇུག་པར་བཤད་དོ།། འཇུག་པས་རྩེ་ཤེས་ལ་འཇུག་ཚུལ་ཟབ་པ་དང་རྒྱ་ཆེ་བའི་སྒོ་ནས་འཇུག་ཚུལ་གཉིས་ལས། དང་པོ་ནི། དབུ་མ་འཇུག་པར་ཆོས་ཐམས་ཅད་རང་ངོས་ནས་མ་གྲུབ་ཅིང་མིང་རྐྱང་བཏགས་ཡོད་ཙམ་ཏུ་གྲུབ་པའི་རྒྱུ་མཚན་གྱིས་ཀུན་
གཞི་རང་རིག་དང་རང་རྒྱུད་མི་འདོད་པ་དང། བདེན་འཛིན་ཉོན་སྒྲིབ་དང་འཕགས་པ་རྣམས་བདེན་མེད་མངོན་སུམ་ཏུ་རྟོགས་པ་དང། ཕྱི་དོན་ཐ་སྙད་དུ་ཡོད་པ་སོགས་རྩེ་ཤེས་ཀྱི་དགོངས་པར་བཤད་པ་ལ་བརྟེན་ནས། འཇུག་པའི་ཆེད་དུ་བྱ་བའི་གདུལ་བྱས་རྩ་ཤེས་
ཀྱི་དགོངས་དོན་མཐར་ཐུག་སེམས་ཙམ་པ་དང་རང་རྒྱུད་པ་དང་ཐུན་མོང་པར་བཤད་ཏུ་མི་རུང་བར་ངེས་པ་རྙེད་པ་དེ། ཟབ་པའི་སྒོ་ནས་འཇུག་ཚུལ་ཡིན་ནོ།། གཉིས་པ་ནི། དབུ་མ་འཇུག་པར་སོ་སྐྱེའི་སའི་ཆོས་གསུམ་དང་འཕགས་པ་སློབ་པའི་ས་བཅུ་དང་འབྲས་བུའི་ས་
དང༑ ཞི་གནས་ལ་རྟེན་ནས་སྟོང་ཉིད་རྟོགས་པའི་ལྷག་མཐོང་སྒོམ་པའི་རིམ་པ་སོགས་རྩ་ཤེས་ཀྱི་དགོངས་པར་འཕགས་པའི་མན་ངག་གིས་གསལ་བར་ཁ་སྐོང་བ་ལ་རྟེན་ནས། འཇུག་པའི་ཆེད་དུ་བྱ་བའི་གཏུལ་བྱས་རྩི་ཤེས་ཀྱི་དོན་ཡིད་ལ་བྱེད་པའི་ཚེ་ཟབ་རྒྱས་གཉིས་ཚོགས་
ཀྱི་ལམ་གྱི་རིམ་པ་ཡིད་ལ་བྱེད་པ་དེ་རྒྱ་ཆེ་བའི་སྒོ་ནས་འཇུག་ཚུལ་ཡིན་ནོ། འཇུག་བྱའི་དབུ་མ་ལ་རབ་འབྱེད་དང་པོ་ཡོད་ཀྱང་རབ་འབྱེད་དང་པོ་འཇུག་བྱའི་དབུ་མ་མ་ཡིན་ཏེ། ལྷས་སྦྱིན་ལ་བཏག་གཞི་ཕུང་པོ་ལྔ་ཡོད་ཀྱང་བཏག་གཞི་ཕུང་པོ་ལྔ་ལྷས་སྦྱིན་མིན་པ་བཞིན་ནོ།། ཐེག་
པ་ཆུང་དུའི་གང་ཟག་ཆོས་ཅན། ཁྱོད་ལ་ཉན་ཐོས་དང་ཐོས་སྒྲོགས་སུ་བརྗོད་པའི་རྒྱུ་མཚན་ཡོད་དེ། ཡང་དག་པའི་གདམས་ངག་གཞན་ལས་ཉན་ནས་བསྒོམ་པའི་འབྲས་བུ་ཐོབ་ཚེ། དོན་དེ་གཞན་ལས་ཐོས་པར་བྱེད་པས་ན་ཉན་ཐོས་དང། སངས་རྒྱས་ལས་ཐེག་ཆེན་ལམ་འབྲས་

[002A] །ཀྱི་དོན་ཐོས་ནས་རང་ཉིད་ཉམས་སུ་མི་ལེན་པར་ཐེག་ཆེན་གྱི་རིགས་ཅན་གཞན་ལ་སྒྲོགས་པར་བྱེད་པས་ཐོས་སྒྲོགས་སུ་བཤད་པའི་ཕྱིར། འདི་ལྟར་བྱ་བ་བྱས་སོ།། འདི་ལས་སྲིད་པ་གཞན་མི་ཤེས་སོ།། ཞེས་པ་ལྟ་བུ་དང། པད་དགར་ལས། མགོན་པོ་དེ་
རིང་བདག་ཅག་ཉན་ཐོས་གྱུར།། བྱང་ཆུབ་དམ་པ་ཡང་དག་བསྒྲགས་པར་བགྱི།། བྱང་ཆུབ་པ་ཡི་སྒྲ་ཡང་རབ་ཏུ་བརྗོད།། དེ་བས་བདག་ཅག་ཉན་ཐོས་མི་ཟད་འདྲ།། ཞེས་སོ། བྱང་ཆུབ་དང་པོ་ནི་ཐེག་ཆེན་གྱི་བྱང་ཆུབ་དང། གཉིས་པ་ནི་དེར་འགྲོད་པའི་ལམ་ལ་བྱེད་པ་འགྲེལ་བའི་དགོངས་
པར་རྣམ་བཤད་ལས་སོ།། གཟུགས་མེད་ཀྱི་ཉན་ཐོས་ལ་སྒྲ་བཤད་འདི་མི་འཇུག་ཀྱང་སྒྲ་དེའི་དངོས་མིང་ཏུ་འཇུག་པ་མི་འགལ་ཏེ། སྐམ་ལས་སྐྱེས་པའི་པདྨ་ལ་མཚོ་སྐྱེའི་སྒྲ་དངོས་མིང་ཏུ་འཇུག་པ་བཞིན་ནོ།། ཐེག་པ་འབྲིང་གི་གང་ཟག་ཆོས་ཅན། ཁྱོད་ལ་སངས་རྒྱས་འབྲིང་ཏེ་དེ་ཉིད་རྟོགས་
འབྲིང་ཏུ་བརྗོད་པའི་རྒྱུ་མཚན་ཡོད་དེ། དེ་ཉིད་རྟོགས་པ་ནི་གང་ཟག་གསུམ་ཁ་ལ་འཇུག་ཅིང། བསྐལ་ཆེན་བརྒྱར་བསོད་ནམས་དང་ཡེ་ཤེས་བསྟེན་པ་གོང་ཏུ་འཕེལ་བའི་ཁྱད་པར་གྱིས་ཉན་ཐོས་ལས་ལྷག་པ་དང། ཚོགས་གཉིས་མཚན་ཉིད་པ་དང། ཐུགས་རྗེ་ཆེན་པོ་དང་རྣམ་པ་ཐཾད་མཁྱེན་
པ་སོགས་མེད་པས་སངས་རྒྱས་ལས་དམན་པས་ན་འབྲིང་ཏུ་བརྗོད་པའི་ཕྱིར། སྒྲ་བཤད་འདི་སྟོང་ཉིད་མ་རྟོཊ་པའི་རང་རྒྱལ་སོཊ་ལ་མི་འཇུག་གོ། ལོང་སྤྲུལ་ཆོས་ཅན། ཐུབ་དབང་ཏུ་བརྗོད་པའི་རྒྱུ་མཚན་ཡོད་དེ། ཐུབ་པ་ནི་ཉན་རང་དགྲ་བཅོམ་ལ་ཡང་འཇུག་ཅིང། དེ་དག་ལས་ཀྱང་
གོང་ན་མེད་པའི་དབང་ཕྱུག་དམ་པ་རྙེད་པ་དང། ཉན་རང་སོཊ་བཀས་མངའ་བསྒྱུར་བས་དེ་ལྟར་བརྗོད་པའི་ཕྱིར། ཉན་རང་རྣམས་ཆོས་ཅན། ཐུབ་དབང་གི་གསུང་ལས་སྐྱེས་བ་ཡིན་ཏེ། ཐུབ་དབང་གིས་རྟེན་འབྲེལ་ཟབ་མོའི་ཆོས་གསུངས་པ་ལ་ཉན་སམ་བསྒོམ་བས་རིམ་པས་རང་རང་གི་
འབྲས་བུ་ཐོབ་པའམ་ཐོབ་བར་འགྱུར་པའི་ཕྱིར།། སྐབས་འདིར་རང་རྒྱལ་རྣམས་ཐུབ་དབང་གི་གསུང་ལས་སྐྱེས་པར་བཤད་པ་མི་འཐད་པར་ཐལ། རང་རྒྱལ་རྣམས་སྲིད་པ་ཐ་མའི་ཚེ་སློབ་དཔོན་གཞན་གྱི་མན་ངག་ལ་མ་བརྟེན་པར་རང་རྒྱལ་དགྲ་བཅོམ་པའི་འབྲས་བུ་ཐོབ་བས་ན་རང་རྒྱལ་ལམ་རང་བྱུང་

[002B] ཞེས་རྩོད་པ་ལ། མྱོང་ངེས་ཀྱི་ལས་བསགས་པའི་ཚེ་འདིར་འབྲས་བུ་མི་མྱོང་ཡང། སྐྱེ་བ་གཞན་ཏུ་ངེས་པར་མྱོང་དགོས་བ་ལྟར། སངས་རྒྱས་ཀྱིས་ཆོས་བསྟན་པ་ཐོས་པའི་ཚེ་འདི་ལ་རང་རྒྱལ་དགྲ་བཅོམ་པའི་འབྲས་བུ་མ་ཐོབ་ཀྱང། སྐྱེ་བ་གཞན་ཏུ་ཐོབ་
དགོས་པས་སྐྱོན་མེད་པའི་ལན་བཏབ་ཚུལ་འཇུག་འགྲེལ་ཏུ་བཤད་དོ།། བཞི་བརྒྱ་བར། དེ་ཉིད་ཤེས་བས་གལ་ཏེ་འདིར། མྱ་ངན་འདས་པ་མ་ཐོབ་ཀྱང།། སྐྱེ་བ་གཞན་དུ་འབད་མེད་པར།། ཐོབ་འགྱུར་དེས་པའི་ལས་བཞིན་ནོ།། ཞེས་སོ། རང་རྒྱལ་ལ་བསེ་རུ་ལྟ་བུ་ཚོགས་སྤྱོད་ཆེ་
ཆུང་གསུམ་ཡོད་ལ། སངས་རྒྱས་ཀྱི་འཁོར་ཏུ་འབྱུང་བའི་བསེ་རུ་ལྟ་བུའི་རང་རྒྱལ་ཚོགས་ལམ་པ་ཡོད་ཀྱང་སྤྱོར་ལམ་པ་ཡན་ཆད་མེད་པ་དང། སངས་རྒྱས་ཀྱི་འཁོར་ཏུ་འབྱུང་བའི་ཚོགས་སྤྱོད་ཆེན་པོའི་རང་རྒྱལ་ཚོགས་སྦྱོར་གཉིས་ཀ་ཡོད་ཀྱང་མཐོང་ལམ་ཡན་ཆད་མེད་པ་དང། དེའི་འཁོར་
ཏུ་འབྱུང་བའི་བསེ་རུ་ལྟ་བུའི་རང་རྒྱལ་ཚོགས་ལཾ་པ་ཡོད་ཀྱང་སྤྱོར་ལམ་པ་ཡན་ཆད་མེད་པ་དང། སངས་རྒྱས་ཀྱི་འཁོར་ཏུ་འབྱུང་བའི་ཚོགས་སྤྱོད་ཆེན་པོའི་རང་རྒྱལ་ཚོགས་སྦྱོར་གཉིས་ཀ་ཡོད་ཀྱང་མཐོང་ལམ་ཡན་ཆད་མེད་པ་དང། དེའི་འཁོར་དུ་འབྱུང་བའི་ཚོགས་སྤྱོད་ཆུང་དུའི་
རང་རྒྱལ་ཕྱིར་འོང་མན་ཆད་ཡོད་ཀྱང་ཕྱིར་མི་འོང་ཡན་ཆད་མེད་པར་བཤད་དེ། སློབ་དཔོན་ལེགས་ལྡན་གྱིས། འགའ་ཞིག་བསྐལ་པ་བརྒྱད་སངས་རྒྱས། །འབྱུང་བ་རྣམས་ལ་ལེགས་མཆོད་ཅིང། །རང་རྒྱལ་བྱང་ཆུབ་ཕྱིར་བརྩམས་ནས། །མམིན་པར་བྱེད་དོ།།    ༈   
སངས་རྒྱས་མཉེས་བྱས་ངེས་འབྱེད་ཀྱིས། །ཆ་མཐུན་བསྐྱེད་པ་རྫོགས་བྱེད་དོ།།    ༈   ། ཐོབ་བྱེད་དགྲ་བཅོམ་མངོན་མི་བྱེད།། ཞེས་སོ། འོན་ཀྱང་ཡིག་ཆར་ཚོགས་སྤྱོད་གཉིས་ནི་འབྲས་བུ་དང་པོ་གསུམ་ཐོབ་པ་ཡིན་ཀྱང་སངས་རྒྱས་ཀྱི་འཁོར་
དུ་འབྱུང། ཞེས་དང། གྲུབ་མཐའ་ཆེན་མོར་སངས་རྒྱས་ཀྱི་འཁོར་ཏུ་འབྱུང་ཚེ་ཕྱིར་མི་འོང་ཐོབ་པ་གཅིག་ཡོད་པར་གསུངས་པ་དཔྱད་དགོས་ཏེ། གསེར་ཕྲེང་ལས། འབྲས་བུ་ནི་དང་པོ་གཉིས་གང་རུང་ཡིན་གྱི་ཕྱིར་མི་འོང་མིན་ཏེ། ཞེས་སོགས་གསུངས་པའི་ཕྱིར།། སངས་

[003A]༄༅། །རྒྱས་རྣམས་བྱང་སེམས་ལས་འཁྲུངས་པར་བསྟན་པ་ལ། ཁ་ཅིག་གིས། སངས་རྒྱས་བྱང་སེམས་ལས་འཁྲུངས་པར་བཤད་པ་དེ་མི་འཐད་པར་ཐལ། བྱང་སེམས་རྣམས་སངས་རྒྱས་ཀྱིས་གདམས་ངག་ཉེ་བར་བསྟན་པ་ལས་སྐྱེས་པས་ན་རྒྱལ་བའི་སྲས་སུ་
བརྗོད་པའི་ཕྱིར། ཞེས་རྩོད་པ་ལ། ལན་དུ། རྒྱལ་བ་དེའི་གསུང་ལས་སྐྱེ་བའི་སྒོ་ནས་དེའི་སྲས་སུ་འཇོག་པ་དང། ཕའི་ས་བོན་དང་མཚུངས་པའི་ཀུན་རྫོབ་སེམས་བསྐྱེད་ཀྱི་སྒོ་ནས་དེའི་སྲས་སུ་འཇོག་པ་དང། དོན་དམ་སེམས་སྐྱེད་ཀྱི་སྒོ་ནས་དེའི་སྲས་སུ་འཇོག་པ་དང་གསུམ་ཡོད་
ཀྱང༑ ཐེག་པ་གསུམ་གང་ཡིན་ཀྱང་རྩ་བ་གཞན་དོན་ཁུར་ཏུ་ཁྱེར་བའི་སྙིང་རྗེ་ལ་ཐུག་བར་སྒྲུབ་ཆེད་དུ་ཡིན་པས་ཀྱང་སྐྱོན་མེད་ལ། དེར་མ་ཟད་སངས་འཕགས་རྣམས་རང་དང་རྒྱུད་ཅིག་པའི་བྱང་སེམས་ཀྱིས་ཉེར་ལེན་བྱས་པ་དང། རང་དང་རྒྱུད་ཐ་དད་པའི་བྱང་སེམས་ཀྱིས་ལྷན་ཅིག་བྱེད་རྐྱེན་
བྱས་ནས་འཁྲུངས་པས་ན་སྐྱོན་མེད་ཅིང། དེར་མ་ཟད་ལུང་གིས་ཀྱང་སྒྲུབ་ཏུ་ཡོད་དེ། དཀོན་བརྩིགས་ལས། འོད་སྲུང། འདི་ལྟ་སྟེ་དཔེར་ན་ཟླ་བ་ཆེས་པ་ལ་ཕྱག་འཚལ་བ་ལྟར་ཉ་བ་ལ་ནི་མ་ཡིན་ནོ།། ནས། ཉན་ཐོས་དང་རང་སངས་རྒྱས་ཐམས་ཅད་བྱུང་ངོ།། ཞེས་གསུངས་སོ།། བྱང་
སེམས་ལ་བསྔགས་པ་གཙོ་བོར་བརྗོད་པའི་དགོས་པ་བཞི་ཡོད་དེ། རང་རྒྱལ་རྣམས་སངས་རྒྱས་ལས་ཆོས་ཐོས་བའི་ཚེ་འདི་ལ་རང་རྒྱལ་དགྲ་བཅོམ་པའི་འབྲས་བུ་མངོན་དུ་བྱེད་པ་མེད་ཀྱང། དགྲ་བཅོམ་པའི་འབྲས་བུ་མངོན་དུ་བྱེད་པ་ཡོད་དོ། སྐབས་འདིར་རྟོགས་རིགས་འདྲ་བར་འདོད་པའི་
དབང་གིས། ཉན་ཐོས་ཀྱི་ཚོགས་སྦྱོར་མཐོང་སྒོམ་བཞི་ཀའི་སྐབས་ནས་རང་རྒྱལ་ཏུ་འགྱུར་བ་ཡོད་ལ། རང་རྒྱལ་གྱི་ལམ་དེ་བཞི་ཀའི་སྐབས་ནས་ཉན་ཐོས་སུ་འགྱུར་བ་ཡོད་ཅིང། ཉན་ཐོས་དགྲ་བཅོམ་གྱི་རྟོགས་པ་སྔོན་སོང་གི་རང་རྒྱལ་མེད་པར་འདོད་དོ།། ཤཱཀྱའི་ཐུབ་པ་རང་དང་རྒྱུད་
ཅིག་པའི་བྱང་སེམས་ཉེར་ལེན་བྱས་ནས་འཁྲུངས་པར་ཡིག་ཆར་བཤད་དམ་སྙམ། འོན་ཀྱང་བྲམ་ཟེ་ཁྱེའུ་སྣང་བྱེད་དེ་ཤཱཀྱ་ཐུབ་པའི་ཉེར་ལེན་ཡིན་མིན་དང། སྤྲུལ་སྐུར་འགྱུར་ངེས་ཀྱི་སེམས་ཅན་ཡོད་མེད་དང། རྒྱུན་མཐའ་བའི་སྤྲུལ་བ་ཡོད་མེད་དང། སྐབས་བརྒྱད་པར་རྒྱུན་མཐའ་

[003B] དེ་ཁས་ལེན་ན་སྤྲུལ་པ་དེ་སངས་རྒྱས་བའི་ཚེ་ལོངས་སྐུ་དང་དངོས་རྒྱུ་ཚོགས་པ་གཅིག་པའི་སྤྲུལ་སྐུ་ཡིན་མིན་དང། རྒྱུན་མཐའ་བའི་སྤྲུལ་པའི་རྒྱུད་ལ་བར་ཆད་མེད་ལམ་ཡོད་མེད་སོགས་སྤྲོས་ཏེ་དཔྱད་དགོས། ཐོས་སྒྲོགས་ཀྱི་སྒྲ་བཤད་ལས་སྤྲོས་ཏེ་
ཐེག་ཆེན་གྱི་ལམ་འབྲས་གང་རུང་ཉམས་སུ་ལེན་པའི་ཉན་ཐོས་དང་དངོས་རྒྱུ་ཚོགས་པ་གཅིག་པའི་སྤྲུལ་སྐུ་ཡོད་མེད་དང། མེད་ན་ཐེག་ཆེན་གྱི་རྣམ་གྲོལ་ལམ་གྱི་སྟེང་གི་སྟོད་ཉིད་མངོན་སུམ་རྟོགས་པའི་ཉན་ཐོས་དེས་ཐེག་ཆེན་འགོག་བདེན་སྒོམ་མི་སྒོམ་སོགས་སྤྲོས་པས་ཆོག་གོ། རང་དང་རྒྱུད་
རྒྱུད་ཐ་དད་པའི་བྱང་སེམས་ཉེར་ལེན་བྱས་ནས་འཁྲུངས་པའི་སངས་འཕགས་ཡོད་མེད་སོགས་ཚིག་ལ་འཁྲིས་ཚུལ་ཤེས་དགོས། སེམས་ཅན་ཐམས་ཅད་སྡུག་བསྔལ་གྱིས་མཚོན་པའི་འཕོངས་པ་ལས་སྐྱོབས་འདོད་འཁུར་དུ་འཁྱེར་བའི་བཅོས་མིན་གྱི་འདིར་བསྟན་བརྩེ་བ་དེ། འདིར་
བསྟན་སྙིང་རྗེ་ཆེན་པོའི་མཚན་ཉིད། དབྱེ་ན། ལམ་མ་ཞུགས་སྐྱེས་བུའི་ཆེན་པོའི་ཐོག་མར་གལ་ཆེ་བའི་དེ་དང། བྱང་སེམས་རྒྱུད་ཀྱི་བར་དུ་གལ་ཆེ་བའི་དེ་དང། སངས་འཕགས་ཀྱི་རྒྱུད་ཀྱི་ཐ་མར་གལ་ཆེ་སྙིང་རྗེ་གསུམ་དང། སེམས་ཅན་ཙམ་ལ་དམིགས་པའི་དེ་སོགས་གསུཾ་
ཡོད་ཀྱང། འདིར་བསྟན་སྙིང་རྗེ་ལ་བྲལ་སྙམ་པ་དང། བྲལ་བར་གྱུར་ཅིག་སྙམ་པའི་སྙིང་རྗེ་གཉིས་མེད་དོ།། རང་རྒྱུ་སྙིང་རྗེ་ཆེན་པོས་དྲངས་ཞིང་དམིགས་པ་ཆོས་དང་གང་ཟག་ལ་དམིགས་ནས་རྣམ་པ་མཐའ་གཉིས་དང་བྲལ་བའི་སྟོང་ཉིད་ཀྱི་རྣམ་པ་ཅན་གྱི་འདིར་བསྟན་གཙོ་འཁོར་ཅི་རིགས་
ཀྱི་ཤེས་པ་དེ། འདིར་བསྟན་གཉིས་མེད་ཀྱི་བློའི་མཚན་ཉིད། རང་རྒྱུ་གཉིས་མེད་ཀྱི་བློ་དང་སྙིང་རྗེ་ཆེན་པོས་དྲངས་ཞིང། ཆེད་དུ་བྱ་བ་སེམས་ཅན་གྱི་དོན་དུ་བླ་མེད་བྱང་ཆུབ་ཐོབ་པར་འདོད་པའི་ཆ་ནས་གཞག་པའི་འདིར་བསྟན་ཡིད་ཀྱི་རྣམ་རིག་ཁྱད་པར་ཅན་དེ། འདིར་བསྟན་སེམས་བསྐྱེད་
ཀྱི་མཆེན་ཉིད། དབྱེ་ན་གསུམ་ཡོད། འདིར་བསྟན་ཆོས་གསུམ་ཀ་ཐེག་ཆེན་རིགས་དེས་དབང་རྣོན་གྱི་རྒྱུད་ཀྱི་བསྡུས་ཞིང། དང་པོ་ཉིད་ནས་ཐེག་ཆེན་རིགས་དེས་བའི་དབང་རྣོན་བྱང་སེམས་རང་རྒྱུ་འདིར་བསྟན་ཆོས་གསུམ་ལས་འཁྲུངས་པའི་ཁྱབ་པས། འདིར་བསྟན་སེམས་བསྐྱེད་ལ་

[004A]༄༅། །སེམས་བསྐྱེད་ཡིན་མི་དགོས། དེ་ལ་བུར་ཤུན་གྱི་རོ་ལྟ་བུའི་ཐོས་བྱུང་གི་སེམས་བསྐྱེད་དང། བུ་རམ་གྱི་རོ་ལྟ་བུའི་བསམ་བསྒོམ་གྱི་རོ་ལྟ་བུའི་བསམ་བསྒོམ་གྱི་སེམ་སྐྱེད་གཉིས་ཡོད་པའི་སྔ་མ་ཐེག་ཆེན་ལམ་མ་ཞུགས་པའི་དརྒྱུ་ཀྱིས་བསྡུས་དགོས་པས་སེམས་བསྐྱེད་མཚན་ཉིད་པ་མིན་
ནོ༑༑ འདིར་བསྟན་ཆོས་གསུམ་ཀའི་ས་འཚམས་ལམ་མ་ཞུགས་ནས་སངས་རྒྱས་ཀྱི་སའི་བར་རོ།། འདིར་བསྟན་བྱང་སེམས་ཀྱི་ས་འཚམས་སེམས་བསྐྱེད་ཐོབ་མ་ཐག་པ་ནས་རྒྱུན་མཐའི་བར་དུ་ཡོད་དོ།། ཁ་ཅིག། ཆོས་གསུམ་བྱང་སེམས་ཀྱི་ཐོག་མའི་རྒྱུར་བཤད་པ་མི་འཐད་པར་ཐལ་
འདིར་བསྟན་བྱང་སེམས་དེའི་མ་མཐའི་ལམ་དུ་ཞུགས་མ་ཐག་པ་ནས་བཞག་ན་སེམས་བསྐྱེད་དང་གཉིས་མེད་ཀྱི་བློ་དེའི་སྔོན་དུ་འགྲོ་མི་རུང་ཞིང། མ་བཞག་ན་འདིར་བྱང་སེམས་ལ་ཟླ་ཚེས་དང་མྱུ་གུ་ལྟ་བུའི་བྱང་སེམས་ཡོད་པར་རང་འགྲེལ་ཏུ་བཤད་པ་དང་འགལ་པའི་ཕྱིར། དང་པོ་གྲུབ་སྟེ་
སེམས་བསྐྱེད་ཐོབ་པ་དང་བྱང་སེམས་སུ་གྱུར་བ་དུས་མཉམ་པར་སྤྱོད་འཇུག་སོགས་ལས་བཤད་ཅིང། སེམས་བསྐྱེད་སྐྱེས་ནས་ཕྱིན་དྲུག་ལ་སློབ་པའི་ཚེ་གཉིས་མེད་ཀྱི་བློ་བསྐྱེད་དགོས་པའི་ཕྱིར། ཞེས་རྩོད་པ་ལ། ལན་དུ། ལམ་དུ་ཞུགས་མ་ཐག་པའི་བྱང་སེམས་ཀྱི་སྔོན་དུ་འགྲོ་རྒྱུའི་
སེམས་བསྐྱེད་དེ་སེམས་བསྐྱེད་མཚན་ཉིད་པ་ལ་མི་བྱེད་པར་བུར་ཤུན་གྱི་རོ་ལྟ་བུའི་སེམས་བསྐྱེད་ལ་བྱེད་ཅིང། གཉིས་མེད་ཀྱི་བློ་དེ་དོན་དམ་སེམས་བསྐྱེད་ལ་མི་བྱེད་པར་སྟོང་ཉིད་རྟོགས་པའི་བློ་ཙམ་ལ་བྱེད་པས་སྐྱོན་མེད། ཅེས་ལན་བཏབ་པར་བྱེད་དོ།། དེ་ལ་གོ་བོ་རབ་འབྱམས་བ་ན་རེ། དཀོན་
བརྩིགས་ཀྱི་ཟླ་ཚེས་ལྟ་བུའི་བྱང་སེམས་དང། འཇུག་འགྲེལ་གྱི་མྱུ་གུ་ལྟ་བུའི་བྱང་སེམས་གཉིས་བྱང་སེམས་ལས་དང་པོའི་བར་བཤད་པ་མི་འཐད་པར་ཐལ། ཀླུ་སྒྲུབ་ཀྱིས། ཇི་ལྟར་ཚེས་པའི་ཟླ་བ་ལ། །སྐད་ཅིག་སྐད་ཅིག་འཕེལ་པར་མཐོང། །དེ་བཞིན་ས་ལ་ཞུགས་རྣམས་ཀྱིས། །རིམ་གྱིས་
རིམ་གྱིས་འཕེལ་བར་མཐོང། །ཞེས་གསུངས་པ་དང་འགལ། བྱམས་པས། ཇི་ལྟར་མྱུག་སོགས་རིམ་སྐྱེས་བས། །ས་བོན་ཤུན་པ་གཅོད་པ་ལྟར། །དེ་བཞིན་དེ་ཉིད་མཐོང་བ་ཡིས། །མཐོང་སྤངས་རྣམས་ནི་བཟློག་པར་བྱེད།། ཞེས་གསུངས་པ་དང་འགལ། བྱམས་པའི་རྣམ་ཐར་གྱི་མདོ་ནས་བཤད་པའི་

[004B] མཁའ་ལྡིང་གི་འཕྲུག་གུ་ལྟ་བུའི་བྱང་སེམས་གཉིས་ས་དང་པོ་བར་བཤད་པས་རང་གི་ཁས་བླངས་དང་འགལ་བའི་ཕྱིར། ཞེས་བདག་ཉིད་ཆེན་པོ་ལ་འགག་པ་ལྟར་སྣང་བྱེད་དོ།། དེ་མི་འཐད་དེ། ཆོས་དབྱིངས་བསྟོད་བའི་ཟླ་ཚེས་ལྟ་བུ་དེ་འགོག་བདེན་དང། རྒྱུད་བླ་
མའི་མྱུ་གུ་ལྟ་བུ་དེ་མཐོང་ལམ་དང། བྱམས་པའི་རྣམ་ཐར་གྱི་མདོ་ནས་བཤད་པའི་བྱང་སེམས་དེ་གཉིས་པོ་དེ་འཕགས་པ་བརྒྱད་པ་ལྟ་བུའི་བྱང་སེམས་ས་དང་པོ་པ་ལ་བྱེད་པ་ནི་སྨྱོན་ཏུ་མེད་བས་རྩོད་པ་འདི་ནི་དོན་མ་གོ་བར་རྣམ་པར་དག་པའི་ལུགས་སུན་འབྱིན་པའི་ཅ་ཅོ་ཡིན་ནོ།། སེམས་ཅན་
ཐམས་ཅད་སྡུག་བསྔལ་གྱིས་མཚོན་པའི་འཕོངས་པ་ལ་སྐྱོབ་འདོད་འཁུར་ཏུ་འཁྱེར་བའི་བཅོས་མིན་གྱི་བརྩེ་བ་དེ། སྐྱེས་བུའི་ཆེན་པོའི་སྙིང་རྗེ་ཆེན་པོའི་མཚན་ཉིད། དབྱེ་བ་སྔར་བཞིན་ནོ།། སྐྱེས་བུ་ཆེན་པོའི་རྒྱུད་ལ་བྲལ་ན་སྙམ་པ་སོགས་ཀྱི་སྙིང་རྗེ་གསུམ་ཡོད་མེད་དཔྱད་
ཡོད་ན་སྐྱེ་བུ་ཆེན་པོའི་སྙིང་རྗེ་ཆེན་པོ་དང་སྐྱེས་བུ་ཆེན་པོའི་རྒྱུད་ཀྱི་སྙིང་རྗེ་ཆེན་པོ་དོན་མི་གཅིག་བར་ཁས་ལེན་དགོས་ཏེ། སྐྱེས་བུ་ཆེན་པོའི་སྙིང་རྗེ་ཆེན་པོ་ནི་སྐྱེས་བུ་ཆེན་པོའི་རྒྱུད་ཀྱི་སྙིང་རྗེ་ཆེན་པོ་ཙམ་ལ་མི་བྱེད་པར་རང་རྒྱུད་ལ་ལྡན་པའི་གང་ཟག་སྐྱེས་བུ་ཆེན་པོ་འཇོག་བྱེད་ཡིན་
དགོས་པའི་ཕྱིར། ཟེར་རམ་སྙམ། མཛོད་ལུགས་ལ། སྙིང་རྗེ་ནི་འདོད་པའི་སེམས་ཅན་ལ་དམིགས་པ་དང། སྡུག་བསྔལ་གྱི་སྡུག་བསྔལ་ལས་བྲལ་འདོད་ཙམ་ཏུ་འདོད་པས། གོང་མའི་སེམས་ཅན་ལ་དམིགས་པ་དང། ཁྱབ་པ་འདུ་བྱེད་ཀྱི་སྡུག་བསྔལ་སོགས་ལས་བྲལ་འདོད་ཀྱི་སྙིང་རྗེ་མེད་
མེད་སྙ་འདོད་ཀྱང། སྐབས་འདིར་ས་བཅུ་བ་ལ་དམིགས་ནས་ཤེས་སྒྲིབ་དང་བྲལ་འདོད་ཀྱི་སྙིང་རྗེ་ཀྱང་བཞག་ཆོག་པ་ཨེ་ཡིན། སྐྱེས་བུ་ཆེན་པོའི་སྙིང་རྗེ་ཆེན་པོའི་ས་འཚམས་ལྷག་བསམ་གྱི་སྔ་རོལ་ནས་བཞག་པར་ཡིག་ཆར་གསུངས་པ་ནི་ཐེག་ཆེན་རིགས་ངེས་དབང་རྣོན་གི་རྒྱུད་ཀྱི་ཆོས་ཕྱི་
མ་གཉིས་ཀྱི་སྔོན་ཏུ་འགྲོ་རྒྱུའི་སྙིང་རྗེ་ཆེན་པོའི་ས་འཆམས་ལ་དགོངས་སོ།། ཐོག་མར་གལ་ཆེ་བའི་དེ་དང། ས་བོན་ལྟ་བུའི་དེ་དང། ཐེག་ཆེན་ལམ་མ་ཞུགས་སྐྱེས་བུ་ཆེན་པོའི་སྙིང་རྗེ་ཆེན་པོ་རྣམས་དོན་ཅིག། ཕྱི་མ་གཉིས་ལ་རིགས་སྒྲེས། སེམས་ཅན་ཐཾད་ལ་དམིགས་ནས་སྡུག་བསྔལ་

[005A]༄༅། །དང་བྲལ་ན་སྙམ་པ་སོགས་གང་རུང་གི་རྣམ་པ་ཅན་གྱི་བུ་གཅིག་བུ་སྡུག་བསྔལ་བར་གྱུར་བ་ལ་མས་བརྩེ་བ་ལྟ་བུའི་བཅོས་མིན་གྱི་མྱོང་བ་ཐོན་པའི་སྙིང་རྗེ་དེ། སྙིང་རྗེ་ཆེན་པོའི་མཚན་ཉིད། འདི་ལྟ་བུའི་སྙིང་རྗེ་སྐྱེས་ན་སྐྱེས་བུ་ཆེན་པོའི་སྙིང་རྗེ་ཆེན་པོའི་མིང་ཐོབ་པར་སྒོམ་
རིམ་དང་པོ་བར་བ་གཉིས་ཀ་དང་ལམ་རིམ་ཆེ་ཆུང་གཉིས་ཀར་བཤད་ཅིང། འདི་ལྟ་བུའི་སྙིང་རྗེ་ཆེན་པོ་ཉན་རང་ལ་ཡོད་པར་མདོ་དང་བརྒྱུད་བླ་དར་ཊཱིཀ་སོགས་ལས་བཤད་པ་དང། དར་ཊཱིཀ་འདིར་ཉན་རང་ལ་སྙིང་རྗེ་ཆེན་པོ་ཡང་ཡང་འབྱུང་བར་གསུངས་པ་སོགས་གུང་བསྒྲིགས་ནས་ཉན་རང་ལ་སྙིང་རྗེ་ཆེན་
པོ་ཡོད་པ་ཡིག་ཆར་བཤད་དོ།། འོན་ཀྱང་ཐེག་པ་ཆེ་ཆུང་གི་སྙིང་རྗེ་ལ་ཁྱད་པར་ཡོད་དེ། དམིགས་པ་དང། རྣམ་པ་དང། བརྩེ་གདུང་དང། བྱེད་ལས་དང། སྟོབས་ཆེ་ཆུང་གི་ཁྱད་པར་ལྔ་བཤད་པའི་ཕྱིར། སྙིང་རྗེ་ཚད་མེད་དང་སྙིང་རྗེ་ཆེན་པོ་ལ་མུ་བཞི་བརྩིས་ཚུལ་སླ། མི་རྟག་པ་དང་བདག་མེད་ཕྲ་རགས་
ཀྱིས་ཁྱད་པར་ཏུ་མ་བྱས་པའི་སེམས་ཅན་ཙམ་ལ་དམིགས་ནས་སྡུག་བསྔལ་དང་བྲལ་བར་འདོད་པའི་སྙིང་རྗེ་དེ། སེམས་ཅན་ཙམ་ལ་དམིགས་པའི་སྙིང་རྗེའི་མཚན་ཉིད། ལམ་མ་ཞུགས་ནས་ས་བདུན་པའི་བར་དུ་ཡོད། དེ་འདྲ་བའི་སྙིང་རྗེ་ཆེན་པོ་སོགས་ལ་མཚན་ཉིད་སྔ་མའི་རིགས་སྒྲེས། བཅིངས་དང་བྱེད་པོ་
འཁོར་ཚུལ་དང།། འདབ་རྩོལ་གོ་རིམ་མ་ངེས་བ།། མནར་ཚུལ་དྲུག་གིས་འགྲོ་བ་རྣམས།། ཟོ་ཆུན་བཞིན་ཏུ་འཁོར་བར་འཁྱམས།། མི་རྟག་པ་དང་བདག་མེད་རགས་པ་གང་རུང་གིས་ཁྱད་པར་ཏུ་བྱས་པའི་སེམས་ཅན་ལ་དམིགས་ནས་སྡུག་བསྔལ་དང་བྲལ་བར་འདོད་པའི་སྙིང་རྗེ་དེ། ཆོས་ལ་དམིགས་པའི་སྙིང་རྗེའི་
མཚན་ཉིད། ལམ་མ་ཞུགས་མི་རྟག་རྟོགས་པ་ནས་སངས་རྒྱས་ཀྱི་སའི་བར་རོ།། བདེན་མེད་ཀྱིས་ཁྱད་པར་ཏུ་བྱས་པའི་སེམས་ཅན་ལ་དམིགས་ནས་སྡུག་བསྔལ་དང་བྲལ་བར་འདོད་པའི་སྙིང་རྗེ་དེ། དམིགས་མེད་ལ་དམིགས་པའི་སྙིང་རྗེའི་མཚན་ཉིད། ལམ་མ་ཞུགས་བདེན་མེད་རྟོགས་པ་ནས་སངས་རྒྱས་ཀྱི་སའི་
བར་དུ་ཡོད་དོ།། སྙིང་རྗེ་ཕྱི་མ་གཉིས་མི་འགལ་བར་མ་ཟད་མུ་བཞི་ཡོད་ལ། དེ་གཉིས་ཀྱི་གཞི་མཐུན་བྱང་སེམས་སྤྱོར་ལམ་དྲོད་ནས་ཡོད་པར་ཡིག་ཆར་བཤད་ཀྱང། དེ་མན་ཆད་མེད་པར་མ་བཤད་པས། དེ་ལམ་མ་ཞུགས་ནས་ཀྱང་བཞག་མ་བཞག་དཔྱད། ཁྱད་པར་གཉིས་ཀྱིས་ཁྱད་པར་

[005B] དེས་ཁྱད་པར་ཏུ་མ་བྱས་བའི་སེམས་ཅན་སྙིང་རྗེ་ཕྱི་མ་གཉིས་ཀྱི་དམིགས་པ་མིན་པར་ཡིག་ཆར་བཤད་ལ། སྙིང་རྗེ་ཞེ་སྡང་མེད་པའི་དགེ་རྩ་དང་རྣམ་པར་མི་འཚེ་བ་གཉིས་ཀར་གསུངས་པ་དཔྱད་དགོས་ཏེ། དང་པོ་ནི་སེམས་བྱུང་རྫས་
ཡོད་དང་གཉིས་པ་ནི་སེམས་བྱུང་བཏགས་ཡོད་ཏུ་ཀུན་བཏུས་དར་ཊཱིཀ་ལས་བཤད་པ་དང། གཉིས་ཀ་དགེ་བ་བཅུ་གཅིག་གི་གྲངས་སུ་སོ་སོར་འདྲེན་པའི་ཕྱིར། འོན་ཀྱན་སྙིང་རྗེ་ལ་རྣམ་པར་མི་འཚེ་བ་ཡིན་པས་ཁྱབ་པས། དེ་ཞེ་སྡང་མེད་པའི་དགེ་རྩར་གསུངས་པ་ནི་དེའི་རང་བཞིན་ཅན་གྱི་དོན་
ཡིན་ཏེ། སྙིང་རྗེ་ནི་རྣམ་པར་འཚེ་བའི་གཉེན་པོར་སྤྱར་ནས་གསེར་ཕྲེང་དང་མཛོད་རྩ་འགྲེལ་སོགས་ལས་བཤད་པ་མ་གཏོགས། ཁོང་ཁྲོའི་གཉེན་པོར་སྦྱར་བ་མི་སྣང་བའི་ཕྱིར། སྤྱད་པ་རྣམ་སྦྱོང་གི་དམིགས་པ་ལ་ཞེ་སྡང་ཤས་ཆེ་བའི་གཉེན་པོར་བྱམས་པ་སྒོམ་པར་གསུངས་ཀྱི་སྙིང་རྗེ་སྒོམ་པར་མ་གསུངས་
པའི་ཕྱིར། དེས་ན་བྱམས་བ་ནི་ཞེ་སྡང་མེད་པ་དང་སྙིང་རྗེ་ནི་རྣམ་པར་མི་འཚེ་བར་ཁས་བླངས་ནས་རེ་ཞིག་བསྐྱངས་བདེའོ།། དགེ་སེམས་ཡིན་ན་ཁྱོད་དང་མཚུངས་ལྡན་གྱི་དགེ་བ་བཅུ་གཅིག་ཡོད་པས་ཁྱབ་བར་མངོན་པ་གོང་འོག་གིས་སྒྲུབ་ཟེར་བ་ནི་ཧ་ཅང་མི་འཚམས་པའི་གཏམས་ཏེ། མཛོད་ལུགས་ལ་
དགེ་སེམས་ལ་ཁྱོད་དང་མཚུངས་ལྡན་གྱི་དགེ་བའི་ས་མང་བཅུ་དང་གཏི་མུག་མེད་པ་ཡོད་པས་ཁྱབ་ཀྱང། མངོན་པ་གོང་མར་དེ་ལྟར་བཤད་པ་ཟུར་ཙམ་ཡང་མེད་ལ། སའི་དངོས་གཞིར་དགེ་བ་བཅུ་གཅིག་དགེ་སེམས་ཁོ་ནར་བྱུང་ཡང། དུས་ཐམས་ཅད་དུ་མི་འབྱུང་ཞིང། ཐམས་ཅད་ཀྱང་བྱུང་བའི་དེས་
པ་མེད་པར་བཤད་པའི་ཕྱིར། ཤིན་སྤྱངས་མ་ཐོབ་པར་དུ་སྒོམ་བྱུང་མི་འོང་བར་བཤད་པ་སོགས་ཀྱིས་གནོད་པའི་ཕྱིར། ཁ་ཅིག། ས་བརྒྱད་པའི་མཉམ་བཞག་པའི་རྒྱུད་ཀྱི་དམིགས་མེད་ལ་དམིགས་པའི་སྙིང་རྗེ་སྟོང་ཉིད་ཀྱི་ལྟ་བས་དངོས་སུ་མ་ཟིན་པར་ཡིག་ཆར་གསུངས་ཟེར་བ་མི་འཐད་དེ། མཁས་པ་ཁ་ཅིག་
སློབ་མཉམ་བཞག་པའི་རྒྱུད་ལ་སེམས་བསྐྱེད་ཡོད་ཀྱང། ཕྱིན་དྲུག་གི་བྱས་དངོས་སུ་ཟིན་པའི་དེ་མེད་པས་འཇུག་སེམས་མེད་ལ། སྨོན་སེམས་རྒྱུན་མཐའི་བར་དུ་ཡོད་པར་བཤད་པ་དང། དམིགས་མེད་ལ་དམིགས་པའི་སྙིང་རྗེ་ཡིན་ན་སྟོང་ཉིད་ཀྱི་ལྟ་བས་དངོས་སུ་ཟིན་པས་ཁྱབ་པ་དང། དག་སར་སྙིང་རྗེ་དང་

[006A]༄༅། །པོ་མེད་བཤད་པའི་ནང་འགལ་འགོག་པ་ཡིན་གྱི། རང་ལུགས་སུ་དེ་ལྟར་བཤད་པ་མིན་པ་ནི་ཕར་ཕྱིན་མཐའ་དཔྱོད་ན་གསལ་བའི་ཕྱིར། ཕར་ཕྱིན་ཡིག་ཆར་རྙིང་པོར་ཡང་བཤད་དོ། སྙིང་རྗེའི་སེམས་དེ་འོག་གི་སེམས་བསྐྱེད་དུ་འགྱུར་རྒྱུར་ཡིན་པར་ཤེས་པའི་ཆེད་དུ་ཞེས་གསུངས་པ་
པ་ཡང། ལམ་མ་ཞུགས་ཀྱི་སྙིང་རྗེའི་དུས་ན་འོག་གི་སེམས་བསྐྱེད་དུ་འགྱུར་རྒྱུའི་སེམས་ཡོད་པ་ལ་དགོངས་སམ་སྙམ་སྟེ། སེམས་བསྐྱེད་ཡིན་ན་ཁྱོད་ཀྱི་ཉེར་ལེན་དུ་འགྱུར་བའི་སྙིང་རྗེ་ཡོད་པས་ཁྱབ་པར་བཤད་པ་འགོག་ཆེད་ཡིན་པའི་ཕྱིར། མཁས་པ་ཁ་ཅིག། དེ་ཡི་རྩ་བ་སྙིང་རྗེར་འདོད། །
ཞེས་པའི་དོན་དུ་བསམ་ནས་སེམས་བསྐྱེད་ཀྱི་ཉེར་ལེན་དུ་གྱུར་བའི་སྙིང་རྗེ་ཡོད་པར་བཤད་པ་ལ། དེ་འགོག་ཆེད་དུ་རྣམ་ཤེས་ཀྱི་ཉེར་ལེན་ལ་རྣམ་ཤེས་སམ་དེའི་ཁམས་གང་རུང་དགོས་པར་བཤད་ཡིན་པའི་ཕྱིར། སྙིང་རྗེ་དང་པོ་ལ་སེམས་ཅན་སྡུག་བསྔལ་བའི་རྣམ་པ་ཤར་ཡར། ཁྱད་ཆོས་གཉིས་
ཀྱི་རྣམ་པར་མ་ཤར་བ་དང། སྙིང་རྗེ་གཉིས་པར་སེམས་ཅན་མི་རྟག་པ་དང་བདག་མེད་རགས་པ་གང་རུང་གི་རྣམ་པར་ཤར་དགོས་ལ། སྙིང་རྗེ་གསུམ་པར་སེམས་ཅན་བདེན་མེད་ཀྱི་རྣམ་པར་ཤར་བ་ཡིན་ལ། དེ་དག་ཀྱང་སྙིང་རྗེ་དེ་ཡི་སྣང་ངོར་ཤར་བ་མ་གཏོགས་ངེས་ངོར་མ་ཤར་ཅིང། བདེན་མེད་ཀྱི་རྣམ་པར་
ཤར་བའི་བློ་ཡིན་ཀྱང་བདེན་མེད་ཀྱི་རྣམ་པ་ཅན་མ་ཡིན་ལ། སྙིང་རྗེ་དེས་སེམས་ཅན་བདེན་མེད་སྣང་མི་སྣང་དཔྱད་དགོས་ཏེ། སྣང་ན་བདེན་མེད་ཀྱིས་ཁྱད་པར་དུ་བྱས་བའི་གཟུགས་འཛིན་མིག་ཤེས་ཀྱང་གཟུགས་བདེན་མེད་སྣང་དགོས་ཞིང། དེས་ན་ལམ་རིམ་ལས། བདེན་པ་མེད་པར་བཀག་པའི་རྣམ་བཅད་
ཙམ་མིག་ཤེས་སོགས་ལ་སྣང་བ་མ་ཡིན་གྱི། ཞེས་གསུངས་པ་དང་འགལ་མི་འགལ་དང། མི་སྣང་ན་སློབ་པ་འཕགས་པའི་རྗེས་ཐོབ་ཡེ་ཤེས་ལ་ཡང་མི་སྣང་དགོས་ཞིང། དེས་ན་རྣམ་བཤད་ལས། འཕགས་པ་སློབ་པའི་རྗེས་ཐོབ་ཡེ་ཤེས་དང་སོ་སྐྱེའི་དེ་ཁོ་ན་ཉིད་ཀྱི་ལྷ་བ་རྣམས་མ་རིགས་དང་དེའི་བག་ཆགས་གྱི་སླད་
པ་ཡིན་པས་མངོན་སུམ་ཏུ་མི་སྣང་ཡང། སྤྱིར་དོན་དམ་བདེན་པ་སྣང་བར་འདོད་དགོས་སོ།། ཞེས་གསུངས་པ་དང་འགལ་མི་འགལ་དཔྱད་དགོས། ཁ་ཅིག་ཁྱད་པར་གཉིས་ཀྱིས་ཁྱད་པར་དུ་མ་བྱས་པའི་སེམས་ཅན་ཆོས་ཅན། སྙིང་རྗེ་ཕྱི་མ་གཉིས་ཀྱི་དམིགས་ཡུལ་ཡིན་པར་ཐལ། དག་སའི་སྙིང་

[006B] སེམས་ཅན་ཡིན་པའི་ཕྱིར་ན་མ་ཁྱབ་ན། དག་སའི་སྙིང་རྗེའི་དམིགས་ཡུལ་དུ་མ་གྱུར་བའི་སྡུག་བསྔལ་ཅན་གྱི་སེམས་ཅན་ཡོད་པར་ཐལ་ལོ། ཟེར་ན། རང་རྒྱུད་པའི་ངོར་ཆོས་ཀྱི་བདག་མེད་ཕྲ་མོ་ཆོས་ཅན། ཉན་ཐོས་མཐོང་ལམ་བར་ཆད་མེད་ལས་ཀྱི་གཞལ་བྱ་ཡིན་པར་ཐལ་
སྟོང་ཉིད་ཡིན་པའི་ཕྱིར། མ་ཁྱབ་ན། ཉན་ཐོས་མཐོང་ལམ་བར་ཆད་མེད་ལམ་གྱི་གཞལ་བྱ་མ་ཡིན་པར་གྱུར་བའི་སྟོང་ཉིད་ཡོད་པར་ཐལ་ལོ། ཁྱབ་པ་སྒྲིག། ཟེར་རམ། ཡང་ན་དམིགས་མེད་ལ་དམིགས་བའི་སྙིང་རྗེ་དེས་ཁྱད་ཆོས་གཉིས་ཀྱིས་ཁྱད་པར་དུ་མ་བྱས་པའི་སེམས་ཅན་ལ་བདེན་མེད་ཀྱིས་ཁྱད་པར་དུ་མ་བྱས་
པར་དམིགས་པ་མ་ཡིན་པ་ནི་ཡིག་ཆའི་དགོངས་པར་ཁས་བླངས་ན་ཡང་རུང་ཙམ་མོ།། དམིགས་མེད་ལ་དམིགས་པའི་སྙིང་རྗེས་རང་གི་དམིགས་ཡུལ་དུ་གྱུར་བའི་སེམས་ཅན་བདེན་མེད་དུ་ཡང་སྣང་དེ་བདེན་གྲུབ་ཏུ་ཡང་སྣང་ཟེར་བ་ལ་ལུགས་འདིར་འགལ་བ་མེད་དམ་སྙམ་སྟེ། བདེན་མེད་དུ་སྣང་བ་ནི་བདེན་མེད་རྟོགས་
པའི་བློ་སྔ་མའི་ཤུགས་མ་ཡལ་བའི་སྟོབས་ཀྱིས་བྱུང་བའི་སྣང་བ་ཡིན་ལ། དེའི་བདེན་གྲུབ་ཏུ་སྣང་བ་ནི་བློ་སྔ་མའི་སྟོབས་ཀྱིས་སྙིང་རྗེ་དེས་སེམས་ཅན་བདེན་གྲུབ་ཀྱིས་ཁྱད་པར་དུ་བྱས་པ་ལ་མ་ལྟོས་པར་བདེན་སྣང་གི་བག་ཆགས་ཀྱི་དབང་གིས་ངམ་ངམ་ཤུགས་ཀྱིས་བྱུང་བའི་སྣང་བ་ཡིན་པས་བློ་གཅིག་ལ་གཉིས་
ཀ་བྱུང་བ་ལ་འགལ་བ་མེད་པའི་ཕྱིར། སྙིང་རྗེ་དེས་སེམས་ཅན་བདེན་མེད་དུ་སྣང་ན་སྙིང་རྗེ་དེས་སེམས་ཅན་བདེན་མེད་ཀྱི་ཁྱད་པར་དུ་བྱས་ནས་སྣང་བས་ཁྱབ་ལ། སྙིང་རྗེ་དེས་སེམས་ཅན་བདེན་གྲུབ་ཏུ་སྣང་ན་སྙིང་རྗེ་དེས་སེམས་ཅན་བདེན་གྲུབ་ཀྱིས་ཁྱད་པར་དུ་བྱས་ནས་སྣང་བས་མ་ཁྱབ་པའི་རྒྱུ་མཚན་
ཀྱང་དེ་ཉིད་ཡིན་ནོ།། སྙིང་རྗེ་ཚད་མེད་ཐོབ་པའི་ཉན་ཐོས་དགྲ་བཅོམ་པ་དེས་སྐྱེས་བུ་ཆེན་པོར་གྱུར་བ་དང་དུས་མཉམ་དུ་གཞན་དོན་ཁུར་དུ་འཁྱེར་བའི་སྙིང་རྗེ་ཆེན་པོར་འགྱུར་རམ་མི་འགྱུར། དང་པོ་ལྟར་ན་སྒོམ་བྱུང་གི་ངོ་བོར་གྱུར་བའི་གཞན་དོན་ཁུར་དུ་འཁྱེར་བའི་སྙིང་རྗེ་ཆེན་པོ་ཐོབ་པ་ལ་བསམ་བྱུང་གི་ངོ་བོར་
གྱུར་པའི་གཞན་དོན་ཁུར་དུ་འཁྱེར་བའི་སྙིང་རྗེ་ཆེན་པོ་ཐོབ་པ་སྔོན་དུ་སོང་མི་དགོས་པར་ཐལ་བ་དང། བསམ་བྱུང་གི་མྱོང་བ་ཐོན་པ་སྔོན་དུ་མ་སོང་བར་སྒོམ་བྱུང་གི་མྱོང་བ་ཐོན་པ་ཡོད་པར་ཐལ་ལོ། གཉིས་པ་ལྟར་གཞན་དོན་ཁུར་དུ་འཁྱེར་བའི་སྙིང་རྗེ་ཆེན་པོར་འགྱུར་ཚུལ་དང་འགྱུར་དུས་གང་ཡིན་ཟེར་བ་དང། འགྱུར་

[007A]༄༅། །ཆེ་སྒོམ་སྟོབས་ཀྱིས་འགྱུར་རམ་དཔྱད་དགོས། ཐབས་ཁྱད་པར་ཅན་གྱིས་ཟིན་པའི་བྱང་སེམས་འཕགས་རྒྱུད་ཀྱི་སྟོང་ཉིད་མངོན་སུམ་དུ་རྟོགས་པའི་ཟག་མེད་ཀྱི་ཡེ་ཤེས་དེ། བྱང་སེམས་ཀྱི་དོན་དམ་པའི་སའི་མཚན་ཉིད། དབྱེ་ན་བཅུའོ། དེར་གྱུར་བའི་གཙོ་སེམས་ལ་དོན་དམ་སེམས་
བསྐྱེད་ཀྱིས་ཁྱབ། དེ་སློབ་པ་རྗེས་ཐོབ་པ་ལ་མེད་པར་གྲགས་ཆེ་ཡང་དེའི་རྒྱུད་ལ་སྟོང་ཉིད་མངོན་སུམ་དུ་རྟོགས་པའི་བློ་མེད་ན། སྟོང་ཉིད་མངོན་སུམ་དུ་རྟོགས་པའི་བློ་ལྐོག་གྱུར་བ་མེད་པར་ཁས་ལེན་དགོས། སྟོང་ཉིད་རྟོགས་པའི་མངོན་སུཾ་ཚད་མ་ནི་ལམ་མ་ཞུགས་ན་ཡང་ཡོད་པས་མི་མཚུངས་སོ།། ས་ཆུའི་
ཁྱད་པར་ཕལ་ཆེར་ཕར་ཕྱིན་སྐབས་ལྟར་ཡིན་ལ། སྤང་བྱ་སྤོང་ཚུལ་ཁྱད་པར་མ་གཏོགས་སོ། ས་བཅུའི་མཉམ་བཞག་རྣམ་པར་མི་རྟོགས་པའི་ཡེ་ཤེས་རྣམས་ཆོས་ཉིད་མཐོང་བ་ལ་ཁྱད་པར་མེད་ཀྱང། ཆོས་སྐུར་འགྲོ་རྒྱུའི་འགོག་བརྟེན་རང་སྟེང་དུ་མཐོང་ཚུལ་ལ་ཁྱད་པར་ཡོད་པར་བཤད་དེ། ཐེག་ཆེན་
མཐོང་ལམ་རྣམ་གྲོལ་ལམ་གྱིས་རང་སྟེང་དུ་མཐོང་སྤང་སྤངས་པའི་འགོག་བདེན་མཐོང་ཡང། རང་སྟེང་དུ་སྒོམ་སྤང་ཆེན་པོའི་ཆེན་པོ་སྤངས་པའི་འགོག་བདེན་མ་མཐོང་བ་ལྟ་བུ་ཡིན་པའི་ཕྱིར། གཞན་ལ་རིགས་སྒྲེས། ཆོས་དབྱིངས་བསྟོད་པར། ཇི་ལྟར་ཚེས་པའི་ཟླ་བ་ལ།། སྐད་ཅིག་སྐད་ཅིག་འཕེལ་བར།།
མཐོང། །དེ་བཞིན་ས་ལ་ཞུགས་རྣམས་ཀྱི། །རིམ་གྱིས་རིམ་གྱིས་འཕེལ་བར་མཐོང།། ཞེས་སོགས་སོ།། རྒྱན་ལས་ཀྱང། སྐུ་མེད་པ་དང་སྐུ་བཅས་སྐུ་ཐོབ་དང།། སྐུ་ཡོངས་རྫོགས་དང་ང་རྒྱལ་མེད་པ་དང།། ང་རྒྱལ་ཕྲ་དང་ང་རྒྱལ་མེད་པར་འདོད།། ཞེས་ཐོས་བསམ་གྱི་དུས་ན་ཆོས་སྐུར་འགྲོ་རྒྱུའི་འགོག་
བདེན་མེད་པ་དང། སྤྱོར་ལམ་ན་དེ་སྒོམ་གྱི་སྣང་བ་དང་བཅས་པ་སོགས་སྐུ་སྦྱར་རོ།། ས་དང་པོའི་མངོན་རྟོགས་ལ། ཀུན་རྫོབ་དང་དོན་དམ་པའི་ས་གཉིས་དང། མཉམ་རྗེས་དང་དེ་གཉིས་གང་རུང་མ་ཡིན་པར་གསུམ་དང། རྒྱལ་ཚབ་ལྟར་ན་མཐོང་སྒོམ་གཉིས་ཀྱང་ཡོད་ལ། ཁས་བླངས་ཀྱི་རྒྱུན་ལ་
ས་དང་པོའི་སྒོམ་ལམ་མེད་པ་ནི་གྲགས་ཆེ། ས་དང་པོ་པས་སྨོན་ལམ་ཆེན་པོ་བཅུ་ལ་སོགས་པ་སྨོན་ལམ་འབུམ་ཕྲག་གྲངས་མེད་བཅུ་འདེབས་པར་གསུངས་ལ། སྨོན་ལམ་ཆེན་པོ་བཅུ་ཡོད་དེ། རྒྱལ་ཀུན་མཆོད་པའི་སྨོན་ལམ། དམ་ཆོས་འཛིན་པའི་དེ། སངས་རྒྱས་ཞིང་ཀུན་ཏུ་འགྲོ་བའི་དེ་

[007B] སེམས་ཅན་སྨིན་པར་བྱེད་པའི་དེ། འཇིག་རྟེན་གྱི་ཁམས་ཀུན་ཏུ་འགྲོ་བའི་དེ། སངས་རྒྱས་ཀྱི་ཞིང་ཀུན་སྦྱོང་བའི་དེ། སྤྱོད་པ་ཐམས་ཅད་ཐེག་ཆེན་དུ་འཛུད་པའི་དེ། སྤྱོད་པ་ཐམས་ཅད་དོན་སོང་པའི་དེ། ཐེག་ཆེན་སྒྲུབ་པ་རྒྱུན་མི་འཆད་པའི་དེ་དང་བཅུ་ཡོད་པའི་ཕྱིར་
དམིགས་མཚུངས་གང་རུང་གི་སྒོ་ནས་ཟག་པ་རྒྱས་སུ་རུང་མི་རུང་གིས་ཟག་བཅས་ཟག་མེད་དུ་མཛོད་ལས་བཤད་པ་དང། ཟག་པའི་སྒོ་དྲུག་གང་རུང་གིས་བསྡུས་མ་སྡུས་ཀྱིས་ཟག་བཅས་ཟག་མེད་དུ་ཀུན་བཏུས་སུ་བཤད་པ་དང། རྟོག་པའི་ཟག་བཅས་ཟག་མེད་དང། བདག་ལྟའི་གཉེན་པོ་ཡིན་
མིན་གྱིས་བཤད་པ་དང། རྣམ་གྲངས་པའི་ཟག་བཅས་ཟག་མེད་སོགས་བཤད་ཚུལ་མང་ཡང། ཐལ་འགྱུར་བ་ཐུན་མོང་མ་ཡིན་པའི་ཟག་བཅས་ཟག་མེད་ཀྱི་དོན་ཡོད་དེ། བདེན་འཛིན་གྱི་མ་རིག་པ་དང་དེའི་བག་ཆག་གང་རུང་གིས་བསླད་པ་ནི་ཟག་བཅས་དང། དེས་མ་བསླད་པ་ནི་ཟག་མེད་དུ་
འཇོག་གོ། རྒྱུན་མཐའ་བའི་རྒྱུད་ཀྱི་སེམས་བསྐྱེད་དེ་མ་རིག་པའི་བག་ཆགས་ཀྱིས་མ་བསླད་པར་ཡིག་ཆར་གསུངས་པས་དེ་འཁྲུལ་ཤེས་ཡིན་མིན་དཔྱད་དགོས། ཟག་པའི་སྒོ་དྲུག་ནི། ཟག་པའི་བདག་ཉིད་རྩ་ཉོན་ཉེ་ཉོན་དང།། ཟག་དང་འབྲེལ་བ་མཚུངས་ལྡན་བདག་རྐྱེན་རྣམས།། ཟག་པས་
བཅིངས་བ་ཁམས་གསུམ་དགེ་བ་དང།། ཟག་པའི་རྗེས་འབྲེལ་ཟག་པའི་བག་ཆགས་དང།། ཟག་པའི་རྗེས་མཐུན་ཟག་པ་རྒྱས་རུང་ཡུལ།། ཟག་པའི་རྒྱུས་བྱུང་ཉེར་ལེན་ཕུང་པོའོ།། ཡིག་ཆང་ས་བརྒྱད་པ་ནས་རྡོ་རྗེའི་ལུས་ཐོབ་ཅིང། ཆོས་སྐུ་དང་མཚུངས་ལྡན་གྱི་སེམས་བསྐྱེད་ཅེས་པའི་ཆོས་སྐུ་
ཡང་ཐོབ་པར་གསུངས་ལ། རྡོ་རྗེའི་ལུས་དེ་ཆོས་སྐུ་བཏགས་པ་པར་བཤད་དོ།། དགྲ་བཅོམ་པའི་རྒྱུད་ལ་ཀུན་བཏུས་ཀྱི་ཟག་བཅས་མེད་པར་གསུངས་པ་དཔྱད། ཀུན་བཏུས་ཀྱི་ཟག་བཅས་ལ་ཉོན་མོངས་པའི་བ་ཟག་བཅས་ཀྱིས་ཁྱབ་པ་སྙིང་པོ་རྒྱན་ལས་བཤད་ལ། དེ་ལ་ཉེར་ལེན་གྱི་ཕུང་
པོ་དང་འཕེན་བྱེད་དགེ་བའི་ལས་ཀྱང་བཞག་པའི་ཕྱིར། རང་རྒྱུད་པའི་ལུགས་ལ་སྤང་བྱ་ཡིན་མིན་གྱིས་ཟག་བཅས་ཟག་མེད་དུ་བཞག་ན་རེ་ཞིག་བདེའོ།། ས་དང་པོར་ངན་འགྲོའི་ལམ་ས་བོན་དང་བཅས་པ་བཅོམ་པར་རྣམ་བཤད་ལས་བཤད་པ་དང། ཀུན་བཏུས་ལས་ཀྱང་ངན་འགྲོའི་ཕུང་

[008A]༄༅། །ཁམས་སོགས་མཐོང་སྤངས་དུ་བཤད་དོ།། ཞེས་རྣམ་བཤད་ལས་གསུངས་པས། རྟེན་འབྲེལ་རྩོམ་འཕྲོ་ལྟར་ན་དཔྱད་གཞི་ཆེའོ།། སའི་ཡོན་ཏན་ལ་རང་རྒྱུད་མཛེས་པའི་ཡོན་ཏན་ནི། དེ་ནས་བཟུང་སྟེ་དེ་ནི་ཐོབ་པར་གྱུར་བ་ཡིས། ཞེས་སོགས་ཚིགས་
བཅད་ཕྱེད་དང་གསུམ་བྱུང་སྟེ་གོ་སླའོ།། དོན་དམ་པའི་བྱང་སེམས་དང་བྱང་འཕགས་དོན་གཅིག། ས་དང་པོར་དོན་དམ་པའི་དེ་བཞིན་གཤེགས་པའི་རིགས་སུ་སྐྱེས་པར་བཤད། ཞུགས་པ་དང་པོ་སྤྱོར་ལམ་ནས་འཇོག་པར་ཀུན་བཏུས་སུ་བཤད་པ་ལྟར་རང་རྒྱུད་པ་དང་སེམས་ཙམ་པས་འདོད་ཀྱང་
སྐབས་འདིར་མཛོད་ལྟར་མཐོང་ལམ་ཁོ་ནར་འཇོག་པའི་གནད་ཀྱིས། སློབ་པ་ཡིན་ན་འཕགས་པས་ཁྱབ་པར་བཤད་དོ།། ས་དང་པོར་ཉན་རང་རིགས་ཀྱི་སྟོབས་ཀྱིས་ཟིལ་གྱིས་གནོན་ཚུལ་ཡོད་དེ། དེར་དོན་དམ་པའི་དེ་བཞིན་གཤེགས་པའི་རིགས་སུ་སྐྱེས་ནས་རིན་པོ་མ་ལོན་ཀྱང་སྙིང་རྗེ་དང་སེམས་བསྐྱེད་སོགས་བསོད་
ནམས་ཀྱི་ཚོགས་ཀྱིས་ཡུན་རིང་དུ་ཚངས་པར་སྤྱོད་པ་ལ་གནས་པའི་ཉན་རང་དགྲ་བཅོམ་རྣམས་ཀྱང་ཟིལ་གྱིས་གནོན་པའི་ཕྱིར། དཔེར་ན། འཁོར་ལོའི་སྒྱུར་བའི་རྒྱལ་པོའི་བུ་སྐྱེས་མ་ཐག་པ་འཁོར་བསྒྱུར་གྱི་མཚན་དང་ལྡན་པ་ནི་བློན་པོའི་ཚོགས་རྒན་པོ་གཙོ་བོར་གྱུར་བ་རྣམས་རིགས་ཀྱི་སྒོ་ནས་ཟིལ་གྱིས་གནོན་པ་
བཞིན་ནོ།། ཡང་དེས་ཟིལ་གྱིས་གནོན་ཚུལ་ཡོད་དེ། ཐེག་ཆེན་སེམས་བསྐྱེད་ཀྱི་གཤོག་སྟོབས་དང་ལྷག་བསམ་གྱི་མིག་ཡོངས་སུ་དག་པའི་ཡོན་ཏན་གཉིས་ཀྱིས་བསྐལ་པ་བརྒྱ་སྟོང་དུ་ངེས་པར་འབྱུང་བའི་ཉམ་རང་དགྲ་བཅོམ་རྣམས་ཀྱང་ཟིལ་གྱིས་གནོན་པའི་ཕྱིར། དཔེར་ན། མཁའ་ལྡིང་གི་འཕྲུག་གུ་
སྐྱེས་མ་ཐག་པས་གཤོག་པའི་རླུང་ཤུགས་དང། རིང་པོ་མཐོང་བའི་མིག་ཡོངས་སུ་དག་པ་གཉིས་ཀྱིས་བྱའི་ཚོགས་གཞན་ཐམས་ཅད་ཟིལ་གྱིས་གནོན་པ་བཞིན་ནོ།། ཞེས་བྱམས་པའི་རྣམ་ཐར་གྱི་མདོ་ལས་བཤད་ཅིང། དེའི་དངོས་བསྟན་གྱི་བྱང་སེམས་ལ་ས་དང་པོ་པ་ཡིན་དགོས་ཏེ། རྩ་བར་བཤད་པའི་
འཕགས་པ་བརྒྱད་པ་ལྟ་བུའི་བྱང་སེམས་དང་མདོ་འདིར་བཤད་པའི་བྱང་སེམས་འདི་གཉིས་དཔེ་སོ་སོ་བ་མ་གཏོགས་གཅིག་པར་རྣམ་བཤད་ལས་བཤད་པའི་ཕྱིར། བྱང་སེམས་སོ་སྐྱེས་ཀྱང་ཀུན་རྫོབ་སེམས་བསྐྱེད་ཀྱི་སྒོ་ནས་ཉན་རང་ཟིལ་གྱིས་གནོན་པ་ཡིན་ཏེ། སྤྱོད་པ་དང་བྲལ་བའི་སེམས་བསྐྱེད་

[008B] བྱང་སེམས་ཀྱི་མིང་ཡང་མི་འདོར་ལ། འཁོར་བའི་དབུལ་བ་ཐམས་ཅད་ཀྱང་བཟློག་པའི་ཕྱིར། དཔེར་ན། རྡོ་རྗེ་རིན་པོ་ཆེ་ནི་ཆག་ཀྱང་གསེར་གྱི་རྒྱན་ཐམས་ཅད་ཟིལ་གྱིས་གནོན་ཅིང། རྡོ་རྗེ་རིན་པོ་ཆེའི་མིང་ཡང་མི་འདོར་
ལ༑ འབུལ་བ་ཐམས་ཅད་ལྡོག་པ་བཞིན་ནོ། མདོ་འདི་ལས་སོ། སྤྱོད་པ་དང་བྲལ་བའི་སེམས་བསྐྱེད་ནི་སོ་སྐྱེའི་ས་ཁོ་ནར་ཡོད་ལ། སྨོན་སེམས་གཙོ་ཆེ་ཞིང། འཇུག་སེམས་ཀྱང་ཡོད་པར་ཡིག་ཆ་ལས་སོ། ས་བདུན་པར་ཉན་རང་བློ་སྟོབས་ཀྱི་ཟིལ་གྱིས་གནོན་ཚུལ་ཡོད་དེ། བྱང་སེམས་
ས་བདུན་པས་སྐད་ཅིག་ཐང་ཅིག་ཡུད་ཙམ་ཞེས་པའི་སྐད་ཅིག་མ་བྱེ་བ་ཁྲག་ཁྲིག་བརྒྱ་སྟོང་དུ་བགོས་པའི་ཆ་རེ་རེ་ལ་འགོག་པ་ཡང་དག་པའི་མཐའ་ལ་སྙོམས་པར་འཇུག་ལྡང་བྱེད་ཐུབ་པ་ལྟར་ཉན་རང་རྣམས་ཀྱིས་མི་ནུས་པའི་རྒྱུ་མཆེན་གྱིས་ཡིན་པའི་ཕྱིར། བློ་ཡང་ལྷག་ཞེས་པའི་དངོས་བསྟན་
གྱི་བློ་ལ་དོན་དམ་དང་ཀུན་རྫོབ་རྣམ་ཅན་གཉིས་ཡོད་ལ། དེའི་དངོས་བསྟན་གྱི་གཙོ་བོ་ལ་སྟོང་ཉིད་རྟོགས་པའི་བློ་དང་དེའི་ནང་ནས་ཀྱང་འགོག་པའི་སྙོམས་འཇུག་ཞིག་དགོས་ཏེ། རིགས་ངེས་ས་དྲུག་པར་འགོག་སྙོམས་ཐོབ། ས་བདུན་པར་འགོག་སྙོམས་ལ་མྱུར་དུ་སྙོམས་པར་འཇུག་ལྡན་བྱེད་ཐུབ་པའི་
དབང་ཐོབ། ས་བརྒྱད་པར་འགོག་པ་མངོན་དུ་བྱས་པའི་ཚུལ་གྱིས་སྙོམས་པར་འཇུག་པ་ལ་རྒྱལ་བ་རྣམས་ཀྱིས་སློང་བར་མཛད་པའི་ཕྱིར། རྩ་བར། ཤེས་རབ་གནས་པས་འགོག་པ་ཐོབ་པར་གྱུར།། ཞེས་དང། རིང་ཏུ་སོང་འདིར་འདི་ནི་སྐད་ཅིག་དང།། སྐད་ཅིག་ལ་ནི་འགོག་པར་འཇུག་འགྱུར་ཅིང།། ཞེས་དང་
རྒྱལ་བ་རྣམས་ཀྱིས་འགོག་ལས་སློང་བར་མཛད།། ཞེས་སོ། སྐད་ཅིག་མ་གཅིག་ཁྲག་ཁྲིག་བརྒྱ་སྟོང་དུ་བགོས་པའི་ཆ་རེ་རེ་ལ་ཏིང་ངེ་འཛིན་ལ་སྙོམས་པར་འཇུག་ལྡན་བྱེད་ཐུབ་པའི་ཉན་རང་གང་རུང་ཡོད་དེ། བྱང་སེམས་ས་དྲུག་པས་ཉན་རང་བློའི་སྟོབས་ཀྱིས་ཟིལ་གྱིས་མི་གནོན་པའི་རྒྱུ་མཚན་ཡོད་པའི་ཕྱིར་
དང༑ ཉན་ཐོས་ལ་རང་སངས་རྒྱས་ཏིང་ངེས་འཛིན་ཤིན་ཏུ་ལྷག་པ་དང། མཁའ་ལྡིང་གི་ཤུགས་ལས་མགྱོགས་པའི་ཤིང་རྟའི་འཁོར་ལོ་གཅིག་འཁོར་བའི་ཡུན་ལ་སྦྲུལ་གདུག་པ་ཅན་གྱིས་བསྐོར་བ་བདུན་ཐུབ། དེ་གཅིག་གི་ཡུན་ལ་ཀུན་དགའ་བོས་ཆོས་མི་འདྲ་བ་བཅུ་གོ་ཞིང་བཤད་ཐུབ་པ་སོགས་མདོ་དང་ཡིག་

[009A]༄༅། །ཆར་བཤད་པ་ལྟར་ཡིན་པའི་ཕྱིར། དུས་མཐའི་སྐད་ཅིག་མ་དང་བྱ་རྫོགས་ཀྱི་སྐད་ཅིག་མ་ལ་འཇོག་ལུགས་གཉིས་གཉིས་ཡོད་དེ། སྐྱེས་བུ་ནད་མེད་སེ་གོལ་གཅིག་བཏབ་པའི་ཡུན་ལ་བྱ་རྫོགས་ཀྱི་སྐད་ཅིག་མར་འཇོག་པ་ནི་ཐུན་མོང་དང་ཐུན་མོང་མ་ཡིན་པའི་ལུགས་གཉིས་ཀར་མཚུངས་ཞིང་
བྱ་རྫོགས་ཀྱི་སྐད་ཅིག་མ་དེ་དྲུག་ཅུ་རྩ་ལྔར་ཕྱེ་བའི་ཆ་ཅིག་དུས་མཐའི་ཆ་སྐད་ཅིག་མར་འཇོག་པ་ནི་ཐུན་མོང་བའི་ལུགས་དང། བྱ་རྫོགས་ཀྱི་དེ་གསུམ་བརྒྱ་དྲུག་བཅུ་རྩ་ལྔར་ཕྱེ་བའི་ཆ་གཅིག་དུས་མཐའི་སྐད་ཅིག་མར་འཇོག་པ་ནི་ཐེག་ཆེན་ཐུན་མོང་མ་ཡིན་པའི་ལུགས་སོ།། གཉིས་ཀ་དུས་མཐའི་སྐད་ཅིག་མ་ཡིན་ཀྱང་ཡུན་རིང་
ཐུང་གི་ཁྱད་ཡོད་དོ།། སྐད་ཅིག་ཐང་ཅིག་ཡུད་ཙམ་ཞེས་པའི་སྐད་ཅིག་གི་ཡུན་ཚད་ལ་དཔྱད་དགོས་ཏེ། དུས་མཐའ་སྐད་ཅིག་མ་བརྒྱ་དང་ཉི་ཤུའི་ཡུན་ལ་མཛོད་ལས་བཤད་ལ། སྐབས་འདིར་གསལ་ཁ་མེད་པའི་ཕྱིར། ས་བདུན་པར་ཐུན་མོང་མིན་པའི་འགོག་སྙོམས་ལ་དུས་ཐུང་ངུར་འཇུག་ལྡང་བྱེད་ནུས་པའི་རྒྱུ་
མཚན་ཡོད་དེ། མཉམ་བཞག་གི་ཚེ་དོན་སྤྱི་རྒྱུད་མི་དགོས་ཞིང། ཐབས་ཤེས་ཟུང་འབྲེལ་བཅུ་ལ་མངའ་རྙེས་པའི་སྟོབས་དང། ཏིང་ངེ་འཛིན་མཐའ་ཡས་པ་ལ་མྱུར་དུ་ལྡང་ནུས་པའི་འཕེན་པའི་སྟོབས་ཤུགས་ཅན་ཐོབ་པའི་ཕྱིར། སོ་སྐྱེའི་སྐབས་སུ་ཡུལ་དང་ཡུལ་ཅན་གཉིས་ཆུ་ལ་ཆུ་བཞག་པ་ལྟར་རོ་གཅིག་ཏུ་མ་སོང་
བའི་རྒྱུ་མཚན་གྱིས་སྟོང་ཉིད་ལ་དུས་ཐུང་ངུར་འཇུག་ལྡན་བྱེད་པ་མི་དཀའ་ཡང། ས་དང་པོ་དྲུག་ཏུ་ཡུལ་སྟོང་ཉིད་དང་ཡུལ་ཅན་ཡེ་ཤེས་ཆུ་ལ་ཆུ་བཞག་པ་ལྟར་རོ་གཅིག་ཏུ་སོང་བའི་དབང་གིས་མྱུར་དུ་འཇུག་ལྡང་བྱེད་མི་ནུས་ལ། ས་བདུན་པར་ཡུལ་ཡུལ་ཅན་རོ་གཅིག་ཏུ་སོང་ཀྱང་སྔར་གྱི་རྒྱུ་མཚན་གྱིས་དུས་ཐུང་
ངུར་འཇུག་ལྡང་བྱེད་ཐུབ་པའི་ཕྱིར། ས་བདུན་པ་ཡན་ཆད་ན་སྟོང་ཉིད་ལ་མཉམ་པར་བཞག་པའི་ཚེ་དོན་སྤྱི་རྒྱུད་མི་དགོས་པར་ཡིག་ཆར་བཤད་ལ། དེའི་དོན་ནི་ས་བདུན་པ་ནས་བརྒྱད་པར་འཕོས་པའི་ཚེ་ས་བརྒྱད་པའི་དཀྱིལ་སྨད་ཀྱི་བར་ཆད་མེད་ལམ་དུ་འགྱུར་ཁ་མའི་བློ་ཡིན་ན་མཉམ་བཞག་ཡིག་ཤེས་མ་ཡིན་པས་
ཁྱབ་ཅིང། དེར་གྱུར་ཁ་མའི་རྟོགས་པ་དེས་སྟོང་ཉིད་ལ་མཉམ་པར་བཞག་པ་དང་དུས་མཉམ་དུ་བར་ཆད་མེད་ལམ་དུ་གྱུར་བར་ཁས་ལེན་དགོས། ས་བདུན་པ་མན་ཆད་དོན་སྤྱི་རྒྱུད་དགོས་པས་མ་དག་ས་བདུན་གྱི་བར་ཆད་མེད་ལམ་དུ་འགྱུར་ཁ་མའི་བློ་ལ་མཉམ་བཞག་ཡེ་ཤེས་ཡིན་དགོས་ཏེ། སྟོང་ཉིད་ལ་

[009B]། ཉན་རང་ལ་ཆོས་ཐམས་ཅད་རང་བཞིན་མེད་པར་རྟོཌ་པ་ཡོད་པ་སྒྲུབ་པ་ལ་རིཌ་པ་གསུམ་དང། ལུང་བདུན་ལས། དང་པོ་ནི། ས་དང་པོ་ནས་ཀྱང་ཉན་རང་བློའི་སྟོབས་ཀྱིས་ཟིལ་གྱིས་གནོན་ཐུབ་པར་ཐལ། ཉན་རང་དགྲ་བཅོམ་རྣམས་
ཆོས་ཀྱི་བདག་མེད་མངོན་སུམ་དུ་རྟོཌ་པའི་ཤེས་རབ་དང་བྲལ་བའི་ཕྱིར། དཔེར་ན་ཆཌ་བྲལ་སོ་སྐྱེ་བཞིན། ཉན་རང་དགྲ་བཅོམ་ཆོས་ཅན། ཁམས་གསུམ་གྱི་ཕྲ་རྒྱས་མ་སྤངས་པར་ཐལ། སྟོང་ཉིད་མངོན་སུམ་དྲ་རྟོགས་པའི་ཡེ་ཤེས་མ་སྒོམ་པའི། ཕྱི་རོལ་བའི་དྲང་སྲོང་བཞིན། དེ་གཉིས་ཆོས་ཅན། གང་ཟག་
གི་བདག་མེད་མཚན་ཉིད་ཚང་བ་མ་རྟོགས་པར་ཐལ། ཕུང་པོ་བདེན་པར་འཛིན་པའི་བློའི་ཞེན་ཡུལ་སུན་མ་ཕྱུང་བའི་ཕྱིར། ཞེས་པ་ནི། འཇུག་འགྲེལ་དུ་བཀོད་པའི་རིགས་པ་གསུམ་མོ།། རིགས་པ་གཉིས་པའི་དོན་ལ་རྩོད་པ་དང་ལན་གཉིས། དང་པོ་ནི། རང་རྒྱུད་པ་དང་སེམས་ཙམ་པ་སོགས་ན་རེ། ཆོས་ཀྱི་བདག་
མེད་མ་རྟོགས་པར་ཁམས་གསུམ་གྱི་ཕྲ་རྒྱས་སྤོང་མི་ནུས་པར་བཤད་པ་མི་འཐད་པར་ཐལ། ཆོས་ཀྱི་བདག་མེད་མ་རྟོགས་པར་གང་ཟག་རང་སྐྱ་ཐུབ་པའི་རྫས་ཡོད་ཀྱིས་སྟོང་བ་མངོན་སུམ་དུ་རྟོགས་པ་དང། མཐོང་ཟིན་རྒྱུད་ལྡན་དུ་སྒོམ་པ་ཡོད་པ་གང་ཞིག། ལམ་དེས་ཕྲ་རྒྱས་ས་བོན་དང་བཅས་པ་སྤངས་
ཐུབ་པའི་ཕྱིར། ཞེས་རྩོད་པ་ལ། གཉིས་པ་ལན་ནི། ཆོས་ཀྱི་བདག་མེད་མ་རྟོགས་པར་མངོན་པ་ནས་བཤད་པའི་མི་རྟག་སོགས་བཅུ་དྲུག་ཐོས་བསམ་གྱིས་གཏན་ལ་དཕབ་པ་དང། སྒོམ་པས་མངོན་སུམ་དུ་རྟོགས་པ་དང། མཐོང་ཟིན་རྒྱུན་ལྡན་དུ་སྒོམ་པར་བྱེད་ལ་ཡོད་ཀྱང། ལམ་དེས་གཉིས་མཐོང་
ལམ་སྒོམ་ལམ་དུ་མི་འཇོག་པ་དང། ལམ་དེ་གཉིས་ཀྱིས་ཕྲ་རྒྱས་རགས་པ་མངོན་གྱུར་བ་ཙམ་སྤོང་ཡང། མཐོང་སྤང་སྒོམ་སྤང་གི་ས་བོན་མི་ནུས་པར་མ་ཟད། བདེན་འཛིན་དང་དེས་ཐུན་མོང་མ་ཡིན་པར་དྲངས་པའི་ཆཌ་སོཌ་ཉོན་མོངས་གཞན་རྣམས་མངོན་གྱུར་བ་ཙལ་ཡང་སྤོང་མི་ནུས་
པས༑ ལམ་དེ་གཉིས་ཀྱིས་ཉོན་མོངས་ས་བོན་དང་བཅས་པ་སྤོང་ནུས་པར་སྟོན་པའི་མདོ་རྣམས་དྲང་དོན་དུ་འགྲེལ་དགོས་པས་སྐྱོན་མེད་དེ། དཔེར་ན། སེམས་ཙམ་པས་རྡུལ་ཆ་མེད་བསགས་པའི་ཕྱི་དོན་དང་དེ་འཛིན་པའི་ཚད་མ་རྫས་གཞན་གྱིས་སྟོང་བའི་སྟོང་ཉིད་ཐོས་བསམ་གྱིས་གཏན་ལ་

[010A]༄༅། །དབབ་ནས་སྒོམ་པས་ས་བཅུ་དང་ལམ་ཕྱི་མ་རྣམས་བགྲོད་ཚུལ་དང། སྒྲིབ་གཉིས་སྤོང་བའི་རྣམ་བཞག་བྱེད་པ་རྣམས་དབུ་མ་པས་དྲང་དོན་དུ་འགྲེལ་བ་བཞིན་ཡིན་པའི་ཕྱིར། དོན་དེ་ཉིད་སྤྱོད་འཇུག་མཁན་པོའི་ལུགས་སུ་བསྟན་པ་ལ། རྩོད་ལན་གཉིས་ལས། དང་པོ་ནི་
རང་རྒྱུད་པ་མན་ཆད་དང། གཙོ་བོར་ཐེག་ཆེན་བཀར་མི་འདོད་པའི་ཉན་ཐོས་སྡེ་པ་དག་ན་རེ། འཁོར་བ་ལས་གྲོལ་བ་ལ་རང་བཞིན་གྱིས་གྲུབ་པའི་སྟོང་ཉིད་རྟོགས་མི་དགོས་པར་ཐལ། དེ་མ་རྟོགས་པར་མི་རྟག་སོགས་བཅུ་དྲུག་སྒོམ་བར་བྱས་པས་གྲོལ་བ་དགྲ་བཅོམ་པའི་འབྲས་བུ་ཐོབ་ནུས་པའི་
ཕྱིར༑ ཞེས་པའི་འདོད་ཚུལ་འཆད་པར། སྤྱོད་འཇུག་ལས། བདེན་པ་མཐོང་བས་གྲོལ་འགྱུར་གྱི་སྟོང་ཉིད་མཐོང་བས་ཅི་ཞིག་བྱ། ཞེས་གསུངས། གཉིས་པ་ལན་ནི། རང་བཞིན་མེད་པའི་སྟོང་ཉིད་མ་སྒོམ་པར་འཁོར་བ་ལས་གྲོལ་མི་ཐུབ་པར་ཐལ། ཡུམ་གྱི་མདོ་ལས་དངོས་པོའི་འདུ་
ཤེས་ཅན་ལ་ཐར་བ་མེད་པར་གསུངས་པ་དང། དུས་གསུམ་ཀའི་རྒྱུན་ཞུགས་ནས་རང་སངས་རྒྱས་ཀྱི་བར་ཐམས་ཅད་རང་བཞིན་གྱི་ཤེར་ཕྱིན་སྒོམ་པ་ལ་རྟེན་ནས་རང་རང་གི་འབྲས་བུ་ཐོབ་པར་གསུངས་པའི་ཕྱིར། ཞེས་འཆད་པ་ལ། གང་ཕྱིར་ལུང་ལས་ལམ་འདི་ནི།། མེད་པར་བྱང་ཆུབ་
མེད་པར་གསུངས། ཞེས་བྱུང། དེ་ལ་གནོད་བྱེད་བསྟན་པ་ལ།། བསྟན་རྩེ་གེ་སློང་ཉིད་ཡིན་ན།། དགེ་སློང་ཉིད་ཀྱང་དཀའ་བར་གནས།། སེམས་ནི་དམིཌ་དང་བཅས་རྣམས་ཀྱི།། མྱ་ངན་འདས་པའང་དཀའ་པར་གནས།། ཉོན་མོངས་སྤངས་པས་གྲོལ་ན་དེའི།། དེ་མ་ཐག་ཏུ་དེར་འགྱུར་རོ། །
ཉོན་མོངས་མེད་ཀྱང་དེ་དག་ལ།། ལས་ཀྱི་ནུས་པ་མཐོང་བ་ཡིན།། རེ་ཞིག་ཉེར་ལེན་སྲིད་པ་ནི།། མེད་ཅེས་ངེས་པ་ཉིད་ཅེ་ན།། སྲིད་འདི་ཉོན་མོངས་ཅན་མིན་ཡང།། ཀུན་རྨོངས་བཞིན་དུ་ཅི་སྟེ་མེད།། ཚོར་བ་རྐྱེན་གྱིས་སྲིད་པ་ཡིན།། ཚོར་བ་དེ་དག་ལ་ཡང་ཡོད།། དམིགས་པ་དང་ནི་བཅས་པའི་སེམས།།
འགའ་ཞིག་ལ་ནི་གནས་པར་འགྱུར།། སྟོང་པ་ཉིད་དང་བྲལ་བའི་ཕྱིར།། འགག་པ་སླར་ཡང་སྐྱེ་འགྱུར་ཏེ།། འདུ་ཤེས་མེད་པའི་སྙོམས་འཇུག་བཞིན།། དེས་ན་སྟོང་ཉིད་སྒོམ་པར་བྱ།། ཞེས་གསུངས་སོ།། གསུམ་པ་ཤེས་བྱེད་འགོད་པ་ལ། ལུང་བདུན་ནམ་དགུ་ཡོད་དེ། འཇུག་འགྲེལ་དུ་བཀོད་པའི་ལུང་

[010B] ཚིག་གསལ་དུ་བཀོད་པའི་ལུང་བཞི་ཡོད་པའི་ཕྱིར། དང་པོ་ནི། རིང་ཆེན་འཕྲེང་བ་ལས། ཇི་སྲིད་ཕུང་པོ་འཛིན་ཡོད་པ།། ཇི་དེ་སྲིད་དེ་ལ་ངར་འཛིན་ཡོད།། ངར་འཛིན་ཡོད་ན་ཡང་ལས་ཏེ།། དེ་ལས་ཡང་ནི་སྐྱེ་བ་ཡིན།། ཞེས་སོགས་དང། ལུང་འདིས་ཕུང་པོ་བདེན་འཛིན་གྱི་ཞེན་ཡུལ་མངོན་སུམ་གྱིས་
སུན་མ་ཕྱུང་བར་དུ་ངར་འཛིན་འཇིག་ལྷའི་ཞེན་ཡུལ་མངོན་སུམ་གྱིས་སུན་ཕྱུང་མི་ནུས་ཞིང། དེ་མི་ནུས་ན་དེའི་དབང་གིས་འཕེན་བྱེད་ཀྱི་ལས་བསཌ་ནས་འཁོར་བར་སྐྱེ་བར་བཤད་པ་སོཌ་ཀྱིས་བདེན་འཛིན་ཉོན་སྒྲིབ་དང་ཉོན་སྒྲིབ་སྤངས་པ་ལ་དེན་འཛིན་གྱི་ཞེན་ཡུལ་སུན་ཕྱུང་དགོས་ལར་གྲུབ་པོ། ལུང་
གཉིས་པ་ནི། ཇི་ལྟར་མིག་ནི་འཁྲུལ་བ་ཡིས།། འགལ་མེའི་འཁོར་ལོ་འཛིན་བྱེད་པ།། དེ་བཞིན་དབང་པོ་རྣམས་ཀྱིས་ནི།། ད་ལྟའི་ཡུལ་དག་འཛིན་པར་བྱེད།། ཞེས་སོགས་དང། ལུང་འདིས་ཕུང་ཁམས་སྐྱེ་མཆེད་རང་བཞིན་མེད་པར་གཏན་ལ་ཕབ་ནས་ཉན་རང་རྣམས་ལམ་འདི་ཉིད་ལ་
རྟེན་ནས་མྱང་འདས་འཐོབ་པར་གསུངས། ལུང་གསུམ་པ་ནི། ཐེག་པ་ཆེ་ལས་སྐྱེ་མེད་བསྟན།། གཞན་གྱིས་ཟད་པ་སྟོང་པ་ཉིད།། ཟད་དང་མི་སྐྱེའི་དོན་དུ་ནི།། གཅིག་པ་དེ་ཕྱིར་བཟོད་པར་གྱིས།། ཞེས་དང། ལུང་འདིས་ཐེག་ཆེན་སྡེ་སྣོད་ལས་བདེན་གྲུབ་ཀྱི་སྐྱེ་བ་མེད་པར་བསྟན་པ་དང། ཐེག་དམན་
སྡེ་སྣོད་ལས་ལྷག་མེད་མྱང་འདས་མངོན་ཏུ་བྱས་པའི་འདུས་བྱས་ཟད་པར་གསུངས་པ་གཉིས་ཀྱི་དོན་སྟོང་ཉིད་སྟོན་པར་གཅིག་པས་ཐེག་ཆེན་ལས་བདེན་པའི་སྐྱེ་བ་མེད་པར་བསྟན་པ་ལ་བཟོད་པར་གྱིས་ཤིག། ཞེས་བཤད་པས་ཐེག་དམན་སྡེ་སྣོད་ཏུ་སྟོང་ཉིད་བསྟན་པར་གྲུབ་ཅིང། དེ་ཕྱིར་ཐེག་དམན་
འཕགས་པས་ཀྱང་སྟོང་ཉིད་རྟོགས་པར་གྲུབ་པོ། ལུང་བཞི་པ་ནི། ཉན་ཐོས་གྱི་སྡེ་སྣོད་ལས། གཟུགས་ནི་དབུ་བ་བརྡོས་པ་འདྲ།། ཚོར་བ་ཆུ་ཡི་ཆུ་བུར་བཞིན།། འདུ་ཤེས་སྨིག་རྒྱུ་ལྟ་བུ་སྟེ།། འདུ་བྱེད་རྣམས་ནི་ཆུ་ཤིང་བཞིན།། རྣམ་པར་ཤེས་པ་སྒྱུ་མ་ལྟར།། ཉི་མའི་གཉེན་གྱིས་བཀའ་སྩལ་ཏོ། ཞེས་སོ་
ལུང་འདིས་དཔེ་ལྔས་ཕུང་པོ་ལྔ་རང་བཞིན་མེད་པར་བསྟན་པར་ཐལ་འགྱུར་བས་བཞེད། རང་སྐྱ་ཐུབ་པའི་རྫས་ཡོད་ཀྱིས་སྟོང་བ་བསྟན་པར་རང་རྒྱུད་པས་འདོད། ཕུང་པོ་ལྔ་མི་རྟག་པར་སྟོན་པར་ཉན་ཐོས་སྡེ་གཉིས་ཀྱིས་འདོད་པར་ཡིག་ཆར་བཤད་དོ།། ལུང་ལྔ་པ་ནི། རྩ་ཤེས་ལས། བཅོམ་ལྡན་དངོས་དང་དངོས་

[011A]༄༅། །མེད་པ༑ ༑མཁྱེན་པའི་ཀཱཏྱ་ཡ་ན་ཡི།། གཏམས་ངག་ལས་ནི་ཡོད་པ་དང།། མེད་པ་གཉིས་ཀའང་དགག་པ་མཛད།། ཞེས་སོ། ལུང་འདིས་ཀཱཏྱ་ཡ་ལ་གདམས་པའི་མདོ་ལས་རང་བཞིན་གྱིས་ཡོད་པ་དང།། གཏན་ནས་མེད་པའི་མཐའ་གཉིས་ཁེགས་པར་བསྟན་ནོ། ཚིག་གསལ་དུ།།
དུ་འགོད་པའི་ལུང་བཞི་ནི། འབུམ་ལས་ཐེག་པ་གསུམ་ཀས་རང་བཞིན་གྱི་ཤེར་ཕྱིན་ལ་སློབ་པར་གསུངས་པའི་མདོ་དང། བསྡུད་པ་ལས། གང་དག་བདེ་གཤེཊ་ཉན་ཐོས་འགྱུར་བར་བྱ་སྙམ་དང།། རང་སངས་རྒྱས་དང་དེ་བཞིན་ཆོས་རྒྱལ་འགྱུར་འདོད་པ།། བཟོད་པ་འདི་ལ་མ་རྟེན་ཐོབ་པར་མི་ནུས་འདི།།
དཔེར་ན་ཕ་རོལ་ཆུ་རོལ་འགྲོ་དོགས་མི་མཐོང་བཞིན།། ཞེས་དང། ལྷག་བསམ་བརྟན་པའི་མདོ་ལས་སྒྱུ་མའི་བུད་མེད་ལ་བུད་མེ་དངོས་སུ་བཟུང་ནས་མི་རྟག་སོཊ་སུ་ཡིད་ལ་བྱེད་པ་ནི་ལོག་ཤེས་ཡིན་པས་བུད་མེད་ལ་ཆཊ་པའི་གཉེན་པོར་མི་འགྲོ་བ་བཞིན། བདེན་གྲུབ་ཏུ་ཞེན་པའི་སྒོ་ནས་མི་རྟག་སོཊ་སུ་ཇི་ཙམ་
སྒོམ་ཀྱང་ཉོན་མོངས་ཀྱི་ས་བོན་སྤོང་མི་ནུས་པར་གསུངས་པ་དང། བསམ་གཏན་དཔེ་ཁྱུད་ཀྱི་མདོ་ལས། བདེན་བཞི་བདེན་མེད་དུ་སྒོས་པས་འཁོར་བ་ལས་གྲོལ་བར་འགྱུར་གྱི། བདེན་གྲུབ་ཏུ་བཟུང་བའི་སྒོ་ནས་ཇི་ཙམ་སྒོམ་ཀྱང་གྲོལ་བ་ཐོབ་མི་ནུས་པར་གསུངས་པའི་མདོ་བཞི་ཡོད་དོ།། རྩོད་པ་སྤོང་བ་ལ་
འགྲེལ་བར་བཤད་པའི་རྩོད་ལན་དང། འགྲེལ་བར་མ་བཤད་པའི་རྩོད་ལན་གཉིས། དང་པོ་ནི། སངས་རྒྱས་བསྐྱངས་ཀྱིས་རྩ་ཤེས་ཀྱི་རབ་བྱེད་བདུན་པའི་འགྲེལ་བར་ཐེག་དམན་གྱི་མདོར་ཆོས་ཀྱི་བདག་མེད་བསྟན་པར་གསུངས་པ་ལ། ལེཊ་ལྡན་ན་རེ། ཐེག་ཆེན་བསྟན་པ་དོན་མེད་དུ་ཐལ། ཐེག་དམན་སྡེ་
སྣོད་ལས་ཆོས་ཀྱི་བདག་མེད་བསྟན་པའི་ཕྱིར། ཞེས་རྩོད་པ་ལ། ལན་ནི། ལེགས་ལྡན་ཁྱོད་ཀྱིས་སྤྱིར་ཐེག་ཆེན་བསྟན་པ་དོན་མེད་ཐལ་ཟེར་རམ། ཐེག་ཆེན་སྡེ་སྣོད་ལས་ཆོས་ཀྱི་བདག་མེད་བསྟན་པ་དོན་མེད་དུ་ཐལ་ཟེར་རམ། དང་པོ་ལྟར་ན། རིན་ཆེན་འཕྲེང་བ་ལས། ཉན་ཐོས་ཐེག་པ་དེ་ལ་ནི་
བྱང་ཆུབ་སེམས་དཔའི་སྨོན་ལམ་དང།། སྤྱོད་པ་ཡོངས་བསྔོས་མ་བཤད་དེས།། བྱང་ཆུབ་སེམ་དཔར་ག་ལ་འགྱུར།། ཞེས་པ་ལྟར། ཆོས་ཀྱི་བདག་མེད་ཙམ་བསྟན་པ་མིན་གྱི། བྱང་སེམས་ཀྱི་སྨོན་ལམ་འབུམ་ཕྲག་གྲངས་མེད་བཅུ་དང། སྦྱོད་པ་ཕྱིན་དྲུག་དང། བླ་མེད་བྱང་ཆུབ་ཏུ་བསྔོ་བ་ལ་སོཊ་པ་ཐེག་

[011B] གཉིས་པ་ལྟར་ན། འཇིག་རྟེན་ལས་འདས་པར་བསྟན་པ་ལས། མཚན་མ་མེད་པ་མ་རྟོཊ་པར། ཁྱོད་ཀྱིས་ཐར་བ་མེད་པར་གསུངས།། དེ་ཕྱིར་ཁྱོད་ཀྱིས་ཐེག་ཆེན་ལས།། དེ་ནི་ཚང་བར་བསྟན་པ་ལཊ།། ཞེས་པ་ལྟར་ཆོས་ཀྱི་བདག་མེད་རྫོཊ་པར་བསྟན་མ་
བསྟན་དང། ཐེག་པ་ཆེ་ཆུང་གི་ལམ་རྫོཊ་པར་སྒོམ་མི་སྒོམ་གྱི་ཁྱད་པར་ཡོད་པས་ཁྱབ་པ་མ་ངེས་པར་བསྟན་ཏོ།། རྩོད་ལན་གཉིས་པ་ནི། རྣལ་འབྱོར་སྤྱོད་པའི་དབུ་མ་རང་རྒྱུད་པ་རྣམས་ན་རེ། ཐེག་པ་གསུམ་ཁའི་འཕཊ་པ་རྣམས་ཆོས་ཀྱི་བདག་མེད་མངོན་སུམ་དུ་རྟོཊ་དགོས་པར་བཤད་པ་མི་འཐད་
པར་ཐལ། མངོན་རྟོཊ་རྒྱན་ལས། གཟུང་དོན་རྟོག་པ་སྤོང་ཕྱིར་དང།། འཛིན་པ་མི་སྤོར་ཕྱིར་དང་ནི།། ཞེས་དང། ཉོན་མོངས་ཤེས་བྱ་ལམ་གསུམ་གྱིས།། ཉམས་ཕྱིར་སློབ་མ་བསེ་རུ་དང།། རྒྱལ་སྲས་རྣམས་ཀྱི་དག་པ་སྟེ།། སངས་རྒྱས་རྣམས་ཀུན་ཤིན་ཏུ་བ།། ཞེས་པའི་སྐབས་སུ་ཐེག་པ་གསུམ་གྱི་
ཤེས་རབ་རྟོགས་རིཊ་ཐ་དད་པར་བཤད་པ་དང་འགལ་བའི་ཕྱིར། ཞེས་རྩོད་པ་ལ། ལན་ནི། མངོན་རྟོགས་རྒྱན་གྱི་སྐབས་འགའ་ཞིག་ཏུ་རེ་ཞིག་ཟབ་མོའི་ལམ་གྱི་སྣོད་མི་རུང་བའི་གདུལ་བྱ་རྣམས་རྗེས་སུ་བཟུང་བའི་ཕྱིར་དུ་ལྟ་བ་ལ་ལྟོས་པའི་དབང་པོའི་རིམ་པ་གསུམ་བསྟན་པས་སྐྱོན་མེད་ཅིང། ཆོས་ཀྱི་དབྱིངས་
ལ་དབྱེར་མེད་ཕྱིར།། ཞེས་སོཊ་ཀྱིས་རྟོགས་རིགས་འདྲ་བར་བཤད་པའང་ཡོད་པའི་ཕྱིར། བདག་མེད་གཉིས་རྟོགས་རིམ་ཡོད་དེ། དང་པོར་གང་ཟག་གི་བདག་མེད་རྟོཊ་ནས་དེ་རྗེས་ཆོས་ཀྱི་བདག་མེད་རྟོགས་དགོས་པའི་ཕྱིར། མདོ་ལས། ཇི་ལྟར་ཁྱོད་ཀྱིས་བདག་གི་འདུ་ཤེས་ནི།། ཤེས་པ་དེ་བཞིན་ཀུན་ལ་
བློ་སྦྱར་བྱ།། ཞེས་དང། རིན་ཆེན་ཕྲེང་བ་ལས། སྐྱེས་བུ་ཁམས་དྲུག་འདུས་པའི་ཕྱིར།། ཡང་དག་མ་ཡིན་ཅི་ལྟ་བར།། དེ་བཞིན་ཁམས་ན་རེ་རེ་ཡང།། འདུས་ཕྱིར་ཡང་དག་ཉིད་དུ་མིན།། ཞེས་དང། ལམ་རིམ་ལས། ཚིག་གསལ་དང་བུདྡྷ་པཱ་ལི་ཏས་ཀྱང། དེ་ཁོ་ན་ཉིད་ལ་འཇུག་པ་ན་ཐག་མར་གང་ཟག་
གི་བདག་མེད་ནས་འཇུག་པར་བཤད་པའི་ཕྱིར་དང། ཞི་བ་ལྷས་ཀྱང་དེ་བཞིན་དུ་གསུངས་པའི་ཕྱིར་རོ།། ཞེས་སོ། གང་ཟག་རང་བཞིན་མེད་པར་རྟོགས་པའི་བློས་ཕུང་པོ་རང་བཞིན་གྱིས་གྲུབ་པར་འཛིན་པའི་སྒྲོ་དོགས་མི་གཅོད་ཀྱང། བློ་དེའི་བྱེད་པས་སྒྲོ་དོགས་གཅོད་པ་དང་བློ་དེའི་བྱེད་པས་ཆོས་དེ་ལ་སྒྲོ་དོཊ་

[012A]༄༅། །གཅོད་པ་ལ་ཐ་སྙད་རཊ་པའི་དབང་དུ་བྱས་ནས་བློ་དེས་ཆོས་དེ་ལ་སྒྲོ་དོགས་གཅོད་པར་གསུངས་པ་ཡོད་ལ། གང་ཟག་རང་བཞིན་མེད་པར་རྟོག་པའི་བློས་ཕུང་པོ་རང་བཞིན་མེད་པར་མ་རྟོཊ་ཀྱང་རེཊ་པའི་སྟོབས་ཤུགས་ཀྱིས་རྟོཊ་པ་ལ། ཐ་སྐད་རཊ་པའི་དབང་དུ་བྱས་ན་རྟོཊ་པར་བཤད་པ་ཡང་
ཡོད་པས་ཡིག་ཆར་ཡང་རྟོགས་པར་བཤད་དོ།། གང་ཟག་གང་ཡང་རུང་བ་ཞིག་སྟོང་ཉིད་གསར་དུ་རྟོཊ་ཚེ་གང་ཟག་གི་སྟེང་དུ་རྟོགས་དགོས་སམ་མི་དགོས། དགོས་ན། གང་ཟག་ཆོས་ཅན། རང་ངོས་ནས་གྲུབ་སྟེ། རྟེན་འབྲེལ་ཡིན་པའི་ཕྱིར། ཞེས་པའི་སྦྱོར་བ་ཡང་དག་མེད་པར་འགྱུར་
བས་རིན་ཆེན་ཕྲེང་བའི་དར་ཊཱིཀ་དང་འགལ། མི་དགོས་ན་སྟོང་ཉིད་རྟོཊ་ཀྱང་གང་ཟག་གི་བདག་མེད་མ་རྟོཊ་པ་དང། གང་ཟག་ལས་གཞན་པའི་ཆོས་ཀྱི་སྟེང་དུ་སྟོང་ཉིད་རྟོགས་ཀྱང་ཆོས་ཀྱི་བདག་མེད་མ་རྟོཊ་པར་ཁས་བླངས་དགོས་པས་དཔྱད་རྒྱུ་ཡོད། འོན་ཀྱང་གྲུབ་མཐའི་རྩ་
བར༑ ཆོས་བདག་རྡོ་རྗེ་ཡི། གཟིཊ་མ་ལ་སོཊ་བཞིས་འགོག་གང་ཟག་བདག་ལྔ་བདུན་གྱིས་འགོག་གཉིས་ཀའང་རྟེན་འབྲེལ་གྱིས། །ཞེས་གསུངས་པས། སྟོང་ཉིད་རྟོཊ་ན་གང་ཟག་གི་བདག་མེད་རྟོཊ་པས་མ་ཁྱབ་ཟེར་དགོས་པར་སྣང། སྟོང་ཉིད་རྟོཊ་ཁ་མའི་ཐལ་དང་གཉིས་ཀ་ཡོད་པར་ཡིག་
ཆར་གསུངས་ཞིང། དིར་མ་ཟད་སྟོང་ཉིད་རྟོཊ་ཁ་མའི་དངོས་སྨྲ་པ་ཡང་ཡོད་པར་མངོན་ཏེ། ལམ་རིམ་ལས། གང་གི་ཚེ་དངོས་པོ་འགའ་ཞིག་རང་གི་ངོ་བོས་གྲུབ་པ་མེད་པར་ཚད་མས་རྟོཊ་པ་ནས་དངོས་སྨྲ་བའི་གྲུབ་མཐའ་གཏང་བ་ཡིན་ནོ།། ཞེས་གསུངས་སོ། ལུང་འདི་ལ་ཁ་ཅིག་ཉལ་
ནས་ཁ་གདངས་པ་ལ་ཁ་གདངས་ནས་ཉལ་ཟེར་བ་བཞིན་ཏུ་དངོས་སྨྲ་བའི་གྲུབ་མཐའ་སྔོན་དུ་གཏང་ནས་སྟོང་ཉིད་རྟོཊ་པ་ལ་དགོངས་ཟེར་མཁན་ཀྱང་ཡོད་ལ། འདིའི་དངོས་སྨྲ་པ་རང་རྒྱུད་པ་ལ་བྱེད་ཟེར་མཁན་ཀྱང་ཡོད། ཡིག་ཆར་རྡོ་རྗེ་གཅོད་པ་དང་བརྒྱད་སྟོང་པ་དང། རྩ་ཤེས་ཀྱི་ཆེད་དུ་བྱ་བའི་
གདུལ་བྱ་དབང་རྣོན་སྟོང་ཉིད་རྟོཊ་མ་ཐག་པ་ཡོད་གསུངས་པ་གདུལ་བྱ་ཙམ་ལ་དགོངས་སམ་དཔྱད་དགོས་ཏེ། ཐེག་ཆེན་རིགས་ངེས་དབང་རྣོན་ལ་གཞན་དོན་ཁུར་འཁྱེར་བའི་སྙིང་རྗེ་སྐྱེ་བའི་སྔོན་དུ་སྟོང་ཉིད་རྟོཊ་དགོས་པར་བཤད་པའི་ཕྱིར། ཚད་མ་དེས་ཆོས་དེ་དངོས་སུ་རྟོཊ་པའི་དོན་ཡོད་དེ་

[012B] དེའི་ཤུགས་རྟོཊ་ཀྱི་དོན་ཡོད་དེ། ཚད་མ་དེས་ཆོས་དེ་ལ་བློ་ཁ་མ་ཕྱོཊ་ཞིང་ཆོས་དེའི་རྣམ་པ་མ་ཤར་བར་རྟོཊ་པ་དེ་ཡིན་པའི་ཕྱིར། ཚད་མ་དེའི་རིཊ་པའི་སྟོབས་ཤུཊ་ཀྱིས་རྟོཊ་པའི་དོན་ཡོད་དེ། ཚད་མ་དེས་ཆོས་
དེ་རང་དུས་མ་རྟོཊ་ཀྱང་ཚད་མ་དེའི་སྟོབས་ཀྱིས་ཚད་མ་གཞན་ལ་མ་ལྟོས་པར་ཆོས་དེ་དངོས་སུ་རྟོཊ་པའི་ཚད་མ་འདྲེན་ཐུབ་པ་དེ་ཡིན་པའི་ཕྱིར། དེས་ན་ཚད་མ་དེས་ཆོས་དེ་དངོས་ཤུཊ་གང་རུང་དུ་རྟོཊ་ཚད་མ་དེས་ཆོས་དེ་རྟོཊ་པས་ཁྱབ་པ་དང། ཚད་མ་དེས་ཆོས་དེ་རིཊ་པའི་སྟོབས་ཤུཊ་ཀྱིས་རྟོཊ་མཚད་མ་དེས་
ཆོས་དེ་མ་རྟོཊ་པས་ཁྱབ་པར་ཁས་བླངས་དགོས་སོ།། འོན་ཀྱང་འཇིག་རྟེན་གྱི་ཐ་སྐད་རགས་པའི་དབང་དུ་བྱས་ནས་ཚད་མ་དེས་ཆོས་དེ་རིཊ་པའི་སྟོབས་ཤུཊ་ཀྱིས་རྟོཊ་པ་ལ་ཚད་མ་དེས་ཆོས་དེ་རྟོཊ་པར་བཤད་པ་མང་བོ། དཔེར་ན་རྒྱལ་པོས་མངགས་པའི་ཕོ་ཉའི་ཚིག་ལ་རྒྱལ་པོའི་ཚིག་ཏུ་བརྗོད་པ་བཞིན་ནོ།། དེ་གསུམ་གྱིས་མཚན་གཞི་
ནི༑ དཔེར་ན། ཐ་སྙད་ཕྲ་མོ་རྟོཊ་པའི་རྗེས་དཔག་གིས་ཐ་སྙད་ཕྲ་མོ་དངོས་སུ་རྟོགས་པ་དང་སྟོང་ཉིད་ཤུཊ་ལ་རྟོཊ་པ་དང་རང་ཉིད་ཡོད་པ་རིགས་པའི་སྟོབས་ཤུཊ་ཀྱིས་རྟོགས་པར་ཁས་བླངས་དགོས་པ་བཞིན་ནོ།། གང་ཕྱིར་རྒྱལ་སྲས་རྣམས་ལ་ཁྲོས་པ་ཡིས།། ཞེས་པ་ནས། མི་བཟོད་ལས་གཞན་སྡིག་པ་ཡོད་མ་
ཡིན༑ ༑ཞེས་པའི་སྐབས་སུ་བྱང་སེམས་སྟོབས་ཆེ་བས་སྟོབས་ཆུང་བ་ལ་ཁྲོས་ན་ཁྲོ་སེམས་གཅིག་གིས་བསྐལ་པ་བརྒྱར་བསཊ་པའི་སྦྱིན་པ་དང་ཚུལ་ཁྲིམས་ལས་བྱུང་བའི་དགེ་རྩ་འཇོམས་པར་གསུངས་སོ།། སྐབས་འདིའི་ཁོང་ཁྲོས་འཇོམས་པའི་དགེ་རྩ་བསོད་ནམས་ཚོཊ་ཀྱིས་བསྡུས་པ་དང། ཐོས་བསམ་གྱིས་
བསྡུས་པ་ཞིག་དགོས་ཏེ། གཞི་གསུམ་གྱི་ནང་ནས་དང་པོ་གཉིས་སྨོས་ལ་སྒོམ་བྱུང་མི་སྨོས་པའི་རྒྱུ་མཚན་ཡོད་པའི་ཕྱིར།། བྱང་སེམས་སྟོབས་ཆུང་བས་ཁྲོས་ན་དགེ་རྩ་འཇོམས་ཚུལ་ཡོད་དེ། ལུང་བསྟན་མ་ཐོབ་པའི་བྱང་སེམས་ཀྱིས་ལུང་བསྟན་ཐོབ་པའི་བྱང་སེམས་ལ་ཁྲོས་ན་ཁྲོ་སེམས་ཀྱི་སྐད་ཅིག་ཇི་སྙེད་
པ་དེ་སྙེད་ཀྱི་བསྐལ་བར་བསགས་པའི་དགེ་རྩ་འཇོམས་པ་དང། དེ་སྙིད་ཀྱི་བསྐལ་བར་དམྱལ་བར་གནས་པ་དང། དེ་སྙེད་ཀྱི་བསྐལ་བར་གཞི་གནས་ལམ་ལ་སློབ་དགོས་པར་གསུངས་ཏེ། བསྡུད་པ་ལས། ལུང་བསྟན་མ་ཐོབ་བྱང་ཆུབ་སེམས་དཔའ་གང་ཞིག་གིས།། ལུང་བསྟན་ཐོབ་ལ་སེམས་ཁྲོས་རྩོད་པ་

[013A]༄༅། །རྩོམ་བྱེད་ན།། ཐ་བ་སྐྱོན་ལྡན་སེམས་ཀྱི་སྐད་ཅིག་ཇི་སྙེད་པ།། དེ་སྙེད་བསྐལ་བར་གཞི་ནས་གོ་ཆ་བགོ་དགོས་སོ།། ཞེས་གསུངས་སོ། ལུང་བསྟན་མ་ཐོབ་པའི་བྱང་སེམས་ཆུང་བས་ལུང་བསྟན་མ་ཐོབ་པའི་བྱང་སེམས་ཆེ་བ་ལ་ཁྲོས་ན་ཁྲོ་སེམས་ཀྱི་སྐད་ཅིག་གི་གྲངས་ལྟར་བསྐལ་བར་དམྱལ་བར།།
གནས་པ་དང། དགེ་རྩ་འཇོམས་པར་འདྲ་ཡང། གཞི་ནས་ལམ་ལ་སློབ་མི་དགོས་པར་གསུངས་ཏེ། ལམ་ལ་གཞི་ནས་སློབ་དགོས་པ་ནི་ཁྲོས་ཡུལ་ལུང་བསྟན་ཐོབ་པ་ལ་དམིགས་ཀྱིས་བཀར་བའི་ཕྱིར། བྱང་སེམས་སྟོབས་མཉམ་པས་མཉམ་པ་ལ་ཁྲོས་ན་ཁྲོ་སེམས་ཀྱི་གྲངས་བཞིན་བསྐལ་བར་དམྱལ་བར་གནས་པ་དང་
བསྐལ་བ་ཏུ་མའི་དགེ་རྩ་དུ་འཇོམས་པར་གསུངས་ཏེ། སྤྱོད་འཇུག་ལས། བསྐལ་པ་སྟོང་ཏུ་བསགས་པ་ཡི།། སྦྱིན་དང་བདེ་གཤེཊ་མཆོད་ལ་སོཊ།། ལེཊ་སྤྱད་གང་ཡིན་དེ་ཀུན་ཀྱང། །ཁོང་ཁྲོ་གཅིག་གིས་འཇོམས་པར་བྱེད།། ཞེས་པ་ལྟར་རོ།། བྱང་སེམས་མ་ཡིན་པས་བྱང་སེམས་མ་ཡིན་པ་ལ་ཁྲོས་ན་དགེ་རྩ་འཇོམས་ཚུལ་
ཡོད་དེ། དགེ་སློང་ཞིག་གིས་དེ་བཞིན་གཤེགས་པའི་སྐྲ་དང་སེན་མོའི་མཆོད་རྟེན་ལ་ཕྱག་བྱས་པས་རང་ལུས་ཀྱིས་ནོན་པའི་ས་གཞི་ནས་གསེར་དཀྱིལ་ལ་ཐུག་པའི་བར་གྱི་རྡུལ་ཕྲ་རབ་ཀྱི་གྲངས་དང་མཉམ་པའི་འཁོར་བསྒྱུར་གྱི་རྒྱལ་སྲིད་ལ་ལོངས་སྤྱོད་པའི་དགེ་བ་བསགས་པ་རྣམས་གྲོགས་ཆེངས་པ་མཚུངས་པར་སྤྱོད་པ་
ལ་ཁྲོས་ན་སྲབས་པ་དང། བྱང་བ་དང། ཡོངས་སུ་བྱང་བར་འགྱུར་བར་ཡོད་སྨྲའི་མདོ་བསླབ་བཏུས་སུ་དྲངས་པ་ལས་གསུངས་པའི་ཕྱིར། དེ་དག་ནི་དགེ་རྩ་འཇོམས་ཚུལ་མི་འདྲ་བ་ལྟར་གསུངས་སོ།། ཐར་བ་ཐོབ་པ་ལ་གཙོ་བོར་བར་དུ་གཅོད་པའི་རིཊ་གནས་ཀྱི་སྒྲིབ་པ་དེ། ཉོན་སྒྲིབ་ཀྱི་མཚན་ཉིད། ཀུན་བཏགས་དང་
ལྷན་སྐྱེས་གཉིས། དེ་རེ་རེ་ལ་ས་བོན་དང་མངོན་གྱུར་བ་གཉིས། བློ་གཅིག་གིས་བདེན་པ་གཉིས་ཀ་མངོན་སུམ་དུ་རྟོཊ་པ་ལ་གཙོ་བོར་བར་དུ་གཅོད་པའི་རིཊ་གནས་ཀྱི་སྒྲིབ་པ་དེ། ཤེས་སྒྲིབ་ཀྱི་མཚན་ཉིད། དེ་དང་ཐོགས་སྒྲིབ་དོན་གཅིག། མངོན་གྱུར་བ་དང་ས་བོན་ཀྱི་ཆ་གཉིས་ཡོད་པར་ཡིག་ཆར་བཤད་ལ། ཤེས་
སྒྲིབ་དང་ཤེས་པའི་གཞི་མཐུན་མེད་ཟེར་མཁན་ཀྱང་ཡོད་དོ།། ཡིག་ཆར་ཤེས་སྒྲིབ་གང་ཞིག། དམིཊ་རྣམ་འཛིན་པའི་སྒྲིབ་ཤེས་སྒྲིབ་མངོན་གྱུར་བའི་མཚན་ཉིད་དུ་བཤད་ལ། མཚན་གཞིར་དགྲ་བཅོམ་པ་དང་དག་པའི་རྒྱུད་ཀྱི་མ་རིག་པ་དང། བདེན་སྣང་གི་ཆ་འཇོག་པ་དཔྱད་དགོས། འགོག་སྙོམས་ལ་

[013B] སྙོམས་འཇུག་གི་སྒྲིབ་པའི་མཚན་ཉིད། མངོན་གྱུར་བ་དང་ས་བོན་གཉིས། ཤེས་སྒྲིབ་རྗེས་མཐུན་པ་ཡོད་དེ། ཀུན་རྨོངས་ཉེར་གཉིས་དང། གནས་ངན་ལེན་བཅུ་གཅིག་རྣམས་དེ་ཡིན་པའི་ཕྱིར། དབུས་མཐའ་ནས་བཤད་པའི་སྒྲིབ་པ་བཅུ་
ཡོད་དེ། བྱང་སེམས་ཀྱི་སྒྲིབ་པ་ནི་ཁྱབ་པ་དང། ཉན་ཐོས་ཀྱི་དེ་ཉེ་ཚེ་བ་དང། ཉོན་མོངས་ཤས་ཆེ་ནི་ལྷག་པ་དང། ཉོན་མོངས་ཆ་མཉམ་པ་ནི་མཉམ་པ་དང། ལེན་དང་སྤོང་བའི་སྒྲིབ་པ་ནི་ལས་ཉོན་གྱིས་འཁོར་བར་སྐྱེ་བ་ལེན་པ་དང། སྙིང་རྗེའི་དབང་གིས་འཁོར་བར་སྐྱེ་བ་སྤོང་བའི་སྒྲིབ་པ་དང། འདོད་ཆཊ་ཀྱི་ཀུན་
སྦྱོར་ལ་སོཊ་པའི་ཉོན་མོངས་པའི་སྒྲིབ་པ་དང། སྦྱོར་བ་མེད་པའི་སྒྲིབ་པ་ལ་སོཊ་པ་སུམ་བཅུ་ནི་དགེ་སོཊ་བཅུ་ལ་སྒྲིབ་པ་དང། བདག་གི་གནས་སུ་ལྟ་བ་ལ་སོཊ་པ་བྱང་ཕྱོཊ་ལ་སྒྲིབ་པ་དང། སེར་སྣ་ལ་སོཊ་པ་བ་ཕྱིན་བཅུ་ལ་སྒྲིབ་པ་དང། གང་ཟག་དང་ཆོས་ལ་མངོན་པར་སྐྱེ་བ་སྤོང་བའི་སྒྲིབ་པ་དང། འདོད་ཆཊ་ཀྱི་ཀུན་
རྨོངས་ཉེར་གཉིས་དང་གནས་ངན་ལེན་བཅུ་གཅིག་ནི་པ་བཅུ་གོང་ནས་གོང་དུ་ཁྱད་པར་འགྲོ་བ་ལ་སྒྲིབ་པ་རྣམས་དེ་ཡིན་པའི་ཕྱིར། གཞན་ཡང། རྒྱུད་བླར་བཤད་པའི་སྒྲིབ་པ་བཞི་དང། དང་པོ་གཉིས་ཉོན་སྒྲིབ་དང། ཕྱི་མ་གཉིས་དམན་སྒྲིབ་ཏུ་བཤད་དོ།། རིཊ་ངེས་བྱང་སེམས་ཀྱིས་སྒོམ་སྤང་ཉོན་མོངས་སྤོང་ཐེབས་
བདུན་དང་ཤེས་སྒྲིབ་སྦོང་ཐེབས་བཞིས་སྤོང་ལ། པ་དང་པོའི་སྒོམ་ལམ་བར་ཆད་མེད་ལམ་ཁས་མ་བླངས་ཞིང། པ་བརྒྱད་པར་དཀྱིལ་སྨད་དང་དཀྱིལ་སྟོད་གཉིས་དང། པ་བཅུ་བར་ཐོག་མཐའ་གཉིས་སུ་ཕྱེ་ནས་སྒོམ་ལམ་བར་ཆད་མེད་ལམ་བཅུ་གཅིག་དང་སྦྱར་བ་ནི། རྣམ་བཤད་ལས། སྒོམ་སྤངས་ཉོན་མོངས་
ཆེ་འབྲིང་དྲུག་པ་གཉིས་པ་ནས་བདུན་པའི་བར་གྱིས་སྤོང། ཞེས་དང། ཉོན་མོངས་ཐད་མ་ཟད་བར་དུ་ཤེས་སྒྲིབ་མི་སྤོང་བའི་ཕྱིར། ཤེས་སྒྲིབ་ནི་དག་པ་གསུམ་གྱི་སྐབས་སུ་སྤོང་ངོ། ཞེས་གསུངས་པའི་དགོངས་པའོ། བདག་འཛིན་ཕྲ་རཊ་བཞག་ཚུལ་ཡོད་དེ། རང་སྡེ་བ་ཕལ་ཆེ་བས་བློ་ཀུན་བཏཊ་སུ་འདོད་པའི་རྟག་གཅིག་རང་དབང་
ཅན་དུ་གྲུབ་པར་འཛིན་པའི་གང་ཟག་གི་བདག་འཛིན་རཊ་པ་དང། རང་རྒྱུད་པ་དམན་ཆད་ཀྱིས་ལྷན་སྐྱེས་ཡོད་པར་འདོད་ལ། ཐལ་འགྱུར་བས་ཀུན་བཏཊ་ཁོ་ནར་འདོད་པའི་ཕྱུཊ་དང་ཕྱུགས་རྫི་ལྟ་བུར་བདག་ཕུང་པོ་དང་མཚན་ཉིད་མི་མཐུན་པའི་རང་རྐྱ་བར་འཛིན་པའི་གང་ཟག་གི་བདག་འཛིན་རགས་པ་དང། ཐལ་འགྱུར་བ་

[014A]༄༅། །ཁོ་ནས་བཞེད་བའི་ཚོང་བ་དང་ཚོང་དཔོན་ལྟ་བུར་བདག་ཕུང་པཱོཾ་བདག་ཉིད་དུ་གྲུབ་བའི་རང་རྐྱ་བར་འཛིན་པའི་གང་ཟག་བདག་འཛིན་རཊ་པ་དང། འདི་ལ་ཀུན་བཏཊ་དད་ལྷན་སྐྱེས་གཉིས་ཡོད་དེ། པ་བཞི་བའི་བར་ཆད་མེད་ལམ་གྱི་དངོས་འགལ་གྱི་སྤངས་བྱ་ལ་འཇིག་ལྟ་རགས་པ་ཡོད་པར་
བཤད་པའི་ཕྱིར། གང་ཟག་རང་ངོས་ནས་གྲུབ་པར་འཛིན་པའི་བདག་འཛིན་ཕྲ་མོ་དང་བཞི་ཡོད་དོ། པ་བཞི་བར་བྱང་ཆུབ་ཕྱོགས་མཐུན་ལ་མཁས་པར་བསྟན་པ་དང། པ་ལྔ་བར་བདེན་བཞི་ཕྲ་རཊ་ལ་མཁས་པར་བསྟན་ཏོ། རང་རྒྱུ་བདེན་འཛིན་སོཊ་ཀུན་འབྱུང་ཕྲ་མོས་ཐུན་མོང་མ་ཡིན་པར་བསྐྱེད་པའི་ཟག་བཅས་ཉེར་
ལེན་གྱི་ཕུང་པོ་ནི་སྡུག་བདེན་ཕྲ་མོ་དང། དེའི་སྟེང་གི་ཐུང་མཐའི་སྐད་ཅིག་གི་ཡུན་ལ་འཇིག་པའི་མི་རྟག་པ་དང། དེ་སྡུག་བསྔལ་བ་དང། དེའི་སྟོང་བ་དང་བདག་མེད་ཕྲ་མོ་རྣམས་ཁྱད་ཆོས་ཕྲ་མོར་འཇོག་གོ། བདེན་འཛིན་དང་དེས་ཐུན་མོང་མ་ཡིན་པར་དྲངས་པའི་ལས་ཉོན་ནི་ཀུན་འབྱུང་ཕྲ་མོ་དང། དེའི་ཁྱད་ཆོས་
སུ་གྱུར་བའི་རྒྱུ་ཀུན་འབྱུང་རབ་སྐྱེས་རྐྱེན་རྣམས་ཁྱད་ཆོས་ཕྲ་མོར་འཇོག། སྤང་བྱའི་པ་བོན་གང་ཡང་རུང་བ་ཞིག་ཆོས་དབྱིངས་སུ་ཟད་པའི་འགོག་བདེན་ནི་འགོག་བདེན་ཕྲ་མོ་དང། དེར་གྱུར་བའི་འགོག་པ་ཞི་བ་སོགས་ཁྱད་ཆོས་ཕྲ་མོའོ། ཁྱད་ཆོས་བཞི་ལྡན་གྱི་འཕགས་ལམ་ནི་ལམ་བདེན་ཕྲ་མོ་དང། དེར་
གྱུར་བའི་ལམ་རིགས་པ་སོགས་ཁྱད་ཆོས་ཕྲ་མོར་འཇོག་གོ། བདག་འཛིན་རཊ་པ་སོཊ་ཀུན་འབྱུང་རགས་པས་བསྐྱེད་པའི་ཟག་བཅས་ཉེར་ལེན་གྱི་ཕུང་པོ་དང། བདག་འཛིན་རགས་པ་དང་དེས་དྲངས་པའི་ལས་ཉོན་དང། མངོན་པ་ནས་བཤད་པའི་ཉོན་མོངས་མངོན་གྱུར་བ་རེ་ཞིག་སྤངས་པའི་བྲལ་ཆ་དང། བདག་མེད་
རགས་པ་རྟོགས་པའི་རྣལ་འབྱོར་མངོན་སུམ་སོགས་ནི་བདེན་བཞི་རགས་པའོ།། ཁྱད་ཆོས་རགས་པ་གཞན་སླ་ཞིང། མི་རྟག་རགས་པ་ལ་དཔྱད་དགོས། པ་ལྔ་བའི་མདོ་དེར་བཤད་པའི་བདེན་པ་བཅུ་བཞི་ཡོད་དེ། བདེན་པ་བཞི་དང། དེར་མ་འདུས་པའི་བདེན་པ་བཅུ་ཡོད་པའི་ཕྱིར། ཀུན་རྫོབ་དང་དོན་
དམ་པའི་བདེན་པ་གཉིས་དང། མཚན་ཉིད་ཀྱི་བདེན་པ་དང། རྣམ་པར་ཕྱེ་བ་དེ་རྟོགས་པའི་དེ། དངོས་པོའི་དེ། འབྱུང་བའི་དེ། བྱང་ཞིང་མ་སྐྱེས་པའི་དེ། ལམ་གྱི་ཡེ་ཤེས་ལ་འཇུག་པའི་དེ། དེ་བཞིན་གཤེགས་པའི་ཡེ་ཤེས་ཡང་དག་པར་བྱུང་བའི་བདེན་པ་དང་བརྒྱད་ཡོད་པའི་ཕྱིར། ཡིག་

[014B] འོན་ཀྱང་བཅུ་ཙམ་ཡིན་མིན་དཔྱད། ཡུལ་དེ་བཞིན་ཉིད་ལ་ཚོར་འདུ་རགས་པ་དང། སེམས་སེམས་བྱུང་གི་རྒྱུ་བ་རཊ་པ་བཀག་པའི་སྒོ་ནས་སྙོམས་པར་འཇུག་པའི་མཉམ་བཞག་ཡེ་ཤེས་ཁྱད་པར་ཅན་དེ། འགོག་སྙོམས་ཀྱི་ངོ་བོ་ཡིན་ལ། ཐེག་དམན་
གྱི་དབང་དུ་བྱས་ན་ལུས་མངོན་བྱེད་དང་དགྲ་བཅོམ་པ་རྒྱན་བཅས་དང། ཐེག་ཆེན་རིཊ་ངེས་པ་དྲུག་པ་ནས་ཐོབ་པར་བཤད་ལ། མཐོང་ལམ་རྩེ་སྦྱོར་གྱི་སྐབས་ནས་རྣམ་ཐར་བརྒྱད་དང་སྙོམས་དགུ་ཐོབ་པར་གསུངས་པ་ནི་འགོག་པའི་རྣམ་ཐར་རྗེས་མཐུན་པ་དང་འགོག་པའི་སྙོམས་འཇུག་རྗེས་མཐུན་
པ་ལ་དགོངས་པར་ཡིག་ཆར་བཤད་དོ། འགོག་སྙོམས་དེ་བསམ་གཟུགས་བརྒྱད་པོ་གང་རུང་ཡིན་མིན་དཔྱད་དགོས། བདེན་མེད་ཀྱི་རྣམ་ཅན་གྱི་རྣམ་ཐར་བརྒྱད་སྙོམས་འཇུག་དགུ་ཡོད་པར་མདོ་ལས་གསུངས་ཞིང། ཡིག་ཆར་ཡང་བཤད་དོ། སློབ་དཔོན་ཀླུ་སྒྲུབ་ཀྱིས་ཆོས་སྒྲ་ཆེན་པོ་གསུམ་
བསྒྲགས་ཚུལ་ཡོད་དེ། དེ་བཞིན་གཤེགས་པ་ཀླུ་རིགས་སྒྲོན་མེའི་དུས་ཀྱི་རྒྱལ་པོ་བརྩོན་འགྲུས་ཆེན་པོའི་ཀླུ་དང། བདག་ཅག་གི་སྟོན་པ་ཞལ་ཞུགས་པའི་དུས་ཀྱི་ལི་ཙ་བྱི་མཐོང་ན་དགའ་བ་ཞེས་བྱ་བ་དེ། སྟོན་པ་མྱ་ངན་ལས་འདས་ནས་ལོ་བཞི་བརྒྱ་ལོན་པ་ན་ལྷོ་ཕྱོགས་བེ་ཏའི་ཡུལ་དུ་སྐུ་
འཁྲུངས་ཏེ་དགེ་སློང་བདེ་བྱེད་ལ་སོཊ་པ་བསླབ་པ་ལ་གཡེལ་བ་རྣམས་འདུལ་བ་ནས་རུང་བ་མ་ཡིན་པའི་གཞི་ཆེན་པོ་སྤངས་པའི་ཆོས་སྒྲ་ཆེན་པོ་དང་བོ་བསྒྲགས་པ་དང། ཀླུའི་ཡུལ་ནས་ཤེར་ཕྱིན་གྱི་མདོ་སྦྱན་དྲངས་དེ་ལྷོ་ཕྱོགས་སུ་བྱུང་བ་གཉིས་པ་དང་རྩ་ཤེས་སོཊ་བརྩམས་ནས་སྟོང་བ་ཉིད་ཀྱི་
ཆོས་སྒྲ་ཆེན་པོ་གཉིས་པ་བསྒྲགས་པ་དང། སྒྲ་མི་སྙན་དུ་བྱོན་ནས་སླར་ཡང་ལྷོ་ཕྱོགས་སུ་བྱུང་སྟེ་ཆོས་དབྱིངས་བསྟོད་སོཊ་བརྩམས་ནས་ཁམས་བརྟགས་པའི་ཆོས་སྒྲ་ཆེན་པོ་གསུམ་པ་བསྒྲགས་པའི་ཕྱིར། དང་པོ་གྲུབ་སྟེ། སྦྲིན་ཆེན་ལས། རྒྱལ་པོ་རྩོན་འགྲུས་ཆེན་པོའི་ཀླུ་དེ་ནི་ད་ལྟ་ལི་ཙ་བྱི་
གཞོན་ནུ་ཐད་ཀྱིས་མཐོང་ན་དགའ་བ་འདི་ཡིན་ནོ། ཞེས་དང། དེ་ཉིད་ལས། ལི་ཙ་བྱི་གཞོན་ནུ་མཐོང་ན་དགའ་བ་འདི་ད་མྱ་ངན་ལས་འདས་ནས་ལོ་བཞི་བརྒྱ་ལོན་པ་ན་ཀླུ་ཞེས་བྱ་བའི་དགེ་སློང་དུ་གྱུར་ནས་ངའི་བསྟན་པ་རྒྱས་པར་བྱས་ཏེ། མཐར་རབ་ཏུ་དད་པའི་འོད་ཅེས་བྱ་བའི་ཞིང་དུ། ཡེ་ཤེས་

[015A]༄༅། །འབྱུང་གནས་འདོད་ཅེས་བྱ་བའི་རྒྱལ་བར་འགྱུར་རོ།། ཞེས་དང། རྔ་བོ་ཆེ་ལས། དང་བོ་རུང་བ་མ་ཡིན་པའི་གཞི་ཆེན་པོ་ཡོངས་སུ་སྤངས་ཏེ་ཆོས་ཀྱི་སྒྲ་ཆེན་པོ་སྒྲོགས་པར་འགྱུར་རོ། ཞེས་གསུངས་སོ། གཉིས་པ་གྲུབ་སྟེ། རྔ་བོ་ཆེ་ལས། གཉིས་པ་ཐེག་པ་ཆེན་པོའི་མདོ་སྟོང་བ་
ཉིད་ཀྱི་གཏམ་སྨྲ་བར་འགྱུར་རོ། ཞེས་དང། ལང་གཤེགས་དང་འཇམ་དཔལ་རྩ་བརྒྱུད་སོཊ་ལས་གསུངས་སོ། གསུམ་པ་གྲུབ་སྟེ། རྔ་བོ་ཆེ་ལས། གསུམ་པ་སེམས་ཅན་གྱི་ཁམས་བཏགས་པའི་གཏམ་དང་རྔ་བོ་ཆེའི་མདོའི་གཏམ་སྨྲ་བར་འགྱུར། ཞེས་པ་ནས། ལོ་བརྒྱར་མདོ་འདིའི་གཏམ་སྲམ་ཞིང་
ཆོས་ཀྱི་ཆར་འབེབས་སར་གྱུར་རོ།། ཞེས་སོཊ་གསུངས་པའི་ཕྱིར། ལང་གཤེཊ་ལས། དང་པོར་སོ་སྐྱེ་ཞིག་རྟེན་འདི་ལས་དང་བོ་ཐོབ་སར་གསུངས་པ་ནི་སྣང་ཚོད་ཚུལ་བསྟན་ལ་དགོངས་ཤིང། རྔ་བོ་ཆེའི་མདོ་ལས། པ་བདུན་པ་བར་གསུངས་ཤིང། རྟེན་འདི་ལ་པ་བརྒྱད་པ་ཐོབ་པ་ནི་གནས་ཚོད་ཀྱི་
དབང་དུ་བྱས་སོ། མཚན་མ་མཚན་ཉིད་སྐྱེ་བ་མེད།། མ་སྐྱེས་དབེན་པ་གདོང་ནས་དག། སྤྲོས་མེད་བླང་དོར་མེད་པ་དང།། སྒྱུ་མའི་དཔེ་བདུན་ལྟ་བུ་དང།། དངོས་དང་དངོས་མེད་མཉམ་ཉིད་བཅུ།། གཉིས་ནི་སྤྱི་དང་ཁྱད་པར་བརྒྱད།། སྤྲོས་མེད་དང་པོའི་ཁྱད་པར་དང། །སྐྱེ་མེད་སོཊ་གསུམ་གཉིས་པ་དང།། ལྷག་
མ་བཞི་ནི་གཉིས་ཀའི་ཡིན།། བྱང་སའི་མདོ་འགྲེལ་གཞན་དུ་བཤད། རྟགས་ཀྱི་དགག་བྱ་མེད་ལམ་གྱི་དགག་བྱ་ཡོད་རིཊ་པའི་དགག་བྱ་ཡོད་མེད་གཉིས་བཞག་གོ། རིགས་པ་ལ་བཞི་ཡོད། རྟཊ་ལ་འབྲས་རང་མ་དམིཊ་པའི་རྟཊ་ཡང་དག་སོཊ་གཞན་ལས་ཤེས་དགོས། བོད་སྔ་རབས་པའི་དགག་
བྱ་དང། འཕཊ་ཡུལ་གྱི་གྲུབ་མཐའ་བཞི་སོ་སོའི་དགག་བྱ་གཉིས་ལས། དང་པོ་ལ་ཁྱབ་ཆེ་བ་དང། བྱནྦ་ཆུབ་བ་གཉིས། དང་བས་དང་པོ་ནི། ཆོས་ཐམས་ཅད་དོན་དམ་དཔྱོད་པའི་རིཊ་པའི་དགག་བྱར་འདོད་ཅིང། ཆོས་ཐམས་ཅད་མ་རིག་པའི་ངོར་ཡོད་ཀྱང། སྤྱིར་ན་ཡོད་མེད་གང་ཡང་མིན་པས། ཆོས་གང་
ལ་ཡང་ཡོད་མེད་དང་ཡིན་མིན་སོཊ་ངོས་བཟུང་དུ་མེད་པ་ནི་གནས་ལུགས་སྟོང་ཉིད་ཉིན་ཡིན་ལ། ཡུལ་ཅིར་ཡང་མ་གྲུབ་པ་མཐུན་པར་བློས་ཅི་ཡང་ཡིད་ལ་མི་བྱེད་པའི་ཚེ་སྟོང་ཉིད་རྟོགས་པར་འཇོག་གོ། འདིའི་འཁྲུལ་གཞི་ནི། རིཊ་ཤེས་ཀྱིས་མ་སྙེད་པ་དང་རིཊ་ཤེས་ཀྱིས་འགག་པ་གཉིས་དོན་གཅིག་

[015B]། ཁྱབ་ཆུང་བ་ནི། རྩ་ཤེས་ལས། རྣག་བཞིན་དག་ནི་བཅོས་མིན་དང། །གཞན་ལ་ལྟོས་པ་མེད་པ་ཡིན། །ཞེས་པའི་དོན་ལ་འཁྲུལ་ནས་རྒྱུ་རྐྱེན་ལས་མ་སྐྱེས་པ་ངོ་བོ་གཞན་ཏུ་མི་འགྱུར་བ། རྣམ་འཇོག་
གཞན་ལ་ལྟོས་མེད་པ་སྟེ་ཁྱད་པར་གསུམ་དུ་གྲུབ་པ་དེ་དགག་བྱར་འདོད་དོ། གྲུབ་མཐའ་བཞིའི་དགག་བྱ་ནི། རང་རྐྱ་ཐུབ་པའི་རྗེས་སུ་ཡོད་པ་གང་ཟག་གི་བདག་མེད་ཕྲ་མོའི་དགག་བྱར་རང་རྒྱུད་པ་མན་ཆད་ཕལ་ཆེར་འདོད་ཅིང། བྱེ་མདོ་གཉིས་ཆོས་ཀྱི་བདག་མེད་ཁས་མི་ལེན་ལ། སེམས་ཙམ་པས་གཟུང་
འཛིན་ངོ་བོ་ཐ་དད་དུ་གྲུབ་པ་དང་རང་འཛིན་རྟོགས་པའི་ཞེན་གཞིར་རང་མཚན་གྱིས་གྲུབ་པ་གཉིས་ཆོས་ཀྱི་བདག་མེད་ཕྲ་མོའི་དགག་བྱར་འདོད་དོ། རང་རྒྱུད་པས་བློ་གནོད་མེད་ལ་སྣང་བའི་དབང་གིས་བཞག་ཙམ་མ་ཡིན་པར་རང་ངོས་ནས་གྲུབ་པ་དེ་ཆོས་ཀྱི་བདག་མེད་ཕྲ་མོའི་དགག་བྱར་འདོད་ཅིང། ཙམ་སྒྲས་བློ་
གནོད་མེད་ལ་མ་ལྟོས་པར་གྲུབ་པ་གཅོད་དོ། གནོད་མེད་ནི་རང་མཚན་སྣང་བ་ལ་ལྟོས་ཏེ་ཚད་མ་གཞན་གྱི་གནོད་པ་མེད་པ་ལ་བྱེད་ལ། བློ་གནོད་མེད་ལ་རྟོག་པ་རྟོག་མེད་གཉིས་ཡོད་པར་རྣམ་བཤད་ལས་སོ། དགག་བྱ་བདེན་གྲུབ་དབང་ཤེས་ལ་སྣང་མི་སྣང་ལ་བཤད་ཚུལ་མང་ངོ། ཐལ་འགྱུར་བས་
རྟོག་པས་བརྟག་ཙམ་མ་ཡིན་པར་རང་ངོས་ནས་གྲུབ་པ་བདག་མེད་ཕྲ་མོའི་དགག་བྱ་དང། རང་མཚན་དང་རང་ངོས་ནས་དང་རང་གི་བོས་དང་རང་བཞིན་གྱིས་དང་གདོད་མ་ནས་དང་ཚུགས་ཏུ་གྲུབ་པ་སོཊ་དང། རྫས་ཡོད་དང་ཡང་དག་པར་གྲུབ་པ་དང་བདེན་གྲུབ་སོཊ་ཁྱད་མེད་དུ་བཞེད་དོ། དགག་བྱ་ཕྲ་རགས་ཀྱི་
དབང་གིས་རང་རྒྱུད་པའི་ལུགས་ཀྱི་སྟོང་ཉིད་ཀྱང་རཊ་པ་དང་བདེན་འཛིན་ཀྱང་ཀུན་བཏགས་ཁོ་ནར་འདོད་པར་སྐབས་དང་པོའི་མཆན་ལས་སོ། བློས་བཞག་ཙམ་དང་བློ་ལ་སྣང་བའི་དབང་གིས་བཞག་ཙམ་གཉིས་མི་འདྲ་བ་མིན་ཏེ། དཔེར་ན་ལྷ་སྦྱིན་གྱིས་བཅོལ་ནས་མཆོད་སྦྱིན་གྱིས་ཁང་བཞིག་གྲུབ་ཆེ་
ཁར་བ་དེ་ལྷ་སྤྱིན་གྱིས་གྲུབ་པ་མིན་ཀྱང་ལྷ་སྦྱིན་ལ་ལྷོས་པའི་དབང་གིས་གྲུབ་པ་བཞིན་དུ་གཟུཊ་གདཊ་གཞིའི་ངོས་ནས་གྲུབ་ཚེ་བློས་བཞག་ཙམ་མིན་ཀྱང་བློ་ལ་སྣང་བའི་དབང་གིས་བཞག་ཙམ་དུ་གྲུབ་པར་རང་རྒྱུད་པས་འདོད་ལ། ཐལ་འགྱུར་བས་དེ་ལྟར་གྲུབ་པ་དེ་དགག་བྱར་བཞེད་དོ། དགག་བྱ་ལ་དོན་དས་པའི་ཁྱད་པར་

[016A]༄༅། །སྦྱར་བའི་དོན་དམ་ལ་གཉིས་ཡོད་པ་གཞན་དུ་བྲིས་ཟིན། རྟོག་གེ་འབར་བར་དོན་དམ་གསུམ་བཤད་དེ། དོན་དམ་པ་གཉིས་ཀ་ཡུལ་ལ་སྦྱར་བ་དང། དོན་དང་དམ་པ་ཡུལ་ཡུལ་ཅན་ལ་སོ་སོར་སྦྱར་བ་དང། དོན་དང་དམ་པ་གཉིས་ཀ་ཡུལ་ཅན་ལ་སྦྱར་བ་གསུམ་བཤད་པའི་ཕྱིར་
བདེན་པར་མེད་ཀྱང་ཐ་སྙད་ཏུ་ཡོད་པའི་དཔེ་ལ་གསུམ་ཡོད་ལ། སངས་རྒྱས་བསྐྱངས་ཀྱིས་ལྷ་སྐུ་གང་ཡིན་རྩོད་པ་བདེན་རྫུན་བྱེད་པ་དཔེར་བྱས་ནས་བསྒྲུབ། ཞིབ་ལྷས་སྒྱུ་མ་དཔེར་བྱས་ནས་བསྒྲུབ། ཟླ་བའི་ཞབས་ཀྱིས་ཤིང་རྷའི་དཔེའི་སྟེང་ནས་སྒྲུབ་པའི་ཕྱིར། སྣང་ཞེན་ཡོད་མེད་ཀྱིས་སྒྱུ་མ་དཔེར་བྱེད་ཚུལ་
མུ་གསུམ་ཡོད་ལ། ཡིག་ཆར་ཞི་བ་འཚོ་ཡབ་སྲས་ཀྱིས་གཟུགས་སོགས་དབང་ཤེས་ལ་སྣང་བ་ལྷར་དུ་གྲུབ་པར་འདོད་པར་གསུངས་པ་སོ་སྐྱེའི་དབང་མངོན་གྱི་སྣང་བ་ལ་མ་འཁྲུལ་བའི་ཆ་གཅིག་ཡོད་པར་ཞི་བ་འཚོས་འདོད་ཀྱང་ཐལ་འགྱུར་བས་མི་འདོད་པའི་དོན་ཡིན་པར་མཆན་དུ་བཤད་དོ། འཕགས་པ་ཡབ་སྲས་
ཀྱིས་རྡོ་རྗེ་གཟིགས་མའི་སྒོ་ནས་དང་པོར་སྐྱེ་བ་མེད་པའི་མཉམ་ཉིད་གཙོ་བོར་བཤད་པའི་རྒྱུ་མཚན་གྱིས་ཡིན་པའི་ཕྱིར། རྩ་ཤེས་ལས། བདག་ལས་མ་ཡིན་གཞན་ལ་མིན། །གཉིས་ལས་མ་ཡིན་རྒྱུ་མེད་མིན། །དངོས་པོ་གང་དག་གང་ན་
ཡང༑ ༑སྐྱེ་བ་ནམ་ཡང་ཡོད་མ་ཡིན། །ཞེས་མཐའ་བཞིའི་སྐྱེ་བ་མེད་པའི་དམ་འཆའ་བཞག་པར་མཛད་དེ། འཇུག་འགྲེལ་ལས། འདིར་མ་ཡིན་ཞེས་བྱ་བ་འདི་ཡོད་པ་ཉིད་ཀྱི་སྒྲུབ་བྱེད་རང་ལས་སྐྱེ་བ་དང་འབྲེལ་གྱི། ཡོད་པ་དང་ནི་མ་ཡིན་ཏེ། དེ་དགག་པ་དོན་གྱིས་འགྲུབ་པའི་ཕྱིར་
ཞེས་སོ། གྲངས་ཅན་པས་བདག་སྐྱེ་འདོད་ཚུལ་ནི། མྱུ་གུ་མྱུ་གུ་ལས་སྐྱེ་བར་མི་འདོད་ཀྱང་མྱུ་གུ་རང་གི་རང་བཞིན་ལས་སྐྱེ་བ་དང་མྱུ་གུ་མི་གསལ་བ་རྒྱུའི་དུས་ན་ཡོད་པ་ལས་སྐྱེ་བ་ནི་མྱུ་གུ་བདག་ལས་སྐྱེ་བའི་དོན་ནོ། མྱུ་གུ་རང་གི་རང་བཞིན་ལས་སྐྱེས་ཏེ། དེ་ས་བོན་གྱི་རང་བཞིན་ལས་སྐྱེས་པ་གང་ཞིག་
ས་མྱུ་གུ་གི་རང་བཞིན་ཕན་ཚུན་ཡིན་ཁྱབ་མཉམ་དང་ཆ་མེད་ཀྱི་གཅིག་ཡིན་པའི་ཕྱིར་ཧེ། རྣམ་འགྱུར་ཐམས་ཅད་ཀྱི་རང་བཞིན་ཕན་ཚུན་ཡིན་ཁྱབ་མཉམ་དང་ཆ་མེད་ཀྱི་གཅིག་ཡིན་པའི་ཕྱིར། རྒྱུ་ནས་ཀྱི་རང་བཞིན་དང་རྐྱེན་ཆུ་ལུད་ཀྱི་རང་བཞིན་གྱི་ཐུན་མོང་བ་གཅིག་མེད་ན་འབྲས་བུ་ཐུན་

[016B] ཞེས་འདོད་དོ། སྐབས་འདིར་སངས་རྒྱས་བསྐྱངས་ཀྱིས་བདག་སྐྱེ་འགོག་ཚུལ། དེ་ལ་ལེགས་ལྡན་གྱིས་སྐྱོན་བརྗོད་ཚུལ། སངས་རྒྱས་བསྐྱངས་ལ་སྐྱོན་མེད་ཟླ་བས་བཤད་ཚུལ་གསུམ་ལས། དང་པོ་ནི། བུདྡྷ་པཱ་ལི་ཏ་ལས། དངོས་པོ་རྣམས་བདག་གི་བདག་ཉིད་
ལས་སྐྱེ་བ་མེད་དེ། དེ་དག་གི་སྐྱེ་པ་དོན་མེད་པ་ཉིད་དུ་འགྱུར་བའི་ཕྱིར་དང། ཤིན་ཏུ་ཐལ་བར་འགྱུར་བའི་ཕྱིར་རོ། ཞེས་མདོར་བསྟན་དང། དངོས་པོ་བདག་གི་བདག་ཉིད་དུ་ཡོད་པ་རྣམས་ལ་ནི་ཡང་སྐྱེ་བ་ལ་དགོས་པ་མེད་དོ། ཅི་སྟེ་ཡོད་ཀྱང་སྐྱེ་ན་ནམ་ཡང་མི་སྐྱེ་བར་མི་འགྱུར་རོ། ཞེས་རྒྱས་པར་བཤད་པས་
འགོག་གོ། དེའི་དོན་ནི་གྲངས་ཅན་གྱིས་རྒྱུའི་དུས་ན་མངོན་པར་མི་གསལ་བའི་ཚུལ་ཏུ་ཡོད་པར་འདོད་པའི་མྱུ་གུ་ཆོས་ཅན། སླར་ཡང་སྐྱེ་བ་དོན་མེད་པར་ཐལ། རང་གི་བདག་ཉིད་གྲུབ་ཟིན་པའི་ཕྱིར། མ་ཁྱབ་ན། དེ་ཆོས་ཅན། ཁྱོད་ཀྱི་སྐྱེ་བ་ལ་ཐུག་པ་མེད་པར་ཐལ། སྐྱེས་ཟིན་ཀྱང་སླར་ཡང་སྐྱེ་བ་ལ་དགོས་
པ་ཡོད་པའི་ཕྱིར། ཞེས་པའི་འགལ་བརྗོད་ཐལ་འགྱུར་གཉིས་ཀྱིས་འགོག་པར་མཛད་དོ། གྲངས་ཅན་པས་ཐལ་འགྱུར་གཉིས་ཀ་ལ་ཁྱབ་པ་མེད་ཟེར་མདོ་ཀྱང་སྐྱོན་སྤོང་མི་ནུས་ཏེ། རྩ་ཤེས་ཊཱིཀ་ཆེན་ལས། དེ་ལ་ཕ་རོལ་པོས་ནུས་པའི་ངོ་བོར་མི་གསལ་བར་ཡོད་པ་གསལ་བར་སྐྱེ་དགོས་པ་དང་
གསལ་ཟིན་ནས་སྐྱེ་མི་དགོས་པས་ཐལ་འགྱུར་སྔ་ཕྱི་གཉིས་ལ་ཁྱབ་པ་མེད་ཅེས་སྨྲ་མོད་ཀྱང་སྐྱོན་སྤོང་མི་ནུས་ཏེ། གསལ་བ་སྔ་ནས་ཡོད་ན་དེར་སྐྱེ་མི་དགོས་ལ། སྔ་ནས་ཡོད་ཀྱང་སྐྱེ་ན་ཐུག་མེད་སོ་གནས་ཤིང། གསལ་བ་སྔ་ནས་མེད་ན་རྒྱུ་ལ་སྔར་ཡོད་ཁོ་ན་སྐྱེ་བའི་ཕྱོགས་ཉམས་སོ། ཞེས་གསུངས་སོ་
གཉིས་པ་ནི། ལེགས་ལྡན་གྱིས། གཞུང་ཚན་གཉིས་མདོར་བསྟན་རྒྱས་བཤད་ཏུ་མ་དགོངས་ཤིང། སླར་ཡང་གི་དོན་མ་དགོངས་པར་འགྲེལ་ངག་དང་པོ་ཁོ་ན་ལ་སྐྱོན་བརྗོད་དེ། ཤེས་རབ་སྒྲོན་མེ་ལས། དེ་ནི་རིགས་པ་མ་ཡིན་ཏེ། གཏན་ཚིགས་དང་དཔེ་མ་རྗོད་པའི་ཕྱིར་དང། གཞན་གྱིས་སྨྲ་བའི་ཉེས་པ་མ་གསལ་
བའི་ཕྱིར་རོ། ཐལ་བར་འགྱུར་བའི་ཚིག་ཡིན་པའི་ཕྱིར་སྐབས་ཀྱི་དོན་ལས་བཟློག་པས། སྒྲུབ་པར་བྱ་བ་དང་དེའི་ཆོས་བཟློག་པའི་དོན་མངོན་པས་དངོས་པོ་རྣམས་གཞན་ལས་སྐྱེ་བར་འགྱུར་བ་དང་འབྲས་བུ་དང་བཅས་པ་ཉིད་དུ་འགྱུར་པ་དང། སྐྱེ་བ་ཐུག་པ་ཡོད་པར་འགྱུར་བའི་ཕྱིར་མཛད་པའི་མཐའ་དང་འགལ་

[017A]༄༅། །པར་འགྱུར་རོ།། ཞེས་སོ། ལེགས་ལྡན་ལྟར་ན་འགྲེལ་ངག་དང་པོའི་ཚིག་ཟིན་གྱི་སྦྱོར་བ་ཡོད་དེ། དངོས་པོ་རྣམས་ཆོས་ཅན། བདག་ལས་སྐྱེ་བ་མེད་དེ། སྐྱེ་བ་དོན་མེད་ཡིན་པའི་ཕྱིར། སྐྱེ་བ་ཐུག་མེད་ཡིན་པའི་ཕྱིར། ཞེས་པའི་སྦྱོར་བ་གཉིས་བཀོད་འདུག་ཀྱང་གཏན་ཚིགས་མ་
གྲུབ་པར་འགྱུར་བས། སངས་རྒྱས་བསྐྱངས་ཀྱི་དགོངས་ཚོད་ནི། དངོས་པོ་རྣམས་ཆོས་ཅན། བདག་ལས་སྐྱེ་བ་མེད་དེ། སྐྱེ་བ་དོན་བཅས་ཡིན་པའི་ཕྱིར། སྐྱེ་བ་ཐུག་བཅས་ཡིན་པའི་ཕྱིར། ཞེས་པའི་སྦྱོར་བ་གཉིས་བཀོད་པར་འདུག་སྙམ་དུ་འདོད་པ་བླངས་སོ།། དེ་ལ་སྐྱོན་གསུམ་བརྗོད་ཚུལ་
ཡོད་དེ། བདག་སྐྱེ་འགོག་ནུས་ཀྱི་གཏན་ཚིགས་དང་དཔེ་མ་བརྗོད་པའི་སྐྱོན་དང། གྲངས་ཅན་གྱིས་འབྲས་བུ་གསལ་བའི་བདག་ཉིད་ལས་སྐྱེ་བ་མེད་པར་སྒྲུབ་ན་སྒྲུབ་ཟིན་སྒྲུབ་པ་དང་རྒྱུ་མི་གསལ་བའི་བདག་ཉིད་ལས་སྐྱེ་བ་མེད་པར་སྒྲུབ་ན་སྐྱེ་ལྡན་ཐཾད་དེ་ལས་སྐྱེ་དགོས་པས་ཁྱབ་པ་
མེད་ཅེས་གཞན་གྱིས་སྨྲས་པའི་ཉེས་པ་མ་གསལ་བའི་སྐྱོན་དང། དངོས་ཟིན་གྱི་རྟགས་སྐྱེ་བ་དོན་མེད་ཐུག་མེད་བཟློག་ནས་སྐྱེ་བ་དོན་བཅས་ཐུག་བཅས་རྟགས་སུ་བཀོད་དགོས་ལ། དེ་ལྟ་ན་སངས་བསྐྱངས་ལ་ཐ་སྙད་དུ་སྐྱེ་བ་སྒྲུབ་འདོད་པས་དངོས་ཟིན་གྱི་དམ་བཅའ་ཡང་བཟློག་ནས་
སྐྱེ་བ་གཞིར་བཅས་ལ་བདག་ལས་སྐྱེ་བ་མེད་ཅེས་པའི་དོན་དུ་འགྱུར་བས་མཐའ་བཞིའི་སྐྱེ་བ་མེད་པའི་དམ་བཅའ་ལ་མེད་དགག་ཁོ་ན་བཀོད་དགོས་པའི་ཀླུ་སྒྲུབ་ཡབ་སྲས་ཀྱི་གྲུབ་མཐའ་དང་འགལ་བའི་སྐྱོན་འཇུག་པའི་ཕྱིར། ཞེས་འདོད་དོ། སྦྱོར་བའི་རྟགས་བཟློག་པ་ལ་སྒྲུབ་བྱ་བཟློག་
པས་ཁྱབ་པ་མེད་ཀྱང། སངས་རྒྱས་བསྐྱངས་ཀྱི་མཐའ་བཞིའི་སྐྱེ་བ་དགག་པའི་སྦྱོར་བ་ལ་དེ་ལྟར་དགོས་ཏེ། དེས་མཐའ་བཞིའི་སྐྱེ་བ་དགག་ཙམ་གྱི་ཆེད་དུ་བཀོད་པ་མ་ཡིན་པར་ཐ་སྙད་དུ་སྐྱེ་བ་གྲུབ་འདོད་ནས་བཀོད་པའི་ཕྱིར། ཁྱབ་སྟེ། བརྗོད་བྱེད་ཀྱི་སྒྲ་ནི་བརྗོད་འདོད་ཀྱི་ཀུན་སློང་གི་རྗེ་སུ་
འབྲང་བའི་ཕྱིར། དཔེར་ན་ལྷ་སྦྱིན་ཉིན་པར་ཟས་མི་ཟ་ཞེས་བརྗོད་པས་མཚོན་མོར་ཟས་ཟ་བ་འཕེན་ཀྱང། བུམ་པ་ཉིན་པར་ཟས་མི་ཟ་ཞེས་བརྗོད་པས་མཚན་མོར་ཟས་ཟ་བ་འཕེན་དོན་མེད་པ་བཞིན་ཡིན་པའི་ཕྱིར། སངས་རྒྱས་བསྐྱངས་ལ་ཐ་སྙད་དུ་སྐྱེ་བ་སྒྲུབ་འདོད་ཡོད་དེ་

[017B]བཤད་པ་དེ་བརྗོད་པར་བྱའོ། ཞེས་དང། སྐྱེ་བ་མེད་པས་སྐྱེ་བར་བརྗོད་པ་ནི་ཐ་སྙད་པ་ཙམ་ཡིན་ནོ།། ཞེས་གསུངས་པའི་ཕྱིར་སྙམ་དུ་ལེགས་ལྡན་གྱིས་དགོངས་པའི་ཕྱིར། དངོས་ཟིན་གྱི་རྟགས་དང་
སྒྲུབ་བྱ་བཟློག་ཚུལ་ཡང་སྔར་ལྟར་ཡིན་ཏེ། རྩ་ཤེས་ཊཱིཀ་ཆེན་ལས། དེས་ན་བཟློག་དོན་གཉིས་རྟགས་སོ། དངོས་ཟིན་གྱི་རྟགས་བཟློག་དགོས་ན་དངོས་ཟིན་གྱི་དམ་བཅའ་ཡང་བཟློག་དགོས་ཏེ། མཚུངས་པའི་ཕྱིར། དེ་ལ་རྟགས་བཟློག་པ་ལྟར་བྱར་མེད་པས་བདག་སྐྱེ་རྣམ་པར་བཅད་ཙམ་མ་ཡིན་པ་
བཟློག་པའི་དོན་ནོ། ཞེས་གསུངས་སོ། མཚུངས་པའི་ཕྱིར། ཞེས་པའི་དོན་ཡོད་དེ། ཐ་སྙད་དུ་སྐྱེ་བ་གྲུབ་འདོད་ནས་སྐྱེ་བ་དོན་མེད་དུ་འགྱུར་བའི་ཕྱིར་ཞེས་པའི་རྟགས་བཟློག་ན་ཐ་སྙད་དུ་སྐྱེ་བ་གྲུབ་འདོད་ནས་བདག་སྐྱེ་རྣམ་པར་བཅད་ཙམ་གྱི་དམ་བཅའ་ཡང་བཟློག་དགོས་པར་མཚུངས་ཞེས་པའི་དོན་ཡིན་
པའི་ཕྱིར། མདོ་ལས། གང་ཞིག་རྐྱེན་ལས་སྐྱེས་པ་དེ་མ་སྐྱེས། ཞེས་པ་ལྟ་བུ་ནི་རྒྱུ་རྐྱེན་ལས་སྐྱེས་པའི་རྟགས་ཀྱིས་དོན་དམ་པའི་སྐྱེ་བ་འགོག་ཙམ་ཡིན་གྱི། ཐ་སྙད་དུ་སྐྱེ་བ་སྒྲུབ་འདོད་མེད་པས་སྔ་མ་དང་མི་མཚུངས་སོ། འདིར་ཐ་སྙད་དུ་སྐྱེ་བ་སྒྲུབ་འདོད་ཀྱི་དབང་གིས་བདག་ལས་སྐྱེ་བ་མེད་ཅེས་
སྨྲས་པས་གཞན་སྐྱེ་ཤུགས་ལ་འཕེན་པར་གྱུར་བ་ནི་སྐྱེ་བ་ལ་བདག་སྐྱེ་གཞན་སྐྱེ་གཉིས་སུ་ཁ་ཚོན་ཆོད་པར་ལེགས་ལྡན་གྱིས་ཁས་བླངས་པའི་གནད་ཀྱིས་ཡིན་ནོ།། གསུམ་པ་ཟླ་བས་སྐྱོན་མེད་པར་བཤད་ཚུལ་ལ། སངས་རྒྱས་བསྐྱངས་ལ་སྐྱོན་མེད་ཚུལ་དང། ལེགས་ལྡན་གྱི་ལུགས་དགག་ཚུལ་
གཉིས། དང་པོ་ལ། སྐྱོན་དང་པོ་གཉིས་མི་འཇུག་པའི་ཚུལ་དང། སྐྱོན་གསུམ་པ་མི་འཇུག་པའི་ཚུལ་ལོ། དང་པོ་ལ། རང་རྒྱུད་ཀྱི་དབང་དུ་བྱས་པའི་སྐྱོན་མེད་ཚུལ་མི་རིགས་སོ། དེ་ཅིའི་ཕྱིར་ཞེས། གང་གི་ཕྱིར་བདག་ལས་ཞེས་བྱ་བ་ནི་ཡོད་པ་རྒྱུ་ཉིད་དང་དེ་ཉིད་སྐྱེའོ་ཞེས་སྨྲས་པ་ཡིན་ལ། ཡོད་པ་ནི་
ཡང་སྐྱེ་བ་ལས་དགོས་པ་མ་མཐོང་ཞིང། ཐུག་པ་མེད་པར་ཡང་མཐོང་ལ། ཁྱོད་ཀྱིས་སྐྱེས་པ་སླར་ཡང་སྐྱེ་བར་ཡང་མི་འདོད་ཅིང། ཐུག་པ་མེད་པར་ཡང་མི་འདོད་དོ། དེའི་ཕྱིར་ཁྱེད་ཅག་གི་རྩོད་པ་ནི་འཐད་པ་དང་བྲལ་བ་དང། རང་གིས་ཁས་བླངས་པ་དང་འགལ་བ་ཡིན་ནོ་ཞེས་ཕ་རོལ་བོ་བདག་ལས་

[018A]༄༅། །སྐྱེ་བར་འདོད་པ་ལ་འདྲི་བར་བྱེད་པ་ཡིན་ཏེ། གང་ལ་གཏན་ཚིགས་དང་དཔེ་བཀོད་པ་འབྲས་བུ་དང་བཅས་པར་གྱུར་བ་འདི་ཙམ་ཞིག་གིས་བརྩོད་པ་ནི་ཅི་ཕ་རོལ་བོ་ཁས་ལེན་པར་མེ་བྱེད་དམ། འོན་ཏེ་ཕ་རོལ་བོ་རང་གིས་ཁས་བླངས་པ་དཔའ་འགལ་བས་བརྩོད་པས་ཀྱང་མི་ལྡོག་ན་ནི། དེ་ཚེ་
ངོ་ཚ་མེད་པ་ཉིད་ཀྱིས་གཏན་ཚིགས་དང་དཔེ་གཉིས་ཀྱིས་བྱང་ལྡོག་པར་མི་འགྱུར་བ་ཉིད་དོ།། ཁོ་བོ་ཅག་ནི་བསྙོན་པ་དང་ལྷན་ཅིག་རྩོད་པ་ཡང་མ་ཡིན་ནོ། དེའི་ཕྱིར་སློབ་དཔོན་ནི་གནས་མ་ཡིན་པར་ཡང་རྗེས་སུ་དཔག་པ་འཚངས་ཁ་བྱེད་པ་ནི་བདག་ཉིད་རྗེས་སུ་དཔག་པ་ལ་དགའ་བ་ཉིད་མངོན་པར་
བྱེད་པ་ཡིན་ནོ།།    ༈    ཕྱོགས་གཞན་ཁས་བླངས་པ་མེད་པའི་ཕྱིར་རོ། ཞེས་གསུངས་སོ། དེའི་དོན་ནི། ལེགས་ལྡན་གྱིས་བརྗོད་པའི་སྐྱོན་འདི་དག་ཐམས་ཅད་མི་རིགས་པར་ཟླ་གྲགས་ཁོ་བོ་ཅག་གིས་མཐོང་ངོ། དེ་
ལ་རེ་ཞིག་གཏན་ཚིགས་དང་དཔེ་མ་བརྗོད་པའི་སྐྱོན་བརྗོད་པ་དེ་ནི་མི་རིགས་ཏེ། སངས་རྒྱས་བསྐྱངས་ཀྱིས་འགལ་བརྗོད་ཀྱི་ཐལ་འགྱུར་འདི་གཉིས་ཀྱི་སྒོ་ནས་གྲངས་ཅན་པ་ལ་ནང་འགལ་སྟོན་ཅིང། བདག་ལས་སྐྱེ་བ་དེ་འཐད་པ་དང་བྲལ་བར་སྟོན་ཐུབ་ལ། ཐལ་འགྱུར་འདི་གཉིས་ཀྱི་བྱེད་པ་ལ་རྟེན་ནས་
གྲངས་ཅན་པ་ལ་བདག་སྐྱེ་མེད་པར་རྟོགས་པའི་རྗེས་དཔག་བསྐྱེད་ཐུབ་པས་རང་རྒྱུད་ཀྱི་རྟགས་དང་དཔེ་བཀོད་པའི་དགོས་པ་མེད་ལ། གྲངས་ཅན་པས་ཐལ་འགྱུར་འདི་གཉིས་ཀྱི་སྒོ་ནས་ནང་འགལ་མཐོང་ཡང་ཁས་མི་ལེན་པར་ན་ནི། ངོ་ཚ་མེད་པར་བསྙོན་འདི་ངས་པ་ཡིན་པས། དེའི་ཚེ་རང་རྒྱུད་ཀྱི་གཏན་
ཚིགས་དང་དཔེ་བརྗོད་བྱང་ཁས་མི་ལེན་པ་དང། ཐལ་འགྱུར་བ་ཁོ་བོ་ཅག་ནི་རྒོལ་བའི་འོས་མ་ཡིན་པའི་བསྙོན་པ་དང་ལྷན་ཅིག་མི་རྩོད་ལ། སློབ་དཔོན་ལེགས་ལྡན་ནི་རྒོལ་བའི་འོས་མ་ཡིན་པར་ཡང་རྟགས་དང་དཔེ་བཀོད་པར་བཚངས་ཀ་བྱེད་པ་ནི་གཏན་ཚིགས་སྨྲས་པ་ལ་དགའ་བ་ཙམ་དུ་གྱུར་བས། རང་
རྒྱུད་ཀྱི་གཏན་ཚིགས་དང་དཔེ་བརྗོད་པ་ལ་ནུས་པ་མེད་ཅིང། དབུ་མ་པ་ཡིན་ན་ནི་རང་རྒྱུད་ཀྱི་སྦྱོར་བ་དང་གཏན་ཚིགས་ཁས་ལེན་པ་ནི་རིགས་པ་ཡང་མ་ཡིན་ཏེ། མཐའ་བཞི་ལ་སོགས་པའི་ཕྱོགས་གཞན་ཁས་ལེན་པ་མེད་པའི་ཕྱིར། བཞི་བརྒྱ་བ་ལས། ཡོད་དང་མེད་དང་ཡོད་མེད་ཅེས།། གང་ལ་ཕྱོགས་ནི་

[018B]། ཞེས་དང། རྩོད་བཟློག་ལས། གལ་ཏེ་ངས་དམ་བཅའ་འགའ་ཡོད།། དེས་ན་ང་ལ་སྐྱོན་དེ་ཡོད།། ང་ལ་དམ་བཅའ་མེད་པས་ན།། ང་ནི་སྐྱོན་མེད་ཁོ་ན་ཡིན།། ཞེས་གསུངས་སོ། འདི་དག་ལ་འཁྲུལ་ནས་རང་རྒྱུད་པ་དབུ་མ་པ་མིན་ཟེར་བ་དང། དབུ་མ་རང་ལུགས་ལ་དམ་བཅའ་མེད་ཟེར་བ་
རྣམས་འགོག་ཚུལ་རྗེས་ཡབ་སྲས་ཀྱི་གསུང་རབ་ཏུ་རྒྱས་པར་བྱུང་ངོ།།    ༈    ཚིགས་གསལ་ལས། གང་གི་ཚེ་དེ་ལྟར་དབུ་མ་པས་རང་གི་རྒྱུད་ཀྱི་རྗེས་སུ་དཔག་པ་མི་བརྗོད་པ་ཉིད་ཡིན་པའི་དེའི་ཚེ། ནས། སློབ་དཔོན་སངས་
རྒྱས་བསྐྱངས་ཀྱིས་དེའི་ལན་བརྗོད་པར་བྱ་བ་མ་ཡིན་ནོ། ཞེས་གསུངས། དེའི་དོན་ནི། སངས་རྒྱས་བསྐྱངས་ཀྱིས་བདག་སྐྱེ་མེད་པར་སྒྲུབ་པའི་རང་རྒྱུད་ཀྱི་སྦྱོར་བ་ལ་གྲངས་ཅན་གྱིས་སྨྲས་པའི་ཉེས་པ་སེལ་མི་དགོས་ཏེ། ལེགས་ལྡན་ཁྱེད་རང་ལྟར་མིག་སོགས་ནང་གི་སྐྱེ་མཆེད་རྣམས་ཆོས་ཅན། དོན་དམ་པར་
བདག་ལས་སྐྱེ་བ་མེད་དེ། ཡོད་པའི་ཕྱིར། དཔེར་ན་ཤེས་པ་ཡོད་པ་བཞིན། ཞེས་པ་ལྟ་བུའི་རང་རྒྱུད་ཀྱི་སྦྱོར་བ་མ་བཀོད་ཅིང། ཁས་མ་བླངས་པའི་ཕྱིར། དེར་ཐལ། བདག་ལས་སྐྱེ་བ་མེད་ཅེས་པ་གསལ་བའི་བདག་ཉིད་ལས་མི་སྐྱེ་བར་སྒྲུབ་ན་སྒྲུབ་ཟིན་སྒྲུབ་པ་དང། མི་གསལ་བའི་བདག་ཉིད་ལས་མི་
སྐྱེ་བར་བསྒྲུབ་ན་ཁྱབ་པ་འགལ་ཞེས་གྲངས་ཅན་གྱིས་སྨྲས་པའི་ཉེས་པ་སེལ་དགོས་པའི་རང་རྒྱུད་ཀྱི་དམ་བཅའ་མེད་ཅིང། ཡོད་པའི་ཕྱིར་ཞེས་པ་གསལ་བའི་བདག་ཉིད་དུ་ཡོད་པའི་ཕྱིར་ཟེར་ན་བསྒྲུབ་ཟིན་སྒྲུབ་པ་དང། མི་གསལ་བའི་བདག་ཉིད་དུ་ཡོད་པའི་ཕྱིར་ཟེར་ན་ཁྱབ་པ་འགལ་ཞེས་གྲངས་ཅན་གྱིས་སྨྲས་པའི་ཉེས་
པ་སེལ་དགོས་པའི་རང་རྒྱུད་ཀྱི་རྟགས་ཀྱང་མ་བཀོད་པར་འགལ་བརྗོད་ཀྱི་ཐལ་འགྱུར་གཉིས་ཀྱིས་འགོག་པ་ཡིན་པའི་ཕྱིར། སྐབས་འདིར་མིག་སོགས་ནང་གི་སྐྱེ་མཆེད་རྣམས་ཆོས་ཅན། བདག་ལས་སྐྱེ་བ་མེད་དེ། ཡོད་པའི་ཕྱིར། དཔེར་ན་ཤེས་པ་ཡོད་པ་བཞིན། ཞེས་པའི་གཞན་གྲགས་ཀྱི་སྦྱོར་བ་བཀོད་ན་ཡང་
གཞན་གྱིས་སྨྲས་པའི་ཉེས་པ་ལེགས་ལྡན་ལྟར་སེལ་དགོས་པར་ཡིག་ཆར་བཤད་པས། འོག་ཏུ་སྐྱེས་བུ་ལས་དོན་གཞན་པའི་དངོས་པོ་ཆོས་ཅ། བདག་ལས་སྐྱེ་བ་མེད་དེ། རང་གི་བདག་ཉིད་དུ་ཡོད་པའི་ཕྱིར། དཔེར་ན་སྐྱེས་བུ་བཞིན། ཞེས་པའི་གཞན་གྲགས་ཀྱི་དམ་བཅའ་ལ་གཞན་གྱིས་སྨྲས་པའི་ཉེས་

[019A]༄༅། །པ་སེལ་མི་དགོས་ཚུལ་ལ་དཔྱད་དགོས། གཉིས་པ་གཞན་གྲགས་ཀྱི་དབང་ཏུ་བྱས་པའི་སྐྱོན་མེད་ཚུལ་ལ། གཞན་གྲགས་མ་བརྗོད་པའི་སྐྱོན་མེད་ཚུལ་དང། གཞན་གྲགས་ལ་གཞན་གྱིས་སྨྲས་པའི་ཉེས་པ་མ་བསལ་བའི་སྐྱོན་མེད་ཚུལ་གཉིས། དང་པོ་ལ་གཉིས་ལས་
དང་པོ་ནི། དེ་ཉིད་ལས། ཅི་སྟེ་ཡང་དབུ་མ་རྣམས་ཀྱི་ལྟར་ན་ཕྱོགས་དང་གཏན་ཚིགས་དང་དཔེ་དག་མ་གྲུབ་པས། ནས། དེའི་ཕྱིར་དེ་མ་བརྗོད་པའི་ཕྱིར་དང། དེའི་ཉེས་པ་མ་གསལ་བའི་ཕྱིར་ཉེས་པ་དེ་ཉིད་དུ་འགྱུར་རོ་སྙམ་ན། ཞེས་གསུངས། དེའི་དོན་ནི། གལ་ཏེ་ལེགས་ལྡན་གྱིས་ཕྱོགས་དང་གཏན་
ཚིགས་དང་དཔེ་མ་གྲུབ་པར་འགྱུར་བས་རང་རྒྱུད་ཀྱི་གཏན་ཚིགས་དང་དཔེ་མ་བརྗོད་པ་ནི་ཡིན་མོད་ཀྱི། བདག་སྐྱེ་འགོག་ནུས་ཀྱི་གཞན་གྲགས་ཀྱི་སྦྱོར་བ་ཕྱོགས་དང་གཏན་ཚིགས་དང་དཔེ་སྐྱོན་དང་བྲལ་བ་གཅིག་བཀོད་དགོས་པ་ལས། དེ་མ་བརྗོད་པ་དང་དེའི་ཉེས་པ་མ་བསལ་པའི་ཕྱིར་སྔར་གྱི་སྐྱོན་
སོ་ན་གནས་སོ།། ཞེས་བརྩོད་ན། དེའི་ལན་དུ། སངས་རྒྱས་བསྐྱངས་ལ་སྐྱོན་དེ་ལྟ་བུ་ཡོད་པ་མ་ཡིན་ཏེ། བདག་སྐྱེ་འགོག་པ་ལ་གཞན་གྲགས་ཀྱི་གཏན་ཚིགས་དང་དཔེ་ངེས་པར་བརྗོད་མི་དགོས་པའི་ཕྱིར་ཏེ། ཐལ་འགྱུར་ཙམ་གྱིས་ཀྱང་ཕ་རོལ་པོའི་ཁས་བླངས་ལ་ནང་འགལ་བསྟན་ནས་བདག་སྐྱེ་མེད་པར་རྟོགས་
པའི་རྗེས་དཔག་བསྐྱེད་ཐུབ་པའི་ཕྱིར་དང། དེས་བཟུང་ཏུ་གཞན་གྲགས་གཏན་ཚིགས་བརྗོད་པ་ལ་དགོས་པ་ཅི་ཡང་མེད་པའི་ཕྱིར། ཞེས་པའོ། གཉིས་པ་གཞན་གྲགས་བརྗོད་པའི་དགོས་པ་ཡོད་ན་བརྗོད་པར་བཤད་པ་ནི། དེ་ཉིད་ལས། ཅི་སྟེ་ཡང་རང་གི་རྗེས་སུ་དཔག་པའི་འགལ་པ་དོན་མི་ཟ་བར་
བརྗོད་པར་བྱ་བ་ཡིན་ནོ་ཞེ་ན། དེ་ཡང་སློབ་དཔོན་སངས་རྒྱས་བསྐྱངས་ཀྱིས་བརྗོད་པ་ཉིད་ཡིན་ནོ། ཞེས་སོགས་གསུངས། དེའི་དོན་ནི། གལ་ཏེ་ལེགས་ལྡན་ལྟར་རྒོལ་བ་ཀུན་ལ་གཞན་རགས་ངེས་པར་བརྗོད་མི་དགོས་ཀྱང་རྒོལ་བ་འགའ་ཞིག་ལ་གཞན་གྲགས་རེས་པར་བརྗོད་དགོས་པ་ཡོད་
པས༑ རྒོལ་བ་དེ་ལ་གཞན་གྲགས་ཀྱི་གཏན་ཚིགས་དོན་མི་ཟ་བར་བརྗོད་དགོས་སོ་ཞེས་རྩོད་ན། དེའི་ལན་དུ། རྒོལ་བ་འགའ་ཞིག་ལ་གཞན་གྲགས་ངེས་པར་བརྗོད་དགོས་པའི་ཚེ་སངས་རྒྱས་བསྐྱངས་ཀྱིས་བརྗོད་པ་ཡིན་ཏེ། དངོས་པོ་རྣམས་བདག་གི་བདག་ཉིད་ལས་སྐྱེ་བ་མེད་དེ། དེ་དག་གི་སྐྱེ་

[019B] ཞེས་སོགས་མདོར་བསྟན་དང། དངོས་པོ་རྣམས་བདག་གི་བདག་ཉིད་དུ་ཡོད་པ་རྣམས་ལ་ནི་ཡང་སྐྱེས་པ་ལ་དགོས་པ་མེད་དོ། ཞེས་སོགས་རྒྱས་བཤད་གཉིས་ཀའི་སྐབས་སུ་བདག་སྐྱེ་འགོག་ནུས་ཀྱི་གཞན་གྲགས་ཀྱི་གཏན་ཚིགས་བསྟན་པའི་ཕྱིར། དེར་ཐལ་
གྲངས་ཅན་པས་རང་གི་རྒྱུའི་དུས་ན་མངོན་པར་མི་གསལ་བའི་ཚུལ་གྱིས་ཡོད་པར་འདོད་པའི་མྱུ་གུ་ཆོས་ཅན། སླར་ཡང་སྐྱེ་བ་མེད་དེ། རང་གི་བདག་ཉིད་ཐོབ་ཟིན་པའི་ཕྱིར། དཔེར་ན་མངོན་གསལ་གྱི་བུམ་པ་བཞིན། ཞེས་པའི་གཞན་གྲགས་ཀྱི་སྦྱོར་བ་གཅིག་བསྟན་པ་གང་ཞིག། སྐྱེས་བུ་ལས་ཐ་དད་
པའི་དངོས་པོ་ཆོས་ཅན། བདག་ལས་སྐྱེ་བ་མེད་དེ། རང་གི་བདག་ཉིད་ཡོད་པའི་ཕྱིར། དཔེར་ན་སྐྱེས་བུ་བཞིན་ཞེས་པའི་གཞན་གྲགས་ཀྱི་རྟགས་སྦྱོར་གཅིག་ཀྱང་བསྟན་པའི་ཕྱིར། ཆོས་ཅན་དང་རྟགས་ཆོས་གཉིས་ལྡན་གྱི་མཐུན་དཔེ་དང་ཆོས་དང་གཏན་ཚིགས་བཞི་གང་སོ་སོར་སྦྱོར་ཚུལ་ཡོད་པའི་ཕྱིར། དེ་དག་
སླའོ༑ འགྲེལ་ཚིག་དེས་སྒྲུབ་ངག་ཡན་ལག་ལྔ་ལྡན་ཀྱང་བསྟན་ཏེ། ཡན་ལག་ལྔ་ནི་ཚིག་གསལ་གྱི་དངོས་བསྟན་ལ་སྦྱར་ན་དམ་བཅའ་དང། ཁྱབ་པ་དང། དཔེ་དང། ཉེར་གཏོད་དང། མཇུག་བསྡུད་ལྔ་ལ་བྱེད། དངོས་ཟིན་ལ་སྦྱར་ན། དམ་བཅའ་དང་རྟགས་དང་དཔེ་ལ་ཁྱབ་པ་དང། དཔེ་དོན་ཉེར་
སྤྱད་དང་མཇུག་བསྡུད་ལྔ་ལ་བྱེད་པའི་ཕྱིར། གཉིས་པ་གཞན་གྲགས་ལ་གཞན་གྱིས་སྨྲས་པའི་ཉེས་པ་མ་བསལ་བའི་སྐྱོན་མེད་དེ། སྦྱོར་བ་དང་པོ་རྒྱུའི་དུས་ན་ཡོད་པར་འདོད་པའི་མྱུ་གུ་ཆོས་ཅན། སླར་ཡང་སྐྱེ་བ་དོན་མེད་དེ། རང་གི་བདག་ཉིད་ཐོབ་ཟིན་པའི་ཕྱིར། དཔེར་ན་མངོན་གསལ་གྱི་བུམ་པ་བཞིན་
ཞེས་པའི་གཞན་གྲགས་ལ་སྒྲུབ་ཟིན་སྒྲུབ་པ་དང་འགལ་མ་ངེས་པའི་དོགས་པ་མེད་པས་གཞན་གྱིས་སྨྲས་པའི་ཉེས་པ་སེལ་མི་དགོས་པ་གང་ཞིག། སྦྱོར་བ་གཉིས་པ་སྐྱེས་བུ་ལས་གཞན་པའི་དངོས་པོ་རྣམས་ཆོས་ཅན། བདག་ལས་སྐྱེ་བ་མེད་དེ། རང་གི་བདག་ཉིད་ཏུ་གྲུབ་ཟིན་པའི་ཕྱིར། དཔེར་ན་སྐྱེས་བུ་བཞིན་
ཞེས་པའི་གཞན་གྲགས་ཀྱི་སྦྱོར་བ་ལ་ལེགས་ལྡན་གྱིས་བརྗོད་པའི་སྐྱོན་གསུམ་གང་ཡང་མེད་པས་གཞན་གྱིས་སྨྲས་པའི་ཉེས་པ་སེལ་མི་དགོས་པའི་ཕྱིར། གྲངས་ཅན་པས་དེ་འདྲའི་མྱུ་གུ་སླར་ཡང་སྐྱེ་བ་དོན་བཅས་སུ་ཁས་ལེན་པས་སྒྲུབ་ཟིན་སྒྲུབ་པའི་དོགས་པ་མེད་ལ། གྲངས་ཅན་པས་རང་གི་བདག་

[020A]༄༅། །ཉིད་ཏུ་གྲུབ་ཟིན་ཀྱང་སླར་ཡང་སྐྱེ་བ་ཡོད་པར་འདོད་པས་ཁྱབ་པ་འགལ་བའི་དོགས་པ་མེད་ཅིང། རྫ་བུམ་གྱིས་མཚོན་པའི་སྐྱེ་ལྡན་ཐམས་ཅད་ལ་དེ་ལྷར་སྒྲུབ་པ་ཡིན་པས་སྔ་བུ་སོགས་ཀྱིས་མ་ངེས་སྙམ་པའི་དོགས་པ་མེད་པའི་ཕྱིར། གཞན་རགས་ཀྱི་སྦྱོར་བ་གཉིས་པ་ལ་སྒྲུབ་ཟིན་
སྒྲུབ་པ་སོགས་ཀྱི་སྐྱོན་མེད་ཚུལ་སྔ་མའི་རིགས་པས་ཤེས་དགོས་ལ། མིག་སོགས་ནང་གི་སྐྱེ་མཆེད་རྣམས་ཆོས་ཅན། བདག་ལས་སྐྱེ་བ་མེད་དེ། ཡོད་པའི་ཕྱིར། དཔེར་ན་ཤེས་པ་བཞིན། ཞེས་པའི་གཞན་གྲགས་ཀྱི་སྦྱོར་བ་བཀོད་ན་གཞན་གྱིས་སྨྲས་པའི་ཉེས་པ་ལེགས་ལྡན་ལྷར་སེལ་དགོས་ཞིང། སྐྱེས་
བུ་ལས་གཞན་པའི་དངོས་པོ་རྣམས་ཆོས་ཅན། བདག་ལས་སྐྱེ་བ་མེད་དེ། རང་གི་བདག་ཉིད་ཡོད་པའི་ཕྱིར། དཔེར་ན་སྐྱེས་བུ་བཞིན། ཞེས་པའི་གཞན་གྲགས་ཀྱི་སྦྱོར་བ་བཀོད་ན་གཞན་གྱིས་སྨྲས་པའི་ཉེས་པ་སེལ་མི་དགོས་པའི་རྒྱུ་མཚན་གང་ཡིན་དཔྱད་དགོས། གཉིས་པ་སྐྱོན་གསུམ་པ་བཟློག་དོན་ཁས་
བླངས་པའི་སྒོ་ནས་རང་གི་གྲུབ་མཐའ་དང་འགལ་བའི་སྐྱོན་མེད་ཚུལ་ནི། ཚིག་གསལ་ལས། ཐལ་བར་འགྱུར་བ་བཟློག་པའི་དོན་དང་ཡང་ཕ་རོལ་པོ་ཉིད་དང་འབྲེལ་བ་ཡིན་གྱི། ཁོ་བོ་ཅག་ལ་ནི་མ་ཡིན་ཏེ། རང་ལ་དམ་བཅའ་བ་མེད་པའི་ཕྱིར་རོ། ཞེས་སོགས་གསུངས། སྐབས་འདིར་ལེགས་ལྡན་
ལྟར༑ སྐྱེ་བ་དོན་མེད་དང་ཐུག་མེད་དུ་ཐལ། བདག་ལས་སྐྱེས་པའི་ཕྱིར། ཞེས་པའི་ཐལ་འགྱུར་མ་བཀོད་པར་འགལ་བརྗོད་ཀྱི་ཐལ་འགྱུར་གཉིས་བཀོད་པ་ཡིན་ལ། ཐལ་ཆོས་ཀྱི་བཟློག་དོན་ཡང་ཕ་རོལ་གྲངས་ཅན་པ་ཁོ་ན་ཁས་ལེན་པ་ཡིན་གྱི། སངས་རྒྱས་བསྐྱངས་ཀྱིས་ཁས་མི་ལེན་ཞིང་
ཐལ་འགྱུར་འདི་གཉིས་གྲངས་ཅན་པའི་ཁས་བླངས་ལ་འགལ་བ་པ་ལ་ལྟོས་ནས་ཀྱན་
སྒྲུབ་བྱེད་འཕེན་པའི་ཐལ་འགྱུར་མ་ཡིན་པས་བཟློག་དོན་ཁས་ལེན་པའི་སྐྱོན་མེད་དོ། དེར་མ་ཟད་ཐལ་འགྱུར་ཙམ་གྱིས་འགོག་པ་ནི་འཕགས་པ་ཀླུ་སྒྲུབ་ཀྱི་དགོངས་པའང་ཡིན་ཏེ། རྩ་ཤེས་ལས་ཐལ་འགྱུར་
གྱིས་འགོག་པ་མང་ལ། རྩོད་བཟློག་རང་འགྲེལ་དུ་སྦྱོར་ངག་དངོས་སུ་མ་གསུངས་པའི་ཕྱིར། ཚིག་གསལ་ལས། འོན་ཏེ་སྦྱོར་བའི་ངག་རྒྱས་པར་བརྗོད་པར་བྱེད་པ་གང་ཡིན་པ་འདི་ནི་འགྲེལ་བ་མཁན་པོ་རྣམས་ཀྱི་ལུགས་ཡིན་ནོ་ཞེ་ན། དེ་ཡང་ཡོད་པ་མ་ཡིན་ཏེ། རྩོད་པ་བཟློག་པའི་འགྲེལ་བ་མཛད་པ་ན་

[020B] ཞེས་གསུངས་བའི་ཕྱིར། གཉིས་པ་ལེགས་ལྡན་གྱི་ལུགས་འགག་པ་ལ། ཚིག་གསལ་ལས། གཞན་ཡང་རྟོག་གེ་བ་འདི་བདག་ཉིད་རྟོག་གེའི་བསྟན་བཅོས་ལ་ཤིན་ཏུ་མཁས་པ་ཙམ་ཞིག་བསྟན་པར་འདོད་པས། དབུ་མ་པའི་ལྟ་བ་ཁས་ལེན་བཞིན་
དུའང་རང་རྒྱུད་ཀྱི་སྦྱོར་བའི་ངག་བརྗོད་པ་གང་ཡིན་པ་དེ་ནི་ཆོས་ཤིན་ཏུ་ཉེས་པ་ཏུ་མའི་གནས་སུ་རྟོགས་ཏེ། ཞེས་སོགས་གསུངས། དེའི་དོན་འཆད་པ་ལ་ལྔ་ལས། དང་པོ་ཕྱོགས་སོགས་མ་གྲུབ་པས་བདག་སྐྱེ་འགོག་པའི་རང་རྒྱུད་ཀྱི་སྦྱོར་བ་འགོག་པ་ལ། དོན་དམ་པའི་ཁྱད་པར་སྦྱར་བ་དོན་མེད་པར་བཤད་
པ་དང། ཆོས་ཅན་སྤྱི་ཙམ་འཛིན་པའི་ལན་དགག་པ་གཉིས། དང་པོ་ནི། ལེགས་ལྡན་གྱིས་སྔར་མཆོད་བརྗོད་ཀྱི་སྐབས་སུ་འགག་པ་མེད་སོགས་བརྒྱད་རིགས་དེའི་དོན་དམ་ལ་མཛད་པ་ལྟར་མཐའ་བཞིའི་སྐྱེ་བ་མེད་ཚུལ་ཡང་རིགས་དོར་སྦྱར་དགོས་པར་དགོངས་ནས་དོན་དམ་པའི་ཁྱད་པར་སྦྱར་བ་ལ་
ཟླ་བའི་ཞབས་ན་རེ། ལེགས་ལྡན་ཁྱོད་ཀྱི་སྦྱོར་བ་འདི་མི་འཐད་པར་ཐལ། དོན་དམ་པའི་ཁྱད་པར་འདི་ཆོས་དང་ཆོས་ཅན་གང་ལ་སྦྱོར་མ་ངེས་པའི་སྐྱོན་དང། དགོས་པ་མེད་པའི་སྐྱོན་ཡོད་པར་ཕྱིར། གསུངས་པ་ལ། ལེགས་ལྡན་ན་རེ། སྐྱེ་བ་ཀུན་རྫོབ་ཏུ་འགོག་མི་རུང་བས་སྒྲུབ་བྱའི་ཆོས་ལ་དོན་
དམ་པའི་ཁྱད་པར་སྦྱར་དགོས་ཟེར་ན། ཟླ་བས། དོན་དམ་པའི་ཁྱད་པར་སྦྱོར་ཚུལ་འདི་མི་འཐད་པ་ཐལ། དབུ་མ་བས་སྐྱེ་བ་ཀུན་རྫོབ་ཏུ་ཡོ་དཔར་ཁས་བླངས་ཀྱང། བདག་སྐྱེ་ཀུན་རྫོབ་ཏུ་ཡོད་པར་ཁས་མ་བླངས་པས་སྔ་རྒོལ་དབུ་མ་པ་ལ་ལྟོས་ནས་ཀྱང་དགོས་པ་མེད་ལ། མུ་སྟེགས་ངན་
པའི་ལུགས་བདེན་པ་གཉིས་ཀར་དགག་ན་ལེགས་པས་ཕྱི་རྒོལ་གྲངས་ཅན་པ་ལ་ལྟོས་ནས་ཀྱང་དགོས་པ་མེད་ཅིང། འཇིག་རྟེན་རང་དགའ་བས་རྒྱུ་ལ་འབྲས་བུ་བྱུང་བ་ཙམ་ཁས་བླངས་ཀྱི། བདག་སྐྱེ་གཞན་སྐྱེའི་དཔྱད་པ་མི་བྱེད་པས་འཇིག་རྟེན་རང་དགའ་བ་ལ་ལྟོས་ནས་ཀྱང་དགོས་པ་མེད་པའི་ཕྱིར་
དེ་བཞིན་དུ་ཆོས་ཅན་ལ་ཁྱད་པར་སྦྱར་ན་ཡང་མི་འཐད་དེ། དོན་དམ་པའི་མིག་རྩོད་གཞིར་བཟུང་ན་ལེགས་ལྡན་རང་ལ་མ་གྲུབ་པའི་སྐྱོན་ཏུ་འགྱུར། ཀུན་རྫོབ་པའི་མིག་རྩོད་གཞིར་བཟུང་ན་གྲངས་ཅན་པ་ལ་ལྟོས་ནས་ཕྱོགས་སོགས་མ་གྲུབ་པའི་སྐྱོན་དུ་འགྱུར་བའི་ཕྱིར། ཞེས་འགོག་པར་མཛད་དོ་

[021A]༄༅། །གྲུབ་མཐའ་རྩ་བར། སྤྱི་བདག་བདེན་དངོས་གཞན་རྫུན་སྐྱེ་བའི་ཚུལ།། ཞེས་གསུངས་པས། སྐབས་འདིར་ཞིབ་ཆ་དགོས་སོ། གཉིས་པ་ནི། ལེགས་ལྡན་ན་རེ། ཁྱད་པར་དེ་ལྟར་མ་སྦྱར་བར་རྒོལ་བ་གཉིས་ཀར་མཐུན་སྣང་དུ་གྲུབ་པའི་མིག་སོགས་སྤྱི་ཙམ་རྩོད་གཞིར་འཛིན་
པ་ཡིན་པས་ཟླ་གྲགས་ཁྱོད་ཀྱིས་སྐྱོན་དེ་དག་མེད་དེ། རྒོལ་བ་གཉིས་རྩོད་པའི་ཚེ་ཁྱད་པར་ངོར་བའི་སྤྱི་ཙམ་རྩོད་གཞིར་འཛིན་དགོས་ཀྱི། གྲུབ་མཐའ་རང་རང་གི་ཐུན་མོང་མ་ཡིན་པའི་ཁྱད་པར་སྦྱར་ན་རྗེས་སུ་དཔག་པ་དང། རྗེས་སུ་དཔག་པར་བྱ་བའི་ཐ་སྙད་མི་རུང་བར་འགྱུར་བའི་ཕྱིར། དཔེར་ན་
སངས་རྒྱས་པས་བྱེ་བྲག་བ་ལ་སྒྲ་མི་རྟག་པར་སྒྲུབ་པའི་ཚེ་འབྱུང་གྱུར་གྱི་སྒྲ་རྩོད་གཞིར་བཟུང་ན་བྱེ་བྲག་ལ་མ་གྲུབ། ནམ་མཁའི་ཡོན་ཏན་གྱི་སྒྲ་རྩོད་གཞིར་བཟུང་ནས་སངས་རྒྱས་པ་ལ་མ་གྲུབ་ལ་དང། བྱེ་བྲག་པ་དང་གཅེར་བུ་བ་གཉིས་རྩོད་པའི་ཚེ་བྱས་པའི་སྒྲ་རྩོད་གཞིར་བཟུང་ན་གཅེར་བུ་པ་
ལ་མ་གྲུབ། སྔར་ཡོད་རྐྱེན་གྱིས་གསལ་བའི་སྒྲ་རྩོད་གཞིར་བཟུང་ན་མ་བྱེ་བྲག་པ་ལ་མ་གྲུབ་པ་བཞིན་དང། དེ་བཞིན་དུ་སངས་རྒྱས་པས་བྱེ་བྲག་པ་ལ་སྒྲ་མི་རྟག་པར་སྒྲུབ་པའི་ཚེ་རང་ཉིད་འཇིག་པ་རྒྱུ་དང་བཅས་པའི་མི་རྟག་པ་སྒྲུབ་བྱའི་ཆོས་སུ་བཟུང་ན་སངས་རྒྱས་པ་ལ་མ་གྲུབ། རང་ཉིད་
འཇིག་པ་རྒྱུ་མེད་པའི་མི་རྟག་པ་སྒྲུབ་བྱའི་ཆོས་སུ་བཟུང་ན་བྱེ་བྲག་པ་ལ་མ་གྲུབ་པ་བཞིན་ཡིན་པའི་ཕྱིར། ཞེས་ཟེར་རོ། དེ་ལ་ཟླ་བའི་ཞབས་ན་རེ། དབུ་མ་པས་དངོས་སྨྲ་པ་ལ་མིག་སོགས་བདེན་གྲུབ་ཀྱི་སྐྱེ་བ་མེད་པར་གྲུབ་པའི་ཚེ་བདེན་གཉིས་ཀྱི་ཁྱད་པར་དོར་བའི་ཆོས་ཅན་མཐུན་སྣང་བ་འཛིན་
པར་འདོད་པ་མི་འཐད་པར་ཐལ། མིག་སོགས་ནང་གི་སྐྱེ་མཆེད་དོན་དམ་པར་མ་གྲུབ་པར་ལེགས་ལྡན་རང་ཉིད་ཀྱིས་ཁས་བླངས་པའི་ཕྱིར། དེར་ཐལ། མིག་སོགས་ཆོས་ཅན་དང་བདེན་པའི་སྐྱེ་བ་མེད་པ་སྒྲུབ་བྱའི་ཆོས་སུ་འདོད་པའི་ཕྱིར། དེ་ལྟར་ན་དེའི་ཚེ་ཆོས་ཅན་མཐུན་སྣང་དུ་མ་
གྲུབ་སྟེ། དབུ་མ་པས་མིག་སོགས་འཁྲུལ་བའི་ཤེས་པའི་རྙེད་དོན་དུ་ཁས་ལེན་དགོས་ལ། དངོས་སྨྲ་བས་མིག་སོགས་མ་འཁྲུལ་བའི་ཤེས་པའི་རྙེད་དོན་དུ་ཁས་ལེན་པའི་ཕྱིར། ཁྱབ་སྟེ། འཁྲུལ་བའི་ཤེས་པའི་རྙེད་དོན་དང་མ་འཁྲུལ་བའི་ཤེས་པའི་རྙེད་དོན་གཉིས་ཕན་ཚུན་སྤང་འགལ་ཡིན་

[021B] གཞན་ཡང་དེ་མི་འཐད་པར་ཐལ། དེའི་དཔེ་དོན་མི་མཐུན་པའི་ཕྱིར། དེར་ཐལ། འབྱུང་འགྱུར་དང་ནམ་མཁའི་ཡོན་ཏན་ལྟ་བུའི་ཁྱད་པར་དོར་ནས་འཛིན་ཚུལ་ཡོད་ཀྱང། རང་མཚན་གྱི་ཁྱད་པར་དོར་ནས་འཛིན་ལུགས་མེད་པ་ནི་རང་བཞིན་ཡོད་སྨྲའི་ལུགས་ཡིན་པའི་ཕྱིར་
དེར་ཐལ། ཡུལ་དེ་ལ་ཚད་མར་སོང་བ་ལ་ཡུལ་དེའི་རང་མཚན་ལ་ཚད་མར་སོང་དགོས་པ་ནི་རང་ངོས་ནས་གྲུབ་ཁས་ལེན་མཁས་རྣམས་ཀྱི་སྤྱིའི་ལུགས་ཡིན་པའི་ཕྱིར། དེ་ལ་བཤད་ཚུལ་གཞན་ཞིག་ཀྱང་ཡོད་ལ། དེ་ནི་ལེགས་ལྡན་ཁྱོད་ཀྱིས་མིག་སོགས་ནང་གི་སྐྱེ་མཆེད་རྣམས་རྒོལ་
བ་གཉིས་ཀར་མཐུན་སྣང་བར་འདོད་པ་མི་འཐད་པར་ཐལ། མིག་སོགས་འཇལ་བའི་ཚད་མ་ནི་མིག་སོགས་ཀྱི་རང་མཚན་ལ་མ་འཁྲུལ་བའི་ཤེས་པར་ལེགས་ལྡན་རང་ཉིད་ཀྱིས་ཁས་ལེན་ལ། རང་མཚན་ལ་མ་འཁྲུལ་བའི་ཤེས་པའི་ཡུལ་ནི་རང་མཚན་གྱིས་ཡོད་པར་སྣང་ཡང་རང་མཚན་
གྱིས་མེད་པའི་བརྫུན་པ་ཡིན་པར་བཞག་ཏུ་མི་རུང་བའི་ཕྱིར། དེས་ན་རང་མཚན་གྱིས་ཡོད་ན་བདེན་པར་ཡོད་དགོས་ལ། ཆོས་ཅན་བདེན་པར་གྲུབ་ན་བདེན་གཉིས་ཀྱི་ཁྱད་པར་དོར་བའི་ཆོས་ཅན་སྤྱི་ཙམ་ག་ལ་ཡོད་སྙམ་དུ་དགོས་ནས་ཆོས་ཅན་མཐུན་སྣང་བ་འགོག་པ་ཡིན་ནོ།། བཤད་ཚུལ་འདི་
གཉིས་ཀྱི་དང་པོ་སྟོང་ཐུན་དང་ཕྱི་མ་ལེགས་བཤད་སྙིང་བོར་བཤད་དེ། ལེགས་བཤད་སྙིང་པོ་ལས། རྟེན་ཆོས་ཅན་དེ་ཁོ་ནར་གྲུབ་པ་ཉམས་པར་ཁས་བླངས་པའི་སྟེང་ནས་གཞན་དུ་བཤད་པ་དང་བཤད་ཚུལ་འདི་གཉིས་མི་མཐུན་ཀྱང་རང་རྒྱུད་འགོག་པའི་གྲུབ་མཐའ་མི་མཐུན་པ་མིན་ནོ།།
ཞེས་གསུངས་པའི་ཕྱིར། གཉིས་པ་རྟགས་མ་གྲུབ་པར་ཐལ་བ་ལེགས་ལྡན་གྱིས་ཁས་ལེན་ཚུལ་ནི། ཆོས་ཅན་དང་ཕྱོགས་མཐུན་སྣང་དུ་མ་གྲུབ་པས་རྟགས་ཀྱང་མཐུན་སྣང་མ་གྲུབ་ལ། དེས་ན་རང་རྒྱུད་ཀྱི་སྦྱོར་བ་འདི་ལ་གཏན་ཚིགས་མ་གྲུབ་པའི་སྐྱོན་ཡོད་ཅིང། གཏན་ཚིགས་མ་གྲུབ་
པའི་སྐྱོན་འདི་ལེགས་ལྡན་རང་ཉིད་ཀྱིས་དངོས་སུ་ཁས་མ་བླངས་ཀྱང་དོན་གྱིས་ཁས་བླངས་པར་སོང་བ་ཡིན་ཏེ། ནང་གི་སྐྱེ་མཆེད་རྣམས་ཆོས་ཅན། རྒྱུ་ཡོད་པ་ཁོ་ན་ཡིན་ཏེ། རྒྱུ་ཡོད་པར་དེ་བཞིན་གཤེགས་པས་གསུངས་པའི་ཕྱིར། ཞེས་སྡེ་བ་གཞན་གྱིས་བཀོད་པ་ལ། ལེགས་ལྡན་

[022A]༄༅། །གྱིས་རྟགས་སུ་སོང་ཚོད་ཀྱི་དེ་ཀུན་རྫོབ་ཏུ་གྲུབ་བམ། དོན་དམ་པར་གྲུབ། དང་པོ་ལྟར་ན་དངོས་སྨྲ་བ་ལ་མ་གྲུབ། གཉིས་པ་ལྟར་ན་དབུ་མ་པ་ལ་མ་གྲུབ་པས་གཏན་ཚིགས་རྒོལ་བ་གཉིས་ཀར་མ་གྲུབ་པའི་སྐྱོན་ཏུ་འགྱུར་ཞེས་བཤད་པ་དང་རིགས་པ་མཚུངས་པའི་ཕྱིར་
ལེགས་ལྡན་གྱིས་ཆོས་ཅན་དང་ཕྱོགས་དང་རྟགས་རྣམས་རྒོལ་བ་གཉིས་ཀའི་ལུགས་ལ་རང་མཚན་སྣང་བ་ལ་ལྟོས་ཏེ། མ་འཁྲུལ་པའི་ཚད་མའི་རྙེད་དོན་ཡིན་པས། མཐུན་སྣང་དུ་མ་གྲུབ་པའི་སྐྱོན་མེད་ཅེས་འདོད་ཀྱང། ཟླ་གྲགས་ཀྱིས་གཟུགས་སོགས་བདེན་པས་སྟོང་བའི་རྫུན་པ་དང་
མིག་སོགས་གཟུགས་སོགས་ལ་མ་འཁྲུལ་བའི་ཚད་མ་ཡིན་པ་ནང་འགལ་བར་བསྟན་ནས་འགོག་པ་ཡིན་ནོ།། གསུམ་པ་རང་རྒྱུད་ཀྱི་སྦྱོར་བ་གཞན་ལ་མ་གྲུབ་པའི་སྐྱོན་ནི། ལེགས་ལྡན་ཁྱོད་ཀྱིས་མིག་སོགས་ཆོས་ཅན། གཞན་ལས་མི་སྐྱེ་སྟེ། གཞན་ཡིན་པའི་ཕྱིར། དཔེར་ན་བུམ་པ་བཞིན། ཞེས་དང་
རྟེན་བཅས་ཀྱི་མིག་དབང་ཆོས་ཅན། དོན་དམ་པར་གཟུགས་ལ་མི་ལྟ་སྟེ། དབང་པོ་ཡིན་པའི་ཕྱིར། དེ་མཚུངས་ཀྱི་མིག་དབང་བཞིན། ཞེས་སོགས་དངོས་པོ་རྟགས་སུ་བཀོད་པའི་རང་རྒྱུད་ཀྱི་སྦྱོར་བ་ཐམས་ཅད་ལ་ཆོས་ཅན་དང་རྟགས་མ་གྲུབ་པའི་སྐྱོན་ཡོད་པར་ཐལ། ཆོས་ཅན་དང་ཕྱོགས་དང་གཏན་
ཚིགས་མཐུན་སྣང་བ་མེད་པ་དེའི་ཕྱིར། བཞི་བ་མ་ངེས་པའི་སྐྱོན་ནི། ལེགས་ལྡན་ཁྱོད་ཀྱིས། མིག་སོགས་ཆོས་ཅན། དོན་དམ་པར་བདག་ལས་སྐྱེ་བ་མེད་དེ། ཡོད་པའི་ཕྱིར། ཞེས་པ་ལྟ་བུ་འདི་མ་གྲུབ་པའི་སྐྱོན་ཡོད་པར་མ་ཟད་ཕྱི་རོལ་བ་ལ་ལྟོས་ནས་མ་ངེས་པའི་སྐྱོན་ཡང་ཡོད་པར་ཐལ། ཡོད་
པའི་ཕྱིར་ཞེས་པ་ཤེས་པ་ཡོད་པ་ལྟར་བདག་ལས་མི་སྐྱེ་བ་ཞིག་གམ། བུམ་པ་ཡོད་པ་ལྟར་བདག་ལས་མི་སྐྱེ་བ་ཞིག་ཡིན་ཞེས་གྲངས་ཅན་ལ་ལྟོས་ཏེ་མ་ངེས་པའི་སྐྱོན་ཡོད་པའི་ཕྱིར། ལྔ་པ་སྐྱོན་དེ་རང་གིས་བཀོད་པའི་གཞན་གྲགས་མི་འཇུག་པའི་རྒྱུ་མཚན་ནི། ལེགས་ལྡན་ན་རེ། ཟླ་གྲགས་ཁྱོད་ཀྱིས་
ཁོ་བོ་གཅིག་པུ་ལ་སྐྱོན་དེ་སྐད་བརྗོད་པ་མི་འཐད་པར་ཐལ། ཁྱོད་ཀྱིས་གཞན་གྲགས་ལ་དེ་ལྟར་དཔྱད་ན་རྒོལ་བ་སོ་སོ་ལ་ལྟོས་ནས་མ་གྲུབ་པའི་སྐྱོན་འབྱུང་བའི་ཕྱིར། ཟེར་ན། ཟླ་བའི་ཞབས་ན་རེ། དེ་མི་འཐད་པར་ཐལ། རང་གི་རྒྱུད་ཀྱི་སྦྱོར་བ་ལ་སྐྱོན་སྔར་ལྟར་ཡོད་ཀྱི། ཁོ་བོ་གཞན་གྲགས་ཀྱི་

[022B] དང་པོ་གྲུབ་སྟེ། རང་རྒྱུད་སྦྱོར་བ་ལ་ཆོས་ཅན་དང་རྟགས་སོགས་རྒོལ་བ་གཉིས་ཀའི་ཚད་མས་གྲུབ་པ་ཙམ་གྱིས་མི་ཆོག་པར་རྒོལ་བ་གཉིས་ཀའི་ལུགས་ལ་ཚད་མས་གྲུབ་ཚུལ་མཐུན་སྣང་དུ་གྲུབ་དགོས་པའི་རྒྱུ་མཚན་གྱིས་སྐྱོན་དེ་ལྟར་བྱུང་བའི་ཕྱིར། སྟོང་ཐུན་
ལས༑ རང་རྒྱུད་ཀྱི་དམ་བཅའ་དང་རྟགས་འཇོག་པ་ལ་ནི། གཞི་གང་གི་སྟེང་དུ་ཁྱད་པར་ཀྱི་ཆོས་གང་དམ་འཆའ་བའི་གཞིར་གྱུར་བ་ཤེས་འདོད་ཆོས་ཅན་དེ་ཉིད་སྔ་རྒོལ་གྱི་ཚད་མས་ཀྱང་གྲུབ། ཕྱི་རྒོལ་གྱི་ཚད་མས་ཀྱང་གྲུབ་པ་ཙམ་གྱིས་མི་ཆོག་གི། སྔ་རྒོལ་ཕྱི་རྒོལ་གཉིས་ཀའི་ལུགས་
མཐུན་སྣང་དུ་གྲུབ་པ་ཞིག་ངེས་པར་དགོས་ཤིང། དམ་བཅའ་དེ་ཉིད་སྒྲུབ་པའི་རྟགས་ཀྱིས་ཚུལ་གསུམ་ཡང་སྔ་རྒོལ་ཕྱི་རྒོལ་གཉིས་ཀའི་ལུགས་ལ་མཐུན་སྣང་དུ་གྲུབ་པའི་སྒོ་ནས་ཚད་མས་གྲུབ་དགོས་སོ། ཞེས་གསུངས་པའི་ཕྱིར། གཉིས་པ་གྲུབ་སྟེ། མིག་ཆོས་ཅན། གཞན་གཟུགས་ལ་དོན་
དམ་པར་མི་ལྟ་སྟེ། བདག་ལ་མི་བལྟ་བའི་ཕྱིར། བུམ་པ་བཞིན། ཞེས་པའི་གཞན་གྲགས་ལ་ཆོས་ཅན་མཐུན་སྣང་དུ་མ་གྲུབ་ཀྱང། ཆོས་ཅན་གྲུབ་པས་སྐྱོན་དེ་དག་མེད་པའི་ཕྱིར། གཞན་གྲགས་སྦྱོར་བ་ལ་རྟགས་དང་དཔེ་དང་ཆོས་ཅན་གསུམ་ལ་ཚད་མས་གྲུབ་ཚུལ་མཐུན་སྣང་བ་མི་དགོས་ཏེ་
དཔེར་ན་གྲངས་ཅན་པ་ལ་སྐྱེས་བུ་མཐུན་དཔེར་བཀོད་པའི་ཚེ་སྐྱེས་བུ་དེ་གྲངས་ཅན་པའི་ལུགས་ལ་དེ་སྒྲུབ་ཀྱི་རྟགས་ཆོས་གཉིས་ལྡན་གྱི་མཐུན་དཔེར་སྒྲུབ་པའི་མཆོག་གི། གྲངས་ཅན་པས་ཕུང་པོའི་ཚོགས་པ་ལ་ཕར་བཏགས་ཙམ་གྱི་སྐྱེས་བུ་རྟོགས་མི་དགོས་པ་བཞིན་ཡིན་པའི་ཕྱིར་ཡིག་ཆའི་རིང་
སོང་དུ། རྒོལ་བའི་རྣམ་བཞག་ཕལ་ཆེར་རྣམ་འགྲེལ་ལེའུ་བཞི་པ་ལྟ་བུ་ནས་ཤེས་དགོས་ལ། ཁྱད་པར་ཅུང་ཟད་ཡོད་དེ། མྱུ་གུ་བདེམ་མེད་དུ་སྒྲུབ་པའི་ཕྱིར་རྒོལ་ཡང་དག་ལ་ཐལ་བ་ལ་ལྟོས་པའི་དེ་དང་གཞན་གྲགས་ལ་ལྟོས་པའི་དེ་གཉིས་འདི་བས་འདོད་ལ། ཚད་མ་དང་རང་རྒྱུད་པ་དག་དང་
པོ་དེ་འདྲ་མི་འདོད་པའི་ཕྱིར། དེ་གཉིས་ཀྱི་མཚན་ཉིད་སོ་སོར་ཡོད་དེ། དེ་སྒྲུབ་ཀྱི་ཐལ་འགྱུར་དང་གཞན་གྲགས་གཉིས་པོ་དེ་ཐལ་འགྱུར་དང་གཞན་གྲགས་ཡང་དག་དུ་སོང་བའི་ཕྱི་རྒོལ་གཉིས་པོ་དེ་གཉིས་ཀྱི་མཚན་ཉིད་དུ་སོ་སོར་ཕྱེ་ནས་འཇོག་པའི་ཕྱིར། མཚན་གཞི་རིམ་བཞིན་ཡོད་དེ། མྱུ་གུ་ཆོས་ཅན་

[023A]༄༅། །རྟེན་འབྱུང་མ་ཡིན་པར་ཐལ། རང་བཞིན་གྱིས་གྲུབ་པའི་ཕྱིར། ཞེས་པའི་ཐལ་འགྱུར་ཡང་དག་ཏུ་སོང་ནས་བདེན་གྲུབ་ལ་རྟེན་འབྲེལ་མི་འཐད་པར་རྟོགས་པའི་ཕྱི་རྒོལ་ཡང་དག་དང་པོ་དང། ཞེས་སོགས་གསུངས་པ་དང། སྐབས་འདི་མྱུ་གུ་ཆོས་ཅན། རྟེན་འབྲེལ་མ་ཡིན་
པར་ཐལ། བདེན་པར་གྲུབ་པའི་ཕྱིར། ཞེས་པའི་ཐལ་འགྱུར་ཡང་དག་ཏུ་འགྲོ་ཁ་མ་དང་སོང་མ་ཐག་པའི་ཕྱི་རྒོལ་ལ་མྱུ་གུ་བདེན་མེད་དུ་ཡིད་དཔྱོད་ཀྱིས་ངེས་པ་དང་དེ་ལ་དོན་འགྱུར་གྱི་ཐེ་ཚོམ་ཅན་གཉིས་མེད་ལ། དེ་འདྲའི་ཐལ་འགྱུར་བཀོད་པ་སྐབས་སུ་དབབ་པའི་ཕྱི་རྒོལ་
ལ་དེ་གཉིས་ཡོད་པར་གསུངས་པ་དང། འདེ་འདྲའི་ཐལ་འགྱུར་ཐལ་འགྱུར་ཡང་དག་ཏུ་འགྲོ་ཁ་མ་དང་སོང་མ་ཐག་པ་ལ་མྱུ་གུ་བདེན་ཞེན་དུ་འདོད་པས་ཁྱབ་པ་དང། རྟགས་ཁྱབ་ལ་ལན་མི་འདེབས་ཞིང་མི་ཐེབ་པར་མཐོང་བས་ཁྱབ་གསུངས་པ་རྣམས་མི་མཐུན་པར་སྣང་བས་དཔྱད་དགོས་ཤིང་
རེ་ཞིག་ཕྱི་མ་ཁས་བླངས་ན་བདེའོ།། གཞན་ཡང་རྟེན་འབྲེལ་ཀྱི་རྟགས་ཀྱིས་མྱུ་གུ་བདེན་མེད་དུ་སྒྲུབ་པ་སྐབས་སུ་བབས་པའི་གང་ཟག་ལ་མྱུ་གུ་བདེན་གྲུབ་ཏུ་བདེན་ཞེན་གྱིས་འདོད་པའི་གང་ཟག་མ་ཡིན་པས་ཁྱབ་གསུངས་པ་དང། དེའི་ཕྱི་རྒོལ་ཡང་དག་ཏུ་སོང་བ་དང་དུས་མཉམ་དུ་དངོས་སྨྲ་བའི་
གྲུབ་མཐའ་བཏང་བ་ཡོད་གསུངས་པ་གཉིས་ཀྱང་དཔྱད་དགོས། བདེན་གཉིས་ངོ་བོ་ཐ་དད་ན་སྐྱོན་བཞི་བྱུང་སྟེ། གཟུགས་བདེན་མེ་གཟུགས་ཀྱི་གནས་ལུགས་མ་ཡིན་པར་ཐལ་བ་དང། བདེན་མེད་རྟོགས་པའི་བློས་བདེན་འཛིན་ཟིལ་གྱིས་མི་གནོན་པར་ཐལ་བ་དང། ལམ་སྒོམ་པ་དོན་མེད་
ཏུ་ཐལ་བ་དང། སངས་རྒྱས་གྱིས་གནས་དན་ལེན་གྱི་འཆིང་བ་དང་མཚན་མའི་འཆིང་བ་མ་སྤངས་པར་ཐལ་བའི་སྐྱོན་བཞི་འབྱུང་བའི་ཕྱིར། བདེན་གཉིས་ལྡོག་པ་གཅིག་ན་སྐྱོན་བཞི་འབྱུང་སྟེ། ཀུན་རྫོབ་སྤོང་བ་བཞིན་དུ་དོན་དམ་སྤོང་བར་ཐལ་བ་དང། ཀུན་རྫོབ་རིགས་ཐ་དད་པ་ལྟོར་དོན་
དམ་པ་རིགས་ཐ་དད་པར་ཐལ་བ་དང། ཀུན་རྫོབ་དྲི་མ་དང་བཅས་པ་བཞིན་དུ་དོན་དམ་དྲི་མ་དང་བཅས་པར་ཐལ་བ་དང། སོ་སོ་སྐྱེ་བོས་ཀྱང་དོན་དམ་མངོན་སུམ་རྟོགས་པར་ཐལ་བའི་སྐྱོན་བཞི་འབྱུང་བའི་ཕྱིར། དེས་ན་བདེན་གཉིས་ངོ་བོ་གཅིག་ལ་ལྡོག་པ་ཐ་དད་དུ་ཁས་བླངས་

[023B]། ཐ་སྙད་དཔྱོད་བྱེད་ཀྱི་རིགས་ཤེས་ཀྱིས་རང་ཉིད་ལ་ཐ་སྙད་དཔྱོད་བྱེད་ཀྱི་རིགས་ཤེས་སུ་སོང་བའི་རྙེད་དོན་དེ། ཀུན་རྫོབ་བདེན་པའི་མཚན་ཉིད། ཐ་སྙད་བདེན་པ་དང། བསླུ་བའི་ཆོས་
དང། སྣང་ཚུལ་གནས་ཚུལ་མི་མཐུན་པའི་ཆོས་དང། ཀུན་རྫོབ་དང། བརྫུན་པ་རྣམས་དོན་གཅིག། ཀུན་རྫོབ་བདེན་པ་ལ་ལོག་པའི་ཀུན་རྫོབ་ཀྱིས་ཁྱབ། འཇིག་རྟེན་ཤེས་ངོ་ལ་ལྟོས་ཏེ་ཡང་ལོག་གཉིས་སུ་དབྱེ་བ་ཡོད་ཀྱང། དེ་གང་རུང་ལ་ཀུན་རྫོབ་བདེན་པས་མ་ཁྱབ་སྟེ། བདེན་གྲུབ་དེ་དེའི་
ཡང་དག། སྨིག་རྒྱུ་ཆུ་ཡིན་པ་དེའི་ལོག་པ་ཡིན་པའི་ཕྱིར། འཇིག་རྟེན་པའི་ཤེས་པ་རང་དགའ་བ་ལ་སྣང་བ་གང་ཞིག། ཡུལ་ཡིན་ན་རང་ཉིད་སྣང་བ་ལྟར་མ་གྲུབ་པར་དེ་ཁོ་ན་ཉིད་ལ་བློ་ཁ་མ་ཕྱོགས་པའི་ཐ་སྙད་པའི་ཚད་མས་རྟོགས་མི་ནུས་པ་དང། ཡུལ་ཅན་ཡིན་རང་ཉིད་ལོག་ཤེས་སུ་དེ་ཁོ་ན་
ཉིད་ལ་བློ་ཁ་མ་ཕྱོགས་པའི་ཐ་སྙད་པའི་ཚད་མས་རྟོགས་མི་ནུས་པ་གང་རུང་གིས་བསྡུས་པ་དེ། འཇིག་རྟེན་ཤེས་ངོའི་ཡང་དག་གི་མཚན་ཉིད། དེའི་ཡུལ་ཡང་དག་དང། དེའི་ཡུལ་ཅན་ཡང་དག་གཉིས་མཚན་ཉིད་ཀྱང་སྔ་མའི་རིགས་པས་ཤེས། མཚན་གཞི་ནི། གཟུགས་སྒྲ་
སོགས་དང་བདེན་གྲུབ་རྣམས་དང་པོའི་མཚན་གཞི་དང། གཟུགས་འཛིན་མིག་ཤེས་སོགས་དང་གཟུགས་སོགས་བདེན་པར་འཛིན་པའི་བློ་རྣམས་གཉིས་པའི་མཚན་གཞི་ཡིན་ནོ།། དེ་གང་རུང་ལ་ཡོད་པས་མ་ཁྱབ་སྟེ། གཟུགས་བདེན་གྲུབ་འཇིག་རྟེན་ཤེས་ངོའི་ཡུལ་ཡང་དག་
དང༑ གཟུགས་ཀྱི་རང་མཚན་ལ་མ་འཁྲུལ་བའི་མིག་ཤེས་འཇིག་རྟེན་ཤེས་ངོའི་ཡུལ་ཅན་ཡང་དག་ཏུ་ཡིག་ཆར་བཤད་པའི་ཕྱིར། འཇིག་རྟེན་ཤེས་ངོའི་ལོག་པའི་མཚན་ཉིད་ནི། རྟོགས་ནུས་པ་ཞེས་སྦྱར་བ་མ་གཏོགས་མཚན་ཉིད་སྔ་མ་དང་འདྲའོ། དེ་ལ་འཇིག་རྟེན་ཤེས་ངོའི་
ཡུལ་ལོག་པ་དང། ཡུལ་ཅན་ལོག་པ་གཉིས་ཡོད་ལ། མཚན་ཉིད་ཀྱང་རིགས་སྒྲེས། མཚན་གཞི་ནི། སྒྱུ་མའི་དཔེ་བདུན། གང་ཟག་རང་སྐྱ་ཐུབ་པའི་རྫས་སུ་ཡོད་ལྟ་བུ་དང་པོ་དང། སྨིག་རྒྱུ་ཆུར་འཛིན་གྱི་མིག་ཤེས་དང། བདག་འཛིན་རགས་པ་ལྟ་བུ་གཉིས་པ་ཡིན་ནོ། རྩ་བར་

[024A]༄༅། །འཇིག་རྟེན་ཉིད་ལས་བདེན་ཡིན་ཞེས་པའི་དངོས་བསྟན་གྱི་འཇིག་རྟེན་ཤེས་ངོར་ཡང་དག་འཇོག་པའི་ཤེས་པ་དང་འཇིག་རྟེན་ཤེས་ངོའི་ཡུལ་ཅན་ཡང་དག་དོན་མི་གཅིག་སྟེ། སྔ་མ་ལ་སྣང་བ་ལྟར་དུ་གྲུབ་པར་འཛིན་པའི་བདེན་འཛིན་ཞིག་དགས་ལ། ཕྱི་མ་ལ་
གཟུགས་འཛིན་མིག་ཤེས་སོགས་བློ་དོན་མཐུན་དུ་མ་ཡོད་པའི་ཕྱིར། དེས་ན་སྔ་མ་ལ་ཕྱི་མས་ཁྱབ་ལ། ཕྱི་མ་ལ་སྔ་མས་མ་ཁྱབ་པར་ཤེས་དགོས། འཇིག་རྟེན་ཉིད་ལས་ལོག་པར་རྣམ་པར་བཞག། ཞེས་པའི་དངོས་བསྟན་གྱི་འཇིག་རྟེན་ཤེས་ངོའི་ལོག་པ་འཇོག་བྱེད་ཀྱི་ཤེས་པ་དང་
འཇིག་རྟེན་ཤེས་ངོའི་ཡུལ་ཅན་ལོག་པ་གཉིས་འགལ་བ་ཡིན་ཏེ། སྔ་མ་བློ་དོན་མཐུན་དང། ཕྱི་མ་ལོག་ཤེས་ཡིན་པའི་ཕྱིར། ཀུན་རྫོབ་བདེན་པ་ཞེས་པའི་ཀུན་རྫོབ་ལ་ཤེས་པས་མ་ཁྱབ་ལ། ཀུན་རྫོབ་བདེན་པ་གང་གི་ངོར་བདེན་པ་སྒྲ་བཤད་པའི་ཀུན་རྫོབ་ལ་བདེན་འཛིན་གྱིས་ཁྱབ་པར་
ཕར་ཕྱིན་མཐའ་དཔྱོད་དུ་བཤད་ལ། ཀུན་རྫོབ་བདེན་པ་ཞེས་པའི་ཀུན་རྫོབ་ལ་མ་རིག་པས་ཁྱབ་པར་དབུ་མ་ལུང་རིགས་སྒྲོན་མེར་བཤད་དོ། ཀུན་རྫོབ་ཀྱི་སྒྲ་དོན་ལ་གསུམ་ཡོད་དེ། སྒྲིབ་བྱེད་དང་རྫུན་པ་དང་འཇིག་རྟེན་ཐ་སྙད་ལ་བྱས་པ་གསུམ་ཡོད་པའི་ཕྱིར། མཐར་ཐུག་དཔྱོད་
བྱེད་ཀྱི་རིགས་ཤེས་རང་ཉིད་ལ་མཐར་ཐུག་དཔྱོད་བྱེད་ཀྱི་རིགས་ཤུ་ཤེས་སུ་སོང་བའི་རྙེད་དོན་དེ། དོན་དམ་བདེན་པའི་མཚན་ཉིད། དབྱེ་ན་སྟོང་ཉིད་བཅུ་དྲུག་དང་བཞི་དང་བདག་མེད་གཉིས་དང་རྒྱས་འབྲིང་བསྡུས་གསུམ་ཡོད། རྣམ་གྲངས་པའི་དོན་དམ་དང་རྣམ་གྲངས་མ་ཡིན་
པའི་དོན་དམ་གཉིས། དེ་རེ་རེར་ཡུལ་ཡུལ་ཅན་གཉིས་ཡོད་དོ། རྣམ་གྲངས་ནི་སྟོང་ཉིད་དང་བདེན་པ་དང་མི་བསླུ་བའི་ཆོས་སོགས་སྔ་མས་རིགས་སྒྲེས། སྒྲ་བཤད་ནི། དོན་དམ་ལ་བཤད་ཚུལ་གསུམ་རྟོག་གེ་འབར་པར་བཤད་ལ། བདེན་པ་ནི་སྣང་ཚུལ་གནས་ཚུལ་མཐུན་པའི་
དོན་ནོ། རྣམ་མཁྱེན་གྱིས་རྣམ་མཁྱེན་ཚུལ་ལ་བཤད་ཚུལ་གསུམ་ནི། རྒྱལ་ཚབ་ཀྱིས་མི་སྣང་བར་རྟོགས་པར་སྤྱོད་འཇུག་དར་ཊཱིཀ་ཏུ་བཤད་པ་དང། མཁས་གྲུབ་རྗེས་རྣམ་པ་མ་ཤར་ཅིང་གཉིས་སྣང་ནུབ་པའི་སྒོ་ནས་དངོས་སུ་རྟོགས་པར་སྟོང་ཐུན་དུ་བཤད་པ་དང་

[024B] ཞེས་དང། དེ་ཡང་རྣམ་པ་མ་ཤར་པར་མཁྱེན་པ་འདི་ཡི་ལུགས་མིན་པ་ནི་རིགས་པ་དྲུག་ཅུ་པའི་འགྲེལ་བ་ལས་གསལ་བར་བཤད་དོ། ཞེས་སོགས་ཀྱིས་རྣམ་མཁྱེན་གྱིས་རྣམ་མཁྱེན་
གཉིས་སྣང་དང་བཅས་པའི་ཚུལ་གྱིས་རྟོག་པར་བཤད་ལ། གཉིས་སྣང་ལ་ཡུལ་ཡུལ་ཅན་གྱི་དེ་དང་བདེན་གྲུབ་ཀྱི་དེ་དང་དོན་སྤྱིའི་དེ་དང་ཀུན་རྫོབ་ཀྱི་གཉིས་སྣང་སོགས་ཡོད་པའི་ནང་ནས་འདིའི་གཉིས་སྣང་ནི་ཀུན་རྫོབ་ཀྱི་གཉིས་སྣང་ལ་བྱེད་དོ། དེ་འདྲའི་བཤད་ཚུལ་གསུམ་
གྱི་གསུམ་པ་འཐད་ལྡན་དུ་ཁས་བླངས་དགོས་པས། རྒྱལ་ཚབ་རྗེས་མི་སྣང་བར་བཤད་པ་ནི་རྣམ་མཁྱེན་ཡན་གར་བ་མི་སྣང་ལ་དགོངས། མཁས་གྲུབ་རྗེས། རྣམ་པ་མ་བཤར་པར་བཤད་པ་ནི་འདྲ་རྣམ་གྱིས་བར་མ་ཆོད་པ་དང། གཉིས་སྣང་ནུབ་པའི་སྒོ་ནས་རྟོགས་པར་བཤད་
པ་ནི་རང་ལས་ཐ་དད་པར་མི་སྣང་བ་ལ་དགོངས་པར་ཡིག་ཆར་བཤད་དོ།། དངོས་པོ་གཞན་གཞིག་ནི་སྐྱེས་ཟིན་སླར་དགག་པའི་ཆ་དེ། འདས་པའི་མཚན་ཉིད། མཚན་གཞི་ནི། མྱུ་གུ་ཞིག་པ་ལྟ་བུའི། དངོས་པོ་གཞན་ཞིག་སྐྱེ་བའི་རྒྱུ་ཡོད་ཀྱང་རྐྱེན་མ་ཚང་བའི་དབང་གིས་རེ་ཞིག་མ་
སྐྱེས་པའི་ཆ་དེ། མ་འོངས་པའི་མཚན་ཉིད། དགུན་དུས་ཀྱི་ཤར་ཕྱོགས་ཀྱི་ཞིང་དུ་རྐྱེན་མ་ཚང་བའི་དབང་གིས་མྱུ་གུ་མ་སྐྱེས་པའི་ཆ་ལྟ་བུའོ། འདས་མ་འོངས་ཀྱི་མཚན་ཉིད་ལ་མདོ་སྡེ་བ་ཡན་ཆད་མཐུན་ཀྱང། ད་ལྟར་པའི་མཚན་ཉིད་ལ་མི་མཐུན་སྟེ། སྐྱེས་ལ་མ་དགག་
པ་ད་ལྟར་བའི་མཚན་ཉིད་དུ་མདོ་སེམས་རང་རྒྱུད་པ་གསུམ་གྱིས་འདོད་ཀྱང། སྐབས་འདིར་དེ་མི་རུང་བའི་ཕྱིར། དངོས་པོ་གཞན་ཞིག་པའི་ཆ་དང་མ་སྐྱེས་པའི་ཆ་གང་རུང་མ་ཡིན་ཞིང་སྐྱེས་ལ་མ་དགག་པ་དེ། ད་ལྟར་བའི་མཚན་ཉིད། མཚན་གཞི་ནི། མྱུ་གུ་ལྟ་བུ། མདོ་སེམས་
རང་རྒྱུད་པ་གསུམ་གྱིས་འདས་མ་འོངས་པ་ག་གཉིས་མེ་དགག་པ་དང། ད་ལྟར་བ་དངོས་པ་དོན་གཅིག་ཏུ་འདོད་ལ། ཐལ་འགྱུར་བ་དང་བྱེ་བྲག་སྨྲ་བ་དུས་གསུམ་འདུས་བྱས་སུ་འདོད་པ་མཐུན་ཀྱང། འདོད་ཚུལ་ཆེས་མི་མཐུན་སྟེ། བྱེ་སྨྲས་མྱུ་གུ་རང་འདས་པའི་དུས་སུ་ཡང་ཡོད་ལ་

[025A]༄༅། །རང་མ་འོངས་པའི་དུས་སུ་ཡང་ཡོད་པར་འདོད་པས། འདས་མ་འོངས་ཀྱི་མཚན་གཞིར་འདས་རྒྱུ་དང་མ་འོངས་རྒྱུའི་དངོས་པོ་དེ་གང་རུང་བཞག་པའི་ཕྱིར། དེ་ནི་རྒྱུན་གྱི་མི་རྟག་པ་ཁས་ལེན་གྱིས་སྐད་ཅིག་མའི་མི་རྟག་པ་ཁས་མི་ལེན་པའི་རྒྱུ་མཚན་གྱིས་
ཡིན་ལ། ཐལ་འགྱུར་བས་འདས་མ་འོངས་གཉིས་ལ་འདས་རྒྱུ་དང་མ་འོངས་རྒྱུའི་དངོས་པོ་ཁོ་རང་མི་འཇོག་པར་དངོས་གཞན་ཞིག་འདས་པའི་ཆ་དང་མ་སྐྱེས་པའི་ཆ་བཞག་པ་ནི་མདོ་སྡེ་བ་ཡན་ཆད་དང་ཐུན་མོང་པ་ཡིན་པའི་ཕྱིར། དངོས་པོ་ཡིན་ན་ཁྱོད་མ་
འོངས་པ་ཁྱོད་ཀྱི་རྒྱུ་ཡིན་པས་ཁྱབ། དེ་ཡིན་ན་ཁྱོད་འདས་པ་ཁྱོད་ཀྱི་འབྲས་བུ་ཡིན་པས་ཁྱབ་པ་དགོས་པ། བུམ་པ་འདས་པ་དང་བུམ་པ་ལ་ལྟོས་ཏེ་འདས་པ་གཉིས་མི་འདྲ་སྟེ། བུམ་པ་ལ་ལྟོས་ཏེ་འདས་པ་ལ་དུས་གསུམ་ཀ་ཡོད་པའི་ཕྱིར། མ་འོངས་པ་ལ་ཡང་རིང་
སྒྲེས། དེས་ན་བུམ་པ་ཞིག་པའི་ཞིག་པ་དེ་བུམ་པ་ཞིག་པ་མ་ཡིན་ཏེ། བུམ་པ་ཞིག་པའི་དུས་སུ་མ་གྲུབ་པའི་ཕྱིར། བུམ་པ་མ་འོངས་པའི་མ་འོངས་པ་ལས་པར་རིགས་སྒྲེས། བག་ཆགས་བསྒོ་གཞི་ལ་གང་ཟག་དང་སེམས་གཉིས་ཡོད་ལ། གཏན་གྱི་བག་ཆགས་བསྒོ་གཞི་
ལ་ངའོ་སྙམ་པའི་བློ་ལྷན་སྐྱེས་ཀྱི་དམིགས་ཡུལ་དུ་གྱུར་བའི་ང་ཡིན་དགོས་ཤིང། རེས་འགའ་བའི་བག་ཆགས་བསྒོ་གཞི་ལ་གང་ཟག་དང་སེམ་གཉིས་ཡོད་དོ། དགེ་བའི་བག་ཆགས་ལ་དགེ་བ་ཡིན་མིན་གཉིས་ཡོད་པ་ནི་ཀུན་གཞི་མི་འདོད་པའི་ཐེག་ཆེན་
གྲུབ་མཐའ་སྨ་བ་ཀུན་མཐུན་ནོ། མི་དགེ་བའི་བག་ཆགས་དང། སྙོན་སྒྲིབ་ཀྱི་བག་ཆགས་ལ་ཡང་སྤྱར་དགོས། གཏན་གྱི་བག་ཆགས་བསྒོ་གཞི་ལ་ངའོ་སྙམ་པའི་བློ་ལྷན་སྐྱེས་ཀྱི་དམིགས་ཡུལ་ཡིན་དགོས་པར་འདོད་པ་ལ་བག་ཆགས་ཁས་ལེན་
པའི་ནང་བའི་གྲུབ་མཐའ་སྨྲ་བ་ཐམས་ཅད་མཐུན་ནམ་སྙམ་ཡང། དཔྱད་རྒྱུ་ཅུང་ཟད་ཡོད། རྩ་ཤེས་ལས། གལ་ཏེ་སྨིན་པའི་དུས་པར་དུ། །གནས་ན་ལས་དེ་རྟག་པར་འགྱུར། །གལ་ཏེ་དགག་ན་དགག་འགྱུར་བས། །འབྲས་བུ་ཇི་ལྟར་བསྐྱེད་པར་འགྱུར། །ཞེས་

[025B] བྱེ་སྨྲ་ཁ་ཅིག་ཐོབ་པ་དང། བྱེ་སྨྲ་ཁ་ཅིག་ཆུད་མི་ཟ་བ་དང། ཁ་ཆེ་བ་དང་མདོ་སྡེ་བ་རྣམ་ཤེས་ཀྱི་རྒྱུན། སེམས་ཙམ་པ་འགའ་ཞིག་ཀུན་ཤེས་དང། རང་རྒྱུད་པས་ཡིད་ཀྱི་རྣམ་ཤེས་དང། ཐལ་འགྱུར་བས་ཞིག་པ་དངོས་པོར་ཁས་བླངས་ན་སྐྱོན་སྤོང་
མཛད་པར་ཊཱིཀ་ཆེན་གཉིས་ལ་བཤད་དོ། དེ་ལ་རྒྱུན་ཙམ་ཁས་བླངས་ནས་སྐྱོན་སྤོང་བྱེད་པ་ནི་ཁ་ཆེ་བ་དང། ལས་ཀྱི་བག་ཆགས་བསྒོ་བའི་རྣམ་ཤེས་ཀྱི་རྒྱུན་ཁས་བླངས་ནས་སྐྱོན་སྤོང་བྱེད་པ་ནི་མདོ་སྡེ་བ་སོ་སོར་ཕྱེ་དགོས་པར་མཁས་པ་ཁ་ཅིག་བཤད་དེ། དཔྱད་དགོས། ཞིག་པ་དངོས་
པོར་སྒྲུབ་ཚུལ་ཡོད་དེ། ལུང་དང་རིགས་པ་དང་འཇིག་རྟེན་ན་གྲགས་པ་གསུམ་གྱིས་གྲུབ་པའི་ཕྱིར། སྐྱེ་བའི་རྐྱེན་གྱིས་རྐ་ཤིས་འབྱུང་བར་གསུངས་པ་དང། འཆི་བ་ལ་བྱ་བ་གཉིས་ཉེ་བར་གནས་པར་ས་བཅུ་བའི་མདོར་གསུངས་པ་དང། རྩ་ཤེས་ལས། དངོས་དང་དངོས་མེད་
འདུས་བྱས་ཡིན།། ཞེས་སོགས་ཀྱི་ལུང་དང། སྐྱེ་འཇིག་སོགས་འདུས་བྱས་མཚན་ཉིད་དུ་མི་འཐད་པར་ཐལ་བ་དང། གང་ཡང་རྒྱུ་ལས་མི་སྐྱེ་བར་ཐལ་བ་དང། སྔར་མེད་གསར་དུ་སྐྱེ་བའི་རིགས་པ་གསུམ་དང། ཆུ་ཟད་ནས་འབྲུ་བ་རླགས་པ་དང་ཟས་ཟད་ནས་བུ་ཤི་བ་ལ་
སོགས་པ་འཇིག་རྟེན་ན་གྲགས་པས་ཀྱང་གྲུབ་པའི་ཕྱིར། རྣམ་སྨིན་མ་ཟད་པའི་དགེ་བའི་ལས་ཞིག་པ་དགེ་བ་དང་དེ་འདྲའི་མི་དགེ་བའི་ལས་ཞིག་པ་མི་དགེ་པར་བཤད་ཅིང། ལས་ལ་སེམས་པ་དང་བག་ལྖགྶ་རྣམ་རིག་མིན་པའི་གཟུགས་གསུམ་ཡོད་པར་བཤད་དོ། སྐབས་
འདིར་བསྟན་ཡོད་ཐོག་བཅས་སོགས་གཟུགས་གསུམ་དང། ཆོས་ཀྱི་སྐྱེ་མཆེད་པའི་གཟུགས་ལྔ་ཡང་ཁས་བླངས་ལ། བསྡུས་པ་ལས་གྱུར་བའི་གཟུགས་ནི་རྡུལ་ཕྲ་རབ་དང། ཡིད་ཤེས་ཁོ་ནར་སྣང་བའི་བར་སྣང་སྐྱ་སེངས་ནི་ཆོས་ཀྱི་སྐྱེ་མཆེད་པའི་མངོན་པར་སྐབས་ཡོད་པའི་
གཟུགས་དང། ལུས་ངག་གི་སྡོམ་པ་དང་སྡོམ་མིན་ནི་ཡང་དག་པར་བླངས་པ་ལས་བྱུང་བའི་གཟུགས་དང། རྨི་ལམ་གྱི་རྟ་གླང་སོགས་དང་དོན་ལ་དེ་ལྟར་མ་གྲུབ་ཀྱང་གཞི་ཀེང་རུས་ཀྱིས་ཁྱབ་པར་སྣང་བ་ལྟ་བུ་ནི་ཀུན་བཏགས་པའི་གཟུགས་དང། ཟད་པར་གྱི་ཏིང་ངེ་འཛིན་

[026A]༄༅། །གྱིས་ས་ཆུ་སྤྲུལ་བ་ལྟ་བུ་ནི་དབང་འབྱོར་བའི་གཟུགས་སོ། མིག་ཤེས་ལ་སྣང་བའི་སྐྱ་སེངས་བར་སྣང་ནི་གཟུགས་ཀྱི་སྐྱེད་མཆེད་དང་མངོན་པར་སྐབས་ཡོད་པའི་གཟུགས་གཉིས་ཀར་ཡིག་ཆར་བཤད་དེ། ཐོག་བཅས་ཡིན་མིན་ལ་དཔྱད་རྒྱུ་ཡོད། ཐལ་འགྱུར་པའི་
ལུགས་ལ། གཟུགས་བསྙན་དང་སྒྱུ་མ་དང་ཟླ་གཅིག་ཟླ་གཉིས་སུ་སྣང་བ་དང་ནམ་མཁར་སྐྲ་བཤད་འཇིག་སྣང་རྣམས་མིག་ཤེས་ཀྱི་མིག་རྐྱེན་ཡིན་པས་གཟུགས་ཀྱི་སྐྱེ་མཆེད་དང། བྲག་ཆ་ནི་སྒྲའི་སྐྱེ་མཆེད་ཏུ་འདོད་དོ།། རྨི་ལམ་དང་ཡིད་ཀྱི་ངོར་ས་གཞི་ཀེང་རུས་ཀྱིས་ཁྱབ་
བར་སྣང་བ་ནི་ཆོས་ཀྱི་སྐྱེ་མཆེད་དང་ཀུན་བཏགས་པའི་གཟུགས་སུ་འདོད་ལ། རྨི་ལམ་གྱི་མིག་དབང་དང་དེའི་གཟུགས་ཀྱི་སྐྱེ་མཆེད་དང་དེའི་མིག་ཤེས་གསུམ་ཡོད་ཀྱང་མིག་དབང་སོགས་སུ་ཁས་མི་ལེན་ཅིང། རྣ་དབང་དང་སྒྲའི་སྐྱེ་མཆེད་སོགས་ལ་དེ་ལྟར་སྦྱར་དགོས། ནམ་
མཁའི་སྐྲ་བཤད་དང་རླན་གཤེར་ཕོར་གང་གི་སྟེང་གི་རྣག་ཁྲག་ཕོར་གང་གཉིས་ལ་དོན་དངོས་གནས་ལ་གྲུབ་མ་གྲུབ་ཀྱི་ཁྱད་པར་ཡོད་པས། རབ་རིབ་ཅན་གྱིས་ནམ་མཁའི་སྐྲ་བཤད་སྣང་བའི་མིག་ཤེས་ལོག་ཤེས་དང། རླན་གཤེར་ཕོར་གང་གི་སྟེང་གི་རྣག་ཁྲག་ཕོར་གང་སྣང་བའི་
ཡི་དྭགས་ཀྱི་མིག་ཤེས་ནི་ཚད་མ་ཡིན་པར་དབུ་སེམས་མཐུན་པས། སྟག་ལོས། སྐྲ་བཤད་མེད་དང་རྣག་ཁྲག་ཡོད་པ་འགལ། ཞེས་པ་ནི་འཁྲུལ་བ་རགས་པ་སྟེ། ལས་ངན་གྱི་བདག་རྐྱེན་ལས་གྲུབ་པའི་བདག་འབྲས་དང་འཕྲལ་གྱི་འཁྲུལ་རྒྱུས་བསླད་པའི་དབང་ཤེས་ལ་
སྣང་བའི་སྣང་གཞི་ཡོད་མེད་ཚུངས་པའི་དོགས་པ་བློ་ལྡན་ལ་སྐྱེ་མི་སྲིད་པའི་ཕྱིར། རླན་གཤེས་ཕོར་གང་གི་སྟེང་ཏུ་ཕོར་གང་གསུམ་དངོས་གནས་ལ་གྲུབ་ཀྱང་ཐོགས་བཅས་ཀྱི་གཟུགས་ཀྱིས་རང་གི་གོ་སར་ཐོགས་བཅས་གཟུགས་གཞན་སྐྱེ་བའི་གོ་འགོག་པ་མི་འགལ་ཏེ། བུམ་པའི་
གོ་སར་བུམ་པའི་མཆུ་ཞབས་ལྷོ་བ་ཡོད་ཀྱང་བུམ་པས་རང་གི་གོ་སར་ཐོགས་བཅས་གཞན་སྐྱེ་བའི་གོ་འགོག་པ་མི་འགལ་བ་བཞིན་ནོ།། ལས་ཅན་གྱི་ལྷ་མི་ཡི་དྭགས་གསུམ་ཚོགས་པའི་ཚེ་ཆ་ཅན་ཕོར་གང་གཅིག་གི་ཆ་ཤས་ཆུ་རྣག་བདུད་རྩཱི་ཕོར་གང་གསུམ་གྲུབ་ཀྱང་

[026B] ལྷ་མི་ཡི་དྭགས་གསུམ་གཞི་དེར་མེད་པའི་ཚེ་རླན་གཤེར་ཕོར་གང་དེ་ཉིད་སྣོད་ཀྱི་འཇིག་རྟེན་གང་ནས་བྱུང་བའི་
འཇིག་རྟེན་དེའི་མིའི་བདག་འབྲས་ཡིན་ན་ཕོར་གང་དེ་ཉིད་ཆུ་ཕལ་བ་དང། འཇིག་རྟེན་དེ་ཉིད་ལྷའི་བདག་འབྲས་ཡིན་ན་རླན་གཤེར་ཕོར་གང་དེ་ཉིད་ཀྱང་བདུད་རྩིའི་ཁོ་ནར་གནས་པ་སོགས་སུ་སྟོང་མཐུན་དུ་བཤད་དོ།། ཚུལ་འདི་ནི་ལྕགས་གོང་མེ་འབར་བ་ལ་སྔགས་བཏབས་
པའི་ལག་པས་རེག་ས་ལ་མི་ཚ་ལ་མི་གཞན་གྱིས་ལག་པས་རེག་པ་ལ་ཚ་ཞིང་སྲེག་ས་བྱུང་བ་ལའང་དེའི་ལྕགས་དེའི་རེག་བྱ་ལ་ཚ་བ་དང་གྲང་བའི་རེག་བྱ་གཉིས་གཅིག་ཆར་སྐྱེ་བ་དང། ཡི་དྭགས་འགའ་ཞིག་ལ་སོ་གའི་དུས་སུ་ཟླ་འོད་ཚ་བ། དགུན་དུས་སུ་ཉི་འོད་གྲང་བར་བཤད་
པ་སོགས་ལ་སྤྱོར་དགོས་པར་བཤད་དོ། རིགས་ལྡན་གྲགས་པས། དབང་སྐྱེས་བློ་ནི་རྣམ་མེད་ཀྱི། །ཕྲ་རབ་བསགས་པ་དངོས་སུ་རེག་ཞེས་གསུངས་པ་ལྟར་བྱེ་སྨྲ་དབང་ཤེས་ཀྱིས་རྡུལ་ཕྲ་རབ་བསགས་པའི་གཟུགས་རགས་པ་ལ་རྣམ་མེད་རྗེན་ཆེར་དུ་སྲེག་པ་ཡིན་གྱི། མདོ་
སྡེ་བ་ལྟར་དབང་གཟུགས་ཀྱི་བར་འདྲ་རྣམས་གྱིས་བར་ཏུ་ཆོད་པ་མིན་ནོ་ཞེས་ཁས་བླངས་བ་ལ། མདོ་སྔེ་བ་ན་རེ། ཉེ་སྲིང་གི་ཁྱད་པར་གྱིས་བུམ་གཟུགས་གསལ་མི་གསལ་བར་སྣང་བ་མི་རུང་བར་ཐལ། དབང་ཤེས་ཀྱིས་གཟུགས་འཏྲ་རྣམ་གྱིས་བར་མ་ཆོད་པར་རྗེན་ཆེར་དུ་འཇལ་
བའི་ཕྱིར། ཟེར་བ་ལ། བྱེ་སྨྲས་སྣང་བ་དང་ཉེ་རིང་དང་སྣང་བ་གསལ་མི་གསལ་དང་སྒྲིབ་རྟུལ་དང་ལས་གཟུགས་དང་མཐོང་མེད་ལས་ཀྱི་ཁྱད་པར་གྱིས་སྐྱོན་སྤོང་བྱེད་པ་དགག་ཚུལ་དྲུག་ཡོད་པ་དང། དེའི་དོན་བསྡུས་པ་རྣམས་རིམ་བཞིན་འཆད་པ་ལ། རྣམ་འགྲེལ་ལེའུ་གསུཾ་
པར༑ ཉེ་རིང་ལ་སོགས་ཁྱད་པར་གྱིས། །གསལ་དང་མི་གསལ་མི་རུང་ངོ། །གལ་ཏེ་སྣང་ཁྱད་ལས་དེར་འགྱུར། །དེ་ནི་ཆོས་དང་མ་ཆོད་དག་མཐོང་ངམ་མ་མཐོང་མཚུངས་པར་འགྱུར།། ༑ གལ་ཏེ་སྣང་བ་མི་གསལ་བས། །དེ་ཆ་ཕྲ་མོ་འགའ་ཞིག་ནི། །མ་མཐོང་དེའི་ཕྱིར་

[027A]༄༅། །ཐ་དད་ན། །ཕྱི་རོལ་དོན་གཅིག་མཐོང་བ་དང། །མི་མཐོང་ཐ་དད་གང་ལས་ཡིན། །ཕྲ་རྟུལ་ཏུ་མ་ཐ་དད་མཐོང། །མི་མཐོང་ཐ་དད་གང་ལས་ཡིན། །གལ་ཏེ་སྣང་བ་གསལ་མི་གསལ། །ཁྱད་པར་གྱིས་བློ་ཐ་དད་ན། །གཞན་ཐ་དད་པས་ཐ་
དད་མེད། །གང་ལས་ཐ་དད་བར་སྣང་འགྱུར། །སྣང་བ་དེ་ཡང་ཅིས་མ་གསལ། །སྒྲིབ་ཕྱིར་དེ་འདིར་ཅིས་མ་ཡིན། །སྲབ་ཕྱིར་སྣང་བའང་དེ་ལྟ་ཉིད། །གཞན་ཏུ་སྲབ་མིན་ཡོད་པ་ཉིད། །ཤིན་ཏུ་ཉི་ལ་སྣང་བ་ནི། །ཆེར་གསལ་དེ་ཡང་སྣང་བར་འགྱུར། །གལ་ཏེ་དེར་ཡང་
མཐོང་མེད་ལ། །བརྟེན་ནས་གཟུགས་གཞན་འབྱུང་འགྱུར་ན། །དེ་དག་རྣམས་ནི་ཕན་ཚུན་དུས། །བསྒྲིབ་འགྱུར་དེ་ཕྱིར་སྣང་བ་ནི། །སྒྲིབ་བྱེད་དེ་ལ་གཅིག་སྣང་འགྱུར། །དེ་མ་སྒྲིབ་ན་ཅིག་ཅར་ནི། །གསལ་དང་མི་གསལ་རང་བཞིན་དག་མཐོང་འགྱུར་མཐོང་མེད་
གྱིས་གཅིག་བསྒྲིབས། །གང་གིས་དོན་དང་དོན་མིན་མེད། །དེ་ལམ་མཐོང་བས་ཅིས་བྱེད། །དེ་ཕྱིར་དོན་རྟེན་སྐྱེས་གྱུར་བའི། །མྱོང་བ་ཇི་ལྟའི་རྒྱུ་བཞིན་དུ། །རྣམ་པ་ཐ་དད་འཛིན་བྱེད་དེ། །ལྷག་མ་བློ་དོན་ལུགས་ངན་ཡིན།། ཞེས་གསུངས་སོ། མདོ་སྡེ་བས་གཟུགས་སོགས་
རང་འཛིན་ཤེས་པ་ལ་རང་འདྲའི་རྣམ་པ་བཏད་པར་ཁས་བླངས་པ་ལ། སེམས་ཅམ་པས་འགོག་ཚུལ་འཆད་པ་ལ། གལ་ཏེ་འདི་བདག་འདོད་རྣམ་དང། །རྣམ་པ་གཞན་དུ་མྱོང་གྱུར་ན། །འདོད་འམ་མི་འདོད་པ་དེས་ཀྱང། །དོན་རིག་པར་ནི་འགྱུར་པ་མིན། །ཕྱི་རོལ་དོན་ནི་
ཡོད་ན་ཡང། །ཇི་ལྟར་ཉམས་སུ་མྱོང་ཉིད་དེ། །ངེས་པའི་བདག་ཉིད་རང་ངོ་བོས། །མ་ཡིན་ཏུ་མའི་བདག་སྐྱོན་ཕྱིར། །ཁས་བླངས་ན་ཡང་གཉིས་པོ་དག་ཐ་དད་པར་ནི་མྱོང་མི་འགྱུར། །མ་མཐོང་སྒྲིབ་ཕྱིར་མིན་ཞེ་ན། །དོན་གྱི་དབང་གིས་རྟོགས་མི་འགྱུར། །དུ་མའི་བདག་
ཉིད་དངོས་དེ་ལ། །གཅིག་གི་བདག་ཏུ་མཐོང་བྱེད་པ། །མ་མཐོང་བ་དེ་ཅི་ལྟར་ན། །དོན་མཐོང་བྱེད་པར་འགྱུར་བ་ཡིན། །གལ་ཏེ་འདོད་དང་མི་འདོད་པར། །སྣང་བ་རྟོག་ཡིན་དོན་བློ་མིན། །དེ་ལའང་འཆི་ལྟས་ལ་སོགས་པར། །མཚམས་སྦྱོར་མེད་སེམས་མཐོང་བ་ཡིན། །

[027B] །གལ་ཏེ་གཟུང་མེད་འཛིན་པ་ཉིད་བྲལ་ཞིང། །ཞེས་སོགས་ཀྱི་སྐབས་སུ། རང་རིག་འདོད་མཁན་ཡོད་དོ། རིགས་པའི་རྗེས་འབྲང་མདོ་སྡེ་བ་དང། རིགས་པའི་རྗེས་འབྲང་སེམས་ཙམ་པ་དང། ལུང་གི་རྗེས་འབྲང་སེམས་ཙམ་པ་ཁ་ཅིག་དང། རྣལ་འབྱོར་སྤྱོད་པའི་དབུ་མ་རང་
རྒྱུད་པ་ཕལ་ཆེར་འདོད་ལ། རང་སྡེ་བ་ལྷག་མ་རྣམས་ཀྱིས་མི་འདོད་པར་བཤད་པའི་ཕྱིར། འདི་དག་གི་ནང་ནས་སྐབས་འདིའི་རང་རིག་འགོག་ཡུལ་གྱི་ཕྱོགས་སྔའི་གཙོ་བོ་ནི་རིགས་པའི་རྗེས་འབྲང་གི་སེམས་ཙམ་པ་དང། དེའི་ནང་ནས་ཕྱོགས་གླང་ཆོས་གྲགས་གཉིས་དང། དེའི་རྗེས་
འབྲང་རྣམས་ཡིན་ནོ། །དེ་དག་གིས་རང་རིག་ཡོད་པར་སྒྲུབ་བྱེད་ལ། དམིགས་མྱོང་སོ་སོ་བྱེད་པའི་རིགས་པ་དང། གསལ་བའི་རང་བཞིན་ཅན་གྱི་རིགས་པ་དང། དྲན་པའི་གཏན་ཚིགས་སོགས་དང། མར་མེ་དང་ཤེས་དང་གཞན་སེམས་ཤེས་པའི་མངོན་ཤེས་སོགས་དཔེ་ཡང་དུ་མ་
ཡོད་ཀྱང། གཙོ་བོ་ནི་སྔོན་འཛིན་ཆོས་ཅན། མྱོང་བ་ཡོད་དེ། དྲན་པ་ཡོད་པའི་ཕྱིར། དཔེར་ན་སྔོན་པོ་བཞིན། ཞེས་པ་དེ་ཉིད་ཡིན་ལ། རང་རིག་ལྡན་མིན་ཟེར་མཁན་དང། སེམས་ཡིན་ཟེར་མཁན་དག་ཡིག་ཆར་དགག་པས། དེ་མཚུངས་ལྡན་འདུ་བྱེད་ཏུ་ཁས་བླངས་
དགོས་སམ་དཔྱད། འཇུག་འགྲེལ་ལས། འདིར་ཁ་ཅིག་གིས་མདོ་སྔེ་བའི་ཕྱོགས་ཁ་བླངས་ནས་རང་རིག་པ་རབ་ཏུ་སྒྲུབ་པའི་ཕྱིར། ཞེས་པ་ནས། སེམས་ཅན་རྣམས་ཀྱི་རྣམ་པར་ཤེས་པའི་རྒྱུད་གཅིག་པ་ཡིན་པའི་ཕྱིར་རོ། རྣམ་པར་ཤེས་པ་ཨུཏྤལཱི་འདབ་མ་བརྒྱ་འབིགས་པ་ལྟར་
རིམ་གྱིས་འབྱུང་བ་རྣམས་འཇུག་པ་མྱུར་བས་གཅིག་ཆར་ཏུ་འཇུག་པ་ལྟ་བུར་མངོན་པ་ཡིན་ནོ། ཞེས་སོགས་གསུངས་ལ། ཡིག་ཆར་བར་དེར་ལུགས་གསུམ་བཤད་ནས་གཞན་གཉིས་རང་རིག་འདོད་མཁན་གྱིས་བཀག་ལ་གསུམ་པ་མ་བཀག་པའི་རྒྱུ་མཚན་གྱིས་རང་རིག་འདོད་
པའི་གཟུང་འཛིན་གྲངས་མཉམ་རིམ་བྱུང་བའི་མདོ་སེམས་གཉིས་ཡོད་པར་གྲུབ་པ་དཔྱད་གཞི་ཤིན་ཏུ་ཆེ་སྟེ། འགྲེལ་བའི་གཞུང་དེར་སྔོན་འཛིན་ཤེས་པ་དེ་རང་ལས་དོན་གཞན་པའི་ཤེས་པས་མྱོང་བར་ཁས་བླངས་ན། རང་གི་འཇུག་ཐོགས་སུ་སྐྱེས་པའི་ཤེས་པ་གཞན་གྱིས་

[028A]༄༅། །མྱོང་ན་མྱོང་བ་ཐུག་མེད་ཏུ་ཐལ་བ་དང། སྔོན་འཛིན་སྐད་ཅིག་གཉིས་པས་སྐད་ཅིག་དང་པོ་དེ་མྱོང་ན་སྐད་ཅིག་ཕྱི་མས་ཡུལ་གཞན་མི་གཅོད་པར་ཐལ་བ་དང། གལ་ཏེ་སྔོན་འཛིན་ཤེས་པ་སྔ་མ་གཅོད་པའི་སྔོན་འཛིན་ཤེས་པ་ཕྱི་མ་དང་སྔོན་
པོ་གཅོད་པའི་སྔོན་འཛིན་ཤེས་པ་གཉིས་དུས་གཅིག་ཏུ་སྐྱེ་བར་ཁས་ལེན་ན། སེམས་ཅན་རྣམས་ཀྱི་རྣམ་པར་ཤེས་པ་རྒྱུད་གཅིག་པར་གསུངས་པའི་མདོ་དང་འགལ་བ་དང་གསུམ་གྱིས་མྱོང་བ་དོན་གཞན་ཡོད་པ་འགོག་ནས་རང་རིག་ཡོད་པར་དྲན་པའི་རྟགས་ཀྱིས་སྒྲུབ་པའི་ཕྱོགས་
སྔའི་འདོད་པ་བཀོད་པ་མ་གཏོགས་ལུགས་གསུམ་བཀོད་པ་མི་སྣང་ལ། རྣམ་བཤད་ལས་ཀྱང་སྔར་ལྟར་བཤད་པའི་ཕྱིར་དང། དེར་མ་ཟད་གྲུབ་མཐའ་ཆེན་མོར་ཡང། རིགས་པའི་རྗེས་འབྲང་གི་མདོ་སྡེ་བ་གཟུང་འཛིན་གྲངས་མཉམ་པ་དང་སྣ་ཚོགས་གཉིས་མེད་དུ་འདོད་མཁན་
གཉིས་དང། ལུང་གི་རྗེས་འབྲང་གི་ནང་ཚང་ཆོས་མངོན་པའི་མདོ་སྔེ་བ་ཁ་ཅིག་སྣ་ཚོགས་རིམ་འབྱུང་འདོད་དེ། ཁ་ཅིག་སྣ་ཚོགས་རིམ་འབྱུང་འདོད་དེ། ཞེས་དང། འདི་རྣམ་འགྲེལ་གྱིའང་ཕྱོགས་སྔར་བྱས་པས་ལུང་གི་མདོ་སྡེ་བ་ཁོ་ནའོ། ཞེས་གསུངས་པའི་ཕྱིར། ལུང་གི་རྗེས་
འབྲང་གི་མདོ་སྡེ་བ་རང་རིག་མི་འདོད་པར་གྲགས་པའི་ཕྱིར་དང། རྣམ་བཤད་ལས་ཀྱང། རང་རིག་སྒྲུབ་མཁན་དེ་གཉིས་ཀྱིས་འཇུག་པ་མྱུར་བ་གཅིག་ཆར་དུ་འཁྲུལ་བའི་རྒྱུ་ཡིན་པ་ཡང་རྣམ་འགྲེལ་དུ་བཀག་པས་ན། གཞུང་འདི་དེ་གཉིས་ཀྱི་ལུགས་སུ་འཇོག་དཀའ་བར་སྣང་
སྟེ་ཕལ་ཆེར་རྒྱ་དཔེ་མ་དག་པའི་སྐྱོན་ཡིན་ནམ། ཞེས་གསུངས་པའི་ཕྱིར། སྤྱིར་ན་མདོ་སྡེ་བ་ལ་གཟུང་འཛིན་གྲངས་མཉམ་རིམ་འབྱུང་དང་གཅིག་ཅར་བ་དང། སྣ་ཚོགས་གཉིས་མེད་པ་དང་གསུམ་ཡོད་ལ། རྣམ་བདེན་པ་ལ་སྒོ་ང་ཕྱེད་འཚལ་བ་དང། གཟུང་འཛིན་གྲངས་མཉམ་
པ་དང། སྣ་ཚོགས་གཉིས་མེད་པ་གསུམ་དང། དེའི་གྲངས་མཉམ་པ་ལའང་རིམ་བྱུང་བ་དང་གཅིག་ཅར་བ་གཉིས་ཡོད་པར་གྲུབ་མཐའ་རྩི་འགྲེལ་ནས་བཤད་དེ། གྲུབ་མཐའ་རྩ་བར། དབང་ཤེས་རྣམ་ལྡན་ལུགས་གསུམ་གཟུང་རྣམ་མཉམ། །གྲངས་མཉམ་རིམ་འཛིན་

[028B] ཞེས་མདོ་སྡེ་བ་དང། རྣམ་བདེན་ལ་གསུམ་སྒོ་ང་ཕྱེད་འཚལ་དང། གཟུང་འཛིན་གྲངས་མཉམ་སྣ་ཚོགས་གཉིས་མེད་རིམ། ཤེས་པའི་གཟུང་འཛིན་ཐ་དད་བྲམ་ཟེར་འདོད། གཟུང་བའི་གྲངས་སྙེད་རྣམ་འདོད་ཤཱཀྱའི་བློ། །སྣ་ཚོགས་ཤེས་རྣམ་
གཅིག་འདོད་ཆོས་གྲགས་ཞབས། ཞེས་སེམས་ཙམ་པའི་སྐས་སུ་བཤད་པའི་ཕྱིར། སྣ་ཚོགས་གཉིས་མེད་པ་ལ་འཁྲུལ་བས་སྣ་ཚོགས་སུ་སྣང་བ་ཐམས་ཅད་དོན་དམ་པར་ཤེས་པ་གཅིག་གི་ངོ་བོར་འདོད་པ་དང། རྣམ་ཤེས་གཅིག་པུར་སྨྲ་བ་དང། ཁྲ་བོའི་ཚོགས་པ་ན་ཡོད་པའི་སྔོ་སེར་
སོགས་དང་གྲངས་དང་མཉམ་པའི་རིགས་མཐུན་གྱི་རྣམ་ཤེས་གཅིག་ཅར་མི་སྐྱེ་བར་ཁྲ་བོ་འཛིན་པའི་རྣམ་ཤེས་གཅིག་པུ་སྐྱེ་བར་འདོད་པ་དང་གསུམ་ཡོད་པས་རྣམ་བདེན་པ་ལ་ལྔ་ཡོད་པར་བཤད་ལ། གཟུང་འཛིན་པ་ལ་གཉིས་སུ་ཕྱེ་བས་དྲུག་ཏུ་འགྱུར་རོ། སྒོ་ང་ཕྱེད་ཚལ་
བའི་ལུགས་ལ་སྔོན་པོ་དང་སྔོན་འཛིན་གཉིས་གྲུབ་ཏུས་ལ་ལྟོས་ཏེ་རྫས་ཐ་དད་ཡིན་པས་ལྷན་གཅིག་དམིགས་ངེས་མིན་པར་གསུངས་པས། ཕྱེ་དོན་མེད་པར་འདོད་ཚུལ་ལ་དཔྱད་དགོས། གཟུང་འཛིན་གྲངས་མཉམ་གཅིག་ཅར་བའི་སེམས་ཙམ་པ་དེ་ཀུན་ཤེས་འདོད་མཁན་
ཞིག་ཡིན་པར་ཡིན་ཆར་གསུངས་ལ། དེའི་རྒྱུ་མཚན་ནི། དེ་ལ་རིགས་མཐུན་པའི་མིག་གི་རྣམ་ཤེས་ཏུ་མ་གཅིག་ཅར་སྐྱེ་བར་འདོ་པ་མི་འཐད་པར་ཐལ། སེམས་ཅན་རྣམས་རྣམ་པར་ཤེས་པའི་རྒྱུད་གཅིག་པའོ། ཞེས་པའི་མདོ་དང། གང་སྔ་ཕྱི་མེད་པར་སེམས་
གཉིས་འབྱུང་བ་འདི་ནི་གནས་མ་ཡིན་ཏེ། གོ་སྐབས་མེད་དོ། ཞེས་པའི་མདོ་གཉིས་དང་འགལ་བའི་ཕྱིར། ཞེས་རྩོད་པའི་ལན་ཏུ་མདོ་གཉིས་པོ་ཀུན་ཤེས་རྣམ་ཤེས་ལ་དགོངས་པའི་ཕྱིར་ཞེས་ལན་བཏབ་པ་དི་ཉིད་དོ། དེ་ལ་ཞི་བ་འཚོ་སོགས་ན་རེ། ལན་བཏབ་ཚུལ་དེ་
མི་འཐད་པར་ཐལ། མདོ་དེ་གཉིས་ཀྱིས་དོན་སྔོན་གྱི་སློབ་དཔོན་ཆོས་གྲགས་ཀྱིས་རིགས་མཐུན་པའི་རྣམ་ཤེས་གཅིག་ཅར་མི་སྐྱེ་བ་ལ་བཤད་པའི་ཕྱིར། དེ་རྣམས་རིགས་མཐུན་པ་ཉིད་ལས། ནུས་པ་ངེས་པར་གྱུར་བ་ཡིན།། འདི་ལྟར་རྣམ་པར་རྟོག་པ་རྣམས།། རིམ་གྱིས་

[029A]༄༅། །འབྱུང་བར་ཡད་དག་རྟོག། ཞེས་གསུངས་པའི་ཕྱིར། ཞེས་ཟེར་པ་ལ། དེ་ལས་གཟུང་འཛིན་གྲངས་མཉམ་པ་ན་རེ། ཁྱོད་ཀྱིས་མདོའི་དོན་དེ་ལྟར་བཤད་ན་ཁོ་བོས་ཀྱང་བཤད་ཚུལ་གཞན་བྱས་ཆོག་སྟེ། མདོ་དང་ལོའི་གཅིག་གི་སྒྲ་དེ་གྲངས་ཀྱི་ཚིག་མ་ཡིན་
གྱི༑ འབའ་ཞིག་ཞེས་པའི་དོན་ཡིན་པས་ཕྱི་དོན་བཀག་པ་ཡིན་ལ། མདོ་ཕྱི་མ་ནི་མི་མཐུན་ཕྱོགས་དང་གཉེན་པོའི་སེམས་ལ་དགོངས་པར་ཁོ་བོར་རིགས་པས་སྒྲུབ་པའི་ཕྱིར། ཞེས་ཟེར་རོ། རང་རིག་གི་གོ་དོན་ཡོད་དེ། གཞན་རིག་གི་ཤེས་པ་ཐམས་ཅད་ཀྱི་སྟེང་དུ་གཟུང་འཛིན་
ཐ་དད་པའི་སྣང་བ་མེད་པར་ཁ་ནང་ཁོ་ནར་ཕྱོགས་ཏེ་རང་དང་གཟུང་རྣམ་གཉིས་ཀ་རིག་ཅིང། གཞན་གང་གི་ཡང་རྣམ་པ་ཤར་བ་ལ་མི་ལྟོས་པའི་འཛིན་རྣམ་ཡན་གར་དེ་ཡིན་པའི་ཕྱིར། རང་རིག་ས་སྡེ་ལ་མ་བཤད་ཅིང། ས་སྡེ་ལས་མངོན་སུམ་ལ་དབང་ཡིད་རྣལ་
འབྱོར་མངོན་སུམ་གསུམ་དང། ཡང་ན་དབང་མངོན་ཡིད་མངོན་འཇིག་རྟེན་པའི་མངོན་སུམ་དག་པའི་མངོན་སུམ་བཞི་ཡང་བཤད་དོ། དེའི་ཡིད་མངོན་ནི་འདིར་བསྟན་ཡིན་ལ། དེ་ནི་ཆོས་མཆོག་ལྟར་ན་དབང་མངོན་གྱི་རྒྱུན་མཐར་སྐྱེ་བ་དང་དུས་མཐའི་སྐད་ཅིག་
མའི་ཡུན་ཚད་ཅན་དང། སོ་སྐྱེའི་དེ་སྣང་ལ་མ་ངེས་པ་ཁོ་ན་དང་འཕགས་རྒྱུད་ཀྱི་དེ་ལ་ཚད་མ་ཡོད་པར་བཤད་དེ། རྣམ་འགྲེལ་གྱི་ལུགས་སོ། ས་སྔེ་སོགས་ལྟར་ན་དབང་མངོན་དང་ཏུས་མཉམ་ཏུ་སྐྱེ་བ་དང་རྒྱུན་ལྡན་དུ་གནས་པ་དང་སོ་སྐྱེ་ལ་ཤིན་ཏུ་ལྐོག་གྱུར་
ཀྱང་མིན་ལ་སོ་སྐྱེའི་རྒྱུད་ཀྱི་དེ་ལ་ཚད་མ་ཏུ་མ་ཡོད་པས་སྔ་མ་དང་མི་འདྲའོ།། རྒྱན་མཁན་པོའི་ལུགས་ལ་སྐྱེས་ཚུལ་སོགས་ས་སྡེ་ལྟར་ལ་རྟོག་པར་གྱུར་བའི་ཡིད་མངོན་དུ་འདོད་པ་ནི་ཐལ་འགྱུར་བ་དང་ཕྱོགས་འདྲའོ།། གཞན་ཡང་དབང་ཡིད་སྤེལ་མ་དང་དབང་མངོན་སྐད་ཅིག་
མ་གཉིས་པ་ཕྱིན་ཆད་མངོན་སུམ་འགྲོས་གསུམ་པར་འདོད་མཁན་ཀྱང་ཡོད་པར་བློ་རིག་གི་མཐའ་དཔྱོད་ལས་སོ།། རྣམ་འགྲེལ་གྱི་དགོངས་པ་ལྟ་དབང་བློ་དང་ཤཱཀྱའི་བློས་རྣམ་བདེན་པར་འགྲེལ། ཤེར་འབྱུངས་པས་པས་རྣམ་རྫུན་དྲི་མེད་དུ་འགྲེལ། ཆོས་མཆོག་གིས་རྣམ་

[029B] ཞི་འཚོ་ཡབ་སྲས་ཀྱིས་རྣམ་བདེན་ལྷ་བུའི་དབུ་མ་པར་འགྲེལ། ཛེ་ཏཱ་རིས་རྣམ་རྫུན་དྲི་བཅས་ལྟ་བུའི་དབུ་མ་པར་འགྲེལ་བ་སོགས་ཏུ་མ་ཡོད་ཀྱང། རྣམ་འགྲེལ་རང་ལུགས་སྣ་ཚོགས་གཉིས་མེད་པའི་ལུགས་ཡིན་ཏེ་ཛེ་ཏཱ་རིས། བཤད་པ་མཛད་པས་
ནི་ཤེས་རབ་ཕུལ་ཏུ་བྱུང་བ་དང་ལྡན་པར་རློམ་སྟེ་གསུངས་པས་རྣལ་འབྱོར་སྤྱོད་པའི་ཚུལ་སྒྲུབ་པ་ནི་དེ་སྐད་ཏུ་གསུངས་པ་ཡིན་ཏེ། སྣ་ཚོགས་གཉིས་སུ་མེད་པ་ཁོ་ན་རྣལ་འབྱོར་སྤྱོད་པ་རྣམས་ཀྱི་སྐྱབས་ཡིན་ནོ། ཞེས་པས་སྒྲུབ་པར་ཡིག་ཆ་ལས་སོ།། ཐལ་འགྱུར་བའི་ལུཊ་
ལ༑ རང་ཉིད་ཀྱིས་རང་ཉིད་རྟོགས་པ་ཡོད་ཀྱང་རང་རིག་མེད་དེ། རང་རིག་ནི་ཐ་སྙད་རགས་པའི་ཚུལ་དེ་ཙམ་གྱིས་མི་འཇོག་པར། ཤེས་པ་དེ་རང་གིས་རིག་གམ་གཞན་གྱིས་རིག་ཅེས་བཏགས་དོན་བཙལ་བའི་མཐར་རྙེད་རྒྱུ་ལ་འཇོག་པས། དེ་ལྟའི་དཔྱད་བཟོད་ཏུ་གྲུབ་པ་ནི་
དགག་བྱ་དང། དེར་མ་གྲུབ་པ་ནི་སྟོང་ཉིད་དུ་ཁས་བླངས་དགོས་པའི་ཕྱིར། རང་རིག་ནི་ལེགས་ལྡན་ཡབ་སྲས་ཀྱིས་ཀྱང་འགོག་པ་ཡིན་པ་ལ། རང་རིག་འགོག་ཚུལ་ཐུན་མོང་མ་ཡིན་པ་ནི་བཏགས་དོན་བཙལ་ནས་རྙེད་རྒྱུ་འགོག་པ་དེ་ལ་ཐུག་ཚུལ་སྟོང་ཐུན་ཏུ་བཤད་དོ།། སྒྲུབ་
བྱེད་བསྒྲུབ་བྱ་དང་མཚུངས་པའི་རིགས་པ་དང། རང་མཚན་གྱི་གཞན་མི་སྲིད་པའི་རིགས་པ་དང། རང་རིག་མེད་ཀྱང་དྲན་པ་སྐྱེ་བ་མཐོང་བའི་རིག་པ་དང། བྱ་བྱེད་ལས་གསུམ་གཅིག་ཏུ་ཐལ་བའི་རིགས་པ་བཞིས་རང་རིག་འགོག་པར་འཇུག་པ་ལས་སོ།། རྩོད་བཟློག་ལས། སྨྲས་པ་དེ་ནི་
མི་མཐུན་ཏེ། མུན་ཁུང་ནང་གི་བུམ་པ་ལྟར། །དེ་ལ་མ་དམིགས་མ་མཐོང་བས། །མི་ནི་རང་གཞན་གསལ་བྱེད་མིན།། ཞེས་དང། རྩ་ཤེས་ལས། མར་མེས་རང་དང་གཞན་གྱི་དངོས།། གལ་ཏེ་སྣང་བར་བྱེད་འགྱུར་ན། མུན་པས་རང་དད་གཞན་གྱིས་དངོས། སྒྲིབ་པར་འགྱུར་བར་ཐེ་
ཚོམ་མེད།། ཞེས་བྱུང། དབུ་མ་སྙིང་པོ་ལས། ཡུལ་ཏུ་སྣང་བར་གྱུར་བ་ཡི།། སེམས་ཉིད་དམིགས་པར་འདོད་ཅེན། །ཡུལ་ཏུ་སྣང་ལས་གཞན་གྱུར་བའི།། སེམས་ཉིད་ཅི་འདྲ་བ་ཞིག་སྣང། །ཞེས་དང། སྤྱོད་འཇུག་ལས། འཇིག་རྟེན་གྱི་ནི་མགོན་པོས་ཀྱང།། སེམས་ཀྱིས་སེམས་མི་

[030A]༄༅། །མཐོང་ཞེས་གསུངས།། རལ་གྲིའི་སོ་ནི་རན་གླ་རང།། ཇི་ལྟར་མི་གཅོད་ཏེ་བཞིན་ཡིད།། ཞེས་དང། ཞིབ་མོ་རྣམ་འཐག་ལས་ཀྱང་རང་རིག་འགོག་ཚུལ་རྣམས་ཡིག་ཆར་རྒྱས་པར་བཤད་དོ།། རང་རིག་མེད་ཀྱང་དྲན་ཤེས་སྐྱེ་བ་མི་འགལ་ཚུལ་ལ་གཉིས་
ལས༑ ཟླ་བའི་ཞབས་ཀྱིས་སྔོན་འཛིན་མྱོང་བའི་རང་རིག་མེད་ཀྱང་ངས་སྔོན་པོ་མཐོང་ངོ་སྙམ་པའི་དྲན་ཤེས་སྐྱེ་བ་མི་འགལ་ཏེ། འཇིག་རྟེན་པའི་བློ་ལྷན་སྐྱེས་ཀྱི་ངོར་སྔར་གྱི་སྔོན་འཛིན་དང་རྗེས་ཀྱི་དྲན་ཤེས་གཉིས་རང་མཚན་གྱིས་གྲུབ་པའི་སོ་སོ་བ་མ་ཡིན་པའི་གནད་ཀྱིས་
སྔར་སྔོན་པོ་མཐོང་བ་ལ་རྟེན་ནས་རྗེས་སུ་ངས་སྔོན་པོ་འདི་སྔར་ཡང་མཐོང་ངོ་ཞེས་དྲན་པ་མི་འགལ་བའི་ཕྱིར། ཞེས་བཞེད་དོ། སྤྱོད་འཇུག་མཁན་པོའི་ལུགས་ནི། ཞི་བ་ལྷས། རང་རིག་མེད་ཀྱང་དྲན་པ་སྐྱེ་བ་མི་འགལ་ཏེ། ཡུལ་སྔོན་པོ་མྱོང་བ་ལས་རྗེས་སུ་དྲན་པ་སྐྱེ་
བའི་ཚེ་ཡུལ་ཅན་སྤངས་ནས་ཡུལ་གར་བ་དྲན་པ་མ་ཡིན་གྱི། ངས་སྔར་སྔོན་པོ་འདི་མཐོང་ངོ་ཞེས་ཡུལ་ཡུལ་ཅན་འབྲེལ་བར་དྲན་པའི་ཕྱིར། དགུན་དུས་སུ་བྱེ་བས་ལུས་ལ་དམུག་པ་ན་དམུག་པ་མྱོང་གི་ཏུག་མ་མྱོང་ཡང་ཕྱིས་འབྲུག་གི་སྒྲ་ཐོས་པའི་ཚེ་ཏུག་ལངས་པ་ན་
སྔར་ཏུག་ཞུགས་པར་འདུག་སྙམ་པའི་དྲན་ཞེས་སྐྱེས་བ་བཞིན་ནོ།། ཞེས་བཤད་དེ། སྤྱོད་འཇུག་ལས། གལ་ཏེ་རང་རིག་ཡོད་མིན་ནི། །རྣམ་ཤེས་དྲན་པ་རྗེས་ལྷར་འགྱུར། །གཞན་མྱོང་བ་དང་འབྲེལ་བ་ལས། །དྲན་འགྱུར་བྱི་བའི་ཏུག་བཞིན་ནོ།། ཞེས་གསུངས་སོ། ཐལ་འགྱུར་བའི་
ལུགས་ཀྱི་ཚད་མའི་རྣམ་བཞག་ལ། རང་གི་འཛིན་སྟངས་ཀྱི་ཡུལ་ལ་མི་བསླུ་བའི་ཤེས་པ་དེ། ཚད་མའི་མཚན་ཉིད། དབྱེ་ན་མངོན་རྗེས་གཉིས། རང་གི་འཛིན་སྟངས་ཀྱི་ཡུལ་གྱི་གཞལ་བྱ་མངོན་སུམ་པ་ལ་མི་བསླུ་བའི་ཤེས་པ་དེ། མངོན་སུམ་གྱི་ཚད་མའི་མཚན་ཉིད། དབྱེ་ན་
དབང་ཡིད་རྣལ་འབྱོར་མངོན་སུམ་གསུམ་མོ། རང་གི་འཛིན་སྟངས་ཡུལ་གྱི་གཞལ་བྱ་ལྐོག་གྱུར་བ་ལ་མི་བསླུ་བའི་ཤེས་པ་དེ། རྗེས་དཔག་ཚད་མའི་མཚན་ཉིད། དབྱེ་ན་ཐལ་བ་ལ་རྟེན་པ་དང་གཞན་གྲག་ལ་རྟེན་པ་གཉིས། དེ་རེ་རེ་ལ་རན་གདོན་སྐབས་ཀྱི་དེ་དང་གཞན་

[030B] རྗེས་དཔག་ལ་ཐོས་བསམ་གཉིས་ཡོད་པར་འདིར་བཤད་པ། བསམ་བྱུང་དགོས་པར་བསམ་གཟུགས་ཆེན་མོ་ལས་སོ།། ཡང་ཏེ་ལ་ཅུང་ཟད་ལྐོག་གྱུར་རྟོགས་པའི་དངོས་སྟོབས་རྗེས་དཔག་དང། ཤིན་ཏུ་ལྐོག་གྱུར་རྟོགས་
པའི་ཡིད་ཆེས་རྗེས་དཔག་དང། འདྲ་ཆོས་ལྐོག་གྱུར་བ་རྟོགས་པའི་དཔེ་ཉེས་འཇལ་བའི་རྗེས་དཔག་གསུམ་ཡོད། མྱོང་སྟོབས་ཀྱིས་རྟོགས་པར་བྱ་བའི་ཆོས་དེ། མངོན་གྱུར་གྱུར་གྱི་མཚན་ཉིད། དེ་དང་མངོན་སུམ་དང་དབང་པོའི་ཡུལ་དང་ལྐོག་ཏུ་མ་གྱུར་བའི་ཆོས་རྣམས་
རྒྱུ་མཚན་ལ་རྟེན་ནས་རྟོགས་དགོས་པའི་ཆོས་དེ། ལྐོག་གྱུར་གྱི་མཚན་ཉིད། དེ་དང་མངོན་སུམ་མ་ཡིན་པའི་ཆོས་དང་རྗེས་དཔག་གི་གཞལ་བྱ་རྣམས་དོན་གཅིག་དེ་ལ་ཅུང་ཟད་ལྐོག་གྱུར་དང་ཤིན་ཏུ་ལྐོག་གྱུར་གཉིས་ཡོད། ཤེས་པ་ཡིན་ན་རང་ཡུལ་མངོན་གྱུར་བ་ལ་
མངོན་སུ་མ་ཚད་མ་ཡིན་པས་ཁྱབ། གཉིས་སྣང་ཅན་གྱི་ཤེས་པ་ཡིན་ན་རང་གི་སྣང་བ་ལ་མངོན་སུམ་ཚད་མ་ཡིན་པས་ཁྱབ། ཤེས་ལ་ལ་གཞལ་བྱ་ཡོད་དགོས་ཀྱང་འཛིན་སྟངས་ཀྱི་ཡུལ་ཡོད་མི་དགོས། ཤེས་པ་ཡིན་ན་རང་གི་གཞལ་བྱ་ལ་མི་བསླུ་བ་དགོས་ཀྱང་རང་གི་འཛིན་
སྟངས་ཀྱི་གཞལ་བྱ་ལ་བསླུ་མི་བསླུ་བ་གཉིས་ཡོད་པའི་ཚད་མ་དང་ཚད་མིན་གཉིས་དང་བློ་རིགས་བདུན་སོགས་ཀྱང་ཡོད་དོ། དངོས་སྨྲ་བས་མངོན་སུམ་ཚད་མ་ལ་རྟོག་བྲལ་དང་རང་གི་སྣང་ཡུལ་གྱི་དངོས་པོའི་རང་མཚན་ལ་ཚད་མར་སོང་བ་དང་དབང་པོ་ལ་རྟེན་པའི་སྒྲ་
བཤད་དེ་ཁྱད་པར་གསུམ་ལྡན་ཏུ་འདོད་པ་བཞི་བརྒྱ་བའི་འགྲེལ་བར་དགག་གོ། གཞི་གྲུབ་ན་རང་རྟོགས་པའི་རྗེས་དཔག་ཕྱི་མ་གཉིས་རེ་རེ་ནས་ཡོད་པས་ཁྱབ་པར་ཡིག་ཆར་གསུངས་པ་དཔྱད། འགྱུར་བའི་སྡུག་བསྔལ་སོགས་ལ་ཚོར་བ་བདེ་བ་དང་མཚུངས་ལྡན་དང་
བཅས་པ་དང་དེའི་ཡུལ་ཟག་བཅས་ཐམས་ཅད་བཞག་དགོས་པར་ལམ་རིམ་གྱི་ལུངས་དྲངས་ནས་བཤད་དོ།། ལམ་རིམ་ལས་མི་རྟག་རྟོགས་པའི་རྗེས་དཔག་རང་གི་སྣང་ཡུལ་ལ་འཁྲུལ་ཡང་འཛིན་སྟངས་ཀྱི་ཡུལ་ལ་མ་འཁྲུལ་བ་ཡིན་ལ། དབང་ཤེས་ནི་སྣང་

[031A]༄༅། །ཡུལ་ལ་འཁྲུལ་ཞིང་མ་འཁྲུལ་པའི་ཆ་གཞན་མེད་པས་འཛིན་སྟངས་ལ་ཡང་འཁྲུལ་བར་བཤད་པ་དང། སྟོང་ཐུན་དུ་སྒྲ་མི་རྟག་པར་རྟོགས་པའི་རྗེས་དཔག་རང་གི་ཞེན་ཡུལ་ལ་འཁྲུལ་པར་བཤད་པ་གཉིས་ཀྱི་དགོངས་པ་མི་འགལ་ཚུལ་ལ། ཡིག་ཆར་
མི་རྟག་རྟོགས་པའི་རྗེས་དཔག་དེས་སྒྲ་མི་རྟག་ལ་འཁྲུལ་ཡང་རང་གི་ཞེན་ཡུལ་ལ་མ་འཁྲུལ་ཞིང། སྟོང་ཐུན་གྱི་དོན་ནི་རང་གི་ཞེན་ཡུལ་ལ་སྣང་བའི་སྒོ་ནས་འཁྲུལ་ཞེས་པའི་དོན་ཡིན་པས་ལམ་རིམ་དང་མཐུན་པར་བཤད་དོ།། སྐབས་འདིར་དྲངས་དོན་དུ་འགྲེལ་རྒྱུའི་
མདོ་ལྔ་ཡོད་དེ། སེམས་ཙམ་དུ་གསུངས་པ་དང་ཕྱི་དོན་མེད་པར་སྟོན་པའི་མདོ་དང། རྟག་བརྟན་ཐེར་ཟུག་སྟོན་པའི་མདོ་དང། ཀུན་གཞི་ཡོད་པར་སྟོན་པའི་མདོ་དང། གཞན་དབང་ཡོངས་གྲུབ་བདེན་གྲུབ་དང་ཀུན་བཏག་གི་ཆོས་རྣམས་བདེན་མེད་སྟོན་པའི་མདོ་
དང༑ མཐར་ཐུག་ཐེག་པ་གསུམ་དུ་སྟོན་པའི་མདོ་དང་ལྔ་ཡོད་པའི་ཕྱིར། མདོ་དེ་དག་ཟླ་གྲགས་དང་ལེགས་ལྡན་གྱིས་དྲན་དོན་དུ་འགྲེལ་བའི་ཚུལ་ཅུང་ཟད་མི་མཐུན་ནོ།། ཐུབ་དགོངས་རྩོམ་དུས་ཀྱི་སློབ་དཔོན་ཨབྷྱ་ཀ་ར་ཀུན་གཞི་ཁས་བླངས་པ་ནི་ཐུབ་དགོངས་ན་
གསལ་བར་ཀུན་གཞི་མཐའ་དཔྱོད་དུ་བཤད། གྲུབ་མཐའ་ཆེན་མོར། ཨ་བྷྱའི་ལུགས་སོ་སོའི་དབང་གིས་ཕྱི་དོན་མེད་པ་དང་ཀུན་གཞི་ཡོད་པར་བཤད་ཀྱང། ཐུབ་དགོངས་སུ་ཕྱི་དོན་མེད་པ་ཟླ་བ་ལྟར་བཀག་ཅིང་ཀུན་གཞི་ཡང་མི་བཞེད་པ་ལེགས་ལྡན་དང་སྤྱན་རས་གཟིགས་བརྟུལ་ཞུགས་དང་ཡེ་ཤེས་སྙིང་པོ་རྣམས་འདྲ་སྟེ། ཞེས་གསུངས་པ་གང་ཡིན་ཐུབ་དགོངས་སུ་ལྟ་བར་བྱའོ།། ཉི་ཁྲིའི་བྱམས་ཞུས་ཀྱི་ལེའུ་དགོངས་འགྲེལ་དང་མཐུན་པར་ཤནྟི་བས་བཤད་ཀྱང་ཁས་མི་ལེན་ཏེ། ཉི་ཁྲིའི་བྱམས་ཞུས་ཀྱི་ལེའུ་དེ་སྒྲ་ཇི་བཞིན་པ་དང། དགོངས་འགྲེལ་སྒྲ་ཇི་
བཞིན་པ་མ་ཡིན་པའི་ཕྱིར།། གཞན་སྡེ་བས་བདག་ཁྱད་པར་གསུམ་ལྡན་དུ་འདོད་ཀྱང། བདག་དོའི་ཁྱད་པར་ལ་སྒྲོ་བཏགས་ཚུལ་མི་འདྲ་བའི་དབང་གིས་ལུགས་མི་འདྲ་བ་མང་པོ་གྱུར་ཏེ། དཔེར་ན་བདག་མེད་འདོད་ཚུལ་ཕྲ་རགས་ཀྱི་དབང་གིས་གྲུབ་མཐའི་བཞིར་ཕྱེ་པ་བཞིན་ནོ།།

[031B] རྩ་བར། ཟ་བོ་རྟགས་དངོས་བྱེད་པོ་མིན་པའི་བདག། ཡོན་ཏན་བྱ་མེད་མུ་སྟེགས་རྣམས་ཀྱིས་བརྟགས།། ཞེས་པ་ལྟར་རོ། དེའི་ལུགས་ཀྱི་ཤེས་བྱ་ཉེར་ལྔ་ནི། སྤྱི་དང་ཆེན་པོ་དང་ང་རྒྱལ་དང་དེ་ཙམ་ལྔ་དང་འབྱུང་
བ་ལྔ་དང་དབང་པོ་བཅུ་གཅིག་དང་བདག་གོ། དེ་མུ་བཞིར་རྩི་ཚུལ་ནི། དབང་ཕྱུག་ནག་པོའི་གཞུང་ལས། རྩ་བའི་རང་བཞིན་རྣམ་པར་འགྱུར་མིན་ལ།། ཆེན་པོ་སོགས་བདུན་རང་བཞིན་རྣམ་འགྱུར་ཞིང།། ཅུ་དྲུག་པོ་ནི་རྣམ་པར་འགྱུར་བ་སྟེ།། སྐྱེས་བུ་རང་བཞིན་མ་ཡིན་རྣམ་འགྱུར་
མིན༑ ༑ཞེས་པ་ལྟར་རོ། བྱེ་བྲག་པས་བདག་གི་ཡོན་ཏན་དགུར་འདོད་པ་དང། རིག་བྱེད་གསང་བའི་མཐར་སྨྲ་བས་བདག་ཉིད་གཅིག་པུས་རྟེན་ཇི་སྙེད་ཡོད་པ་ཐམས་ཅད་ལ་ཁྱབ་པར་འདོད་པ་དང། གཅིར་བུ་པས་དོན་དགུའི་སྲོག་ནི་བདག་ཡིན་ཞིང། དེ་ཉིད་ལུས་ཚད་ཇི་ལྟ་བ་བཞིན་དུ་ཡོད་
པར་འདོད་པ་སོགས་མང་ངོ། དེ་དག་འགོག་ཚུལ་ནི། ཁྱད་ཆོས་གསུམ་ལྡན་གྱི་བདག་ཆོས་ཅན། མུ་སྟེགས་པས་སྒྲོ་བཏགས་པ་ལྟར་མེད་དེ། མ་སྐྱེས་པའི་ཕྱིར། དཔེར་ན་མོ་གཤམ་གྱི་བུ་བཞིན། དེ་ཆོས་ཅན། ངར་འཛིན་གྱི་འཇིག་ལྟ་དམིགས་ཡུལ་དུ་གྱུར་བའི་ང་མ་ཡིན་ཏེ། མ་སྐྱེས་
པའི་ཕྱིར། ཞེས་སོགས་ཀྱི་རིགས་པས་འགོག་གོ། རང་སྡེ་བ་རྣམས་ཀྱིས་འཇིག་ལྟ་ལྟན་སྐྱེས་ཀྱི་དམིགས་ཡུལ་དང་གང་ཟག་གི་མཚན་གཞི་འདོད་ཚུལ་ནི། མང་བཀུར་བ་ཁ་ཅིག་གིས་ཕུང་པོ་ལྔ་ཆར་དེར་འདོད་དེ། མདོ་ལས། བདག་གོ་སྐམ་དུ་ཡང་དག་པར་རྗེས་སུ་ལྟ་བ་དེ་དག་ནི། ཉེ་
བར་ལེན་པའི་ཕུང་པོ་ལྔ་བོ་འདི་ཁོ་ན་ལ་ཡང་དག་པར་རྗེས་སུ་ལྟའོ།། ཞེས་གསུངས་པའི་ཕྱིར། ཞེས་ཟེར། མང་བཀུར་བ་ཁ་ཅིག་གིས་སེམས་གཅིག་བུ་དེར་འདོད་དེ། མདོ་ལས། བདག་ཉིད་བདག་གི་མགོན་ཡིན་གྱི། །གཞན་ནི་སུ་ཞིག་མགོན་དུ་འགྱུར། །བདག་ཉིད་ལེགས་པར་ཐུལ་བས་
ནི༑ ༑མཁས་པས་མཐོ་རིས་ཐོབ་པར་འགྱུར།། ཞེས་དང། མདོ་གཞན་ལས། སེམས་འདུལ་བ་ནི་ལེགས་པ་སྟེ། །སེམས་འདུལ་བ་ནི་བདེ་བ་འདྲེན།། ཞེས་གསུངས་པའི། ཞེས་ཟེར། ཁ་ཆེ་བ་དང་ལུང་གི་རྗེ་འབྲང་མདོ་སྡེ་བ་གཉིས་ཀྱིས་ཕུང་པོའི་རྒྱུན་དེར་འདོད་པ་དང། མདོ་སྡེ་སྤྱོད་པའི་

[032A]༄༅། །དབུ་མ་རང་རྒྱུད་པ་དང་རིགས་པའི་རྗེས་འབྲང་མདོ་སེམས་ཏེ་གསུམ་གྱིས་ཡིད་ཀྱི་རྣམ་ཤེས་དེར་འདོད་པ་དང། འཕགས་སེང་སོགས་རྣལ་འབྱོར་སྤྱོད་པའི་དབུ་མ་རང་རྒྱུད་པས་ཡིད་ཀྱི་རྣམ་པར་ཤེས་པའི་ཕུང་པོའི་རྒྱུན་འདིར་འདོད་ལ། ལུང་གི་རྗེས་འབྲང་སེམས་ཙམ་
པས་ཀུན་གཞི་རྣམ་ཤེས་དེར་འདོད་པ་སོགས་སོ། ཕུང་པོ་ལྔ་ཆར་གང་ཟག་གི་མཚན་གཞིར་འདོད་ཟེར་བ་དེ་ཕུང་པོ་ལྔ་ཀ་གང་ཟག་ཡིན་ཟེར་བ་དང་དེ་རེ་རེ་ནས་གང་ཟག་ཡིན་ཟེར་བ་མིན་གྱི། ཕུང་པོ་ལྔ་ཚོགས་པ་དང་བསྡོམས་པ་གང་ཟག་ཏུ་འདོད་པའི་དོན་དུ་ཡིག་ཆར་བཤད་ལ། དེར་མ་ཟད་
ལེགས་ལྡན་སོགས་ཀྱིས་ཀྱང་ཕུང་པོ་ལྔའི་ཚོགས་ཙམ་གང་ཟག་ཡིན་པར་འདོད་པ་མ་ཡིན་གྱི། སྲིད་པ་གསུམ་དུ་རྒྱུན་མི་ཆད་པར་འཁོར་མཁན་ལ་གཙོ་བོར་ཡིད་ཀྱི་རྣམ་ཤེས་འཇོག་པའི་དོན་ཡིན་ནོ།། དེ་བཞིན་དུ་གཞན་དག་གིས་ཀྱང་ཕུང་པོ་ལྔའི་ཚོགས་ཙམ་བདག་དང། ཕུང་པོ་ལྔ་
བདག་གི་གཏགས་གཞིར་རང་རྒྱུད་པ་མན་ཆད་མཐུན་ནམ་སྙམ་སྟེ། ཤིན་རྟའི་ཡན་ལག་ཚོགས་ཙམ་ཤིང་རྟ་དང། དེའི་ཡན་ལག་རྣམས་ཤིང་རྟའི་གདགས་གཞིར་འཇོག་པ་བཞིན་ཡིན་པའི་ཕྱིར། མདོ་ལས། ཇི་ལྟར་ཡན་ལག་ཚོགས་ཙམ་ལ། །རྟེན་ནས་ཤིང་རྟར་བརྗོད་པ་ལྟར། །དེ་བཞིན་ཕུང་
པོ་རྣམས་བརྟེན་ནས།། ཀུན་རྫོབ་སེམས་ཅན་ཞེས་བྱའོ།། ཞེས་པའི་དགོངས་པར་འདོད་པའི་ཕྱིར།། ཐལ་འགྱུར་བས། གདགས་གཞི་ཕུང་པོའི་ཚོགས་ཙམ་ལ་རྟེན་ནས་བཏགས་པའི་ང་དེ་གང་ཟག་གི་མཚན་གཞིར་འདོད་ལ། དེ་ནེ་མདོ་ལས། ཇི་ལྟར་ཡན་ལག་ཚོགས་རྣམས་ལ། ། རྟེན་ནས་ཤིང་རྟར་བརྗོད་པ་ལྟར།། ཞེས་པའི་ཚིག་ཟུར་རེ་རེའི་ནུས་པ་འདོན་ལུགས་ཁྱད་པར་བ་ཡིན་པར་རྗེ་བདག་ཉིད་ཆེན་པོས་བཤད་དོ།། གང་ཟག་ལ་ང་དང་ང་ཡི་བ་གཉིས་ཡོད་ལ། གདགས་གཞི་ཕུང་པོ་ལ་རྟེན་ནས་ངའོ་སྙམ་པའི་ཐ་སྙད་འཇུག་པའི་དོན་དེ་ངའི་མཚན་གཞི་དང་
དེ་ལ་རྟེན་ནས་ང་ཡི་བའོ་སྙམ་པའི་ཐ་སྙད་འཇུག་པའི་དོན་དེ་ང་ཡི་བའི་མཚན་གཞི་ཡིན་ནོ། སྟོང་ཐུན་དུ་མིག་སྣ་སོགས་ང་ཡི་བའི་མཚན་གཞིར་བཤད་པ་ནི་མིག་རྣ་སོགས་ང་ཡིར་བྱེད་རྒྱུའི་མཚན་གཞི་ཡིན་པ་ལ་དགོངས་སོ།། རང་རྒྱུད་ཀྱི་གང་ཟག་ལ་དམིགས་ནས་རང་ངོས་

[032B] འཇིག་ལྟའི་མཚན་ཉིད། དབྱེ་ན་ང་ཙམ་ལ་དམིགས་ནས་རང་ངོས་ནས་གྲུབ་པར་འཛིན་པའི་འཇིག་ལྟ་དང། ང་ཡི་བ་ལ་དམིགས་ནས་རང་ངོས་ནས་གྲུབ་པར་འཛིན་པའི་འཇིག་ལྟ་དང་གཉིས་ཡོད་
དེ་རེ་རེ་ལ་ཀུན་བཏགས་དང་ལྷན་སྐྱེས་གཉིས་ཡོད། སྒྲས་བརྗོད་ཀྱིས་འཇིག་ལྟ་ལ་ཕྲ་རགས་གཉིས་ཡོད་ལ། དེ་རེ་རེ་ལ་ཀུན་བཏགས་དང་ལྷན་སྐྱེས་གཉིས་ཡོད་པ་དང། གང་ཟག་བདག་འཛིན་ཕྲ་རགས་གཉིས་ཡོད་པ་ནི་སེམས་བསྐྱེད་བཞི་བའི་སྐབས་བཞིན་ནོ།། རྩོ་མོའི་འཇིག་ལྟ་ཉི་ཤུ་ནི་
གཟུགས་ཕུང་རང་རྐྱ་བའི་བདག་ཏུ་ལྟ་བ་དང། རང་རྐྱ་བའི་བདག་གཟུགས་ཕུང་དང་ལྡན་པར་ལྟ་བ་དང། གཟུགས་ཕུང་ལ་རང་རྐྱ་བའི་བདག་གནས་པར་ལྟ་བ་དང། རང་རྐྱ་བའི་བདག་ལ་གཟུགས་ཕུང་ཡོད་པར་ལྟ་བ་དང་བཞི་དང། དེ་བཞིན་དུ་ཕུང་པོ་གཞན་བཞི་ལ་བཞི་བཞི་སྟེ་ཉི་ཤུའོ།།
དེ་དག་ལ་མཐོང་སྤང་ཡིན་དགོས་ཞིང། རྩ་བའི་འཇིག་ལྟ་ནི་རང་ངོས་ནས་གྲུབ་པའི་ང་དང་ང་ཡི་བར་འཛིན་པའི་འཇིག་ལྟ་ཕྲ་མོ་རྣམས་ཡིན་ལ། འཇིག་ལྟ་ལྷན་སྐྱེས་དེ་རྩ་བའི་འཇིག་ལྟ་མ་ཡིན་ཏེ། རྩ་བ་དང་རྩེ་མོའི་འཇིག་ལྟ་གཉིས་དུས་མཉམ་དུ་སྤངས་པར་གསུངས་པའི་ཕྱིར། སྙམ་ཡང་དཔྱད་
དགོས། བདག་དང་གཟུགས་ཕུང་ངོ་བོ་ཐ་དད་དུ་ལྟ་བའི་འཇིག་ལྟ་སོགས་ལྔ་བསྣན་པས་རྩེ་མོའི་འཇིག་ལྟ་ཉེར་ལྔར་འགྱུར་བ་ཡིན་ཀྱང། བདག་ཕུང་པོ་དང་ངོ་བོ་ཐ་དད་དུ་ལྟ་བའི་འཇིག་ལྟ་ལྔ་ནི་མུ་སྟེགས་མ་བཏོགས་པ་ལ་མི་འབྱུང་བས་མདོ་ལས་མ་བཤད་ལ། རྩ་ཤེས་ལ་མུ་སྟེགས་པའི་ལུགས་
འགོག་ཆེད་དུ་ཕུང་པོ་རེ་རེ་ལ་ལྔ་ལྔར་ཕྱེ་ནས་ཉེར་ལྔར་བཤད་དོ།། གཞན་ཡང་ཕུང་པོའི་ཚོགས་ཙམ་བདག་ཏུ་ལྟ་བ་དང། ཕུང་པོའི་བཀོད་པའི་ཁྱད་པར་བདག་ཏུ་ལྟ་བ་དང། རྟག་གཅིག་རང་དབང་ཅན་གྱི་བདག་ཡོད་པར་ལྟ་བའི་འཇིག་ལྟ་ཡང་ཡོད་པས། འཇིག་ལྟ་རགས་པ་ཡིན་ཚད་དེ་ཉེར་
ལྔར་བསྡུས་མི་དགོས་པར་ཡིག་ཆར་བཤད་དོ།། གཅིག་ཏུ་བྲལ་གྱི་གཏན་ཚིགས་ཀྱི་སྦྱོར་བ་ལ་གནད་གཞི་དང། རྣམ་ལྔའི་སྦྱོར་བ་ལ་གནད་བདུན་དང། རྣམ་བདུན་གྱི་སྦྱོར་བ་ལ་གནད་དགུའི་ངོས་འཛིན་དགོས་པར་བཤད་ལ། དེའི་དགག་བྱ་ངེས་པའི་གནད་ནི་དགག་བྱ་ངོས་འཛིན་པ་ཉིད་

[033A]༄༅། །ཡིན་ཞིང། གང་ཟག་གི་བདག་མེད་ཕྲ་མོའི་དགག་བྱ་ངོས་འཛིན་པ་ལ་འཇིག་ལྟ་ལྷན་སྐྱེས་ཀྱི་འཛིན་སྟངས་ངོས་འཛིན་དགོས་སོ།། དེའི་ཚུལ་ནི། ང་ཞེས་པ་འདི་ནི་ཁྱིས་རྨུག་བུ་ལྟ་བུའི་ཚེ་ལུས་ཀྱི་སྟེང་ཏུ་ཡོད་པ་འདྲ་བ་དང། སྐྱེ་བ་སྔ་མ་
ནས་འདིར་འོང་བ་དང་འདི་ནས་ཕྱི་མར་འགྲོ་བ་ལྟ་བུའི་ཚེ་སེམས་ཀྱི་སྟེང་དུ་ཡོད་པ་འདྲ་བ་དང། ལུས་ཀྱི་སྟོད་སྨད་དང་ཕྱི་ནང་སྣ་ཚོགས་སུ་སྣང་བ་འབྱུང་བའི་མཐར་ལུས་སེམས་གཉིས་འོ་ཆུ་འདྲེས་པ་ལྟ་བུ་དབྱེར་མེད་པའི་ཕུང་པོ་ལ་ངའོ་སྙམ་པའི་རྟོགས་པས་བཏགས་
པ་ལ་མ་ལྟོས་པར་གདོད་མ་ནས་གྲུབ་པ་ཞིག་ཏུ་ལྟ་བ་ནི་འཇིག་ལྟ་ཕྲ་མོའི་འཛིན་ཚད་དང། དེ་ངོས་འཛིན་པ་ནི་དགག་བྱ་ངོས་འཛིན་པའི་ཚད་ཡིན་ནོ།། ལག་པ་ལ་རིག་པ་ལ་ང་ལ་རིག་གོ་སྙམ་པའི་བློ་ལྷན་སྐྱེས་དང་ངའི་ལག་པ་ལ་རིག་གོ་སྙམ་པའི་བློ་ལྷན་སྐྱེས་དེ་གཉིས་
ཚད་མ་ཡིན་ཀྱང། ལག་པ་དེ་ང་དང་ང་ཡི་བ་གཉིས་ཀར་ཐལ་བའི་སྐྱོན་མེད་དེ། བློ་དེ་གཉིས་ཀྱིས་འཛིན་ཚུལ་སྔར་ལྟར་ཡིན་གྱི། ལག་པ་ལ་ངའོ་སྙམ་པ་དང་ལག་པ་ལ་ང་ཡི་བ་ཡིན་ནོ་སྙམ་དུ་མི་འཛིན་པའི་ཕྱིར། ལྷ་སྤྱིན་གྱིས་ཚེ་རབས་དྲན་པ་ནས་ང་སྔར་ལྟར་སྐྱེས་
འདུག་སྙམ་པའི་བློ་ཚད་མ་ཡིན་ཀྱང། བློ་དེས་ང་སྔར་གྱི་ལྷ་དེ་ཉིད་ཡིན་ནོ་སྙམ་དུ་མི་འཛིན་པས་ལྷ་སྦྱིན་ལྷ་ཡིན་པར་ཐལ་པའི་སྐྱོན་མེད་པ་བཞིན་ནོ།། །།

[033B][BLANK PAGE]



