   ༈    དེ་ཡང་བྱམས་སྙིང་རྗེ་བྱང་ཆུབ་
ཀྱི་སེམས་དང་འཆད་རྩོད་རྩོམ་གསུམ་གྱི་ཤེས་རབ་ཁྱད་པར་ཅན་མྱུར་དུ་རྒྱུད་ལ་བསྐྱེད་ཕྱིར། རྡོ་རྗེ་འཇིགས་བྱེད་དང་འཇམ་དབྱངས་དཀར་པོ་ཞི་ཁྲོ་སྦྲགས་བསྒྲུབ་བྱ་ཚུལ་ནི། མངོན་རྟོགས་ཀྱི་འགོ་ནས་
མེ་དཔུང་རབ་ཏུ་འབར་བའི་ཀློང་དཀྱིལ་ན་བཞུགས་པ། ཞེས་པའི་བར་དཀྱུས་བཞིན་ལ། དེ་ནས་རང་ཉིད་དམ་ཚིག་སེམས་དཔའི་ཐུགས་ཀར་པད་ཟླའི་གདན་ལ་ཡེ་ཤེས་སེམས་དཔའ་འཕགས་པ་འཇམ་དཔལ་
དབྱངས་སྐུ་མདོག་དཀར་པོ་ཞལ་གཅིག་ཕྱག་གཉིས་ཀྱི། གཡས་པུས་མོའི་སྟེང་དུ་མཆོག་སྦྱིན་དང། གཡོན་ཐུགས་ཀར་ཆོས་འཆད་མཛད་པའི་མཐེབ་མཛུབ་ཀྱིས་ཨུཏྤ་ལའི་ཡུ་བ་བཟུང་བའི་འདབ་མ་སྙན་གཡས་
གཡོན་གྱི་ཐང་དུ་ཁ་བྱེ་བའི་སྟེང་ན། ཤེས་རབ་ཀྱི་རལ་གྲི་དང། ཤེར་ཕྱིན་གྱི་གླེགས་བམ་བསྣམས་པ། མཚན་དཔེས་མཛེས་ཤིང་ལང་ཚོ་བཅུ་དྲུག་ལོན་པའི་ན་ཚོད་ཅན། རལ་བའི་ཟུར་ཕུད་ལྔ་དང་ལྡན་ཞིང་ཞི་
མཛུམ་སྒེག་པའི་ཉམས་ཅན། རིན་པོ་ཆེའི་རྒྱན་དང་དར་དཀར་གྱི་ན་བཟས་ཀླུབས་ཤིང། ཞབས་རྡོ་རྗེའི་སྐྱིལ་ཀྲུང་གིས་བཞུགས་པ། དེའི་ཐུགས་ཀར་ཨཱ་ལས་བྱུང་བའི་ཉི་མའི་དཀྱིལ་འཁོར་གྱི་དབུས་སུ་ཏིང་ངེ་

[072A]༄༅། །འཛིན་སེམས་དཔའ་ཧཱུཾ་ཡིག་མཐིང་ག་འོད་ཟེར་ལྔ་འཕྲོག་ཞེས་སོགས་དཀྱུས་ལྟར་རོ། །བཟླས་པའི་ཚེ་དང་པོར། ཡེ་ཤེས་སེམས་དཔའི་ཐུགས་ཀའི་ཏིང་ངེ་འཛིན་སེམས་དཔའ་ཉི་
གདན་དང་བཅས་པ་ཡོངས་སུ་གྱུར་པ་ལས། རང་གི་སྙིང་རྩེ་མོ་གྱེན་དུ་བསྟན་པ་པད་འདབ་ཅུང་ཟད་ཟུམ་པ་ལྟ་བུའི་དབུས་སུ། རྒྱུ་ཟླ་བ་ལས་གྲུབ་པའི་མཚོན་ཆའི་འཁོར་ལོ་དཀར་པོ་རྩིབས་དྲུག་པ། རྩིབས་
རྩེ་རྣོ་ངར་དང་ལྡན་པའི་ལྟེ་བར་ཨ་ཡིག་རྩིབས་དྲུག་ལ་ཨོཾ་ཝཱ་ཀྱེ་དཾ་ན་མཿ་དྲུག་མདུན་ནས་གཡས་སྐོར་དུ་འཁོད་པ། འཁོར་ལོའི་ལྟེ་བ་མི་འགུལ་ཞིང། རྩིབས་གཡས་སྐོར་དང། རྩིབས་སྟེང་གི་ཡི་གེ་རྣམས་
གཡོན་སྐོར་དུ་མགྱོགས་པར་འཁོར་བའི་གཡོ་འགུལ་མེད་པ་ལྟ་བུ་ལ་དམིགས་ནས་བཟླས་པས། ཡིག་འབྲུ་འཁོར་ལོ་དང་བཅས་པ་ལས་འོད་ཟེར་དཀར་པོ་འཕྲོས་པ་རང་དང་སེམས་ཅན་ཐམས་ཅད་ལ་ཕོག་པས་
མི་ཤེས་པའི་མུན་པ་ཐམས་ཅད་སྐད་ཅིག་ལ་བསལ་ནས་ཤེས་རབ་ཕུན་སུམ་ཚོགས་པ་ཐོབ་པར་བསམ། ཡང་འོད་ཟེར་འཕྲོས་པས་འཁོར་འདས་ཀྱི་མཁྱེན་རབ་ཐམས་ཅད་འོད་དཀར་པོའི་རྣམ་པར་བསྡུས་ནས་རང་ལ་
ཐིམས་པས་ཚ་གསལ་མྱུར་ཟབ་འཆད་རྩོད་རྩོམ་པའི་ཤེས་རབ་ཕུན་སུམ་ཚོགས་པ་ཐོབ་པར་བསམ། ཡང་མེ་ཏོག་ཨུཏྤ་ལའི་རྩ་བ་རྩ་ཞལ་གྱི་སྙན་གཡས་གཡོན་དུ་ཟུག་པ་རིམ་གྱིས་བྱུང་སྟེ་ཡེ་ཤེས་སེམས་དཔའི་

[072B] སྙིང་གའི་འཁོར་ལོའི་ལྟེ་བའི་ཨ་ཡིག་གི་གཡས་གཡོན་དུ་མེ་ཏོག་གཉིས་ཁ་སྦྱར་གྱི་ཚུལ་དུ་གནས་པའི་བར་གྱི་ཨ་ཡིག་དེ་བུང་བ་རྐང་དྲུག་དབྱངས་གསལ་གྱི་སྒྲ་སྒྲོག་པར་གྱུར་
ཏེ༑ འོད་ཟེར་སྔར་བཞིན་འཕྲོས་པས་ཕྱོགས་བཅུའི་རྒྱལ་བ་སྲས་བཅས་ཀྱི་མཁྱེན་བརྩེ་ནུས་པའི་བྱིན་རླབས་ཐམས་ཅད་བདུད་རྩི་འོད་ཟེར་དཀར་པོའི་རྣམ་པར་བསྡུས་ནས་ཨུཏྤལ་གྱི་རྩ་བ་ནས་ཞུགས་པས་
ཨུཏྤལ་དེ་ཉིད་ཆེས་ཆེར་རྒྱས་ཏེ་ཟེའུ་འབྲུ་བྱིན་རླབས་ཀྱི་ཟིལ་མངར་འཕྲོ་བར་གྱུར་པ། རང་སེམས་རྐང་དྲུག་གིས་འཐུང་ས་པས། བློ་གྲོས་ཀྱི་ལུས་སྟོབས་རྒྱས་ནས་ཐོས་བསམ་བསྒོམ་གསུམ་དང་འཆད་རྩོད་
རྩོམ་གསུམ་གྱི་ཤེས་རབ་ཕུན་སུམ་ཚོགས་པ་ཐབ་པར་བསམ་མོ། །མཇུག་ཏུ་ལྕེའི་སྟེང་དུ་ཨ་དཀར་པོ་ཞིག་གསལ་བཏབ་སྟེ། དབུགས་ཐེངས་གཅིག་ལ་ཨ་བརྒྱ་རྩ་བཟླ་ཞིང། ཨ་ལས་འོད་ཟེར་འཕྲོས་པས་ཕྱོགས་
བཅུའི་རྒྱལ་བ་སྲས་བཅས་ཀྱི་བྱིན་རླབས་སྤྱི་དང། ཁྱད་པར་མི་བརྗེད་པའི་གཟུངས་རྣམས་ཨ་ཡིག་དཀར་པོའི་རྣམ་པར་བསྡུས་ནས་ལྕེ་སྟེང་གི་ཨ་ལ་བསྟིམ་ཞིང། ཨ་ཡིག་མཆིལ་མ་དང་མཉམ་དུ་མིང་ནས་ཐུགས་
ཀའི་ས་བོན་ལ་ཐིམས་པས་འོད་ཟེར་རབ་ཏུ་འབར་ཏེ་རྨོངས་མུན་ཐམས་ཅད་བསལ་ནས་མི་བརྗེད་པའི་གཟུངས་ཁྱད་པར་ཅན་ཐོབ་པའི་མོས་པ་བྱའོ། །དེ་ནས་འཁོར་ལོ་ཡིག་འབྲུ་དང་བཅས་པ་འོད་དུ་ཞུ་ནས་དྲག་པོའི་

[073A]༄༅། །བཟླས་དམིགས་གསལ་བཏབ་སྟེ་བཟླ་བ་དང། ཡུམ་དང་དབྱངས་ཅན་མ་སྒྲགས་སྒྲུབ་བྱེད་ན་སྔོན་དུ་བྲིས་པའི་གཞུང་བཞིན་བྱ་སྟེ། འདིར་ཡེ་གེས་འཇིགས་ནས་མ་བྲིས་སོ། །ཞེས་པ་འདི་ཡང་དམ་
ལྡན་རིག་སྔགས་འཆང་བའི་རྣལ་འབྱོར་པ་མཁར་ཁང་དཔོན་ཚང་ཚེ་དབང་རྡོ་རྗེའི་དགོངས་བཞེད་བཞིན་དྷརྨ་བྷ་དྲས་གཡེར་ཁྲལ་ཙམ་དུ་བྲིས་


