   ༈    ཀུན་རྫོབ་བདེན་པའི་སྒྲ་དོན་སྔ་ཕྱི་གཉིས་ལས། དབུ་མ་ཐལ་འགྱུར་པའི་ལུགས་ནི་དང་པོ་དང་མཐུན་ནམ་སྙམ་སྟེ། དྭགས་
པོ་ངག་དབང་གྲགས་པའི་ལམ་རིམ་ལས། གང་ཟག་བདེན་འཛིན་ཅན་དེའི་བདེན་འཛིན་ངོར། །བདེན་པས་དངོས་རྣམས་ཀུན་རྫོབ་བདེན་ཞེས་བསྙད། །ཅེས་གསུངས་པས་སོ། །འོ་ན་འཕགས་པའི་ཡེ་ཤེས་ཀྱི་
གཟིགས་ངོར་ཀུན་རྫོབ་བདེན་པ་འཇོག་ཚུལ་ཇི་ལྟར་བྱེད་ཅེ་ན། ལམ་རིམ་ལས། བདེན་འཛིན་སྤངས་པའི་གང་ཟག་རྣམས་ཀྱི་དོར། །ཀུན་རྫོབ་ཡ་གྱལ་བདེན་པ་བཞག་ཏུ་མེད། །འོན་ཀྱང་དེའི་ངོར་ཀུན་རྫོབ་

[100A]༄༅། །བདེན་པ་འཇོག་ཅེས་དང། ཡུལ་རྣམས་བདེན་སྣང་སངས་རྒྱས་རང་སྣང་གི། །དབང་བྱས་མིན་ཀྱང་གཞན་ལ་སྣང་བ་སྣང། །དེ་ཀུན་རྣམ་མཁྱེན་མངའ་བའི་གནད་ཀྱིས་སོ། །ཞེས་
གསུངས་ཤིང། ལམ་རིམ་ཆུང་ངུ་ལས་ཀྱང། སངས་རྒྱས་ཀྱི་ཇི་སྙེད་པ་མཁྱེན་པའི་ཡེ་ཤེས་ལ། མ་རིག་པ་མ་སྤངས་པའི་ངོར་གཟུགས་སྒྲ་སོགས་རང་གི་མཚན་ཉིད་ཀྱིས་མ་གྲུབ་བཞིན་དུ་དེར་སྣང་བའི་དོན་
རྣམས་སྣང་བ་ནི། མ་རིག་པའི་བསླད་པ་ཡོད་པའི་གང་ཟག་ལ་དེ་དག་སྣང་བ་ཁོ་ནའི་སྒོ་ནས་སངས་རྒྱས་ལ་སྣང་བ་ཡིན་གྱི། གཞན་ལ་དེ་ལྟར་སྣང་བ་ལ་མ་ལྟོས་པར་སངས་རྒྱས་ཀྱི་རང་ངོས་ནས་སྣང་བ་
མིན་ནོ། །དེའི་ཕྱིར་གཟུགས་སོགས་རང་བཞིན་གྱིས་མ་གྲུབ་བཞིན་དུ་དེར་སྣང་བ་སངས་རྒྱས་ཀྱི་མཁྱེན་པ་ཡང་མ་རིག་པ་དང་ལྡན་པ་ལ་དེ་ལྟར་སྣང་བའི་ངོས་ནས་ཡིན་གྱི། གང་ཟག་དེ་ལ་དེར་སྣང་བ་ལ་མ་ལྟོས་
པར་སངས་རྒྱས་རང་གི་ངོས་ནས་དེ་ལྟར་སྣང་བའི་ཚུལ་གྱིས་མཁྱེན་པ་མིན་པས། དེར་སྣང་བས་འཁྲུལ་བར་འགྱུར་བའི་དོན་མེད་དེ། དེ་ནི་ཡེ་ཤེས་ལ་བསླད་པ་ཡོད་ནས་སྣང་བ་མིན་ཡང་ཡེ་ཤེས་དེས་ཤེས་བྱ་ཐམས་
ཅད་མཁྱེན་དགོས་པའི་གནད་ཀྱིས་སོ། །ཞེས་དང། སྟོང་མཐུན་སྐལ་བཟང་མིག་འབྱེད་ལས། བློ་དེས་བདེན་པར་མ་གཟིགས་ཀྱང་དེའི་དོན་བློ་གཞན་གྱིས་བདེན་པར་མཐོང་བ་མེད་མི་དགོས་སོ། །ཞེས་གསུངས་

[100B] །ཀུན་རྫོབ་དང་བདེན་པའི་སྒྲ་དོན་ཕྲན་རང་གིས་ཀྱང་མི་གོ་འདུག་རུང། གོ་ཚོད་ཞུ་བ་ལ། ཀུན་རྫོབ་བདེན་འཛིན་མ་རིག་པ་ལ་བྱས་ནས། དེའི་ངོར་བདེན་པ་ལ་ཀུན་རྫོབ་བདེན་པ་ཞེས་
བཤད་པ་དང། འོན་ཀྱང་བདེན་འཛིན་ཅན་གྱི་ཀུན་རྫོབ་བདེན་པ་མ་གྲུབ་སྟེ། དེའི་ངོར་བདེན་པ་གྲུབ་ཀྱང་ཀུན་རྫོབ་མ་གྲུབ་པའི་ཕྱིར། བདེན་འཛིན་གྱི་ངོར་བདེན་པ་ཙམ་གྱིས་ཀྱང་ཀུན་རྫོབ་བདེན་པ་འཇོག་པ་མིན་
ཏེ༑ ཆོས་ཉིད་ལྟ་བུ་བདེན་འཛིན་གྱི་ངོར་བདེན་ཀྱང་དེ་ཀུན་རྫོབ་བདེན་པ་མ་ཡིན་ཞིང། དོན་དམ་བདེན་པ་ཡིན་པའི་ཕྱིར། དེས་ན་ཆོས་ཉིད་དེ་ཀུན་རྫོབ་བདེན་པ་ཞེས་པའི་སྒྲ་བཤད་གཞི་ཡིན་ཀྱང་ཀུན་རྫོབ་བདེན་
པ་ཞེས་པའི་སྒྲ་འཇུག་གཞི་མ་ཡིན་ནོ་སྙམ་པ་ལགས་



