   ༈    འདིར་པཎ་ཆེན་མ་ཏིའི་ལུགས་ཀྱི་འཇམ་དཀར་
ཤེས་རབ་བློ་འཕེལ་གྱི་རྗེས་གནང་བྱ་ཚུལ་ནི། གཙང་ཞིང་ཡིད་དུ་འོང་པའི་གནས་སུ་སྟེགས་བུའི་ཁར་རྡུལ་ཚོན་དཀར་པོས་པདྨ་འདབ་བརྒྱད་བྲིས་པའི་ལྟེ་བར་ཚོམ་བུ་དཀར་པོའམ་འཇམ་དབྱངས་ཀྱི་སྐུ་དང། སྟེང་
དུ་འཇམ་དཔལ་མཚན་བརྗོད་ཀྱི་གླེགས་བམ་བཞུགས་པའི་མཐར་ཆུ་གཉིས་ཉེར་སྤྱོད་མཚམས་འཛིན་གྱིས་བསྐོར་བ། ཤར་དུ་དཀར་གཏོར་གཅིག་བདག་བསྐྱེད་ཀྱི་མཆོད་པ། བགེགས་གཏོར། ལས་བུམ་
མཎྜལ། འཐོར་འབྲུ་སོགས་ཡོ་བྱང་རྣམས་ཚོགས་པར་བྱས་ལ། བདག་བསྐྱེད་ལགས་སུ་ཡོད་པ་ལྟར་བཏང། གསང་ཆུ་བསྒྲུབ། བསྒྲུབ་གཞི་ཨ་མྲི་ཏས་བསངས། སྭ་བྷ་ཝས་སྦྱངས། སྟོང་པའི་ངང་ལས་བཾ་ལས་འོ་
མའི་རྒྱ་མཚོ་ཆེན་པོའི་དབུས་སུ། ཞེས་པ་ནས། མི་བསྐྱོད་པས་དབུ་བརྒྱན་པར་གྱུར། ཅེས་པའི་བར་རང་གི་སེམས་ཉིད་ཅེས་པ་དང། རང་ཉིད་ཅེས་པ་དོར་ནས་བདག་བསྐྱེད་ལྟར་བསྐྱེད། དེ་ནས་མཆོད་གཏོར་
ཨྲ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་བྷྲཱུཾ་ལས་རིན་པོ་ཆེའི་སྣོད་རྣམས་ཀྱི་ནང་དུ། ཨོཾ་ལས་མཆོད་གཏོར་རྣམས་ཕུལ་དུ་བྱུང་བའི་ལྷ་རྫས་སུ་གྱུར། ཨོཾ་ཨཱ་ཧཱུཨ། ལན་གསུམ་གྱིས་བརླབས་

[021A]༄༅། །ལ༑ ཨོཾ་སརྦ་ཏ་ཐཱ་ག་ཏ་ཞེས་སོགས་ཀྱིས་མཆོད། རི་བོང་འཛིན་པ་ལྟར་དཀར། ཞེས་སོགས་ཀྱིས་བསྟོད། ལྷའི་ལྗགས་འོད་ཟེར་གྱི་སྦུ་ཀུས་གཏོར་མ་གསོལ་བར་གྱུར། ཨོཾ་སརྦ་ཏ་ཐཱ་
ག་ཏ་ཨཱཡ་མཉྫུ་ཤྲཱི་ས་པ་རི་ཝཱ་ར་ཨི་དཾ་བ་ལི་ཏི་ཁ་ཁ་ཁཱ་ཧེ་ཁཱ་ཧི། ལན་གསུམ་གྱིས་ཕུལ། མཆོད་བསྟོད་གོང་ལྟར་བྱ། བཅོམ་ལྡན་འདས་ཞེས་སོགས་ཀྱིས་འདོད་དོན་ལ་གསོལ་བ་གདབ་བོ། །དེ་ནས་སློབ་མ་ཁྲུས་བྱས་
ཕྱག་དང་མཎྜལ་འབུལ་དུ་བཅུག་ནས། འོ༑ ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་རྗེས་གནང་ཟབ་མོ་ནོང་དགོངས་པ་བྱང་ཆུབ་ཀྱི་མཆོག་ཏུ་
ཐུགས་བསྐྱེད་པ་གསལ་བཏབ་ནས་གསན་པར་ཞུ། གསན་བྱའི་ཆོས་ནི། བྱ་རྒྱུད་དེ་བཞིན་གཤེགས་པའི་རིགས་ཀྱི་བདག་པོ་འཕགས་པ་འཇམ་དཔལ་དབྱངས་དཀར་པོ་པཎ་ཆེན་མ་ཏིའི་ལུགས་སུ་གྲགས་པ་སྟེ་
དེ་ཡང་འཇམ་དཔལ་དངུལས་སུ་གྲུབ་པའི་སློབ་དཔོན་ཛེ་ཏཱ་རི་དགྲ་ལས་རྣམ་རྒྱལ་གྱིས་ནོར་བུ་གླིང་པ་བདེ་བའི་རྡོ་རྗེ་རྒས་ཤིང་འཁོགས་པ་ལ་གདམས་པ་གནང་བས་ཞག་བདུན་ནས་གྲུ་བསྟེ་པཎ་ཆེན་མ་ཏིར་གྲགས་
པའི་མཁས་པ་ཆེན་པོར་གྱུར་ཅིང་ཚེའི་རིག་འཛིན་བརྙེས། དེས་ནོར་བུ་གླིང་པ་ཆུང་བ་དང། དེས་འབྱུང་གནས་སྤས་པ་དང། ངེས་པཎ་ཆེན་ཤཱཀྱ་ཤྲཱི་ལ་གནང། པཎ་ཆེན་དེ་དྲང་སྲོང་སྲིན་པོ་རིར་བཞུགས་པའི་

[021B] ཁྲོ་ཕུ་ལོ་ཙཱ་བས་ཤེས་རབ་བློ་འཕེལ་གྱི་གདམས་པ་ཞུས་པས། ང་ལ་གདམས་པ་མང་པོའི་ནང་ནས་ཁྱད་པར་འཕགས་པ། བདེ་མཆོག་དཀར་པོ་ལ་བརྟེན་ནས་ཚེ་སྒྲུབ་པ་དང། འཇམ་དཔལ་དཀར་པོ་ལ་བརྟེན་
ནས་ཤེས་རབ་སྒྲུབ་པ་དང། ཛམ་ལ་ནག་པོ་ལ་བརྟེན་ནས་ནོར་སྒྲུབ་པ་དང། ཡང་དག་མེ་གཅིག་ཐོང་གཅིག་ལ་བརྟེན་ནས་རས་ཐུབ་པ་དང་བཞི་ལས། འདི་འཇམ་དཔལ་དཀར་པོ་ལ་བརྟེན་ནས་ཤེས་རབ་སྒྲུབ་པ་མིན་གསུངས་
ནས་གནང། དེ་ནས་ད་ལྟའི་བར་དུ་བརྒྱུད་པ་ཟམ་མ་ཆད་པར་བྱུང་བ་ཡིན། འདིའི་རྗེས་གནང་འབུལ་བ་ལ། ཐོག་མར་སློབ་དཔོན་འཕགས་པ་འཇམ་དཔལ་དུ་མོས་པ་ལ་གསོལ་བ་འདེབས་པ་འདིའི་རྗེས་ཟློས་མཛོད། དུས་
གསུམ་སངས་རྒྱས་ཐམས་ཅད་དང། ལྷག་པའི་ལྷ་ཡི་ངོ་བོ་ཉིད། །དཔལ་ལྡན་བླ་མའི་བཀའ་འདྲིན་གྱིས། །བདག་ལ་རྗེས་གནང་སྩལ་དུ་གསོལ། །ལན་གསུམ། རྒྱུད་དགེ་བའི་སླད་དུ་མདུན་བསྐྱེད་ཀྱི་འཕགས་པ་འཇམ་དཔལ་
འཁོར་དང་བཅས་པའི་དྲུང་དུ་བཤེགས་པ། ཡི་རང། དོན་དམ་བྱང་སེམས། སྐྱབས་འགྲོ། སྨོན་སེམས། འཇུག་སེམས། བསྔོ་བ་སྟེ་ཡན་ལག་བདུན་གྱི་སྒོ་ནས་བྱང་སྡོམ་འཛིན་པ་འདིའི་རྗེས་ཟློས་མཛོད། དཀོན་མཆོག་
གསུམ་ལ་བདག་སྐྱབས་མཆི། ནས༑ འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག་ལན་གསུ། དངོས་གཞི་ལ་བཞི་ལས། དང་པོ་སྐུའི་རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། གང་
[022A]༄༅། །ཚེ་ལྟ་བར་འདོད་པའམ། །ཅུང་ཟད་དྲི་བར་འདོད་ན་ཡང། །མགོན་པོ་འཇམ་དབྱངས་དེ་ཉིད་ནི། །གེགས་མེད་པར་ཡང་མཐོང་བར་ཤོག་ལན་གསུམ། སློབ་མ་རྣམས་ཨ་མྲྀ་ཏེས་བསངས། སྭ་བྷ་ཝས་
སྦྱངས། སྟོང་པའི་ངང་ལས་སློབ་མ་རྣམས་ཀྱི་གོ་སར་བཾ་ལས་འོ་མའི་རྒྱ་མཚོ་ཆེན་པོའི་དབུས་སུ། ཞེས་པ་ནས། ཐུགས་ཀར་ཧཱུཾ་གིས་མཚན་པར་གྱུར། ཅེས་པའི་བར། རང་གི་ཞེས་པ་སློབ་མ་རྣམས་ཀྱི་དང། རང་ཉིད་
ཅེས་པ་སློབ་མ་རྣམས་ཞེས་བསྒྱུར་ལ་བསྐྱེད། སྐུ་ཡོད་ན་སློབ་མའི་སྤྱི་བོར་བཞག་ལ། རང་གི་ཐུགས་ཀ་ནས་འོད་ཟེར་འཕྲོས་པས་རྒྱལ་བ་སྲས་བཅས་ཐམས་ཅད་འཕགས་པ་འཇམ་དཔལ་གྱི་རྣམ་པར་སྤྱན་དྲངས་
དྲིལ་གསིལ་དང་བཅས། སངས་རྒྱས་ཀུན་གྱི་སྐུ་ཆེ་བ། །སངས་རྒྱས་ཀུན་གྱི་སྐུ་ཡིན་ཏེ། །སངས་རྒྱས་སྐུ་ཡིས་བྱིན་བརླབས་པས། །འཇམ་པའི་དབྱངས་ཀྱི་སྐུ་ཐོབ་ཤོག་ཛཿ་ཧཱུཾ་བཾ་ཧོཿ་སློབ་མ་རྣམས་ཀྱི་སྤྱི་བོ་ནས་
ཐིམས་པས་གཉིས་སུ་མེད་པར་གྱུར། དེས་སྐུའི་རྗེས་གནང་ཐོབ་པས། གནས་སྐབས་སུ་ལུས་ལ་ནང་མེད་ཅིང་མཐོང་བ་ཙམ་གྱིས་དད་པར་འགྱུར་བ་དང། མཐར་ཐུག་མཚན་དཔེས་སྤྲས་པའི་འཇམ་དཔལ་དབྱངས་
ཀྱི་སྐུ་འཐོབ་པའོ། །གཉིས་པ་གསུང་གི་རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། བརྩེ་ལྡན་ཁྱེད་ཀྱི་མཁྱེན་རབ་འོད་ཟེར་གྱིས། །བདག་བློའི་གཏི་མུག་མུན་པ་རབ་བསལ་ཏེ། །བཀའ་

[022B] །བློ་གྲོས་སྤོབས་པའི་སྣང་བ་བསྐྱེད་དུ་གསོལ། །ལན་གསུམ། སློབ་དཔོན་འཇམ་དཔལ་དུ་གསུལ་བའི་སྙིང་ནང་དུ་འཁོར་ལོ་དཀར་པོ་རྩིབས་དྲུག་པའི་ལྟེ་བར་ཨ་
དང། རྩིབས་ལ་འབྲུ་དྲུག་འཁོད་པ་ལས་མར་མེ་གཅིག་ལས་གཉིས་ཆད་ལྟར་བྱུང་བ་སློབ་དཔོན་གྱི་ཞལ་ནས་ཐོན་ཏེ། སློབ་མ་རྣམས་འཇམ་དཔལ་དུ་གསལ་བའི་ཁ་ནས་ཞུགས། སྙིང་ནང་གི་འཁོར་ལོ་དཀར་པོ་
རྩིབས་དྲུག་པའི་ལྟེ་བ་དང་རྩིབས་ལ་དང་པོའི་ཚེ་འཁོད། གཉིས་པའི་ཚེ་འདྲེས། གསུམ་པའི་ཚེ་བརྟན་པར་གྱུར་པའི་མོས་པ་དང་བཅས་འཕྲེང་བ་གཟུངས་ལ་རྗེས་ཟློས་ལན་གསུམ་མཛོད། ཨོཾ་ཝཱ་ཀྱི་དཾ་ན་མཿ་ཞེས་
བརྗོད། སློབ་དཔོན་ལ་མེ་ཏོག་འཐོར་བཞིན་དུ་རྗེས་ཟློས་མཛོད། བཅོམ་ལྡན་བདག་གིས་བཟུང་ལགས་ཀྱིས། །བཅོམ་ལྡན་བདག་ལ་བྱིན་གྱིས་རློབས། །ལན་གསུམ། དེ་ལྟར་ཕུལ་བའི་མེ་ཏོག་དེ་སྔགས་ཀྱི་འཕྲེང་
བར་བྱིན་གྱིས་བརླབས་ཏེ། ཁྱེད་རང་རྣམས་ཀྱི་མགོ་བོར་ཕུལ་བའི་མོས་པ་མཛོད། མེ་ཏོག་གཏོར་ལ། བཅོམ་ལྡན་འདི་ལ་སྩལ་ལགས་ཀྱི། །འདི་ལ་འགོ་བར་མཛད་དུ་གསོལ། །སྔགས་ཀྱི་དངོས་གྲུབ་སྩལ་
དུ་གསོལ། །བརྟུལ་ཞུགས་བརྟན་པར་མཛད་དུ་གསོལ། །རྡོ་རྗེ་སློབ་མ་འདི་རྣམས་ལ། །འཕགས་འཇམ་དཔལ་དབྱངས་ཀྱི་གསུང་གི་བྱིན་རླབས་མ་ལུས་པ་འཇུག་པར་གྱུར་ཅིག་དེས་གསུང་གི་རྗེས་གནང་

[023A]༄༅། །ཐོབ་པས། གནས་སྐབས་སུ་སྨྲ་བརྗོད་དག་ཅིང་འཆང་རྩོད་རྩོམ་གསུམ་ལ་མཁས་པ་དང། མཐར་ཐུག་ཡན་ལག་དྲུག་ཅུ་དང་ལྡན་པའི་འཇམ་དཔལ་དབྱངས་ཀྱི་གསུང་འཐོབ་པའོ་
གསུམ་པ་ཐུགས་ཀྱི་རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། ཤེས་པས་སྲིད་ལ་མི་གནས་ཤིང། །སྙིང་རྗེས་ཞི་ལ་མི་གནས་པས། །མྱ་ངན་འདས་དང་འཁོར་མི་གནས། །འཇམ་དབྱངས་
ཐུགས་ལ་གསོལ་བ་འདེབས། །ལན་གསུམ། སློབ་མ་ལུས་གནད་འཆར་བཅག་ལ། སྨིན་མཚམས་ཀྱི་ཐད་ཀྱི་ནམ་མཁར་ཨ་ཡིག་དཀར་པོ་གཅིག་ལ་སེམས་རྩེ་གཅིག་ཏུ་བསྟད་ནས། ཨ་ཨ་ཨ་ཞེས་བདུན་
གསུམ་ཉི་ཤུ་རྩ་གཅིག་བརྗོད་པས་ཨ་དེ་མེ་ལོང་གི་ཧ་ལྟར་ཡལ་ནས་སྣང་ངོར་སྟོང་སང་དང། ངེས་ངོར་ཆོས་ཐམས་ཅད་བདེན་པར་མེད་པའི་ངེས་ཤེས་ལ་མཉམ་པར་འཇོག་ཏུ་གཞུག་མེ་ཏོག་རེ་སྤྱི་བོར་བཞག་ལ་
ཨོཾ་ཨཱ་ཧཱུཾ། རྡོ་རྗེ་སློབ་མ་འདི་རྣམས་ལ་འཕགས་པ་འཇམ་དཔལ་དབྱངས་ཀྱི་ཐུགས་ཀྱི་བྱིན་རླབས་བརྟན་པར་གྱུར་ཅིག་དེས་ཐུགས་ཀྱི་རྗེས་གནང་ཐོབ་པས། གནས་སྐབས་སུ་སྡུག་བསྔལ་ཞི་ཞིང་ཆོས་ལ་བླ་འགྲོ་བ་
དང། མཐར་ཐུག་ཇི་ལྟ་ཇི་སྙེད་མཁྱེན་པའི་ཡེ་ཤེས་རྡོ་རྗེ་ལྟ་བུ་འཐོབ་པའོ། །བཞི་པ་ཡོན་ཏན་འཕྲིན་ལས་ཀྱི་རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད། དུས་འདི་ནས་ནི་བཟུང་ནས་

[023B] །བཅོམ་ལྡན་འཇམ་དབྱངས་མགོན་གྱིས་ནི། །བདག་གི་བླ་མ་མཛད་དུ་གསོལ། །ལན་གསུམ། སློབ་མའི་ལག་ཏུ་མཚན་བརྗོད་ཀྱི་གླེགས་བམ་གཏད་ནས། འདིར་འཇམ་དཔལ་གྱི་རྒྱུད་
བཞུགས་པས། འདི་རང་གིས་བརྩོན་པས་ཉམས་སུ་ལེན་ཅིང་གཞན་ལ་བསམ་པ་བཟང་པོས་བསྟན་ན་སེམས་ཅན་ལ་ཕན་ཐོགས་པར་འགྱུར་རོ། །ཞེས་བརྗོད་ལ། རྒྱ་གར་སྐད་དུ། ཞེས་པ་ནས། རྫོགས་པའི་སངས་
རྒྱས་ཀུན་གྱིས་བཤད། །ཅེས་པའི་བར་བཀླག་ཏུ་གཞུག་དེས་ཡོན་ཏན་འཕྲིན་ལས་ཀྱི་རྗེས་གནང་ཐོབ་པས། གནས་སྐབས་སུ་གནས་ལྔ་ལ་མཁས་ཤིང་གཞན་དོན་འགྲུབ་པ་དང། མཐར་ཐུག་འཕགས་པ་འཇམ་
དཔལ་དང་མཉམ་པའི་ཡོན་ཏན་འཕྲིན་ལས་འཐོབ་པའོ། །མཇུག་ཏུ་འཆད་ཉན་བྱས་པའི་དགེ་བ་རྣམས་གཞན་དོན་དུ་བསྔོ་བར་བྱའོ་སྙམ་པས་འདིའི་རྗེས་ཟློས་མཛོད། འདི་བསྒྲུབས་པ་ལས་བྱུང་བ་ཡི། །དགེ་བ་བདག་
གིས་གང་ཐོབ་པ། །དེ་ཡིས་སྐྱེ་བོ་ཐམས་ཅད་ཀྱིས། །འཇམ་དབྱངས་ཤེས་རབ་ཐོབ་པར་ཤོག་ལན་གསུམ། འདིའི་དམ་ཚིག་རྣམས་ལེགས་པར་བསྲུང་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་བཀའ་
སྩལ་བ། །དེ་དག་ཐམས་ཅད་བདག་གིས་བགྱི། །ལན་གསུམ། རང་གི་ལུས་བྲན་དུ་འབུལ་སྙམ་པས་འདིའི་རྗེས་ཟློས་མཛོད། དེང་ནས་བརྩམས་ཏེ་བདག་བྲན་དུ། །ཁྱེད་ལ་བདག་ནི་འབུལ་ལགས་ཀྱི། །ཁྱེད་

[024A]༄༅། །ཀྱིས་སློབ་མར་གཟུང་བ་དང། །ཆ་ཡིས་ཀྱང་ནི་སྤྱད་དུ་གསོལ། །ལན་གསུམ། དེས་འཕགས་པ་འཇམ་དཔལ་དབྱངས་དཀར་པོ་མ་ཏིའི་ལུགས་ཀྱི་རྗེས་གནང་སྦྱོར་དངོས་མཇུག་གསུམ་ཚང་
མར་བརྒྱུད་ལྡན་དམ་པའི་ཕྱག་བཞེས་ལྟར་ཕུལ་གྲུབ་པས། འདིའི་སྒོ་ནས་རང་གཞན་གྱི་དོན་རྒྱ་ཆེན་པོ་མཛད་པར་ཞུ། དེ་ནས་གཏང་རག་གི་མཎྜལ། མཆོད་བསྟོད། ཡིག་བརྒྱ། བཟོད་གསོལ། གཤེགས་བསྡུ་
བསྔོ་སྨོན། ཤིས་བརྗོད་རྣམས་བྱའོ།། །དེ་ལྟར་མ་ཏིའི་བཞེད་སྲོལ་འཇམ་དཔལ་དབྱངས། །དཀར་པོའི་རྗེས་གནང་དམ་པའི་ཕྱག་བཞེས་ལྟར། །གསལ་ལ་འགྲིལ་བར་དྷརྨ་བྷ་དྲ་ཡིས། །ཤིང་སྦྲུལ་ས་ཟླའི་དཀར་ཚེས་
དགའ་བར་བྲིས། །མངྒ་ལཾ་



