༄༅། །འཇམ་མགོན་སྙན་བརྒྱུད་ཀྱི་བསྟན་པའི་མཛོད་འཛིན་་སྐྱབས་རྗེ་ཛེ་སྨད་རིན་པོ་ཆེ་རྗེ་བཙུན་བློ་བཟང་དཔལ་ལྡན་བསྟན་འཛིན་ཡར་རྒྱས་
སམ་བློ་གཏེར་དགྱེས་པའི་ལང་ཚོ་དཔལ་བཟང་པོའི་གསུང་འབུམ་གྱི་གླེང་བརྗོད་བཞུགས་སོ།།

[001]༄༅། །བློ་འདས་རྒྱལ་ཀུན་མཛད་བཟང་ལྷུན་པོའི་དཔལ། །སྟོབས་ལྡན་ལྷག་བསམ་ཕྲག་པར་ཉེར་བླངས་ཏེ། །ཐུབ་བསྟན་འཛིན་པའི་རྟུལ་ཞུགས་ཡར་ཟླ་ལྟར། །རབ་རྒྱས་རྗེ་
བཙུན་བླ་མས་དགེ་ལེགས་སྩོལ། །སྟོང་ཉིད་སྙིང་རྗེའི་གཟེགས་མ་གཅིག་འདྲེས་ཤིང། །སྲིད་ཞིའི་མཐའ་ཡང་བརྒལ་བའི་འོད་ཟེར་ཅན། །བགྲང་ཡས་འཇིག་རྟེན་རྨོངས་མུན་སེལ་
བའི་གཏེར། །དམ་ཆོས་སྣང་བའི་ངོ་མཚར་དེང་འདིར་བསྔགས། །ཞེས་འཁོར་འདས་ཀུན་གྱི་ཕན་པ་དང་བདེ་བ་མ་ལུས་པ་གང་ལས་འབྱུང་བའི་གཞི་རྩ་རྒྱལ་བའི་བསྟན་པ་རིན་པོ་
ཆེར་བསྔགས་པའི་མེ་ཏོག་འཐོར་བའི་མདུན་བསུས་ཏེ་སྐབས་བབས་ཀྱི་དོན་དངོས་ནི་ད་ལམ་དགེ་ལྡན་སྙན་བརྒྱུད་ཀྱི་བསྟན་པའི་མཛོད་འཛིན་ཆེན་པོ་་སྐྱབས་རྗེ་ཛེ་སྨད་རིན་པོ་ཆེ་རྗེ་བཙུན་

[002A]༄༅། །བློ་བཟང་དཔལ་ལྡན་བསྟན་འཛིན་ཡར་རྒྱས་སམ་བློ་གཏེར་དགྱེས་པའི་ལང་ཚོ་དཔལ་བཟང་པོའི་གསུང་འབུམ་དཔར་སྐྲུན་ཞུ་བའི་སྔོན་གླེང་མདོར་བསྡུས་ཤིག་ཞུའོ། །དེ་
ཡང་་སྐྱབས་རྗེ་རིན་པོ་ཆེ་མཆོག་ནི་དངོས་འབྲེལ་དུས་རབས་ཉི་ཤུ་པ་འདིའི་ནང་རང་ཅག་བོད་གངས་ལྗོངས་པ་རྣམས་ཀྱི་མཁས་པའི་ཡང་རྩེར་སོན་པ་ཞིག་ཡིན་པ་ནི་རྩོད་མེད་ཡོངས་སུ་
གྲགས་པས་བརྗོད་མི་དགོས་མོད། འོན་ཀྱང་འདིར་དྲན་གསོའི་སླད་སྐྱེས་མཆོག་དེའི་རྣམ་པར་ཐར་པ་མདོར་ཙམ་ཞིག་གླེང་ན། ་སྐྱབས་རྗེ་མཆོག་ཕྱི་ལོ་་ལོར་བོད་ཤར་
ཕྱོགས་མདོ་ཁམས་ཀྱི་སའི་ཆར་གཏོགས་པ་འདབ་ཡང་སྟེང་ཞེས་པར་ཡབ་འཕྲིན་ལས་བརྩོན་འགྲུས་དང། ཡུམ་བཀྲ་ཤིས་གཡང་འཛོམས་གཉིས་ཀྱི་སྲས་སུ་སྐུ་བལྟམས་ཤིང། དགུང་

[002B] དགུང་ལོ་བདུན་པར་འདབ་ཡང་སྟེང་དགོན་དགའ་ལྡན་བདེ་ཆེན་གླིང་དུ་ལི་ཐང་སྒོ་གསབ་
རིན་པོ་ཆེའི་དྲུང་ནས་རབ་ཏུ་བྱུང་བ་དགེ་ཚུལ་གྱི་སྡོམ་པ་ལེགས་པར་མནོས་ཏེ་བསྟན་པའི་སྒོར་ཞུགས་ཤིང་མཚན་བློ་བཟང་དཔལ་ལྡན་བསྟན་འཛིན་ཡར་རྒྱས་ཞེས་བསྩལ། ཕྱི་ལོ་་དགུང་གྲངས་བཅུ་
གཅིག་ཐོག་བོད་དབུས་ལྷ་སར་ཕེབས་བསྐྱོད་ཀྱིས་གདན་ས་ཆེན་པོ་དགའ་ལྡན་རྣམ་པར་རྒྱལ་བའི་གླིང་གི་ཡ་གྱལ་དཔལ་ལྡན་ཤར་རྩེ་ཐོས་བསམ་ནོར་གླིང་གྲྭ་ཚང་དུ་སྒྲིགས་ཞུགས་མཛད་དེ་གཞུང་ཆེན་བཀའ་པོད་ལྔའི་
གསན་བསམ་གྱི་དབུ་ཚུགས། སྐྱེས་ཆེན་འདི་ཐུགས་བསྐྱེད་ཀྱི་དམ་བཅའ་བརྟན་ཅིང་ལྷག་པར་སྐྱེས་སྟོབས་ཀྱི་མཁྱེན་རབ་ཤིན་ཏུ་རྣོ་བས་གཞུང་ཆེན་མོའི་ཐོས་བསམ་རྣམས་དུས་ཐུང་ངུ་ཞིག་གི་ནང་མཐར་སོན་ཏེ་
ཕྱི་ལོ་་ལོར་དགུང་གྲངས་ཉེར་གཅིག་ཏུ་ཕེབས་སྐབས་ལྷ་ལྡན་སྨོན་ལམ་ཆེན་མོའི་གྲ་སྐོར་དམ་བཅའ་མཛད་དེ་མང་ཐོས་མཁས་པའི་གོ་གནས་དགེ་བཤེས་ལྷ་རམས་པའི་མཚན་བཞེས་གནང། དེ་རྗེས་
དཔལ་ལྡན་སྟོད་རྒྱུད་གྲྭ་ཚང་དུ་གསང་སྔགས་རྡོ་རྗེ་ཐེག་པའི་ལམ་ལ་ཐོས་བསམ་སྒོམ་པ་ཡ་མ་བྲལ་བར་མཛད་དེ་་ལོར་དགུ་ལོ་ཉེར་དྲུག་ཏུ་སོན་པ་ན་རྒྱུད་ཀྱི་བཤད་པ་མཐར་ཕྱིན་པའི་མཁས་པའི་དམ་བཅའ་

[003A]༄༅། །མཛད་པ་སོགས་ནང་དོན་རིག་པའི་གནད་མཐའ་དག་ལ་ནང་བྱན་ཆུད་པའི་མཁས་པའི་གོ་འཕང་ཐོབ། གཞན་ཡང་ཐུན་མོང་བའི་རིག་གནས་སྤྱི་དང་བྱེ་བྲག་བརྡ་སྤྲོད་དང་སྙན་ངག་སྡེབ་སྦྱོར་སོགས་
ལའང་ངག་གི་དབང་ཕྱུག་ཏུ་གྱུར་ཅིང། བསྟན་བཅོས་ཀྱང་དཔལ་མགོན་ཀླུ་སྒྲུབ་ཀྱི་དགོངས་པ་གསལ་བར་བྱེད་པ་འཇམ་དཔལ་དགྱེས་པའི་གཏམ་གྱིས་རྒོལ་ངན་ཕྱེ་མར་འཐག་པ་རེག་གཅོད་རལ་གྲིའི་འཕྲུལ་
འཁོར་ཞེས་བྱ་བ་སོགས་གཤམ་དུ་ཇི་ལྟར་གསལ་བ་བཞིན་མདོ་སྔགས་རིག་གནས་སོགས་གནད་དུ་མ་སྟོན་པའི་བཀའ་རྩོམ་མང་དུ་མཛད། སྐུ་གཞོན་ནུའི་དུས་ནས་ཡོངས་རྫོགས་བསྟན་པའི་མངའ་བདག་་སྐྱབས་
རྗེ་ཡོངས་འཛིན་ཁྲི་བྱང་རྡོ་རྗེ་འཆང་ཆེན་པོས་དབུས་མཁས་གྲུབ་ཀྱི་སྐྱེས་ཆེན་དམ་པ་དུ་མའི་ཞབས་ལ་བཏུགས་ཏེ་དབང་ལུང་ཁྲིད་གསུམ་གྱི་མན་ངག་བུམ་པ་གང་བྱོའི་ཚུལ་དུ་བཞེས་ལ། དེའི་ནང་ནས་ཀྱང་་སྐྱབས་
རྗེ་རྡོ་རྗེ་འཆང་ཆེན་པོའི་ཐུན་མོང་མ་ཡིན་པའི་སྙན་བརྒྱུད་ཀྱི་བླ་མའི་མན་ངག་གི་གཏེར་མཛོད་འཛིན་པའི་སྲས་ཀྱི་ཐུ་བོ་ཞིག་ཏུ་གྱུར། ཇི་ལྟར་ཐོས་པའི་དོན་རྣམས་ཀྱང་གཙོ་བོ་རང་རྒྱུད་འདུལ་བའི་ཐབས་དམ་པར་
གཅིག་ཏུ་དགོངས་ཏེ་ཉིན་མཚན་ཀུན་ཏུ་ཐོས་བསམ་སྒོམ་པ་ཟུང་དུ་འབྲེལ་བའི་རྣམ་ཐར་གཙང་མ་བདག་གིར་བཞེས་ཤིང། དེ་ཡང། ཕྱི་རུ་ཉན་ཐོས་སྤྱོད་པས་ཞི་ཞིང་དུལ། །ནང་དུ་རིམ་གཉིས་རྣལ་འབྱོར་

[003B] །མདོ་སྔགས་ལམ་བཟང་འགལ་མེད་གྲོགས་སུ་འཁྱེར། །ཞེས་པའི་གནད་དོན་ཇི་ལྟ་བ་བཞིན་རྒྱལ་བསྟན་ཡོངས་རྫོགས་གང་ཟག་གཅིག་འཚང་རྒྱ་བའི་ལམ་གྱི་རིམ་པར་གཟིགས་པའི་ཉམས་
བཞེས་ནི་རང་གིས་མཛད་པ་ཙམ་དུ་མ་ཟད་གཞན་ལའང་དེ་བཞིན་དུ་ལམ་སྟོན་གནང། སྐུ་ཚེའི་མཛད་པའང་བོད་དུ་ཐོག་མར་ལྷ་སར་སློབ་གྲྭ་གསར་པའི་ཆོས་དགེ་མཛད་ཅིང། ་སྤྱི་ནོར་་གོང་ས་སྐྱབས་མགོན་
ཆེན་པོ་མཆོག་རྒྱ་ནག་དང་རྒྱ་གར་ཏུ་གནས་གཟིགས་ཆིབས་བསྒྱུར་སྐབས་གནད་ཆེའི་འཐུས་མིའི་ཁོངས་ཆིབས་ཞབས་སུ་སྐུ་བཅར་ཞུས། དུས་འགྱུར་རྗེས་་གོང་ས་མཆོག་གི་བཀའ་དགོངས་བཞིན་བྱེས་འབྱོར་བོད་
མིའི་སྤྱི་ཚོགས་ནང་རྩ་ཆེའི་བོད་ཀྱི་རིག་གཞུང་གི་རྩ་བ་སྲ་བརྟན་ལེགས་པོ་ཞིག་ཚུགས་ཆེད་བོད་གཞུང་གཏན་འཇགས་སློབ་གྲྭ་གསར་འཛུགས་མཛད་པ་ན་དེ་དག་ཏུ་སློབ་རྒྱུའི་བོད་ཡིག་གི་སློབ་དེབ་གསར་བསྒྲིགས་
ཀྱི་རྩོམ་བྲིས་པའི་ཐུགས་འགན་གཙོ་བོར་བཞེས། དེར་མ་ཟད་གསར་བསྒྲིགས་བོད་ཡིག་སློབ་དེབ་དེ་རྣམས་ཀྱི་སྟེང་ནས་སློབ་སྟོན་ཐུབ་པའི་བོད་དགེ་ཚད་ལྡན་འོང་ཆེད་དགེ་རྒན་འོས་སྦྱོང་སྐབས་སྔ་ཕྱིའི་དབུ་བཞུགས་
མཛད་པའི་ཐོག་ནས་སློབ་སྟོན་པའི་འགན་བཞེས་གནང། དེ་བཞིན་མ་སུ་རིར་སློབ་གྲྭ་དང་པོའི་ཆོས་དགེ་དང། པ་ཆ་མ་རི། ཌལ་ཧའོ་སི་སོགས་སུ་སློབ་སྤྱི་མཛད་པ་སོགས་མདོར་ན་བྱེས་འབྱོར་བོད་རིགས་གཞོན་

[004A]༄༅། །ནུའི་བློ་གྲོས་ཀྱི་མིག་འབྱེད་པར་མཛད་པའི་བཀྲིན་ཚད་མེད་པ་བསྐྱངས། ཕྱི་ལོ་་ལོར་སྤྱི་ཚོགས་ཀྱི་ཞབས་ཞུ་ནས་དགོངས་ཞུས་ཀྱིས་མའི་སོར་གཞིས་ཆགས་སུ་ལོ་མང་རིང་མཚམས་
བསྙེན་སྒྲུབ་ཀྱི་སྒོ་ནས་ཉམས་བཞེས་ཟབ་མོ་མཛད་ཅིང། དེ་རྗེས་་སྐྱབས་རྗེ་རྡོ་རྗེ་འཆང་ཆེན་པོའི་བཀའ་དགོངས་བཞིན་གདན་ས་ཆེན་པོ་དགའ་ལྡན་རྣམ་པར་རྒྱལ་བའི་གླིང་དུ་སློབ་གཉེར་བ་རྣམས་ལ་མདོ་སྔགས་
ཀྱི་གཞུང་ཆེན་རྣམས་ལྷུག་པོར་བྱེད་པའི་དཔེ་ཁྲིད་རྒྱ་ཆེན་པོར་མཛད་པ་མ་ཚད་གདན་ས་དགའ་ལྡན་དང། དེ་བཞིན་དུ་རྡོ་རྗེ་གླིང། ཀ་ལོན་སྦུག་བལ་ཡུལ་སོགས་སུ་དད་ལྡན་གྱི་སློབ་མའི་ཚོགས་སྟོང་ཕྲག་བརྒལ་
བར་ལམ་རིམ་དང་བློ་སྦྱོང་གཙོ་བོའི་ཐོག་དབང་ལུང་ཁྲིད་སོགས་གདུལ་བྱའི་སྐལ་བ་དང་འཚམས་པའི་ཆོས་ཀྱི་འཁོར་ལོ་བསྐོར་ཏེ་སྐལ་ལྡན་གྱི་སྐྱེས་བུ་གྲངས་ལས་འདས་པར་ཐུགས་བརྩེ་ཆེན་པོས་རྗེས་སུ་བཟུང་
བ་སོགས་ཀྱི་སྒོ་ནས་རྒྱལ་བསྟན་སྤྱི་དང་ལྷག་པར་འཇམ་མགོན་བླ་མའི་བསྟན་པ་རིན་པོ་ཆེ་ཚུལ་བཞིན་དུ་སྐྱོང་བའི་མཛད་རྗེས་ཅན་གྱི་མཁས་གྲུབ་གཉིས་ལྡན་གྱི་སྐྱེས་ཆེན་དམ་པ་ཞིག་ཡིན་པ་ཀུན་གྱི་མཐོང་ཆོས་སུ་གྱུར་
པ་ཡིན་ནོ། །མདོར་ན་སྐྱེས་ཆེན་དམ་པ་འདིའི་རྣམ་པར་ཐར་པ་ནི་ཁོ་བོ་ལོ་ངོ་བཅུ་ཕྲག་བརྒལ་བར་ཤག་གི་དགེ་ཕྲུག་བྱས་ཏེ་སྐུའི་གམ་བཅར་གྱི་ཚུལ་དུ་དུས་དང་རྣམ་པ་ཀུན་ཏུ་བརྟག་ཅིང་དཔྱོད་པའི་གོ་སྐབས་

[004B] གྲུབ་ཐོབ་རྣལ་འབྱོར་པའི་ཚུལ་གྱིས་ཉམས་བཞེས། རྒྱལ་སྲས་བྱང་ཆུབ་སེམས་དཔའི་ཚུལ་གྱིས་གཞན་དོན་ལ་གཅིག་ཏུ་
གཞོལ་བའི་ཐབས་མཁས་ཀྱི་སྤྱོད་པ་རྣམས་ཕན་ཚུན་གཅིག་གིས་གཅིག་མི་འཆོལ་བར་འགལ་མེད་གཅིག་ཏུ་འདྲིལ་བ་ཞིག་ཏུ་མངོན་པས་གཟུར་གནས་ཀུན་གྱིས་རྗེས་སུ་ཡི་རང་བའི་གནས་ལགས་པ་གདོན་མི་ཟའོ།།
ཕྱི་ལོ་་ལོར་བསྟན་འགྲོའི་གེགས་དབང་ལྟ་བུས་་སྐྱབས་རྗེ་རིན་པོ་ཆེ་མཆོག་སྐུ་བསྙུན་ཚུལ་བཞེས་ཏེ་གསུང་མི་བསྩལ་བ་ལྟ་བུ་མཛད་མོད། འོན་ཀྱང་རྒྱུན་གྱི་ཐུགས་དམ་ཉམས་བཞེས་རྣམས་ཉམས་པ་
མེད་པ་སྐྱོང་གནང་ཐོག་ལྷག་པར་རྗེ་ཉིད་ཀྱིས་སྔར་ཕྱག་ཟིན་དུ་བཏབ་པའི་རྩོམ་རིགས་རྣམས་གསུང་འབུམ་ཕྱོགས་བསྒྲིགས་ཞུར་བཅུག་པ་སོགས་བཀའ་གདམས་པའི་དམ་པ་གོང་མའི་མཛད་སྤྱོད་བཞིན་བསྟན་པ་རིན་
པོ་ཆེ་འབའ་ཞིག་ཐུགས་བཅངས་མཛད་དེ་མཐར་ཕྱི་ལོ་་ཟླ་་ཚེས་་བོད་རྒྱལ་ལོ་་ཟླ་བ་་ཚེས་་ཉིན་རེ་ཞིག་གཞན་སྣང་གཟུགས་སྐུའི་བཀོད་པ་ཆོས་ཀྱི་དབྱིངས་སུ་བསྡུས་
ཚུལ་བསྟན། ་སྐྱབས་རྗེ་རིན་པོ་ཆེ་མཆོག་ནས་སྔོན་གྱི་བླ་མ་དམ་པའི་མན་ངག་དང། རང་ཉིད་ཀྱི་དགོངས་པའི་ཟབ་གནད་མང་པོ་ཞིག་ཕྱིས་རབས་ཀྱི་གདུལ་བྱ་རྣམས་ལ་དགོངས་ཏེ་མདོ་སྔགས་ཀྱི་ལམ་གྱི་རྣམ་

[005A]༄༅། །གཞག་དུ་མ་གསལ་བར་བྱེད་པའི་བསྟན་བཅོས། སྒྲུབ་ལ་གཅིག་ཏུ་གཞོལ་བ་རྣམས་ལ་སྨན་པའི་ལམ་སྟོན་གྱི་ཡིག་ཆ། གཞན་ཡང་ཐུན་མོང་བ་བོད་གངས་ཅན་པའི་བརྡ་སྤྲོད་དང་སྙན་ངག་སོགས་
ལྷུག་པོར་བྱེད་པའི་བཀའ་རྩོམ་སོགས་དང། མཐའ་ན་རང་ཅག་བོད་མི་རིགས་ཀྱི་ངོ་བོ་མཚོན་པར་བྱེད་པའི་འཇིག་རྟེན་གྱི་གཏམ་དང་ལོ་རྒྱུས་མང་དག་ཅིག་ཀྱང་བོར་གྱིས་དོགས་ནས་དུས་ཡུན་རིང་པོའི་ནང་སྐུ་ངལ་
འཛེམས་མེད་ཀྱིས་ཡི་གེར་བཀོད་གནང་མཛད་པ་རྣམས་ད་ལམ་ཕྱོགས་གཅིག་ཏུ་བཏུས་ཏེ་དཔར་སྐྲུན་ཞུ་རྒྱུར་བརྟེན་དེང་མཁས་པའི་དབང་པོ་འདིའི་གསུང་གི་བདུད་རྩི་རྣམས་སྐྱེ་བོ་མཆོག་དམན་ཀུན་གྱིས་ཉམས་སུ་
མྱོང་བའི་གོ་སྐབས་བཟང་པོ་ཐོབ་ངེས་ལགས། དེ་ཡང་གསུང་འབུམ་དཔེ་རིང་པོད་དྲུག་གི་བརྗོད་བྱ་དང་གོ་རིམ་རྣམས་ངོ་སྤྲོད་རགས་ཙམ་ཞུས་ན། ཀ། ཁ།
མཆོག་དྲིལ་བུ་ལུས་དཀྱིལ་གྱི་བསྙེན་ཆེན་དང་འབྲེལ་བའི་ཆོས་སྐོར་སོགས་གསང་སྔགས་ཀྱི་སྐོར་སྣ་ཚོགས། ག། ང། ཆོས་འབྱུང་ལོ་རྒྱུས་
ཀྱི་སྐོར། ཅ། ཞུ་འཕྲིན། ཞལ་གདམས་ཉམས་མགུར་སོགས་གསུང་ཐོར་བུའི་སྐོར། ཆ། གཏམ་དང་ངག་སྒྲོས་སྣ་ཚོགས་ཀྱི་སྐོར་བཅས་བཞུགས་སོ།།

[005B]
ལྷ་གདུང་དཀར་པོ་དགེ་བཤེས་བློ་བཟང་ཆོས་དར་ནས་ལོ་ངོ་གཉིས་ཀྱི་རིང་ཀམ་པུའུ་ཀྲར་ནང་མ་ཕྱིའི་དེབ་ཀྱི་ཨང་གྲངས་ཇི་བཞིན་ཕབ་འཇུག་གནང། དེ་བཞིན་དུ་བདེ་མཆོག་གི་ཆོས་སྐོར་སོགས་སྔར་དཔར་དུ་བསྐྲུན་
ཟིན་པའི་རིགས་རྣམས་ཀྱང་ཀམ་པུའུ་ཀྲར་ནང་བཅུག་སྟེ་གསུང་འབུམ་ཡོངས་རྫོགས་ཀྱི་ཐོག་མའི་ཟིན་བྲིས་ཤིག་བཀོད། དེ་གཞིར་བཞག་གིས་ཁོ་བོ་ཐུབ་བསྟན་སྦྱིན་པས་་སྐྱབས་རྗེ་རིན་པོ་ཆེ་ཉིད་ལ་དགོངས་
སྐོར་ཞུས་ཏེ་གཙོ་བོ་བརྗོད་བྱ་དང་ཀློག་པ་པོའི་གཟིགས་བདེ་དང་བསྟུན་ཏེ་གསུང་འབུམ་པོད་སོ་སོ་ད་ལྟའི་དཀར་ཆག་གི་གོ་རིམ་ལྟར་བསྒྲིགས་ཏེ་ཟིན་བྲིས་ཀྱི་མ་དཔེ་ཞིག་བཟོས། དེ་ཡང་གསུང་འབུམ་གྱི་བརྗོད་
བྱ་རང་ལ་མ་ཕྱིའི་དེབ་ནང་གང་ཡོད་ལས་ཡི་གེ་བཟོ་བཅོས་གཏན་ནས་བྱས་མེད་པ་མ་ཟད། ལྷག་པར་གཏམ་དང་ལོ་རྒྱུས་ཀྱི་སྐོར་ནང་དུས་དང་བརྗོད་དོན་དང་བསྟུན་ནས་ཕྱོགས་སྒྲིག་བགྱིད་འོས་པ་ཞིག་འདུག་
ནའང་མ་བགྱིས་པར་མ་ཕྱིའི་ནང་གོ་རིམ་ཇི་ལྟར་ཡོད་པ་རང་སོར་བཞག་ཡོད། དེ་ཡང་གཏམ་ཚོགས་དེ་དག་ལས་ཕལ་མོ་ཆེ་ནི་སྔོན་གྱི་ངག་སྒྲོས་ཡིན་པས་གཅིག་ཏུ་བདེན་པའི་ངེས་པ་མེད་པར་ཞུ་མ་དགོས་ཤིང་

[006A]༄༅། །འོན་ཀྱང་ལོ་རྒྱུས་དང། ངག་སྒྲོས། ལྷག་པར་གོ་རྒྱུའི་ཐོག་ནས་ལྷ་ས་བས་གཏང་བའི་གཞས་ཚིག་དེ་རྣམས་ཀྱིས་བོད་མིའི་སྤྱི་ཚོགས་ཀྱི་གནས་སྟངས་དང། མི་རིགས་ཀྱི་གོམས་གཤིས་དང་ལྟ་
ཚུལ། བོད་མི་ཕལ་པས་ཆབ་སྲིད་ཀྱིས་འཕོ་འགྱུར་ལ་བལྟ་ཕྱོགས་ཇི་འདྲ་ཡོད་མིན། ཆོས་ལུགས་དང་ཆབ་སྲིད་ཀྱི་འབྲེལ་བ་སོགས་གལ་ཆེའི་གནད་དོན་མང་པོ་ཞིག་མཚོན་པར་སྣང་བར་བརྟེན་་སྐྱབས་རྗེ་རིན་པོ་
ཆེ་ནས་ཆེད་དུ་བསྡུས་གནང་བར་གདོན་མི་ཟ། མ་དཔེ་ཞུ་དག་གི་འགན་ཁུར་གཙོ་བོ་་སྐྱབས་རྗེ་རིན་པོ་ཆེའི་ཤག་གི་དགེ་ཕྲུག་དགའ་ཤར་ལྷ་རམས་པ་འཆི་མེད་ཚེ་རིང། བྱམས་པ་དཀོན་མཆོག་རྒྱལ་ལྷ་དཀར་
པོ་དགེ་བཤེས་བློ་བཟང་ཆོས་དར་གསུམ་ནས་བཞེས་ཤིང། ཁོ་བོས་ཀྱང་ཞུ་དག་ཆ་ཚང་ཞིག་ལོགས་སུ་བྱས་པ་སོགས་ད་ལམ་རྣམ་དཀར་གྱི་བགྱི་བ་འདིའི་ཐོག་མཐའ་བར་གསུམ་དུ་མི་ཤིས་པ་ཅུང་ཟད་ཀྱང་མེད་པས་
ཚང་མས་ཡིད་ཆེས་ཀྱི་གནས་སུ་བཟུང་འོས་པ་ལགས་སོ། །ད་ལྟ་དཔར་སྐྲུན་ཞུས་པའི་གསུང་འབུམ་གྱི་ཁོངས་སུ་བཞུགས་པ་རྣམས་ནི་་སྐྱབས་རྗེ་རིན་པོ་ཉིད་ནས་གསོལ་བསྩལ་གནང་བའི་གསུང་རིགས་ཤ་སྟག་ཡིན་
འདིར་མི་གསལ་བ་ནི་ད་ལྟ་ཟིན་བྲིས་ཀྱི་ཚུལ་དུ་ཡོད་པའི་ཆབ་ཤོག་དཔྱད་ཞིབ་ཀྱིས་བསྒྲིགས་དགོས་པ་ཐུམས་གཅིག་ཡོད་པ་ཞིག་དང། དེ་སྔ་དུས་འགྱུར་མ་བྱུང་གོང་་སྐྱབས་རྗེ་རིན་པོ་ཆེ་ནས་ཕྱག་བྲིས་སུ་བཏབ་

[006B] འོན་ཀྱང་རིམ་
པས་གསུང་འདི་རྣམས་དཔར་སྐྲུན་ཞུ་ཐུབ་པའི་རེ་འདུན་ཞུ་གི་ཡོད། ད་ལམ་གསུང་འབུམ་པོད་དྲུག་པོ་འདི་རྣམས་དཔར་སྐྲུན་ཞུས་པའི་རྣམ་དཀར་གྱི་བགྱི་བ་འདིས་བདག་ཅག་གི་འདྲེན་མཆོག་བཀའ་དྲིན་མཚུངས་
མེད་དགེ་བའི་བཤེས་གཉེན་ཆེན་པོ་འཇམ་མགོན་སྙན་བརྒྱུད་ཀྱི་བསྟན་པའི་མངའ་བདག་གངས་ཅན་མཁས་པའི་ཁྱུ་མཆོག་་སྐྱབས་རྗེ་ཛེ་སྨད་རིན་པོ་རྗེ་བཙུན་བློ་བཟང་དཔལ་ལྡན་བསྟན་འཛིན་ཡར་རྒྱས་དཔལ་བཟང་
པོ་མཆོག་གི་ཐུགས་ཀྱི་དགོངས་པ་ཟབ་མོ་ཡོངས་སུ་རྫོགས་པ་དང། སྐུ་གཤེགས་ཕྱག་མཛོད་དགེ་སློང་བློ་བཟང་སྐལ་བཟང་ལགས་ཀྱི་ཐུགས་འདུན་ཡིད་བཞིན་དུ་འགྲུབ་པ་སོགས་ཀྱི་སྨོན་ལམ་འདེབས་བཞིན་པ་བཅས་
སྔོན་གླེང་འདི་བཞིན་མགོན་པོ་འདིའི་སློབ་མའི་གྲལ་མཐར་གཏོགས་ཀྱང་གསུང་གི་བདུད་རྩིར་ངོམས་མེད་ལོངས་སུ་སྤྱོད་པའི་གོ་སྐབས་ཐོབ་པ་མ་ཟད། ལོ་ངོ་བཅུ་ཕྲག་བརྒལ་བར་སྐྱེས་ཆེན་དམ་པ་འདིའི་སྐུའི་གམ་
བཅར་གྱི་ཚུལ་དུ་བཀུར་བསྟི་ཞུ་བའི་སྐལ་བ་དང་ལྡན་པ་ལྷ་རམས་པའི་མིང་འཛིན་ཐུབ་བསྟན་སྦྱིན་པས། ཨིང་ལེན་ཁེམ་བི་རྫི་མཐོ་སློབ་ཁང་ནས། ་ཟླ་་ཚེས་་བཟང་པོར་བྲིས་པ་དགེའོ།། །།



