
[029A]༄༅། །   ༈    ཞེས་པའི་བཤད་བཀའ་དེ་གང་ཡིན་ཞེ་ན། བཤད་བཀའ་ནི་བཤད་པའི་བཀའ་སྲོལ་ཏེ་
དེ་ཡང་རྗེ་བདག་ཉིད་ཆེན་པོ་ནས། རྒྱལ་ཚབ་དར་མ་རིན་ཆེན། ཉན་པོ་ཤཱཀྱ་རྒྱལ་མཚན། སེ་ར་མཁས་བཙུན་དོན་ཡོད་དཔལ་ལྡན། སེ་ར་རྗེ་བཙུན་ཆོས་ཀྱི་རྒྱལ་མཚན། ཁྲི་ཆེན་དགེ་འདུན་རྒྱལ་
མཚན། སྟག་ལུང་བྲག་པ་བློ་གྲོས་རྒྱ་མཚོ། འཇམ་དབྱངས་དཀོན་མཆོག་ཆོས་འཕེལ་གྱི་བར་བླ་མ་གོང་མ་གོང་མས་འོག་མ་འོག་མ་རྣམས་ལ། ལམ་གྱི་རིམ་པའི་ཚིག་རེ་རེ་ནས་དོན་འདི་
དང། འདི་ཡིན་ནོ་ཞེས་ར་སྤྲད་ནས་ཐོས་པའི་སྒྲོ་འདོགས་གཅོད་པའི་བཀའ་སྲོལ་བཟང་པོ་དེ་འབད་པ་ཆེན་པོས་ཞུས་ནས་སྩལ་བའི་ཐོས་པའི་བླ་མ་བརྒྱུད་རིམ་གཅིག་དང། ཡང་རྗེ་རིན་པོ་ཆེ་ནས་
རྗེ་བཙུན་ཤེས་རབ་སེང་གེ། པཎ་ཆེན་དགེ་འདུན་གྲུབ། མཁས་གྲུབ་ནོར་བཟང་རྒྱ་མཚོ། རྒྱལ་བ་དགེ་འདུན་རྒྱ་མཚོ། ཁྲི་ཆེན་བདེ་བ་ཅན་པ་དགེ་ལེགས་དཔལ་བཟང། ལྷ་བཙུན་བསོད་ནམས་
དཔལ་བཟང། རྒྱལ་བ་བསོད་ནམས་རྒྱ་མཚོ། སྤྱན་སྔ་གཞོན་ནུ་ཆོས་དཔལ་བཟང་པོ། འཁོན་སྟོན་དཔལ་འབྱོར་ལྷུན་གྲུབ་བམ་སྣང་མཛད་རྡོ་རྗེ། ཟུང་འཇམ་དབྱངས་དཔལ་འབྱོར་འཕྲིན་

[029B]
གེགས་སེལ་ཕོགས་འདོན་དང་བཅས་ཏེ་ཉམས་སུ་ལེན་དུ་འཇུག་པའི་འཁྲིད་བཀའ་འམ། འཁྲིད་པའི་བཀའ་སྲོལ་བཟང་པོ་དེ་འབད་པ་ཆེན་པོས་ཞུས་ནས་སྩལ་བའི་བསམ་སྒོམ་གྱི་བླ་མ་བརྒྱུད་རིམ་
གཅིག་སྟེ། བཤད་བཀའ་དང་འཁྲིད་བཀའི་བརྒྱུད་ཚུལ་སོ་སོར་བགྲང་རྒྱུ་ཡོད་པས། དགོན་པའི་བླ་རབས་འདྲེན་པ་ཙམ་དང། བར་སྐབས་ཀྱི་བརྒྱུད་པའི་ཁུངས་མེད་པ་གཞན་ལ་སྟོན་མཁན་ཚོ་དང་མི་
འདྲ་གསུང་རྒྱུ་སྟེ། མཇུག་ཏུ་ཡང། སྨྲ་མཁས་ངག་གི་དབང་ཕྱུག་རྗེ་བཙུན་བླ་མ་དཀོན་མཆོག་ཆོས་འཕེལ་བའི་དྲུང་དུ་ལམ་གྱི་རིམ་པ་ཆེན་མོ་ཚིག་གཅིག་ཀྱང་མ་ལུས་པའི་གཟབས་བཤད་ལན་
གཉིས་ཀྱི་བར་དུ་མནོས། ཞེས་དང། རྒྱལ་བའི་གསུང་རབ་མཐའ་དག་ལ་གཞན་དྲིང་མི་འཇོག་པའི་རྩོང་དུས་ཀྱི་ཀུན་མཁྱེན་ཆེན་པོ་འཁོན་སྟོན་ཆོས་ཀྱི་རྒྱལ་པོའི་ཞལ་ལུང་དྲི་མ་མེད་པ་འཇམ་དབྱངས་
བླ་མའི་དྲིན་ལས་ལེགས་པར་ཐོས། ཞེས་གསུངས་པའི་ཕྱིར་རོ།།



