༄༅། །མཉན་བྱའི་དབང་པོའི་ཟུར་བཀོལ་གཞན་ལས་ཕུལ་ཏུ་ཕྱིན་པ་འདི་མཁས་གྲུབ་བསྟན་པའི་ཉི་མ་རྗེ་བཙུན་
ཆོས་ཀྱི་རྒྱལ་མཚན་དཔལ་བཟང་པོས་ཇོ་བོ་རིན་པོ་ཆེའི་ཆ་འདབ་ཆོས་གྲྭ་ཆེན་པོ་སེ་ར་ཐེག་ཆེན་གླིང་དུ་སྦྱར་བའོ། །

[001A] །མ་གྲུབ་སྦྱར་བ་བརྗོད་བྱ་མིན། །ཞེས་སོགས་ཀྱི་སྐབས་སུ། མདོ་རང་འགྲེལ་ལས། ཕྱོགས་ཀྱི་ཆོས་ནི་རྒོལ་བ་དང། །ཕྱིར་རྒོལ་བ་གཉིས་ཀ་ལ་ངེས་པར་བཟུང་ངོ། །དེ་བཞིན་དུ་མཐུན་པའི་ཕྱོགས་ལ་ཡོད་པ་
དང། མེད་པ་ལ་སོགས་པ་དག་ལ་ཡང་ཅི་རིགས་པར་བརྗོད་པར་བྱའོ། །ཞེས་གསུངས། ལུང་འདི་ཡི་དོན་བཤད་པ་ལ། རང་ལུགས་བཞག་པ་དང། ཞར་ལ་གཞན་གྱི་ལུང་དོན་འཆད་ཚུལ་དགག་པ་གཉིས། དང་པོ་ནི། ཐར་ལམ་གསལ་
བྱེད་ལས། དོན་འདི་ལྟར་ཡིན་ཏེ། ཞེས་སོགས་ཀྱིས་འཆད་ལ། དེ་རྣམས་ཀྱི་དོན་བསྡུས་ནས་བཤད་ན། ཅི་རིགས་པ་ཞེས་སྨོས་པའི་དོན་གང་ཡིན་ཞེ་ན། དེའི་དོན་ཡོད་དེ། གཞན་དོན་སྐབས་ཀྱི་སྒྲུབ་རྟགས་ཀྱི་ཕྱོགས་ཆོས་རྒོལ་
ཕྱི་རྒོལ་གཉིས་ཀ་ལ་མ་གྲུབ་པ་དང། གང་རུང་ལ་མ་གྲུབ་པ་དང། ཕྱོགས་ཆོས་ལ་ཐེ་ཚོམ་ཟ་བ་དང། གཞི་མ་གྲུབ་ཆོས་ཅན་དུ་བཟུང་བ་དཔེ་བཞི་དང། མཐུན་ཕྱོགས་ལ་ཁྱབ་བྱེད་དུ་ཡོད་པ་དང་ཁྱབ་བྱེད་དུ་མེད་པ་དང། རྣམ་གཉིས་སུ་འཇུག་
པའི་ཕྱོགས་ཆོས་ཅན་དགུའི་རྗེས་སུ་འགྲོ་ལྡོག་གི་ཁྱབ་པ་རྒོལ་ཕྱི་རྒོལ་གཉིས་ཀ་ལ་མ་གྲུབ་པ་དང། གང་རུང་ལ་མ་གྲུབ་པ་དང། རྗེས་སུ་འགྲོ་ལྡོག་གི་ཁྱབ་པ་ལ་ཐེ་ཚོམ་ཟ་བ་དང། གཞི་མ་གྲུབ་དཔེར་བཟུང་བ་ཅི་རིགས་པར་དཔེ་དོན་དུ་

[002A]༄༅། །སྦྱར་ཏེ། དང་པོ་གསུམ་དཔེ་དོན་དུ་སྦྱོར། ཕྱི་མ་གཉིས་དཔེ་དོན་དུ་མི་སྦྱོར་བ་ལུང་དེའི་དོན་ཡིན་པའི་ཕྱིར། དཔེ་དོན་སྦྱོར་ཚུལ་ནི། གཞན་དོན་སྐབས་ཀྱི་སྒྲུབ་རྟགས་ཡང་དག་གི་ཕྱོགས་ཆོས་རྒོལ་ཕྱི་རྒོལ་གཉིས་ཀ་ལ་མ་གྲུབ་ན་
ཕྱོགས་ཆོས་མི་འགྲུབ་པ་དང། ཕྱོགས་ཆོས་ཅན་དགུའི་འགལ་རྟགས་གཉིས་ཀྱི་རྗེས་སུ་འགྲོ་ལྡོག་གི་ཁྱབ་པ་རྒོལ་ཕྱི་རྒོལ་གཉིས་ཀ་ལ་མ་གྲུབ་པས་འགལ་རྟགས་གཉིས་ཀྱི་རྗེས་སུ་འགྲོ་ལྡོག་གི་ཁྱབ་པ་མི་འགྲུབ་ཅེས་དཔེ་དོན་
དུ་སྦྱོར། དེ་བཞིན་དུ། གཞན་དོན་སྐབས་ཀྱི་སྒྲུབ་རྟགས་ཀྱི་ཕྱོགས་ཆོས་རྒོལ་ཕྱི་རྒོལ་གང་རུང་ལ་མ་གྲུབ་ན། དེའི་ཕྱོགས་ཆོས་མི་འགྲུབ་པ་དང། ཕྱོགས་ཆོས་ཅན་དགུའི་ནང་གི་ཐུན་མོང་བའི་མ་ངེས་པའི་རྟགས་བཞི་པོའི་
རྗེས་སུ་འགྲོ་ལྡོག་གི་ཁྱབ་པ་རྒོལ་ཕྱི་རྒོལ་གང་རུང་ལ་མ་གྲུབ་པས། དེ་བཞི་ཡི་རྗེས་སུ་འགྲོ་ལྡོག་གི་ཁྱབ་པ་མི་འགྲུབ་པ། དཔེ་དོན་དུ་སྦྱོར་བ་དང་གཞན་དོན་སྐབས་ཀྱི་སྒྲུབ་རྟགས་ཀྱི་ཕྱོགས་ཆོས་ལ་ཐེ་ཚོམ་ཟ་ན། དེའི་ཕྱོགས་
ཆོས་མི་འགྲུབ་པ་དང། ཕྱོགས་ཆོས་ཅན་དགུའི་ནང་གི་ཐུན་མོང་མ་ཡིན་པའི་མ་ངེས་པའི་རྟགས་ཀྱི་ཁྱབ་པ་ལ་ཐེ་ཚོམ་ཟ་བས། དེ་ཡི་རྗེས་སུ་འགྲོ་ལྡོག་གི་ཁྱབ་པ་མི་འགྲུབ་པ་དཔེ་དོན་དུ་སྦྱོར། གཞི་མ་གྲུབ་ཆོས་ཅན་

[002B] ཕྱོགས་ཆོས་མི་འགྲུབ་པ་དང། གཞི་མ་གྲུབ་མི་མཐུན་དཔེར་བཟུང་བས་ལྡོག་ཁྱབ་མི་འགྲུབ་པ་དཔེ་དོན་དུ་མི་སྦྱོར་ཏེ། སྒྲུབ་རྟགས་ལ་གཞི་མ་གྲུབ་ཆོས་ཅན་དུ་བཟུང་ན། ཕྱོགས་ཆོས་མི་འགྲུབ་པ་འཐད་ཀྱང། གཞི་མ་གྲུབ་
མི་མཐུན་དཔེ་ཡང་དག་ཏུ་བཟུང་བས་ལྡོག་ཁྱབ་འགྲུབ་པ་ལ་མི་གནོད་པའི་ཕྱིར། རྟགས་གཉིས་པ་གྲུབ་སྟེ། མི་རྟག་པ་མ་ཡིན་ན། བྱས་པ་མ་ཡིན་པས་ཁྱབ། དཔེར་ན། དངོས་གྱུར་གྱི་ནམ་མཁའ་བཞིན། སྒྲ་ནི་བྱས་ཞེས་པའི་སྒྲུབ་ངག་འདི། བྱས་
པའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཆོས་མི་མཐུན་སྦྱོར་གྱི་སྒྲུབ་ངག་ཡང་དག་ཡིན་པའི་ཕྱིར་དང། གང་ཡོད་པ་མ་ཡིན་ན། ཚད་མས་མ་དམིགས་པས་ཁྱབ། དཔེར་ན། རི་བོང་གི་རྭ་བཞིན། སྒྲ་ནི་ཚད་མས་དམིགས་པ་ཡིན་ནོ། །ཞེས་པའི་སྒྲུབ་
ངག་འདི་ཡང་སྒྲུབ་ངག་ཡང་དག་ཡིན་པའི་ཕྱིར་དང། དེ་ལྟར་ཡང་ཐར་ལམ་གསལ་བྱེད་ལས། ཆོས་ཅན་མ་གྲུབ་པའི་ཕྱོགས་ཆོས་མ་གྲུབ་པ་དེ་དང། དགུའི་ནང་གི་རྟགས་ཡང་དག་གཉིས་པོ་ལ་གཞི་མ་གྲུབ་མི་མཐུན་དཔེར་བཟུང་ན། ལྡོག་
ཁྱབ་མི་འགྲུབ་པ་དཔེ་དོན་དུ་མི་སྦྱོར་བའི་དོན་ནོ། །ཞེས་གསུངས། གཞན་ཡང། དེ་སྒྲུབ་ཀྱི་སྒྲུབ་རྟགས་ཡང་དག་གི་མི་མཐུན་དཔེ་བཞི་མ་གྲུབ་པས། དེ་སྒྲུབ་ཀྱི་སྒྲུབ་རྟགས་ཡང་དག་གི་ལྡོག་ཁྱབ་འགྲུབ་པ་ལ་མི་གནོད་དེ། བློའི་ཡུལ་དུ་བྱར་རུང་གི་རྟགས་
ཀྱིས། བུམ་པ་ཤེས་བྱར་སྒྲུབ་པའི་མི་མཐུན་དཔེ་ཡང་དག་གཞི་མ་གྲུབ་ཀྱང། དེ་སྒྲུབ་ཀྱི་ལྡོག་ཁྱབ་འགྲུབ་པའི་ཕྱིར། འགྲེལ་བཤད་གཉིས་ལྟར་ན། དེ་སྒྲུབ་ཀྱི་མཐུན་དཔེ་ཡང་དག་ཡིན་ན། གཞི་གྲུབ་པས་ཁྱབ་པ་མིན་ཏེ། གང་ཟག་གི་བདག་ཚད་

[003A]༄༅། །མས་མ་དམིགས་ན། གང་ཟག་གི་བདག་མེད་པས་ཁྱབ། དཔེར་ན། རི་བོང་རྭ་བཞིན། སྒྲ་ནི་གང་ཟག་གི་བདག་ཚད་མས་མ་དམིགས་པ་ཡིན་ནོ། །ཞེས་པའི་སྒྲུབ་ངག་འདི་སྒྲུབ་ངག་ཡང་དག་ཡིན་པའི་ཕྱིར་ཏེ། མི་རྟག་པ་མ་ཡིན་ན། བྱས་
པ་མ་ཡིན་པས་ཁྱབ། དཔེར་ན། དངོས་གྱུར་གྱི་ནམ་མཁའ་བཞིན། སྒྲ་ནི་བྱས་ཞེས་པའི་སྒྲུབ་ངག་འདི་སྒྲུབ་ངག་ཡང་དག་ཡིན་པའི་ཕྱིར་ཏེ། མདོ་རང་འགྲེལ་ལས། འདི་ལྟར་བཤད་པ་རྣམས། གཞན་དོན་སྐབས་ཀྱི་རྟགས་ཡང་དག་གི་དབང་དུ་བྱས་
པ་ཡིན་གྱི། རྟགས་ཡང་དག་ཐམས་ཅད་ཀྱི་དབང་དུ་བྱས་པ་མིན་ཏེ། ཕྱོགས་ཆོས་དང་རྗེས་སུ་འགྲོ་ལྡོག་གི་ཁྱབ་པ་རྒོལ་ཕྱི་རྒོལ་གཉིས་ཀས་མ་གྲུབ་ཀྱང། རྟགས་ཡང་དག་དུ་གྱུར་པའི་རང་དོན་སྐབས་ཀྱི་རྟགས་ཡང་དག་ཡོད་པའི་ཕྱིར་
གཞན་དོན་སྐབས་ཀྱི་རྟགས་ཡང་དག་གི་ནང་ནས་ཀྱང་སྒྲུབ་རྟགས་ཡང་དག་གི་དབང་དུ་བྱས་པ་ཡིན་གྱི། གཞན་དོན་སྐབས་ཀྱི་རྟགས་ཡང་དག་ཐམས་ཅད་ཀྱི་དབང་དུ་བྱས་པ་མིན་ཏེ། གཞི་མ་གྲུབ་ཆོས་ཅན་དུ་བཟུང་བའི་གཞན་དོན་སྐབས་ཀྱི་རྟགས་ཡང་
དག་ཡོད་དེ། ཆ་བཅས་ཀྱི་དངོས་པོ་མིན་པ་དེ། བ་གླང་གི་སྤྱི་རྟག་དངོས་རང་གི་གསལ་བ་དུ་མ་ལ་དོན་དམ་པར་འཕྲོད་འདུ་མ་འབྲེལ་བར་སྒྲུབ་པའི་གཞན་དོན་སྐབས་ཀྱི་རྟགས་ཡང་དག་ཡིན་པའི་ཕྱིར་ཏེ། དེ་ལྟར་ཡང་ཐར་ལམ་གསལ་བྱེད་ལས། འདི་དག་
ཀྱང་སྒྲུབ་རྟགས་དང། དེ་ཡང་གཞན་དོན་སྐབས་ཀྱི་དབང་དུ་བྱས་པར་བསམ་སྟེ། ཞེས་སོགས་གསུངས། གཞི་མ་གྲུབ་ཆོས་ཅན་དུ་བཟུང་བའི་རྟགས་ཡང་དག་ཡོད་ཀྱང། ཤེས་འདོད་ཆོས་ཅན་གཞི་མ་གྲུབ་པའི་རྟགས་ཡང་དག་མེད་དེ་

[003B] དེ་སྒྲུབ་ཀྱི་བསྒྲུབ་བྱ་ལ་ཚད་མས་གནོད་པས་ཁྱབ་པའི་ཕྱིར། ཀུན་ཏུ་རྒོལ་བ་བདག་ཉིད་ཀྱི། །ཞེས་སོགས་གསུངས། མཁས་པ་ཁ་ཅིག་གཞི་མ་གྲུབ་ཆོས་ཅན་དུ་བཟུང་བའི་རྟགས་ཡང་དག་ཡོད་དེ། སྐྱེས་བུ་འདི་
ཆོས་ཅན། སྡུག་བསྔལ་བ་ཡིན་ཏེ། རི་བོང་གི་རྭས་ཕུག་པ་ཡིན་པའི་ཕྱིར། ཞེས་བཀོད་པའི་ཚེ། རི་བོང་གི་རྭས་ཕུག་པ་ཆོས་ཅན། སྐྱེས་བུ་སྡུག་བསྔལ་བར་སྒྲུབ་པའི་རྟགས་ལྟར་སྣང་ཡིན་ཏེ། དེ་སྒྲུབ་ཀྱི་རྟགས་སུ་བཀོད་པ་གང་ཞིག་དེ་སྒྲུབ་ཀྱི་ཕྱོགས་ཆོས་མ་ཡིན་པའི་ཕྱིར་
ཞེས་བཀོད་པའི་ཚེ་ན། དེ་སྒྲུབ་ཀྱི་རྟགས་སུ་བཀོད་ནས། དེ་སྒྲུབ་ཀྱི་ཕྱོགས་ཆོས་མིན་པ། རི་བོང་གི་རྭས་ཕུག་པ། སྐྱེས་བུ་སྡུག་བསྔལ་བར་སྒྲུབ་པའི་རྟགས་ལྟར་སྣང་དུ་སྒྲུབ་པའི་སྒྲུབ་རྟགས་ཡང་དག་ཡིན་པའི་ཕྱིར། ཞེས་གསུངས་པ་མི་འཐད་དེ། ཐར་ལམ་གསལ་བྱེད་ལས་
དེའི་རྒྱུ་མཚན་སྒྲུབ་རྟགས་ལ། གཞི་མ་གྲུབ་ཆོས་ཅན་དུ་བྱས་ན། ཕྱོགས་ཆོས་མི་འགྲུབ་ལ། གཞི་མ་གྲུབ་མི་མཐུན་དཔེར་བཟུང་ན། ལྡོག་ཁྱབ་གྲུབ་བ་ལ་མི་གནོད་པའི་ཕྱིར། ཞེས་གསུངས་པ་དང་འགལ་བའི་ཕྱིར་དང། རི་བོང་གི་རྭས་ཕུག་པ་དེ་སྒྲུབ་ཀྱི་རྟགས་ལྟར་སྣང་དུ་སྒྲུབ་པའི་
རྟགས་ཡང་དག་ཡོད་ན། གང་ཟག་གི་བདག་མེད་པར་སྒྲུབ་པའི་རྟགས་ཡང་དག་ཡོད་དགོས་པས། ཚད་མས་མ་དམིགས་པ་དེ། གང་ཟག་གི་བདག་མེད་པར་སྒྲུབ་པའི་རྟགས་ཡང་དག་དུ་འགྱུར་བའི་སྐྱོན་ཡོད་པའི་ཕྱིར། ཁ་ཅིག་ཚད་མས་དམིགས་པའི་རྟགས་ཀྱིས་སྒྲ་ཡོད་པར་སྒྲུབ་པའི་ཕྱིར་
རྒོལ་ཡང་དག་གིས་དེའི་རྟགས་ཀྱིས་དེ་སྒྲུབ་ཀྱི་ཕྱོགས་ཆོས་ཚད་མས་མ་ངེས་ཞེས་ཟེར་བ་མི་འཐད་དེ། ཕྱོགས་ཀྱི་ཆོས་ནི་རྒོལ་བ་དང། །ཕྱི་རྒོལ་བ་གཉིས་ཀ་ལ་ངེས་བར་བཟུང་ངོ། །ཞེས་སོགས་ཀྱི་ཚིག་དོན་དང་འགལ། ཁོ་ན་རེ། སྐྱོན་མེད་དེ། ལུང་དེའི་དོན་ནི། གཞན་དོན་སྐབས་ཀྱི་རྟགས་ཡང་དག་གི་ཕྱོགས་
ཆོས་རྒོལ་ཕྱི་རྒོལ་གཉིས་ཀ་ལ་མ་གྲུབ་ན། དེའི་ཕྱོགས་ཆོས་མ་གྲུབ་དགོས་བ་ལུང་དེའི་དོན་ཡིན་ནོ། །ཞེས་རྫས་སྤྱི་སྨྲ་བ་ལ་འཆད་པ་ནང་འགལ་ཏེ། ཚད་མས་དམིགས་པའི་རྟགས་ཀྱིས་སྒྲ་ཡོད་པར་སྒྲུབ་པའི་གཞན་དོན་སྐབས་ཀྱི་རྟགས་ལ་སྦྱར་ནས་བཞག་ན་འཁོར་གསུམ་དངོས་འགལ་དུ་

[004A]༄༅། །འགྱུར་བའི་ཕྱིར། གཉིས་པ། ཞར་ལ་གཞན་གྱི་ལུང་དོན་འཆད་ཚུལ་དགག་པ་ནི། ཐར་ལམ་གསལ་བྱེད་ལས། འདི་དགག་སྒྲུབ་ཀྱི་རྟགས་སྤྱི་ཡི་དབང་དུ་བྱས་པ་དང་རྗེས་སུ་འགྲོ་ལྡོག་གི་ཁྱབ་པ་ཡང་ཕྱོགས་སྔ་མར་བཀོད་པ་ལྟར། འདོད་པ་འགལ་
བ་ཡིན་ཏེ། འབྲས་རྟགས་ཀྱི་མཐུན་དཔེ་གཞི་མ་གྲུབ་ན། ཁྱོད་རང་འདོད་པ་ལྟར་གྱི་རྗེས་ཁྱབ་གཞི་མ་གྲུབ་པས་ཁྱབ་ན་རྒྱུ་མ་དམིགས་པའི་རྟགས་ཀྱིས་མི་མཐུན་དཔེ་གཞི་མ་གྲུབ་ན། ཁྱོད་རང་འདོད་པ་ལྟར་གྱི་དེའི་ལྡོག་ཁྱབ་མ་གྲུབ་པས་མ་ཁྱབ་པ་ཉམས་སོ། །ཞེས་
པས་འཆད། ལུང་དེའི་དོན་ནི། ཁོ་ན་རེ། སྐབས་འདིར། ཤེས་འདོད་ཆོས་ཅན་གཞི་མ་གྲུབ་ན། ཕྱོགས་ཆོས་མ་གྲུབ་དགོས་པ་དང། མི་མཐུན་དཔེ་གཞི་མ་གྲུབ་ན། ལྡོག་ཁྱབ་མི་འགྲུབ་པ། དཔེ་དོན་དུ་མི་སྦྱོར་བར་གསུངས་པ། དགག་སྒྲུབ་ཀྱི་རྟགས་སྤྱིའི་
དབང་དུ་བྱས་ཞེས་ཟེར་བ་དང། བྱས་ན་མི་རྟག་པས་ཁྱབ་པ་བྱས་པའི་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་དང། རྟག་ན་མ་བྱས་པས་ཁྱབ་པ། བྱས་པའི་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཡིན་ཟེར་བ་ནང་འགལ་ཏེ། མེ་མེད་པའི་རྟགས་ཀྱིས་མེ་མེད་པའི་མཚན་
མོའི་རྒྱ་མཚོར་དུ་བ་མེད་པར་སྒྲུབ་པའི་མི་མཐུན་དཔེ་གཞི་མ་གྲུབ་ན། དུ་བའི་རྟགས་ཀྱིས་དུ་ལྡན་ལ་ལ་མེ་ཡོད་པར་སྒྲུབ་པའི་མཐུན་དཔེ་ཡང་དག་གཞི་མ་གྲུབ་དགོས། དུ་བའི་རྟགས་ཀྱིས་དེ་སྒྲུབ་ཀྱི་མཐུན་དཔེ་ཡང་དག་མེད་ན། དུ་བའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་མ་གྲུབ་དགོས། དུ་བའི་རྟགས་ཀྱིས་
དེ་སྒྲུབ་ཀྱི་རྗེས་ཁྱབ་མ་གྲུབ་ན། མེ་མེད་པའི་རྟགས་ཀྱིས་མེ་མེད་མཚན་མོའི་རྒྱ་མཚོར་དུ་བ་མེད་པར་སྒྲུབ་པའི་ལྡོག་ཁྱབ་མ་གྲུབ་དགོས་པའི་ཕྱིར། རྟགས་ཕྱི་མ་སོང། དེར་ཐལ། དུ་བའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཡིན་ན། མེ་མེད་པའི་རྟགས་ཀྱིས་དེ་སྒྲུབ་ཀྱི་ལྡོག་
ཁྱབ་ཡིན་དགོས་སོ། །མེ་མེད་པའི་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཡིན་ན། དུ་བའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཡིན་དགོས་པའི་ཕྱིར། རྟགས་གཉིས་ཀ་སོང། དེར་ཐལ། དུ་བ་ཡོད་ན་མེ་ཡོད་པས་ཁྱབ་པ། དུ་བའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་

[004B] མེ་མེད་པའི་རྟགས་ཀྱིས་ལྡོག་ཁྱབ་ཡིན་པའི་ཕྱིར། མེ་མེད་ན། དུ་བ་མེ་པས་ཁྱབ་པ་དེ། མེ་མེད་པའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་དང། དུ་བའི་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཡིན་པའི་ཕྱིར། རྟགས་རྣམས་ཁས། རྩ་བར་འདོད་མི་ནུས་ཏེ། མི་མཐུན་དཔེ་གཞི་
མ་གྲུབ་ཀྱང། ལྡོག་ཁྱབ་འགྲུབ་པར་གསུངས་པ། དགག་སྒྲུབ་ཀྱི་རྟགས་སྤྱིའི་དབང་དུ་བྱས་པ་མ་ཡིན་པར་ཐལ། འདོད་པའི་ཕྱིར།    ༈    །ཞེས་སོགས་ཀྱི་སྐབས་སུ་མཐའ་དཔྱད་པ་ལ། རང་ལུགས་བཞག་པ་དང། རྩོད་པ་སྤང་བའོ་
དང་པོ་ནི། མཉན་བྱ་ཆོས་ཅན། སྒྲ་རྟག་མི་རྟག་གཉིས་ཀར་སྒྲུབ་པའི་རྟགས་ཡང་དག་ཡིན་པར་ཐལ། ཁྱོད་དེ་སྒྲུབ་ཀྱི་ཕྱོགས་ཆོས་གང་ཞིག་ཁྱོད་དེ་སྒྲུབ་ཀྱི་ལྡོག་ཁྱབ་ཡིན་པའི་ཕྱིར། རྟགས་ཕྱི་མ་སོང། དེར་ཐལ། ཁྱོད་དེ་སྒྲུབ་ལ་ཕྱོགས་ཆོས་ཅན་དུ་སོང་བའི་གང་ཟག་དེས། མཉན་
བྱ་རྟག་མི་རྟག་གང་རུང་མིན་པ་ལ་ཚད་མས་མ་མཐོང་བའི་ཕྱིར། ཁྱབ་པ་ཁས། རྩ་བར་འདོད་ན། མདོ་རང་འགྲེལ་ལས། ཁྱད་པར་ནི་རྣམ་པར་གཅོད་པའི་གཏན་ཚིགས་མ་ཡིན་ནོ། །ཞེས་གསུངས་པ་དང་འགལ། ཡང་ན། གཞུང་འདི་ཡི་དོན་ནི། མཉན་བྱ་ཆོས་ཅན། ཁྱོད་སྒྲ་རྟག་པ་མ་
ཡིན་པར་སྒྲུབ་པའི་རྟགས་ཡང་དག་ཡིན་པར་ཐལ། ཁྱོད་དེ་སྒྲུབ་ཀྱི་ཕྱོགས་ཆོས་གང་ཞིག་ཁྱོད་དེ་སྒྲུབ་ཀྱི་ལྡོག་ཁྱབ་ཡིན་པའི་ཕྱིར། རྟགས་ཕྱི་མ་སོང། དེར་ཐལ། མཉན་བྱ་དེ་བསྒྲུབ་པ་ལ་ཕྱོགས་ཆོས་ཅན་དུ་སོང་བའི་གང་ཟག་དེས། མཉན་བྱ་རྟག་པ་ཡིན་པ་ལ་
ཚད་མས་མ་མཐོང་བའི་ཕྱིར། ཁྱབ་པ་ཁས། དེ་བཞིན་དུ་མཉན་བྱ་ཆོས་ཅན། ཁྱོད་སྒྲ་མི་རྟག་པ་མ་ཡིན་པར་སྒྲུབ་པའི་རྟགས་ཡང་དག་ཡིན་པར་ཐལ། ཁྱོད་དེ་སྒྲུབ་ཀྱི་ཕྱོགས་ཆོས་གང་ཞིག་ཁྱོད་དེ་སྒྲུབ་ཀྱི་ལྡོག་ཁྱབ་ཡིན་པའི་ཕྱིར། རྟགས་ཕྱི་མ་སོང། དེར་
ཐལ། མཉན་བྱ་སྒྲ་མི་རྟག་པ་མ་ཡིན་པར་སྒྲུབ་ལ་ཕྱོགས་ཆོས་ཅན་དུ་སོང་བའི་གང་ཟག་དེས། མཉན་བྱ་མི་རྟག་པར་ཚད་མས་མ་རྟོགས་པའི་ཕྱིར། ཁྱབ་པ་ཁས། ཐལ་འགྱུར་དེ་གཉིས་ཀའི་རྩ་བར་འདོད་ན། མདོ་རང་འགྲེལ་ལས། ཁྱད་པར་ནི་རྣམ་པར་

[005A]༄༅། །གཅོད་པའི་གཏན་ཚིགས་མ་ཡིན་ནོ། །ཞེས་གསུངས་པ་མི་འཐད་པར་ཐལ། མཉན་བྱ་སྒྲ་ལ་རྟག་མི་རྟག་གཉིས་ཀ་རྣམ་པར་གཅོད་པའི་རྟགས་ཡང་དག་ཡིན་པའི་ཕྱིར། རྟགས་ཁས། གཉིས་པ་ནི། ཐར་ལམ་གསལ་བྱེད་ལས། མཉན་བྱ་
སྒྲ་མི་རྟག་སྒྲུབ་པའི་ལྡོག་ཁྱབ་གྲུབ་པར་ཐལ། མཉན་བྱ་མི་རྟག་པ་ཁོ་ན་ལ་གནས་ཀྱི། རྟག་པ་ལ་ནམ་ཡང་མེད་པའི་ཕྱིར། ཞེས་སོགས་ཀྱིས་འཆད། དེ་རྣམས་ཀྱི་དོན་ནི། ཁོ་ན་རེ། མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པར་ཐལ། མཉན་
བྱའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱོགས་ཆོས་གྲུབ་པ་གང་ཞིག་དེའི་རྟགས་ཀྱིས་དེ་སྒྲུབ་ཀྱི་རྗེས་སུ་འགྲོ་ལྡོག་གིས་ཁྱབ་པ་ཚད་མས་གྲུབ་པའི་ཕྱིར། དང་པོ་སླ། གཉིས་པ་མ་གྲུབ་ན། མཉན་བྱའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་གྲུབ་པར་ཐལ། མཉན་བྱ་ཡིན་
ན། མི་རྟག་པ་ཡིན་པས་ཁྱབ་པ། མཉན་བྱའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཡིན་པའི་ཕྱིར་ཏེ། མཉན་བྱའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཁྱབ་པ་རྣལ་མར་ངེས་པའི་ཕྱིར་ཏེ། མཉན་བྱ་མི་རྟག་པ་ཁོ་ན་ལ་ཡོད་པའི་ཕྱིར། མ་གྲུབ་ན། སྒྲ་མི་རྟག་པ་ཁོ་ན་ལ་མེད་པར་
ཐལ། མ་གྲུབ་པ་དེའི་ཕྱིར། དེ་བཞིན་དུ་མཉན་བྱའི་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་ཚད་མས་ངེས་པར་ཐལ། རྟག་ན་མཉན་བྱ་མ་ཡིན་པས་ཁྱབ་པ། མཉན་བྱའི་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་ཡིན་པའི་ཕྱིར་དང། ལྡོག་ཁྱབ་ཚད་མས་གྲུབ་པའི་ཕྱིར་
ཏེ། མཉན་བྱ་རྟག་པ་ལ་མེད་པར་ཚད་མས་ངེས་པའི་ཕྱིར་ཏེ། མཉན་བྱ་མི་རྟག་པ་ཁོ་ན་ལ་ཡོད་པའི་ཕྱིར་ཟེར་ན། འོ་ན། གཏན་ཚིགས་མར་མེ་བཞིན་དུ། བློ་ཡུལ་དུ་སོང་བ་ཙམ་གྱིས་གོ་བྱེད་དུ་འགྱུར་རམ། དཔེ་ལ་འབྲེལ་བ་ངེས་པ་ལ་ལྟོས། །དང་པོ་ལྟར་ན་
བྱས་པ་བློ་ཡུལ་དུ་སོང་བ་ཙམ་གྱིས། སྒྲ་མི་རྟག་པ་དང། གང་ཟག་མི་རྟག་པར་གོ་ནུས་པར་ཐལ། ཡུལ་རུང་བར་མར་མེ་བློ་ཡུལ་དུ་སོང་བ་ཙམ་གྱིས་གཟུགས་གསལ་བར་བྱེད་པ་དང། གོ་བྱེད་ཀྱི་ཚུལ་མཚུངས་པའི་ཕྱིར། འདོད་ན། བྱས་པ་བློ་ཡུལ་དུ་སོང་

[005B] འདོད་པའི་ཕྱིར། འདོད་ན། བྱས་པ་དེར་སོང་བ་ཙམ་གྱིས་གང་ཟག་རྟག་གཅིག་རང་དབང་ཅན་གྱི་བདག་གིས་སྟོང་བ་གོ་ནུས་པར་ཐལ། འདོད་པའི་ཕྱིར། འདོད་ན། འགྲོ་བ་འགའ་ཡང། བདག་མེད་པ་ལ་
རྨོངས་པ་མི་སྲིད་པར་ཐལ། འདོད་པའི་ཕྱིར། འདོད་ན། སེམས་ཅན་ཐམས་ཅད་འབད་མེད་དུ་གྲོལ་བར་ཐལ། འདོད་པའི་ཕྱིར། གཉིས་པ་ལྟར་ན། མཉན་བྱའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཚུལ་གསུམ་མ་གྲུབ་པར་ཐལ། སྒྲ་མི་རྟག་པར་མ་གྲུབ་པའི་
སྔར་མཉན་བྱ་དང། སྒྲའི་མིང་དོན་གྱི་འབྲེལ་པ་དཔེའི་སྟེང་དུ་ངེས་པའི་ཕྱིར། མཉན་བྱ་སྒྲ་མི་རྟག་པར་སྒྲུབ་པ་ལ་ཕྱོགས་ཆོས་ཅན་དུ་སོང་བའི་རྒོལ་པ་མེད་པའི་ཕྱིར། འདི་ལ་མཁས་གྲུབ་ཤནྟི་པ་ན་རེ། རྨོངས་པ་ལ་འབྲེལ་བ་སྟོན་པ་དཔེ་ལ་ལྟོས་བ་ཡིན་གྱི། མཁས་པས་ནི། དཔེ་མེད་པར་
ཡང། སྔར་མཉན་བྱ་ལ་མི་རྟག་པས་ཁྱབ་པ་མངོན་སུམ་གྱིས་གྲུབ་ནས། སྒྲ་མཉན་བྱར་ངེས་མ་ཐག་སྔར་གྱི་ཁྱབ་པ་ལ། ཚད་མས་ངེས་པ་དྲན་ནས། དེའི་རྗེས་དེ་མ་ཐག་ཏུ། སྒྲ་ལ་མི་རྟག་པས་ཁྱབ་པ་གོ་ནུས་པའི་ཕྱིར། ཤནྟི་པས་ནང་གི་ཁྱད་པར་བཤད་དོ། །མཉན་བྱ་སྒྲ་མི་རྟག་པར་
སྒྲུབ་པའི་རྟགས་ཡང་དག་ཏུ་སོང་བའི་སྐབས་ཡོད་མེད་རྟོགས་དཀའ་བས། མཁས་བ་རྣམས་ལ་བཞེད་པ་མི་འདྲ་བ་མང་དུ་བྱུང་སྟེ། རྒྱ་གར་དུ་མཁས་གྲུབ་ཤནྟི་པ་དང། མཁས་པ་རྒྱལ་དབང་བློ་སོགས། མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་ཏུ་
བཞེད་ཅིང། བོད་དུ་ཉ་དཔོན་དང། བདག་གིས་བླ་མ་མཁས་པའི་དབང་པོ་ཁ་ཅིག་བཞེད་ཅིང། རྣམ་ངེས་དར་ཊིཀ་དུ་མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་ཏུ་སོང་བའི་རྒོལ་བ་ཡོད་པར་བཤད་པ་འཐད་ལྡན་གྱི་དགོངས་པར་བྱས། ཐར་ལམ་གསལ་
བྱེད་ལས། མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་དུ་སོང་བའི་རྒོལ་བ་མེད་པར་བཤད་པའི་ཕྱིར། དེ་ལྟར་ཡང་ཉ་ཊིཀ་ལས། ཆོས་བྲམ་གཉིས་ཀྱིས་མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་མ་ཡིན་པར་བཤད། རྒྱལ་དབང་བློ་དང་ཤནྟི་པས་རྟགས་

[006A]༄༅། །ཡང་དག་ཏུ་བཞེད་དོ། །ཞེས་པ་དང། ཡང་ཉ་ཊིཀ་ལས། མཁས་གྲུབ་ཤནྟི་པ་ཡང། རྨོངས་པ་ལ་དཔེ་དགོས་པས། མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པའི་ཕྱིར། མཁས་པ་རྣམས་ལ་ནི། གཏན་ཚིགས་འབའ་ཞིག་བརྗོད་པར་
ཟད། །ཅེས་པས་བསྟན། ཞེས་ནང་གི་ཁྱད་པར་བཤད་དེ། ལེགས་སམ་སྙམ་མོ། །ཞེས་བཤད། ཤནྟི་པས་ལུགས་དེ་འགོག་ཚུལ་ནི། མཉན་བྱ་སྒྲ་མི་རྟག་པར་སྒྲུབ་པའི་རྟགས་དག་མ་ཡིན་པར་ཐལ། མཉན་བྱ་མི་རྟག་པ་ཚད་མས་ངེས་པའི་རྗེས་སུ་མཉན་བྱ་
དང། སྒྲའི་མིང་དོན་གྱི་འབྲེལ་བ་ཚད་མས་ངེས་པའི་གང་ཟག་ཡིན་ན། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཁོ་ན་རེ། མཉན་བྱ་སྒྲའི་མཚན་ཉིད་མ་ཡིན་པར་ཐལ། མཉན་བྱ་ཚད་མས་ངེས་པའི་གང་ཟག་ཡིན་ན། སྒྲ་ཚད་མས་ངེས་
པའི་གང་ཟག་ཡིན་དགོས་བའི་ཕྱིར་ཏེ། མཉན་བྱ་མི་རྟག་པར་ཚད་མས་ངེས་པའི་གང་ཟག་ཡིན་ན། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། མཉན་བྱ་མི་རྟག་པར་ཚད་མས་ངེས་ཤིང། མཉན་བྱ་དང་སྒྲའི་མིང་དོན་གྱི་འབྲེལ་བ་
ཚད་མས་ངེས་པའི་གང་ཟག་ཡིན་ན། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ན་མ་ཁྱབ་སྟེ། མཉན་བྱ་དང་སྒྲའི་མིང་དོན་གྱི་འབྲེལ་བ་ཚད་མས་ངེས་ཤིང། མཉན་བྱ་མི་རྟག་པར་ཚད་མས་ངེས་པའི་གང་ཟག་ཡིན་ན། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་དགོས་
པར་ཐལ། མཉན་བྱ་ལ་མི་རྟག་པས་ཁྱབ་པ་ཚད་མས་ངེས་ཞིང། མཉན་བྱ་དང་སྒྲའི་མིང་དོན་གྱི་འབྲེལ་བ་ཚད་མས་ངེས་ནས། སྒྲ་མི་རྟག་པར་ཚད་མས་མ་ངེས་པའི་གང་ཟག་མེད་པའི་ཕྱིར་ཏེ། མཉན་བྱ་ལ་མི་རྟག་པས་ཁྱབ་པ་ཚད་མས་ངེས་ཤིང། མཉན་བྱ་དང་སྒྲའི་མིང་དོན་
གྱི་འབྲེལ་བ་ཚད་མས་ངེས་ནས། སྒྲ་མི་རྟག་པར་རྟོགས་དགོས་ཀྱི་གང་ཟག་མེད་པའི་ཕྱིར་ཏེ། མཉན་བྱ་སྒྲའི་མཚན་ཉིད་ཡིན་པའི་ཕྱིར། འདི་ཡི་འཐད་ཀྱི་ཐར་ལམ་གསལ་བྱེད་ལས། དང་པོར། མཉན་བྱ་ལ་མི་རྟག་པས་ཁྱབ་པ་ངེས། དེ་ཡི་རྗེས་སུ་མཉན་བྱ་

[006B] །གང་དག་མཚོན་བྱ་ལ་ཐ་སྙད་བྱར་རུང་ངེས་པར་སྦྱར་དགོས་པར་སྨྲ་བ་དེ་དག་ཅེས་སོགས་ཀྱི་དོན་ནི། ཉ་དཔོན་སོགས་ཁ་ཅིག་ན་རེ། །ཤནྟི་པའི་ལུགས་དེ་ལེགས་ཤིང། མཚོན་བྱ་ལ་ཐ་སྙད་
བྱར་རུང་ངེས་པར་སྦྱར་དགོས་ཟེར། མཉན་བྱའི་རྟགས་ཀྱིས་སྒྲའི་ཐ་སྙད་བྱར་རུང་མི་རྟག་པར་སྒྲུབ་པའི་རྟགས་ཡང་དག་ཡིན་པར་ཐལ། མཉན་བྱའི་རྟགས་ཀྱིས་དེ་སྒྲུབ་ཀྱི་ཕྱོགས་ཆོས་དང། རྗེས་ཁྱབ་སྔར་ངེས། དེ་ཡང་རྗེས་ཁྱབ་སྔར་ངེས་ཟིན་མ་བརྗེད་པའི་ངང་ནས་
མཉན་བྱ་སྒྲའི་ཐ་སྙད་བྱར་རུང་མི་རྟག་པར་སྒྲུབ་པའི་བསྒྲུབ་བྱ་ལ་དམིགས་པའི་ཐེ་ཚོམ་ཅན་གྱི་ཕྱོགས་ཆོས་རྗེས་ནས་ངེས་པར་བྱར་རུང་བའི་ཕྱིར། མ་གྲུབ་ན་སོང། དེར་ཐལ། མཉན་བྱའི་རྟགས་ཀྱིས་སྒྲའི་ཐ་སྙད་བྱར་རུང། མི་རྟག་པར་སྒྲུབ་པའི་ཕྱོགས་ཆོས་ཚད་མས་གྲུབ་པ་གང་
ཞིག་དེའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་གྲུབ་པའི་ཕྱིར། དང་པོ་མ་གྲུབ་ན། སྒྲའི་ཐ་སྙད་བྱར་རུང་ཆོས་ཅན་མཉན་བྱའི་རྟགས་ཀྱིས། ཁྱོད་མི་རྟག་པར་སྒྲུབ་པའི་ཕྱོགས་ཆོས་ཚད་མས་གྲུབ་པར་ཐལ། ཁྱོད་མཉན་བྱའི་མཚོན་བྱ་ཡིན་པའི་ཕྱིར། ཡང་ན། ཉ་དཔོན་གྱིས་
ཤནྟི་པའི་ལུགས་ལེགས་པར་བཞེད་པ་དང། མཚོན་བྱ་ལ་ཐ་སྙད་བྱར་རུང་ངེས་པར་སྦྱར་དགོས། ཞེས་གསུངས་པ་མི་རིགས་ཏེ། སྒྲའི་ཐ་སྙད་བྱར་རུང་ཆོས་ཅན། མཉན་བྱ་ཁྱོད་མི་རྟག་པར་སྒྲུབ་པའི་རྟགས་ཡང་དག་ཡིན་པར་ཐལ། ཁྱོད་མཉན་བྱའི་མཚོན་བྱ་ཡིན་པའི་ཕྱིར། རྟགས་
ཁས། མ་ཁྱབ་ན། མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པར་བུད། མང་དུ་ཐོས་པའི་ཤཀྱའི་དགེ་སློང་རྗེ་བཙུན་ཆོས་ཀྱི་རྒྱལ་མཚན་གྱི་གསུང་རྒྱུན་བཞུགས་སོ། །    ༈    །
ཐུབ་བསྟན་ཕྱོགས་བཅུར་དར་བའི་འཕྲིན་ལས་ཀྱིས། །མ་ལུས་འགྲོ་བའི་དགེ་ལེགས་སྤེལ་བ་ལ། །མཁས་ཁྱོད་རིན་ཆེན་དབང་གི་རྒྱལ་པོ་བཞིན། །རྒྱལ་ཚབ་དམ་པ་དར་མའི་ཞབས་ལ་འདུད། །ཐེག་གསུམ་ལམ་ལ་ངེས་པ་རབ་བསྐྱེད་ཅིང། །སྐྱབས་གསུམ་རིགས་པས་སྒྲུབ་བྱེད་

[007A]༄༅། །ཐབས་ཀྱི་མཆོག་ཚུལ་གསུམ་གཏན་ཚིགས་རྣམ་གཞག་རྟོགས་དཀའ་བ། །རྒྱལ་ཚབ་ལུགས་བཞིན་བདག་གིས་འདིར་བཤད་བྱ། །   ༈   
ལས། རྗེས་སུ་འགྲོ་ལྡོག་གི་ཁྱབ་པ་གྲུབ་པ་འབྲེལ་བ་ལ་ལྟོས་པའི་དོན་བཤད་པ་དང། ཚུལ་གསུམ་ངོ་བོ་གཅིག་དང་ཐ་དད་གང་ཡིན་དཔྱད་པའོ། །དང་པོ་ལ་དགག་བཞག་སྤོང་གསུམ་ལས། དང་པོ་ནི། ཁ་ཅིག་ཐར་ལམ་གསལ་བྱེད་ཀྱི་
དགོངས་པར་བསམ་ནས། བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པ་ལ། རྟག་མི་རྟག་དངོས་འགལ་དུ་ངེས་པའི་ཚད་མ། མཚན་གཞི་བྱས་པ་ངེས་བྱེད་ཀྱི་ཚད་མ། རྟག་པ་ལ་བྱས་པ་འགོག་པའི་ཚད་མ་གསུམ་སྔོན་དུ་འགྲོ་དགོས་ཟེར་ན་མི་འཐད་དེ། བྱས་ན་མི་
རྟག་པས་ཁྱབ་པ་ཚད་མས་ངེས་པ་ལ། རྟག་ན་མ་བྱས་པས་ཁྱབ་པ་ཚད་མས་ངེས་པ་སྔོན་དུ་འགྲོ་དགོས་པར་ཐལ། དམ་བཅའ་འཐད་པའི་ཕྱིར། འདོད་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་ན། གཅིག་ཤོས་ཚད་མས་ངེས་པའི་
གང་ཟག་ཡིན་དགོས་པར་ཐལ། འདོད་པའི་ཕྱིར། འདོད་ན། བྱས་ན་རྟག་པ་མ་ཡིན་པས་ཁྱབ་པ་ཚད་མས་ངེས་པའི་གང་ཟག་ཡིན་ན། གཅིག་ཤོས་ཚད་མས་ངེས་པའི་གང་ཟག་ཡིན་དགོས་པར་ཐལ། འདོད་པའི་ཕྱིར། འདོད་ན། རྟག་པ་ནམ་མཁའི་རྟག་པ་མ་བྱས་
པར་སྒྲུབ་པའི་རྟགས་ཡང་དག་དུ་ཐལ། རྟག་པ་ནམ་མཁའ་མ་བྱས་པར་སྒྲུབ་པའི་རྟགས་ཡང་དག་གང་ཞིག་བྱས་པ་སྒྲའི་བྱས་པ་མི་རྟག་པར་སྒྲུབ་པའི་རྟགས་ཡང་དག་ཡིན་པའི་ཕྱིར། དང་པོ་མ་གྲུབ་ན། ནམ་མཁའ་རྟག་པར་ཚད་མས་ངེས་པའི་གང་ཟག་
ཡིན་ན། དེ་མ་བྱས་པར་ཚད་མས་ངེས་པའི་གང་ཟག་ཡིན་དགོས་པར་ཐལ། མ་གྲུབ་པ་དེའི་ཕྱིར། འདོད་ན། ཆོས་དེ་རྟག་པར་ཚད་མས་ངེས་པའི་གང་ཟག་ཡིན་ན། དེ་མ་བྱས་པར་ཚད་མས་ངེས་པའི་གང་ཟག་ཡིན་དགོས་པར་ཐལ། འདོད་པའི་ཕྱིར། འདོད་ན། དོན་

[007B] རྟག་པ་མ་བྱས་པར་ཚད་མས་གྲུབ་པའི་གང་ཟག་དུ་ཐལ། དེ་རྟག་པར་ཚད་མས་གྲུབ་པའི་གང་ཟག་ཡིན་པའི་ཕྱིར་རྟགས་སོང། རྟག་པའི་རྟགས་ཀྱིས་ནམ་མཁའི་རྟག་པ་མ་བྱས་པར་སྒྲུབ་པའི་ཕྱིར་
རྒོལ་ཡང་དག་ཆོས་ཅན། ནམ་མཁའ་རྟག་པ་ཡིན་ན། མ་བྱས་པ་ཡིན་པས་ཁྱབ་པ་ཚད་མས་གྲུབ་པའི་གང་ཟག་དུ་ཐལ། བྱས་པ་ཡིན་ན། ནམ་མཁའི་རྟག་པ་མ་ཡིན་པས་ཁྱབ་པ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། མ་ཁྱབ་ན་སོང། ཁྱབ་པར་ཐལ་
བྱས་ན་རྟག་པ་མ་ཡིན་པས་ཁྱབ་པ་ཚད་མས་གྲུབ་པའི་གང་ཟག་ཡིན་ན། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། མ་ཁྱབ་ན། འདི་ལ་ཁྱབ་པ་ཡོད་པ་ནི། ཚུལ་གསུམ་ངོ་བོ་ཐ་དད་དུ་འདོད་པའི་ལུགས་འགོག་པའི་ཚེ་
ཊིཀྐ་ལས། དངོས་པོའི་རྟགས་ཀྱིས་མཉན་བྱའི་དངོས་པོ་མི་རྟག་པར་སྒྲུབ་པའི་རྗེས་ཁྱབ་ངེས་པའི་བློ་ཡིན་ན། བསྒྲུབ་བྱ་ངེས་པའི་བློ་ཡིན་དགོས་པར་ཐལ། དངོས་པོ་ཡིན་ན་མི་རྟག་པ་ཡིན་པས་ཁྱབ་པ་ངེས་པའི་བློ་ཡིན་ན། རྟག་ན་དངོས་མེད་ཡིན་པས་ཁྱབ་པ་ངེས་
པའི་བློ་ཡིན་དགོས། དེ་ཡིན་ན། རྟག་ན་མཉན་བྱའི་དངོས་པོ་མ་ཡིན་པས་ཁྱབ་པ་ངེས་པའི་བློ་ཡིན་དགོས། དེ་ཡིན་ན། མཉན་བྱའི་དངོས་པོ་ཡིན་ན། མི་རྟག་པ་ཡིན་པས་ཁྱབ་པ་ངེས་པའི་བློ་ཡིན་དགོས་པའི་ཕྱིར། ཞེས་པའི་ཐལ་འགྱུར་འདིར་བརྟག་
ན་ཤེས་པར་འགྱུར་རོ། །ཊིཀྐར། ཐལ་འགྱུར་འདི་འཕངས་ནས། རྟགས་སྔ་ཕྱི་གཉིས་ཁས་བླངས་དགོས་ཏེ། ཞེས་རྟགས་དང་པོ་འགྲོ་མཚམས་མཛད་པ་ལ་ཡང་ལེགས་པར་རྟོགས་ཤིག་གང་གི་བློ་གྲོས་ལྷ་ལམ་རབ་ཡངས་པར། །རིགས་ལམ་རྒྱུ་སྐར་བདག་པོ་འདི་
ཤར་ཚེ། །རྒྱལ་ཚབ་དར་མའི་བཞེད་གཞུང་ཀུན་དའི་ཚལ། །དོགས་པའི་འཛུམ་དཀར་ཟེའུ་འབྲུ་བགོད་པར་མཛད། །རྩ་བའི་དམ་བཅའ་ལ། སྐད་ཅིག་མ་མི་རྟག་པ་ཁོ་ན་ལ་ཡོད་པར་ཚད་མས་ངེས་པ་ལ་རྟག་མི་རྟག་དངོས་འགལ་དུ་ངེས་པའི་ཚད་མ། སྐད་ཅིག་མ་ངེས་བྱེད་

[008A]༄༅། །ཀྱི་ཚད་མ་རྟག་པ་ལ་སྐད་ཅིག་མ་འགོག་བྱེད་ཀྱི་ཚད་མ་གསུམ་སྔོན་དུ་འགྲོ་དགོས་པར་ཐལ། དམ་བཅའ་འཐད་པའི་ཕྱིར། འདོད་མི་ནུས་ཏེ། རྟག་མི་རྟག་དངོས་འགལ་དུ་ཚད་མས་ངེས་པའི་གང་ཟག་ཡིན་ན། མི་རྟག་པ་ཚད་མས་ངེས་པའི་གང་ཟག་ཡིན་
དགོས་པར་ཐལ། དེ་ཡིན་ན་སྐད་ཅིག་མ་མི་རྟག་པར་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། སྐད་ཅིག་མ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཁོ་ན་རེ། རྩ་བར་མ་ཁྱབ་སྟེ། སྐད་ཅིག་མའི་རྟགས་ཀྱིས་སྒྲ་མི་རྟག་པར་སྒྲུབ་པའི་
ལྡོག་ཁྱབ་སྒྲུབ་བྱེད་ཀྱི་རྟགས་ཡང་དག་ཡོད་པར་ཐལ། བྱས་པའི་རྟགས་ཀྱིས་དེ་ཡོད་པའི་ཕྱིར། ཁྱབ་པ་སོང། འདོད་མི་ནུས་ཏེ། རྟག་པ་སྐད་ཅིག་མ་མ་ཡིན་པར་སྒྲུབ་པའི་རྟགས་ཡོད་པའི་ཕྱིར་ཟེར་ན་རྩ་བར་མ་ཁྱབ་བོ། །ཡང་ཁོ་ན་རེ། སྐད་ཅིག་མ་མི་རྟག་པ་ཁོ་ན་
ལ་ཡོད་པར་ཚད་མས་ངེས་པ་ལ། ཚད་མ་གསུམ་སྔོན་དུ་འགྲོ་དགོས་པར་དཧལ། དེ་ལ་རྟག་པ་ལ་སྐད་ཅིག་མ་འགོག་པའི་ཚད་མ་སྔོན་དུ་འགྲོ་དགོས་པའི་ཕྱིར། སྐད་ཅིག་མ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་ན། རྟག་པ་སྐད་ཅིག་མ་མ་ཡིན་པར་ཚད་མས་
ངེས་པའི་གང་ཟག་ཡིན་དགོས་པའི་ཕྱིར་ན། མ་ཁྱབ་བོ། །མ་གྲུབ་ན་དེར་ཐལ། དེ་ཡིན་ན། རྟག་པ་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། རྟག་པ་རྟག་པར་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། རྟག་པ་ཆོས་དང་སྐད་ཅིག་མ་མ་ཡིན་པའི་
གཞི་མཐུན་དུ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཟེར་ན། སྐད་ཅིག་མ་མི་རྟག་པ་ཁོ་ན་ལ་ཡོད་པར་ཚད་མས་ངེས་པ་ལ། མི་རྟག་པ་ངེས་བྱེད་ཀྱི་ཚད་མ་སྔོན་དུ་འགྲོ་དགོས་པར་ཐལ། དེ་དེ་ལ་ཡོད་པར་ཚད་མས་ངེས་པའི་གང་ཟག་ཡིན་ན། མི་
རྟག་པ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཁྱབ་པ་མ་ཁྱབ་མཚམས་ལ་སོང། །འདོད་ན་བཀག་ཟིན། ཁོ་ན་རེ། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་ན། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་དགོས་པར་

[008B] བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་ན། རྟག་པ་བྱས་སྟོང་དུ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། དེར་ཐལ། ཐར་ལམ་གསལ་བྱེད་ལས། རྟག་པ་བྱས་སྟོང་དུ་མ་ངེས་པར་བྱས་པ་མི་རྟག་པ་ཁོ་ན་ལ་ཡོད་པར་མི་ངེས་
པ་ལྟར། ལྟར་སྣང་ཚུལ་གསུམ་དང་མི་ལྡན་པར་མ་ངེས་པར། ཚུལ་གསུམ་ཡང་དག་ཁོ་ན་ལ་ཡོད་པར་མི་ངེས་སོ། །ཞེས་གསུངས་པའི་ཕྱིར། ཟེར་ན་མ་ཁྱབ་སྟེ། བྱས་པ་རྟག་པ་ལ་མེད་པར་མ་ངེས་པར་བྱས་པ་མི་རྟག་པ་ཁོ་ན་ལ་ཡོད་པར་མི་ངེས་པ་བཞིན་དུ། ཚུལ་གསུམ་
ལྟར་སྣང་ལ་མེད་པར་མ་ངེས་པར། ཚུལ་གསུམ་ཡང་དག་ཁོ་ན་ལ་ཡོད་པར་མི་ངེས་ཞེས་པ་དེའི་དོན་ཡིན་པའི་ཕྱིར། གཞན་ཡང། ཚུལ་གསུམ་རྟགས་ཡང་དག་ཁོ་ན་ལ་ཡོད་པར་ཚད་མས་ངེས་པ་ལ། ཚུལ་གསུམ་ངེས་བྱེད་ཀྱི་ཚད་མ། རྟགས་ཡང་དག་དང་ལྟར་
སྣང་དངོས་འགལ་དུ་ངེས་བྱེད་ཀྱི་ཚད་མ། རྟགས་ལྟར་སྣང་ལ་ཚུལ་གསུམ་འགོག་བྱེད་ཀྱི་ཚད་མ་གསུམ་སྔོན་དུ་འགྲོ་དགོས་པར་ཐལ། རྩ་བའི་དམ་བཅའ་འཐད་པའི་ཕྱིར། འདོད་མི་ནུས་ཏེ། དེ་གཉིས་དངོས་འགལ་དུ་ཚད་མས་ངེས་པའི་གང་ཟག་ཡིན་ན། རྟགས་
ཡང་དག་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། ཚུལ་གསུམ་རྟགས་ཡང་དག་ཏུ་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། རྟགས་ཡང་དག་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་རྣམས་
འབུད། ཁོ་ན་རེ། རྩ་བའི་དམ་བཅའ་འཐད་པར་ཐལ། དེ་ཉིད་ལས། བྱས་པ་མི་རྟག་པ་ཁོ་ན་ལ་ཡོད་པར་ངེས་པ་ལ་ཚད་མ་གསུམ་པོ་དེ་ལས་མང་མི་དགོས་ཏེ། ཞེས་པ་ནས། རྟག་པ་ལ་བྱས་པ་འགོག་པའི་ཚད་མའོ། །ཞེས་གསུངས་པའི་
ཕྱིར། ཟེར་ན་མ་ཁྱབ་སྟེ། བྱས་པའི་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཚད་མས་ངེས་པ་ལ་ཚད་མ་གསུམ་སྔོན་དུ་འགྲོ་དགོས་པ་དེའི་དོན་ཡིན་པའི་ཕྱིར། །དེ་ཉིད་ལས། སྔར་རྗེས་ཁྱབ་འགྲུབ་པ་ལ་ཚད་མ་གསུམ་

[009A]༄༅། །དགོས་པར་བཤད་པའི་ཐ་མའོ། །ཞེས་གསུངས་པའི་ཕྱིར། ཡང་ཁོ་ན་རེ། བྱས་པ་དེ་ལྟར་ངེས་པ་ལ། རྟག་པ་བྱས་སྟོང་དུ་ཚད་མས་ངེས་པ་སྔོན་དུ་འགྲོ་དགོས་པར་ཐལ། བྱས་པ་དེ་ལྟར་ངེས་པའི་གང་ཟག་ཡིན་ན། བྱས་པ་མི་རྟག་པ་ལ་འབྲེལ་
པར་ཚད་མས་ངེས་པའི་གང་ཟག་ཡིན་དགོས། བྱས་པ་མི་རྟག་པ་ལ་འབྲེལ་པར་ཚད་མས་ངེས་པ་ལ། རྟག་པ་བྱས་སྟོང་དུ་ཚད་མས་ངེས་པ་སྔོན་དུ་འགྲོ་དགོས་པའི་ཕྱིར། དང་པོ་གྲུབ་སྟེ། བྱས་པ་རང་གྲུབ་ཙམ་ནས་འཇིག་ངེས་སུ་ཚད་མས་ངེས་པའི་གང་ཟག་ཡིན་
ན། བྱས་པ་དེ་ལྟར་འབྲེལ་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། བྱས་པ་ཆོས་ཅན། རང་གྲུབ་ཙམ་ནས་འཇིག་ངེས་ཡིན་ཏེ། རང་ལས་ཕྱིས་འབྱུང་བའི་རང་གི་འཇིག་རྒྱུ་དོན་གཞན་ལ་ལྟོས་མེད་ཀྱི་དངོས་པོ་ཡིན་པའི་ཕྱིར། ཞེས་པའི་སྦྱོར་བ་དེ་
བྱས་མི་རྟག་གི་འབྲེལ་བའི་རང་ལྡོག་སྒྲུབ་བྱེད་ཀྱི་རྟགས་སྦྱོར་རྣམ་དག་ཡིན་པའི་ཕྱིར། ཟེར་ན་མ་ཁྱབ་སྟེ། རྟག་པ་བྱས་སྟོང་དུ་ཚད་མས་ངེས་པའི་གང་ཟག་ཡིན་ན། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་ཚད་མས་ངེས་པའི་གང་ཟག་ཡིན་དགོས་
པར་ཐལ། རྟག་པ་ཆོས་ཅན། བྱས་པས་སྟོང་སྟེ། དོན་བྱེད་ནུས་པས་སྟོང་པའི་ཕྱིར་ཞེས་པའི་སྦྱོར་བ་འདི། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་སྒྲུབ་བྱེད་ཀྱི་རྟགས་སྦྱོར་རྣམ་དག་ཡིན་པའི་ཕྱིར། འཁོར་གསུམ། དེ་བཞིན་དུ། རྗེས་ཁྱབ་སྒྲུབ་བྱེད་ལྟོས་
མེད་ཀྱི་རྟགས་སོགས་ལ་རིགས་འགྲེ་ནས། འཁོར་གསུམ་བྱའོ། །གཞན་ཡང། རྟག་པ་མ་བྱས་པར་ཚད་མས་ངེས་པའི་གང་ཟག་ཡིན་ན། རྟག་པ་མ་བྱས་པ་ལ་འབྲེལ་བར་ཚད་མས་ངེས་པའི་གང་ཟག་ཡིན་དགོས་པར་ཐལ། བྱས་པ་མི་རྟག་པར་ཚད་མས་
ངེས་པའི་གང་ཟག་ཡིན་ན། བྱས་པ་དེ་ལ་འབྲེལ་བར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་ཁས་འདོད་ན། མ་བྱས་པ་ལྡོག་པའི་གཞི་ལ། རྟག་པ་ལྡོག་པར་ཚད་མས་ངེས་ནས། རྟག་པ་མ་བྱས་པ་ལ་འབྲེལ་བར་ཚད་མས་མ་ངེས་པའི་གང་

[009B] དེར་ཐལ། དེའི་ཕྱིར། མ་གྲུབ་ན་དེར་ཐལ། བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་པའི་ཕྱིར། ཁྱབ་པ་ཁས། མ་གྲུབ་ན། དེར་ཐལ། མ་བྱས་པ་ལྡོག་པའི་གཞི་ལས་རྟག་པ་ལྡོག་པར་ཚད་མས་ངེས་པའི་གང་ཟག་ཡིན་
པའི་ཕྱིར། རྩ་བའི་དམ་བཅའ་འཇོག་པ་ལ། ཁོ་ན་རེ། བྱས་པ་དེ་ལྟར་ཡོད་པར་ཚད་མས་ངེས་པ་ལ་སྔར་བཤད་པའི་ཚད་མ་གསུམ་སྔོན་དུ་འགྲོ་དགོས། རྟག་པ་བྱས་སྟོང་དུ་རྟོགས་པའི་རྗེས་དཔག་གིས་བྱས་པ་མི་རྟག་པ་ཁོ་ན་ལ་ཡོད་པར་རྟོགས་ཞེས་ཟེར་བ་མི་འཐད་དེ་
ཊིཀྐ་ལས། ཚད་མའི་འཇུག་ཚུལ་དང། སྒྲའི་བརྗོད་ཚུལ་མི་འདྲ་སྟེ། སྒྲས་ནི་བྱས་པ་དངོས་སུ་བརྗོད་ནས་རྟག་པ་ལ་དེ་མེད་པར་བརྗོད་པ་ཉིད་ཀྱིས་དེ་ཉིད་རྟག་པ་ལ་མེད་པར་རྟོགས་པར་བྱེད་དོ། །ཞེས་རྟག་ན་མ་བྱས་པས་ཁྱབ་ཅེས་པའི་སྒྲ་དེས། བྱས་ན་མི་རྟག་པས་ཁྱབ་པ་
བརྗོད་ཀྱང། རྟག་ན་མ་བྱས་པས་ཁྱབ་པ་འཇལ་ཁྱེད་ཀྱི་ཚད་མ་དེས། བྱས་ན་མི་རྟག་པས་ཁྱབ་པ་མ་རྟོགས་པར་བཤད་པའི་ཕྱིར་དང། རྣམ་ངེས་དར་ཊིཀ་ལས། རྟག་པ་ལ་བྱས་པ་མེད་པར་སྟོན་པའི་སྒྲ་དེས། བྱས་པ་རྟག་པ་ལ་མེད་པར་སྟོན་ཡང་རྟག་པ་བྱས་སྟོང་དུ་
རྟོགས་པའི་ཚད་མ་དེས། བྱས་པ་རྟག་པ་ལ་མེད་པར་རྟོགས་ནུས་པ་མ་ཡིན་པས། གཞི་བྱས་པ་དང་ཚོགས་ནུས་པ་ཡིན་ནོ། །ཞེས་དང། གནོད་པ་ཅན་གྱི་རྟགས་ལ་བརྟེན་པའི་རྗེས་དཔག་འདིས། སྔར་བཤད་པའི་འབྲེལ་བའི་དོན་ལྡོག་གི་ཕྱོགས་གཅིག་ངེས་པ་
ཡིན་ཡང། བྱས་པ་གཞིར་བཟུང་ནས་རྟག་པ་ལ་མེད་ངེས་སུ་རྟོགས་པ་མ་ཡིན་ཏེ། དེའི་རྟེན་གཏན་ཚིགས་དེ་བྱས་པ་ལ་འགོད་ཚུལ་ལྟར་མ་གྲུབ་པའི་ཕྱིར། ཞེས་བཤད་པའི་ཕྱིར། ཁོ་ན་རེ། རྟག་པ་བྱས་སྟོང་དུ་རྟོགས་པའི་རྗེས་དཔག་དེས། བྱས་པ་མི་
རྟག་པར་རྟོགས་པར་ཐལ། དེས་བྱས་པ་རྟག་པ་མ་ཡིན་པར་རྟོགས་པའི་ཕྱིར་ཏེ། དེས་བྱས་པ་དང་རྟག་པའི་གཞི་མཐུན་མི་སྲིད་པར་རྟོགས་པའི་ཕྱིར། དེས་རྟག་པ་དང་བྱས་པའི་གཞི་མཐུན་མི་སྲིད་པར་རྟོགས་པའི་ཕྱིར་ན་མ་ཁྱབ། ཁ་ཅིག་བྱས་པ་མི་

[010A]༄༅། །རྟག་པ་ལ་འཇུག་པར་ཚད་མས་ངེས་པ་ལ་སྔར་བཤད་པའི་ཚད་མ་གསུམ་པོ་སྔོན་དུ་འགྲོ་དགོས། བྱས་ན་མི་རྟག་པས་ཁྱབ་པ་ཚད་མས་ངེས་པ་ལ། རྟག་ན་མ་བྱས་པས་ཁྱབ་པ་ཚད་མས་ངེས་པ་སྔོན་དུ་འགྲོ་མི་དགོས་ཟེར་ན། དེ་མི་
འཐད་དེ། ཕྱི་མ་དེ་དགོས་པར་ཐལ། བྱས་ན་མི་རྟག་པས་ཁྱབ་པ་ཚད་མས་གྲུབ་པའི་གང་ཟག་ཡིན་ན། བྱས་པ་མི་རྟག་པ་ཁོ་ན་ལ་འཇུག་པར་ཚད་མས་ངེས་པའི་གང་ཟག་ཡིན་དགོས་པ་གང་ཞིག་དམ་བཅའ་འཐད་པའི་ཕྱིར། དང་པོ་མ་གྲུབ་ན། དེར་
ཐལ། དེ་ཡིན་ན། བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། དེ་ཡིན་ན། བྱས་པ་མི་རྟག་པ་ཁོ་ན་ཡིན་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། དེ་ཡིན་ན། དེ་མི་རྟག་པར་ཚད་མས་ངེས་པའི་གང་ཟག་ཡིན་
དགོས་པའི་ཕྱིར། ཁོ་ན་རེ། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་ན། བྱས་པ་དང་མི་རྟག་པའི་གཞི་མཐུན་ཡོད་པར་ཚད་མས་ངེས་པའི་གང་ཟག་ཡིན་དགོས་པར་ཐལ། དེ་ཡིན་ན། བྱས་པ་མི་རྟག་པ་ཁོ་ན་
ལ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་ཁས། འདོད་ན། བྱས་པ་དང་མི་རྟག་པའི་གཞི་མཐུན་ཡོད་པར་སྒྲུབ་པའི་ཕྱིར་རྒོལ་ཡང་དག་ཆོས་ཅན། དེར་ཐལ། དེའི་ཕྱིར་ཟེར་ན། མི་འཐད་དེ། དེ་འདྲ་བའི་ཕྱི་རྒོལ་ཡང་དག་
ཆོས་ཅན། བྱས་པ་དང་མི་རྟག་པའི་གཞི་མཐུན་ཡོད་པར་ཚད་མས་གྲུབ་པའི་གང་ཟག་ཡིན་པར་ཐལ། བྱས་པ་དང་རྟག་པའི་གཞི་མཐུན་མེད་པར་ཚད་མས་གྲུབ་པའི་གང་ཟག་ཡིན་པའི་ཕྱིར། མ་གྲུབ་ན་སོང། དེར་ཐལ། བྱས་པ་རྟག་པ་མ་ཡིན་པར་ཚད་
མས་གྲུབ་པའི་གང་ཟག་ཡིན་པའི་ཕྱིར་ཟེར་ན། རྩ་བར་མ་ཁྱབ། དེ་ཆོས་ཅན། བྱས་པ་མི་རྟག་པ་ཁོ་ན་ལ་ཡོད་པར་ཚད་མས་གྲུབ་པའི་གང་ཟག་དུ་ཐལ། བྱས་པ་སྒྲ་མི་རྟག་པར་སྒྲུབ་པའི་མཐུན་ཕྱོགས་ཁོ་ན་ལ་ཡོད་པར་ཚད་མས་ངེས་པའི་གང་

[010B] མ་གྲུབ་ན། དེར་ཐལ། དེ་བྱས་པ་སྒྲ་མི་རྟག་པར་སྒྲུབ་པའི་མི་མཐུན་ཕྱོགས་ལ་མེད་པ་ཁོ་ནར་ཚད་མས་གྲུབ་པའི་གང་ཟག་ཡིན་པའི་ཕྱིར་ཏེ། དེ་བྱས་པ་རྟག་པ་ལ་མེད་པར་ཚད་མས་ངེས་པའི་ཕྱིར་ཏེ། བྱས་པ་རྟག་པ་ལ་མེད་པར་ཚད་མས་ངེས་པའི་
གང་ཟག་ཡིན་པའི་ཕྱིར། དེ་ཐམས་ཅད་ཀྱི་ཆོས་ཅན་ཁས་བླངས་སོ། རྩ་བར་འདོད་ན། དོན་གྱི་དངོས་འགལ་ལོ། གཞན་ཡང། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཡོད་པར་སྒྲུབ་པའི་རྟགས་ཡང་དག་ཡོད་པར་ཐལ། བྱས་པ་མི་རྟག་པ་ལ་ཡོད་པར་
སྒྲུབ་པའི་རྟགས་ཡང་དག་ཡོད་པའི་ཕྱིར། རྟགས་སོང། འདོད་མི་ནུས་ཏེ། དེ་ཚད་མས་གྲུབ་པའི་གང་ཟག་ཡིན་ན། དེ་ཡོད་པར་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར་ཏེ། དེ་ཚད་མས་གྲུབ་པའི་གང་ཟག་ཡིན་ན། དེ་ཡིན་ན་ཡོད་པས་ཁྱབ་པ་ཚད་མས་གྲུབ་པའི་
གང་ཟག་ཡིན་དགོས་པའི་ཕྱིར་ཏེ། དེ་ཡིན་ན། དེ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་མཐུན་ཕྱོགས་ཁོ་ན་ལ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་མཐུན་ཕྱོགས་ཁོ་ན་ལ་ཡོད་པ་དེ། བྱས་རྟགས་
ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཀྱི་མཚན་ཉིད་ཀྱི་ཟུར་གཅིག་ཡིན་པའི་ཕྱིར། གཞན་ཡང། བྱས་ན་མི་རྟག་པས་ཁྱབ་པ་ཡོད་པར་སྒྲུབ་པའི་རྟགས་ཡང་དག་ཡོད་པར་ཐལ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཡོད་པར་སྒྲུབ་པའི་
རྟགས་ཡང་དག་ཡོད་པའི་ཕྱིར། རྟགས་ཁས། འདོད་ན། བྱས་ན་མི་རྟག་པས་ཁྱབ་པ་ཁས་ལེན་པའི་གང་ཟག་དེས། སྒྲ་ཆོས་ཅན། མི་རྟག་པར་ཐལ་བྱས་པའི་ཕྱིར་ཞེས་པའི་ཐལ་འགྱུར་ལ་ཁྱབ་མེད་ཀྱི་ལན་བཏབ་པས། དངོས་འགལ་ལ་མི་འགྲོ་བར་ཐལ། བྱས་ན་མི་
རྟག་པས་ཁྱབ་པ་ཁས་ལེན་པའི་གང་ཟག་ཡིན་ན། དེ་འདྲའི་ཐལ་འགྱུར་ལ་ཁྱབ་པ་ཡོད་པར་ཁས་ལེན་པའི་གང་ཟག་ཡིན་པས་མ་ཁྱབ་པའི་ཕྱིར། མ་གྲུབ་ན་སོང། བྱས་ན་མི་རྟག་པས་ཁྱབ་པ་ཡོད་པར་སྒྲུབ་པའི་རྟགས་ཡང་དག་མེད་པར་ཐལ། བྱས་ན་མི་རྟག་པས་

[011A]༄༅། །ཁྱབ་པ་ཚད་མས་ངེས་པའི་གང་ཟག་ཡིན་ན། དེ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། མ་གྲུབ་ན་དེར་ཐལ། དེ་ཁས་ལེན་པའི་གང་ཟག་ཡིན་ན། དེ་ཡོད་པར་ཁས་ལེན་པའི་གང་ཟག་ཡིན་དགོས་པའི་ཕྱིར་ཏེ། དེ་ཡིན་ན་དེ་
འདྲའི་ཐལ་འགྱུར་ལ་ཁྱབ་པ་ཡོད་པར་ཁས་ལེན་པའི་གང་ཟག་ཡིན་དགོས་པའི་ཕྱིར། རྟགས་ཁས། གཞན་ཡང། ཚད་མས་དམིགས་པ་སྒྲ་མི་རྟག་པར་སྒྲུབ་པའི་རྗེས་ཁྱབ་ཡོད་པར་སྒྲུབ་པའི་རྟགས་ཡིན་པར་ཐལ། དེ་ཡོད་པར་སྒྲུབ་པའི་རྟགས་ཡང་དག་ཡོད་པའི་ཕྱིར་
འདོད་ན། སྒྲ་མི་རྟག་པར་སྒྲུབ་པའི་རྟགས་ཡང་དག་དེ་བྱས་པ་ཡོད་པར་སྒྲུབ་པའི་རྟགས་ཡང་དག་དུ་ཐལ། འདོད་པའི་ཕྱིར། འདོད་ན། དེ་མ་ཡིན་པར་ཐལ། བྱས་པ་སྒྲ་མི་རྟག་པར་སྒྲུབ་པའི་རྟགས་ཡང་དག་དུ་ཚད་མས་གྲུབ་པའི་གང་ཟག་ཡིན་ན་
བྱས་པ་ཡོད་པར་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར་ཏེ། དེ་ཡིན་ན། དེས་སྒྲའི་སྟེང་དུ་འགོད་ཚུལ་དང་མཐུན་པར་ཡོད་པར་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། བྱས་པ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་
མ་གྲུབ་ན། ཁས་བླངས། སྒྲའི་སྟེང་དུ་འགོད་ཚུལ་དང་མཐུན་པར་ཡོད་པར་ཚད་མས་ངེས་པའི་གང་ཟག་ཡིན་ན། སྒྲའི་སྟེང་དུ་ཡོད་པ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་གྲུབ་མཐའ་ལ་ཁེགས། རྩ་ཤེས་ཊིཀ་ཆེན་ལས། རང་
བཞིན་མེད་པ་ཡོད་པར་སྒྲུབ་པའི་རྟགས་ཡང་དག་མེད་པར་གསུངས་པ་བཞིན་དུ། འདིར་ཡང་གང་ཟག་གི་བདག་མེད་ཡོད་པར་སྒྲུབ་པའི་རྟགས་ཡང་དག་མེད་པར་ཁས་ལེན་དགོས་ལ། དེ་ལྟར་ན། གང་ཟག་རྟག་ཅིག་རང་དབང་ཅན་གྱིས་སྟོང་པ་ཡོད་པར་
སྒྲུབ་པའི་རྟགས་ཡང་དག་མེད་དགོས་པས། གང་ཟག་མི་རྟག་པ་ཡོད་པར་སྒྲུབ་པའི་རྟགས་ཡང་དག་དང། བྱས་པ་མི་རྟག་པ་ཡོད་པར་སྒྲུབ་པའི་རྟགས་ཡང་དག་མེད་བའོ། །ཁོ་ན་རེ། གང་ཟག་གི་བདག་མེད་ཡོད་པར་སྒྲུབ་པའི་རྟགས་ཡང་དག་ཡོད་པར་ཐལ། གང་ཟག་གི་

[011B] ཐར་པ་ཡོད་པར་སྒྲུབ་པའི་རྟགས་ཡང་དག་ཡོད་པའི་ཕྱིར། ཐམས་ཅད་མཁྱེན་པ་ཡོད་པར་སྒྲུབ་པའི་རྟགས་ཡང་དག་ཡོད་པའི་ཕྱིར་ཟེར། སྐྱོན་མེད་དེ། ཐར་པ་སྒྲུབ་བྱེད་ཀྱི་རྟགས་ཡང་དག་དང་
ཐམས་ཅད་མཁྱེན་པ་སྒྲུབ་བྱེད་ཀྱི་རྟགས་ཡང་དག་ཡོད་ཀྱང། ཐར་པ་དང་ཐམས་ཅད་མཁྱེན་པ་ཡོད་པར་སྒྲུབ་པའི་རྟགས་ཡང་དག་སོགས་ཁས་མི་ལེན་པའི་ཕྱིར། དེ་བཞིན་དུ། སྐྱེ་བ་སྔ་ཕྱི་སྒྲུབ་པའི་རྟགས་ཡང་དག་ཡོད་ཀྱང། སྐྱེ་བ་སྔ་ཕྱི་ཡོད་པར་སྒྲུབ་པའི་
རྟགས་ཡང་དག་མེད་པའི་ཕྱིར་ཏེ། སྐྱེ་བ་སྔ་ཕྱི་ཚད་མས་ངེས་པའི་གང་ཟག་ཡིན་ན། དེ་ཡོད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཡང་ཁོ་ན་རེ། བྱས་པ་མི་རྟག་པ་ཁོ་ན་ལ་ཚད་མས་དམིགས་པར་ཚད་མས་ངེས་ནས། བྱས་པ་མི་རྟག་པ་ཁོ་ན་ལ་
ཡོད་པར་ཚད་མས་མ་ངེས་པའི་གང་ཟག་ཆོས་ཅན། བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་གང་ཟག་དུ་ཐལ། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་པའི་ཕྱིར། ཁྱབ་པ་ཁས། རྟགས་གྲུབ་སྟེ། དེ་འདྲ་བའི་གང་ཟག་ཡོད་པའི་ཕྱིར་
ཏེ། མི་རྟག་པ་ཁོ་ན་ལ་ཡོད་པར་ཚད་མས་དམིགས་པ་དེ། མི་རྟག་པ་ཁོ་ན་ལ་ཡོད་པའི་མཚན་ཉིད་ཡིན་པའི་ཕྱིར་ཏེ། ཚད་མས་དམིགས་པ་ཡོད་པའི་མཚན་ཉིད་ཡིན་པའི་ཕྱིར་ཟེར་ན། མ་ཁྱབ་སྟེ། ཚད་མ་གསར་དུ་མི་བསླུ་བའི་རིག་པ་ཡིན་པ་ཚད་མ་ཚད་མ་ཡིན་པའི་
མཚན་ཉིད་ཡིན་པར་ཐལ། གསར་དུ་མི་བསླུ་བའི་རིག་པ་ཚད་མའི་མཚན་ཉིད་ཡིན་པའི་ཕྱིར་ཁྱབ་པ་ཁས། དེས་མཚོན་ནས། རྟགས་ཡང་དག་ཚད་མས་དམིགས་པ་རྟགས་ཡང་དག་ཡོད་པའི་མཚན་ཉིད་སོགས་སུ་ཁས་མི་ལེན་ནོ། །གཞན་ཡང། སྔ་ཕྱི་གཉིས་
ཀ་ལ། རྟག་པ་མ་བྱས་པ་ཁོ་ན་ལ་འཇུག་པ་ཚད་མས་ངེས་པ་ལ། བྱས་པ་ལ་རྟག་པ་འགོག་པའི་ཚད་མ་སྔོན་དུ་འགྲོ་དགོས་པར་ཐལ། རྟག་པ་ནམ་མཁའ་མ་བྱས་པར་སྒྲུབ་པའི་རྟགས་ཡང་དག་གང་ཞིག་བྱས་པ་མི་རྟག་པ་ཁོ་ན་ལ་འཇུག་པར་ཚད་མས་ངེས་པ་ལ། རྟག་

[012A]༄༅། །པ་ལ་བྱས་པ་འགོག་བྱེད་ཀྱི་ཚད་མ་སྔོན་དུ་འགྲོ་དགོས་པའི་ཕྱིར། རྟག་ན་མ་བྱས་པས་ཁྱབ་པ་དང། བྱས་ན་མི་རྟག་པས་ཁྱབ་པ་གཉིས་རྟོགས་པ་ཕན་ཚུན་བརྟེན་པར་ཐལ་བའི་སྐྱོན་ཡོད་པར་ཐལ། འདོད་པ་གང་ཞིག་བྱས་པ་མི་
རྟག་པ་ཁོ་ན་ལ་འཇུག་པར་ཚད་མས་ངེས་པ་ལ། རྟག་པ་ལ་བྱས་པ་འགོག་བྱེད་ཀྱི་ཚད་མ་སྔོན་དུ་འགྲོ་དགོས་པའི་ཕྱིར། རང་ལུགས་ནི། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཚད་མས་ངེས་པ་ལ་ཚད་མ་གསུམ་སྔོན་དུ་འགྲོ་དགོས་ཏེ། རྟག་མི་རྟག་དངོས་
འགལ་དུ་ངེས་པའི་ཚད་མ། བྱས་པ་ངེས་བྱེད་ཀྱི་ཚད་མ། རྟག་པ་ལ་བྱས་པ་འགོག་བྱེད་ཀྱི་ཚད་མ་གསུམ་སྔོན་དུ་འགྲོ་དགོས་པའི་ཕྱིར། ཁོ་ན་རེ། དེ་ལ་བྱས་པ་ཚད་མས་ངེས་པ་སྔོན་དུ་འགྲོ་མི་དགོས་ཏེ། དེ་ཚད་མས་ངེས་པ་དང་བྱས་པ་ཚད་མས་ངེས་པ་དུས་མཉམ་ཡིན་
པའི་ཕྱིར་ཏེ། དེ་ཚད་མས་དམིགས་པ་དང་བྱས་པ་ཚད་མས་དམིགས་པ་དུས་མཉམ་ཡིན་པའི་ཕྱིར། དེ་ཡོད་པ་དང་བྱས་པ་ཡོད་པ་དུས་མཉམ་ཡིན་པའི་ཕྱིར། ཁྱབ་སྟེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཡོད་པ་དང། དེ་ཚད་མས་དམིགས་པ་དུས་
མཉམ། བྱས་པ་ཡོད་པ་དང་བྱས་པ་ཚད་མས་དམིགས་པ་དུས་མཉམ་པའི་ཕྱིར། ཞེས་ཟེར། དུ་ལྡན་ལ་ལ་དུ་བ་ཚད་མས་ངེས་པའི་གང་ཟག་ཡིན་ན། དུ་ལྡན་ལ་ལ་མེ་ཚད་མས་ངེས་པའི་གང་ཟག་ཡིན་དགོས་པར་ཐལ། དུ་བ་ཚད་མས་ངེས་པའི་གང་ཟག་ཡིན་ན། མེ་
ཚད་མས་ངེས་པའི་གང་ཟག་ཡིན་དགོས་པའི་ཕྱིར། དེར་ཐལ། དུ་བ་ཚད་མས་ངེས་པ་ལ། མེ་ཚད་མས་ངེས་པ་སྔོན་དུ་འགྲོ་དགོས་པའི་ཕྱིར། མ་གྲུབ་ན་སོང། དེར་ཐལ། དུ་བ་ཡོད་པ་ལ་མེ་ཡོད་པ་སྔོན་དུ་འགྲོ་དགོས་པའི་ཕྱིར། ཁྱབ་པ་ཁས། མ་གྲུབ་ན། དེར་ཐལ་
དུ་བ་གྲུབ་པ་ལ་མེ་གྲུབ་པ་སྔོན་དུ་འགྲོ་དགོས་པའི་ཕྱིར་ཏེ། དུ་བ་མེའི་འབྲས་བུ་ཡིན་པའི་ཕྱིར། གཞན་ཡང། དུས་གསུམ་གཅིག་ཅར་དུ་ཡོད་པ་སྲིད་པར་ཐལ། དུས་གསུམ་གཅིག་ཅར་དུ་ཚད་མས་རྟོགས་པ་སྲིད་པའི་ཕྱིར། ཁྱབ་པ་ཁས། མ་གྲུབ་ན། དེར་ཐལ་

[012B] རྩ་བར་འདོད་ན། མེ་དུ་གཉིས་གཅིག་ཅར་དུ་ཡོད་པ་སྲིད་པར་ཐལ། མེ་ཚད་མས་ངེས་པ་ལ་དུ་བ་ཚད་མས་ངེས་པ་སྔོན་དུ་འགྲོ་དགོས་པའི་ཕྱིར། ཟེར་ན། མེ་རྣམ་མཁྱེན་གྱི་རྟོགས་པ་ལ། དུ་བ་
རྣམ་མཁྱེན་གྱིས་རྟོགས་པ་སྔོན་དུ་འགྲོ་དགོས་པར་ཐལ། མེ་ཚད་མས་རྟོགས་པ་ལ། དུ་བ་ཚད་མས་རྟོགས་པ་སྔོན་དུ་འགྲོ་དགོས་པའི་ཕྱིར། རྟགས་ཁས་འདོད་ན། མེ་དུ་གཉིས་རྣམ་མཁྱེན་གྱིས་གཅིག་ཅར་དུ་མ་རྟོགས་པར་ཐལ། འདོད་པའི་ཕྱིར། ཁོ་ན་རེ། མེ་དུ་
གཉིས་རྣམ་མཁྱེན་གྱིས་གཅིག་ཅར་དུ་རྟོགས་པར་ཐལ། མེ་དུ་གཉིས་རྣམ་མཁྱེན་གྱིས་གཅིག་ཅར་དུ་ཚད་མས་རྟོགས་པའི་ཕྱིར། འདོད་ན། དེ་གཉིས་གཅིག་ཅར་དུ་ཚད་མས་རྟོགས་པར་ཐལ། འདོད་པའི་ཕྱིར། འདོད་ན། དེ་གཉིས་གཅིག་ཅར་དུ་ཡོད་པར་ཐལ། འདོད་
པའི་ཕྱིར། ཟེར་ན། རྩ་བར་མ་ཁྱབ། ཁོ་ན་རེ། མེ་དུ་གཉིས་གཅིག་ཅར་དུ་ཚད་མས་རྟོགས་པར་ཐལ། དེ་གཉིས་གཅིག་ཅར་དུ་ཚད་མས་རྟོགས་པ་ཡོད་པའི་ཕྱིར་ཟེར་ན་མ་ཁྱབ་སྟེ། ཡང་རྟག་མི་རྟག་རྣམ་བཅད་ཡོངས་གཅོད་ཀྱི་སྒོ་ནས་འགལ་བར་ཐལ། དེ་གཉིས་དངོས་
འགལ་ཡིན་པའི་ཕྱིར། རྟགས་ཁས་འདོད་ན། ཆོས་དེ་རྟག་པ་ཡིན་པ་རྣམ་བཅད་ལ་ཁེགས་པའི་ཚད་མ་ཡིན་ན། ཆོས་དེ་མི་རྟག་པ་ཡིན་པ་ཡོངས་གཅོད་ལ་གྲུབ་པའི་ཚད་མ་ཡིན་དགོས་པར་ཐལ། འདོད་པའི་ཕྱིར། འདོད་ན། ཚད་མ་ཆོས་ཅན། རི་བོང་རྭ་མི་རྟག་པ་
ཡིན་པ་ཡོངས་གཅོད་ལ་གྲུབ་པའི་ཚད་མ་ཡིན་པར་ཐལ། དེ་རྟག་པ་ཡིན་པ་རྣམ་བཅད་ལ་ཁེགས་པའི་ཚད་མ་ཡིན་པའི་ཕྱིར། ཁྱབ་པ་ཁས་ཟེར་ན། ཆོས་དེ་མི་རྟག་པ་ཡིན་པ་ཡོངས་གཅོད་ལ་གྲུབ་པའི་ཚད་མ་ཡིན་ན། ཆོས་དེ་མི་རྟག་པ་མ་ཡིན་པ་རྣམ་བཅད་
ལ་ཁེགས་པའི་ཚད་མ་ཡིན་དགོས་པར་ཐལ། མི་རྟག་པ་དང་མི་རྟག་པ་མ་ཡིན་པ་གཉིས་རྣམ་བཅད་ཡོངས་གཅོད་ཀྱི་སྒོ་ནས་འགལ་བ་ཡིན་པའི་ཕྱིར། འདོད་ན། ཚད་མ་བུམ་པ་དང་བུམ་མེད་ལ་སྦྱར་ནས་འཁོར་གསུམ་བྱའོ། །ཁ་ཅིག་བྱས་རྟགས་ཀྱིས་སྒྲ་མི་

[013A]༄༅། །རྟག་པར་སྒྲུབ་པའི་རྗེས་ཁྱབ་ཚད་མས་ངེས་པ་ལ་བྱས་རྟགས་ཀྱིས་དེ་སྒྲུབ་ཀྱི་དགག་བྱའི་ཆོས་དང། བསྒྲུབ་བྱའི་ཆོས་དངོས་འགལ་དུ་ངེས་པའི་ཚད་མ། བྱས་རྟགས་ཀྱིས་དེ་སྒྲུབ་ཀྱི་རྟགས་ཀྱི་མཚན་གཞི་ངེས་པའི་ཚད་མ། བྱས་རྟགས་ཀྱིས་དེ་སྒྲུབ་ཀྱི་
རྟགས་དང། དགག་བྱའི་ཆོས་ཀྱི་གཞི་མཐུན་འགོག་བྱེད་ཀྱི་ཚད་མ་གསུམ་སྔོན་དུ་འགྲོ་དགོས་ཟེར་ན། མི་འཐད་དེ། ཡོད་ན་དེའི་དགག་ཆོས་དང་སྒྲུབ་ཆོས་གང་རུང་ཡིན་དགོས་པའི་ཕྱིར། ཁ་ཅིག་བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པ་ལ། རྟག་མི་རྟག་དངོས་
འགལ་དུ་ངེས་པའི་ཚད་མ་བྱས་པ་ངེས་བྱེད་ཀྱི་ཚད་མ། བྱས་པ་ལ་རྟག་པ་འགོག་བྱེད་ཀྱི་ཚད་མ་གསུམ་སྔོན་དུ་འགྲོ་དགོས་ཟེར་ན། མི་འཐད་དེ། བྱས་པ་རྟག་པ་མ་ཡིན་པར་ཚད་མས་ངེས་པའི་གང་ཟག་ཡིན་ན། བྱས་པ་མི་རྟག་པ་ཁོ་ན་ལ་ཡོད་པར་ཚད་མས་ངེས་པའི་
གང་ཟག་ཡིན་དགོས་པའི་ཕྱིར། གཉིས་པ་ནི། རྟགས་ཡང་དག་གི་རྗེས་སུ་འགྲོ་ལྡོག་གི་ཁྱབ་པ་ཚད་མས་ངེས་པ་ལ། རྟགས་ཆོས་མེད་ན་མི་འབྱུང་བའི་འབྲེལ་པ་ཚད་མས་ངེས་པ་ལ་རག་ལས་ཏེ། རང་འགྲེལ་ལས། འབྲེལ་བ་མེད་པར་ནི་རྗེས་སུ་འགྲོ་བ་དང་
ལྡོག་པ་ངེས་པ་མེད་དེ། ཞེས་གསུངས་པའི་ཕྱིར། འདོད་ན། རྗེས་སུ་འགྲོ་ལྡོག་གི་ཁྱབ་པའི་དོན་གང་ཞེ་ན། ཐར་ལམ་གསལ་བྱེད་ལས། རྗེས་སུ་འགྲོ་ལྡོག་གི་ཁྱབ་པ་ནི། རྟགས་ཀྱི་མཚན་གཞི་བྱས་པ་ལྟ་བུ་གཞིར་བཟུང་ནས། དེ་ཉིད་མཐུན་ཕྱོགས་ཁོ་ན་ལ་ཡོད་པར་ངེས་པ་
དང། མི་མཐུན་ཕྱོགས་ལ་མེད་པ་ཁོ་ནར་ངེས་པ་ཡིན་ལ་ཞེས་གསུངས་པའི་ཕྱིར། འདིའི་དོན་ནི། སྒྲ་མི་རྟག་པར་སྒྲུབ་པའི་མཐུན་ཕྱོགས་ཁོ་ན་ལ་ཡོད་པར་ཚད་མས་ངེས་པའི་སྒྲ་མི་རྟག་པར་སྒྲུབ་པའི་ཁྱབ་པའི་ཚུལ། སྒྲ་མི་རྟག་པར་སྒྲུབ་པའི་རྗེས་ཁྱབ་ཀྱི་མཚན་
ཉིད། དེ་སྒྲུབ་ཀྱི་མི་མཐུན་ཕྱོགས་ལ་རང་ཉིད་མེད་པར་ཁོ་ནར་ཚད་མས་ངེས་པའི་དེ་སྒྲུབ་ཀྱི་ཁྱབ་པའི་ཚུལ། དེ་སྒྲུབ་ཀྱི་ལྡོག་ཁྱབ་ཀྱི་མཚན་ཉིད། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་ངེས་པ་ལ། རྟག་པ་ལ་བྱས་པ་འགོག་པའི་ཚད་མ་སྔོན་དུ་འགྲོ་དགོས་ཏེ། དེ་

[013B]བྱས་མི་རྟག་གི་འབྲེལ་བ་ཚད་མས་ངེས་པ་ལ། རྟག་པ་ལ་བྱས་པ་འགོག་པའི་ཚད་མ་སྔོན་དུ་འགྲོ་དགོས་པའི་ཕྱིར། ཁོ་ན་རེ། བྱས་རྟགས་ཀྱིས་དེ་ཚད་མས་ངེས་པ་ལ། དེ་སྔོན་དུ་འགྲོ་མི་དགོས་
པར་ཐལ། རྟག་པ་བྱས་སྟོང་དུ་ཚད་མས་ངེས་པའི་གང་ཟག་ཡིན་ན། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། དེ་ཡིན་ན། བྱས་པ་རྟག་སྟོང་དུ་ཚད་མས་ངེས་པའི་གང་ཟག་ཡིན་དགོས་པའི་ཕྱིར་
ཟེར་ན། དོན་བྱེད་ནུས་སྟོང་ཆོས་ཅན། བྱས་པ་རྟག་སྟོང་དུ་སྒྲུབ་པའི་རྟགས་ཡང་དག་ཡིན་པར་ཐལ། རྟག་པ་བྱས་སྟོང་དུ་སྒྲུབ་པའི་རྟགས་ཡང་དག་ཡིན་པའི་ཕྱིར། ཁྱབ་པ་སོང། རྟགས་སླ། འདིའི་སྐབས་ཀྱི་ཊིཀའི་དོན་ལ། ཁ་ཅིག་རྟག་པ་བྱས་སྟོང་དུ་སྒྲུབ་
པའི་རྟགས་ཡང་དག་ཡིན་ན། བྱས་པ་རྟག་སྟོང་དུ་སྒྲུབ་པའི་རྟགས་ཡང་དག་ཡིན་དགོས་པར་ཐལ། རྟག་པ་བྱས་སྟོང་དུ་རྟོགས་པའི་རྗེས་དཔག་ཡིན་ན། བྱས་པ་རྟག་སྟོང་དུ་རྟོགས་པའི་རྗེས་དཔག་ཡིན་དགོས་པའི་ཕྱིར། རྟགས་སོང། འདོད་ན། དོན་བྱེ་ནུས་སྟོང་གི་
རྟགས་ཀྱིས་རྟག་པ་བྱས་སྟོང་དུ་རྟོགས་པའི་རྗེས་དཔག་ཆོས་ཅན། དེར་ཐལ། དེའི་ཕྱིར། འདོད་ན། དེ་ཆོས་ཅན། ཁྱོད་ཀྱི་རྟེན་དུ་གྱུར་པའི་བྱས་པ་རྟག་སྟོང་དུ་སྒྲུབ་པའི་རྟགས་ཡང་དག་ཡོད་པར་ཐལ། འདོད་པའི་ཕྱིར། འདོད་ན། དོན་བྱེད་ནུས་སྟོང་དེ་བྱས་པ་རྟག་
སྟོང་དུ་སྒྲུབ་པའི་རྟགས་ཡང་དག་ཡིན་པར་ཐལ། འདོད་པའི་ཕྱིར། ཞེས་གསུངས་ཤིང། ཁོ་རང་གི་ལུགས་ལ་བྱས་པ་མི་རྟག་པ་ཁོ་ན་ལ་འཇུག་པར་ཚད་མས་ངེས་པ་ལ། རྟག་པ་ལ་བྱས་པ་འགོག་པའི་ཚད་མ་སྔོན་དུ་འགྲོ་དགོས་ཟེར་བ་དང། ཁ་ཅིག་བྱས་ན་མི་རྟག་པས་
ཁྱབ་པ་ཚད་མས་ངེས་པའི་གང་ཟག་ཡིན་ན། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་དགོས། ཞེས་ཁས་བླངས་ནས། ཐལ་འགྱུར་དེ་ལྟར་འཕེན་པ་མི་འཐད་དེ། བྱས་པ་མི་རྟག་པ་ཁོ་ན་ལ་འཇུག་པ་སྒྲུབ་པའི་རྗེས་དཔག་ཡིན་ན། རྟག་

[014A]༄༅། །པ་བྱས་སྟོང་དུ་སྒྲུབ་པའི་རྗེས་དཔག་ཡིན་དགོས་པར་ཐལ། བྱས་པ་མི་རྟག་པ་ཁོ་ན་ལ་འཇུག་པ་རྟོགས་པའི་རྗེས་དཔག་ཡིན་ན། རྟག་པ་བྱས་སྟོང་དུ་རྟོགས་པའི་རྗེས་དཔག་ཡིན་དགོས་པའི་ཕྱིར། རྟགས་ཁྱབ་ཁས་འདོད་ན། བྱས་པ་མི་རྟག་
པ་ཁོ་ན་ལ་འཇུག་པར་རྟོགས་པའི་རྗེས་དཔག་ཆོས་ཅན། དེར་ཐལ། དེའི་ཕྱིར། འདོད་ན་དེ་ཆོས་ཅན། ཁྱོད་ཀྱི་རྟེན་དུ་གྱུར་པའི་རྟག་པ་བྱས་སྟོང་དུ་སྒྲུབ་པའི་རྟགས་ཡང་དག་ཡོད་པར་ཐལ། འདོད་པའི་ཕྱིར། འདོད་ན། དོན་བྱེད་ནུས་སྟོང་དེ། རྟག་པ་བྱས་སྟོང་དུ་སྒྲུབ་
པའི་རྟགས་ཡང་དག་ཡིན་པར་ཐལ། འདོད་པའི་ཕྱིར། འཁོར་གསུམ། ཁ་ཅིག་རིམ་དང་ཅིག་ཅར་གྱི་དོན་བྱེད་ནུས་པས་སྟོང་པ་དེ། རྟག་པ་བྱས་སྟོང་དུ་སྒྲུབ་པའི་རྟགས་ཡང་དག་ཡིན་ནོ་ཟེར་ན། བུམ་པ་ཆོས་ཅན། བྱས་པས་སྟོང་པར་ཐལ། རིམ་དང་ཅིག་
ཅར་གྱི་དོན་བྱེད་ནུས་པས་སྟོང་པའི་ཕྱིར། ཁྱབ་པ་ཁས། དེར་ཐལ། རིམ་དང་ཅིག་ཅར་གྱི་དོན་བྱེད་ནུས་པ་མ་ཡིན་པའི་ཕྱིར། མ་གྲུབ་ན། དེ་ཆོས་ཅན། ཅིག་ཅར་གྱི་དོན་བྱེད་ནུས་པ་མ་ཡིན་པར་ཐལ། རིམ་ཅན་གྱི་དོན་བྱེད་ནུས་པ་ཡིན་པའི་ཕྱིར། རྟགས་གསལ་ཁས་
རྗེས་ཁྱབ་སྒྲུབ་བྱེད་ལྟོས་མེད་ཀྱི་གཏན་ཚིགས་ལ། ཁ་ཅིག་བྱས་པ་ཆོས་ཅན། རང་གྲུབ་ཙམ་ནས་འཇིག་ངེས་ཡིན་ཏེ། འཇིག་པ་ཕྱིས་འབྱུང་གི་རྒྱུ་དོན་གཞན་ལ་ལྟོས་མེད་ཡིན་པའི་ཕྱིར། ཞེས་པ་ལྟ་བུའོ་ཟེར་ན། རི་བོང་རྭས་གཤགས། བྱས་པ་ཆོས་ཅན། རང་གྲུབ་
ཙམ་ནས་འཇིག་ངེས་ཡིན་ཏེ། ཕྱིས་འབྱུང་གི་རྒྱུ་དོན་གཞན་ལ་ལྟོས་མེད་དུ་འཇིག་པའི་ཕྱིར་ཟེར་ན། དེ་སྒྲུབ་ཀྱི་རྟགས་ཡང་དག་མ་ཡིན་པར་ཐལ། བྱས་པ་འཇིག་པར་ཚད་མས་ངེས་པའི་གང་ཟག་ཡིན་ན། དེ་རང་གྲུབ་ཙམ་ནས་འཇིག་ངེས་སུ་ཚད་མས་ངེས་པའི་གང་ཟག་ཡིན་
དགོས་པའི་ཕྱིར། ཁ་ཅིག་བྱས་པ་ཆོས་ཅན། རང་གྲུབ་ཙམ་ནས་འཇིག་པ་དང། རང་ཆས་སུ་རྗེས་སུ་འབྲེལ་བ་ཡིན་ཏེ། སྐྱེས་པ་གང་ཞིག་རང་བསྐྱེད་བྱེད་ལས་གཞན་པའི་རྒྱུས་འཇིག་པར་མི་བསྐྱེད་པའི་ཕྱིར། ཞེས་ཟེར། འཇིག་པ་ཆོས་ཅན། དེར་ཐལ། དེའི་ཕྱིར་

[014B] འཇིག་པ་དང་འབྲེལ་བར་ཐལ། འདོད་པའི་ཕྱིར། ཁ་ཅིག་བྱས་པ་ཆོས་ཅན། རང་གྲུབ་ཙམ་ནས་འཇིག་པའི་ངོ་བོར་སྐྱེས་པ་ཡིན་ཏེ། སྐྱེས་པ་གང་ཞིག་རང་བསྐྱེད་བྱེད་ལས་གཞན་པའི་རྒྱུས་འཇིག་པར་མི་བསྐྱེད་པའི་ཕྱིར། ཞེས་ཟེར་ན། འཇིག་པའི་རྒྱུ་ཆོས་ཅན། དེར་ཐལ། དེའི་
ཕྱིར། འདོད་ན། འཇིག་པ་དང་ངོ་བོ་གཅིག་ཡིན་པར་ཐལ། འདོད་པའི་ཕྱིར། ཡང་མཁས་པ་ཁ་ཅིག་བྱས་པ་ཆོས་ཅན། རང་གྲུབ་ཙམ་ནས་འཇིག་ངེས་ཡིན་ཏེ། སྐྱེས་པ་གང་ཞི་རང་བསྐྱེད་བྱེད་ལས་གཞན་པའི་རྒྱུས་འཇིག་པར་མི་བསྐྱེད་པའི་ཕྱིར། ཞེས་གསུངས། སྐྱེས་པ་དེ། བྱས་པ་རང་
གྲུབ་ཙམ་ནས་འཇིག་ངེས་སུ་སྒྲུབ་པའི་རྟགས་ཡང་དག་ཡིན་པར་ཐལ། ལྟོས་མེད་གྱི་སྦྱོར་བ་དེ་འཐད་པའི་ཕྱིར། འདོད་ན། མཉན་བྱ་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པར་ཐལ། འདོད་པའི་ཕྱིར། རྟག་པ་ཆོས་ཅན། བྱས་པས་སྟོང་སྟེ། དོན་བྱེད་ནུས་པས་སྟོང་པའི་ཕྱིར་
ཞེས་པའི་སྦྱོར་བ་དེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་སྒྲུབ་བྱེད་ཀྱི་རྟགས་སྦྱོར་རྣམ་དག་དང། བྱས་པ་ཆོས་ཅན། རང་གྲུབ་ཙམ་ནས་འཇིག་ངེས་ཡིན་ཏེ། རང་ལས་ཕྱིས་འབྱུང་བའི་རང་གི་འཇིག་རྒྱུ་དོན་གཞན་ལྟོས་མེད་ཀྱི་དངོས་པོ་ཡིན་པའི་ཕྱིར། ཞེས་
པའི་རྟགས་སྦྱོར་དེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་སྒྲུབ་བྱེད་ལྟོས་མེད་ཀྱི་རྟགས་སྦྱོར་རྣམ་དག་ཡིན། བྱས་པ་ལ་ཁ་ཅིག་རྟག་པ་བྱས་སྟོང་དུ་རྟོགས་པའི་རྗེས་དཔག་དེས་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་རྟོགས་པར་ཐལ། དམ་བཅའ་དང་པོ་
འཐད་པའི་ཕྱིར། འདོད་མི་ནུས་ཏེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་རྟོགས་པ་ལ་རྟག་པ་བྱས་སྟོང་དུ་རྟོགས་པ་སྔོན་དུ་འགྲོ་དགོས་པའི་ཕྱིར་ཟེར་ན། མ་ཁྱབ་སྟེ། སྒྲ་མི་རྟག་པར་རྟོགས་པའི་རྗེས་དཔག་དེས། བྱས་རྟགས་ཀྱིས་དེ་སྒྲུབ་ཀྱི་བསྒྲུབ་བྱ་ཡང་དག་
རྟོགས་པར་ཐལ། སྒྲ་ཆོས་ཅན། མི་རྟག་སྟེ། བྱས་པའི་ཕྱིར་ཞེས་པའི་སྦྱོར་བ་དེ། བྱས་རྟགས་ཀྱིས་དེ་སྒྲུབ་ཀྱི་བསྒྲུབ་བྱ་སྒྲུབ་བྱེད་ཀྱི་རྟགས་སྦྱོར་རྣམ་དག་ཡིན་པའི་ཕྱིར། རྟགས་གྲུབ་སྟེ། བྱས་རྟགས་ཀྱིས་དེ་སྒྲུབ་ཀྱི་བསྒྲུབ་བྱ་སྒྲུབ་བྱེད་ཀྱི་རྟགས་སྦྱོར་རྣམ་དག་ཡོད་པའི་ཕྱིར། རྩ་བར་འདོད་

[015A]༄༅། །ན། དེས་དེ་མ་རྟོགས་པར་ཐལ། སྒྲ་མི་རྟག་པར་སྒྲུབ་པའི་བསྒྲུབ་བྱ་རྟོགས་པ་ལ། སྒྲ་མི་རྟག་པར་ཚད་མས་རྟོགས་བ་སྔོན་དུ་འགྲོ་དགོས་པའི་ཕྱིར། མ་གྲུབ་ན། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་ན། སྒྲ་མི་རྟག་པར་སྒྲུབ་པའི་སྒྲུབ་བྱ་ཡང་དག་
ཚད་མས་ངེས་པའི་གང་ཟག་ཡིན་དགོས་པར་ཐལ། མ་གྲུབ་པ་དེའི་ཕྱིར། འདོད་ན། འོག་དུ་འགོག་གོ་ཁོ་ན་རེ། སྒྲ་མི་རྟག་པར་ཚད་མས་ངེས་ནས། དེ་སྒྲུབ་ཀྱི་བསྒྲུབ་བྱ་ཡང་དག་སྒྲུབ་པའི་རྟགས་ཡང་དག་འགོད་དགོས་ཀྱི་ཕྱི་རྒོལ་ཡང་དག་ཡོད་པར་ཐལ། སྒྲ་མི་རྟག་
པར་ཚད་མས་རྟོགས་པའི་གང་ཟག་ཡིན་ན། དེ་སྒྲུབ་ཀྱི་བསྒྲུབ་བྱ་ཡང་དག་ཚད་མས་ངེས་པའི་གང་ཟག་ཡིན་མི་དགོས་པའི་ཕྱིར། འདོད་ན། སྒྲ་ཆོས་ཅན། མི་རྟག་སྟེ། བྱས་པའི་ཕྱིར་ཞེས་པའི་རྟགས་སྦྱོར་རྣམ་དག་འགོད་དགོས་ཀྱི་ཕྱི་རྒོལ་ཡང་དག་ཡོད་པར་ཐལ། འདོད་པའི་
ཕྱིར་ཟེར་ན། རྩ་བར་མ་ཁྱབ་བོ། །ཡང་ཁ་ཅིག་རྟག་པ་བྱས་སྟོང་དུ་སྒྲུབ་པའི་རྟགས་ཡང་དག་མེད་པར་ཐལ། དེ་ཚད་མས་ངེས་པའི་གང་ཟག་ཡིན་ན། དེ་བྱས་སྟོང་དུ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། དེ་ཡིན་ན། རྟག་པ་རྟག་པར་ཚད་མས་ངེས་པའི་
གང་ཟག་ཡིན་དགོས། དེ་ཡིན་ན་དེ་བྱས་སྟོང་དུ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་ཁས་འདོད་ན། དངོས་པོའི་རྟགས་ཀྱིས་བྱས་པ་མི་རྟག་པར་སྒྲུབ་པའི་ཕྱིར་རྒོལ་ཡང་དག་ཆོས་ཅན། མི་རྟག་པ་མི་རྟག་པར་ཚད་མས་ངེས་པའི་གང་ཟག་ཡིན་པར་
ཐལ། མི་རྟག་པ་ཚད་མས་ངེས་པའི་གང་ཟག་ཡིན་པའི་ཕྱིར། འདོད་ན་སོང། དེ་ཆོས་ཅན། བྱས་པ་མི་རྟག་པར་ཚད་མས་ངེས་པའི་གང་ཟག་ཡིན་པར་ཐལ། བྱས་པ་དང་མི་རྟག་པའི་ཚོགས་དོན་ཚད་མས་ངེས་པའི་གང་ཟག་ཡིན་པའི་ཕྱིར་དེར་ཐལ། མི་རྟག་པ་
དང་བྱས་པའི་ཚོགས་དོན་ཚད་མས་ངེས་པའི་གང་ཟག་ཡིན་པའི་ཕྱིར། དེར་ཐལ། མི་རྟག་པ་བྱས་པར་ཚད་མས་ངེས་པའི་གང་ཟག་ཡིན་པའི་ཕྱིར། དེར་ཐལ། མི་རྟག་པ་མི་རྟག་པར་ཚད་མས་ངེས་པའི་གང་ཟག་ཡིན་པའི་ཕྱིར། འཁོར་

[015B] དེ་བཞིན་དུ། དངོས་པོའི་རྟགས་ཀྱི་བྱས་པ་མི་རྟག་པར་སྒྲུབ་པའི་ཕྱི་རྒོལ་ཡང་དག་ཆོས་ཅན། བྱས་པ་མི་རྟག་པར་ཚད་མས་ངེས་པའི་གང་ཟག་ཏུ་ཐལ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་ཚད་མས་ངེས་པའི་གང་ཟག་ཡིན་པའི་ཕྱིར། མ་གྲུབ་ན་སོང། དེར་
ཐལ། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པའི་གང་ཟག་ཡིན་པའི་ཕྱིར་ཏེ། རྟག་པ་ལ་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་པའི་ཕྱིར་ཏེ། །རྟག་པ་བྱས་སྟོང་དུ་ཚད་མས་ངེས་པའི་གང་ཟག་ཡིན་པའི་ཕྱིར་ཏེ། རྟག་པ་ཚད་མས་
ངེས་པའི་གང་ཟག་ཡིན་པའི་ཕྱིར། ཁྱབ་པ་ཁས། གཞན་ཡང། མི་རྟག་པ་ལྡོག་སྟོབས་ཀྱིས་བྱས་པ་ལྡོག་པར་ཚད་མས་ངེས་ནས། བྱས་པ་མི་རྟག་པ་ལ་འབྲེལ་བར་ཚད་མས་མ་ངེས་པའི་གང་ཟག་ཆོས་ཅན། བྱས་པ་དེ་ལ་འབྲེལ་བར་ཚད་མས་ངེས་པའི་
གང་ཟག་དུ་ཐལ། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་ངེས་པའི་གང་ཟག་ཡིན་པའི་ཕྱིར། མ་གྲུབ་ན་དེར་ཐལ། བྱས་པའི་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པའི་གང་ཟག་ཡིན་པའི་ཕྱིར། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་པའི་
ཕྱིར། ཁྱབ་པ་ཁས་མ་གྲུབ་ན། དེར་ཐལ། མི་རྟག་པ་ལྡོག་སྟོབས་ཀྱིས་བྱས་པ་ལྡོག་པར་ཚད་མས་ངེས་པའི་གང་ཟག་ཡིན་པའི་ཕྱིར། གཞན་ཡང། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་
དགོས་པར་ཐལ། དེ་ཡིན་ན་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། བྱས་ན་མི་རྟག་པས་ཁྱབ་པ་ཚད་མས་ངེས་
པའི་གང་ཟག་ཡིན་དགོས་པའི་ཕྱིར། དང་པོ་ཁས། འདོད་ན། བྱས་པའི་རྟགས་ཀྱིས་སྒྲའི་བྱས་པ་མི་རྟག་པར་སྒྲུབ་པའི་ཕྱི་རྒོལ་ཡང་དག་ཆོས་ཅན། སྒྲའི་བྱས་པ་ཡིན་ན། མི་རྟག་པ་ཡིན་པས་ཁྱབ་པ་ཚད་མས་ངེས་པའི་གང་ཟག་ཡིན་པར་ཐལ། རྟག་ན་སྒྲའི་

[016A]༄༅། །བྱས་པ་མ་ཡིན་པས་ཁྱབ་པ་ཚད་མས་ངེས་པའི་གང་ཟག་ཡིན་པའི་ཕྱིར། ཁྱབ་པ་སོང། དེ་རྣམས་ཀྱི་ལན་ལ། ཁ་ཅིག་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་ཚད་མས་གྲུབ་པའི་གང་ཟག་ཡིན་ན། བྱས་རྟགས་ཀྱིས་དེ་སྒྲུབ་ཀྱི་
རྗེས་ཁྱབ་ཚད་མས་གྲུབ་པའི་གང་ཟག་ཡིན་མི་དགོས། ཞེས་ཟེར་བ་མི་འཐད་དེ། དེ་ཚད་མས་ངེས་ནས། གཅིག་ཤོས་ཚད་མས་མ་ངེས་པའི་གང་ཟག་ཆོས་ཅན། ཁྱོད་བྱས་པ་དེ་སྒྲུབ་ཀྱི་མི་མཐུན་ཕྱོགས་ལ་མེད་པ་ཁོ་ནར་ཚད་མས་ངེས་པའི་གང་ཟག་ཡིན་པར་ཐལ་
བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པའི་གང་ཟག་ཡིན་པའི་ཕྱིར། རྟགས་ཆོས་ཅན་དང་བཅས་པ་ཁས་བླངས། འདོད་ན། དེ་ཆོས་ཅན། བྱས་པ་རྟག་པ་ལ་མེད་པར་ཚད་མས་ངེས་པའི་གང་ཟག་ཡིན་པར་ཐལ་ལོ། །འདོད་ན། བྱས་ན་རྟག་པ་མ་ཡིན་
པས་ཁྱབ་པ་ཚད་མས་ངེས་པའི་གང་ཟག་དུ་ཐལ་ལོ། འདོད་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་པར་ཐལ་ལོ། །འདོད་ན་བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་ངེས་པའི་གང་ཟག་ཡིན་པར་ཐལ། འདོད་པའི་ཕྱིར། འཁོར་གསུམ་
སྨྲ་རྒྱུས་ཕོངས་པ་ཁ་ཅིག་བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་གྲུབ་པའི་གང་ཟག་ཡིན་ན། བྱས་མི་རྟག་གི་འབྲེལ་པ་ཚད་མས་ངེས་པའི་གང་ཟག་ཡིན་མི་དགོས་ཟེར་བ་མི་འཐད་དེ། རང་འགྲེལ་ལས། འབྲེལ་བ་མེད་པར་ནི། ཞེས་སོགས་གསུང་
བ་དང་དངོས་སུ་འགལ་བའི་ཕྱིར། ཁོ་ན་རེ། བྱས་པ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་དུ་ཚད་མས་ངེས་པ་ལ། བྱས་མི་རྟག་པའི་འབྲེལ་བ་ངེས་དགོས་པ་དེ། ལུང་དེའི་དོན་ཡིན་ཟེར་བ་མི་འཐད་དེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་
ལྡོག་ཁྱབ་ཚད་མས་དེས་ནས། བྱས་པ་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་དུ་ཚད་མས་མ་ངེས་པའི་གང་ཟག་ཆོས་ཅན། བྱས་པ་དང་གཅིག་དུ་གྱུར་པའི་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་ཚད་མས་ངེས་པའི་གང་ཟག་དུ་ཐལ། བྱས་རྟགས་ཀྱིས་དེ་སྒྲུབ་ཀྱི་ལྡོག་

[016B] ཁྱབ་སྟེ། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཡིན་ན། བྱས་པ་དང་གཅིག་ཡིན་དགོས་པའི་ཕྱིར། འདོད་ན། དེ་ཆོས་ཅན། བྱས་པ་དང་གཅིག་ཡང་ཡིན། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཡང་ཡིན་པའི་གཞི་
མཐུན་རྟོགས་པའི་གང་ཟག་དུ་ཐལ། འདོད་པའི་ཕྱིར། འདོད་ན། དེ་ཆོས་ཅན། བྱས་པ་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་དུ་རྟོགས་པའི་གང་ཟག་དུ་ཐལ། འདོད་པའི་ཕྱིར། གཞན་ཡང། དེ་ཆོས་ཅན། དེར་ཐལ། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་རྟོགས་པའི་གང་
ཟག་གང་ཞིག་ཁྱོད་བྱས་པ་བྱས་རྟགས་ཀྱིས་དེ་སྒྲུབ་ཀྱི་མི་མཐུན་ཕྱོགས་མཐའ་དག་ལ་མེད་པར་ཚད་མས་ངེས་པའི་གང་ཟག་ཡིན་པའི་ཕྱིར། ཕྱི་མ་དེར་ཐལ། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་གྲུབ་པའི་གང་ཟག་ཡིན་པའི་ཕྱིར། མ་ཁྱབ་ན། བྱས་རྟགས་
ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པ་ལ། བྱས་པ་དེ་སྒྲུབ་ཀྱི་མི་མཐུན་ཕྱོགས་མཐའ་དག་ལ་མེད་པར་ངེས་པ་ལ་མི་ལྟོས་པར་ཐལ། མ་ཁྱབ་པ་དེའི་ཕྱིར། འདོད་ན། རྟགས་མི་མཐུན་ཕྱོགས་ལ་མ་མཐོང་ཙམ་གྱི་ལྡོག་ཁྱབ་འགྲུབ་པར་འདོད་པའི་གཞུང་ཚུགས་
རིགས་པར་ཐལ་ལོ། །གཞན་ཡང། དེ་འདྲའི་གང་ཟག་ཆོས་ཅན། ཁྱོད་བྱས་པའི་སྟེང་དུ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་ཚད་མས་ངེས་པའི་གང་ཟག་དུ་ཐལ། ཁྱོད་དེའི་སྟེང་དུ་རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་པའི་ཕྱིར་
མ་ཁྱབ་ན། བྱས་པ་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་གཏན་ལ་འབེབས་པའི་གཞི་ཡིན་པར་ཐལ། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་ན། དེའི་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པའི་གང་ཟག་ཡིན་དགོས། བྱས་པའི་སྟེང་དུ་
དེ་ཚད་མས་ངེས་པའི་གང་ཟག་ཡིན་ན། དེའི་སྟེང་དུ་དེའི་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་ངེས་པའི་གང་ཟག་ཡིན་པས་མ་ཁྱབ་པའི་ཕྱིར། རྟགས་རྣམས་རིམ་བཞིན་ཁས། རྩ་བའི་དམ་བཅའ་ལ་སྐྱོན་གཞན་ཡང། མདོ་རྩ་བར། རྗེས་དཔག་བྱ་དང་དེ་མཚུངས་

[017A]༄༅། །ལ། །ཡོད་དང་མེད་ཉིད་ལ་མེད་པ་ཞེས་གསུངས་པ་མི་འཐད་པར་ཐལ། སྒྲ་མི་རྟག་པར་སྒྲུབ་པའི་ཕྱོགས་ཆོས་ཀྱི་མཚན་ཉིད་འཆད་པའི་ཚིག་ཟུར་དུ། སྒྲའི་སྟེང་དུ་འགོད་ཚུལ་དང་མཐུན་པར་ཡོད་པ་ཉིད་དུ་ཚད་མས་ངེས་པ་ཞེས་སྨོས་མི་རིགས་པའི་
ཕྱིར། མ་གྲུབ་ན། དེར་ཐལ། སྒྲའི་སྟེང་དུ་འགོད་ཚུལ་དང་མཐུན་པར་ཡོད་པ་ཉིད་དུ་ཚད་མས་ངེས་པའི་གང་ཟག་ཡིན་ན། དེ་སྒྲུབ་ཀྱི་ཕྱོགས་ཆོས་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། སྒྲ་ཚད་མས་ངེས་པའི་
གང་ཟག་ཡིན་ན། སྒྲ་མཉན་བྱར་ཚད་མས་ངེས་པའི་གང་ཟག་ཡིན་དགོས། དེ་ཡིན་ན་སྒྲ་མི་རྟག་པར་སྒྲུབ་པའི་ཕྱོགས་ཆོས་ཚད་མས་ངེས་པའི་གང་ཟག་ཡིན་དགོས་པའི་ཕྱིར། དེ་ཡིན་ན། སྒྲ་མཉན་བྱར་ཚད་མས་ངེས་པའི་གང་ཟག་ཡིན་དགོས། དེ་
ཡིན་ན། དེ་སྒྲུབ་ཀྱི་ཕྱོགས་ཆོས་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཕྱི་མ་མ་གྲུབ་ན་སོང། དེར་ཐལ། དེ་ཡིན་ན། མཉན་བྱའི་རྟགས་ཀྱིས་དེ་སྒྲུབ་ཀྱི་ཕྱོགས་ཆོས་ཚད་མས་ངེས་པའི་གང་ཟག་ཡིན་དགོས་པའི་ཕྱིར། སྒྲ་བྱས་པར་ཚད་མས་
ངེས་པའི་གང་ཟག་ཡིན་ན། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱོགས་ཆོས་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་ཁས། ཊིཀ་ལས། རྟག་པ་བྱས་སྟོང་དུ་རྟོགས་པའི་གནོད་པ་ཅན་གྱི་རྗེས་དཔག་དེས། རྟག་པའི་བསལ་བའི་དབྱེ་
བ་མཐའ་དག་ལ་བྱས་སྟོང་གི་ཁྱབ་པ་ངེས་སམ་མ་ངེས། ཞེས་སོགས་ཀྱི་དོན་ལ། ཁ་ཅིག་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱིར་རྒོལ་ཡང་དག་དེས། རྟག་པའི་བསལ་བའི་དབྱེ་བ་མཐའ་དག་ལ་བྱས་སྟོང་གི་ཁྱབ་པ་མ་ངེས་ཞེས་ཟེར་ཞིང་
དེ་བཞིན་ནུ། དེས་བྱས་པ་ཐམས་ཅད་མི་རྟག་པར་མ་ངེས་ཟེར། དེ་འདྲའི་གང་ཟག་དེ། བྱས་པའི་ཁྱད་པར་འགའ་ཞིག་དང་རྟག་པའི་གཞི་མཐུན་ཡོད་པར་དོགས་པའི་གང་ཟག་ཡིན་པར་ཐལ། དེས་བྱས་པ་ཐམས་ཅད་མི་རྟག་པར་མ་ངེས་པའི་ཕྱིར། འདོད་ན་

[017B] བྱས་པ་དང་རྟག་པའི་གཞི་མཐུན་ཡོད་པར་དོགས་པའི་གང་ཟག་ཡིན་པར་ཐལ། འདོད་པའི་ཕྱིར། འདོད་མི་ནུས་ཏེ། དེ་འདྲའི་གཞི་མཐུན་མེད་པར་ཚད་མས་ངེས་པའི་གང་ཟག་ཡིན་པའི་ཕྱིར། ཁོ་ན་རེ། དེ་ཆོས་ཅན། བྱས་པའི་ཁྱད་པར་འགའ་ཞིག་དང་
རྟག་པའི་གཞི་མཐུན་ཡོད་པར་དོགས་པའི་གང་ཟག་ཡིན་པར་ཐལ། སྒྲའི་བྱས་པ་དང་རྟག་པའི་གཞི་མཐུན་ཡོད་པར་དོགས་པའི་གང་ཟག་ཡིན་པའི་ཕྱིར། ཟེར་ན་མ་ཁྱབ། གཞན་ཡང། དེ་འདྲའི་གང་ཟག་དེས། བྱས་པ་ཐམས་ཅད་མི་རྟག་པར་ཚད་མས་ངེས་པར་ཐལ། བྱས་
པ་ཐམས་ཅད་ནི་མི་རྟག་སྟེ། དཔེར་ན་བུམ་པ་བཞིན། སྒྲ་ཡང་བྱས་ཞེས་པའི་སྒྲུབ་ངག་དེས། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་སྒྲུབ་ངག་ཡང་དག་ཡིན་པའི་ཕྱིར་ཏེ། གང་སྐྱེ་འཇིག་ཅན་ཐམས་ཅད་ནི་མི་རྟག་སྟེ། དཔེར་ན་བུམ་པ་བཞིན། སྒྲ་ཡང་སྐྱེ་འཇིག་ཅན་
ཡིན་ནོ་ཞེས་སྒྲུབ་ངག་དེས། སྐྱེ་བ་ཅན་གྱི་རྟགས་ཀྱིས་དེ་སྒྲུབ་ཀྱི་སྒྲུབ་ངག་ཡང་དག་ཡིན་པའི་ཕྱིར་ཏེ། ཅུང་ཟད་སྐྱེ་བ་བདག་ཉིད་ཅན། །གང་དེ་ཐམས་ཅད་འགག་ཆོས་ཅན། །ཞེས་སོགས་རྣམ་པ་དུ་མར་ནི། འདིའི་སྦྱོར་བའང་མཐོང་ཕྱིར་དང། །ཞེས་གསུངས་པའི་ཕྱིར། ཁོ་
ན་རེ། བྱས་པ་ཐམས་ཅད་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པར་ཐལ། དེ་འདྲའི་སྒྲུབ་ངག་དེ་སྒྲུབ་ངག་ཡང་དག་ཡིན་པའི་ཕྱིར། ཟེར་ན། མ་ཁྱབ། འདིའི་ལན་ལ་མཁས་པ་ཁ་ཅིག་འདོད་དེ་སྒྲ་དེ་བྱས་པ་ཐམས་ཅད་ཡིན་པའི་ཕྱིར་
ཏེ༑ དེ་ཤེས་བྱ་ཐམས་ཅད་ཡིན་པའི་ཕྱིར། ཤེས་བྱ་ཐམས་ཅད་སྒྲའི་སྤྱི་ཡིན་པའི་ཕྱིར་ཏེ། སྤྱི་ནི་ཁྱད་པར་མི་སྤོང་ཕྱིར། །ཞེས་གསུངས་པའི་ཕྱིར་ན་མི་འཐད་དེ། གཞུང་དེས། ཐམས་ཅད་ཀྱི་ཁོངས་སུ་འདུས་པ་སྒྲིའི་སྤྱིའི་ཡིན་པར་བསྟན་པ་ཡིན་
བོ་ན་རེ། དེ་འདྲའི་ཕྱིར་རྒོལ་ཡང་དག་ཆོས་ཅན། སྒྲའི་བྱས་པ་མི་རྟག་པར་ཚད་མས་ངེས་པའི་གང་ཟག་ཡིན་པར་ཐལ། བྱས་པ་ཐམས་ཅད་མི་རྟག་པར་ཚད་མས་ངེས་པའི་གང་ཟག་ཡིན་པའི་ཕྱིར། ཁྱབ་སྟེ། རྟག་པ་བྱས་པ་ཐམས་ཅད་ཀྱི་སྟོང་པ་རྟོགས་པའི་གང་ཟག་ཡིན་

[018A]༄༅། །ན། རྟག་པ་སྒྲའི་བྱས་པས་སྟོང་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཟེར་ན་མ་གྲུབ་བོ། །ཊིཀྐ་ལས། རྗེས་ཁྱབ་འཇལ་བའི་ཚད་མས་སྒྲུབ་བྱ་ལ་སྒྲོ་འདོགས་ཆོད་པར་འགྱུར་རོ་ཞེ་ན། འདོད་པ་ཁོ་ནའོ། །ཞེས་གསུངས་པའི་དོན་ལ་ཁ་
ཅིག་བྱས་ན་མི་རྟག་པས་ཁྱབ་པ་འཇལ་བའི་ཚད་མས་སྒྲ་རྟག་འཛིན་གྱི་སྒྲོ་འདོགས་ཆོད། ཟེར་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་ན། སྒྲ་རྟག་འཛིན་གྱི་སྒྲོ་འདོགས་ཆོད་པའི་གང་ཟག་ཡིན་དགོས་པར་ཐལ། དམ་བཅའ་འཐད་
པའི་ཕྱིར། འདོད་ན། སྒྲ་ཆོས་ཅན། མ་བྱས་པར་ཐལ། རྟག་པའི་ཕྱིར་ཞེས་པའི་ཐལ་འགྱུར་སྒྲུབ་བྱེད་འཕེན་པའི་ཐལ་འགྱུར་ཡང་དག་དུ་སོང་བའི་རྒོལ་བ་ཆོས་ཅན། དེར་ཐལ། དེའི་ཕྱིར། རྟགས་མ་གྲུབ་ན། མདོའི་རང་འགྲེལ་ལས། བརྗོད་པ་གང་ཞིག་
གཉིས་ཀ་ལ་ངེས་པ་ཁོ་ན་སྒྲུབ་པའམ་སུན་འབྱིན་པ་ཡིན་གྱི། གང་ཡང་རུང་བ་ལ་མ་གྲུབ་པ་དང་ཐེ་ཚོམ་ཟ་བ་ནི་མ་ཡིན་ཏེ། ཞེས་གསུངས་པའི་ཕྱིར། འདོད་མི་ནུས་ཏེ། སྒྲ་རྟག་པར་བདེན་ཞེན་གྱི་འདོད་པའི་གང་ཟག་ཡིན་པའི་ཕྱིར། དེ་བཞིན་དུ། ཁ་ཅིག་བྱས་རྟགས་
ཀྱིས་དེ་སྒྲུབ་ཀྱི་རྗེས་ཁྱབ་འཇལ་བའི་ཚད་མས་སྒྲ་ལ་རྟག་འཛིན་གྱི་སྒྲོ་འདོགས་ཆོད་ཟེར་ན། སྔར་བཤད་པའི་རིགས་པས་མཚོན། རང་ལུགས་ལུང་དེའི་དོན་ནི། བྱས་རྟགས་ཀྱིས་དེ་སྒྲུབ་ཀྱི་ཕྱིར་རྒོལ་ཡང་དག་གི་རྒྱུད་ཀྱི་བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་འཇལ་བའི་ཚད་མས་སྒྲ་ལ་རྟག་
འཛིན་ཀྱི་སྒྲོ་འདོགས་ཆོད་པ་ཡིན་བྱས་པ་ལ་ཁོ་ན་རེ། བྱས་རྟགས་ཀྱིས་སྒྲ་མི་རྟག་རྟོགས་ཀྱི་རྗེས་དཔག་དེས་སྒྲ་རྟག་འཛིན་གྱི་སྒྲོ་འདོགས་གསར་དུ་མི་ཆོད་པར་ཐལ། དམ་བཅའ་འཐད་པའི་ཕྱིར། འདོད་ན། དེ་སྒྲ་རྟག་པ་མ་ཡིན་པ་ལ་གསར་དུ་མི་བསླུ་བའི་རིག་པ་མ་
ཡིན་པར་ཐལ། འདོད་པའི་ཕྱིར། ཟེར་ན། འདིར་མ་ཁྱབ་སྟེ། བྱས་རྟགས་ཀྱིས་དེ་སྒྲུབ་ཀྱི་ཕྱིར་རྒོལ་ཡང་དག་གི་རྒྱུད་ཀྱི་དེ་འདྲའི་ཚད་མས་དེ་འདྲའི་སྒྲོ་འདོགས་ཆོད་པར་ཐལ་དེ་འདྲའི་ཕྱིར་རྒོལ་ཡང་དག་དེས། དེ་འདྲའི་སྒྲོ་འདོགས་ཆོད་པའི་ཕྱིར། མ་གྲུབ་ན། དེ་ཆོས་ཅན་

[018B] ཁྱོད་ཀྱི་དེ་ཀུན་བཏགས་ཆོད་པ་གང་ཞིག་དེ་ཀུན་བཏགས་ཆོད་པའི་སོ་སྐྱེས་ཡོད་པའི་ཕྱིར། དང་པོ་མ་གྲུབ་ན། དེར་ཐལ། སྒྲ་ཆོས་ཅན། མ་བྱས་པར་ཐལ། རྟག་པའི་ཕྱིར་ཞེས་པའི་ཐལ་འགྱུར་འཕངས་པའི་བྱེད་ལས་རང་རྒྱུད་ལ་རྫོགས་པར་གྲུབ་པའི་གང་ཟག་
ཡིན་པའི་ཕྱིར། ཁོ་ན་རེ། སྒྲ་ལ་དེ་འདྲའི་སྒྲོ་འདོགས་ཆོད་ན། དེ་ལ་དེ་འདྲའི་ལྷན་སྐྱེས་ཆོད་དགོས་པར་ཐལ། སྒྲ་མི་རྟག་རྟོགས་ཀྱིས་རྗེས་དཔག་རྒྱུད་ལྡན་གྱི་ཚུར་མཐོང་དེས། དེ་ལ་དེ་འདྲའི་སྒྲོ་འདོགས་མ་ཆོད་པའི་ཕྱིར། མ་གྲུབ་ན། དེ་ཆོས་ཅན། ཁྱོད་ཀྱི་རྒྱུད་ལ་
དེ་མེད་པར་ཐལ། ཁྱོད་ཀྱི་རྒྱུད་ལ་དེ་ཆོད་པའི་ཕྱིར་ཞེས་ཟེར་ན་མ་ཁྱབ། འདོད་མི་ནུས་ཏེ། ཁྱོད་ཀྱི་རྒྱུད་ལ་སྒྲ་རྟག་འཛིན་གྱི་སྒྲོ་འདོགས་ལྷན་སྐྱེས་ཡོད་པའི་ཕྱིར་ཏེ། ཆོས་ཅན་དེ་དང་གཅིག་ཡིན་པའི་ཕྱིར། ཟེར་ན། སྒྲ་རྟག་འཛིན་གྱི་སྒྲོ་འདོགས་ལ་གནོད་བྱེད་ཡིན་ན། དེ་
ལྷན་སྐྱེས་ལ་གནོད་བྱེད་ཡིན་དགོས་པར་ཐལ། དེ་འདྲའི་སྒྲོ་འདོགས་ཆོད་ན། དེ་ལྷན་སྐྱེས་ཆོད་དགོས་པའི་ཕྱིར། རྟགས་ཁས། འདོད་ན། སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ། གང་ཟག་གི་བདག་མེད་རྟོགས་པའི་ཤེས་རབ་ཀྱི་གང་ཟག་
གི་བདག་འཛིན་ལ་གནོད་པའི་ཕྱིར་ཏེ། དེའི་གནོད་བྱེད་ནི། བདག་མེད་མཐོང་བས་འགལ་བ་ཡིན། ཞེས་གསུངས་པའི་ཕྱིར། འདོད་ན། སྙིང་པོ་བརྒྱན་ལས། དཔེར་ན་སྒྲ་མི་རྟག་རྟོགས་པའི་རྗེས་དཔག་ཚད་མས་སྒྲ་རྟག་འཛིན་ལྷན་སྐྱེས་ཀྱི་ཞེན་ཡུལ་མེད་པར་རྟོགས་
ཀྱང། ཀུན་བཏགས་མངོན་གྱུར་ལ་གནོད་ཀྱི་ལྷན་སྐྱེར་མི་གནོད་པ་བཞིན་ནོ་ཞེས་དང་ཊིཀྐ་ལས། རྗེས་དཔག་གིས་སྒྲ་རྟག་འཛིན་ལྷན་སྐྱེས་ཀྱི་ཞེན་ཡུལ་རྣམ་པར་བཅད་པ་དེས་ཀྱང། ལྷན་སྐྱེས་མངོན་གྱུར་པ་འཇོམས་མི་ནུས་ཀྱི། བྱེད་པའི་འདུ་བྱེད་མ་ཉམས་ན་ཀུན་བཏགས་
མངོན་གྱུར་སྐྱེ་བའི་གོ་སྐབས་བཅོམ་པས། དེ་ལ་དངོས་སུ་གནོད་པ་ཡིན་ནོ། །ཞེས་གསུངས་པ་མི་འཐད་པར་ཐལ། འདོད་པ་དེའི་ཕྱིར། ཁ་ཅིག་སྒྲ་མི་རྟག་རྟོགས་ཀྱིས་རྗེས་དཔག་ཚད་མས་བྱེད་པ་མ་ཉམས་པར་ཡོད་པའི་གང་ཟག་གི་རྒྱུད་ལ་སྒྲ་རྟག་འཛིན་གྱི་སྒྲོ་

[019A]༄༅། །འདོགས་མངོན་གྱུར་དུ་སྐྱེ་བ་མི་སྲིད་པར་ཐལ། སྒྲ་མི་རྟག་རྟོགས་གྱི་རྗེས་དཔག་དེས་སྒྲ་རྟག་འཛིན་གྱི་སྒྲོ་འདོགས་ལ་གནོད་པའི་ཕྱིར། ཁྱབ་སྟེ། ཊིཀྐ་ལས། གནོད་བྱ་གནོད་བྱེད་འགྱུར་བའི་ཚུལ་ནི། ཚད་མ་དེའི་བྱེད་པ་མ་ཉམས་ཀྱི་བར་
ལ་དངོས་ཀྱི་གནོད་བྱ་སྒྲོ་འདོགས་མངོན་གྱུར་སྐྱེ་བའི་གོ་སྐབས་བཅོམ་པ་ཡིན་གྱི་ཞེས་གསུངས་པའི་ཕྱིར། ཟེར་ན། མ་ཁྱབ་སྟེ། སྒྲ་མི་རྟག་རྟོགས་ཀྱིས་རྗེས་དཔག་ཚད་མའི་བྱེད་པ་མ་ཉམས་པར་ཡོད་ན་སྒྲ་རྟག་འཛིན་གྱི་སྒྲོ་འདོགས་ཀུན་བཏགས་མངོན་གྱུར་བ་སྐྱེ་
བའི་གོ་སྐབས་བཅོམ་པ་སྒྲ་མི་རྟག་རྟོགས་ཀྱི་རྗེས་དཔག་གིས་སྒྲ་རྟག་འཛིན་གྱི་སྒྲོ་འདོགས་ལ་གནོད་པའི་དོན་ཡིན་པ། ལུང་དེའི་དོན་ཡིན་པའི་ཕྱིར། ཡང་ཊིཀྐ་ལས། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱིར་རྒོལ་ཡང་དག་གི་རྒྱུད་ཀྱི་བྱས་རྟགས་ཀྱིས་སྒྲ་མི་རྟག་པར་
སྒྲུབ་པའི་རྗེས་ཁྱབ་འཇལ་བའི་ཚད་མས་སྒྲ་ལ་རྟག་འཛིན་གྱི་སྒྲོ་འདོགས་ཆོད་པར་བཤད་ཀྱང། རྩ་ཤེས་ཊིཀྐ་ཆེན་དང། སྙིང་པོ་བརྒྱན་ལས་དེའི་རྒྱུད་ཀྱི་དེ་སྐོར་གྱི་རྗེས་ཁྱབ་འཇལ་བའི་ཚད་མས་དེ་ལ་གཏན་ཚིགས་ཀྱིས་སྒྲོ་འདོགས་མཆོད་པར་བཤད་པ་ཡིན་ཏེ། རྩ་ཤེའི་ཊིཀ་
ཆེན་ལས། འདི་དཔེར་བརྗོད་ན། སྒྲ་མི་རྟག་པར་སྒྲུབ་པའི་ཚུལ་གསུམ་འཇལ་བའི་ཚད་མ་སྐྱེས་པ་ན་བར་དུ་ཚད་མ་གཞན་རྒྱུད་ལ་མི་ལྟོས་པར་སྒྲ་རྟག་འཛིན་གྱི་སྒྲོ་འདོགས་དང། འཛིན་སྟངས་དངོས་སུ་འགལ་བའི་བློ་སྐྱེད་ནུས་ཀྱང། སྒྲ་མི་རྟག་པ་ཚད་མ་སྔ་མའི་
ཤུགས་ལ་གྲུབ་པ་དང། སྒྲ་རྟག་འཛིན་གྱི་སྒྲོ་འདོགས་ཚད་མ་སྔ་མས་བཅད་པ་མིན་པ་བཞིན། ཞེས་དང། སྙིང་པོ་བརྒྱན་ལས། རིགས་པའི་རྣམ་བཞག་ལ་མ་བྱང་བ་ཁ་ཅིག་ཡོད་ན་གཅིག་དང་དུ་མ་གང་རུང་དུ་ཡོད་པར་ངེས་པའི་ཚད་མ་དེས། བདེན་པར་ཡོད་ན་བདེན་པའི་
གཅིག་དང་བདེན་པའི་དུ་མ་གང་རུང་གིས་མ་ཁྱབ་པར་འཛིན་པའི་སྒྲོ་འདོགས་ཆོད་པ་ཡིན་ནོ་ཞེས་ཟེར་ན། དེ་ལྟར་ན་བྱས་ན་མི་རྟག་པས་ཁྱབ་པ་ངེས་པའི་ཚད་མ་དེས། སྒྲ་བྱས་ན་སྒྲ་མི་རྟག་པས་མ་ཁྱབ་པར་འཛིན་པའི་སྒྲོ་འདོགས་གཅོད་དགོས་པས་

[019B] །ཞེས་གསུངས། རང་ལུགས་རེ་ཞིག་ཐར་ལམ་གསལ་བྱེད་ཀྱི་རྗེས་སུ་འབྲང་ངོ། །ཁོ་ན་རེ་སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། བཅད་ཤེས་ཡིན་པར་ཐལ། རང་འདྲེན་བྱེད་ཀྱི་ཚད་
མ་སྔ་མས་སྒྲོ་འདོགས་བཅད་ཟིན་མ་ཉམས་པའི་དོན་དེ་ལ་སྒྲོ་འདོགས་བཅད་པའི་ཤེས་པ་ཡིན་པའི་ཕྱིར། ཟེར་ན་མ་ཁྱབ་སྟེ། རང་གི་གཞལ་བྱ་རྟོགས་ཟེན་རྟོགས་པའི་བློ་ཡིན་ན། བཅད་ཤེས་སུ་འགྱུར་གྱི་རང་གི་གཞལ་བྱ་ལ་སྒྲོ་འདོགས་བཅད་ཡིན་གྱི་དོན་བཅོད་པའི་ཤེས་
པ་ཙམ་ཡིན་པས། བཅད་ཤེས་སུ་མི་འགྱུར་རོ། །ཁོ་ན་རེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱིར་རྒོལ་ཡང་དག་གི་རྒྱུད་ཀྱི་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཚུལ་གསུམ་འཇལ་བའི་ཚད་མ་དེས། སྒྲ་རྟག་སྟོང་དུ་རྟོགས་པར་ཐལ། དེ་སྒྲ་ལ་བློ་ཁ་ཕྱོགས་
དེས་སྒྲ་རྟག་འཛིན་གྱི་སྒྲོ་འདོགས་ཆོད་པའི་ཕྱིར། ཕྱི་མ་ཁས། དང་པོ་གྲུབ་སྟེ། དེའི་རྒྱུད་ཀྱི་དེ་སྐོར་གྱི་ཕྱོགས་ཆོས་འཇལ་བའི་ཚད་མ་སྒྲ་ལ་བློ་ཁ་ཕྱོགས་པའི་ཕྱིར་ཟེར་ན། རྩ་བར་མ་ཁྱབ། སྒྲ་རྟག་སྟོང་དུ་རྟོགས་པ་ལ་སྒྲ་དེ་རྟག་པས་སྟོང་པའི་ཁྱད་པར་གྱི་གཞི་ཆོས་ཅན་གྱི་
ཚུལ་གྱི་བློ་ཁ་ཕྱོགས་དགོས་པ་གང་ཞིག་དེའི་རྒྱུད་ཀྱི་བྱས་རྟགས་ཀྱིས་དེ་སྒྲུབ་ཀྱི་ཚུལ་གསུམ་འཇལ་བའི་ཚད་མ་དེས། སྒྲ་དེ་རྟག་པས་སྟོང་བའི་ཁྱད་པར་གྱི་གཞི་ཆོས་ཅན་ཚུལ་གྱི་བློ་ཁ་ཕྱོགས་པ་མ་ཡིན་པའི་ཕྱིར། ཁོ་ན་རེ། ཊིཀྐ་ལས། ཡང་སྒྲོ་འདོགས་ཆོས་པ་ཡིན་གྱི་
རྗེས་དཔག་མ་སྐྱེས་སོ་ཞེས་ཁས་ལེན་དགོས་པར་འགྱུར་རོ། །ལུགས་དེ་ལ་རྗེས་དཔག་གིས་འཛིན་སྟངས་ཅུང་ཟད་ཀྱང་མ་རྙེད་པའི་ཕྱིར་ཞེས་གསུངས་པ་མི་འཐད་དེ། བློ་དེས་སྒྲ་ལ་རྟག་འཛིན་གྱི་སྒྲོ་འདོགས་ཆོད་ན་བློ་དེས་སྒྲ་མི་རྟག་པར་རྟོགས་མི་དགོས་པའི་ཕྱིར། ཟེར་ན། མ་ཁྱབ་
སྟེ། བློ་དེས་སྒྲ་དེ་རྟག་སྟོང་གི་ཁྱད་གཞིའི་ཚུལ་དུ་བློ་ཁ་ཕྱོགས་པའི་སྒོ་ནས་སྒྲ་རྟག་འཛིན་གྱི་སྒོ་འདོགས་ཆོད་ན། དེས་སྒྲ་མི་རྟག་པར་རྟོགས་དགོས་པ་དེའི་དོན་ཡིན་པའི་ཕྱིར། ཡང་རྟག་པ་བྱས་སྟོང་དུ་རྟོགས་པའི་ཚད་མས་ངེས་སུ་འགྲོལ་ལྡོག་གི་ཁྱབ་པ་ཇི་ལྟར་ངེས་

[020A]༄༅། །སོམས་ཤིག་ཞེས་པའི་དོན་ལ་ཁ་ཅིག་བྱས་པ་རྟག་སྟོང་དུ་རྟོགས་པའི་རྗེས་དཔག་གིས་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་རྟོགས་ཟེར་བ་དང། ཁ་ཅིག་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱིར་རྒོལ་ཡང་དག་གི་རྒྱུད་ཀྱི་
རྟག་པས་བྱས་སྟོང་དུ་རྟོགས་པའི་རྗེས་དཔག་གིས་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་རྟོགས་ཟེར་བ་གཉིས་ཀ་མི་འཐད་དེ། དེའི་རྒྱུད་ཀྱི་དེ་འདྲའི་རྗེས་དཔག་དེས་བྱས་པ་རྟག་སྟོང་དུ་རྟོགས་པར་ཐལ། དམ་བཅའ་ཕྱི་མ་འཐད་པའི་ཕྱིར། འདོད་ན། དེའི་རྒྱུད་
ཀྱི་རྟག་པ་བྱས་སྟོང་དུ་རྟོགས་པའི་རྗེས་དཔག་དེས། སྒྲའི་བྱས་པ་རྟག་སྟོང་དུ་རྟོགས་པར་ཐལ། འདོད་པའི་ཕྱིར། འདི་ལ་ཁྱབ་པ་ཡོད་པ་ནི། ཊིཀྐའི་དགོངས་པའོ། །འདོད་ན། དེ་འདྲའི་ཕྱིར་རྒོལ་ཡང་དག་དེས་སྒྲའི་བྱས་པ་རྟག་སྟོང་དུ་རྟོགས་པར་ཐལ། འདོད་པའི་
ཕྱིར། འདིས་དམ་བཅའ་སྔ་མ་ཡང་ཁེགས་སོ། །ཁོ་ན་རེ། དེས་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་རྟོགས་པར་ཐལ། དེ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་འཇལ་བའི་རྟགས་འཛིན་སེམས་ཡིན་པའི་ཕྱིར། འཐད་ལྡན་ལས། རྟགས་
མི་འཁྲུལ་པར་འཛིན་པ་ནི་རྣམ་པ་གཉིས་ཏེ། གཅིག་ནི་རྩོད་གཞི་ལ་མི་རྟག་པས་ཁྱབ་པ་སྤྱིར་སུན་འབྱིན་པ་ཡིན་ལ་ཞེས་གསུངས་པའི་ཕྱིར། ཟེར་ན་མ་ཁྱབ། ཁ་ཅིག་ན་རེ། རྟག་པ་བྱས་སྟོང་དུ་ཚད་མས་ངེས་པའི་གང་ཟག་ཡིན་ན། རྟག་པ་བྱས་པའི་གསལ་
བའི་དབྱེ་བ་མཐའ་དག་གིས་སྟོང་པར་ཚད་མས་ངེས་པའི་གང་ཟག་ཡིན་པས་ཁྱབ་ཟེར་ན། དེ་ཁྱབ་པར་ཐལ། བྱས་པ་རྟག་སྟོང་དུ་ཚད་མས་ངེས་པའི་གང་ཟག་ཡིན་ན། བྱས་པ་རྟག་པའི་གསལ་བའི་དབྱེ་བ་མཐའ་དག་གིས་སྟོང་པར་ཚད་མས་ངེས་པའི་གང་ཟག་ཡིན་
དགོས་པའི་ཕྱིར། མ་གྲུབ་ན། དེར་ཐལ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱིར་རྒོལ་ཡང་དག་དེས། བྱས་པ་རྟག་པའི་གསལ་བའི་དབྱེ་བ་མཐའ་དག་གིས་སྟོང་པར་རྟོགས་པའི་ཕྱིར། མ་གྲུབ་ན། དེ་འདྲའི་ཕྱི་རྒོལ་ཡང་དག་དེ། རྟག་པའི་གསལ་

[020B] མ་གྲུབ་པ་དེའི་ཕྱིར། འདོད་ན། དེས་རྟག་པ་དང་བྱས་པའི་གཞི་མཐུན་ཡོད་པར་དོགས་པར་ཐལ་ལོ། །འདོད་མི་ནུས་ཏེ། དེ་རྟག་པ་དང་བྱས་པའི་གཞི་མཐུན་མེད་པར་ཚད་མས་ངེས་པའི་ཕྱིར། ཁོ་
ན་རེ། དེ་འདྲའི་ཕྱི་རྒོལ་ཆོས་ཅན། ཁྱོད་བྱས་པ་སྒྲའི་རྟག་སྟོང་དུ་ཚད་མས་ངེས་པའི་གང་ཟག་ཡིན་པར་ཐལ། བྱས་པ་རྟག་པའི་གསལ་བའི་དབྱེ་བ་མཐའ་དག་གི་སྟོང་པར་ཚད་མས་ངེས་པའི་གང་ཟག་ཡིན་པའི་ཕྱིར། འདོད་ན། སྒྲའི་རྟག་སྟོང་ཚད་མས་ངེས་
པའི་གང་ཟག་ཡིན་པར་ཐལ། འདོད་པའི་ཕྱིར་ཟེར་ན་མ་ཁྱབ་སྟེ། དེ་འདྲའི་གང་ཟག་དེས་བྱས་པའི་སྟེང་དུ་སྒྲའི་རྟག་སྟོན་ཚད་མས་ངེས་ཀྱང། སྒྲ་ཁྱད་གཞིར་བཟུང་བའི་རྟག་སྟོང་ཚད་མས་མ་ངེས་སོ། །གཞན་ཡང་སྒྲ་རྟག་པ་ཐམས་ཅད་ཀྱིས་སྟོང་བར་ཚད་མས་
ངེས་པའི་གང་ཟག་ཡིན་ན། རྟག་པ་ཐམས་ཅད་ཚད་མས་ངེས་པའི་གང་ཟག་ཡིན་དགོས་པར་ཐལ། བྱས་པ་རྟག་སྟོང་དུ་ཚད་མས་ངེས་པའི་གང་ཟག་ཡིན་ན། དེ་རྟག་པ་ཐམས་ཅད་ཀྱིས་སྟོང་པར་ཚད་མས་ངེས་པའི་གང་ཟག་ཡིན་མི་དགོས་པའི་ཕྱིར། རྟགས་ཁས། འདོད་ན་
བྱས་པ་སྒྲ་མི་རྟག་པར་སྒྲུབ་པའི་མི་མཐུན་ཕྱོགས་མཐའ་དག་ལ་མེད་པར་ཚད་མས་ངེས་པའི་གང་ཟག་ཡིན་ན། དེ་སྒྲུབ་ཀྱི་མི་མཐུན་ཕྱོགས་མཐའ་དག་ཚད་མས་ངེས་པའི་གང་ཟག་ཡིན་དགོས་པར་ཐལ། འདོད་པའི་ཕྱིར། འདོད་ན། རྟག་མི་མཐུན་ཕྱོགས་ལ་
མ་མཐོང་ཙམ་གྱི་ལྡོག་ཁྱབ་སྒྲུབ་པར་འདོད་པའི་གཞུང་འཛུགས་རིགས་པར་ཐལ། འདོད་པའི་ཕྱིར། གཞན་ཡང། ཤིང་དུ་གྱུར་པའི་ཤ་བ་དེ། ཤ་སྒུར་སྐྱུག་པོ་ཤིང་དུ་སྒྲུབ་པའི་རྟགས་ཡང་དག་དུ་ཁས་བླངས་པ་ལ་ཉེས་པ་ཅི་ཡོད་བྱས་པས། གཞི་དེ་ཤིང་དུ་གྱུར་པའི་ཤ་བར་
ཚད་མས་ངེས་པའི་གང་ཟག་ཡིན་ན། གཞི་དེ་ཤིང་དུ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཟེར་ན། གཞི་དེ་ཤིང་མེད་དུ་ཚད་མས་ངེས་པའི་གང་ཟག་ཡིན་ན། གཞི་དེ་ཤིང་ཤ་བ་མེད་པར་ཚད་མས་ངེས་པའི་གང་ཟག་ཡིན་དགོས་པར་

[021A]༄༅། །ཐལ། གཞི་དེ་ཤིང་དུ་གྱུར་པའི་ཤ་བར་ཚད་མས་ངེས་པའི་གང་ཟག་ཡིན་ན། གཞི་དེ་ཤིང་དུ་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཁོ་རང་གི་གནོད་བྱེད་དེ་འཐད་པའི་ཕྱིར། འདོད་ན། སྒྲ་ཡང་ཡིན། རྟག་པ་ཡང་ཡིན་པའི་གཞི་
མཐུན་མི་སྲིད་པར་ཚད་མས་ངེས་པའི་གང་ཟག་ཡིན་ན། སྒྲ་ཡང་ཡིན། ཤར་ན་ཡོད་པའི་རྟག་པ་ཡང་ཡིན་པའི་གཞི་མཐུན་མི་སྲིད་པར་ཚད་མས་ངེས་པའི་གང་ཟག་ཡིན་དགོས་པར་ཐལ། འདོད་པའི་ཕྱིར། འདོད་ན། སྒྲ་རྟག་སྟོང་དུ་ཚད་མས་ངེས་པའི་གང་
ཟག་ཡིན་ན། སྒྲ་ཤར་ན་ཡོད་པའི་རྟག་སྟོང་དུ་ཚད་མས་ངེས་པའི་གང་ཟག་ཡིན་དགོས་པར་ཐལ། འདོད་པའི་ཕྱིར། འདོད་ན། བྱས་པ་རྟག་སྟོང་དུ་ཚད་མས་ངེས་པའི་གང་ཟག་ཡིན་ན། བྱས་པ་རྟག་པ་ཐམས་ཅད་ཀྱིས་སྟོང་པར་ཚད་མས་ངེས་པའི་
གང་ཟག་ཡིན་དགོས་པར་ཐལ། འདོད་པའི་ཕྱིར། དེས་ན། གཞི་དེ་སྤྱི་དེས་སྟོང་པར་ཚད་མས་ངེས་པའི་གང་ཟག་ཡིན་ན། གཞི་དེ་དེས་ཁྱད་པར་དུ་བྱས་པའི་བསལ་བའི་དབྱེ་བ་མཐའ་དག་གིས་སྟོང་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། བྱས་པ་ལ་
ཁོ་ན་རེ། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་དགོས་པར་ཐལ། ནམ་མཁའ་རྟག་པར་ཚད་མས་ངེས་པའི་གང་ཟག་ཡིན་ན། དེ་མ་བྱས་པར་ཚད་མས་ངེས་པའི་གང་ཟག་ཡིན་དགོས་པའ་
ཕྱིར་ཏེ། སྒྲ་བྱས་པར་ཚད་མས་ངེས་པའི་གང་ཟག་ཡིན་ན། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། དེར་ཐལ། གཞི་དེ་ཤིང་དུ་གྱུར་པའི་ཤ་བར་ཚད་མས་ངེས་པའི་གང་ཟག་ཡིན་ན། དེ་ཤིང་དུ་ཚད་མས་ངེས་པའི་གང་ཟག་ཡིན་དགོས་ཏེ། གཞི་དེར་ཤིང་
མེད་པར་ཚད་མས་ངེས་པའི་གང་ཟག་ཡིན་ན། གཞི་དེར་ཤིང་ཤ་བ་མེད་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཟེར་ན། རྩ་བར་མ་ཁྱབ་སྟེ། ནམ་མཁའ་རྟག་པར་ཚད་མས་ངེས་པའི་གང་ཟག་ཡིན་ན། དེ་མ་བྱས་པར་ཚད་

[021B] དེ་མ་བྱས་པར་ཚད་མས་ངེས་པའི་གང་ཟག་ཡིན་ན། སྒྲ་བྱས་པར་ཚད་མས་ངེས་པའི་གང་ཟག་ཡིན་དགོས། དེ་ཡིན་ན། དེ་མི་རྟག་པར་ཚད་མས་ངེས་པའི་གང་ཟག་ཡིན་པས་ཁྱབ་པར་འདོད་ཀྱི། རྟག་ན་མ་བྱས་པས་ཁྱབ་
པ་ཚད་མས་ངེས་པའི་གང་ཟག་ཡིན་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་པས་ཁྱབ་པར་མི་འདོད་པའི་ཕྱིར། ཁ་ཅིག་རྟག་པ་བྱས་སྟོང་དུ་སྒྲུབ་པའི་རྟགས་ཡང་དག་ཡོད་ཀྱང། མི་རྟག་པ་བྱས་པར་སྒྲུབ་པའི་རྟགས་ཡང་དག་མེད་དེ། མི་རྟག་པ་
སྒྲ་བྱས་པར་སྒྲུབ་པའི་རྟགས་ཡང་དག་མ་ཡིན་པའི་ཕྱིར། དེར་ཐལ། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་ན། སྒྲ་རང་རྒྱུ་ལས་སྔར་མེད་གསར་སྐྱེས་སུ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། ཟེར་ན། མ་ཁྱབ་སྟེ། དངོས་པོའི་རྟགས་ཀྱིས་བྱས་པ་རང་གྲུབ་
ཙམ་ནས་འཇིག་ངེས་སུ་སྒྲུབ་པའི་ཕྱིར་རྒོལ་ཡང་དག་ཆོས་ཅན། མི་རྟག་པ་ཚད་མས་གྲུབ་པའི་གང་ཟག་ཡིན་པར་ཐལ། བྱས་པ་རང་གྲུབ་ཙམ་ནས་འཇིག་ངེས་སུ་ཚད་མས་གྲུབ་པའི་གང་ཟག་ཡིན་པའི་ཕྱིར། འདོད་ན། དེ་དེར་ཚད་མས་གྲུབ་པའི་གང་ཟག་ཡིན་པར་ཐལ། འདོད་
པའི་ཕྱིར། འདོད་ན། དེ་བྱས་པར་ཚད་མས་གྲུབ་པའི་གང་ཟག་ཡིན་པར་ཐལ། འདོད་པའི་ཕྱིར། མ་ཁྱབ་ན་འཁོར་གསུམ་ཡོད། འདོད་ན། དེ་ཆོས་ཅན་མི་རྟག་པ་དང་བྱས་པའི་ཚོགས་དོན་ཚད་མས་གྲུབ་པའི་གང་ཟག་ཡིན་པར་ཐལ། འདོད་པའི་ཕྱིར། འདོད་ན། བྱས་པ་དང་མི་
རྟག་པའི་ཚོགས་དོན་ཚད་མས་གྲུབ་པའི་གང་ཟག་ཡིན་པར་ཐལ། འདོད་པའི་ཕྱིར། ཁྱབ་སྟེ། སྒྲ་དང་མི་རྟག་པའི་ཚོགས་དོན་ཚད་མས་གྲུབ་པའི་གང་ཟག་ཡིན་ན། མི་རྟག་པ་དང་སྒྲའི་ཚོགས་དོན་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། འདོད་ན་
བྱས་པ་མི་རྟག་པར་ཚད་མས་གྲུབ་པའི་གང་ཟག་ཡིན་པར་ཐལ། འདོད་པའི་ཕྱིར། འདོད་ན། བྱས་པ་རང་གྲུབ་ཙམ་ནས་འཇིག་དེས་སུ་ཚད་མས་གྲུབ་པའི་གང་ཟག་ཡིན་པར་ཐལ། འདོད་པའི་ཕྱིར། ཁོ་ན་རེ། སྒྲའི་སྟེང་དུ་མི་རྟག་པ་ངེས་སླ་བྱས་པ་ངེས་དཀའ་བར་

[022A]༄༅། །ཐལ། མི་རྟག་པ་སྒྲ་བྱས་པར་སྒྲུབ་པའི་རྟགས་ཡང་དག་ཡིན་པའི་ཕྱིར། འདོད་ན། སྒྲའི་སྟེང་དུ་བྱས་པ་ངེས་སླ་མི་རྟག་པ་ངེས་དཀའ་བར་ཐལ། བྱས་པ་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པའི་ཕྱིར་ཟེར་ན། དུང་སྒྲའི་སྟེང་དུ་མི་རྟག་པ་
ངེས་སླ། རྩོལ་བྱུང་ངེས་དཀའ་བར་ཐལ། མི་རྟག་པ་དུང་སྒྲ་རྩོལ་བྱུང་དུ་སྒྲུབ་པའི་ཕྱོགས་ཆོས་ཡིན་པའི་ཕྱིར། ཁྱབ་པ་ཁས། རྟགས་གྲུབ་སྟེ། ཤེས་བྱ་དང་གཅིག་གང་ཞིག་མི་རྟག་རྩོལ་བྱུང་རེག་མིན་པ། །ཞེས་གསུངས་པའི་ཕྱིར། འདོད་ན། དུང་སྒྲའི་སྟེང་དུ་
རྩོལ་བྱུང་ངེས་སླ། མི་རྟག་པ་ངེས་དཀའ་བར་ཐལ། རྩོལ་བྱུང་དུང་སྒྲའི་མི་རྟག་པར་སྒྲུབ་པའི་ཕྱོགས་ཆོས་ཡིན་པའི་ཕྱིར། ཁྱབ་པ་ཁས། བསལ་བ་ཕྱི་མ་ཡང་ཁས། དེ་བཞིན་དུ། བསལ་བ་རང་མཚན་དང་རྫས་གཅིག་དང་རྫས་ཐ་དད་གང་རུང་དུ་མ་གྲུབ་པ་
དེ། སྤྱི་མཚན་དངོས་མེད་དུ་སྒྲུབ་པའི་རྟགས་ཡང་དག་མ་ཡིན་པར་ཐལ། དངོས་མེད་སྤྱི་མཚན་བསལ་བ་རང་མཚན་དང་རྫས་གཅིག་དང་རྫས་ཐ་དད་གང་རུང་དུ་མེད་པར་སྒྲུབ་པའི་རྟགས་ཡང་དག་ཡིན་པའི་ཕྱིར། རྟགས་གྲུབ་སྟེ། ངོ་བོ་མེད་པ་བརྗོད་མ་
ཡིན། །ཞེས་གསུངས་པའི་ཕྱིར། འདོད་མི་ནུས་ཏེ། དེ་ནི་རང་བཞིན་མེད་པར་གྲུབ། །ཞེས་གསུངས་པའི་ཕྱིར། རྩ་བར་མ་ཁྱབ་ན་ནང་འགལ་ཡོད། དེ་བཞིན་དུ། རང་གྲུབ་ཙམ་ནས་འཇིག་ངེས་དེས་བྱས་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་
ལ་ལྟོས་མེད་ཀྱི་དངོས་པོར་སྒྲུབ་པའི་རྟགས་ཡང་དག་མ་ཡིན་པར་ཐལ། རང་ལས་ཕྱིས་འབྱུང་བའི་རང་གི་འཇིག་རྒྱུ་དོན་གཞན་ལ་ལྟོས་མེད་ཀྱི་དངོས་པོ་དེ། བྱས་པ་རང་གྲུབ་ཙམ་ནས་འཇིག་ངེས་སུ་སྒྲུབ་པའི་རྟགས་ཡང་དག་ཡིན་པའི་ཕྱིར། མ་
ཁྱབ་ན། འཁོར་གསུམ་ཡོད། རྟགས་གྲུབ་སྟེ། རྒྱུ་མེད་ཕྱིར་ན་འཇིག་པ་ནི། །ཞེས་གསུངས་པའི་ཕྱིར། འདོད་ན། ངེས་པས་ལྟོས་པ་འགོག་པའི་རྟགས་ཡང་དག་མེད་པར་ཐལ་ལོ། །འདོད་ན། ཊིཀྐ་ལས། གཞི་དེ་སྤྱི་དེས་སྟོང་པར་ཚད་མས་ངེས་

[022B] གཞི་དེ་སྤྱི་དེས་ཁྱད་པར་དུ་བྱས་བའི་བསལ་བའི་དབྱེ་བ་མཐའ་དག་གིས་སྟོང་པར་ཚད་མས་ངེས་པའི་གང་ཟག་ཡིན་པས་ཁྱབ། ཞེས་བཤད་པ་ལ། ཁ་ཅིག་དེ་མི་འཐད་དེ། གང་ཟག་གི་བདག་ཚད་མས་མ་དམིགས་པའི་རྟགས་ཀྱིས་ཉེར་ལེན་
གྱི་ཕུང་པོ་གང་ཟག་གི་བདག་མེད་དུ་སྒྲུབ་པའི་ཕྱི་རྒོལ་ཡང་དག་ཆོས་ཅན། གང་ཟག་གི་བདག་དེ་ཉེར་ལེན་གྱི་ཕུང་པོའི་སྟེང་དུ་ཡོད་པའི་སྟོང་པར་ཚད་མས་ངེས་པའི་གང་ཟག་དུ་ཐལ། གང་ཟག་གི་བདག་དེ་ཡོད་པས་སྟོང་པར་ཚད་མས་ངེས་པའི་གང་ཟག་ཡིན་
པའི་ཕྱིར། ཁྱབ་པ་ཁས། དུ་ལྡན་ལ་ལ་མེད་ཡོད་པར་སྒྲུབ་པའི་ཕྱི་རྒོལ་ཡང་དག་ཆོས་ཅན། དུ་བ་དུ་ལྡན་ལ་ལའི་མེ་མེད་ཀྱིས་སྟོང་པར་ཚད་མས་ངེས་པའི་གང་ཟག་ཡིན་པར་ཐལ། དུ་བ་མེ་མེད་ཀྱིས་སྟོང་པར་ཚད་མས་ངེས་པའི་གང་ཟག་ཡིན་པའི་ཕྱིར། ཡང་
མདོ་རྩ་བར། ཆོས་སྒྲུབ་བྱ་ན་ཆོས་མཐུན་མེད། །ཞེས་གསུངས་པ་མི་འཐད་པར་ཐལ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་སྒྲུབ་བྱ་ཡང་དག་ཡིན་ན། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱི་རྒོལ་ཡང་དག་དེ། བུམ་པ་ཁྱོད་དུ་ཚད་མས་ངེས་པའི་ཕྱིར་ཏེ། བྱས་
རྟགས་ཀྱིས་སྒྲ་རྟག་པ་མ་ཡིན་པར་སྒྲུབ་པའི་སྒྲུབ་བྱ་ཡང་དག་ཡིན་ན། དེ་སྒྲུབ་ཀྱི་ཕྱི་རྒོལ་ཡང་དག་དེས་བུམ་པ་ཁྱོད་དུ་ཚད་མས་ངེས་པའི་ཕྱིར། མ་གྲུབ་ན། སྒྲ་རྟག་པ་མ་ཡིན་པ་ཆོས་ཅན། དེར་ཐལ། དེའི་ཕྱིར། འདོད་ན། དེ་འདྲའི་ཕྱི་རྒོལ་ཡང་
དག་ཆོས་ཅན། ཁྱོད་སྒྲ་རྟག་པ་མ་ཡིན་པར་ཚད་མས་ངེས་པའི་གང་ཟག་ཡིན་པར་ཐལ། ཁྱོད་བུམ་པ་སྒྲ་རྟག་པས་སྟོང་པར་ཚད་མས་ངེས་པའི་གང་ཟག་ཡིན་པའི་ཕྱིར་ཏེ། བུམ་པ་རྟག་པས་སྟོང་པར་ཚད་མས་ངེས་པའི་ཕྱིར། ཁྱབ་པ་རྩ་བས་དམ་བཅའ་ལ་འགྲོ་ཡོད་ཟེར་བ་རྣམས་མི་
འཐད་དེ། ཐལ་འགྱུར་དང་པོ་ལ་འབྲེལ་མེད། གཞི་དེ་སྤྱི་དེས་སྟོང་པར་ངེས་ན། གཞི་དེ་སྤྱི་དེས་ཁྱད་པར་དུ་བྱས་པའི་བསལ་བའི་དབྱེ་བ་མཐའ་དག་གིས་སྟོང་པར་ངེས་དགོས་ཞེས་པ། སྟོང་གཞི་དང། སྟོང་ཆོས་གཉིས་ཀ་གཞི་མཐུན་གྱི་དབང་དུ་བྱས་ནས་གསུངས་

[023A]༄༅། །པས། དེ་འབྲེལ་མེད་ཡིན་པའི་ཕྱིར་དང། དེ་འདྲའི་ཕྱི་རྒོལ་ཆོས་ཅན། གང་ཟག་གི་བདག་དེ་ཉེར་ལེན་གྱི་ཕུང་པོའི་སྟེང་དུ་ཡོད་པས་སྟོང་པར་ཚད་མས་གྲུབ་པའི་གང་ཟག་ཡིན་པར་ཐལ། དེ་ཡོད་པས་སྟོང་པར་ཚད་མས་གྲུབ་པའི་གང་ཟག་
ཡིན་པའི་ཕྱིར་ཟེར་ན། ཁྱབ་པ་ཕྱོགས་མཐོང་ཙམ་ཡིན་ཀྱང། འདོད་ལན་ཐེབས་པའི་ཕྱིར་དང། ཐལ་འགྱུར་དེ་སྒྲ་ཇི་བཞིན་པ་ལ་ཁྱབ་པ་མི་འགྲོ་སྟེ། ཉེར་ལེན་གྱི་ཕུང་པོའི་སྟེང་དུ་ཡོད་པ་དང་ཡོད་པ་གཉིས་སྤྱི་བྱེ་བྲག་མ་ཡིན་པའི་ཕྱིར། ཐལ་འགྱུར་དེ་བཞིན་
དེ་འདྲའི་ཕྱི་རྒོལ་ཆོས་ཅན། གང་ཟག་གི་བདག་ཉེར་ལེན་གྱི་ཕུང་པོའི་སྟེང་དུ་མེད་པར་ཚད་མས་ངེས་པའི་གང་ཟག་ཡིན་པར་ཐལ། གང་ཟག་གི་བདག་དེ་མེད་པར་ཚད་མས་གྲུབ་པའི་གང་ཟག་ཡིན་པའི་ཕྱིར། ཞེས་པ་དང་ཁྱད་པར་མེད་པའི་ཕྱིར། ཐལ་འགྱུར་གཉིས་
པ་ལའང་འབྲེལ་མེད་དེ། དུ་ལྡན་ལ་ལའི་མེ་མེད་དེ། མེ་མེད་ཀྱི་བྱེ་བྲག་མ་ཡིན་པའི་ཕྱིར། མེ་མེད་ལོག་སྟོབས་ཀྱིས་དུ་ལྡན་ལ་ལའི་མེ་མེད་མི་ལྡོག་པའི་ཕྱིར།    ༈    གཞན་ལུགས་དགག་པ་
དང༑ འཐད་པའི་ཕྱོགས་རྣམ་པར་བཞག་པའོ། །དང་པོ་ལ་མཚན་གཞི་དགག་པ། མཚན་ཉིད་དགག་པའོ། །དང་པོ་ནི། ཁ་ཅིག་བྱས་ན་མི་རྟག་པས་ཁྱབ་པ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་མཐུན་དཔེ་ཡང་དག་ཁོ་ནའི་སྟེང་དུ་གྲུབ་པ། བྱས་རྟགས་ཀྱིས། སྒྲ་མི་རྟག་པར་
སྒྲུབ་པའི་རྗེས་ཁྱབ་ཀྱི་མཚན་གཞི། རྟག་ན་མ་བྱས་པས་ཁྱབ་པ། བྱས་རྟགས་ཀྱིས་དེ་སྒྲུབ་ཀྱི་མི་མཐུན་དཔེ་ཁོ་ནའི་སྟེང་དུ་གྲུབ་པ་ལྡོག་ཁྱབ་ཀྱི་མཚན་གཞི་ཟེར་ན། རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་ན། བྱས་རྟགས་ཀྱིས་དེ་སྒྲུབ་ཀྱི་ལྡོག་
ཁྱབ་ཚད་མས་ངེས་པའི་གང་ཟག་ཡིན་དགོས། དེ་བཞིན་དུ་རྗེས་ཁྱབ་ལ་ཡང་རིགས་འདྲ་ཟེར་ན། དངོས་པོའི་རྟགས་ཀྱིས་མཉན་བྱའི་དངོས་པོ་མི་རྟག་པར་སྒྲུབ་པའི་རྗེས་ཁྱབ་ཚད་མས་གྲུབ་པའི་གང་ཟག་ཡིན་ན། སྦྱོར་བ་དེ་སྒྲུབ་ཀྱི་སྒྲུབ་བྱ་ཚད་མས་ངེས་པའི་གང་

[023B] དངོས་པོ་ཡིན་ན། མི་རྟག་པ་ཡིན་པས་ཁྱབ་པ་ཚད་མས་ངེས་པའི་གང་ཟག་ཡིན་ན། རྟག་ན་དངོས་པོ་མ་ཡིན་པས་ཁྱབ་པ་ཚད་མས་གྲུབ་པའི་གང་ཟག་ཡིན་དགོས། དེ་ཡིན་ན་རྟག་ན་མཉན་བྱའི་དངོས་པོ་མ་ཡིན་པས་ཁྱབ་པ་ཚད་མས་ངེས་
པའི་གང་ཟག་ཡིན་དགོས། དེ་ཡིན་ན། མཉན་བྱའི་དངོས་པོ་ཡིན་ན། མི་རྟག་པ་ཡིན་པས་ཁྱབ་པ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། རྟགས་དང་པོ་སོང། དེར་ཐལ། དེ་ཡིན་ན། དངོས་པོའི་རྟགས་ཀྱི་མཉན་བྱའི་དངོས་པོ་མི་རྟག་པར་སྒྲུབ་
པའི་རྗེས་ཁྱབ་ཚད་མས་གྲུབ་པའི་གང་ཟག་ཡིན་དགོས། དེ་ཡིན་ན། སྦྱོར་བ་སྐོར་གཅིག་པའི་ལྡོག་ཁྱབ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། དེ་ཡིན་ན་རྟག་ན་དངོས་པོ་མ་ཡིན་པས་ཁྱབ་པ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། དང་པོ་ཁས། ཕྱི་མ་
འབུད། རྩ་རྟགས་གཉིས་པ་དེར་ཐལ། རྟག་པ་དངོས་པོས་སྟོང་པར་ཚད་མས་ངེས་པའི་གང་ཟག་ཡིན་ན། རྟག་པ་མཉན་བྱའི་དངོས་པོས་སྟོང་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། རྟགས་དང་པོ་གོང་དུ་གྲུབ་ཟིན། རྩ་རྟགས་གསུམ་པ་དེར་ཐལ། རྟག་ན་མ་བྱས་
པས་ཁྱབ་པ་ཚད་མས་གྲུབ་པའི་གང་ཟག་ཡིན་ན། བྱས་ན་མི་རྟག་པས་ཁྱབ་པ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། མ་གྲུབ་ན་སོང། དེར་ཐལ། དེ་ཡིན་ན། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཚད་མས་གྲུབ་པའི་གང་ཟག་ཡིན་དགོས། དེ་ཡིན་ན། བྱས་
ན་མི་རྟག་པས་ཁྱབ་པ་ཚད་མས་གྲུབ་པའི་གང་ཟག་ཡིན་དགོས་པའི་ཕྱིར། ཁ་ཅིག་ཐལ་འགྱུར་འདིའི་རྩ་བའི་ཁྱབ་འྦྲེརླ་གྱི་དོན་དུ་བསམ་ནས། མཉན་བྱའི་དངོས་པོ་མི་རྟག་པར་ཚད་མས་གྲུབ་པའི་གང་ཟག་ཡིན་ན། དངོས་པོའི་རྟགས་ཀྱིས་
མཉན་བྱའི་དངོས་པོ་མི་རྟག་པར་སྒྲུབ་པའི་སྒྲུབ་བྱ་ཚད་མས་གྲུབ་པའི་གང་ཟག་ཡིན་དགོས་ཞེས་ཟེར་ན། སྒྲ་མི་རྟག་པར་ཚད་མས་གྲུབ་པའི་གང་ཟག་ཡིན་ན། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་སྒྲུབ་བྱ་ཚད་མས་ངེས་པའི་གང་ཟག་ཡིན་དགོས་པར་ཐལ་

[024A]༄༅། །དམ་བཅའ་འཐད་པའི་ཕྱིར། འདོད་ན། དེ་ཡིན་ན། བྱས་རྟགས་ཀྱིས་དེ་སྒྲུབ་ཀྱི་རྟགས་ཡང་དག་ཚད་མས་ངེས་པའི་གང་ཟག་ཡིན་དགོས་པར་ཐལ་ལོ། །འདོད་ན། དེ་ཡིན་ན། བྱས་རྟགས་ཀྱིས་དེ་སྒྲུབ་ཀྱི་ཚུལ་གསུམ་ཚད་མས་གྲུབ་པའི་གང་ཟག་ཡིན་དགོས་པར་
ཐལ། འདོད་པའི་ཕྱིར། དོད་ན། མི་རྟག་པའི་རྟགས་ཀྱིས་སྒྲ་བྱས་པར་སྒྲུབ་པའི་ཕྱིར་རྒོལ་ཡང་དག་ཆོས་ཅན། དེར་ཐལ། དེའི་ཕྱིར། རྟགས་ཆོས་ཅན་གྱི་གྲུབ། འདོད་ན། དེ་ཆོས་ཅན། བྱས་རྟགས་ཀྱིས་དེ་སྒྲུབ་ཀྱི་ཕྱོགས་ཆོས་ཚད་མས་གྲུབ་པའི་གང་ཟག་དུ་ཐལ་
འདོད་པའི་ཕྱིར། འདོད་ན། སྒྲ་བྱས་པར་ཚད་མས་ངེས་པའི་གང་ཟག་དུ་ཐལ་ལོ། །གཞན་ཡང། བུམ་པ་མི་རྟག་པར་ཚད་མས་གྲུབ་པའི་གང་ཟག་ཡིན་ན། བྱས་རྟགས་ཀྱིས་བུམ་པ་མི་རྟག་པར་སྒྲུབ་པའི་སྒྲུབ་བྱ་ཚད་མས་ངེས་པའི་གང་ཟག་ཡིན་དགོས་པར་ཐལ། རྩ་བར་འདོད་པ་དེའི་
ཕྱིར། འདོད་ན། དངོས་པོའི་རྟགས་ཀྱིས་བྱས་པ་མི་རྟག་པར་སྒྲུབ་པའི་མཐུན་དཔེ་ཡང་དག་མེད་པར་ཐལ། ཤེས་བྱ་དང་གཅིག་གང་ཞིག་བུམ་པ་དེ་མ་ཡིན་པའི་ཕྱིར་མ་གྲུབ་ན། དངོས་པོའི་རྟགས་ཀྱིས་བྱས་པ་མི་རྟག་པར་སྒྲུབ་པའི་ཕྱིར་རྒོལ་ཡང་དག་དེས་
བུམ་པ་མི་རྟག་པར་ཚད་མས་ངེས་པར་ཐལ། མ་གྲུབ་པ་དེའི་ཕྱིར། འདོད་ན། དེ་ཆོས་ཅན། བྱས་པ་མི་རྟག་པར་ཚད་མས་གྲུབ་པའི་གང་ཟག་ཡིན་པར་ཐལ། བྱས་རྟགས་ཀྱིས་བུམ་པ་མི་རྟག་པར་སྒྲུབ་པའི་རྗེས་ཁྱབ་ཚད་མས་ངེས་པའི་གང་ཟག་ཡིན་པའི་ཕྱིར། དེའི་རྟགས་
ཀྱིས་དེ་སྒྲུབ་ཀྱི་ཚུལ་གསུམ་ཚད་མས་ངེས་པའི་གང་ཟག་ཡིན་པའི་ཕྱིར་ཏེ། དེའི་རྟགས་ཀྱིས་དེ་སྒྲུབ་ཀྱི་རྟགས་ཡང་དག་ཚད་མས་ངེས་པའི་གང་ཟག་ཡིན་པའི་ཕྱིར། དེའི་རྟགས་ཀྱིས་དེ་སྒྲུབ་ཀྱི་སྒྲུབ་བྱ་ཡང་དག་ཚད་མས་གྲུབ་པའི་གང་ཟག་ཡིན་པའི་ཕྱིར་
ཏེ༑ བུམ་པ་མི་རྟག་པར་ཚད་མས་གྲུབ་པའི་གང་ཟག་ཡིན་པའི་ཕྱིར། འཁོར་གསུམ། གཞན་ཡང། སྒྲ་མི་རྟག་པ་མཚན་གཞི། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་གཞན་དོན་སྒྲུབ་བྱ་ཡང་དག་དུ་མཚོན། སྦྱོར་བ་སྐོར་གཅིག་གི་ངོ་བོའི་དོན་སོགས་ཆོས་

[024B] བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་སྒྲུབ་བྱ་ཡང་དག་ཚད་མས་ངེས་པའི་གང་ཟག་དུ་ཐལ། སྒྲ་མི་རྟག་པར་ཚད་མས་ངེས་པའི་གང་ཟག་ཡིན་པའི་ཕྱིར། འདོད་མི་ནུས་ཏེ་
སྦྱོར་བ་སྐོར་གཅིག་གི་ངོ་བོའི་དོན་སོགས་ཆོས་ལྔ་ཚང་བ་ལ། སྦྱོར་བ་སྐོར་གཅིག་གིས་གཞན་དོན་སྒྲུབ་བྱ་ཡང་དག་གི་བརྡ་སྦྱོར་དགོས་ཀྱི་གང་ཟག་ཡིན་པའི་ཕྱིར་ཏེ། ཆོས་ཅན་དེ་ཡིན་པའི་ཕྱིར། རྩ་བའི་དམ་བཅའ་ལ། བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་ཡིན་
ན༑ སྦྱོར་བ་སྐོར་གཅིག་གི་མི་མཐུན་ཕྱོགས་ཁོ་ནའི་སྟེང་དུ་གྲུབ་པས་མ་ཁྱབ་པར་ཐལ། དེའི་དོན་ལྡོག་ཡིན་ན། སྦྱོར་བ་སྐོར་གཅིག་གི་མི་མཐུན་ཕྱོགས་ཁོ་ནའི་སྟེང་དུ་གྲུབ་པས་མ་ཁྱབ་པའི་ཕྱིར། འདོད་ན་ཁྱབ་པར་ཐལ། རྟག་ན་མ་བྱས་པས་ཁྱབ་པ་དེ། བྱས་རྟགས་ཀྱིས་
དེ་སྒྲུབ་ཀྱི་ལྡོག་ཁྱབ་གང་ཞིག་དེ་བྱས་རྟགས་ཀྱིས་དེ་སྒྲུབ་ཀྱི་མི་མཐུན་དཔེ་ཁོ་ནའི་སྟེང་དུ་གྲུབ་པའི་ཕྱིར། རྟགས་ཁས། ཊིཀྐ་ལས། ལྡོག་ཁྱབ་ཀྱི་མཚན་གཞི་ལྡོག་པ་དེ་ཁོ་ནར་ཟད་པ་ཉམས་སོ། །ཞེས་པའི་དོན་དེ་ལྟར་དགོས་ཀྱི། རྟག་ན་མ་བྱས་པས་ཁྱབ་པ་བྱས་
རྟགས་ཀྱིས་དེ་སྒྲུབ་ཀྱི་མི་མཐུན་ཕྱོགས་ཁོ་ནའི་སྟེང་དུ་གྲུབ་པ་ཊི་ཀའི་དོན་མིན་ཏེ། དེ་ལ་འོག་ནས་དགག་པ་འབྱུང་བའི་ཕྱིར། རྩ་རྟགས་མ་གྲུབ་ན། བྱས་པ་སྒྲ་མི་རྟག་པར་སྒྲུབ་པའི་མ་ངེས་པའི་གཏན་ཚིགས་ཡིན་པ་བཅད་པའི་ཕྱིར་དུ། བྱས་རྟགས་ཀྱིས་སྒྲ་མི་རྟག་པར་སྒྲུབ་
པའི་ཆོས་མི་མཐུན་སྦྱོར་གྱི་སྒྲུབ་ངག་སྨོས་པ་དོན་མེད་པར་ཐལ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་དོན་ལྡོག་ཡིན་ན། བྱས་པའི་སྟེང་དུ་གྲུབ་དགོས་པའི་ཕྱིར། རྟགས་སོང། འདིའི་དོན་ལ་ཁ་ཅིག་ཐལ་འགྱུར་དེ་ལ་འདོད་ལན་འདེབས་རིགས་ཏེ། ཡང་
དག་ལྟར་སྣང་ཡིན་པ་བཅད་པའི་ཕྱིར་དུ་ཚུལ་གསུམ་དེ་སོ་སོའི་མཚན་ཉིད་ཀྱི་ཟུར་དུ་ངེས་པ་སྨོས་པ་མི་འཐད་པར་ཐལ། འགལ་མ་ངེས། མ་གྲུབ་པའི་གཏན་ཚིགས་གསུམ་རྟགས་ཡང་དག་ཡིན་པ་ལྡོག་པའི་ཕྱིར་དུ་ཚུལ་གསུམ་སོ་སོའི་མཚན་ཉིད་འཆད་པའི་ཚིག་ཟུར་

[025A]༄༅། །དུ་ངེས་པ་སྨོས་པ་ཡིན་པའི་ཕྱིར། ཟེར་ན། འདི་འགོག་པ་ལ། ཊིཀྐ་ལས། འགལ་མ་ངེས་མ་གྲུབ་པའི་གཏན་ཚིགས་གསུམ་རྟགས་ཡང་དག་ཡིན་པ་ལྡོག་པའི་ཕྱིར་དུ། ཚུལ་གསུམ་སོ་སོའི་མཚན་ཉིད་ཀྱི་ཟུར་དུ་ངེས་པ་སྨོས་པ་ནི་རྣམ་པར་
འཁྱམས་ཏེ། ཞེས་སོགས་གསུངས། དེའི་དོན་ནི། མིག་ཤེས་ཀྱི་བཟུང་བྱ་ཆོས་ཅན། སྒྲ་མི་རྟག་པར་སྒྲུབ་པའི་ཕྱོགས་ཆོས་མིན་ཏེ། སྒྲའི་སྟེང་དུ་འགོད་ཚུལ་དང་མཐུན་པར་མ་གྲུབ་པའི་ཕྱིར། ཞེས་པའི་སྦྱོར་པ་དེ་རྗེས་དཔག་བྱ་དང་དེ་མཚུངས་ལ། །ཡོད་
དང་མེད་ལ་མེད་པར་ནི། །ཞེས་པའི་ལུང་གི་ནང་ཚན་དུ་གྱུར་པའི་རྗེས་དཔག་བྱ་དང་དེ་མཚུངས་ལ། ཞེས་པའི་གཞུང་གི་དོན་སྦྱོར་རྣམ་དག་ཡིན་པར་ཐལ། དེ་ཡིན་པའམ་བྱས་པ་ཆོས་ཅན། སྒྲ་མི་རྟག་པར་སྒྲུབ་པའི་མ་གྲུབ་པའི་གཏན་ཚིགས་ཡིན་ཏེ། སྒྲའི་སྟེང་
དུ་འགོད་ཚུལ་དང་མཐུན་པར་ཡོད་པར་ཉིད་དུ་ངེས་པའི་སྒྲ་མི་རྟག་པར་སྒྲུབ་པའི་ཚུལ་གསུམ་མ་ཡིན་པའི་ཕྱིར། ཞེས་པའི་སྦྱོར་བ་དེ། གཞུང་དེའི་དོན་སྦྱོར་རྣམ་དག་མ་ཡིན་པ་གང་ཞིག་ཕྱི་མ་མ་ཡིན་པའི་ཕྱིར། མ་གྲུབ་ན། བྱས་པ་དེ་སྒྲུབ་ཀྱི་མ་གྲུབ་པའི་
གཏན་ཚིགས་ཡིན་པ་བཅད་པའི་ཕྱིར་དུ། དེ་སྒྲུབ་ཀྱི་ཕྱོགས་ཆོས་ཀྱི་མཚན་ཉིད་འཆད་པའི་ཚིག་ཟུར་དུ་ངེས་པ་སྨོས་པར་ཐལ། མ་གྲུབ་པ་དེའི་ཕྱིར། འདོད་ན་སོང། རྩ་བར་འདོད་ན། སྒྲའི་སྟེང་དུ་འགོད་ཚུལ་དང་མཐུན་པར་ཡོད་པ་དེ། མིག་ཤེས་ཀྱི་བཟུང་བྱ་སྒྲ་
མི་རྟག་པར་སྒྲུབ་པའི་ཕྱོགས་ཆོས་མིན་པར་སྒྲུབ་པའི་རྟགས་ཡང་དག་ཡིན་པར་ཐལ། འདོད་པའི་ཕྱིར། འདོད་ན། བྱས་པ་འདུས་མ་བྱས་ཀྱི་ནམ་མཁའ་བུམ་པ་མ་ཡིན་པར་སྒྲུབ་པའི་རྟགས་ཡང་དག་དུ་ཐལ་ལོ། །དེས་ན། ཊིཀའི་དོན་ནི་ཡང་དག་ལྟར་སྣང་
ཡིན་པ་བཅད་པའི་ཕྱིར་དུ་ངེས་པ་མ་སྨོས་པར། འགལ་མ་ངེས་མ་གྲུབ་པའི་གཏན་ཚིགས་གསུམ་རྟགས་ཡང་དག་ཡིན་པ་བཅད་པའི་ཕྱིར་དུ་ཚུལ་གསུམ་སོ་སོའི་མཚན་ཉིད་འཆད་པའི་ཚིག་ཟུར་དུ་ངེས་པ་སྨོས་ན། བྱས་པ་འདུས་མ་བྱས་ཀྱི་ནམ་མཁའི་སྟེང་

[025B] ཚུལ་གསུམ་སོ་སོའི་མཚན་ཉིད་འཆད་པའི་ཚིག་ཟུར་དུ་ངེས་པ་སྨོས་པ་ཊི་ཀའི་དགོངས་པ་མིན་ཏེ། དེ་གསུམ་རྟགས་ཡང་དག་
ཡིན་པ་བཅད་པའི་ཕྱིར་དུ་ངེས་པ་སྨོས་པར་ཐལ། ཕྱིར་རྒོལ་བའི་ཁས་མ་བླངས་པའི་བསྟན་བཅོས་མཁན་པོའི་འདོད་པ་ཐམས་ཅད་གཞན་དོན་སྒྲུབ་བྱ་ཡང་དག་ཡིན་པ་བཅད་པའི་ཕྱིར་དུ་གཞན་དོན་སྒྲུབ་བྱ་ཡང་དག་གི་མཚན་ཉིད་འཆད་པའི་ཚིག་ཟུར་དུ་རང་ཉིད་ཞེས་པའི་ཚིག་
སྨས། སྒྲུབ་བྱེད་དུ་བགོད་པའི་དཔེ་རྟགས་མ་གྲུབ་པ་གཞན་དོན་སྒྲུབ་ངག་ཡང་དག་ཡིན་པ་བཅད་པའི་ཕྱིར་དུ་དེའི་མཚན་ཉིད་འཆད་པའི་ཚིག་ཟུར་དུ་ཁོ་ན་ཞེས་པའི་ཚིག་སྨོས་པའི་ཕྱིར། དང་པོ་མ་གྲུབ་སྟེ། ལོག་པར་རྟོག་པ་གསལ་བའི་ཕྱིར་དུ་དེའི་ཟུར་དུ་འདིར་ནི་རང་
ཉིད་ཚིག་སྨྲ་བརྗོད། ཞེས་གསུངས་པའི་ཕྱིར་དང་བྱེད་པའི་མཐའ་དང་འབྲེལ་བའི་ཕྱིར། དུས་གཞན་བཅད་ཕྱིར་བཤད་པ་ཡིན། །ཞེས་གསུངས་པའི་ཕྱིར། དེ་གསུམ་རྟགས་ཡང་དག་ཡིན་པ་བཅད་པའི་ཕྱིར་དུ་དེར་ཐལ། བློ་སྐྱོན་ཅན་གྱི་སྒྲུབ་ངག་རྣམས་སྒྲུབ་ངག་ཡང་དག་
ཡིན་བཅད་པའི་ཕྱིར་དུ་གཞན་དོན་སྒྲུབ་ངག་ཡང་དག་གི་མཚན་ཉིད་འཆད་པའི་ཚིག་ཟུར་དུ་མཐོང་བ་ཞེས་པའི་ཚིགས་སྨོས། དོན་སྐྱོན་ཅན་གྱི་སྒྲུབ་ངག་རྣམས་སྒྲུབ་ངག་ཡང་དག་ཡིན་པ་བཅད་པའི་ཕྱིར་དུ་དེའི་ཚིགས་ཟུར་དུ་དོན་ཞེས་པའི་ཚིགས་སྨོས་པ་ཡིན་པའི་ཕྱིར། དང་པོ་གྲུབ་
སྟེ། དེ་སྤངས་ཕྱིར་བདག་མཐོང་བའི་ཚིག་ཞེས་གསུངས་པའི་ཕྱིར། གཉིས་པ་གྲུབ་སྟེ། དོན་སྨྲས་དེ་ནི་སྒྲ་དག་དང། །ཞེས་སོགས་ཀྱི་རྐང་པ་བཞི་གསུངས་པའི་ཕྱིར། ཁ་ཅིག་སྐབས་འདིའི་རྣམ་བཤད་ཚིག་དོན་འགོག་ལ་ལ་འབྲེལ་མེད་བཤད་པའི་དགོངས་པ་འཆད། གཞན་
དག་རབ་རིབ་དག་གིས་གསུང་འདི་དོར། །རྒྱལ་ཚབ་དགོངས་པ་ཇི་བཞིན་ཁོ་བོས་བཤད། །གཞན་ཡང། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་ན། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཚད་མས་ངེས་པའི་གང་ཟག་ཡིན་མི་དགོས་པར་ཐལ་

[026A]༄༅། །བྱས་མི་རྟག་པའི་འབྲེལ་བ་ཚད་མས་ངེས་པའི་གང་ཟག་ཡིན་ན། དེ་སྒྲུབ་ཀྱི་རྗེས་ཁྱབ་ཚད་མས་ངེས་པའི་གང་ཟག་ཡིན་དགོས་པའི་ཕྱིར་ཏེ། དེ་དྲན་པའི་དྲན་ཤེས་རྒྱུད་ལྡན་གྱི་གང་ཟག་ཡིན་ན། དེ་སྐོར་གྱི་རྗེས་ཁྱབ་དྲན་པའི་དྲན་ཤེས་རྒྱུད་ལྡན་
གྱི་གང་ཟག་ཡིན་དགོས་པའི་ཕྱིར་ཏེ། བྱས་མི་རྟག་པའི་འབྲེལ་བ་ཚད་མས་ཤེས་ཟིན་མ་རྗེད་པའི་རྟགས་ཡང་དག་འགོད་པ་སྐབས་སུ་བབ་པའི་ཕྱི་རྒོལ་ཡང་དག་གི་ངོ་བོར་དེ་སྐོར་གྱི་རྗེས་སུ་འགྲོ་ལྡོག་གི་ཁྱབ་པ་དྲན་པའི་ཕྱིར་དུ་དེ་སྐོར་གྱི་སྒྲུབ་ངག་འགོད་དགོས་པའི་
ཕྱིར་ཏེ། དེ་ཉིད་ཀྱི་ཕྱིར་འབྲེལ་ཤེས་ན། ཞེས་སོགས་ཀྱི་དོན་གྲུབ་པའི་ཕྱིར། བྱས་ན་མི་རྟག་པས་ཁྱབ་པ་ཆོས་ཅན། ཁྱོད་སྒྲ་མི་རྟག་པར་སྒྲུབ་པའི་མཐུན་ཕྱོགས་ཁོ་ན་ལ་ཡོད་པར་ཐལ། ཁྱོད་དེ་སྒྲུབ་ཀྱི་རྗེས་ཁྱབ་ཡིན་པའི་ཕྱིར། མ་ཁྱབ་ན། རྗེས་དཔག་བྱ་དང་དེ་
མཚུངས་ལ། །ཡོད་དང་མེད་ཉིད་ལ་མེད་བཞེས་པའི་ལུང་གི་ནང་ཚན་དུ་གྱུར་པའི་དེ་མཚུངས་ལ་ཡོད་ཞེས་པའི་བསྟན་དོན་མ་གྲུབ་པར་ཐལ། མ་ཁྱབ་པ་དེའི་ཕྱིར། རྩ་བར་འདོད་ན། རི་བོང་རྭས་བཤག་དེ་བཞིན་དུ། དུ་བ་ཡོད་ན་མེ་ཡོད་པས་ཁྱབ་པ་ཆོས་ཅན། མེ་ལ་
འབྲེལ་བར་ཐལ། དུ་ལྡན་ལ་ལ་མེ་ཡོད་པར་སྒྲུབ་པའི་རྗེས་ཁྱབ་ཡིན་པའི་ཕྱིར། ཁྱབ་སྟེ། རང་འགྲེལ་ལས། འབྲེལ་བ་མེད་པར་ནི། ཞེས་གསུངས་པའི་ཕྱིར། དགག་གཞི་རྩི་ལུགས་གང་བྱེད་ཀྱང་བཤག་གོ་གཞི་དེར་མེ་མེད་བཞིན། དེར་དུ་བ་ཡོད་ན་མེ་ཡོད་
པས་ཁྱབ་པ་མེད་དགོས་པར་ཐལ། འདོད་པའི་ཕྱིར། གཉིས་པ་མཚན་ཉིད་དགག་པ་ནི། ཁ་ཅིག་དེ་སྒྲུབ་ཀྱི་ཁྱབ་པའི་ཚུལ་གང་ཞིག་དེ་སྒྲུབ་ཀྱི་དཔེ་གཉིས་ཀྱི་ནང་ནས་དེ་སྒྲུབ་ཀྱི་མཐུན་དཔེ་ཡང་དག་ཁོ་ནའི་སྟེང་དུ་གྲུབ་པ་དེ། དེ་སྒྲུབ་ཀྱི་རྗེས་ཁྱབ་ཀྱི་མཚན་ཉིད་
གཞན་འདྲ་བ་ལ་མི་མཐུན་དཔེ་ཡང་དག་ཁོ་ནའི་སྟེང་དུ་གྲུབ་པ་དེ་སྒྲུབ་ཀྱི་ལྡོག་ཁྱབ་ཀྱི་མཚན་ཉིད་ཟེར་ན། བློའི་ཡུལ་དུ་བྱ་རུང་གི་རྟགས་ཀྱིས་བུམ་པ་ཤེས་བྱར་སྒྲུབ་པའི་ལྡོག་ཁྱབ་མ་གྲུབ་པར་ཐལ། དེའི་རྟགས་ཀྱི་དཔེ་གཉིས་ཀྱི་ནང་ནས་མི་མཐུན་དཔེ་ཁོ་

[026B] ཁྱབ་པ་ཁས། སྒྲ་མི་རྟག་པར་སྒྲུབ་པའི་རྟགས་ཀྱི་མཚན་ཉིད་གང་བྱས་པས་དེ་སྒྲུབ་ཀྱི་ཚུལ་གསུམ་ཚང་པའི་གཏན་ཚིགས། དེའི་མཚན་ཉིད་ཡིན་ནོ་ཟེར། བྱས་པའི་སྟེང་དུ་སྒྲ་མི་རྟག་པར་སྒྲུབ་པའི་ཚུལ་གསུམ་ཚང་བ་མ་གྲུབ་པར་ཐལ། དེའི་སྟེང་དུ་
དེའི་ཚུལ་གསུམ་མ་གྲུབ་པའི་ཕྱིར། མ་གྲུབ་ན་སོང་དེར་ཐལ། དེའི་སྟེང་དུ་དེ་སྒྲུབ་ཀྱི་ལྡོག་ཁྱབ་མ་གྲུབ་པའི་ཕྱིར། མ་གྲུབ་ན་སོང། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་དེ། དེའི་རྟགས་ཀྱིས་དེ་སྒྲུབ་ཀྱི་མི་མཐུན་དཔེ་ཁོ་ནའི་སྟེང་དུ་མ་གྲུབ་པར་ཐལ། མ་གྲུབ་
པ་དེའི་ཕྱིར། རྩ་བར་འདོད་ན། བྱས་པ་དེ་སྒྲུབ་ཀྱི་ཚུལ་གསུམ་ཚང་བ་མ་ཡིན་པར་ཐལ། འདོད་པའི་ཕྱིར། འདོད་ན། ནང་འགལ་ལོ། །གཞན་ཡང་བུམ་པའི་སྟེང་དུ་རྟག་ན་མ་བྱས་པས་ཁྱབ་པ་མ་གྲུབ་པར་ཐལ། རྟག་ན་མ་བྱས་པས་ཁྱབ་པ་དེ། དེ་སྒྲུབ་ཀྱི་མི་མཐུན་དཔེ་ཁོ་ནའི་སྟེང་དུ་
གྲུབ་པའི་ཕྱིར། མ་གྲུབ་ན་སོང། དེ་ཆོས་ཅན། དེར་ཐལ། དེ་སྒྲུབ་ཀྱི་ལྡོག་ཁྱབ་ཡིན་པའི་ཕྱིར། རྩ་བར་འདོད་ན། འབུད་དོ། །ཁ་ཅིག་མ་ཁྱབ་སྟེ། རྟག་ན་མ་བྱས་པས་ཁྱབ་པ་མི་མཐུན་དཔེ་ཁོ་ན་ལ་གྲུབ་པ་ལྡོག་ཁྱབ་ཀྱི་མཚན་ཉིད་ཡིན་ནོ་ཟེར། མི་མཐུན་དཔེ་ནམ་མཁའི་སྟེང་དུ་
རྟག་པ་ལ་མ་བྱས་པས་ཁྱབ་པ་འཇལ་བའི་ཚད་མ་ཆོས་ཅན། ནམ་མཁའི་སྟེང་དུ་བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་དངོས་ཤུགས་གང་རུང་ལ་འཇལ་བར་ཐལ། དེའི་སྟེང་དུ་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་དངོས་སུ་འཇལ་བའི་ཕྱིར། ཁྱབ་སྟེ། དེ་ཉིད་ཀྱི་
ཕྱིར་འབྲེལ་ཤེས་ན། ཞེས་པ་རྐང་པ་བཞི་པའི་དོན་གྲུབ་པའི་ཕྱིར། ནམ་མཁའི་སྟེང་དུ་བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་ཡོད་པར་ཐལ། འདོད་པའི་ཕྱིར། འདོད་ན། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་མཐུན་དཔེ་ཡང་དག་ཁོ་ནའི་སྟེང་དུ་མ་གྲུབ་པར་ཐལ། འདོད་པའི་ཕྱིར། བསལ་
པ་ཁས། ཁོ་ན་རེ་ལུང་དེའི་དོན། ལྡོག་ཁྱབ་མི་མཐུན་དཔེ་ཡང་དག་ལ་ཡོད་པར་དངོས་སུ་འཇལ་བའི་ཚད་མས་རྗེས་ཁྱབ་མཐུན་དཔེ་ལ་ཡོད་པར་ཤུགས་ལ་གྲུབ་པའི་དོན་ཡིན་ནོ་ཞེ་ན། ལྷོ་ཁ་ན་སྟག་ཡོད་པར་འཇལ་བའི་ཚད་མ་ཡིན་ན། བྱང་ཁ་ན་འབྲོད་ཡོད་པར་འཛིན་པའི་

[027A]༄༅། །ཚད་མ་ཡིན་དགོས་པར་ཐལ། ལུང་དེའི་དོན་འཐད་པའི་ཕྱིར། ཁོ་ན་རེ། ཚད་མ་གཅིག་གིས་འཇལ་བ་མ་ཡིན་གྱི། ལྡོག་ཁྱབ་འཇལ་བའི་ཚད་མས་ལྡོག་ཁྱབ་མི་མཐུན་དཔེའི་སྟེང་དུ་གཞལ་བ་ན། རྗེས་ཁྱབ་འཇལ་བའི་ཚད་མས་རྗེས་ཁྱབ་མཐུན་དཔེ་སྟེང་
དུ་ངེས་པའི་དོན་ཡིན་ནོ། །ཞེ་ན་བུམ་འཛིན་མངོན་སུམ་ཀྱིས་བུམ་པ་གཞལ་བ། སྣམ་བུ་འཇལ་བའི་ཚད་མས་ཤུགས་རྟོགས་དུ་ཐལ། དམ་བཅའ་དེའི་ཕྱིར། མཁས་པ་ཁ་ཅིག་རྟག་ན་མ་བྱས་པས་ཁྱབ། དཔེར་ན་ནམ་མཁའ་བཞིན། སྒྲ་ནི་བྱས་ཞེས་པའི་སྒྲུབ་ངག་ཆོས་
ཅན། ནམ་མཁའི་སྟེང་དུ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་དངོས་ཤུགས་གང་རུང་ལ་བརྗོད་པར་ཐལ། དེའི་སྟེང་དུ་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་དངོས་སུ་བརྗོད་པའི་ཕྱིར། མ་ཁྱབ་ན་རྩ་བའི་ཐལ་འགྱུར་ལ་ཁྱབ་པ་ཡོད་པ་འབུད། ཞེས་
གསུངས། དེ་འདྲའི་སྒྲུབ་ངག་གིས་ནམ་མཁའི་སྟེང་དུ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་མ་བརྗོད་དེ། དེའི་སྟེང་དུ་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་མ་གྲུབ་པའི་ཕྱིར་ཏེ། དེའི་རྟགས་ཀྱིས་དེ་སྒྲུབ་ཀྱི་རྗེས་ཁྱབ་མ་གྲུབ་པའི་ཕྱིར་ཏེ། དེའི་སྟེང་དུ་བྱས་མི་
རྟག་པའི་འབྲེལ་བ་མ་གྲུབ་པའི་ཕྱིར་ཏེ། དེའི་སྟེང་དུ་མི་རྟག་པ་མ་གྲུབ་པའི་ཕྱིར། ཁོ་ན་རེ། དེ་ལྟར་ན། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་དང། ལྡོག་ཁྱབ་ཀྱི་མཚན་གཞི་གང་ཡིན་ཞེ་ན། རང་རེའི་བྱས་པ་དེ་གཉིས་ཀའི་མཚན་གཞི་ཡིན་བྱས་པ་ལ་ཁོ་ན་རེ། བྱས་པ་ཆོས་
ཅན། ཁྱོད་དངོས་སུ་རྟོགས་ན། བྱས་པ་ཤུགས་ལ་རྟོགས་དགོས་པར་ཐལ། ཁྱོད་སྒྲ་མི་རྟག་པར་སྒྲུབ་པའི་རྗེས་ཁྱབ་དང། བྱས་པ་དེ་སྐོར་ལྡོག་ཁྱབ་ཡིན་པའི་ཕྱིར། འདོད་མི་ནུས་ཏེ། ལྡོག་པ་གཅིག་དངོས་ཤུགས་ལ་འགལ་བས་སོ་ཞེ་ན། འདིའི་ལན་ཊིཀྐ་ལས། སྒྲུབ་
ངག་གཉིས་ཀྱིས་དངོས་སུ་བསྟན་པའི་ཁྱབ་པ་གཉིས་དངོས་ཤུགས་ཀྱི་རྟོགས་བྱ་རྟོགས་བྱེད་ཡིན་གྱི། ཚུལ་གཉིས་ཡིན་ན། དེ་ཡིན་པའི་ཁྱབ་པ་མིན་ནོ། །ཞེས་གསུངས། འདིའི་དོན་ལ། ཁ་ཅིག་བྱས་ན་མི་རྟག་པས་ཁྱབ་པ་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཆོས་མཐུན་སྦྱོར་གྱི་སྒྲུབ་ངག་ཡང་

[027B] རྟག་ན་མ་བྱས་པས་ཁྱབ་པ་སྦྱོར་པ་སྦྱོར་བསྐོར་ཅིག་གི་ཆོས་མི་མཐུན་སྦྱོར་གྱི་སྒྲུབ་ངག་ཡང་དག་གིས་དངོས་སུ་བསྟན་པའི་ལྡོག་ཁྱབ་ཀྱི་མཚན་གཞི་དང། ཁྱབ་པ་དེ་གཉིས་ཀའི་དངོས་ཤུགས་ཀྱི་རྟོགས་བྱ་རྟོགས་བྱེད་ཡིན་པ། ལུང་དེའི་དོན་
ཡིན་ཟེར་ན་རྟག་ན་མ་བྱས་པས་ཁྱབ་པ་ཚད་མས་ངེས་པའི་གང་ཟག་ཡིན་ན། བྱས་ན་མི་རྟག་པས་ཁྱབ་པ་ཚད་མས་ངེས་པའི་གང་ཟག་ཡིན་དགོས་པར་ཐལ། ཁྱབ་པ་དེ་གཉིས་དངོས་ཤུགས་ཀྱི་རྟོགས་བྱ་རྟོགས་བྱེད་ཡིན་པའི་ཕྱིར། རྟགས་ཁས། འདོད་ན་བཀག་ཟིན་
རྟག་ན་མ་བྱས་པས་ཁྱབ་པ་ཆོས་ཅན། ཁྱོད་དངོས་སུ་རྟོགས་ན། བྱས་ན་མི་རྟག་པས་ཁྱབ་པ་ཤུགས་ལ་རྟོགས་དགོས་པར་ཐལ། ཁྱོད་བྱས་རྟགས་ཀྱིས་དེ་སྒྲུབ་ཀྱི་ལྡོག་ཁྱབ་བྱས་ན་མི་རྟག་པས་ཁྱབ་པ་དེ། སྦྱོར་བ་སྐོར་གཅིག་གི་རྗེས་ཁྱབ་ཡིན་པའི་ཕྱིར། རྟགས་
ཁྱབ་ཁས་བླངས། འདོད་ན། ཚད་མ་ཆོས་ཅན། དེར་ཐལ། དེ་ཡིན་པའི་ཕྱིར། བྱས་པ་དེ་སྒྲུབ་ཀྱི་མཐུན་ཕྱོགས་ཁོ་ན་ལ་ཡོད་པ་དེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཆོས་མཐུན་སྦྱོར་གྱི་སྒྲུབ་ངག་ཡང་དག་གིས་དངོས་བསྟན་གྱི་རྗེས་ཁྱབ། དེ་སྒྲུབ་ཀྱི་མི་མཐུན་ཕྱོགས་
ལ་མེད་པ་ཁོ་ནར་ངེས་པ་དེ། དེའི་རྟགས་ཀྱིས་དེ་སྒྲུབ་ཀྱི་ཆོས་མི་མཐུན་སྦྱོར་ཀྱི་སྒྲུབ་ངག་ཡང་དག་གི་དངོས་བསྟན་ལྡོག་ཁྱབ་ཡིན་ཟེར་བ་མི་འཐད་དེ། དེ་སྒྲུབ་ཀྱི་མཐུན་ཕྱོགས་ཁོ་ན་ལ་ཡོད་ཞེས་པའི་ངག་གིས། དེའི་རྟགས་ཀྱིས་དེ་སྒྲུབ་ཀྱི་ཆོས་མཐུན་
སྦྱོར་གྱི་སྒྲུབ་ངག་ཡང་དག་དངོས་བསྟན་གྱི་རྗེས་ཁྱབ་བརྗོད་པ་རྫོགས་པ་མ་ཡིན་པའི་ཕྱིར་ཏེ། སྒྲུབ་ངག་དེས་དངོས་སུ་བསྟན་པའི་རྗེས་ཁྱབ་ཡོད་པར་བརྗོད་ན། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱོགས་ཆོས་བརྗོད་དགོས་པའི་ཕྱིར་ཏེ། ཊིཀྐ་ལས། དེ་ཙམ་
གྱིས་སྒྲུབ་ངག་དངོས་སུ་བསྟན་པའི་ཁྱབ་པ་རྫོགས་པ་མ་ཡིན་ཏེ། དེ་བརྗོད་པ་རྟགས་ཀྱི་མཚན་གཞི་བརྗོད་པ་ལ་ངེས་པར་ལྟོས་དགོས་ཏེ་ཞེས་གསུངས་པའི་ཕྱིར། འདིའི་དོན་ལ་བྱས་ན་མི་རྟག་པས་ཁྱབ་པ་ཞེས་པའི་ངག་གིས། བྱས་རྟགས་ཀྱིས་དེ་སྒྲུབ་ཀྱི་རྗེས་

[028A]༄༅། །ཁྱབ་ཀྱི་བརྗོད་པ་མ་རྫོགས་པ་དང། རྟག་ན་མ་བྱས་པས་ཁྱབ་པ་ཞེས་པའི་ངག་གིས། སྦྱོར་བ་སྐོར་གཅིག་གི་ལྡོག་ཁྱབ་ཀྱིས་བརྗོད་པ་མ་རྫོགས་པ་ལུང་དེའི་དོན་ཡིན་གྱི་བྱས་ན་མི་རྟག་པས་ཁྱབ་པ་ཞེས་པའི་ངག་གིས་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་
རྗེས་ཁྱབ་བརྗོད་པ་ཡིན་ཏེ། བྱས་ན་མི་རྟག་པས་ཁྱབ། དཔེར་ན། བུམ་པ་བཞིན་ཞེས་པའི་ངག་གིས། སྦྱོར་བ་སྐོར་གཅིག་གི་རྗེས་ཁྱབ་བརྗོད་པའི་ཕྱིར། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་རྐྱང་པ་བརྗོད་པའི་བྱས་རྟགས་ཀྱིས་དེ་སྒྲུབ་ཀྱི་སྒྲུབ་ངག་ཡོད་པའི་ཕྱིར་ཏེ། བྱས་རྟགས་
ཀྱིས་དེ་སྒྲུབ་ཀྱི་ཡན་ལག་གཅིག་ལྡན་གྱི་སྒྲུབ་ངག་ཡོད་པའི་ཕྱིར་བྱས་རྟགས་ཀྱིས་དེ་སྒྲུབ་ཀྱི་སྒྲུབ་ངག་མ་ཚང་བའི་སྐྱོན་ཅན་ཡོད་པའི་ཕྱིར། ཟེར་ན་མ་ཁྱབ་དེ། བྱས་ན་མི་རྟག་པས་ཁྱབ། དཔེར་ན་བུམ་པ་བཞིན་ཞེས་པའི་ངག་ཆོས་ཅན། ཁྱོད་བྱས་རྟགས་ཀྱིས་དེ་སྒྲུབ་ཀྱི་རྗེས་
ཁྱབ་བརྗོད་པར་ཐལ། ཁྱོད་དེ་རྐྱང་པ་བརྗོད་པའི་སྒྲུབ་ངག་ཡིན་པའི་ཕྱིར། རྟགས་ཁས་ཁྱབ་སྟེ། དེ་སྒྲུབ་ཀྱི་རྗེས་འགྲོ་རྐྱང་པ་ཅན་གྱི་གཏན་ཚིགས་ཡིན་ན། དེ་སྒྲུབ་ཀྱི་ལྡོག་ཁྱབ་མ་ཡིན་དགོས་པ་ལ་འབྲེལ་ཡོད་པའི་ཕྱིར། རྩ་བར་འདོད་མི་ནུས་ཏེ། དེའི་རྟགས་ཀྱིས་དེ་སྒྲུབ་ཀྱི་
རྗེས་ཁྱབ་བརྗོད་པའི་ཕྱིར། གཞན་ཡང། བྱས་ན་མི་རྟག་པས་ཁྱབ། དཔེར་ན་བུམ་པ་བཞིན་ཞེས་པའི་སྒྲུབ་ངག་ཆོས་ཅན། ཁྱོད་ཀྱིས་སྒྲ་མི་རྟག་པ་དངོས་ཤུགས་གང་རུང་ལ་བརྗོད་པར་ཐལ། ཁྱོད་བྱས་རྟགས་ཀྱིས་དེ་སྒྲུབ་ཀྱི་སྒྲུབ་ངག་ཡིན་པའི་ཕྱིར། རྟགས་ཁས་འདོད་
མི་ནུས་ཏེ། དེ་འདྲའི་ངག་དེ་སེལ་འཇུག་ཡིན་པའི་ཕྱིར། ཁོ་ན་རེ། བྱས་ན་མི་རྟག་པས་ཁྱབ་དཔེར་ན་བུམ་པ་བཞིན་ཞེས་པའི་ངག་དེས། བྱས་རྟགས་ཀྱིས་དེ་སྒྲུབ་ཀྱི་རྗེས་ཁྱབ་བརྗོད་པར་ཐལ། དེ་འདྲའི་སྒྲུབ་ངག་དེ་ཁྱབ་པ་སྔོན་འགྲོ་ཅན་གྱི་སྒྲུབ་ངག་ཡིན་པའི་ཕྱིར་ཟེར་ན་
མ་ཁྱབ་སྟེ། སྒྲ་བྱས་ཞེས་པའི་ངག་དེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ཕྱོགས་ཆོས་རྐྱང་པ་ཅན་གྱི་སྒྲུབ་ངག་ཡིན་པར་ཐལ། བྱས་ན་མི་རྟག་པས་ཁྱབ། དཔེར་ན་བུམ་པ་བཞིན་ཞེས་པའི་ངག་དེ། བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་རྗེས་ཁྱབ་

[028B] རྟགས་ཁས། འདོད་ན། སྒྲ་བྱས་ཞེས་པའི་ངག་ཆོས་ཅན། སྒྲུབ་ངག་ཡིན་པར་ཐལ། འདོད་པའི་ཕྱིར། འདོད་ན། སྒྲ་མི་རྟག་ཞེས་པའི་ངག་སྒྲུབ་ངག་ཡིན་པར་ཐལ། འདོད་པའི་ཕྱིར། འདོད་ན། དམ་བཅའ་ཡིན་
ན་སྒྲུབ་ངག་ཡིན་དགོས་པར་ཐལ། འདོད་པའི་ཕྱིར། དེ་རྣམས་ལ་སྐྱོན་འཕེན་པ་ཁ་ཅིག་རྟག་ན་མ་བྱས་པས་ཁྱབ་པ་ཞེས་པའི་ངག་ཆོས་ཅན། ཁྱོད་ཀྱིས་བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་ལྡོག་ཁྱབ་མ་བརྗོད་པར་ཐལ། ཁྱོད་ཀྱིས་བྱས་པ་མ་བརྗོད་པའི་ཕྱིར། མ་
གྲུབ་ན། བྱས་པ་མིན་ཞེས་པའི་ངག་གིས་བྱས་པ་བརྗོད་པར་ཐལ་ལོ། །གཞན་དོན་སྒྲུབ་ངག་ཡང་དག་འགོད་ཡུལ་གྱི་རྒོལ་བ་ངོས་བཟུང་བ་ལ། གཞན་དོན་སྒྲུབ་ངག་ཡང་དག་དེ་ཚུལ་གསུམ་བརྗོད་པའི་གང་ཟག་གཅིག་ལ་འགོད་དམ། མ་བརྗེད་པའི་གང་ཟག་གཅིག་ལ་འགོད་
ཞེ་ན། འགྲེལ་བཤད་ཤཱཀྱ་བློ་ལྟར་ན། དེ་བརྗེད་པའི་གང་ཟག་གཅིག་ལ་འགོད་པ་ཡིན་ཏེ། ཤཱཀྱ་བློ་ལས། འོན་ཀྱང་ཕྱིར་རྒོལ་བ་བཟུང་བ་རྣམ་པར་བརྗེད་པ་ལ་ཡང་ཚིག་གིས་དྲན་པའི་ཡུལ་ཉིད་དུ་འཇུག་པར་འགྱུར། བཟུང་བ་རྣམ་པར་མ་བརྗེད་པ་དེའི་ཚེ་གསལ་བར་བྱེད་པ་
ཉིད་དགོས་པ་མེད་པ་ཅན་ཡིན་ནོ། །ཞེས་གསུངས་པའི་ཕྱིར། ཐར་ལམ་གསལ་བྱེད་ལྟར་ན། མ་བརྗེད་པའི་གང་ཟག་གཅིག་ལ་འགོད་དེ། ཐར་ལམ་གསལ་བྱེད་ལས་བརྗེད་ན་ཤེས་པར་འགལ་ལོ། །ཞེས་གསུངས། དེས་ན། གཞན་དོན་སྒྲུབ་ངག་འགོད་པ་སྐབས་སུ་བབས་
པའི་གང་ཟག་ཡོད་དེ། སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་ཤེས། དེ་སྒྲུབ་ཀྱི་ཚུལ་གསུམ་ཕྱོགས་གཅིག་ཏུ་དྲན་པའི་དྲན་ཤེས་སྐྱེ་དགོས་ཀྱི་གང་ཟག་དེ་ལ། དེ་འགོད་པ་སྐབས་སུ་བབས་པ་ཡིན་ཏེ། ཐར་ལམ་གསལ་བྱེད་ལས། གཞན་དོན་ལེའུ་བསྟན་
བྱའི་གཙོ་བོར་སྒྲུབ་ངག་ཡིན་ལ། དེ་བློ་ཡུལ་དུ་སོང་བའི་དངོས་ཀྱི་འབྲས་བུ་ལ་ཚུལ་གསུམ་ལ་གོ་བ་བསྐྱེད་པའོ། །ཞེས་པ་དང། ལྷ་དབང་བློ་ལས། ཚུལ་གསུམ་སྔར་ཤེས་ནས་དྲན་རུང་དུ་ཡོད་པ་ནི་སྒྲུབ་ངག་འགོད་ཡུལ་གྱི་གཙོ་བོ་ཡིན་ལ་ཞེས་གསུངས་པའི་ཕྱིར། འོ་ན་

[029A]༄༅། །སྒྲུབ་ངག་ཡང་དག་འགོད་པ་སྐབས་སུ་བབས་པའི་རྒོལ་བ་དང། རྟགས་ཡང་དག་འགོད་པ་སྐབས་སུ་བབས་པའི་རྒོལ་བ་གཉིས། དོན་གཅིག་གམ་འགལ་ཞེ་ན། དེ་གཉིས་དོན་ཡང་མི་གཅིག་སྟེ། བྱས་ན་མི་རྟག་པས་ཁྱབ། དཔེར་ན་བུམ་པ་བཞིན་
སྒྲ་ཡང་བྱས་ཞེས་པའི་སྒྲུབ་ངག་ཡང་དག་འདི་བཀོད་པ་ལ་རྟེན་ནས་ཚུལ་གསུམ་ཕྱོགས་གཅིག་ཏུ་དྲན་པའི་དྲན་ཤེས་སྐྱེས་པའི་རྗེས་སུ་སྒྲ་མི་རྟག་པར་རྟོགས་པའི་ཕྱིར་དུ་སྒྲ་ཆོས་ཅན། མི་རྟག་སྟེ། བྱས་པའི་ཕྱིར་ཞེས་པའི་རྟགས་སྦྱོར་འགོད་པ་སྐབས་སུ་བབས་
པའི་རྒོལ་བ་ཡང་དག་ཡོད་པའི་ཕྱིར་ཏེ། ཐར་ལམ་གསལ་བྱེད་ལས། རང་དོན་ལེའུ་བསྟན་བྱའི་གཙོ་བོར་ཚུལ་གསུམ་པའི་རྟགས་ཡིན་ལ། དེ་བློ་ཡུལ་དུ་སོང་བའི་དངོས་ཀྱི་འབྲས་བུ་ལ་རྟག་ཅན་སྒྲུབ་བྱ་ངེས་པར་བྱེད་པ་ཡིན་ནོ། །ཞེས་གསུངས་པའི་ཕྱིར་
དེ་གཉིས་མི་འགལ་ཏེ། སྒྲུབ་ངག་ཡང་དག་འགོད་པ་སྐབས་སུ་བབས་པའི་གང་ཟག་ཡིན་ན། རྟགས་ཡང་དག་འགོད་པ་སྐབས་སུ་བབས་པའི་གང་ཟག་ཡིན་དགོས་པའི་ཕྱིར་ཏེ། སྒྲུབ་ངག་ཡང་དག་ཡིན་ན། རྟགས་སྦྱོར་ཡང་དག་ཡིན་དགོས་པའི་ཕྱིར་ཏེ། འགྲེལ་བ་དུ་མ་ལས། བྱས་ན་མི་རྟག་པས་ཁྱབ་
དཔེར་ན་བུམ་པ་བཞིན། སྒྲ་ཡང་བྱས་ཞེས་པ་ནི་རང་བཞིན་གྱི་གཏན་ཚིགས་སོ། །ཞེས་པ་དང། གང་ན་དུ་བ་ཡོད་ན་མེ་ཡོད་པས་ཁྱབ། དཔེར་ན་ཚང་མང་བཞིན། དུ་ལྡན་གྱི་ལ་ལ་ཡང་དུ་བ་ཡོད་དོ། །ཞེས་པ་ནི་འབྲས་བུའི་གཏན་ཚིགས་སོ། །ཞེས་གསུངས་པའི་ཕྱིར། ཆོས་མཐུན་སྦྱོར་གྱི་
སྒྲུབ་ངག་ཡང་དག་དང། ཆོས་མི་མཐུན་སྦྱོར་གྱི་སྒྲུབ་ངག་ཡང་དག་གཉིས་ཀ་འགོད་པ་སྐབས་སུ་བབས་པའི་གང་ཟག་ནི་མེད་དེ། སྒྲ་མི་རྟག་པར་སྒྲུབ་པའི་སྒྲུབ་ངག་ཡང་དག་འགོད་པ་སྐབས་སུ་བབས་པའི་གང་ཟག་དེ་ལ། དེ་གཉིས་གང་རུང་གཅིག་བཀོད་པ་ལ་རྟེན་ནས་
དེ་སྒྲུབ་ཀྱི་ཚུལ་གསུམ་དྲན་པའི་དྲན་ཤེས་སྐྱེ་ནུས་པའི་ཕྱིར་ཏེ། དེ་ཉིད་ཀྱི་ཕྱིར་འབྲེལ་ཤེས་ན། །གཉིས་ལས་གང་ཡང་རུང་སྨྲས་པས། །དོན་གྱི་གོ་བས་གཅིག་ཤོས་ལ། །དྲན་པ་ཡང་དག་སྐྱེ་བར་འགྱུར། །ཞེས་གསུངས་པའི་ཕྱིར། འོ་ན་རིགས་སྒོ་ལས། རེ་ཞིག་འགལ་བ་དང་མ་ངེས་པའི་

[029B] །ཞེས་པ་དང། རྣམ་ངེས་ཊིཀ་ཆེན་ལས། སྒྲུབ་ངག་གཉིས་ལ། རྟགས་འགལ་བར་དོགས་པ་ཤས་ཆེ་བ་ལ་ཆོས་མཐུན་སྦྱོར་དང། མ་ངེས་པའི་དོགས་པ་ཤས་ཆེ་བ་ལ་ཆོས་མི་མཐུན་སྦྱོར་དང། ཕྱིར་རྒོལ་ཤིན་ཏུ་
རྨོངས་པ་དག་ལ་ནི་གཉིས་ཀ་འགོད་དགོས་པ་དག་ཀྱང་སྲིད་པར་ཤེས་པར་བྱའོ། །ཞེས་པ་རྣམས་དང་འགལ་ཞེ་ན། མི་འགལ་ཏེ། ལུང་དང་པོའི་དོན་ནི། བྱས་པ་སྒྲ་མི་རྟག་པར་སྒྲུབ་པའི་འགལ་རྟགས་ཡིན་པ་བཅད་པའི་ཕྱིར་དུ་ཆོས་མཐུན་སྦྱོར་གྱི་སྒྲུབ་ངག་འགོད་
མ་ངེས་པའི་གཏན་ཚིགས་ཡིན་པ་བཅད་པའི་ཕྱིར་དུ་ཆོས་མི་མཐུན་པའི་སྒྲུབ་ངག་འགོད་ཞེས་པའི་དོན་ཡིན་གྱི། གང་ཟག་གཅིག་ལ་སྒྲུབ་ངག་གཉིས་ཀ་འགོད་དགོས་པ་དེ་དེའི་དོན་མ་ཡིན་པའི་ཕྱིར། ལུང་ཕྱི་མའི་དོན་ནི། ཆོས་མཐུན་སྦྱོར་གྱི་སྒྲུབ་ངག་བཀོད་པ་ལ་རྟེན་ནས་
ཚུལ་གསུམ་དྲན་པའི་དྲན་ཤེས་སྐྱེ་མི་ནུས་པར། མི་མཐུན་སྦྱོར་གྱི་སྒྲུབ་ངག་འགོད་དགོས་ཀྱི་ཕྱི་རྒོལ་ཙམ་ཡོད་པར་བསྟན་པ་ཡིན་པའི་ཕྱིར་རོ། །གཞན་གྱིས་བརྟག་པ་ཡིས། ཐལ་བསྒྲུབ་པ་གཉིས་འབྲེལ་ཕྱིར་ཞེས་པའི་སྐབས་སུ། རང་རེས་གོང་དུ། གཞན་དོན་རྗེས་དཔག་ཡིན་ན། རང་
གི་བསྟན་བྱར་གྱུར་པའི་ཚུལ་གསུམ་རང་འགོད་མཁན་གྱི་སྔ་རྒོལ་གྱི་ཚད་མས་གྲུབ་དགོས་པར་བསྟན་པ་ལ། ཁོ་ན་རེ་འོ་ན། སློབ་དཔོན་ཕྱོགས་ཀྱི་གླང་པོས་ཕྱི་རྒོལ་བྱེ་བྲག་པའི་ངོ་བོར་འཕངས་པའི་བ་གླང་གི་སྤྱི་རྟགས་དངོས་ཆོས་ཅན། ཆ་དང་
བཅས་པའི་དངོས་པོ་ཡིན་པར་ཐལ། རང་གིས་གསལ་བ་དུ་མ་ལ་དོན་དམ་པར་འཕྲོ་འདུ་འབྲེལ་བའི་ཕྱིར། ཞེས་པའི་ཐལ་འགྱུར་ཆོས་ཅན། ཁྱོད་ཀྱི་འཁོར་གསུམ་སློབ་དཔོན་ཕྱོགས་གླང་གིས་ཚད་མས་གྲུབ་པར་ཐལ། ཁྱོད་གཞན་དོན་སྐབས་ཀྱི་སྒྲུབ་
བྱེད་འཕེན་པའི་ཐལ་འགྱུར་ཡང་དག་ཡིན་པའི་ཕྱིར། ཞེས་ཟེར། དེའི་ལན་སྟོན་པ་ལ། གཞུང་འདི་བྱུང། ངག་དོན་དེ་གཉིས་མི་མཚུངས་ཏེ། གཞན་དོན་སྒྲུབ་ངག་ཡང་དག་ཡིན་ན། རང་རྒྱུད་ཀྱི་སྒྲུབ་བྱ་སྒྲུབ་པའི་ཕྱིར་དུ་བཀོད་པའི་ངག་ཡིན་པས་ཁྱབ། སློབ་དཔོན་ཕྱོགས་གླང་

[030A]༄༅། །གིས་བྱེ་བྲག་པའི་ངོ་བོར་དེ་ལྟར་འཕངས་པའི་ཐལ་འགྱུར་དེ། གཞན་གྱི་ཁས་བླངས་ངན་པ་རྟགས་སུ་བཀོད། མི་འདོད་པ་ཐལ་བ་འཕངས་པའི་ཐལ་ངག་ཡིན་པའི་ཕྱིར། སློབ་དཔོན་ཕྱོགས་གླང་གིས་དེ་ལྟར་འཕངས་པ་ལ་དགོས་པ་ཅི་ཡོད་ཞེ་
ན༑ དེ་ལ་དགོས་པ་ཡོད་དེ། གཅིག་ཆ་དང་བཅས་པའི་དངོས་པོ་མེད་ན། གཞན་བསལ་པ་དུ་མ་ལ་ཁྱབ་པའི་དངོས་པོ་དེ་མེད་དགོས་པར་རྟོགས་པར་བྱ་བའི་དགོས་པ་ཡོད་པའི་ཕྱིར། གཅིག་ཆ་དང་བཅས་པའི་དངོས་པོ་མེད་ན་གཞན་བསལ་བ་དུ་མ་ལ་ཁྱབ་པའི་
དངོས་པོ་དེ་མེད་དགོས་ཏེ། བསལ་བ་དུ་མ་ལ་ཁྱབ་པའི་དངོས་པོ་དེ། ཆ་དང་བཅས་པའི་དངོས་པོ་ལ་བདག་ཉིད་གཅིག་གི་སྒོ་ནས་འབྲེལ་བའི་ཕྱིར། དེས་ན་འདིའི་སྐབས་སུ། ཐལ་འགྱུར་གྱི་རྣམ་བཞག་སྤྱིར་བསྟན་པ་དང་ཐལ་འགྱུར་ཡང་དག་གི་རྣམ་བཞག་བྱེ་བྲག་ཏུ་བཤད་
པ་གཉིས། དང་པོ་ལ། ཆ་རྩང་གི་ལུགས་བརྗོད་པ། དེ་ལ་རིགས་གཏེར་པས་སྐྱོན་བརྗོད་ཚུལ། སྐྱོན་དེ་འཇུག་མི་འཇུག་དཔྱད་པ། ཐལ་འགྱུར་གྱི་དབྱེ་བ་གཞན་བསྟན་པ་དང་བཞི། དང་པོ་ལ། ཐལ་འགྱུར་དུ་བཀོད་ཚོད་ཀྱི་དབྱེ་བ། དེ་ལ་ཡང་དག་དང་ལྟར་སྣང་གཉིས་སུ་འབྱེད་
ཚུལ། ཡང་དག་བདུན་ལ་སྒྲུབ་བྱེད་འཕེན་མི་འཕེན་འབྱེད་ཚུལ་དང་གསུམ། དང་པོ་ལ། ཐལ་འགྱུར་ལ་རྩ་བའི་སྒོ་ནས་དབྱེ་ན་བཞི་ཡོད་དེ། རྟགས་ཁྱབ་གཉིས་ཀ་མ་གྲུབ་པའི་ཐལ་འགྱུར་རྟགས་ཁོ་ན་མ་གྲུབ་པའི་ཐལ་འགྱུར། ཁྱབ་པ་ཁོ་ན་མ་གྲུབ་པའི་ཐལ་འགྱུར་
རྟགས་ཁྱབ་གཉིས་ཀ་གྲུབ་པའི་ཐལ་འགྱུར་དང་བཞིར་ཡོད་པའི་ཕྱིར། ཐལ་འགྱུར་དང་པོའི་མཚན་གཞི་ནི། སངས་རྒྱས་པ་ལ་གཞན་དག་གིས་འཕངས་པའི་སྒྲ་ཆོས་ཅན། གཞལ་བྱ་མ་ཡིན་པར་ཐལ། རྟག་པའི་ཕྱིར། ཞེས་པ་ལྟ་བུ། གཉིས་པ་ནི། སངས་རྒྱས་པ་ལ། གཞན་དག་
གིས། སྒྲ་ཆོས་ཅན། མ་བྱས་པར་ཐལ། རྟག་པའི་ཕྱིར། ཞེས་པ་ལྟ་བུ། གསུམ་པ་ནི། སངས་རྒྱས་པ་ལ་གཞན་དག་གིས་སྒྲ་ཆོས་ཅན། རྟག་པར་ཐལ་གཞལ་བྱ་ཡིན་པའི་ཕྱིར་ཞེས་དང། བཞི་པ་ནི། སྒྲ་ཆོས་ཅན། བྱས་པ་ཡིན་པར་ཐལ། མི་རྟག་པ་ཡིན་པའི་ཕྱིར། ཞེས་

[030B] །རྟགས་ཁྱབ་གཉིས་ཀ་གྲུབ་པའི་ཐལ་འགྱུར་དེ་ལ་ཡང་དབྱེ་ན། རྟགས་ཁྱབ་གཉིས་ཀ་ཚད་མས་གྲུབ་པའི་དེ། དེ་གཉིས་ཀ་ཁས་བླང་གིས་གྲུབ་པའི་དེ། ཁྱབ་པ་ཁས་བླངས་པ་དང། རྟགས་ཚད་མས་གྲུབ་པའི་དེ། རྟགས་ཁས་བླངས་པ་དང། ཁྱབ་པ་ཚད་མས་གྲུབ་པའི་དེ་དང་
བཞི། དང་པོ་ནི། སྒྲ་ཆོས་ཅན། མི་རྟག་པ་ཡིན་པར་ཐལ། བྱས་པ་ཡིན་པའི་ཕྱིར་ཞེས་པ་ལྟ་བུ། དེ་གང་ལ་འཕངས་ཡུལ་གྱི་རྒོལ་བས། སྒྲ་རྟག་པར་ཁས་བླངས་ན། རྟགས་ཁྱབ་གཉིས་ཀ་ཚད་མས་གྲུབ་ཀྱང། དམ་བཅའ་ལ་ཁས་བླངས་ཀྱིས་བསལ་བ་འབབ་པའི་ཐལ་འགྱུར་ཡང་དག་
དུ་འགྱུར། དེ་འཕངས་ཡུལ་གྱི་རྒོལ་བས། སྒྲ་རྟག་པར་ཁས་མ་བླངས་ན། རྟགས་ཁྱབ་གཉིས་ཀ་ཚད་མས་གྲུབ་ཅིང། དམ་བཅའ་ལ་བསལ་བ་བསྟན་དུ་མེད་པའི་ཐལ་འགྱུར་ལྟར་སྣང་དུ་འགྱུར་རོ། །རྟགས་ཁྱབ་གཉིས་ཁས་བླངས་ཀྱིས་གྲུབ་པའི་ཐལ་འགྱུར་ནི། སྒྲ་མིག་ཤེས་
གྱི་བཟུང་བྱར་ཁས་ལེན་ཀྱང། མིག་ཤེས་ཀྱི་བཟུང་བྱ་ལ་རྟག་པས་ཁྱབ་པ་ཁས་ལེན་པའི་གང་ཟག་ལ་འཕངས་པའི། སྒྲ་ཆོས་ཅན། རྟག་པར་ཐལ། མིག་ཤེས་ཀྱི་བཟུང་བྱ་ཡིན་པའི་ཕྱིར་ཞེས་པ་ལྟ་བུ། ཐལ་འགྱུར་དེ་གང་ལ་འཕངས་ཡུལ་གྱི་རྒོལ་བས། སྒྲ་མི་རྟག་པར་
ཚད་མས་གྲུབ་ན། རྟགས་ཁྱབ་གཉིས་ཀ་ཁས་བླངས་ཀྱིས་གྲུབ་ཀྱང། དམ་བཅའ་ལ་ཚད་བསལ་འབབ་པའི་ཐལ་འགྱུར་ཡང་དག་དུ་འགྱུར་རོ། །དེས་སྒྲ་མི་རྟག་པར་ཁས་བླངས་ན་རྟགས་ཁྱབ་ཁས་བླངས་ཀྱིས་གྲུབ་ཀྱང། དམ་བཅའ་ལ་ཁས་བླངས་ཀྱི་བསལ་བ་འབབ་པའི་ཐལ་འགྱུར་ཡང་དག་དུ་
འགྱུར། དེས་སྒྲ་མི་རྟག་པར་ཁས་ཀྱང་མ་བླངས། ཚད་མས་ཀྱང་མ་གྲུབ་ན་རྟགས་ཁྱབ་གཉིས་ཀ་ཁས་བླངས་ཀྱིས་གྲུབ་ཀྱང། དམ་བཅའ་ལ་གསལ་བ་བསྟན་དུ་མེད་པའི་ཐལ་འགྱུར་ལྟར་སྣང་དུ་འགྱུར། རྟགས་ཚད་མ་དང་ཁྱབ་པ་ཁས་བླངས་ཀྱིས་གྲུབ་པའི་ཐལ་འགྱུར་ནི་བྱས་ན་མི་རྟག་པས་ཁྱབ་
པ༑ ཁས་ལེན་པའི་གང་ཟག་ལ་འཕངས་པའི་སྒྲ་ཆོས་ཅན། རྟག་པར་ཐལ། བྱས་པའི་ཕྱིར་ཞེས་པའི་ཐལ་འགྱུར་ལྟ་བུ། ཐལ་འགྱུར་དེ་གང་ལ་འཕངས་ཡུལ་གྱི་རྒོལ་བ་དེས། སྒྲ་མི་རྟག་པར་ཚད་མས་གྲུབ་ན། རྟགས་ཚད་མ་དང། ཁྱབ་པ་ཁས་བླངས་ཀྱིས་གྲུབ་ཀྱང། དམ་བཅའ་ལ་

[031A]༄༅། །ཚད་བསལ་འབབ་པའི་ཐལ་འགྱུར་ཡང་དག་དང་རྒོལ་བ་དེས་སྒྲ་མི་རྟག་པར་ཁས་བླངས་ན། རྟགས་ཚད་མ་དང་ཁྱབ་པ་ཁས་བླངས་ཀྱིས་གྲུབ་ཅིང། དམ་བཅའ་ཁས་བླངས་ཀྱིས་གསལ་བ་འབབ་པའི་ཐལ་འགྱུར་ཡང་དག་དུ་གྱུར། རྒོལ་བ་དེས་སྒྲ་མི་རྟག་པར་ཚད་
མས་ཀྱི་མ་གྲུབ། ཁས་ཀྱང་མ་བླངས་ན། རྟགས་ཚད་མ་དང་ཁྱབ་པ་ཁས་བླངས་ཀྱིས་གྲུབ་ཀྱང། དམ་བཅའ་ལ་བསལ་བ་བསྟན་དུ་མེད་པའི་ཐལ་འགྱུར་ལྟར་སྣང་དུ་འགྱུར་རོ། །རྟགས་ཁས་བླངས་པ་དང། ཁྱབ་པ་ཚད་མས་གྲུབ་པའི་ཐལ་འགྱུར་ནི། སྒྲ་རྟག་པར་
ཁས་ལེན་གྱི་རྒོལ་བ་ལ་འཕངས་པའི། སྒྲ་ཆོས་ཅན། མ་བྱས་པར་ཐལ། རྟག་པའི་ཕྱིར་ཞེས་པའི་ཐལ་འགྱུར་ལྟ་བུ། དེས་གང་ལ་འཕངས་ཡུལ་གྱི་རྒོལ་བ་དེས་སྒྲ་བྱས་པར་ཚད་མས་གྲུབ་ན། རྟགས་ཁས་བླངས་པ་དང། ཁྱབ་པ་ཚད་མས་གྲུབ་ཀྱང་
དམ་བཅའ་ལ་བསལ་བ་འབབ་པའི་ཐལ་འགྱུར་དུ་འགྱུར། རྒོལ་བ་དེས་སྒྲ་བྱས་པར་ཁས་བླངས་ན། རྟགས་ཁས་བླངས་པ་དང། ཁྱབ་པ་ཚད་མས་གྲུབ་ཀྱང། དམ་བཅའ་ལ་ཁས་བླངས་ཀྱིས་བསལ་བ་འབབ་པའི་ཐལ་འགྱུར་ཡང་དག་དུ་འགྱུར་རོ། །རྒོལ་
བ་དེས་སྒྲ་བྱས་པར་ཚད་མས་ཀྱང་མ་གྲུབ། ཁས་ཀྱང་མ་བླངས་ན། རྟགས་ཁས་བླངས་པ་དང། ཁྱབ་པ་ཚད་མས་གྲུབ་ཅིང། དམ་བཅའ་ལ་བསལ་བ་བསྟན་དུ་མེད་པའི་ཐལ་འགྱུར་ལྟར་སྣང་དུ་འགྱུར་རོ། །དེས་ན་ཐལ་འགྱུར་ལ་ཡན་ལག་གི་སྒོ་ནས་དབྱེ་ན་
བཅུ་བཞི་ཡོད་དེ། རྟགས་ཁྱབ་གཉིས་ཀ་མ་གྲུབ་པའི་ཐལ་འགྱུར། རྟགས་ཁོ་ན་མ་གྲུབ་པའི་ཐལ་འགྱུར། ཁྱབ་པ་ཁོ་ན་མ་གྲུབ་པའི་ཐལ་འགྱུར། རྟགས་ཁྱབ་གཉིས་ཀ་ཚད་མས་གྲུབ་ཅིང། དམ་བཅའ་ལ་ཁས་བླངས་ཀྱིས་བསལ་བ་འབབ་པའི་དེ། དམ་
བཅའ་ལ་བསལ་བ་བསྟན་ནས་མེད་པའི་དེ། རྟགས་ཁྱབ་གཉིས་ཀ་ཁས་བླངས་ཀྱིས་གྲུབ་ཅིང། དམ་བཅའ་ལ་ཚད་མས་གསལ་བ་འབབ་པའི་དེ། རྟགས་ཁྱབ་གཉིས་ཀ་དེ་ལྟར་ལ་དམ་བཅའ་ལ་ཁས་བླངས་ཀྱིས་བསལ་བ་འབབ་པའི་དེ། རྟགས་ཁྱབ་གཉིས་

[031B] རྟགས་ཚད་མ་དང། ཁྱབ་པ་ཁས་བླངས་ཀྱིས་གྲུབ་ཅིང། དམ་བཅའ་ལ་ཁས་ལེན་གྱིས་བསལ་བ་འབབ་པའི་དེ། རྟགས་ཚད་མ་དང་ཁྱབ་པ་ཁས་བླངས་ཀྱིས་གྲུབ་ཅིང། དམ་བཅའ་ལ་ཚད་མས་བསལ་བ་འབབ་པའི་དེ། རྟགས་ཁྱབ་དེ་
ལྟར་ལ་དམ་བཅའ་ལ་བསལ་བ་བསྟན་མེད་པའི་དེ། ཁྱབ་པ་ཚད་མ་དང། རྟགས་ཁས་བླངས་ཀྱིས་གྲུབ་ཅིང། དམ་བཅའ་ལ་ཚད་མས་བསལ་བ་འབབ་པའི་དེ། རྟགས་ཁྱབ་གཉིས་ཀ་དེ་ལྟར་ལ། དམ་བཅའ་ལ་ཁས་བླངས་ཀྱིས་བསལ་བ་འབབ་པའི་དེ། རྟགས་ཁྱབ་གཉིས་ཀ་དེ་ལྟར་ལ་དམ་
བཅའ་ལ་བསལ་བ་བསྟན་དུ་མེད་པའི་ཐལ་འགྱུར་དང་བཅུ་བཞིར་ཡོད་པའི་ཕྱིར། གཉིས་པ་དེ་ལ་ཡང་དག་དང་ལྟར་སྣང་གཉིས་སུ་འབྱེད་ཚུལ་ནི། ཐལ་འགྱུར་བཅུ་བཞི་པོ་དེ་ལ། ཡང་དག་བདུན་དང། ལྟར་སྣང་བདུན་ཡོད། རྟགས་ཁྱབ་གཉིས་ཀ་མ་གྲུབ་པའི་ཐལ་འགྱུར་
རྟགས་ཁོ་ན་མ་གྲུབ་པའི་དེ། ཁྱབ་པ་ཁོ་ན་མ་གྲུབ་པའི་དེ། རྟགས་ཁྱབ་གཉིས་ཀ་ཚད་མས་གྲུབ་ཅིང། དམ་བཅའ་ལ་བསལ་བ་བསྟན་མེད་ཀྱི་དེ། རྟགས་ཁྱབ་གཉིས་ཀ་ཁས་བླངས་ཀྱིས་གྲུབ་ཅིང། དམ་བཅའ་ལ་བསལ་བ་བསྟན་མེད་ཀྱི་དེ། རྟགས་
ཚད་མ་དང། ཁྱབ་པ་ཁས་བླངས་ཀྱིས་གྲུབ་ཅིང། དམ་བཅའ་ལ་བསལ་བ་བསྟན་མེད་ཀྱི་ཐལ་འགྱུར། ཁྱབ་པ་ཚད་མ་དང། རྟགས་ཁས་བླངས་ཀྱིས་གྲུབ་ཅིང། དམ་བཅའ་ལ་བསལ་བ་བསྟན་མེད་ཀྱི་ཐལ་འགྱུར་རྣམས་ནི། ལྟར་སྣང་བདུན་དང། དེ་ལས་གཞན་
པའི་ཐལ་འགྱུར་རྣམས་ནི་ཡང་དག་བདུན་ཡིན་པའི་ཕྱིར། གསུམ་པ་ཡང་དག་བདུན་ལ་སྒྲུབ་བྱེད་འཕེན་མི་འཕེན་འབྱེད་ཚུལ་ནི། ཐལ་འགྱུར་ཡང་དག་བདུན་པོ་དེའི་ནང་ནས་སྒྲུབ་བྱེད་འཕེན་པའི་ཐལ་འགྱུར་ནི་ཡོད་དེ། རྟགས་ཁས་བླངས་པ་དང། ཁྱབ་པ་ཚད་
མས་གྲུབ་ཅིང། དམ་བཅའ་ལ་བསལ་བ་འབབ་པའི་ཐལ་འགྱུར་དེས་སྒྲུབ་བྱེད་འཕེན་པའི་ཕྱིར། དེ་ཡིན་ན། སྒྲུབ་བྱེ་འཕེན་པས་མ་ཁྱབ་སྟེ། སྒྲ་ཆོས་ཅན་རྟག་པར་ཐལ། སྒྲའི་ལྡོག་པ་ཡིན་པའི་ཕྱིར། ཞེས་པ་ལྟ་བུ་སྒྲུབ་བྱེད་མི་འཕེན་

[032A]༄༅། །པའི་ཕྱིར། དེ་ནི་བདུན་པའི་ཕྱེད་ཀྱིས་འཕེན་པའི་གོ་དོན་ཡིན་ནོ། །གཉིས་པ་རིགས་གཏེར་པས་སྐྱོན་བརྗོད་ཚུལ་ནི། རིགས་གཏེར་ལས། ཐལ་འགྱུར་བཞི་ལ་བཅུ་བཞི་ཞེས། །ཁ་བ་ཅན་པ་དེ་ལྟར་འདོད། ལྡོག་པར་ནུས་དང་མི་ནུས་ལ་
ཡང་དག་ལྟར་སྣང་བདུན་བདུན་ཡིན། །དྲུག་དང་ཕྱེད་ཀྱིས་མི་འཕེན་ལ། །བདུན་པའི་ཕྱེད་ཀྱིས་འཕེན་ཞེས་ཟེར། །ཞེས་ཕྱོགས་སྔ་མ་བརྗོད་ནས། དེ་འགོག་པ་ལ། རང་རྒྱུད་ལ་ཡང་མཚུངས་ཕྱིར་དང། །རྟགས་མེད་ཁྱབ་པ་འགལ་ཕྱིར་དང། །རྟགས་བརྗོད་ངེས་པ་མི་རུང་
ཕྱིར། །ཐལ་འགྱུར་བཞིར་དབྱེར་མི་འཐད་དོ། །མ་གྲུབ་གཉིས་སུ་དབྱེ་བས་ལྷག་འགལ་བའི་ཐལ་འགྱུར་ལྟར་སྣང་ཆད། །རྟགས་མེད་ཁྱབ་པ་སྒྲུབ་པ་འཁྲུལ། །དེ་ན་ཐལ་འགྱུར་བཅུ་བཞི་མིན། །ཞེས་བཤད། དེའི་དོན་ནི། གཞན་རྣམས་སླ་ཞིང། དྲུག་དང་ཕྱེད་
ཀྱིས་མི་འཕེན་ཞིང། །བདུན་པའི་ཕྱེད་ཀྱིས་འཕེན་ཞེས་ཟེར། །ཞེས་པ་ནི། ཐལ་འགྱུར་བཅུ་བཞི་པོ་ལ་ཡང་དག་བདུན་དང་ལྟར་སྣང་བདུན་དུ་ཕྱེ་བའི་ཡང་དག་དང་པོ་དྲུག་དང། ཕྱེད་ཞེས་བཅུ་བཞི་པོའི་ཕྱེད་ལྟར་སྣང་བདུན་དང། བདུན་པའི་ཕྱེད་ཐལ་
འགྱུར་ཡང་དག་བདུན་པོ་དེའི་ཆོས་ཅན་གཞི་མ་གྲུབ་བཟུང་བ་རྣམས་ཀྱིས་སྒྲུབ་བྱེད་མི་འཕེན་ལ། ཐལ་འགྱུར་ཡང་དག་བདུན་པོ་དེའི་ཕྱེད་ཆོས་ཅན་གཞི་གྲུབ་བཟུང་བ་རྣམས་ཀྱིས་སྒྲུབ་བྱེད་འཕེན་ཞེས་པའི་དོན་ཡིན་ཞེས་ཟེར་རོ། །སྐྱོན་འཇུག་
ཚུལ་སྟོན་པ་ལ། རང་རྒྱུད་ལ་ནི་མཚུངས་ཕྱིར་དང། །ཞེས་པ་མན་ཆད་ཀྱི་དོན་ནི། ཐལ་འགྱུར་ལ་རྩ་བའི་སྒོ་ནས་དབྱེ་ན་བཞི་མི་འཐད་པ་དང། ཡན་ལག་གི་སྒོ་ནས་དབྱེ་བ་བཅུ་བཞི་མི་འཐད་པ་དང་གཉིས། དང་པོ་རྩ་བའི་སྒོ་ནས་དབྱེ་བ་བཞི་མི་འཐད་དེ། དེ་ལྟར་ན་
རང་རྒྱུད་ཀྱི་རྟགས་སྦྱོར་ལ་ཡང་རྟགས་ཁྱབ་གཉིས་ཀ་མ་གྲུབ་པ། རྟགས་ཁོ་ན་མ་གྲུབ་པ་དང། ཁྱབ་པ་ཁོ་ན་མ་གྲུབ་པ་སོགས་བཞིར་འབྱེད་རིགས་པར་ཐལ། ཐལ་འགྱུར་ལ་དེ་ལྟར་འབྱེད་རིགས་པའི་ཕྱིར། གཞན་ཡང། དེ་ལྟར་མི་རིགས་ཏེ་

[032B] དཔེར་ན། སྲོག་གི་དབང་པོ་འགག་ནས་དབང་པོ་གཞན་ཡོད་མེད་དཔྱོད་པ་ལྟར་འགལ་བའི་ཕྱིར་དང། སྡེ་བདུན་ནས་མ་བཤད་པའི་ཐལ་འགྱུར་གྱི་དབྱེ་བ་རྣམས་མུ་སྟེགས་པས་གཏགས་པའི་རྟགས་
ཆོས་ཀྱི་འབྲེལ་བ་ལྟར་ཧ་ཅང་ཐལ་བའི་ཕྱིར། གཉིས་པ་ཐལ་འགྱུར་ལ་ཡན་ལག་གི་སྒོ་ནས་བཅུ་བཞིར་དབྱེ་བ་མི་འཐད་དེ། མ་གྲུབ་པའི་ཐལ་འགྱུར་ལ། རྟགས་ཁོ་ན་མ་གྲུབ་པའི་ཐལ་འགྱུར་དང། ཁྱབ་པ་ཁོ་ན་མ་གྲུབ་པའི་ཐལ་འགྱུར་གཉིས་སུ་ཕྱེ་བས་ལྷག་སྒྲ་ཆོས་
ཅན། རྟག་པར་ཐལ། བྱས་པ་ཡིན་པའི་ཕྱིར། ཞེས་པ་ལྟ་བུ་འགལ་བའི་ཐལ་འགྱུར་ལྟར་སྣང་ཆད་པའི་ཕྱིར་དང། རྟགས་མེད་པས་ཁྱབ་པ་འཁྲུལ་པའི་ཕྱིར་ཞེས་ཟེར། གསུམ་པ། སྐྱོན་དེ་འཇུག་མི་འཇུག་དཔྱད་པ་ལ། རིགས་གཏེར་པའི་སྐྱོན་དེ་རྣམས་
ཆ་རྩང་ལ་མི་འཇུག་སྟེ། དང་པོར་ཕྱོགས་སྔའི་དོན། བདུན་པའི་ཕྱེད་ཀྱིས་འཕེན་ཞེས་ཟེར། །ཞེས་པའི་དོན་ལ། ཐལ་འགྱུར་ཡང་དག་བདུན་པོ་དེའི་ཕྱེད་ཆོས་ཅན་གཞི་གྲུབ་པ་རྣམས་ཀྱིས་སྒྲུབ་བྱེད་འཕེན་པ་མི་འཐད་པའི་ཕྱིར། ཆོས་ཅན་
གཞི་གྲུབ་པའི་སྒྲུབ་བྱེད་མི་འཕེན་པ་དུ་མ་ཡོད་པའི་ཕྱིར་ཏེ། སྒྲ་ཆོས་ཅན། རྟག་པར་ཐལ། སྒྲའི་ལྡོག་པ་ཡིན་པའི་ཕྱིར་ཞེས་པ་ལྟ་བུ་སྒྲུབ་བྱེད་མི་འཕེན་པའི་ཕྱིར་དང། རང་རྒྱུད་ཀྱི་རྟགས་སྦྱོར་ལ་དེ་ལྟར་འབྱེད་རིགས་པར་འདོད་པའི་ཕྱིར་
གཞན་ཡང་གཞན་སྐྱོན་དེ་རྣམས་མི་འཇུག་སྟེ། རྟགས་མེད་ཀྱང། ཁྱབ་པ་གྲུབ་པ་མཐའ་ཡས་པ་ཡོད་པའི་ཕྱིར་ཏེ། སྒྲ་ཆོས་ཅན། མ་བྱས་པར་ཐལ། རྟག་པའི་ཕྱིར། ཞེས་པ་ལྟ་བུ་དང། སྒྲ་ཆོས་ཅན། མེད་པར་ཐལ། རྟག་དངོས་ཡིན་པའི་
ཕྱིར། ཞེས་པ་ལྟ་བུའི་རྟགས་མ་གྲུབ་ཀྱང། ཁྱབ་པ་གྲུབ་པའི་ཕྱིར་དང། རིགས་གཏེར་རང་ལུགས་ལ། སྒྲ་ཆོས་ཅན། མ་བྱས་པར་ཐལ། རྟག་པའི་ཕྱིར་ཞེས་པའི་ཐལ་འགྱུར་གྱི་རྟགས་མ་གྲུབ་ཅིང། རྟག་པའི་རྟགས་ཀྱིས་སྒྲ་མ་བྱས་པར་སྒྲུབ་

[033A]༄༅། །པའི་གཏན་ཚིགས་གྲུབ་པར་འདོད་པ་དང། འགལ་བའི་ཕྱིར། གཞན་ཡང་འགལ་བའི་ཐལ་འགྱུར་ནི་མ་འཆད་དེ། དེ་རྟགས་དང་ཁྱབ་པ་ཁས་བླངས་ཀྱིས་གྲུབ་ཀྱང། དམ་བཅའ་ལ་བསལ་བ་འབབ་པའི་ཐལ་འགྱུར་གྱི་ནང་དུ་འདུ་བའི་ཕྱིར་
བཞི་པ་ཐལ་འགྱུར་གྱི་དབྱེ་བ་གཞན་བསྟན་པ་ལ། ཡང་ཐལ་འགྱུར་ལ་དབྱེ་ན་བཞི་ཡོད་དེ། རྨ་བྱ་དུག་འཇོམས་ཀྱི་ཐལ་འགྱུར། དཔའ་པོ་ལག་རྡུམ་གྱི་ཐལ་འགྱུར། མཚོན་ཆ་ཁྲི་སྐྱོགས་ཀྱི་ཐལ་འགྱུར། གནམ་ལྕགས་འབར་བའི་ཐལ་འགྱུར་རྣམས་སུ་
ཡོད་པའི་ཕྱིར། དང་པོ་ནི། སྔར་བཤད་པའི་ཐལ་འགྱུར་བཅུ་བཞི་པོའི་ནང་ནས། བསལ་བ་བསྟན་དུ་མེད་པའི་ཐལ་འགྱུར་རྣམས་ལ་བྱ་བ་ཡིན་ཏེ། ཐལ་འགྱུར་དེ་དག་ལ་གང་ཟག་ཕ་རོལ་པོས་འདོད་ལན་བཏབ་པས། རྨ་བྱས་དུག་ཟོས་པར་ལྟར་
གང་ཟག་དེ་ལ་གནོད་པར་མི་ནུས་པས་དེ་ལྟར་བརྗོད་པའི་ཕྱིར། གཉིས་པ་ནི། ཐལ་འགྱུར་བཅུ་བཞི་པོའི་ནང་ནས། རྟགས་མ་གྲུབ་པའི་ཐལ་འགྱུར་རྣམས་ལ་བྱ་བ་ཡིན་ཏེ། དཔའ་བོ་ལག་རྡུམ་དེས་གང་ཟག་ཕ་རོལ་པོ་ཕམ་པར་བྱེད་མི་ནུས་པ་ལྟར། ཐལ་
འགྱུར་དེས་ཀྱང་གང་ཟག་ཕ་རོལ་པོ་ཕམ་པར་བྱེད་མི་ནུས་པས། དེ་ལ་དེ་ལྟར་བརྗོད་པའི་ཕྱིར། གསུམ་པ་ནི་ཐལ་འགྱུར་བཅུ་བཞི་པོའི་ནང་ནས། ཁྱབ་པ་གྲུབ་པའི་ཐལ་འགྱུར་རྣམས་ལ་བྱ་སྟེ། མཚོན་ཆ་ཁྲི་སྐྱོགས་ལ་བརྟེན་ནས་ཕ་རོལ་པོ་དང་རྩོད་པ་
འཕེལ་བ་ལྟར་ཐལ་འགྱུར་དེ་རྣམས་ལ་ཡང་གང་ཟག་ཕ་རོལ་པོས་དངོས་སྐྱོན་བརྗོད་པའི་སྒོ་ནས་རྩོད་པ་འཕེལ་བར་འགྱུར་བས། དེ་ལ་དེ་ལྟར་བརྗོད་པའི་ཕྱིར། བཞི་པ་ནི་ཐལ་འགྱུར་བཅུ་བཞི་པོའི་ནང་ནས། འཁོར་གསུམ་ཚང་བའི་ཐལ་འགྱུར་
རྣམས་ལ་བྱ་སྟེ། གནམ་ལྕགས་འབར་བ་དེ་ལྡོག་པར་དཀའ་བ་ལྟར། འཁོར་གསུམ་ཚང་བའི་ཐལ་འགྱུར་དེ་རྣམས་ཀྱང་གང་ཟག་ཕ་རོལ་པོས་ལན་གྱིས་ལྡོག་པར་དཀའ་བས། དེ་རྣམས་ལ་དེ་ལྟར་བརྗོད་པའི་ཕྱིར། གཉིས་པ་ཐལ་འགྱུར་ཡང་དག་གི་ཁྱད་

[033B] ཐལ་འགྱུར་ཡང་དག་ལ་མཚན་ཉིད། དབྱེ་བ། ཞར་ལ་ཐལ་འགྱུར་གྱི་ལན་འདེབས་ཚུལ་བསྟན་པ་དང་གསུམ། དང་པོ་ནི། རྟགས་དང་ཁྱབ་པ་གང་ཟག་ཕ་རོལ་པོས་བློ་ངོ་བོར་གྲུབ་ཅིང། དམ་བཅའ་ལ་བསལ་
བ་འབབ་པའི་ཐལ་ངག་རྣམ་དག་ཐལ་འགྱུར་ཡང་དག་གི་མཚན་ཉིད། གཉིས་པ། དེ་ལ་དབྱེ་ན། སྒྲུབ་བྱེད་མི་འཕེན་པའི་ཐལ་འགྱུར་ཡང་དག་དང་དེ་འཕེན་པའི་ཐལ་འགྱུར་ཡང་དག་གཉིས། དང་པོ་ནི། ཐལ་འགྱུར་ཡང་
དག་གང་ཞིག་རང་གི་དངོས་བསྟན་ལྡོག་ན། ཚུལ་གསུམ་འཕེན་པར་མི་ནུས་པའི་ཐལ་ངག་རྣམ་དག་དེ། དང་པོའི་མཚན་ཉིད། མཚན་གཞི་ནི་སྒྲ་མི་རྟག་པར་ཁས་ལེན་པའི་གང་ཟག་གི་ངོ་བོར་འཕངས་པའི་སྒྲ་ཆོས་ཅན། མི་རྟག་པར་ཐལ་
བྱས་པའི་ཕྱིར། ཞེས་པ་ལྟ་བུ། ཁྱད་ཆོས་གསུམ་དང་ལྡན་པའི་ཐལ་འགྱུར་ཡང་དག་གང་ཞིག་རང་གིས་དངོས་བསྟན་ལྡོག་ན། ཚུལ་གསུམ་འཕེན་པར་ནུས་པའི་ཐལ་ངག་རྣམ་དག་དེ། གཉིས་པའི་མཚན་ཉིད། དེ་ལ་དབྱེ་ན། ལྡོག་པ་རང་རིགས་འཕེན་པའི་ཐལ་
འགྱུར་དང། །ལྡོག་པ་གཞན་རིགས་འཕེན་པའི་ཐལ་འགྱུར་གཉིས། །སྒྲུབ་བྱེད་འཕེན་པའི་ཐལ་འགྱུར་ཡང་དག་ཡིན་པ་གང་ཞིག་ལྡོག་པ་རང་རྒྱུད་རང་དང། མིང་རིགས་གཅིག་པར་འཕེན་པའི་ཐལ་ངག་རྣམ་དག་དེ་དང་པོའི་མཚན་ཉིད། དེ་ལ་དབྱེ་ན་གསུམ་
རང་བཞིན་དང་འགལ་བའི་རང་བཞིན་དམིགས་པའི་རྟགས་ཡང་དག་འཕེན་པའི་རང་བཞིན་དང་འགལ་བའི་རང་བཞིན་དམིགས་པའི་ཐལ་འགྱུར་དང། རྒྱུ་དང་འགལ་བའི་འབྲས་བུ་དམིགས་པའི་རྟགས་ཡང་དག་འཕེན་པའི་རྒྱུ་དང་འགལ་བའི་འབྲས་བུ་དམིགས་
པའི་ཐལ་འགྱུར་དང། འགལ་བའི་ཁྱབ་བྱ་དམིགས་པའི་རྟགས་ཡང་དག་འཕེན་པའི་འགལ་བའི་ཁྱབ་བྱ་དམིགས་པའི་ཐལ་འགྱུར་རོ། །དང་པོའི་མཚན་གཞི་ནི། མེ་སྟོབས་ཆེན་པོས་ཁྱབ་པར་གནོན་པའི་ཤར་གཞི་ཆོས་ཅན། མེ་སྟོབས་

[034A]༄༅། །ཆེན་པོས་ཁྱབ་པར་གནོན་པ་མ་ཡིན་པར་ཐལ། གྲང་རེགས་སྟོབས་ཆེན་ཡུན་རིང་དུ་གནས་པའི་ཕྱིར། ཞེས་པ་ལྟ་བུ། གཉིས་པ་ནི། དུ་བ་དྲག་ཕྱུར་བས་ཁྱབ་པར་གནོན་པའི་དངོས་པོ་ཆོས་ཅན། དུ་བ་དྲག་ཕྱུར་པའི་ཁྱད་པར་གནོན་པ་
མ་ཡིན་པར་ཐལ། གྲང་འབྲས་སྤུ་ལོང་བྱེད་སྟོབས་ཆེན་རྒྱུན་ཆགས་ཡུན་རིང་དུ་གནས་པའི་ཕྱིར། ཞེས་པ་ལྟ་བུ། གསུམ་པ་ནི་བུམ་པ་ཆོས་ཅན། རང་གྲུབ་ཙམ་ནས་འཇིག་ངེས་མ་ཡིན་པར་ཐལ། རང་ཉིད་འཇིག་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་
ལ་ལྟོས་པའི་དངོས་པོ་ཡིན་པའི་ཕྱིར་ཞེས་པ་ལྟ་བུའོ། །ཁོ་ན་རེ། རང་གྲུབ་ཙམ་ནས་འཇིག་ངེས་མིན་པ་དེ། རང་ཉིད་འཇིག་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་ལ་ལྟོས་པའི་དངོས་པོས་ཁྱབ་བྱ་ཡིན་པར་ཐལ། ཐལ་འགྱུར་དེ་འགལ་བའི་
ཁྱབ་བྱ་དམིགས་པའི་རྟགས་ཡང་དག་འཕེན་པའི་འགལ་བའི་ཁྱབ་བྱ་དམིགས་པའི་ཐལ་འགྱུར་ཡིན་པའི་ཕྱིར། རྟགས་ཁས་བླངས་འདོད་མི་ནུས་ཏེ། རང་ཉིད་འཇིག་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་ལ་ལྟོས་པའི་དངོས་པོ་མེད་པའི་ཕྱིར་
གཞན་ཡང་དེ་མི་འཐད་དེ། རང་གྲུབ་ཙམ་ནས་འཇིག་ངེས་ཡིན་པ་དེ། བུམ་པ་རང་ཉིད་འཇིག་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་ལ་ལྟོས་པའི་དངོས་པོ་མ་ཡིན་པར་སྒྲུབ་པའི་རྟགས་ཡང་དག་མ་ཡིན་པའི་ཕྱིར་ཏེ། བུམ་པ་རང་གྲུབ་ཙམ་ནས་
འཇིག་ངེས་སུ་ཚད་མས་ངེས་པའི་གང་ཟག་ཡིན་ན། དེ་རང་ཉིད་འཇིག་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་ལ་ལྟོས་པའི་དངོས་པོ་མ་ཡིན་པར་ཚད་མས་ངེས་པའི་གང་ཟག་ཡིན་དགོས་པའི་ཕྱིར། ཞེས་ཟེར། ཐལ་འགྱུར་དང་པོ་ལ་ཁྱབ་པ་
རྩ་བ་ནས་མ་བྱུང་ཞིང། གཉིས་པ་མི་འཐད་དེ། དེ་ལྟར་ན། བུམ་པ་ནི། རང་གྲུབ་ཙམ་ནས་འཇིག་ངེས་ཡིན་ཏེ། རང་ཉིད་འཇིག་པ་རང་ལས་ཕྱིས་འབྱུང་བའི་འཇིག་རྒྱུ་དོན་གཞན་ལ་ལྟོས་མེད་ཀྱི་དངོས་པོ་མ་ཡིན་པའི་ཕྱིར། ཞེས་པའི་རྟགས་སྦྱོར་

[034B] ལྟོས་པའི་ངེས་པ་འགོག་པའི་རྟགས་ཡང་དག་མེད་པར་འགྱུར་བའི་ཕྱིར། གཞན་ཡང་ཐལ་འགྱུར་དེ་འགལ་ཁྱབ་དམིགས་
པའི་རྟགས་ཡང་དག་འཕེན་པའི་འགལ་ཁྱབ་དམིགས་པའི་ཐལ་འགྱུར་མ་ཡིན་ན། རྣམ་ངེས་ལས། འགལ་བའི་ཁྱབ་བ་དམིགས་པ་ནི། དཔེར་ན། དངོས་པོ་བྱུང་བ་ཡང་འཇིག་པར་འགྱུར་བའི་ངེས་པ་མེད་དེ། རྒྱུ་གཞན་ལ་ལྟོས་པའི་ཕྱིར། ཞེས་པ་ལྟ་བུའོ། །ཞེས་གསུངས་པའི་དོན་གང་
ཡིན་སོམས་ཤིག་ཡང་རིག་གཏེར་བའི་རྗེས་འབྲང་ཁ་ཅིག་ལྡོག་པ་རང་རིགས་འཕེན་པའི་ཐལ་འགྱུར་ལ་ལྔ་ཡོད་དེ། སྔར་བཤད་པ་གསུམ་པོ་དེའི་སྟེང་དུ་རང་བཞིན་དང་འགལ་བའི་ཁྱབ་བྱ་དམིགས་པའི་རྟགས་ཡང་དག་འཕེན་པའི་རང་བཞིན་དང་འགལ་བའི་ཁྱབ་
བྱ་དམིགས་པའི་ཐལ་འགྱུར། ཁྱབ་བྱེད་འགལ་དམིགས་ཀྱི་རྟགས་ཡང་དག་འཕེན་པའི་ཁྱབ་བྱེད་དགལ་དམིགས་ཀྱི་ཐལ་འགྱུར་དང་ལྔ་ཡོད་དེ། མཚན་གཞི་ནི། དང་པོ་གསུམ་སྔར་བཞིན། བཞི་པ་ནི། ཙན་དན་གྱི་མེ་སྟོབས་ཆེན་པོས་ཁྱབ་པར་གནོན་པའི་ཤར་གཞི་ཆོས་ཅན་
ཙན་དན་གྱི་མེ་སྟོབས་ཆེན་པོས་ཁྱབ་པར་གནོན་པ་མ་ཡིན་པར་ཐལ། ཁ་བའི་རེག་པ་ཡོད་པའི་ཕྱིར། གཉིས་པ་ནི། རྩོད་གཞི་དང། གསལ་བ་སྔར་བཞིན་ལ། གྲང་རེག་ཡོད་པའི་ཕྱིར་ཞེས་ཟེར། སྔ་མ་མི་འཐད་དེ། ཙན་དན་གྱི་མེ་སྟོབས་ཆེན་པོ་དེ། ཙན་དན་གྱི་མེ་སྟོབས་ཆེན་པོས་
ཁྱབ་པར་གནོན་པའི་ཤར་གཞིར་ཁ་བའི་རེག་པ་འགོག་པའི་རྟགས་ཡང་དག་མ་ཡིན་པའི་ཕྱིར་ཏེ། དེ་དེར་གྲང་རེག་འགོག་པའི་རྟགས་ཡང་དག་མ་ཡིན་པའི་ཕྱིར་ཏེ། དེ་དེར་གྲང་རེག་འགོག་པའི་རྟགས་ཡང་དག་ཡིན་ན། ཙན་དན་གྱི་དུ་བ་དེ། ཙན་དན་གྱི་དུ་བ་དང་ལྡན་པའི་ལ་ལ་མེ་ཡོད་པར་
སྒྲུབ་པའི་རྟགས་ཡིན་དགོས་པ་ལས། དེ་ལྟར་མ་ཡིན་པའི་ཕྱིར་ཏེ། ཙན་དན་གྱི་མེ་ལྐོག་དུ་གྱུར་པ་ན་ཙན་དན་གྱི་དུ་པའི་སྤུ་རིས་མི་ཟིན་པའི་ཕྱིར། གཞན་ཡང། དེ་མི་རིགས་ཏེ། ཙན་དན་གྱི་མེ་དེ་དེ་སྟོབས་ཆེན་པོས་ཁྱབ་པར་གནོན་པའི་ཤར་གཞིར་གྲང་

[035A]༄༅། །རེག་འགོག་པའི་རྟགས་ཡང་དག་ཡིན་ཞིང་ཐལ་འགྱུར་དེ་རང་བཞིན་དང་འགལ་བའི་ཁྱབ་བྱ་དམིགས་པ་ཡིན་པའི་ཕྱིར། ཡང་རིག་གཏེར་པའི་རྗེས་འབྲང་གི་མཁས་པ་ཁ་ཅིག་ལྡོག་པ་རང་རིགས་འཕེན་པའི་ཐལ་འགྱུར་སྔ་མ་བཞིའི་སྟེང་དུ་འབྲས་བུ་
དང་འགལ་བའི་རྒྱུ་དམིགས་པའི་རྟགས་ཡང་དག་འཕེན་པའི་འབྲས་བུ་དང་འགལ་བའི་རྒྱུ་དམིགས་པའི་ཐལ་འགྱུར་དང་ལྔ། མཚན་གཞི་ནི། མེ་རྒྱུ་ནུས་པ་སྟོབས་ཆེན་པོས་ཁྱབ་པར་གནོན་པའི་ཤར་གཞི་ཆོས་ཅན། མེ་རྒྱུ་ནུས་པ་ཐོགས་མེད་མེད་པར་ཐལ་
གྲང་རྒྱུ་ནུས་པ་ཐོགས་མེད་ཡོད་པའི་ཕྱིར། ཞེས་པ་ལྟ་བུ་ཟེར། དེ་ནི་མི་རིགས་ཏེ། དེ་ནི་རིགས་གཏེར་ལས། ནུས་པ་ཐོགས་མེད་མེད་མིན་ཞིང། །རྒྱུ་མེད་ཕྱིར་ན་འགོག་མི་ནུས། །ཞེས་བྱ་བ་དང་འགལ་བའི་ཕྱིར། །སྒྲུབ་བྱེད་འཕེན་པའི་ཐལ་འགྱུར་ཡང་དག་ཡིན་པ་གང་ཞིག་ལྡོག་
པ་རང་རྒྱུད་རང་དང་མིང་རིགས་མི་གཅིག་པ་འཕེན་པའི་ཐལ་ངག་རྣམ་དག་དེ། ལྡོག་པ་གཞན་རིགས་འཕེན་པའི་ཐལ་འགྱུར་ཡང་དག་གི་མཚན་ཉིད། དེ་ལ་དབྱེ་ན་བརྒྱད་ཡོད་དེ། ལྷན་ཅིག་མི་གནས་འགལ་ལ་རྟེན་པ་འདི་བཞི། ལྷན་ཅིག་མི་གནས་འགལ་ལ་རྟེན་པ་མ་ཡིན་
པའི་དེ་བཞི་དང་བརྒྱད་ཡོད་པའི་ཕྱིར། དང་པོ་ནི། རྒྱུ་དང་འགལ་བའི་རང་བཞིན་དམིགས་པའི་རྟགས་ཡང་དག་འཕེན་པའི་རང་བཞིན་དང་འགལ་བའི་འབྲས་བུ་དམིགས་པའི་ཐལ་འགྱུར། ཁྱབ་བྱེད་དང་འགལ་པའི་རང་བཞིན་དམིགས་པའི་རྟགས་ཡང་དག་
འཕེན་པའི་རང་བཞིན་དང་འགལ་བའི་ཁྱབ་བྱ་དམིགས་པའི་ཐལ་འགྱུར། རང་བཞིན་དང་འགལ་བའི་འབྲས་བུ་དམིགས་པའི་རྟགས་ཡང་དག་འཕེན་པའི་རྒྱུ་དང་འགལ་བའི་རང་བཞིན་དམིགས་པའི་ཐལ་འགྱུར། འབྲས་བུ་དང་འགལ་བའི་རང་བཞིན་དམིགས་པའི་རྟགས་ཡང་
དག་འཕེན་པའི་རང་བཞིན་དང་འགལ་བའི་རྒྱུ་དམིགས་པའི་ཐལ་འགྱུར་དང་བཞི། དང་པོའི་མཚན་གཞི་ནི། མེ་སྟོབས་ཆེན་པོས་ཁྱབ་པར་གནོན་པའི་ཤར་གཞི་ཆོས་ཅན། མེ་སྟོབས་ཆེན་པོས་ཁྱབ་པར་གནོན་པའི་དངོས་པོ་མ་ཡིན་པར་ཐལ། གྲང་འབྲས་སྤུ་ལོང་བྱེད་ཡོད་

[035B] གཉིས་པ་ནི་དེ་ཆོས་ཅན། བསལ་བ་སྔར་བཞིན་ལ། ཁ་བའི་རེག་པ་ཡོད་པའི་ཕྱིར། གསུམ་པ་ནི། དུ་བ་དྲག་ཕྱུར་བས་ཁྱབ་པར་གནོན་པའི་ཤར་གཞི་ཆོས་ཅན། དེས་ཁྱད་པར་གནོན་པ་མ་ཡིན་པར་ཐལ། གྲང་རེག་ཡོད་པའི་ཕྱིར། བཞི་པ་ནི། མེ་སྟོབས་ཆེན་པོས་ཁྱབ་པར་
གནོན་པའི་ཤར་གཞི་ཆོས་ཅན། མེ་སྟོབས་ཆེན་པོས་ཁྱབ་པར་གནོན་པའི་དངོས་པོ་མ་ཡིན་པར་ཐལ། གྲང་རྒྱུ་ནུས་པ་ཐོགས་མེད་ཡོད་པའི་ཕྱིར། ཞེས་པའོ། །གཉིས་པ་ལྷན་ཅིག་མི་གནས་འགལ་ལ་རྟེན་པ་མ་ཡིན་པའི་ལྡོག་པ་གཞན་རིགས་འཕེན་པའི་ཐལ་འགྱུར་བཞི་ནི་
རྒྱུ་མ་དམིགས་པའི་རྟགས་ཡང་དག་འཕེན་པའི་འབྲས་བུ་དམིགས་པའི་ཐལ་འགྱུར། ཁྱབ་བྱེད་མ་དམིགས་པའི་རྟགས་ཡང་དག་འཕེན་པའི་ཁྱབ་བྱ་དམིགས་པའི་དེ། འབྲས་བུ་དམིགས་པའི་རྟགས་ཡང་དག་འཕེན་པའི་རྒྱུ་མ་དམིགས་པའི་ཐལ་འགྱུར། ཁྱབ་བྱ་དམིགས་པའི་
རྟགས་ཡང་དག་འཕེན་པའི་རང་བཞིན་མ་དམིགས་པའི་ཐལ་འགྱུར། དང་པོའི་མཚན་གཞི། མེ་མེད་མཚན་མོའི་རྒྱ་མཚོར་ཆོས་ཅན། མེ་ཡོད་པར་ཐལ། དུ་བ་ཡོད་པའི་ཕྱིར། གཉིས་པའི་མཚན་གཞི་ནི། ཤིང་ཚད་མས་མ་དམིགས་པའི་བྲག་རྫོང་ན་ཆོས་ཅན། ཤིང་ཡོད་པར་
ཐལ་ཤ་བ་ཡོད་པའི་ཕྱིར། གསུམ་པ་ནི། དུ་ལྡན་ལ་ཆོས་ཅན། དུ་བ་མེད་པར་ཐལ། མེ་མེད་པའི་ཕྱིར། བཞི་པ་ནི་ཤ་བ་སྒུར་སྐྱོག་པོ་ཆོས་ཅན། ཤ་བ་མ་ཡིན་པར་ཐལ། ཤིང་མ་ཡིན་པའི་ཕྱིར། ཞེས་པ་ལྟ་བུ་རྣམས་ཡིན། གསུམ་པ་ཞར་ལ་ཐལ་འགྱུར་གྱི་ལན་འདེབས་
ཚུལ་བཤད་པ་ལ། གཞན་ལུགས་བརྗོད་པ་དང། རང་ལུགས་གཉིས་དང་པོ་ལ། ཆ་རྩང་པའི་ལུགས་དང། རིགས་གཏེར་བའི་ལུགས་གཉིས། དང་པོ་ནི། ཐལ་འགྱུར་གྱི་ལན་འདེབས་ཚུལ་གསུམ་དུ་གྲངས་ངེས་ཏེ། འདོད། རྟགས་མ་གྲུབ། ཁྱབ་པ་མེད་དང་
གསུམ་དུ་ངེས་པའི་ཕྱིར། ཞེས་ཟེར། དེ་ལ་རིགས་གཏེར་བ་ན་རེ། ཁྱབ་པ་འགལ་བའི་ཐལ་འགྱུར་དང། ཁྱབ་པ་མ་ངེས་པའི་ཐལ་འགྱུར་གཉིས་ལ། ཁྱབ་པ་མ་གྲུབ་ཞེས་པའི་ལན་འདེབས་རིགས་པར་ཐལ། དམ་བཅའ་དེའི་ཕྱིར། འདོད་ན། ཐལ་འགྱུར་

[036A]༄༅། །ལྟར་སྣང་ཐམས་ཅད་ཁྱབ་པ་འགལ་བའི་ཐལ་འགྱུར་དང། ཁྱབ་པ་མ་གྲུབ་པའི་ཐལ་འགྱུར་གཉིས་སུ་འདུ་བར་ཐལ། འདོད་པ་དེའི་ཕྱིར། འདོད་ན། ཐལ་འགྱུར་ལྟར་སྣང་ཐམས་ཅད་རྟགས་མ་གྲུབ་པའི་ཐལ་འགྱུར་དང། ཁྱབ་པ་མ་གྲུབ་པའི་ཐལ་འགྱུར་གཉིས་
སུ་འདུ་བར་ཐལ། འདོད་པ་དེའི་ཕྱིར། གཞན་ཡང་ཐལ་འགྱུར་གྱི་ལན་འདེབས་ཚུལ་དེ་མི་འཐད་དེ། སྒྲ་ཆོས་ཅན། རྟག་པར་ཐལ། བྱས་པའི་ཕྱིར། ཞེས་པའི་ཐལ་འགྱུར་ལ་ཁྱབ་པ་འགལ་བའི་ལན་མ་བཏབ་པར། ཁྱབ་པ་མ་གྲུབ་པའི་ལན་བཏབ་ན་བྱས་པ་དང། རྟག་པའི་གཞི་
མཐུན་ཁས་བླངས་པར་འགྱུར་བ་ལན་འདེབས་ཚུལ་དེ་འཁྲུལ་བར་འགྱུར་བའི་ཕྱིར། ཞེས་ཟེར། དེ་སྐད་དུ་ཡང་རིགས་གཏེར་ལས། ཐལ་འགྱུར་ལ་ནི་གུམ་གསུམ་ཞེས། །ཁ་བ་ཅན་པ་དེ་སྐད་སྨྲ། །འགལ་དང་མ་ངེས་གཅིག་ཏུ་འཁྲུལ། །ཡང་ན་འགལ་ལ་དེ་འཁྲུལ་ཡིན། །ཞེས་གསུངས་པའི་
ཕྱིར། གཉིས་པ་ནི། རིག་གཏེར་བ་ན་རེ། ཐལ་འགྱུར་གྱི་ལན་ལ། འདོད། རྟགས་མ་གྲུབ། ཁྱབ་པ་འགལ། ཁྱབ་པ་མ་ངེས་ཞེས་པ་དང། བཞིར་གྲངས་ངེས་སོ་ཞེས་ཟེར། དེ་སྐད་དུ་ཡང་རིག་གཏེར་ལས། དེས་ན་མཁས་པའི་ཐལ་འགྱུར་ལན། །རྣམ་པར་ཐར་བའི་སྒོ་བཞི་བཏབ། ལན་གྱི་
ལྡོག་པར་མི་ནུས་ན། །དེའི་རྗེས་འབྲང་དམ་པའི་ལུགས། །ཞེས་གསུངས་པའི་ཕྱིར། གཉིས་པ་རང་ལུགས་ལ། དེ་གཉིས་ཀ་མི་འཐད་དེ། ཐལ་འགྱུར་གྱི་ལན་ལ་འདོད། རྟགས་མ་གྲུབ། ཁྱིབ་པ་མེད། རྟགས་ལ་ཐེ་ཚོམ་ཟ། བསལ་བ་ལ་ཐེ་ཚོམ་ཟ། ཆོས་ཅན་སྐྱོན་ཅན་ཡིན་
བཤོག་ལུགས་སྐྱོན་ཅན་ཡིན་པ་ལ་སོགས་པ་མཐའ་ཡས་བ་ཅིག་ཡོད་པའི་ཕྱིར། འདིའི་སྐབས་སུ་བརྗོད་བྱ་དོན་གྱི་རང་བཞིན་བཤད་པ་ལ། ཤུགས་བསྟན་སྒྲུབ་བྱའི་རང་བཞིན་བཤད་པ་དང། དངོས་བསྟན་གཏན་ཚིགས་ཀྱི་རབ་དབྱེ་བཤད་པ་གཉིས། དང་པོ་ལ། རང་
ལུགས་ཀྱི་དམ་བཅའི་མཚན་ཉིད་བཤད་པ། གཞན་ལུགས་ཀྱི་དམ་བཅའི་མཚན་ཉིད་དགག་པ། གཞན་གྱི་དམ་བཅའ་ལྟར་སྣང་གི་དཔེ་དགག་པ་དང་གསུམ། དང་པོ་ལ་ཚད་མ་མདོ་ལས་གསུངས་ཚུལ། དེ་བསྟན་བཅོས་རྣམ་འགྲེལ་གྱིས་འགྲེལ་ཚུལ་དང་གཉིས། དང་པོ་ལ་

[036B] ལུང་གི་དོན་བཤད་པ་གཉིས། དང་པོ་ནི། མདོ་འགྱུར་རྙིང་དུ། ངོ་བོ་ཁོ་ན་བསྟན་བྱ་བ། །རང་ཉིད་འདོད་གྱུར་མ་གསལ་བ། །མངོན་སུམ་དོན་དང་རྗེས་དཔག་དང། །ཡིད་ཆེས་གྲགས་པའི་རང་རྟན་ལའོ། །ཞེས་དང། མདོ་འགྱུར་གསར་ལས། རང་གི་ངོ་བོ་ཁོ་ན་
བསྟན། །བདག་འདོད་རང་གི་ཆོས་ཅན་ལའོ། །མངོན་སུམ་དོན་དང་རྗེས་དཔག་དང། །ཡིད་ཆེས་གྲགས་པའི་མ་གསལ་བའོ། །ཞེས་གསུངས་པའི་ཕྱིར། དེའི་རང་འགྲེལ་འགྱུར་གསར་ལས། །རང་གི་ངོ་བོ་ཁོ་ན་བསྟན། །བདག་འདོད། རང་གི་ངོ་བོ་ཞེས་བྱ་བ་ནི། སྒྲུབ་བྱའི་ངོ་བོ་ཡིན་གྱི། སྒྲུབ་
བྱེད་མ་གྲུབ་པའི་ངོ་བོ་ནི་མིན་ནོ། །དེ་ལྟར་ན་གཏན་ཚིགས་མ་གྲུབ་པ་དང་དཔེ་ལྟར་སྣང་བ་དག་བརྗོད་པ་ཡོངས་སུ་སྤངས་པ་ཡིན་ནོ། །དེ་དག་སྒྲུབ་པར་བྱ་བ་ཉིད་དུ་བསྟན་པ་མིན་ནོ། །བདག་ཉིད་ཀྱི་འདོད་པ་ཞེས་བྱ་བ་འདི་ནི་བསྟན་བཅོས་ལ་མ་བརྟེན་པའི་ཁས་བླངས་པ་དག་
བསྟན་པ་ཡིན་ནོ། །དེ་ཡང་རང་གི་ཆོས་ཅན་ལའོ། །མངོན་སུམ་དོན་དང་རྗེས་དཔག་དང། །ཡིད་ཆེས་གྲགས་པའི་མ་གསལ་པའོ། །ཆོས་ཅན་གང་གིས་ཆོས་ཀྱི་ཁྱད་པར་སྒྲུབ་པར་འདོད་པ་དེ་ལ་གལ་ཏེ་སྒྲུབ་བྱའི་ཆོས་དང་འགལ་བ་མངོན་སུམ་དང། རྗེས་སུ་དཔག་པ་དང། ལུང་
དང་གྲགས་པའི་ཆོས་གཞན་གྱི་མ་གསལ་བའོ། །དེ་ལྟར་ན། སྒྲུབ་བྱ་བསྟན་པ་ཁ་ན་མ་ཐོབ་པ་མེད་པ་ཡིན་ནོ། །གཞན་དུ་ན། སྒྲ་ནི་ཉན་པར་བྱ་བ་མ་ཡིན་པའི་ཕྱིར། བུམ་པ་རྟག་གཞལ་བྱའི་དོན་སྒྲུབ་པར་བྱེད་པའི་ཚད་མ་བདག་མེད་དོ་ཞེས་བྱ་བ་ནི། དམ་བཅས་པ་ཙམ་གྱིས་
དེར་སྣང་བ་ཡིན་ནོ། །གང་ལ་ཐུན་མོང་མ་ཡིན་པའི་ཕྱིར། རྗེས་སུ་དཔག་པ་མེད་པ་ལ་ཡང་སྒྲ་གྲགས་པའི་སྒོ་ནས་སེལ་བར་བྱེད་དེ། དཔེར་ན་རི་བོང་ཅན་ནི་ཟླ་བ་མིན་ཏེ། ཡོད་པའི་ཕྱིར་ཞེས་པ་ལྟ་བུའོ། །འདིར་ཡང་ཆོས་ཀྱི་རང་གི་ངོ་བོ་དང་འགལ་བ་གསལ་བའི་
སྒོ་ཙམ་ཞིག་བསྟན་པ་ཡིན་ལ། ཕྱོགས་འདིས་ནི་ཆོས་དང་ཆོས་ཅན་གྱི་ཁྱད་པར་རང་གི་ངོ་བོ་སེལ་བར་བྱེད་པ་རིག་པར་བྱ་བ་སྟེ། དཔེར་ན། ཡན་ལག་རྣམས་ནི་ཡན་ལག་ཅན་ལས་གཞན་མིན་ཏེ། སྲང་དམའ་བའི་ཁྱད་པར་འཛིན་པ་མེད་པའི་ཕྱིར། ཡན་ལག་ཅན་

[037A]༄༅། །ནི་ཡན་ལག་རྣམས་ལས་གཞན་མིན་ཏེ། མངོན་སུམ་མིན་པ་ཉིད་དུ་ཐལ་བའི་ཕྱིར། རྫས་ནི་ཡོད་པ་མིན་ཏེ། ཡོན་ཏན་དང་རྫས་དག་རྫས་དང་རྫས་མིན་བ་ཉིད་དུ་ཐལ་བའི་ཕྱིར། དེ་བཞིན་དུ་ངག་ཐམས་ཅད་རྫུན་པའི་དོན་ཅན་ཡིན་ནོ། །ཞེས་བྱ་བ་འདི་ནི་ངག་དང་
ངག་གི་བདག་ཉིད་རྫུན་པའི་བདག་ཉིད་ཅན་ཉིད་དུ་ངག་ཡོད་པ་གང་ཡིན་པ་དེ་ནི་རྫུན་བ་ཉིད་ཡིན་ན། གལ་ཏེ་ངག་དང་རྫུན་བདག་ཐམས་ཅད་སེལ་བར་བྱེད་པ་དེ་ལྟར་གཉིས་ཀའི་རང་གི་ངོ་བོ་སེལ་བར་བྱེད་པ་ཡིན་ནོ། །ཅི་སྟེ་ངག་གི་བདག་ཉིད་རྫུན་པ་ཉིད་ཀྱིས་སེལ་པར་
བྱེད་པ་དེ་ལྟར་ན། གཉིས་ཀའི་ཁྱད་པར་སེལ་བར་བྱེད་པ་ཡིན་ནོ། །ཞེས་གསུངས་པའི་ཕྱིར། གཉིས་པ་ལུང་གི་དོན་བཤད་པ་ལ། ངོ་བོ་ཁོ་ན་བསྟན་བྱ་བ། རང་ཉིད་འདོད་གྱུར་མ་གསལ་བ། །ཞེས་སོགས་ཀྱིས། གཞན་དོན་སྒྲུབ་བྱ་ཡང་དག་ཡིན་ན། སྒྲུབ་བྱ་ཁོ་ན་བསྟན་པར་
བྱ་བར་སྔར་རྒོལ་རང་ཉིད་ཀྱིས་འདོད་ཅིང། ཚད་མས་མ་གསལ་བ་གཅིག་དགོས་པར་བསྟན། དེ་ཡང་ངོ་བོ་ཞེས་པས་རྣམ་བཅད་ལ་སྒྲ་ཉན་བྱ་ཡིན་པ་ལྟ་བུ་གཞན་དོན་སྒྲུབ་བྱ་ཡང་དག་ཡིན་པ་བཅད་ནས། ཡོངས་གཅོད་ལ་སྦྱོར་བ་སྐོར་ཅིག་གི་གཞན་དོན་སྒྲུབ་བྱ་ཡིན་ན། སྦྱོར་
བ་སྐོར་ཅིག་གི་ཕྱི་རྒོལ་ཡང་དག་གིས་ཚད་མས་མ་གྲུབ་པ་གཅིག་དགོས་པར་བསྟན། ཁོ་ན་ཞེས་པས་རྣམ་བཅད་ལ། སྒྲ་ཆོས་ཅན་རྟག་སྟེ། མིག་ཤེས་ཀྱི་བཟུང་བྱ་ཡིན་པའི་ཕྱིར། དཔེར་ན། བློ་བཞིན། ཞེས་བཀོད་པ་ན། སྒྲ་མིག་ཤེས་ཀྱི་བཟུང་བྱ་ཡིན་པ་ལྟ་བུ་
གཞན་དོན་སྒྲུབ་བྱ་ཡང་དག་ཡིན་པ་བཅད་ནས། ཡོངས་གཅོད་ལ་སྦྱོར་བ་སྐོར་ཅིག་གི་གཞན་དོན་སྒྲུབ་བྱ་ཡང་དག་ཡིན་ན། སྒྲུབ་བྱེད་དུ་བཀོད་བཞིན་པ་མ་ཡིན་པ་ཅིག་དགོས་པར་བསྟན། རང་ཉིད་ཞེས་པས་རྣམ་བཅད་ལ་སྒྲ་རྟག་པ་ནམ་མཁའི་ཡོན་ཏན་ལྟ་བུ། གཞན་
དོན་སྒྲུབ་བྱ་ཡང་དག་ཡིན་པ་བཅད་ནས། ཡོངས་གཅོད་ལ་སྦྱོར་བ་སྐོར་ཅིག་གི་གཞན་དོན་སྒྲུབ་བྱ་ཡང་དག་ཡིན་ན། སྔ་རྒོལ་རང་ཉིད་ཀྱིས་སྒྲུབ་བྱར་ཁས་བླངས་པ་ཅིག་དགོས་པར་བསྟན། འདོད་པ་ཞེས་པས་རྣམ་བཅད་ལ། །གཞན་དོན་སྒྲུབ་བྱ་ཡང་དག་ཡིན་ན། །

[037B] བྱས་རྟགས་ཀྱིས་སྒྲ་མི་རྟག་པར་སྒྲུབ་པའི་སྒྲུབ་ངག་ཡང་དག་གིས་དངོས་སུ་མ་བརྗོད་ཀྱང། བྱས་རྟགས་ཀྱིས་སྒྲུབ་བྱ་ཡང་དག་དུ་འགྱུར་བ་ཅིག་ཡོད་པར་བསྟན། མ་བསལ་
བ་ཞེས་པས། རྣམ་བཅད་ལ་ཚད་མས་བསལ་བ་རྣམས་གཞན་དོན་སྒྲུབ་བྱ་ཡང་དག་ཡིན་པ་བཅད་ནས། ཡོངས་གཅོད་ལ་སྦྱོར་བ་སྐོར་ཅིག་གི་གཞན་དོན་སྒྲུབ་བྱ་ཡང་དག་ཡིན་ན། ཚད་མས་མ་བསལ་བ་ཅིག་དགོས་པར་བསྟན། འོ་ན། ཚད་མ་གང་གིས་མ་བསལ་བ་ཅིག་དགོས་
པར་བསྟན་ཞེ་ན། སེལ་བྱེད་ཀྱི་ཚད་མ་བཞིས་མ་གསལ་བ་གཅིག་དགོས་ཞེས་བསྟན་པར་བྱེད་པ་ལ། མངོན་སུམ་དོན་དང་རྗེས་དཔག་དང། །ཡིད་ཆེས་གྲགས་པའི་ཞེས་བྱུང་རྟེན་གང་གིས་སྟེང་དུ་མ་བསལ་བ་ཅིག་དགོས་ཞེ་ན། རྟགས་ཡང་དག་གི་སྒྲུབ་བྱའི་ཆོས་ཀྱི་རྟེན་
གཞིར་གྱུར་པའི་རྟེན་ཤེས་འདོད་ཆོས་ཅན་གྱི་སྟེང་དུ་མ་བསལ་བ་ཅིག་དགོས་ཞེས་སྟོན་པར་བྱེད་པ་ལ། མདོ་འགྱུར་རྙིང་དུ། རང་རྟེན་ལའོ་ཞེས་པ་དང། འགྱུར་གསར་དུ། རང་གི་ཆོས་ཅན་ལའོ། །ཞེས་གསུངས་པའི་ཕྱིར། དེ་སྐད་དུ་ཡང། འགྲེལ་བཤད་རྒྱལ་དབང་བློ་ལས། དེ་ལྟར་ན་
ངོ་བོ་ཞེས་པས་མ་གྲུབ་པ་བཟུང་ངོ། །དེའི་རྣམ་པར་བཅད་པ་ནི། མ་གྲུབ་པ་སྟེ། སྒྲ་ཉན་པར་བྱའོ་ཞེས་པ་ལྟ་བུའོ། །ངོ་བོ་ཁོ་ན་ཞེས་པའི་ཚིག་སླད་ཀྱིས་ནི་སྒྲུབ་པར་བྱ་བ་ཡིན་པར་བཟུང་ངོ། །དེའི་རྣམ་པར་བཅད་པ་ནི་མ་གྲུབ་ཀྱང་སྒྲུབ་པར་བྱ་བ་ཉིད་དུ་འདོད་པ་སྟེ། དཔེར་
ན༑ མ་གྲུབ་པའི་རྟགས་དང་དཔེ་རྟག་སྟེ། མིག་ཤེས་ཀྱི་བཟུང་བྱ་ཡིན་པའི་ཕྱིར། བློ་བཞིན་ཞེས་པ་འདི་ལྟ་བུའི་ངོ་བོ་ཉིད་དག་གོ་ཞེས་གསུངས་པའི་ཕྱིར། འོ་ན་ལོག་ཕྱོགས་དམ་བཅའ་ལྟར་སྣང་གི་ངོ་བོ་དེ་གང་ཞེ་ན། དེ་ངོས་འཛིན་པར་བྱེད་པ་ལ་
གཞན་དུ་ན་སྒྲ་ནི་ཉན་པར་བྱ་བ་མིན་ཏེ། ཞེས་པ་ནས། གཉིས་ཀའི་ཁྱད་པར་གསལ་བར་བྱེད་པ་ཡིན་ནོ། །ཞེས་པའི་བར་བྱུང། དེ་ཡང་ཆོས་ཅན་གྱི་ངོ་བོ་ལ་མངོན་སུམ་གྱིས་གནོད་པའི། དམ་བཅའ་ལྟར་སྣང་གི་དཔེ་ངོས་འཛིན་པར་བྱེད་པ་ལ་

[038A]༄༅། །གཞན་དུན་སྐྲ་ནི་ཉན་པར་བྱ་བ་མིན་ཏེ། ཞེས་པ་བྱུང། ཆོས་ཅན་གྱི་ངོ་བོ་ལ་དངོས་སྟོབས་རྗེས་དཔག་གིས་གནོད་པའི་དམ་བཅའ་ལྟར་སྣང་གི་ངོ་བོ་ངོས་འཛིན་པར་བྱེད་པ་ལ་ཐུན་མོང་མ་ཡིན་པའི་ཕྱིར། ཞེས་པ་ནས། ཡོད་པའི་ཕྱིར། ཞེས་པའི་བར་བྱུང། ཆོས་ཀྱི་
ངོ་བོ་ལ་ཚད་མས་གནོད་པའི་དམ་བཅའ་ལྟར་སྣང་གི་དཔེ་དང་ངོ་བོ་དེ་དག་ངོས་བཟུང་བ་ལ། བུམ་པ་རྟག་ཞེས་པ་འདི་བྱུང། ཆོས་ཅན་གྱི་ངོ་བོ་ལ་རང་གི་དངོས་ཤུགས་འགལ་བས་གནོད་པའི་དམ་བཅའ་ལྟར་སྣང་གི་ངོ་བོ་ངོས་འཛིན་པར་བྱེད་པ་ལ། གཞལ་བྱའི་
དོན་འགྲུབ་པར་བྱེད་པའི་ཞེས་པ་ནས་དེར་སྣང་བ་ཡིན་ནོ། །ཞེས་པའི་བར་བྱུང། ཆོས་ཅན་གྱི་ངོ་བོ་ལ་གྲགས་པའི་རྗེས་དཔག་གིས་གནོད་པའི་དམ་བཅའ་ལྟར་སྣང་གི་ངོ་བོ་ངོས་འཛིན་པར་བྱེད་པ་ལ། གང་ལ་ཐུན་མོང་མ་ཡིན་པར། །ཞེས་པ་ནས། ཡོད་
པའི་ཕྱིར་ཞེས་པའི་བར་བྱུང། ཆོས་ཀྱི་ངོ་བོ་ལ་ཚད་མས་གནོད་པའི་དམ་བཅའ་ལྟར་སྣང་གི་དཔེ་དང་ངོ་བོ་དེ་དག་ངོས་བཟུང་བ་ལ་བརྟེན་ནས། ཆོས་ཀྱི་ཁྱད་པ་དང། ཆོས་ཅན་གྱི་ཁྱད་པར་དང། ཆོས་ཅན་གྱི་ངོ་བོ་ལ་ཚད་མས་གནོད་བའི་དམ་བཅའ་ལྟར་སྣང་གི་དཔེ་ལྔ་རྟོགས་ནུས་ཞེས་སྟོན་
བར་བྱེད་པ་ལ། འདི་ཡང་ཆོས་ཀྱི་རང་གི་ངོ་བོ་དང་འགལ་བ་བསལ་བའི་སྒོ་ཙམ་ཞིག་བསྟན་པ་ཡིན་ལ། ཞེས་པ་ནས། གཉིས་ཀའི་ཁྱད་པར་སེལ་བར་བྱེད་པ་ཡིན་ནོ། །ཞེས་པའི་བར་བྱུང། གཉིས་པ་དེ་ཉིད་བསྟན་བཅོས་རྣམ་འགྲེལ་དུ་འགྲེལ་ཚུལ་ལ། སྔར་བཤད་པའི་མདོ་རྩ་
འགྲེལ་དེ་དག་གི་དོན་འགྲེལ་བར་བྱེད་པ་ལ། སྒྲུབ་བརྗོད་རྟོགས་པའི་དོན་ཆེན་ཉིད། །ཡིན་ཡང་རྨོངས་མེད་ཕྱིར་མཚན་ཉིད། །ཞེས་པ་ནས། དཔེར་བརྗོད་གཞན་ཡང་རྟོགས་པར་བྱ། །ཞེས་པའི་བར་བྱུང། དེས་ན་སྒྲུབ་བྱའི་གཞུང་འདི་གང་ལས་འཕྲོས་ན། གོང་དུ་རང་རེས་ཁྱབ་སྔོན་ཅན་
ལ་དེ་མེད་ཀྱང། ཞེས་སོགས་ཀྱི་སྐབས་སུ་ཕྱོགས་ཚིག་སྒྲུབ་ངག་ཡང་དག་གི་ཡན་ལག་ཡིན་པ་བཀག་པ་ལ། ཁོ་ན་རེ། འོ་ན། བསྟན་བཅོས་སུ་སྒྲུབ་ངག་གི་མཚན་ཉིད་འཆད་པའི་སྐབས་སུ་ཕྱོགས་ཀྱི་མཚན་ཉིད་བསྟན་པ་ལ་དགོས་པ་མེད་པར་ཐལ། ཕྱོགས་ཚིག་

[038B] དེ་ལ་ཁྱབ་པ་མེད་ཀྱི་ལན་སྟོན་པར་བྱེད་པ་ལ། སྒྲུབ་བརྗོད་རྟོགས་པའི་དོན་ཅན་ཉིད། །ཞེས་སོགས་རྐང་པ་གཉིས་གསུངས། དེའི་དོན་ནི། ཕྱོགས་ཚིག་སྒྲུབ་ངག་ཡང་དག་གི་ཡན་ལག་མིན་ཀྱང། བསྟན་བཅོས་སུ་
སྒྲུབ་ངག་གི་མཚན་ཉིད་འཆད་པའི་སྐབས་སུ་ཕྱོགས་ཀྱི་མཚན་ཉིད་བསྟན་པ་ལ་དགོས་པ་ཡོད་དེ། ཕྱོགས་ཀྱི་མཚན་ཉིད་ལ་རྨོངས་པ་ལྡོག་པའི་ཆེད་ཡིན་པའི་ཕྱིར། འོ་ན་བསྟན་བཅོས་སུ་དེ་ལྟར་བསྟན་པ་དེ་ཕྱོགས་ཀྱི་མཚན་ཉིད་ལ་རྨོངས་པ་ལྡོག་པའི་ཕྱིར་དུ་
ཡིན་ན། དེ་གཞུང་གང་གིས་བསྟན་ཞེ་ན། ཚད་མ་མདོར། ངོ་བོ་ཁོ་ན་བསྟན་བྱ་བ། །རང་ཉིད་འདོད་གྱུར་མ་བསལ་བ། །ཞེས་པ། དེའི་དོན་མདོར་བསྟན་གྱིས་འགྲེལ་པར་བྱེད་པ་ལ། འདིར་ངོ་བོ་ཚིག་ཕྲད་བདག་ཉིད་འདོད་ཞེས་པ་ནས། རྒོལ་བས་ཁས་བླངས་པ་
བཟུང་ངོ་ཞེས་པའི་པར་བྱུང། མདོ་ཚིག་རྐང་པ་གཉིས་པོ་དེའི་དོན་རྒྱས་པར་འཆད་པར་བྱེད་པ་ལ། མ་བརྗོད་ན་ཡང་འདོད་པས་ཁྱབ་ཞེས་པ་ནས། དཔེར་བརྗོད་གཞན་ཡང་རྟོགས་པར་བྱ། །ཞེས་པའི་བར་བྱུང། འོ་ན། ངོ་བོ་ཚིག་ཕྲད་བདག་ཉིད་འདོད། །ཞེས་སོགས་
ཀྱིས་ཚད་མ་མདོའི་གཞུང་ཚིག་གཉིས་པོ་དེའི་དོན་མདོར་བསྟན་གྱིས་འཆད་ཚུལ་ཇི་ལྟ་བུ་ཞེ་ན། དེ་ནི་ཡོད་དེ། ཚད་མ་མདོའི་ངོ་བོ་ཞེས་པའི་ཚིག་དོན་མདོར་བསྟན་གྱིས་འཆད་པར་བྱེད་པ་ལ། འདིར་ངོ་བོ་མ་གྲུབ་ཞེས་བྱུང། མདོའི་ཁོ་ན་ཞེས་པའི་དོན་མདོར་བསྟན་གྱི་སྒོ་ནས་
འགྲེལ་བར་བྱེད་པ་ལ། འདིར་ཚིག་ཕྲད་སྒྲུབ་བྱེད་མིན། །ཞེས་བྱུང། མདོའི་འདོད་པ་ཞེས་པའི་དོན་འགྲེལ་བར་བྱེད་པ་ལ། འདིར་འདོད་དོན་བརྗོད་ཞེས་བྱུང། མདོའི་རང་ཉིད་ཞེས་པའི་ཚིག་དོན་འགྲེལ་བར་བྱེད་པ་ལ། འདིར་བདག་ཉིད་རྒོལ་བས་ཁས་བླངས་པ་བཟུང་ངོ། །ཞེས་
བྱུང། མདོའི་མ་བསལ་བའི་དོན་དེ། འདིར་ངོ་བོའི་ཚིག་ཕྲད་བདག་ཉིད་འདོད། །ཞེས་སོགས་ཀྱི་ཚིགས་བཅད་འདིས་ཤུགས་ལ་འགྲེལ་བར་བྱེད། འོ་ན། མ་བརྗོད་ན་ཡང་འདོད་པས་ཁྱབ་ཞེས་སོགས་ཀྱིས་མདོ་ཚིག་རྐང་པ་གཉིས་པོ་དེའི་དོན་རྒྱས་པར་འཆད་ཚུལ་ཇི་ལྟ་བུ་སྙམ་

[039A]༄༅། །ན༑ འདི་ལ་འདོད་པ་རྒྱས་པར་བཤད་པ་དང། རང་ཉིད་རྒྱས་པར་བཤད་པ་དང། མ་བསལ་བ་རྒྱས་པར་བཤད་པའོ། །དང་པོ་ནི། མ་བརྗོད་ན་ཡང་ཞེས་པ་ནས། འདིར་ཆོས་འབའ་ཞིག་སྒྲུབ་བྱ་ཡིན་ཞེས་པའི་བར་བྱུང། གཉིས་པ་ནི། ཆོས་
ཅན་གཅིག་ལ་བསྟན་བཅོས་ལས། །ཞེས་པ་ནས། ཕྱོགས་དེ་གཏན་ཚིགས་སྐྱོན་དེ་ཉིད། །ཞེས་པའི་བར་གྱིས་འཆད། གསུམ་པ་ནི། ཁས་བླངས་དེ་ཡང་ཚད་མ་ནི་ཞེས་པ་ནས། མཉན་བྱའི་དབང་པོ་སྤྱོད་ཡུལ་བཤད། །ཞེས་པའི་བར་གྱིས་འཆད། དེར་མ་
ཟད། མདོ་འགྱུར་རྙིང་དུ་རང་རྟེན་ལའོ་ཞེས་དང། འགྱུར་གསར་དུ་རང་གི་ཆོས་ཅན་ལའོ། །ཞེས་གསུངས་པའི་ཕྱིར། དོན་དེ་འདིར། ཀུན་དུ་རྒོལ་བ་བདག་ཉིད་ཀྱི་ཞེས་པ་ནས། རྟེན་སོགས་མ་གྲུབ་ཕྱོགས་སྐྱོན་མིན་ཞེས་པའི་བར་གྱིས་འཆད་པར་བྱེད་
མདོ་རང་འགྲེལ་ལས། འདིར་ཡང་ཆོས་ཀྱི་རང་གི་ངོ་བོ་དང་འགལ་བ་སེལ་བའི་སྒོ་ཙམ་ཞིག་བསྟན་པ་ཡིན་ལ་ཞེས་པའི་དོན་འདིར། འདི་སྒྲུབ་ཡན་ལག་གྱུར་བ་ཡི་ཞེས་པ་ནས། དཔེར་བརྗོད་གཞན་ཡང་རྟོགས་པར་བྱ་ཞེས་པའི་བར་གྱིས་འཆད་པར་བྱེད་དོ། །འོ་ན་འདོད་
པ་དང་རང་ཉིད་དང་མ་བསལ་བ་གསུམ་ལ་རྒྱས་པར་བྱེད་ནས་ངོ་བོ་དང་ཁོ་ན་གཉིས་ལ་རྒྱས་པར་མི་བྱེད་པའི་རྒྱུ་མཚན། གང་ཡིན་ཞེ་ན། དེའི་རྒྱུ་མཚན་ཡོད་དེ། འདོད་པ་དང། རང་ཉིད་དང་མ་བསལ་བ་གསུམ་བརྗོད་བྱ་རྒྱ་ཆེ་ཞིང། ངོ་བོ་དང་ཁོ་ན་གཉིས། སྔ་མ་གསུམ་ལས་
བརྗོད་བྱ་རྒྱ་ཆུང་བས་ན། དེ་གཉིས་ལ་རྒྱས་པར་མ་མཛད་པ་ཡིན་པའི་ཕྱིར། དེ་སྐད་དུ་ཡང་ལྟ་དབང་བློའི་འགྲེལ་བ་ལས། སྔ་མ་གཉིས་དོན་ལ་མ་རེག་པར་བརྗོད་པར་བྱ་བ་མང་བ་ཉིད་ཀྱིས་ཕྱིར། །དོན་གྱི་བརྗོད་པ་ཞེས་བྱ་བ་ལ་སོགས་པས་ཕྱི་མ་གཉིས་ཀྱི་དོན་འཆད་
བར་བྱེད་པ་ལ། ཞེས་གསུངས་པའི་ཕྱིར། འོ་ན་མདོར་བསྟན་དུ། རང་ཉིད་དང་འདོད་པ་གཉིས་ཀྱི་ནང་ནས། རང་ཉིད་དང་བོར་བསྟན་ནས། རྒྱས་བཤད་ཀྱི་སྐབས་སུ་འདོད་པ་ལ་རྒྱས་བཤད་དང་པོར་བྱས་ནས། དེའི་རྗེས་སུ་རང་ཉིད་རྒྱས་བཤད་བྱེད་པ་དང། མདོར་

[039B] དེའི་རྗེས་སུ། བདག་ཉིད་རྒོལ་བས་ཁས་བླངས་པ་བཟུང་ངོ། །ཞེས་རང་ཉིད་རྒྱས་པར་བྱེད་པའི་རྒྱུ་མཚན་གང་ཞེ་ན། དེའི་རྒྱུ་མཚན་ཡོད་དེ། མཁས་གྲུབ་ཊིཀ་ཆེན་ལྟར་ན། རང་ཉིད་ཅེས་པའི་ཚིག་དེ་ཁོ་ན་ཞེས་
བའི་ཚིག་དང། ལྷན་ཅིག་ཏུ་བསྟན་པའི་ཆེད་ཡིན་པའི་ཕྱིར། དེར་བསྟན་པ་ལ་དགོས་པ་ཡོད་དེ། རང་ཉིད་ཅེས་པའི་ཚིག་གིས། སྔ་རྒོལ་གྱིས་ཁས་མ་བླངས་པ་རྣམས་གཞན་དོན་སྒྲུབ་བྱ་ཡང་དག་ཡིན་པ་གཅོད་པར་བྱེད་པ་ཡིན་ལ། དེ་ཡང་ཁོ་ན་ཞེས་པ་དང། ལྷན་
ཅིག་ཏུ་བསྟན་པ་ལ་ལྟོས་པའི་ཕྱིར། དེ་ཡང་ལྟོས་པ་ཡིན་ཏེ། རང་ཉིད་ཅེས་པ་ཁོ་ནའི་ཚིག་དང་ཕྲད་པ་སྒྲུབ་བྱ་ཡང་དག་ཡིན་ན་སྔ་རྒོལ་རང་ཉིད་ཁོ་ནའི་གཞན་དོན་སྒྲུབ་བྱ་ཡང་དག་དག་ཏུ་ཁས་བླངས་པ་ཞེས་པར་འགྱུར་བའི་ཕྱིར། དེ་ལྟར་ན་ཡང་རྒྱས་བཤད་དུ་འདོད་པ་རྒྱས་བཤད་
དང་པོར་བྱས་ནས། དེའི་རྗེས་རང་ཉིད་རྒྱས་བཤད་བྱེད་པའི་རྒྱུ་མཚན་ཡོད་དེ། འདོད་པ་ཞེས་པས་སྔ་རྒོལ་གྱི་འདོད་པ་དཔག་འདོད་ཀྱི་ཡུལ་དུ་མ་བྱས་པ་རྣམས་གཞན་དོན་སྒྲུབ་བྱ་ཡང་དག་ཡིན་པ་གཅོད་པར་བྱེད་ལ། རང་ཉིད་ཅེས་པས་སྔ་རྒོལ་གྱི་དཔག་འདོད་ཀྱི་ཡུལ་དུ་མ་
བྱས་པའི་བསྟན་བཅོས་མཁན་པོའི་འདོད་པ་རྣམས་གཞན་དོན་སྒྲུབ་བྱ་ཡང་དག་ཡིན་པ་གཅོད་པར་བྱེད་པས། ཁྱབ་བྱེད་སྔ་རྒོལ་གྱི་དཔག་འདོད་ཀྱི་ཡུལ་དུ་མ་བྱས་པ་རྣམས་གཞན་དོན་སྒྲུབ་བྱ་ཡང་དག་ཡིན་པར་ཁེགས་ན། ཁྱབ་བྱ་སྔ་རྒོལ་གྱི་དཔག་འདོད་ཀྱི་ཡུལ་དུ་མ་
བྱས་པའི་བསྟན་བཅོས་མཁན་པོའི་འདོད་པ་གཞན་དོན་སྒྲུབ་བྱ་ཡང་དག་ཡིན་པ་དགག་སླ་བ་ལ་དགོངས་ནས་དེ་ལྟར་མཛད་པ་ཡིན་པའི་ཕྱིར། མ་བརྗོད་ན་ཡང་འདོད་པས་ཁྱབ། །ཅེས་པ་ནས། འབའ་ཞིག་སྒྲུབ་བྱ་ཡིན་ཞེས་པའི་བར་གྱིས། འདོད་པ་རྒྱས་བཤད་འཆད་
ཚུལ་ཇི་ལྟ་བུ་སྙམ་ན། འདི་ལ་ཡང། ཡོངས་གཅོད་ཀྱི་དགོས་པ་བཤད་པ་དང། རྣམ་བཅད་ཀྱི་དགོས་པ་བཤད་པ་གཉིས་དང་པོ་ནི། མ་བརྗོད་ན་ཡང་འདོད་པས་ཁྱབ་ཞེས་པ་ནས། མི་འདོད་པའམ་འབྲས་མེད་འགྱུར། །ཞེས་པའི་བར་གྱིས་འཆད། གཉིས་པ་ནི། །

[040A]༄༅། །འདིས་ནི་གཉིས་བཅས་སྦྱོར་བ་ལ། །ཞེས་པ་ནས། འབའ་ཞིག་སྒྲུབ་བྱ་ཡིན་ཞེས་པའི་བར་གྱིས་འཆད་དོ། །ཡོངས་གཅོད་ཀྱི་དགོས་པ་བཤད་པ་ལ། དགོས་པ་བཤད་པ་དང། སྒྲུབ་བྱེད་བཤད་པ་གཉིས། དང་པོ་ནི། མ་བརྗོད་ན་ཡང་ཞེས་པ་ནས། ཆོས་
ཅན་ཁྱད་པར་ཡིན་པར་བརྗོད། །ཞེས་པའི་བར་གྱིས་འཆད། གཉིས་པ་ནི། མ་བརྗོད་ན་ཡང་འདོད་པ་ནི། །ཞེས་པ་ནས་འབྲས་མེད་འགྱུར། ཞེས་པའི་བར་གྱིས་འཆད། དང་པོ་དགོས་པ་བཤད་པ་ལ། དགོས་པ་དངོས་དང། དགོས་པ་དེ་ལ་རྩོད་པ་སྤོང་པ་གཉིས་
དང་པོ་ནི། མ་བརྗོད་ན་ཡང་ཞེས་པ་རྐང་པ་གཉིས་ཀྱིས་འཆད། གཉིས་པ་ལ། ལུང་དང་འགལ་བའི་རྩོད་པ་སྤངས་བ། རིགས་པ་དང་འགལ་བའི་རྩོད་པ་སྤངས་པ་གཉིས། དང་པོ་ནི། གཞན་འདོད་ཐམས་ཅད་ལྡོག་ན་ཡང། །ཞེས་པའི་རྐང་པ་བཞིས་འཆད་
གཉིས་པ་ནི། དེ་ནི་ལྟོས་ནས་ཆོས་དག་དང། །ཆོས་ཅན་ཁྱད་པར་ཡིན་པ་བརྗོད། །ཞེས་པས་འཆད། གཉིས་པ་སྒྲུབ་བྱེད་བཤད་པ་ལ་ཡང། རྒོལ་བ་འདོད་ཡུལ་གྱི་ཆོས་དང་ཆོས་ཅན་གྱི་ཚོགས་དོན་སྒྲུབ་བྱ་ཡང་དག་ཡིན་པའི་སྒྲུབ་བྱེད་དང། མིན་པ་ལ་གནོད་
བྱེད་བསྟན་པ་གཉིས། དང་པོ་ནི། མ་བརྗོད་ན་ཡང་འདོད་པ་ཞེས་སོགས་རྐང་པ་དྲུག་གིས་འཆད། གཉིས་པ་ནི། གལ་ཏེ་གང་ལ་རྩོད་པ་ཡིས་ཞེས་སོགས་རྐང་པ་བཞིས་འཆད། གཉིས་པ་རྣམ་བཅད་ཀྱི་དགོས་པ་བཤད་པ་ལ་ཡང། གང་རུང་གིས་སྤྱིའི་དོན་
གཞན་ཤེས་འདོད་ཀྱི་སྒྲུབ་བྱ་ཡང་དག་ཡིན་པར་འདོད་པ་ཁེགས་པ་དང། མི་འདོད་པའི་ཚོགས་སྤྱི་དོན་གཞན་བཀག་པས་འདོད་པའི་སྒྲུབ་བྱ་ལ་གནོད་པར་འདོད་པ་ཁེགས་པ་དང་གཉིས། དང་པོ་ནི། འདིས་ནི་གཉིས་བཅས་སྦྱོར་བ་ལ་ཞེས་པ་ནས་
རྗེས་འགྲོ་མེད་པའི་སྐྱོན་ལྡན་མིན། །ཞེས་པའི་བར་གྱིས་འཆད། གཉིས་པ་ནི། འདིས་ནི་ཆོས་ཅན་ཆོས་དག་གིས། །ཞེས་པ་ནས། འདིར་ཆོས་འབའ་ཞིག་སྒྲུབ་བྱ་ཡིན་ཞེས་པའི་བར་གྱིས་འཆད། དེས་ན་སྒྲུབ་བྱའི་རང་བཞིན་གཏན་ལ་ཕབ་པ་

[040B] སྒྲུབ་བྱ་ཡང་དག་ལ་མཚན་ཉིད་དབྱེ་བ། མཚོན་བྱའི་སྒྲ་དོན་བཤད་པ་དང་གསུམ། དང་པོ་ནི། ཆོས་དང་ཆོས་ཅན་གྱི་ཚོགས་དོན་གང་ཞིག་རྟགས་ཡང་དག་ལ་བརྟེན་ནས་དཔག་བར་བྱ་བ་སྒྲུབ་བྱ་ཡང་དག་གི་མཚན་ཉིད། གཉིས་པ་ནི། རང་དོན་སྒྲུབ་
བྱ་ཡང་དག་དང། །གཞན་དོན་སྒྲུབ་བྱ་ཡང་དག་གཉིས། །ཆོས་དང་ཆོས་ཅན་གྱི་ཚོགས་དོན་གང་ཞིག་རང་དོན་སྐབས་ཀྱི་རྟགས་ཡང་དག་ལ་བརྟེན་ནས་དཔག་པར་བྱ་བ། རང་དོན་སྒྲུབ་བྱ་ཡང་དག་གི་མཚན་ཉིད། གཉིས་པ་ལ། ཚད་མ་མདོ་ལས་
གསུངས་ཚུལ། རིགས་སྒོ་ལས་གསུངས་ཚུལ་གཉིས། དང་པོ་ནི་ཚད་མ་མདོ་ལས། ངོ་བོ་ཁོ་ན་བསྟན་བྱ་བ། །ཞེས་སོགས་རྐང་པ་གཉིས་ཀྱིས་གཞན་དོན་ཕྱོགས་ཡང་དག་གི་མཚན་ཉིད་འཆད་པའི་ཚིག་ཟུར་དུ་ངོ་བོ་ལ་སོགས་པའི་ཚིག་ལྔ་སྨོས་དགོས་པར་བསྟན་
བ་ཡིན་ལ། དེ་ཡང་གཞན་དོན་ཕྱོགས་ཡང་དག་གི་མཚན་ཉིད་ལ། རིགས་མི་མཐུན་སེལ་བའི་དབང་དུ་བྱས་པ་དང། ལོག་རྟོག་སེལ་བའི་དབང་དུ་བྱས་པ་གཉིས་ལས། དང་པོའི་དབང་དུ་བྱས་ན། ངོ་བོ་དང། འདོད་པ་དང། མ་བསལ་བ་གསུམ་སྨོས། ཕྱི་མའི་དབང་དུ་བྱས་ན་
ཁོ་ན་དང། རང་ཉིད་གཉིས་སྨོས་པ་ཡིན། དེ་ཡང་རིགས་མི་མཐུན་སེལ་བའི་དབང་དུ་བྱས་ནས་དང་པོ་གསུམ་སྨོས་པ་ཡིན་ཏེ། གཞན་དོན་སྒྲུབ་བྱ་ཡང་དག་གི་རིགས་མི་མཐུན་དེ་ལ། ཕྱིར་རྒོལ་ལ་ལྟོས་པའི་རིགས་མི་མཐུན། སྔ་རྒོལ་ལ་ལྟོས་པའི་རིགས་མི་མཐུན་རྒོལ་ཕྱི་
རྒོལ་གཉིས་ཀ་ལ་ལྟོས་པའི་རིགས་མི་མཐུན་གསུམ་ཡོད་པ་ལས། ཕྱིར་རྒོལ་ལ་ལྟོས་པའི་རིགས་མི་མཐུན་སེལ་བ་ལ། ངོ་བོ་ཞེས་པའི་ཚིག་སྨོས། སྔ་རྒོལ་ལ་ལྟོས་པའི་རིགས་མི་མཐུན་སེལ་བ་ལ། འདོད་ཞེས་པའི་ཚིག་སྨོས། རྒོལ་ཕྱི་རྒོལ་གཉིས་ཀ་ལ་ལྟོས་པའི་རིགས་
མི་མཐུན་སེལ་བ་ལ། མ་བསལ་བ་ཞེས་པའི་ཚིག་སྨོས་པ་ཡིན་པའི་ཕྱིར། དང་པོ་གྲུབ་སྟེ། རང་ཉིད་གང་ལ་སྒྲུབ་བྱ་ཡང་དག་དུ་སོང་བའི་ཕྱིར་རྒོལ་གྱི་ཚད་མས་གྲུབ་ཟིན་པ་ཕྱིར་རྒོལ་ལ་ལྟོས་པའི་རིགས་མི་མཐུན་ཡིན་ལ། དེ་སེལ་བ་ལ་ངོ་བོ་ཞེས་པའི་ཚིག་སྨོས་པ་

[041A]༄༅། །ཡིན་པའི་ཕྱིར། གཉིས་པ་གྲུབ་སྟེ། སྔ་རྒོལ་ཡང་དག་གི་དཔག་འདོད་ཀྱི་ཡུལ་དུ་མ་བྱས་པ་རྣམས་སྔ་རྒོལ་ལ་ལྟོས་པའི་རིགས་མི་མཐུན་ཡིན་ལ། དེ་འདོད་པ་ཞེས་པས་སེལ་བར་བྱེད་པའི་ཕྱིར། གསུམ་པ་གྲུབ་སྟེ། ཚད་མས་བསལ་བ་ཞུགས་པ་རྣམས་རྒོལ་
ཕྱིར་རྒོལ་གཉིས་ཀ་ལ་ལྟོས་པའི་རིགས་མི་མཐུན་ཡིན་ལ། དེ་མ་བསལ་བ་ཞེས་པའི་ཚིག་གིས་སེལ་བར་བྱེད་པའི་ཕྱིར། དེ་ཡང། རང་ཉིད་གང་ལ་བསྒྲུབ་བྱ་ཡང་དག་ཏུ་སོང་བའི་ཕྱིར་རྒོལ་ཡང་དག་གི་ཚད་མས་གྲུབ་ཟིན་རྣམས། ཕྱིར་རྒོལ་ལ་ལྟོས་པའི་རིགས་མི་
མཐུན་ཡིན་ཏེ། རང་ཉིད་ཕྱིར་རྒོལ་དེའི་ཚད་མས་གྲུབ་ཟིན་ན། ཕྱིར་རྒོལ་དེས་རང་ཉིད་ལ་ཤེས་འདོད་མི་འཇུག་པའི་ཕྱིར། སྔ་རྒོལ་གྱི་དཔག་འདོད་ཡུལ་དུ་མ་བྱས་པ་རྣམས་སྔ་རྒོལ་ལ་ལྟོས་པའི་རིགས་མི་མཐུན་ཡིན་ཏེ། སྔ་རྒོལ་གྱི་རང་ཉིད་དཔག་འདོད་ཀྱི་ཡུལ་དུ་མ་བྱས་ན་
སྔ་རྒོལ་རང་ཉིད་སྒྲུབ་པའི་ཕྱིར་དུ་རྟགས་ཡང་དག་འགོད་པ་ལ་མི་འཇུག་པའི་ཕྱིར། ཚད་མས་བསལ་བ་ཞུགས་པ་རྣམས་རྒོལ་ཕྱིར་རྒོལ་གཉིས་ཀ་ལ་ལྟོས་པའི་རིགས་མི་མཐུན་ཡིན་ཏེ། སྔ་རྒོལ་གྱི་ཚད་མས་བསལ་བ་ཞུགས་ན། སྔ་རྒོལ་ལ་དཔག་འདོད་ཀྱི་བློ་མི་སྐྱེ། ཕྱིར་རྒོལ་
གྱི་ཚད་མས་བསལ་བ་ཞུགས་ན་ཕྱིར་རྒོལ་དེ་ལ་ཤེས་འདོད་མི་འཇུག་པའི་ཕྱིར་རོ། །ལོག་རྟོག་སེལ་བའི་དབང་དུ་བྱས་ནས་ཁོ་ན་དང། རང་ཉིད་ཅེས་པའི་ཚིག་གཉིས་སྨོས་པ་ཡིན་ཏེ། མ་འོངས་པ་ན་བསྒྲུབ་བྱར་འགྱུར་རུང་དང། ད་ལྟར་སྒྲུབ་བྱེད་དུ་བཀོད་བཞིན་པ་རྣམས་བསྒྲུབ་བྱ་
ཡང་དག་ཡིན་ནམ་སྙམ་པའི་ལོག་རྟོག་དེ་ཁོ་ན་ཞེས་པས་སེལ་བར་བྱེད། སྔ་རྒོལ་ལ་མི་ལྟོས་པའི་བསྟན་བཅོས་མཁན་པོའི་འདོད་པ་རྣམས་བསྒྲུབ་བྱ་ཡང་དག་ཡིན་ནམ་སྙམ་པའི་ལོག་རྟོག་དེ། རང་ཉིད་ཅེས་པས་སེལ་བར་བྱེད་པའི་ཕྱིར། གཉིས་པ་རིགས་སྒོ་ལས་གསུངས་
ཚུལ་ནི། བསྒྲུབ་པར་བྱ་བ་ཉིད་དུ་འདོད་པར་གྱུར་བ་འགལ་བའི་དོན་གྱི་མ་བསལ་བ་དེ་ཡང་ཕྱོགས་ཡིན་ནོ། །ཞེས་གསུངས་པའི་ཕྱིར། དེའི་དོན་ནི། ཚད་མས་མ་བསལ་ཞིང། རྒོལ་བ་སྟོབས་ལྡན་གྱི་གཞན་དོན་བསྒྲུབ་བྱ་ཡང་དག་ཏུ་ཁས་བླངས་པ་དེ། གཞན་དོན་བསྒྲུབ་

[041B] གསུམ་པ་མཚོན་བྱའི་སྒྲ་དོན་བཤད་པ་ནི། བསྒྲུབ་བྱ་ཡང་དག་ལ་ཕྱོགས་ཞེས་བྱ་བ་ནི་རྒོལ་བས་ཕྱོགས་སུ་ཁས་བླངས་པས་ན་ཕྱོགས། རྟགས་ཡང་དག་ལ་བརྟེན་ནས་དཔག་པར་བྱ་བ་ཡིན་པས་ན། བསྒྲུབ་བྱ་ཡང་དག་སྒྲུབ་བྱེད་ཚུལ་གསུམ་སེལ་
པའི་རྗེས་སུ་དཔག་པར་བྱ་བ་ཡིན་པས་ན། རྗེས་སུ་དཔག་བྱ། རྒོལ་བས་དམ་བཅས་པས་ན་དམ་བཅའ་ཡང་དག་ཅེས་ཀྱང་བྱའོ། །ཡང་ན་ལོག་རྟོག་སེལ་ཚུལ་ནི། ཁོ་ན་དང། རང་ཉིད་ཅེས་པའི་ཚིག་གིས་ལོག་རྟོག་སེལ་ལ། དེའི་སེལ་ཚུལ་ནི། ཁོ་ན་ཞེས་པའི་ཚིག་གིས་མ་འོངས་པ་ན། བསྒྲུབ་བྱར་འགྱུར་རུང་
གི་དཔེ་རྟགས་མ་གྲུབ་པ། དེ་ལྟར་བསྒྲུབ་བྱ་ཡང་དག་ཡིན་ནམ་སྙམ་པའི་ལོག་རྟོག་སེལ། དེ་ལྟ་བུའི་ལོག་རྟོག་ཇི་ལྟར་འབྱུང་སྙན་ན། ངོ་བོ་ཁོ་ན་བསྟན་བྱ་བ། །རང་ཉིད་འདོད་གྱུར་མ་བསལ་བ། །ཞེས་རང་ཉིད་འདོད་ཅེས་པའི་ཚིག་དེ། བསྟན་བྱ་བ་དང་ཁྱད་གཞི་ཁྱད་ཆོས་སུ་འབྲེལ་ལ་
བསྟན་བྱ་ཞེས་པའི་ཚིག་དེ་ཡང། དུས་གསུམ་ཀ་ལ་འཇུག་པའི་ཡུལ་ཅན་ཡིན་པས། དཔེ་རྟགས་མ་གྲུབ་པ་ཡང། མ་འོངས་པ་ན་བསྒྲུབ་བྱར་འགྱུར་བས། དེ་གཞན་དོན་བསྒྲུབ་བྱ་ཡང་དག་ཡིན་ནམ་སྙམ་པའི་ལོག་རྟོག་འབྱུང་ངོ། ཁོ་ན་ཞེས་པའི་ཚིག་ལ་བརྟེན་ནས་སྔ་རྒོལ་གྱིས་ཁས་མ་
བླངས། བསྟན་བཅོས་མཁན་པོའི་འདོད་པ་གཞན་དོན་བསྒྲུབ་བྱ་ཡང་དག་ཡིན་ནམ་སྙམ་པའི་ལོག་རྟོག་སེལ་བ་ཡིན་ཏེ། བསྟན་བཅོས་མཁན་པོའི་འདོད་པ་རྣམས་སྔ་རྒོལ་གྱིས་བསྒྲུབ་བྱར་ཁས་མ་བླངས་པའི་ཕྱིར། ཞེས་པ་ཡང་འགོ་མཚམས་སྒྲིག་ནས་སྐབས་དང་སྦྱར་རོ།། །།
   ༈    རབ་འབྱམས་རྒྱལ་བའི་ཡབ་གཅིག་འཇམ་པའི་དབྱངས། །རབ་མང་འགྲོ་ལ་བརྩེ་བས་ཉེར་དགོངས་ནས། །རབ་མཛེས་ངུར་སྨྲིག་འཛིན་པ་ཀུན་གྱི་གཙོ། །རབ་སྐྱབས་འཇམ་མགོན་བླ་མས་དགེ་ལེགས་སྩོལ། །གང་གི་སྒྱུ་འཕྲུལ་གང་
ལ་གང་འདུལ་སྐྱབས། །སྐྱབས་མཆོག་ངག་གི་དབང་ཕྱུག་མཚན་སྙན་གཏམ། །གཏམ་སྙན་སྙན་གྲགས་སྲིད་གསུམ་ཡོངས་ལ་ཁྱབ། །ཁྱབ་བདག་འཇམ་དཔལ་དཔའ་བོ་གཙུག་ཏུ་མཆོད། །འཁོར་འདས་ཀུན་གྱི་གཞི་རྩ་ཟླ་མེད་པ། །ཀུན་གཞིའི་རྣམ་རིག་དག་པ་གསེར་

[042A]༄༅། །གྱི་གདུགས། །འཁོར་བའི་ཚ་གདུང་སེལ་བའི་སྐྱབས་ཀྱི་ཕུལ། །ཕུལ་བྱུང་གྲིབ་བསིལ་འཛམ་གླིང་ཡོངས་ལ་ཁྱབ། །སངས་རྒྱས་རྗེས་སུ་དྲན་པའི་ཐབས་ཀྱི་གཙོ། །གཙོ་བོ་གསུང་དུ་ངེས་པའི་ཚུལ་
དྲན་ཏེ། །དེ་ཉིད་ཐོས་བསམ་སྒོམ་པའི་འོད་སྣང་གིས། །རྨོངས་མུན་མ་ལུས་སེལ་བར་དྲན་པའི་རིགས། །རྒྱུ་མཚན་དེའི་ཕྱིར་རིག་པའི་གནམ་ལྕགས་ཀྱིས། །རྒོལ་ངན་བྲག་རི་ཤིག་ལ་ཐོགས་མེད་པའི། །ཐབས་ཚུལ་
བསམ་སྟེ་ཚད་མ་རྣམ་འགྲེལ་ལ། །ཐོས་བསམ་སྒོམ་བརྩོན་འདུན་མའི་ཡང་རྩེར་སོན། །དེའི་ཕྱིར་རིགས་པའི་གཞུང་ལུགས་མ་ལུས་པའི། །གཙོ་བོ་སྔེ་བདུན་རིགས་ལམ་བཟང་པོ་ཡིས། །ཆེན་མོ་ཚད་མ་རྣམ་འགྲེལ་
ཡིན་པ་ལ། །ངེས་པ་རྙེད་པའི་གཏམ་འདི་ངོ་མཚར་རྨད། །མི་ཤེས་རྨོངས་པའི་དྲི་མ་ཀུན་བཅོམ་ནས། །རིགས་པའི་རྒྱལ་པོ་རྒྱུད་ལ་སྐྱེ་བའི་ཕྱིར། །རིག་གཞུང་ཚད་མའི་འགྲེལ་དོན་རབ་རྫོགས་པའི། ཚུལ་དེ་པར་དུ་བཀོད་པའི་
ལྷག་བསམ་མཆོག་རྣམ་དག་རིགས་པའི་མཆེ་སྡེར་རྣོན་པོ་ཡིས། །རྒོལ་ངན་གཉིས་འཐུང་མྱོས་བུམ་ཕྱེ་མ་བརྒྱར། །རླག་བྱེད་མཁས་གྲུབ་གདོང་ལྔའི་དབང་པོ་ཡིས། །ཡོན་ཏན་རྩལ་རྫོགས་ཐབས་ལ་འབད་འདི་མཚར། །རིག་གཞུང་
པར་དུ་བཀོད་པའི་འདུ་བྱེད་ཀྱིས། །རལ་གྲི་རྣོན་པོས་སྲིད་པའི་དྲ་བ་ཀུན། །དུམ་བུར་བཅད་དེ་ཐར་པའི་ཁང་བཟང་དུ། །མྱུར་བར་བགྲོད་ཐབས་འདུན་མའི་ཡང་རྩེར་སོན། །རྒྱུ་སྦྱོར་མཛོད་པ་བློ་བཟང་ལེགས་བཤད་དང། །དེ་གྲོགས་དགེ་
སློང་ཀུན་བཟང་རྒྱལ་མཚན་ཟུང། །དམ་པའི་མགོན་གྱི་འབྲལ་མེད་རྗེས་འཛིན་ཅིང། །གསུང་བཟང་བདུད་རྩིའི་དཔལ་ལ་སྤྱོད་པར་ཤོག་དེ་ཡི་མཐུ་ལས་ས་ལམ་བགྲོད་པ་ཀུན། །རབ་རྫོགས་སྐུ་བཞིའི་གོ་འཕང་མངོན་གྱུར་ཏེ། །མཐའ་

[042B] །འགོད་པའི་རྣམ་འདྲེན་དཔའ་བོར་འགྱུར་བར་ཤོག་རྒྱལ་བ་སྲས་བཅས་ཐུགས་རྗེའི་བྱིན་རླབས་དང། །རྒྱུ་འབྲས་རྟེན་འབྲེལ་བསླུ་མེད་བདེན་པའི་མཐུས། །ཡིད་ལ་བསམ་པའི་རེ་བ་མ་ལུས་པ། །ལྷུན་གྲུབ་བཀྲ་
ཤིས་རྒྱ་མཚོ་རྒྱས་གྱུར་ཅིག་ཅེས་ཚད་མའི་གཞུང་ལུགས་པར་དུ་བཀོད་པའི་དགེ་བསྔོའི་སྨོན་ཚིག་འདི་ལྟ་བུ་ཞིག་དགོས་ཞེས། མཛོད་པ་བློ་བཟང་ལེགས་བཤད་དང། ཞབས་གྲས་དགེ་སློང་ཀུན་བཟང་རྒྱལ་མཚན་གཉིས་ནས་བསྐུལ་ངོར་ཤཱཀྱའི་དགེ་སློང་བློ་བཟང་དཔལ་ལྡན་བསྟན་པའི་ཉི་
མ་ཕྱོགས་ལས་རྣམ་རྒྱལ་དཔལ་བཟང་པོས་སྦྱར་བའོ།། །།   ༈   
ཟུར་རྒྱན་སོགས་ལེ་ཚན་བཞི་པར་དུ་འཁོད་པ་ཞིག་མི་འདུག་པར་བརྟེན་དུས་གསུམ་རྒྱལ་བ་ཀུན་གྱི་སྤྱི་གཟུགས་རིགས་དང། དཀྱིལ་འཁོར་ཀུན་གྱི་ཁྱབ་བདག་རྡོ་རྗེ་འཆང་ཆེན་པོ་ཡོངས་རྫོགས་བསྟན་པའི་བདག་པོ་བཀའ་དྲིན་
གསུམ་ལྡན་མཚན་བརྗོད་པར་དཀའ་བ་ཡོངས་འཛིན་འཁྲི་ཆེན་ངག་དབང་སྙན་གྲགས་དཔལ་བཟང་པོ་དེ་ཉིད་ཀྱི་འདི་ལྟ་བུ་ཞིག་པར་དུ་སྒྲུབ་ན་བསྟན་རྒྱུན་ལ་ཤིན་ཏུ་ཕན་པར་དགོངས་པ་ལྟར། མཛོད་པ་བློ་བཟང་ལེགས་
བཤད་ཀྱིས་དམ་པ་དེ་ཉིད་ཀྱི་ཐུགས་དགོངས་རྫོགས་ཕྱིར་དང་ཆོས་སྤྱིན་འཛད་པ་མེད་པ་རྒྱ་ཆེར་སྤེལ་སླད་དུ། སེར་བྱེས་དགེ་བཤེས་བདུན་ཙམ་གྱི་དམ་པ་དེ་ཉིད་ཀྱི་ཕྱག་དཔེ་དང། དཔེ་དག་པ་ཁ་ཤས་གོ་བསྡུར་དཔྱད་
ཞུས་ནན་ཏན་ཡང་ཡང་བགྱིས་ཏེ། ཞུས་དག་བྲིས་བརྐོས་སོགས་ནས་ལྷག་ཆད་ནོར་འཁྲུལ་གྱི་དྲི་མས་མ་སླད་པའོ།། །།

[043A] །ཨོཾ་སྭ་སྟི། །རྣམ་གྲོལ་ཞི་བའི་རྒྱ་མཚོར་རོ་གཅིག་ཏུ། །གཞོལ་བའི་མཐའ་ཡས་ཆོས་ཚུལ་དལ་འབབ་ཀླུང། །ཚིག་གི་གཐེགས་མ་རེས་ཀྱང་དུག་གསུམ་གྱི། །དྲི་མ་ཡོངས་འཁྲུད་ལེགས་བཤད་བདུད་རྩི་འདི།།
དཔར་དུ་བསྐྲུན་པའི་རྣམ་དཀར་ཕུང་པོའི་མཐུས། །ཡང་དག་ཆོས་ཀྱི་སྒོ་མོ་སྟོང་ཕྲག་བརྒྱ། །གདངས་སྟེ་རྒྱུད་ལྔའི་འགྲོ་བ་མ་ལུས་པ། །ངེས་ལེགས་ནོར་བུའི་མཛོད་ལ་དབང་འབྱོར་ཤོག། །།ཅེས་འཛམ་གླིང་ཡངས་པའི་ཁྱོན་ལ་འཚེ་མེད་ཞི་
བའི་ལམ་སྟོན་རྣམ་འདྲེན་ཤཱཀྱ་སེངྒེའི་རིང་ལུགས་སྒོ་ཀུན་ནས་རྒྱས་པ་སོགས་འཕྲལ་ཡུན་ལེགས་ཚོགས་དུ་མའི་ཆེད་དུ་དམིགས། །ནང་བསྟན་གྲུབ་མཐའ་རིས་མེད་ཀྱི་གསུང་རབ་དག་དཔར་དུ་བསྐྲུན་དང་བསྐྲུན་འགྱུར་གང་ལའང་སྦྱར་
ཆོག་པའི་དགེ་བསྔོའི་སྨོན་ཚིག་ཏུ་ཤཱཀྱའི་དགེ་སྦྱོང་ཆོས་སྨྲ་བ་ངག་དབང་བློ་བཟང་བསྟན་འཛིན་རྒྱ་མཚོས་སྦྱར་བའོ།། །།པར་འདི་སེར་བྱེས་གྲྭ་ཚང་དུ་བཞུགས།། །།



