
[001A]༄༅། །ཡིག་བསྐུར་རྣམ་བཞག་མདོར་བསྡུས་བཞུགས་སོ།།

[001B]༄༅། །ན་མོ་གུ་རུ་མཉྫུགྷོ་ཥཱ་ཡ། དེ་ཡང་ཀུན་མཁྱེན་ལྔ་པ་ཆེན་པོས། ཡ་རབས་དུས་བསྟན་དམའ་སར་འབེབས་མི་རུང། །མ་རབས་ཆེ་སར་བཏོན་ན་
གཉའ་བར་རེངས། ཞེས་གསུངས་པ་ལྟར། མཆོག་དམན་བར་མའི་ཁྱད་པར་ལེགས་པར་ཕྱེད་པར་བྱས་ནས། དེ་དང་མཐུན་པའི་ཞུ་འཕྲིན་གྱི་འབེབས་བཟོས་སོགས་
བྱ་དགོས་པས་འདི་ལ་གསུམ། མཐོ་དམན་རིགས་མཐུན་དབྱེ་བ། དེ་ལ་ཞུ་འཕྲིན་ཇི་ལྟར་འཐོབ་པ། ཁ་ཡིག་དང་ཧུང་ལའི་རྒྱ་སྡེམས་བྱེད་ཚུལ་ལོ། །དང་པོ་ནི། མཚན་
སྨོས་ཏེ་མཐོ་དམན་གྱི་དབྱེ་བ་བྱས་ཀྱང། འགྱུར་སླ་གཤིས་ངེས་པ་འབྱུང་དཀའ་བས། ལྷ་ཆོས་ཡོན་ཏན་གྱི་དབང་དུ་བྱས་ན། རིག་གནས་ཀུན་ལ་ཐོགས་མེད་ཀྱི་པཎྜི་

[002A]༄༅། །ཏ་ཆེན་པོ། མདོ་རྒྱུད་ནོར་བུའི་བང་མཛོད་ཀྱིས་ཕྱག་པའི་རབ་འབྱམས་སྨྲ་བའི་དབང་པོ། རིམ་གཉིས་ཟབ་མོའི་ལམ་ལ་འཁྲུལ་པ་དང་བྲལ་བའི་
རྡོ་རྗེ་འཛིན་པ་ཆེན་པོ། འཕགས་པའི་རིགས་བཞི་ལ་གནས་པའི་སྔོམ་བརྩོན་འདུལ་བ་འཛིན་པའི་དགེ་སློང། སྣང་སྲིད་འཁྲུལ་པ་གཞིས་པའི་ཉམས་རྟོགས་ཀྱི་རྣལ་འབྱོར་པ། བརྡ་སྤྲོད་གཙུག་ལག་གི་འབྱོར་པ་མི་དམན་པའི་སྒྲ་མཁན། རྫུ་འཕྲུལ་སྒྱུ་མའི་ཁེངས་པ་འཕྲོས་པའི་བྲིས་འབུར་གྱི་བཟོ་བོ། ཡོན་ཏན་ཀུན་གྱི་གཞི་མ་ཡིག་
རིགས་རྒྱ་མཚོའི་འདུ་བྱེད་མཁན། ལུས་ཅན་གྱི་སྲོག་འཚོ་བར་བྱེད་པའི་ཆའི་རིགྦྱེད་ལ་མཁས་པའི་སྨན་པ། ཚིག་རྒྱན་རྒྱ་མཚོའི་ཕ་མཐར་སོན་པའི་སྙན་དངགས་

[002B] སྐད་རིགས་བཞི་ལ་བྱང་བའི་ཟློ་གར་བ། སྲིད་ཞིའི་བླང་དོར་འདོམས་པའི་སྐར་རྩིས་པ་སོགས་དང། མི་ཆོས་རིགས་རུས་ཀྱི་དབང་དུ་བྱས་ན། ས་ཆེན་ཆོས་བཞིན་དུ་
སྐྱོང་པའི་རྒྱལ་རིགས། རིག་བྱེད་རྣམ་བཞིའི་སྒོ་བརྒྱ་འབྱེད་པའི་བྲམ་ཟེའི་རིགས། མྑོདྒུའི་ཚོང་གཟོང་འགྲེམས་པའི་རྗེའུ་རིགས། ཕྱུགས་ཞིང་འཚོ་སྐྱོང་ལ་མཁས་
པའི་དམང་རིགས། རྣོ་ངར་མཚོན་ཆའི་བཟོ་བཀོད་དང་སྲོག་བྲལ་སྟེར་བའི་གདོལ་རིགས་སོགས། འབུལ་ཡུལ་དང་འབུལ་མཁན་གཉིས་ཀ་གོ་འཕང་གང་ལ་གནས་ལེགས་
པར་བརྟགས་ནས་མཐོ་དམན་གྱི་རིམ་པ་བྱའོ། །གཉིས་པ་ར་ལ་ཞུ་འཕྲིན་ཇི་ལྟར་འཐོབ་པ་ལ་གཉིས། མོས་ལུགས་ཀྱི་དབང་དུ་བྱས་པ་དང། འཇིག་རྟེན་ལུགས་ཀྱི་དབང་དུ་
བྱས་པའོ། །དང་པོ་ལ་ཡང་ནང་གསེས་མཐོ་དམན་གྱི་དབྱེ་བ་བཅུ་ལས། དང་པོ་རྒྱལ་བ་ཐམས་ཅད་མཁྱེན་པར་འབུལ་རྒྱུ་འདྲ་ཞིག་ཡིན་ན། ལྷར་བྕས་
བསྟན་འགྲོ་ཡོངས་ཀྱི་གཙུག་རྒྱན་དམ་པ་རིན་པོ་ཆེའི་ཞེས་པ་ལྟ་བུ་འབུལ་ཡུལ་མཚན་དོན་གྱི་བསྔགས་པ་རྒྱས་བསྡུས་གང་རུང་གི་མཐར་ཞབས་བརྟན་ཨུཏྤལ་རྣམ་པར་
[003A]༄༅། །བཞད་པ་མཆོག་གི་དྲུང་དུ། དྲུང་ཞུའི་འབེབས་མཐོ་གང་ཙམ་ནས་སྒོ་གསུམ་གུས་པས་སོར་བཅུ་སྤྱི་བོར་བཀོད་དེ་ཞུ་བ། འོག་ཏུ་ཆུད་ངེས་བྱེད་
དེང་གི་དུས་སྲས་བཅས་རྒྱས་བ་ཀུན་གྱི་མཁྱེན་བརྩེ་ནུས་བའི་རང་གཟུགས་མ་ལུས་པ་གཅིག་ཏུ་འཕྱུར་བའི་མཚན་དཔའི་སྣང་བརྙན་རྡོ་རྗེ་གསུམ་གྱི་རང་བཞིན་ལྷ་མིའི་
སྐྱེ་དགུ་མཐའ་དག་གི་གཙུག་རྒྱན་ནོར་བུའི་དོ་ཀར་གྱིས་བཏེག་པའི་ཁྲི་འཕེབས་མཐོན་པོ་ལས་ནམ་ཡང་གཡོ་བ་མེད་པར་འཚོ་ཞིང་གཞེས་པ་དང་ལྷན་ཅིག་ཏུ། བཀའ་ཤོག་
རིན་པོ་ཆེ་གནང་སྐྱེས་བཟང་པོ་དང་བཅས་བསྩལ་བ་སྤྱི་བོར་ཕེབས་པས་ས་གསུམ་ཡིད་ཅན་གྱི་སྤྱི་དཔལ་དུ་གྱུར་པས་སླར་ཡང་ལག་པད་སྙིང་གར་ཟུམ། རང་གི་གནས་
ཚུལ་མེད་ཀྱང་ཚེག་ཅིང་བྱེད་ནའང་ཟུར་ཙམ་ལས་འབུལ་ཡུལ་གཉན་པས་མི་སྦོབས། མཚམས་ཀྱི་ཞུ་མཆིད་ཅེས་དོན་གཉེར་ཡོད་ན་སྐབས་འདིར་འགོད། སླད་ནས་རིས་
མེད་བསྟན་འགྲོ་སྤྱི་དཔལ་དུ་ཞབས་བུང་འཁོར་ལོའི་རང་གྯུགྶྦྶྐལ་བརྒྱར་བརྟན་ཅིང་ཡིད་ཅན་སྤྱི་དང་བྱེ་བྲག་རྣམས་བྱང་ཆུབ་བར་དུ་རྗེས་སུ་འཛིན་པའི་ཡེ་ཤེས་

[003B] བཀའ་སྩལ་བསླབ་སྟོན་སྐལ་ལྡན་ཤིང་རྟའི་ཀླུང་ལྟར་མཁྱེན་ལགས། ཡིག་རྟེན་བཀྲ་ཤིས་ཁ་བཏགས་ལྟ་བུ་ཞིག་ཡོང་ན། ཞུ་ཡིག་འདེགས་མྪན་
ཙམ་དུ་ལྷ་རྫས་མངྒའི་རྟེགས་ཅན་གྱིས་བཏེག་སྟེ་ཡར་ཚེས་ལ་བློ་བཟང་བསྟན་པ་དར་རྒྱས་ཀྱིས་ཕུལ་བའི་ཞུ་ཡིག་ཅེས་པ་ལྟ་བུ་ཆོས་གཤམ་དུ་འབུལ་བ་པོའི་དངོས་མིང་རྒྱག་ཅིང། ཞུ་ཡིག་ཅེས་
པ་འོག་ཏུ་འབེབས།། ་གཉིས་པ་པཎ་ཚན་ཐམས་ཅད་མཁྱེན་པར་མཚོན་ན། ལྷར་བཅས་སྐྱེར་གུའི་རྣམ་འདྲེན་ཆེན་པོའི་ཞེས་པ་ལྟ་བུ་ཡུལ་གྱི་བསྔགས་བརྗོད་མཚན་སྨོས་ཀྱི་མཐར་
ཞབས་པད་རིན་པོ་ཆེའི་དྲུང་དུ། །འབེབ་སོ་སོར་བཅུ་ཙམ་ནས་གུས་པས་ཐལ་མོ་སྙིང་གར་སྦྱར་ཏེ་ཞུ་བ། འོག་ཏུ་ཚུག་པ་ནས་དེང་དུས་གསང་གསུམ་མི་ཟད་པ་རྒྱན་གྱི་འཁོར་ལོ་བརྙེངས་བྲལ་གདོང་ལྔས་
བཏེག་པའི་ཁྲི་འཕང་ལས་གཡོ་བ་མེད་ཅིང། མཁྱེན་བརྩེ་ནུས་པའི་འཕྲིན་ལས་ཀྱི་འོད་སྟོང་འགྲོ་བ་ཀུན་གྱི་ཆོད་པཎ་དུ་འབར་བཞིན་པ་ནས། བཀའ་ཤོག་རིན་པོ་ཆེ་གནང་སྐྱེས་དང་བཅས་བསྩལ་བ་སྤྱི་
བོར་ཕེབས་པས་བསྟན་འགྲོ་སྤྱི་དང་བྱེ་བྲག་ཏུ་བཀའ་དྲིན་མཚུངས་ཟླས་དབེན་ཅིང། འདིར་ཕྲན་བུ་གང་གི་ཐུགས་རྗེའི་གྲིབ་བསིལ་ལས་ལྔ་ལམ་དུ་མ་གྱུར་ཙམ་ལགས། མཚམས་ཞུ། དོནྱོད་

[004A]༄༅། །ན་འདིར་འགོད། །སླད་ནས་རྣམ་པ་ཀུན་ཏུ་ཡེ་ཤེས་ཀྱི་སྐྱབས་རོལ་ནས་འདོར་མེད་ངོས། བཀའ་སྩལ་བསླབ་སྟོན་གངྒའི་རྒྱན་བཞིན་མཁྱེན་ལགས། ཞུ་ཡིག་འདེགས་
མཚོན་ཙམ་དུ་ལྷ་རྫས་གངས་རིའི་མདངས་ལྡན་གྱིས་བཏེག་སྟེ། དཀར་ཚེས་ལ་དགེ་སློང་དབང་ཕྱུག་ཆོས་བཟང་གིས་ཕུལ་བའི་ཞུ་ཡིག་ཅེས་སོགས་ཕལ་ཆེར་གོང་དང་ཆ་མཚུངས་བྱེད་དོ། །
་གསུམ་པ་ནི། སྐྱབས་གནས་དམ་པ་ཆོས་ཀྱི་རྗེ་རིན་པོ་ཆེའི་ཞེས་པ་ལྟ་བུ་བསྔགས་བརྗོད་མཚན་སྨོས་ཅི་རིགས་བརྗོད་པའི་མཐར་ཞབས་དྲུང་དུ། ཞུ་བ་འོག་ཏུ་ཆུག་ཙམ་ནས་
དེང་གིདུས་སྐུ་གསུང་ཐུགས་རྡོ་རྗེའི་རང་བཞིན་མཆོག་ཏུ་བརྟན་ཅིང། སྐྱེ་འགྲོ་སྨིན་གྲོལ་གྱི་ལམ་བཟང་པོར་འགོད་པའི་འཁོར་ལོ་གསུམ་གྱི་འཕྲིན་ལས་ཡར་ངོའི་ཟླ་ཞལ་ལྟར་འཕེལ་བའི་ངང་
ནས་་བཀའ་ཐམ་རིན་པོ་ཆེ་གནང་རྟེན་དང་བཅས་ཕེབས་པ་བཀའ་དྲིན་བླ་ལྷག་ཏུ་ཆེ། འདིར་ཕྲན་ཆུང་འབྱུང་བ་ཆ་སྙོམས་ཤིང་དམ་པའི་རྣམ་ཐར་ཡིད་ནས་འདོར་མེདྑུལ་དུ་གནས་
ལགས། མཚམས་ཞུས་ནས་དོན་འགོད། སླད་ཆར་ཐུགས་རྗེ་དང་ཡེ་ཤེས་ཀྱི་གཟིགས་པ་ཆེན་པོ་ནས་ནམ་ཡང་མི་འདོར་ངོས། བཀའ་མཆིད་བསླབ་སྟོན་མཐོ་རིས་ཀླུང་བཞིན་མཁྱེན་ལགས་

[004B]། ་བཞི་པ་ནི། མདོ་རྒྱུད་ཀུན་ལ་ཐོགས་མེད་སྨྲ་བའི་དབང་ཕྱུག་དམ་པ་རིན་པོ་ཆེའི་ཞེས་པ་ལྟ་བུ་མཚན་
གྱི་བསྔགས་པ་གང་རུང་བརྗོད་མཐར་དྲུང་དུ། འབེབས་སོར་དྲུག་ནས་ཞུ་བ་ཐོད་འདྲོངས་ནས་འགོད། དེང་དུས་སྐུ་རིན་པོ་ཆེ་ཉིན་མོར་བྱེད་པའི་དཀྱིལ་འཁོར་རབ་ཏུ་གསལ་ཞིང། ཆོས་ཕུང་
བརྒྱད་ཁྲིའི་ལེགས་བཤད་ཀྱི་འོད་སྣང་སྟོང་དུ་འབར་བས་ཐུབ་བསྟན་ཨུཏྤླའི་ཚལ་ཀུན་འབུམ་ཕྲག་ཏུ་བཞད་པའི་ངང་ནས་བཀའ་ཐཾ་རིན་པོ་ཆེ་གནང་རྟེན་དང་བཅས་ཕེབས་པ་བཀའ་དྲིན་
གྱི་དཔལ་དུ་ཆེ། འདིར་ཡང་འདུ་བ་སྙོམས་ལྡན་ཁུལ་དུ་མཆིས་ལགས། མཚམས་གསོལ་ནས་དོན་འགོད། སླད་ཆར་ལེགས་པར་བཤད་པའི་ཟབ་ཆོས་ཀྱི་བསླབ་སྟོན་ཕེབས་འོས་འབབ་
ལྡན་རྒྱུན་བཞིན་མཁྱེན་ལགས། ཞུ་ཡིག་རྟེན་ཙམ་ལ་རྒྱ་ལྡན་བཅས་ཆོས་ལ་ཕུལ་བའི་ཞུ་ཡིག་ཅེས་ཞུ་ཡིག་ཕབ་ཙམ་མོ།། ་ལྔ་པ་ནི། གནས་བརྟན་འདུལ་བ་འཛིན་པ་བསྟན་པའི་གསལ་
བྱེད་ཅེས་པ་ལྟ་བུའི་མཚན་སྨོས་བསྔགས་པའི་མཐར་རིན་པོ་ཆེར་འབེབས་སོར་སྔ་ནས། ཞུ་བ་འོག་ཏུ་མ་ཆུག་ཙམ་ནས། དེང་ཡང་ཚོགས་གཉིས་ཀྱི་ཆུ་གཏེར་ལས་འོངས་པའི་སྐུའི་ཟླ་ཞལ་ལྷག་པར་

[005A]༄༅། །གསལ་ཞིང་ཐོས་བསམ་ལུང་རིགས་ཀྱི་འོང་བརྒྱ་འབར་བཞིན་པ་ནས། གསུང་ཤོག་རྟེན་གནང་བཅས་ཕེབས་པས་བཀའ་དྲིན་ཆེ། འདིར་ཡང་ལུས་འཚོ་སྙོམས་ལྡན་ཕུལ་
དུ་གནས་ལགས། ཆེད་ཞུས་ནས་དོན་འབྲས་འགོད། སླད་ནས་ཐུགས་ཉེ་རྡོ་རྗེ་ཕ་ལམ་གྱི་དྲ་བ་ཆང་མེད་ངོས་ཕེབས་ཚོགས་པཀྵུའི་རྒྱན་བཞིན་ཞུ་ཞུ། རྒྱ་ཞུས་མེད་ཅིང་ཞུ་ཐོ་རྟེན་དང་བཅས་ཆོས་ལ་
ཕུལ་བའི་ཞུ་ཐོ། ཞེས་ཞུཨ་ཕབ་ཙམ་མོ།། ་དྲུག་པ་ནི། དངོས་མིང་བསྔགས་པ་གང་ཡང་མེད་པར་ལགས། ཞེས་སྨོས་ངོས། འབེབས་སོར་གསུམ་གསེག་འགྲོས་ནས་ཆེར་འབུལ། དེང་
ཡང་དགེ་ལེགས་རྒྱ་མཚོའི་མངལ་ཁུར་ལསྦླྟམྶ་པའི་སྐུ་འཚོ་དེ་བ་ད་རུའི་ལྗོན་པ་མཆོག་ཏུ་རྒྱས་ཤིང། ཞི་ལྕག་ཏིང་འཛིན་གྱི་འབྲས་བུ་གཡུང་དུ་ཟ་བ་ནས་གསུང་བྲིས་རྟེན་གནང་བཅས་ཕེབས་པས་
སྤྲོ༑ འདིར་ངོས་ཀྱང་འདུ་ཕུང་དུས་འཛིན་རྐྱེན་གྱིས་མ་རེག་ཙམ་དུ་གནས། སླད་ནས་ཉེར་ལེན་གྱི་འཕྲོད་བཞེས་སེང་མེད་ནས། སྙིང་པོའི་དོན་གྱི་གསུང་འོས་རིམ་ཡོད་འཚལ། རྟེན་ལྷ་རྫས་དང་བཅས་ཆེས་
ལ་ཕལ་ཞེས་ཕུལ་ཕ་བ་ཙམ་བྱའོ།། ་བདུན་པ་ནི། དགེ་བའི་བཤེས་གཉེན་ཆེན་པོའི་ཞེས་པ་ལྟ་བུའི་དངོས་མིང་སྙན་སྡེབས་ཀྱི་མཐར་ཕྱག་ཏུ་ཞེས་པའི་ཡིག་མཇུག་བསྒྱུར། འོག་མའི་འཕྲེང་

[005B] ཕུལ་དོན་དེང་ཡང་སྐུ་འཚོ་གཉིས་འཐུང་དབང་པོའི་ལུས་སྟོབས་ལྷག་པར་རྒྱས་ཤིང། ཚུལ་ཁྲིམས་བསླབ་གསུམ་གྱི་སྐྱེས་བུམ་བཟངས་སུ་མཐོ་བ་ནས་ཕྱག་བྲིས་
རྟེན་ལྡན་འབྱོར་བས་ཡིད་ཀྱི་གསོས་སུ་གྱུར། འདིར་ཡང་འཆེ་བ་མེད་ངེས་ཐོས་བསམ་གྱི་འཇུག་པ་མི་དབེན་ཙམ་དུ་མཆིས། སླད་ནས་རྣམ་པར་དག་པའ་མོལ་མཆིང་རིམ་ཡོད་འཚལ། རྟེན་དང་
བཅས་ཚེས་ལ་ཕུལ་ཞེས་ཐང་བྲིས་སོ།། ་བརྒྱད་པ་ནི། དགེ་སློང་དབང་ཕྱུག་ཆོས་བཟང། དེང་ལེགས་བྱས་སྐུ་འཚོའི་ཆུ་སྐྱེས་མཆོག་ཏུ་རྒྱས་ཤིང། མཛད་བཟང་འདབ་བརྒྱའི་
འཕྲེང་བ་ཕང་ཕུང་དུ་རྐོང་བཞིན་པ་ནས་ཞེས་དངོས་མིང་ལ་ཞེས་ཅུང་ཟད་བཏགས་པའི་བཀའ་མི་བཅག་གི་ཐད་བྲིས་ནས། རིམ་རྟན་ལྡན་འབྱོར་པས་ལེགས་ཚོགས་ཆེ། འདི་ནའང་
འདུ་བའི་འཕེལ་འཁྲུག་ཆ་སྙོམས་ནས། ཆོས་ལྡན་གྱི་བགྱི་བ་ལྷོད་མེད་ཁུལ་དུ་གནས། སླད་ཆར་རིང་མིན་གྱི་འཕྲོས་འོས་རིམ་ཡོད་མཛོད། རྟེན་དང་བཅས་ཚེས་ལ་ཞེས་པ་ལྟ་བུའོ། །དགུ་པ་
ནི༑ དགེ་སློང་དབང་ཕྱུག་ཆོས་བཟང་དེང་འཚོ་བཀོ་བི་དྷ་རའི་ལྗོན་པ་ལྷུན་ཆགས་ཤིང། ཁྱབ་ཚ་ཡང་ལྡན་ནས་ཞེས་དངོས་མི་ད་ལ་ཞེས་ཕྲན་བུ་དང་མཛད་མཛོད་སྦྱོར་བ་ལས། ང་བྲིས་དཀྱུས་

[006A]༄༅། །མནས། ཡི་གེ་རྟེན་ལྡན་འབྱོར་པས་ལེགས། འདིར་ཡང་སྒྱུ་ལུས་བདེ་ལྡན་ངོས། རྣམ་དཀར་གྱི་བྱ་བར་བརྩོན་ཁུལ་དུ་གནས། སླད་མར་ཉེ་བའི་མོལ་འོས་ཆུ་རྒྱན་ལྟར་
མཛོད། རྟེན་དང་བཅས་ཆོས་ལ། ཞེས་པ་ལྟ་བུའོ།། ་བཅུ་པ་ནི། དགེ་སློང་ཆོས་བཟང་བཟོལ་བྲལ་ས་ཟླའི་དབང་པོ་ལྟར་བཟང་ཞིང། བག་ཡོད་ཁྲིམས་མཐུན་གྱི་འོད་སྣང་གསལ་
བ་ནས་ཞེས་ཐད་བྲིས་མིང་སྨོས་ཀྱི་དཀྱུས་འགྲེ་ནས། ཡི་གེ་རྟེན་ལྡན་འབྱོར་པས་ལེགས་ཤེང་སྤྲོ། འདི་ནའང་འཚོ་བ་བདེ་ངོས་བགྱི་འོས་མི་དམན་པར་གནས། སླད་ནས་བསྲིངས་འོས་སིནྡྷུའི་ཀླུང་
ལྟར་གྱིས། རྟེན་དང་བཅས་ཚེས་ལ། ཞེས་པ་ལྟ་བུའོ།། ་གཉིས་པ་འཇིག་རྟེན་ལུགས་ཀྱི་དབང་དུ་བྱས་པ་ལ་ཡང་དཔེར་བརྗོད་ཀྱི་རིམ་པ་བཅུ་ལས་དང་པོ་ནི། དཔལ་གནམ་
སའི་དབང་ཕྱུག་ཆོས་བཞིན་སྐྱོང་བ་ཆེན་པོའི་ཞབས་རྟེན་པད་མོ་དམ་པ་མཆོག་གི་དྲུང་དུ། གུས་པ་ཆེན་པོས་ཕྱག་དང་བཅས་ཏེ་ཞུ་བ། དེང་གི་དུས་ནའང་ལེགས་བྱས་ཀྱི་བགོ་སྐལ་མཐའ་
དག་གཅིག་ཏུ་འཕྱུར་བའི་གཟུགས་སྐུའི་སྣང་བརྙན་གཞོམ་གཞིག་མི་མངའ་བར་འཇིག་རྟེན་ཆེ་དགུའི་ཅོད་པན་གྱིས་བཏེག་པའི་ཁྲི་འཕངས་མཐོན་པོ་ལས་གཡོ་བ་མེད་ཅིང། ཁྲིམས་གཉིས་

[006B] འཛམ་གླིང་ཆེ་དགུའི་དཔལ་ཡོན་བླ་ལྷག་ཏུ་གྱུར་པས་བཀའ་དྲིན་མཆོག་ཏུ་ཆེ། །འདིར་བྲན་ཆུང་ཡང་གང་
གི་བཀའ་དྲིན་གྱིས་བདེ་བར་འཚོ་ལགས། མཚམས་ཀྱི་ཞུ་མཆིང་ཅེས་དོན་འབྲས་འདིར་འགོར། སླད་ཆར་བརྩེ་བ་ཆེན་པོའི་དབྱིངས་ནས་ནམ་ཡང་མི་འདོར་ངོས། །བཀའ་སྩལ་བསླབ་སྟོན་གསེར་
ལྡན་རྒྱུན་བཞིན་མཁྱཻན་ལགས། ཞུ་ཡིག་འདེགས་མཚོན་ཙམ་དུ་ལྷ་རྫས་ཙཀྲའི་རྟགས་ཅན་གྱིས་བཏེག་སྟེ་ཚེས་བཟང་པོར། དགེ་སློང་དབང་ཕྱུག་ཆོས་བཟང་གི་ཕུལ་བའི་ཞུ་ཡིག་ཅེས་ཞུགི་འབེབས་
སོ༑ ༑ ་གཉིས་པ་ནི། ས་དབང་དམ་པ་མཆོག་གི་ཞབས་པད་རིན་པོ་ཆེའི་དྲུང་དུ། གུས་པས་ཞུ་བ། དེང་ཡང་ལེགས་བྱས་ཀྱི་དོག་པ་ཡོངས་སུ་འཕྱུར་བའི་སྐུའི་སྣང་བརྙན་
རྡོ་རྗེའི་ཁྲི་འཕངས་ལས་གཡོ་བ་མེད་པར་རྒྱལ་ཐབས་བདེ་ལེགས་ཀྱི་སྒོ་འཕང་བརྒྱ་ཕྲག་ཏུ་འབྱེད་བཞིན་པ་ནི་བཀའ་དྲིན་བླ་ལྷག་ཏུ་ཆེ། འདིར་ཕྲན་བུ་ཡང་ལུས་འཚོ་ཟུག་རྡུས་མ་གཙེས་
ཙམ་དུ་ལགས། མཚམས་ཞུས་དོན་འགོད། སླད་ནས་བརྩེ་དབྱིངས་དམ་པའི་ལྕགས་ཀྱིས་མི་གཏོང་བ་ནས། བཀའ་སྩལ་བསླབ་སྟོན་ཉི་ཟླའི་བགྲོད་པ་ལྟར་མཁྱེན་ལགས། ཞུ་ཡི་

[007A]༄༅། །འདེགས་རྟེན་ཙམ་ལ་རྒྱ་ཞུས་ཚེས་ལ། དགེ་ཚུལ་བློ་བཟང་ཚེ་རིང་ནས་ཕུལ་བའི་ཞུ་ཡིག་ཅེས་ཞུ་ཡིག་འབེབས་སོ།། ་གསུམ་པ་ནི། སྡེ་སྲིད་རིན་པོ་ཆེ་
མཆོག་གི་དྲུང་དུ། ཞུ་བ་དེང་དགེ་ལེགས་ཆུ་གཏེར་ཆེན་པོའི་འཇིང་ཟབ་ལས་བསྐྲུན་པའི་སྐུ་རིན་པོ་ཆེ་བཅུ་དྲུག་ཆ་ལྡན་གྱི་དཀྱིལ་འཁོར་འཁོར་ལོ་རྒོལ་ངན་ངལ་འབབ་འཛིན་པས་རྒྱངས་
སྲིངས་ཤིང་ལུགས་ཟུང་མཁྱེན་པའི་འོང་བརྒྱ་འབར་བཞིན་པ་ནི་བཀའ་དྲིན་ལྷག་པར་ཆེ། འདིར་ཕྲན་ཆུང་ཡང་མཆོག་གསུམ་དམ་པའི་ཐུགས་རྗེས་འཚེ་བ་མ་མཆིས་ཙམ་དུ་གནས་ལགས། འཚམས་
ཞེས་ཞེས་དོན་འགོད། སླད་དུའང་དགོངས་ཁྱིམ་དམ་པ་མཆོག་ནས་མི་འདོར་ངོས། བཀའ་གནང་བསླབ་སྟོན་ཚངས་པའི་རལ་ཀླུང་ལྟར་མཁྱེན་ལགས་ཞུ་ཡིག་འདེགས་རྟེན་ཙམ་
ལ་རྒྱ་ཞུས། ཆོས་ལ་ཕུལ་བའི་ཞུ་ཡིག་ཅེས་ཞུ་ཡིག་འབེབས་སོ།། ་བཞི་པ་ནི། སྡེ་པ་རིན་པོ་ཆེ་མཁྱེན་ལྡན་མྖོགྒི་དྲུང་དུ། ཞུ་བ་དེང་གི་དུས་ཚོགས་གཉིས་འོ་མཚོ་
གསར་པའི་མཛེས་སྐུ་རྙོག་པ་དང་བྲལ་ཞིང། གཙུག་ལག་བྱེ་བའི་རླབས་འཕྲེང་ཕྱོགས་དུས་ཀུན་ཏུ་གཡོ་བཞིན་པར་བཞུགས་པའི་སྙན་པ་ཐོས་འཛིན་གྱི་བདུད་རྩིར་གྱུར་པས་བཀའ་

[007B] འདིར་ཕྲན་བུ་ཡང་ལུས་ཀྱི་ཆུ་སྐྱེས་དང། སྣང་སེམས་ཀྱི་ཕུང་བ་མ་བྲལ་ཙམ་དུ་ལགས། མཚམས་གསོལ་ཞེས་དོན་འགོད། སླད་ཆར་དགོངས་ཁྱིམ་ནས་འདོར་མེད་ངོས་
ཕེབས་འོས་བསླབ་སྟོན་དལ་འགྲོའོ་རྒྱུན་བཞིན་མཁྱཻན་ལགས། ཞུ་ཡིག་རྟེན་ཙམ་ལ་རྒྱ་ལྡན་བཅས་ཚེས་ལ་ཕུལ་བའི་ཞུ་ཡིག་ཅེས་ཞུ་ཡིག་འབེབས་སོ།། ་ལྔ་པ་ནི། མཁྱེན་དབང་
མཆོག་རིན་པོ་ཆེར་ཞུ་བ། དེང་སྐུ་འཚོ་ས་སྲུང་གཉིས་འཐུང་གི་དབང་པོ་ལྷག་པར་རྒྱས་ཤིང། སྙིང་སྟོབས་འཕོང་རྐྱེན་སྣ་ཞགས་རིང་པོས་ཕྱོགས་གཞན་ཟིལ་གྱིས་གནོན་བཞིན་པའི་
གྲགས་སྙན་ཐོས་པས་བཀའ་དྲིན་ཆེ། འདིར་ཡང་གསར་འཚེ་མེད་པས་སྙོམས་ལྡན་ཡུལ་དུ་མཆིས་ལགས། ཆེད་ཞུས་ཞེས་དོན་འགོད། སླད་ཆར་ཐུགས་ཉེ་འདོར་མེད་ནས། ཕེབས་འོས་ཚོགས་
ཀྱང་ས་ཏིའོ་འགྲོས་བཞིན་ཞུ་ཞུ། ཞོག་རྟེན་དང་བཅས་ཚེས་ལ་ཕུལ་བའི་ཞུ་ཤོག་ཅེས་ཞུགོ་ཕབ་ཙམ་མོ། ། ་དྲུག་པ་ནི། ལགས་ཆེད་འབུལ། དེང་ལེགས་བྱས་སྐུ་འཚོའི་རི་དབང་མཆོག་
ཏུ་བརྟན་ཅིང། ལུགས་བཟང་སྤྱོད་ལྡན་གྱི་བ་གམ་མངོན་པར་བཀྲ་བ་ནི་བཀའ་དྲིན་ཆེ། འདིར་ཡང་འདུ་གནས། ཆད་གསོལ་ཞེས་དོན་འགོད། སླད་ནས་གསུང་འོས་

[008A]༄༅། །རིམ་ཡོད་འཚལ། རྟེན་དང་བཅས་ཆོས་ལ་ཕུལ་ཞེས་ཕུལ་ཕབ་ཙམ་མོ།། ་བདུན་པ་ནི། གྲོགས་མཆོག་དམ་པའི་ཕྱག་ཏུ་ཕུལ་དོན། དེང་སྐུ་འཚོའི་ཟླ་སྣང་ལེགས་
པར་གསལ་ཞིང། མཛད་བཟང་ཡར་ལྡན་དུ་ཡོད་ལགས་སམ། འདིར་ཡང་འདུ་ཕུང་བྲོ་འཚལ་གྱིས་མ་གོས་ཙམ་དུ་གནས། སྐབས་ཀྱི་དོན་འབྲས་ཞེས་དོན་འགོད། སླད་ནས་ཉེ་བའི་ལམ་
བཟང་ཆད་མེད་ཀྱིས་འཕྲོས་འོས་གང་གའའི་རྒྱུན་ལྟར་མཛད། རྟེན་དང་བཅས་ཆེས་ལ་ཕུལ་ཞེས། ཕུལ་ཐད་བྲིས་སོ།། ་བརྒྱད་པ་ནི། སྡེ་པ་བསོད་ནམས་དར་རྒྱས་དེང་སྐུ་ཁམས་ཅན་ང་ནའི་རྐང་
འཐུང་ལྷག་པར་རྒྱས་ཤིང། ལུགས་གཉིས་མཁྱེན་དཔྱོད་ཀྱི་དྲི་བ་སུང་འཐུལ་བཞིན་པ་ནས་རི་མོ་མཛད་པ་འབྱོར་བས་ལེགས་ཚོགས་ཆེ། འདི་ནའང་སྒྱུ་ལུས་སྙོམས་ལྡན་ངོས་གང་སྤྱིའི་བགྱི་འོས་ལྷོད་
མེད་ཁུལ་དུ་གནས། སྐབས་དོན་ཞེས་དོན་འགོད། སླད་ཆར་རིད་མིན་གྱི་མལ་འོས་རིམ་ཡོད་མཛོད། རྟེན་དང་བཅས་ཚེས་ལ་ཞེས་པ་ལྟ་བུའོ།། ་དགུ་པ་ནི། ཞལ་ངོ་ཚེ་བརྟན་ལྷུན་གྲུབ་ལུས་
འཚོ་ས་ཟླའི་དངོས་པོ་ལྟར་བཟང་ངོས་ནས། ཡི་གེ་མཛད་པ་འབྱོར་པས་ལེགས། འདིར་ཡང་གཟུགས་གཞི་བདེ་ངོས། བགྱི་འོས་སྔར་རྒྱུན་ལྟར་གནས། ཆེད་ཀྱི་དོན་འབྲས་འགོད། སླད་ནས་གླིང་འོས་

[008B] རྟེན་དང་བཅས་ཚོས་ལ་ཞེས་པ་ལྟ་བུའོ།། ་བཅུ་པ་ནི། དངོས་གྲུབ་རབ་བརྟན་པ་སྒྱུ་ལུས་མདའ་ལྟར་བདེ་ཞིང། ཁྲིམས་མཐུན་གྱི་བགྱི་བ་ལྷོད་མེད་ནས་ཡི་གེ་རྟེན་ལྡན་འབྱོར་པས་བློ་
དགའ། འདི་ནའང་གསར་འཚེས་དབེན་ངོས། ལྷག་བསམ་ཀུནྡའི་རྗེས་འགྲོར་མཆིས། ཆེད་དོན་ཁྱོད་རང་བདག་འགྲོས་དག་ཁུངས་དང་འབྲེལ་ཕྱིན་དེ་བཞིན་ཡོང་འགྲོ་བས་བློ་ངེས་དང། སླད་མས་ཀྱང་སྲང་
འོས་རིམ་ལྡན་དུ་གྱིས། རྟེན་དང་བཅས་ཚེས་ལ་བྲིས་ཞེས་པ་ལྟ་བུའོ། །གསུམ་པ་ཁ་ཡིག་དང་ཧུང་ལའི་རྒྱ་སྡེམས་བྱེད་ཚུལ་ནི།  གཞུང་འདི་ཉིད་གང་ལས་བཏུ་བའི་ཕྱི་མོ་ཡིག་བསྐུར་རྣམ་གཞག་བཙོར་ཁ་གསར་གྱི་རྣ་
རྒྱན་སོགས་སུ་ཤེས་པར་བྱའོ། ། ཞེས་པ་འདི་ཡང་སྔ་མ་ནས་བསྔགས་འོས་ཡོན་ཏན་དུ་མའི་མཛོད་འཛིན་ཚོང་དཔོན་དཔལ་འབྱོར་ཚོགས་ཀྱིས་བསྐུལ་བ་ལྟར། དགེ་སློང་དྷརམ་བྷ་དྲས་བྲིས།།  །



