
[868]
མཁྱེན་བརྩེའི་འོད་སྣང་དཀར་བོའི་རྩེ་དགའ་ཡིས། །
འགྲོ་བའི་ལམ་གྱི་སྨག་ཆེན་རབ་བསལ་ཏེ། །
གཏན་བདེའི་དྲུང་དུ་འཁྲིད་པའི་འདྲེན་པ་དེར། །
དུས་ནམ་ཀུན་ཏུ་ཡན་ལག་མཆོག་གིས་འདུད། །
ཆོས་སྲིད་ཉི་ཟླ་ཟུང་གི་དཔའ་རྩལ་གྱིས། །
ལྗོངས་འདིའི་རྨོངས་པ་ཀུན་ནས་རབ་བཅོམ་སྟེ། །
བདེ་སྐྱིད་པདྨོའི་ཚལ་ཆེན་རྒྱས་མཛད་པ། །
མེས་པོ་སྲོང་བཙན་སྒམ་པོ་རབ་ཏུ་བསྔགས། །
ཕྱོགས་བཅུའི་རིག་པ་བསམ་འཕེལ་དབང་གི་རྒྱལ། །
རྣམ་དཔྱོད་གསེར་གྱི་འཁོར་ལོས་འདྲེན་མཛད་པ། །
ཡང་དག་བོད་ཅེས་གྲགས་པ་དེ་ཉིད་ལ། །
བསམ་བྱེད་ཁོང་ནས་དུས་ཀུན་བརྗེད་མ་གྱུར། །
དཀར་ནག་རྒྱ་དང་ལི་དང་བལ་བོའི་ཡུལ། །
ཁ་ཆེའི་ཡུལ་སོགས་དར་བའི་ཡུལ་ཀུན་ནས། །

[869] །
ལྗོངས་འདིར་འདྲེན་པའི་བྱེད་པོ་རྣམས་ལ་འདུད། །
དེ་ལྟའི་རིག་པ་བདུད་རྩིའི་རྒྱུན་བཟང་བོ། །
འཛིན་དང་སྤེལ་བའི་རྗེས་འཇུག་པཎྜི་ཏ། །
ས་སྟེང་མཛེས་པའི་མཁས་དབང་དེ་དག་ལ། །
བློ་གྲོས་ལྡན་པའི་སྐྱེ་བོ་སུ་མི་གུས། །
ཆོས་སྲིད་ཉི་ཟླ་ཟུང་གིས་རབ་མཛེས་ཤིང། །
ལྔ་ཕྲག་རིག་པའི་ཆུ་སྐྱེས་ཕུང་ཕུང་གཡོ། །
དེ་འདྲའི་ལྗོངས་ལ་མུན་ནག་འཐིབས་པོ་ཞེས། །
སྒྲོ་འདོགས་སྐུར་འདེབས་ཚིག་དག་ཡ་མ་བརླ། །
མཁས་དང་གྲུབ་པས་རབ་གང་ཡུལ་ལྗོངས་དེར། །
གཤིས་རྒྱུད་འཇམ་ཞིང་བརྩོན་པ་ཆེས་ཆེ་བའི། །
སྐྱེ་བོ་དཔའ་བོས་རབ་གང་རིགས་དེ་དག་
གཏུམ་པོ་ཡིན་ཞེས་དམའ་འབེབ་ཡ་མ་བརླབ། །
དམ་ཆོས་བདུད་རྩིར་རབ་གུས་ལས་འབྲས་ལ། །
བརྩི་བའི་ལུགས་དེ་རང་གི་གཤིས་སུ་གྲུབ། །
བདེན་པར་སྨྲ་བའི་གོམས་གཤིས་ཀྱིས་བརྒྱན་པ། །
ཀླ་ཀློ་ཡིན་ཞེས་སྨྲ་བ་ཡ་མ་བརླ། །
འོན་ཀྱང་སྔོན་བྱོན་དམ་པས་དེ་དུས་ཀྱི། །

[870] །
རིག་པའི་གཏེར་དུ་གྲུབ་པའི་མཁས་དབང་གི། །
ཕ་རྗེས་བུ་ཡིས་ཟིན་པ་ཤིན་ཏུ་དཀོན། །
དེང་དུས་ཕྱོགས་བཅུའི་རིག་པ་གཞོན་ནུ་དག་
ཁབ་ཏུ་བསུ་བའི་རྗེས་འཇུག་སྐྱེ་བོ་ནི། །
ཉིན་མོའི་སྐར་མ་བཞིན་དུ་གྱུར་པ་དང། །
ཅ་ཅོ་སྨྲ་བའི་སྒྲ་འདིས་ས་འདི་གང། །
དེང་དུས་ཕྱོགས་བཅུའི་རིག་པའི་ཟ་མ་ཏོག་
འདྲེན་པའི་སྟོབས་ཤུགས་མེད་པ་ཙམ་མ་ཟད། །
ཁྱི་བརྒྱགས་བདག་པོར་དམུར་བའི་དཔེ་བཞིན་དུ། །
ནང་དམུར་ཅ་ཅོའི་སྒྲ་ཡིས་ས་འདི་གང། །
དེ་ལྟའི་གནས་བབས་དེ་དག་མཐོང་བའི་ཚེ། །
སྒམ་པོ་བདག་གི་ཤེས་པ་ཁོང་ནས་འཕྱོ། །
གཟུར་གནས་དཀོན་པའི་གནས་ཚུལ་དེ་དག་གིས། །
སྒམ་པོའི་བརྩོན་པ་ཀུན་ནས་ལྷོད་པར་གྱུར། །
བསིལ་ལྡན་བོད་ཀྱི་ཡུལ་ལྗོངས་འདིར། འཛམ་གླིང་སྤྱིའི་སྤྱི་
ཚོགས་ཡར་འཕེལ་གྱི་རྗེས་སུ་འབྲངས་ཏེ། རིག་གནས་སོགས་དར་
རྒྱས་བྱུང་བའི་རིམ་པ་མདོ་ཙམ་བརྗོད་ན། ཆོས་རྒྱལ་སྲོང་བཙན་
སྒམ་པོའི་དུས་སུ་དམག་ལས་ཤིན་ཏུ་དར་བས་མཐའ་བཞིའི་རྒྱ་

[871] ཡོན་ཏན་གྱི་རྩ་བ་ཡི་གེ་མེད་
པའི་དཀའ་ཚེགས་བྱུང་སྟབས། བློན་པོ་གཉལ་ཐུ་མི་སྣང་གྲགས་
ཀྱི་བུ་ཐུ་མི་ཨ་ནུའམ་ཐུ་མི་མི་ཆུང་ཟེར་བའི་བློན་ཕྲུག་རིག་པ་ཅན་
གྲོགས་དང་བཅས་པ་ནུབ་ཕྱོགས་ཀྱི་ཡུལ་གྲུ་ཆེན་པོར་མངགས་ཏེ་
ནཱ་ལེནྡྲ་སོགས་སློབ་གྲྭ་ཆེན་པོ་དག་ཏུ་ཡོན་ཏན་ལ་སྦྱངས། ཡིག་
རིགས་དུ་མ་མཁྱེན་ཞིང་སྒྲ་རིག་པ་སོགས་ལ་བསླབས་པས་མཁས་
པ་ཆེན་པོར་གྱུར་སྟབས། སམ་བཧོ་ཊའམ་ཡང་དག་པའི་བོད་
ཅེས་པའི་མཚན་སྙན་པོ་ཐོབ་བོ། །མཁས་པ་དེ་ཉིད་བོད་གངས་
ཅན་དུ་ཕྱིར་ཕེབས་ནས་སཾ་སྐྲྀ་ཏའི་སྐད་ལ་གཞི་བྱས་ཏེ་བོད་ཀྱི་ཡི་
གེ་གཏན་ལ་ཕབ། སྒྲ་རིག་པའི་བསྟན་བཅོས་བརྒྱད་མཛད། སཾ་སྐྲྀ་
ཏའི་སྐད་ཡིག་ལས་འདོར་ལེན་བྱས་ཚུལ་ནི། སཾ་སྐྲྀ་ཏའི་སྐད་
ལ་དབྱངས་བཅུ་དྲུག་དང། གསལ་བྱེད་སོ་བཞི་ཡོད་ལ། ལེགས་
པར་སྦྱར་བའི་སྐད་ཀྱི་དབྱངས་ཡིག་བཅུ་དྲུག་གི་ནང་ནས་བོད་
སྐད་ལ་མི་མཁོ་བའི་དབྱངས་ཡིག་བཅུ་གཅིག་དོར། དབྱངས་ཡིག་
ཨ་གསལ་བྱེད་ཀྱི་ཁོངས་སུ་སྦྱར། ལྷག་མ་ཨི་ཨུ་ཨེ་ཨོ་སྟེ་དབྱངས་
བཞི་རུ་ངེས་པར་མཛད་དོ། །ལེགས་པར་སྦྱར་བའི་སྐད་ཀྱི་གསལ་
བྱེད་ཡི་གེ་སོ་བཞིའི་ནང་ནས། འཐུག་པོ་ལྔ་དང། ལོག་པ་བཞི་
དྲོ་བ་གཅིག་མཐར་ཟད་ཀྱི་ཡི་གེ་གཅིག་བཅས་གསལ་བྱེད་ཡི་གེ་
བཅུ་གཅིག་བོད་སྐད་ལ་མི་མཁོ་བས་དོར། ལྷག་མ་གསལ་བྱེད་ཀྱི་

[872]
བཞི་དང། སྟོད་དུ་ཅ་ཆ་ཇ་གསུམ་དང། སྨད་དུ་ཞ་ཟ་འ་གསུམ་
སྟེ་ཡི་གེ་དྲུག་གསར་དུ་བསྣན་ནས་གསལ་བྱེད་ཀྱི་ཡི་གེ་གྲངས་སུམ་
ཅུར་ངེས་པར་མཛད་དོ། །དེས་ན་སྐད་རིགས་མི་གཅིག་པའི་
དབྱངས་གསལ་དག་ཇི་བཞིན་བཀོད་པ་ཡིན་ཟེར་བ་ནི་ཚན་རིག་
དང་མི་མཐུན་པའི་གཏམ་མོ། །
བསྟན་པ་སྔ་དར་གྱི་སྐབས་སུ་རིག་གནས་དར་རྒྱས་བྱུང་བའི་
རྒྱ་གར་ནག་ལི་ཡུལ་བལ་བོ་ཁ་ཆེ་སོགས་ནས། རིག་གནས་སྣ་
ཚོགས་སྒྱུར་མཁན་གྱི་ལོ་ཙཱ་བ་ནི། ཐོན་མི་སམ་བཧོ་ཊ། དྷརྨ་
ཀོཥ་དང། ལྷ་ལུང་རྡོ་རྗེ་དཔལ་དང། བྲན་ཀ་མའུ་ལ་ཀོཥ་དང་
ཁ་ཆེ་ཨ་ནནྟ་དང། ཁྲི་བཞེར་སཾ་ཤི་ཏ་དང། སྦྲང་རྒྱ་ར་ལེགས་
གཟིགས་དང། སེང་གོང་ལྷ་ལུང་གཟིགས་དང། སྦ་ཡེ་ཤེས་
དབང་བོ་དང། ངན་ལམ་རྒྱལ་བ་མཆོག་དབྱངས་དང། དབས་
མཉྫུ་ཤྲཱི་དང། པ་གོར་བཻ་རོ་ཙ་ན་དང། སྦ་རྨང་རྗེ་གསལ་སྣང་
དང། སྣ་ནམ་རྡོ་རྗེ་བདུད་འཇོམས་དང། གཉགས་ཛྙཱ་ན་ཀུ་མཱ་
ར་དང། ལྕེ་ཛྙཱ་ན་སིདྡྷི་དང། མཆིམས་ཤཱཀྱ་ཕྲ་བྷ་དང། བྲང་
ཏི་ཛ་ཡ་རཀྵི་ཏ་དང། ཤུད་པུ་དཔལ་གྱི་སེང་གེ་དང། རྩངས་
དེ་བེནྡྲ་རཀྵི་ཏ་དང། བྲན་ཀ་མུ་ཏི་ཀ་དང། ཁོན་ནཱ་གེནྡྲ་པཀྵི་ཏ་
དང། རྨ་རིན་ཆེན་མཆོག་དང། རྩངས་ས་ལའི་བུ་རིན་ཆེན་

[873] དྷརྨ་ཨཱ་ལོ་ཀ་དང། དྲན་པ་ནམ་མཁའ་དང་
སྒྲོ་རིན་ཆེན་སྡེ་དང། རྨ་རྣམ་པར་མི་རྟོག་པ་དང། རྨ་ཤཱཀྱ་འོད་
དང། ལྕེ་ཁྱི་འབྲུག་དང། རླངས་ཁམས་པ་གོ་ཆ་དང། གཉགས་
དེ་ཝ་ཀོཥ་དང། ཞང་རྒྱལ་ཉེན་ཉ་བཟང་དང། འགོས་ཆོས་
གྲུབ་དང། སྟོད་ཨཱ་ཙརྱ་དང། དྷརྨ་ཏཱ་ཤཱི་ལ་དང། ཅོག་རོ་
ཀླུའི་རྒྱལ་མཚན་དང། སྐ་བ་དཔལ་བརྩེགས་བསྲུང་བ་དང་
ཞང་ཡེ་ཤེས་སྡེ་དང། རཏྣ་རཀྵི་ཏ་དང། ཛ་ཡ་རཀྵི་ཏ་དང། མཉྫུ་
ཤྲཱི་ཝརྨ་དང། རཏྣ་ནྡྲ་ཤཱི་ལ་དང། བཟང་སྐྱོང་དང། ལྷའི་ཟླ་
བ་དང། དཔལ་གྱི་ལྷུན་པོ་དང། དཔལ་འབྱོར་དང། ཡེ་ཤེས་
སྙིང་བོ་དང། རྒྱལ་བ་ཤེས་རབ་དང། ཤཱཀྱ་བཤེས་གཉེན་དང་
དགེ་བ་དཔལ་དང། ལེགས་པའི་སྡེ་དང། གནུབས་ནམ་མཁའི་
སྙིང་བོ་དང། ཡི་གེ་བ་དགོན་གླིང་རྨ་དང། གཞོན་ནུ་སྲུང་བ་
དང། ནམ་མཁའ་སྐྱོང་སོགས་ཀྱིས་དེ་སྐབས་སུ་འཛམ་གླིང་དུ་
དར་བའི་གཞུང་ལུགས་འབུམ་ཕྲག་དུ་མ་བསྒྱུར་རོ། །
དེ་རྗེས་བསྟན་པ་ཕྱི་དར་གྱི་སྐབས་སུ་སྤྱི་ཚོགས་ཡར་འཕེལ་
གྱི་དབང་གིས་འཛམ་གླིང་དུ་དར་བའི་རིག་པ་དུ་མ་ཞིག་ཡོད་པ་
ཡང་ལོ་ཙཱ་བ་དག་གིས་གསར་དུ་བསྒྱུར། དེ་སྐབས་ཀྱི་ལོ་ཙཱ་བ་ནི་
ལྷ་བླ་མ་ཡེ་ཤེས་འོད་དང། ལོ་ཆེན་རིན་ཆེན་བཟང་བོ་དང་
གྲགས་འབྱོར་ཤེས་རབ་དང། མགར་ཆོས་བཟང་དང། དགེ་

[874] བལ་བོ་པདྨ་རུ་ཙི་དང། བ་ཚབ་ཚུལ་
ཁྲིམས་རྒྱལ་མཚན་དང། སེ་ཙ་བསོད་ནམས་རྒྱལ་མཚན་དང་
རོང་བ་ཆོས་བཟང་དང། འབྲོ་སེང་དཀར་ཤཱཀྱ་འོད་དང། ཁྱུང་
བོ་ཆོས་བརྩོན་དང། རྒྱ་བརྩོན་འགྲུས་སེང་གེ་དང། ནག་ཚོ་
ཚུལ་ཁྲིམས་རྒྱལ་བ་དང། རྔོག་ལེགས་པའི་ཤེས་རབ་དང། འབྲོམ་
སྟོན་རྒྱལ་བའི་འབྱུང་གནས་དང། ཁྱུང་བོ་རྣལ་འབྱོར་དང། ཡོལ་
ལྕགས་རྡོ་རྗེ་དབང་ཕྱུག་དང། རྨ་དགེ་བའི་བློ་གྲོས་དང། གྱི་ཇོ་
ཟླ་བའི་འོད་ཟེར་དང། ལྷ་ཞི་བ་འོད་དང། ཁུ་དངོས་གྲུབ་དང་
ཆོས་ཀྱི་ཤེས་རབ་དང། མར་ཐུང་དད་པ་ཤེས་རབ་དང། གཏོང་
ཚུལ་ཁྲིམས་འབྱུང་གནས་དང། འབྲོག་མི་ཤཱཀྱ་བློ་གྲོས་དང་
འབྲོག་མི་ཤཱཀྱ་ཡེ་ཤེས་དང། སྟག་ལོ་གཞོན་བརྩོན་དང། མར་
བ་ཆོས་ཀྱི་བློ་གྲོས་དང། འགོས་ཁུག་པ་ལྷས་བཙས་དང། ཟངས་
དཀར་འཕགས་པ་ཤེས་རབ་དང། གཉན་དར་མ་གྲགས་དང་
རྭ་རྡོ་རྗེ་གྲགས་དང། ཁེར་གད་འཁོར་ལོ་གྲགས་དང། མཆིངས་
ཡོན་ཏན་འབར་དང། སྤོང་ཞོ་གསལ་བ་གྲགས་དང། ཤེའུ་བཛྲ་
དེ་བ་དང། རབ་ཞི་བཤེས་གཉེན་དང། མར་བ་དོ་བ་ཆོས་ཀྱི་
དབང་ཕྱུག་དང། སྤུ་ཕྲེང་ལོ་ཆུང་ལེགས་པའི་ཤེས་རབ་དང་
གཟུ་དགའ་བ་རྡོ་རྗེ་དང། ཆོས་ཀྱི་ཡོན་ཏན་དང། ཆོས་ཀྱི་རིན་
ཆེན་དང། གློག་སྐྱ་ཤེས་རབ་བརྩེགས་དང། བ་རི་རིན་ཆེན་

[875] བ་ཚབ་ཉི་མ་གྲགས་དང། ལྷ་བཙན་པོ་མ་ར་རཱ་ཛ་
དང། དིང་རི་ཆོས་གྲགས་དང། རྒྱུས་སྨོན་ལམ་གྲགས་དང། མང་
འོར་བྱང་ཆུབ་ཤེས་རབ་དང། མལ་གྱོས་བློ་གྲོས་གྲགས་དང་
གྱི་ལྗངས་དབུ་དཀར་དང། འབྲོ་ཤེས་རབ་གྲགས་དང། བ་རེག་
ཐོས་པ་དགའ་དང། རྨ་ཆོས་འབར་དང། མཚུར་དབྱིག་གི་རྒྱལ་
མཚན་དང། རྩ་མི་སངས་རྒྱས་གྲགས་དང། སྒ་ལོ་གཞོན་ནུ་
དཔལ་དང། ཧྲེ་བོ་ཤེས་རབ་དཔལ་དང། མཚུར་སྟོན་དབང་གི་
རྡོ་རྗེ་དང། རྭ་ཆོས་རབ་དང། དཔྱལ་ཀུན་དགའ་རྡོ་རྗེ་དང་
དཔྱལ་ཀུན་དགའ་གྲགས་པ་དང། ཞང་ཤེས་རབ་བླ་མ་དང་
བཀྲ་ཤིས་རྒྱལ་མཚན་དང། ཆོས་ཀྱི་སྙིང་བོ་དང། ཀ་མ་ཆོས་
ཀྱི་ཡེ་ཤེས་དང། ཕྱུག་མཚམས་དབང་ཕྱུག་རྒྱ་མཚོ་དང། ཚུལ་
ཁྲིམས་ཡོན་ཏན་དང། ཁེར་གད་ཡོན་ཏན་དཔལ་དང། བསོད་
ནམས་བཟང་བོ་དང། སུམ་བྷ་དཔལ་མཆོག་དབང་བོའི་རྡོ་རྗེ་
དང། ཉི་མ་རྡོ་རྗེ་དང། ཁུ་དགེ་བསྙེན་ནེ་ཙོ་དང། གློག་སྐྱ་
གཞོན་ནུ་འབར་དང། ལྷ་ཡེ་ཤེས་རྒྱལ་མཚན་དང། བྱང་ཆུབ་
འབྱུང་གནས་དང། གླན་ཆོས་ཀྱི་བློ་གྲོས་དང། ཅོག་གྲུ་ཏིང་
འཛིན་བཟང་བོ་དང། ཤེས་རབ་ཡེ་ཤེས་དང། རེག་པ་གཞོན་
ནུ་དང། གཞོན་ཚུལ་དང། ཁུ་མདོ་སྡེ་འབར་དང། སྟེང་ལོ་
ཚུལ་ཁྲིམས་འབྱུང་གནས་དང། ཤེས་རབ་བརྩོན་འགྲུས་དང་

[876] བསོད་ནམས་རྒྱལ་བ་དང། ཅོག་གྲུ་ཤེས་
རབ་བླ་མ་དང། ཅོག་གྲུ་མྱ་ངན་མེད་དང། བསོད་ནམས་མོས་པ་
དང། ཚུལ་ཁྲིམས་བརྩེགས་དང། རྔོག་བུདྡྷ་པའི་ལི་ཏ་དང། རྒྱལ་
ལོ་ཙཱ་བ་དང། སྦལ་རྡོ་རྗེ་རྒྱལ་བོ་དང། ལྷ་རིན་ཆེན་དང། ལྷ་
ཆོས་ཀྱི་རིན་ཆེན་དང། ཀྱུ་ར་ཚུལ་ཁྲིམས་འོད་ཟེར་དང། དགེ་
སློང་བྱའི་གདོང་ཅན་དང། དཔྱིད་ལོ་ཙཱ་བ་དང། ཕུར་བུ་འོད་
དང། ཤེས་རབ་ལེགས་དང། ནག་ཚོ་དྷརྨ་གྲགས་དང། མར་
བ་བློ་གྲོས་བཟང་བོ་དང། སེ་ལོ་ཙཱ་བ་དང། རོང་གློང་ལོ་ཙཱ་
དང། ཤོ་རིམ་ལོ་ཙཱ་དང། ཟླ་བ་གྲགས་པ་དང། གཉལ་མི་ཡེ་
ཤེས་ཆོས་དང། ཆོས་ཀྱི་ཟླ་བ་དང། ཤེས་རབ་སྐྱབས་དང་
ནག་ཚོ་ཤེས་རབ་རྒྱལ་མཚན་དང། འ་ཞ་རྒྱ་གར་བརྩེགས་དང་
གཉན་བསོད་ནམས་དང། བ་རི་ཆོས་གྲགས་དང། ཨོང་བོ་ལོ་
ཙཱ་དང། གཞོན་ནུ་ཤེས་རབ་དང། མགར་ཤེས་འབྱུང་དང་
འཇམ་དཔལ་གཞོན་ནུ་དང། ཤེས་རབ་འོད་ཟེར་དང། ལྕེ་དགའ་
བ་དཔལ་དང། ཡེ་ཤེས་འབྱུང་གནས་དང། ཤཱཀྱ་བརྩོན་འགྲུས་
དང། ལོ་རྡོ་རྗེ་རྒྱལ་མཚན་དང། ཞམ་དགེ་བསྙེན་སེང་རྒྱལ་
དང། ལྕེ་བཀྲ་ཤིས་དང། ཆག་དགྲ་བཅོམ་དང། དཔྱལ་ཆོས་
བཟང་དང། དཀར་ལོ་ཙཱ་བ་དང། ཞང་དགེ་བ་དང། གནུབས་
བྱམས་པའི་དཔལ་དང། ཆག་ཆོས་རྗེ་དཔལ་དང། དཔྱལ་ཤེས་

[877] ཞང་གྲུབ་པ་དཔལ་དང། ས་སྐྱ་པཎྜི་ཏ་ཀུན་
དགའ་རྒྱལ་མཚན་དང། གློ་བོ་ཤེས་རབ་རིན་ཆེན་དང། ལྷོ་
བྲག་པ་འུ་རུ་དར་མ་སེང་གེ་དང། མི་མཉམ་བཟང་བོ་དང། ཨོ་
རྒྱན་པ་རིན་ཆེན་དཔལ་དང། ཤོང་རྡོ་རྗེ་རྒྱལ་མཚན་དང། ཤོང་
བློ་གྲོས་བརྟན་པ་དང། ཁམས་པ་བློ་གྲོས་རྒྱལ་བ་དང། འདན་
མ་ཚུལ་སེང་དང། ར་ས་གཞོན་བརྩོན་དང། ཤུད་གེ་གྲགས་པ་
རྒྱལ་མཚན་དང། ཐར་ལོ་ཉི་མ་རྒྱལ་མཚན་དང། དཔང་བློ་
གྲོས་བརྟན་པ་དང། སྒྲ་ཚད་པ་རིན་རྒྱལ་དང། དབུས་པ་བློ་
གསལ་དང། སྟག་ལུང་བ་ཤཱཀྱ་བཟང་བོ་དང། ལེགས་པའི་བློ་
གྲོས་དང། བུ་སྟོན་ཐམས་ཅད་མཁྱེན་པ་དང། ཐུགས་སྲས་ལོ་
ཙཱ་བ་རིན་ཆེན་རྣམ་རྒྱལ་དང། ཇོ་ནང་ལོ་ཙཱ་བ་བློ་གྲོས་དཔལ་
དང། ས་བཟང་བ་བློ་གྲོས་རྒྱལ་མཚན་དང། འབྲི་ཁུང་ལོ་ཙཱ་
བ་དང། ཀུན་སྤངས་གྲགས་པ་རྒྱལ་མཚན་དང། ཡར་ལོ་གྲགས་
པ་རྒྱལ་མཚན་དང། ལོ་ཆེན་བྱང་ཆུབ་རྩེ་མོ་དང། བོ་དོང་
གྲགས་པ་རྒྱལ་མཚན་དང། སྣར་ཐང་པ་སེངྒྷེ་ཤྲཱི་དང། ལོ་ཆེན་
སྐྱབས་མཆོག་དཔལ་བཟང་དང། ཆོས་འཁོར་སྒང་བ་ཤེས་རབ་
རིན་ཆེན་དང། འགོས་ལོ་ཙཱ་བ་གཞོན་ནུ་དཔལ་དང། ཁྲིམས་
ཁང་བ་བསོད་ནམས་རྒྱ་མཚོ་དང། ཆག་ལོ་རིན་ཆེན་ཆོས་རྒྱལ་
དང། ཞ་ལུ་ལོ་ཆེན་ཆོས་སྐྱོང་བཟང་བོ་དང། ཇོ་ནང་ལོ་ཙཱ་བ་

[878] འདར་ལོ་ངག་དབང་ཕུན་ཚོགས་དང། རྒྱལ་
དབང་ལྔ་བ་ཆེན་པོ་དང། སྨིན་གྲོལ་གླིང་བ་དྷརྨ་ཤྲཱི་དང། ཀུན་
མཁྱེན་འཇམ་དབྱངས་བཞད་པ་དང། བདག་གི་བླ་མ་ཨོཾ་འཁྱིལ་
བ་འཇམ་དབྱངས་ལེགས་བཤད་སོགས་ལོ་ཙཱ་བ་དག་གིས་དུས་
སྐབས་དེར་སྤྱི་ཚོགས་ཡར་འཕེལ་གྱི་དབང་གིས་གསར་དུ་དར་བའི་
རིག་གནས་དག་གངས་ཅན་བོད་ཀྱི་སྐད་དུ་བསྒྱུར་བ་མཛད་དོ། །
དེང་སྐབས་འཇིག་རྟེན་འདིར་སྤྱི་ཚོགས་ཡར་འཕེལ་གྱི་
དབང་གིས་གསར་དུ་དར་བའི་རིག་གནས་དང་འཕྲུལ་ལས་སོགས་
ཤིན་ཏུ་མང་སྟབས་དེ་དག་བསྒྱུར་བའི་ལས་འགན་ནི་རང་རེ་རྗེས་
འཇུག་དག་ལ་རག་ལས་པའི་ཁུར་ཆེན་དེ་ནི་ངེས་པར་དུ་འཁུར་
དགོས་མོད། དེང་སྐབས་ཀྱི་གནས་ཚུལ་ལ་བལྟས་ན་ཁུར་ཆེན་དེ་
འཁུར་མཁན་ཤིན་ཏུ་ཉུང་ཞིང། ཕྲན་བུ་རེར་སྦྱངས་པ་དག་གིས་
མདུང་ཁ་ནང་སྐོར་གྱིས་བོད་རང་གི་རིག་གནས་དག་དམའ་འབེབ་
བྱེད་པ་མང་བར་གྱུར་ཏོ། །
གཟུར་གནས་བློ་ལྡན་དག་གིས་དེང་དུས་སུ་སྤྱི་ཚོགས་ཡར་
འཕེལ་གྱི་དབང་གིས་དར་བའི་མི་རིགས་གཞན་གྱི་རིག་གནས་པོ་
ཏི་བཅུ་ཕྲག་ཁ་ཤས་བསྒྱུར་བ་ལ་བརྩོན་པར་རིགས་སོ། །དེ་ལྟར་
ལོ་ཙཱ་བ་སྔ་མ་དག་གི་ཡོན་ཏན་ལ་འགྲན་པར་བྱའོ། །
སྨྲས་པ། རྣམ་པར་དཔྱོད་པའི་ཆུ་སྐྱེས་ལས་བྱུང་བའི། །

[879] །
རང་རིགས་ར་ཡིག་གཉིས་པ་ཚིམས་བྱས་ཏེ། །
རིག་པའི་དབྱངས་སྙན་དར་དིར་སྒྲོག་པར་ཤོག་
ཅེས་པ་འྡིའང་བསམ་གཏན་རྒྱ་མཚོ་མི་འཇིགས་དབྱངས་
ཅན་དགའ་བའི་བློ་གྲོས་སུ་འབོད་པས་་ལོའི་ཟླ་་བའི་ཚེས་
་ཉིན་སྦྱར་བའི་ཡི་གེ་བ་ནི་དགེ་ཚུལ་བསླབ་གསུམ་རྒྱ་མཚོའོ།།

[880][BLANK PAGE]



