   ༈    ལུང་རྟོགས་བསྟན་པའི་མངའ་བདག་སྤྲུལ་པའི་སྐུ་རིན་པོ་ཆེའི་ཞབས་དྲུང་དུ། གུས་འཇོས་སུ་ཞུ་གསོལ། དེང་ཡང་སྐུའི་
དཀྱིལ་འཁོར་དྭངས་ཤིང་མཛད་འཕྲིན་བླར་འཕེལ་ནས་གསུང་ཤོག་གནང་རྟེན་ལྷ་རྫས་རིན་གཉིས་འཁོར་ལོ་ཡོན་ཏན་གྱི་གྲངས་ལྡན་བཅས་སྩལ་བ་ཉམས་བྲལ་དུ་སོན་པས་བཀའ་དྲིན་མཆོག་ཏུ་ཆེ། འདིར་ཕྲན་
བུའང་བློ་མིག་ཇེ་འགྲིབས་སུ་འགྲོ་བ་མ་གཏོགས་གཞན་མས་གསར་བསླད་མེད་པར་གནས་ལགས། མཚམས་ཞུའི་སྙིང་པོ་བཀའ་འདྲི་ཇི་ལྟར་ཕེབས་པ་ལ་ལན་གང་དྲན་ཐོལ་སྐྱེས་སུ་འབུལ་བ་ལ། གུང་རུས་ལྷོ་
ཕྱོགས་ནས་སློབ་མ་འཇུག་པར་བཤད་བ་དེ་རི་རབ་ཀྱི་སྟེང་དུ་བདེ་མཆོག་གི་དཀྱིལ་འཁོར་ད་ལྟའང་མ་བསྡུས་པར་ཡོད་གསུངས་པས་གཙོ་བོའི་ཞལ་རང་ཅག་འཛམ་བུ་གླིང་པ་ངོས་སུ་གཟིགས་ནས་ཡོད་པར་གསུངས་
པའི་ཕྱོགས་སྤྱིའི་ལྷོ་ལ་དགོངས་པ་འདྲ་ཡང། དེའི་གཙོ་བོ་དཀྱིལ་འཁོར་གྱི་ཤར་ལ་ལྟ་བར་ཁས་མ་བླངས་ན་གཙོ་བོའི་རྩ་ཞལ་གཟུགས་ཅན་མ་ལ་གཟིགས་པར་ཁས་ལེན་དགོས་པས་བདེ་ཆེན་རོལ་མཚོར། འདིའི་

[089B] །
སངས་རྒྱས་ཆོས་དང་ཞེས་སོགས་ཀྱི་སྐབས་སུ། རྗེ་ལྕང་སྐྱ་ངག་དབང་བློ་བཟང་ཆོས་ལྡན་གྱིས། བྱེ་བྲག་ཏུ་དམ་ཚིག་ཉེར་གཉིས་འཛིན་པའི་ཚིགས་བཅད་ཀྱི་དོན་ནི། ཤོ་ལོ་ཀ་དང་པོས་སྐྱབས་འགྲོ། གཉིས་པས་
དགོངས་གསོལ། གསུམ་པས་བདག་དུས་འདི་ནས་བཟུང་སྟེ་ཇི་སྲིད་སྲིད་ཞིའི་མཐའ་གཉིས་སུ་མེད་པའི་གོ་འཕང་ལ་གནས་ཀྱི་བར་དུ། དེའི་ཚངས་སྤྱོད་གཉིས་སུ་མེད་པ་ཉི་ཤུ་རྩ་གཉིས་ལེགས་པར་བསྲུང་ངོ། །ཞེས་
དམ་བཅའ་བ་བསྟན་ཏོ། །གསུང་ཡང་ཤོ་ལོ་ཀ་དང་པོ་གཉིས་ཀྱིས་སྐྱབས་འགྲོ། གསུམ་པས་དགོངས་གསོལ། བཞི་པས་དམ་ཚིག་ཉེར་གཉིས་པ་སྲུང་བར་དམ་བཅའ་བ་བསྟན་པར་མངོན་སུམ་གྱིས་གྲུབ་བོ། །དེས་
ན་ཚིག་རྐང་དང་པོ་གཉིས་ཀྱིས་སྐྱབས་འགྲོ་མདོར་བསྟན་པ་ནི་གོ་སླའོ། །དེ་ནས་གཉིས་ཀྱིས་ཆོས་ལ་སྐྱབས་སུ་འགྲོ་བ་བསྟན་ཏེ། ཉན་རང་ཕར་ཕྱིན་གྱི་ཐེག་པ་གསུམ་མདོ་ཕྱོགས་ཀྱི་ཆོས་དང། རྣལ་འབྱོར་བླ་ན་མེད་
པའི་རྒྱུད་སོགས་གསང་སྔགས་རྒྱུད་སྡེ་བཞི་པོ་སྤྱི་དང། བྱེ་བྲག་ཏུ་མཁའ་འགྲོ་མའི་རྒྱུད་ཀྱི་རྒྱལ་པོ་བདེ་མཆོག་གི་ཆོས་ལ་སྐྱབས་སུ་འགྲོ་བའོ། །དེ་ནས་གཉིས་ཀྱིས་དགེ་འདུན་ལ་སྐྱབས་སུ་འགྲོ་བ་བསྟན་ཏེ་

[090A]༄༅། །ཁཎྜ་ཀ་པཱ་ལ་སོགས་དཔའ་བོ་དང། རབ་གཏུམ་མ་སོགས་དཔའ་མོ་དང། ཡུམ་བཞི་དང་ཕག་མོ་སྟེ་དབང་བསྐུར་བའི་ལྷ་མོ་རྣམས་ནི་སྔགས་ཕྱོགས་ཀྱི་དགེ་འདུན་དང། བྱང་
སེམས་ཕྱིར་མི་ལྡོག་པའི་བདག་ཉིད་ཆེན་པོ་རྣམས་མདོ་ཕྱོགས་ཀྱི་དགེ་འདུན་ཏེ་དེ་རྣམས་ལ་སྐྱབས་སུ་འགྲོ་བའོ། །དེ་ནས་གཉིས་ཀྱིས་སངས་རྒྱས་ལ་སྐྱབས་སུ་འགྲོ་བ་བསྟན་ཏེ། དཀྱིལ་འཁོར་གྱི་གཙོ་བོ་
ཧེ་རུ་ཀ་དང་སློབ་དཔོན་ངོ་བོ་དབྱེར་མེད་པའི་ལམ་སྟོན་པ་པོ་ལ་དུས་རྟག་ཏུ་སྐྱབས་སུ་འགྲོ་བའོ། །དེ་ནས་ཚིག་རྐང་བཞིས་ཧེ་རུ་ཀ་ལ་སོགས་པའི་དཔའ་བོ་ཐམས་ཅད་དང། རྡོ་རྗེ་རྣམ་པར་སྣང་མཛད་མ་
ལ་སོགས་པའི་རྣལ་འབྱོར་མ་ཐམས་ཅད་དང། བྱང་ཆུབ་སེམས་དཔའ་དཔག་ཏུ་མེད་པ་རྣམས་ལ་ཐུགས་དགོངས་རྩེ་གཅིག་ཏུ་གཏོད་པར་གསོལ་བ་འདེབས་པ་བསྟན་ཏོ། །དེ་ཡང་ཙ་ཞེས་པ་དང་དང་ཡང་
སོགས་ལ་འཇུག་པའི་ཚིག་ཕྲད་ཡིན་ཀྱང། རྣལ་འབྱོར་མ་དང། ཞེས་བསྒྱུར་བ་ལས་རྣལ་འབྱོར་མ་ཡང་ཞེས་བསྒྱུར་པ་འགྱུར་ལེགས་སོ། །དེ་ནས་བཞིས་བདག་གིས་དུས་འདི་ནས་བཟུང་སྟེ་ཇི་སྲིད་
བདེན་གཉིས་དབྱེར་མེད་ཟུང་འཇུག་གི་གོ་འཕང་ལ་གནས་པ་དེ་སྲིད་ཀྱི་བར་དུ་ཟུང་འཇུག་མི་གནས་པའི་མྱང་འདས་ཚངས་པའི་སྒྲས་བསྟན་པ་དེའི་སྤྱོད་པ་སྟེ་རྒྱུ་གཅིག་པུ་གཉིས་པ་གཞན་མེད་པ་ནི་རྩ་ལྟུང་བཅུ་

[090B] །ཞེས་ཁས་ལེན་པ་བསྟན་ཏོ། །ཤེས་རབ་ཀྱི་དམ་ཚིག་བརྒྱད་ནི། བདེ་མཆོག་རྩ་བརྒྱུད་དུ་འབྱུང་བ་སྦ་
དོན་ཀུན་གསལ་དང། འདོད་འཇོ་སོགས་སུ་བཀྲལ་མོད་ཀྱང་ཇི་བཞིན་གོ་དཀའ་བ་ལ་རྗེ་ལྕང་སྐྱ་རོལ་པའི་རྡོ་རྗེས་བདེ་མཆོག་ལུས་དཀྱིལ་གྱི་བསྐྱེད་རིམ་བཀའ་རྒྱ་མར་ཚིག་ལྷུག་ཏུ་གསལ་བར་བཤད་པ་བདག་གིས་
ཚིགས་བཅད་ཉུང་ངུར་བསྒྲིགས་པ་ནི། གཡོན་པའི་ཀུན་སྤྱོད་མི་བརྙས་མཆོད། །མཚན་ལྡན་མིན་ལ་སྙོམས་འཇུག་སྤང། །སྦྱོར་ཚེ་ལྟ་དང་འབྲལ་མི་བྱ། །ཆགས་ལམ་ལ་མོས་འགྱུར་མེད་བྱ། །ཕྱག་རྒྱ་རྣམ་
གཉིས་འདོར་མི་བྱ། །ཕྱི་ནང་ཐབས་ལ་གཙོ་བོར་འབད། །ཀུནྡ་མི་འབྱིན་ཚངས་སྤྱོད་བསྟེན། །བྱང་སེམས་ལེན་ཚེ་སྐྱུག་བྲོ་སྤང། །ཞེས་པའོ། །ཧེ་རུ་ཀ་དཔལ་འབར་བའི་ཞེས་སོགས་ཚིགས་བཅད་གཉིས་
ཀྱི་དོན་ནི། ཐབས་མཚོན་པ་གསལ་བྱེད་སོ་གསུམ་གྱི་ཐ་མ་ཧེ་ལས་ཡབ་དང། ཤེས་རབ་མཚོན་པ་དབྱངས་བཅུ་དྲུག་གི་དང་པོ་ཨ་ལས་ཡུམ་གྱི་ཤིས་བརྗོད་མཛད་པ་ཐབས་ཤེས་མཉམ་པར་སྦྱོར་བའི་དོན་དང། ཧེ་
དང་རུས་ཡུལ་བདག་མེད་གཉིས་དང་ཀས་ཡུལ་ཅན་བདེ་བ་ཆེན་པོའི་ཡེ་ཤེས་དང་དཔལ་གྱིས་བདེ་སྟོང་དབྱེར་མེད་དུ་སྦྱོར་བ་མཚོན་ཞིང། བདེ་སྟོང་དེ་ཉིད་གཟུགས་སྐུའི་རྣམ་པར་ཤར་བའི་སྐུ་ལས་འོད་ཟེར་

[091A]༄༅། །འབར་བའི་རྣམ་པ་ཅན། ཞལ་ནས་བསྡིགས་པའི་གད་བརྒྱངས་ཧ་ཧ་ཞེས་བསྒྲགས་པས་ས་འོག་ས་སྟེང་ས་བླ་གསུམ་རྣམ་པ་དྲུག་ཏུ་གཡོ་བར་བྱེད་ཅིང། ཧཱུཾ་ཧཱུཾ་ཕཊ་ཕཊ་ཀྱི་སྒྲ་སྐད་
དྲག་པོས་ལྷའི་བུ་ལ་སོགས་པའི་བདུད་བཞིའི་ཀླད་པ་འགེམས་པར་བྱེད་པའི་ཡབ་བདེ་མཆོག་འཁོར་ལོ་སྟེ་འཁོར་ལོ་བདེ་མཆོག་གི་སྐུ་གསུང་ཐུགས་ཀྱི་བཀྲ་ཤིས་དེང་གི་དུས་སུ་གནས་འདོར་སློབ་མ་རྣམས་ལ་
སྩོལ་ཅིག་ཅེས་དང། ཨེ་སྟོང་པ་དང་ཝ་ཐབས། ཐིག་ལེས་མཉམ་པར་སྦྱོར་བ་མཚོན་པས་དོན་དམ་པའི་སྔགས་བདེ་སྟོང་གི་ཡེ་ཤེས་གཟུགས་སུ་ཤར་བའི་སྐུ་ཅན། ཨཱ་ལི་ཤེས་རབ་ཀྱི་སྲོག་ཀཱ་ལི་ཐབས་ཀྱི་
ལུས་ལ་ཞུགས་ནས་ཆོས་ཕུང་བརྒྱད་ཁྲི་བཞི་སྟོང་གདུལ་བྱ་ལ་འདོམས་པའི་གསུང་མངའ་བ། ཨ་ཤེས་རབ་ཡུལ་སྟོང་པ་ཉིད་དང་ཐིག་ལེ་ཐབས་ཡུལ་ཅན་བདེ་བ་ཆེན་པོ་ངོ་བོ་དབྱེར་མེད་དུ་སོན་པའི་ཐུགས་མངའ་
བའི་ཡུམ་རྡོ་རྗེ་ཕག་མོའི་སྐུ་གསུང་ཐུགས་ཀྱི་བཀྲ་ཤིས་དེང་འདིར་སློབ་མ་རྣམས་ལ་སྩོལ་ཅིག་ཅེས་པའོ། །ཚིག་དབང་གི་སྐབས་ཀྱི་དངོས་པོ་མེད་པའི་ཆོས་ཉིད་སོགས་ཀྱི་དོན་ནི། བདེན་པའི་དངོས་པོར་གྲུབ་པ་རྡུལ་
ཙམ་ཡང་མེད་པའི་ཆོས་ཉིད་ཀྱིས་འཁོར་འདས་ཀྱི་ཆོས་ཐམས་ཅད་ལ་ཁྱབ་ཅིང། ཆོས་ཉིད་དེ་ནི་ནམ་མཁའ་ལ་ཐོགས་བཅས་ཀྱི་རེག་བྱ་ཡེ་ནས་མེད་པ་ལྟ་བུར་གློ་བུར་གྱི་དྲི་མས་གདོད་མ་ནས་མ་གོས་པ་ཡིན་ལ། དེ་

[091B]ཅེས་པ་སྟེ། དབང་བཞི་པ་ཧྭ་ཤང་གི་སྒོམ་ལ་
ངོས་འཛིན་པ་དང། བདེ་རྐྱང་ལ་ངོས་འཛིན་པ་དང། སྟོང་རྐྱང་ལ་ངོས་འཛིན་པ་དང། བདེ་སྟོང་དབྱེར་མེད་ལ་ངོས་འཛིན་པ་དང། བདེ་སྟོང་དབྱེར་མེད་ལ་ངོས་འཛིན་པ་དང། བདེན་གཉིས་དབྱེར་མེད་ལ་ངོས་འཛིན་པ་སོགས་མང་བས། དེ་རྣམས་དང་
བསྟུན་པའི་འགྲེལ་ལུགས་ཡོད་འདྲ་ཞིང། ཚིག་འདི་རྗེ་རིན་པོ་ཆེའི་རྫོགས་རིམ་དངོས་གྲུབ་སྙེ་མ་དང། སྤྱན་སྔ་ཆོས་དྲུག་གཉིས་སུའང་འགྱུར་མི་འདྲ་ཙམ་འབྱུང་བས་རྒྱུད་འགྲེལ་ལ་བརྟགས་ནས་བདེན་གཉིས་
དབྱེར་མེད་ཟུང་འཇུག་ལ་ངོ་སྤྲོད་ཚུལ་གལ་ཆེ་ཡང། སྤྱིར་བློ་མིག་མི་གསལ་བ་དང། ལྷག་པར་ཕོ་ཉ་ཐོན་པའི་དུས་གཏུགས་ལ་བརྟེན་གང་ཤར་ཐོལ་བྱུང་དུ་བྲིས་ནས་ཕུལ་བ་ལགས་པས་ཞིབ་ཏུ་བརྟག་
པར་མཁྱེན་མཁྱེན་ལགས། ཞུ་འདེགས་བཅས་གུས་པས་འཕྲལ་མར་ཕུལ་



