༄༅། །མཉམ་མེད་ཇོ་བོ་ཆེན་པོའི་ཐུགས་དམ་སྒྲོལ་མ་ཉེར་གཅིག་གི་རྗེས་གནང་གི་ཟིན་བྲིས་བཞུགས་སོ།།

[001A] །ཁྱབ་བདག་འཁོར་ལོའི་དབང་ཕྱུག་བཀའ་དྲིན་མཚུངས་མེད། རྗེ་བཙུན་དགེ་འདུན་བསྟན་འཛིན་རྒྱ་མཚོའི་ཞལ་ནས། སྐྱིད་ཤོད་སྤྲུལ་སྐུ་
ངག་དབང་བསྟན་འཛིན་འཕྲིན་ལས་ཀྱིས་མཛད་པའི་རྗེས་ཆོག་དང། པཎ་ཆེན་གསུང་གི་སྒྲུབ་ཐབས་གཉིས་སྦྲགས་མའི་སྟེང་ནས་ཇོ་ལུགས་སྒྲོལ་མ་ཉེར་གཅིག་
གི་རྗེས་གནང་ཐོབ་སྐབས་བརྗེད་བྱང་དུ་བཀོད་པ། ཉིན་དང་པོར་སློབ་དཔོན་གྱི་གཡས་སུ་སྒྲོལ་མ་ཉེར་གཅིག་གི་རྩ་བར་གྱུར་པའི་སེང་ལྡེང་ནགས་ཀྱི་སྒྲོལ་མའི་
ཚོམ་བུ་ལྗང་ཁུ་རྐང་གསུམ་མཎྜལ་དང་བཅས་པའི་སྟེང་དུ་བཀོད། དེ་ནས་རིམ་བཞིན་རྐང་གསུམ་མཎྜལ་དང་བཅས་པ་དྲུག་གི་སྟེང་དུ་མྱུར་དཔའ་ནས། འབྱུང་

[002A]༄༅། །འདུལ་སྒྲོལ་མའི་བར་མཚོན་ན་དྲུག་རིམ་བཞིན་ཁ་དོག་དམར་པོ། དཀར་པོ། སེར་པོ། སེར་པོ། དམར་པོ། དམར་ནག་གིས་བསྒྱུར། དེ་
རེ་རེའི་མདུན་དུ་དཀར་གཏོར་རེ་བཤམས། མདུན་དུ་ཆུ་གཉིས་ཉེར་སྤྱོད་ཀྱི་མཆོད་པ་བདག་བསྐྱེད་གཅིག་དང། མདུན་བསྐྱེད་བདུན་བཤམས་སློབ་མ་ལ་འབུལ་རྒྱུའི་
ཆུ་གཉིས་ཉེར་སྤྱོད་ཀྱང་སྟ་གོན་བྱས། བླ་མའི་མདུན་དུ་འཐོར་འབྲུ་ལས་བུམ་རྡོར་དྲིལ་སོགས་ཉེར་མཁོའི་ཡོ་བྱད་རྣམས་ལེགས་པར་སྒྲིགས། སློབ་དཔོན་གྱིས་
བདག་བསྐྱེད་གསུང་ཟིན་ནས། སློབ་མ་རྣམས་ལ་ཁྲུས་བྱས་གྲལ་དུ་བསྡད། མཆོད་དཔོན་གྱིས་མེ་ཏོག་བཀྲམ་བསྡུད་བྱས། དེ་ནས། རྡོ་རྗེ་འཆང་ནས་གསུང་

[002B] འོ་ལགས་སོ། མཉམ་མེད་ཇོ་བོ་ཆེན་པོའི་ལུགས་ཀྱི་སྒྲོལ་མ་ཉེར་གཅིག་གི་རྩ་བར་གྱུར་པའི་སེང་ལྡེང་ནགས་ཀྱི་སྒྲོལ་མའི་རྗེས་གནང་ཟབ་མོ་ཞུ་བའི་ཡོན་དུ་མཎྜལ་
འབུལ་བར་ཞུ་ཞེས་གསུང། དེ་ནས་མཎྜལ་ཕུལ་རྗེས་སུ་སློབ་དཔོན་གྱིས་དབུ་ཞྭ་བཞེས། འོ་མ་གྱུར་ནམ་མཁའ་་གསན་པར་ཞུ། གསན་བྱ་དམ་པའི་ཆོས་ནི་ཇོ་ལུགས་སྒྲོལ་མ་ཉེར་གཅིག་གི་རྗེས་གནང་
ལ་དུས་མཉམ་དུ་བསྐུར་བ། སོ་སོར་བསྐུར་བ་གཉིས་ལས་ཕྱི་མ་སོ་སོར་བསྐུར་བ་རྒྱས་པའི་དབང་དུ་བྱས་པ་ཡིན། འདིའི་ལོ་རྒྱུས་ལ། པཎྜི་ཏ་འགའ་ཞིག་བྱ་རྒྱུད་ཡིན་གསུང། པཎྜི་ཏ་ཉི་མ་སྦས་པས་བླ་མེད་དུ་གཏོགས་གསུང་
པ་སོགས་བཞེད་པ་མི་འདྲ་བ་མང་དུ་ཡོད། ཇོ་བོ་ཆེན་པོས་སྐུ་བལྟམས་ཏེ་རིང་པོ་མ་ལོན་པའི་ཚེ། ཕོ་བྲང་གསེར་གྱི་རྒྱལ་མཚན་མཐོན་པོའི་མདོངས་མ་ལ་སྒྲ་ཆེན་པོ་བྱུང་གཟིགས་པས་ཨུཏྤལ་སྔོ་ལྗང་ཞིག་ཡོད་པ་དེ་
སྒྲོལ་མའི་ཕྱག་མཚན་ཡིན་སྟབས་སྐུ་ཚེ་དེ་ལ་སྒྲོལ་མས་རྗེས་སུ་བཟུང་ནས་བསྟན་འགྲོའི་དོན་རྒྱ་ཆེན་སྒྲུབ་པའི་རྟེན་འབྲེལ་འགྲིགས་པ་ཡིན། བོད་ནས་སྔ་ཕྱིར་གདན་འདྲེན་པ་ལྟར་རྗེ་བཙུན་མ་ལ་ཞུས་པས་ཁྱེད་བོད་དུ་
ཕེབས་ན་བསྟན་པ་ལ་ཕན་ཐོགས་པ་དང་ཁྱད་པར་ཨུ་པ་སུ་ཁ་སྟེ། དགེ་བསྙེན་འབྲོམ་ལ་ཕན་པར་གསུང་བ་ལྟར་བོད་དུ་ཕེབས་པ་སོགས་ལུང་བསྟན་ལྟར་བྱུང་ཚུལ་སོགས་ཇོ་བོའི་རྣམ་ཐར་རྒྱས་བསྡུས་མཚམས་པ་ཞིག་

[003A]༄༅། །གསུང་བཤད་གནང། དེ་ནས་རྒྱུད་ནས་གསུང་ཚུལ་ལྟར་སེང་ལྡེང་ནགས་ཀྱི་སྒྲོལ་མ་དེ། ཉེར་གཅིག་གི་གྲངས་སུ་མི་རྩི་ཡང་གཙོ་བོ་ཡིན་པས་རྗེས་གནང་ཉེར་གཉིས་ཡོད། པཎ་ཆེན་
བློ་བཟང་ཆོས་རྒྱན་གྱིས་མཛད་པའི་སྒྲོལ་མ་ཉེར་གཅིག་སོ་སོའི་སྒྲུབ་ཐབས་ཉུང་དུ་ཞིག་ཡོད་པ་དེ་རྗེས་ཆོག་ལ་སྦྲགས་དགོས་གསུང། རྗེས་གནང་གཞན་ལ་བདག་བསྐྱེད་ཐམས་ཅད་དཀྱུས་གཅིག་ལ་གསུང་པ་
ཡིན༑ འདི་ལ་དེ་དང་མི་འདྲ་བར་སེང་ལྡེང་ནགས་ཀྱི་སྒྲོལ་མའི་བདག་བསྐྱེད་གཅིག་པུས་ཆོག་གསུང། དེ་ནས། རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་བཟློས་མཛད་པར་ཞུ། རྡོ་རྗེ་འཛིན་པ་་
ཞེས་སོགས་གསུངས། མཎྜལ་གཏད་པ་ཡིན་པས། གནས་ཁང་འདི་ཉིད་ཀྱང་་སོགས་རྗེས་ཆོག་ལྟར་གསུངས། དེ་དག་གི་སྤྱན་སྔར་དཀོན་མཆོག་གསུམ་ལ་སྐྱབས་སུ་འགྲོ་བ་དང་སྡིག་པ་བཤགས་པ། །
རང་གཞན་གྱི་དགེ་བ་ལ་རྗེས་སུ་ཡི་རངས་གསུམ་སྔོན་དུ་འགྲོ་བའི་སྒོ་ནས་བྱང་ཆུབ་སེམས་དཔའི་སྡོམ་པ་འཛིན་སྙམ་པའི་སྒོ་ནས་འདིའི་རྗེས་བཟློས་མཛད་པར་ཞུ། དཀོན་མཆོག་གསུམ་ལ་་དེས་ལན་གཉིས་
སོང༑ ལན་གསུམ་པའི་འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག་ཅེས་པའི་སྐབས་སུ་སྔར་བྱང་སྡོམ་མ་ཐོབ་པ་ཡིན་ན་ཐོབ་པའི་བག་ཆགས་བཞག་པ་དང། ཐོབ་ཟིན་ཉམས་པ་ཡིན་ན་སོར་ཆུད་པ་དང་

[003B] ཞེས་འཚམས་སྦྱོར་གནང། དེ་ནས། རྗེས་གནང་གི་གཞི་འགོད་པའི་ཆེད་དུ་སློབ་མ་ཁྱེད་རང་རྣམས་ལྷར་བསྐྱེད་པ་
ཡིན་པས་ངེད་ཀྱི་ཚིག་རིས་ལྟར་དམིགས་པ་མཛད་པར་ཞུ། ཨོཾ་བཛྲ་ཨམྲྀ་ཏ་་ཞེས་སོགས་གསུང། སྐུ་གསུང་ཐུགས་ཀྱི་དངོས་གྲུབ་ཞུ་བའི་དོན་དུ་འདིའི་རྗེས་བཟློས་མཛད་པར་ཞུ་དུས་གསུམ་སངས་རྒྱས་ཐམས་
ཅད་ཀྱིས་བདག་ལ་སེང་ལྡེང་ནགས་ཀྱི་སྒྲོལ་མའི་སྐུ་གསུང་ཐུགས་ཞེས་སོགས་སྔ་ཕྱི་འདྲ་ལ་བར་མི་འདྲ་རྗེས་ཆོག་ནའང་མེད་པས་རང་གིས་བསྒྱུར་དགོས་གསུང། ཞེས་སོགས་གསུང། སྐུའི་རྗེས་གནང་
གི་མཇུག་ཏུ་སློབ་མ་ལ་མཆོད་པ་བསྟབས་པའི་ཚེ། མཆོད་དཔོན་གྱིས་མཆོད་པ་བཏེགས་ཏེ་ཕུལ་དེས་འོག་མ་རྣམས་ལའང་རིགས་བགྲེས། མཇུག་ཏུ། དེ་ལྟར་ན་རྗེས་གནང་ཕུལ་གྲུབ་པ་ཡིན་པས་གཏང་
རག་ཏུ་མཎྜལ་འབུལ་བར་ཞུ་གསུང། མཎྜལ་ཕུལ་རྗེས་སུ་ཡིག་བརྒྱ་གསུང་བཞིན་བཞུགས། སློབ་དཔོན་གྱི་མདུན་ཡོལ་པས་བཅད། དེ་ནས་མཆོད་དཔོན་གྱིས་སྒྲོལ་མ་དེའི་མདུན་བསྐྱེད་ཀྱི་མཆོད་པ་
ཁ་གསོས། བླ་མས་མཆོད་བསྟོད་མཛད། རྗེས་གནང་རྗེས་མའི་མདུན་བསྐྱེད་གསུང་ནས། འོ་སྒྲོལ་མ་ཉེར་གཅིག་གི་དང་པོ། དགྲ་བགེགས་ལོག་འདྲེན་གྱི་གནོད་པ་ཞི་བར་བྱེད་པའི་སྒྲོལ་མ་

[004A]༄༅། །མྱུར་མ་དཔའ་མོའི་རྗེས་གནང་ཞུ་བའི་ཡོན་དུ་མཎྜལ་འབུལ་བར་ཞུ། མཎྜལ་ཕུལ། རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་བཟློས་མཛད་པར་ཞུ། རྡོ་རྗེ་
འཛིན་པ་དགོངས་སུ་་ལན་གསུམ་མཎྜལ་གཏད་པ་བསྡུས་པ་བྱས་ན་རུང་མོད་གསུང་ནས། རང་ཅག་རྣམས་གང་དུ་སྡོད་པའི་གནས་འདི་ཡང་ཐ་མལ་པ་འདི་ལྟ་བུ་མ་ཡིན་པར། གཡུ་ལོ་བཀོད་
པའི་དག་པའི་ཞིང་དངོས་ཡིན་སྙམ་པ་དང། བླ་མ་ང་ཡང་སེང་ལྡེང་ནགས་ཀྱི་སྒྲོལ་མ་དངོས་ཡིན་སྙམ་པ་དང། མདུན་གྱི་བསྒྲུབ་བྱའི་ཚོམ་བུ་འདི་ཉིད་ཀྱང་རྗེ་བཙུན་མ་མྱུར་མ་དཔའ་མོ་དངོས་ཡིན་
སྙམ་པ་དང། སྟེང་གི་ནམ་མཁའ་ལ་རྩ་བརྒྱུད་ཀྱི་བླ་མ་ཡི་དམ་སངས་རྒྱས་བྱང་སེམས་ཉན་རང་ཆོས་སྲུང་རྣམས་སྤྲིན་གྱི་ཕུང་པོ་འཁྲིགས་པ་བཞིན་བཞུགས་པའི་སྤྱན་སྔར་བྱང་སྡོམ་འཛིན་སྙམ་
པས་ཚིག་འདི་མཉམ་འདོན་མཛད་པར་ཞུ། དཀོན་མཆོག་གསུམ་ལ་བདག་་སྐུ་གསུང་ཐུགས་ཀྱི་དངོས་གྲུབ་ཞུ་བའི་དོན་དུ་རྗེས་བཟློས་མཛད་པར་ཞུ། དུས་གསུམ་སངས་རྒྱས་་བདག་ལ་
མྱུར་ཞིང་དཔའ་མོའི་སྐུ་གསུང་ཐུགས་ཞེས་སོགས་གོང་ལྟར།།    ༈   

[004B] སྔགས་ཕྲེང་གི་སྐབས་སུ་བསྒྲུབ་བྱ་ཞེས་པའི་ཚབ་ཏུ་རང་གཞན་སེམས་ཅན་ཐམས་ཅད་ཀྱི་ཞེས་ན་ཆོག་མོད་གསུང་ནས་དེ་ལྟར་མཛད་
   ༈    བདག་ལ་གསེར་མདོག་ཅན་མ་ཡི་ཞེས་བསྒྱུར། སྔགས་ཕྲེང་གི་འོད་ཟེར་སྤྲོ་བསྡུ་སོགས་པཎ་ཆེན་
གསུང་ལས་ལེན་དགོས་མང་གསུང།།    ༈    བདག་ལ་ཚེ་འཕེལ་སྒྲོལ་མ་ཡི་ཞེས་བསྒྱུར་
གཙུག་ཏོར་རྣམ་པར་རྒྱལ་མ་ཞེས་བཤད་ན་ཡོངས་གྲགས་ཀྱི་རྣམ་རྒྱལ་མ་ལ་འཁྲུལ་བས་མི་རུང་ཚུལ་གསུང།།    ༈    །
བདག་ལ་ཧཱུཾ་སྒྲ་སྒྲོགས་མ་ཡི་ཞེས་བསྒྱུར། ཆེ་གེ་མོ་གང་ཟག་སྤྱིའི་མིང་ཡིན། སྔགས་སྐད་ལ་ཨ་མི་ཀ་ཟེར། དམིགས་ཡུལ་སྐབས་བབས་ཀྱི་གང་ཟག་གི་མིང་སྦྱར་མ་སྦྱར་གང་བྱས་ཀྱང་རུང་
གསུང།།    ༈    བདག་ལ་འཇིག་རྟེན་གསུམ་རྒྱལ་མའི་ཞེས་བསྒྱུར། འབྱུང་པོ་ཐམས་ཅད་

[005A]༄༅། །བཀུག་སྟེ་དེ་དག་གི་རྒྱུད་ཀྱི་སྡིག་ལྟུང་ཐམས་ཅད་སྲེག་པར་བྱེད་པའི་དམིགས་རྣམ་སྐྱོང་ཚུལ་འདི་དག་ཇོ་བོ་ཆེན་པོའི་ཐུན་མོང་མིན་པའི་ཁྱད་ཆོས་ཡིན་གཞན་ཚོ་ཡིན་ན་མདུན་དུ་
བཀུག་ནས་ཚར་གཅོད་རྒྱུ་རེད་གསུང། དེང་སང་སེམས་ཅན་བསོད་ནམས་དམན་ཞིང་ལས་ངན་སྟབས་དང། རང་རེ་ལྷ་མཆོག་འདི་ལ་ཆ་ཡོད་ཡིན་སྟབས་རིམ་གྲོ་ལ། སྒྲོལ་མ། གདུགས་དཀར་
མདོ་སོགས་སྒྲུབ་དགོས་ཞེས་བཤད་ཚེད་དུང་སྐུ་རིམ་མིག་ལ་འགྲོ་བ་ཅིག་ཟེར། རང་རེ་རྗེ་རིན་པོ་ཆེའི་རྗེས་འཇུག་ཡིན་ཙན་དེ་འདྲ་མི་བྱེད་པར། ལྷ་མཆོག་འདི་ལྟ་བུ་ལ་བློ་སྙིང་གཏོད་དགོས་གསུང། འོད་གསལ་
ཆོས་སྐུ་ཟེར་བ་སྔགས་ཀྱི་ཆོས་སྐུ་ལམ་ཁྱེར་རེད། དེ་དུས་ཅི་ཡང་མི་ཤེས་པ་ཆོས་མེད་སོང་བ་རེད་སྙམ་པ་སྐྱེས་སྲིད། གཏན་ནས་མེད་སོང་བ་ག་ལ་ཡིན། གཅིག་ལ་གཅིག་ཐིམ་ཞིང་དེ་དུས་མ་འོངས་འབྲས་
དུས་ཀྱི་འོད་གསལ་ཆོས་སྐུ་ཐོབ་པའི་རྟེན་འབྲེལ་སྒྲིགས་སོང་སྙམ་ནས་དད་པ་བྱས་ན་སྐལ་བ་བཟང་པོ་རེད། མཇུག་ཏུ། དེ་ལྟར་རྗེས་གནང་དེ་དག་གི་སྐབས་སུ་ཁས་བླངས་པའི་དམ་ཚིག་དང་སྡོམ་པ་རྣམས་
ཚུལ་བཞིན་དུ་བསྲུང་བར་བྱའོ་སྙམ་པའི་སྒོ་ནས་འདིའི་རྗེས་བཟློས་མཛད་པར་ཞུ། གཙོ་བོས་ཇི་ལྟར་་རང་ལུས་བྲན་དུ་ཕུལ་སྙམ་པའི་སྒོ་ནས་རྗེས་བཟློས་མཛད་པར་ཞུ། དེང་ནས་བརྩམས་ཏེ་བདག་

[005B] སློབ་མས་མཎྜལ་ཕུལ། མཆོད་དཔོན་གྱིས་མཆོད་པ་ཁ་གསོས། བླ་མས་
མཆོད་བསྟོད་མཛད། མཐར་བླ་མས་ཕྱག་ཐལ་མོ་སྦྱར་ཏེ་བདག་གིས་ཇི་སྙེད་ཞེས་དང། སྟོན་པ་བླ་ན་མེད་པའི་་ཞེས་དང། ཆོས་ཀྱི་རྒྱལ་པོ་་གྱུར་ཅིག་ཅེས་གྲོལ་བ་རིགས་འགྲོ།།    ༈   
གསུམ་མཎྜལ་དང་བཅས་པ་བདུན་གྱི་སྟེང་དུ་རིམ་བཞིན་ཚོམ་བུ་ནག་པོ། དམར་ནག་དཀར་པོ། དམར་པོ། དམར་སེར། སེར་པོ། དམར་པོ་སྟེ་བདུན་པོ་རིམ་བཞིན་བཤམས། མཆོད་པ་བཤམས་ནས། སློབ་མ་
གྲལ་དུ་འཁོད་པ་ཡན་ཆད་ཉིན་དང་པོ་དང་འདྲ། དེ་ནས། ་བླ་མ་རྡོ་རྗེ་འཆང་ནས་དགྱེས་པའི་འཛུམ་དང་བཅས་འདི་སྐད་གསུང། འོ་ཇོ་བོ་ཆེན་པོའི་ལུགས་ཀྱི་སྒྲོལ་མ་ཉེར་གཅིག་གི་རྗེས་གནང་འབུལ་བ་
ལ་སྟབས་གཅིག་ལ་འབུལ་བ་དང། སོ་སོར་འབུལ་བ་གཉིས་ལས་འདིར་སོ་སོར་འབུལ་བ་ཡིན་ཞིང། ད་རེས་སྐབས་སུ་བབས་པ། གཞན་གྱི་འཁྲུལ་འཁོར་འཇོམས་པའི་སྒྲོལ་མ་ཡིན་པས་
དེའི་རྗེས་གནང་ཞུ་བའི་ཡོན་དུ་མཎྜལ་འབུལ་བར་ཞུ་གསུང། ཕུལ་ཟིན་ནས། འོ་མ་གྱུར་ནམ་མཁའི་་དམ་པའི་ཆོས་ནི་སྒྲོལ་མ་མུ་སྟེགས་པའི་ངན་སྔགས་བཟློག་པ་དང། དེ་མོད་མོ་ཞི་བར་བྱེད་པ་

[006A]༄༅། །སོགས་སྒེར་ཆོས་མང་མོད། སྒྲོལ་མ་ཐམས་ཅད་སེང་ལྡེང་ནགས་ཀྱི་སྒྲོལ་མ་དང་ཐུགས་རྒྱུད་གཅིག་ཡིན། དབྱངས་ཅན་མ་དང་རིག་བྱེད་མ་སོགས་སྒྲུབ་པའི་སྔོན་དུ་སེང་
ལྡེང་ནགས་སྒྲོལ་གྱི་བསྙེན་པ་གཏོང་བ་སོགས་སྔོན་ བོད་གངས་ཅན་ལ་སྒྲོལ་མའི་བཀའ་སྲོལ་མང་དུ་བྱུང་མོད། འདི་ཇོ་བོ་ཆེན་པོ་རྡོ་རྗེ་གདན་ན་བཞུགས་སྐབས་
སྒྲོལ་མ་ལ་གསོལ་བ་བཏབ་ཚེ་སེང་ལྡེང་ནགས་སྒྲོལ་ལ་སྒྲོལ་མ་ཉེར་གཅིག་གིས་བསྐོར་བ་ཞལ་གཟིགས་སྐབས་བསྟོད་པ་མཛད་པ་བསྟན་འགྱུར་ཁྲོད་ན་ཡོད་པ་དེ་དང་མཐུན། རྒྱན་དྲུག་མཆོག་གཉིས་
སོགས་ཀྱིས་ཀྱང་འདི་ཡི་དམ་གྱི་ལྷར་མཛད། དཀོན་མཆོག་འབངས་སོགས་ཀྱིས་སྒྲོལ་མ་ལ་བརྟེན་ནས་འཇིགས་པ་ཞི་བའི་ལོ་རྒྱུས་སོགས་ཏཱར་ན་ཐའི་གསུང་གི་སྒྲོལ་མའི་ལོ་རྒྱུས་གསེར་གྱི་ཕྲེང་
བ་ལས་བྱུང་བ་ལྟར་གསུང་བཤད་ཡིད་འཕྲོག་པ་གནང་ནས་རྗེས་གནང་གི་དོན་དུ་གསོལ་བ་འདེབས་པ་སོགས་དཀྱུས་ལྟར་མཛད། བདག་ལ་འཁྲུལ་འཁོར་འཇོམས་མ་ཡི་ཞེས་བསྒྱུར།།    ༈   
འཇོམས་པའི་སྒྲོལ་མའི་རྗེས་གནང་བདག་ལ་བདུད་དང་དགྲ་འཇོམས་མའི་ཞེས་བསྒྱུར།།    ༈   

[006B]།    ༈   
བདག་ལ་འཇིག་རྟེན་དབང་མཛད་མའི་ཞེས་བསྒྱུར། །སྔགས་ཕྲེང་སྐབས་སུ་དམིགས་པ་བྱེད་ཚུལ་མུ་སྟེགས་པ་དང་བསྟན་པ་ལ་མི་དད་པ་རྣམས་ཀྱི་རྒྱུད་ཀྱི་ཉོན་མོངས་དང་སྡིག་སྒྲིབ་དག་པའི་དམིགས་རྣམ་སྐྱོང་
རྒྱུ་གསུང་ཡོད་པས། གཞན་གྱི་དབང་སྡུད་བྱེད་དང་མི་འདྲ་བ་འདི་བཀའ་གདམས་པའི་ཁྱད་ཆོས་ཡིན་རྒྱུ་རེད་གསུང།།    ༈   
སེལ་བ་མའི་ཞེས་བསྒྱུར།།    ༈   །    ༈   
བྱེད་པའི་མེ་ལྟར་འབར་བའི་སྒྲོལ་མའི་རྗེས་གནང་བདག་ལ་མེ་ལྟར་འབར་བ་མའི་ཞེས་བསྒྱུར། མངོན་རྟོགས་མཎྜལ་གཏད་སྐབས་དང་སློབ་མ་ལྷར་བསྐྱེད་སྐབས་གཉིས་ཀར་འདོན་དགོས་མོད་
མཎྜལ་གཏད་སྐབས་བསྡུས་པ་བྱས་པ་ཡིན་པས་རུང་མི་རུང་མི་ཤེས། བྱང་སྡོམ་གྱི་ཆོ་ག་མཉམ་འདོན་བྱེད་པ་ཨ་ཁུ་རིན་པོ་ཆེའི་ཕྱག་སྲོལ་ཡིན། དེང་སང་གཏན་ནས་མི་འདོན་མཁན་ཡང་ཡོད་གི་

[007A]༄༅། །ཟེར། དེ་འདྲའི་སླ་ཆོས་དེས་བར་བྱེད་མི་རུང་གསུང། རྗེས་གནང་གཞན་ལ་སྟོང་སྦྱངས་བྱས་ནས་རང་སེམས་སྟོང་པའི་ངང་ལ་རྩེ་གཅིག་ཏུ་མཉམ་པར་བཞག་པའི་དམིགས་
པ་བྱེད་པ་ཐུགས་ཀྱི་རྗེས་གནང་གི་དངོས་གཞི་ཡིན། དེ་ཡང་ཡིན་ཏེ། འབྲས་དུས་ཀྱི་ཐུགས་རྣམ་པར་མི་རྟོག་པ་ཐོབ་པའི་རྟེན་འབྲེལ་བསྒྲིགས་པ་རེད། འདི་ལ་སྒྲོལ་མའི་ཐུགས་རྣམ་པར་མི་རྟོག་པའི་ཡེ་
ཤེས་ཕྱག་མཚན་གྱི་རྣམ་པར་མོས་ཏེ་བསྟིམ་པ་ཐུགས་ཀྱི་རྗེས་གནང་དངོས་གཞི་དང། སྟོང་སྦྱངས་བྱས་ནས་འོད་གསལ་ཆོས་སྐུའི་ངང་ལས་མཉམ་པར་བཞག་པ་དེ་བརྟན་ཆེད་ཡིན་པར་གསུང་
དེ་ནས་མཇུག་ཏུ་ཇི་ལྟར་བྱ་བ་སོགས་ཉིན་དང་པོ་དང་འདྲའོ།།    ༈    དཀར་པོ། དམར་པོ། དམར་སེར། དཀར་པོ། དཀར་པོ་
དམར་སེར། དཀར་པོ་རྣམས་བཀོད། དེ་དག་གི་མདུན་དུ་མཆོད་གཏོར་སོགས་ཉིན་སྔ་མ་ལྟར་ལེགས་པར་བཤམས་པ་ནས་སློབ་མ་གྲལ་དུ་འཁོད་པ་ཡན་འདྲ། དེ་ནས་འདི་ལྟར་གསུང། འོ་ཇོ་བོ་ཆེན་པོའི་ལུགས་
ཀྱི་སྒྲོལ་མ་ཉེར་གཅིག་ལས་ད་རེ་སྐབས་སུ་བབས་པ་ཁྲོ་གཉེར་ཅན་གྱི་སྒྲོལ་མའི་རྗེས་གནང་ཞུ་བའི་ཡོན་དུ་མཎྜལ་འབུལ་བར་ཞུ་གསུང། མཎྜལ་ཕུལ་རྗེས། འོ་མར་གྱུར་དམ་པའི་ཆོས་ནི། ད་སྒྲོལ་

[007B] ཉེར་གཅིག་གི་བསྟོད་པ་འདི་རྒྱུད་ཚིག་ཡིན། དེའི་ཤླཽ་ཀ་རེའི་དངོས་བསྟན་གྱི་སྒྲོལ་མ་ཉེར་གཅིག་བྱུང་བ་དེ་སྒྲོལ་མ་ནས་ཇོ་བོ་ཆེན་པོ་ཞེས་བཀའ་གདམས་པ་ཚོས་གསུང། སྒྲོལ་མ་
ཡི་དམ་གྱི་ལྷར་བཟུང་ནས་བསྟན་འགྲོའི་དོན་རྒྱ་ཆེར་སྒྲུབ་པ་སྔོན་བྱོན་རྒྱ་གར་འཕགས་པའི་ཡུལ་ནའང་མང་དུ་བྱུང་སྟེ། ཀླུ་སྒྲུབ་དང། སློབ་དཔོན་ཙན་དྲ་གོ་མི་སོགས་ཀྱིས་སྒྲོལ་མ་ལ་བསྟེན་ཚུལ་ལས་བརྩམས་
ཏེ༑ དེའི་རྣམ་ཐར་རྒྱས་པ་ཞིག་ཅོ་ནེའི་བསྟན་འགྱུར་གྱི་དཀར་ཆག་འཇིགས་མེད་དབང་པོས་མཛད་པ་ལས་བཤད་པ་ལྟར་གསུང། ཐམས་ཅད་མཁྱེན་པ་བཤེས་གཉེན་གྱི་གཏམ་རྒྱུད་བརྟག་བརྟན་ཆོས་འབྱུང་
ལས་བྱུང་བ་ལྟར་གསུང། རང་རེ་བཀའ་གདམས་གསར་མ་པ་རྣམས་ཀྱིས་ཀྱང་སྒྲོལ་མ་ལ་བསྟེན་ནས་དོན་གྲུབ་པ་སོགས་ཀྱི་ལོ་རྒྱུས་ཆེས་ཤིན་ཏུ་མང། གསང་བའི་རྣམ་ཐར་ལས་ཀྱང། དངོས་གྲུབ་འབྱུང་
གནས་རྗེ་བཙུན་སྒྲོལ་མ་དང། །ཞེས་གསུངས་པས་གཞན་ཟབ་མོ་ཞིག་ཡོད་པར་མི་བསམ་པར་ཡིད་ཆེས་སྐྱེད་ནས་གསོལ་བ་བཏབ་ན། ལས་གང་སྒྲུབ་ནའང་སྒྲོལ་མ་ལས་གཞན་མི་དགོས་གསུང་སྟེ་
རྗེས་ཆོག་དཀྱུས་ལྟར་གསུང། དངོས་གྲུབ་ཞུ་སྐབས། བདག་ལ་ཁྲོ་གཉེར་ཅན་མ་ཡི་ཞེས་བསྒྱུར། རྗེས་གནང་ཆོག་ན་བྱང་སྡོམ་འཛིན་མི་ནུས་ན། ཤོ་ལོ་ཀ་དང་པོ་གསུང་ནས་སྨོན་སེམས་ཙམ་འཛིན་པར་

[008A]༄༅། །གསུང་མོད། དེ་ལྟར་རུང་མི་རུང་ཁོ་བོས་མི་ཤེས་པས་དོན་ཅི་ཡིན་དཔྱོད།།    ༈    བདག་ལ་
ཞི་བ་ཆེན་མོ་ཡི་ཞེས་གསུང།།    ༈    རིག་པ་ཧཱུཾ་ལས་སྒྲོལ་མ་ཡི་ཞེས་གསུང།།    ༈   
ཀྱི་ནུས་པ་འཇོམས་པ་དང་དགྲ་དང་ཆོམ་རྐུན་གྱི་འཇིགས་པ་ཞི་བར་བྱེད་པ་འཇིག་རྟེན་གསུམ་གཡོ་བའི་སྒྲོལ་མའི་རྗེས་གནང་བདག་ལ་འཇིག་རྟེན་གསུམ་གཡོ་མའི་ཞེས་གསུང།།    ༈   
དང་ས་བདག་གི་གནོད་པ་ཞི་བར་བྱེད་པ་དུག་ནད་སེལ་བའི་སྒྲོལ་མའི་རྗེས་གནང་བདག་ལ་དུག་ནད་སེལ་བ་མའི་ཞེས་གསུང།།    ༈   
སྡུག་བསྔལ་སེལ་བ་མའི་ཞེས་གསུང།།    ༈   །    ༈   
འབྱམས་སྒྲུབ་པར་བྱེད་པ་འཕྲིན་ལས་ཡོངས་རྫོགས་སྒྲོལ་མའི་རྗེས་གནང་བདག་ལ་ཡོངས་རྫོགས་སྒྲོལ་མ་ཡི་ཞེས་གསུང། དེ་ལྟར་ཇོ་ལུགས་སྒྲོལ་མ་ཉེར་གཅིག་སོ་སོར་ཕྱེ་བའི་རྗེས་

[008B] དཀོན་མཆོག་བསྟན་པའི་སྒྲོན་མེ་ཡན་ཨ་ཁུ་རིན་པོ་ཆེའི་གསན་ཡིག་ལྟར་ལ་དེ་ནས་དཔལ་མང་དཀོན་མཆོག་རྒྱལ་མཚན། སེར་བ་འཇིགས་མད་རྒྱ་མཚོ། དུས་གསུམ་
རྒྱལ་བའི་རང་གཟུགས་བཀའ་དྲིན་མཚུངས་པ་མེད་པ་་རྗེ་བཙུན་དགེ་འདུན་བསྟན་འཛིན་རྒྱ་མཚོ་དཔལ་བཟང་པོ། དེས་ཐུགས་དགྱེས་བཞིན་བདག་ལ་སྩལ་བའོ།། །བཀྲ་ཤིས། དགེའོ།།
