༄༅། །སྐབས་བཞི་པའི་བསྡུས་དོན་རྒྱལ་མཁན་པོ་གྲགས་པ་རྒྱལ་མཚན་པ་ལ་གནང་བ་བཞུགས་སོ། །

[001] །སྦྱོར་བཞིའི་རིན་ཆེན་རྡུལ་བརྩེགས་རི་བོའི་སྤོར། །སྒྲིབ་འབྲལ་དབྱིངས་རིག་དབྱེར་མེད་ལྡིང་ཁང་ན། །ལྔ་ལྡན་ལོངས་སྤྱོད་རྫོགས་པའི་འཆི་མེད་གཙོ། །སྣང་བརྙན་བྱེ་བ་བརྒྱར་
འགྱེད་དེས་སྐྱོངས་ཤིག་གཞི་ཤེས་མཇུག་སྡུད་མདོ་ཚན་བཅུ་དགུ་སོགས། །སྤྱོད་པ་ཁྱད་པར་ཅན་གྱི་ལེའུ་ཡི། །མདོ་ཚན་གསུམ་གྱི་མཁྱེན་གསུམ་རྗོད་བྱེད་སྐབས། །གསུམ་པ་རྫོགས་པ་ཡིན་པར་བསྟན་
ཟིན་ནས། །དེ་ཡང་ཐོས་ཙམ་མིན་པར་བསྒོམ་དགོས་ཕྱིར། །དབང་དུ་བྱ་ཕྱིར་ཡང་ཞེས་གསུངས་པ་ལས། །གཞུང་ལ་སྦྱར་ནས་ཡང་སྒྲ་རྗེས་གཅོད་འཁྲུལ། །ལོ་ཆེན་མཚམས་སྦྱོར་གཞུང་ཚིག་སྔ་གྱི་
ལ༑ ༑ཤེས་དང་སྒོམ་པའི་སྒྲ་ལས་མ་བྱུང་ཕྱིར། །དེ་དེ་ཙམ་ཕྱིར་ཡིན་པས་མི་ཟློས་ལོ། །གང་ཐོས་དེ་ཉིད་བསྒོམ་བྱར་གཞུང་བརྒྱས་འགྲུབ། །ལ་ལ་དང་པོ་གསུམ་དུ་མཁྱེན་གསུམ་གྱི། །རྣམ་པ་མི་གསལ་

[002A] །ཕྱིར་ན་མི་ཟློས་ཟེར། །རྒྱུ་འབྲས་ལ་སོགས་དོན་དང་ལམ་གསུམ་སོགས། །ཤེས་རྣམ་ཅི་རིགས་དེར་ཡང་གསལ་ཕྱིར་མིན།།    ༈   ལུགས་ཡུལ་ངོས་བྱེད་ལས་གསུམ་ཕྱིར་ཏེ། །ཐོབ་
བུར་ཕྱེ་བ་འདིར་བསྡུས་བསྡུས་བསྒོམ་ཕྱིར། །སྐབས་འདིས་ལྷན་ཅིག་གསུངས་ལ་ཐོར་བུའི་དོན། །ཚང་བ་ལས་ཀྱང་ལྷག་ཕྱིར་འདིས་ཆོག་གོ་མ་ཡིན་མཁྱེན་གསུམ་སོ་སོའི་མཚན་ཉིད་དང། །སྒོམ་བྱེད་སྦྱོར་ཤེས་དགོས་
པ་གཞན་ཕྱིར་ཏེ། །ལྡོག་ཆ་ཙམ་དང་སྒོམ་བྱེད་ཀྱིས་བསྙད་ཕྱིར། །གསུམ་པ་བྱེད་ལས་སོགས་ཀྱང་མི་མཚུངས་ཏེ། །དེ་ཞི་བ་དང་གཉེན་པོའི་སྒྲས་བསྟན་ཕྱིར། །རིམས་ནད་ཞི་དང་ཞི་བའི་ཐབས་བརྗོད་བཞིན། །དང་པོ་བསྡུས་
སྒོམ་དོན་ཡང་ལོ་ཆེན་གྱི། །གཞི་ཡི་ཉེར་བདུན་ལམ་གྱི་སུམ་ཅུ་དྲུག། །རྣམ་ཐར་རྣམ་གསུམ་བར་ཆད་མེད་ལམ་བཞི། །དེ་བཞིན་ཉིད་བཅས་དོན་དམ་དོན་གཅིག་ལས། །སྟོང་དང་བདག་མེད་གཞི་ལམ་དབྱེ་བས་བཞི། །

[002B] །ལྔ་པོ་སྟོང་པ་ཉིད་ཀྱི་རྣམ་པའོ། །གཞི་ལམ་དབྱེ་བས་འགོག་ལམ་ཞེ་གཉིས་དང། །རྣམ་པའི་མཚན་མེད་འགོག་ལམ་བར་ཆད་མེད། །ཞེ་ལྔ་མཚན་མེད་དོ་སྨོན་མེད་བཅོ་
བརྒྱད་དེ། །སྡུག་ཀུན་གཞི་ལམ་དབྱེ་བས་བཅུ་དྲུག་སྟེང། །ཀུན་འབྱུང་བར་ཆད་མེད་དང་སྨོན་མེད་དོ། །སྟོང་མཚན་ཐུན་མོང་སྡུག་བསྔལ་དངོས་ཉིད་མེད། །གསུམ་ཀའི་ཐུན་མོང་དེ་བཞིན་ཉིད་རྣམ་སྟེ། །ཐུན་མོང་རྣམ་
ཐར་ཀྱང་བསྡུས་གཙོ་བོ་ནི། །ལྷག་མ་ཆོས་ཅན་རྣམ་པ་བརྒྱ་གཉིས་བཅས། །ངོ་བོ་རྒྱུ་འབྲས་བདེན་སྟོང་སྤྲོས་བྲལ་དུ། །བསྡུས་ནས་བསྒོམ་པ་བསྡུས་སྒོམ་དོན་དུ་འདོད། །དོན་གཅིག་བདེན་མེད་ཡིན་པའི་ཕྱིར་བསམ་ན། །
ལྷག་ལ་ཐལ་བར་འགྱུར་ཞེས་ལམ་སྒྲིག་གསུངས། །མདོ་སྒྲ་ཙམ་ལ་བརྟེན་ནས་མི་རྟག་སོགས། །རང་ལྡོག་མི་འདྲེན་ཆོས་ཉིད་འདྲེན་ན་ཡང། །རང་ལྡོག་ཇི་སྙེད་རྣམ་པར་འདོད་དགོས་ཤིང། །གྲངས་ཕན་ཀུན་རྫོབ་རྣམ་པ་བརྒྱ་
དང་གཉིས། །དངོས་སུའང་ཁྱེད་འདོད་དེ་དག་སྒོམ་མ་མ་མིན་།བསྒོམ་ན་སྒོམ་ཚུལ་འཆད་ཚེ་འཆད་དགོས་ཕྱིར། །འགྲེལ་ཚིག་བསྒྱུར་ནས་སྟོང་ཙམ་བསྒོམ་གསུངས་འགལ། །མི་སྒོམ་རྟག་འཛིན་གཉེན་པོར་མི་རྟག་སོགས་
རིམ་གསུངས་རྩ་བ་འགྲེལ་བ་ཀུན་དང་འགལ། །ཁ་ཅིག་ཞི་ལྷག་ཡུལ་དུ་བསྡུས་འདོད་འཁྲུལ། །སེམས་བསྐྱེད་ཞིག་ནས་ལ་རག་ཧ་ཅང་ཕྱིར། །རང་ལུགས་མཁྱེན་གསུམ་རྣམ་ཀུན་རྣམ་རྫོགས་ཀྱི། །འཛིན་སྟངས་ཡུལ་དུ་སྡུད་

[003A]༄༅། །པ་བསྡུས་སྒོམ་དོན། །སྒྲ་དོན་མ་ངེས་རྣམ་རྫོགས་སྦྱོར་བ་བཞིན།།    ༈    །ཐར་ཆ་ནས་བཟུང་རྒྱུད་ལ་སྐྱེ་རིམ་གཉིས། །དང་པོ་སྦྱར་ས་རྣམ་པ་སྦྱོར་མཁན་
རྟེན༑ ༑སྦྱོར་བའི་ངོ་བོ་སྐྱོན་ཡོན་མཚན་ཉིད་དྲུག་རྒྱས་བཤད་དོན་དང་མདོར་བསྟན་ཤེས་རྣམ་བདུན། །དེར་ཡང་དངོས་དང་སྒོམ་བྱེད་སྦྱོར་རྣམ་གཉིས། །དེ་ཕྱིར་མདོར་བསྟན་རྐང་བ་དང་པོ་ཡིས། །ཟློག་ཕྱོགས་
འགལ་ཟླའི་རྣམ་ལྡན་ཤེས་རྣམ་བསྟན། །རྣམ་བའམ་བྱེ་བྲག་ཅེས་པས་རྟག་འཛིན་དང། །བདེར་འཛིན་ལ་སོགས་སོ་སོའི་བྱེ་བྲག་གི་།ངོས་སྐལ་གནོད་བྱེད་འཛིན་སྟངས་འགལ་བ་བསྟན། །མཚན་ཉིད་ཅེས་པས་
འཛིན་སྟངས་འགལ་བ་དེ། །གོང་དུ་བཤད་པའི་ཤེས་རྣམ་སྦྱོར་རྣམ་གཉིས། །གཉེན་བོར་འཇོག་བྱེད་མཚན་ཉིད་ཡིན་བར་གསུངས། །ཁ་ཅིག་རྣམ་པའི་མཚན་ཉིད་འཆད་བྱེད་དུ། །བྱེད་པ་རྣམ་བཤད་ལས་ནི་བཀག་གོ་ཟར། །
བདེན་བཞིའི་སྟེང་དུ་རྟག་འཛིན་ལ་སོགས་པ། །འཇོམས་བྱེད་གཉན་པོར་འགྱུར་ཚུལ་མ་སྦྱར་བར། །རྣམ་བ་ཤེས་རབ་བོ་ཞེས་འདྲ་ཁ་ཡན་ཙམ། །བཤད་ན་དགོས་བསྟོར་བདེ་དོན་ཡིན། །དེ་ཕྱིར་གཞི་མེད་རྣམ་པར་མ་སོང་བར། །རྣམ་
བའི་དོན་དུ་མཛད་པ་ཡབ་སྲས་མཐུན། །ཚིག་གསལ་གཞི་ཡིས་གཞི་ཤེས་ཤེས་པ་ཞེས། །ལམ་དང་རྣམ་པས་རྣམ་མཁྱེན་བསྟན་ནོ་ཟེར་།རྣམ་པ་དེ་ལ་ཀུན་མཁྱེན་ཉིད་གསུམ་གྱི། །ཤེས་རྣམ་རྩ་བར་གསུངས་ཕྱིར་མཐའ་རྐྱང་

[003B] །རྗེ་སོགས་ལས་དང་བྱེད་པའི་རྣམ་པ་ལ། །དོན་རྣམ་ཤེས་རྣམ་ཐ་སྙད་རིམ་སྦྱར་བ། །གསུང་རབ་ཐ་སྙད་མིན་ཞེས་ཁ་ཅིག་ཟེར། །རྩ་བར་འཕགས་པའི་བདེན་པ་བཞི་དག་གི་རྣམ་པ་ཞེས་པས་དོན་རྣམ་གསལ་བར་གསུངས། །དེ་བཞིན་ཤེས་པའི་
རྣམ་པའང་ཡེ་ཤེས་ཀྱི། །རྣམ་བཞེས་ནི་རིག་བྱིན་གསུངས་ཕྱིར་རོ། །དོན་རྣམ་ཤེས་རྣམ་གཉིས་ལས་བསྒོམ་བྱ་དངོས། །གང་ཡིན་ཁ་ཅིག་རྩོད་པ་དོན་ཆུང་སྟེ། །མི་རྟག་བསྒོམས་པས་དེ་བློ་སྒོམ་འགྱུར་ཞིང། །སྟོང་ཉིད་བསྒོམས་ལ་ཤེར་ཕྱིན་བསྒོམས་གསུངས་
ཕྱིར༑ ༑ཁ་ཅིག་མཐོང་ལམ་བར་ཆད་མེད་ལམ་གྱི། །ཡེ་ཤེས་བསྒོམས་ན་ཤེས་བསྒོམ་འགྱུར་ཟེར། །མ་ངེས་དེ་ལྟ་མིན་ན་ཡེ་ཤེས་དེར་།མཉམ་པར་བཞག་བློ་མེད་བར་ཐལ་བར་འགྱུར། །ཁྱེད་ཅག་བསྒོམ་བྱར་བྱས་ན་འཛིན་སྟངས་སུ། །བྱེད་དགོས་སྙམ་པ་འདི་ཡིས་ནོངས་
པའི་ཕྱིར། །སྒོམ་ཚུལ་སྣ་ཚོགས་དབྱེ་བ་ཤེས་དགོས་ཏེ། །སྟོང་དང་བདེན་བཞི་འཛིན་སྟངས་ཡུལ་བྱས་བསྒོམ། །བྱམས་སོགས་ཡུལ་ཅན་ངོ་བོར་བསྐྱེད་ནས་བསྒོམ། །ཚོགས་ལ་དབང་སྟོབས་རྗེས་མཐུན་རྣམ་པས་བསྒོམ། །སོ་སྐྱེས་མཁྱེན་གསུམ་རྟོགས་
རིགས་སྒོ་ནས་བསྒོམ། །ཕལ་བས་དངོས་བརྒྱད་མཚན་ཉིད་རྗེས་དཔྱོད་བསྒོམ། །རྒྱལ་ཀུན་གསང་གསུམ་སྨོན་ལམ་རྣམ་པས་བསྒོམ། །ལ་སོགས་འཕྲོས་དོན་སྣ་ཚོགས་ཤེས་པར་བྱ། །རང་ལུགས་འཛིན་སྟངས་ཡུལ་རྣམ་ཤར་བའི་སོགས། །རང་གི་མི་མཐུན་ཕྱོགས་ལ་
གནོད་བྱེད་ཀྱི། །ཆ་བཞག་རིག་པ་གཉེན་པོའི་མཚན་ཉིད་དེ། །ཆ་བཞག་འཛིན་སྟངས་མི་གསལ་ཁ་ཅིག་དང། །རང་གི་མི་མཐུན་ཕྱོགས་མེད་རྣམ་མཁྱེན་སྡུད། །འདིར་བསྟན་དེ་ནི་འདིར་བསྟན་གཉེན་པོའི་དོན། །ཆ་བཞག་མ་སྨོས་སྦྱོར་རྣམ་གཙོ་ཕྱིར་དཔྱད།་༄༅། །གཉེན་པོ་ལམ་ཞུགས་ཁོ་ནར་འདོད་མི་རིགས། །སྤོང་གཉེན་ཙམ་མིན་གཉེན་པོ་སྣ་ཚོགས་ཏེ། །གང་གང་སྐྱོན་མཐོང་རྣམ་པར་སུན་འབྱིན་གཉེན། །རྐུན་པོ་འབྱིན་འདྲའི་སྤོང་གཉེན་བར་ཆད་མེད་།བྲལ་
ཐོབ་འཛིན་པའི་གཞི་གཉེན་རྣམ་གྲོལ་ལམ། །དེ་ཡན་ཁྱད་པར་ལམ་རྣམས་ཐག་བསྲིང་གཉེན། །བྱེ་སྨྲ་རྣམ་གྲོལ་ལམ་ཡང་འདིར་འདོད་ལོ། །གཞན་ཡང་ཚུལ་ཁྲིམས་སྐྱེས་བུ་ཆུང་དུར་ཡང། །ཡོད་ཕྱིར་གཉེན་པོ་མིན་ན་མཛོད་སོགས་ལས། །མཆན་
ཉིད་མི་མཐུན་ཕྱིར་རང་འབྱུང་བཞི་དང། །མི་མཐུན་གཉེན་པོས་རིང་པ་ཁྲིམས་དང་འཆལ། །ཤར་ནུབ་ཡུལ་གྱི་རིང་ཞིང་འདས་མ་འོངས། །དུས་ཀྱི་རིང་སྟེ་བཞི་གསུངས་གཉིས་པར་འགལ། །ཁ་ཅིག་གཉེན་པོ་ཡིན་ན་སྤང་བྱར་དེར། །འཛིན་སྟངས་དངོས་
འགལ་དགོས་འདོད་འཁྲུལ་པ་སྟེ། །འདུ་ཤེས་ཀུན་མཆོག་མི་རྟག་འདུ་ཤེས་སུ། །གསུངས་ཕྱིར་བདེན་འཛིན་གཉེན་པོར་གཞོལ་ཕྱིར་དང་།བདག་མེད་རྣམ་གཉིས་རྟོགས་པའི་ཡེ་ཤེས་གཉིས། །ཆགས་བར་དངོས་འགལ་ཡིན་བ་ཆགས་བ་དེ།།
འཛིན་པ་གཉིས་ཕྱིར་སྒྲིབ་བ་གཉིས་ཀར་འགྱུར། །ཁ་ཅིག་མདོ་ཡིས་དོན་རྣམ་ཙམ་བསྟན་ཟེར། །མ་མཆིས་ཞེས་པས་དོན་དང་ཤེར་ཕྱིན་ཞེས། །ཤེས་རྣམ་གསུངས་ཤིང་གཞན་ཡང་ཅི་རིགས་བར། །རྒྱལ་དང་རབ་འབྱོར་གཉིས་ཀྱིས་དོན་ཤེས་ཀྱི། །རྣམ་
པ་གཉིས་ཀ་གསུངས་ཕྱིར་མི་འཐད་དོ། །ལ་ལ་རྒྱས་བཤད་ཤེས་རྣམ་གཙོར་བསྟན་ཏེ། །ལམ་གྱི་རྣམ་བ་དེ་སྙེད་བསྟན་ཕྱིར་ཟེར་།ཤེས་རྣམ་ཡིན་ཀྱང་སྐབས་འདིར་ཤེས་རྣམ་དུ། །བྱས་ཏེ་མ་བསྟན་ཕྱིར་ན་མི་འགལ་ལོ། །ཁ་ཅིག་གཉེན་པོར་འཛིན་

[004B] །བར་ཆད་མད་ལ་འཛིན་སྟངས་འཆར་འགྱུར་ཞིང། །འདོད་ན་རང་ཡུལ་འཆར་རམ་ཞེན་མིན། །ཡུལ་ལ་དམིགས་ཡུལ་ལ་སོགས་སྣ་ཚོགས་ཤིང། །འཛིན་སྟངས་བདག་མེད་ཕྲ་རགས་གང་རུང་ཕྱིར། །ཚིག་ལ་གཟབ་ཅིང་ཤུགས་ཡུལ་གསུངས་
པ་དབྱད། །རྒྱས་པར་བཤད་གསུམ་དང་པོ་གཞི་ཤེས་ལ། །གྲུབ་འཕྲལ་འགྱུར་ལྡོག་མི་རྟག་མེད་པའི་དོན། །དོན་དམ་རྨོངས་པའི་ཉེར་ཡིན་སྡུག་བསྔལ་ཏེ། །ཡང་ན་སྐད་ཅིག་ལས་ལྷག་མི་སྐྱེ་དང། །བདག་དབེན་བདག་གི་བ་ཡིས་མི་བརྫི་བཞི། །སྲེད་པ་བདེན་
མེད་ཀུན་འབྱུང་ནམ་མཁའ་འདྲ། །རབ་ཏུ་སྐྱེད་བྱེད་ཚུལ་བཞིན་མ་ཡིན་པའི། །ཡིད་བྱེད་རྟོག་དཔྱོད་ལ་སོགས་བརྗོད་དུ་མེད། །ཡང་ན་རྟོག་དཔྱོད་མེད་ཕྱིར་རྗོད་བྱེད་མེད། །ཡང་སྲིད་རྐྱེན་གྱིས་ཚོར་སོགས་མིང་བཞི་མེད། །འགོག་བ་གཞན་གྱི་རྒྱུད་དུ་
འགྲོ་བ་མེད། །གཏན་དུ་ཞི་ཕྱིར་རྐྱེན་གྱིས་མི་འཕྲོག་སྟེ། །དག་སྙིང་གཟུང་མེད་ལ་སྦྱར་གསེར་འཕྲེང་བཞེད། །ཆོས་དབྱིངས་ཉིད་ཕྱིར་ཐར་བ་མི་ཟད་དེ། །ཆོས་ཉིད་དྲི་བྲལ་འགོག་བ་སྐྱེ་བ་མེད། །ལམ་ལ་ཉོན་སྒྲིབ་གཉེན་པོ་རྣམ་བཞི་སྟེ། །ལམ་སྒོམ་བྱེད་པོ་
དོན་དམ་རིག་བ་བོ། །གོང་མར་འཕོ་བོ་ཉོན་མོངས་འདུལ་བ་བོ་།བདག་མེད་རྟོགས་པའི་མཐོང་ལམ་ཟག་མེད་བཞི། །འཕོ་བ་རྒྱན་བཟང་འཆི་འཕོར་བཤད་ཀྱང་མིན། །ཉོན་མོངས་གཉེན་བོ་རྫོགས་ཕྱིར་ལྷག་བཅུ་གཅིག་འོས་མེད་རིགས་པས་ཤེས་སྒྲིབ་
གཉེན་པོར་འགྲུབ། །དེ་སྤངས་དཀའ་ཕྱིར་མཐོང་སྒོམ་གཉིས་ཕྱེ་བར། །མཉམ་གཞག་གཙོ་དང་མཉམ་རྗེས་སྤེལ་མ་རུ། །དུས་རིང་འབྱུང་ཕྱིར་ཟག་མེད་ཟག་བཅས་འབྱེད། །སློབ་དཔོན་ལམ་འདིས་རང་རྒྱལ་སྡུད་བའི་ཕྱིར། །ཤེས་སྒྲིབ་གཉེན་པོ་གསུངས་

[005A]༄༅། །ལ་ལོ་ཆན་གྱིས། །རང་རྒྱལ་སྡུད་དགོས་ཞེས་བ་ཤེས་རྣམ་གྱི། །དབང་བྱས་ཡིན་ན་དོན་རྣམ་བཤད་སྐབས་འཆོལ། །དོན་རྣམ་ཡིན་ན་དེ་འདི་ག་ལ་དགོས། །བདེན་པ་དང་པོ་གསུམ་དང་མཚུངས་ཞེས་ཟེར། །རྒྱལ་
བས་སྡུག་ཀུན་སྤོང་ཕྱིར་ལམ་བསྒོམ་ཞེས། །གདམས་ཏེ་བསྐྱེད་བྱར་ཡིན་གྱི་ཤེས་བྱར་མིན། །འདིར་ཡང་གཞི་ཤེས་འབའ་ཞིག་སྐབས་ཡིན་ཕྱིར། །ལམ་འདིས་གཞི་ཤེས་རང་གི་ངོ་བོའི་སོགས། །མཚོན་སླད་རང་ཡིན་ཚུལ་གྱིས་བསྡུས་བས་ན། །དམིགས་པར་བསྡུས་
པའི་ཚུལ་དང་གལ་མཚུངས། །གལ་ཏེ་ཁྱོད་ལྟར་དམིགས་པའི་དབང་བྱས་ཀྱང། །ཉན་རང་རང་རྒྱུད་ལུས་ཚོར་སེམས་ཆོས་ཙམ་།དམིགས་ཕྱིར་དམན་ཞེས་དབུས་མཐའི་འགྲེལ་བར་གསུངས། །འཕགས་པས་འདིའི་ཞེས་དགག་ཚིག་མ་མཛད་ཕྱིར། །ཐེག་
པ་གཉི་གའི་ཤེས་སྒྲིབ་གཉེན་པོ་ཀུན། །བཞེད་ཀྱི་སློབ་དཔོན་ལྟར་མིན་གསུངས་པ་ཡང། །མི་རིགས་དེས་ཀྱང་མཐོང་སྒོམ་ཉིད་གསུངས་ཕྱིར། །ཚིག་གསལ་ཕྱི་མ་འདི་གཉིས་སྒོམ་གཅིག་བུར། །གསུངས་པ་འགྲེལ་ཆུང་འགྱུར་ལ་བདེ་འདྲ་ཡང། །སྣང་བ་
གཉིས་དང་མི་མཐུན་ཕྱིར་ན་དོར། །དེ་ཡང་སྒོམ་ལ་ངོ་བོ་ཉིད་མེད་ལྔ། །མཐོང་ལ་ཕྱི་དོན་ཀུན་ཉོན་རྣམ་བྱ་བ་དང། །བག་ཆགས་དབྱེ་བའི་སྤྲོས་དང་རྟོགས་པའི་རློམ། །ཕྱི་དོན་རྟོགས་པ་ཐོབ་ཟིན་ཉམས་མེད་དྲུག་ཐ་མར་གསེར་འཕྲེང་སྟོང་ཉིད་མི་གཡོ་གསུངས། །འདི་
དག་ལེགས་ལྡན་འདོད་ཚུལ་ལམ་སྒྲིག་གསལ། །འདིར་བསྟན་གཙོ་བོ་རྣམ་གཞག་རྟེན་ཤེས་ནས། །རྗེས་སུ་གཟུང་ཕྱིར་སེམས་དཔའི་བསྐྱེད་བྱ་ཙམ། །ཡིན་ཕྱིར་དམན་ལ་མིན་ཞིང་བརྒྱལ་ལའང་མིན། །སྐབས་འདིར་གཙོར་བསྟན་ལམ་ཤེས་འྗ་གཞི་ཤེས་ཉིད། །

[005B] །ཟིན་བའི་ཐེག་དམན་ཤེས་རབ་རྟོགས་རིགས་ཏེ། །གཞི་ཤེས་དམིགས་ལ་ལོག་ཞུགས་གཉེན་པོར་འདོད། །གཞི་ཤེས་དམིགས་པར་ལོག་ཞུགས་བདེན་འཛིན་ཡང། །ཡོད་ཅིང་མི་རྟག་རྟོགས་བློ་དེའི་གཉེན་བོར། །མི་རིགས་འདིར་
བསྟན་གཉེན་བོ་རྣམ་པའི་དོན། །སྔར་བཤད་བཞིན་དུ་འཛིན་སྟངས་འགལ་དགོས་ཤིང། །གཉེན་བོ་ཙམ་ལ་བསམ་ན་སྐབས་འཆོལ་ཕྱིར་།གང་གི་གཉེན་བོ་བྱ་ཡུལ་སྒྲིབ་བ་ལ། །མཚན་ཉིད་ཟུར་དུ་ཆ་བཞག་མ་སྨོས་པར། །ཐར་དང་ཐམས་ཅད་མཁྱེན་ལ་བར་
གཅོད་སྒྲིག་རིམ་བཞིན་སྒྲིབ་གཉིས་དོན་དུ་ཁ་ཅིག་འདོད། །བཞན་དག་སྔ་མའི་སྐྱོན་དུ་བདེན་འཛིན་འཕེན། །འཇིག་ཚོགས་ལྟ་བའི་གདོན་གྱིས་བྱང་ཆུབ་མཆོག་ཐོབ་ལ་བར་དུ་གཅོད་ཕྱིར་སྔ་མ་ཞིག་དགྲ་བཅོམ་བདེན་འཛིན་ལྡན་ཕྱིར་གནོད་ཙམ་གྱིས། །བར་གཅོད་
མི་དགོས་ཕྱིར་ན་གཞན་དེའང་ཁེགས། །སྒྲིབ་དེ་གཉིས་སུ་ངེས་ཀྱང་མ་ཁྱབ་སྟེ། །སྟོབས་ཀྱི་སྒྲ་དོན་དབང་བོའི་རྡོ་རྗེ་བཞིན། །གང་ལ་ཐོགས་པ་མེད་ཚུལ་འཆད་བའི་སྐབས། །གནས་དང་གནས་མིན་མཁྱེན་པ་ལ་སོགས་དྲུག་ཤེས་སྒྲིབ་གོ་ཆས་འཐུམས་པས་འབིགས་
བྱེད་དང། །བསམ་གཏན་རྣམ་པར་མཁྱེན་སོགས་ཁམས་གཅོད་པའི་།སྙོམས་འཇུག་སྒྲིབ་པའི་རྩིག་བ་གཞིག་བྱེད་གསུམ། །སྲིད་པའི་འདབ་རྒྱས་ཉོན་མོངས་ལྗོན་ཤིང་ཆེ། །གཅོད་བྱེད་ཟག་ཟད་སྟོབས་སུ་རྒྱུད་བླར་གསུངས། །འོན་ཀྱང་བྱིང་ཕྲ་དགེ་ལ་རགས་
པ་ནི། །མསྒྲིབ་ལུང་མ་བསྟན་དུ་བཤད་བའི་ཕྱིར། །སྒྲིབ་གཉིས་པས་གཞན་སྙོམས་འཇུག་སྒྲིབ་གང་དབྱད། །སྙོམས་འཇུག་སྒྲིབ་ལ་སྒྲིབ་བས་ཁྱབ་གསུངས་ཤིང། །ལས་སྒྲིབ་དེ་པས་བཟློག་ཕྱིར་དེ་ཉིད་ལ། །ངོ་ཚ་ཁྲིལ་མེད་དང་ལྡན་མེད་དམ་དཔྱད། །གཞན་ཡབ་

[006A]༄༅། །སྒྲིབ་པའི་འཇོག་ཚུལ་དུ་མ་སྟེ། །དབུས་མཐའ་རྩ་འགྲེལ་སྒྲིབ་པའི་ལེའུ་ལས། །སྒྲིབ་བ་ཆེན་པོ་ནས་བཟུང་ཕར་ཕྱིན་དང། །ཁྱད་པར་འགྲོལ་སྒྲིབ་བཅས་བཅུ་གསུངས་ཤིང། །དེ་མི་ཐ་མ་གཉིས་ཀྱིས་བསྡུས་པ་ཡི། །ཀུན་
རྨོངས་ཉེར་གཉིས་བཅུ་གཅིག་གནས་ངན་ལེན། །སྒྲིབ་གཉིས་ལས་གཞན་ཁ་ཅིག་ཆགས་སྒྲིབ་དང། །ཐོགས་སྒྲིབ་གཉིས་ཀྱང་སྒྲིབ་གཉིས་ལས་གཞན་ཟེར། །མི་འཐད་ཇི་ལྟ་ཇི་སྙེད་ལ་རྨོངས་པའི། །ཆ་ནས་ཕྱེ་ཡང་ཤེས་སྒྲིབ་དང་གཅིག་ཕྱིར། །ཁ་ཅིག་
འདོད་ཆེན་ཆོས་ལ་སྡང་བ་དང། །སུ་སྟེགས་བདག་ལྟ་ཉན་ཐོས་འཇིག་སྲེད་དང། །རང་རྒྱལ་བརྩེ་མེད་སྒྲིབ་བྮིའང་གཉིས་མིན་ཟེར། །སྔ་གཉིས་སྲིད་མཐར་ལྟུང་བྱེད་ཉོན་སྒྲིབ་དང། །ཕྱི་གཉིས་ཞི་མཐར་ལྟུང་བྱེད་བདེན་འཛིན་གཙོ། །གཉེན་པོ་མོས་
པ་ལ་སོགས་བཞི་ཡི་འབྲས། །གཙང་བདེ་རྟག་བདག་དམ་པའི་ཕར་ཕྱིན་བཞི། །གཞི་ཤེས་བཞིན་དུ་རང་གི་དམིགས་རྣམ་གཅིག་བྱས་ནས་ཉམས་ལེན་གཞི་ཤེས་སྦྱོང་བའི་དོན། །དམིགས་པ་བདེན་བཞི་རྣམ་པ་གཞི་ཤེས་ཀྱི། །འཛིན་སྟངས་ཉེར་བདུན་གང་
རུང་སྒོམ་པ་ཡི། །རབ་ཕྱེ་སེམས་དཔའི་སྦྱོར་བ་འདིར་དངོས་སུ་།གཙོར་བསྟན་སེམས་དཔའི་གཞི་ཤེས་སྦྱོར་བའི་དོན། །དེ་དག་དོན་ལ་ཁ་ཅིག་ཤེས་སྒྲིབ་རགས། །ཤེས་སྒྲིབ་མིན་ཏེ་རགས་པ་ཡིན་པའི་ཕྱིར། །བདག་འཛིན་རགས་པ་བདག་འཛིན་མིན་
བཞིན་ཟེར། །ཤེས་སྒྲིབ་ཡིན་བ་རྣམ་དག་སྐབས་ཀྱིས་འགྲུབ། །ཁ་ཅིག་བྱེད་པོ་བདག་མེད་རྟོགས་སོགས་བཞི། །བཅོ་ལྔར་དབྱི་བའི་དོན་རྣམ་མ་ཡིན་ཏེ། །ལམ་གྱི་རྣམ་པ་སྒོམ་བྱེད་ཡིན་ཕྱིར་ཟེར། །མ་ངེས་ལམ་སྟེང་འདིར་བསྟན་དོན་རྣམ་ལ། །ལམ་དེའི་འཛིན་སྟངས་

[006B] །དེ་ལྟར་མེད་པ་ནས་བཟུང་མི་གཡོའི་བར། །གཞི་ལ་སྦྱར་བྱིར་ལམ་ལ་མཚམས་འབྱེད་བྱེད་།དངོས་སུ་མེད་ཀྱང་འདོད་ཆགས་བྲལ་རྣམ་ནས། །དངོས་མེད་དངོས་ཉིད་བར་ཞེས་དོན་གྱིས་འཐོབ། །རྒྱུད་བླར་མངོན་རྟོགས་རིམ་དང་འདིར་གསུངས་
པ༑ ༑རྒྱུ་འགྲེས་དོན་རིམ་ཕྱིར་ན་འགལ་བ་མེད། །ཀུན་འབྱུང་སྤོང་གཉེན་སྒོ་ནས་རྣམ་པ་བརྒྱད། །ལམ་ལ་དམ་བཅའ་འཐད་པའི་སྒོ་ནས་བདུན། །སྡུག་བདེན་རང་སྤྱིའི་སོགས་ལྔ་འགོག་བདེན་ལ། །སྟོང་ཉིད་སྒོ་ནས་རྣམ་པ་བཅུ་དྲུག་སྟེ། །རྣམ་བཤད་ལྟར་ན་
ཕན་ཡིན་རྣམ་པས་སོ། །དང་པོ་བདག་མེད་མངོན་མཐོང་ཡེ་ཤེས་དེ་།མ་འོངས་ལ་འདུན་མི་འབྲལ་འདོད་ཆགས་དང། །ཡང་སྲིད་ལ་དགའ་གསུམ་གྱི་གཉེན་པོ་སྟེ། །ཐོབ་འདོད་ཆགས་བྲལ་ཞེན་བས་མི་གནས་དང། །སྲེད་བཞི་པའི་ཡེ་ཤེས་གསུམ་ཡིན་ཕྱིར། །
གསེར་འཕྲེང་འདུན་པ་ཡུལ་ངེས་ལ་གསུངས་དཔྱད། །དེ་བཞིན་ཆགས་སྡང་རྨོངས་གསུམ་གཉེན་པོ་སྟེ། །དེ་ཡི་ཞེན་ཚུལ་མེད་བའི་རྣམ་ཅན་ཕྱིར། །བདག་འཛིན་གྱུར་བའི་ཞེ་སྡང་འདི་ཡིས་འགྲུབ་།གཙང་བདེ་སོགས་གསུམ་ཀུན་རྟོག་གཉེན་པོ་སྟེ། །ཀུན་
ནས་ཉོན་མོངས་ཞེན་ཡུལ་མེད་རྟོགས་ཕྱིར། །རང་དབང་སེམས་ཅན་ཉིད་དུ་མངོན་ཞེན་བའི། །གཉེན་པོ་ཡིན་ཏེ་དེ་མེད་མཐོང་ཕྱིར་རོ། །དེ་ལྟར་མདོ་ལས་ཀུན་འབྱུང་སྤང་བྱ་རུ། །ཤེས་ཕྱིར་དངོས་སུམ་བསྟན་གཉེན་པོ་བརྒྱད། །བསྟན་ཏེ་འདིར་ནི་སྤོང་གཉེན་སྦྱར་ནས་
གསུངས༑ ༑ལམ་སོགས་གསུམ་གྱི་དངོས་དང་འཐད་པ་ནི། །སེམས་ཅན་ཚད་མེད་ཐར་བའི་གོ་འབྱེད་དེ། །སྲིད་བཞིའི་མཐའ་དང་མ་འབྲེལ་འབྱེད་ཕྱིར་རོ། །ཆོས་དབྱིངས་ངོ་བོར་ཐ་དད་མེད་རྟོགས་ཏེ་།གཞན་མཆོག་མི་འཛིན་རྫོགས་བྱང་སྒྲུབ་ཕྱིར་རོ། །ཡོན་ཏན་

[007A]༄༅། །བསྒྲུབས་ཀྱང་རྣམ་པར་མི་རྟོག་སྟེ། །ཐོབ་དང་མ་ཐོབ་གཞལ་དུ་མེད་རྟོགས་ཕྱིར། །འདིའི་མདོར་ཆད་མའི་ཐ་སྙད་གསུངས་བར་ནི། །ཉི་སྣང་དྲངས་ཕྱིར་ཤེས་རབ་རིན་ཆེན་སོགས། །ཚད་མ་ཕྱོགས་གླང་ཡབ་སྲས་བློས་བྱས་ལས། །རྒྱལ་
བསམ་གསུངས་ཐལ་རང་མི་འདོད་ཅེས། །སྨྲ་བ་ཁེགས་སོ་འོན་ཀྱང་བརྒྱད་སྟོང་དང། །ཉི་ཁྲི་རྒྱན་སྣང་སོགས་སུ་ཚད་མེད་ལ་།བསྒྱུར་ཅིང་ཉི་སྣང་ལས་ནི་འདི་ལྟར་གསུངས། །ཆགས་མེད་རྣམ་པར་མངོན་མཐོང་ངེས་འབྱིན་ཏེ། །འཐད་བ་མ་གསུངས་གདུལ་བྱ་ཉེ་བའི་དབང། །འོ་
ན་གསེར་འཕྲེང་རྣམ་བ་ཉེར་བདུན་དང། །སོ་དྲུག་དག་ལ་དམ་བཅའ་འཐད་པའི་མདོ། །གྲངས་མཉམ་ཡོད་ཅིང་རྣམ་མཁྱེན་རྣམ་པ་ཡི་།བྱང་ཕྱོགས་སྡེ་ཚན་བདུན་ལ་མདོ་བདུན་དང། །སོ་བཞིའི་རྣམ་ཐར་སྙོམས་འཇུག་སྤོང་ལམ་ལ། །རེ་རེ་ལྟག་མ་བཅུ་གསུམ་རེ་རེ་
སྟེ། །སོ་དགུའི་སྡེ་ཚན་བཞི་དང་ཐ་མ་གསུམ། །སོ་སོར་བྱས་བའི་བདུན་གསུངས་ཅི་ཞེ་ན། །མདོ་ལས་ནམ་མཁའི་རང་བཞིན་ཉིད་ཕྱིར་ཞེས། །འཐད་པ་གསུངས་ཀྱང་དེར་བསྟན་རྣམ་པ་ནི། །དམ་བཅའི་རྣམ་པར་གཅིག་སྟེ་བརྒྱད་སྟོང་ལས། །ཆགས་བ་
མ་མཆིས་སླད་དུ་ཆགས་མེད་ཅེས། །གསུངས་ཕྱིར་སྔ་ཕྱིའི་ལུང་ལ་འགལ་བ་མེད། །སྡུག་བསྔལ་རང་མཚན་བཞི་དང་སྤྱི་ཡི་གཅིག་།འཇིག་ཕྱིར་མི་རྟག་འཕགས་དང་མི་མཐུན་སྡུག་རྟེན་བྱེད་བདག་སྟོང་རང་ཉིད་བདག་མ་ཡིན།  །   ༈   པའི་
མདོ་ནི། ཉི་ཁྲི་ལས། བཅོམ་ལྡན་འདས་འདི་ལྟ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པ་འདི་ནི་གཞལ་དུ་མ་མཆིས་པའི་ཕ་རོལ་ཏུ་ཕྱིན་པའོ། །བཅོམ་ལྡན་འདས་ཀྱིས་བཀའ་སྩལ་པ། ཆོས་ཐམས་ཅད་ཀྱི་ཚད་དམིགས་སུ་མེད་པའི་ཕྱིར་རོ། །ཞེས་ཚད་ཅེས་པ་ལས་ཚད་མ་ཞེས་མི་འབྱུང་ཡང། ཉི་སྣང་དུ། ཇི་ལྟར་དེ་

[007B] གཞལ་དུ་མེད་པའི་རྣམ་པས་ཆོས་ཐམས་ཅད་ཀྱི་ཚད་མ་དམིགས་སུ་མེད་པའི་ཕྱིར་རོ་ཞེས་གསུངས་པ་ཡིན་ནོ། །ཞེས་མདོ་དྲངས་པ་ཡིག་ཆར་ཡང་སོར་བཞག་མཛད་པའི་སྔ་མ་འགྱུར་སྐྱོན་ཡིན་ནམ་དཔྱད་གཞི་ཡོད་དེ། འདིའི་བརྒྱད་སྟོང་བར་མང། བཅོམ་ལྡན་འདས་ཆོས་ཉིད་ཚད་མ་
མཆིས་པ་ཉིད་ཀྱི་སླད་དུ་འདི་ནི་གཞལ་དུ་མ་མཆིས་པའི་ཕ་རོལ་ཏུ་ཕྱིན་པའོ། །ཞེས་གསུངས་ཤིང། འདིར་སླད་དུ་ཞེས་པ་ཕྱིར་ན་ཞེས་འཐད་པའམ་རྒྱུ་མཚན་དུ་སྟོན་བྱེད་ཡིན་ནོ། །རྒྱན་སྣང་ལས་ཀྱང། གཞལ་དུ་མེད་པ་ཞེས་བྱ་བ་གསུངས་ཏེ། ཆོས་ཉིད་ཚད་མ་མ་མཆིས་པའི་སླད་དུ་ཐོབ་པ་ཡོངས་སུ་ཉམས་པ་དང། ཞེས་སོགས་གསུངས་
སོ། །ངེས་འབྱིན་ལའང་དམ་བཅའ་དང་འཐད་པའི་མདོ་སྔར་ལྟར་སོ་སོར་ཡོད་དེ། ཉི་ཁྲི་ལས། གསོལ་བ། བཅོམ་ལྡན་འདས་འདི་ལྟ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པ་འདི་ནི་ཆགས་པ་མ་མཆིས་པའི་ཕ་རོལ་ཏུ་ཕྱིན་པའོ། །བཅོམ་ལྡན་འདས་ཀྱིས་བཀའ་སྩལ་པ་ཆོས་ཐམས་ཅད་ནམ་མཁའི་རང་བཞིན་ཡིན་པའི་ཕྱིར་རོ།།
ཞེས་གསུངས། འོན་ཀྱང་ལམ་རིག་སྒྲུབ་པ་གསུམ་གྱི་སྐབས་སུ་བསྟན་པ་དང་མི་འདྲ་སྟེ། དེ་དག་གི་དམ་བཅའ་དང་འཐད་བས་བསྟན་པའི་རྣམ་པ་གཉིས་དོན་མི་འདྲ་བ་དང། བློར་འཆར་ཚུལ། འཛིན་སྟངས་སོ་སོ་བ་ཡོད་ལ། འདིར་ནམ་མཁའི་རང་བཞིན་ཞེས་པའང་ཆགས་པ་མ་མཆིས་པ་ལས་སོགས་སུ་གོ་རྒྱུ་དང་
སྒོམ་ཚུལ་མེད་དེ། བརྒྱད་སྟོང་བར། བཅོམ་ལྡན་འདས། ཆོས་ཐམས་ཅད་ཆགས་བ་མ་མཆིས་པའི་སླད་དུ་ཆགས་པ་མ་མཆིས་པའི་ཕ་རོལ་ཏུ་ཕྱིན་པའོ། །ཞེས་གསུངས་པའི་ཕྱིར། ཁྱབ་སྟེ། འདིའི་འང་སླད་དུ་ཞེས་པ་རྒྱུ་མཚན་སྟོན་བྱེད་ཡིན་པ་སྔར་དང་འདྲ་བས། དམ་བཅའ་དང་འཐད་པ་གཉིས་བསྐྱར་ནས་
གསུངས་བ་ཙམ་ལས་མི་འདྲ་བ་མེད་པས་ཤེས་སོ། །དེའི་ཕྱིར་ལུང་སྔ་ཕྱི་འགལ་བ་མེད་ཚུལ་ཤེས་སོ། །བདེན་བས་སྟོང་བ་སྤྱི་ཡི་མཚན་ཉིད་དོ། །ཕྱི་དང་ནང་སོགས་བདེན་འཛིན་སྤངས་པ་ཡི་།འགོག་པ་བཅུ་དྲུག་སྟེང་གི་སྟོང་ཉིད་རྣམས། །འདིར་བསྟན་འགོག་བདེན་རྣམ་པ་བཅུ་དྲུག་

[008A]༄༅། །ཕྱིར། །དེ་རྟོགས་སྦྱོར་བ་དོན་དམ་རྣམ་ཅན་གསུངས་།ཁ་ཅིག་ལམ་ཤེས་སྐབས་གསུངས་སྦྱོར་བ་ཀུན། །དོན་དམ་རྣམ་ཅན་འདོད་པ་མི་རིགས་ཏེ། །མ་འོངས་སྲེད་པའི་ཞེན་ཕུལ་མེད་བདེ། །དོན་དམ་མིན་ཡང་དེ་ཡི་འཛིན་
སྟངས་ཕྱིར། །གཞན་དུ་སེམས་དཔའི་ལས་ཤེས་སྦྱོར་བ་ལ། །ཐེག་བ་གསུམ་གྱི་རྟོགས་རིགས་མེད་འགྱུར་ཕྱིར། །གཉེན་བོའི་རབ་དབྱེ་ཤེས་བར་མི་འགྱུར་རོ། །ཐེག་ཆེན་རྟོགས་རིགས་འདིར་བསྟན་སྦྱོར་བ་ཡང། །ཀུན་རྫོབ་རྣམ་ཅན་ལམ་གྱི་གཉིས་སོགས་
མང། །སྲིད་ཞིའི་མཐའ་གཉིས་སེལ་བར་བྱེད་བའི་ཕྱིར། །སྡུག་བདེན་སྟེང་གི་གཞི་ཤེས་སྦྱོར་བཞི་ཡང། །སེམས་དཔའི་རྒྱུད་ལ་ལམ་ཤེས་སྦྱོར་བར་གནས། །ཁ་ཅིག་ལམ་ངེས་རྟོགས་བྱ་དེ་ཉིད་ཀྱི། །རྣམ་བའི་དོན་དུ་འདོད་ཀྱང་མཉམ་གཞག་བློ། །རང་གི་ཤེས་རྣམ་ཡིན་ཕྱིར་
མི་རུང་ངོ། །   ༈   །ཤར་ནས་སྒོམ་པའི་སེམས་དཔའི་སྦྱོར་བདེ། །འདི་ཡིད་དངོས་བསྟན་ལམ་ཤེས་སྦྱོར་བའི་དོན། །འདིར་བསྟན་ལམ་ཤེས་འདོད་སྲེད་མ་སྤངས་ཤིང། །གཙོ་བོར་མི་སྤོང་རྒྱུད་ཀྱིས་བསྡུས་པས་ན་
ཟག་བཅས་སྒྲས་བསྟན་རྣམ་གྲངས་ཟག་བཅས་ཕྱིར། །རྒྱུ་ཡི་ལམ་ཤེས་ཁོ་ན་ཡིན་བར་གསུངས།།    ༈   བྱང་སེམས་ལ། །ཡོད་དང་རྗེས་མཐུན་རྣམ་མཁྱེན་རྣམ་པ་དང་།སངས་རྒྱས་ཁོ་ནའི་ཐུན་མོང་མིན་རྣམ་གསུམ། །འདི་ལ་ཁ་ཅིག་རྣམ་
མཁྱེན་ཁོ་ན་དང། །རྟེན་ཡང་སངས་རྒྱས་ཁོ་ནར་བཤད་སྐབས་ཕྱིར། །གང་ཟག་གསུམ་ལ་ཡོད་ཅིང་མཁྱེན་གསུམ་དུ། །དབྱེ་བ་མི་རུང་ཞེས་རྩོད་ལན་ལ་ཡང། །ཁ་ཅིག་འཕགས་ཚོགས་ཡོན་ཏན་ཡར་ལྡན་དུ། །བསྡུས་ཕྱིར་གཞི་ཤེས་ལམ་ཤེས་བཏགས་

[008B] །ཁ་ཅིག་རྒྱུར་བཤད་ཙམ་ལས་རྣམ་མཁྱེན་གྱི། །མ་ཡིན་གཞི་ལམ་རྣམ་བར་གོང་བགྲང་ཟེར། །དང་པོ་མི་འཐད་ཁྱོད་ཀྱིས་རྩ་བ་ལས། །ལམ་གྱི་བདེན་བའི་རྗེས་མཐུན་གསུངས་ཕྱིར་རོ་།བསམ་ན་འགལ་ཁྱབ་ཡིན་ཏེ་དེ་ཡི་དོན། །ཆ་འདྲར་མི་བྱེད་དེ་ལ་
ཡོད་པ་དང། །མཐུན་བར་རྒྱལ་ལ་ཡོད་པའི་དོན་ཕྱིར་ཏེ། །ཆོས་སྐུའི་སྐབས་སུ་འདི་ལ་ཞལ་འཕངས་ཕྱིར། །གཉིས་པ་རྒྱུར་བཤད་བ་ཡང་མི་རིགས་ཏེ། །མཁྱེན་གསུམ་ཕྱེད་པའི་དོན་དང་རང་རང་གི་རིགས་འདྲ་གར་སྐྱེད་ཇི་ལྟར་སྒོམ་ཚུལ་སོགས། །ཤེས་
ཕྱིར་རྣམ་མཁྱེན་ཉིད་ལ་སོ་བདུན་སོགས། །ཕྱེ་བར་ཚིག་གསལ་མཁོན་པོ་ཉིད་ཀྱང་བཞེད། །དེ་ཕྱིར་བར་ཆད་མེད་དང་དྲོད་སོགས་ཀྱང། །གསུངས་པ་རྒྱུན་ལ་དགོངས་ཕྱིར་འགལ་བ་མེད། །གསེར་འཕྲེང་ལྟར་ན་ཡུལ་དུ་བསྡུས་པ་སྟེ། །སྔ་མར་མི་ཟློས་དེར་ནི་མཁྱེན་པ་
གཉིས། རྟོགས་བྱེད་དང་འདིར་རྟོགས་བྱར་བསྟན་ཕྱིར་དང། །འདི་ནི་དེར་བརྟེན་རྣམ་ཀུན་ཡུལ་ཅན་ཕྱིར། །ཡུལ་ལ་བདེན་གསུམ་ཡོད་ཀྱང་ལམ་བསྡུས་ན། །ཤེས་རྣམ་རྐྱང་བ་མིན་ཕྱིར་དེ་བསྡུས་འགྱུར་།དེར་ཡོད་དང་མཐུན་ཐུན་མོང་ཞེས་བྱ་ཡི། །འཕགས་པ་འོག་མར་དུན་
མོང་རྣམ་མཁྱེན་ཞེས། །མི་སྨོས་དམན་མཆོག་ཡོན་ཏན་འགལ་ཕྱིར་གསུངས། །ཁ་ཅིག་ཆུང་འབྲིང་ཐུན་མོང་ལམ་བཞིན་ཟེར། །སོ་བདུན་སོ་བཞི་ཉན་ཐོས་བྱང་སེམས་དང། །ཐུན་མོང་གསུངས་པ་རྟོགས་རིགས་ཕྱིར་མིན་ཏེ། །རིགས་ཅན་གསུམ་དོན་སྒྲུབ་སླད་སེམས་དཔའི་
དེར༑ །རྣམ་ཐར་གསུམ་སོགས་དམན་བའི་རྟོགས་རིགས་མང། །དེ་བཞིན་འདིར་བསྟན་བྱང་ཕྱོགས་སོ་བདུན་མང། །དམན་བའི་རྟོགས་རིགས་མིན་དེ་འདིར་བསྟན་གྱི། །དྲན་ཉེ་སེམས་དཔའི་བསྒོམ་བྱ་གཙོ་ཞིང་དེ་།དམན་པའི་དེ་ལས་བཅུ་གཉིས་མདོ་སྡེ་རྒྱན་ལས། རྙེད་དང་

[009A]༄༅། །གཉེན་པོ་དག་དང་ནི། །དེ་བཞིན་དུ་ནི་འཇུག་པ་དང་།དམིགས་པ་དང་ནི་ཡིད་བྱེད་དང། །ཐོབ་པའི་སྒོམ་པ་ཁྱད་པར་འཕགས། །མཐུན་དང་རྗེས་སུ་འཇུག་པ་དང། །ཡོངས་སུ་ཤེས་དང་སྐྱེས་པ་དང། །ཆེན་པོ་དང་ནི་མཆོག་ཉིད་དང། །བསྒོམ་དང་ཡང་དག་འགྲུབ་
ལ་གཞན། །ཞེས་གསུངས། །ཁྱད་འཕགས་ཏེ། །ཐེག་མཆོག་ཤེས་རབ་གསུམ་རྟེན་མཚན་འཛིན་གཉེན། །གཞན་བདེན་བཞིར་འཇུག་སེམས་ཅན་ཀུན་ལུས་དམིགས། །མི་དམིགས་ཡིད་བྱེད་དེ་བཞིན་ཐོབ་པའི་སྟེ། །ལུས་བྲལ་ཕྱིར་མིན་མི་འབྲལ་ཕྱིར་ཡང་མིན། །ཁ་ཅིག་
ཆོས་སྐུ་ཟག་ཕུར་གཉིས་ལ་སྦྱར། །ལ་ལ་ཞིར་འཇུག་མིན་ཡང་འདོད་ལ་སྦྱར། །ཕར་ཕྱིན་དང་མཐུན་ཉན་རང་རྗེས་སུའང་འཇུག་།སྒྱུ་འདྲར་ཡོད་ཤེས་བསམ་བཞིན་སྲིད་པར་སྐྱེ། །རང་བཞིན་རྣོ་བས་བསྒོམ་པ་ཆུང་ངུའང་ཆེ། །དག་སར་འདྲེས་བ་ཉེ་བར་སྒོམ་
ཕྱིར་མཆོག་ཤིན་ཏུ་བསྒོམ་པས་ལྷག་མེད་ཟད་མི་འགྱུར། །བཅུ་བའི་ས་དང་སངས་རྒྱས་ཡང་དག་འགྲུབ། །ཁ་ཅིག་སྟོབས་བཅུ་ཐུན་མོང་ཟེར་ཡང་མིན། །ངོ་བོ་ཐུན་མོང་མིན་ཏེ་སེམས་དཔར་མེད། །བསྒོམ་བྱར་ཡང་མིན་རྒྱལ་བས་མི་སྒོམ་ཕྱིར། །སོ་རིགས་
འཐོབ་ལ་ཆགས་ཐོགས་སྒྲིབ་བ་སྤངས། །དགོས་ཕྱིར་དགུ་བར་རྒྱན་གསུང་རྗེས་མཐུན་ཙམ། །རང་ལུགས་ཐུན་མོང་དོན་ནི་རང་ཉིད་གར། །གཏོགས་པའི་སྡེ་ཚན་འཕགས་པ་འོག་མ་ལ། །ཡོད་བའོ་རང་གི་སྡེ་ཚན་ཞེས་བརྗོད་ན། །ཐུབ་པའི་བྱང་ཕྱོགས་སྡེ་ཚན་ཟག་མེད་
ཀྱི༑ །ཡེ་ཤེས་སྡེ་ཚན་ཡིན་ཕྱིར་ཚིག་གིས་གནོད། །རྒྱས་བཤད་སོ་བདུན་སོ་བཞི་སོ་དགུ་བས། །དང་པོར་སྤྱི་དང་སོ་སོའི་རྣམ་གཞག་གཉིས། །དང་པོ་སྡེ་ཚན་དབྱེ་བས་རྣམ་པ་བདུན། །སྒོམ་ཚུལ་ཚོགས་ལམ་ཆུང་འབྲིང་ཆེ་གསུམ་དང། །སྦྱོར་ལམ་གཉིས་གཉིས་མཐོང་

[009B] །དང་པོར་འཕྲུལ་དང་མཐོང་ལའང་ལམ་མེད་མིན། །བྱེ་སྨྲ་ཚོགས་གཅིག་སྦྱོར་བཞི་སྒོམ་མཐོང་ལ་།རིམ་སྦྱར་བྱང་ལག་སྔར་སྨོས་གྲངས་བསྟུན་ཟེར། །ཚུལ་འདི་ཉན་ཐོས་ལ་སྦྱོར་རྨོངས་གཏམ་མོ། །མིང་གི་ལྡོག་ཆས་སོ་བདུན་
རྫས་སུ་བཅུ། །དད་པ་རྩོན་དྲན་དང་ཤེས་རབ་ཏིང་འཛིན་དགའ་།བཏང་སྙོམས་རྟོག་དང་ཤིན་སྦྱང་ཚུལ་ཁྲིམས་ཏེ། །ངག་དང་ལས་མཐའ་འཚོ་གསུམ་ཐམས་བསྡུས། །བསྡུ་བར་བྱང་ཕྱོགས་ལ་ནི་དད་སོགས་ལྔས། །མ་བསྡུས་ཚུལ་ཁྲིམས་གསུམ་དང་
ཤིན་སྦྱང་དགའ། །བཏང་སྙོམས་དྲུག་གམ་ཚུལ་ཁྲིམས་བསྡོམས་ན་བཞི། །གསུངས་ཏེ་རྟོག་བ་ཤེས་རབ་རྫས་ཕྱིར་བཀོལ། །དེ་ལྟར་བྱས་ན་སོ་བདུན་རྫས་དགུར་འདུས། །རྫུ་འཕྲུལ་ཏིང་འཛིན་འདུན་སོགས་རྐང་པ་རུ། །བྱེ་སྨྲ་འདོད་ཕྱིར་འདུན་སེམས་དཔྱོད་
པའི་རྫས། །བསྣན་བས་བཅུ་གསུམ་ཉིད་དུ་འགྱུར་རམ་དབྱད། །གྲུབ་མཐའ་གོང་མས་རྫུ་འཕྲུལ་སྦྲུལ་སྒྱུར་དང། །རྐང་བཏིང་འཛིན་འདུན་སོགས་དེ་རྒྱུར་བཞེད། །དྲན་ཉེ་ངོ་བོ་ལས་ཚོར་སེམས་ཆོས་བཞི། །གང་རུང་ལ་དམིགས་རང་སྤྱི་ཅི་རིགས་སུ། །སེམས་པའི་
ཤེས་རབ་རིགས་གནས་མཁྱེན་བའོ། །ཁ་ཅིག་ཏིང་འཛིན་ཤེས་རབ་མཚུངས་ལྡན་འདོད། །རྫས་མཚུངས་ཉམས་ཕྱིར་རང་བཞིན་དྲན་ཉེ་དང། །ཤེས་རབ་ལྡན་མིན་ཏིང་འཛིན་ཏིང་འཛིན་དང། །མི་ལྡནའང་འབྲེལ་བའི་དྲན་ཉེ་ཡིན་ཞེས་འདིར། །དམིགས་
པ་དྲན་ཉེ་མ་གཏོགས་དངོས་ཡིན་ཏེ། །སྒྱོང་གྱུང་ཡོན་ཏན་ཀུན་ཀྱང་ཡིན་གསུངས་ཕྱིར། །ལུས་སོགས་བཞིར་དམིགས་རང་སྤྱིའི་མཚན་ཉིད་དུ། །རྟོགས་བྱེད་དྲན་ཉེའི་དོན་དུ་ཁ་ཅིག་སྨྲ། །མི་འཐད་ལམ་མ་ཞུགས་ན་ཡོད་ཕྱིར་དང། །ལུས་ཙམ་ཡང་་༄༅། །དྲན་ཉེ་གསུངས་ཕྱིར་ཏེ། །རང་ལུས་སེམས་ཅན་ཀུན་གྱི་ལུས་སུ་དང། །དེ་ཉིད་རྒྱལ་སྐུའི་གནས་སུ་སེམས་པ་ཡི། །དྲན་ཉེ་གཙུག་ན་རིན་ཆེན་མདོ་ལས་སོ། །མདོ་དོན་འགྲོ་བའི་སྡུག་བསྔལ་རང་བླངས་ཏེ། །དེ་ལུས་བདེ་ཆེན་ཟག་མེད་
སྐུར་མོས་ཞེས། །ཁ་ཅིག་འདོད་ཀྱང་ལུང་དེའི་མཇུག་ཐོགས་སུ་།ཆོས་ཉིད་རྣམ་པར་གསུངས་ཏེ་བསླབ་བཏུས་ལྟོས། །ཡིག་ཆར་སྤྱི་མཚན་གསུངས་བའི་དགོངས་པའང་ཡིན། །དམིགས་པ་ལུས་ཚོར་སེམས་ཆོས་བཞི་ཀ་ལ། །ཕྱི་ནང་གཉི་གའི་
དབྱེ་བས་གསུམ་གསུམ་སྟེ། །རང་གི་མིག་དབང་སོགས་དང་ཕྱི་ཡི་ཡུལ། །   ༈    ཇི་ལྟར་དེ་བཞིན་གཤེགས་པའི་སྐུ་ཟག་པ་མེད་པ་ལྟར་རང་གི་ལུས་ཀྱི་ཆོས་དེ་ལའང་དེ་བཞིན་དུ་རྟོག་གོ་དེ་ཟག་པ་མེད་པའི་ཆོས་ལ་མཁས་པས་སེམས་ཅན་ཐམས་ཅད་ཀྱི་ལུས་ཀྱང་
དེའི་མཚན་ཉིད་དུ་རབ་ཏུ་ཤེས་སོ། །ཞེས་གསུངས།  གཞན་གྱི་ལུས་ལ་དམིགས་བའི་ཚོར་བ་གསུམ། །རིམ་བཞིན་ཡིན་ཏེ་གཞན་གསུམ་ལ་ཡང་མཚུངས། །ལུས་ནི་གནས་ངན་ལེན་གྱིས་རབ་ཕྱེ་ཞིང་།ཚོར་བ་ཀུན་འབྱུང་གཙོ་བོ་སྲེད་བའི་རྒྱུ། །བདག་མེད་ན་ཡང་སྐྲག་བར་མི་
འགྱུར་ཏེ། །སེམས་ཉིད་འགོག་བ་ཐོབ་པའི་གཞིར་ཡོད་ཕྱིར། །ཆོས་ཚུལ་བླང་དོར་ཤེས་པའི་ལམ་བསྒོམ་སྟེ། །དེ་ལྟར་རིམ་བཞིན་བདེན་པ་བཞིར་འཇུག་ཅིང། །མི་རྟག་སྡུག་བསྔལ་ལ་སོགས་གཞིར་མང་འཇུག་དགོས་པ་བདག་གི་གནས་དང་ལོངས་སྤྱོད་དང།།
དངོས་དང་ཀུན་བྱང་གཞིར་ལྟ་སྤོང་ཕྱིར་གསུངས། །སྒོམ་ཚུལ་ལུས་ལ་ལུས་རྗེས་ལྟ་སོགས་ཏེ། །རང་ལུས་འང་རྟོག་བའི་གཟུགས་བརྙན་ཀེང་རུས་ཀྱི། །རྗེས་སུ་ལྟ་པར་རྒྱལ་སྲས་མ་ལས་གསུངས། །སྒོམ་ཚུལ་གཞན་ཡང་ཐོག་མར་འཇུག་པའི་རྒྱུ། །འདུན་དང་

[010B] །སྐྱེས་བ་མི་ཉམས་བྱེད་རྒྱུ་རང་ལ་བརྟེན། །སྤྲོ་དང་གཞན་འཚེས་མི་སྐྱོ་མཐུན་བའོ། །ཁྱད་པར་བྱེད་རྒྱུ་ཡོན་ཏན་ཆུང་ངུས་ཀྱང་།རློམ་པའི་ཆོག་འཛིན་ཕྱིར་ནུར་མེད་སོགས་བཞི། །རྩོལ་པ་འདི་ཡང་ཕྱིང་རྒོད་སྤོང་བྱེད་ཕྱིར་
རྫུ་འཕྲུལ་རྐང་པའི་སྒོམ་དང་ཁྱད་མེད་པས། །མཉམ་བསྒོམ་མཉམ་ཐོབ་ཡོད་དེ་རྒྱུ་མཚུངས་ཕྱིར། །དོན་སྤྱི་ཆགས་བའི་ལྟད་མོ་འདི་ཡིན་ནོ། །དེ་བཞིན་སྤོང་བ་སྒོམ་ཚེ་འབད་བརྩོན་གཉིས། །གསུངས་པའང་རིམ་བཞིན་ཕྱིང་རྒོད་གཉེན་པོར་སྦྱར་།འདི་ཡི་
སྒོམ་ཚུལ་ཁྱད་པར་གསེར་འཕྲེང་གསལ། །དྲན་ཉེའི་སྒྲ་དོན་བྱེ་བྲག་སྨྲ་བ་རྣམས། །ཤིང་གཤག་ཁྱེ་འུ་འམ་འཛེར་བས་འཛིན་བ་ལྟར། །དྲན་བའི་སྟོབས་ཀྱིས་ཤེས་རབ་དམིགས་པ་ལ་།འཇོག་པར་འདོད་ཀྱང་སློབ་དཔོན་ཤེས་རབ་ཀྱིས། །རྣམ་པར་ཕྱེ་དེ་དྲན་
བས་འཇོག་པར་གསུངས། །སྤོང་གཉེན་བླང་དོར་ལ་སྤྲོ་བརྩོན་འགྲུས་ཀྱི། །ཆ་ནས་བཞག་མཁྱེན་ཡང་དག་སྤོང་པ་སྟེ། །ཡང་དག་འཇོག་པ་ཞེས་ཀྱང་མཛོད་འགྲེལ་གསུངས། །ཁ་ཅིག་སྤང་གཉེན་བླང་དོར་ལ་བརྩོན་ཙམ། །དེ་དོན་སྨྲ་བ་མི་འཐད་ལམ་
མིན་ཕྱིར། །ཁ་ཅིག་ཡང་དག་སྤོང་བར་ཉེར་ལེན་གྱི། །དྲན་ཉེ་སྔོན་སོང་དགོས་པར་འགྲེལ་གསུངས་ལོ། །ངོ་བོ་ཉིད་ཀྱིས་དེ་གཉིས་རྒྱུན་གཅིག་ཏུ། །མི་རུང་བརྩོན་དང་ཤེས་རབ་རྫས་གཞན་ཕྱིར། །སྤྱི་ཙམ་ཡིན་ཡང་མཉམ་དུ་ཐོབ་རུང་བ། །གོང་དུ་སྒོམ་ཚུལ་
བཤད་པས་ཤེས་ཕྱིར་རོ། །སྤོང་བཞི་གཉེན་པོ་སྟོབས་བ་ནི་བསྡུད་ཚུལ་ཡང། །སྡིག་སྐྱེས་སྤོང་བརྟེན་དང་སུན་འབྱིན་སྟོབས་།མ་སྐྱེས་མི་སྐྱེད་ཉེས་ལས་ལྡོག་བའི་སྟོབས། །སྐྱེད་དང་སྤེལ་བ་གཉེན་པོ་ཀུན་སྤྱོད་སྟོབས། །ཞེས་སུ་མཆིམས་གསུངས་ལམ་

[011A]༄༅། །རིམ་མཆན་བུ་ལས། །སྡིག་སྐྱེས་སྤོང་བ་ལྡོག་དང་སུན་འབྱིན་སྟོབས། །མ་སྐྱེས་མི་སྐྱེད་རྟེན་དང་གཉེན་པོའི་སྟོབས་།གསུངས་ཀྱང་སྔ་མ་ལེགས་པས་བཟུང་བར་བྱ། །བྱ་བ་སྒྲུབ་པའི་ཡུལ་དམིགས་ཏིང་ངེ་འཛིན། །དོན་
གཉིས་སོགས་ཀྱི་འབྱོར་བའི་གནས་བྱེད་བའི། །ཆ་བཞག་མཁྱེན་པ་རྫུ་འཕྲུལ་རྐང་བའི་དོན། །རྫུ་འཕྲུལ་འབྱོར་བའོ་རྐང་པ་གནས་ཡིན་ཏེ། །དབུས་མཐར་དེར་གནས་ལས་སུ་རུང་བ་ཉིད། །དོན་རྣམས་ཐམས་ཅད་འབྱོར་བར་འགྱུར་ཞེས་
གསུངས། །དེ་ནི་ར་དཧི་པཱ་དའི་དོན་ཡང་ཡིན། །ཁ་ཅིག་ཉེས་ལྔའི་གཉེན་པོ་འདུ་བྱེད་བརྒྱད། །ལྡན་བའི་ཏིང་འཛིན་འདི་ཡི་དོན་དུ་འདོད། །བྱིས་པར་ཡོད་ཅིང་རྒྱལ་ལ་མེད་ཕྱིར་འཁྲུལ་།ལམ་ཞུགས་སློབ་པ་གཅིག་ལའང་འདུ་བྱེད་བརྒྱད། །མི་
ལྡན་ཞི་ཚེ་རྩོལ་བ་སྐྱོན་ཡིན་ཕྱིར། །གུས་སྦྱོར་འདུན་དང་རྟག་སྦྱོར་བརྩོན་འགྲུས་དང། །སེམས་ཀྱི་ས་བོན་གདམས་དོན་དཔྱོད་བཞི་ལས། །འདུན་བརྩོན་སེམས་དང་དཔྱོད་བའི་ཏིང་འཛིན་བཞི་།སྒྲུབ་པའི་འདི་བྱེད་བསྡུས་ན་ཐབས་བཞི་སྟེ། །དད་བདུན་
རྩོལ་གསུམ་འབད་པར་ཕྱེད་བའི་ཐབས། །ཤིན་ཏུ་སྦྱངས་པ་ཕན་འདོགས་ཐབས་ཡིན་ཞིང། །དྲན་དང་ཤེས་བཞིན་གཏོད་པར་བྱེད་བའི་ཐབས། །ཤེས་བཞིན་འཕྲོ་བ་ཤེས་པར་དབྱིག་འགྲེལ་གསུངས་།ཏིང་འཛིན་ནོར་དང་ཕྱིང་རྒོད་ཀུན་པོ་གཉིས།།
གང་ལ་དམིགས་ཀྱང་རུང་སྟེ་སྲུང་མ་བཞིན། །འདུ་བྱེད་དང་ནི་བཏང་སྙོམས་གཉེན་པོའི་ཐབས། །སྒྲུབ་པ་དྲུག་སྟེ་མཐོང་བ་སྤྱན་ལྔའོ། །གདམས་ངག་མངོན་ཤེས་དྲུག་གིས་འདོམས་པར་གསུངས། །གནས་པའམ་ཏིང་ངེ་འཛིན་གྱིས་སྤྲུལ་པའི་རྩེ། །

[011B] །རྒྱལ་བའི་མ་འདྲེས་ཆོས་རྣམས་སྒྲུབ་པར་བྱེད། །བདེན་བཞིར་ཡིད་ཆེས་སོགས་ཀྱིས་དབང་བྱེད་བའི། །དད་སོགས་གཙོར་གྱུར་རིགས་གནས་མཁྱེན་པ་དེ། །དབང་པོའི་དོན་ནོ་ཁ་ཅིག་འཕགས་པའི་ལམ་།སྐྱེད་
ལ་རང་དབང་གྱུར་པའི་མཁྱེན་པར་འདོད། །ཉན་ཐོས་སྦྱོར་ལམ་པ་དེ་གཞན་རྐྱེན་གྱིས། །འགྲོ་བར་གསུངས་ཕྱིར་རང་དབང་ཅན་མིན་ནོ། །རྣམ་བྱང་དབང་པོ་དད་སོགས་ལྔར་མ་ངེས། །མཚུངས་ལྡན་རྣམ་བྱང་དབང་པོ་གསུངས་ཕྱིར་རོ། །བྱེ་སྨྲ་ལམ་མ་ཞུགས་
ཀྱི་དད་བརྩོན་གཉིས། །དབང་པོར་འདོད་དོ་དགེ་པ་གཞན་གསུམ་ཡང། །སྒྲ་དོན་རྒྱན་བཟང་དབང་པོ་ལྔ་ཡི་སྟེང། །འཕགས་ཆོས་བསྣན་ཏེ་རིམ་རིམ་དབང་བྱེད་ཟེར། །རང་ལུགས་འཕགས་ལམ་འགྲུབ་ལ་དབང་བྱེད་པའོ། །མངོན་གྱུར་མི་མཐུན་ཕྱོགས་བཅོམ་རབ་
ཁྱེ་བའི། །བཟོད་པ་ཡན་གྱི་དད་སོགས་མཁྱེན་པ་དེ། །སྟོབས་ཀྱི་དོན་ནོ་ཁ་ཅིག་དབང་པོ་ལྔ། །སྟོབས་སུ་འདོད་ཀྱང་དྲོད་རྩེའི་རྗེས་ཐོབ་ཏུ། །མི་མཐུན་ཕྱོགས་ཀྱི་མ་དད་འབྱུང་སྲིད་ཕྱིར་།སྟོངས་མིན་མི་མཐུན་ཕྱོགས་དང་འདྲེས་ཕྱིར་རོ། །ཁྱབ་སྟེ་སྟོབས་ནི་གཉེན་པོ་
འབའ་ཞིག་ཕྱིར། །དེ་ལ་ཁ་ཅིག་མ་དད་ཉོན་མོངས་ཀྱི། །ས་ཕྱིར་འཕགས་པར་ཡོད་ཅིང་དཀོན་མཆོག་ལ། །དྲོད་དུའང་མ་དད་ལྟ་ཅི་ཐེ་ཚོམ་ཡང། །ཟད་པར་འོག་ནས་གསུངས་ཕྱིར་མི་འཐད་ཟེར། །གང་ལས་དྲོད་སོགས་འཇོག་པའི་བདག་མེད་དེར། །ཡིན་
ཏེ་མི་མཐུན་ཕྱོགས་ཞེས་བཀོལ་ཕྱིར་དང། །རང་གི་ངོས་སྐལ་མ་དད་མ་བཅོམ་ན། །བཟོད་བའི་དབང་པོར་སྟོབས་ཀྱིས་མ་ཁྱབ་གསུངས། །དབང་སྟོབས་གཉི་གའི་མངོན་པར་རྟོགས་པ་ལ། །སྦྱོར་ཞིང་འབྲེལ་ཡང་རིང་སྦྱོར་ཉེར་འབྲེལ་ལོ། །དེ་ཉིད་མངོན་སུམ་རྟོགས་

[012A]༄༅། །བའི་དྲན་སོགས་ཀྱིས། །བསྡུས་པའི་མཐོང་ལམ་ཡན་གྱི་མངོན་རྟོགས་ཏེ། །ཟད་མི་སྐྱེ་ཤེས་བྱང་ཆུབ་ཡན་ལག་དོན། །ཡན་ལག་རྒྱུའོ་རྫོགས་བྱེད་ལ་ཡང་འཇུག་བདེན་བཞིའི་གནས་ལུགས་མཐར་ཐུག་མངོན་མཐོང་
ཞེས༑ །ཁ་ཅིག་འདོད་ཀྱང་ཉན་ཐོས་ལམ་གྱིས་ཁེགས། །བསྡུ་བར་དེ་ལ་རྟོག་པའང་གསུངས་ཕྱིར་རོ། །འོ་ན་དེ་ཉིད་རྟོགས་པའང་མི་རིགས་ཏེ། །དེ་ཉིད་མཐོང་ལ་སྟོང་ཉིད་དགོས་ཕྱིར་དེ་།རྫས་ཡོད་བདག་མེད་དེ་ཉིད་མིན་ཕྱིར་ཟེར། །བདག་མེད་རྫུན་པ་ཡིན་
ཕྱིར་ཐེག་དམན་གྱི། །འཕགས་རྣམས་བདེན་པ་མ་མཐོང་ཐལ་བར་འགྱུར། །མི་རྟོག་ཤེས་རབ་གཙོ་ཕྱིར་རང་བཞིན་དང། །དྲན་བ་མི་གཡེང་གནས་ཀྱི་ཡན་ལག་སྟེ། །བརྩོན་པས་སོ་སྐྱེས་ས་ལས་ངེས་པར་འབྱུང། །དགའ་བ་ལུས་སེམས་ཕན་འདོགས་ཡན་ལག་
གོ་ཉོན་མོངས་མེད་པའི་ཡན་ལག་རྣམ་གསུམ་སྟེ། །ཉོན་མོངས་མེད་གཞིའི་ཡན་ལག་ཤིན་ཏུ་སྦྱངས། །ཉོན་མོངས་མེད་གནས་ཡན་ལག་ཏིང་ངེ་འཛིན། །ཉོན་མོངས་མེད་པའི་ངོ་བོ་བཏང་སྙོམས་སོ་།རྒྱུན་གྱི་རྒྱལ་བྱེད་དྲན་པ་འཁོར་ལོ་སྟེ། །ཤེས་རབ་
མཚན་འཛིན་འཇོམས་པའི་གླང་པོ་ཆེ། །མྱུར་དུ་རྟོགས་པར་བྱེད་པ་བརྩོན་འགྲུས་རྟ། །ཆོས་ཚུལ་སྣང་བས་རབ་དགའ་ནོར་བུའི་འོད། །འདི་གཉིས་གོ་རིམ་ཐལ་འཕྲེང་ཡི་གེ་ནོར། །ཤིན་སྦྱངས་མེད་བདེ་སྟེར་བཙུན་མོ་སྟེ། །མཁོ་དགུའི་འབྱུང་གནས་
ཏིང་འཛིན་ཁྱིམ་བདག་མཆོག་བཏང་སྙོམས་འདོར་ལེན་བྱེད་པའི་བློན་པོའོ། །རང་འབྲས་འཕགས་ལམ་སྐྱེད་བའི་རིགས་གནས་ཀྱི་།མཁྱེན་པ་འཕགས་ལམ་ཡན་ལག་མཚན་ཉིད་དོ། །སྒྲ་དོན་འཕགས་པའི་ལམ་གྱི་གཞིར་གྱུར་པའོ། །ཁ་ཅིག་འཕགས་

[012B] །སྦྱར་བ་མི་འཐད་མཐོང་ལ་ཡོད་ཕྱིར་ཟེར། །མ་ཁྱབ་དབྱིག་གཉེན་གྱིས་ཀྱང་སྦྱར་ཕྱིར་དང། །དེ་ཆོ་སོ་བདུན་འཐོབ་པར་རྒྱན་གསུངས་ཕྱིར། །འོན་ཀྱང་རྒྱུན་ཞུགས་ཞུགས་པས་མཐོབ་སྟེ། །མི་ལྕོགས་མེད་ན་དགའ་བ་མེད་གསུངས་ཕྱིར། །མཐོང་
དོན་རྗེས་སུ་དཔྱོད་བའི་ལྟ་བ་དང། །དེ་དོན་གཞན་ལ་སྟོན་བྱེད་རྟོག་པ་སྟེ། །ངག་ལུས་ཁྲིམས་དག་ངག་དང་ལས་ཀྱི་མཐའ་།ཡང་དག་འཚོ་བ་ལུས་ངག་གཉི་གའི་སྟེ། །ཚུལ་འཆོས་ཁ་གསག་གཉིས་སོགས་སྤོང་ཕྱིར་རོ། །རྙེད་འདོད་ཡིད་གཅུག་སྨྲ་བ་ཁ་
གསག་སྟེ། །ནོར་བསྔགས་གཞོག་སློང་ངོ་སྦྱིན་བདག་དྲུང་ཕྱིན་ཏེ། །ཁྱོད་དྲུང་དགྲ་བཅོམ་བྱིན་པ་བསོད་ནམས་ཆེ། །ཞེས་བརྗོད་ཐོབ་ཀྱིས་འཇལ་བར་ཉི་སྣང་གསུངས། །བྱེ་སྨྲ་རྣམ་རིག་མ་ཡིན་གཟུགས་མེད་ན། །ཡན་ལག་བརྒྱད་པོ་མ་ཚང་འགྱུར་ཞེས་སྨྲ། །དེ་ཉིད་
གཟུགས་སུ་མི་འདོད་སྡེ་དག་གིས། །སྒོམ་ཚེའང་ངག་དེས་དངོས་སུ་བརྗོད་དམ་ཅི། །ཞེས་རྩོད་ལན་དུ་བྱེ་སྨྲ་དེ་མིན་ཡང། །མཉམ་གཞག་དེ་ལས་ལངས་པའི་རྗེས་ཐོབ་ཏུ། །ལོག་པའི་ངག་ལ་མི་འཇུག་རྒྱུ་མཚན་ཅན། །དངོས་སུ་མཐོང་ཕྱིར་དེ་ཡི་རྒྱུ་མཚན་གྱིས། །
རིགས་མིན་སྡོམ་པ་ཐོབ་པར་བཞག་གོ་ཟེར། །འོ་ན་སེམས་པའི་ཁྱད་པར་ཐོབ་པས་ཀྱང། །རུང་སྟེ་དངོས་སུ་བརྗོད་པ་མི་དགོས་ཤིང་།དེ་ཡང་རྒྱུ་མཚན་ཡིན་ཕྱིར་མགོ་མཚུངས་སོ། །སྒོམ་སྤང་རིམ་པ་དུ་མ་སྤོང་དགོས་ཀྱང། །མི་སྐྱོད་གཉེན་པོ་བསྒོམ་ལ་
ཡང་དག་རྩོལ། །རྒྱུ་མཚན་རྣམ་གསུམ་མི་བརྗེད་དྲན་པ་སྟེ་།ཞི་གནས་རྒྱུ་མཚན་རྒོད་ཚེ་མི་སྡུག་པ། །བསྒོམས་པའོ་རབ་ཏུ་འཛིན་པའི་རྒྱུ་མཚན་ནི། །བྱིང་ཚེ་སྡུག་པའི་མཚན་མ་ཡིད་ལ་བྱེད། །བཏང་སྙོམས་རྒྱུ་མཚན་ལྷུན་གྲུབ་འཇུག་པའི་ཚེ། །རྒྱུན་བསྲིང་བ་ལ་

[013A]༄༅། །དབུས་མཐའི་འགྲེལ་བཤད་གསུངས། །མངོན་ཤེས་སོགས་སྒྲུབ་ཡང་དག་ཏིང་འཛིན་ནོ། །དེ་བརྒྱད་བསྡུན་བཞི་སྟེ་ལྟ་བ་ནི། །མཉམ་གཞག་མཐོང་དོན་ཡོངས་གཅོད་ཡན་ལག་དང། །རྟོག་པ་དེ་དོན་གོ་བྱེད་ཡན་ལག་སྟེ། །ལས་
གསུམ་སྟ་ཁྲིམས་ཡོ་བྱང་བསྙུངས་པ་ལ། །གཞན་ཡིད་ཆེས་པར་བྱེད་པའི་ཡན་ལག་གོ་གཉེན་པོའི་ཡན་ལག་རྩོལ་དྲན་ཏིང་འཛིན་ཏེ། །སྒོམ་སྤོང་དང་ནི་བྱིང་རྒོད་རྣམ་གཉིས་དང། །ཁྱད་འཕགས་ཡོན་ཏན་གེགས་རྣམས་འཇོམས་ཕྱིར་རོ། །ངག་སོགས་
གཟུགས་སུ་འདོད་རྣམས་ལུས་ངག་ལས། །རྫས་གཞན་ཕྱིར་ན་བཅུ་གཅིག་རྫས་སུ་འགྱུར། །སེམས་དཔར་ཡོད་པ་དང་མཐུན་གཉེན་པོའི་ལམ། །སྤྲུལ་པའི་ལམ་དང་མཐོང་ཆོས་བདེར་གནས་ལམ། །འདས་ལམ་སྤོང་ལམ་སངས་རྒྱས་ལམ་དྲུག་ལས། །རྣམ་
ཐར་སྒོ་གསུམ་མདོ་ལས་བསྟན་ཚུལ་ནི། །ལྟ་བས་བྱས་པའི་རྣམ་པ་དམིགས་མེད་ཅེས། །སྟོང་པའི་རྣམ་པ་སྟོང་དང་བདག་མེད་གཉིས། །མཚན་མེད་སྟོན་བར་རྣམ་རྟོག་དམིགས་མེད་ཅེས། །མཚན་འཛིན་ཞི་དང་ཞི་བྱེད་འགོག་ལམ་བསྟན། །རྒྱུ་མཚན་ཅན་
ཞེས་བསྒྱུར་དགོས་གསེར་འཕྲེང་གསལ། །སྨོན་ལམ་དམིགས་སུ་མེད་ཅེས་སྨོན་མེད་དེ། །སྲིད་སྨོན་སེལ་ཕྱིར་སྦུག་ཀུན་རྣམ་བ་དྲུག་འདི་ལ་འཆད་ཚུལ་གཞན་ཡང་དུ་མ་སྟེ། །བསྡུ་བར་སྟོང་མཚན་སྨོན་མེད་སྒྲས་བསྟན་དེར། །ཐོས་བསམ་སྒོམ་གསུམ་མོ་སྟོང་
ཉིད་ལ་སོགས་ཀྱི། །ཏིང་འཛིན་སྒྲས་བསྟན་སྐྱེ་འཕགས་སྒོམ་བྱུང་གཉིས། །རྣམ་ཐར་སྒྲས་བསྟན་འདས་ལམ་སྒོམ་བྱུང་ཉིད་།སྔ་སྔ་སྤྱི་དང་ཕྱི་མ་བྱེ་བྲག་ཕྱིར། །མཆིམས་མཛོད་དང་བོར་སྒོམ་དང་གཉིས་པ་ལ། །སྒོམ་བྱུང་འདས་ལམ་མ་བཞག་

[013B] །བྱེ་སྨྲ་ལམ་ཡང་སུན་འབྱིན་ལམ་གསུམ་གྱིས། །གཅོད་ཕྱིར་སྨོན་མེད་ལ་བསྣན་གཞན་རྣམས་མཚུངས་།རྒྱན་ལས་སྟོང་བར་བདག་མེད་རྣམ་གཉིས་དང། །སྨོན་མེད་དམིགས་བ་སྡུག་བསྔལ་ཕུང་པོ་སོགས། །དེ་དག་ཉེ་བར་ཞི་བ་མཚན་མེད་ཕྱིར། །བཅུ་
དྲུག་སོགས་ལ་དངོས་སུ་མ་སྦྱར་ཞིང། །ཐུན་མོང་ཐུན་མོང་མ་ཡིན་གཉིས་ཀ་ཡང། །བསྡུས་ཕྱིར་སྟོང་པ་རྫས་ཡོད་བདག་ཙམ་མིན། །བཀའ་བཏགས་ཕྱག་རྒྱ་གཉིས་ཀྱིས་སྨོན་མེད་དང། །གསུམ་པས་སྟོང་བ་བཞི་བས་མཚན་མེད་འགྲུབ། །རྣམ་ཐར་བརྒྱད་ལས་སྤྲུལ་པའི་
ལམ་གསུམ་སྟེ། །རྟེན་གྱི་གང་ཟག་ཐེག་ཆེན་ཚོགས་ལམ་ཆེ་།ཐེག་དམན་ལུས་མངོན་བྱེད་དང་རྒྱན་བཅས་སོ། །ཁ་ཅིག་མཛོད་ལྟར་མི་ཉིད་ཁོ་ན་ཟེར། །བྱང་སེམས་གཟུགས་དང་འདོད་ལྟར་སྐྱེས་པའང་ཡོད། །སེམས་རྟེན་འཛོད་ལས་རྣམ་ཐར་གསུམ་བ་ནི་།བཞི་
པར་བརྟེན་ཡང་རྣམ་ཐར་དང་པོ་གཉིས། །བསམ་གཏན་དང་པོ་གཉིས་པོ་ཅི་རིགས་ཏེ། །འདོད་དང་དང་པོའི་སས་བསྡུས་ཁ་དོག་ལ། །ཆགས་བྲལ་གཉེན་པོར་མི་སྡུག་བསྒོམ་པར་འདོད། །གོང་དེར་ཆགས་དང་པྲལ་ཕྱིར་མིག་ཤེས་འང་མེད། །གྲུབ་མཐའ་གོང་མས་རྣམ་
ཐར་གསུམ་ཀ་ཡང། །རབ་མཐའི་བསམ་གཏན་བཞི་པར་བརྟེན་པར་གསུངས། །ཉི་སྣང་གཟུགས་མེད་གསུངས་པ་དེ་ཐོབ་ན། །གཟུགས་ཀྱི་འདུ་ཤེས་གཞིག་བསླ་པར་དགོངས། །ཡིག་ཆར་བསམ་གཟུགས་གང་རུང་གསུངས་པའང་དེ། །གཞན་དུ་
བསམ་གཏན་གཟུགས་མེད་པར་འགལ་བྱེད། །འདོད་ནས་སྲིད་རྩེའི་བར་དུ་སོང་འོང་གཉིས། །སླར་ཡང་འདོད་ནས་བཞི་བའི་བར་སོང་སྟེ། །མཐུན་པར་བྱ་བ་རབ་ཀྱི་དོན་ཡིན་ཞིང། །མཐའ་ནི་བསམ་གཏན་བཞི་པར་བྱེ་སྨྲ་འདོད། །གོང་མས་དེ་དོན་རབ་ཀྱིས་

[014A]༄༅། །མཐར་ཕྱིན་ཅེས། །བསྡོམས་སྡེ་དེར་གྱུར་པས་མ་གཏན་བཞི་ག་འདོད། །གཟུགས་ཀྱི་འདུ་ཤེས་བཞག་དང་གཞིག་པ་ནི་།འབྲས་དུས་གཞན་དོན་སྒྲུབ་ཚུལ་སྣ་ཚོགས་ཕྱིར། །སྡུག་དང་མི་དང་མི་དགའ་གསུངས་ཀྱང་བསམ་གཏན་བཞི། །ཐོབ་སྟེ་དགའ་བ་
འདོད་ཀྱི། །གཉེན་པོར་རོ་མཉམ་སྡུག་བའི་རྣམ་ཐར་ཏེ། །དགའ་དང་མི་དགའ་གསུངས་ཀྱང་བསམ་གཏན་བཞི། །ཐོབ་སྟེ་དགའ་བ་སྤངས་ཕྱིར་འདོད་ལ་དགོངས། །དམིགས་ཡུལ་ཆེ་ཆུང་བཟང་ངན་སྣ་ཚོགས་སོ། །སྒྲ་དོན་འབྱུང་ཆ་སྙོམས་ཕྱིར་སྙོམས་འཇུག་
དང༑ །རང་སའི་ཀུན་དཀྲིས་མ་འདྲེས་རྣམ་ཐར་རོ། །རྣམ་ཐར་སྔ་མ་ཕྱི་མའི་སྔོན་འགྲོ་བར། །གསུངས་ཕྱིར་དང་པོ་གསར་ཐོབ་ལུས་མངོན་བྱེད། །བཞག་པར་དཀའ་ཕྱིར་རྟེན་གྱིས་མཚམས་དཔྱད། །འདས་ལམ་བསམ་གཏན་གཟུགས་མེད་འགོག་སྙོམས་དགུ་
རིམ་གྱིས་འཐབ་ཕྱིར་མཐར་གྱིས་སྙོམས་འཇུག་གོ་འགོག་སྙོམས་རྟེན་ལ་ཁ་ཅིག་མིར་ངེས་ཟེར། །ལ་ལ་གཟུགས་མེད་རྟེན་ལ་གསར་སྐྱེ་འདོད། །ཕྱི་ནས་གཟུགས་སུའང་བསྒོམ་ལ་གསར་ཐོབ་མིར་།མཛོད་ལས་གསུངས་ཕྱིར་གཉིས་ཀ་རིམ་བཞིན་ཁེགས་
གསེར་འཕྲེང་ལ་བརྟེན་རྒྱལ་ལ་མེད་ཅེས་ཟེར། །མི་འཐད་ཆོས་སྐུར་སྙོམས་འཇུག་དགུ་གསུངས་ཤིང། །མྱང་འདས་ལ་སོགས་མདོ་སྡེ་དུ་མར་གསུངས། །སེམས་རྟེན་རྩོམ་པ་དང་པོར་སྲིད་རྩེ་དང་།ཕྱི་ནས་ས་དགུར་བརྟེན་པ་ཡུམ་ལས་གསུངས།།
ཡིད་ལ་བྱེད་པ་ཏིང་འཛིན་རྩལ་སྦྱོང་ཕྱིར། །དགག་བྱ་ཚོར་འདུར་གསང་འགོག་པ་སྟེ། །ངོ་བོ་ཟླ་གྲགས་ས་བཅུའི་མདོར་བརྟེན་ནས། །གཙོ་བོ་ཆོས་ཉིད་སྟེང་དུ་ཚོར་འདུ་སོགས། །བཀག་པའི་ཟག་མེད་ཡེ་ཤེས་ལ་འདོད་ཅིང། །འཕགས་སེང་ཚོར་འདུ་རགས་

[014B] །དེ་ལ་མཉམ་གཞག་ཡུལ་ཅན་གཉིས་ཆར་བཞེད། །མདོ་སེམས་ཚོར་འདུ་རགས་པ་བཀག་ཙམ་གྱི། །ལྡན་མིན་ལ་འདོད་འདི་ལ་ཁ་ཅིག་གིས། །རྒྱལ་ཚབ་དེ་ལ་འདས་ལམ་མི་བཞེད་དེ། །འདས་ལམ་སྟོབས་ཀྱིས་ཐོབ་པས་འདས་ལམ་
དུ། །བཞག་ཅེས་རྣམ་བཤད་ལས་ནི་གསུངས་ཕྱིར་ཟེར། །དེ་མཐུས་ཐོབ་པ་ཙམ་ལ་དགོངས་ཕྱིར་ཏེ། །རྣམ་ཐར་སྐབས་སུ་དེ་ལས་ཚོར་བ་དང། །འདུ་ཤེས་རགས་བཞི་བར་གནས་པའི་ལས། །གསུངས་ཕྱིར་ཁྱབ་སྟེ་རགས་པ་སྨོས་དོན་ཕྱིར། །དེ་དང་འགོག་སྙོམས་མི་འྡྲའང་མ་
ཡིན་ཏེ། །འཕགས་པའི་འཕྲོག་སྙོམས་ཟུར་དུ་མ་གསུངས་བ། །རྣམ་ཐར་སྐབས་དང་གཅིག་པའི་རྒྱུ་མཚན་ཕྱིར། །གཞན་ཡང་དེ་ལ་འདས་ལམ་ཡོད་མིན་ན། །ཡེ་ཤེས་སྡེ་ཚན་ཉེར་གཅིག་མེད་པར་འགྱུར། །དེ་བཞིན་ཟླ་བའི་ཆོས་ཉིད་མཉམ་གཞག་བློ། །འཕགས་སེང་
ཚོར་འདུ་རགས་བཀག་ལྡན་མིན་ལ། །བཞེད་ཅེས་རྣམ་བཤད་ཚིག་ཟིན་ལ་གསུངས་ཀྱང། །དེ་བསྐྱེད་ངོ་བོར་བསྐྱེད་པ་ལ་དགོངས་སོ་།སྔ་མ་རྗེས་ཐོབ་པ་ལ་ཡོད་མེད་དཔྱད། །གཞན་ཡང་འཕགས་ལམ་མིན་ན་ཞིར་གནས་ལམ། །གསུངས་པར་
འགལ་ཏེ་ཞི་དང་རྣམ་ཐར་སྒྲས། །བསྟན་པ་འདས་ལམ་ཉིད་དུ་བསྡུ་བས་འགྲུབ། །མཛོད་ལས་ཕྲ་བ་ཕྲ་བའི་མཇུག་ཐོགས་སུ་།གསུངས་ཕྱིར་ཕྲ་མོ་ཡོད་དེ་གཞན་དུ་ན། །སེམས་ལྡན་གྲངས་སུ་མི་འགྲོ་དེ་ལུས་ཀྱང། །རུལ་བར་འགྱུར་ཞིང་ལུང་ཡང་མཆོད་སྦྱིན་
མས། །ཞུས་པར་དགེ་སློང་འགོག་ལ་སྙོམས་འཇུག་དེའི། །རྣམ་ཤེས་ལུས་དང་མ་བྲལ་གསུངས་པར་འགལ། །རང་གི་གྲུབ་མཐའི་གང་ཟག་ངོས་འཛིན་མདོ། །གྲུབ་མཐའ་བཞི་ཀ་མཐུན་གྲུབ་དེ་ལས་ཀྱང། །ཇི་ལྟར་ཡན་ལག་ཚོགས་རྣམས་ཞེས་སོགས་ཀྱིས་

[015A]༄༅། །ཕུང་པོ་བཞི་ཚོགས་དགོས་གསུངས་དེར་ཡང་འགལ། །དེ་ཕྱིར་དེ་ཚེས་སེམས་ཡོད་འདོད་བ་ནི། །ས་ཡི་སྙིང་བོ་འཁོར་ལོ་བཅུ་བ་སོགས། །ཐེག་པ་ཆེ་ཆུང་མདོ་སྡེ་དུ་མར་གསུངས། །སྤྱོད་འཇུག་འགགས་པ་སླར་ཡང་སྐྱེ་འགྱུར་ཏེ། །འདུ་ཤེས་མེད་པའི་
སྙོམས་འཇག་བཞིན་ཞེས་དང། །ཉན་སར་ཚིག་རིས་དེ་མཚུངས་གསུངས་མེད་ཀྱང། །དགོངས་པ་ཚོར་འདུ་རགས་པ་བཀག་པར་མངོན་།དོན་གསང་ལས་གསུངས་འདོད་ཚུལ་གསུམ་ཡོད་དེ། །ཁ་ཅིག་ཚོར་འདུ་བཀག་ཙམ་བརྟག་འགོག་ཟེར། །ཐལ་འགྱུར་
བ་ཡི་འགོག་སྙམས་ཡུལ་དང་མཚུངས། །ལ་ལ་དེ་བཀག་ཆ་ཡི་ལྡན་མིན་ཟེར། །གཞན་དག་དེ་བསྒོམ་སེམས་ཀྱི་བག་ཆགས་ཏེ། །ལངས་བའི་ཚེ་ཡང་དེ་དང་ལྡན་ཕྱིར་ཟེར། །དང་པོ་མི་འཐད་མ་མཐའ་འང་ཀུན་བཏུས་ལྟར། །འདུ་བྱེད་ཕུང་པོར་འཐད་
ཀྱི་རྟག་བར་མིན། །རང་ལུགས་འཐད་ལྡན་གཉིས་པ་ཡང་མིན་ཏེ་།རྣམ་པར་ཐར་བ་ཡིན་ཕྱིར་ཤེས་པ་ཉིད། །གསེར་འཕྲེང་དེ་ཚེ་དབྱིག་བཤེས་སེམས་འདོད་པ། །ཐེག་བསྡུས་སོགས་ལས་བཀག་ཅིང་སྐུ་མཆེད་ཀྱི། །གཞུང་ལས་གཞན་དུ་མཁས་པས་མ་བཀྲལ་ཕྱིར། །
ཐེག་ཆེན་སྤྱི་ཡིས་མེས་མེད་འདོད་ཕྱིར་ཏེ། །རྟག་ཏུ་ཡིད་ཤེས་འབྱུང་ཞེས་སྤྱིར་བསྟན་ནས། །སེམས་མེད་གཉིད་དང་བརྒྱ་ལ་རྣམས་བསལ་ཕྱིར་དང། །འཇུག་ཤེས་ཡོད་ན་ཀུན་གཞི་མེད་ཀྱང་དེ། །ཤི་བར་ཐལ་བའི་སྐྱོན་བརྗོད་འབྲེལ་མེད་དོ། །དེ་ཕྱིར་སེམས་མེད་
ཡིན་ཀྱང་སྙོམས་འཇུག་ཏུ། །གསུངས་བརྒྱུ་མིང་འབྲས་ལ་བཏགས་པའམ། །འདི་ཡིས་འབྱུང་པ་སྙོམས་པ་ལ་དགོངས་ཤིང། །རྒྱལ་བའི་ཡེ་ཤེས་ཆོས་སྐུར་བཤད་བ་ཡང། །མངོན་དུ་བྱེད་བར་ནུས་པ་ལ་དགོངས་ཞེས། །རྒྱས་པར་གསུངས་པའི་དགོངས་པ་བཙལ་བར་བྱ། །མདོ་

[015B] །ལུགས་འདིར་དུས་ལ་སྦྱོར་གྱི་འཛིན་སྟངས་མིན། །ཉི་མའི་སྙིང་བོར་ཞག་བདུན་ལས་ལྷག་འདིར། །ཞུགས་ན་སེམས་དཔའི་སྤྱོད་ལས་ཉམས་གསུངས་པ་།ཐེག་དམན་ལྟ་བུར་ཞི་བདེར་ཞེན་པ་ཡིས། །ཞུགས་ལ་དགོངས་ཏེ་པད་
དཀར་སོགས་ཀྱིས་ཤེས། །སྤོང་བའི་ལམ་ལ་བར་ཆད་མེད་ལམ་བཞི་།ཆོས་ཤེས་རྒྱུན་མཐར་སྦྱར་ཡང་ཐུབ་དགོངས་ལས། །མཐོང་ལམ་ལ་གསུངས་འཕགས་སེང་དགོངས་བར་མཐུན། །སངས་རྒྱས་ལམ་ལ་སྤྱིན་སོགས་ཕར་ཕྱིན་བཅུ། །གང་དུ་གཏོགས་པའི་སྡེ་
ཚན་མཚན་ཉིད་པ། །འོག་མར་མེད་པའི་རིགས་གནས་མཁྱེན་པ་དེ་།ཐུན་མོང་མ་ཡིན་རྣམ་མཁྱེན་རྣམ་པའི་དོན། །དབྱེ་ན་མི་མཐུན་ཕྱོགས་ཀུན་ལས་རྒྱལ་ཞིང། །དེ་ཡིས་བརྫི་བར་མི་ནུས་རིགས་གནས་སྟོབས། །གནས་དང་གནས་མིན་མཁྱེན་པ་ལ་སོགས་བཅུ། །
འཁོར་དབུས་སྤངས་རྟོགས་ཆོས་རྟོན་འཇིགས་མེད་པའི། །ཆ་བཞག་མཐར་ཐུག་མཁྱེན་པ་མི་འཇོགས་པའོ། །ཆ་བཞག་མེད་ན་མཐར་ཐུག་གཞི་ཤེས་ཀྱང། །དེར་འགྱུར་དགོས་ལ་ཐེག་དམན་རྟོགས་རིགས་ཕྱིར། །ཐུན་མོང་མ་ཡིན་རྣམ་པར་འགལ་ཕྱིར་
རོ༑ །འོན་ཀྱང་སངས་རྒྱས་ཁོ་ནའི་རྟོགས་རིགས་སུ། །མི་འཐད་དེ་བཞིན་ཉིད་རྣམས་སེམས་དཔའི་ཡིན། །རིགས་འདྲ་སྔ་མ་འཕགས་པ་འོག་མར་མེད། །སྨྲ་བའང་མི་རུང་ཉེར་ལེན་ལས་སྐྱེས་ཕྱིར་།རང་དོན་སྤངས་རྟོགས་གཉིས་དང་གཞན་གྱི་དོན། །པར་
གཅོད་ཆོས་དང་ངེས་འབྱུང་ལམ་སྟེ་བཞི། །དམ་བཅས་པ་ལ་རྒོལ་མེད་མི་འཇིགས་བཞི། །འཆད་བྱ་འཆད་བྱེད་སྤོབས་པ་སོ་སོར་ནི་།ཆགས་ཐོགས་མེད་པར་སོ་སོར་གཟིགས་པ་ཡི། །རིགས་གནས་མཁྱེན་པ་སོ་སོ་ཡང་དག་རིག་རང་གི་སྡེ་ཚན་འཕགས་པ་༄༅། །འོག་མ་དང། །ཅུང་ཟད་ཙམ་ཡང་མ་འདྲེས་རིགས་གནས་ཀྱི། །མཐར་ཐུག་མཁྱེན་པ་སངས་རྒྱས་མ་འདྲེས་ཆོས། །དབྱེ་ན་རྟོགས་པ་སྤྱོད་པ་འཕྲིན་ལས་དང། །ཡེ་ཤེས་མ་འདྲེས་དྲུག་དྲུག་གསུམ་གསུམ་མོ། །སྟོབས་བཅུ་མི་འཇིགས་བཞི་
དང་དྲན་ཉེ་གསུམ། །ཐུགས་རྗེ་ཆེ་དང་བཅོ་བརྒྱད་བྱེ་སྨྲའི་ལུགས། །ཡེ་ཤེས་ལས་འཕྲོས་དུས་གསུམ་རྣམ་གཞག་ལ། །ཆོས་སྐྱོབ་དངོས་འགྱུར་གསེར་བུམ་བཅོམ་བཞིན་ཟེར། །དབྱངས་སྒྲོགས་མཚན་ཉིད་ཤས་ཆེ་ཆགས་བཞིན་ཟེར། །དབྱིག་
བཤེས་གནས་སྐབས་རྩིས་ཀྱི་རྡེའུ་བཞིན་འགྱུར། །མ་བུ་གཞན་གཞན་འགྱུར་འདོད་སངས་རྒྱས་ལྷ། །དང་པོ་མི་འཐད་གྲངས་ཅན་ལུགས་ཕྱིར་རོ། །གཉིས་པ་མི་འཐད་མཚན་ཉིད་འཆོལ་ཕྱིར་རོ། །བཞི་པ་མི་འཐད་གསུམ་གར་ཐལ་ཕྱིར་རོ། །གསུམ་
པ་ཅུང་བཟད་འོན་ཀྱང་བྱ་བ་སོགས། །བྱེད་དང་མི་བྱེད་གནས་སྐབས་མེད་པར་འགྱུར། །ཁ་ཅིག་དུས་གསུམ་དངོས་པོར་འདོད་བཞིན་དུ་།སྐྱེས་ལ་འགག་དང་སྐྱེས་ལམ་འགག་པ། །སྐྱེ་རྒྱུ་ཡོད་ཀྱང་མ་སྐྱེས་དུས་གསུམ་ཟེར། །དེ་དག་དངོས་པོ་རང་ལམ་
བརྩིས་པར། །སྨྲ་མཁན་དེ་ལ་ལྟོས་ཏེ་བཞག་པའི་ཕྱིར། །འགགས་ཟིན་ང་ལས་ནུ་དང་མ་སྐྱེས་བའི། །འཁོར་སྒྱུར་དུང་སོགས་ཡོད་མིན་མེད་མིན་འགྱུར། །རང་ལུགས་དངོས་པོ་གཞན་ཞིག་འགག་ཆ་དང་།དངོས་གཞན་སྐྱེ་རྒྱུ་ཡོད་ཀྱང་མ་སྐྱེས་ཆ། །
འདས་དང་མ་འོང་ངོ་གཉིས་ཀ་མེད་དགག་ཉིད། །ཁ་ཅིག་སྐྱེ་གནས་འཇིག་གསུམ་མཉམ་གྲུབ་ཟེར། །སྐྱེ་བ་རྒྱུ་དུས་ཡིན་ལ་གཞན་གཉིས་ནི། །དེ་ཡི་ཁྱད་ཆོས་ཡིན་ཀྱང་ཚིག་ལ་གཟབ། །སྐད་ཅིག་གསུངས་པའང་རྫོགས་པར་གྲུབ་ཟིན་ནས། །སྐད་ཅིག་ལས་ལྷག་

[016B] །རབ་བྱུང་ལོ་ནི་མགོ་ཟླའི་ཚེས་གཅིག་དང། །མཉམ་གྲུབ་བཅུ་གཉིས་ཟླ་བར་སྡོད་ཕྱིར་རོ། །ཁ་ཅིག་འདས་པའི་མི་ཡོད་དྲན་ཕྱིར་ན། །མ་ཁྱབ་དྲན་མཁན་དེ་ལ་ལྟོས་ཕྱིར་རོ། །བུམ་པ་ཞིག་པ་བུམ་པའི་འདས་པ་སྟེ། །འོན་ཀྱང་བུམ་པའི་དུས་སུ་
མ་འོང་ངོ། །སྐབས་དོན་འདས་དང་མ་འོངས་ད་ལྟར་ཡང། །གཟིགས་ཚུལ་ད་ལྟར་བྱུང་བར་གཟིགས་མིན་ཡང། །ད་ལྟའི་དུས་སུ་སྔ་ཕྱིའི་བྱུང་ཚུལ་ཀུན། །མངོན་སུམ་གཟིགས་ཕྱིར་ཡེ་ཤེས་མ་འདྲེས་པའོ། །དེ་བཞིན་ཉིད་དང་རང་བྱུང་སངས་རྒྱས་ཀྱི། །རྣམ་
པ་གསུམ་ལ་ཤེས་རྣམ་སྦྱོར་དགོས་ཏེ། །རྣམ་མཁྱེན་བདེན་སྟོང་དང་ནི་རང་རྒྱལ་དང། །སངས་འཕགས་མིག་ཤེས་གསུམ་ཀྱིས་མ་ངེས་ཕྱིར། །དེ་གསུམ་དོན་ནི་རིམ་བཞིན་ཡང་དག་མཐར། །མི་ལྡང་ཚུལ་གྱིས་མཉམ་གཞག་ཡེ་ཤེས་དང། །སློབ་དཔོན་གཞན་
ལ་མ་ལྟོས་རང་བྱུང་གི་ཆོས་རྣམས་ཀུན་ལ་མངའ་བསྒྱུར་ཡེ་ཤེས་དང། །ཆོས་ཀུན་རྣམ་བ་མ་ལུས་མངོན་སུམ་དུ། །རྟོགས་པའི་རིགས་གནས་མཐར་ཐུག་མཁྱེན་པའོ། །རྣམ་གྲངས་ཟག་བཅས་ཟག་མེད་སྒྲས་བརྗོད་ཙམ། །ཡིན་གྱི་ཟག་བཅས་དངོས་
མིན་སྔར་བཤད་དོ། །བདག་འཛིན་དངོས་སུ་འཇོམས་པའི་སྦྱོར་བའི་རྟེན། །ཁ་ཅིག་བྱང་སེམས་ཐམས་ཅད་ཤེར་ཕྱིན་གྱི། །སྣོད་རུང་ཟེར་ཞིང་ལ་ལ་ཕྱི་ནང་གི་བཤེས་གཉེན་གཉིས་ལྡན་བྱང་སེམས་ཐབས་ཅད་ཟེར། །བྱེ་སྨྲར་གྱུར་པའི་བྱང་སེམས་དང་པོའི་སྐྱོན་།འདི་
ནི་དམན་སྒྲིབ་ལ་གནས་གསུངས་པ་དཔྱད། །ཉན་སྣོད་སེམས་ཙམ་བྱང་སེམས་གཉིས་པའི་སྐྱོན། །འདིར་བསྟན་སྦྱོར་བ་བསྒོམས་བའི་ཉན་ཐོས་ཀྱང། །ཡོད་ཕྱིར་དེ་ནི་སེམས་དཔར་མ་ངེས་སོ། །རང་ལུགས་རྒྱལ་བསྟེན་དེ་ལས་དགེ་རྩ་བསྐྲུན། །ཐེག་ཆེན་

[017A]༄༅། །བཤེས་ཀྱིས་ཟིན་པ་གསུམ་ཚང་པའི། །འདིར་བསྟན་གདུལ་བྱ་འདིར་བསྟན་ཉན་པའི་སྣོད། །ཐོས་བསམ་སྒོམ་གསུམ་ལམ་གྱི་སྔོན་འགྲོ་ཕྱིར། །ལམ་ཞུགས་ལམ་མ་ཞུགས་དང་རིགས་ཅན་གསུམ་།ཉན་སྣོད་ཉན་ཐོས་
དེ་ཡང་སྣོད་རུང་མིན། །ཚིགས་བཅད་གཉིས་པས་བསྟན་པ་རྣམ་བཞི་སྟེ། །སངས་རྒྱས་བསྙེན་བཀུར་དེ་ལ་ཐེ་ཚོམ་དྲི། །སྦྱིན་སོགས་སྤྱོད་དང་བཤེས་ཀྱིས་བྱིན་བརླབ་བཞིས། །རིམ་བཞིན་ཉན་དང་ཚིག་འཛིན་དོན་མི་བརྗེད། །ཚུལ་བཞིན་ཡོད་བྱེད་སྣོད་དེ་གཙོར་བྱས་ཀྱང་
ཀྱང། །དང་པོ་ཀུན་ལ་དགོས་ཕྱིར་སྤྱིར་ཞེས་གསུངས། །ཐ་མ་ཀུན་ལ་དགོས་པ་གཞུང་ཀུན་མཐུན། །ཉན་འཛིན་ཐོས་པའོ་བསམ་སྒོམ་ཐ་མ་གཉིས།།    ༈    །གཞི་ལམ་རྣམ་གསུམ་བདེན་སྟོང་སྤྲོས་བྲལ་དུ། །
བསྒོམ་པའི་རིགས་གནས་སེམས་དཔའི་རྣལ་འབྱོར་རོ། །ཁ་ཅིག་དེ་འདྲའི་ཞི་ལྷག་ཟུང་འབྲེལ་ཟེར། །མི་འཐད་ཚོགས་ལམ་ལ་ཡང་ཡོད་ཕྱིར་རོ། །འདིས་ནི་མངོན་སུམ་མཐོང་བར་འདོད་པའང་ཁེགས། །དབྱེ་ན་གཟུགས་སོགས་ཡུལ་ལ་གནས་
བཀག་དང། །སྦྱོར་བ་དེར་ཡང་མ་ཞེན་རྣལ་འབྱོར་བཀག་ཟབ་དཀའ་ཚད་ཡོད་གསུམ་སྟེ་ངོ་བོས་ལྔ། །ཚོགས་ལམ་ནས་བཟུང་རྒྱུན་མཐའི་བར་དུ་འཇུག་དེ་ཕྱིར་ཁ་ཅིག་དེ་ལྔའི་གནས་སྐབས་ལ་།ལྷག་མ་བཅུ་བཞི་བཞག་ཅིང་ཐ་མ་ནི། །སྦྱོར་བ་དེ་
དག་འགྲུབ་པའི་རྒྱུ་འོ་ཟེར། །ཚིགས་ཆེན་ཡུན་རིང་རྟོགས་པ་འང་དང་པོ་ལྔའི། །གནས་སྐབས་ཡིན་པ་མི་རུང་སྟོང་ཉིད་ལ། །སྤག་པས་སྤངས་ཏེ་ངན་འགྲོར་འགྲོ་གསུངས་ཕྱིར། །མཐའ་གསུམ་རིམ་བཞིན་གཞི་ལམ་རྣམ་གསུམ་གྱི། །ཆོས་ཉིད་ཟབ་

[017B] །གསེར་འཕྲེང་གཞི་ཤེས་ཐ་མལ་ལས་ལྷག་ཟབ། །ལམ་ཤེས་ཉན་རང་ཐུན་མོང་མ་ཡིན་དཀའ་།རྣམ་མཁྱེན་ཁྱད་པར་འགྲོར་མེད་གསུམ་རྟོགས་གསུངས། །ཤཱནྟིས་གསུམ་ལ་གནས་དང་རྣལ་འབྱོར་བཀག་གཉིས་གཉིས་དབྱེ་
བས་སྦྱོར་བ་ཉེར་གསུམ་འདོད། །རྟེན་གྱི་སྒོ་ནས་ཚོགས་ཆེན་ལ་སོགས་བརྒྱད། །འཕེལ་འགྲིབ་མེད་སོགས་སྦྱོར་བའི་རྟོགས་ཐབས་བཞི་།སྟོན་བྱེད་མདོར་ཡང་ཤེར་ཕྱིན་ལ་སྤྱོད་ཚེ། །གསུངས་ཕྱིར་ཐབས་ཤེས་ཟུང་དུ་འབྲེལ་ཚུལ་ལོ། །རིན་ཆེན་སྦྱིན་
སོགས་འབྲས་གཉིས་དུས་ཀྱི་གཅིག་རིམ་བཞིན་ཚོགས་གཅིག་ངེས་འབྱེད་ཆ་ལ་བྮ། །ལྗོན་གསར་དབེ་ཡིས་མཐོང་ལམ་བྱང་ཆུབ་ཉེ། །མ་དགས་ལ་སྦྲུམ་མ་ཉེ་བའི་དཔེའི། །སངས་རྒྱས་མྱུར་དེས་བདུན་དྲི་མ་ནི། །མངལ་སྦུབ་འདྲ་བར་རྒྱུད་བླར་
གསུངས་ཕྱིར་དང། །དེ་གྲོལ་ལས་བརྒྱད་པ་ལ་གཞན་ནུར་གྲགས་།དེར་ལྔ་ཆོས་འཁོར་སྐོར་བའི་སྦྱོར་བའི་ནུས། །ཐོབ་ཕྱིར་གཞན་གྱི་དོན་དང་འཕེལ་འགྲིབ་མེད། །ཁམས་གསུམ་ཆོས་དང་ཆོས་མིན་སོགས་མི་མཐོང། །བསམ་མི་ཁྱབ་དང་རྣམ་པར་མི་རྟོག་པའོ། །
འབྲས་བུའི་སྒོ་ནས་གཉིས་ཏེ་དགུ་པ་ལ། །སོ་རིག་བཞི་ཡིས་སེམས་ཅན་སྨིན་བྱེད་ཕྱིར། །རྒྱུན་ཞུགས་ནས་བཟུང་བླ་མེད་བྱང་ཆུབ་བར་།སྟེར་བའི་འབྲས་བུ་རིན་ཆེན་སྦྱིན་བྱེད་དང། །བཅུ་པར་ཉེས་སེལ་རྣམ་དག་སྦྱོར་བའོ། །དུས་ཀྱི་སྒོ་ནས་ས་མཚམས་སྦྱོར་བ་
སྟེ། །བརྒྱད་པར་རྩོལ་མེད་འཇུག་ཕྱིར་ལོ་ཟླའི་མཚམས། །མི་དགོས་ཕྱིར་ན་ཚོགས་ནས་བདུན་པའི་བར། །འདི་དག་དོན་ལ་ཁ་ཅིག་ཚེགས་ཆེན་གྱི། །སྦྱོར་བར་སྟོང་ཉིད་རྟོགས་པ་མེད་ཅེས་ཟེར། །མི་འཐད་དབང་རྟུལ་ཚོགས་ལམ་ཆེན་པོ་ཡི། །སྟོང་

[018A]༄༅། །ཉིད་རྟོགས་པའི་ཞི་གནས་དེ་ཡིན་ཕྱིར། །ཁ་ཅིག་དབང་རྣོན་རྒྱུད་ལ་འདོད་ཀྱང་མིན། །ཁ་ཅིག་ཡུང་བསྟན་ཐོབ་པའི་སྦྱོར་པ་ཡིས། །ཐོབ་གསུངས་གཅིག་ཏུ་ཐོབ་ཟིན་ཁོ་ན་ཟེར། །ལ་ལ་རྒྱལ་ལས་དངོས་ཐོབ་
ཁོ་ནར་འདོད། །གཞན་དག་དེ་གཉིས་བཀག་ནས་འཐོབ་ཅེས་པ། །མ་འོངས་ཚིག་སྟེ་ཉི་སྣང་དགོངས་པར་སྨྲ། །གསུམ་ཀ་མི་འཐད་དངོས་སུ་ཐོབ་པའམ། །དུས་དར་སངས་རྒྱས་མེད་ཀྱང་སྔར་ཐོབ་མཐུས། །མི་རིང་གཞན་གྱིའང་ལུང་སྟོན་རྒྱན་སྣང་
གསུངས།    ༈    །ཐེག་ཆེན་སྦྱོར་བ་བསྒོམ་སྟོབས་ཀྱིས་ཐོབ་པའི། །ཐེག་ཆེན་ལམ་ཞུགས་རྒྱུད་ཀྱི་ཡོན་ཏན་ནོ། །སྦྱོར་ལམ་བཞི་དང་ས་བཅུར་གཞོན་ནུ་དཔལ་།སྦྱར་ཡང་བཅུ་བཞི་ཚོགས་ནས་སངས་རྒྱས་པར། །ཁ་ཅིག་
སྐྱོན་རྣམ་སྐྱེ་བའི་གེགས་ཡིན་ཕྱིར། །ཡོན་ཏན་འདི་རྣམས་སྦྱོར་བའི་རྒྱུའོ་ཟེར། །དེ་རྒྱུ་ལྟར་ཞོག་ནུས་དང་ནུས་ཅན་ཡང། །མིན་ཏེ་ཕན་ཡོན་གསུངས་ཕྱིར་འབྲས་བུའོ། །ཁ་ཅིག་སྦྱོར་བསྒོམ་རྟེན་ཡོད་ཏན་དེ། །ཐེག་ཆེན་སྦྱོར་བའི་ཡོན་ཏན་དོན་དུ་འདོད། །
པ་ལ་ཐེག་ཆེན་སྦྱོར་བ་བསྒོམ་སྟོབས་ཟེར། །དང་པོ་མི་འཐད་ཐེག་དམན་ལ་ཡོད་ཕྱིར། །གཉིས་པ་ཡང་མིན་སྦྱོར་པ་གསར་བསྒོམ་ཚེ་།རྒྱལ་ཀུན་བསྲུང་ཕྱིར་བདུད་ཀྱིས་མི་ཚུགས་ཀྱང། །སྦྱོར་བསྒོམ་སྔོན་སོང་མིན་ཕྱིར་ཡོན་ཏན་མིན། །ཁ་ཅིག་
སེམས་དཔའ་ཁོ་ནར་འདོད་ཀྱང་འདིས། །ཡོན་ཏན་ལྔ་བར་ཆེན་པོ་གསུམ་གསུངས་སོ། །གསེར་གླིང་པ་དང་ཨར་སོགས་ཚན་པ་གཉིས། །རིམ་བཞིན་རྒྱུ་དང་འབྲས་བུའི་ཡོན་ཏན་འདོད། །ཁ་ཅིག་སྔ་ཕྱི་མིང་དོན་སྦྱོར་དགོས་ཟེར། །རང་ལུགས་

[018B] །ཆེ་འདིར་རྒྱལ་བས་བྱིན་གྱིས་བརླབ་པའི་ཕྱིར། །ཚེ་རབས་གཞན་དུ་བདུད་བཅོམ་ཡོན་ཏན་འབྱུང། །ཚེ་འདིར་བསྒོམ་པ་རྒྱལ་བའི་དགོངས་ཐོབ་ཕྱིར། །ཚེ་རབས་གཞན་དུ་དགོངས་ཤིང་མཁྱེན་ཉིད་འབྱུང། །ཚེ་འདིར་
བསྒོམ་པ་ཡེ་ཤེས་ཀྱིས་གཟིགས་ཕྱིར། །གཞན་ཚེ་རྒྱལ་བས་མངོན་སུམ་མཛད་པར་འགྱུར། །འདི་གསུམ་རིམ་བཞིན་དགྲ་ཡི་མཚོན་བཅག་དང། །གཉེན་ལ་གོ་བསྐོན་ལག་ཏུ་མཚོན་གཏང་བཞིན། །སྦྱོར་བའི་ནུས་པ་ཆུང་འབྲིང་ཆེ་གསུམ་མོ། །ལྷག་ཀྱང་དེ་ལྟར་བསྒྲུབ་བྱ་སྒྲུབ་བྱེད་
སྦྱར༑ །དྲུག་པར་འགྲོས་ཏེ་བསྟན་པའི་གནས་ཚད་དབྱད།    ༈   ཆེན་སྦྱོར་བ་སྐྱེ་གནས་གོང་འཕེལ་གསུམ། །ཅི་རིགས་གེགས་བྱེད་ཆ་ནས་བདུད་ལས་སུ། །བཤད་དེ་སྦྱོར་བའི་སྐྱོན་ཀྱི་མཚན་ཉིད་དོ་།འོན་ཀྱང་བདུད་ལས་དངོས་སུ་མེད་ངེས་ཏེ། །ཆ་འྦྲའམ་བདུད་ལས་
རྒྱུ་ཕྱིར་བཤད་པ་མང། །ཁ་ཅིག་སྐྱེ་གནས་གེགས་སུ་འདོད་མོད་ཀྱང། །མ་ཡིན་སྦྱོར་བརྒྱུད་གདན་ལ་ཡོད་ཕྱིར། །སྐྱོན་གྱི་དབྱེ་བ་འགལ་རྐྱེན་ཉེར་གསུམ་སྟེ། །དོན་ཤེས་བར་གཅོད་སྤོབས་པའི་དབང་བྱ་བ། །ཚོགས་ཆེན་བུལ་དང་མྱུར་ཆེས་མི་བརྟན་གཉིས། །སྒོ་གསུམ་གནས་
ངན་ལེན་གྱི་དབང་བྱས་གསུམ། །ཐེག་ཆེན་ཉམས་བྱེད་རྒྱུ་བདུན་ཡུལ་མང་ལ། །རྟོག་སོགས་གཡེང་བའི་རྒྱུ་བརྒྱད་རང་བརྟེན་ཞིང། །བདུད་ཀྱིས་འབྱེད་སོགས་མཐའ་གསུམ་གཞན་བརྟེན་ནོ། །མཐུན་རྐྱེན་མ་ཚང་སྙོམས་ལས་ཀྱིས་ཉམས་སོགས། །གཉིས་
བརྟེན་ཉེར་གཅིག་རང་བརྟེན་འགྲོ་གཉིས་སོ། །ཡང་ན་རིམ་བཞིན་རང་གཞན་ཐུན་མོང་དང། །རང་དང་གཞན་བརྟེན་བཅུ་བཞི་གཉིས་བདུན་ནོ། །ཉམས་བྱེད་རྒྱུ་བདུན་ཚོགས་ལམ་མན་ཆད་དང། །གཞན་ཡང་ཕལ་ཆེར་སྤྱོར་ལམ་མན་ཆད་དེ། །ཕྲ་མོ་མ་དགས་

[019A]༄༅། །བདུན་བར་དུ་ཡོད། །ཚོགས་པའི་ཆོས་སྤྱོད་སྐབས་སུ་དབོན་སློབ་གཉིས། །མ་མཐུན་སྟོབས་ཀྱིས་མི་སྦྱོར་སྐྱོན་ཡིན་གྱི། །སློབ་དཔོན་མཁས་པས་སློབ་མ་མི་མཁས་ཀྱང། །འཁྲིད་བ་སྐྱོན་མིན་དམ་པའི་ལུགས་
སྲོལ་ལོ།།    ༈    །སྦྱོར་བ་སྒོམ་ལ་མཚན་ཉིད་ཤེས་དགོས་ཕྱིར། །མདོ་ལས་ཤེས་མཚན་ལ་སོགས་རྣམ་བཞི་ལས། །ཕྱེ་བས་གོ་གཅིག་གསུངས་བ་རྗེ་བཙུན་གྱིས་།བསྡུས་ཏེ་བྱེད་སྒྲུབ་ལས་སྒྲུབ་གཉིས་སུ་
མཛད། །གཞོན་ནུ་དཔལ་གྱིས་ཤེས་མཚན་ལ་སོགས་བཞི། །རིམ་བཞིན་ཕྱོགས་ཆོས་རྗེས་ཁྱབ་ལྡོག་ཁྱབ་དང། །དཔག་བྱར་འདོད་ཀྱང་ཡིན་འགོད་ཡོད་འགོད་གཉིས། །གང་གི་དབང་དུ་བྱས་ཀྱང་མ་ངེས་ཏེ། །སངས་རྒྱས་ལ་ཡང་ཤེས་མཚན་ཡོད་
བྱོར་དང། །སྦྱོར་བའི་ངོ་བོ་ཉིད་མཚན་མེད་ཕྱིར་རོ། །འོན་ཀྱང་འདིར་བསྟན་ཤེས་མཚན་སངས་རྒྱས་ལ། །མེད་དེ་འདི་ནི་སྦྱོར་བའི་ཤེས་མཚན་ཕྱིར། །ཁ་ཅིག་ཀུ་མཱ་ར་ཡི་དེ་འཐད་དེ། །བྱེད་པའི་ནུས་དང་མི་ལྡན་རྣམ་བཅད་ནས། །ངོ་བོ་ཉིད་ལ་ནུས་ལྡན་རྗེས་འགྲོ་
བསྒྲུབས། །ཁྱད་མཚན་གྱིས་ནི་ཉན་རང་ལ་སོགས་ལ། །ལྡན་པ་གཅོད་པས་ལྡོག་ཁྱབ་འགྲུབ་ཕྱིར་ཟེར། །དེ་ཙམ་རྫེས་ལྡོག་ཁྱབ་པའི་དོན་མིན་ཞིང། །ངོ་བོ་ཉིད་དུ་སྒྲུབ་ཕྱིར་སློབ་པར་ངེས་།དེ་ལ་མཁྱེན་གསུམ་མེད་ཕྱིར་ཆོས་ཅན་ཉམས། །གཽ་མའི་དགོངས་བར་མཛད་
དེ་ལོ་ཆེན་གྱིས། །སྦྱོར་བ་ཉི་ཤུའམ་རང་བཞིན་སྦྱོར་བ་ལྔ་།མཚན་གཞིའི་ངོ་བོ་ཉིད་ནི་མཚོན་བྱ་དང། །བྱེད་མཚན་ཁྱད་མཚན་གཉིས་ནི་མཚན་ཉིད་དེ། །མེ་ནི་མཚན་གཞི་སྲེག་བྱེད་མཚན་ཉིད་དང། །མེ་ཡི་ཐ་སྙད་བྱ་རུང་མཚོན་བྱ་དང། །མཚན་མཚོན་གཞི་གསུམ་

[019B] །མཚོན་པར་བཤད་བཞིན་འདིར་ཡང་ཤེས་མཚན་གྱི། །སྦྱོར་བ་དེ་དག་བྱེད་པ་ཁྱད་པར་དང། །ལྡན་པར་རྟོགས་ཕྱིར་མཚོན་བ་ཞེས་བྱ་ལ། །འོན་ཀྱང་འདིར་བསྟན་བཅུ་དྲུག་ཕྲག་གསུམ་གྱི། །བྱེད་མཚན་ཁྱད་མཚན་གཉིས་ལམ་དམིགས་
ཕྱིར། །མཚོན་པ་དངོས་མིན་དོན་ཡང་དེ་ཡི་ཡུལ། །ཡིན་ཕྱིར་ཡུལ་གྱི་སྒོ་ནས་བསྟན་ཏོ་ཟེར། །མི་འཐད་དེ་བཞིན་གཤེགས་འབྱུང་ཞེས་སོགས་ཀྱིས། །ཤེས་མཚན་ཞེ་བརྒྱད་དངོས་སུ་ཚིག་ཟིན་ལ། །བསྟན་པ་རྩ་འགྲེལ་ཀུན་གྱིས་འགྲུབ་པའི་ཕྱིར། །ཡུལ་གྱིས་ཡུལ་
ཅན་འགངས་ཙམ་ག་ལ་ཡིན། །ཤེར་འབྱུང་སྔར་བཤད་མཁྱེན་གསུམ་ལ་བརྟེན་པའི། །བདེན་རྣམ་བཅུ་དྲུག་རྟོགས་པ་ཤེས་མཆན་དང། །དེ་གསུམ་ཐབས་ཤེས་གྲོགས་ཀྱིས་ཟིན་པའི་སྒོས། །སྐྱེད་ཕྱིར་སྐྱོན་རྣམས་ཀུན་བྲལ་རྣམ་དག་ཏུ། །འབྱུང་བའི་ལྡོག་ཆ་
ནས་ནི་ཀྱང་མཚན་ཟེར། །རྣམ་པའི་སྐབས་དང་འདི་ཡི་མཁྱེན་གསུམ་སྦྱོར། །མིང་ཙམ་འདྲ་ཡང་སྐྱེད་ཚུལ་མི་མཚུངས་ཏེ། །སྔ་མ་བཅུ་དྲུག་བདེན་རྣམ་མཁྱེན་ཆ་དང། །འདི་ནི་དེ་བཞིན་གཤེགས་པ་འབྱུང་སོགས་ཡུལ། །ཞེ་བརྒྱད་མཁྱེན་པའི་ཆ་ནས་འཇོག་
ཕྱིར་དང། །ཁྱད་མཚན་ཀུན་མཁྱེན་གསུམ་ལ་སྦྱར་བ་ཡང། །ནོར་ཏེ་སློབ་དཔོན་གཞི་ཤེས་བསལ་ཕྱིར་རོ། །བྱེད་མཚན་སྦྱོར་རྣམ་སངས་རྒྱས་སྐྱེད་བྱེད་དུ། །མཚོན་ཏེ་འདི་ཡི་མཚན་ཉིད་བྱེད་ཚུལ་ཟེར། །དོན་དུ་སངས་རྒྱས་སྐྱེད་བྱེད་ཡིན་མོད་ཀྱང། །འདིར་
ནི་མཚན་ཚུལ་དེ་ལྟར་མ་ཡིན་ཏེ། །གཞུང་ལམ་འབྲས་བུའི་ཤེར་ཕྱིན་གསུམ་ཤེས་ཏེ། །འབྲས་བུ་དོན་གཉེར་ཇི་བཞིན་སྐྱེ་བ་ལ་།ལམ་གྱི་མཚན་ཉིད་ལེགས་པར་ཤེས་དགོས་ཕྱིར། །ལམ་ཉིད་རང་གི་བྱེད་པ་ལ་སོགས་ལ། །སྦྱོར་བའི་མཚན་ཉིད་མིང་གིས་

[020A]༄༅། །བསྟན་ཕྱིར་རོ།།    ༈   སྟེ། །མེ་ཡི་ཚ་བ་ལྟ་བུ་རང་མཚན་དང། །མི་རྟག་བདག་མེད་ལ་སོགས་སྤྱི་མཚན་དང། །བྱས་དང་མི་རྟག་ལ་ཡང་མ་བྱས་དང་།རྟག་སོགས་ལྡོག་ཆས་
དབྱེ་བའི་མཚན་ཉིད་དང། །མ་ཁྱབ་ཁྱབ་ཆེས་གཉིས་བཀག་རིགས་མཐུན་ཙམ། །དེར་བསྒྲུབ་རིགས་མི་མཉུན་སེལ་མཚན་ཉིད་དང། །དོན་ལ་མི་དགོས་འང་ལོག་རྟོག་སེལ་བའི་ཕྱིར། །སྨོས་པ་ལོག་རྟོག་སེལ་བའི་མཚན་ཉིད་སོགས། །ཡོད་ཀྱང་འདིར་ནི་རིགས་མི་
མཐུན་སེལ་དང། །ལྡོག་ཆའི་མཚན་ཉིད་གཙོ་སྟེ་སྦྱོར་བ་ལ་།ཤེས་ཁྱད་བྱེད་དོ་ལྡོག་པས་དབྱེ་ཕྱིར་ཏེ། །སྦྱོར་ལ་རྟོགས་དང་འཕྲིན་ལས་མཐར་ཐུག་སྟེ། །དོན་གཉིས་ཕུན་ཚོགས་སྐྱེད་པའི་ནུས་ལྡན་པར། །ཤེས་བྱེད་གཉིས་ཀྱི་མི་ལྡན་རྣམ་གཅོད་དུ། །མཚོན་
ཞིང་ནུས་པ་དེ་གཞན་ལ་ཕོད་ན། །ཐེག་ཆེན་ལམ་གྱི་དཀའ་སྤྱད་མི་དགོས་ཀྱང། །ཁྱད་མཚན་གྱིས་ནི་ཉན་རང་ལ་སོགས་པ། །གཞན་ལ་ལྡན་པ་རྣམ་གཅད་ཚུལ་གྱིས་མཚོན། །ཁྱད་མཚན་འདི་ཡི་ཤེས་མཚན་སོ་གཉིས་ནི། །ཉན་རང་སྦྱོར་བ་ལས་ནི་
རང་ལྡོག་སྒོས། །ཁྱད་པར་ཞུགས་པར་བསྟན་ཀྱང་གཞི་ཤེས་ཀྱི་།བཅུ་དྲུག་དེ་ལྟར་མ་བསྟན་དེ་དག་ནི། །ཟིན་བྱེད་དབང་གིས་ནུས་པའམ་རྫས་ཀྱི་ཁྱད། །ཞུགས་ཀྱང་རང་ལྡོག་སྒོ་ནས་འཕགས་མིན་ཕྱིར། །ཁ་ཅིག་སྐབས་གསུམ་པར་བསྟན་ཟིན་དབང་བྱས་
ཟེར༑ །སྒོམ་ལམ་གྱིས་བསྡུས་སྦྱོར་བའི་ཁྱད་མཚན་ནི། །འོག་ཏུ་འཆད་འགྱུར་ཕྱིར་ཞེས་མཁས་གྲུབ་གསུངས། །བར་བ་མཐོང་ལམ་སྨོས་པས་དེ་ཉིད་ཀྱིས། །རྒྱུ་འབྲས་སྦྱོར་སྒོམ་གཉིས་ཀྱང་མཚོན་པར་གསུངས། །གསེར་ཕྲེང། ངོ་བོ་ཉིད་ཀྱང་མཚན་

[020B] །དང་པོ་གསུམ་ལ་ལྟོས་ནས་ཐ་མ་འདི་།རང་བཞིན་ནམ་མཚོན་ཕྱར་བཤད་ཅེས་གསེར་ཕྲེང་གསུངས། །མཚན་མཚོན་ཚུལ་ཡང་བྱ་འོག་མ་བབ་པ་ཡི་བླ་ཁང་བཟད་དེ་ཉིད་བྱ་རོག་དེ་བསྟན་ནས། །ཤེས་ལ་མཚོན་པར་བཤད་པ་ཙམ་ཡིན་གྱི་།རྣམ་པར་
བཞག་འཇོག་མཚན་མཚོན་དངོས་མིན་ཕྱིར། །སྦྱོར་བར་མ་ཟད་སྦྱོར་བའི་ནུས་པ་ཡང། །མཚོན་བྱར་བཤད་ལ་འགལ་བ་ཡོད་མིན་ཏེ། །ནུས་དཔག་ཀུན་ཅན་དངོས་པོ་གཅིག་ཕྱིར་རོ། །དབྱེ་ན་འདིར་བསྟན་ཤེས་མཚན་སྦྱོར་བའི་དོན། །མཁྱེན་གསུམ་
དམིགས་བ་གང་རུང་ལ་དམིགས་ནས། །དེ་བཞིན་གཤེགས་པ་འབྱུང་བ་ཤེས་པ་སོགས། །གཙོ་བོར་གྱུར་པའི་འདིར་བསྟན་ཤེར་ཕྱིན་ནོ། །དེ་ལ་གཞི་ལམ་རྣམ་མཁྱེན་སྦྱོར་བ་གསུམ། །དོན་ནི་གཞི་ཤེས་དམིགས་པ་ལྟར་དམིགས་ནས། །དེ་བཞིན་
གཤེགས་འབྱུང་ཤེས་སོགས་བཅུ་དྲུག་གི་ཆ་ནས་བཞག་པའི་འདིར་བསྟན་ལམ་ཤེར་ཕྱིན། །དང་པོའོ་དེ་བཞིན་ལམ་ཤེས་ལྟར་དམིགས་ནས། །སྟོང་ཉིད་མཚན་མེད་ཤེས་སོགས་རྣམ་མཁྱེན་ལྟར། །དམིགས་ནས་སངས་རྒྱས་ཉིད་ཀྱི་ཆོས་ཤེས་སོགས་
བཅུ་དྲུག་ཆ་བཞག་འདིར་བསྟན་ལམ་ཤེར་ཕྱིན། །རྣམ་མཁྱེན་སྦྱོར་བའོ་སྦྱོར་དང་ཤེས་མཚན་གཉིས། །འཆོལ་བར་མི་སེམས་སྦྱོར་བར་བྱེད་ལས་སྒོས། །ཤེས་མཚན་ལ་སོགས་མིང་གིས་བསྟན་ཙམ་ལས་།མཚན་ཉིད་སྦྱོར་ལས་གཞན་གྱུར་ཡོད་མིན་ཕྱིར། །མཚོན་
བྱ་ལྟ་བུར་མཚོན་ཞེས་གསུངས་ཕྱིར་རོ། །འདིར་བསྟན་གཞི་ཤེས་ཤེས་མཚན་བཅུ་དྲུག་པོ། །གཞི་ཤེས་སྦྱོར་བ་ཡིན་ཀྱང་གཞི་ཤེས་ཀྱི། །ཤེས་མཚན་འཆད་བྱེད་དངོས་བསྟན་མ་ངེས་ཏེ། །འཇིག་རྟེན་འཇིག་མེད་ཅེས་པའི་དངོས་བསྟན་གྱི། །ཟིན་བྱེད་བདེན་མེད་

[021A]༄༅། །རྟོགས་པའི་ལམ་གསུངས་ཕྱིར། །རྒྱ་ཆེ་ཞེས་བྱ་སེམས་ཀྱི་གནས་ལུགས་ཏེ། །ཐ་སྙད་ཡོན་ཏན་འགྲུབ་རུང་ཆེན་པོར་མྱུར་།གྲངས་ཀྱིས་གཞལ་བར་མི་ནུས་ཚད་མེད་དང། །སེམས་དེ་དབང་ཤེས་ལ་ནི་བསྟན་མེད་པར། །མ་ཟད་
སངས་རྒྱས་སྤྱན་ལྔས་བལྟར་ཡང་མེད།    ༈   བཀྲམ་བཅུ་མ་པ་བཞི། །དེ་ལས་ལུང་མ་བསྟན་ལྟ་བཅུ་བཞི་སྟེ་།སྔོན་མཐར་བརྟེན་པ་འཇོག་རྟེན་རྟག་སོགས་བཞི། །ཕྱི་མཐར་བརྟེན་པ་མཐའ་ལྡན་ལ་སོགས་བཞི། །མྱང་འདས་ལ་བརྟེན་གྲོལ་
བདག་གྲོང་ཕན་ཆད། །འབྱུང་དང་མི་འབྱུང་གཉིས་ཀ་གཉིས་མིན་བཞི། །ལུས་སྲོག་ལ་བརྟེན་རྫས་གཅིག་ཐ་དད་གཉིས། །སྒྲུབ་པ་མི་རུང་དགག་པ་དེར་མི་འོས། །དེ་ཕྱིར་ལུང་མ་བསྟན་པར་མ་བཤད་གསུངས། །རྩ་ཤེས་ཊཱིཀ་ཆེན་གསུངས་ཚུལ་དེ་ལས་
གཞན༑ །གྲོལ་བདག་ལེགས་ལྡན་སངས་རྒྱས་ཉིད་ལ་གསུངས། །གསེར་འཕྲེང་བདག་གམ་སེམས་ཅན་ཙམ་ལ་སྦྱར། །མཐའ་དང་མི་ལྡན་རྟག་དང་གྲོལ་བདག་འབྱུང། །གྲངས་ཅན་ལ་བརྟེན་གཡོ་བའི་ལྟ་བ་གསུམ། །ཟློག་ཕྱོགས་རྒྱང་འཕེན་ལ་བརྟེན་འདུ་བ་
གསུམ། །གསེར་འཕྲེང་མཐའ་ལྡན་མཐའ་ནི་ཕྱི་མའི་ཆར། །མཛད་དེ་གྲངས་ཅན་པ་ལ་མཐའ་ལྡན་སྦྱར། །གཅེར་བུ་པ་དག་བུམ་པའི་གནས་སྐབས་ནི། །ཞིག་ཀྱང་རང་བཞིན་མི་འཇིག་སྨྲ་བའི་ཕྱིར་།དགག་སྒྲུབ་ཆ་མཉམ་བཀྲམ་པའི་ལྟ་བ་གསུམ། །གནས་
མ་བུར་བརྟེན་ཟློག་ཕྱོགས་བཅུམ་པ་གསུམ། །བདག་འཛིན་མིན་ཡང་ཁྱད་གཞི་བཏགས་བདག་ལ། །བརྟེན་ཕྱིར་ཁྱད་ཆོས་འཛིན་པ་ལོག་ཞུགས་སོ། །རྣམ་མཁྱེན་ཤེས་མཚན་སྟོན་བྱེད་གཞུང་ཚིག་དེར། །དེ་བཞིན་ཉིད་ཀྱི་ཆོས་བརྟེན་ཞེས་གསུངས་སོ། །བརྗོད་དང་

[021B] །ཁ་ཅིག་ཐོས་བསམ་སྒོམ་གསུམ་དབང་བྱས་ཟེར། །ཡང་ན་ཉན་ཐོས་བྱང་སེམས་སངས་རྒྱས་གསུམ། །ཡང་ན་གདུལ་བྱ་སྤྱི་ལ་བརྗོད་མཛད་ཅིང། །སྨིན་པ་རྣམས་ལ་སྒོམ་པའི་ཤེས་པར་མཛད། །རྣམ་གྲོལ་གདུལ་བྱས་མངོན་སུམ་
མཐོང་མཛད་དོ། །བསམ་མི་ཁྱབ་སོགས་བཅུ་དྲུག་ཙི་རིགས་ཀྱིས་།ཐེག་དམན་ལས་འཕགས་ཆ་བཞག་ལམ་ཤེར་ཕྱིན། །སེམས་དཔའི་ཁྱད་མཚན་སྦྱོར་བའི་མཚན་ཉིད་དོ། །གཞན་ལ་ཕན་བདེ་སྐྱོབ་སོགས་བྱེད་པའི་ཆོས། །བཅུ་གཅིག་ཆ་བཞག་འདིར་
བསྟན་ལམ་ཤེར་ཕྱིན། །འདིར་བསྟན་སེམས་དཔའི་བྱེད་མཚན་སྦྱོར་བ་སྟེ། །དང་པོ་དགུ་དང་མཐའ་གཉིས་རིམ་པ་བཞིན། །འགྲེལ་ཆེན་གཉིས་ལས་སྦྱོར་བ་གསུམ་དང་སྦྱར། །འགྲེལ་ཆུང་ཞི་ཤེས་ཙམ་གྱི་ལྡོག་པ་ནས། །གསུམ་ལས་མི་ནུས་ཕྱིར་ན་གོང་
གསུམ་སྨོས། །གླིང་ལ་རྣམ་པ་གསུམ་སོགས་གསེར་འཕྲེང་གསལ། །མཚན་གཞིའི་སྦྱོར་བའི་དོན་ནི་ཤེས་ཁྱད་བྱེད། །གསུམ་ཀྱིས་མཚོན་པ་ལས་སྒྲུབ་ཀྱིས་བསྟན་པའི། །སྦྱོར་བའི་དངོས་ཉིད་སེམས་དཔའི་ཡེ་ཤེས་སོ། །གཞི་ཤེས་སྦྱོར་གཞི་གསུམ་གྱིས་མཚོན་
ནམ་དཔྱད། །དགོས་ཏེ་རྩོད་སྤོང་དོན་ཡང་འདི་ཡིན་ནོ། །འདི་བྮིའང་གཞུང་གི་དངོས་བསྟན་ཟིན་བྱེད་གཙོ། །འདིར་བསྟན་མཚན་ཉིད་གོ་གཅིག་ཚོགས་ལམ་ནས། །རྒྱུན་མཐའི་བར་རོ་གཞན་དུ་རྒྱལ་བར་འབྱུང།།    ༈    །གྲངས་
མེད་གསུམ་གྱི་ཐོག་མ་ངོས་བཟུང་སྟེ། །རྒྱན་གྱི་ཆེད་བླུའི་གདུལ་བྱ་ངོས་འཛིན་དང། །དེ་ནས་སྨིན་བྱེད་ལམ་གྱི་སྐྱེ་རིམ་དང་མངོན་རྟོགས་ཁྱད་བར་ཅན་གྱི་སྐྱེ་རིམ་གསུམ། །དང་པོ་སྔར་བཤད་མཁྱེན་གསུམ་རྣམ་པ་དང། །མཚན་ཉིད་བཞི་སོགས་བྶྒོམྶ་༄༅། །མཐུས་འགའ་ཞིག་ལ། །ཐར་ཆ་གྲངས་མེད་ཚོགས་དང་མཉམ་འབྱུང་སྟེ། །དད་དང་དྲན་པར་མཁས་ཕྱིར་མི་ལྡོག་ཅིང་།བརྩོན་འགྲུས་མཁས་པས་འཇུག་སེམས་བསྐྱེད་ཕྱིར་དང། །ཏིང་འཛིན་ཤེས་རབ་མཁས་ཕྱིར་ལྟ་བ་ཡི།།
དཔྱད་བ་རྫོགས་ཕྱིར་རོ་དེ་ལས་དང་པོ་གཉིས། །ཐེག་ཆེན་འཇུག་སྒོའི་སྔོན་འགྲོ་དངོས་གཞི་སྟེ། །དེ་ནས་གསུམ་པས་སྤྱོད་པ་སྤྱི་བསླབ་དང། །ཕར་ཕྱིན་མཐའ་གཉིས་སློབ་ཚུལ་མཐའ་གཉིས་སོ་།མདོ་ཡི་ཚིག་ཟིན་དད་སོགས་ཆུང་འབྲིང་དང། །དབང་པོ་
རྟུལ་འབྲིང་ཉན་རང་ལ་ཡིན་ཕྱིར། །བྱང་སེམས་མིང་གིས་བཏགས་ནས་གསུངས་པ་ལས། །བྱང་སེམས་ཉིད་ལ་རིགས་ཅན་གསུམ་འདོད་འཁྲུལ། །ཁ་ཅིག་རྩ་བར་བཤད་པའི་རྣོ་རྟུལ་ཡང། །ཐེག་དམན་ལ་འདོད་མི་རིགས་དེ་གཉིས་ནི། །རྫོགས་བྱང་
དོན་དུ་གཉེར་བར་མཚུངས་པ་ལ། །རྣོ་རྟུལ་དབང་གིས་དཀའ་བླ་གསུངས་ཕྱིར་རོ། །ཁ་ཅིག་རྣོ་རྟུལ་གཉིས་སུ་མ་ངེས་ཏེ། །འབྲིང་བོའོ་ཟེར་ཡང་དེ་ནི་རྟུལ་པོས་བསྡུས། །དད་སོགས་ལྔ་ལ་མཁས་པའི་རིགས་གནས་ཀྱི། །ཐབས་ཤེས་ཁྱད་བར་ཅན་གཉིས་ཀྱིས་ཟིན་
པའི། །རང་བཞིན་གྱི་ནི་དབང་རྣོན་ཆོས་མངོན་རྟོགས། །འདི་ཡི་དངོས་བསྟན་ཐར་པ་ཆ་མཐུན་དོན། །གཞན་ནི་ཐབས་ཤེས་ཉི་ཚེས་ཟིན་པ་དང། །རང་བཞིན་དབང་འབྲིང་དབང་རྟུལ་མངོན་རྟོགས་སོ་།ཐར་པའི་ཆ་ལ་ཕན་ཕྱིར་ཐར་ཆ་སྟེ། །ལུས་རྟེན་
སེམས་རྟེན་གཉིས་ནི་སེམས་བསྐྱེད་བཞིན། །རྒྱན་བརྟེན་ཡུལ་ལྔ་གང་རུང་རྟོགས་དགོས་ཀྱི། །ཐེག་ཆེན་རིགས་ཅན་དེ་ནི་བསྟན་བཅོས་འདིའི་།ཆེད་དུ་བྱ་བའི་གདུལ་བྱའི་དོན་གསུངས་ཤིང། །གདམས་དང་རྗེས་བསྟན་གང་རུང་དབང་བྱས་ན། །དེར་གྱུར་འཕགས་པ་ཡོད་

[022B] །བདེན་པ་མངོན་སུམ་མཐོང་ཚེ་ལུང་གི་ཆོས། །གཟིངས་དང་འདྲ་ཕྱིར་ཆེད་དུ་མི་བརྟེན་བས། །རྒྱན་ལས་རྟོག་གེར་ཆེད་དུ་བརྟེན་པ་དང། །དམ་བཅའ་གཞན་དུ་འགྱུར་ཕྱིར་མ་ངེས་དང། །ཆོས་ཀུན་ཡུལ་དུ་མི་བྱེད་མ་ཁྱབ་དང། །
ཀུན་རྫོབ་ཙམ་ལས་དོན་དམ་མ་མཐོང་དང། །སྤོབས་པ་ཡོངས་སུ་གཏུགས་པའི་སྐྱོ་བ་ཅན། །འདི་ལྔ་སོ་སྐྱེ་ཁོ་ནར་སྦྱར་ཕྱིར་རོ། །བློ་བརྟན་རྟོག་གེའི་གཞུང་ལ་སྦྱར་ཏེ་བཤད།།    ༈   སྨིན་བྱེད་ལམ་ལ་དངོས་དང་ནི། །མངོན་རྟོགས་གོ་རིམ་
ལོག་རྟོག་སྤངས་པ་གཉིས། །མཉམ་གཞག་ཤེས་རབ་སྒོམ་ཚུལ་སྔར་བཤད་ནས། །རྗེས་ཐོབ་བརྩེ་སོགས་ཐབས་ཀྱི་རྟོགས་རིགས་རྣམས་།འདིར་གསུངས་བསྡོམས་པས་སྦྱོར་ལམ་ཡོངས་རྫོགས་འགྱུར། །འདིར་ནི་རྩ་བའི་ཚིག་དང་སྒོ་བསྡུང་
ཏེ༑ །དྲོད་སོགས་སྤྱི་ལ་སྦྱར་ཡང་སྣང་བ་གཉིས། །ཕྱི་སྟེ་མཉམ་བྱམས་གཉིས་དང་ཕན་སོགས་གསུམ། །ཕ་མའི་སེམས་སོགས་ལྔ་དང་དྲོད་གསུམ་སྦྱར། །ཚིག་གསལ་སེམས་མཉམ་ཁོ་ནར་དྲོད་ཆུང་སྦྱར། །སྡིག་ལས་ལྡོག་ཅིང་གཞན་དགོད་བསྔགས་བརྗོད་
དང༑ ༑སྦྱིན་སོགས་ལ་གནས་གཞན་འགོད་བསྔགས་བ་བརྗོད། །ནང་སྟོང་ཉིད་ལ་གནས་སོགས་རྩེ་མོ་གསུམ། །བདེན་བཞིར་ཤེས་སྤོང་སོགས་བྱེད་གཞན་འགོད་དང། །རྒྱུན་ཞུགས་འབྲས་སོགས་ཤེས་ཀྱང་མངོན་མི་བྱེད། །མཐོང་སོགས་ལ་གནས་
གཞན་འགོད་བཟོད་པ་གསུམ། །སེམས་ཅན་སྨིན་དང་མངོན་ཤེས་སྐྱེད་པ་དང། །རྣམ་མཁྱེན་བསྐྱེད་ཅིང་གཞན་འགོད་ཆོས་མཆོག་གསུམ། །ཁ་ཅིག་རྩ་བར་སེམས་ཅན་དམིགས་པ་དང། །བདེན་ཤས་རྣམ་པར་གསུངས་ཀྱང་སློབ་དཔོན་གྱིས། །བདེན་

[023A]༄༅། །ཤེས་དམིགས་པར་བྱས་ཏེ་དམིགས་པ་ཡི། །སེམས་ཅན་ཆད་པའི་ཕྱིར་ན་མི་འཐད་ཟེར། །སློབ་དཔོན་རྩེ་མོ་བཞིན་དུ་གཞན་ལ་ཡང། །སྦྱོར་གསུངས་ཕྱིར་ན་སེམས་ཅན་ཆད་པ་དང། །བདེན་པ་དམིགས་པར་
གསུངས་པའི་སྐབས་མེད་དོ། །རྩོད་ཚུལ་འདི་ནི་སྤྱི་ལ་མི་རུང་དམ་དབྱད། །རང་ལུགས་གཙོ་བོར་ཐབས་ཆས་ཁྱད་པར་དུ། །བྱས་པའི་སེམས་དཔའི་རྒྱུད་ཀྱི་དོན་མངོན་རྟོགས། །ཐེག་ཆེན་ངེས་འབྱེད་ཆ་མཐུན་དོན་ཡིན་ནོ། །མངོན་རྟོག་གོ་རིམ་
ལོག་རྟོག་སྤོང་ཚུལ་ནི། །ཁ་ཅིག་སྦྱོར་མཐོང་སྒོམ་གསུམ་སྐབས་དྲུག་ཏུ། །གསུངས་ཀྱང་མི་ཟློས་དང་པོ་གསུམ་གྱི་དེ། །བསྒོམ་བྱ་མི་མཚུངས་ཕྱིར་ན་མི་ཟློས་ཤིང། །བཞི་པར་ས་བརྒྱད་ཡེ་ཤེས་ཆེ་ཆུང་གསུམ། །ལྔ་པར་དགུ་དང་བཅུ་པའི་སྟོད་ཆ་དང། །དྲུག་
པར་བཅུ་པའི་སྨད་ཆར་སྦྱོར་མཐོང་སོགས། །མིང་གིས་བཏགས་པའི་ཕྱིར་ན་མི་ཟློས་སོ། །ཕྱི་མ་འདི་ལ་ཡིག་ཆར་སྟོད་ཆ་གསུངས་།དེ་དག་དེ་ཡི་རྒྱུ་མཚན་རྩ་བ་ལས། །བག་ལ་ཉལ་ཀུན་འཇོམས་ཞེས་གསུངས་ཕྱིར་དང། །ཀུན་མཁྱེན་ཉིད་གསུམ་ཆོས་རྣམས་ཡོངས་རྫོགས་
པར། །གསུངས་ཕྱིར་ཞེ་ན་མཚུངས་ཏེ་སྐབས་དང་པོར། །སྤྱོར་ལམ་སྐབས་སུ་དག་པ་ལྔ་གསུངས་དང། །དཔའ་བར་འགྲོ་དང་རློམ་ཟད་གསུངས་ཕྱིར་རོ། །དེ་དག་མོས་སྒོམ་ཙམ་དང་རྒྱུར་གནས་ལ། །འདོད་ན་ཁྱོད་ཀྱི་དེ་ཡང་དེ་དང་འདྲ། །དེ་ཕྱིར་རྐྱང་བའི་དབང་
བྱས་མི་རིགས་ཏེ། །ཕྱིར་མི་ལྡོག་རྟགས་རྫོགས་རྗེས་སློབ་བའི་ཆོས། །བཤད་ཟིན་ད་ནི་མི་སློབ་དགེ་འདུན་ཞེས། །གཉིས་སུ་ཕྱི་ཕྱིར་ས་བརྒྱད་གཅིག་བུར་འགལ། །སྡུད་འགྲེལ་སློབ་དཔོན་སྔ་མའི་ཕྱོགས་བཟུང་སྟེ། །གསུངས་ཀྱང་རང་ལུགས་ཁུག་པའི་དབང་བྱེད་

[023B] །འགྲེལ་ཆེན་བཞིན་ནོ་དེ་ཡང་སྐབས་དྲུག་ལས། །དང་པོ་གསུམ་ནི་བླང་བྱའི་དབང་བྱས་ཤིང། །གཞན་གསུམ་ཉམས་སུ་ལེན་བྱེད་དབང་བྱས་ལ། །ནང་གསེས་ཀྱི་ཡང་མི་འདྲ་སྦྱོར་བ་གསུམ་།རིམ་པས་རེ་རེ་ཙམ་ཞིག་བསྒོམ་སྙམ་པའི། །ལོག་རྟོག་བསལ་ནས་མཉམ་དུ་
འཇུག་ཕྱིར་རོ།།    ༈   །སྦྱོར་མཐོང་སྒོམ་གྱི་ཕྱིར་མི་ལྡོག་རྟགས་དང། །སྐུ་གསུམ་འགྲུབ་བྱེད་ལམ་གསུམ་བཤད་པ་གཉིས། །ཁ་ཅིག་རྟགས་ནི་ལུས་ངག་མཚན་མ་ཟེར། །དེར་གྱུར་བདེན་ཞེན་མངོན་གྱུར་ལོག་ཆ་དང། །
ཐེ་ཚོམ་མི་ཁོམ་ཟད་ཆ་བྱམས་ཡིད་སོགས། །ལུས་ངག་མཚན་མ་མིན་ཕྱིར་མི་འཐད་དོ། །གཞན་དག་རྟགས་ནི་གཞན་གྱིས་དབོག་པའི་དུས་།ཁོ་ནར་བསམས་ཏེ་སྦྱོར་ལམ་ཐོབ་མ་ཐག་མེད་ཅེས་སྨྲ་བ་དག་ཀྱང་འདིས་ཁེགས་སོ། །ཁ་ཅིག་རྟགས་འདི་འབྲས་
རྟགས་ཁོ་ན་དང། །ལ་ལ་རང་བཞིན་རྟགས་འདོད་གཞན་དག་ནི་།གཏན་ཚིགས་སྒོ་ནས་དབོག་པ་མེད་ཅེས་ཟེར། །གསུམ་ག་མི་འཐད་མདོ་ལས་འབྲས་རང་གཉིས། །ཅི་རིགས་སྒོ་ནས་རྟོགས་པ་གསུངས་ཕྱིར་རོ་།གཡོ་ཅན་སེམས་དང་ལུས་ངག་མི་མཐུན་ཀྱང། །ལུས་
ངག་སྒོ་ནས་དཔོག་བ་མི་འགལ་ཏེ། །དམ་པ་རྣམས་ནི་དགོས་དབང་མ་གཏོགས་པ། །ནང་གི་སེམས་དང་སྤྱོད་པ་མཐུན་ཕྱིར་རོ། །ཁ་ཅིག་གཟུགས་ལས་ལྡོག་སོགས་རྟགས་ཞེ་བཞི། །གང་རུང་ཐོབ་པའི་སེམས་དཔའ་ཕྱིར་མི་ལྡོག་དགེ་འདུན་དོན་དུ་
འདོད་པ་རྒྱལ་བས་ཁེགས། །སློབ་པའི་དབང་བྱས་ན་ཡང་མཐོང་ལམ་པ། །དབང་རྟུལ་དེ་ཡིས་རྟགས་རྣམས་མ་ཐོབ་ཀྱང། །སློབ་དང་ཕྱིར་མི་ལྡོག་གཉིས་ཡིན་ཕྱིར་འགལ། །རོང་སྟོན་མདགས་ལ་སྦྱོར་བའི་སྒོས། །ཕྱིར་མི་ལྡོག་རྟགས་ཐོབ་ཀྱང་བསམ་

[024A]༄༅། །པས་མིན། །རང་ཙམ་དོན་དུ་ཐར་པ་འདོད་ཕྱིར་ཏེ་།ལུང་ལས་ཇི་སྲིད་ས་བརྒྱད་མ་ཐོབ་པ། །དེ་སྲིད་ཐེག་པ་དམན་པས་འཇིགས་གསུངས་ཕྱིར། །ཞེས་ཟེར་སེམས་བསྐྱེད་ཉམས་པའི་བྱང་འཕགས་མཚར།།
ལུང་འདི་རྒྱུད་བླ་དང་ནི་ལང་གཤེགས་ཞེས། །མང་པོ་འཁྲུལ་ཡང་རྡོ་རྗེ་རྩེ་མོའི་ཡིན།།    ༈   གཟུགས་སོགས་ལ། །བདེན་ཞེན་མངོན་གྱུར་ལྡོག་སོགས་རྟགས་ཞེ་བཞི་།གང་རུང་ཐོབ་པའི་སེམས་དཔའ་ཕྱིར་མི་
ལྡོག་རྟགས་ཐོབ་བྱང་ཆུབ་སེམས་དཔའི་དོན་དུ་འདོད། །སྦྱོར་མཐོང་སྒོམ་ལ་ཉི་ཤུ་བཅུ་དྲུག་བརྒྱད། །སྦྱོར་ལམ་བཞིར་ཡང་བཅུ་གཅིག་དྲུག་གཉིས་གཅིག་མཐོང་ལམ་སྐད་ཅིག་བཅུ་དྲུག་གསུངས་པ་ནི། །ཤེས་བཟོད་བཅུ་དྲུག་ལག་རྗེས་ལུས་ངག་
གི་བྱ་བར་རྒྱུ་ཡི་མིང་གིས་བཏགས་པའོ། །རེ་རེར་རྣམ་བརྟགས་དང་མཚན་མ་གསུམ། །དེ་ཡི་ཁྱད་པར་འགྲེལ་ཆེན་གཉིས་ལ་ལྟོས་།མཐོང་ལམ་ལས་འཕྲོས་དབང་པོ་ཉེར་གཉིས་ལ། །ཀུན་བཏུས་བསྡུ་བ་མཛོད་ཀྱི་བཤད་ཚུལ་མང། །སྒོམ་ལམ་ཁྱད་
ཆོས་ངོ་བོ་དབྱེ་བ་གསུམ། །དབྱེ་བ་ལས་འཕྲོས་གྲངས་དང་བྱེད་པ་ལ། །རྩོད་པ་སྤོང་ཚུལ་གཉིས་སོ་དང་པོ་ནི། །གྲངས་མེད་ལ་སོགས་བསྟན་པ་ཞེས་སོགས་གསུངས། །འདི་ཡི་བདེན་པ་དབུ་མ་རང་ལུགས་ཀྱི། །བདེན་པ་གཉིས་ལ་འགྲེ་སོགས་འདོད་ཀྱང་
མིན། །རྫས་སམ་དངོས་པོ་རང་མཚན་དོན་དམ་དང། །ལྡོག་པ་སྤྱི་མཚན་ཀུན་རྫོབ་བདེན་པ་སྟེ། །དངོས་པོ་གཅིག་ཀྱང་ལྡོག་པ་ཐ་དད་ཕྱིར། །བྱེད་པར་དོན་དམ་ཐ་སྙད་ལ་ལྟོས་པའི། །རྩོད་པ་གཉིས་སོ་བྲི་འཕེལ་དོན་དམ་པར། །མེད་པར་ཐལ་བ་འདོད་པ་

[024B] །ཐ་སྙད་དུ་ནི་རེ་རེ་བ་སོགས་ཀྱི། །མིན་ཡང་མ་ངེས་རྟེན་འགྲེལ་ཚོགས་པས་སོ། །ཆོས་སྐུ་འགྲུབ་བྱེད་སྲིད་ཞི་མཉམ་ཉིད་སྦྱོར། །ངོ་བོ་རྗེས་ཐོབ་སོགས་ཀྱི་སྐབས་སུ་ཡང་།བདེན་འཛིན་མངོན་གྱུར་སྐྱེ་བའི་སྐབས་བཅོམ་པའི། །ཆ་ནས་བཞག་པའི་དག་
སའི་ཡེ་ཤེས་སོ། །ཁ་ཅིག་སྟོང་ཉིད་རྟོགས་པ་ཁོ་ནར་འདོད། །དག་སའི་བདག་མེད་ཕྲ་རགས་གསུམ་རྟོགས་པའི། །ཡེ་ཤེས་གསུམ་ཡང་ཤེས་རབ་ཆ་ཡིན་ཞིང། །ཆོས་སྐུའི་ལག་རྗེས་གཙོ་བོར་འཇོག་བྱེད་ཕྱིར། །འདིར་གསུངས་རྟགས་འདིས་ཤེས་རབ་ཆ་ཀུན་
འགྲུབ༑ །གསེར་འཕྲེང་ཚོགས་ལམ་ལ་ཡང་སྦྱོར་བ་གསུམ། །སྒོམ་ཚུལ་གསུངས་པར་འཁྲུལ་ནས་ཐོབ་བོ་ཞེས། །ཁ་ཅིག་འདོད་ཀྱང་མི་འཐང་རྗེས་ཀྱི་ཚེ། །བདེན་འཛིན་མངོན་གྱུར་གོ་སྐབས་མ་བཅོམ་ཕྱིར། །རྩོད་ཚུལ་འདི་དག་ཁ་ཅིག་དབུ་སེམས་
དང། །ཁ་ཅིག་ཐལ་རང་ཁོ་ནའི་རྩོད་ཚུལ་ཟེར། །ལ་ལ་དེ་གཉིས་མི་འཐད་འདི་དག་ནི། །མདོ་ལས་དངོས་བསྟན་རྩོད་པ་ཡིན་ཕྱིར་ཟེར། །གསུམ་ཀ་མི་འཐད་འདི་ལ་དོན་སྨྲ་དང། །སེམས་ཙམ་རང་རྒྱུད་པའི་རྩོད་ཚུལ་ཏེ། །ཐལ་རང་སེམས་ཙམ་གསུམ་གྱི་ལན་རེ་ཡང་
ཡོད་པའི་ཕྱིར་ཏེ་གྲུབ་མཐའ་རང་རང་གི་བདེན་གཉིས་འཇོག་མཚམས་ཕྲ་རགས་མི་མཚུངས་ཕྱིར། །མདོར་གསུངས་གྲུབ་མཐའི་རྩོད་ཚུལ་མིན་དགོས་ན། །གྲུབ་མཐའི་རྩོད་ཚུལ་མདོ་དོན་མིན་པར་འགྱུར། །ཁ་ཅིག་གཞན་གསོད་རྨིས་པ་མངོན་ཞེན་གྱིས། །བསད་
པས་སྲྭོག་གཅོད་ལས་ལམ་རྫོགས་པར་སྨྲ། །རྨི་ལམ་མི་ལ་སེམས་མེད་ཕྱིར་ན་དེ། །མི་འཐད་ཕམ་བསད་བར་ཐལ་བར་འགྱུར། །དེ་ཕྱིར་ཕྱི་ནས་ལས་ལམ་རྫོགས་གསུངས་པ། །གནོད་སེམས་བྱས་བསགས་ཚང་བ་ཡིན་ནམ་དཔྱད། །རོང་སྟོན་དེར་སྡིག་

[025A]༄༅། །གསོག་ན་ཕམ་པ་ཡང། །འབྱུང་ཞེས་རྩོད་དེ་བཅས་དབང་མ་དགོངས་སོ། །འདི་ལས་འགྲོས་ཏེ་མདོར་གསུངས་ཀླན་ཀ་ནི། །ལས་མེད་ལས་འབྲས་དོན་དམ་ཐལ་བ་དང། །ལུང་འགལ་རྨི་ལམ་ལས་གསོག་ཐལ་
བ་བཞི། །ཉིན་ཡང་ལས་མེད་ཀླན་ཀ་དང་པོའོ། །དོན་དམ་དུ་འདོད་ཀུན་རྫོབ་ཏུན་དཔེ། །མ་གྲུབ་ཞེན་པས་གསོས་ན་བྲི་འཕེལ་ཕྱིར་།འོ་ན་རྨི་ལམ་ལས་ཀྱང་བྲི་འཕེལ་དུ། །འགྱུར་ཕྱིར་དོན་དམ་ཐལ་བ་གཉིས་བའོ། །ལས་ནི་དམིགས་བཅས་སྐྱེ་ཕྱིར་མངོན་
ཞེན་གྱིས། །འཕེལ་བ་བདེན་ཕྱིར་མ་ཡིན་རྫུན་ཕྱིར་མིན། །གཉིས་པར་བརྒྱད་སྟོང་བདེ་གཤེགས་ལས་གསོག་འཕངས། །དམིགས་བཅས་སྐྱེན་མདོ་ལས་ཆོས་རྣམས་ཀུན། །དབེན་གསུངས་ལུང་འགལ་ཀླན་ཀ་གསུམ་པའོ། །དབེན་པ་དོན་དམ་སྐྱེ་བརྫུན་ཕྱིར་རུང། །རྨི་
ལམ་ལས་ལམ་རྫོགས་འགྱུར་བཞི་བ་སྟེ། །རབ་འབྱོར་མ་འོངས་རྒྱལ་འབྱུང་དོན་ཡོད་ཕྱིར། །བྱམས་པར་ཁ་འཕངས་དེས་ཀྱང་ཀླན་ཀ་ཡི། །འཁོར་གསུམ་མི་དམིགས་གསུངས་ཏེ་དོན་གྱི་ལན། །དེ་ནས་ལོངས་སྤྲུལ་འགྲུབ་བྱེད་ཞིང་དག་དང། །ཐབས་
མཁས་གཙོར་བསྟན་ཀུན་ཀྱང་ཚོགས་གཉིས་འབྲས། །ཁྱད་བར་ཐབས་མཁས་འབྲས་བུ་བདུད་ལས་རྒྱལ། །བདུད་ཀྱང་བཞི་སྟེ་གང་ཞིག་འཆི་བ་ནི། །ཉེ་བར་ལེན་བའི་ཕུང་པོ་ཕྲ་རགས་དང། །གང་གིས་འཆི་བ་ཉོན་མོངས་བག་ཆགས་བཅས། །འཆི་བའི་
ངོ་བོ་ཕྲ་རགས་འཆི་བདག་བདུད། །དེ་ལས་འདའ་བའི་བར་གཅོད་འདོད་ལྷ་དང། །དེ་ཡི་བྱེད་པ་ཅི་རིགས་ལྷའི་བུའི་བདུད། །ཁ་ཅིག་བདུད་བཞི་རྒྱུན་ཆད་མི་རིགས་ཏེ། །འདོད་ལྷ་དེ་ནི་སངས་རྒྱས་འགྱུར་ཕྱིར་ཟེར། །མ་ཁྱབ་ངན་འགྲོ་རྒྱུན་འཆད་གསུངས་

[025B] །བདུད་བཞི་རགས་བ་ཙམ་ལས་འདའ་ཚུལ་ནི། །ཐེག་དམན་ལྷག་མེད་ཚེ་དང་དགྲ་བཅོམ་ཚེ། །གཉིས་ལས་རྣམ་གྲོལ་ཚེ་དང་མཐོང་ལམ་ཚེ། །རིམ་བཞིན་ཕྱི་མ་ཐེག་ཆེན་སྦྱོར་ལམ་དུས་།གཞན་གསུམ་ས་བརྒྱད་ཚེའོ་ཁ་ཅིག་གིས། །རགས་པ་མི་སྦྱོར་ཐེག་དམན་གང་ཟག་
བཞིང། །སྔར་བཞིན་བཤད་པ་མི་རིགས་བདུད་བཞིའི་གཡུལ། །ཅིག་ཅར་བཅོམ་དང་ལྷུན་གྲུབ་འཕྲིན་ལས་ཀྱི། །གཏེར་མངའ་སྐུ་གསུམ་མངོན་གྱུར་དུས་མཉམ་ཕྱིར། །ཚུལ་འདིར་འབད་པ་ལས་བྱུང་ལེགས་བྱས་མཐུས། །ཐོས་བའི་རྗེས་འཇུག་སྒྲུབ་བ་མཐར་ཕྱིན་ཅིང། །
ཁྱད་བར་བྱམས་མགོན་ཉིན་བྱེད་ཤར་བའི་ཚེ། །གསུང་གི་བདུད་རྩིའི་རོ་ཡིས་ཚིམ་པར་ཤོག་    ༈   འཆི་མེད་ལམ། །བགྲོད་པའི་མཁྱེན་དཔྱོད་ཟླ་ཤེལ་འཛུམ་རླབས་ཅན་།ལེགས་བཤད་ག་བུར་ཐིགས་པ་འབུམ་གཡོ་བ། །
དཔལ་ལྡན་བླ་མ་སྙིང་གི་མུན་སེལ་རྒྱལ། །སྐབས་བཞི་པའི་ཚིག་དོན་ཀུན་ཚང་ཞིང། དཀའ་གནད་རྣམས་གསལ་བར་ཕྱེ་སྟེ་མདོར་བསྡུས་པ་འདི་ལྟ་བུ་ཞིག་དགོས་ཞེས་གསོལ་བ་ཡང་ཡང་བཏབ་བ་བཞིན། རྗེ་བླ་མ་མཚན་བརྗོད་པར་དཀའ་བ་དཀོན་མཆོག་བསྟན་
པའི་སྒྲོན་མེ་དཔལ་བཟང་པོ་ཉིད་དགུང་ལོ་ཉེར་ལྔ་བཞེས་པ་མེ་རྟའི་ལོར་ལྷ་ལྡན་མཚན་བཏགས་གནང་ནས་མདོ་སྨད་དུ་ཕེབས་ཁར་ཕེབས་རྒྱུའི་གྲ་སྒྲིག་དང། དོན་གཉེར་བ་གྲངས་མེད་པ་ལ་འདོད་ཆོས་མང་པོ་གནང་དགོས་པས་བྲེལ་བ་ཤིན་ཏུ་ཆེ་སྟབས་ཕྱག་དཔེ་ལ་གསར་
དུ་གཟིགས་ལོང་མ་བྱུང་བང་འཕྲལ་དུ་ཐུགས་ལ་གང་བཞུགས་རྣམས་སྒོ་མང་བླ་མ་སངས་རྒྱས་རྡོ་རྗེའི་སྐུ་སྐྱེ་གྲགས་བརྒྱལ་མཚན་བདག་ལ་དཔལ་ལྡན་འབྲས་སྤུངས་ཆོས་སྡེ་ཆེན་པོར་འཛིན་ཆོས་སུ་བརྩེ་བས་རྗེས་སུ་གནང་བ་ཡིན་ནོ།། །།རྒྱལ་བསྟན་སྤྱི།།

[026A]༄༅། །དང་འཇམ་མགོན་བཤད་སྒྲུབ་བསྟན། །འཕེལ་རྒྱས་འགྲོལ་བདེ་སྐྱིད་འབྱུང་བའི་སླད། །དད་བ་བརྒྱ་ལྡན་ཕོ་བྲང་གན་མཛོད་ནས། །ཆོས་སྦྱིན་འཛད་མེད་གངྒའི་རྒྱུན་འདི་སྤེལ་།སརྦ་མངྒ་ལཾ།། །།

[026B] བླནྐ་པགེ་